
CUVÂNT ÎNAINTE 


Nivelul actual al cunoştinţelor în domeniu şi 
cerinţele din practica sportivă impun ca pregătirea 
sportivă să fie abordată ca un proces unitar de 
lungă durată, care permite unui sportiv să atingă, pe 
parcursul carierei sale, rezultate maxim accesibile, 
pe care să le demonstreze în cele mai prestigioase 
(principalele) competiţii. Totalitatea cunoştinţelor 
care asigură atingerea acestui scop, pe baza unei 
organizări legice a procesului de antrenament şi a 
structurării corespunzătoare a acestuia, sub forma 
unor etape, perioade, cicluri diferite, poate fi reunită 
în cadrul teoriei generale a periodizării pregătirii 
sportive. 

Din punct de vedere istoric, s-a statornicit 
faptul că noţiunea de «periodizare» este legată de o 
organizare raţională a pregătirii anuale a sportivilor 
de cea mai înaltă calificare, care se specializează în 
ramurile sportive în regim de viteză şi de forţă (atletică 
grea, sărituri şi aruncări din cadrul atleticii uşoare) şi 
în cele ciclice (înotul, alergările şi marşul din cadrul 
atleticii uşoare, canotajul, ciclismul, schiul, patinaj 
viteză), pentru competiţiile cele mai importante din 
anul respectiv - campionatele mondiale, Jocurile 
Olimpice şi altele. 

Iniţiativa în ceea ce priveşte cercetarea acestei 
direcţii îi aparţine renumitului specialist rus L.P. 
Matveev, care, prin lucrarea sa «ripo6/ieMa nepu- 
OAH 3 aqnn cnopTUBHOM Tpem/ipoBKM» («Problema 
periodizării antrenamentului sportiv»), editată 
în îndepărtatul an 1964, a demonstrat faptul 
că modificările periodice legice ale structurii şi 
conţinutului procesului de antrenament, în cadrul 
anumitor cicluri (în mod deosebit al celor de un an 
şi de jumătate de an), reprezintă fundamentul unei 
periodizări raţionale a pregătirii sportivilor. Aceasta 
presupune o pregătire planificată şi necesitatea 
atingerii vârfului de formă pentru starturi, în timpul 
desfăşurării celor mai importante şi prestigioase 
competiţii. Această carte a captat atenţia unui cerc 
larg de specialişti practicieni şi cercetători ştiinţifici 
şi a reprezentat un puternic stimul atât pentru 
optimizarea procesului de pregătire a sportivilor 
de performanţă, cât şi în desfăşurarea unor studii 
ştiinţifice referitoare la diferitele laturi ale periodizării 
antrenamentului sportiv. 

Cercetările în privinţa diferitelor laturi ale 
periodizării pregătirii anuale, întreprinse în anii 
ulteriori de către specialiştii din diferite ţări, activitatea 
îndelungată a lui L.P. Matveev şi a discipolilor săi în 
domeniul teoriei antrenamentului, al dezvoltării şi 


argumentării tezelor fundamentale, contracararea 
proliferării unor concepţii false, cât şi generalizarea 
experienţei unei practici sportive avansate, ne permit, 
ca la ora actuală, să putem vorbi despre un sistem 
de cunoştinţe suficient de stabil şi necontradictoriu, 
în esenţa sa, care poate fi văzut ca o teorie unitară, 
ce se remarcă printr-un caracter fundamental, prin 
veridicitate şi prin alte particularităţi caracteristice 
teoriilor clasice. Un fundament pentru atribuirea 
unui caracter clasic teoriei referitoare la periodizarea 
pregătirii anuale a sportivilor îl reprezintă rădăcinile 
istorice adânci ale acesteia, larga ei răspândire şi 
recunoaştere în mediul ştiinţific, cât şi eficienţa ei 
practică verificată de nenumărate ori. 

Cu toate laturile solide ale teoriei clasice a 
periodizării, nu este posibil să nu remarcăm faptul că 
aceasta, la începuturile sale, a avut un grad îngust de 
specializare. în afara cadrului acestei teorii a rămas 
periodizarea procesului de antrenament din jocurile 
sportive, unde activitatea competiţională cuprinde 
un interval de timp de la 4-5 până la 8-10 luni. 
Profesionalizarea intensă şi comercializarea multor 
ramuri sportive şi extinderea corespunzătoare a 
calendarului competiţional, care cuprinde o mare 
parte dintr-un an şi care include diferite competiţii 
cu grad diferit de importanţă, impun, de asemenea, o 
dezvoltare corespunzătoare a acestei teorii. 

O situaţie şi mai complicată s-a creat în ceea 
ce priveşte totalitatea cunoştinţelor referitoare 
la periodizarea pregătirii multianuale. Aici a fost 
acumulat, de asemenea, un volum uriaş de cunoştinţe 
ştiinţifice şi de diferite materiale din practica sportivă, 
atât din cea avansată şi de succes, cât şi din cea 
controversată şi chiar greşită. însă aceste cunoştinţe nu 
sunt încă puse în ordine şi nu sunt sistematizate într-o 
măsură adecvată. Acest fapt se manifestă în cadrul 
diferitelor abordări privitoare la structura şi conţinutul 
pregătirii multianuale, care nu sunt canalizate spre 
atingerea scopului final - demonstrarea de către un 
sportiv a celor mai performante rezultate, accesibile 
individual, ci spre diferite scopuri intermediare, a căror 
atingere dereglează procesul legic al perfecţionării 
multianuale. O problemă nu mai puţin importantă, în 
literatura ştiinţifică modernă, este problema limitării 
duratei pregătirii multianuale a sportivilor la un 
interval de timp de 10-15 ani şi a limitei de vârstă la 
20-25 de ani. 

Este evident faptul că înlăturarea acestor 
contradicţii necesită elaborarea unui sistem de 
periodizarea pregătirii multianuale,careesteorientată. 

în primul rând, spre o utilizare eficientă a aptitudinilor 
şi a capacităţilor sportivului şi demonstrarea de către 
acesta a celor mai înalte rezultate într-o zonă optimă 
de vârstă; în al doilea rând, se urmăreşte o carieră 
sportivă îndelungată, care să permită îmbunătăţirea 
în continuare a rezultatelor şi păstrarea unui nivel 
ridicat al măiestriei sportive pe parcursul unei 
lungi perioade de timp. O astfel de necesitate este 
condiţionată, într-o măsură substanţială, de creşterea, 
în ultimele decenii, a duratei carierei în majoritatea 
ramurilor, care în multe cazuri a atins 20-30 ani şi 
chiar mai mult. în acelaşi timp ies în evidenţă două 
stadii relativ independente. Primul stadiu, care are 
de regulă o durată de la 7-8 până la 10-12 ani, este 
legat de o pregătire sistematică pentru cele mai 
înalte performanţe, iar cel de-al doilea este orientat 
cu preponderenţă spre participarea sportivului la 
diferite competiţii, cu o pregătire concomitentă 
menită să asigure creşterea în continuare a măiestriei 
sportive sau păstrarea acesteia la nivelul atins. Acest 
stadiu care poate dura 10-15 ani sau mai mult, face ca 
sportivul să concureze până la vârsta de 35-40 de ani 
şi peste această vârstă, bineînţeles, cu o structurare 
corespunzătoare a procesului de pregătire. 

Folosirea termenului de «periodizare» ca termen 
de bază, care se referă atât la pregătirea pe o perioadă 
de un an, cât şi la întregul proces de pregătire 
multianuală, la fiecare din etapele din cadrul acestuia, 
presupune conturarea unei teorii a periodizării care 
să cuprindă legităţile şi principiile acesteia, regulile şi 
obiectivele şi terminologia specifică. 

De o astfel de lărgire are nevoie şi abordarea 
periodizării anuale, fapt condiţionat de etapa din 
cadrul perfecţionării multianuale, de specificul 
diferitelor ramuri sportive, de cerinţele calendarului 
sportiv modern şi de particularităţile acestuia în anii în 
care se desfăşoară Jocurile Olimpice şi campionatele 
mondiale. 

încercările de a rezolva aceste probleme prin 
scoaterea în evidenţă a diferitelor tipuri de concepţii 
şi abordări, ca fiind alternative la teoria clasică, s-au 
dovedit nu numai fără succes, dar au provocat, în 
acelaşi timp, un prejudiciu serios teoriei şi practicii 
sportului. Greşeala de bază a iniţiatorilor acestor 
inovaţii o reprezintă abandonarea teoriei clasice şi 
nu dezvoltarea şi extinderea posibilităţilor acesteia, 
ţinând cont de realităţile care caracterizează etapa 
actuală de dezvoltare a sportului. 

în cartea de faţă, care este propusă cititorului, 
a fost sistematizat, sintetizat şi prezentat un 
material ştiinţific variat şi numeroase informaţii din 
practica sportivă avansată, referitoare la această 
problemă, sub forma unei teorii unitare a periodizării 
antrenamentului sportiv. în acelaşi timp, s-a luat 
în considerare faptul că procesul de organizare a 


pregătirii pe parcursul unei perioade de câţiva ani, 
a unui an, anumitor macrocicluri, numai din exterior 
arată ca unul divizat, compus dintr-o multitudine de 
elemente separate - exerciţii şi serii ale acestora, lecţii 
de antrenament, microcicluri, mezocicluri, etape, 
perioade de pregătire. însă, în esenţă, acesta reprezintă 
un proces unitar care se manifestă prin continuitate 
şi printr-o interacţiune reciprocă permanentă a 
efectelor din diferite elemente structurale ale 
antrenamentului care asigură ridicarea nivelului de 
pregătire a sportivului şi creşterea măiestriei sportive, 
împărţirea procesului de pregătire într-o multitudine 
de elemente, adică periodizarea acestuia, reprezintă 
doar un instrument eficient de dirijare, al cărui scop 
îl constituie creşterea planificată şi legică a gradului 
de pregătire a sportivului, care îi asigură atingerea 
unor rezultate individuale maximale accesibile, pe 
parcursul unei cariere multianuale, şi a celor mai înalte 
rezultate în principalele competiţii dintr-un an sau 
dintr-un macrociclu din cadrul sistemului sportului de 
înaltă performanţă. 

Prima parte a cărţii este consacrată analizei 
istoricului acumulării cunoştinţelor în domeniul 
periodizării antrenamentului sportiv şi sistematizării 
acestora într-o teorie suplă şi unitară. Aici este expusă 
în mod detaliat concepţia lui L.P. Matveev cu privire 
la periodizare şi dezvoltarea acesteia în lucrările unor 
specialişti din ţară şi de peste hotare, este realizată o 
analiză a dezbaterilor pe problema periodizării, este 
prezentată evaluarea diferitelor tipuri de abordări 
şi concepţii alternative. Sunt prezentate structura 
generală a teoriei periodizării, conţinutul şi funcţiile 
acesteia, aparatul terminologic şi noţional, sunt 
descrise principiile speciale şi cele didactice generale, 
sunt definite locul şi rolul acestora în periodizarea 
antrenamentului sportiv. 

în partea a doua a cărţii sunt prezentate diferite 
teorii, care reprezintă fundamentul ştiinţific al 
periodizării, baza pentru elaborarea unor principii, linii 
şi reguli speciale. Sunt prezentate informaţii referitoare 
la teoria adaptării, teorie ce se dezvoltă într-un ritm alert 
în ultimii ani - ca totalitate a cunoştinţelor veridice cu 
privire la acomodarea organismului uman la condiţiile 
mediului înconjurător, în mod deosebit cu referire 
la acea parte care este legată de reacţia la factorii 
cu caracter extrem. Sunt analizate, în mod detaliat, 
particularităţile de dezvoltare a omului în funcţie de 
vârstă, influenţa acesteia asupra predispoziţiei faţă de 
efectuarea unei activităţi cu caracter diferit, toleranţa 
la eforturile de antrenament, desfăşurarea proceselor 
de refacere şi de adaptare. O atenţie deosebită este 
acordată structurii, funcţiilor şi adaptării muşchilor 
scheletici, scoaterii în evidenţă a dependenţei dintre 
particularităţile structurale şi funcţionale ale ţesutului 
muscular şi performanţele în diferite ramuri sportive, 

dintre modificările fibrelor musculare şi unităţilor 
motorii, sub influenţa eforturilor de antrenament. 
Sunt abordate, de asemenea, şi particularităţile 
de adaptare a ţesutului osos şi conjunctiv. Sunt 
caracterizate sistemele de asigurare cu energie 
a activităţii musculare şi modificările adaptative 
care au loc în acestea, sub influenţa eforturilor de 
antrenament şi celor legate de competiţii. Sunt 
prezentate diferite şi variate informaţii cu privire la 
efort, la oboseală, refacere, supracompensare, tipuri 
de efort de antrenament, cât şi date care se referă la 
bazele controlului mişcărilor, perfecţionării tehnice, 
formării deprinderilor şi abilităţilor motrice. 

Conţinutul părţii a treia cuprinde o analiză 
exhaustivă a megastructurii procesului de pregătire, 
a sistemului de selecţie etapizată şi de orientare 
a sportivilor în cadrul procesului de perfecţionare 
multianuală. Sunt prezentate legităţile şi 
particularităţile referitoare la pregătirea multianuală 
şi sistemul actual de cunoştinţe ştiinţifice din acest 
domeniu. Sunt caracterizate, în mod detaliat, stadiile 
şi etapele din cadrul pregătirii multianuale, legătura 
reciprocă a acestora cu etapele de selecţie şi de 
orientare sportivă, sunt analizate din toate punctele de 
vedere caracteristicile periodizării pregătirii anuale în 
anumite etape din cadrul perfecţionării multianuale, 
sunt abordate problemele referitoare la planificarea 
activităţii competiţionale pentru diferite grupe de 
vârstă, la forţarea pregătirii, organizarea procesului de 
antrenament al sportivilor maturi şi altele. 

în partea a patra sunt prezentate pe larg 
micro- şi mezostructura procesului de antrenament. 
O atenţie deosebită este acordată analizei şi 
sistematizării mijloacelor de antrenament sportiv. 
Sunt prezentate bazele generale ale organizării 
încălzirii, structura şi conţinutul acesteia, în condiţiile 
activităţilor de antrenament şi competiţionale. Este 
supusă unei analize exhaustive structura generală 
a lecţiilor, sunt definite tipurile şi organizarea lor, 
efortul şi direcţionarea acestuia, specificul organizării 
acestora în funcţie de etapa din cadrul pregătirii 
multianuale şi de particularităţile ramurii de sport. 
Sunt caracterizate tipurile de micro- şi mezocicluri, 
sunt analizate legităţile planificării acestora, locul lor 
în sistemul de pregătire multianuală şi anuală. Sunt 


analizate abordările cu privire la planificarea micro- 
şi mezociclurilor caracteristice pregătirii unor sportivi 
renumiţi care se specializează în diferite ramuri 
sportive. 

în partea a cincea este prezentat un volum uriaş 
de teorii referitoare la macrostructura procesului 
de antrenament. Sunt explicate bazele organizării 
pregătirii anuale, sunt descrise strategiile de 
periodizarea procesului de antrenament caracteristice 
pentru sportul modern, este demonstrată legătura 
dintre periodizare şi abordarea planificării activităţii 
competiţionale. Este supusă unei analize multilaterale 
experienţa mondială cu privire la periodizarea 
pregătirii anuale - cea est-europeană, americană 
şi australiană, sunt analizate diferite modele de 
periodizare a pregătirii anuale, de la modelul cu un 
singur ciclu, până la cel cu şase şi şapte cicluri. O 
atenţie deosebită este acordată organizării etapei 
de pregătire nemijlocită pentru competiţii, orientată 
spre atingerea unei stări de pregătire de cel mai înalt 
nivel la momentul în care se desfăşoară principalele 
competiţii ale anului, cât şi problemelor de pregătire 
precompetiţională pentru concursurile de importanţă 
mai mică. 

Conţinutul părţii a şasea se bazează pe analiza 
informaţiilor referitoare la aşa numiţii factori externi 
(din afara antrenamentului şi extracompetiţionali), 
factori care joacă un rol extrem de important în 
asigurarea unei pregătiri eficiente a sportivilor. Este 
definit aici locul pregătirii la altitudini medii şi mari în 
cadrul diferitelor modele de periodizare a pregătirii 
sportivilor de înaltă performanţă. Este analizată 
legătura dintre eficienţa procesului de pregătire şi a 
activităţii competiţionale şi modificările ritmice zilnice 
ale stării organismului sportivilor, sunt abordate 
problemele de desincronizare şi resincronizare a 
ritmurilor circadiene legate de zborurile pe distanţe 
lungi spre locurile de pregătire şi de competiţii, cât 
şi profilaxia şi eliminarea «oboselii cauzate de drum». 
Capitole separate sunt consacrate aspectelor legate 
de utilizarea unor mijloace de refacere şi de stimulare 
a capacităţii funcţionale, de asistenţa dietologică a 
procesului de pregătire şi de activitate competiţională 
a sportivilor. 


V. N. PLATONOV 

Perioada de dezvoltare 
_ nesistematică a concepţiilor din 

r j domeniul organizării procesului de 
/ pregătire a sportivilor s-a încheiat prin 
apariţia cărţii lui L.P. Matveev - «npoâjieivia 
nepnoflH3agnn cnopTMBHOi/i Tpem/ipoB- 
km» («Problema periodizării antrenamentului 
sportiv»), care a văzut lumina tiparului în anul 1964. în 
această lucrare a fost pusă în evidenţă, pentru prima dată, 
una dintre cele mai acute probleme legate de pregătirea 
sportivilor de înaltă performanţă, problema care se 
rezumă la necesitatea formării unui sistem de cunoştinţe 
ştiinţifice care nu numai să asigure o pregătire planificată 
a sportivilor şi participarea acestora la diferite competiţii, 
dar, în acelaşi timp, să garanteze, cu un grad ridicat de 
probabilitate, atingerea celor mai bune rezultate la cele 
mai importante competiţii din anul respectiv. 

Iniţial, fundamentul periodizării l-a reprezentat 
analiza şi sistematizarea numeroaselor cunoştinţe 
acumulate la nivel empiric. Pe măsura acumulării 
informaţiilor, a pătrunderii în esenţa fenomenelor 
cercetate, a descoperirii mecanismelor interne legate de 
procesele cercetate, cunoştinţele în acest domeniu au 
căpătat amploare, supleţe şi un relativ caracter unitar. 

Premise istorice 

Prin periodizare, cu referire la obiectivele sportului 
de înaltă performanţă, trebuie să înţelegem împărţirea 
procesului de pregătire a sportivilor în elemente 
structurale separate, care se deosebesc unele de altele 
din punct de vedere calitativ şi cantitativ (perioade, faze, 
etape, cicluri), în conformitate cu legităţile şi principiile, 
existente în mod obiectiv, referitoare la formarea 
măiestriei sportive. 

Periodizarea antrenamentului sportiv, în sens larg, 
nu reprezintă domeniul de interes doar pentru sportul 
din zilele noastre şi, în nici un caz, nu este legată de 
numele renumitului specialist rus L.P. Matveev, cum 
este prezentat acest lucru, deseori, în literatura de 
specialitate. împărţirea în perioade a procesului de 
pregătire a atleţilor a existat deja, în domeniul sportului, 
încă în Grecia Antică, în cadrul căreia se pot scoate în 
evidenţă perioadele de patru ani, legate de pregătirea 
pentru Jocurile Olimpice, perioade de un an şi cele 
de doi ani orientate spre pregătirea pentru alte jocuri 
greceşti antice de mare importanţă (Pythice, Istmice, 
Delphice), o perioadă finală de zece luni de pregătire 
pentru Jocurile Olimpice, cât şi o perioadă obligatorie 
de 30 de zile de pregătire centralizată nemijlocită 
pentru Jocurile din Elida. A existat, în Grecia Antică, şi 
împărţirea procesului de pregătire pe cicluri de scurtă 
durată (de patru zile), aşa numitele tetrade, care erau 
strâns legate între ele prin conţinut şi care asigurau o 
formare planificată a măiestriei atleţilor. 

împărţirea procesului de pregătire pe parcursul 
unui an în perioade relativ de sine stătătoare, în scopul 
organizării unei pregătiri sistematice a sportivilor şi 
participării cu succes a acestora în principalele competiţii, 
a fost specifică pentru sportivii care se specializau 
în ramurile sportive de sezon (ramurile nautice, cele 
de iarnă, ciclism) în secolul al XlX-lea şi la începutul 
secolului al XX-lea. Acest fapt a fost determinat de 
tendinţa de ridicare a nivelului de măiestrie a sportivilor 
pe seama unei pregătiri generale multilaterale în acele 
perioade ale anului, când, conform condiţiilor climatice 
şi din cauza absenţei unor construcţii sportive închise, 
o pregătire specială era imposibilă. Existau pentru 
acest lucru şi anumite argumente biologice, întrucât 
mijloacele specifice multor ramuri sportive nu permiteau 


asigurarea unei dezvoltări armonioase şi multilaterale a 
organismului unui sportiv, ceea ce impunea aplicarea 
unor mijloace de pregătire generală, în mod special, a 
celor legate de dezvoltarea unor calităţi motrice, înainte 
de toate a forţei. Tot atunci, în unele instrucţiuni cu 
privire la pregătirea sportivilor s-a propus ca un ciclu 
anual să fie împărţit în trei perioade - pregătitoare, de 
bază şi finală. 

în mod treptat, această practică a devenit general 
acceptată şi s-a extins aproape asupra tuturor ramurilor 
de sportul. în anii 1930, aceasta a fost sintetizată în 
cele mai serioase publicaţii din acea perioadă. Printre 
altele, în manualul fundamental pentru instituţiile de 
învăţământ superior din domeniul educaţiei fizice şi 
sportului, «Atletica uşoară», editat la Moscova de către 
Editura de Stat «Cultura fizică şi sportul» în anul 1938, ale 
cărui numeroase teze sunt actuale şi în zilele noastre, a 
fost prezentat sistemul de organizare a pregătirii anuale 
pe baza a două perioade - pregătitoare şi cea de bază. 
Perioada pregătitoare era recomandat să fie împărţită 
în două părţi - cea de iarnă (noiembrie - februarie) şi 
cea de primăvară (martie - aprilie). în partea de iarnă 
volumul principal de activitate avea un caracter de 
pregătire generală şi era organizat pe baza materialelor 
din complexul «Pregătit pentru muncă şi apărare» 
(PMA), iar cea de primăvară prevedea perfecţionarea 
tehnică şi pregătirea printr-un antrenament special. 
Materialul pentru perioada de bază îl reprezenta 
antrenamentul individual în ramurile alese din cadrul 
atleticii uşoare şi atingerea unor rezultate înalte în cadrul 
competiţiilor. Perioada de tranziţie nu era delimitată ca 
o perioadă de sine stătătoare, ci doar se sublinia faptul 
că «luna octombrie era destinată odihnei şi desrinderii 
concluziilor cu privire la activitatea desfăşurată». 

în mod similar, s-a realizat periodizarea pregătirii 
anuale şi în cadrul altor ramuri sportive. De exemplu, R. 
Şkolnikov(1939)a recomandat ca pregătirea luptătorilor 
pe parcursul unui an să fie împărţită în două perioade: 1) 
pregătitoare sau de pregătire fizică generală; 2) cea de 
bază, împărţită la rândul ei în perioada de bază, specială 
şi de pregătire intercompetiţională. 

Periodizarea pregătirii anuale în domeniul înotului 
a fost analizată în mod amănunţit de către V.l. Şuvalov în 





CAPITOLUL 1. Periodizarea antrenamentului sportiv - istoricul dezvoltării 


13 


manualul «înotul» pentru institutele de educaţie fizică, 
publicat în anul 1940. Procesul de pregătire a înotătorilor 
pe parcursul unui an era împărţit în perioade relativ 
de sine stătătoare, dedicate îndeplinirii cu prioritate 
a diferitelor obiective. Obiectivele fiecărei perioade şi 
etape de pregătire determinau dinamica efortului şi 
volumul de exerciţii, cu caracter diferit, executate în apă, 
iar toate acestea sunt ilustrate în mod grăitor în schema 
care a servit drept bază pentru elaborarea planurilor 
lecţiilor de antrenament (fig. 1.1). 

Suficient de argumentată şi eficientă, o astfel de 
abordare a periodizării pregătirii anuale era considerată 
şi de către specialiştii care au lucrat în sfera bazelor 
medico-biologice ale sportului. Printre altele, A.N. 
Krestovnikov, una din cele mai mari autorităţi din lume 
din acei ani în domeniul fiziologiei sportive, în lucrarea 
sa «Fiziologia sportului» (1939), a delimitat un capitol 
special, intitulat «Antrenamentul», în care a expus în 
mod detaliat ideile cu privire la organizarea pregătirii 
anuale, la periodizarea acesteia, la caracterul continuu al 
perfecţionării diferitelor laturi ale pregătirii, la dinamica 
efortului şi altele. Se recomanda delimitarea a trei 
perioade: 1) pregătitoare, care se împărţea în mai multe 
părţi - de pregătire generală, de pregătire specială şi cea 
instructiv-educativă; 2) perioada de bază, compusă din 
părţile preliminară, precompetiţională şi competiţională; 
3) perioada de tranziţie. 

în primii ani de după război (sfârşitul anilor 
1940 - începutul anilor 1950) abordările cu privire 
la organizarea pregătirii anuale practic nu s-au 
modificat, iar perfecţionarea mergea exclusiv pe calea 
concretizării cunoştinţelor în conformitate cu specificul 
ramurilor sportive. De exemplu, în lucrarea lui N.G. 
Ozolin «TpeHHpoBKa necKoaT/ieTOB» («Antrenamentul 
atleţilor de categorie uşoară»), editată în anul 1949 şi 
care a avut o largă rezonanţă în rândul specialiştilor, 
se recomanda ca antrenamentul pe parcursul unui an 
întreg să fie împărţit în trei 
perioade: 1) pregătitoare, 
compusă din două părţi 
- antrenament de iarnă şi 
antrenament de primăvară; 

2) cea de bază, compusă din 
două părţi - antrenament 
precompetiţional şi 

antrenament în perioada 
competiţiilor; 3) perioada de 
tranziţie, compusă din două 
părţi - antrenamentul de 
toamnă, cu efortul în scădere 
continuă, şi perioada de 
odihnă activă. 

Pe acelaşi drum au 
mers şi specialiştii din alte 
ramuri ale sportului, fapt 


reflectat într-un mare număr de surse tipărite, incluzând 
aici şi manualele destinate instituţiilor de învăţământ 
superior pentru diferite ramuri sportive, editate în anii 
1950. împărţirea antrenamentului pe parcursul unui 
an întreg în perioade care au obiective şi conţinuturi 
diferite a fost susţinută de către specialiştii în domeniul 
teoriei educaţiei fizice şi de către cei din domeniul 
bazelor biologice ale antrenamentului sportiv. De 
exemplu, cunoscuţii specialişti în domeniul biochimiei 
şi fiziologiei sportului - N.A. lakovlev, L.P. Korobkov, S.V. 
lananis, în ampla monografie «Qn3i/iojiori/iHecKi/ie n 

6nOXHMMMeCKHe OCHOBbl TeopUH l/l MeTOflUKH CnOpTHB- 
hoi/i TpeHi/ipoBKM BbiHooiMBocTi/i» («Bazele fiziologice 
şi biochimice ale teoriei şi metodicii antrenamentului 
sportiv pentru rezistenţă») din anul 1957, au acordat o 
mare atenţie organizării raţionale a pregătirii anuale, au 
extins ideile conţinute în manualul lui A.N. Krestovnikov, 
editat în anul 1939, şi au demonstrat dependenţa, într- 
un plan larg, a periodizării pregătirii anuale de calendarul 
competiţional. 

Trebuie spus faptul că, încă în anii 1930, mulţi 
specialişti sovietici au înţeles necesitatea subordonării 
întregului conţinut al perioadei pregătitoare faţă de 
crearea unor premise pentru obţinerea performanţelor 
într-o ramură concretă a sportului, necesitatea eliminării 
din procesul de pregătire a unor exerciţii nespecifice 
care ar putea influenţa în mod negativ eficienţa 
pregătirii speciale şi a activităţii competiţionale. însă, 
dezvoltarea teoretică şi practică a acestei direcţii era 
încetinită de cauze ideologice şi social politice - de 
implementare pretutindeni a complexului PMA şi de 
cerinţele privind o pregătire fizică eficientă a tineretului, 
determinate de nevoile ridicării gradului capacităţii de 
apărare a populaţiei ţării. De exemplu, în manualul deja 
amintit mai sus «JlerKafl aT/ieTHKa» («Atletica uşoară») 
se sublinia: «Şcoala maeştrilor îi reuneşte pe atleţii de 
categorie uşoară, care au deja un stagiu şi realizări, în 



FIGURA 1.1— Schemă tip de repartizare a efortului pe parcursul unui an în timpul 
antrenamentului unor înotători de performanţă: 7 —înot liniştit; ^ —înot cu placa (activitatea 
picioarelor) şi cu brâul de frânare (activitatea braţelor); 3 — înot cu viteza medie; 4 — înot cu 
viteză mare; 5 — evaluarea (competiţie de control); 6 — competiţia de bază (Şuvalov, 1 940) 

scopul creşterii pregătirii tehnico-sportive a acestora. 
Pregătirea include: activităţile practice regulate pe 
parcursul a 10-11 luni, cu scopul pregătirii individuale 
şi antrenamentul maestrului în domeniul ramurilor 
individuale din atletica uşoară, cât şi pregătirea acestuia 
pentru susţinerea normelor PMA de nivelul II». Printre 
altele,în prima partea perioadei pregătitoare (noiembrie 
- februarie) trebuia să fie realizată «pregătirea în scopul 
creării fundamentului fizic pe baza sporturilor de iarnă 
din cadrul complexului de exerciţii PMA şi susţinerea 
normelor pentru acestea». în cea de-a doua parte 
(martie-aprilie) - «pregătirea şi susţinerea normelor 
PMA pentru cros». Chiar şi în perioada de bază (mai- 
septembrie), o parte însemnată din timp trebuia să fie 
dedicată pregătirii şi susţinerii normelor PMA (la înot, 
tir şi altele). în planul individual de pregătire a atleţilor 
din categoria uşoară de înaltă performanţă, pe parcursul 
unui an minimum 25 % din timpul de antrenament 
trebuia să fie alocat antrenamentelor conform 
programului din complexul PMA şi susţinerea probelor 
pentru normativele respective. O asemenea abordare, 
caracteristică pentru sportul anilor 1930 (Şkolnikov, 
1939; Şuvalov, 1940; şi alţii), a fost extinsă şi asupra unor 
lucrări fundamentale din diferite domenii ale sportului, 
publicate în anii 1950 (Vrajesnevski, 1952; Gradopolov, 
1956; Lucikin, 1956, Sokolov, 1959; şi alţii). 

Asupra volumului mare de pregătire generală, care 
nu era legată de specificul ramurii sportive, a exercitat 
influenţă şi absenţa, pentru majoritatea ramurilor 
sportive, a unor condiţii pentru o pregătire specială 
calitativă pe parcursul întregului an, ceea ce era legat 
de condiţiile climatice şi tehnico-materiale. Schiorii, 
cicliştii, patinatorii, înotătorii, canotorii şi reprezentanţii 
multor altor ramuri sportive, inclusiv cei din fotbal şi 
atletica uşoară, aveau posibilitatea să acorde pregătirii 
speciale de la 3-4 până la 6-8 luni. Timpul rămas era 
alocat pregătirii fizice generale, ca mijloc de dezvoltare 
multilaterală, care asigură eficienţa procesului de 
instruire şi antrenament. Toate acestea au reprezentat 
realităţile sportului acelor ani, reflectate într-o bogată 
practică sportivă şi în literatura de specialitate. 

Necesitatea unei pregătiri sistematice a sportivilor 
pe parcursul unui an a fost înţeleasă foarte bine de 
către specialişti din diferite ţări europene, cât şi de 
cei din SUA şi Australia. în mare măsură acest fapt era 
determinat de trecerea, în anii 1920-1930, la un regim 
de pregătire pe parcursul întregului an, ceea ce într- 
un mod deosebit de evident s-a manifestat în ramurile 
sportive de sezon. Recomandările privind organizarea 
pregătirii anuale au reieşit dintr-o experienţă practică 
multilaterală, iar împărţirea procesului de antrenament 
în perioade, în mare măsură, s-a sprijinit pe raţionamente 
logice. Cea mai mare atenţie, cu privire la periodizarea 
pregătirii anuale, a fost acordată în atletica uşoară, iar 
mai târziu - în domeniul înotului. S-au folosit diferite 


noţiuni, termeni şi abordări în legătură cu periodizarea 
procesului de antrenament. Unii specialişti au organizat 
antrenamentul pe sezoane (timpuriu, mediu şi târziu 
sau de toamnă-iarnă, primăvară-vară), alţii îl legau de 
perioadele în care se desfăşurau competiţii - în afara 
perioadei competiţionale,în perioada precompetiţională 
şi în perioada competiţională. 

Cunoscutul specialist în domeniul alergărilor din 
cadrul atleticii uşoare Fred Wilt (1967), generalizând 
experienţa de pregătire a alergătorilor din SUA din 
perioada anilor 1930-1950, a afirmat că antrenamentul 
pentru alergări şi sezonul de competiţii trebuie să ocupe, 
pentru sportivii adulţi, 11 luni pe an, după care, pe 
parcursul a două - patru săptămâni, aceştia se odihnesc 
şi practică înotul, golful, diferite jocuri în vederea păstrării 
nivelului pregătirii fizice. Durata antrenamentului de 
pregătire înaintea primului start poate să fie de la 8-10 
săptămâni (pentru sportivii de înaltă performanţă), până 
la 6 luni. 

Organizarea antrenamentului pe întreg parcursul 
unui an pentru alergătorii de sprint în RFG, în anii 1950, 
prevedea existenţa a cinci etape: I (lunile octombrie 

- decembrie) - odihnă activă după concursurile din 
sezonul precedent şi pregătire fizică generală; II (ianuarie 

- februarie) - dezvoltarea rezistenţei (alergare în pădure, 
fartlek); III (martie - aprilie) - dezvoltarea aptitudinilor de 
viteză şi de rezistenţă specială; IV (mai - iunie) - activitate 
specială de intensitate ridicată în scopul atingerii celui 
mai înalt nivel de antrenament; V (iulie - septembrie) 

- păstrarea celui mai înalt nivel de antrenament şi 
participarea la competiţii (Muller, 1967). 

în aceeaşi perioadă, renumitul antrenor din Noua 
Zeelandă, Arthur Lydiard, (1967) care a format o întreagă 
pleiadă de alergători de înaltă clasă pe distanţe medii şi 
lungi, dintre care au obţinut rezultate deosebite Peter 
Snell (triplu campion la Jocurile Olimpice din anii 1960 şi 
1964 pe distanţele de 800 şi 1500 m) şi Murray Halberg 
(campion la Jocurile Olimpice din anul 1960 pe distanţa 
de 5000 m), a pus la bazele activităţii sale antrenamentul 
pe parcursul unui an întreg, orientat spre atingerea celui 
mai bun rezultat în ziua principalelor competiţii. Tot 
anul este împărţit în câteva etape. Prima (de minimum 
patru luni) era organizată pe baza antrenamentului de 
maraton şi pe efectuarea unor exerciţii specifice diferite, 
menite să faciliteze dezvoltarea, destinderea şi întinderea 
muşchilor; antrenamentul cu greutăţi este contraindicat. 
A doua perioadă, cu o durată de aproximativ o lună, era 
dedicată antrenamentului de tranziţie spre activitatea 
ulterioară specială pe parcursul a trei luni, din cea de-a 
treia perioadă. După aceasta, urmau şase săptămâni 
de activitate individuală a sportivului cu antrenorul în 
vederea unei pregătiri minuţioase pentru principala 
competiţie a anului. 

Până la începutul anilor 1960, sistemul monociclic 
de pregătire anuală a fost general acceptat în majoritatea 

ramurilor sportului, iar acest fapt a fost condiţionat atât de 
caracterul sezonier al unor sporturi, cât şi de planificarea 
tradiţională a unei mari părţi a competiţiilor pe perioada 
verii. Printre altele, pentru schiorii care locuiau în zonele 
climatice de mijloc din URSS, a fost adoptată următoarea 
schemă de periodizare a pregătiri anuale: perioada 
pregătitoare (1 iulie - 1 decembrie), perioada de bază 

- de la începutul lunii decembrie (odată cu apariţia 
primei zăpezi) până la mijlocul lunii martie (până la 
ultimele competiţii ale sezonului), cu delimitarea a două 
etape - antrenament preliminar (de la 1 decembrie 
până la 15 - 30 ianuarie) şi antrenament special - din 15 

- 30 ianuarie până la mijlocul lunii martie, perioada de 
tranziţie, cu etapele de scădere a efortului (din 15-30 
martie până la 15 - 30 aprilie) şi cea de odihnă activă 
(din 15-30 aprilie până la 1 iunie) (Asulfîev şi alţii, 1959). 
O astfel de periodizare reflecta tradiţiile statornicite, 
caracteristice pentru disciplinele de schi. De exemplu, în 
manualul «JlbixsHbm cnopT» («Schiul»), publicat la Editura 
«Ou3Ky/ibTypa n cnopT», în anul 1944, se subliniază 
faptul că planul anual de antrenament al unui schior se 
împarte în trei perioade: pregătitoare, cea de bază şi cea 
de tranziţie. Limitele calendaristice exacte pentru fiecare 
perioadă sunt foarte greu de stabilit, întrucât acestea 
depind de momentul sosirii iernii şi de durata acesteia. 
Perioada pregătitoare începe, de obicei, cu două - trei 
luni înainte de apariţia primului strat de zăpadă, perioada 
de bază cuprinde toată iarna, iar cea de tranziţie cuprinde 
primăvara şi vara. 

Nu putem să nu observăm faptul că, toate 
recomandările cu privire la organizarea pregătirii anuale 
cuprinse în literatura de specialitate din anii 1930 - 1950 
aveau preponderent un caracter tehnic şi erau chemate 
să creeze condiţiile pentru antrenament şi pentru 
asimilarea calendarului competiţional, ţinând cont de 
anotimp, de condiţiile climatice şi tehnico-materiale, de 
tradiţiile statornicite în diferite ramuri ale sportului. Aceste 
recomandări erau laconice şi superficiale, nu aveau o 
fundamentare ştiinţifică serioasă, iar în manualele şi în 
planurile de învăţământ, elaborate în acei ani în URSS, 
erau introduse în capitolele intitulate «Planificarea şi 
evidenţa activităţii didactice şi de antrenament». 

Realităţile din sportul de la începutul anilor 50 
impuneau o cercetare ştiinţifică serioasă a întregului 
spectru de probleme legate de pregătirea sportivilor 
şi, înainte de toate, a părţii fundamentale a acesteia - 
a sistemului de organizare a pregătirii multianuale a 
sportivilor, a structurii şi conţinutului pregătirii anuale 
a sportivilor de înaltă performanţă pentru principalele 
competiţii. Necesitatea unei activităţi susţinute în 
această direcţie era stimulată de intrarea în arenele 
sportive mondiale şi olimpice a sportivilor sovietici, 
de concurenţa tot mai acerbă în cadrul principalelor 
competiţii internaţionale, de concurenţa tot mai activă 
dintre sportivii Uniunii Sovietice şi ai SUA, iar în anii 


ulteriori - dintre sportivii din ţările socialiste şi cei din 
ţările capitaliste, concurenţă care a căpătat nu numai 
tentă sportivă, dar mai mult o tentă politică, transformând 
sportul într-unul din argumentele cu mare greutate ale 
«războiului rece». 

O atenţie deosebită faţă de o periodizare raţională 
a pregătirii, orientată spre atingerea celor mai bune 
rezultate în principalele competiţii, s-a manifestat în 
activitatea organizaţiilor sportive din URSS la sfârşitul 
anului 1952, în cadrul procesului de analiză a concluziilor 
cu privire la participarea sportivilor sovietici la Jocurile 
Olimpice desfăşurate la Helsinki, şi stabilirea unor direcţii 
prioritare de dezvoltare a sportului deînaltă performanţă. 
Obţinerea de succese la Jocurile Olimpice, mai ales în 
comparaţie cu sportivii din SUA, a reprezentat o prioritate 
în dezvoltarea sportului de înaltă performanţă din URSS. 
Acest fapt a atras după sine formarea unui sistem privind 
sportul la copii şi tineret şi de pregătire a rezervelor 
pentru echipele naţionale selecţionate, la planificarea 
unui calendar competiţional corespunzător şi formarea 
sistemului de pregătire a celor mai performanţi sportivi, 
pe baza unor cicluri olimpice cu o durată de patru ani. 

Se înţelege de la sine faptul că, la baza sistemului 
privind sportul pentru copii şi tineret şi a pregătirii 
rezervei pentru echipele naţionale a fost pusă necesitatea 
unei organizări raţionale a pregătirii multianuale, bazată 
pe o formare legică a măiestriei sportivilor şi obţinerea 
de către aceştia a unor rezultate maxim accesibile, pe 
baza unei valorificări cât mai complete a aptitudinilor şi 
capacităţilor individuale. Bineînţeles, realizarea acestui 
obiectiv impunea elaborarea unui sistem de căutare 
a talentelor şi realizarea unei periodizări raţionale a 
procesului de pregătire multianuală a sportivilor. 

într-o perioadă scurtă de timp a fost creată o reţea 
uriaşă de şcoli sportive pentru copii şi tineret, a fost 
asigurată baza materială corespunzătoare, s-a extins rapid 
pregătirea antrenorilor în cadrul institutelor de educaţie 
fizică. Rezultatul acestei activităţi l-a reprezentat apariţia 
unui număr mare de sportivi tineri de perspectivă, şi 
concurenţa acută a acestora la concursurile interne, 
acestea reprezentând un fundament firesc pentru 
consolidarea echipelor naţionale care se pregăteau 
pentru cele mai importante competiţii internaţionale. 

O atenţie sporită a fost acordată pregătirii 
sportivilor din echipele selecţionate ale ţării pentru cele 
mai importante competiţii internaţionale, înainte de 
toate pentru Jocurile Olimpice. Dacă ne uităm la analiza 
rezultatelor privind participarea echipelor selecţionate 
ale URSS în diferite ramuri sportive la Jocurile Olimpice 
din anii 1952 şi 1956, abordarea acestei probleme, 
profunzimea analizei, nivelul recomandărilor referitoare la 
perfecţionarea activităţii (vezi de exemplu, Popov, 1952; 
Homenkov şi alţii, 1952; Şatov, 1952; Rodionov, 1952; 
Samsonov, Şvedov, 1957; Krasnopevţev, 1957; Kistiakovski, 
1957), atunci iese în mod clar în evidenţă superioritatea 

certă a sistemului sovietic de pregătire pentru Jocurile 
Olimpice din acei ani, din punct de vedere organizatoric şi 
al personalului ştiinţifico-metodic implicat, în comparaţie 
cu competitorii străini. Analiza privind participarea 
sportivilor şi a perspectivelor activităţii viitoare în diferite 
ramuri sportive a fost completată în mod organic de 
analiza rezultatelor şi a căilor de îmbunătăţire a activităţii 
de cercetare ştiinţifică, de demonstrarea necesităţii 
creşterii rolului acesteia într-o activitate eficientă de 
pregătire olimpică. De exemplu, ca urmare a bilanţului 
cu privire la prima participare a sportivilor sovietici la 
Jocurile Olimpice de la Helsinki, în decembrie 1952 a fost 
organizată o plenară a Consiliului metodico-ştiinţifîc al 
Comitetului pe problemele de cultură fizică şi sport de 
pe lângă Consiliul de Miniştri al URSS pentru a analiza 
problemele legate de creşterea gradului de măiestrie al 
sportivilor sovietici. Au fost analizate în mod detaliat în 
toate planurile nu doar realizările şi căile de dezvoltare 
în continuare a ştiinţei din domeniul sportului de înaltă 
performanţă, ci şi problemele organizatorice legate de 
pregătirea pentru Jocurile Olimpice din anul 1956, în 
cadrul unui ciclu de patru ani, cele legate de calitatea 
activităţii antrenorilor, de sistemul de efectuare a selecţiei 
pentru echipele naţionale în cadrul ciclurilor anuale, 
problema pregătirii rezervelor sportive. 

Când a devenit evidentă uriaşa rezonanţă politică, 
determinată de o victorie fermă a sportivilor sovietici şi de 
o superioritate evidentă în comparaţie cu sportivii din SUA 
la Jocurile Olimpice din 1956, care au avut loc în oraşul 
australian Melbourne, în URSS, la nivel de stat, a fost pusă 
în mod acut problema privind necesitatea dezvoltării pe 
scară largă a cercetărilor ştiinţifice în domeniul sportului 
de înaltă performanţă, formarea unui sistem de asistenţă 
metodico-ştiinţifîcă a pregătirii echipelor selecţionate, 
care să asigure o înaltă eficienţă participării sportivilor 
în mod direct la Jocurile Olimpice. în rândul principalelor 
probleme, care impuneau o cercetare metodico-teoretică 
aprofundată, a fost pusă şi periodizarea pregătirii anuale a 
sportivilor care se pregătesc pentru cele mai importante 
competiţii. 

Iniţiatorul elaborării periodizării antrenamentului 
a fost L.P. Matveev, care, pentru prima dată, a atras 
atenţia asupra faptului, potrivit căruia diferite variante 
de organizare a procesului de pregătire sportivă, 
caracteristice acelor ani, asigurau sportivilor atingerea 
vârfului de rezultate la principalele competiţii ale 
anului doar în 15-20 % din cazuri, iar în toate celelalte 
cazuri - cele mai bune rezultate au fost demonstrate la 
concursurile mai puţin importante, desfăşurate înainte 
sau după cele principale. Matveev a studiat pregătirea 
sportivilor într-o manieră proprie şi a lansat o concepţie 
originală cu privire la periodizarea antrenamentului anual, 
orientat spre o creştere rapidă a probabilităţii de obţinere 
a celor mai înalte rezultate la principalele competiţii din 
anul respectiv. 


Concepţia lui L.P. Matveev cu privire la 
periodizarea pregătirii anuale 

L.P. Matveev a expus rezul ţaţele cercetărilor sale în 
monografia «npo6jieivia nepi/iofli/i3aMnn cnopn/iBHOM 
Tpem/ipoBKM» («Problema periodizării antrenamentului 
sportiv») (1964), iar mai târziu le-a prezentat, în mod 
sintetizat, în manualul pentru studenţii de la institutele 
de educaţie fizică «OcHOBbi cnopTi/iBHOi/i Tpem/ipoB- 
k i/i» («Bazele antrenamentului sportiv", 1977) şi le-a 
dezvoltat într-o serie de lucrări din anii ulteriori (1987, 
1991, 1997, 1999, 2005, 2010 etc.). Printre altele, acesta 
a scos în evidenţă, pentru prima oară, ideea potrivit 
căreia periodizarea antrenamentului sportiv, în cazul 
pregătirii unor sportivi de performanţă, trebuie să fie 
condiţionată nu de sezon şi de calendarul competiţional, 
ci de legităţile de dezvoltare a stării de pregătire de 
cel mai înalt nivel pentru competiţii, adică de «forma 
sportivă». Pe baza unei sinteze teoretice a cunoştinţelor 
pedagogico-sportive şi biologice acumulate până 
atunci, a rezultatelor studierii pe scară largă a dinamicii 
rezultatelor sportive ale unor sportivi de înaltă 
performanţă, care s-au specializat în diferite ramuri 
sportive, L.P. Matveev a demonstrat caracterul obiectiv 
al modificărilor periodice ale orientării şi conţinutului 
procesului de antrenament pe parcursul unui an, 
aceste modificări fiind legate de legităţile dezvoltării 
«formei sportive», a evidenţiat influenţa calendarului 
competiţional şi a condiţiilor climatice de sezon asupra 
periodizării pregătirii anuale, a prezentat principiile de 
bază privind organizarea antrenamentului pe parcursul 
întregului an, a expus o analiză exhaustivă a structurii 
şi conţinutului diferitelor perioade de antrenament - 
pregătitoare, competiţională şi de tranziţie. 

L.P. Matveev a separat în mod clar noţiunile 
de «stare ridicată de antrenament» şi cea de «formă 
sportivă», care de obicei se identificau. De exemplu, 
A.N. Krestovnikov (1951), în cartea «Qi/ 131 /io/iorufl cnop- 
Ta» («Fiziologia sportului») a subliniat faptul că prin 
«forma sportivă» se înţelege starea organismului la care 
se realizează posibilităţile maximale ale sportivului, 
stare ce reprezintă rezultatul unui antrenament riguros 
şi de lungă durată... Experienţa sportivă a demonstrat 
faptul că un sportiv îşi poate păstra cea mai bună formă 
în decurs de câţiva ani» (p. 21-22). Un astfel de punct 
de vedere a fost general acceptat în acei ani. Adică 
forma sportivă era văzută ca o stare de antrenament 
de înalt nivel, determinată de transformările biologice 
de adaptare care se produc în organismul sportivului 
sub influenţa antrenamentului şi sunt exprimate în 
creşterea capacităţii funcţionale a acestuia. 

După cum a arătat L.P. Matveev, un nivel ridicat al 
stării de antrenament reprezintă doar o premisă, una 
dintre cele mai importante pentru atingerea stării de 
formă sportivă, care trebuie să fie completată de un larg 

complex de manifestări ale diferitelor laturi ale pregătirii 
sportivului - fizică, tehnică, tactică, psihologică, laturi 
ce se manifestă într-o unitate organică în timpul 
participării la competiţii concrete. în felul acesta, forma 
sportivă se manifestă ca o stare de pregătire la cel mai 
înalt nivel pentru competiţii, stare ce este capabilă să 
asigure sportivului atingerea celor mai bune rezultate 
individuale. Formarea acestei stări are un caracter fazic 
şi se produce în ordinea schimbării succesive a trei faze: 
dobândirea, păstrarea (stabilitatea relativă) şi pierderea 
temporară. Prima fază este legată de formarea şi 
îmbunătăţirea premiselor pe baza cărora ia naştere 
forma sportivă, se pun temeliile acesteia; a doua fază 
se caracterizează printr-o stabilizare relativă a formei 
sportive, ca ansamblu de componente care asigură 
o pregătire optimă pentru demonstrarea rezultatelor 
sportive; a treia fază se deosebeşte prin modificarea 
orientării proceselor de adaptare, comutarea regimului 
de funcţionare a organismului sportivilor spre nivelul 
de refacere (Matveev, 1977). 

în cadrul dirijării dezvoltării formei sportive, 
atenţia de bază trebuie să fie acordată reglării 
echilibrate a componentelor «operative» (care se 
schimbă relativ rapid) şi celor fundamentale (relativ 
stabile) ale pregătirii sportivului pentru atingerea unor 
rezultate care determină, în general, nivelul concret 
al rezultatului sportiv demonstrat. Este clar faptul că 
starea componentelor relativ stabile ale acesteia este 
determinată, la urma urmei, de dezvoltarea calităţilor 
motrice principale şi a celor legate în mod nemijlocit 
de potenţialul sportivului, cât şi de gradul aşa numitei 
fiabilităţi a deprinderilor şi aptitudinilor sportive, 
formate în mod durabil. Acest fapt reprezintă un fel 
de fundament al formei sportive, însă posibilitatea 
concretizării acesteia într-un rezultat sportiv depinde 
şi de factorii unei pregătiri nemijlocite, operative 
pentru demonstrarea acestuia, inclusiv de capacitatea 
funcţională, de motivaţia actuală, de starea de spirit 
mobilizatoare a sportivului (condiţionată în mod 
situativ) pentru un anumit rezultat (Matveev, 1987). 

L.P. Matveev (1964) a acordat o atenţie deosebită 
acelui fapt, potrivit căruia mai puţin de un sfert dintre 
atleţii de categorie uşoară, atleţii de categorie grea şi 
înotătorii, participanţi la campionatele mondiale şi la 
Jocurile Olimpice, au demonstrat, în aceste competiţii, 
cele mai bune rezultate din acel an, iar ceilalţi au 
demonstrat cele mai înalte rezultate înainte sau după 
principalele competiţii, cu alte cuvinte, nu au atins 
obiectivul principal al pregătirii lor anuale. Problema 
atingerii vârfului de pregătire în acei ani, având în 
vedere un nivel relativ scăzut al concurenţei la nivel 
mondial, încă nu se punea atât de acut cum s-a pus mai 
târziu, în anii 1980 şi în anii ulteriori, când capacitatea 
de a demonstra cel mai înalt rezultat în principalele 
competiţii, în condiţiile unei concurenţe acerbe în 


cadrul unui grup de sportivi aproximativ de acelaşi nivel, 
a devenit un factor hotărâtor în atingerea succesului. 

Bazându-se pe rezultatele unei cercetări 
multianuale a dinamicii performanţelor unui grup mare 
de sportivi pe parcursul unui an (900 de cazuri), L.P. 
Matveev a fundamentat existenţa variantelor de 1, 2 şi 
3 vârfuri privind atingerea unei stări de pregătire de cel 
mai înalt nivel pentru competiţii. Manifestarea uneia sau 
alteia dintre variantele menţionate este condiţionată 
de specificul ramurii sportive şi de particularităţile de 
organizare a antrenamentului sportiv. în acest sens, 
pentru ramurile sportive ciclice (înotul, disciplinele 
de alergări din cadrul atleticii uşoare), cele mai 
caracteristice sunt curbele cu unul sau cu două vârfuri, 
iar pentru ramurile în regim de viteză şi de forţă (atletica 
grea, aruncările din cadrul atleticii uşoare), curbele cu 
două şi cu trei vârfuri (fig. 1.2). 

însă, la baza concepţiei sale L.P. Matveev nu a pus 
descrierea variantelor cu un singur ciclu, cu două cicluri 
sau a celor mixte de periodizarea pregătirii anuale, cum 
este prezentat acest fapt de către unii specialişti, care 
nu au depus suficient efort pentru o analiză serioasă a 
esenţei acestei concepţii şi au fundamentat-o teoretic 
(Stone şi alţii, 1981; Bompa, 1992; Plisk, Stone, 2003; 
Issurin, 2010; G. Haff, E. Haff, 2012; şi alţii), ci a aşezat 
generalizarea legităţilor existente în mod obiectiv 
cu privire la dezvoltarea stării de pregătire de cel mai 
înalt nivel pentru performanţe, elaborarea principiilor 
antrenamentului sportiv şi a aparatului noţional, 
care să permită realizarea procesului de dezvoltare 
a formei sportive ca un proces dirijat. L.P. Matveev a 
accentuat în mod constant atenţia asupra caracterului 
fazic de dezvoltare a formei sportive, care se bazează 
pe un material faptic cu caracter biologic bogat, cât 
şi pe unele legităţi de nivel superior, care definesc 
macrostructura antrenamentului ca un proces ciclic de 
dirijare a formei sportive. Acest fapt, impune ca procesul 
de antrenament sportiv să nu fie redus la anumite teze 
izolate, ci abordat ca un ansamblu de prevederi legate 
între ele reciproc într-un sistem, exprimat în principii ce 
reflectă logica desfăşurării procesului de antrenament, 
în scopul atingerii unei stări de pregătire de cel mai înalt 
nivel la momentul desfăşurării principalelor competiţii. 

în lucrările sale, L.P Matveev nu a afirmat niciodată 
că o dezvoltare legică a formei sportive este posibilă 
doarîn cadrul unei anumite periodizări rigidea pregătirii 
sportive anuale - cu un ciclu, două cicluri sau trei cicluri. 
Acesta doar a subliniat faptul că durata ciclurilor şi a 
perioadelor de pregătire trebuie să permită lărgirea şi 
creşterea posibilităţilor de atingere a unui nivel nou, 
mai ridicat de pregătire pentru obţinerea performanţei. 
Pentru ramurile sportive legate de demonstrarea 
rezistenţei, rezolvarea acestei probleme poate fi 
asigurată în totalitate, probabil, prin planificarea unui 
ciclu de un an, iar pentru ramurile sportive cu caracter de 

NM - nivelul mediu al rezultatelor sportive dintr-un an 

FIGURA 1.2 — Tipurile de bază ale dinamicii rezultatelor 
sportive într-un ciclu anual (Matveev, 1964) 

viteză şi de forţă - în cadrul unei planificări pe jumătate 
de an. Utilizarea unor cicluri mai mici ca durată este 
admisă în unele ramuri sportive, însă prin combinare cu 
unele cicluri de durată mai lungă. în acest caz, devine 
principial unul din cele mai importante momente - 
durata perioadei pregătitoare (perioadă de pregătire 
fundamentală) trebuie să fie suficientă pentru atingerea 
de către sportivi a unui nivel nou de performanţă. 
Minimalizarea acestei perioade limitează aceste 
posibilităţi. în funcţie de condiţiile concrete din practica 
sportivă, subliniază L.P. Matveev, sunt posibile variante 
diferite a macrociclurilor, ale raportului de durată a 
perioadelor din cadrul acestora. însă, în toate cazurile 
este necesară asigurarea timpului şi a conţinutului 
pentru perioada de pregătire fundamentală, suficiente 
pentru o pregătire specială ulterioară eficientă şi pentru 
atingerea rezultatului planificat (Matveev, 1999, 2005). 

Aceste idei ale lui L.P. Matveev sunt în deplină 


concordanţă atât cu practica de pregătire a majorităţii 
covârşitoare a sportivilor din zilele noastre, care nu sunt 
orientaţi spre un succes rapid în cadrul unor competiţii 
secundare, ci spre o pregătire planificată şi eficientă 
pentru cele mai importante competiţii, înainte de 
toate pentru Jocurile Olimpice şi pentru campionatele 
mondiale, cât şi cu materialele tuturor lucrărilor serioase 
cu privire la problema periodizării pregătirii anuale. 

în acest sens, este absolut neîntemeiată atribuirea 
artificială lui L.P Matveev a poziţiei de adept al unui 
sistem exclusiv monociclic de periodizare a pregătirii 
anuale, ca unul necorespunzător cerinţelor sportului 
din zilele noastre, care nu asigură tendinţa sportivilor 
de a participa cu succes la un număr mare de competiţii 
(Issurin, 2010; Bompa, Haff, 2009; G.Haff, E.Haff, 2012; şi 
alţii). 

Astfel, L.P. Matveev, de nenumărate ori, a 
atras atenţia asupra faptului că teoria periodizării 
antrenamentului sportiv se referă la un domeniu de 
cunoştinţe dinamic şi în permanentă dezvoltare, acest 
domeniu se extinde, se înnoieşte, se precizează, pe 
măsura apariţiei unor fapte noi, a unor idei şi ipoteze 
constructive. O astfel de abordare a determinat întreaga 
activitatea creatoare a lui L.P Matveev în această 
direcţie, ale cărei rezultate au fost expuse în numeroase 
lucrări tipărite, inclusiv în cele cu caracter fundamental 
(Matveev, 1991, 1998, 1999, 2005, 2010). Având o 
erudiţie enciclopedică şi nişte capacităţi analitice ieşite 
din comun, L.P. Matveev, cu dibăcie, adăuga în făgaşul 
teoriei sale fapte şi legităţi noi, accepta cu înţelegere 
observaţiile critice, precizând şi lărgind posibilităţile 
principiilor şi a liniilor metodice, înlăturând contradicţiile 
apărute, ca urmare a unei dezvoltări furtunoase a ştiinţei 
şi practicii sportive. 

Unele teze originale, avansate şi dezvoltate de 
către L.P. Matveev, şi năzuinţa acestui savant spre o 
analiză profundă a multor aspecte complexe şi adesea 
contradictorii legate de problemele abordate, cât 
şi caracterul categoric cu care acesta, fiind convins 
de faptul că are dreptate, îşi apăra propriile idei, nu 
erau percepute în mod univoc, ci adeseori declanşau 
dezbateri însufleţite şi, uneori, ascuţite. Oponenţii lui L.P 
Matveev îl învinuiau adesea fie pentru caracterul excesiv 
de inovator, ori pentru că faptul că apără unele idei 
învechite. Cu toate acestea, odată cu trecerea timpului, 
ideile inovatoare, emise de către L.P. Matveev, deveneau 
cunoştinţe veridice şi stabile, iar acele teorii care erau 
percepute drept arhaice, odată cu trecerea anilor, au 
căpătat un caracter fundamental, care nu depinde de 
conjunctura timpului. Acest fapt era determinat, în mare 
măsură, şi de capacităţile polemice ale lui L.P. Matveev, 
care a ştiut să găsească şi să utilizeze, într-o dispută 
ştiinţifică, unele argumente clare şi solide, demonstrând, 
în acelaşi timp, diferite modele de corectitudine, de 
echilibru şi de simţ al diplomaţiei. 

Teoria periodizării antrenamentului sportiv a 
căpătat recunoaşterea din partea majorităţii covârşitoare 
a antrenorilor sovietici, cât şi din partea specialiştilor 
care au lucrat în domeniul ştiinţei sportive şi al asistenţei 
ştiinţifîco-metodice a pregătirii sportivilor de înaltă 
clasă. Prin eforturile acestor specialişti au fost precizate 
şi extinse în mod substanţial tezele teoretice generale 
cu privire la sistemul de periodizare. Nu de mai puţină 
importanţă este faptul că acestea au fost adaptate la 
specificul diferitelor ramuri ale sportului şi contingentului 
diferit al celor care îl practică, şi şi-au găsit dezvoltarea 
în literatura didactico-metodică şi programatico- 
normativă din diferite ramuri sportive, iar mai târziu, în 
programele complexe speciale referitoare la pregătirea 
echipelor selecţionate ale URSS pentru Jocurile Olimpice 
şi campionatele mondiale, în perioada de succes maxim 
pentru sportul sovietic din anii 1972-1992. 

Teoria periodizării s-a bucurat de recunoaştere nu 
numai în URSS, aceasta a atras şi atenţia specialiştilor 
din multe ţări ale lumii, în special celor din ţările care 
au aparţinut de aşa numitul lagăr socialist, adică ţările 
Europei de Est, cât şi din Cuba. Perioada anilor 1970- 
1980, când această teorie a fost pusă la baza pregătirii 
anuale a echipelor selecţionate pentru principalele 
competiţii ale anului, a fost perioada cu cele mai bune 
rezultate pentru sportivii din URSS, RDG şi din ţările 
întregului lagăr socialist. Atunci echipele din unele 
ţări mici (Cuba, Ungaria, Bulgaria) au depăşit în mod 
semnificativ unele ţări cu mult mai mari şi cu sport mult 
mai dezvoltat - Franţa, Marea Britanie, Italia, Spania şi 
altele (tabel 1.1.). 

Pe bună dreptate, rezultatele sportive atât de 
impresionante ale sportivilor din ţările est-europene şi 
din Cuba reprezentau nu doar urmarea implementării 
teoriei privind periodizarea pregătirii anuale. Aceste 
rezultate au fost determinate şi de o mulţime de factori 
cu caracter organizatoric, tehnico-material, metodico- 
ştiinţific şi de resurse umane, 
ceea ce a asigurat un nivel 
ridicat de selecţie a unor 
copii cu perspective, de 
pregătire a rezervei sportive, 
cât şi a sportivilor de înaltă 
performanţă, membrilor 
echipelor naţionale ale 
acestor ţări în diferite 
ramuri ale sportului. însă, 
este incontestabil faptul 
că teoria periodizării a 
permis formarea unui 
sistem de pregătire anuală, 
orientat atât spre o creştere 
planificată a măiestriei 
sportive, cât şi spre atingerea 
vârfului de pregătire pentru 


starturi în momentul principalelor competiţii. De 
exemplu, în URSS, într-o serie de echipe selecţionate, 
sportivii îşi demonstrau rezultatele cele mai bune ale 
sezonului în principalele competiţii, în 55-70% din 
cazuri, ceea ce depăşea de 3-4 ori indicatorii sportivilor 
din ţările vestice. Pregătirea sportivilor din Ungaria, 
Bulgaria, România, Cuba şi, în mod deosebit, a celor 
din RDG a fost de asemenea deosebit de fructuoasă 
în acest sens, adică valorificarea potenţialului teoriei 
periodizării a asigurat îndeplinirea principalului obiectiv 
pe care îl avea în faţa sa: atingerea celui mai înalt nivel de 
pregătire pentru starturi în timpul Jocurilor Olimpice şi 
campionatelor mondiale. 

Specialiştii din ţările occidentale au înţeles în mod 
treptat faptul că tocmai o metodică, ce permite aducerea 
unei mari părţi a sportivilor participanţi la Jocurile 
Olimpice şi la campionatele mondiale la nivelul celor 
mai înalte rezultate la momentul principalelor starturi 
ale anului, în mare măsură, a determinat superioritatea 
şcolii sportive din ţările est-europene. în legătură cu 
acest fapt, era întrutotul justificată atenţia acestor 
specialişi faţă de problema periodizării, atât în ceea 
ce priveşte valorificarea realizărilor teoriei în practica 
sportivă, cât şi în planul studierii problematicii ştiinţifice 
corespunzătoare. O activitate deosebită în această 
direcţie au manifestat-o specialiştii din Franţa, Italia, 
Spania, Norvegia, care au pus la baza pregătirii celor 
mai puternici sportivi pentru Jocurile Olimpice şi pentru 
alte competiţii mari, generalizarea şi implementarea 
experienţei est-europene în domeniul periodizării. 
Specialiştii din SUA, Canada, Australia, Marea Britanie, pe 
lângă utilizarea progreselor teoriei periodizării în cadrul 
pregătirii celor mai buni sportivi, au acordat o mare 
atenţie dezvoltării acesteia în continuare şi elaborării 
căilor de valorificare în practică. 


TABELUL 1.1 — Rezultatele celor mai puternice 10 echipe, conform rezultatelor la Jocurile 
Olimpice din anii 1976 şi 1988 


Anul 1976, Montreal 

Anul 1988, Seul 

Tara 

Medalii 

Jara 

Medalii 

de aur 

de argint 

de bronz 

de aur 

de argint 

de bronz 

URSS 

49 

41 

35 

URSS 

55 

31 

46 

RDS 

40 

25 

25 

RDG 

37 

35 

30 

SUA 

34 

35 

25 

SUA 

36 

31 

27 

RFG 

10 

12 

17 

Coreea 

12 

10 

11 

Japonia 

9 

6 

10 

RFG 

11 

14 

15 

Polonia 

7 

6 

13 

Ungaria 

11 

6 

6 

Bulgaria 

6 

9 

7 

Bulgaria 

10 

12 

13 

Cuba 

6 

4 

3 

România 

7 

11 

6 

România 

4 

9 

14 

Franţa 

6 

4 

6 

Ungaria 

4 

5 

13 

China 

5 

11 

12 

Dezvoltarea concepţiei lui L.P. 
Matveev şi formarea teoriei cu privire 
la periodizarea pregătirii anuale 

Pe parcursul a două decenii, după publicarea 
cunoscutei lucrări a lui L.P. Matveev (1964), problema 
periodizării antrenamentului sportiv a fost cercetată 
cu preponderenţă prin eforturile unor specialişti din 
Uniunea Sovietică şi din unele ţări est-europene, în 
principal, din Ungaria (Nadory, Granek, 1989), Bulgaria 
(Jeliazkov, 1986) şi, în mod special, de către cei din RDG 
(Harre, 1971, 1982; Miiller, 1989). Realizările din acest 
domeniu au constituit baza organizării pregătirii anuale 
a sportivilor din aceste ţări pentru cele mai importante 
competiţii, înainte de toate, pentru Jocurile Olimpice, 
şi au reprezentat unul din cei mai importanţi factori 
care au predeterminat superioritatea covârşitoare a 
sportivilor din ţările est-europene pe arena olimpică, 
în perioada anilor 1970-1980. 

Majoritatea specialiştilor care au lucrat în sfera 
asistenţei metodico-ştiinţifice a procesului de pregătire 
a sportivilor pentru Jocurile Olimpice şi pentru 
campionatele mondiale şi care erau legaţi în mod 
real de practica sportivă înaintată, au abordat, într-un 
mod creator, utilizarea principiilor fundamentale ale 
teoriei periodizării, au verificat, de nenumărate ori, 
în practică diferite scheme de periodizare a pregătirii 
anuale. De exemplu, specialiştii din RDG au ajuns la 
concluzia că, pentru probele de alergări din cadrul 
atleticii uşoare, care impun manifestarea rezistenţei 
pentru o activitate cu caracter aerob şi mixt anaerob- 
aerob, cel mai eficient este modelul de organizare a 
pregătirii anuale în două cicluri, cu primul macrociclu 
axat mai puţin pe pregătirea specială, ceea ce conferă 
acestui model trăsături caracteristice planificării 
monociclice tradiţionale, orientată spre principalele 
competiţii ale anului. Realizarea unui astfel de model 
este în măsură să asigure sportivilor atingerea celor 
mai bune rezultate ale anului în peste 75 % din cazuri. 
Periodizarea pregătirii pe baza a două macrocicluri, 
orientată spre atingerea celor mai înalte rezultate, atât 
la sfârşitul primului macrociclu, cât şi la sfârşitul anului, 
era recomandă ca una suplimentară, având în vedere 
scăderea cu 15-20 % a probabilităţii de atingere a celor 
mai bune rezultate în cea de-a doua serie de competiţii 
principale, care era reprezentată ori de campionatele 
mondiale, ori de Jocurile Olimpice (Muller, 1989). 

Activitatea comună a specialiştilor din URSS 
şi din RDG după un program special de colaborare 
între departamentele sportive ale celor două ţări, 
la sfârşitul anilor 1970 - începutul anilor 1980, a 
condus la elaborarea, fundamentarea şi la aprobarea 
oficială a unui model în patru cicluri de periodizare a 
pregătirii anuale a înotătorilor de înalt nivel, model 
care nu încălca principiile fundamentale ale teoriei 


periodizării în ceea ce priveşte o pregătire sistematică 
pentru principalele concursuri anuale şi, în acelaşi timp, 
permitea participarea cu succes la un număr însemnat 
de competiţii pe parcursul unui an. 

Programele speciale, complexe de pregătire a 
echipelor selecţionate ale URSS, practic, din toate 
ramurile sportive pentru Jocurile Olimpice de iarnă şi 
pentru Jocurile Olimpice din anul 1988 au fost alcătuite 
în exclusivitate pe baza legităţilor şi principiilor privind 
periodizarea pregătirii anuale într-un singur ciclu, care 
era subordonată, în totalitate, prin conţinutul său, 
principalei competiţii a anului. într-o serie de ramuri 
sportive, pregătirea era planificată în două sau în trei 
cicluri. Această împărţire a fost însă, într-o mare măsură 
convenţională, rezultatul la competiţiile principale 
din primul şi din al doilea macrociclu nu reprezenta 
un scop în sine, ci un mijloc de verificare a eficienţei 
pregătirii, al cărei întreg conţinut presupunea crearea 
unui fundament funcţional, tehnico-tactic şi psihologic 
puternic pentru o pregătire specială intensă în vederea 
starturilor de la Jocurile Olimpice. Tot acestui scop îi era 
destinată şi delimitarea unei etape finale, cu o durată de 
5-8 săptămâni, în scopul pregătirii nemijlocite pentru 
cele mai importante competiţii ale anului. Ca urmare a 
acestor măsuri, peste 60 % dintre cei mai performanţi 
sportivi din ţară se aflau în starea de pregătire de cel 
mai înalt nivel pentru competiţii în timpul desfăşurării 
Jocurilor Olimpice, ceea ce a asigurat echipei naţionale 
o victorie incontestabilă la Jocurile Olimpice de iarnă 
de la Calgary şi o superioritate covârşitoare la Jocurile 
Olimpice de la Seul. 

Un model interesant de periodizare monociclică 
a pregătirii anuale, care se bazează pe o mare varietate 
a dinamicii efortului în cadrul diferitelor mezociduri, a 
fost prezentat de către specialiştii unguri L. Nadory şi 
I. Granek (Nadory, Granek, 1989). Vom atrage atenţia 
asupra faptului că în perioada pregătitoare sunt 
planificate nişte mezociduri de lungă durată, de 4, 5 şi 
6 săptămâni, în a căror structură sunt 3-4 microcicluri 
de câte o săptămână, cu efort ridicat şi în creştere de la 
un microciclu la altul, şi 1 -2 microcicluri cu caracter de 
refacere (fig. 1.3.). Raportul fazelor de efort şi a celor de 
refacere este de 3:1,4:1,4:2. în perioada competiţională 
situaţia se modifică. Mezociclurile devin de durată mai 
scurtă - de 2-4 săptămâni; în fiecare din mezociduri 
sunt planificate de la 1 până la 3 microcicluri cu un efort 
cumulat mare şi 1-2 microcicluri de refacere. Raportul 
dintre fazele de efort şi de refacere este de 3:1, 3:2, 
2:2, 1:1. Dacă din 30 de microcicluri săptămânale din 
perioada pregătitoare au fost 9 microcicluri cu caracter 
de refacere (30 %), atunci din 20 de microcicluri, care 
formează perioada competiţională, caracterul de 
refacere îl aveau 8 microcicluri (40 %). Un astfel de 
raport permitea să se stimuleze efectul de antrenament 
în perioada pregătitoare, mărind permanent volumul 

de activitate şi valoarea efortului, într-o serie de cazuri 
suprapunând efortul mezociclului următor peste starea 
de refacere insuficientă a organismului sportivilor după 
eforturile din mezociclul precedent. 

în perioada competiţională se avea în vedere 
obiectivul de stabilizare a nivelului stării deantrenament 
atins anterior şi atingerea, pe baza acestuia, a stării de 
formă sportivă, pe baza unor structuri concentrate şi de 
scurtă durată (de 1-3 săptămâni) de eforturi specifice 
mari, care se îmbină cu structuri de refacere cu o 
durată destul de lungă (microcicluri de 1-2 săptămâni) 
menite să asigure asigurarea unei refaceri eficiente 
şi desfăşurarea reacţiilor de adaptare. Pe parcursul 
unui an era planificată participarea la 13 competiţii, 
din care opt aveau un caracter de antrenament şi de 
verificare (cinci - în perioada pregătitoare şi trei - în 
perioada competiţională) şi cinci intrau în categoria 
celor principale, care se caracterizează printr-o creştere 
continuă a importanţei. 

Modelul prezentat a reflectat o legitate foarte 
importantă, care trebuie să fie folosită în cadrul 
organizării pregătirii anuale, la baza căreia stau 
diferenţele de durată şi de mărime a stimulilor de 
antrenament, direcţionaţi spre formarea cu prioritatea 
diferitelor laturi de pregătire a sportivilor pe parcursul 
unui macrociclu de un an. După cum se observă, 
într-un macrociclu sunt planificate mezocicluri, în a 
căror componenţă pot fi de la 1 până la 4 microcicluri 


de şoc. Se deosebesc ca durată şi structurile de 
refacere din cadrul mezociclurilor, acestea putând 
fi de o durată mai mare sau mai mică, în funcţie de 
necesitatea asigurării unei refaceri complete şi pentru 
desfăşurarea reacţiilor de adaptare stabilite. După 
cum se poate vedea, deja cu un sfert de secol în urmă, 
L. Nadory şi I. Granek au demonstrat inoportunitatea 
organizării procesului de pregătire exclusiv pe baza 
unor microcicluri standard de patru săptămâni (trei 
săptămâni pentru efort, a patra - pentru refacere), fapt 
caracteristic până la ora actuală pentru majoritatea 
lucrărilor editate de către specialiştii din occident. 

Căutării unor căi optime de periodizare a pregătirii 
anuale a sportivilor, care se pregătesc pentru cele 
mai importante competiţii, i-a fost acordată o atenţie 
deosebită şi de către cei mai cunoscuţi specialişti din 
ţările din Occident, fapt ce, într-o mare măsură, a fost 
determinat de succesele impresionante ale sportivilor 
sovietici la Jocurile Olimpice din anii 1956,1960 şi 1964. 
Credem că cel mai celebru specialist, care a încercat să 
construiască pregătirea anuală, bazându-se nu numai 
pe experienţa practică, dar, în acelaşi timp, a încercat 
să aşeze sub aceasta o bază ştiinţifică, a fost cunoscutul 
antrenor şi experimentator american, profesor la 
Universitatea din Indiana, James Counsilman, care a 
pregătit un grup de înotători performanţi, printre care 
un loc deosebit l-a ocupat Mark Spitz, câştigătorul a 
7 medalii de aur la Jocurile Olimpice din anul 1972. 



Anul 

următor 


FIGURA 1.3 — Periodizarea pregătirii anuale a sportivilor de înaltă performanţă (pentatlonul modern) — model monociclic. 
Semne convenţionale: K — stimularea efectului de antrenament, M — stabilizarea efectului de antrenament, O — competiţiile de 
bază, D — suplimentare; — microciclurile de şoc, — microciclurile de refacere (Nadori, Granek, 1984) 

Counsilman, în calitate de antrenor, îmbina activitatea 
practică cu activitatea de cercetare ştiinţifică, ceea ce 
i-a permis să aducă un aport însemnat în dezvoltarea 
teoriei şi metodicii cu privire la pregătirea unor 
înotători de înaltă clasă. în sfera interesului ştiinţific al 
acestuia, pe lângă elaborarea unor variante eficiente 
de tehnică sportivă, de metodică de perfecţionare a 
rezistenţei şi a calităţilor de viteză şi forţă, problematica 
selecţiei sportive, s-a aflat şi problema periodizării 
antrenamentului sportiv pe parcursul unui an. 

Bazându-se pe realizările din domeniul 
fiziologiei sportive şi teoriei adaptării, utilizând pe 
scară largă noţiuni precum stres, oboseală, adaptare, 
supradaptare, J. Counsilman (1972) a propus un model 
de organizare a antrenamentului pe durata întregului 
an pe baza a două cicluri de câte jumătate de an, din 
care primul a fost orientat spre atingerea celor mai 
înalte rezultate în principalele competiţii, care se 
desfăşurau în bazine închise, la sfârşitul ciclului de 
toamnă-iarnă, iar al doilea (de primăvară-vară) trebuia 
să asigure o participare de succes în competiţiile 
desfăşurate în luna august (fig. 1.4.). în fiecare ciclu 
erau planificate patru faze: 1) antrenamentul înainte 
de sezon - de 4-6 săptămâni (activitate de acomodare, 
antrenament pentru forţă şi dezvoltarea mobilităţii 
prin exerciţii pe uscat, lucrul la tehnică, pregătirea de 
bază în apă); 2) faza pregătitoare - de 5-6 săptămâni 
(pregătirea pentru un antrenament special intensiv 
din următoarea fază, perfecţionarea tehnicii de 
înot, de start, tehnicii de executare a întoarcerilor, 
dezvoltarea forţei şi mobilităţii prin exerciţii pe uscat 
şi în apă; 3) faza de antrenament greu - de 8-12 
săptămâni (antrenament cu direcţionare specială, cu 
un volum mare şi cu intensitate ridicată de lucru, care 


îl aduceau pe înotător până la starea de o oboseală 
gravă, pe baza aplicării concepţiei «durere - durere 
puternică - agonie». Această concepţie, remarca 
J. Counsilman, nu pretinde să aibă un caracter 
ştiinţific, însă reflectă acele stări în care trebuie să se 
afle un sportiv pentru atingerea supradaptării); 4) 
faza de «reducere» - de 2-4 săptămâni (o refacere 
completă în cadrul unui antrenament cu eforturi mici, 
perfecţionarea detaliilor tehnice de înot, de start şi 
întoarcere, pregătirea psihologică) şi participarea 
la principalele competiţii din cadrul ciclului (toate 
celelalte competiţii, care se desfăşoară pe parcursul 
anului, înotătorul le parcurgea «din mers», fără să se 
reducă eforturile de antrenament). 

Pregătirea fundamentală de bază în fazele 
unu şi doi, eforturile speciale deosebit de mari cu 
caracter stresant - în cea de-a treia fază şi refacerea 
completă - în faza a patra, în majoritatea cazurilor, 
asigurau înotătorilor atingerea vârfului de pregătire 
la momentul principalelor competiţii. De exemplu, 
sportivii echipei olimpice masculine a SUA, care se 
pregăteau sub conducerea lui J. Counsilman pentru 
Jocurile Olimpice din anii 1972 şi 1976 au ieşit 
învingători la aceste jocuri în 18 din cele 27 de probe 
de concurs. în 17 cazuri (94,5 %) aceste victorii au fost 
obţinute cu recorduri mondiale (!). Istoria sportului 
mondial nu cunoaşte nici un alt caz de eficienţă atât 
de ridicată pentru atingerea vârfului de pregătire la 
momentul celor mai importante competiţii dintr-un 
an. 

Acest caz special, caracteristic pentru pregătirea 
echipei selecţionate masculine de înot a SUA, nu a 
constituit un exemplu pentru alte echipe din SUA, dar 
nici pentru alte ţări din Vest, însă a devenit obiectul 


FIGURA 1.4 — Planificarea în două 
cicluri a pregătirii anuale a celor 
mai puternici înotători din SUA: 

a — mărimea efortului, 
b — volumul total al activităţii; 
1 — volumul de activitate pe 
uscat; 

2 — volumul de activitate în apă; 
cu săgeţi este marcată perioada 
de desfăşurare a principalelor 
competiţii (Counsilman, 1972) 

unei analize serioase, întreprinsă de către specialiştii 
din URSS. Printre altele, lucrarea lui J. Counsilman a 
văzut lumina tiparului la editura «Educaţia fizică şi 
sportul», în anul 1972. în anul 1974, J. Counsilman a 
fost invitat în URSS pentru susţinerea unor prelegeri şi 
pentru un schimb de experienţă în acest domeniu. A 
făcut o vizită şi în Ucraina, ţinând prelegeri la Institutul 
de stat pentru educaţie fizică din Kiev.în timpul acestei 
vizite, J. Counsilman, în repetate rânduri, a subliniat 
influenţa colosală pe care ştiinţa sportivă sovietică a 
avut-o asupra concepţiei sale în domeniul organizării 
pregătirii sportive. 

J. Counsilman a acordat o atenţie deosebită şi 
fenomenului sportiv din RDG, ţară, în care, practic, 
pe parcursul unui singur deceniu, s-a înregistrat un 
progres nemaiîntâlnit în practica mondială, fapt ce 
s-a manifestat în cel mai evident mod printr-o victorie 
convingătoare, la un concurs neoficial pe echipe, a 
sportivilor acestei ţări mici, în comparaţie cu echipa 
unei mari puteri sportive - SUA. Vizitarea RDG şi 
cunoaşterea procesului de dezvoltare a sportului din 
această ţară i-au completat lui J. Counsilman imaginea 
cu privire la sportul est-european, precum şi la factorii 
principali care au favorizat rezultatele remarcabile 
obţinute de acesta în arena mondială în anii 1970. 

J. Counsilman şi-a expus, într-un mod plastic, 
impresiile sale despre cauzele succesului sportivilor din 
URSS şi RDG într-una din conferinţe, la care au participat 
cei mai reprezentativi antrenori din SUA. Drept 
principală caracteristică a sistemului de pregătire est- 
european a sportivilor, acesta a evidenţiat o planificare 
strictă a antrenamentului sportiv, periodizarea 
acestuia, orientată spre obţinerea performanţei la cele 
mai importante competiţii, controlul permanent al 
creşterii gradului de antrenare a sportivilor, alegerea 
programelor de antrenament pe baza unei aprecieri 
obiective a predispoziţiei sportivilor pentru o asimilare 
eficientă a acestora, profilaxia suprasolicitării. 

în procesul de implementare pe scară largă a 
teoriei periodizării în practica sportivă, în perioada 
anilor 1970-1980, specialiştii care lucrau în cadrul unor 
ramuri sportive concrete nu reuşeau întotdeauna să 
dezvolte concepţiile, tezele şi principiile de bază ale 
acestei teorii, în planul deplasării acestora în făgaşul 
tehnologic al unor soluţii metodice. Din păcate, 
incapacitatea de a găsi căile raţionale pentru o aplicare 
practică a unei teorii suficient de suple şi fundamentate, 
i-a condus atât pe unii antrenori, cât şi pe unii specialişti 
din sfera ştiinţei sportului, la concluzia că există 
unele contradicţii între teoria periodizării şi practica 
sportivă înaintată. însă, după cum a remarcat, pe bună 
dreptate, una din cele mai mari autorităţi din lume 
în domeniul teoriei şi practicii sportului, N.G. Ozolin 
(1984), dezbaterile în jurul caracterului veridic al teoriei 
periodizării antrenamentului sportiv „într-un mod 


detaliat şi corect», prezentată în lucrările lui L.P. Matveev 
(1964,1977), apar numai pentru faptul că unii o înţeleg 
de-a-ndoaselea, «...periodizarea nu poate fi abordată în 
mod dogmatic. Aceasta reprezintă baza, care trebuie să 
fie aplicată în mod creator în practică, în conformitate 
cu condiţiile concrete». Fiind nu doar un specialist 
cunoscut în domeniul teoriei antrenamentului sportiv, 
dar şi un remarcabil practician - sportiv şi antrenor, N.G. 
Ozolin a susţinut ideea de bază cu privire la periodizarea 
pregătirii anuale, idee emisă de către L.P. Matveev, deşi a 
formulat-o cu alte cuvinte: «Direcţionarea conţinutului 
procesului de pregătire determină periodizarea şi 
nu invers. împărţirea în perioade şi etape ne ajută să 
planificăm procesul de antrenament, să formulăm mai 
eficient conţinutul pregătirii, în funcţie de obiective şi 
de timp. Acest fapt, într-o măsură mai mare, se referă la 
sportivii de înaltă performanţă» (Ozolin, 1984). 

Dezvoltând teoria periodizării antrenamentului 
sportiv, cu aplicare la atletica uşoară, N.G. Ozolin a 
detaliat structura pregătirii pe tot parcursul unui an, a 
delimitat, în perioada competiţională, o etapă de sine 
stătătoare de 6-8 săptămâni de pregătire nemijlocită 
pentru principalele competiţii din anul respectiv, iar 
acest fapt a fost realizat pentru prima dată în literatura 
de specialitate pe plan mondial (fîg. 1.5). Periodizarea 
propusă asigura o practică competiţională destul de 
largă pe parcursul unei perioade competiţionale lungi 
şi crea premisele necesare în vederea atingerii celor 
mai bune rezultate în cadrul principalelor competiţii 
din acel an. 

Concretizarea structurii şi a conţinutului etapei de 
pregătire nemijlocită pentru principalele competiţii a 
condus la următoarele concluzii: durata acestei etape 
poate să fie de 6 sau de 8 săptămâni, cu delimitarea a 
două părţi egale de câte trei sau de patru săptămâni, 
în varianta de şase săptămâni, prima săptămână din 
prima parte se caracterizează printr-un efort special 
total mare, a doua - printr-un efort scăzut şi prin crearea 
condiţiilor pentru o refacere completă, a treia - prin 
modelarea regimului competiţiilor la care urmează 
să se participe. A doua parte este organizată după 
aceeaşi schemă, cu excepţia faptului că cea de-a treia 
săptămână reprezintă săptămâna unor competiţii de 
vârf. Varianta de opt săptămâni se deosebeşte de cea de 
şase săptămâni doar prin faptul că activitatea specială 
grea de antrenament este planificată pe parcursul 
primelor două săptămâni. Experienţa a demonstrat 
faptul că, în cazul unei astfel de organizări a etapei 
de pregătire nemijlocită, deja la sfârşitul primei părţi 
a acestei etape, sportivul, deseori, ajunge la nivelul 
cel mai înalt al rezultatelor sportive. Conţinutul părţii 
a doua a etapei poate fi la fel ca şi în prima parte sau 
poate fi modificat întrucâtva, în direcţia unei creşteri 
şi mai accentuate a caracterului specific al efortului. 
O influenţă semnificativă asupra dinamicii efortului o 

exercită şi caracteristicile individuale ale sportivului: 
capacitatea de refacere, starea psihică, abilităţile 
tehnico-tactice, locul şi condiţiile principalelor 
competiţii de obiectiv şi altele (Ozolin, 1970). 

în lucrările sale, N.G. Ozolin a concretizat şi 
a transferat în sfera practică cele mai importante 
prevederi ale concepţiei privind periodizarea pregătirii 
anuale, aplicate în cadrul variantelor de periodizare cu 
un ciclu şi cu două cicluri, cât şi pentru etapa pregătirii 
nemijlocite pentru principalele competiţii. Multe din 
consideraţiile teoretice, sintetizate şi avansate de către 
L.P. Matveev, au fost nu numai completate şi concretizate 
în lumina cerinţelor practicii, ci, în acelaşi timp, au 
fost demonstrate şi căile de adaptare şi valorificare 
a acestora în practică, conform cerinţelor impuse de 
specificul diferitelor ramuri sportive. 

Tot în acei ani, specialiştii din RDG, bazându- 
se pe concepţia de periodizare a pregătirii anuale, 
elaborată de L.P. Matveev (1964) şi dezvoltată de către 
N.G. Ozolin (1970), au acordat o atenţie deosebită 
elaborării conţinutului pentru perioada competiţională 
şi în special, pentru etapa finală a acesteia. De 
exemplu, D. Harre, în lucrarea sa fundamentală, «Teoria 
antrenamentului» din anul 1971, a arătat faptul că 
pentru modelul de periodizare cu un singur ciclu, 
durata optimă a perioadei competiţionale este de 
la 16 la 21 săptămâni. Durata şi conţinutul perioadei 
competiţionale sunt condiţionate de specificul ramurii 
sportive, de calendarul competiţional, de caracteristicile 
individuale ale sportivului. în structura perioadei 
competiţionale a fost propusă delimitarea a patru 
etape, fiecare dintre acestea având o orientare diferită, 
în funcţie de obiective, (tabel 1.2). 

O atenţie deosebită a fost acordată conţinutului 
procesului de pregătire în ciclul special din cadrul 
perioadei competiţionale - în etapa pregătirii 


nemijlocite pentru competiţia de vârf a anului respectiv. 
S-a demonstrat faptul că, pregătirea în acest ciclu 
poate fi considerată de succes numai în cazul în care 
sportivul demonstrează cele mai bune rezultate ale 
anului la competiţia de vârf. în felul acesta şi activitatea 
competiţională în cadrul întregii perioade este 
prezentată sub forma unui proces unitar, al cărui întreg 
conţinut, inclusiv participarea la competiţii în diferite 
etape, este subordonată atingerii celui mai înalt nivel de 
pregătire la competiţiile de vârf ale anului. 

în procesul de aplicare a teoriei periodizării 
în cadrul pregătirii sportivilor de înaltă performanţă, 
s-a demonstrat de nenumărate ori faptul că, aplicarea 
regulilor de bază ale acesteia trebuie să aibă un caracter 
creativ, să se prevadă posibilitatea participării la un 
număr însemnat de competiţii, să se ia în considerare 
specificul ramurii sportive, caracteristicile individuale 
ale sportivului, condiţiile climatice şi cele tehnico- 
materiale privind pregătirea şi competiţiile. în felul 
acesta, problema se reduce la elaborarea minuţioasă a 
unor metodologii concrete, care să permită asigurarea 
întocmirii programelor de pregătire, ţinând cont atât de 
prevederile teoretice de bază, cât şi de cerinţele specifice 
ale unei ramuri sportive sau alteia. Toate acestea ne 
conduc la concluzia că, în practica modernă, noi ne 
lovim de organizarea pregătirii anuale cu un singur 
ciclu, cu două cicluri sau cu mai multe cicluri, de variaţia 
considerabilă a duratei şi a conţinutului diferitelor 
perioade şi etape de pregătire, de introducerea unor 
structuri specifice (mezocicluri, microcicluri) în acele 
perioade, în care se rezolvă obiectivele pregătirii de 
bază, şi, invers, de introducerea unor structuri de bază 
sau auxiliare - în perioadele de pregătire specială 
şi în cele de participare la competiţii. De exemplu, 
antrenamentul alergătorilor pe distanţe lungi şi al 
maratoniştilor, al canotorilor se realizează în cel mai 


Competiţiile principale 

TABELUL 1.2 — Structura şi conţinutul perioadei competiţionale (Harre, 1971) 


Etapele 

Etapa 1 

(4-8 săptămâni) 


Etapa 2 
(aproximativ 
4 săptămâni) 

Etapa 3 
(aproximativ 
4 săptămâni) 

Etapa 4 

(4-5 săptămâni) 


Conţinut 

Trecerea treptată la o frecvenţă optimă a competiţiilor, 
competiţii auxiliare cu grad de dificultate în creştere; 1 -2 
competiţii principale la sfârşitul etapei; volumul efortului 
în antrenament este redus 


Accentul cade pe antrenament: creşterea volumului 
efortului şi a frecvenţei lecţiilor de antrenament; sunt 
introduse doar competiţii singulare, care nu impun 
limitarea antrenamentului 

Competiţii cu un grad mai ridicat de dificultate decât în 
prima etapă; trecerea treptată de la competiţiile auxiliare 
la cele de calificare sau de selecţie (la sfârşitul etapei); 
reducerea treptată a volumului de activitate 
Pregătirea specială pentru competiţia de vârf a anului 


Prindpalele obiective 

Creşterea rapidă a rezultatului competiţional; 
atingerea normelor de calificare; dezvoltarea stabilităţii 
competiţionale; depistarea laturilor slabe şi a rezervelor, 
acumularea experienţei competiţionale şi verificarea 
principalelor scheme tactice; consolidarea tehnicii în 
condiţii de competiţii 

Eliminarea neajunsurilor din pregătire descoperite în 
cadrul competiţiilor 


Stabilizarea mobilizării competiţionale; pregătirea pentru 
competiţiile de calificare sau de selecţie; verificarea 
sportivului în nişte condiţii competiţionale deosebit de 
grele 


eficient mod în condiţiile unei planificări monociclice, 
cu o perioadă pregătitoare suficient de lungă, în 
timp ce planificarea monociclică în fotbal, prevede o 
perioadă pregătitoare de scurtă durată (până la două 
luni) şi o perioadă competiţională de durată lungă (8-9 
luni). însă, în primul caz, în perioada pregătitoare sunt 
planificate, în mod periodic, structuri cu caracter de 
pregătire specială, precompetiţională şi competiţională, 
în timp ce în al doilea caz - în perioada competiţională 
sunt planificate elemente al căror obiectiv îl reprezintă 
menţinerea nivelului de pregătire şi dezvoltarea în 
continuare a unor componente de bază ale pregătirii 
(Platonov, 1997,2004). 

în anii 1990, sintetizând experienţa multianuală 
din sfera cercetărilor ştiinţifice şi de aplicare practică 
a cunoştinţelor din domeniul periodizării pregătirii 
anuale, noi am demonstrat posibilitatea asimilării unui 
calendar competiţional bogat, pe baza aplicării unor 
modele de 4-7 cicluri de periodizare. O caracteristică 
principală, în cazul construirii unor astfel de modele, o 
reprezintă găsirea unui echilibru între caracterul relativ 
de sine stătător al fiecărui macrociclu, care se finalizează 
prin competiţii importante, şi locul acestora în cadrul 
sistemului unitar de pregătire anuală, orientată spre 
atingerea celor mai înalte rezultate în principalele 
competiţii ale anului. Conţinutul fiecărui macrociclu 
următor se bazează pe totalitatea efectelor remanente 
de antrenament din macrociclurile precedente şi este 
construit ţinându-se cont de necesitatea unei participări 
relativ de succes la principalele competiţii dintr-un 
macrociclu concret, fără a încălca însă, principiile unei 
pregătiri raţionale în vederea participării la competiţiile 
de obiectiv din anul respectiv (Platonov, 1997). 

La elaborarea sistemului de planificare pe mai 
multe cicluri a pregătirii anuale a sportivilor s-a ţinut 
cont de faptul că o creştere substanţială a gradului 
de pregătire a unui sportiv şi atingerea unui nivel mai 


ridicat al performanţelor sportive într-un macrociclu 
de antrenament necesită o pregătire de bază destul 
de intensă şi de lungă durată şi o pregătire specială 
cu cel puţin aceeaşi durată şi intensitate. în acest caz, 
se reuşeşte asigurarea unei dezvoltări planificate a 
diferitelor componente ale capacităţii de performanţă 
a sportivului, asigurarea unei dinamici optime a 
volumului şi a raportului dintre activităţi cu orientare 
prioritară diferită, concentrarea pe parcursul unei 
anumite perioade de timp a eforturilor cu o anumită 
direcţionare prioritară, asigurarea condiţiilor pentru 
formarea efectului întârziat de antrenament, ca rezultat 
al unui antrenament intens şi realizarea unei pregătiri 
nemijlocite pentru starturile competiţionale. Rezolvarea 
acestor sarcini poate fi realizată, în cel mai bun mod, pe 
baza unui model monociclic de periodizare a pregătirii 
anuale sau pe baza unor modele cu două sau trei 
cicluri, cu preluarea unei serii de elemente din sistemul 
monociclic, în special a celor referitoare la organizarea 
pregătirii de bază, fundamentale, şi a etapei de pregătire 
nemijlocită pentru principalele starturi. 

Legat de aceasta, organizarea unor modele cu mai 
multe cicluri a impus o corecţie serioasă a abordărilor 
tradiţionale, referitoare la conţinutul pregătirii în diferite 
macrocicluri, în ceea ce priveşte durata şi structura 
generală, dinamica efortului, raportul dintre mijloacele 
privind pregătirea de bază şi cea specială, organizarea 
pregătirii nemijlocite pentru competiţii. însă, o astfel 
de corecţie s-a realizat nu pe baza unei încălcări 
grosolane a legităţilor şi principiilor teoriei periodizării, 
devenită deja clasică, ci pe calea lărgirii bazei empirice 
şi a părţii teoretice a acesteia. Mai mult, s-a demonstrat 
faptul că şi în cazul unei organizări optime a pregătirii 
anuale în condiţiile unei periodizări cu mai multe 
cicluri, activitatea competiţională eficientă la sfârşitul 
fiecăruia dintre macrocicluri este însoţită de o scădere 
a probabilităţii de atingere a celui mai înalt rezultat în 

principalele competiţii ale anului, desfăşurate la sfârşitul 
macrociclului final. Şi cu cât este mai mare numărul de 
macrocicluri, cu atât este mai mare probabilitatea unei 
asemenea scăderi (Platonov, 2008). însă, dacă pregătirea 
anuală cu mai multe cicluri se organizează pe baza 
«sistemului tip bloc», în care fiecare dintre macrocicluri 
reprezintă «un ciclu anual în miniatură» şi «o etapă de 


sine stătătoare», cu o structură standard, după cum 
recomandă unii specialişti (Issurin, 2010; G. Haff, E. Haff, 
2012), atunci, în majoritatea covârşitoare a cazurilor, 
va fi fără succes nu numai participarea la principalele 
competiţii ale anului, dar se va înregistra şi o calitate 
scăzută a pregătirii, în ceea ce priveşte diferitele laturi 
ale măiestriei sportivilor. 





Capitolul 


9 


Critica teoriei periodizării, 
concepţii şi abordări alternative şi 
inovatoare 


în ştiinţa sportului nu a existat o altă problemă care 
să stârnească atâtea discuţii aprinse şi contradicţii 
evidente cum se întâmplă în sfera teoriei periodizării 
antrenamentului sportivilor de înaltă performanţă. 
Acest lucru s-a manifestat deosebit de acut prin 
neacceptarea, de către o serie de specialişti, suficient 
de cunoscuţi, a acelor prevederi ale acestei teorii, 
pe care, în mod consecvent şi pe parcursul mai 
multor ani, le-a apărat şi le-a dezvoltat L.P. Matveev 
şi discipolii săi. Au apărut oponenţi serioşi, care au 
supus teoria periodizării unei critici severe şi care 
au propus alte abordări, principial noi, cu privire la 
organizarea pregătirii anuale. Deosebit de activi în 
această direcţie au fost A.N. Vorobiov (1989) şi lu.V. 
Verhoşanski (1985,1998a, b, 205 şi alţii), iar ulterior şi 
A.P. Bondarciuk (2005). 

Nu au rămas indiferenţi în privinţa criticii teoriei 
clasice a periodizării nici unii specialişti occidentali 
(Bompa, Haff, 209; G.Haff, E.Haff, 2012; şi alţii). De 
asemenea, şi specialistul israelian V.B. Issurin şi-a 
permis să prezinte această teorie ca o teorie învechită 
şi care nu răspunde cerinţelor sportului modern 
(Issurin, 2008; Issurin, 2010). 

în continuare, vom analiza atât observaţiile 
critice în legătură cu teoria periodizării pregătirii 
anuale a sportivilor de înaltă performanţă, cât şi 
conţinutul diferitelor tipuri de inovaţii din acest 
domeniu al ştiinţei, adică diferite concepţii, idei şi 
abordări alternative. Acest fapt va permite, după 
opinia noastră, o analiză exhaustivă a problemei 
periodizării, acordându-se atenţie nu doar părţii 
constructive a acesteia, ci va permite şi abordarea 
acelor prevederi ale acesteia, care sunt respinse sau 
sunt percepute în mod critic de către oponenţi. 

Ideile lui lu.V. Verhoşanski cu 
privire la problematica periodizării 
pregătirii anuale şi «sistemul de tip 
bloc de programare şi organizare a 
procesului de antrenament» 

Ca un critic consecvent al teoriei periodizării 
pregătirii anuale s-a remarcat lu.V. Verhoşanski, 


care, pe parcursul a 20 de ani (1985-2005), a 
încercat să demonstreze caracterul fals al acesteia, 
caracterul arhaic şi neconcordanţa ei cu cerinţele 
practicii sportive. Dacă însă înlăturăm componenta 
neargumentată şi ambiţioasă a observaţiilor critice 
ale lui lu.V. Verhoşanski, care, din păcate, erau bazate 
pe o prezentare tendenţioasă, iar în unele cazuri pe o 
falsificare grosolană a unor prevederi fundamentale 
ale teoriei periodizării, atunci devine clară tendinţa 
acestui oponent de a argumenta propria sa 
teorie alternativă cu privire la «programarea şi 
organizarea procesului de antrenament». Ca mijloc 
de propagandă a propriei teorii, acest autor nu a ales 
o abordare metodologică eficientă, ci un împrumut 
de la L.P. Matveev al principalelor prevederi ale 
teoriei periodizării, principiilor şi legităţilor acesteia, 
împrumut, mascat prin introducerea unor termeni şi 
denumiri noi, completate cu propria idee centrală, 
mai mult decât îndoielnică. 

Din păcate, critica severă a concepţiei privind 
periodizarea antrenamentului sportiv, propusă şi 
dezvoltată pe parcursul multor ani de către L.P. 
Matveev, a fost construită de către lu.V. Verhoşanski 
pe o denaturare principială a conţinutului lucrărilor 
lui L.P. Matveev, pe o ignorare totală a numeroaselor 
lucrări ale specialiştilor din ţară şi de peste hotare, 
care, pe parcursul multor ani, au dezvoltat, în mod 
productiv, acest domeniu de cunoştinţe, cât şi pe 
prezentarea concomitentă a unor date de mică 
importanţă din literatura de specialitate, cu o 
ajustare artificială a conţinutului acestora, în scopul 
confirmării propriilor idei.Toate neajunsurile din lume 
erau atribuite de către lu.V. Verhoşanski concepţiei 
referitoare la periodizarea antrenamentului sportiv, 
dezvoltată de către L.P. Matveev. Vom prezenta cele 
mai tipice explicaţii referitoare la «nivelului teoretico- 
ştiinţific şi metodic scăzut al concepţiei privind 
periodizarea antrenamentului»: 

• folosirea haotică şi repartizarea relativ 
uniformă, în cadrul unui ciclu anual, a eforturilor cu 
orientare prioritară diferită a acţiunii din antrenament 
asupra organismului sportivului; 

• folosirea nespecializată şi nesistematică 

a unor exerciţii cu greutăţi (inclusiv cu haltere), 
folosirea acestora, în principal, pentru dezvoltarea 
forţei şi în calitate de «supliment» pentru atingerea 
principalelor obiective ale antrenamentului; 

• folosirea nejustificată a unor eforturi cu volum 
deosebit de mare în microcicluri, care împiedică 
asigurarea raţională cu energie a activităţii de 
antrenament şi dereglează sinteza resurselor 
proteice ale organismului, care reprezintă una 
dintre componentele de bază ale mecanismului de 
adaptare generală; 

• tendinţa generală spre creşterea volumului 
cumulat de efort, ceea ce, în esenţă, s-a transformat 
într-un scop în sine (Verhoşanski, 2005). 

Dacă vom compara aceste pretenţii cu 
conţinutul lucrărilor lui L.P. Matveev, atunci ne vom 
convinge uşor nu numai de caracterul neîntemeiat al 
acestor afrmaţii, dar şi de o denaturare intenţionată a 
ideilor lui L.P. Matveev, de încercarea de a conferi un 
caracter absurd lucrărilor fundamentale ale acestuia. 

Dacă, însă, din lucrările lui lu.V. Verhoşanski vom 
exclude materialul referitor la critica tendenţioasă 
a teoriei clasice privind periodizarea şi ne vom 
concentra asupra esenţei concepţiei propuse de 
către acesta, chemată să vină în locul concepţiei 
«învechite», «inventate» şi «false»!, atunci ne 
va fi greu să stabilim ce aport nou a adus lu.V. 
Verhoşanski în sistemul de cunoştinţe siinţifice, 
care se referă la construirea procesului de pregătire 
a sportivilor de performanţă pe parcursul unui an 
sau al unui macrociclu. Este neclar la ce se rezumă 
pretenţiile acestuia cu privire la descoperirea «unui 
fenomen unic, necunoscut până atunci, a cărui 
esenţă o reprezintă scoaterea în evidenţă a unui 
fapt general cunoscut, potrivit căruia eforturile 
intensive şi unidirecţionate, aplicate pe parcursul a 
câtorva săptămâni, conduc, la început, la scăderea 
capacităţii funcţionale a sportivilor evidenţiate prin 
rezultatele obţinute la unele probe de control, apoi, 
după încetarea activităţii - la refacerea acesteia, 
iar după o anumită perioadă de timp - la un efect 
întârziat de adaptare, manifestat printr-o creştere 
substanţială a indicatorilor iniţiali. Acest lucru a fost 
analizat, cu mult timp înainte de apariţia lucrărilor 
lui lu.V. Verhoşanski, în lucrările lui J. Counsilman, 
N. Ozolin, D. Harre, L. Matveev şi ale altor specialişti. 
Tendinţa de a asigura o creştere în salturi a gradului 
de pregătire, pe seama manifestării efectului 
remanent al unor eforturi specifice concentrate, la 
momentul principalelor competiţii, a fost confirmată 
de numeroase cercetări ştiinţifice şi introdusă în 
planurile de pregătire a echipelor selecţionate ale 
URSS şi RDG din mai multe ramuri ale sportului încă 
din anii 1970-1980 şi a fost, de nenumărate ori, 
reflectată în literatura de specialitate. 


însă, tocmai acest fenomen de mult timp 
cunoscut şi temeinic studiat, lu.V. Verhoşanski, spre 
deosebire de alţi specialişti, care au recomandat 
folosirea lui în scopul optimizării conţinutului unor 
elemente structurale ale procesului de antrenament 
în sistemul pregătirii anuale, l-a prezentat drept o 
descoperire universală proprie, care respinge teoria 
tradiţională de periodizare a pregătirii anuale ca pe 
o teorie învechită, care nu corespunde cerinţelor 
sportului modern şi care, în acelaşi timp, reprezintă 
baza unei concepţii principial noi - de programare 
a procesului de antrenament. Esenţa acesteia este 
una simplă: pregătirea trebuie să fie organizată, 
pe parcursul unui an şi a unui macrociclu, pe baza 
aplicării succesive a unor blocuri de activitate 
unidirecţionată intensă de antrenament, care asigură 
crearea condiţiilor pentru manifestarea în salturi a 
efectului remanent de adaptare. 

Cu toate acestea, există totuşi şi unicitate în 
abordarea lui Iu. V. Verhoşanski: nimeni, în toată 
istoria sportului modern, nu şi-a permis să recomande 
organizarea procesului de pregătire, pe parcursul 
unei perioade îndelungate (an, macrociclu), pe baza 
aplicării succesive a «unor eforturi unidirecţionate pe 
parcursul mai multor săptămâni» (4-12 săptămâni), 
reunite în etape şi în «blocuri» (fig. 2.1). Printre altele, 
pentru ramurile sportive, care presupun cerinţe 
ridicate pentru rezistenţă în regim de viteză, era 
recomandată următoarea direcţionare a eforturilor 
în cadrul unui macrociclu: 1 - aerobe; 2 - mixte; 3 
- alactacid anaerobe; 4 - glicolitice. Pentru ramurile 
de o mare complexitate tehnică şi pentru cele de 
forţă şi de viteză, direcţionarea prioritară a etapelor 
avea următoarea configuraţie: 1) activitate de 
dezvoltare generală, 2) efort concentrat de forţă, 3) 
perfecţionarea măiestriei tehnice, 4) perfecţionarea 
în continuare a măiestriei tehnice, în condiţiile unor 
eforturi în regim de forţă. După opinia acestui autor, 
«... o astfel de formă nu numai că păstrează avantajele 
unei organizări complexe a antrenamentului, dar, în 
acelaşi timp, asigură un efect specific de antrenament 
mult mai pronunţat al eforturilor cu o orientare 
prioritară sau alta» (Verhoşanski, 2005). 



FIGURA 2.1 — Schema principială de organizare conjugat- 
succesivă a efortului de antrenament cu orientare diferită: 
1-4— etape; PA— potenţialul de antrenament al efortului 

(Verhoşanski, 1985) 

Caracterul speculativ şi antiştiinţifk al unei 
asemenea abordări este evident. în primul rând, 
acesta respinge în totalitate cerinţele practicii 
sportive moderne în ceea ce priveşte participarea 
la un mare număr de competiţii, repartizate pe 
parcursul unui an - până la 8-10 luni, iar, în al doilea 
rând, această abordare este legată de o încălcare 
grosolană a prevederilor de bază ale teoriei şi practicii 
antrenamentului sportiv şi ale teoriei adaptării 
organismului la o activitate musculară intensă. Le 
vom sublinia pe cele mai importante dintre acestea. 

Una din cele mai importante prevederi ale 
antrenamentului sportiv modern o reprezintă 
perfecţionarea concomitentă echilibrată a diferitelor 
laturi ale pregătirii, cu o creştere planificată a părţii 
mijloacelor cu direcţionare specială, pe măsura 
apropierii de principalele competiţii. Realizarea 
acestui principiu exclude un antrenament 
unidirecţionat de lungă durată, chiar şi pentru o 
perioadă de 2-3 săptămâni, nemaivorbind de o 
perioadă de 8-10 săptămâni de efort concentrat în 
regim de forţă, cum recomandă lu.V. Verhoşanski 
(2004). 

Este cunoscut faptul că, orice fel de modificare 
cu o direcţionare îngustă, care dereglează structura 
formată a stării de pregătire a sportivului, chiar dacă 
este făcută într-o direcţie pozitivă, impune o activitate 
paralelă de armonizare cu această modificare a tuturor 
celorlalte componente ale stării de pregătire. Numai 
în astfel de cazuri, putem vorbi de faptul că un sistem 
funcţional, orientat spre o activitate competiţională 
eficientă, se va perfecţiona, în mod echilibrat şi 
permanent, şi nu se va distruge. Din această cauză, 
toate abordările moderne cu privire la alternarea 
şi îmbinarea unor activităţi cu orientare diferită, pe 
parcursul unui an de antrenament, al unui anumit 
macrociclu, presupun nu o planificare succesivă a 
unor etape cu efort unidirecţional, ci o îmbinare 
extrem de complexă a activităţilor cu direcţionare 
diferită, cu modificarea periodică a raportului 
în direcţia folosirii cu prioritate a unei activităţi 
care are o anumită orientare, în conformitate cu 
specificul ramurii sportive, cu perioada de pregătire 
şi cu caracteristicile individuale ale sportivului. 
Modificarea raportului este determinată de legităţile 
de desfăşurare a reacţiilor de adaptare în două 
direcţii, legate între ele în mod organic, care asigură: 

•eficienţa maxim posibilă în ceea ce priveşte 
dezvoltarea diferitelor laturi ale pregătirii - fizică, 
tehnico-tactică, psihologică; 

•formarea planificată a stării de mobilizare 
pentru competiţii pe parcursul unei părţi însemnate 
din an şi atingerea celui mai înalt nivel la momentul 
principalelor competiţii. 

Eforturile unidirecţionate concentrate, de 


lungă durată ascund în sine şi alte pericole, în mod 
special probabilitatea de epuizare funcţională 
(supraantrenament) a sistemului dominant. 

Mai există încă un dezavantaj principial ca 
urmare a aplicării unor eforturi unidirecţionate, în 
decursul unei lungi perioade de timp. Activitatea 
unidirecţionată poate fi organizată pe parcursul 
unei perioade lungi de timp, dacă se controlează, 
în mod riguros, modul de desfăşurare a procesului 
de oboseală şi de refacere şi, pe această bază, se 
stabileşte regimul de activitate şi de odihnă, evitând 
în acestfel surmenajul şi starea de supraantrenament. 
O asemenea activitate va conduce în final la efectul 
de antrenament dorit, ca urmare a unor eforturi 
unidirecţionate corespunzătoare. însă, în acest caz, 
datorită exploatării continue a posibilităţilor doar a 
unui singur sistem funcţional, volumul cumulat al 
activităţii va fi de 1,5 - 1,7 ori mai mic decât în cazul 
organizării antrenamentului pe baza unei alternări 
raţionale a eforturilor orientate în diferite direcţii 
(Platonov, 2008). Nu mai este nevoie să se vorbească 
despre pierderile suferite de sportiv, în ceea ce 
priveşte dezvoltarea diferitelor calităţi motrice, 
perfecţionarea tehnico-tactică, în cazul unei reduceri 
forţate a volumului total de activitate, şi de avantajul 
oferit de acesta concurenţilor săi, care se antrenează 
într-un mod raţional. 

Urmarea negativă a unor eforturi fizice 
unidirecţionate de lungă durată o reprezintă, de 
asemenea, şi dezadaptarea sistemelor care participă 
insuficient de activ în efectuarea activităţii şi scăderea 
rezervei funcţionale şi structurale a acestora. De 
exemplu, după terminarea etapei de antrenament 
intensiv cu caracter aerob sau anaerob, deja după 
1 - 2 săptămâni scade brusc activitatea enzimelor 
oxidativ - glicolitice (Spriet, 1995); Hargreaves, 
1999), iar după câteva săptămâni nivelul acestora 
poate să nu se mai deosebească de cel de dinainte 
de antrenament (Volkov, 2000, Mohan şi alţii, 2001). 
După întreruperea antrenamentului intensiv cu 
caracter aerob, după 2-4 săptămâni, volumul sistolic 
şi debitul cardiac scad cu 10-15 procente, ceea ce 
conduce la mărirea ponderii anaerobe de asigurare a 
energiei în timpul efectuării unei activităţi standard 
(Wilmore, Costill, 2004). Aproximativ, după acelaşi 
interval de timp scade, în mod cert, şi rezistenţa 
locală a muşchilor care se sprijină pe capacitatea 
mitocondrială a acestora (Mohan şi alţii, 2001). 
Cu cât mai rapid se atinge adaptarea, ceea ce este 
caracteristic unui antrenament unidirecţionat, cu atât 
mai rapid se desfăşoară procesele de dezadaptare 
(Mac-Comas, 2001) şi cu atât mai mult, este nevoie de 
stimuli mai puternici şi mai intenşi pentru refacerea 
acesteia (Fox, 1993), ceea ce reprezintă un argument 
suplimentar referitor la ineficienţa unui astfel de 

antrenament. 

Dezadaptarea inevitabilă a celor mai importante 
componente ale stării de pregătire, care se instalează 
în condiţiile de aplicare a unui sistem de tip bloc 
cu eforturi unidirecţionate, recomandat de către 
lu.V.Verhoşanski, impune includerea unor eforturi 
suplimentare care să faciliteze refacerea capacităţilor 
care se pierd. însă, aici trebuie să ţinem cont de 
faptul că procesul de readaptare necesită un consum 
mare de timp, acesta fiind extrem de dezavantajos 
din cauza mobilizării fără sens şi de mai multe ori a 
resurselor de adaptare determinate genetic. Este 
bine cunoscut faptul că, pentru organism păstrarea 
nivelului de adaptare atins este mult mai economică 
şi mai oportună din punctul de vedere al profilaxiei 
uzurii locale a organelor care intră în sistem, în 
comparaţie cu alternanţa în salturi a proceselor de 
dezadaptare şi de readaptare, ceea ce este inevitabil 
în cazul aplicării recomandărilor lui lu.V.Verhoşanski. 

Dezvoltarea sistemului de tip bloc, chemat 
să înlocuiască teoria «învechită» a periodizării, 
lu.V.Verhoşanski (2005) a găsit-o orientându-se 
exclusiv pe cunoştinţele biologice, aşezând la temelia 
sistemului de tip bloc trei faze de dezvoltare a unei 
adaptări de lungă durată, în deplină conformitate 
cu concepţiile endocrinologului canadian G. Selye, 
concepţii care nu sunt, sub nici o formă, legate de 
specificul sportului. 

Faza de activare a reacţiilor homeostatice 
specifice (de adaptare rapidă). Această fază se 
caracterizează prin mobilizarea şi susţinerea 
activităţii funcţionale a sistemului morfo-funcţional 
al organismului, format în ciclurile de adaptare 
precedente de antrenament, într-un regim motric 
corespunzător. Meritul aparţine, în principal, 
mijloacelor de pregătire fizică specială, cu un volum 
optim mare şi cu o intensitate relativ scăzută, care 
activează funcţia aparatului locomotor, cât şi a 
sistemelor vegetative şi energetice care potenţează 
funcţia acestuia. 

Faza de activare a mecanismului homeostatic 
nespecific de adaptare şi de trecere la o adaptare 
de lungă durată (cu reacţia-stres clar pronunţată). 
Modificările hormonale care se produc în starea 
de stres induc sinteza de adaptare a proteinelor. 
Sindromul de stres potenţează transformările 
structurale care compun baza adaptării specifice a 
acestuia la un regim de activitate stabilit. Metaboliţii 
acţionează ca nişte inductori ai proteinosintezei, iar 
datorită acestui fapt se creează atât, posibilitatea de 
armonizare a funcţiei plastice cu activitatea reală, cât 
şi a concordanţei dintre descompunerea elementelor 
celulare uzate şi reînnoirea acestora. 

Faza perfecţionării morfo-funcţionale 
specifice pronunţate stabilizează organismul la un 


nivel nou, mult mai ridicat, din punct de vedere al 
capacităţii funcţionale şi al economicităţii activităţii. 
Această fază se caracterizează prin încheierea ciclului 
de adaptare curent, printr-o creştere maximă a funcţiei 
motrice specifice, a puterii (a capacităţii) potenţialului 
energetic, prin stabilitate şi printr-o înaltă eficienţă 
funcţională a structurii biodinamice a tehnicii sportive. 

Fiecăreia dintre fazele enumerate mai sus îi 
corespund nişte blocuri de eforturi de antrenament 
(A, B, C) care formează un mare ciclu adaptativ. 
Principiul de bază al periodizării de tip bloc este 
declarat în continuare ca fiind concentrarea 
eforturilor - concentrarea mijloacelor cu aceeaşi 
orientare de antrenament într-un bloc concret, în 
scopul unei acţiuni masive asupra unor sisteme 
funcţionale ale organismului. Acest lucru, după 
opinia autorului, conduce la o utilizare crescută a 
resurselor energetice, ceea ce reprezintă un stimul 
pentru dezvoltarea reacţiilor de adaptare după 
reducerea efortului (Verhoşanski, 2005). 

Despre esenţa unilaterală şi biologizantă şi 
despre primitivismul inacceptabil al problemei 
privind organizarea pregătirii sportive pe baza 
unui «sistem de tip bloc» ne confirmă textul în care 
este reflectată metodologia acesteia: «Obiectul 
idealizat al acesteia îl reprezintă necesitatea stabilirii 
unei ordini obiective şi constante în organizarea 
acţiunilor de antrenament asupra organismului, 
privind dezvoltarea legică adecvată a procesului 
de adaptare durabilă pentru o activitate musculară 
intensă. Această ordine prevede, înainte de toate, 
creşterea puterii mecanismelor de asigurare cu 
energie a capacităţii funcţionale specifice, într-un 
regim corespunzător, ca o condiţie cauzală principală 
a progresului măiestriei sportive la nivelul cel mai 
ridicat al acesteia. Nici un fel de circumstanţe externe 
nu trebuie să modifice această ordine. Din aceste 
motive, măiestria profesională a antrenorului constă 
în capacitatea de a adapta această ordine la orice 
ramură a sportului, ţinând cont de regimul care-l 
caracterizează, de sursele de energie folosite cu 
prioritate, de obiectivele pregătirii şi de calendarul 
competiţional» (Verhoşanski, 2005). 

Este de la sine înţeles faptul că, toate aceste 
cercetări teoretice nu pot rezista în faţa criticii, iar 
despre acest fapt, mai mult decât convingător, nestau 
mărturie recomandările pe care autorul «sistemului 
de tip bloc» le oferă pentru aplicarea în practică a 
acestui sistem... De exemplu, pentru alergătorii pe 
distanţe medii se recomandă ca «strategia generală 
de antrenament într-un mare ciclu de adaptare, 
unde A, B, C reprezintă blocuri ale acţiunilor de 
antrenament, care corespund fazelor indicate mai 
sus cu privire la dezvoltarea procesului de adaptare, 
să rezolve următoarele obiective: 






CAPITOLUL 2. Critica teoriei periodizării, concepţii şi abordări alternative şi inovatoare 


31 


• blocul A — creşterea puterii aerobe a 
organismului şi activarea procesului de specializare 
morfologico-funcţională a acestuia; 

• blocul B — creşterea specific orientată a puterii 
şi a capacităţii sistemelor de asigurare cu energie a 
organismului, cu ajutorul unei intensităţi crescânde; 

• blocul C — creşterea puterii şi a capacităţii 
energetice a organismului pe seama unei creşteri 
maxime a intensităţii activităţii de antrenament pe 
distanţa parcursă, şi a reducerii volumului total al 
acesteia». 

După opinia noastră, aici nu este loc de 
comentarii. Trebuie doar subliniat faptul că, este 
greu să ne imaginăm o abordare atât de inadecvată a 
complicatului proces de formare a măiestriei sportive 
la cel mai înalt nivel, care cuprinde un număr mare 
de componente diferite, aflate în cea mai complicată 
legătură şi interacţiune reciprocă, între care puterea 
şi capacitatea mecanismelor de asigurare cu 
energie a capacităţii funcţionale specifice reprezintă 
componente, adesea nu dintre cele mai importante, 
care alcătuiesc structura pregătirii sportivului, dar pe 
care teoria lui Verchoşanski se bazează. 

Trebuie să-l apreciem, totuşi, pe Iu. V. 
Verhoşanski pentru insistenţa cu care acesta face 
propaganda propriei concepţii în literatura ştiinţifică 
din ţările occidentale, fără să facă mari eforturi 
pentru fundamentarea ştiinţifică a acesteia şi pentru 
eficienţa ei practică, bazându-se cu preponderenţă 
pe o critică emoţională a teoriei tradiţionale a 
periodizării antrenamentului sportiv. Pe lângă 
toate acestea, lu.V.Verhoşanski şi-a expus părerile şi 
aprecierile în nişte forme şi exprimări care sunt foarte 
departe de cele acceptate în cadrul unor polemici 
ştiinţifice. Tocmai caracterul scandalos şi aventurier 
de scoatere în evidenţă a propriilor idei (iar acest fapt 
a stârnit de nenumărate ori atenţia specialiştilor) şi nu 
bazele teoretice şi empirice ale acestor idei, a atras o 
atenţie sporită faţă de lucrările respective ale lui lu.V. 
Verhoşanski, ceea ce, din păcate, este caracteristic 
diferitelor domenii de activitate, nu numai ştiinţei. 

Acest spirit activ al lui lu.V. Verhoşanski a oferit 
un serviciu de proastă calitate multor specialişti din 
ţările occidentale, care, fără să se mai obosească cu 
studierea surselor de bază, inclusiva celorcu caracter 
fundamental, pregătite de către specialiştii din URSS, 
RDG, Bulgaria, Rusia, Ucraina, au început să perceapă 
teoria clasică a periodizării prin prisma conţinutului 
denaturat şi tendenţios al acesteia, prezentat în 
lucrările lui lu.V. Verhoşanski. 


Principiul de tip bloc cu privire la 
periodizarea pregătirii sportive al lui 
A.N. Vorobiov 

Un aport important, deşi în acelaşi timp unul 
ambiguu, în cercetarea problemei cu privire la 
organizarea pregătirii anuale l-a avut renumitul 
specialist sovietic A.N. Vorobiov, care avea în spate 
o bogată experienţă sportivă personală (de două ori 
câştigător la Jocurile Olimpice din anii 1956 şi 1960, 
la concursurile de atletică grea), o carieră de succes în 
postul de antrenor principal al echipei selecţionate a 
URSS şi cunoştinţe suficient de profunde în domeniul 
teoriei şi metodicii antrenamentului sportiv, biologiei 
sportive şi medicinii sportive. 

A.N. Vorobiov a demonstrat o viziune proprie 
asupra problemei periodizării antrenamentului 
sportiv, care, în multe aspecte, se deosebea de 
concepţiile lui L.P. Matveev. Este evident faptul că, 
asupra ideilor lui A.N. Vorobiov a exercitat o influenţă 
importantă experienţa sa sportivă, cât şi metodica 
de antrenament în domeniul atleticii grele, adoptată 
în anii 1950 - 1970, care se baza cu preponderenţă 
pe realizările din practica sportivă înaintată şi pe 
tradiţiile deja statornicite. 

înainte de a caracteriza abordarea lui A.N. 
Vorobiov privind organizarea procesului de 
antrenament pe parcursul unui an, vom analiza 
principalele teze din critica iniţiată de către acesta în 
legătură cu concepţia periodizării elaborată de L.P. 
Matveev. 

Observaţiile sale critice în legătură cu concepţia 
de periodizare, propusă de către L.P. Matveev 
(1964, 1977), A.N. Vorobiov le-a reunit în capitolul 
«Critica unor principii de bază ale antrenamentului», 
din monografia «Antrenamentul, capacitatea 
funcţională, refacerea», publicată la editura «Educaţia 
fizică şi sportul» în anul 1989. Dacă eliminăm 
afirmaţiile neargumentate şi emoţionale, atunci 
A.N. Vorobiov nu a găsit motive serioase pentru 
critică, iar argumentele prezentate de el au avut, în 
principal, un caracter inventat. Principalele pretenţii 
au fost emise în privinţa creării, în cadrul sistemului 
anual de pregătire, a premiselor de bază pentru o 
pregătire specială eficientă, aplicarea unor activităţi 
cu direcţionare prioritară diferită în perioadele dintr- 
un macrociclu. 

«însăşi ideea de perioadă pregătitoare, cu 
aplicarea unui efort neadecvat, sublinia A.N. Vorobiov, 
este nocivă şi nefondată, întrucât aplicarea acestei 
idei va conduce la o pierdere zadarnică de timp şi la 
imposibilitatea să te pregăteşti cu adevărat pentru 
nişte eforturi de înaltă specializare, caracteristice 
pentru o ramură sportivă» (p.117). 

în această afirmaţie, din păcate, a fost 

denaturată în mod principal poziţia lui L.P. Matveev, 
care, chiar şi cu referire la prima etapă (de pregătire 
generală), din cadrul perioadei pregătitoare, sublinia 
că «principala particularitate a pregătirii în prima 
etapă constă în faptul că aceasta este orientată nu 
atât spre aprofundarea specializării, cât spre lărgirea 
posibilităţilor funcţionale ale organismului, care , în 
mod direct sau indirect, condiţionează perfecţionarea 
în ramura sportivă aleasa» (sublinierea noastră); el a 
argumentat într-un mod convingător necesitatea 
de creare, în această etapă, a unui spectru larg 
de premise funcţionale şi structurale pe seama 
diferitelor mijloace care favorizează creşterea 
eficienţei pregătirii speciale ulterioare, pe baza 
folosirii fenomenului «de transfer pozitiv» şi, 
concomitent, atrăgea atenţia asupra folosirii unor 
mijloace capabile să conducă la efectul de frânare al 
«transferului negativ» (Matveev, 1964, 1977). 

A.N. Vorobiov atrăgea atenţia asupra faptului 
că în cartea lui L.P. Matveev «Bazele antrenamentului 
sportiv», 1977, se arată că «Ponderea exerciţiilor 
competiţionale, în cadrul unui antrenament, este 
relativ neînsemnată din cauza inoportunităţii 
repetării dese a acestora, fără o pregătire care 
trebuie să creeze în mod permanent premisele 
pentru îmbunătăţirea caracteristicilor cantitative şi 
calitative ale acţiunilor competiţionale (fără acest 
lucru repetarea nu va oferi efectul scontat, în cel 
mai bun caz, se vor consolida nivelurile atinse)». 
Reiese de aici faptul, după cum sublinia oponentul, 
că «... repetarea unui exerciţiu competiţional nu va 
da efectul scontat. Aceasta reprezintă una dintre 
cele mai profunde şi nocive erori! Eroare atât de 
ordin didactic, cât şi de ordin metodic. Un element 
principal, special este transformat într-unul secundar, 
particular» (Vorobiov, 1989). 

Un astfel de patos ar avea fundament dacă 
tezele teoriei periodizării, în ceea ce priveşte 
utilizarea metodei competiţionale, nu arfi denaturate 
în mod principial. într-adevăr, în lucrarea lui L.P. 
Matveev (1977), se subliniază faptul, că «Exerciţiile 
unitare competiţionale sunt folosite într-un număr 
limitat şi, în principal, sub forma modelării acţiunilor 
competiţionale ce urmează... Reproducerea unor 
acţiuni competiţionale, sub acea formă în care 
acestea au fost asimilate înainte, ar consolida 
doar deprinderile vechi şi, prin aceasta, ar limita 
posibilităţile de progres în noul ciclu, la un nivel mai 
înalt al măiestriei sportive» (p. 246). însă, această 
afirmaţie pe care, din păcate, criticul a considerat 
că trebuie să fie omisă, s-a referit doar la etapa de 
pregătire generală, din cadrul perioadei pregătitoare. 
Referitor la etapa de pregătire specială, sublinia L.P. 
Matveev, în această etapă «... concursurile ocupă un 
loc tot mai important în cadrul antrenamentului. în 


acelaşi timp, acestea nu pierd caracterul pregătitor 
şi sunt incluse, în mod organic, în structura 
antrenamentului ca fiind cel mai important mijloc de 
pregătire pentru principalele competiţii ce urmează» 
(p. 247). în ceea ce priveşte perioada competiţională, 
în cadrul acesteia «Cele mai importante mijloace 
şi metode, pe baza cărora se organizează întreaga 
pregătire, sunt exerciţiile unitare competiţionale... 
Fondul emoţional şi fiziologic special, creat de 
atmosfera şi de însuşi procesul competiţional, 
amplifică influenţa exerciţiilor fizice şi favorizează 
manifestarea la cel mai înalt grad a posibilităţilor 
funcţionale ale organismului pe seama rezervelor 
care sunt greu (iar uneori şi imposibil) de mobilizat în 
lecţiile de antrenament. O mare parte a competiţiilor, 
chiar şi în cadrul perioadelor competiţionale, are prin 
esenţă un caracter de antrenament şi de verificare, 
folosindu-se în vederea unei pregătiri adecvate a 
celor mai importante competiţii...» (p. 250-251). 
După opinia noastră, aici comentariile sunt de prisos. 
Mai mult, ideile lui L.P. Matveev în legătură cu locul 
competiţiilor şi utilizarea metodei competiţionale în 
sistemul de pregătire anuală, expuse de el în lucrările 
anilor 1960-1970, răspund, într-o măsură deplină, 
unor concepţii moderne care se bazează pe un 
material empiric uriaş, din ultimele decenii. 

Critica concepţiei privind periodizarea de către 
A.N. Vorobiov, în mare măsură a fost determinată de 
tendinţa acestuia de a face propagandă propriilor 
idei legate de organizarea pregătirii anuale. Esenţa 
acestora, în linii generale, se reducea la următoarele: 
«Pentru un atlet, care năzuieşte spre rezultate înalte 
şi spre păstrarea formei sportive, este necesar un 
antrenament specializat pe parcursul întregului an, 
cu scurte intervale de odihnă activă sau pasivă... 
într-un ciclu anual de antrenament, efortul pentru 
specializarea proprie nu trebuie să se deosebească în 
mod substanţial de la o etapă la alta... Efortul trebuie 
să fie în concordanţă, într-o măsură cât mai completă, 
cu activitatea competiţională...». 

O astfel de abordare nu este nouă, realizarea 
acesteia este destul de larg prezentată în practica 
sportului, în special în domeniul sportului 
profesionist. Adepţi ai unei pregătiri cu specializare 
îngustă, cu o activitate competiţională aproape pe 
tot parcursul anului şi cu eforturi relativ uniforme, 
se întâlnesc adesea şi în sportul olimpic, în special în 
ultimii ani, când a apărut posibilitatea ca, în decurs 
de 8-10 luni, să se participe la diferite competiţii, în 
special la cele comerciale. 

Avantajele unei astfel de metodici sunt bine 
cunoscute: 1) posibilitatea de a menţine o perioadă 
îndelungată un nivel înalt de pregătire şi participarea 
destul de reuşită la competiţii pe parcursul unei 
perioade de 8-10 luni din an; 2) o relativă simplitate 

şi uniformitate a procesului de antrenament care 
nu necesită nişte soluţii metodice complicate, 
condiţionate de o dinamică complexă a eforturilor, 
de folosirea unui spectru larg de mijloace cu acţiune 
diferenţiată care favorizează formarea a numeroase 
capacităţi locale, aflate într-o legătură reciprocă 
organică cu mijloacele de acţiune integrativă, 
mijloace ce reunesc într-un tot unitar premisele 
dezvoltate, ţinându-se cont de cerinţele activităţii 
competiţionale şi de perioadele de desfăşurare 
a principalelor competiţii. în acelaşi timp, sunt 
bine cunoscute şi principalele neajunsuri ale 
acesteia: 1) acţiunea de împiedicare a descoperirii 
unor capacităţi individuale ale sportivului şi a 
atingerii de către acesta a unui rezultat maxim 
accesibil; 2) probabilitate ridicată de apariţia unor 
traumatisme sportive şi de îmbolnăvire, determinate 
de suprasolicitarea unor sisteme funcţionale, ca 
rezultat al aplicării, pe scară largă, a unor eforturi de 
acelaşi fel; 3) scăderea bruscă (de trei - patru ori) a 
probabilităţii de a obţine cele mai înalte rezultate din 
an la principalele competiţii (Platonov, 1997). Ultima 
teză face inacceptabilă aplicarea acestei metodici 
în cadrul pregătirii echipelor pentru campionate 
mondiale şi Jocuri Olimpice, întrucât transformă 
întregul sistem de pregătire anuală într-un proces 
cu un grad deosebit de ridicat al probabilităţii de 
eşec în principalele competiţii. Despre aceasta, în 
mod convingător, ne stă mărturie întreaga practică 
din sfera sportului olimpic din ultimele trei decenii, 
potrivit căreia probabilitatea de atingere a celui mai 
înalt rezultat individual sau chiar a celui mai bun 
rezultat dintr-un macrociclu de către sportivii, care 
au aplicat o asemenea metodică, oscilează în limitele 
a 10-20%. Pentru argumentarea propriilor idei, 
A.N. Vorobiov face trimitere la experienţa activităţii 
cunoscutului antrenor sovietic din domeniul 
ciclismului, A.A. Kuzneţov, care era adeptul unei 
pregătiri specializate şi practicii competiţionale 
pe parcursul întregului an, pregătire caracteristică 
pentru ciclismul profesionist, şi subliniază faptul că 
«sportivii antrenaţi de acesta demonstrează o stare 
de antrenament ridicată pe întreg parcursul anului, 
adică rezultatele sportive ale acestora sunt extrem 
de stabile». Acest fapt corespundea realităţii în ceea 
ce priveşte rezultatele ridicate stabile pe parcursul 
unui an. însă, incontestabil a fost faptul că sportivii 
talentaţi, de cea mai înaltă clasă, conduşi de către A.A. 
Kuzneţov în anii 1980, când acesta lucra ca membru 
al echipei de antrenori ai selecţionatei URSS, cu rare 
excepţii, nu atingeau cel mai înalt nivel de pregătire 
în timpul campionatelor mondiale şi Jocurilor 
Olimpice, acesta tolerând, în mod sistematic, 
compromisuri supărătoare care au condus, se pare, 
la înfrângeri neaşteptate. Chiar şi renumitul ciclist 


Viaceslav Ekimov, care a demonstrat rezultate 
performante pe parcursul întregului macrociclu care 
a pecedat Jocurile Olimpice de la Seul, a pierdut 
campionatul de selecţie din ţară şi a cedat dreptul de 
participare la starturile olimpice în competiţia sa de 
bază - cursă individuală de urmărire pe distanţa de 
4 kilometri. Şi aici, nu este vina lui A.A. Kuzneţov, ca 
specialist de cea mai înaltă calificare, care a adus un 
aport uriaş în dezvoltarea ciclismului rus şi sovietic, 
ci este urmarea unor particularităţi ale concepţiei 
de organizare a pregătirii anuale, împrumutate din 
experienţa ciclismului profesionist. 

Un exemplu tot atât de elocvent, la care fac 
trimitere adepţii unei pregătiri speciale şi practicii 
competiţionale desfăşurate pe parcursul întregului 
an, îl reprezintă experienţa renumitului atlet 
ucrainean, săritor cu prăjina S. Bubka, care, după cum 
remarca A.N. Vorobiov (1987, p. 118), «... nu numai că 
se află în formă sportivă pe parcursul întregului an, 
dar, în acelaşi timp, îşi sporeşte în mod permanent 
performanţele ...». Din păcate, în acest caz A.N. 
Vorobiov denaturează în mod evident starea reală a 
faptelor. într-adevăr, performanţele lui S. Bubka sunt 
impresionante: 6 victorii la campionatele mondiale, 
câştigător la Jocurile Olimpice de la Seul, în anul 1988, 
35 de recorduri mondiale. însă, toate aceste victorii 
Serghei Bubka le-a obţinut, de regulă, cu multă 
greutate, într-o luptă acerbă şi cu rezultatele cu mult 
mai scăzute, în comparaţie cu performanţele lui cele 
mai bune, adică în timpul competiţiilor principale 
acesta nu s-a aflat într-o stare de formă sportivă bună. 
De exemplu, în anul 1988, fiind autorul recordului 
mondial (6 m 6 cm), stabilit în ajunul Jocurilor 
Olimpice, S. Bubka, doar la a treia încercare, a reuşit 
să depăşească înălţimea iniţială, iar medalia de aur la 
Jocurile Olimpice de la Seul a câştigat-o într-o luptă 
acerbă cu rezultatul de 5 m 90 cm. Stabilind, în iunie 
1992, următorul record mondial (6 m 11 cm), în luna 
august, la Jocurile Olimpice din Barcelona acesta nu 
a putut să depăşească înălţimea iniţială. Cauza unei 
astfel de situaţii este evidentă. Deja, de la mijlocul 
anilor 1980, S. Bubka, potrivit propriilor sale afirmaţii, 
s-a considerat un sportiv profesionist, a transformat 
participările sale într-un spectacol comercial 
puternic. El a evoluat de nenumărate ori pe parcursul 
unei însemnate părţi din an. Bineînţeles că în astfel 
de condiţii nu s-a putut vorbi despre o periodizare a 
pregătirii anuale şi despre o probabilitate ridicată de 
atingere a unui vârf de pregătire funcţională şi în mod 
special, a celei psihologice în perioada principalelor 
competiţii, şi, asupra acestui fapt ne atrage atenţia 
însuşi S. Bubka. 

Se pot prezenta multe alte exemple de acest 
gen, care nu reprezintă nişte fapte izolate, în mod 
artificial scoase la suprafaţă, ci reflectă o legitate 

stabilă. 

Este inadmisibilă organizarea pregătirii 
sportivilor de înaltă performanţă pe parcursul unui 
an exclusiv pe baza unor exerciţii competiţionale şi a 
unor exerciţii de pregătire specială asemănătoare cu 
acestea ca structură şi ca particularităţi de acţiune, 
deşi asupra acestui fapt insista în mod categoric A.N. 
Vorobiov (1989), deoarece performanţa este multiplu 
condiţionată. în primul rând, «...nivelul competiţional 
de manifestare a tuturor componentelor stării de 
pregătire este absolut insuficient pentru modificările 
noi de adaptare, mult mai ridicate, care depăşesc 
cerinţele competiţionale» (Ozolin, 1984). într-adevăr, 
arsenalul de mijloace de antrenament din diferite 
ramuri sportive, care include nu numai un spectru 
larg de exerciţii cu orientare diferită, ci şi diferite 
procedee metodice speciale, aparate şi instalaţii de 
pregătire, mijloace de stimulare, manipulări dietetice 
etc., permit perfecţionarea selectivă şi complexă 
a unei părţi mai mari a componentelor legate de 
pregătirea sportivului într-o anumită ramură, decât 
însăşi activitatea competiţională. De exemplu, în 
domeniul înotului sportiv a fost elaborat în mod 
fundamental şi a devenit general acceptat în practica 
mondială un sistem de etapizare în timp a pregătirii 
în regim de forţă şi de dezvoltare a mobilităţii. La 
temelia acestui sistem se află o îmbinare complexă 
în cadrul antrenamentului, pe tot parcursul anului, 
a unor exerciţii cu caracter de bază direcţionate 
spre dezvoltarea calităţilor de forţă şi a mobilităţii, 
exerciţii care se execută pe uscat, prin folosirea 
unor aparate de antrenament şi a unor procedee 
metodice; a exerciţiilor din înot, inclusiv prin 
folosirea pe scară largă a diferitelor mijloace auxiliare 
care cresc capacitatea de valorificare a calităţilor de 
forţă şi de mobilitate în timpul probelor de viteză; 
a unor exerciţii în apă care asigură o manifestare 
concomitentă a calităţilor de forţă şi de mobilitate, 
într-o legătură organică reciprocă cu o tehnică şi o 
tactică sportivă eficientă, cu manifestarea rezistenţei, 
a calităţilor psihice, în felul acesta îndeplinindu-se 
obiectivele pregătirii integrale (P lato nov, Vei sehovski, 
1985; Platonov, 2012). în al doilea rând, o pregătire 
competiţională îngust specializată nu permite 
asigurarea unei dezvoltări complete, iar într-o serie 
de cazuri, nici menţinerea la nivelul atins a multor 
componente care asigură, în mod direct sau indirect, 
manifestarea calităţilor şi abilităţilor ce determină 
eficienţa activităţii competiţionale. în al treilea rând, 
o asemenea pregătire conduce spre un înalt nivel 
de adaptare specifică, limitată de un cadru destul 
de îngust, ceea ce reprezintă cauza formării unei 
aşa numite rezistenţe la stimuli, a nereceptivităţii la 
mijloacele de antrenament, apariţiei unei anumite 
«bariere» pe calea adaptării ulterioare, cât şi a unei 


epuizări intense a capacităţii de adaptare, care, după 
cum se cunoaşte, nu este nelimitată, ci, într-o măsură 
însemnată, este condiţionată genetic. 

Vom trece la caracterizarea principiului de 
tip bloc privind organizarea procesului de pregătire 
a sportivilor de înaltă performanţă, propus de către 
A.N. Vorobiov (1989), care, pe parcursul întregii 
sale activităţi creatoare, a încercat să reunească 
informaţiile din practica sportivă modernă cu 
legităţile scoase în evidenţă, de către reprezentanţii 
diferitelor discipline biologice, în cadrul procesului 
de studiere a dezvoltării reacţiilor de adaptare 
a organismului sportivului la diferite eforturi de 
antrenament şi competiţionale. 

A.N. Vorobiov propune ca prin termenul de 
pregătire de tip bloc să se înţeleagă un complex de 
eforturi, un ansamblu ordonat de eforturi elementare 
(şedinţe de antrenament, zile d j antrenament sau de 
competiţii), reunite printr-un obiectiv comun, prin 
scopuri comune şi prin locul concret în programul 
de pregătire. Fiecare complex de eforturi, din orice 
bloc, se deosebeşte de celelalte prin specificitate, 
prin orientare în funcţie de scop, prin obiective, 
prin profunzimea influenţei asupra organismului 
sportivului, prin dinamica capacităţii funcţionale 
etc. în fiecare dintre aceste blocuri se utilizează 
eforturi elementare şi acţiuni diferite ca mărime şi 
orientare. Nivelul de specificitate al unui astfel de 
efort este determinat de conformitatea acestuia 
cu particularităţile activităţii competiţionale. 
în categoria eforturilor limită, ca mărime, intră 
acele eforturi care conduc la epuizarea capacităţii 
funcţionale şi necesită o durată maximă a procesului 
de refacere după o astfel de activitate, iar în categoria 
celor uşoare intră cele care nu conduc la scăderea 
capacităţii funcţionale, nu necesită timp îndelungat 
pentru desfăşurarea proceselor de refacere. A.N. 
Vorobiov a propus delimitarea complexurile de 
eforturi care formează fiecare bloc, în funcţie de 
obiectivul scontat: 

• complexul de reabilitare — pentru înlăturarea 
consecinţelor unui sezon intens de antrenament 
şi competiţii, în scopul restabilirii posibilităţilor 
funcţionale ale unui sportiv, pregătirii acestuia 
pentru un nou sezon; 

• de refacere — pentru activizarea reacţiilor 
de refacere, stimularea desfăşurării reacţiilor de 
adaptare, asigurarea atingerii unui nivel cât mai 
ridicat de pregătire; 

• de dezvoltare — pentru creşterea, în toate 
planurile, a nivelului diferitelor laturi ale stării de 
pregătire - tehnică, fizică, tactică, psihologică; 

• de menţinere — pentru păstrarea nivelului de 
pregătire atins în condiţiile unui sezon competiţional 
de lungă durată; 

• de ajustare — pentru refacerea, pregătirea 
nemijlocită pentru starturi şi pregătirea finală a 
sportivului pentru activitatea competiţională; 

• competiţional — pentru o planificare optimă 
a starturilor competiţionale, pentru asigurarea unei 
legături reciproce organice a acestora cu odihna şi cu 
activităţile de refacere. 

Principiul de tip bloc poate fi realizat în nişte 
formaţiuni structurale diferite ca durată, în cadrul 
procesului de pregătire - de la câteva zile până 
la câteva săptămâni, iar succesiunea raţională şi 
îmbinarea diferitelor tipuri de blocuri permite 
asigurarea formării planificate a măiestriei sportive. 

Latura solidă a abordării lui A.N. Vorobiov o 
reprezintă organizarea fiecărui element al structurii 
şi a fiecărui bloc pe baza principiilor pregătirii 
sportive, care, spre deosebire de abordarea lui Iu. 
V. Verhoşanski, sunt bazate nu atât pe cunoştinţe 
biologice, cât pe materiale din practica sportivă 
înaintată şi pe cercetări cu caracter pedagogico- 
sportiv, completate şi legate în mod organic cu 
realizările din domeniul disciplinelor biologico- 
medicale. Printre altele, acesta a delimitat 
următoarele principii: 

• principiul specificităţii procesului de pregătire , 
adică orientarea acesteia spre utilizarea prioritară a 
unor eforturi care corespund, ca structură şi conţinut, 
cerinţelor unei activităţi competiţionale eficiente; 

• principiul maximizării eforturilor, la temelia 
căruia stă utilizarea periodică a unor eforturi 
maximale admise, ca unul dintre cei mai importanţi 
factori de creştere a măiestriei sportive şi de 
menţinere a acesteia la cel mai înalt nivel; 

• principiul varietăţii eforturilor, care presupune 
o mare varietate de mijloace şi metode, conţinuturi 
ale programelor din diferite formaţiuni structurale, în 
scopul înlăturării monotoniei şi uniformităţi, păstrării 
eficienţei de adaptare a eforturilor; 

• principiul refacerii şi profilaxiei, la temelia căruia 
stă o legătură reciprocă optimă dintre activitatea 
intensă de antrenament, competiţională şi activitatea 
profilactică şi de refacere bine direcţionată, ca 
o condiţie obligatorie de formare a măiestriei 
sportive şi de prevenire a traumatismelor sportive, a 
suprasolicitării şi antrenamentului excesiv; 

• principiul continuităţii, potrivit căruia 
conţinutul activităţii de antrenament prezente 
reprezintă o continuare logică a celei precedente 
şi creează condiţiile necesare pentru o efectuare 
eficientă a celei următoare. 

A.N. Vorobiov (1989) recomandă folosirea 
acestor principii, într-o conformitate strictă cu 
particularităţile individuale ale unui sportiv, 
respectiv, cu vârsta, cu aptitudinile şi capacităţile 
sportivului, cu adaptabilitatea faţă de mijloacele 


acţiunii de antrenament şi altele. 

Deşi concepţia de organizare a procesului de 
antrenament, elaborată de către A.N. Vorobiov, 
din punctul de vedere al caracteristicilor sale 
principiale, s-a format în făgaşul ideilor caracteristice 
şcolii ştiinţifice est-europene, în această concepţie 
este prezentă şi o serie de momente principiale, 
inclusiv a unora cu caracter controversat. Este de 
necontestat faptul că latura solidă a ideilor acestui 
autor a reprezentat-o tendinţa de a uni, într-un 
sistem unitar, cunoştinţele acumulate de practica 
sportivă înaintată, cu realizările din domeniul teoriei 
adaptării, cât şi cu rezultatele unor cercetări efectuate 
pe baza materialelor din domeniul sportului şi al 
activităţii motrice, în disciplinele conexe - fiziologie, 
biochimie, morfologie, medicină. Mai mult, nu putem 
să nu subliniem faptul că, aşa cum se întâmplă şi la 
L.P. Matveev, prin tot conţinutul lucrărilor lui A.N. 
Vorobiov străbate ideea referitoare la prioritatea 
cunoştinţelor pedagogico-sportive, a realizărilor din 
practica progresistă şi a folosirii unor materiale din 
disciplinele conexe pentru dezvoltarea, concretizarea 
şi precizarea cunoştinţelor ştiinţifice care s-au format 
în domeniul teoriei şi metodicii privind pregătirea 
sportivilor. în acest sens, concepţia de periodizare 
de tip bloc a lui A.N. Vorobiov se deosebeşte în mod 
principial şi pozitiv de ideile lui Iu. V. Verhoşanski, 
care a propus «un sistem de periodizare tip bloc», 
la temelia căruia au fost puse cunoştinţe exclusiv 
biologice. 

O trăsătură caracteristică de bază a concepţiei 
lui A.N. Vorobiov o reprezintă şi orientarea asupra 
creşterii rolului exerciţiilor competiţionale şi a 
celor de pregătire specială, apropiate de acestea 
ca structură, conţinut şi reacţii ale organismului 
sportivilor, căutarea de soluţii privind asigurarea 
unui nivel înalt de pregătire pentru participarea 
la concursuri, pe parcursul unei importante părţi 
din an, fundamentarea necesităţii unei reduceri 
considerabile şi modificarea conţinutului perioadei 
de tranziţie, în scopul neadmiterii unei pierderi 
substanţiale a reacţiilor de adaptare, obţinute la 
antrenamentele precedente. 

Din păcate, A.N. Vorobiov nu şi-a prezentat 
concepţia în făgaşul dezvoltării teoriei periodizării 
pregătirii anuale, care se forma în mod activ în acei 
ani,în principal decătre reprezentanţii şcolii ştiinţifice 
est-europene, ci ca o concepţie alternativă, construită 
pe baza neacceptării ideilor lui L.P. Matveev (1964, 
1977). Acest fapt, a condus nu numai la o anumită 
tendenţiozitate în ceea ce priveşte critica unor teze 
fundamentale ale concepţiei periodizării, elaborate 
de către L.P. Matveev, dar şi la unele exagerări în 
legătură cu conţinutul şi structura pregătirii anuale 
a sportivilor de înaltă clasă, din sistemul propriu al 

acestuia. 

Printre altele, A.N. Vorobiov a respins caracterul 
fazic al formării formei sportive, a subliniat necesitatea 
dezvoltării permanente a acesteia pe seama aplicării 
unor mijloace de antrenament specifice pentru o 
anumită ramură sportivă. Subaprecierea evidentă a 
pregătirii de bază fundamentată prin aplicarea unor 
exerciţii de pregătire generală şi de pregătire specială, 
şi, mai ales, critica ideilor lui L.P. Matveev pe această 
componentă a pregătirii anuale, au reprezentat o 
serioasă greşeală a lui A.N. Vorobiov, fapt demonstrat 
în mod evident de întreaga dezvoltare ulterioară a 
teoriei şi practicii sportului de înaltă performanţă, 
în acelaşi timp, ideile lui A.N. Vorobiov în legătură cu 
perioada de tranziţie, bineînţeles, au fost mult mai 
înaintate, în comparaţie cu ideile lui L.P. Matveev şi, 
într-o măsură deplină, răspund cerinţelor sportului 
din zilele noastre. 

O latură slabă a concepţiei lui Vorobiov 
o reprezintă aparatul terminologic neclar şi 
neperfecţionat. Introducerea unor noţiuni, cum ar 
fi «training» (în locul termenului «antrenament»), 
«antrenament» (în locul termenului «lecţie de 
antrenament»), «efort elementar» (diferite elemente 
ale microstructurii procesului de antrenament), 
«blocul de pregătire» (orice formaţiune structurală, 
cu o durată mai mare de o zi de antrenament, legată 
cu altele printr-un obiectiv comun) etc., în locul unor 
termeni deja statorniciţi suficient de bine în această 
sferă, a îngreunat procesul de unificare a aparatului 
noţional şi terminologic şi a reprezentat un exemplu 
rău pentru unii specialişti, înclinaţi, spre deosebire 
de A.N. Vorobiov, de a masca goliciunea de conţinut 
a unor pretenţii ştiinţifice, printr-o îngrămădire de 
termeni şi noţiuni neclare. 

însă, cu toate acestea, concepţia lui A.N. 
Vorobiov, prin caracterul ei riguros şi univoc, prin 
prioritatea componentei pedagogico-sportive, 
prezentată într-o unitate organică cu cunoştinţele 
biologice, a reprezentat un aport însemnat la teoria 
şi practica antrenamentului sportiv, a stimulat 
activitatea multor specialişti, inclusiv a lui L.P. 
Matveev, în direcţia cercetării problemei periodizării, 
într-o unitate organică cu realităţile sportului 
modern, care se caracterizează printr-o concurenţă 
în continuă creştere, printr-o creştere accentuată a 
performanţelor la cele mai importante competiţii, 
printr-o lărgire permanentă a calendarului 
competiţional. 

Concepţii şi abordări «noi» cu privire 
la periodizare în lucrările lui A.P. 
Bondarciuk şi V.B. Issurin 

în anii 1960-1970, tezele controversate sau neclare 


ale concepţiei privind periodizarea, neajunsurile 
evidente sau ascunse ale acesteia trebuiau să fie 
studiate, pe bună dreptate, analizând lucrările 
publicate de L.P. Matveev (1964, 1977), care era, 
practic, unicul specialist din lume, care s-a dedicat 
unei studieri aprofundate şi în toate planurile a 
problemei periodizării pregătirii anuale a sportivilor 
de înaltă performanţă, şi care publicase, pe această 
temă, o serie de lucrări. 

La ora actuală, să supui criticii teoria periodizării, 
pe baza analizei lucrărilor lui Matveev din acei deja 
foarte îndepărtaţi ani, este pur şi simplu ilogică şi, în 
acelaşi timp, comică. Aceasta pentru că, pe parcursul 
ultimelor câteva decenii, de cercetarea problemei 
periodizării s-au ocupat numeroşi specialişti din 
URSS, RDG, Ungaria, Bulgaria. începând cu anii 
1980, la cercetarea acestei probleme a luat parte un 
grup mare de specialişti din ţările Europei de Vest, 
cât şi din SUA, Canada, Australia, iar mai târziu, din 
China. în acest sens, un grup de specialişti din SUA 
şi Canada a publicat, numai în decursul ultimelor 
trei decenii, zeci de articole ştiinţifice serioase, o 
serie de monografii şi manuale, dedicate acestei 
probleme. Majoritatea covârşitoare a acestor lucrări 
a fost elaborată în scopul dezvoltării legităţilor şi 
principiilor concepţiei lui L.P. Matveev, incluzând o 
utilizare largă a aparatului terminologic şi noţional 
recomandat de către acesta. Nu a rămas departe de 
cercetările din acest domeniu nici L.P. Matveev însuşi, 
care într-o serie de lucrări (1987, 1999, 2010 şi altele) 
a lărgit şi a aprofundat în mod serios cunoştinţele 
din acest domeniu, a înlăturat o serie de puncte 
controversate, a eliminat contradicţiile şi a delimitat 
clar sfera de aplicare a acestei teorii. 

Toate acestea au condus la faptul că sistemul 
modern de cunoştinţe în domeniul periodizării 
pregătirii anuale a sportivilor de performanţă, de 
mult timp, nu mai este reprezentat de concepţia 
lui L.P. Matveev, ci reprezintă un sistem suficient de 
unitar de cunoştinţe, care are toate elementele unei 
teorii clasice, cu o multitudine de aplicaţii, referitoare 
la specificul diferitelor ramuri sportive. Este logic 
faptul că, a supune criticii teoria privind periodizarea, 
devenită deja clasică, şi încercarea de găsire a unor 
abordări şi concepţii alternative nu sunt posibile, fără 
analiza întregului ansamblu de cunoştinţe acumulate 
în acest domeniu. 

însă, unii specialişti nu doresc în mod categoric 
să accepte acest lucru şi, deja la ora actuală, emit 
noi abordări şi variante de periodizare a pregătirii 
anuale, orientându-se în mod exclusiv pe lucrările 
lui L.P. Matveev, care au apărut cu aproape jumătate 
de secol în urmă, şi prefăcându-se că alte cunoştinţe 
în acest domeniu pur şi simplu nu mai există. Printre 
alţii, pe o astfel de cale au pornit foştii specialişti 

sovietici A.P. Bondarciuk (2005) şi V.B. Issurin (2010), 
care au publicat cărţi pe problema periodizării 
antrenamentului sportiv pentru sportivii de înaltă 
performanţă. Acestor lucrări putea să nu li se acorde 
nici o atenţie, întrucât, după opinia noastră, acestea 
nu aduc nimic nou în teoria şi practica sportului, 
în afară de confuzie şi de tot soiul de neclarităţi şi 
născociri.Totuşi, nu putem ignora conţinutul acestora 
dintr-o cauză foarte simplă. Şi în prima şi în cealaltă 
carte, într-un mod grosolan şi lipsit de substanţă, 
sunt negate principiile teoriei clasice a periodizării 
şi se impune cititorului, fără drept de apel, părerea 
referitoare la caracterul arhaic şi păgubos al ideilor 
lui L.P. Matveevîn domeniul antrenamentului sportiv 
şi al periodizării acestuia pe parcursul unui an, şi se 
manifestă încercarea, practic nevoalată, de ridicare 
a propriei valori, prin discreditarea lucrărilor şi a 
numelui unui savant recunoscut pe plan mondial, 
care a adus un aport nepreţuit în dezvoltarea ştiinţei 
sportului. Mai mult, acest lucru se face într-o manieră 
care iese cu mult în afara cadrului eticii ştiinţifice. 

Ideile lui A.P Bondarciuk cu privire la 
periodizarea antrenamentului sportiv 

Cunoscutul antrenor A.P. Bondarciuk, campion 
la Jocurile Olimpice din anul 1972 la aruncarea 
ciocanului, care l-a pregătit pe Iu. Sedîh, dublu 
campion olimpic (1976, 1980) şi de nenumărate ori 
recordman al lumii la aruncarea ciocanului, şi pe Iu. 
Tamm, câştigătorul medaliei de bronz la Jocurile 
Olimpice (1980, 1988), a dedicat o parte însemnată 
activităţii ştiinţifice, în special cercetării problemei 
privind periodizarea procesului de antrenament. Pe 
această temă el şi-a pregătit disertaţia de doctor în 
ştiinţe (1988), elaborată pe baza materialelor legate 
de pregătirea aruncătorilor de ciocan. Lucrarea 
a cuprins o serie de teze noi, determinate de 
specificul tipului de competiţii cercetat, însă a fost 
scrisă în mod strict în spiritul abordării tradiţionale 
a sportului sovietic în ceea ce priveşte periodizarea 
pregătirii anuale a sportivilor de înaltă performanţă 
şi în spiritul lucrărilor ştiinţifice corespunzătoare 
elaborate de unii specialişti autohtoni. 

în anii ulteriori, A.P. Bondarciuk nu a încetat 
să acorde atenţie acestei probleme, el a trecut de 
la problemele particulare privind periodizarea 
pregătirii atleţilor la sinteze teoretice generale, care, 
în final, s-au materializat prin editarea monografiei « 
«Periodizarea antrenamentului sportiv», în anul 2005. 
însă la temelia acestei lucrări autorul a aşezat, în mod 
neaşteptat, o abordare proprie prin care, practic, 
neagă teoria clasică a periodizării, consacrată deja 
din toate punctele de vedere la acea vreme. Toată 
efervescenţa critică a acestei lucrări este direcţionată, 
în mod exclusiv, împotriva conţinutului unei cărţi 


- împotriva monografiei lui L.P. Matveev, intitulată 
«Problema periodizării antrenamentului sportiv», 
editată cu mulţi ani în urmă (1964). în esenţa sa, o 
astfel de abordare este greu explicabilă, însă mult 
mai neaşteptată este poziţia autorului atât în ceea ce 
priveşte teoria periodizării, cât şi în fundamentarea 
propriilor idei. 

Un întreg capitol din cartea sa, având un titlu 
foarte sonor, «Către partizanii «vechii» teorii cu 
privire la periodizarea antrenamentului sportiv», A.P. 
Bondarciuk l-a consacrat criticii ideilor lui L.P. Matveev. 
Nu poate să nu ne mire tonul de superioritate şi de 
aroganţă, care reiese chiar din titlul acestei părţi a 
lucrării şi care străbate tot conţinutul ei, cu referire 
la acei «partizani», din rândul cărora majoritatea 
covârşitoare o alcătuieşte reprezentanţii de succes 
din domeniul ştiinţei sportive, renumiţi antrenori 
şi sportivi ai zilelor noastre. însă acest aspect se 
referă la latura etică a problemei. Mai importantă 
este latura de conţinut a acestei părţi, lată ce citim 
aici: «Periodizarea «veche» a antrenamentului 
sportiv a fost propusă de către L.P. Matveev (1965). 
La acea vreme, aceasta a adus un aport însemnat la 
teoria şi metodica educaţiei fizice. Tezele principale 
ale acestei teorii au fost aplicate în toate ramurile 
sportive şi continuă să fie aplicate şi în ziua de astăzi, 
însă, multe dintre aceste teze s-au dovedit false şi 
artificiale. Spre exemplu, folosirea aceleaşi denumiri 
pentru perioadele antrenamentului sportiv, care au 
fost propuse de către specialişti în anii 1920-1930, 
a constituit cauza apariţiei a unsprezece noţiuni 
importante false». în continuare, enumerarea celor 
unsprezece «noţiuni false», care nu au nici cea mai 
mică legătură cu denumirea perioadelor, denaturează 
în mod grosolan conţinutul lucrărilor lui L.P. Matveev, 
iar într-o serie de cazuri sunt lipsite total de gândire 
logică. După opinia lui A.P. Bondarciuc, denumirea 
perioadelor («pregătitoare, competiţionale, de 
tranziţie») «...permite manipularea arbitrară a 
caracterului fazic al dezvoltării formei sportive, în 
funcţie de modificarea calendarului competiţional, 
fără a lua în considerare esenţa biologică a acestui 
proces; minimizează structura ciclurilor anuale de 
antrenament, când perioadele de tranziţie pot urma 
doar după cele competiţionale, iar cele pregătitoare 

- după cele de tranziţie sau cele competiţionale; 
încetineşte ritmul de creştere a rezultatelor sportive; 
nivelează particularităţile individuale în procesul 
de creştere a formei sportive; legiferează acea 
situaţie, potrivit căreia la baza alternării perioadelor 
de antrenament sportiv este pus calendarul 
competiţional şi nu legităţile privitoare la dezvoltarea 
formei sportive, a păstrării şi pierderii acesteia; oferă o 
imagine falsă referitor la caracterul fazic al dezvoltării 
formei sportive, legând-o pe aceasta de denumirea 

şi de alternarea perioadelor de antrenament; admite 
posibilitatea desfăşurării concomitente a proceselor 
de readaptare şi de adaptare în cadrul aceloraşi 
structuri specifice sistemelor organismului, prin 
aceasta negând, în mod automat, acel material faptic 
care a fost obţinut în teoria generală a adaptării» etc. 

Cei care cunosc, măcar în mod superficial, 
lucrările lui L.P. Matveev se pot convinge uşor de 
denaturarea grosolană a ideilor acestuia, iar într-o 
serie de cazuri, de transformarea acestora în contrarul 
lor, şi de impunerea, într-un mod primitiv, a unor idei 
cu totul stupide. însă, totul nu se rezumă numai la 
cele deja expuse, ci este vorba de premisa iniţială 
de promovare a acestor idei false. Reiese faptul că 
aceasta se reduce la denumirea perioadelor, adică 
la termenii care exprimă noţiunile corespunzătoare, 
şi nu la conţinutul care este inclus în aceşti termeni, 
însă acest moment, după cum se vede din întregul 
conţinut al cărţii, se află în afara atenţiei sau a 
înţelegerii autorului «noii periodizări» (p. 281-282). 

Este interesant, ce stă, totuşi, la temelia «noii 
periodizări» a lui A.P. Bondarciuk, care ar trebui să 
înlocuiască teoria clasică «falsă şi inventată»? "Dacă la 
L.P. Matveev procesul de dezvoltare a formei sportive, 
afirmă autorul, este împărţit, în mod artificial, în trei 
faze (dobândirea, păstrarea şi pierderea) şi fiecăreia 
din aceste faze îi este alocată o perioadă sau alta de 
antrenament sportiv (pregătitoare, competiţională 
şi de tranziţie), atunci la noi se produce identificarea 
perioadelor de dezvoltare a formei sportive cu 
procesul de dezvoltare a acesteia, perioadelor de 
păstrare a acesteia - cu procesul de păstrare şi a 
perioadelor de odihnă - cu procesul de pierdere" 
Din păcate, autorul «noii periodizări» nu observă 
faptul că, în primul rând, nu pot fi suprapuse 
(adică să se considere ca fiind identice, care nu 
au deosebiri) nişte fenomene absolut diferite, iar, 
în al doilea rând, modificarea unui termen fără 
modificarea conţinutului noţiunii pe care acesta 
o exprimă nu poate să permită în nici un fel «...să 
ne eliberăm de influenţa condiţiilor climatice şi de 
sezon şi de influenţa calendarului competiţional», 
«...să ne apropiem la maximum de particularităţile 
individuale ale sportivilor», «...să facem periodizarea 
antrenamentului sportiv mai dinamică şi mai 
controlabilă din toate punctele de vedere», «...să 
ne acomodăm la orice calendar competiţional» şi 
să asigurăm «...accelerarea ritmurilor de creştere a 
performanţelor sportive» (Bondarciuk, 2005). 

Următorul moment principial al «noii 
periodizări" este văzut de către A.P. Bondarciuk în 
faptul că «Perioadele de antrenament sportiv, în 
periodizarea propusă de către noi, nu se identifică 
cu fazele de dezvoltare a formei sportive, cum a fost 
tratat acest lucru de către L.P. Matveev. în căzuI nostru, 


perioadele de antrenament sportiv se identifică 
cu procesele de intrare în starea de formă sportivă, 
de păstrare şi pierdere a acesteia... Aici nu se poate 
separa o fază de alta într-un mod arbitrar, întrucât 
acestea sunt strâns legate între ele». Este greu de 
înţeles ce a vrut să spună A.P Bondarciuk în această 
frază, în cazul în care nu excludem tendinţa acestuia 
de a denatura complet poziţia lui L.P Matveev, care, 
prin întregul conţinut al lucrărilor sale, a demonstrat 
că la temelia periodizării stau nişte procese, 
determinate în mod obiectiv, de formare, dezvoltare, 
stabilizare, păstrare, pierdere temporară a formei 
sportive, ca stare de pregătire de cel mai înalt nivel. 
Toate aceste manipulări prin cuvinte, întreprinse de 
către autorul «noii periodizări», sunt lipsite de orice 
bază constructivă şi doar confirmă caracterul veridic 
al concepţiei lui L.P Matveev. 

MultelucrurineaşteptateaJuceA.PBondarciukşi 
în aparatul terminologico-noţional, în sfera înţelegerii 
legităţilor şi a principiilor cu privire la periodizarea 
procesului de antrenament. Astfel, surprinzătoare 
este şi atitudinea acestuia faţă de folosirea noţiunii 
de bază a periodizării - «forma sportivă». Acceptând 
în totalitate definiţia formei sportive ca starea de 
pregătire optimă a unui sportiv pentru cea mai înaltă 
performanţă, ca o stare cu caracter integral, în care 
sunt reunite într-un tot unitar toate laturile pregătirii 
(fizică, tehnică, tactică, psihologică), A.P Bondarciuk 
a construit întregul conţinut al lucrării sale într-o 
contradicţie totală cu această noţiune. Printre altele, 
o serie de variante privind periodizarea propuse de 
el (toate variantele referitoare la etape şi cele de tip 
bloc, procedeul combinat şi într-o oarecare măsură 
variabil) presupun «intrarea neconcomitentă în 
starea de formă sportivă în funcţie de mijloacele 
aplicate». De aici, reiese faptul că în această stare se 
poate ajunge în mod separat prin exerciţii anaerob- 
alactatide şi anaerob-lactatide, prin cele de pregătire 
specială, de dezvoltare specială şi chiar prin cele de 
pregătire generală (p. 162,167) şi «Noi suntem, - scrie 
Bondarciuk, - martorii unei dezvoltări autonome a 
formei sportive prin diferite tipuri de exerciţii (care 
nu depind unele de altele)", iar «...în etapa actuală 
de dezvoltare a sportului, intrarea, pe rând, în starea 
de formă sportivă, prin mijloacele amintite mai sus, 
reprezintă un fenomen legic» (p. 164-165). 

Respingând, în totalitate, denumirile general 
acceptate ale perioadelor unui macrociclu, A.P. 
Bondarciuk subliniază imediat faptul că pe acestea 
«putem să nu le respingem» (p. 283) şi oferă 
recomandări cu referire la organizarea perioadelor 
pregătitoare, competiţionale şi de tranziţie. în acelaşi 
timp, acesta propune ca perioadele să fie denumite 
prin termenul de etape, iar mezociclurile - prin 
termenul de blocuri şi prezintă câteva clasificări 

proprii ale exerciţiilor de antrenament, care se află 
în contradicţie una cu alta, şi şaisprezece moduri 
sau tipuri de periodizare a pregătirii anuale, 
neargumentate sub nici o formă - tipul complex de 
etapă, cel de etapă, tipul complex-variativ, de etapă 
variativ-combinat, tipul complex de tip bloc, variativ 
de tip bloc etc. Descrierea acestor complexuri de 
exerciţii nu este însoţită nici măcar de o încercare 
de fundamentare ştiinţifică şi are un caracter pur 
scolastic. 

Ideile lui A.P. Bondarciuk sunt într-o contradicţie 
totală cu întregul ansamblu de cunoştinţe ştiinţifice 
moderne referitoare la exerciţiile de pregătire 
generală, utilizate în pregătirea unor sportivi de 
înaltă clasă, care sunt văzute de către acesta exclusiv 
ca «mijloc de dezvoltare multilaterală a individului», 
«de creştere a nivelului general al pregătire fizică",„de 
activizare a acelorfuncţii ale sistemelor organismului, 
care nu asigură creşterea performanţelor sportive 
în cadrul exerciţiilor competiţionale» (p. 20). Astfel 
de exerciţii, după cum demonstrează schemele 
prezentate, sunt recomadate de autor să fie utilizate 
ca mijloace de bază ale pregătirii pe parcursul unei 
jumătăţi din perioada de dezvoltare a formei sportive. 

Ca nefondate se prezintă şi recomandările de 
a delimita, în structura unui macrociclu, cu referire 
la jocurile sportive, o etapă de pregătire fizică, 
după care urmează etapa de pregătire tehnică, iar 
după aceasta începe etapa de pregătire în regim 
de joc (p. 159). O organizare raţională a procesului 
de pregătire în perioada pregătitoare în aceste 
ramuri sportive se construieşte pe baza unei legături 
organice reciproce dintre exerciţiile care favorizează 
perfecţionarea diferitelor calităţi motrice, în armonie 
cu perfecţionarea tehnică, tactică şi psihologică. 
Perioada competiţională, care în jocurile sportive 
poate să atingă 8-10 luni pe parcursul unui an, 
reprezintă un sistem extrem de complicat de acţiuni 
de antrenament cu direcţionare diferită şi de mijloace 
de refacere, care asigură o activitate competiţională 
eficientă (numărul de jocuri oficiale pe parcursul 
acestei perioade poate să atingă 60-80), pe fondul 
unei perfecţionări permanente a diferitelor laturi ale 
stării de pregătire a sportivului. 

Ar fi eronat faptul de a nu vedea în lucrarea 
lui A.P. Bondarciuk şi o serie de idei şi recomandări 
productive, determinate de activitatea de antrenor 
de succes a acestuia, de observaţiile din experienţa 
de pregătire a multor sportivi renumiţi, care se 
diferenţiau printr-o individualitate pronunţată şi 
care au aplicat diferite scheme de organizare a 
procesului de pregătire. Un interes incontestabil îl 
prezintă analiza cu privire la interacţiunea dintre 
complexele de exerciţii cu direcţionare prioritară 
diferită, analiza particularităţilor individuale privind 


atingerea formei sportive şi păstrarea acestei stări, a 
căilor de dirijare a formei sportive în cadrul ciclurilor 
anuale de pregătire etc. Aceste teze şi încă o serie de 
alte teze din cartea lui A.P. Bondarciuk pot fi înscrise 
în făgaşul dezvoltării teoriei clasice a periodizării, 
în mod special, în ceea ce priveşte găsirea căilor 
de realizare a legităţilor şi principiilor acesteia, în 
funcţie de specificul diferitelor ramuri sportive 
şi de posibilităţile individuale ale sportivilor. Din 
păcate, autorul a hotărât să lege toate aceste idei 
noi şi progresiste de concepţia lui de bază, evident 
păguboasă, adică de tendinţa nedisimulată spre 
revizuirea concepţiei lui L.P Matveev şi discreditarea 
teoriei clasice a periodizării. O asemenea abordare l-a 
condus pe A.P. Bondarciuk spre contradicţii, greşeli şi 
confuzii, care, în mod evident şi grăitor se manifestă 
deja din primele pagini ale cărţii şi străbat întregul 
conţinut al acesteia, făcându-l absolut inacceptabil 
în plan teoretic şi în mică măsură acceptabil în plan 
practic. 

«Noi idei» şi «noi orizonturi» ale concepţiei 
alternative (de tip bloc) de periodizare a lui V. 
B. Issurin 

întimpcedezbaterile, referitoare la teoria periodizării, 
care au durat mai mulţi ani, au intrat pe un făgaş 
constructiv şi, practic, s-au încheiat prin nişte idei 
consolidate, luând forma unei teorii suficient de 
bine închegate şi necontradictorii, care a dobândit 
principalele caracteristici ale unei teorii clasice, îşi fac 
apariţia nişte lucrări foarte originale ale specialistului 
israelian V.B. Issurin sub denumirea «BnoKOBaa nepn- 
oflH3apnfl cnopTHBHOi/i noflroTOBKM - «Periodizarea 
de tip bloc a antrenamentului sportiv» (Issurin, 2008; 
Issurin, 2010) şi «Noi orizonturi în metodologia şi 
fiziologia periodizării antrenamentului», (Issurin, 
2010), în care a fost expusă «concepţia alternativă 
privind periodizarea de tip bloc», care se bazează pe 
«idei noi», pe o «abordare modificată» şi care deschide 
«noi orizonturi»în problema planificării procesului de 
antrenament. Fundamentarea acestei concepţii este 
însoţită de un material bogat, care argumentează, 
după opinia autorului, «necesitatea revizuirii 
concepţiei tradiţionale cu privire la periodizare», 
considerată ca perimată şi care nu mai răspunde 
cerinţelor sportului modern şi «demonstrarea 
avantajelor, în comparaţie cu modelul tradiţional», 
ale acestui model nou de periodizare de tip bloc. 

Pretenţiile exprimate atât de clar cu privire 
la aportul fundamental adus în teoria şi metodica 
pregătirii sportivilor de înaltă clasă nu pot să nu 
suscite interes faţă de conţinutul acestei lucrări. Ne 
vom opri, pe scurt, asupra a trei momente principiale: 

•asupra caracteristicilor concepţiei de 
periodizare de tip bloc propusă ca alternativă la 

teoria tradiţională (clasică) a periodizării; 

• asupra argumentelor, demonstrabilităţii şi 
fundamentării ştiinţifice a acesteia; 

• asupra fundamentării referitoare la 
recunoaşterea teoriei tradiţionale (clasice) ca una 
care nu mai corespunde cerinţelor sportului din 
zilele noastre şi care impune înlocuirea acesteia cu o 
«periodizare de tip bloc»). 

Referitor la esenţa concepţiei periodizării de 
tip bloc şi a abordării modificate. Spicuim din cartea 
lui Issurin (Issurin, 2010): «Abordarea modificată a 
planificării procesului de antrenament se manifestă 
tocmai în împărţirea unui ciclu anual într-un anumit 
numărdeetapedeantrenament, fiecare dintre acestea 
conţinând mezocicluri de trei tipuri: de acumulare, 
de transformare şi de valorificare... (p. 119). Fiecare 
etapă de antrenament reprezintă un ciclu anual în 
miniatură: cuprinde blocul de antrenament, care 
aminteşte de perioada pregătitoare (mezociclul de 
acumulare), blocul competiţional (de transformare) 
şi se finalizează printr-o scădere a parametrilor de 
efort (de valorificare) şi participarea la competiţii» (p. 
121 ). 

Nici un fel de «modificare» nu există aici, ci există 
doar confuzie în noţiuni şi termeni: macrociclurile 
sunt denumite prin termenul de etape, mezociclurile 
- prin blocuri, în locul clasificării clare şi consacrate 
a mezociclurilor, a fost introdusă una proprie, 
lipsită de claritate semantică şi care nu corespunde 
unui conţinut real al procesului de antrenament. 
Mezociclul de transformare, prin conţinutul său, care 
corespunde în totalitate celei de-a doua etape (de 
pregătire specială), din cadrul perioadei pregătitoare, 
şi careesteconsacratexclusivdezvoltării aptitudinilor 
şi deprinderilor fizice speciale, dintr-o cauză neclară, 
este identificat cu perioada competiţională din 
cadrul modelului clasic de periodizare, iar perioada 
de tranziţie este eliminată cu totul. 

Mai departe: «Blocurile de mezocicluri trebuie să 
fie specializate şi alese în aşa fel încât să producă unul 
din următoarele trei efecte: de acumulare (sportivii 
acumulează potenţialul de deprinderi tehnice şi 
motrice); de transformare, prefacere (sportivii îşi 
transformă potenţialul lor motric într-o pregătire 
specifică ramurii sportive) şi de valorificare (sportivii 
îşi valorifică gradul lor de pregătire pentru a fi gata 
pentru competiţii şi ating rezultatul planificat). Din 
această cauză, ciclurile de antrenament cu durată 
medie, denumite blocuri mezociclice reprezintă cel 
mai evident mod de materializare a ideii generale 
privind periodizarea de tip bloc: efortul în cadrul 
acestora este mult mai concentrat, mult mai 
specializat şi mult mai dirijat în cadrul programului 
general de antrenament» (p. 119). 

în afară de apariţia unui hibrid ciudat 


sub denumirea de «bloc mezociclic» provoacă 
nedumerire şi alte lucruri. Este îndeobşte cunoscut 
că, în cadrul fiecărei perioade sau etape de pregătire 
dintr-un macrociclu, oricum le-am denumi, se 
urmăresc nişte obiective specifice. în prima etapă 
a perioadei pregătitoare este creat fundamentul 
tehnic şi funcţional multilateral, prin intermediul 
dezvoltării şi nu al acumulării componentelor 
de bază ale pregătirii, conform obiectivelor care 
trebuie rezolvate în cea de-a doua etapă a perioadei 
pregătitoare, intr-adevăr, cum poate fi legat sensul 
cuvântului «acumulare» de perfecţionarea tehnicii, 
de creşterea puterii sau a economicităţii sistemelor 
energetice, de creşterea nivelului calităţilor de viteză, 
mobilitate sau coordonare? 

în etapa a doua nu se transformă (preface) 
potenţialul motric acumulat, ci, pe baza nivelului 
de pregătire de bază (fundamentală) atins deja, se 
rezolvă obiectivele concrete şi absolut independente, 
legate de dezvoltarea aptitudinilor fizice speciale, de 
perfecţionarea măiestriei tehnice, de perfecţionarea 
unor modele tehnico-tactice legate de activitatea 
competiţională etc. 

O situaţie similară există şi în legătură cu 
elementul de structură următor - blocul mezociclic, 
cu denumirea de «bloc de valorificare». Gradul 
de pregătire a sportivului se valorifică în mod 
direct în competiţii, iar în mezociclul care precede 
competiţiile şi care este denumit prin termenul de 
precompetiţional (în terminologia occidentală - 
faza de reducere) este folosit un complex larg de 
diferite mijloace şi metode specifice pentru această 
etapă, se rezolvă problemele legate de pregătirea 
nemijlocită pentru competiţii, pregătire ce asigură 
atingerea vârfului de pregătire psihică şi funcţională 
în momentul principalelor starturi, se realizează 
integrarea diferitelor componente ale gradului de 
pregătire într-un sistem unitar, care corespunde 
modelului de activitate competiţională ales etc. 

Nu trebuie să credem că astfel de noţiuni ca 
«acumulare» şi «valorificare», aplicate la organizarea 
pregătirii sportive, au reprezentat nişte invenţii ale 
lui Issurin. Cu zeci de ani în urmă, la nivel de jargon, 
pregătirea de bază era identificată cu «acumularea», 
pregătirea specială şi cea competiţională - cu 
«valorificarea», lecţii le de antrenament erau den urnite 
prin termenul de «antrenament» etc. Deja cu mulţi 
ani în urmă, Iu. V. Verhoşanski (1985), analizând 
greşelile legate de organizarea unui macrociclu de 
pregătire, sublinia faptul că: «...se întâmplă deseori 
că obiectivul eforturilor de antrenament este legat 
de termenul de «acumulare» a potenţialului motric, 
iar al eforturilor competiţionale de «valorificarea» 
acestuia, în timp ce, atât eforturile de antrenament, 
cât şi cele competiţionale reprezintă nişte forme de 

pregătire diferite ca intensitate şi specificitate de 
acţiune asupra organismului, în cadrul unei mari 
etape (unui macrociclu - autorul) sunt legate pe 
deplin de o succesiune concretă şi de continuitate...». 

în legătură cu toate acestea, este necesar să ne 
îndreptăm încă o dată atenţia asupra acelui rol de 
dezorientare, în ceea ce priveşte teoria şi practica 
sportului, care reiese dintr-o atitudine iresponsabilă 
şi superficială faţă de aparatul terminologico- 
noţional statornicit, a unei tendinţe de neînţeles către 
termeni noi, fără folosirea dicţionarului explicativ şi 
fără luarea în considerare a conţinutului noţiunilor 
pe care aceştia trebuie să le exprime. Introducerea 
celor trei termeni (acumulare, transformare, 
valorificare), cu referire la formaţiunile structurale 
din procesul de antrenament influenţează într-un 
mod distrugător cadrul în care se dezvoltă sistemul 
de cunoştinţe în domeniul cristalizării legităţilor şi a 
principiilor de formare a măiestriei sportive, reunite 
în cadrul teoriei clasice privind periodizarea. Dacă 
mai adăugăm la aceasta înlocuirea unor termeni 
consacraţi cu unii noi (macrociclu - etapă, mezociclu 

- bloc, şedinţă de antrenament - antrenament şi 
altele), cât şi o multitudine de termeni opuşi ca 
formulare şi conţinut de tipul «calităţi - ţinte», 
«mini - bloc», «bloc mezociclic», «legea adaptării», 
«principiul adaptării», «adaptarea ca lege universală», 
«tactica competiţională cognitivă», «volumul 
antrenamentelor», «principiul suprasolicitării», 
«acomodarea (componenta obligatorie a procesului 
de adaptare, determinat de antrenament)», 
«regula acomodării», «ciclu de supracompensare», 
«acomodarea sportivului», «perfecţionarea 
rezultatului sportiv», «fazele culminante ale 
procesului de antrenament», «pauzele de refacere», 
«etapa finală de pregătire», «modalitatea de 
compilare a programului de antrenament este 
denumită prin periodizare» şi altele, atunci rolul 
distrugător al unor astfel de «opere» devine evident. 

Autorul vede încă un moment principial al 
caracterului de noutate, în ceea ce priveşte concepţia 
de tip bloc, în faptul că etapele de antrenament, 
compuse din cele trei blocuri mezociclice amintite 
mai sus, pot fi mai multe în cadru unui ciclu de un an 
(de la patru până la şapte), decât este recomandat 
în cadrul aplicării principiilor teoriei clasice. în felul 
acesta, vezi doamne, se elimină neajunsul abordării 
tradiţionale, cu referire la cerinţele sportului modern 

- «incapacitatea acesteia de a explica pregătirea cu 
mai multe vârfuri, adică participarea cu succes la 
multe competiţii». Este interesant şi unde a observat 
autorul «noilor idei» caracterul de noutate aici? Să 
luăm, de exemplu, manualul «Luptele sportive», 
editat cu peste jumătate de secol în urmă (Sorokin, 
1960). Autorul acestuia scrie: «Concursurile la lupte 


sportive se desfăşoară în diferite perioade ale anului, 
de aceea ciclurile de antrenament sunt repartizate 
pe parcursul unui an, în funcţie de calendarul 
activităţilor sportive şi sunt de durată diferită. Dacă 
sunt cinci astfel de concursuri, ciclurile se planifică 
în februarie, aprilie, august, octombrie şi decembrie, 
adică în mod corespunzător se planifică cinci cicluri de 
antrenament, din acestea fiecare este alcătuit din câte 
trei perioade». în continuare, este prezentat detaliat 
conţinutul pregătirii în fiecare din aceste cicluri şi 
rezolvarea problemelor privind pregătirea specială 
şi de bază, pregătirea directă pentru competiţii şi 
participarea la acestea. Totul este simplu, clar şi nu 
se deosebeşte cu nimic de schemele prezentate de 
către Issurin sub forma de «concepţie de periodizare 
de tip bloc, principial nouă». O multitudine de 
astfel de variante a fost prezentată în diferite 
lucrări referitoare la periodizarea pregătirii, atât în 
domeniul ramurilor sportive olimpice, cât şi în cele 
profesioniste. Sistemul în patru cicluri de pregătire 
anuală s-a utilizat, într-o serie de ramuri ale sportului, 
în fosta RDG (Platonov, 2000), cel de cinci cicluri - 
în cadrul pregătirii renumitului înotător sovietic V. 
Salnikov, încă la sfârşitul anilor 1970 (Koshin, 1984). 
Un model de periodizare în patru cicluri, bazat pe 
planificarea unor macrocicluri de douăsprezece 
săptămâni, unor mezocicluri de patru săptămâni 
şi unor microcicluri de o săptămână (fig.2.2) a fost 
propus de către R.U. Fry şi coautorii (Fry şi alţii, 1991). 
Fundamentarea detaliată a posibilităţii de organizare 
a pregătirii anuale pe bază de 4-7 macrocicluri pe 
parcursul unui an am prezentat-o încă în anul 1997 
în lucrarea «Sistemul de pregătire a sportivilor în 
domeniul sporturilor olimpice» (Platonov, 1997). Pe 
baza a trei-şase macrocicluri (în funcţie de numărul 
întrecerilor) sunt pregătiţi cei mai puternici sportivi 
din boxul profesionist. Periodizarea în mai multe 
cicluri se aplică deja de multă vreme în tenis etc. 

în felul acesta, periodizarea pregătirii anuale, 
orientată exclusiv spre asimilarea calendarului 
competiţional, nu reprezintă ceva nou, ci a existat încă 
înainte de a fi conştientizată necesitatea organizării 
pregătirii anuale, orientată spre atingerea vârfului de 
pregătire pentru starturi în principalele competiţii 
şi care se bazează pe legităţi obiective privind 
formarea capacităţii pentru atingerea unor rezultate 
individuale maxim accesibile. Din păcate, V.B. Issurin 
nu observă diferenţa dintre două concepţii principial 
diferite privind periodizarea pregătirii anuale, din 
care una, prin întregul său conţinut, este orientată 
spre atingerea stării de cea mai înaltă pregătire la 
principalele competiţii ale anului, iar cealaltă - spre 
asimilarea unui calendar sportiv bogat, o participare 
mai mult sau mai puţin reuşită într-un mare număr 
de competiţii, ce se desfăşoară în diferite perioade 

Odihnă activă 



FIGURA 2.2 — Structura unui macrociclu de 12 săptămâni în 
cazul unei periodizări în patru cicluri a pregătirii anuale (Fry 
et al., 1991) 


ale anului. Dacă el ar fi observat toate acestea, n-ar 
mai fi prezentat pregătirea «cu mai multe vârfuri» ca 
o «abordare modificată». 

Mai trebuie îndreptată atenţia şi asupra unui 
alt moment. Schemele multiciclice de periodizare 
a pregătirii anuale pot şi trebuie să fie folosite în 
cadrul periodizării anuale, ceea ce va fi analizat, în 
mod detaliat, în prezenta carte. însă periodizarea 
multiciclică este în mod inevitabil legată de 
încălcarea principiilor fundamentale cu privire la o 
organizare raţională a procesului de pregătire pentru 
principalele competiţii ale anului, în special, pentru 
campionate mondiale şi pentru Jocuri Olimpice, 
însă încălcarea acestor principii poate fi minimizată 
dacă ne conducem după legităţile şi principiile 
teoriei clasice şi dacă vedem fiecare dintre cele 
câteva macrocicluri nu sub forma unui «ciclu anual 
în miniatură», cum este văzut a^.est lucru de către V.B. 
lssurin,cidoarca un element din sistemul de pregătire 
anuală, bazat, prin conţinutul său, pe efectul întârziat 
al antrenamentului din cadrul pregătirii anterioare şi 
pe cerinţele dictate de pregătirea ulterioară. 

în calitatede«principiufundamental şi hotărâtor 
al concepţiei de periodizare de tip bloc», de «piatră 
de temelie, bază a concepţiei» V.B. Issurin a prezentat 
necesitatea de utilizare a «unor eforturi concentrate 
de antrenament, cu un grad ridicat de solicitare», 
care «necesită minimizarea numărului de capacităţi 
asupra cărora se poate acţiona concomitent». Mai 
mult, eforturile concentrate, cu direcţionare diferită, 
trebuie să fie utilizate «strict succesiv» şi nu simultan 
ca în cadrul periodizării tradiţionale. 

Sensul acestei noutăţi este greu de înţeles, 
în primul rând, însăşi ideea de antrenament de tip 
bloc pe baza unei aplicări succesive a unor eforturi 
concentrate, cu o anumită direcţionare, cu orientare 
către efectul întârziat al antrenamentului a fost, cu 
mulţi ani în urmă, emisă de către lu.V. Verhoşanski 
(1985), iar mai târziu, pe parcursul mai multor ani, 
aceasta a fost apărată de către acesta, fapt reflectat în 
nenumărate publicaţii. Sistemul de periodizare de tip 
bloc a procesului de antrenament, pe baza aplicării 
concentrate a unor eforturi unidirecţionate în seria 
de blocuri de antrenament de patru săptămâni, cu 
efortul în creştere continuă, cu referire la ramurile 
sportive şi disciplinele sportive de forţă şi viteză 
(atletică grea, aruncări din cadrul atleticii uşoare) 
a fost dezvoltat la începutul anilor 1980 de către 
specialiştii americani (Stone şi alţii, 1981; Plisk, Stone, 
2003; Stone şi alţii, 2007; şi alţii). De aceea nu este 
clar ce a constituit drept argument pentru V.B. Issurin 
de a prezenta această idee, devenită deja de mult 
timp banală, ca pe o concepţie proprie şi originală. 

în al doilea rând, încă cu mult timp înainte 
de apariţia lucrării lui V.B. Issurin, încercările de a 

pune concepţia de periodizare de tip bloc, care 
prevede o alternare succesivă a unor eforturi 
unidirecţionate concentrate, cu caracter de forţă şi 
viteză, cu formarea unui efect întârziat de adaptare 
corespunzător, la baza periodizării antrenamentului 
în general, au fost supuse unei critici nimicitoare, 
ca fiind unele inventate şi localistice, care merg 
împotriva legităţilor fundamentale cu privire la 
organizarea antrenamentului sportiv (Bondarciuk, 
1986; Matveev, 1999; şi alţii) şi care tratează cu un 
primitivism inadmisibil cel mai complicat proces de 
formare a stării multifactoriale de pregătire la cel mai 
înalt nivel a unui sportiv pentru competiţii (Platonov, 
2000, 2004). 

în legătură cu aceasta, L.P. Matveev (1999) 
a subliniat, pe bună dreptate, că însăşi ridicarea 
problemei privind «paralelismul» sau «succesiunea» 
în dezvoltarea diferitelor calităţi motrice, în 
perfecţionarea diferitelor laturi ale pregătirii 
este incorectă prin esenţă şi prin formă. Toate 
componentele pregătirii sportive, inclusiv raportul 
dintre mijloacele cu direcţionare prioritară diferită, 
se reglează în conformitate cu legităţile şi principiile 
de formare a stării de cea mai înaltă pregătire pentru 
performanţe. Bineînţeles că, referitor, de exemplu, la 
creşterea posibilităţilor sistemelor aerob sau anaerob 
de asigurare cu energie, la dezvoltarea calităţilor de 
forţă etc., de multe ori, în cadrul unor antrenamente, 
microcicluri şi mezocicluri sunt folosite cu prioritate 
eforturi cu o direcţionare sau alta, în calitate de 
stimuli pentru desfăşurarea reacţiilor de adaptare 
corespunzătoare. într-un alt caz, spre exemplu la 
rezolvarea obiectivelor privind pregătirea integrală, 
careasigură reunirea într-un sistem unitara unui mare 
număr de calităţi şi aptitudini diferite, sunt folosite, în 
paralel, mijloace diferite. Raportul dintre mijloacele 
cu o orientare prioritară sau alta este întotdeauna 
condiţionat de obiectivele şi de conţinutul procesului 
de pregătire în cadrul diferitelor perioade, etape, 
mezocicluri şi microcicluri, ţinând cont de legităţile 
ce reflectă dezvoltarea proceselor de oboseală şi de 
refacere, de formare a reacţiilor de adaptare rapide, 
curente şi de lungă durată, manifestarea influenţei 
eforturilor cumulative şi totale, formarea efectului 
întârziat de antrenament, profilaxia fenomenelor de 
supraoboseală şi supraantrenament. în legătură cu 
aceasta, tot conţinutul procesului de antrenament, 
în diferite unităţi structurale, inclusiv raportul dintre 
mijloacele cu direcţionare prioritară diferită, se 
reglează prin legităţi şi principii ale antrenamentului 
sportiv şi nu poate fi redus la o singură caracteristică 
elementară, chiar dacă aceasta este denumită prin 
termenul de «principiu fundamental şi hotărâtor». 

Nu i-au scăpat atenţiei lui V.B. Issurin nici 
principiile antrenamentului sportiv. El, cu o uşurinţă 


impresionantă, fără să facă nici o încercare de 
argumentare, elimină principiile statornicite privind 
antrenamentul sportiv (continuitatea procesului de 
antrenament, variaţia eforturilor şi altele), dându-le 
acestora o caracterizare denaturată şi primitivă şi, 
cu aceeaşi lejeritate, le introduce pe ale lui proprii. 
Printre altele, drept «principiu de bază pentru 
antrenamentul unui sportiv» este recomandat 
principiul supracompensării». Mai mult, autorul 
nu face nici un efort pentru a înţelege faptul că 
supracompensarea reprezintă doar un caz particular 
de reacţie a unui organism uman neadaptat sau 
prost adaptat la efort, care conduce la epuizarea 
substraturilor energetice, în principal, a glicogenului 
muscular (lakovlev, 1974; Volkov şi alţii, 2000). Din 
aceste considerente, încercarea de a aşeza acest 
fenomen la temelia principiului de bază al pregătirii 
sportive şi de a-l extinde asupra unei multitudini de 
procese, în care acesta poate să se manifeste, chiar 
şi teoretic, este lipsită de sens. Şi mai absurdă se 
prezintă introducerea «principiului suprasolicitării», 
al cărui conţinut nu cere să fie comentat, pornind 
de la comentarea general acceptată a cuvântului 
«suprasolicitare». După cum uşor ne putem 
convinge, deschizând orice dicţionar explicativ, 
prin «suprasolicitare se înţelege depăşirea unei 
influenţe normale pentru cineva sau ceva, adică, 
aplicat la practica pregătirii sportive, a unei acţiuni 
ce depăşeşte limitele posibilităţilor de adaptare ale 
sportivului, fapt ce duce la perturbarea reacţiilor de 
adaptare normale, la o oboseală excesivă, la exces de 
antrenament. 

Spiritul activ lui V.B. Issurin în propaganda 
«noilor idei» şi discreditarea teoriei clasice privind 
periodizarea nu putea să nu provoace reacţii din 
partea specialiştilor care, în mod real, înţeleg această 
problemă. Unul dintre cei mai cunoscuţi experţi 
în acest domeniu este specialistul bulgar Tzvetan 
Jeleaskov, de al cărui nume se leagă nu doar aportul 
în dezvoltarea teoriei şi metodicii antrenamentului 
sportiv, dar şi succesele remarcabile ale sportivilor 
bulgari în arenele mondiale şi olimpice în anii 1970- 
1980. Este interesantă aprecierea acestuia cu privire 
la sistemul de periodizare de tip bloc, prezentată 
în lucrarea cu caracter fundamental, apărută nu 
de mult timp, cu titlul «Bazele antrenamentului 
sportiv» (Jeleaskov, Daşeva, 2011): «în ultimele 
sale publicaţii, V.B. Issurin emite propriul model 
«de periodizare netradiţională de tip bloc» ca unul 
alternativ la teoria tradiţională. Din păcate, concepţia 
acestuia reprezintă un exemplu de eclectism tipic, 
de compilare mecanică a unor cercetări străine, 
care nu are nici un fel de fundament experimental şi 
ştiinţific». 

Cu privire la argumentele care stau la 

temelia fundamentării sistemului de periodizare 
de tip bloc este greu să nu fim de acord cu Tzvetan 
Jeleaskov care a caracterizat sistemul de periodizare 
de tip bloc ca un sistem ce nu are la temelia lui nici 
un fel de bază de argumentare. Despre acest fapt stă 
mărturie grăitoare şi argumentarea dată de însuşi 
V.B. Issurin cu privire la sistemul de periodizare de tip 
bloc ca fiind «o direcţie nouă», «concepţie generală 
şi bazele pentru o abordare înnoită în legătură cu 
planificarea antrenamentului sportiv». în procesul 
de fundamentare a acestei concepţii, B.V. Issurin a 
folosit diferite manipulări şi trucuri, care depăşesc 
cu mult cadrul argumentelor acceptate de ştiinţă. Ne 
vom opri asupra unora dintre acestea. 

în primul rând, autoreclama sinceră, care nu este 
sub nici o formă confirmată de fapte reale. Clişeele de 
reclamă din gura unor antrenori şi sportivi renumiţi, 
chemate să sporească importanţa acestei cărţi 
(«După ce vor citi cartea, antrenorii şi sportivii vor 
putea atinge noi culmi şi vor putea obţine viteze noi. 
în această carte nu există elemente fantastice, este 
doar realitatea», «abordarea inovativă este cea mai 
eficientă metodă de pregătire a sportivilor pentru 
competiţii», «profesorul Issurin nu este doar colegul 
meu, în care am încredere, dar este şi prietenul meu 
personal» etc.), sunt admise numai în cazul unei 
reclame primitive pentru pasta de dinţi sau pentru 
bere, însă nu pot reprezenta sub nici o formă criterii 
de veridicitate a cunoştinţelor ştiinţifice, ci doar 
demonstrează absenţa unor argumente serioase 
pentru fundamentarea ideilor emise. 

în ol doilea rând , încercarea de a lega 
performanţele unor sportivi remarcabili şi ale unor 
echipe de aplicarea sistemului de tip bloc. Autorul 
afirmă că noua abordare (periodizarea de tip bloc) «a 
fost aplicată în diferite ramuri ale sportului şi a condus 
la atingerea unor rezultate sportive remarcabile». 
Drept confirmare a acestui fapt sunt prezentate trei 
exemple: experienţa pregătirii în anii 1980 a echipei 
naţionale de canotaj a URSS, de caiac-canoe, cât 
şi experienţa a doi antrenori renumiţi - Anatoli 
Bondarciuk (aruncarea ciocanului) şi a lui Ghennadi 
Tureţki (înot). Dacă însă noi vom face cunoştinţă cu 
datele obiective care oglindesc această experienţă, 
ne vom convinge foarte uşordecontrariu. în articolul 
«Analiza participării echipei naţionale a URSS de 
caiac-canoe la ediţia a XXIV-a a Jocurilor Olimpice 
şi concepţia privind pregătirea acesteia», unul din 
autorii căruia este însuşi V.B. Issurin (Kaverin, Issurin, 
1989), este scris negru pe alb că la baza acestei 
concepţii de pregătire a stat «Organizarea ciclului 
anual de pregătire, pe baza unui model aprobat, de 
trei perioade, care se succedau şi se completau în 
mod reciproc: 

• pregătire de bază (4-5 luni). Se încheie prin 


campionatul de iarnă al URSS sau prin cupa URSS; 

• pregătire specializată. Se încheie cu 
campionatul URSS şi selecţionarea echipei; 

• pregătire nemijlocită pentru principalele 
competiţii (două luni). Se încheie cu campionatul 
mondial sau cu Jocurile Olimpice". 

Atât structura pregătirii anuale, cât şi conţinutul 
acesteia, prezentate în articolul menţionat mai sus, 
corespund în totalitate unui sistem de periodizare 
monociclică, principiilor de organizare a pregătirii 
anuale, prezentată în lucrările lui L.P. Matveev (1964, 
1977) şi N.G. Ozolin (1970, 1984). în acelaşi mod 
era planificată şi pregătirea cicliştilor, patinatorilor 
de viteză şi schiorilor. Nu puteau exista alte soluţii, 
întrucât pregătirea echipelor selecţionate ale URSS 
din diferite ramuri ale sportului pentru Jocurile 
Olimpice era organizată pe baza unei concepţii 
unitare care nu permitea experimentări îndoielnice şi 
în prezenţa unui sistem de control şi de dirijare foarte 
riguros. 

La fel stau lucrurile şi în ceea ce priveşte 
referirea la experienţa activităţii lui Ghennadi Tureţki 
şi Anatoli Bondarciuk, dacă ne vom orienta asupra 
faptelor şi nu a complimentelor. Această experienţă 
este bine cunoscută şi a fost prezentată în lucrările 
publicate ale acestor antrenori. G. Tureţki, antrenor 
cu o serioasă pregătire teoretică, care în timp ce lucra 
cu A. Popov, iar ulterior cu australianul M. Klim, a 
organizat întotdeauna pregătirea elevilor săi pe baza 
unei respectări strictea legităţilorşi principiilorteoriei 
tradiţionale de periodizare, aplicând cu măiestrie 
în ani diferiţi scheme de periodizare în două, trei şi 
patru cicluri, îmbinând în cadrul diferitelor formaţiuni 
structurale mijloace cu direcţionare prioritară diferită 
şi neadmiţând o pregătire de lungă durată intensivă 
îngust direcţionată. (Tureţki, 1994, 1998). în ceea ce 
îl priveşte pe A. Bondarciuk, acesta, în activitatea sa 
practică a experimentat, cu mai mult sau mai puţin 
succes, în domeniul realizării legităţilor şi principiilor 
teoriei periodizării, cu referire la un tip de competiţii 
îngust direcţionate, cum este aruncarea ciocanului, 
însă în legătură cu periodizarea «de tip bloc», 
căreia i se făcea propagandă în acei ani de către 
luri Verhoşanski, acesta şi-a format o părere în mod 
evident negativă: «...principalul neajuns al acesteia 
constă în faptul că, în cadrul rezolvării succesive a 
obiectivelor de pregătire fizică şi tehnică, este practic 
imposibil să se păstreze nivelul atins al capacităţilor 
fizice până la sfârşitul blocului de pregătire tehnică, 
după încheierea căruia sportivul trebuie să intre în 
starea de formă sportivă. Eliminarea pe o perioadă 
lungă a unui exerciţiu sau altuia sau a unui complex 
de exerciţii pe o perioadă de la patru la şase 
săptămâni, favorizează scăderea nivelului atins cu 
8-12 %. Oare se poate, aplicând în etapele (blocurile) 

de pregătire tehnică un anumit număr de mijloace 
de antrenament pentru perfecţionarea tehnicii, să 
împiedicăm dezvoltarea capacităţilor motrice în 
cadrul exerciţiilor folosite. Dorind sau nu acest lucru, 
perfecţionăm în mod simultan tehnica şi dezvoltăm 
capacităţile motrice strict specializate, fie că sunt 
etape de pregătire generală, fie cele de pregătire 
specială» (Bondarciuk, 1986). 

Alte materiale din experienţa practică, cu 
excepţia încercării, evident incorecte, de a ajusta 
ideea periodizării de tip bloc la pregătirea unor 
sportivi remarcabili, cum sunt Serghei Bubka, Marion 
Jones şi Stefka Costandinova, nu există în cartea lui 
Issurin. 

în al treilea rând, este absolut inadmisibilă 
denaturarea conţinutului lucrărilor citate, atribuirea 
autorilor acestora a unor păreri unilaterale şi arhaice 
drept bază pentru scoaterea în evidenţă a ideilor 
proprii «noi», care, în realitate, nu sunt noi. Tocmai în 
acest mod s-a comportat V.B. Issurin în legătură cu 
moştenirea creatoare a lui L.P. Matveev. 

în al patrulea rând , la temelia analizei problemei 
periodizării, V.B. Issurin a pus doar câteva lucrări, 
editate, în principal, în anii 1960 - 1980, ignorând, 
practic complet, volumul uriaş de cunoştinţe 
acumulate pe parcursul ultimilor treizeci de ani, 
cunoştinţe care nu numai că au ridicat concepţia 
lui L.P. Matveev la nivelul unei teorii clasice, dar au 
explicat în acelaşi timp şi au înlăturat contradicţiile 
dintre teorie şi practică, aflate într-o dezvoltare 
fulminantă. Aceste cunoştinţe au fost expuse într-o 
multitudine de publicaţii, cât şi într-o serie de lucrări 
fundamentale, editate în zeci de ţări ale lumii. Din 
cauze de neexplicat, V.B. Issurin a prezentat nişte idei 
şi abordări, care au apărut deja, de nenumărate ori, 
reflectate pe larg în literatura de specialitate (Stone 
şi alţii, 1981; Verhoşanski, 1985, 2005; Vorobiov, 
1989; Plisk, Stone, 2003; Siff, 2003; O'Bryant, 2004; 
Kraemer, 2004; Pendlay; 2004; şi alţii) sub forma 
unei «concepţii generale şi bază pentru o abordare 
înnoită a planificării sportive» proprii. Nu a găsit 
necesar să facă trimiteri la nenumăratele surse din 
literatura de specialitate, în care era demonstrat 
caracterul nefondat al unor astfel de «concepţii» 
şi «baze» (Bondarciuk, 1986; Matveev, 1991; 1998; 
Jeliazkov, 1998; Popov, 1998; Platonov, 1998, 2004, 
Suslov, Filin, 1998). 

Legat de acest fapt, nu putem să nu fim de 
acord cu John Kiely, cunoscut specialist din Marea 
Britanie, care, analizând conţinutul lucrării lui V.B. 
Issurin - «Orizonturi noi în metodologia şi fiziologia 
periodizării antrenamentului» (Issurin, 2010), într- 
un articol cu un titlu elocvent - «Orizonturile noi 
sau zorile false», (Kiely, 2010) a subliniat caracterul 
neargumentat şi antiştiinţifîc al criticii lui Issurin 


privind teoria tradiţională a periodizării elaborată de 
L.P. Matveev, cât şi caracterul anecdotic al încercărilor 
acestuia de a aduce ceva nou în cercetarea problemei 
privind periodizarea. 

Denaturarea teoriei clasice privind 
periodizarea, atribuirea unui caracter absurd 
celor mai importante principii şi teze ale acesteia. 

Vom începe de la modul cum înţelege V.B. Issurin 
(2010) periodizarea tradiţională a antrenamentului 
sportiv. Conform afirmaţiilor acestuia, periodizarea 
antrenamentului, devenită tradiţională, a fost 
propusă cu câteva decenii în urmă şi reprezintă 
«împărţirea întregului program de pregătire în 
perioade şi cicluri. O astfel de periodizare tradiţională 
s-a propagat şi a început să fie aplicată drept o 
abordare unică şi universală în ceea ce priveşte 
planificarea şi analiza pregătirii sportive» (p. 13). 
De aici reiese faptul că teoria clasică a periodizării, 
ale cărei baze au fost puse la timpul său de către 
L.P. Matveev, şi care s-a dezvoltat în mod activ pe 
parcursul deceniilor prin eforturile multor savanţi şi 
antrenori renumiţi şi, deja, de către câteva generaţii 
de sportivi remarcabili, reprezintă o împărţire simplă 
a programului de pregătire în perioade şi cicluri 
şi nu un sistem de cunoştinţe unitar şi deosebit de 
complex, care cuprinde multe legităţi, o serie din 
cele mai importante principii, reguli şi prevederi 
metodice, prin tot conţinutul ei, orientată spre o 
pregătire de înaltă eficienţă a sportivilor de înaltă 
clasă, pentru cele mai mari competiţii. 

De la bun început, luând o poziţie absurdă 
în legătură cu definirea noţiunii de «periodizare» 
acceptată în teoria clasică, acest critic vede principalul 
neajuns al abordării clasice în «incapacitatea de a 
asigura o pregătire cu mai multe vârfuri, adică o 
participare de succes la multe competiţii». 

Pe bună dreptate, teoria periodizării nici 
înainte, nici la ora actuală, nu era destinată rezolvării 
problemei privind asigurarea unor participări, 
cu acelaşi nivel de succes, la un mare număr de 
competiţii, pe parcursul celei mai mari părţi dintr- 
un an. Experienţa cu privire la pregătirea majorităţii 
covârşitoare a sportivilor şi nu a unor sportivi 
remarcabili, luaţi sperat, pe parcursul ultimelor 
decenii a demonstrat, mai mult decât convingător, 
faptul că încălcarea principiilor teoriei tradiţionale 
a periodizării, pe baza aplicării diferitelor modele de 
pregătire pentru un mare număr de competiţii, este 
indisolubil legată de o pregătire de bază insuficientă, 
de forţarea pregătirii speciale, cu succese temporare 
în competiţiile secundare şi, în acelaşi timp, de 
scăderea bruscă a probabilităţii de atingere a celor 
mai înalte rezultate, în competiţiile principale ale 
unui an, iar, în multe cazuri, de eşecuri grele, când 
unii liderii mondiali şi clar favoriţi ai campionatele 

mondiale şi ai Jocurilor Olimpice rămâneau dincolo 
de linia Analiştilor. Neînţelegerea acestui fapt şi 
tendinţa de a înlocui cu nişte scheme inventate 
şi primitive căutarea unor căi pentru rezolvarea 
acestei probleme l-au condus pe V.B. Issurin, cum 
s-a întâmplat anterior şi cu lu.V. Verhoşanski şi A.P. 
Bondarciuk, la recomandări capabile de a distruge 
cariera unor sportivi şi antrenori, orientaţi nu către un 
rezultat momentan la diferite competiţii secundare, ci 
spre participarea de succes la campionate mondiale 
şi la Jocuri Olimpice. 

Totuşi, dându-şi seama că periodizarea 
tradiţională a căpătat răspândire pe o scară foarte 
largă şi că încercarea de a o elimina pur şi simplu ca 
pe una arhaică şi ca pe una care şi-a pierdut caracterul 
actual, nu va fi acceptată de mulţi, V.B. Issurin face 
o altă greşeală mult mai grosolană, - el subliniază 
faptul că «Planificarea tradiţională se potriveşte 
pentru nişte sportivi de performanţă medie şi mică» 
(p. 106), «Modelul tradiţional rămâne de bază în 
pregătirea unor sportivi care se află în stadiul iniţial 
al carierei» (p. 12) şi nu se gândeşte la faptul că toată 
baza factologică a teoriei periodizării, principiile şi 
legităţile acesteia, indiferent de structura pregătirii 
anuale (monociclică, în două sau în trei cicluri), 
sunt elaborate exclusiv pe baza unor materiale din 
domeniul sportului de înaltă performanţă şi numai 
cu aplicare la obiectivele fundamentale ale acestuia, 
adică atingerea vârfului maxim de mobilizare 
pentru starturi în timpul celor mai importante, mai 
prestigioase competiţii. Mai mult, o parte însemnată 
atât a materialului ştiinţific, cât şi a celui practic, 
care a determinat conţinutul teoriei clasice, a fost 
obţinută nu «cu câteva decenii în urmă, când nivelul 
cunoştinţelor ştiinţifice a fost departe de cel din 
zilele noastre, iar nivelul eforturilor de antrenament, 
al rezultatelor şi cerinţelor faţă de sportivi a fost cu 
mult mai scăzut decât în prezent», cum prezintă 
aceste lucruri V.B. Issurin, ci a fost obţinut în ultimii 
10-15 ani. 

însăşi încercarea de a recomanda ca sistemul de 
periodizare tradiţional să fie aplicat în sportul pentru 
copii, periodizare ce este orientată prin întregul 
său conţinut spre o pregătire planificată a unor 
sportivi maturi pentru cele mai înalte performanţe, 
se prezintă ca una lipsită de temei şi capabilă să-i 
dezorienteze în mod principial pe antrenorii care 
lucrează cu copiii. în cadrul pregătirii bobocilor, 
copiilor şi adolescenţilor, care se află în primele două 
etape din cadrul pregătirii multianuale, în general, 
nu poate fi vorba de o periodizare a pregătirii 
anuale direcţionată spre cel mai înalt rezultat în 
competiţiile ce se desfăşoară la sfârşitul unui an. 
Recomandările lui V.B. Issurin reprezintă drumul 
drept către o pregătire forţată a unor sportivi tineri, 


spre surmenarea şi supraantrenamentul acestora, 
lipsirea de orice perspective pentru atingerea unor 
performanţe înalte. Este surprinzător cum acest 
fapt, general cunoscut, prezentat într-o multitudine 
de publicaţii, a devenit inaccesibil pentru autorul 
«noilor abordări» şi « noilor orizonturi». 

Cu o astfel de înţelegere originală a esenţei 
teoriei periodizării şi a sferei de aplicare a acesteia 
nu putem să ne aşteptăm din partea lui Issurin la o 
analiză cât de cât logică, iar despre acest fapt, mai 
mult decât convingător, ne stau mărturie datele 
din tabelul 2.1, în care sunt prezentate principalele 
contradicţii ale teoriei tradiţionale. într-adevăr, apare 
ca lipsită de sens oferirea cu forţa cititorului a unor 
contradicţii, care, vezi doamne, sunt prezentate ca 
şi cum ar fi caracteristice abordării tradiţionale, în 
primul rând expuse în plan noţional, terminologic şi 
de conţinut, la un nivel care stârneşte dubii serioase 
prin faptul că însuşi autorul ştie ceea ce scrie, iar în 
al doilea rând, în mod clar acestea nu rezultă nici din 
conţinutul lucrărilor lui L.P. Matveev, nici din al altor 
lucrări serioase cu privire la problema periodizării 
antrenamentului sportiv. 

Ne rămâne doar să ne consternăm de maniera 
în care Issurin şi-a permis să abordeze moştenirea 
creatoare a lui L.P. Matveev în domeniul periodizării, 
ignorând în totalitate conţinutul lucrărilor acestuia 
din ultimele două decenii şi construindu-şi 
«concepţia» proprie, în mod exclusiv, pe critica 
lucrării lui L.P. Matveev din anul 1964, falsificând în 
mod inadmisibil conţinutul acesteia, ajustându-l 
la nişte contradicţii şi neajunsuri inventate, creând 
în mod artificial fundamentul pentru impunerea 
propriilor idei păguboase. 

într-un mod similar, Issurin a abordat şi lucrările 
unui mare număr de specialişti din diferite ţări, care 
au cercetat problema periodizării pregătirii anuale 
pe parcursul ultimilor 30 de ani şi care au publicat 
o mulţime de articole ştiinţifice şi câteva zeci de 
cărţi mari, manuale, monografii referitor la această 
problemă. Conţinutul acestor lucrări, în care teoria 
periodizării a căpătat o dezvoltare în continuare, pe 
baza unei sinteze largi a noilor cunoştinţe ştiinţifice 
şi datelor din practica sportivă înaintată a ultimelor 
decenii, a fost complet ignorat de autorul «concepţiei 
de tip bloc» şi «ideilor progresiste». 

O asemenea activitate este nocivă de două ori. 
în primul rând, discreditează un sistem de cunoştinţe 
veridic şi eficient în cel mai înalt grad al unuia dintre 
cele mai importante domenii al teoriei şi metodicii 
antrenamentului sportiv. în al doilea rând, impune 
nişte idei şi scheme care nu au la temelia lor nici un 
fel de argumente serioase, acestea fiind bazate pe 
autoreclamă şi fapte trucate, care nu sunt acceptate 
în ştiinţă. 

TABELUL 2.1 — Principalele contradicţii ale teoriei tradiţionale a periodizării (Issurin, 2010) 


Factorul 


Contradicţia 


Urmarea 


Asigurarea energiei 


Procesele de refacere 
în diferite sisteme 
fiziologice 
Compatibilitatea 
diferitelor eforturi de 
antrenament 

Concentrarea psihică 


Caracterul suficient al 
acţiunii de antrenament 
pentru progresare 


Efectuarea în paralel a diferitelor eforturi de antrenament 
nu poate să asigure o asigurare adecvată cu energie 

Din cauza caracterului heterocronic al refacerii diferitelor 
sisteme fiziologice sportivii nu obţin refacere suficientă 

Exerciţiile utilizate la realizarea diferitelor metode de 
antrenament interacţionează adesea în mod negativ din 
cauza deficitului de energie, din cauza complexităţii tehnice 
şi/sau oboselii neuromusculare 

Efectuarea unor eforturi de antrenament intense necesită 
un nivel ridicat de concentrare psihică, care nu poate 
fi îndreptată concomitent sau simultan spre mai multe 
scopuri 

Progresarea specifică ramurii sportive a unor sportivi de 
înalt nivel impune o acţiune de antrenament semnificativă 
ca volum, care nu poate fi organizată în cadrul unui 
antrenament care urmăreşte concomitent mai multe 
scopuri paralele 


Energia este direcţionată spre atingerea multor 
scopuri, în timp ce scopul principal nu capătă 
prioritatea cuvenită 

Sportivii suferă din cauza acumulării oboselii şi 
nu pot să-şi concentreze forţele pentru scopurile 
principale 

Efectuarea unor anumite eforturi de antrena¬ 
ment înlătură sau micşorează efectul de pe urma 
efectuării celor precedente 

Caracterul concentrat al atenţiei scade; un anumit 
număr de exerciţii se efectuează cu o motivaţie şi 
atenţie scăzute 

Dezvoltarea complexă şi simultană a mai multor 
capacităţi nu asigură o perfecţionare sportivă 
suficientă a unor sportivi de înaltă performanţă 


O influenţă păguboasă a versiunii în limba 
engleză a cărţii lui V.B. Issurin «Sistemul de periodizare 
de tip bloc a antrenamentului sportiv» s-a manifestat 
în mod evident, deja, într-un fapt mai mult decât 
grăitor. în una din cărţile apărute recent la o editură 
americană de prestigiu «hiuman Kinetics» autorii 
(G. Haff, E. Haff, 2012), bazându-se în exclusivitate 
pe lucrările lui V.B. Issurin, şi-au permis să prezinte 
modelul clasic de periodizare sub o formă primitivă 
şi falsă. 

Drept neajunsuri fundamentale, care nu 
permit ca acest model să fie folosit în cadrul pregătirii 
sportivilor de înaltă clasă au fost scoase în evidenţă 
următoarele: 

1. Modelul clasic este construit pe baza unui 
antrenament ritmic diferit, fapt ce nu permite 
sportivilor de înaltă performanţă, bine adaptaţi la 
diferite eforturi, să obţină stimuli suficienţi pentru 
dezvoltarea reacţiilor de adaptare. 

în realitate, totul este invers. întreaga teorie 
a periodizării presupune o formare legică a stării 
de cea mai înaltă pregătire, pe baza folosirii cu 
prioritate a diferiţilor factori de acţiune, în funcţie 
de scopul şi de obiectivele din cadrul unei anumite 
etape şi perioade de pregătire. Este cu totul altceva 
că aceasta nu admite un antrenament unilateral 
monoton şi cu o direcţionare îngustă, recomandat 
de către adepţii aşa numitei periodizări de tip bloc, 
ca un antrenament care încalcă legităţile şi principiile 
de bază ale antrenamentului sportiv. 

2. Modelul clasic este orientat spre perioade de 
pregătire de bază şi specială de lungă durată, ceea 


ce reprezintă un neajuns în legătură cu gradul scăzut 
de diversitate a antrenamentului pentru atleţii de 
performanţă. 

în acest caz are loc o tratare evident eronată a 
cerinţelor teoriei periodizării faţă de durata diferitelor 
formaţiuni structurale din cadrul macrociclurilor. 
Teoria clasică nu orientează nici spre perioade de 
pregătire de lungă durată, nici spre cele de durată 
scurtă, ci doar spre acelea care sunt suficiente pentru 
formarea diferitelor componente ale pregătirii de 
bază şi speciale, care asigură o creştere uniformă a 
acesteia şi atingerea stării de cea mai înaltă pregătire 
pentru principalele competiţii dintr-un macrociclu. 

3. Pregătirea fizică intensivă legată de oboseală 
şi care se desfăşoară în mod paralel cu munca 
pentru perfecţionarea tehnică, duce la scăderea 
deprinderilor tehnice, perturbând dezvoltarea în 
toate planurile a unui atlet de elită. 

Este greu de stabilit originea acestui argument. 
Teoria clasică orientează spre o pregătire tehnică în 
toate planurile, care permite să se dezvolte şi să se 
demonstreze deprinderi tehnice, în conformitate 
strictă cu particularităţile activităţii competiţionale 
în diferite stări funcţionale (inclusiv şi în starea 
de oboseală profundă), într-o unitate organică cu 
nivelul de dezvoltare a calităţilor fizice. încercarea 
de a prezenta această abordare sub forma unui 
neajuns al teoriei şi de a separa în timp perioadele 
de pregătire fizică şi tehnică este lipsită de sens şi 
încalcă principiile de bază ale pregătirii sportive, nu 
numai în raport cu sportivii deînaltă clasă, ci şi faţă de 
sportivii care se află în orice etapă de perfecţionare 

multianuală. 

4. Calendarul sportiv din zilele noastre cuprinde 
multe competiţii, iar modelul clasic de periodizare 
nu este orientat spre participarea la acestea. 

La baza acestui reproş naiv, devenit deja 
tradiţional la adresa acestei teorii, stă neînţelegerea 
unui lucru elementar, potrivit căruia teoria clasică, 
prin întregul său conţinut, incluzând activitatea 
sportivă competiţională activă, se subordonează 
obţinerii succesului în principalele competiţii. Pentru 
sportivii de înaltă performanţă, aceste competiţii 
sunt Jocurile Olimpice, campionatele mondiale şi 
alte competiţii importante de înaltă clasă. Teoria 
clasică nu limitează practica competiţională, ci doar 
o aduce în concordanţă cu sistemul de pregătire 
pentru principalele competiţii, neadmiţând 
pregătirea forţată pentru un număr mare de 
competiţii, care dereglează procesul unei formări 
planificate a măiestriei sportive. Acei reprezentanţi, 
care au înţeles acest lucru înainte şi îl înţeleg şi la ora 
actuală, ating punctul maxim de pregătire şi obţin 
cele mai înalte rezultate ale anului, care le depăşesc 
adesea pe cele precedente, în 70-80% din cazuri şi 
chiar peste acest procent. însă cei care încearcă să- 
şi organizeze pregătirea pe baza unor blocuri de tip 
standard de scurtă durată, ceea ce este recomandat 
de către autorii abordărilor «alternative», pot 
atinge anumite performanţe la diferite competiţii 
secundare, desfăşurate în decursul unui an, însă 
pe aceştia, practic, îi aşteaptă un eşec inevitabil în 
cadrul principalelor starturi din anul respectiv. 

Modele occidentale privind 
periodizarea pregătirii anuale 

Manifestarea interesului faţă de problema periodizării 
în rândul specialiştilor din Occident trebuie situată la 
sfârşitul anilor 1970 - începutul anilor 1980. Acest 
fapt a fost determinat de studierea cauzelor care au 
determinat o superioritate covârşitoare a sportivilor 
din URSS, RDG şi din alte ţări est-europene la Jocurile 
Olimpice din anul 1976, cât şi de analiza lucrărilor 
unor specialişti din URSS şi din RDG în domeniul 
periodizării raţionale a pregătirii anuale a sportivilor 
(Fleck, Kraemer, 1996). De atunci a început formarea 
«modelelor occidentale de periodizare» (Plisk, 2004) 
şi a «formei americane de periodizare» (Kraemer, 
2004), adică s-a manifestat tendinţa specialiştilor din 
ţările occidentale pentru cercetarea acestui domeniu, 
care până atunci reprezenta exclusiv sfera de interes 
a specialiştilor din URSS şi din alte ţări ale Europei 
Răsăritene (Stone şi alţii, 1981, 1982, Fleck, Kraemer, 
1996; Siff, 2003; Baker, 2007; Stone şi alţii, 2007; şi 
alţii). Reamintim faptul că în rândul aşa numitelor ţări 
occidentale s-a acceptat faptul să fie cuprinse ţările, 


reunite prin interese politice, culturale şi economice 
comune adică ţările Europei Occidentale - SUA, 
Canada, Australia şi alte câteva ţări. 

în ultimii ani, specialiştii din ţările occidentale 
au adus un aport substanţial în cercetarea problemei 
periodizării pregătirii sportivilor pe parcursul unui 
an. într-o oarecare măsură, au fost dezvoltate şi 
completate ideile referitoare la şcoala est-europeană, 
în acelaşi timp a apărut un volum suficient de mare de 
informaţii, care pot fi catalogate ca diferite variante 
de abordări «occidentale». 

Mulţi specialişti conferă un conţinut diferit 
noţiunii de «periodizare». Unii dintre aceştia înţeleg 
prin periodizare o îmbinare raţională a eforturilor de 
antrenament cu odihna, ceea ce permite să se asigure 
prezenţa stimulilor de antrenament şi a refacerii 
complete, ca bază pentru organizarea raţională 
a antrenamentului orientat ^pre atingerea unor 
vârfuri ale măiestriei individuale (Fleck, Kraemer, 
1996; Kraemer, Hăkkinen, 2002). Alţi specialişti 
(O'Bryant, 2004; Plisk, 2004) definesc periodizarea 
ca o «abordare ciclică a antrenamentului, în cadrul 
căreia modificările periodice ale parametrilor de 
antrenament (volumul şi intensitatea activităţii, 
dinamica efortului, componenţa exerciţiilor de 
antrenament şi altele) se realizează în aşa fel, încât 
atletul să poată să atingă rezultate optime într-un 
anumit interval de timp». Un alt grup de specialişti 
(Stone, 2004) subliniază faptul că «periodizarea poate 
fi definită ca o metodă logică de variaţie a volumului 
de antrenament, a intensităţii şi exerciţiilor de 
antrenament în scopul creşterii eficienţei procesului 
de antrenament. Periodizarea reprezintă o metodă 
neliniară de planificare a procesului de antrenament». 
De asemenea, se expune părerea (Stone şi alţii, 
2007) că, la baza periodizării, din punct de vedere 
fiziologic, planificarea proceselor de antrenament 
trebuie «...mărită sinteza proteinelor specifice, care 
conduc, la urma urmei, la transformarea ţesuturilor, 
la îmbunătăţirea funcţiilor şi la creşterea capacităţii 
funcţionale sportive». 

Diferenţele în caracterizarea noţiunii de 
«periodizare» presupun şi diferite abordări în 
cercetarea problemei periodizării, lucru care a stat 
în atenţia specialiştilor australieni într-o lucrare 
publicată recent (G. Haff, E. Haff, 2012). Printre altele, 
aceştia consideră incorectă abordarea periodizării 
ca pe un proces de optimizare a pregătirii în regim 
de forţă prin intermediul manipulării unui număr de 
exerciţii, numărului de repetări şi mărimii greutăţilor, 
cum este privită de mulţi specialişti americani (Fleck, 
Kraemer, 2004; Kraemer, Fleck, 2007; Kraemer şi 
alţii, 2007; Stone şi alţii, 2007) şi recomandă să se 
orienteze spre ideile clasice ale şcolii ştiinţifice 
est-europene, potrivit cărora «periodizarea este 

definită ca o manipulare logică, integrală, succesivă a 
factorilor acţiunii de antrenament în scopul obţinerii 
unor rezultate sportive optime în intervale de timp 
stabilite» (G. Haff, E. Haff, 2012). 

Practic, în toate lucrările serioase cu privire la 
problema periodizării, elaborate în ţările occidentale, 
se subliniază faptul că acestea se bazează pe ideile 
caracteristice specialiştilor din Europa Răsăriteană, 
înainte de toate, ale celor din URSS. Dacă, însă, 
vom face cunoştinţă cu principiile care stau la baza 
concepţiilor teoretice prezentate de către specialiştii 
occidentali, ne vom convinge foarte uşor de faptul că 
aceste afirmaţii sunt departe de adevăr. 

în majoritatea lucrărilor publicate în acest 
domeniu sunt prezente caracteristicile tradiţionale 
ale ştiinţei sportive din SUA, Canada şi dintr-o serie 
de ţări din Europa Occidentală, printre altele, o 
abordare analitică în cadrul elaborării unor programe 
de cercetare şi de interpretare a rezultatelor acestora, 
ruperea de practica sportivă reală şi o tendinţa 
hipertrofiată de a ridica nişte abordări particulare şi 
fenomene izolate la rang de legităţi generale. Toate 
acestea se referă atât la metodologia generală, cât şi 
la materialul concret de cercetare. 

Majoritatea specialiştilor occidentali 
remarcă faptul că drept bază conceptuală pentru 
periodizarea procesului de pregătire a unui atlet, 
orientat spre o dezvoltare maximală, sunt valabile 
ideile endocrinologului canadian Hans Selye, idei 
care şi-au găsit materializarea în lucrarea acestuia 
«Stres fără distres», editată în anul 1936 şi reeditată, 
de nenumărate ori, în diferite limbi, inclusiv în 
limba rusă (Selye, 1979). De exemplu, U. Kraemer 
(Kraemer, 2004) afirmă că fundamentul istoric 
pentru periodizare l-au reprezentat ideile clasice ale 
endocrinologului canadian Hans Selye, care, în timp 
ce studia reacţia organismului la stres, a implementat 
noţiunea de «sindrom general de adaptare». Această 
noţiune, după opinia lui Kraemer, «a fost pusă la baza 
tehnologiei şi a teoriei periodizării». Un astfel de 
punct de vedere a fost îmbrăţişat şi de către mulţi alţi 
specialişti (Pendlay, 2004; Plisk, 2004; Wathen şi alţii, 
2008; şi alţii). 

Cu mulţi ani în urmă, L.P. Matveev (1964) a 
avertizat referitor la răspândirea peste tot a teoriei 
lui Selye, asupra materialelor din sportul de mare 
performanţă şi, cu atât mai mult, la utilizarea acesteia 
drept bază pentru cercetarea problemei periodizării. 
Dar nu toţi specialiştii occidentali sunt de acord, la 
unison, cu posibilităţile de aplicare a concepţiei lui 
Selye ca bază pentru periodizarea antrenamentului 
sportiv. De exemplu, Stone (Stone, 2004) subliniază 
că ideile lui Selye nu au fost în nici un fel legate de 
antrenamentul sportiv, valoarea acestora constând 
în emiterea unei idei generale, potrivit căreia 


exerciţiile planificate într-un mod raţional conduc la 
o adaptare eficientă, iar cele planificate neraţional 
şi în exces provoacă perturbarea desfăşurării 
reacţiilor de adaptare şi suprasolicitarea. Fiind de 
acord în totalitate cu această idee şi recunoscând 
importanţa acesteia pentru o organizare raţională a 
antrenamentului, nu putem să nu remarcăm faptul 
că, aplicată la pregătirea modernă de cea mai mare 
complexitate, aceasta devine banală. Cu aceeaşi 
argumentare se poate afirma că, la baza periodizării, 
se poate aşeza teoria lui A.A. Uhtomski (1978) cu 
privire la dominantă sau ideile lui G.V. Folbort (1952) 
referitor la dezvoltarea proceselor de oboseală şi 
de refacere sau teoria sistemelor funcţionale a lui 
P.K. Anohin (1975) şi, cu atât mai mult, abordarea 
sistemică a lui L. Bertalanfi (1969) etc. 

Specialiştii remarcă, pe bună dreptate, faptul 
că, în afară de concepţia lui H. Selye, la baza unei 
periodizări raţionale a antrenamentului trebuie să 
se găsească concepţiile referitoare la mecanismele 
de dezvoltare a oboselii, de desfăşurare a reacţiilor 
de adaptare şi de refacere, ideile cu privire la 
fenomenele de supracompensare, cât şi cele privind 
reacţiile la acţiunile de antrenament, planificate 
în mod diferit, care se deosebesc prin direcţionare 
(O'Bryant, 2004; Kraemer, 2004; Stone şi alţii, 2007). 
O astfel de extindere este însă evident insuficientă 
pentru definirea atât a părţii centrale, cât şi a celei 
periferice a cunoştinţelor ştiinţifice referitoare la 
teoria periodizării, în special în domeniul legităţilor 
ce se referă, în mod nemijlocit, la antrenamentul 
sportiv. 

în felul acesta, în lucrările specialiştilor 
occidentali, cum deja s-a subliniat acest fapt cu 
referire la lucrările lui lu.V. Verhoşanski, în mod clar se 
observă o abordare biologizantă a acestei probleme, 
al cărei conţinut, sub nici o formă, nu se poate înscrie 
doar în evidenţa legităţilor biologice. 

Atenţia faţă de problema periodizării pregătirii 
anuale, conform afirmaţiei lui Kraemer (Kraemer, 
2004), a fost atrasă de lucrarea lui M. Stone şi 
coautorii, editată în anul 1981 (Stone şi alţii, 1981). 
în această lucrare a fost modernizat modelul de 
periodizare est-european referitor la pregătirea de 
forţă, care a fost prezentat sub formă de «model 
ipotetic pentru antrenamentul în regim de forţă» 
pentru ramurile sportive cu caracter de forţă şi 
de forţă-viteză. Potrivit acestui model, pregătirea 
anuală a fost împărţită în cinci mezocicluri, cu o 
durată de câte 2-3 luni, cu modificarea treptată a 
conţinutului pregătirii şi cu creşterea intensităţii 
acesteia. Un element important al acestui model îl 
reprezenta direcţionarea conţinutului acestuia spre 
atingerea celor mai înalte rezultate în principalele 
competiţii din an, cât şi spre o îmbinare optimă a 

fazelor de pregătire intensă şi a celor de repaus, în 
scopul profilaxiei supraoboselii. 

în anii ulteriori, specialiştii din ţările occidentale 
au publicat un număr mare de lucrări în domeniul 
periodizării antrenamentului sportiv, în care au 
dezbătut pe toate planurile problema periodizării, 
la diferite conferinţe, seminare şi mese rotunde. De 
exemplu, Asociaţia Naţională de Forţă şi Antrenament 
(NSCA), începând cu anul 1986 a organizat câteva 
mese rotunde dedicate periodizării antrenamentului, 
ale căror materiale finale au fost sintetizate în revista 
«Strength and Conditioning». 

Problema generală a aşa numitei abordări 
americane, cu privire la periodizarea procesului de 
pregătire a sportivilor pentru principalele competiţii, 
a reprezentat-o faptul că cercetarea acesteia, în 
majoritatea zdrobitoare a lucrărilor, a fost efectuată 
pe un material îngust - pe unele laturi separate ale 
pregătirii sau pe baza unor calităţi motrice separate. 
Printre altele, mulţi specialişti au elaborat în mod 
detaliat problema periodizării pregătirii de forţă, 
cu aplicare la cerinţele ramurilor sportive de forţă - 
viteză (Plisk, Stone, 2003; Brown, Greenwood, 2005; 
Baker, 2007; Stone şi alţii, 2007 ), au fost analizate 
în mod izolat problematica referitoare la pregătirea 
mentală (Balague, 2000; Bompa, 2002), periodizarea 
pregătirii legate de creşterea capacităţilor sistemelor 
de asigurare cu energie (Bompa, Haff, 2009). 

Din păcate, analiza majorităţii covârşitoare a 
lucrărilor specialiştilor americani, care lucrează în 
acest domeniu, nu ne permite să vorbim nici despre 
o bază empirică largă, adecvată caracterului complex 
şi multilateral al acestei probleme, nici despre o 
cercetare teoretică cuvenită a acesteia, care, într- 
adevăr, se bazează pe un volum uriaş de cunoştinţe 
acumulate. 


Pentru ilustrare, vom face trimitere la câteva din 
cele mai cunoscute lucrări publicate în ultimii ani, ai 
căror autori pretind că au elaborat diferite strategii 
de periodizare a antrenamentului (Plisk, Stone, 2003; 
Stone, 2004; Stone şi alţii, 2007). Exemple tipice de 
realizare a strategiei de periodizare sunt prezentate 
în cadrul unor structuri de 16 săptămâni, pe care 
autorii le-au definit ca mezocicluri, fiecare dintre 
acestea este format din blocuri standard de câte 
patru săptămâni (fig. 2.3). Nu vom acorda atenţie 
unor noţiuni şi termeni prost aleşi (mezociclu - cu 
referire la structurile de 16 săptămâni şi bloc - cu 
referire la cele de 4 săptămâni) şi ne vom ocupa de 
esenţa strategiei. 

La baza primei variante a strategiei se află 
efortul în creştere progresivă de la un bloc la altul. In 
fiecare din aceste blocuri, pe parcursul primelor două 
săptămâni, se planifică un antrenament «normal», 
în a treia un antrenament cu efort limită, în a patra 
efortul scade pentru a asigura refacerea efectivă şi 
desfăşurarea reacţiilor de adaptare. 

A doua variantă se deosebeşte de prima prin 
dinamica efortului în fiecare din cele patru blocuri de 
patru săptămâni. Efortul maximal este caracteristic 
pentru primul microciclu de o săptămână, în 
cursul săptămânilor a doua şi a treia este planificat 
antrenamentul «normal», iar antrenamentul în cursul 
săptămânii finale se deosebeşte printr-un efort mai 
redus şi trebuie să asigure desfăşurarea eficientă a 
proceselor de refacere şi adaptare. 

Ambele variante presupun modificarea 
direcţionării antrenamentului de la un bloc la altul. 
Antrenamentul din primul bloc de patru săptămâni 
are un caracter de bază şi este direcţionat, în 
principal, spre dezvoltarea rezistenţei pentru forţă: 
volumul de activitate este mare, intensitatea este 


Dinamica oboselii 
şi refacerii 


Dinamica oboselii 
şi refacerii 



Săptămâna 

□ 1 
□ 2 

□ 3 

□ 4 


FIGURA 2.3 — Periodizarea pregătirii anuale pe baza unor mezocicluri standard de 16 săptămâni, care cuprind 4 
antrenament de către 4 săptămâni, cu eforturi în creştere sistematică (a) şi în scădere ( b ) (Plisk, Stone, 2003; Stone et al. 

scăzută sau medie, numărul de repetări într-un 
exerciţiu este de la 8 la 20, numărul de exerciţii 
din fiecare serie - 3-5. Urmează un bloc de 4 
săptămâni, în care antrenamentul este orientat 
spre dezvoltarea forţei maximale: intensitatea de 
lucru este ridicată, volumul de activitate este de la 
mediu la mare, numărul de repetări din exerciţiu 
este de 4-6, numărul de exerciţii în fiecare serie este 
de 3-5. Direcţionarea antrenamentului în blocurile 
3 şi 4 se modifică, în mod treptat, în direcţia unei 
pregătiri speciale pentru competiţii. Exerciţiile sunt 
direcţionate cu preponderenţă spre dezvoltarea 
forţei maximale şi a celei de viteză, cât şi a puterii 
mişcărilor. Intensitatea activităţii creşte, volumul 
- scade. Numărul de repetări din exerciţiu este de 
2-3, numărul de exerciţii în serii este de 3-5. In faza 
de reducere, care precede competiţiile, volumul 
activităţii se reduce brusc, intensitatea variază de la 
una foarte ridicată până la una scăzută. Numărul de 
antrenamente pe parcursul unei zile se reduce de la 
2-3 în perioadele de cea mai intensă pregătire, până 
la unul singur în timpul fazei de reducere. 

După opinia autorilor americani, schemele 
prezentate cu privire la periodizarea procesului 
de antrenament permit să se creeze, pe parcursul 
primelor două blocuri, fundamentul pregătirii 
speciale şi generale a unui atlet, iar în cadrul celui de¬ 
al treilea şi al patrulea bloc să se asigure o pregătire 
specială eficientă şi participarea la competiţii. 

Mai departe, se recomandă să se repete de mai 
multe ori ciclurile de antrenament, bazate pe aceste 
modele, mărind treptat volumul şi intensitatea 
activităţii. Mai mult, se afirmă că strategiile prezentate 
au un caracter universal şi pot fi aplicate în diferite 
ramuri sportive, inclusiv în cadrul jocurilor sportive 
(Stone şi alţii, 2007). 

Nu putem să nu observăm următoarele: 
conţinutul acestor modele şi al altora similare, 
construite pe baza unei metodologii comune, 
reflectă o abordare simplistă şi profund localistică 
cu privire la periodizarea antrenamentului sportiv. 
Este clar că realizarea principiilor şi legităţilor 
periodizării antrenamentului sportiv, orientate spre 
rezultate sportive dintre cele mai înalte, care depind 
de o multitudine de factori cu caracter tehnico- 
tactic—fizic şi psihologic, nu poate fi asigurată 
prin nişte eforturi concentrate, direcţionate spre 
dezvoltarea unor anumite calităţi motrice. Nu este 
mai puţin evident că pregătirea multifactorială, care 
garantează formarea diferitelor laturi ale măiestriei 
sportive, nu poate fi asigurată în cadrul unor blocuri 
de antrenament standard de patru săptămâni, cu 
efort concentrat, cu o anumită direcţionare. 

Din păcate, nu putem să nu observăm în 
aceste lucrări şi în altele similare ale specialiştilor 


americani valorificarea realizărilor şcolii est- 
europene, dacă, bineînţeles, nu ne orientăm la 
lucrările unor anumiţi autori, care au înclinaţie 
spre manipularea unor scheme şi modele lipsite 
de un fundament teoretic şi empiric obiectiv. în 
programele speciale complexe, cu o vechime de 
30-40 de ani, care reflectă periodizarea pregătirii 
celor mai buni sportivi din URSS sau RDG, sunt 
prezentate modele multilaterale, orientate practic 
şi bazate pe un fundament empiric larg, efectuate 
la un nivel cât mai ridicat. Nu reuşim să descoperim 
în aceste modele şi o referire reală la un volum uriaş 
de cunoştinţe ştiinţifice, referitoare la adaptarea 
organismului unui sportiv sub acţiunea diferitelor 
eforturi de antrenament, cunoştinţe acumulate 
în domeniul teoriei şi metodicii antrenamentului 
sportiv, în domeniul fiziologiei sportive, în domeniul 
biochimiei şi în alte discipline conexe. Iar aceste 
cunoştinţe ştiinţifice atestă, în mod convingător, 
faptul că formarea diferitelor reacţii de adaptare, 
care asigură o activitate competiţională eficientă, 
determinată de mulţi factori, nu poate fi asigurată în 
cadrul unor elemente structurale ale procesului de 
antrenament, standardizate ca timp şi conţinut. Atât 
refacerea eficientă, cât şi formarea efectului întârziat 
al antrenamentului, nu pot fi asigurate pe parcursul 
unui microciclu de o săptămână, al cărui efort 
cumulat este doar cu 10-15 % mai mic decât efortul 
unui microciclu„normal"şi cu 20-30 % mai mic decât 
al unui microciclu cu un efort cumulat maximal. 
Microciclul de refacere, cu un astfel de efort ridicat, 
desfăşurat pe fondul unei insuficiente refaceri, 
după eforturile din microciclurile precedente, nu 
va stimula refacerea şi formarea efectului de durată 
al antrenamentului, cât va îngreuna desfăşurarea 
reacţiilor de refacere şi adaptare. O refacere completă 
şi crearea condiţiilor pentru dezvoltarea reacţiilor 
de acomodare, ca răspuns la efortul cumulat din 
primele trei macrocicluri, în special, în cazul aplicării 
celui de-al doilea din modelele prezentate, pot fi 
favorizate de microcicluri cu un efort de 2-2,5 ori mai 
mici decât cel recomandat (Olbrecht, 2007; Platonov 
şi alţii, 2012). 

Caracterul limitat al abordării periodizării 
pregătirii anuale caracteristic multor specialişti din 
SUA, tendinţa acestora de a identifica periodizarea 
procesului de pregătire de forţă cu periodizarea 
pregătirii, orientată spre atingerea celui mai înalt 
rezultat sportiv în principalele competiţii dintr-un 
an, a fost remarcat şi de către specialiştii australieni 
G.Haff şi E. Haff (G.Haff, E. Haff, 2012). Printre altele, 
aceştia remarcă faptul că în lucrările autorilor 
americani (Fleck, Kraemer, 2004, Kraemer, Fleck, 
2007) periodizarea antrenamentului «...este definită 
în mod eronat ca o manipulare a numărului de 

exerciţii, de repetări şi valori ale greutăţilor», în timp 
ce concepţia clasică privind periodizarea se bazează 
pe necesitatea formării unei stări multifactoriale care 
permite atingerea celor mai înalte rezultate într-o 
perioadă de timp stabilită. Din această cauză «... 
periodizarea trebuie să fie definită ca o manipulare 
succesivă cu o orientare integrală determinată 
logic a factorilor acţiunii de antrenament în scopul 
optimizării procesului de antrenament direcţionat 
spre atingerea celor mai înalte rezultate într-o 
perioadă concretă de timp» (G.Haff, E. Haff, 2012). 

Informaţiile ce reies din cercetările specialiştilor 
din SUA prezintă, în mod incontestabil, un anumit 
interes teoretic şi practic în planul perfecţionării 
metodicii cu privire la dezvoltarea unor anumite 
calităţi motrice. însă problema constă în faptul 
că recomandările şi concluziile specialiştilor care 
studiază procesul periodizării pregătirii de forţă, 
metodica de construire a programelor unor 
antrenamente, microcicluri şi mezocicluri, cu o 
direcţionare exclusiv de forţă, sunt aplicate şi cu 
privire la un fenomen cu mult mai complex şi 
multifactorial, adică la periodizarea sistemului de 
pregătire orientat nu doar spre anumite calităţi 
motrice, ci spre întregul ansamblu de factori care 
se referă la formarea stării de pregătire a sportivului 
la cel mai înalt nivel pentru competiţii, în cea mai 
complexă interacţiune reciprocă dintre aceştia. în 
acest caz, se manifestă, încă o dată, ruptura istorică a 
ştiinţei sportive occidentale de practica reală privind 
pregătirea unor sportivi de înaltă performanţă. 

O influenţă însemnată asupra elaborării 
modelelor occidentale de periodizare a pregătirii 
anuale au exercitat-o lucrările specialistului 
canadian Todor Bompa, care cu mulţi ani în urmă a 
emigrat din România. T. Bompa a publicat o serie de 
cărţi pe această problemă, îmbogăţindu-şi treptat 
ideile, concepţiile şi recomandările în acest domeniu 
(Bompa, 1994, 1999, 2000, 2006 etc.). Datorită 
spiritului său activ, în ceea ce priveşte problema 
periodizării pregătirii anuale, a fost captată atenţia 
antrenorilor şi managerilor din domeniul sportului, 
a cercetătorilor ştiinţifici şi editorilor de literatură 
sportivă. 

Ne-am fi aşteptat de la T. Bompa, mai mult decât 
din partea oricărui specialist din ţările occidentale, 
la o activitate de apropiere a poziţiilor oamenilor 
de ştiinţă din Est şi din Vest în această problemă, 
la unificarea abordărilor privind cercetarea acestei 
probleme, la dezvoltarea aparatului noţional şi 
terminologic etc. însă T. Bompa a mers pe drumul 
său propriu, ignorând şi deformând volumul uriaş de 
cunoştinţe teoretice de bază şi de aplicaţii practice 
acumulate în ţările est-europene. Abordarea 
tradiţională a structurii pregătirii sportivilor, 


verificată în timp, a fost supusă revizuirii, a fost 
modificat în mod principial aparatul terminologic 
şi noţional, multe legităţi cu caracter pedagogico- 
sportiv şi medico-biologic, o mare parte a principiilor 
specifice privind antrenamentul sportiv. T. Bompa 
a ignorat în totalitate şi conţinutul unui mare 
număr de lucrări ştiinţifice şi metodice în problema 
periodizării pregătirii anuale, elaborate în perioada 
ultimului sfert de secol în ţările est-europene, cât şi 
o parte însemnată a publicaţiilor editate în ţările din 
Occident, inclusiv în SUA. Toate acestea au făcut ca 
în lucrările lui T. Bompa, inclusiv în ultimele, (Bompa, 
2002; Bompa, Carrera, 2005; Bompa, Haff, 2009) să 
lipsească, practic, o teorie serioasă legată de această 
problemă, teorie care, la ora actuală, s-a materializat 
deja într-un sistem de cunoştinţe ştiinţifîe, suficient 
de unitar şi necontradictoriu. Acest lucru nu a putut 
să nu conducă la faptul că multe din recomandările 
practice propuse au un caracter abstract şi 
contradictoriu, în special dacă le vom analiza prin 
prisma principiilor moderne, puse la baza unei 
periodizări raţionale a pregătirii sportivilor şi prin 
prisma volumului uriaş de cunoştinţe biologice 
din zilele noastre, cât şi prin prisma datelor din 
experienţa practică modernă. 

Ca să nu fim acuzaţi că nu vorbim argumentat, 
ne vom opri asupra câtorva exemple cu caracter 
principial, care reflectă abordarea de către T. Bompa 
a problemei periodizării, prezentată în ultima sa 
lucrare, elaborată împreună cu Haff (Bompa, Haff, 
2009). Aceşti autori au deformat în mod principial şi 
au minimalizat rolul specialistului rus L.P. Matveev, 
care a pus bazele teoriei privind periodizarea, 
devenită deja clasică. Printre altele, se subliniază 
faptul că «L.P. Matveev, savantul rus din domeniul 
sportului, a întocmit în anul 1965 un model de plan 
anual, bazat pe un chestionar în rândul sportivilor 
ruşi...», «a împărţit planul anual de antrenament în 
perioade, subperioade şi cicluri de antrenament...», 
«a structurat antrenamentul în scopul atingerii celor 
mai înalte rezultate numai în faza competiţională», 
ceea ce «nu răspunde nevoilor atleţilor, care doresc 
să participe la un mare număr de competiţii». 

Reamintim faptul că L.P. Matveev nu a întocmit 
un model pentru un ciclu anual, ci a elaborat o 
concepţie, care se bazează pe legităţile existente în 
mod obiectiv şi pe principiile, care decurg din aceste 
legităţi. Piatra de temelie a concepţiei lui L.P. Matveev 
nu o reprezintă «un sondaj în rândul sportivilor», ci 
un uriaş volum de cunoştinţe pedagogico-sportive 
şi medico-biologice, inclusiv şi analiza legităţilor 
de formare a celei mai înalte măiestrii sportive 
la un număr cât mai mare de sportivi. în vederea 
valorificării legităţilor şi principiilor existente în mod 
obiectiv referitoare la formarea celei mai înalte stări 

de pregătire a sportivilor pentru performanţe, L.P. 
Matveev a propus diferite variante de periodizare 
a pregătirii anuale, care cuprind nu numai modelul 
monociclic de pregătire anuală, cum afirmă T. Bompa 
şi G. Haff, ci modele de un ciclu, două cicluri şi mixte. 
L.P. Matveev nu a exclus şi posibilitatea folosirii unui 
model în trei cicluri. însă la baza duratei ciclurilor 
şi a perioadelor, L.P. Matveev a aşezat legităţile şi 
principiile obiective de formare a celei mai înalte 
măiestrii sportive, iar T. Bompa şi G. Haff afirmă că 
«principalul determinant privind durata fiecărei faze 
de antrenament îl reprezintă graficul competiţional». 

în felul acesta, la baza teoriei clasice a periodizării 
este aşezată aplicarea legităţilor de formare a celei 
mai înalte stări de pregătire pentru performanţe, în 
momentul desfăşurării principalelor competiţii din 
an, iar la temelia periodizării, recomandată de către 
T. Bompa şi G. Haff (2009) - «satisfacerea cerinţelor 
competiţionale ale atleţilor». 

în lucrările sale, T. Bompa a prezentat cele 
mai diverse materiale referitoare la periodizarea 
procesului de dezvoltare a diferitelor calităţi motrice 
şi a posibilităţilor sistemelor aerob şi anaerob de 
asigurare cu energie. Acesta a prezentat periodizarea 
pregătirii în diferite ramuri ale sportului, pe baza unei 
planificări în două şi în trei cicluri, în care a demonstrat 
necesitatea dezvoltării izolate a diferitelor calităţi şi 
aptitudini, care determină nivelul performanţelor 
într-o ramură sportivă sau în alta, cât şi integrarea 
acestora într-un sistem unitar, ce asigură o activitate 
competiţională eficientă. însă şi în cazul acesta a fost 
ignorat volumul uriaş de cunoştinţe ştiinţifice şi de 
materiale din experienţa de pregătire a celor mai 
performanţi sportivi din lume, fapt ce nu a putut să 
nu conducă la erori şi la idei îndoielnice. 

Recomandări complet greşite sunt prezentate 
cu referire la pregătirea sportivilor de vârste diferite 
şi de performanţe diferite. Antrenorului îi sunt 
recomandate următoarele principii călăuzitoare: 

• periodizarea într-un singur ciclu - model de 
bază de antrenament în fiecare an pentru începători 
şi pentru atleţii juniori; 

• planul în două cicluri - pentru atleţii de 
performanţă orientaţi spre competiţii de nivel 
naţional; 

• planul anual în mai multe cicluri (trei sau 
mai multe cicluri) - destinat sportivilor de nivel 
internaţional (Bompa, Haaf, 2009). 

Noi am subliniat deja inadmisibilitatea folosirii 
absolut neargumentate a principiilor periodizării 
pregătirii anuale (indiferent de numărul ciclurilor), 
elaborate exclusiv pe baza materialului din domeniul 
sportului de înaltă performanţă, în pregătirea 
începătorilor şi a sportivilor juniori. Nu mai puţin 
nocive în privinţa sportivilor de clasă internaţională 


sunt recomandările unilaterale privind utilizarea 
unor sisteme multiciclice. Nu numai materialul 
ştiinţific, dar şi toată experienţa pozitivă de pregătire 
a majorităţii covârşitoare a atleţilor din zilele 
noastre ne atestă faptul că atingerea succesului la 
cele mai mari competiţii internaţionale (în special la 
campionate mondiale şi la Jocuri Olimpice) poate fi 
asigurată exclusiv printr-o pregătire pentru un singur 
vârf, subordonată în totalitate atingerii celei mai 
înalte forme sportive doar în principalele competiţii. 
Acest lucru este posibil în condiţiile modelului clasic 
monociclic sau ale celui în două cicluri, şi chiar în 
trei cicluri. însă, în condiţiile în care se planifică 
două sau trei macrocicluri, conţinutul pregătirii în 
toate ciclurile trebuie să fie subordonat în totalitate 
îndeplinirii obiectivului de pregătire planificată 
pentru principalele starturi, iar pregătirea specifică 
din primul sau primele două macrocicluri, care se 
încheie cu nişte competiţii importante, nu trebuie 
sub nici o formă să perturbe pregătirea planificată 
pentru principalele competiţii ale anului. în felul 
acesta, în toate cazurile, se realizează aşa numitele 
modele intermediare - între modelul monociclic şi în 
două cicluri, monociclic şi cel în trei cicluri, la urma 
urmei, acestea formează un ciclu anual unitar. 

O astfel de periodizare, după cum confirmă 
practica mondială a ultimilor ani, nu exclude sub nici 
o formă participarea largă la diferite competiţii, care, 
în cursul unui an, pot oscila de la 5 - 7 până la 10 - 
12. însă, participarea la aceste competiţii trebuie să 
se înscrie în mod logic în procesul de antrenament 
al pregătirii pentru principalele competiţii şi să nu 
determine conţinutul acestuia, cum se recomandă 
acest lucru în «planul anual de pregătire cu mai 
multe vârfuri». 

Un astfel de punct de vedere este confirmat 
în totalitate şi de către experienţa cu privire la 
pregătirea sportivilor de înaltă performanţă, care 
se pregătesc pe baza unei periodizări în mai multe 
cicluri, cu orientarea spre cele mai înalte rezultate 
într-o serie de competiţii. Evoluţiile, mai mult sau 
mai puţin încununate de succes ale acestor sportivi, 
pe parcursul a şapte - opt şi mai multe luni dintr- 
un an, sunt legate în mod inevitabil de insuccese 
la competiţiile principale, care încheie anul de 
antrenament. Noi nu numai că nu negăm, dar vom 
descrie în mod detaliat, în capitolul corespunzător, 
sistemul de periodizare în mai multe cicluri fără a 
cărui aplicare sportivilor de înaltă performanţă le 
este greu să răspundă cerinţelor calendarului sportiv, 
în mod deosebit, în acei ani în care se organizează 
Jocuri Olimpice sau campionate mondiale. în toate 
cazurile însă, astfel de variante de periodizare, într-o 
măsură mai mare sau mai mică, în mod inevitabil 
încalcă principiile şi legităţile fundamentale, 

necesare formării stării de pregătire la cel mai înalt 
nivel pentru performanţe şi ale pregătirii raţionale 
pentru principalele competiţii dintr-un an. 

Absenţa unei înţelegeri cuvenite a acestei 
probleme şi impunerea atât începătorilor şi juniorilor, 
cât şi unor sportivi de nivel mondial, a unor modele 
neadecvate de periodizare a pregătirii anuale, este 
în măsură să influenţeze într-un mod extrem de 
negativ asupra carierei sportive a acestora. 

în toate lucrările sale importante, (Bompa, 
1994; 1999; 2003; 2006 şi altele), inclusiv în cele 
scrise împreună cu Carrera şi Haff (Bompa, Carrera, 
2005; Bompa, Haff, 2009), T. Bompa prezintă un 
mare număr de exemple de periodizare a pregătirii 
anuale în diferite ramuri ale sportului. Tocmai aceste 
exemple reflectă, într-un mod evident, inconsistenţa 
teoretică şi practică a abordării de către acest autor a 
problemei periodizării pregătirii anuale a sportivilor 
de înaltă performanţă. Vom ilustra toate acestea 
printr-un exemplu concludent - pregătirea anuală 
în două cicluri a unui înotător de nivel internaţional, 
care se specializează pe distanţa de 100 m (fîg. 2.4). 
înainte de toate, vom sublinia faptul că în planul 
prezentat lipseşte o structură, denumită macrociclu, 
în înţelegerea general acceptată a sensului acestui 
cuvânt, înţelegere de mult timp statornicită în teoria 
şi metodica sportivă, inclusiv în cea nord-americană. 
Fiecare din cele două părţi ale pregătirii, care 
reprezintă nişte structuri relativ de sine stătătoare, ce 
se încheie cu principalele competiţii, este prezentată 
nu sub forma unor macrocicluri, ci sub forma unor 
perioade de pregătire anuală. însă acest amănunt, 
deşi are un caracter suficient de principial, am putea 
să nu-l luăm în considerare, dacă în acest plan nu 
ar fi delimitate 15 (!) macrocicluri, cu o durată de 
la două până la şase săptămâni. O explicaţie logică 
pentru o astfel de inovaţie este greu de găsit. în 
primul rând, să foloseşti cuvântul «macro» cu referire 
la nişte structuri cu o durată de două-trei săptămâni 
nu înseamnă altceva decât o încercare lipsită de un 
conţinut concret de revizuire a noţiunii de bază, 
general acceptată, şi a termenului corespunzător 
acesteia de «macrociclu». în al doilea rând, după cum 
ne demonstrează materialele prezentate, durata 
fiecăruia dintre aceste „macrocicluri" nu este sub 
nici o formă legată de conţinutul pregătirii, adică 
principiul de delimitare a acestora este neclar. De 
exemplu, săptămâna a 15-a, după care se modifică în 
mod brusc direcţionarea procesului de antrenament, 
dintr-o cauză greu de înţeles, nimereşte la mijlocul 
celui de-al patrulea macrociclu, iar al şaptelea 
macrociclu cuprinde perioada de tranziţie a primului 
macrociclu şi începutul celui de-al doilea - pregătitor 
ş.a.m.d. însă, chiar dacă nu acordăm atenţie acestor 
erori de conţinut, totuşi este inexplicabilă folosirea 


termenului de «macrociclu» cu referire la nişte 
structuri, care sunt definite de multă vreme şi în mod 
precis ca «mezocicluri». 

Şi mai mare mirare provoacă analiza procesului 
de antrenament. Să luăm doar un indicator, cel mai 
simplu şi, în acelaşi timp, fundamental, şi anume 
volumul anual de înot şi vom urmări dinamica de 
repartizare a acestuia în microcicluri. Cele mai simple 
calcule ne arată următoarele: 

• volumul total anual de înot reprezintă 
aproximativ 3500 km. în realitate, un asemenea 
volum de înot se întâlneşte foarte rar, chiar şi în 
cadrul pregătirii unor înotători pe distanţe lungi, care 
parcurg în cursul unui an de la 2500 până la 3300 km. 
în ceea ce-i priveşte pe înotătorii de sprint, volumul 
de înot în pregătirea lor este în medie de aproximativ 
două ori mai mic decât cel recomandat şi este, de 
regulă, de la 1500 până la 2300 km. Mai mult, mulţi 
înotători de sprint de nivel internaţional nu parcurg 
în cursul unui an mai mult de 1000 km şi niciodată 
3500 km; 

• volumul de înot în cadrul unor microcicluri 
oscilează în limitele 65-95 km. în acelaşi timp, datele 
ştiinţifice şi experienţa din practica avansată ne 
demonstrează necesitarea de oscilare în intervalul 
de la 20 - 30 până la 60 - 70, rar 90-100 km. Absenţa 
microciclurilor cu un volum redus (20 - 30 km) nu 
permite să se asigure nici refacerea completă, nici 
formarea efectului întârziat de antrenament, nici 
pregătirea nemijlocită de calitate pentru starturi. 
Recomandările pentru un înotător de sprint de 
a parcurge peste 70 km în timpul săptămânii ce 
precede principalele competiţii (microciclurile 22 şi 
47) sunt în măsură să îl uimească pe orice antrenor 
calificat; 

• este absolut de neînţeles situaţia în care, pe 
parcursul a 9 săptămâni, (a 8-a, a 20-a, a 23-a, a 24-a, 
a 33-a, a 34-a, a 41-a, a 51-a, a 52-a,) nu este deloc 
prevăzut efortul de înot, fapt ce este în contradicţie cu 
întreaga practică mondială. Reiese faptul că volumul 
de înot neînchipuit de mare trebuie să fie asimilat 
pe parcursul a 43 de microcicluri săptămânale, ceea 
ce nu numai că exclude o pregătire de calitate, dar 
este legat de un serios risc pentru dezvoltarea 
unei oboseli cronice, a supraantrenamentului şi 
producerea traumatismelor. 

Nu mai puţine controverse produce şi 
caracterul de repartizare a mijloacelor pe parcursul 
diferitelor perioade dintr-un an de antrenament: 
lipseşte diferenţierea exerciţiilor efectuate pe uscat 
şi în apă, nu sunt delimitate exerciţiile direcţionate 
spre dezvoltarea mobilităţii şi a capacităţilor de 
coordonare, este aplicată o abordare riguroasă, 
evident ineficientă, în legătură cu dezvoltarea 
diferitelor calităţi motrice şi a posibilităţilor 

FIGURA 2.4 — Periodizarea în două cicluri a pregătirii anuale a unui înotător care se specializează pe distanţa de 100 m (Bompa, 
Haff, 2012, prelucrat) 

Notaţii convenţionale: perioade — I — pregătitoare, II — competiţională, III — de tranziţie; forţa — AA — adaptarea anatomică, MS forţa maximă, 
P — puterea, SS — forţa specială, R — repaus; rezistenţa — Aer — aerobă, Aer/An — aerobă-anaerobă, SP — specială; viteza — Gen — generală, 
Gen/Sp — generală şi specială, Sp — specială; psihologia — GS — motivaţia, Vis — imaginile, SM — rezistenţă la stres, MR — reglare mentală, 
PT/SM — motivaţie pozitivă şi rezistenţă la stres; dieta — Bal — echilibrată (mixtă), Prot/Carb — proteico-glucidică, HCarb — cu înalt conţinut glucidic, 
Carb — glucidică, Prot — proteică; ■ — competiţii principale, x — competiţii suplimentare 


sistemelor de asigurare cu energie. Referitor la 
dezvoltarea forţei, sunt planificate două cicluri, 
cu o durată totală de 16 săptămâni, de aşa numită 
adaptare anatomică. Introducerea unei astfel de 
noţiuni, neaşteptate din toate punctele de vedere, 
dacă urmăm o logică elementară, ar fi trebuit 
să conducă la implementarea unor noţiuni ca 
«adaptarea fiziologică», «adaptarea biochimică» etc. 

Apariţia unui material atât de contradictoriu la 
ora actuală nu poate să nu ne mire şi în legătură cu 
faptul, că astfel de planuri de pregătire a înotătorilor, 
sportivilor din atletică uşoară, a sportivilor care se 
specializează în alte ramuri sportive, în care lipsesc 
însă contradicţiile şi neajunsurile indicate, au fost 
elaborate încă din anii 1980 şi au fost publicate pe 
scară largă în literatura de specialitate. Din această 
cauză, ar fi pe deplin logic să nu ignorăm aceste 
materiale, ci să le prezentăm în această lucrare pentru 
a evita în acest mod atât unele greşeii, cât şi trecerea 
sub tăcere a rezultatelor muncii unor specialişti care 
au publicat de mult timp astfel de materiale, care 
însă nu au conţinut neajunsuri atât de evidente. 

Sunt în contradicţie cu datele ştiinţifice şi cu 
experienţa din practica înaintată şi ideile luiT. Bompa 
referitoare la dinamica pregătirii sportivilor în cadrul 
unor macrocicluri separate, atât în cazul unui sistem 
de periodizare într-un singur ciclu, cât şi în cel de 
două cicluri (fig. 2.5). O astfel de dinamică, în care 


nivelul de pregătire din anumite perioade poate fî 
scăzut cu până la 40 - 50 %, în primul rând nu are 
la baza sa argumentare factuală şi în al doilea rând 
orientează către o situaţie complet în contradicţie 
cu cea către care trebuie să tindem, neadmiţând o 
scădere substanţială a gradului de pregătire, chiar şi 
în perioada de tranziţie. 

Din păcate, mulţi specialişti occidentali nu ţin 
cont în cadrul procesului de periodizare a pregătirii 
anuale de legităţile şi principiile fundamentale, 
care stau la temelia periodizării, fapt ce se manifestă 
chiar şi la nivelul unora dintre cele mai generale 
caracteristici, cum ar fi volumul total al efortului 
(fig. 2.6). în schema prezentată este demonstrată o 
serie de greşeli principiale. în primul rând, perioada 
pregătitoare în cursul căreia se asigură pregătirea 
fundamentală de bază trebuie să se deosebească 
printr-un volum foarte mare de activitate şi printr- 
un efort cumulat ridicat. După 5-6 săptămâni de 
pregătire cu caracter de acomodare, adică începând 
cu săptămânile 6-7 şi până la sfârşitul perioadei 
(săptămâna 25), trebuie planificată o serie de 
microcicluri de o săptămână (minimum 10) cu efort 
maximal. în schema prezentată, acest lucru nu 
este prevăzut: microciclurile cu efort maximal sunt 
planificate numai începând cu săptămâna 33, ceea 
ce, în mod inevitabil, va exercita o influenţă negativă 
asupra calităţii pregătirii de bază. în al doilea rând, 

perioada competiţională, în desenul prezentat, se 
remarcă prin eforturi de antrenament excesive, în 
mod deosebit în mezociclurile finale (45-48), fapt ce 
nu permite să se asigure o pregătire competiţională 
eficientă pentru principalele concursuri, care cad în 
microciclul 49. în acelaşi timp, microciclurile 39-44 
trebuie să se deosebească printr-un efort extrem de 
ridicat şi să nu conţină 4 «microcicluri de repaus» 
din şase. Fără aceasta nu este posibil să se asigure 
o influenţă asupra organismului sportivului care să 
stimuleze saltul de adaptare sub forma efectului 
întârziat de antrenament. în al treilea rând, sunt 
absolut neclare diferenţele în mărimea cumulată 
a efortului în microciclurile cu caracter de şoc (cu 
eforturile maxime) şi în microciclurile de odihnă, 
în care efortul reprezintă adesea 90-95 % din cel 


maxim. Este binecunoscut faptul că în microciclurile 
de repaus (adică cu caracter de refacere) efortul 
nu depăşeşte 40-60 %. Şi, în sfârşit, în al patrulea 
rând, este inexplicabilă construirea perioadei de 
tranziţie de trei săptămâni pe eforturile din cadrul 
microciclurilor de ordinul 80-90 % din cele maximale 
din cele mai intense perioade competiţionale. în 
aceste microcicluri, efortul nu trebuie să depăşească 
25-30 %. 

Acest exemplu demonstrează în mod evident 
abordarea diletantistă a periodizării pregătirii anuale, 
care nu reflectă nici realizările ştiinţei sportive, nici 
practica modernă. 

în aceeaşi lucrare (G. Haff, E. Haff, 2012) este 
prezentată încă o schemă neobişnuită (fig. 2.7), 
împrumutată din lucrarea lui Stone şi O'Bryant 

FIGURA 2.5 — Dinamica stării de pregătire în cazul schemelor monociclice şi în două cicluri de periodizare a pregătirii anuale 

(Bompa, 2002) 

(Stone, O'Bryant, 1987), care cică ar ilustra modelul 
clasic de periodizare a pregătirii anuale, recomandat 
de L.P. Matveev. Schema aceasta este însoţită şi de 
un text neobişnuit: «în literatura clasică, planul anual 
de pregătire conţine un singur macrociclu. însă 
abordarea alternaţi vă trebuie să împartă un an în două 
sau în trei macrocicluri». în jurul acestei scheme s-a 
iscat o adevărată dezbatere în contradictoriu, la baza 
căreia s-a aflat neconcordanţa sistemului monociclic 
cu cerinţele sportului modern şi necesitatea căutării 
unor soluţii noi, a unor concepţii alternative. 

Surprinzător este faptul că în nici o lucrare a 
lui L.P. Matveev nu există o astfel de schemă. Mai 
mult, această schemă este în mod grosolan eronată 
şi prin faptul că este în contradicţie cu conţinutul 
teoriei clasice privind periodizarea. în primul rând 
L.P Matveev a fundamentat în toate planurile faptul 
că teoria periodizării, prin întregul său conţinut, 
este orientată spre formarea stării multifactoriale de 
pregătire de cel mai înalt nivel pentru principalele 
competiţii şi, în mod evident, sub nici o formă nu 
poate fi ilustrată prin periodizarea dezvoltării unei 
anumite calităţi motrice - a forţei. în al doilea rând, 
acesta nu a insistat niciodată asupra unei periodizări 
monociclice, subliniind faptul că alături de aceasta se 
poate aplica periodizarea în două, trei cicluri şi cea 
mixtă (în special ciclurile duble). L.P. Matveev şi-a 
îndreptat atenţia doar asupra faptului că numărul şi 
conţinutul macrociclurilor trebuie să fie construite 
în concordanţă cu principiile şi legităţile existente în 
mod obiectiv, cu privire la formarea celei mai înalte 
măiestrii sportive, asigurând demonstrarea acesteia 
în competiţiile principale, cele mai importante, 
în mod surprinzător arată şi alte fapte. Reiese că 
în structura unui macrociclu anual se delimitează 
două perioade de tranziţie, cu o durată totală de 
aproximativ o jumătate de an, în timp ce teoria 
clasică a periodizării prevede o singură perioadă 
de tranziţie de 2-6 săptămâni, care urmează după 
perioada competiţională. Nu mai puţin surprinzător 
se prezintă faptul, potrivit căruia în cea de-a doua 
perioadă de tranziţie, al cărei obiectiv de bază îl 
reprezintă odihna activă, este planificată activitatea 
cu cea mai mare intensitate şi pregătirea tehnică 
intensă. 

Din păcate, astfel de inepţii poluează spaţiul 
informaţional, induc confuzie şi contradicţii în 
sistemul deja aşezat de cunoştinţe ştiinţifice, 
provoacă discuţii în contradictoriu sterile şi 
discreditează teoria clasică a periodizării. 

Multe dintre contradicţiile şi neconcordanţele 
din abordările privind periodizarea pregătirii 
anuale, caracteristice specialiştilor occidentali, 
s-au produs ca urmare a activităţii unui număr 
important de specialişti foşti sovietici, în special a 

FIGURA 2.6 — Dinamica efortului în planul anual de pregătire. 
Benzile de culoare închisă - microcicluri cu efort de lucru 
mare, cele de culoare deschisă - microcicluri de odihnă în 
care efortul este micşorat (efortul de lucru reprezintă acţiunea 
întregului ansamblu de factori de antrenament asupra 
organismului sportivului) (G. Haff, E. Haff, 2012) 


lui lu.V. Verhoşanski, A.P. Bondarciuk, iar în ultimii 
anii şi a lui V.B. Issurin, care, după emigrare, au făcut 
propagandă în mod activ propriilor idei, de departe 
dea fi incontestabile, iar adesea pur şi simplu eronate, 
sub forma unei moşteniri creatoare a şcolii ştiinţifice 
sovietice, care a demonstrat înalta sa eficienţă în 
arenele sportive mondiale şi olimpice. în fapt, aceste 
idei şi abordările şi concepţiile ce decurg din ele nu 
au nici un fel de legătură cu realizările sportului est- 
european şi, cu atât mai mult, au fost supuse unei 
critici justificate de nenumărate ori, fiind considerate 
ca nişte idei complet eronate şi capabile să-i 
dezorienteze în mod serios pe antrenori. însă aceste 
detalii, bineînţeles, nu au putut deveni patrimoniu 
al specialiştilor din ţările occidentale, care s-au 
trezit în faţa necesităţii de a alege între teoria clasică 

FIGURA 2.7 — Modelul clasic de plan anual de antrenament al 
lui Matveev (G. Haff, E. Haff, 2012) 

privind periodizarea şi diferite tipuri de «blocuri» şi 
alte asemenea concepţii. Pentru aceştia, situaţia s-a 
complicat şi prin faptul că «adepţii noilor concepţii», 
ai unor «idei progresiste» şi ai «noilor orizonturi», 
împingând în faţă propriile concepţii, au deformat 
în mod permanent principalele prevederi ale teoriei 
clasice privind periodizarea. 

Ca urmare a acestui fapt, unii specialişti din ţările 

Occidentului au mers pecalea acceptării teoriei clasice 

şi a dezvoltării acesteia, alţii au căutat compromisuri 
între teoria clasică şi tot soiul de abordări alternative. 
De exemplu, cunoscutul specialist american Emest 
Maglischo a legat în mod organic sistemul de 
periodizare anuală, elaborat de către specialiştii 
est-europeni în albia teoriei clasice, de materialul 
ştiinţific şi practic modern uriaş, acumulat în ultimii 
ani de către şcoala şi practica sportivă americană, 
îmbogăţind astfel atât teoria însăşi, cât şi căile de 
aplicare a acesteia în cadrul pregătirii sportivilor de 
înaltă clasă, prezentând în acest sens fundamentarea 
unei serii de modele moderne privind pregătirea 
anuală (Maglischo, 2003). 

Un aport incontestabil în dezvoltarea teoriei 
periodizării pregătirii anuale, aplicată la specificul 
jocurilor sportive, l-a avut lucrarea lui T. Beachle, 
R. Earle, D. Wathen şi alţii (Baechle şi alţii, 2008, 
Wathen şi alţii, 2008). Bazându-se pe prevederile 
teoriei clasice a periodizării, aceştia nu numai că au 
prezentat modele de periodizare a pregătirii anuale, 
la baza cărora se află orientarea atât la calendarul 
competiţiilor sportive, cât şi la legităţile privind 
dezvoltarea diferitelor calităţi motrice, formarea 
măiestriei tehnico-tactice, pregătirea integrală a 
unor anumiţi jucători şi a întregii echipe. Ca şi mulţi 
alţi specialişti din SUA, aceştia au legat periodizarea 
pregătirii în macrocicluri, durata structurilor şi 
conţinutul mezociclurilor şi al microciclurilor de 
dezvoltarea legică a diferitelor calităţi de forţă, 
însă aceştia au legat în mod organic procesul de 
periodizare a pregătirii în regim de forţă de formarea 
unui larg complex de diferite componente ale 

măiestriei sportive a jucători lor, care asigură atingerea 

celui mai înalt nivel de pregătire integrală pentru 
activitatea competiţională, la timpul condiţionat de 
calendarul competiţional. 

Alţi specialişti nu au găsit o soluţie univocă şi 
au încercat să reunească şi să prezinte sub forma 
unui sistem unitar de cunoştinţe nişte lucruri care, în 
principiu, nu se pot uni. Pe de o parte, teoria clasică 
a periodizării, care se bazează pe un fundament 
metodologic şi factual puternic, iar pe de altă parte, 
tot soiul de abordări şi concepţii bazate pe emoţii 
şi pe fapte, ajustate în mod artificial. Toate acestea 
au ieşit clar în evidenţă, de exemplu în lucrarea 
specialiştilor australieni G. Haff, E. Haff, (G. Haff, E. 


Haff, 2012). într-un capitol al acestei lucrări, autorii 
analizează periodizarea privind pregătirea anuală, cu 
trimitere la lucrările lui V.B. Issurin, prezentând-o ca 
pe un sistem de blocuri standard, însă cu elemente 
de modificare proprie (fig. 2.8). Carenţele evidente 
ale acestui model, care presupune şase etape 
standard, din care fiecare se compune din trei blocuri 
cu conţinut similar, cât şi terminologia prost aleasă 
G. Haff şi E. Haff încearcă să le încadreze cu ajutorul 
elementelor periodizării clasice. La aceştia apar 
perioada de tranziţie şi nişte încercări de a explica 
conţinutul unor structuri greu de înţeles (mezocicluri 
de acumulare, de transformare şi de valorificare). 
Dacă V.B. Issurin analizează fiecare din cele şase 
etape ca pe o structură de sine stătătoare, un fel 
de «ciclu anual în miniatură», orientat exclusiv spre 
«satisfacerea nevoilor competiţionale ale sportivilor» 
şi într-un mod absolut lipsit de sens alocă primele 
trei etape perioadei pregătitoare, iar următoarele 
etape le include în etapa competiţională, atunci G. 
Haff şi E. Haff încearcă să se distanţeze de această 
contradicţie evidentă. Aceştia includ competiţiile 
din primele patru cicluri în cele de antrenament, iar 
pe cele din ultimele două cicluri le includ în categoria 
competiţiilor principale, ceea ce presupune şi o 
abordare principial nouă a conţinutului procesului 
de antrenament. Acest fapt, desigur, exercită 
influenţă şi asupra întregului conţinut al pregătirii 
din fiecare dintre cicluri, care în primele patru cicluri 
este dedicată unei pregătiri sistematice pentru 
principalele competiţii, care încheie ciclurile cinci 
şi şase. Din această cauză, fiecare dintre cicluri nu 
se mai prezintă ca o structură de sine stătătoare, ca 
un «ciclu anual în miniatură, subordonat cerinţelor 
competiţionale ale sportivului», ci reprezintă unul 
dintre elementele din cadrul procesului unitar de 
pregătire anuală, care se încheie cu competiţii cu 
caracter de antrenament. 

în felul acesta, întregul material este orientat 
spre legităţile şi principiile teoriei clasice şi nu are 
nimic comun cu concepţia lui V.B. Issurin, din care nu 
rămâne nimic, în afară de o terminologie nereuşită. 

G. Haff şi E. Haff înţeleg şi nonsensul concentrării 
unor eforturi unidirecţionate în anumite faze, 
apropo, eliminând, pe bună dreptate, termenul 
«bloc». De aceea şi aici aceştia aduc rectificări (fig. 
2.9). în faza de «acumulare», direcţionată spre 
dezvoltarea calităţilor de forţă, în antrenament 
accentul principal este pus pe dezvoltarea forţei 
maximale, accentul secundar - pe dezvoltarea 
puterii, al treilea - pe dezvoltarea vitezei şi agilităţii, 
în blocurile al doilea şi al treilea accentele se modifică. 
Dacă nu acordăm atenţie abordării inadmisibil de 
unilaterală a periodizării antrenamentului în ceea ce 
priveşte conţinutul şi durata fazelor acestuia, atunci 

FIGURA 2.8 — Exemplu de periodizare a pregătirii anuale cu o planificare succesivă a mezociclurilor de acumulare, de transformare 
şi de valorificare: a — după Issurin, 2008; b — după G. Haff, E. Haff (G. Haff, E. Haff, 2012) 


recomandările propuse corespund teoriei clasice a 
periodizării atât în privinţa direcţionării prioritare a 
procesului de antrenament din mezocicluri, cât şi în 
privinţa dinamicii raportului dintre componentele 
speciale şi cele de bază dintr-un macrociclu şi, în 
acelaşi timp, demonstrează caracterul păgubos al 
concepţiei lui V.B. Issurin, rămânând din aceasta doar 
trei cuvinte aplicate unde nu trebuie - «acumulare», 
«transformare» şi «valorificare». 

Când însă analiza problemei iese din făgaşul 
analizei unor concepţii şi abordări imaginare şi în faţa 
autorilor apare obiectivul elaborării unui plan real de 
pregătire anuală, aceştia imediat uită de construcţia 
lui V.B. Issurin şi organizează pregătirea în strictă 
conformitate cu cerinţele teoriei clasice (fig. 2.10). în 
structura unui macrociclu sunt cuprinse perioadele 
tradiţionale - pregătitoare, competiţională şi de 
tranziţie. în perioada pregătitoare sunt etape de 
pregătire generală şi specială, în cea competiţională 
etape de pregătire precompetiţională şi 
competiţională. Mai departe, se delimitează 
mezocicluri şi microcicluri, cu direcţionare de 


antrenament şi de refacere ş.a.m.d. (G. Haff şi E. Haff, 
2012). Adică totul este clar, logic şi corespunde în 
totalitate activităţii reale a majorităţii covârşitoare 

FIGURA 2.9— Principalele accente în mezociclurile de 
acumulare, de transformare şi de valorificare (G. Haff, E. Haff, 
2012 ) 

a antrenorilor, care lucrează cu sportivi de înaltă 
calificare şi care nu sunt copleşiţi de teoretizări sterile 
în jurul unor construcţii imaginare. 

Trebuie subliniat faptul, că în lucrările multor 
specialişti occidentali, care manifestă interes faţă 
de problema periodizării antrenamentului sportiv, 
vom putea observa, fără dificultate, două extreme, 
care sunt caracteristice nu numai ştiinţei sportive. 
Una dintre acestea se manifestă printr-un empirism 
unilateral - în acumularea de date experimentale 
şi încercarea de a folosi material biologic sau 
pedagogico-sportiv local, pentru construirea unor 
teorii de largă aplicabilitate. în această extremă a 
căzut la timpul său şi lu.V Verhoşanski, care a încercat 
să aşeze la baza concepţiei periodizării cunoştinţe 
exclusiv biologice, în special caracterul fazic al 
desfăşurării reacţiilor de adaptare, ca răspuns la 
eforturile de antrenament. în ultimii ani, se manifestă 
o astfel de extremă şi în lucrările unor specialişti din 
SUA, care fac sinteze teoretice generale, referitoare 
la întregul sistem de pregătire a sportivilor pentru 
competiţii, bazându-se pe un material experimental 
îngust, care se referă, de exemplu, la dezvoltarea unor 
calităţi de forţă şi la adaptarea ţesutului muscular la 
eforturile de forţă. 

în ultimii ani am devenit martori şi ai unei alte 
extreme, care este determinată, în mare măsură, de 
instrumente şi de tehnologii informaţionale logice 
noi, adică pasiunea de a construi tot felul de modele, 
fără o raportare strictă a acestora la fapte empirice, 
în urma acestui fapt, literatura de specialitate s-a 
umplut de o mulţime de modele privind periodizarea 
pregătirii sportive, ale căror elemente principale de 
conţinut nu au baza empirică necesară, iar adesea 
se află în contradicţie evidentă cu materialele din 
domeniul practicii sportive înaintate şi cu rezultatele 
unor cercetări serioase în domeniul disciplinelor 
conexe, înainte de toate cu caracter medico-biologic. 
Unele exemple, care ilustrează cele spuse mai sus, 
vor fi prezentate în alte capitole ale acestei cărţi. 

Nu putem însă să legăm aşa numitele modele 
americane sau occidentale, strategiile sau formele de 
periodizare exclusiv de activitatea reprezentanţilor 
din ştiinţa sportului (Kraemer, 2004; Plisk, 2004; şi 


alţii). Din păcate, cercetătorii din ţările din Occident 
sunt înclinaţi să facă sintetizări teoretice doar pe 
baza materialelor experimentale care se află în sfera 
intereselor lor ştiinţifice înguste. Aşa s-au petrecut 
lucrurile şi cu acei specialişti, care, pe parcursul 
mai multor ani, s-au ocupat de problematica legată 
de dezvoltarea diferitelor calităţi de forţă, şi care 
au acumulat în acest domeniu un bogat material 
empiric, iar, apoi, aceştia au abordat problema 
privind periodizarea antrenamentului sportiv. 

Un aport important în elaborarea abordării 
«americane» l-au adus antrenorii de înaltă calificare 
care se ocupă în mod activ de găsirea unor modele 
eficiente de periodizare nu numai a pregătirii 
anuale, ci şi a celei multianuale, care să asigure un 
proces eficient şi sistematic în pregătirea sportivilor 
pentru principalele competiţii, înainte de toate, 
pentru Jocuri Olimpice şi campionate mondiale. 
Ideile lor în acest domeniu, care s-au format nu 
numai pe baza unor materiale din ştiinţa sportului, 
ci şi pe baza experienţei din practica sportivă 
progresistă din diferite ţări ale lumii, în special din 
ţările est-europene, sunt adesea prezentate ca mult 
mai fundamentate şi mai orientate practic, decât 
cele ale reprezentanţilor din ştiinţa sportului. Ne 
putem convinge uşor de aceasta, dacă vom face 
cunoştinţă cu lucrările ieşite de sub pana a unor 
antrenori renumiţi, care fac eforturi să-şi organizeze 
activitatea pe o bază ştiinţifică solidă (Maglischo, 
2003, Sweetenham, Atkinson, 2003; Jochums, 2005; 
Leonard, 2008). 

Oscilaţiile ondulatorii ale volumului 
şi intensităţii eforturilor în lucrările 
specialiştilor din Occident 

Majoritatea covârşitoare a specialiştilor occidentali, 
care au studiat în ultimele decenii problema privind 
periodizarea pregătirii anuale, pune la baza elaborării 
planurilor anuale modificările în dinamica volumului 
şi a intensităţii activităţii de antrenament. Deja cu 
mulţi ani în urmă Mike Stone, Harold O'Bryant şi 
John Garhammer au încercat să adapteze modelul 
de periodizare a lui L.P. Matveev (1964) pentru 

FIGURA 2.10 — Schema tip de periodizare a pregătirii într-un macrociclu de 20 de săptămâni (G. Haff, E. Haff, 2012) 

organizarea procesului de pregătire de forţă (Stone 
şi alţii, 1981, 1982). Ideea centrală a concepţiei lui 
L.P. Matveev, după cum au înţeles-o ei, o «reprezintă 
modificarea care seamănă cu o undă, de la un volum 
mare de activitate cu intensitate scăzută spre un 
volum scăzut de activitate de intensitate ridicată (fig. 
2 . 11 ). 

Mai târziu, aceste lucrări au fost prezentate 
ca fundamentale pentru abordarea americană a 
problemei periodizării (Kraemer, 2004). Informaţiile 
conţinute în acestea au fost dezvoltate şi lărgite 
(Stone, O'Bryant, 1987; Stone şi alţii, 1999; Stone 
şi alţii, 2007; şi alţii). Inovaţiile au avut adesea un 
caracter neaşteptat şi uneori greu de explicat. De 
exemplu, într-una dintre lucrări (Stone, O'Bryant, 
1987), «modelul de periodizare al lui Matveev» a 
căpătat o interpretare stranie (fig. 2.12). Perioada 
de pregătire specială a fost transformată în prima 
perioadă de tranziţie, însă cu conţinutul anterior, 
neavând în felul acesta nimic comun cu conţinutul 
celei de-a doua perioade de tranziţie. Şi mai 
uimitor era faptul că «modelul lui Matveev» a fost 
recomandat pentru sportivii începători, în vreme 
ce, concepţia de periodizare prin tot conţinutul său 
s-a bazat în mod exclusiv pe materiale din domeniul 
sportului de înaltă performanţă. De asemenea, 
este greu de înţeles recomandarea de a planifica în 
cadrul antrenamentului pentru sportivii începători o 
perioadă competiţională de lungă durată, cu fază de 
reducere, care prevede atingerea celui mai înalt nivel 
de pregătire la momentul desfăşurării principalelor 
competiţii. Din păcate, toate aceste absurdităţi 
migrează dintr-o lucrare în alta, deja pe parcursul 
unui sfert de veac, mai mult, făcându-se trimiteri 
regulate la lucrarea lui Matveev (1964), în care nu 
este şi nici nu putea să fie ceva asemănător. 

Schemele prezentate în fig. 2.11 şi 2.12 sau 
altele apropiate de acestea prin conţinut au stat 
la baza majorităţii covârşitoare a publicaţiilor 
specialiştilor occidentali, care lucrează în sfera 
periodizării antrenamentului sportiv. Vom prezenta 
câteva exemple caracteristice. 

Specialistul canadian T. Bompa, analizând 
diferite abordări referitoare la periodizarea procesului 
de antrenament (Bompa, 2002) în macrocicluri, vede 
la baza «modelului Matveev» doar o modificare 
ondulatorie a volumului şi a intensităţii activităţii, 
ceea ce este reflectat într-o schemă corespunzătoare 
(fig. 2.13). 

în lucrarea «Bazele concepţiei de periodizare», 
H.K. Santana (Santana, 2004) afirmă faptul, că la baza 
«...modelului original de periodizare al lui Matveev 
stă legătura inversă dintre volumul şi intensitatea 
activităţii. Dirijarea acestor variabile permite 
asigurarea atingerii vârfului de pregătire la momentul 



FIGURA 2.11 — Un model sintetizat de periodizare a 
antrenamentului. Baza - modificarea asemănătoare cu o 
undă, de la un volum mare de activitate cu intensitate scăzută 
la un volum scăzut de activitate cu intensitate ridicată. 
Perioadele: GP — pregătire generală, SP — pregătire specială, 
C— competiţii, P— reducere, AR— odihnă activă (Stone 
et al., 1981,1982) 

stabilit şi evitarea stării de supraantrenament» (fig. 
2.14). 

Aceeaşi abordare este îmbrăţişată şi de către J. 
Johnson şi coautorii (Johnson şi alţii, 2009) când 
prezintă periodizarea pregătirii anuale ca pe o 
simplă succesiune de perioade competiţionale şi de 
odihnă (fig. 2.15), cu o dinamică corespunzătoare a 
volumului şi a intensităţii activităţii. 

Sub forma modelului clasic de periodizare al lui 
L.P. Matveev, bazat pe unde de volum şi de intensitate 
orientate în direcţii opuse şi pe prezenţa a două 
perioade de tranziţie, au început să fie propagate 
scheme similare cu cele prezentate în fig. 2.12, cu 
comentariile corespunzătoare (fig. 2.16). 

Abordarea periodizării pe baza unor scheme 



(Odihnă activă) 


FIGURA 2.12 — Modelul de periodizare a antrenamentului 
al lui L.P. Matveev - recomandat pentru atleţii începători 

(Wathen et al., 2008 cu trimitere la Stone, O'Bryant, 1987) 

FIGURA 2.13 — Modelul de periodizare al lui Matveev (Bompa, 2002) 


simpliste de modificare ondulatorie a volumului şi 
intensităţii activităţii, prezentată într-o mare parte 
din lucrările enumerate şi în multe alte lucrări, 

FIGURA 2.14 — Modelul original de periodizare al lui Matveev 

(Santana, 2004) 


Pregătire 


găseşte reflectarea în sistemul modern de pregătire 
de forţă, fapt ce poate fi demonstrat de unul din 
numeroasele exemple de acest fel (tabelul 2.2), 
formulate pe baza lucrărilor specialiştilor americani 
(Stone şi alţii, 1981, 1982; Stone, O'Bryant, 1987; 
Stone şi alţii, 2007; şi alţii). După cum se vede, au fost 
stabilite patru perioade cu o durată de la trei până 
la patru săptămâni fiecare, iar întregul conţinut al 
pregătirii se reducea la dezvoltarea unor calităţi 
de forţă: mărimea greutăţilor, numărul de repetări 
din fiecare exerciţiu, numărul de exerciţii din serie, 
volumul total al activităţii. 

Modelele de periodizare descrise nu provoacă 
împotrivire, dacă sunt orientate exclusiv spre 
dezvoltarea forţei maximale şi a capacităţilor de 
forţă - viteză şi nu pretind a fi baze ştiinţifice ale 
unor fenomene şi procese cu care acestea nu au nici 
o legătură. Aceste modele nu sunt legate, în nici un 
fel, de teoria periodizării, dezvoltată de către şcoala 
sportivă est-europeană şi de concepţia elaborată la 
timpul său de către L.P. Matveev. 



Pregătire Pregătire Competiţiile Competiţiile 
generală specială timpurii de bază Odihnă 



FIGURA 2.15 — Periodizarea în trei cicluri a pregătirii anuale (a) şi dinamica volumului şi intensităţii activităţii ( b ) în fiecare dintre 
cicluri (Johnson et al., 2009) 

în lucrările lui L.P. Matveev nu există scheme 
care să reflecte modificările ondulatorii de volum şi 
de intensitate, care îi sunt atribuite şi, cu atât mai 
mult, nu există informaţii care să permită punerea 
acestor modificări la baza concepţiei privind 
periodizarea. Dacă ne vom adresa sursei primare şi 
nu doar unuia dintre desene, ci conţinutului, care 
îl explică, ne vom convinge uşor de deformarea 
grosolană şi de simplificarea inadmisibilă a acestei 
lucrări fundamentale în această problemă actuală, 
care a captat atenţia deja pe parcursul unei jumătăţi 
de veac unui număr mare de specialişti din diferite 
ţări ale lumii. într-adevăr, în lucrarea lui L.P. Matveev 
(1964) este prezentat un desen, care reflectă 
modificarea ondulatorie a volumului şi a intensităţii 
activităţii, cu direcţionare diferită (fîg. 2.17). însă 
conţinutul acestui desen nu are nimic comun cu ceea 
ce i se atribuie autorului acestuia. 

în primul rând, schema prezentată nu reprezintă 
«un model de periodizare», noţiune incomparabil 
mai largă decât abordarea caracterului ondulatoriu 
al activităţii cu direcţionare diferită, ci reprezintă 
doar unul dintre exemplele referitoare la dinamica 
eforturilor cu direcţionare diferită într-un ciclu anual. 
în al doilea rând, conţinutul acestui desen este în 
contradicţie cu o legitate impusă de către specialiştii 
din Occident, potrivit căreia, pe parcursul unui 
macrociclu, scăderea treptată a volumului activităţii 
este însoţită de o creştere treptată a intensităţii 
acesteia. Făcând cunoştinţă cu datele prezentate în 
desen, noi putem să ne convingem de faptul că atât 
volumul, cât şi intensitatea activităţii cu caracter de 
pregătire generală au, practic, aceeaşi dinamică şi 
valorile cele mai înalte ale unei astfel de activităţi 
sunt însoţite de o intensitate ridicată a acesteia, fapt 
ce este caracteristic unei perioade pregătitoare. în 
continuare, atât volumul, cât şi intensitatea activităţii 
de pregătire generală se reduc, practic, în mod 



FIGURA 2.16 — Modelul de periodizare al savantului rus L. 
Matveev (Goss, 2008) 


TABELUL 2.2 — Model ipotetic de periodizare a pregătirii de 
forţă, realizat pe baza abordării lui Matveev (Goss, 2008) 


Orientarea 

Hipertrofia 

musculară 

Forţa 
(de bază) 

Forţa şi 
puterea 

Vârful 

pregătirii 

Numărul 

repetărilor 

6-12 

<6 

1-5 

1-3 

Intensitatea 

(mărimea 

greutăţilor) 

67-85% 

>85% 

75-90% 

De la 
foarte 
ridicată la 
scăzută 

Numărul seriilor 

3-5 

3-5 

3-5 

1-3 

Volumul 

înalt 

De la 

De la 

De la 

activităţii 


mediu la 
înalt 

mediu la 
scăzut 

scăzut 
la foarte 
scăzut 


simultan. Volumul activităţii cu caracter de pregătire 
specială atinge valorile maxime în etapa a doua din 
cadrul perioadei pregătitoare şi, din nou, este însoţit 
de indicatori maximali de intensitate. Mai departe, 
volumul exerciţiilor de pregătire specială scade odată 
cu mărirea concomitentă a celor pentru competiţii, 
însă intensitatea acestora rămâne la fel ca cea de 
dinainte şi nu suferă modificări ondulatorii de nici un 
fel. Toate acestea se referă şi la exerciţiile cu caracter 
competiţional, al căror volum maxim este însoţit şi 
de o intensitate maximă a acestora. 

Deformarea atât de profundă a ideilor lui L.P. 

FIGURA 2.17 — Exemplu de dinamică a eforturilor într-un 
ciclu anual de antrenament după principalele componente 
ale volumului şi intensităţii: 1 — exerciţii de pregătire 
generală; 2— exerciţii de pregătire specială; 3 — exerciţii 
competiţionale în ramura aleasă a sportului (Matveev, 1964) 

PARTEA I. Istoricul, structura generală şi principiile de bază ale teoriei periodizării 


Matveev poate fi explicată în cel mai simplu mod prin 
simpla neînţelegere a esenţei problemei periodizării 
şi a legăturilor reciproce existente în mod obiectiv 
între volumul şi intensitatea activităţii, pe parcursul 
unui macrociclu. însă în unele cazuri, iese în evidenţă 
şi o altfel de abordare. De exemplu, în una şi aceeaşi 
lucrare, întâi se prezintă o schemă total lipsită de 
sens, care îi este atribuită lui Matveev, dar care însă nu 
apare în lucrarea acestuia (vezi fig. 2.12), iar apoi, sub 
forma unei modificări proprii a «modelului Matveev», 
se prezintă o schemă (fig. 2.18), care, după conţinut, 
este identică celei prezentate în lucrarea acestui 
autor (vezi fig. 2.17). Am dori să credem că la baza 
unor asemenea manipulări este doar neglijenţă şi 
superficialitate. Din păcate, astfel de «cunoştinţe» se 
publică deja în tiraje mari în literatura de specialitate 
din ţările occidentale, de exemplu, în lucrarea 
fundamentală «Essentials of Strength Trening 
and Conditioning», elaborată de către un grup de 
specialişti din SUA (eds Baechle, Earle) şi care a fost 
reeditată de câteva ori (1994, 2000, 2008). 

Pe bună dreptate apare întrebarea: de unde o 
astfel de unanimitate de păreri în rândul specialiştilor 
din Occident cu privire la aprecierea concepţiei lui L.P. 
Matveev, referitoarela periodizarea antrenamentului? 
Răspunsul este evident. Majoritatea covârşitoare 
a acestor autori, pur şi simplu, nu a citit lucrările 
acestuia, ci le judecă după tratarea deformată şi 
primitivă a concepţiei de periodizare, prezentată de 
către unii specialişti, care au abordat pentru prima 
dată această problemă şi care au prezentat-o sub 
forma unei scheme unilaterale şi elementare. în 
continuare, această prezentare, complet falsă, a fost 
multiplicată de nenumărate ori în lucrările diferiţilor 
autori şi a devenit atât de obişnuită în Occident, încât 
de numele lui Matveev sunt legate unele scheme, 
care nu au nimic comun cu ideile acestuia. 

Tratarea eronată şi unilaterală a principiului 
referitor la caracterul ondulatoriu al eforturilor, 
admisă de către specialiştii occidentali, care au fost 
pasionaţi de problema periodizării în anii 1980, a 



FIGURA 2.18 — Modificarea abordării lui Matveev cu privire la 
periodizare (Stone, O'Bryant, 1987) 


determinat în mare măsură dezvoltarea sistemului 
de cunoştinţe ştiinţifice în acest domeniu în ţările din 
Occident. Orice lucrare am răsfoi din multitudinea de 
lucrări din acest domeniu, publicate pe parcursul 
ultimelor trei decenii, vom vedea că, în calitate de 
principii de bază, este luată concepţia lui H. Selye, cu 
privire la sindromul general de adaptare şi legităţile 
înţelese în mod eronat, privitoare la legătura 
reciprocă dintre volumul şi intensitatea activităţii 
de antrenament, ca idee de bază a concepţiei lui 
L.P. Matveev. încercarea de a analiza o problematică 
de cea mai mare complexitate, referitoare la 
organizarea pregătirii sportivilor prin prisma unor 
componente atât de locale a predeterminat, în mare 
măsură, caracterul unilateral al acestei abordări, 
înlocuirea ansamblului de cunoştinţe din domeniul 
periodizării cu nişte exemple particulare din 
domeniul dezvoltării unor calităţi în regim de forţă 
şi de viteză-forţă, cu nişte scheme neclare cu privire 
la dinamica desfăşurării proceselor de adaptare şi la 
organizarea procesului de pregătire în macrocicluri, 
care nu au fost umplute cu conţinut concret, care 
să răspundă cerinţelor unei pregătiri uniforme şi pe 
toate planurile a sportivilor. 

Nivelul actual al cunoştinţelor impune ca pregătirea 
sportivă să fie tratată ca un proces unitar multianual, 
care să-i permită unui sportiv să atingă, pe parcursul 
carierei sale, rezultate maxim accesibile şi să le 
demonstreze în cele mai importante (principale) 
competiţii. Totalitatea cunoştinţelor care asigură 
atingerea acestui scop, prin intermediul unei 
organizări riguroase a procesului de pregătire şi 
printr-o structurare corespunzătoare a acestuia, sub 
formă de diferite etape, perioade, cicluri, poate fi 
reunită, la ora actuală, în cadrul teoriei generale a 
periodizării pregătirii sportive, în care se delimitează 
două părţi strâns legate între ele şi, în acelaşi timp, 
relativ de sine stătătoare. 

Prima dintre acestea, referitoare la periodizarea 
pregătirii anuale a sportivilor, este orientată spre o 
pregătire eficientă, spre o activitate competiţională 
de succes şi spre atingerea vârfului de pregătire 
pentru starturi, în timpul desfăşurării principalelor 
competiţii. Cea de-a doua parte cuprinde 
problematica referitoare la periodizarea procesului 
de perfecţionare multianuală a unui sportiv - de la 
începutul practicării sportului şi până la încetarea 
carierei sportive. 

Periodizarea pregătirii anuale a unor sportivi 
de înaltă performanţă a fost supusă unei cercetări 
sistematice, pe parcursul mai multor ani. Cercetările 
intense legate de diferitele laturi ale periodizării 
pregătirii anuale, întreprinse de către specialişti din 
diferite ţări, activitatea îndelungată şi fructuoasă 
a lui L.P. Matveev şi a discipolilor săi în problema 
aprofundării cunoştinţelor teoretice, a apărării 
principiilor fundamentale şi contracarării proliferării 
unor idei şi concepţii false, a realizării şi generalizării 
experienţei din practica sportivă înaintată, ne 
permit să vorbim despre existenţa unui sistem de 
cunoştinţe suficient de stabil şi necontradictoriu 
în esenţa sa, sistem pe care îl putem privi ca pe o 
teorie unitară, care se remarcă prin caracterul ei 
fundamental, prin veridicitate şi prin alte trăsături 
caracteristice teoriilor clasice. Drept fundament 
pentru atribuirea unui caracter clasic teoriei 
periodizării îl constituie rădăcinile istorice adânci 


ale acesteia, o largă răspândire şi recunoaşterea 
în mediul ştiinţific, eficienţa practică verificată de 
nenumărate ori. Despre caracterul stabil şi veridic 
al acestei teorii ne stau mărturie, printre altele, 
încercările nenumărate şi, în acelaşi timp, fără 
succes de discreditare a acesteia. Astfel de încercări 
nu numai că nu au zdruncinat tezele fundamentale 
şi principiile de bază ale teoriei periodizării, dar, 
în cadrul dezbaterilor, au demonstrat, încă o dată, 
veridicitatea lor şi rătăcirile unor critici, care nu au 
fost în măsură să separe cunoştinţele fundamentale 
de nişte scheme practice, referitoare la valorificarea 
acestora în domeniul sportului, în urmă cu jumătate 
de secol. 

Cu toate laturile solide ale teoriei clasice a 
periodizării, nu putem să nu remarcăm faptul că 
aceasta, la început, a fost îngust specializată. Printre 
altele, prin tot conţinutul ei, aceasta a fost orientată 
spre o pregătire planificată a sportivilor de înaltă 
clasă, care s-au specializat în ramurile sportive în 
regim de forţă şi de viteză (atletica grea, săriturile 
şi aruncările din cadrul atleticii uşoare) şi în cele cu 
caracter ciclic (înotul, alergările şi marşul din cadrul 
atletismului, canotajul, ciclismul, patinajul de viteză 
şi schiul) pentru principalele competiţii din an - 
campionate mondiale şi Jocuri Olimpice etc. 

în afara sferei de interes a teoriei a rămas 
periodizarea procesului de antrenament în jocurile 
sportive, în cadrul cărora activitatea competiţională 
cuprinde un interval de timp de la 4-5 până la 8-10 
luni. Profesionalizarea intensă şi comercializarea 
multor ramuri sportive, cât şi extinderea 
corespunzătoare a calendarului competiţional, 
care cuprinde diferite concursuri importante şi 
atrăgătoare din punct de vedere comercial, pe 
parcursul unei mari părţi a anului, de asemenea, 
impun o dezvoltare corespunzătoare a teoriei. 

O situaţie şi mai complicată a apărut în 
legătură cu totalitatea cunoştinţelor referitoare 
la periodizarea pregătirii multianuale. Şi aici a fost 
acumulat un volum uriaş de cunoştinţe ştiinţifice şi 
de diverse materiale din domeniul practicii sportive, 
atât din cea înaintată şi de succes, cât şi din cea 

eronată şi contradictorie. însă aceste cunoştinţe 
nu au fost puse în ordine, pe cât ar fi trebuit, şi au 
un caracter, într-o mare măsură, nesistematizat. 
Acest fapt se manifestă în cadrul diferitelor abordări 
referitoare la structura şi la conţinutul pregătirii 
multianuale, adesea direcţionate nu spre atingerea 
scopului final - demonstrarea de către un sportiv 
a celor mai înalte rezultate individuale accesibile, 
ci spre diferite scopuri intermediare, a căror 
atingere perturbă procesul legic de perfecţionare 
multianuală. Nu de mai mică importanţă, în literatura 
ştiinţifică modernă, este şi problema limitării duratei 
pregătirii multianuale a sportivilor la un interval de 
timp de 10-15 ani şi la o limită de vârstă de 20-25 de 
ani. în mod corespunzător, sunt delimitate şi etapele 
de perfecţionare multianuală şi conţinutul pregătirii 
în fiecare din acestea, fapt care a fost reflectat în 
practica de acum 30-50 de ani, când, într-adevăr, 
marea majoritate a sportivilor care s-au specializat 
în diferite ramuri sportive îşi încheiau cariera la o 
astfel de vârstă. 

La ora actuală, situaţia din sportul mondial s-a 
modificat în mod radical. Majoritatea sportivilor, cu 
excepţia celor care se specializează în unele ramuri 
sportive cu caracter special (de exemplu, gimnastica 
sportivă feminină), ating culmi de măiestrie sportivă 
la vârsta de 19-23 de ani, după care evoluează 
cu succes, pe parcursul unui interval de timp 
îndelungat, adesea prelungind durata carierei 
sportive până la vârsta de 30-40 de ani şi peste 
această vârstă. O astfel de situaţie a reprezentat 
reflectarea unei serii de tendinţe în dezvoltarea 
sportului modern, adică profesionalizarea acestuia, 
comercializarea şi căutarea intensă, în acest sens, 
a unor căi de prelungire a carierei de succes a 
sportivilor. Activitatea în această direcţie, cum ne 
demonstrează practica mondială, a fost suficient de 
eficientă, atât în sfera metodicii pregătirii sportive, 
cât şi în domeniul asistenţei ştiinţifice, medicale, 
psihologice, tehnico-materiale şi organizatorice a 
acesteia. 

însă cunoştinţele acumulate în acest domeniu 
impun sistematizarea, generalizarea şi aducerea lor 
în făgaşul unei teorii unitare cu privire la pregătirea 
multianuală, care să se bazeze pe legităţile ce există 
în mod obiectiv şi pe principiile care le reflectă. 
Pentru rezolvarea acestei probleme, după opinia 
noastră, au fost create premisele necesare care pot 
fi realizate cu succes prin intermediul extinderii 
graniţelor teoriei clasice legate de periodizarea 
pregătirii anuale. 

în acest sens, însă, trebuie să avem în vedere 
un amănunt nu lipsit de importanţă. în etapa de 
pregătire pentru cele mai înalte performanţe, când 
tânărul sportiv încă nu a atins vârful măiestriei, 


nu a obţinut încă rezultate remarcabile în arena 
mondială, acesta poate şi trebuie să-şi construiască 
procesul de pregătire anuală strict în conformitate 
cu periodizarea care este direcţionată spre atingerea 
celui mai înalt rezultat la principalele competiţii din 
anul respectiv. Cu totul alta este situaţia cu sportivii 
care au intrat deja în numărul liderilor sportului 
mondial, care au obţinut succese la cele mai mari 
competiţii, se bucură de popularitate în rândul 
spectatorilor, al reprezentaţilor mijloacelor de 
informare în masă, sponsorilor. Interesele proprii ale 
acestora, ca şi interesele antrenorilor, sponsorilor, 
reprezentanţilor federaţiilor sportive, confirmate 
prin documente normative şi prin contracte 
corespunzătoare, impun atât o participare cu succes 
la un mare număr de competiţii, repartizate pe 
parcursul unei părţi însemnate dintr-un an, cât şi 
la principalele competiţii - campionate mondiale, 
Jocuri Olimpice şi altele. Bineînţeles că o periodizare 
raţională a procesului de antrenament, în condiţiile 
acţiunii unor factori, care, parcă, se exclud în mod 
reciproc, impune căutări teoretice corespunzătoare, 
care, după opinia noastră, pot fi realizate în mod 
exclusiv în cadrul dezvoltării teoriei clasice a 
periodizării. O altă cale, care prevede căutarea unor 
concepţii şi abordări alternative şi concurente, s-a 
discreditat în totalitate. Se impune o extindere 
serioasă atât a bazei empirice, adică a părţii 
periferice a teoriei, cât şi a părţii centrale (teoretice) 
a acesteia. Bineînţeles că acest lucru se referă şi la 
sistemul de noţiuni şi de termeni, ca una dintre cele 
mai importante părţi componente ale unei teorii. 

Structura generală a teoriei 
periodizării 

încă din anul 1977 L.P. Matveev a propus delimitarea 
câtorva niveluri ierarhice în cadrul sistemului de 
periodizare a antrenamentului sportiv: 

• microstructura - reprezintă o structură de 
lecţii de antrenament; 

• mezostructura - este o structură de cicluri 
medii (mezocicluri), care cuprind un şir relativ 
închegat de microcicluri; 

• macrostructura - este o structură de cicluri 
mari (macrocicluri) de antrenament de tipul celor de 
jumătate de an, de un an şi de mai mulţi ani. 

O asemenea abordare a permis să se 
sistematizeze procesul cercetărilor ştiinţifice în 
domeniul organizării pregătirii sportivilor, a căpătat 
o largă răspândire în practica sportivă înaintată, 
a găsit reflectarea în majoritatea covârşitoare a 
lucrărilor serioase, legate de problema teoriei şi 
metodicii pregătirii sportive, lucrări editate în diferiţi 
ani. 

S-a statornicit, din punct de vedere istoric, 
faptul că noţiunea de «periodizare» este asociată 
cu o organizare a pregătirii anuale a unor sportivi 
de cea mai înaltă performanţă. în acest cadru a fost 
realizată marea majoritate a cercetărilor ştiinţifice, 
s-a acumulat o experienţă practică uriaşă, au loc 
dezbateri vii, se emit idei, ipoteze, concepţii noi, 
se analizează diferite limitări şi contradicţii. însă, 
realităţile din sportul zilelor noastre impun lărgirea 
abordării cu privire la noţiunea de «periodizare». 
Se impune, în mod special, dezvoltarea periodizării 
multianuale, orientată, în primul rând, spre folosirea 
eficientă a unor predispoziţii şi capacităţi ale 
sportivului şi demonstrarea de către acesta a celor 
mai înalte rezultate în zona optimă de vârstă, şi, în 
al doilea rând, spre o activitate sportivă de lungă 
durată, care permite îmbunătăţirea în continuare 
a rezultatelor şi păstrarea unei măiestrii sportive 
de înalt nivel, pe parcursul unei lungi perioade 
de timp. O astfel de necesitate este condiţionată, 
într-o măsură substanţială, de creşterea bruscă, în 
ultimele decenii, a carierei sportive în majoritatea 
ramurilor sportive, care, în multe cazuri, a ajuns la 
20-30 de ani şi mai mult. în acest cadru, se observă 
în mod clar două stadii relativ de sine stătătoare. 
Primul stadiu, de regulă, cu o durată de la 7-8 până 
la 10-12 ani, este legat de o pregătire sistematică 
pentru performanţe înalte, iar al doilea este legat, 
cu prioritate, de participarea sportivului la diferite 
competiţii, cu o pregătire concomitentă a acestuia, 
chemată să asigure creşterea în continuare sau 
păstrarea, la nivelul atins, a măiestriei sportive. Acest 
stadiu poate să dureze de la 10-15 ani şi peste, să se 
prelungească până la vârsta de 35-40 de ani şi peste 
această vârstă şi, bineînţeles, impune o structurare 
care este greu de realizat în cadrul unor idei limitate 
de termenul de «macrostructură». 

Folosirea noţiunii de «periodizare» ca noţiune 
de bază, care se referă nu numai la pregătirea anuală, 
dar şi la întregul proces de perfecţionare multianuală 
şi la fiecare din etapele acestuia, conduce după 
sine la extinderea funcţiilor teoriei periodizării, 
la dezvoltarea legităţilor acesteia, a principiilor 
şi regulilor, noţiunilor, termenilor, cu aplicare la 
întregul proces de perfecţionare multianuală. 

Este necesară şi lărgirea abordării cu privire 
la periodizarea pregătirii anuale, având în vedere 
deosebirile condiţionate de etapa din cadrul 
perfecţionării multianuale, de cerinţele unui 
calendar sportiv modern şi de caracteristicile 
acestuia în anii de organizare a Jocurilor Olimpice şi 
campionatelor mondiale. 

încercările de a rezolva aceste probleme 
prin intermediul emiterii a tot felul de concepţii şi 
abordări alternaţi vela teoria clasică, cum s-a subliniat 


deja, nu doar că nu s-au bucurat de succes, dar au 
provocat daune serioase teoriei şi practicii sportului. 
Iar eroarea fundamentală a iniţiatorilor acestora 
a reprezenta-o abandonarea teoriei clasice şi nu 
dezvoltarea şi extinderea posibilităţilor de aplicare 
a acesteia, ţinând cont de realităţile caracteristice 
etapei actuale de dezvoltare a sportului. 

în legătură cu cele prezentate mai sus, se 
propune lărgirea ierarhiei periodizării procesului de 
pregătire a sportivilor, prevăzându-se patru niveluri. 

Primul nivel — megastructura (gr. me- 
gas — mare, de dimensiuni gigantice) - structura 
de pregătire multianuală şi de etape ale acesteia, 
de cicluri olimpice de patru ani. La acest nivel 
se delimitează, în mod clar, două stadii de sine 
stătătoare: stadiul de formare a celei mai înalte 
măiestrii sportive (de regulă, de la 7-8 până la 
10-12 ani) şi stadiul de dezvoltare şi de valorificare 
a măiestriei sportive maxime (de la 2-3 până la 
10-15 ani şi mai mult). Primul stadiu se împarte 
în patru etape de sine stătătoare: de pregătire 
iniţială, pregătire de bază preliminară, pregătire de 
bază specializată, pregătire pentru cele mai înalte 
performanţe. în stadiul al doilea se delimitează 
trei etape: de valorificare maximă a posibilităţilor 
individuale, de păstrare a măiestriei sportive maxime, 
de scădere treptată a performanţelor. Din acest nivel 
trebuie să facă parte şi structura ciclurilor olimpice 
de patru ani. 

Al doilea nivel — macrostructură (gr. 
macros — lung, mare) - structură de cicluri de un an, 
de macrocicluri, perioade şi etape care le compun. 

Este necesar să se scoată în evidenţă 
ciclurile anuale de pregătire, compuse dintr-un 
singur macrociclu sau din câteva macrocicluri, şi 
macrociclurile în a căror structură intră perioadele 
pregătitore, competiţională şi de cea tranziţie. în 
perioada pregătitoare se delimitează două etape 
- etapa de pregătire generală (de pregătire de bază 
sau fundamentală) şi etapa de pregătire specială; 
în perioada competiţională se delimitează tot 
două etape - etapa de pregătire specială şi pentru 
competiţii timpurii şi etapa de pregătire nemijlocită şi 
de participare la principalele competiţii. O asemenea 
structură a macrociclurilor este caracteristică 
pentru schemele de periodizare care prevăd un 
singur ciclu, două cicluri şi trei cicluri. Folosirea 
unor scheme multiciclice (de la 4 până la 6-7 
cicluri) de periodizare nu permite o delimitare clară 
a perioadelor enumerate mai sus şi impune o altă 
abordare în legătură cu periodizarea pregătirii în 
fiecare dintre macrocicluri. în aceste cazuri, fiecare 
macrociclu poate fi prezentat sub forma a 2-4 
mezocicluri de diferite tipuri, cu o durată diferită, de 
la 6-7 până la 12-16 săptămâni. 

Al treilea nivel — mezostructură (gr. mezos — 
mediu, intermediar) - o structură din mezocicluri. 
Este oportun să se evidenţieze următoarele tipuri 
de mezocicluri, fiecare dintre acestea având o 
direcţionare clară în privinţa scopului: mezociclurile 
de acomodare, de baza, de pregătire - refacere, 
de refacere - menţinere, de pregătire speciala, 
precompetiţionale, competiţionale. 

Al patrulea nivel — microstructură (gr. 
mieros — mic) - este o structură de microcicluri, de 
lecţii de antrenament şi serii de lecţii desfăşurate 
pe parcursul unei zile, cât şi de serii (complexuri) 
de exerciţii unidirecţionale cuprinse în programele 
lecţiilor de antrenament. Este acceptat faptul să 
se evidenţieze următoarele tipuri de microcicluri: 
de acomodare, de şoc, de ajustare, de refacere şi cele 
competiţionale. în funcţie de direcţionare, lecţiile de 
antrenament se recomandă a fi împărţite în lecţii 
pentru studiu, pentru antrenament, pentru studiu 
şi antrenament, de refacere, lecţii de modelare, de 
control; după forma de organizare - individuale, 
în grup, libere, staţionar - circulare; după volumul 
efortului - lecţii cu efort mare (maxim, limită), lecţii 
cu efort substanţial (apropiat de cel maximal), lecţii 
cu efort mediu, antrenamente cu efort mic; după 
importanţă - lecţii de bază, suplimentare (auxiliare), 
după organizarea programelor- lecţii cu direcţionare 
selectivă (prioritară), lecţii cu direcţionare complexă 
(direcţionare multilaterală). 

O astfel de completare, după opinia noastră, 
dă posibilitatea de a se face ordine şi de a se 
concretiza activitatea practică în cadrul organizării 
pregătirii sportivilor, deschide perspective pentru 
îmbogăţirea cunoştinţelor şi pentru cercetarea 
problematicii referitoare la diferite componente ale 
structurii de pregătire a sportivilor. 

Fiecăruia dintre nivelurileenumeratedin cadrul 
ierarhiei îi sunt caracteristice criterii concrete de 
eficienţă, legităţi specifice, o anumită semnificaţie 
a diferitelor principii şi particularităţi de valorificare 
a posibilităţilor acestora etc. însă între diferitele 
niveluri există o legătură funcţională reciprocă 
strânsă care asigură caracterul unitar şi logic al 
întregului sistem de perfecţionare multianuală a 
sportivilor. 

în felul acesta, procesul de organizare a 
pregătirii pe parcursul unei perioade de mai mulţi 
ani, de un singur an şi în cadrul unor macrocicluri 
separate, arată doar aparent ca un proces divizat, 
compus dintr-o mulţime de elemente separate 
- exerciţii şi serii de exerciţii, lecţii, microcicluri, 
mezocicluri, etape, perioade etc. însă, în esenţa sa, 
acest proces este unitar, ceea ce se manifestă prin 
continuitatea şi interacţiunea efectelor din cadrul 
diferitelor elemente structurale ale procesului de 


antrenament, care asigură ridicarea nivelului de 
pregătire şi creşterea măiestriei sportive. 

împărţirea procesului de pregătire într-un 
număr mare de elemente, adică periodizarea 
acestuia, reprezintă un instrument eficient pentru 
dirijarea unui proces unitar, în esenţa sa, al cărui 
scop îl reprezintă creşterea continuă şi legică a 
nivelului de pregătire a unui sportiv, care îi asigură 
atingerea unor rezultate individuale maxim posibile, 
în cadrul unei cariere pe o perioadă de mai mulţi ani 
şi atingerea celor mai înalte rezultate la principalele 
competiţii dintr-un an sau dintr-un macrociclu din 
cadrul sistemului sportului de înaltă performanţă. 

Conţinutul şi funcţiile teoriei 
periodizării 

Teoria periodizării, ca rezultat al unei activităţi 
teoretice şi empirice, reprezintă forma supremă de 
cunoştinţe ştiinţifice în acest domeniu, care oferă o 
imagine unitară, referitoare la principii şi legităţi, la 
noţiuni şi termeni, metode şi reguli de organizare 
raţională a procesului de pregătire a sportivilor, 
orientată spre o manifestare maximă a aptitudinilor 
şi capacităţilor acestora şi demonstrarea celor mai 
înalte rezultate la cele mai prestigioase şi importante 
competiţii. Această teorie care face parte din teoriile 
probabilistice, fapt condiţionat de diversitatea 
extraordinară a proceselor şi fenomenelor studiate, a 
legăturilor dintre acestea, defineşte doar tendinţele 
generale de dezvoltare şi nu permite să se dea o 
prognoză absolut exactă şi univocă. Determinarea 
strictă, schematizarea şi idealizarea proceselor 
şi fenomenelor studiate, caracteristice teoriilor 
universale, deterministe, nu sunt admise aici, ceea 
ce presupune o aplicare creatoare a legităţilor şi 
principiilor acestei teorii în cadrul rezolvării unor 
obiective practice. în acelaşi timp, această teorie are 
un caracter interdisciplinar, înglobând în conţinutul 
său un volum uriaş de cunoştinţe empirice şi 
teoretice, acumulate în cadrul diferitelor discipline 
şi abordări ştiinţifice. 

în teoria periodizării trebuie delimitată partea 
centrală şi partea periferică (fig. 3.1). Partea centrală 
a teoriei (nucleul, paradigma) este formată din 
noţiuni, legităţi, principii, concepţii de bază, care, 
într-o etapă concretă a dezvoltării sale, sunt destul 
de stabile şi neschimbate, conferind stabilitate 
concepţiilor, care stau la temelia acestei teorii. 

Partea centrală a teoriei, prin întregul său 
conţinut, se bazează peun volum uriaşdecunoştinţe, 
volum care compune partea sa periferică, şi care 
cuprinde o multitudine de fapte, păreri, ipoteze, 
idei, excepţii, fenomene paradoxale, acumulate 
în domeniul teoriei şi practicii sportului, cât şi în 

cadrul unor discipline conexe - anatomie, fiziologie, 
biomecanica, genetică, psihologie, pedagogie, 
medicină sportivă etc., în diferite discipline, abordări 
şi teorii ştiinţifice speciale - teoria adaptării, 
abordarea sistemică, cibernetică, teoria sistemelor 
funcţionale şi altele. Cunoştinţele referitoare la 
partea periferică sunt dinamice şi schimbătoare, 
unele dintre acestea se lărgesc şi se dezvoltă, 
dobândind, în mod continuu, un caracter veridic şi 
îşi găsesc locul în nucleul teoriei, altele sunt respinse 
şi eliminate. De exemplu, ideile lui A.A. Vorobiov 
(1989) în legătură cu conţinutul şi durata perioadei 
de tranziţie, din cadrul sistemului de pregătire 
anuală, au primit confirmarea şi au îmbogăţit, în 
mod vizibil, partea centrală a teoriei, iar concepţia 
lui lu.V. Verhoşanski (1985, 2005), ca alternativă la 
teoria clasică a periodizării, aşa numita periodizare 
de tip bloc, a fost eliminată, fiind considerată ca o 
teorie localistică şi speculativă. 

Orice încercări de a aşeza la baza teoriei unele 
legităţi particulare (de exemplu, concepţia cu privire 
la stres a lui H. Selye, fenomenul de supracompensare 
sau fenomenul de efect întârziat al antrenamentului 
etc.), cum se întâmplă deseori (Verhoşanski, 2005, 
Kraemer, 2004, Brown, Greenwood, 2005; Gamble, 
2006; Baker, 2007; Issurin, 2010; şi alţii), în locul unui 
număr mare de diferite legităţi şi principii, ce se 
bazează pe acestea, sunt neproductive şi limitează, 
în mare măsură, posibilităţile teoriei, care o definesc 
în mod unilateral şi, la urma urmei, determină o 
dezvoltare eronată a acesteia. 

Teoria clasică a periodizării, ca un sistem de 
conceptestrânslegateîntreele, cu privi re la totalitatea 
fenomenelor legate de organizarea procesului de 
pregătire a sportivilor, se caracterizează prin diferite 
componente, din care principale sunt următoarele: 
descriptivă, explicativă, sistematizantă, predictivă, 
practică şi metodologică. 

Componenta descriptivă constă în 
sistematizarea, prelucrarea lingvistică şi grafică a 
materialului faptic, în stabilirea legăturilor primare. 

Componenta explicativă prevede descoperirea 
laturilor esenţiale ale domeniului de cunoştinţe, a 
legităţilor diferitelor componente ale acestuia, a 
legăturilor reciproce şi a raporturilor acestora. 

Componenta de sistematizare este legată de o 
astfel de prezentare a materialului, în cadrul căreia 
este pus în ordine un număr semnificativ de diferite 
fapte, se explică şi se generalizează legităţile şi 
ipotezele determinate empiric, se introduc noi 
legităţi, în calitate de urmări logice, se formulează 
principii, reguli şi orientări. 

Componenta predictivă oferă posibilitatea 
nu numai pentru a analiza o serie de obiecte şi 
fenomene, de a explica legăturile reciproce şi 



FIGURA 3.1 — Structura teoriei periodizării 


raporturile între acestea, dar şi pentru a descoperi 
tendinţele dezvoltării în continuare a acestor 
obiecte şi fenomene, de a prevedea căile de lărgire 
în continuare a cunoştinţelor, de a determina cele 
mai de perspectivă căi cu privire la perfecţionarea 
teoriei şi practicii. 

Componenta practică constă în faptul că teoria 
reprezintă fundamentul pentru activitatea practică, 
un instrument metodologic pentru organizarea 
procesului de antrenament, orientat spre folosirea 
maxim posibilă a aptitudinilor şi capacităţilor unui 
sportiv în vederea atingerii celor mai înalte rezultate 
şi demonstrarea acestora la cele mai importante 
competiţii, cât şi pentru profilaxia unor fenomene 
negative, referitoare la gradul de pregătire şi la 
starea de sănătate, care pot fi cauzate de greşeli 
în planificarea eforturilor de antrenament şi de 
competiţie, reprezentând un mijloc eficient pentru 
dezvoltarea în continuare a cunoştinţelor ştiinţifice. 

Componenta metodologică se exprimă prin 
faptul că toate noţiunile, legităţile, principiile, 
ipotezele teoriei servesc ca bază pentru noi 
cunoştinţe şi pentru includerea lor în conţinutul 
teoriei,într-o interacţiune organică cu componentele 
teoriei obţinute anterior şi bine argumentate. Teoria 
periodizării joacă şi rolul unei metateorii, în raport 
cu toate teoriile particulare din anumite ramuri 
sportive, stabilind graniţele, domeniile de aplicare a 
acestora, caracterul complet şi necontradictoriu. 

Teoria periodizării este un domeniu al ştiinţei 
dinamic şi într-o continuă şi intensă dezvoltare, 
ceea ce este condiţionat de mulţi factori, dintre care 
următorii sunt determinanţi: 

• comercializarea sportului şi extinderea 
calendarului competiţional; 

• creşterea importanţei sociale a victoriilor în 
cele mai mari competiţii, înainte de toate la Jocurile 
Olimpice; 

• creşterea competitivităţii în arena sportivă 

mondială; 

• diversitatea şi influenţa reciprocă între diferite 
şcoli de pregătire a sportivilor; 

• dezvoltarea intensivă a teoriei generale a 
sportului şi a pregătirii sportivilor; 

• îmbogăţirea volumului mare de cunoştinţe 
fundamentale şi aplicative, în ramurile speciale 
ale unor discipline conexe - anatomie, fiziologie, 
biochimie, medicină, genetică, psihologie şi altele; 

• dezvoltarea teoriilor ştiinţifice generale, a 
disciplinelor şi abordărilor, în primul rând a teoriei 
adaptării, a teoriei sistemelorfuncţionale, a abordării 
sistemice; 

• perfecţionarea şi implementarea în sport a 
metodelor moderne de cercetare şi a tehnologiilor 
informaţionale. 

Aparatul noţional-terminologic 

Analiza, dezvoltarea şi folosirea practică 
a cunoştinţelor din domeniul periodizării 
antrenamentului sportiv impun existenţa unui 
aparat terminologic şi noţional strict, înţeles în mod 
univoc, care reprezintă un fel de temelie, care asigură 
un limbaj comun şi o înţelegere reciprocă între 
specialiştii care lucrează atât în domeniul ştiinţei 
sportului, cât şi în activitatea practică legată de 
pregătirea sportivilor. Un asemenea aparat trebuie să 
reflecte sistemul şi specificul cunoştinţelor ştiinţifice 
în acest domeniu şi trebuie să se caracterizeze prin 
claritate, precizie şi univocitate. 

Fiecare dintre noţiunile delimitate trebuie să 
reflecte unele caracteristici esenţiale ale unui obiect, 
fenomen, care să permită deosebirea de obiectele şi 
fenomenele înrudite. 

Nu este mai puţin important rolul sistematizator 
al noţiunii, care se manifestă în sintetizarea 
unor elemente ale cunoştinţelor, până atunci 
independente, într-un element unitar al teoriei. 
Noţiunile din orice domeniu al ştiinţei nu trebuie 
percepute ca exacte până la maximum. Lărgirea şi 
precizarea cunoştinţelor dintr-un domeniu cbncret 
conduc la regândirea, lărgirea şi precizarea unor 
noţiuni, iar acest fapt, la rândul său, reprezintă un 
instrument de dezvoltare ulterioară. Din această 
cauză, la definirea noţiunilor, la clasificarea acestora, 
adică la împărţirea volumului unei noţiuni în nişte 
componente mai mici, pe baza unui anumit criteriu 
suplimentar, este important să fie fixate cele mai 
importante caracteristici şi legăturile legice ale unui 
obiect concret. în ceea ce priveşte termenii, aceştia 
trebuie să exprime în mod clar cele mai importante 
noţiuni referitoare la problema periodizării 
antrenamentului sportiv. 

Analiza nivelului de cunoştinţe din domeniul 


periodizării antrenamentului sportiv, în context 
terminologic şi noţional, arată că acestea s-au 
format pe baza unor unităţi lexicale din fondul 
lingvistic comun. Acest fapt are o latură solidă, care 
se manifestă în uşurinţa receptării cunoştinţelor, 
şi o latură slabă, la fel de bine exprimată, care se 
manifestă în ignorarea regulilor de elaborare a 
terminologiei de ramură, în lipsa de atenţie faţă de 
esenţa lingvistică a unor termeni introduşi. Acest 
fapt a condus la un caracter aproximativ şi neclar 
al multor termeni şi al noţiunilor denumite prin 
aceştia. Ca urmare a obişnuinţei lingvistice, s-au 
înrădăcinat mulţi termeni care nu se remarcă nici 
prin claritate, nici prin precizie, nici prin caracterul 
univoc, iar pentru denumirea uneia şi aceleiaşi 
noţiuni sunt folosiţi, deseori, câţiva termeni 
sau noţiuni diferite sunt exprimate prin unul şi 
acelaşi termen. Bineînţeles, se impune unificarea 
terminologiei, conferirea acesteia unei esenţe de 
conţinut şi lingvistice speciale. 

Gama de noţiuni şi de termeni, care se referă 
atât la partea centrală, cât şi la cea periferică a 
teoriei periodizării, se lărgeşte permanent. Drept 
bază pentru transferul unor noţiuni şi termeni din 
domeniile conexe o reprezintă utilizarea de către 
teoria şi metodica pregătirii sportive a realizărilor 
acumulate în domeniul fiziologiei, chineziologiei, 
biochimiei, psihologiei şi în alte discipline, cât şi în 
multe abordări, teorii şi concepţii ştiinţifice generale. 
Extinderea gamei de noţiuni şi termeni este 
determinată şi de dezvoltarea intensă a ştiinţei în 
domeniul teoriei şi metodicii cu privire la pregătirea 
sportivilor, de intensa colaborare internaţională. 

în ultimii ani, mulţi specialişti din diferite 
ţări ale lumii au desfăşurat o bogată activitate 
în domeniul unificării aparatului terminologic 
şi noţional referitor la sistemul de pregătire a 
sportivilor, în general, şi la periodizarea pregătirii 
anuale a sportivilor, în particular. Specialişti din ţările 
occidentale au depus eforturi mari ca termenii şi 
noţiunile de bază adoptate de şcoala est-europeană 
să-şi găsească reflectarea în teoriile care se referă la 
şcolile sportive occidentale. De exemplu, Asociaţia 
americană a antrenorilor de înot, pe parcursul 
ultimilor 10-15 ani, a adoptat, practic, în totalitate, 
terminologia cuprinsă în teoria clasică a periodizării 
antrenamentul sportiv, elaborată în URSS. 

în mod similar au procedat şi conducătorii 
Asociaţiei Internaţionale a Federaţiilor de Atletică 
Uşoară care răspund de pregătirea şi de ridicarea 
gradului de calificare a corpului de antrenori. 

în domeniul pregătirii multianuale, încă 
nu au fost unificate metodologia procesului 
de perfecţionare multianuală, cât şi structura, 
conţinutul, aparatul noţional şi terminologic ale 

acestuia. Judecând însă după conţinutul unei serii 
de lucrări serioase din ultimii ani şi după analiza 
activităţii practice în domeniul organizării pregătirii 
multianuale, al creării unor sisteme în mai multe 
trepte de selecţie şi de orientare a unor sportivi 
de perspectivă, procesul de formare a sistemului 
de cunoştinţe în acest domeniu se desfăşoară 
destul de intens şi, în anii imediat următori, şi aici 
vor fi unificate, într-o măsură semnificativă, atât 
concepţiile teoretice şi termenii şi noţiunile legate 
de acestea, cât şi căile de valorificare practică a 
acestora. 

Trebuie subliniat faptul, că la majoritatea 
covârşitoare a specialiştilor care cercetează 
problema periodizării antrenamentului sportiv 
abordează în mod serios problema folosirii 
noţiunilor şi termenilor, se observă tendinţa 
spre precizie şi univocitate a acestora, ceea ce, 
bineînţeles, ridică gradul de rigurozitate a teoriei, 
facilitează legăturile reciproce dintre specialişti, 
procesul de implementare a cunoştinţelor ştiinţifice 
în practica sportivă. 

însă, destul de răspândite sunt şi cazurile de 
atitudine iresponsabilă şi neglijentă în legătură 
cu aparatul noţional şi terminologic, ceea ce se 
manifestă prin introducerea nefondată a diferitelor 
noţiuni şi termeni corespunzători acestora, lipsiţi 
atât de substanţă de conţinut cât şi de substanţă 
lingvistică. O confuzie extraordinară în aparatul 
terminologic şi noţional deja statornicit au indus-o 
prin lucrările lor lu.V. Verhoşanski (1985, 2005 şi 
altele), A.P Bondarciuk (2005) şi V.B. Issurin (2010), 
la care am făcut deja referire în capitolul precedent. 
De regulă, la baza unei asemenea activităţi stă 
tendinţa de a înlocui lipsa unor noutăţi constructive 
şi a unui conţinut serios al lucrărilor lor cu negarea 
unor noţiuni şi termeni consacraţi şi introducerea 
nefundamentată a unor termeni noi, încercând, 
prin astfel de căi îndoielnice, să creeze iluzia că 
au elaborat «noi concepţii», «abordări moderne», 
«soluţii inovatoare» etc. Când analizăm conţinutul 
concret al unor astfel de lucrări, ne putem convinge 
uşor că aceştia nu au adus nimic nou în sistemul de 
concepte, în afară de confuzie. 

Unii specialişti din ţările occidentale nu 
s-au putut abţine nici de la tendinţa de a ridica 
importanţa conţinutului lucrărilor proprii pe seama 
manipulărilor cu aparatul terminologic şi noţional al 
teoriei periodizării. De exemplu, T. Bompa şiG. Haff 
(Bompa, Haff, 2009), în pofida abordărilor formate şi 
statornicite deja, au eliminat complet mezociclurile 
şi clasificarea corespunzătoare a acestora din cadrul 
structurii de pregătire anuală, iar formaţiunile cu 
o durată de 2-4 săptămâni le-au denumit prin 


termenul de «macrocicluri» - primul, al doilea, al 
treilea etc. Este evidentă inadmisibilitatea de a 
folosi cuvântul «macro-» pentru nişte formaţiuni 
structurale de 2-4 săptămâni, cât şi sărăcirea de 
conţinut a acestuia, ca urmare a eliminării diferitelor 
tipuri de mezocicluri, a eliminării macrociclurilor din 
structura pregătirii anuale. 

Astfel, Pistilli şi coautorii (Pistilli şi alţii* 2004) 
subliniază faptul că la elaborarea schemelor de 
organizare a pregătirii unor atleţi de categorie grea 
pentru competiţiile de nivel naţional ei s-au bazat 
pe abordarea tradiţională a periodizării, expusă în 
lucrările lui L.P. Matveev, însă aceştia au deformat 
în totalitate aparatul noţional şi terminologic, 
denumind prin termenul de mezocicluri 
macrociclurile, mezociclurile de 4 săptămâni prin 
microcicluri etc., ceea ce, în mod evident, face lipsită 
de temei afirmaţia că activitatea lor se bazează pe 
modelul clasic de periodizare. 

Confuzia în folosirea unor termeni şi noţiuni 
de bază referitor la teoria periodizării, care a 
reprezentat urmarea unei abordări superficiale şi a 
unei atitudini excesiv de active din partea multor 
specialişti occidentali care s-au ocupat, în ultimii ani, 
de problema unei organizări raţionale a procesului 
de pregătire a sportivilor, poate fi, într-o oarecare 
măsură, eliminată prin publicarea unei lucrări a lui 
G. Haff şi E. Haff, (G. Haff şi E. Haff, 2012), în care au 
fost delimitate şi descrise elementele structurale 
de bază, referitoare la organizarea procesului de 
antrenament: 

• ciclu multianual - 2-4 ani; 

• ciclu anual - 1 an; 

• macrociclu - de la câteva luni până la un an; 

• mezociclu - 2-6 săptămâni; 

• microciclu - de la câteva zile până la 
2 săptămâni; 

• zi de antrenament - o zi; 

• lecţie de antrenament - până la câteva ore. 

Această clasificare (cu excepţia primei poziţii 

- ciclul multianual) nu poate fi contestată. Produce 
confuzie doar faptul că aceşti autori nu au făcut 
trimitere la lucrările specialiştilor, care au propus o 
astfel de clasificare, cu mulţi ani în urmă (Matveev, 
1964, 1977; Ozolin, 1970), ci la unele surse al căror 
conţinut contrazice în mod direct materialul 
prezentat şi produce confuzie în aparatul noţional 
şi terminologic. 

în mod evident complică procesul de unificare . 
a noţiunilor şi termenilor mulţi specialişti din 
domeniul medicinii şi biologiei, care studiază unele 
probleme legate de periodizarea antrenamentului 
sportiv, fără să se obosească să studieze, în mod 
serios, bazele teoretice ale acesteia, ignorând 

noţiunile şi termenii statorniciţi, şi introduc mulţi 
termeni noi, care nu se justifică în mod real. Acest 
fapt este determinat, în mare măsură, de înclinaţia 
specialiştilor din domeniul biologic, statornicită din 
punct de vedere istoric, de exagerare a importanţei 
diferiţilor factori empirici, obţinuţi pe baza folosirii 
unor metode instrumentale, în special în cazurile 
de folosire a unei aparaturi moderne costisitoare şi 
de aplicare a unor metode matematice şi statistice 
complexe de prelucrare a datelor. Culegerea 
şi acumularea de date empirice, ca rezultat al 
experimentării cu material biologic sunt considerate 


deseori ca activitate ştiinţifică adevărată, cu mult 
mai importantă, în comparaţie cu o analiză teoretică. 
Astfel de idei exercită o influenţă negativă asupra 
calităţii cercetărilor empirice, transformându-le, 
deseori, în unele întâmplătoare şi asigurând, astfel, 
o corelare negativă dintre numărul cercetărilor 
desfăşurate şi caracterul fundamental şi necesar 
al acestora. Se pune în dificultate şi procesul de 
selecţie a unor cunoştinţe cu adevărat valoroase 
şi se îngreunează şi includerea acestora în făgaşul 
teoriei periodizării, ca un domeniu interdisciplinar 
al ştiinţei. 








Capitolul 



Principii speciale şi de 
didactică generală în 
sistemul de periodizare 


Fundamentul teoriei periodizării, ca în cazul oricărei 
teorii, îl reprezintă principiile speciale (de la lat. 
principium - bază, început), adică ideile călăuzitoare, 
prevederile de bază, care prin conţinutul lor se sprijină 
pe nişte legităţi speciale - legături stabile şi repetate 
dintre aptitudinile naturale şi posibilităţile deatingere 
a unui nivel ridicat de dezvoltare a componentelor 
măiestriei sportive; dintre factorii de acţiune asupra 
organismului unui sportiv şi reacţiile de răspuns 
ale acestuia, cu caracter rapid, cumulativ, însumat 
etc.; dintre diferite calităţi motrice, componente ale 
diferitelor laturi de pregătire (tehnică, fizică, tactică, 
psihologică) şi tipuri de pregătire (generală, auxiliară, 
specială). 

Cercetările din decursul multor ani în domeniile 
teoriei şi metodicii de pregătire a sportivilor, 
morfologiei sportive, fiziologiei, biochimiei, 
psihologiei, diferitelor discipline şi abordări ştiinţifice 
generale (teoria adaptării, abordarea sistemică, teoria 
sistemelor funcţionale etc.), alături de realizările din 
domeniul practicii sportive înaintate, au condus 
la evidenţierea unei multitudini de legături legice 
şi complexe dintre mijloacele de acţiune prin 
antrenament şi reacţia organismului sportivului la 
acestea. Generalizarea acestor legături legice sub 
forma unor principii speciale de pregătirea sportivilor 
şi aplicarea lor în practică reprezintă singura bază pe 
care este posibilă organizarea raţională a pregătirii 
sportivilor, în toate etapele din cadrul perfecţionării 
multianuale. 

Principiile speciale ale antrenamentului sportiv 
reprezintă generalizări teoretice, care definesc 
conţinutul şi realizarea procesului de pregătire a 
sportivilor, în concordanţă cu scopurile şi legităţile 
generale ale acestuia. Principiile reprezintă baza 
pentru aplicarea în activitatea de antrenorat a 
regulilor, adică a indicaţiilor de cum trebuie să 
se procedeze într-o multitudine de situaţii tipice, 
caracteristice pregătirii sportivilor. Tot atât de 
important este să ne bazăm pe aceste principii 
în diferite situaţii atipice, delimitând prin nişte 
graniţe logice componenta creatoare a activităţii de 
antrenor. Regulile decurg din principii şi au forma 


unor sfaturi, adică a unor recomandări metodice 
dintre cele mai generale, necesare pentru realizarea 
cerinţelor principiului. Acestea nu conţin răspunsuri 
concrete la întrebarea cum să acţionezi în fiecare 
situaţie concretă şi impun o abordare creatoare din 
partea antrenorului şi a sportivului. 

Principiile pregătirii sportive nu normează o 
structură rigidă de pregătire anuală sau multianuală, 
componenţa şi raportul dintre mijloacele de 
perfecţionare a pregătirii fizice, tehnico-tactice şi 
psihologice, dinamica eforturilor de antrenament 
şi competiţionale, organizarea programelor unor 
antrenamente, microcicluri şi mezocicluri, conţinutul 
modelelor activităţii competiţionale şi altele. Acestea 
reprezintă doar nişte prevederi şi linii generale cu 
caracter metodologic, care reflectă şi sintetizează 
totalitatea unor anumite legităţi, care exercită în 
mod obiectiv influenţă asupra formării măiestriei 
sportivilor. Cunoaşterea şi înţelegerea principiilor 
fac ca activitatea antrenorilor şi a altor specialişti 
angrenaţi în pregătirea unui sportiv să fie raţională 
şi fundamentată şi să nu permită soluţii care intră în 
contradicţie cu legităţile obiectiv existente referitoare 
la formarea măiestriei sportivilor, la atingerea de către 
aceştia a unor rezultate individuale maxim posibile. 

Din păcate, în teoria modernă privind pregătirea 
sportivă, lipseşte o bază univocă de clasificare 
a principiilor, ceea ce îngreunează prezentarea 
acestora sub forma unui sistem necontradictoriu. 
în literatura de specialitate are loc amestecarea 
principiilor de didactică generală cu principiile 
speciale privind pregătirea sportivă, încercări de 
a include nişte legităţi particulare din domeniile 
conexe ale ştiinţei în rândul principiilor de pregătire 
sportivă, nepriceperea de a deosebi principiile de 
legităţi, de reguli şi linii generale, absenţa legăturii 
reciproce şi interacţiunii dintre principii, pe de o 
parte, conţinut şi forme de organizare a procesului 
de pregătire, pe de altă parte. 

în şcoala ştiinţifică sportivă est-europeană, 
principiile specifice privind pregătirea sportivă sunt 
destul de clar delimitate de principiile de didactică 
generală, a căror aplicare, de asemenea, este extrem de 

importantă pentru organizarea raţională a procesului 
de pregătire. în ceea ce priveşte numărul mare de 
lucrări publicate în ultimii ani în ţările occidentale, în 
acestea se observă deseori o amestecare inadmisibilă 
în cadrul unei grupe comune a unor principii diferite, 
o atitudine superficială faţă de elaborarea unor 
principii specifice, ridicarea la nivelul acestora a unor 
legităţi particulare, în principal, a celor cu caracter 
biologic. 

O astfel de situaţie s-a creat nu atât în legătură 
cu insuficienţa unui material ştiinţific şi practic 
corespunzător, ci a reprezentat urmarea unei atitudini 
superficiale faţă de formarea unor cunoştinţe 
teoretice. 

Lărgirea bazelor metodico-ştiinţifice privind 
pregătirea sportivilor, modificările organizaţionale 
în sfera sportului de înaltă performanţă, experienţa 
din practica sportivă înaintată impun o perfecţionare 
continuă a principiilor specifice referitoare la 
pregătirea sportivă - precizarea celor existente şi 
elaborarea unora noi. 

Din categoria celor mai importante principii, 
bazate pe un fundament ştiinţific solid şi care au fost 
verificate de practica sportivă, fac parte următoarele: 

• năzuinţa spre cele mai mari realizări; 

• specializarea aprofundată; 

• unitatea dintre pregătirea generală 
(fundamentală, de bază) şi cea specială; 

• caracterul continuu al procesului de 
antrenament; 

• unitatea dintre caracterul treptat al creşterii 
eforturilor şi tendinţa spre eforturi maximale; 

• caracterul ondulatoriu şi variat al eforturilor; 

• ciclicitatea procesului de pregătire; 

• unitatea şi legătura reciprocă dintre structura 
activităţii competiţionale şi structura pregătirii. 

Realizările moderne din ştiinţă şi tehnică, 
problemele şi perspectivele care s-au conturat în 
etapa modernă de dezvoltare a sportului, impun 
delimitarea unor principii suplimentare, care ies din 
cadrul specific al antrenamentului sportiv. Este vorba 
în special de două principii care sunt în măsură să 
optimizeze sistemul de cunoştinţe din domeniul 
teoriei şi metodicii referitoare la pregătirea sportivilor 
şi să ridice eficienţa acestuia: 

• unitatea şi legătura reciprocă dintre procesul 
de antrenament şi activitatea competiţională cu 
factori din afara cadrului de antrenament; 

• legătura reciprocă dintre procesul de pregătire 
şi profilaxia traumatismelor. 

Năzuinţa spre cele mai înalte 
rezultate 

Legităţile sportului, exprimate în esenţa lui 


competiţională, în direcţionarea activităţii sportive 
spre obţinerea de victorii în competiţii, stabilirea de 
recorduri, într-o concurenţă acerbă între participanţii 
la competiţiile sportive etc., scot la suprafaţă, drept 
unul din principiile specifice ale antrenamentului 
sportiv, năzuinţa spre cele mai înalte performanţe. 
Acest principiu se realizează prin folosirea celor 
mai eficiente mijloace şi metode de antrenament, 
intensificarea continuă a procesului de antrenament 
şi a activităţii sportive competiţionale, optimizarea 
regimului de viaţă, aplicarea unui sistem speciai 
de hrană, odihnă şi refacere şi altele. Experienţa 
demonstrează faptul că urmarea aplicării acestui 
principiu o reprezintă ridicarea continuă a recordurilor 
sportive şi ascuţirea concurenţei în competiţiile de la 
diferite niveluri. 

Prin năzuinţa spre cele mai înalte realizări sunt 
predeterminate, într-o mare măsură, toate trăsăturile 
caracteristice ale pregătirii sportive: scopul şi 
obiectivele bine stabilite, totalitatea mijloacelor 
şi metodelor, structura diferitelor formaţiuni ale 
procesului de antrenament (etapelor din pregătirea 
multianuală, macrociclurilor, perioadelor etc.), 
sistemul de control complex şi de dirijare, activitatea 
competiţională şi altele. 

în procesul de pregătire şi de activitate 
competiţională, năzuinţa spre cele mai înalte 
performanţe stipulează o tendinţă continuă a 
sportivului de a depăşi nivelul atins al posibilităţilor, 
în acest cadru, este foarte important să se găsească 
o graniţă între organizarea optimă a procesului de 
pregătire, orientată spre un efect maximal, atins pe 
baza unei pregătiri planificate în mod legic şi raţional 
şi o pregătire forţată, direcţionată spre atingerea celor 
mai apropiate scopuri, în dauna unei perfecţionări 
planificate şi obiectiv determinate. 

Acest principiu predetermină perfecţionarea 
permanentă a inventarului şi echipamentului 
sportiv, a condiţiilor din locurile de desfăşurare a 
competiţiilor, a regulamentelor competiţionale, 
dezvoltarea ştiinţei sportive şi a medicinii sportive, 
adică activitatea în acele direcţii care exercită o 
influenţă în mod semnificativ asupra eficienţei 
activităţii de antrenament şi competiţionale. 

Specializarea aprofundată 

Una dintre legităţile sportului modern o reprezintă 
imposibilitatea de a obţine în acelaşi timp rezultate 
înalte, egale, nu numai în diferite ramuri sportive, ci 
şi în diferite tipuri de competiţii, în cadrul aceleiaşi 
ramuri, care se deosebesc substanţial ca structură şi 
particularităţi de asigurare a activităţii competiţionale 
prin cerinţele faţă de diferite sisteme funcţionale ale 
organismului sportivilor. Acest fapt predetermină 








CAPITOLUL 4. Principii speciale ţi de didactică generală în sistemul de periodizare 


75 


necesitatea respectării principiului specializării 
aprofundate, la baza căruia stă necesitatea unui astfel 
de conţinut al procesului de pregătire, care să asigure 
formarea unei stări de pregătire corespunzătoare 
cerinţelor uneia sau câtorva tipuri de competiţii 
înrudite. 

Acest principiu trebuie să fie călăuzitor deja, 
începând cu etapeletimpurii din cadrul perfecţionării 
multianuale,în special în etapa de pregătire prealabilă, 
de bază şi, în mod deosebit, în etapa de pregătire 
de bază specializată. în legătură cu aceasta, apare 
necesitatea studierii în toate planurile a aptitudinilor 
tinerilor sportivi, a predispoziţiei acestora pentru 
performanţă şi pe această bază a orientării procesului 
de pregătire a acestora. Ignorarea acestui principiu 
este în măsură să conducă la efectuarea unei munci 
de antrenament cu volum mare şi eforturi ridicate, 
neadecvate în raport cu predispoziţia sportivilor, 
ceea ce poate să înăbuşe aptitudinile individuale 
clare pentru performanţă într-un anumit tip de 
competiţie. 

Cu cât este mai ridicată măiestria sportivului, cu 
atât, într-o măsură mai mare, în pregătirea acestuia 
se realizează principiul de specializare aprofundată, 
bazat pe o folosire maximă a posibilităţilor 
individuale ale sportivului, pe capacitatea acestuia 
pentru valorificarea modelului ales de activitate 
competiţională, într-un tip concret de competiţii. 

Realizarea principiului de specializare 
aprofundată nu exclude o carieră de succes a 
sportivilor în competiţii de diferite tipuri, în care 
performanţele sunt determinate, în mare măsură, 
de unii şi aceiaşi factori. De exemplu, mulţi înotători 
îmbină participările de succes pe distanţe de 50 şi 100 
m, 100 şi 200 m, 200 şi 400 m, 400 şi 1500 m. Logică 
este şi îmbinarea dintre înotul pe distanţe la stilul 
liber şi fluture, probe mixte şi înot stil liber, fluture şi 
înot pe spate. De exemplu, Ryan Lochte, la Jocurile 
Olimpice şi campionatele mondiale evoluează cu 
acelaşi succes la înot pe spate, probe mixte şi înot la 
stil liber, Lazlo Cech - la înot stil fluture şi la probe 
mixte, Michael Phelps la înot stil liber, fluture şi probe 
mixte. 

în anii trecuţi, Mark Spitz şi Michael Gross, cu 
acelaşi succes, au evoluat la înot stil liber şi fluture, 
însă lipsesc, practic, cazurile de suprapunere a 
rezultatelor remarcabile în stilul bras cu realizări 
în alte stiluri de înot, ceea ce este condiţionat de 
deosebirile principiale din tehnica bras, în comparaţie 
cu tehnica altor procedee de înot. Nu putem să nu 
subliniem faptul că şi mulţi sprinteri «puri» care au 
obţinut rezultate remarcabile pe distanţe de 50 m, 
participă mai puţin încrezători pe distanţe de 100 
m. în ceea ce priveşte participările pe distanţe de 
fond (800 şi 1500 m), aici, după cum demonstrează 


practica mondială, îmbinarea cu succes este posibilă 
doar cu participările pe distanţa de 400 m stil liber. 

Posibilitatea participării cu succes la diferite 
stiluri de înot este determinată, în mare măsură, 
de metodologia de pregătire multianuală, larg 
răspândită în lume, la baza căreia stă însuşirea 
multilaterală a tehnicii de înot la toate stilurile, în 
etapeletimpurii din cadrul perfecţionării multianuale. 
Acest fapt aşează fundamentul tehnic şi funcţional 
pentru pregătirea specializată ulterioară de succes şi 
pentru activitatea competiţională la înot stil liber, pe 
spate, fluture şi probe mixte. 

Exemple similare pot fi aduse şi pe baza 
materialului altor ramuri sportive. De exemplu, 
renumitul atlet, multiplu campion olimpic Cari Lewis 
a participat cu acelaşi succes şi la alergări de sprint şi 
la sărituri în lungime. 

Epuizarea posibilităţilor pentru creşterea 
măiestriei sportive în unele tipuri de competiţii 
reprezintă cauza schimbării specializării şi 
perfecţionării aprofundate în altă ramură. Astfel, de 
exemplu, sportivul rus Viaceslav Ekimov, în anii 1980, 
începutul anilor 1990, a obţinut rezultate remarcabile 
în curse pe piste de viteză, devenind campion olimpic 
(1988) şi multiplu campion mondial. Mai târziu el şi-a 
schimbat specializarea şi, peste 10 ani, a participat 
cu succes la curse de o zi şi de mai multe zile pe 
şosele, de două ori (2000, 2004) a câştigat medalii 
de aur la Jocurile Olimpice. Se poate afirma faptul că 
schimbarea specializării a influenţat, în mare măsură, 
şi asupra duratei carierei lui V. Ekimov, care, pe 
parcursul a peste 20 de ani, a participat cu succes la 
cele mai importante competiţii internaţionale şi şi-a 
încheiat cariera sportivă la vârsta de 40 de ani, după 
încă o participare la cursa «Tour de France». 

Cunoscutul ciclist american, Lens Armstrong, 
şi-a început cariera sportivă ca înotător, obţinând 
rezultate importante în competiţiile pentru copii. 
La vârsta de 12 ani, el şi-a schimbat specializarea 
cu triatlonul şi de două ori (la 18 şi 19 ani) a devenit 
campionul SUA. La vârsta de 20 de ani, având în spate 
o pregătire multilaterală de bază de zece ani, acesta 
a trecut la ciclism, devenind la vârsta de 22 de ani cel 
mai tânăr campion mondial la ciclism pe şosea. Din 
acel moment, a început cariera de 20 de ani a acestui 
sportiv în ciclism, cele mai importante evenimente 
fiind multele victorii (7 ori) în cursa «Tour de France». 
La vârsta de 40 de ani, Lens Armostrong a părăsit 
ciclismul şi din nou a început să practice triatlonul, 
câştigând la vârsta de 41 de ani câteva competiţii 
importante. 

Specificul unor ramuri sportive determină 
şi particularităţile de aplicare a acestui principiu. 
De exemplu, în domeniul gimnasticii sportive 
specializarea aprofundată în unele tipuri de 




76 


PARTEA I. Istoricul, structura generală şi principiile de bază ale teoriei periodizării 


competiţii se îmbină cu o pregătire multilaterală, care 
permite gimnastului să participe la toate tipurile de 
competiţii, care fac parte din poliatlon. Caracterul de 
poliatlon îl are şi pregătirea din pentatlonul modern, 
din heptatlon şi decatlon, triatlon şi alte ramuri 
din cadrul poliatlonului. însă, în fiecare din aceste 
ramuri, pregătirea specializată multilaterală se 
îmbină cu o specializare aprofundată în unele tipuri 
de competiţii. De exemplu, practic, măiestria tuturor 
gimnaştilor cunoscuţi, care au obţinut succese în 
poliatlonul gimnastic, s-a remarcat printr-o anumită 
disproporţie - prezenţa unor tipuri de competiţii, în 
care realizările acestora au fost remarcabile, fapt ce 
le-a asigurat succesul chiar dacă au existat şi tipuri de 
competiţii «rămase în urmă». 

In mod similar se prezintă lucrurile şi în 
domeniul jocurilor sportive, în care un anumit 
nivel de universalitate al jucătorilor este însoţit de 
specializarea îngustă a acestora, în acel domeniu, 
în care aceştia au aptitudini ce le permit să 
atingă perfecţiunea. Prin aceleaşi disproporţii se 
caracterizează şi pregătirea majorităţii sportivilor 
renumiţi, care se specializează în box, în diferite 
tipuri de lupte. Anumite componente ale pregătirii 
şi activităţii competiţionale sunt duse până la 
perfecţiune de către aceştia, în timp ce altele se află 
la un nivel cu totul obişnuit. Acest fapt determină 
şi schemele tehnico-tactice de desfăşurare a 
concursurilor, orientate spre folosirea eficientă a 
componentelor puternice şi compensarea celor 
slabe. 

în felul acesta, una din particularităţile de 
aplicare a acestui principiu, cu referire la orice 
ramură sportivă, o reprezintă orientarea spre o 
perfecţionare aprofundată a acelor componente ale 
măiestriei sportive, în care sportivul are aptitudini 
bine exprimate. La urma urmei, o astfel de abordare 
predetermină şi structura celui mai eficient model 
de activitate competiţională a unui sportiv concret, 
model care, în majoritatea cazurilor, are un caracter 
individual, clar exprimat. 

Unitatea dintre pregătirea generală 
(fundamentală, de bază) şi cea 
specială 

Este evident faptul, că atingerea unui nivel înalt 
de pregătire tehnico-tactică, fizică, psihologică şi 
integrală a unui sportiv impune folosirea unei game 
extrem de largi de exerciţii pentru pregătirea specială 
şi pentru competiţii, determinate de specificul unei 
ramuri sportive concrete. însă acest fapt nu poate 
sub nici o formă să reducă importanţa pregătirii 
generale (fundamentale, de bază) şi a mijloacelor de 
antrenament corespunzătoare. 


în etapele timpurii, din cadrul perfecţionării 
multianuale, pregătirea generală este legată de 
asigurarea unei dezvoltări fizice multilaterale şi 
complete a copiilor şi adolescenţilor, iar la sportivii 
de performanţă adulţi aceasta se foloseşte, în 
principal, pentru dezvoltarea acelor componente 
ale stării de pregătire, care nu pot fi asigurate într-o 
măsură necesară, pe seama mijloacelor specifice, 
din cadrul unei ramuri sportive concrete. Rolul 
acesteia în practica pregătirii sportivilor consacraţi, 
inclusiv de nivel mondial, nu se reduce, iar arsenalul 
mijloacelor de antrenament se lărgeşte permanent. 
O astfel de abordare se bazează pe un material 
ştiinţific uriaş, care confirmă faptul că mecanismele 
biologice şi legităţile de adaptare sunt, în mare 
măsură, universale, iar posibilităţile fenomenului de 
«transfer» al efectelor de antrenament ca urmare a 
diferitelor exerciţii de antrenament sunt destul de 
mari (Enoka, 1998; Matveev, 1999; Wilmore, Costill, 
2004). 

Indiferent de etapa din cadrul pregătirii 
multianuale, pregătirea generală şi specială sunt 
în mod organic strâns legate între ele şi, în esenţă, 
reprezintă un proces unitar de pregătire sportivă, 
al cărei conţinut este determinat de specificul 
ramurii sportive, de particularităţile individuale ale 
sportivului, de etapa sau perioada de pregătire. 
Exerciţiile de pregătire generală din cadrul acestui 
proces creează în mod direct sau indirect baza 
necesară pentru o pregătire specială eficientă, şi 
tocmai acest lucru stă la baza principiului unităţii 
dintre pregătirea generală (fundamentală, de bază) 
şi pregătirea specială. 

Ca sursă a gradului insuficient de apreciere, 
întâlnită încă, cu privire la pregătirea generală, o 
constituie înţelegerea neadecvată a conţinutului 
acesteia şi legăturile cu diferite laturi ale pregătirii 
speciale. De exemplu, dacă înţelegem prin pregătire 
fizică generală doar nişte executări de exerciţii, care 
nu sunt caracteristice ramurii sportive alese, şi nu 
luăm în considerare legăturile strânse dintre efectele 
exerciţiilor de pregătire generală şi ale celor de 
pregătire specială, atunci putem ajunge la concluzia, 
că această pregătire nu are justificare, în orice caz, în 
ceea ce-i priveşte pe sportivii maturi de performanţă, 
însă o astfel de înţelegere este în contradicţie cu 
esenţa principiului unităţii dintre pregătirea generală 
şi pregătirea specială (Matveev, 1987, 1999). 

Caracterul continuu al procesului de 
antrenament 

Legităţile de formare a diferitelor laturi ale pregătirii 
(tehnice, fizice, tactice, psihice) şi extinderea în 
legătură cu acestea a rezervelor funcţionale ale 

sistemelor organismului unui sportiv, impun nişte 
acţiuni de antrenament regulate. în procesul 
de pregătire a unui sportiv, chiar şi întreruperile 
neînsemnate conduc la o dezadaptare, care se 
dezvoltă destul de repede, în raport cu diferitele 
componente ale pregătirii acestuia. Acest fapt scoate 
în evidenţă necesitatea delimitării drept unul din 
principiile privind pregătirea sportivă - caracterul 
continuu al procesului de antrenament. Acest 
principiu se caracterizează prin următoarele teze: 

• pregătirea sportivă este construită ca un proces 
permanent, multianual şi pe parcursul întregului 
an, ale cărui verigi sunt strâns legate între ele, sunt 
intercondiţionate şi sunt subordonate obiectivului 
de atingere a unor rezultate sportive maxime; 

• acţiunea fiecărei lecţii de antrenament, 
microciclu, mezociclu, perioade de antrenament 
ulterioare etc. se aşează pe rezultatele sportive 
precedente, fixându-le şi amplifkându-le; 

• activitatea şi odihna în cadrul pregătirii 
sportive sunt reglementate în aşa fel încât să asigure 
o dezvoltare optimă a calităţilor şi aptitudinilor, care 
determină nivelul măiestriei sportive, astfel încât 
să nu permită dezvoltarea dezadaptării diferitelor 
componente ale pregătirii unui înotător. 

Unii specialişti (Verhoşanski, 1985,1988; Issurin, 
2010) propagă ideea referitoare la necesitatea 
folosirii în procesul de pregătire a sportivilor de 
performanţă a unei dezvoltări succesive stricte a 
diferitelor calităţi motrice şi perfecţionarea diferitelor 
laturi ale gradului de pregătire, în contrabalansare 
cu dezvoltarea paralelă a acestora, fapt ce este în 
contradicţie cu principiul caracterului continuu al 
procesului de antrenament, în acea parte a lui care 
se referă la anumite laturi ale stării de pregătire a 
sportivului. 

Răspunzând la întrebarea referitoare la 
oportunitatea perfecţionării concomitente sau 
succesive a diferitelor componente ale măiestriei 
sportive, L.P. Matveev (1999) a subliniat în mod 
justificat, că o astfel de abordare a problemei 
este incorectă şi ca esenţă şi ca formă: «Principiul 
continuităţii este justificat în raport cu toate laturile 
de bază ale pregătirii sportive şi, legat de aceasta, 
toate capitolele mari din cadrul acesteia se desfăşoară 
simultan. în acelaşi timp, diferitele componente ale 
conţinutului, metodele şi raporturile dintre aceste 
laturi (inclusiv ponderea pe care o are o latură sau 
alta a pregătirii, la momente diferite) se modifică 
succesiv. De aceea, noţiunile de «paralelism» sau 
«neparalelism», în cazul acesta, nu ne spun prea 
multe, ci, mai degrabă, pot să inducă o orientare 
incorectă». 

Caracterul păgubos al abordării, potrivit căreia 
trebuie să se perfecţioneze în mod succesiv diferite 


componente ale stării de pregătire a sportivului, ca 
una care încalcă principiile fundamentale de formare 
a măiestriei sportive, de multe ori a fost subliniat în 
literatura de specialitate (Ozolin, 1970, Harre, 1971; 
Harre, 1982; Bondarciuk, 1988; Vorobiov, 1989, 
Matveev, 1999; Platonov, 1986, 2004). însă principiul 
continuităţii nu numai că nu exclude, dar în acelaşi 
timp presupune modificări în raportul mijloacelor şi 
metodelor cu direcţionare diferită, în conformitate cu 
legităţile de formare a diferitelor laturi ale măiestriei 
sportive, în cadrul unei formaţiuni structurale sau 
al alteia din procesul de antrenament, ceea ce, 
într-o măsură deplină, este prevăzut în principiul 
caracterului ondulatoriu şi variat al eforturilor. 

Pe fondul formării paralele a tuturor părţilor 
pregătirii în diferite etape din cadrul pregătirii 
multianuale şi anuale se realizează dezvoltarea 
prioritară a unora sau altora dintre calităţi şi aptitudini 
prin concentrarea mijloacelor corespunzătoare ale 
acţiunii de antrenament. O astfel de abordare permite 
să se asigure o pregătire multilaterală a sportivului 
şi, concomitent, creează condiţiile necesare pentru o 
adaptare eficientă în ceea ce priveşte formarea unor 
anumite componente ale acesteia (Platonov, 2012). 

Realizarea acestui principiu prevede 
suprapunerea unor mijloace de antrenament 
mai intense şi specific direcţionate pe urmele de 
adaptare ale eforturilor precedente. Eforturile 
precedente reprezintă fundamentul pentru o acţiune 
mai eficientă şi sistematică asupra organismului 
sportivului a eforturilor ulterioare, care stimulează 
dezvoltarea ulterioară a reacţiilor de adaptare de 
lungă durată. în acest cadru, este important ca 
schimbarea succesivă a eforturilor să fie prezentată 
ca o trecere treptată de la folosirea preponderentă a 
unor eforturi spre o folosire preponderentă a altora, 
cât şi să se pornească de la oportunitatea folosirii 
prioritare a unor mijloace şi metode concrete în acea 
etapă de pregătire, în care acestea sunt necesare în 
mod obiectiv, în conformitate cu logica de formare a 
măiestriei sportive. 

Unitatea dintre caracterul treptat al 
creşterii eforturilor şi tendinţa spre 
eforturi maximale 

Legităţile privind formarea adaptării la factorii 
acţiunii de antrenament şi de formare a diferitelor 
componente ale măiestriei sportive prevăd, în 
fiecare etapă nouă de perfecţionare, unele cerinţe 
faţă de organismul sportivului, care sunt apropiate 
de limita posibilităţilor funcţionale ale acestuia, fapt 
ce are o importanţă hotărâtoare pentru o desfăşurare 
eficientă a proceselor de acomodare şi determină 
importanţa respectării principiului menţionat. 

în procesul de perfecţionare multianuală a 
sportivilor se delimitează următoarele direcţii privind 
mărirea efortului: 

• creşterea volumului de activitate anual 
cumulat de la 100-200 până la 1300-1500 ore; 

• creşterea numărului de lecţii de antrenament 
pe parcursul unui microciclu săptămânal, de la 2-3 
până la 10-15; 

• creşterea numărului de lecţii de antrenament 
pe parcursul unei zile de la 1 până la 2-3; 

• creşterea numărului de lecţii cu eforturi mari 
pe parcursul unui microciclu de o săptămână până 
la 4-5; 

• creşterea numărului de lecţii cu direcţionare 

selectivă, care produc mobilizarea profundă 

a posibilităţilor funcţionale corespunzătoare 

organismului sportivului; 

• creşterea în volumul cumulat a ponderii 

activităţii, în regimuri «severe», care presupun cerinţe 
ridicate faţă de sistemele anaerobe de asigurare cu 
energie; 

• folosirea diferitelor tipuri de mijloace 

tehnice şi a factorilor naturali, care facilitează 
mobilizarea suplimentară a rezervelor funcţionale 
ale organismului sportivului (aparate speciale de 
antrenament, antrenamentul în condiţii de hipoxie 
etc.); 

• mărirea volumului de activitate 
competiţională; 

• extinderea treptată a utilizării unor factori 
suplimentari (fizioterapeutici, psihologici şi 
farmacologici) în scopul de a creşte capacitatea 
funcţională a sportivilor în activitatea de antrenament 
şi accelerarea proceselor de refacere după aceasta. 
Folosirea raţională a posibilităţilor de intensificare 
a procesului de antrenament, enumerate mai 
sus, permite asigurarea unui progres continuu şi 
atingerea unor rezultate înalte, în zona de vârstă 
optimă. în cadrul pregătirii sportivilor de vârstă 
adolescentină şi tânără, pasiunea pentru eforturi 
mari de antrenament, pentru exerciţii de pregătire 
specială, pentru mijloacele de accelerare a proceselor 
de refacere etc. conduce la o epuizare, relativ rapidă, 
a resurselor de adaptare ale organismului acestora, 
la supraoboseală şi la suprasolicitarea celor mai 
importante sisteme funcţionale. 

James Counsilman, cunoscutul antrenor american 
de înot, (Counsilman, 1968) a scos în evidenţă, la 
vremea sa, ca principiu conceptual, necesitatea de 
creare a unor condiţii, în care sportivul trebuie să-şi 
construiască procesul de pregătire în aşa fel, încât să 
încerce senzaţii grele, chinuitoare, şi să înveţe să le 
învingă. Acest principiu, căruia Counsilman i-a dat o 
denumire răsunătoare «durere - durere puternică - 
agonie» a atras nenumăraţi adepţi printre antrenorii, 


care lucrează în domeniul ramurilor sportive, care 
necesită manifestarea rezistenţei. Realizarea acestui 
principiu în practică facilitează, în mod incontestabil, 
creşterea capacităţii funcţionale a sportivului în 
procesul şedinţelor de antrenament, îl aduce pe 
acesta la o epuizare mai accentuată a rezervelor 
funcţionale, stimulează reacţiile de adaptare, legate 
de creşterea rezistenţei. Se restructurează şi psihicul 
sportivului: acesta se obişnuieşte treptat cu senzaţiile 
de durere, chinurile suportate de către acesta sunt 
receptate ca inevitabile pentru obţinerea succesului. 
Se dezvoltă la sportivi nereceptivitatea faţă de 
durerea care însoţeşte oboseala severă, 
însă acest principiu, aplicabil la sportivii care se află în 
etapele de pregătire pentru cele mai înalte rezultate 
sau pentru valorificarea maximală a capacităţilor 
individuale, este inadmisibil pentru aplicarea la 
sportivii tineri, care se află în primele trei etape din 
cadrul perfecţionării multianuale şi este considerat 
ca un principiu care încalcă legităţile de bază ale 
pregătirii multianuale, care conduce la o pregătire 
forţată şi este periculos pentru sănătate. Aplicarea 
acestui principiu va determina rezultate negative şi 
în cadrul pregătirii sportivilor care se specializează în 
discipline şi tipuri de competiţii cu caracter de viteză 
- forţă şi competiţii cu coordonare complexă. Acest 
principiu este inacceptabil şi în cadrul dezvoltării unei 
calităţi, cum este mobilitatea, deşi mulţi antrenori 
sunt adepţii unei reguli greşite, potrivit căreia este 
eficientă pentru dezvoltarea acestei calităţi doar 
întinderea, legată de manifestarea şi învingerea 
senzaţiilor de durere. 

în procesul pregătirii multianuale, se consemnează, 
deseori, o dinamică în salturi a efortului. în astfel 
de cazuri, următorul an de antrenament este legat de 
creşterea volumului de activitate cumulat, de 1,5 - 2 
ori, de creşterea numărului lecţiilor de antrenament 
în cadrul microciclurilor săptămânale, de la 5-6 până 
la 9-12 şi peste, de creşterea bruscă a numărului 
de antrenamente cu eforturi mari, de organizarea 
cantonamentelor de antrenament în condiţii de 
altitudine medie şi altele. O astfel de dinamică se 
realizează, de obicei, după o pregătire multilaterală 
planificată de 7-9 ani, în cadrul intrării sportivului în 
zona de vârstă caracteristică pentru demonstrarea 
celor mai înalte rezultate şi este condiţionată de 
necesitatea unei mobilizări totale a resurselor 
de adaptare a organismului sportivului, legat de 
pregătirea pentru cele mai mari competiţii. Dinamica 
în salturi a fost des folosită la vremea sa în fosta RDG, 
iar la ora actuală, se foloseşte pe scară largă în China, 
în ultimii ani, aceasta a înregistrat răspândire în SUA, 
Australia, Marea Britanie şi într-o serie de alte state. 

O astfel de dinamică a efortului nu intră în 
contradicţie cu cerinţele caracterului de creştere 

treptată a acesteia, ci reprezintă un exemplu extrem 
pentru realizarea tendinţei spre eforturi maximale, 
insă un efect pozitiv se observă doar în acel caz, în 
care creşterea sub formă de salturi a fost asigurată 
prin întregul proces de pregătire precedentă şi 
coincide cu finalizarea etapei de pregătire pentru cele 
mai înalte performanţe sau cu etapa de valorificare 
maximală a capacităţilor individuale. Planificarea 
în salturi a dinamicii efortului în etapele timpurii 
ale pregătirii multianuale trebuie considerată ca 
o pregătire forţată, care, cu un grad ridicat de 
probabilitate, îl privează pe sportiv de perspectiva de 
a atinge rezultate individuale maxim accesibile. 

Tendinţa de folosire a unor eforturi maximale 
(mari, limită), caracteristică pregătirii sportive, 
necesită o înţelegere exactă a conţinutului noţiunii 
de «efort maxim», indiferent la ce formaţiune 
structurală se referă (lecţie, microciclu, mezociclu, 
perioadă etc.). Este justificat faptul ca din punct 
de vedere metodic efortul maxim să fie considerat 
doar acel efort care «...într-o măsură completă 
mobilizează posibilităţile funcţionale ale sportivului, 
însă nu trece peste limitele posibilităţilor sale de 
adaptare. Caracteristica acestuia constă în faptul că 
nu provoacă daune stării generale a sportivului în 
procesul de normalizare postefort, ci reprezintă un 
factor puternic de stimulare a creşterii capacităţii de 
acţiune a acestuia» (Matveev, 2010). 

Tendinţa de a folosi eforturi maxime, ca fiind cel 
mai important stimul pentru formarea unor reacţii 
de adaptare stabilite, nu trebuie să ne abată de la 
necesitatea unei complicări treptate a programelor 
de antrenament şi de la creşterea caracteristicilor 
efortului. Tocmai caracterul treptat de creştere a 
eforturilor creează baza necesară pentru folosirea 
unor eforturi maxime, care stimulează la maximum 
procesele de adaptare, dar care nu ies în afara unor 
limite care sunt capabile să conducă la o oboseală 
excesivă şi la supraantrenament. Eforturile maxime, 
planificate în mod raţional, în diferite etape de 
pregătire, facilitând trecerea organismului sportivului 
ia un nivel mai ridicat al posibilităţilor funcţionale, 
creează premisele necesare folosirii unor eforturi cu 
caracteristici mărite. în acest caz, se manifestă în mod 
clar esenţa principiului de unitate dintre caracterul 
treptat de creştere a efortului şi tendinţa spre eforturi 
maximale. 

Caracterul ondulatoriu şi variat al 
eforturilor 

Caracterul ondulatoriu, după mărime şi după 
direcţionare prioritară, în diferite formaţiuni 
structurale din cadrul procesului de antrenament, 
începând cu ciclul anual şi terminând cu un 


microciclu, reprezintă cel mai important principiu 
al periodizării antrenamentului sportiv. Aplicarea 
acestuia stă la baza efectuării unui volum mare 
de activitate de antrenament şi la baza profilaxiei 
surmenajului (Platonov, 1997, 2005; Matveev, 1999), 
la baza legăturii organice reciproce dintre procesele 
de oboseală, refacere şi dezvoltare a efectului întârziat 
de antrenament (Poloquin, 1988; Stone şi alţii, 1999; 
Matveev, 1999, Platonov, 2005), a continuităţii 
raţionale în dezvoltarea calităţilor motrice şi 
formarea diferitelor laturi ale stării de pregătire 
a unui sportiv (Platonov, 2009; Jeliazkov, Daşeva, 
2011), la baza asigurării echilibrului dintre eforturile 
de antrenament şi factorii care asigură o refacere 
eficientă şi desfăşurarea reacţiilor de adaptare, 
profilaxia oboselii excesive şi supraantrenamentului 
(Plisk, 2004; Stone şi alţii, 2007 şi alţii). 

Specialiştii subliniază, pe bună dreptate, faptul 
că însăşi noţiunea de «periodizare» presupune un 
caracter ondulatoriu al eforturilor, atât în funcţie 
de mărime, cât şi după direcţionare (Kraemer, 2004; 
Pendlay, 2004; Bompa, Haff, 2009). 

O dinamică uniformă a eforturilor poate fi 
observată numai în ceea ce priveşte caracteristicile 
cele mai generale ale procesului de antrenament 
din cadrul unui macrociclu - numărul de ore 
alocate antrenamentului pe parcursul unei zile, 
numărul de lecţii dintr-un microciclu ş.a.m.d. O 
creşterea planificată a eforturilor pe parcursul unui 
an, după cei mai generali indicatori (numărul de 
lecţii, volumul de activitate în ore sau km etc.), se 
observă pe parcursul primelor patru etape din cadrul 
pregătirii multianuale. însă, imediat ce se vor lăsa în 
urmă cele mai generale caracteristici şi se va trece 
la o analiză aprofundată a conţinutului procesului 
de antrenament, caracterul ondulatoriu, în toate 
componentele sale, va deveni evident. Principiul 
caracterului ondulatoriu este adesea ilustrat prin 
oscilaţii ale volumului şi intensităţii activităţii pe 
parcursul unui macrociclu; undele volumului şi 
ale intensităţii sunt direcţionate în sensuri diferite, 
valorile mari ale volumului de activitate (de exemplu, 
în prima etapă din perioada pregătitoare) sunt însoţite 
de o intensitate relativ scăzută a acesteia; creşterea 
intensităţii, legată de mărirea ponderii mijloacelor 
de pregătire specială, va atrage după sine, în mod 
inevitabil, scăderea volumului de activitate. O astfel 
de abordare simplificată, prezentată în lucrările din 
anii 1950 - 1970, într-o anumită măsură a reflectat 
tendinţele caracteristice pentru acei ani în legătură 
cu conţinutul pregătirii generale şi speciale, în cadrul 
diferitelor perioade dintr-un macrociclu. Din păcate, 
în marea majoritate a manualelor, editate în ultimii 
ani (Bompa, 2002; Stone şi alţii, 2007; Watchen şi alţii, 
2008; Johnson şi alţii, 2009; G.Haff, E.Haff, 2012; şi 

alţii), ilustrarea conţinutului procesului de pregătire 
în diferite perioade din cadrul unui macrociclu se 
realizează la un nivel tot atât de primitiv, care nu mai 
corespunde în mod clar ideilor moderne cu privire la 
raportul dintre volumul şi intensitatea activităţii şi la 
posibilităţile principiului ciclicităţii. 

în practica modernă de pregătire a sportivilor 
de înaltă clasă, volumul de activitate de antrenament 
(în ore) este relativ stabil în diferite perioade ale unui 
macrociclu. Nu se observă, în mod clar, nici caracterul 
ondulatoriu al intensităţii activităţii. în multe ramuri 
sportive (de exemplu în canotaj, înot, patinaj), în 
cadrul procesului de pregătire de bază volumul 
mare de activitate cu intensitate relativ scăzută, 
care facilitează creşterea capacităţilor aerobe, este 
însoţit de un volum destul de mare de activitate cu 
direcţionare pe forţă şi pe forţă - viteză, efectuată 
la o intensitate ridicată şi care creează fundamentul 
corespunzător pentru pregătirea specială ulterioară, 
în continuare, în procesul de pregătire specială, 
folosirea pe scară largă a unor exerciţii cu intensitate 
crescută, care facilitează creşterea capacităţilor de 
viteză şi a rezistenţei speciale, de regulă, nu este 
legată de scăderea volumului total de activitate, 
întrucât este însoţită de creşterea volumului activităţii 
aerobe, de mică intensitate, cu caracter de refacere. 

Principiul caracterului ondulatoriu se bazează 
pe un mare număr de legităţi referitoare la influenţa 
specifică a eforturilor cu direcţionare diferită, 
la particularităţile de dezvoltare a oboselii şi de 
desfăşurare a reacţiilor de refacere, la influenţa 
cumulativă a eforturilor şi formarea efectului întârziat 
al antrenamentului, la raportul şi succesiunea 
activităţilor cu direcţionare prioritară diferită, la 
fenomenul transferului pozitiv şi negativ al acţiunilor 
de antrenament şi altele. 

în felul acesta, principiul referitor la caracterul 
ondulatoriu reprezintă un instrument de valorificare 
a multor legităţi care determină eficienţa procesului 
de perfecţionare sportivă: 

• a legităţilor referitoare la reacţiile organismului 
unui sportiv la exerciţiile de antrenament şi serii 
ale acestora, a celor referitoare la manifestarea 
adaptării rapide, la dezvoltarea proceselor de 
oboseală şi de refacere etc., ceea ce presupune un 
caracter ondulatoriu al eforturilor în cadrul efectuării 
programelor unor anumite lecţii şi microcicluri; 

• a legităţilor referitoare la influenţa totală şi 
cumulativă a eforturilor dintr-o serie de microcicluri, 
celor referitoare la legătura reciprocă dintre eforturile 
cu orientare diferită, la formarea efectului întârziat al 
antrenamentului, legităţi ce stau la baza caracterului 
ondulatoriu al eforturilor din cadrul mezociclurilor 
de antrenament; 

• a legităţilor care determină caracterul continuu 


al formării diferitelor laturi ale gradului de pregătire 
sportivă, atingerea şi păstrarea stării de mobilizare 
pentru competiţii şi a stării de pregătire la cel mai 
înalt nivel pentru starturi, dezvoltarea proceselor 
de adaptare de lungă durată, de dezadaptare 
şi readaptare, ceea ce se exprimă în caracterul 
ondulatoriu al eforturilor pe parcursul unui an de 
antrenament, al unui macrociclu, al perioadelor şi 
etapelor din cadrul acestora. 

Trebuie subliniat faptul că acest caracter 
ondulatoriu al eforturilor, exprimat în mod clar, nu 
se observă în toate etapele din cadrul perfecţionării 
multianuale, ci doar în acele dintre acestea în care se 
folosesc eforturi mari de antrenament şi care sunt 
legate de o oboseală profundă, de o perioadă destul 
de lungă de refacere, de formarea efectului întârziat 
al antrenamentului, de riscul de surmenaj. Bineînţeles 
că în aceste condiţii, în diferite formaţiuni structurale 
iese în evidenţă, în mod clar, caracterul ondulatoriu 
în dinamica mărimii eforturilor, în direcţionarea 
prioritară a acestora, cât şi în interacţiunea dintre 
elementele structurii procesului de pregătire, 
chemate să stimuleze reacţiile de adaptare, şi 
elementele în care se rezolvă problemele legate 
de odihnă şi de refacere. Astfel de fenomene pot 
apărea începând cu etapa a treia din cadrul pregătirii 
multianuale - etapa de pregătire de bază specializată 
- şi, într-o măsură deplină, se manifestă în etapele de 
pregătire pentru cele mai înalte rezultate şi în cele 
de valorificare maximă a capacităţilor individuale, 
în ceea ce priveşte primele două etape din cadrul 
perfecţionării multianuale (cele de pregătire iniţială 
şi preliminară de bază), aici caracterul ondulatoriu ori 
nu este exprimat deloc, întrucât are loc o pregătire 
planificată tehnică şi funcţională complexă, care 
nu este legată de eforturi maximale, ori este legată 
de unele variaţii neînsemnate ale direcţionării 
prioritare a programelor unor lecţii sau de o 
scădere neînsemnată a efortului şi de modificarea 
direcţionării acestuia înainte de competiţii. 

Specificul diferitelor ramuri ale sportului îşi 
impune cerinţele proprii în legătură cu caracterul 
ondulatoriu al eforturilor. în mod special, în ramurile 
sportive de forţă - viteză (atletică grea, săriturile şi 
aruncările din atletica uşoară şi altele), în ramurile de 
fond din atletica uşoară sau din schi, care se remarcă 
printr-o limitare relativă a factorilor ce determină 
nivelul pregătirii, caracterul ondulatoriu se defineşte, 
în principal, prin oscilaţiile mărimii eforturilor, 
prin îmbinarea eforturilor de antrenament şi celor 
de competiţie cu programele care au caracter 
de refacere. însă în acele ramuri sportive, în care 
numărul factorilor ce determină rezultatul sportiv 
este mult mai mare (ramurile sportive cu coordonare 
complexă, poliatlonul, luptele corp la corp, jocurile 

sportive, disciplinele din cadrul ramurilor ciclice, care 
impun mobilizarea potenţialului tuturor sistemelor 
de asigurare cu energie), manifestarea caracterului 
ondulatoriu al eforturilor este, de asemenea, 
substanţial mai mare, ceea ce este legat de acţiunea 
prioritară asupra formării unui număr mare de 
componente referitoare la diferite laturi ale pregătirii. 

Caracterul variat al eforturilor este determinat 
de diversitatea mare a obiectivelor antrenamentului 
sportiv, de necesitatea dirijării capacităţii funcţionale 
a sportivilor şi a proceselor de refacere în cadrul 
diferitelor formaţiuni structurale ale procesului de 
antrenament. Un spectru larg de metode şi mijloace 
ale antrenamentului sportiv, care asigură acţiuni 
multidirecţionale asupra organismului sportivului, 
folosirea unor eforturi diferite ca mărime în cadrul 
lecţiilor de antrenament şi în diviziunile acestora, în 
micro- şi mezocicluri, cât şi în formaţiunile structurale 
mai mari, determină variaţia eforturilor în cadrul 
procesului de antrenament. 

Caracterul variat al eforturilor permite să se 
asigure o dezvoltare în toate planurile a calităţilor 
care determină nivelul rezultatelor sportive, cât 
şi al unor componente ale acestora. Aceasta 
facilitează creşterea capacităţii funcţionale în timpul 
efectuării unor anumite exerciţii, programării unor 
antrenamente şi microcicluri, mărirea volumului 
total de activitate, intensificarea proceselor de 
refacere şi profilaxia fenomenului de extenuare şi de 
suprasolicitare a sistemelor funcţionale. 

O mare importanţă are acest principiu şi pentru 
formarea sistematică şi raţională a diferitelor laturi 
ale măiestriei sportive şi a diferitelor calităţi fizice în 
cadrul unui macrociclu de antrenament. De exemplu, 
un proces organizat raţional pentru perfecţionarea 
tehnică presupune luarea în considerare a 
legăturii reciproce complexe dintre deprinderile şi 
calităţile motrice. Creşterea gradului de pregătire 
fizică impune transformarea concomitentă şi 
perfecţionarea deprinderilor motrice, aducerea 
acestora în concordanţă cu nivelul în schimbare al 
calităţilor motrice. 

Adepţii aşa numitului sistem de periodizare 
a pregătirii anuale de tip bloc consideră că această 
contradicţie trebuie să fie eliminată printr-o 
direcţionare principial diferită a blocurilor de 
antrenament - blocul de pregătire tehnică trebuie să 
fie organizat după blocul de pregătire fizică specială, 
după atingerea unui nivel ridicat de dezvoltare a 
calităţilor motrice (Verhoşanski, 1985, 2005, Issurin, 
2010). După opinia noastră, aceasta reprezintă o 
abordare greşită, din punct de vedere principial, 
atât în ceea ce priveşte procesul de pregătire fizică 
specială, cât şi procesul de pregătire tehnică, din 
cauză că nu este clar cum poate fi organizat în mod 


raţional procesul de dezvoltare a calităţilor motrice 
speciale, în afara cadrului procesului de perfecţionare 
tehnică. Plisk şi Stone (Plisk, Stone, 2003) recomandă 
o strategie de periodizare, potrivit căreia, în 
diferite blocuri se modifică succesiv direcţionarea 
antrenamentului, cu folosirea unor eforturi limită. La 
început, se planifică blocul de pregătire direcţionat 
spre dezvoltarea forţei, iar după aceea - a calităţilor 
de viteză. Aceasta este o recomandare ciudată, 
întrucât este bine cunoscut faptul, că o pregătire de 
forţă intensă unidirecţionată, nesusţinută de diferite 
exerciţii cu caracter de viteză şi coordonare, este în 
măsură să coboare în mod serios nivelul aptitudinilor 
de viteză ale sportivului, să distrugă legăturile 
reciproce dintre componentele de forţă, viteză, de 
coordonare şi cele tehnice ale pregătirii. 

Această contradicţie trebuie înlăturată nu prin 
intermediul unei formări succesive a diferitelor laturi 
ale măiestriei sportive şi prin dezvoltarea unor calităţi 
dinamice sau altora, ci pe baza variaţiei mijloacelor de 
perfecţionare fizică şi tehnică, în cadrul unei legături 
reciproce organice dintre procesele de dezvoltare 
a calităţilor fizice, de formare şi perfecţionare a 
deprinderilor motrice. Printre altele, după cum, pe 
bună dreptate, a subliniat L.P. Matveev (1964, 2010), 
în prima etapă a perioadei pregătitoare dezvoltarea 
deprinderilor motrice trebuie să fie realizată, în 
principal, prin formarea unui cerc larg de deprinderi 
şi aptitudini, determinate de specificul ramurii 
sportive. Cu cât este mai larg cercul de aptitudini 
motrice, pe are le posedă un sportiv, cu atât sunt mai 
favorabile premisele pentru însuşirea unor forme 
noi de activitate motrică şi de perfecţionare a celor 
asimilate anterior. Rezerva bogată de aptitudini şi 
de deprinderi motrice, acumulate în prima parte a 
perioadei pregătitoare, ca urmare a folosirii diferitelor 
exerciţii cu caracter tehnic, uşurează şi accelerează 
procesul de perfecţionare tehnică specială, pe 
parcursul celei de-a doua etape, din cadrul perioadei 
pregătitoare şi în perioada competiţională, asigurând 
o legătură organică reciprocă dintre tehnica sportivă 
şi calităţile motrice. 

Este pe deplin logic faptul că o astfel de abordare 
nu numai că nu exclude, dar şi presupune creşterea 
ponderii de mijloace cu o anumită direcţionare în 
diferite componente structurale ale procesului de 
antrenament,în scopul stimulării selectivea reacţiilor 
de adaptare care determină nivelul de dezvoltare a 
unei anumite calităţi motrice sau de formare a unor 
componente concrete ale măiestriei tehnico-tactice. 
însă, astfel de manifestări ale variaţiei nu trebuie 
să depăşească limitele, dincolo de care se întrerup 
legăturile legice dintre diferitele componente ale 
pregătirii sportivului. 

Caracterul ciclic al procesului de 
pregătire 

Caracterul ciclic al procesului de pregătire sportivă se 
manifestă într-o repetare sistematică a unor unităţi 
structurale, relativ încheiate, din cadrul procesului 
de antrenament - lecţii separate, microcicluri, 
mezocicluri, perioade, macrocicluri etc. 

Caracterul ciclic al procesului de pregătire este 
determinat atât de legităţile de formare a măiestriei 
sportive, cât şi de sistemul de competiţii relativ stabil, 
care se repetă în cadrul unor cicluri de un an, de doi 
sau de patru ani. Legităţile care reflectă desfăşurarea 
reacţiilor de adaptare, ca rezultat al antrenamentului 
cu o anumită direcţionare, continuitatea obiectivă a 
direcţionării prioritare a procesului de antrenament, 
legăturile dintre efort, oboseală şi refacere, dintre 
efort, acţiunea cumulativă a acestuia şi efectul 
întârziat de antrenament dau naştere necesităţii 
unei organizări ciclice a procesului de pregătire 
şi a delimitării, în cadrul acestuia, a diferitelor 
tipuri de formaţiuni structurale - a microciclurilor, 
mezociclurilor, etapelor, perioadelor, macrociclurilor, 
ciclurilor anuale şi ciclurilor de patru ani. 

Repetarea ciclică şi suficient de stabilă 
a competiţiilor de niveluri diferite, în cadrul 
perioadelor de timp de un an, doi ani sau trei ani, 
impune necesitatea de a organiza pregătirea în 
cadrul unor cicluri cu durată corespunzătoare, în care 
este asigurată dezvoltarea planificată a măiestriei 
sportive şi atingerea celor mai înalte rezultate la 
principalele competiţii. însă datele principalelor 
competiţii reprezintă doar punctele de plecare 
pentru structurarea procesului de pregătire. în ceea 
ce priveşte diferitele elemente ale procesului de 
pregătire (macrocicluri, perioade, etape, mezocicluri), 
structura şi conţinutul acestora sunt determinate, în 
primul rând, de legităţile privind formarea celei mai 
înalte măiestrii sportive şi găsirea compromisului 
între pregătirea construită raţional pentru 
principalele competiţii şi necesitatea participării la un 
număr mare de competiţii de importanţă mai mică. 
Practica ultimilor ani, datele cercetărilor ştiinţifice 
ne atestă faptul că, de exemplu, în atletica uşoară, 
canotaj, înot, în diferite tipuri de lupte şi în alte 
ramuri sportive, o organizare raţională a pregătirii 
sportivilor de înaltă performanţă pentru principalele 
competiţii (campionate mondiale, Jocuri Olimpice 
etc.), pe baza continuităţii şi a legăturii organice 
reciproce dintre diferite cicluri, poate fi asigurată, 
cu condiţia participării la 6-8, maximum la 10-12 
competiţii, cu o durată totală de maximum 20-30 de 
zile. în acest caz, formarea legică a măiestriei sportive, 
orientată spre atingerea celui mai înalt rezultat la 
principalele competiţii dintr-un an, poate fi îmbinată 


cu o activitate competiţională destul de eficientă. 
Tendinţa de a lărgi excesiv practica competiţională 
va conduce, în mod inevitabil, la dereglarea structurii 
şi a conţinutului pregătirii pentru principalele 
competiţii, va reduce probabilitatea de atingere a 
unor rezultate individuale maxime la acestea. 

în acest sens, este deosebit de elocventă 
experienţa din practica sportivă înaintată. De 
exemplu, profesionalizarea şi comercializarea 
intensivă şi nesistematică a atleticii uşoare, la 
sfârşitul anilor 1980-1990 şi extinderea calendarului 
diferitelor competiţii comerciale care le-au însoţit 
au condus la faptul că activitatea competiţională a 
sportivilor specializaţi în diferite ramuri ale atleticii 
uşoare a crescut brusc, în unele cazuri de două ori, 
numărul de concursuri anuale a ajuns la 20-25 şi 
chiar mai multe (fig. 4.1). 

Cu timpul a devenit limpede faptul că activitatea 
competiţională excesivă influenţează în mod 
negativ asupra calităţii pregătirii şi asupra nivelului 
de performanţă al sportivilor, a redus în mod brusc 
probabilitatea de atingere de către aceştia a celor mai 
bune rezultate la cele mai prestigioase competiţii, 
în special la campionatele mondiale şi la Jocurile 
Olimpice. Au devenit o raritate evoluţiile la care se 
ating recorduri mondiale. 

Asociaţia Internaţională a Federaţiilor de 
Atletism, alarmată de o astfel de situaţie, a pus 
ordine în sistemul de competiţii, înainte de toate în 
sistemul competiţiilor comerciale, asigurând un înalt 
rating, atracţie comercială şi popularitate pentru 
cele mai importante dintre acestea. Concomitent, a 
crescut brusc importanţa succeselor la campionatele 
mondiale şi, în mod deosebit, la Jocurile Olimpice. 
Sportivii şi antrenorii s-au convins de faptul că o 
pregătire nesistematică şi haotică şi participarea la 
un mare număr de competiţii, adesea la un interval 
de 3-5 zile între ele şi cu zboruri pe distanţe lungi 
nu numai că au exercitat o influenţă negativă 
asupra rezultatelor sportive, dar în acelaşi timp au 
ridicat brusc probabilitatea de producere a unor 
traumatisme şi boli profesionale, de reducere a 
perioadei de participare la nivelul celor mai înalte 
performanţe. Ca urmare a acestui fapt, în ultimii 
ani, numărul de competiţii la care participă cei mai 
importanţi atleţi s-a redus substanţial şi s-a apropiat 
de cel optim - 10-15, cu o durată totală de până la 
30 de zile. Un asemenea număr de competiţii, după 
cum ne demonstrează practica, nu doar pentru 
atletica uşoară, dar şi pentru o serie de alte ramuri 
sportive, permite o planificare raţională a procesului 
de pregătire anuală, armonizarea organică a acestuia 
cu sistemul competiţional. 

Principalele prevederi metodice care decurg din 
principiul ciclicităţii în organizarea antrenamentului 

FIGURA 4.1 — Numărul competiţiilor la cei mai puternici sportivi din lume [a — bărbaţi, b — femei), care se specializează în 
diferite ramuri din atletica uşoară: m — anii 1971-1980, — anii 1981-2000; — anii 2001-2011 . (Kozlova, 2012) 


impun următoarele: 

• să se pornească de la necesitatea repetării 
sistematice a elementelor acestuia şi modificarea 
concomitentă a conţinutului acestora,în conformitate 
cu legităţile referitoare la procesul de pregătire; 

• oriceelement din procesul de pregătiretrebuie 
să fie văzut într-o legătura reciprocă a acestuia cu 
componentele mai mari sau mai mici din structura 
procesului de antrenament; 

• să se realizeze alegerea mijloacelor de 
antrenament, caracterul şi mărimea eforturilor în 
conformitate cu cerinţele etapelor şi perioadelor de 
pregătire, care alternează într-un mod legic, găsindu- 
le acestora locul corespunzător în structura ciclurilor 
de antrenament (Matveev, 2010). 

Unitatea şi legătura reciprocă dintre 
structura activităţii competiţionale 
şi structura pregătirii 

La baza acestui principiu stau legităţile care reflectă 
structura, legătura reciprocă şi unitatea dintre 
activitatea de antrenament şi cea competiţională. 

O organizare raţională a procesului de 
pregătire presupune direcţionarea strictă a acestuia 
spre formarea unei structuri optime de activitate 
competiţională, care să asigure desfăşurarea eficientă 
a luptei competiţionale, atingerea modelului ales de 
activitate competiţională. Acest lucru este posibil 
doar dacă avem nişte imagini clar desfăşurate 
referitoare la factorii care determină o activitate 
competiţională eficientă, la legăturile reciproce 
dintre structura activităţii competiţionale şi cea a 
pregătirii. Din aceste considerente, este necesar să 


înţelegem în mod clar raporturile de subordonare 
dintre componentele activităţii competiţionale şi 
cele ale pregătirii: 

• activitatea competiţională este o caracteristică 
integrală a pregătirii unui sportiv; 

• trebuie avute în vedere componentele de 
bază ale activităţii competiţionale (startul, viteza pe 
diferite sectoare ale distanţelor, finişul - în ramurile 
ciclice ale sportului, cele mai importante elemente 
tehnico-tactice - în jocurile sportive, luptele corp 
la corp, ramurile sportive cu un grad complex de 
coordonare şi altele); 

• calităţile integrale care determină eficienţa 
acţiunilor sportivului în timpul executării principalelor 
componente ale activităţii competiţionale; 

•posibilităţile de viteză şi de forţă, cele de 
rezistenţă specială; 

• principalii parametri şi principalele 
caracteristici funcţionale care determină nivelul de 
dezvoltare a unor calităţi integrale (de exemplu, 
referitor la rezistenţa specială, aceştia sunt indicatorii 
de putere şi de capacitate ai sistemelor de asigurare 
a energiei, ai economicităţii funcţionale, ai stabilităţii 
şi mobilităţii în activitatea sistemelor funcţionale de 
bază etc); 

•indicatorii particulari care determină nivelul 
parametrilor şi caracteristicilor funcţionale de bază 
(de exemplu, în ceea ce priveşte consumul maxim de 
oxigen - caracteristica integrală a puterii sistemului 
aerob de asigurare cu energie - aceşti indicatori 
reprezintă procentul de fibre cu contracţie lentă, 
volumul inimii, debitul cardiac, capacitatea reţelei 
capilare, activitatea enzimelor aerobe şi altele. 

O astfel de abordare permite punerea în ordine a 

procesului de dirijare, legarea strânsă a structurii 
activităţii competiţionale cu structura pregătirii 
corespunzătoare acesteia, cu metodica de 
diagnosticare a posibilităţilor funcţionale ale 
sportivilor, cu caracteristicile modelelor pentru 
anumite niveluri, cu sistemul de mijloace şi metode 
destinate perfecţionării componentelor pregătirii şi 
ale activităţii competiţionale (Platonov, 2002). 

Un moment important în realizarea acestui principiu 
îl reprezintă modelarea prealabilă a activităţii 
competiţionale în procesul de pregătire pentru 
aceasta. în această situaţie este vorba nu numai 
despre o previziune mentală a unui model calculat, 
ci şi de o modelare practică, exprimată într-o 
reproducere reală de către sportiv a parametrilor 
prognozaţi (model) din activitatea ulterioară, prin 
intermediul unor exerciţii de pregătire specială, 
legată de anumite componente ale activităţii 
competiţionale, iar apoi şi în forme unitare. (Matveev, 
2010 ). 

Acest principiu determină o direcţionare prioritară 
a procesului de pregătire, raportul mijloacelor care 
favorizează formarea diferitelor componente ale 
măiestriei sportive. Deja, în etapele timpurii ale 
perfecţionării multianuale, conţinutul pregătirii, în 
mare măsură, este orientat spre crearea premiselor 
necesare pentru o activitate competiţională eficientă 
într-o ramură sportivă concretă. în etapa pregătirii 
speciale de bază şi în toate etapele ulterioare, 
volumul mijloacelor cu orientare de pregătire 
specială, în special a celor apropiate la maximum de 
specificul activităţii competiţionale, creşte în mod 
constant. Perfecţionarea selectivă a multitudinii de 
componente care asigură succesul în activitatea 
competiţională este armonizată în mod organic 
cu mijloacele de acţiune integrală care reunesc 
într-un tot unitar toate componentele pregătirii 
sportivului în condiţiile caracteristice unei activităţi 
competiţionale eficiente. 

în mod similar,înfiecare macrociclu,seasigură unitatea 
şi legătura reciprocă dintre structura activităţii 
competiţionale şi structura pregătirii. La începutul 
ciclului se realizează dezvoltarea diferitelor calităţi 
şi capacităţi, care asigură premisele necesare unei 
pregătiri speciale eficiente. După aceea, pregătirea 
capătă un caracter tot mai specific, armonizându- 
se cu cerinţele activităţii competiţionale viitoare. 
Creşte rolul pregătirii integrale, bazată pe modelarea 
diferitelor componente ale activităţii competiţionale, 
cât şi al practicii competiţionale active, subordonată 
obiectivului de atingere planificată a parametrilor 
model ai unei activităţi competiţionale unitare. 


Unitatea şi legătura reciprocă 
dintre procesul de antrenament şi 
activitatea competiţională cu factori 
din afara cadrului de antrenament 

în sportul modern, obţinerea celor mai 
înalte rezultate sportive, într-o măsură tot mai 
mare, este determinată de aşa numiţii factori 
extra-competiţionali şi factori din afara cadrului 
antrenamentului. Acest fapt este determinat de 
multe cauze. în primul rând, cu fiecare an ce trece, 
rămân tot mai puţine rezerve pentru creşterea 
eficienţei procesului de antrenament, pe baza folosirii 
mijloacelor şi metodelor de antrenare tradiţionale. 
Acest fapt este întru totul justificat. întrucât 
numeroasele cercetări de anvergură din sfera teoriei 
şi metodicii referitoare la pregătirea sportivilor şi din 
multe discipline înrudite (kineziologie, morfologie 
sportivă, fiziologie, biochimie, medicină sportivă, 
psihologia sportului şi altele) şi implementarea 
rezultatelor acestora în practică lasă tot mai puţine 
posibilităţi pentru creşterea rezultatelor sportive pe 
seama mijloacelor şi metodelor de perfecţionare 
a măiestriei tehnico-tactice, creşterea nivelului de 
pregătire fizică şi psihologică, cât şi a eficienţei de 
organizare a diferitelor elemente structurale ale 
procesului de antrenament. în al doilea rând, în 
ultimele decenii, într-o măsură tot mai mare, se 
manifestă tendinţa spre creşterea eficienţei sportive 
pe seama unor factori externi (inventarul şi diferite 
aparate şi echipamente sportive, forma sportivă, 
mijloacele permise şi interzise de stimulare a eficienţei 
activităţii de antrenament şi celei competiţionale, 
pregătirea la altitudini mari şi medii, complexele 
de antrenament şi de diagnosticare şi altele) şi, în 
sfârşit, în al treilea rând, comercializarea excesivă 
şi politizarea sportului conduc la introducerea în 
sfera de pregătire şi activitatea competiţională 
a sportivilor a celor mai înaintate realizări ale 
progresului tehnico-ştiinţific, fapt determinat de o 
atenţie acută faţă de dezvoltarea acestuia, din partea 
oamenilor de stat din diferite ţări, de tendinţa celor 
mai mari firme producătoare nu numai de a extinde 
producţia şi sortimentele de mărfuri pentru sport, 
cât şi de a identifica rezultatele activităţii proprii 
cu dezvoltarea sportului de înaltă performanţă, cu 
creşterea recordurilor sportive, cu măiestria unor 
sportivi renumiţi. 

în felul acesta devine evidentă necesitatea 
delimitării unui nou principiu cu privire la pregătirea 
sportivă - principiul unităţii şi legăturii reciproce 
dintre procesul de antrenament şi activitatea 
competiţională cu factorii extracompetiţionali şi 
cu cei din afara cadrului de antrenament. Acest 
principiu presupune luarea în considerare a creşterii 

performanţelor sportive pe seama: 

• aplicării mijloacelor de refacere şi de stimulare 
a capacităţii funcţionale a sportivului; 

• folosirii dietelor speciale, care corespund 
specificului ramurii sportive şi particularităţilor de 
pregătire a sportivilor; 

• aplicării antrenamentelor la altitudine medie, 
la mare altitudine şi antrenamentului artificial 
hipoxic; 

• eliminării dereglării ritmurilor circadiene, ca 
urmare a unor zboruri la mari distanţe spre locurile 
de pregătire şi de competiţii; 

• folosirii eficiente a inventarului sportiv şi a 
formei sportive; 

• utilizării unei aparaturi de înaltă precizie de 
diagnosticare şi control, a echipamentelor eficiente 
de antrenament. 

Se poate afirma cu încredere că nivelul 
performanţelor sportive în sportul modern, în egală 
măsură, este determinat de o pregătire sportivă 
eficientă, în făgaşul ei tradiţional şi de utilizarea 
complexă a posibilităţilor diferiţilor factori din afara 
cadrului de antrenament. 

Relaţia dintre procesul de pregătire 
şi profilaxia traumatismelor şi a 
îmbolnăvirilor 

Eforturile fizice şi psihice uriaşe, adesea 
amplificate de condiţiile complexe legate de climă şi 
starea vremii (caniculă, altitudine medie, altitudine 
mare), au condus la faptul că sportul modern s-a 
transformat într-o sferă de activitate extrem de 
periculoasă, care poate să provoace traumatisme. 
Traumatismele sportive şi îmbolnăvirile profesionale 
reduc în mod substanţial eficienţa activităţii de 
antrenament şi competiţionale, în multe cazuri 
frâng cariera sportivului, deseori conduc la părăsirea 
sportului de către cei mai înzestraţi dintre aceştia, 
iar în unele cazuri, la perturbări serioase ale stării de 
sănătate. Cercetările în domeniul acestei probleme ne 
demonstrează, în mod convingător, faptul că o mare 
parte dintre factorii de risc şi cauzele traumatismelor 
şi îmbolnăvirilor sportive se află în sfera pregătirii 
sportive şi reprezintă urmarea unei organizări 
neraţionale a procesului de antrenament, a unor 
eforturi excesive, a aplicării unor mijloace şi metode 
de pregătire cu risc de producere a traumatismelor, 
folosirea unui inventar şi aparaturii sportive de 
proastă calitate, folosirea dopingului şi altele. 

în felul acesta, un proces de pregătire organizat 
în mod raţional, alături de rezolvarea obiectivelor 
pregătirii fizice, tehnico-tactice, psihologice, trebuie 
să prevadă o activitate permanentă cu privire la 
profilaxia traumatismelor sportive şi a îmbolnăvirilor. 


Mai mult, a apărut necesitatea de a scoate în 
evidenţă profilaxia traumatismelor şi a îmbolnăvirilor 
profesionale (pe seama unor metode şi mijloace 
raţionale de pregătire sportivă) drept unul din 
principiile specifice ale pregătirii sportive. Realizarea 
acestui principiu prevede organizarea pregătirii şi a 
activităţii competiţionale, ţinând cont de rezolvarea 
acestei probleme. Accentul trebuie să fie pus pe 
îmbunătăţirea activităţii în următoarele direcţii: 

• asigurarea tehnico-materială şi organizatorică 
a activităţii de antrenament şi competiţionale; 

• organizarea pregătirii multianuale; 

• organizarea pregătirii anuale; 

• selectarea şi folosirea mijloacelor şi a 
metodelor de pregătire tehnico-tactică şi fizică, 
corecte din punct de vedere metodic; 

• luarea în consideraţie a condiţiilor legate de 
vreme, a celor climatice şi geografice pentru locurile 
de pregătire şi pentru competiţii; 

• compatibilitatea mijloacelor şi metodelor 
de pregătire, a eforturilor de antrenament şi 
competiţionale cu starea, posibilităţile funcţionale şi 
cu particularităţile individuale ale sportivului; 

• sistemul de alimentaţie, de mijloace de 
refacere şi de stimulare a capacităţii funcţionale, 
activizarea reacţiilor de adaptare; 

• controlul regulat asupra modului de 
desfăşurare a reacţiilor de adaptare rapidă, curentă 
şi de lungă durată, ca răspuns la eforturile de 
antrenament şi la cele competiţionale şi corectarea 
procesului de antrenament. 

înlăturarea factorilor de risc cu privire la 
traumatismele sportive şi la îmbolnăviri, în fiecare 
din direcţiile enumerate, reprezintă un mijloc 
eficient pentru creşterea performanţei sportivilor, 
garanţia pentru participări cu succes la competiţii, 
a unei cariere sportive de lungă durată şi a absenţei 
problemelor de sănătate, după terminarea acesteia. 

Principiile didactice şi aplicarea 
acestora în cadrul sistemului de 
pregătire a sportivilor 

în domeniul sportului sunt aplicate şi următoarele 
principii didactice generale: 

• principiul accesibilităţii — se asigură prin 
intermediul organizării procesului de instruire şi 
prin realizarea acestui proces în conformitate cu 
nivelul de pregătire, cu particularităţile de vârstă 
şi individuale ale celor care se pregătesc. Regulile 
clasice de realizare a acestui principiu (de la simplu 
la complex, de la cunoscut la necunoscut etc.) sunt 
completate de necesitatea de a se lua în considerare 
vârsta şi pregătirea participanţilor, capacitatea 
acestora pentru însuşirea de cunoştinţe noi. 

Prezentarea unui material accesibil pentru asimilare 
trebuie să fie îmbinată cu complexitatea acestuia, 
care impune mobilizarea capacităţilor de cunoaştere 
ale participanţilor, a facultăţii de gândire, a organelor 
de simţ; 

• principiul participării conştiente şi 
active — constă în necesitatea dezvoltării la 
participanţi a nevoii şi interesului pentru însuşirea 
cunoştinţelor. Realizarea acestui principiu se 
asigură printr-o înţelegere clară a scopurilor, 
obiectivelor şi importanţei activităţii preconizate, 
prin conştientizarea particularităţilor, a mijloacelor 
şi metodelor de pregătire utilizate, a legăturii logice 
dintre materialul nou şi cel însuşit anterior, prin 
dezvoltarea gândirii creatoare şi a independenţei 
participanţilor la pregătire, care se bazează pe o 
analiză detaliată a problemelor de instruire şi de 
pregătire, pe căutarea căilor alternative de rezolvare 
a acestora; 

• principiul intuiţiei — se bazează pe imaginile 
reale ale participanţilor cu privire la obiectul 
de studiu. Aplicarea acestui principiu, în cadrul 
pregătirii sportive, se asigură prin intermediul 
prezentării diferitelor scheme, exemple, modele care 
uşurează procesul de receptare, de memorare şi de 
reproducere a obiectelor şi fenomenelor, fixarea 
unor idei abstracte prin fapte şi exemple concrete, 
accentuarea atenţiei asupra însuşirilor celor mai 
importante şi esenţiale ale obiectelor şi fenomenelor, 
ceea ce permite evitarea dispersării atenţiei, 
concentrării acesteia asupra unor detalii secundare; 

• principiul pregătirii sistematice şi succesive — 
însuşirea succesivă de către participanţi a 
cunoştinţelor dintr-un anumit domeniu. Acest 
principiu se manifestă în împărţirea materialului 
studiat în nişte părţi logic finalizate, iar însuşirea 
fiecărei părţi a materialului într-o legătură reciprocă 
organică cu celelalte părţi, îmbinarea studierii 
materialului nou cu repetarea celui însuşit anterior, 
sintetizarea cunoştinţelor însuşite, unificarea 
acestora într-un sistem; 

• principiul durabilităţii — caracterizează acea 
particularitate a instruirii, în conformitate cu care 
însuşirea cunoştinţelor, a abilităţilor şi deprinderilor 
presupune conştientizarea detaliată a acestora şi 
o însuşire şi asimilare solide. Principiul durabilităţii 
impune studierea minuţioasă şi fixarea măiestriei 
însuşite. Realizarea acestui principiu se asigură 
printr-o organizare raţională a procesului de instruire, 
printr-un caracter activ şi printr-o atitudine conştientă 
a participanţilor la pregătire pentru însuşirea 
materialului; printr-o legătură reciprocă logică 
dintre diferitele părţi ale cunoştinţelor de însuşit; 
prin absenţa supraîncărcării în procesul de instruire, 
excluderea din cadrul acestuia a unor informaţii fără 


importanţă şi secundare, a materialului monoton şi 
neatractiv; prin aplicarea cunoştinţelor, aptitudinilor 
şi deprinderilor în practică. 

în literatura de specialitate din ţara noastră, 
atât pentru aspectele de teorie generală a pregătirii 
sportive, cât şi pentru problemele privind pregătirea 
sportivilor în diferite ramuri de sport, atenţia este 
îndreptată asupra principiilor de didactică generală 
şi asupra aplicării acestora în activitatea practică, 
însă, după cum a subliniat, pe bună dreptate, Iu. 
K. Gaverdovski (1991, 2007), foarte puţini autori 
conştientizează faptul că aceste principii generale 
reprezintă doar baza pentru elaborarea unor variante 
speciale de didactică pentru fiecare sferă concretă de 
activitate, în special pentru una atât de specifică cum 
este sfera sportului. 

Este binecunoscut faptul că dezvoltarea 
principiilor didactice s-a realizat, în principal, în 
legătură cu obiectivele unei instruiri formative. în 
acelaşi timp, în domeniul sportului, partea de bază 
a instruirii se realizează la nivelul motor, cu folosirea 
pe scară largă a unor termeni şi noţiuni din fiziologie, 
psihologie, biomecanică, iar instruirea pentru nişte 
acţiuni dinamice complexe, dezvoltarea calităţilor 
dinamice, perfecţionarea tacticii se realizează, în mare 
măsură, pe o altă bază decât însuşirea disciplinelor 
de învăţământ din programa şcolară sau din cea 
pentru instituţiile de învăţământ superior. Din aceste 
motive, principiile didactice impun un proces de 
înţelegere, de concretizare şi regândire, în funcţie de 
obiectivele sportului modern. O astfel de abordare 
a fost realizată într-o serie de lucrări teoretice de 
sinteză (Ozolin, 1970, Harre, 1971; Matveev, 1999, 
2010; Platonov, 1997, 2004; Jeliazkov, Daşeva, 2002, 
2011; Gaverdovski, 1991,2007). 

Unul dintre exemplele de adaptare cu succes a 
principiilor didactice la necesităţile sportului modern 
este reprezentat de tezele şi regulile didactice 
speciale, elaborate de către lu.K. Gaverdovski (1991, 
2007), care reflectă suficient de amplu principiile 
didactice generale, cât şi legităţile importante 
pentru practica sportului. Deşi toate aceste teze şi 
reguli sunt legate de către autor de sistemul instruirii 
prin exerciţii sportive, ele sunt actuale nu numai 
pentru procesul de instruire, dar şi pentru întregul 
sistem de pregătire, inclusiv pentru dezvoltarea unor 
calităţi dinamice, pentru perfecţionarea pregătirii 
tehnice şi psihice, creşterea posibilităţilor diferitelor 
organe şi sisteme ale organismului unui sportiv etc. 
în continuare, prezentăm cele mai importante teze şi 
reguli dintre acestea. 

Caracterul oportun şi practic. Instruirea trebuie 
să aibă un caracter care presupune un scop. Este 
necesară o concordanţă între toate componentele 
de bază ale instruirii, în mod special, între elementele 

metodice şi programatice şi scopurile apropiate 
şi, mai ales, cele îndepărtate ale pregătirii. Scopul 
suprem al instruirii pentru fiecare exerciţiu îl 
reprezintă avansarea metodică către exerciţii mai 
complexe, mai perfecţionate din punct de vedere 
tehnic, calitatea însuşirii acestora determinând în 
viitor clasa sportivului. Activitatea pentru dezvoltarea 
mişcării trebuie să fie şi practică, aplicată. Trebuie 
eliminat tot ceea ce nu are perspectivă, apreciind în 
mod clar în ce situaţie concretă fiecare exerciţiu nou, 
făcut în mod conştient ca obiect al muncii, poate să 
devină util în prezent sau în viitor. 

Gradul de pregătire. Antrenorul trebuie să fie 
gata oricând pentru a lucra la exerciţii concrete cu 
sportivul, având cunoştinţe profesionale, aptitudini 
şi deprinderi. La rândul său, sportivul trebuie să 
posede o pregătire necesară şi suficientă pentru 
ca, în situaţia respectivă instruire, să se aştepte la 
succes. Acest fapt se referă, atât la pregătirea de bază 
a acestuia (performanţa, nivelul stării de pregătire), 
cât şi la starea funcţională, capabilă să se modifice în 
mod vizibil pe parcursul unei lecţii. 

Dirijare şi control. Instruirea trebuie organizată 
ca un sistem cu legături reciproce dezvoltate între 
antrenor şi sportiv, în caz contrar, aceasta are un 
caracter dezorganizat, incontrolabil. O componentă 
necesară a dirijării procesului de instruire o reprezintă 
controlul curent. Chiar şi în acele cazuri, în care, 
în timpul activităţii la unele exerciţii sunt admise 
elemente cu caracter spontan, rezultatele curente 
ale pregătirii trebuie să rămână sub controlul atât al 
antrenorului, cât şi al sportivului. 

Motivaţia pozitivă. Instruirea cu succes, în 
special în cazul unor exerciţii complexe, nu este 
posibilă fără o stimulare psihologică corespunzătoare 
pentru lucru. Imboldul primar pentru activitatea 
la tipul ales de exerciţii fizice este determinat de o 
selecţie şi orientare corecte. Menţinerea interesului 
pentru o activitate continuă şi instruirea simultană 
reprezintă obiectivul de bază al antrenorului, în 
special, în cadrul pregătirii unor sportivi care se află 
în procesul de maturizare, în a căror viaţă apar, în 
mod inevitabil, motive de comportament care pot 
împiedica o pregătire eficientă. 

Caracterul sistematic. Procesul eficient de 
însuşire a unui material nou este posibil doar 
în condiţiile unei activităţi care are un caracter 
sistematic şi ordonat, cu o alternare raţională a 
activităţii şi odihnei. Un regim corect de activitate 
permite să se organizeze procesul de pregătire 
în strictă conformitate cu legităţile de adaptare 
a organismului unui sportiv la eforturile de 
antrenament şi competiţionale. 

«Exactitatea» semantică şi perceptivă. 
Subliniază importanţa nu numai a imaginii vizuale 


a mişcării, ci şi a întregii imagini conceptuale, care 
include în sine atât informaţia semantică, referitoare 
la mişcare, cât, în mod deosebit, imaginea senzorio- 
motrică «culeasă» în procesul de instruire pe întregul 
câmp perceptiv care intră în acţiune în timpul 
executării unui anumit exerciţiu. 

Caracterul planificat şi treptat. învăţarea unui 
exerciţiu complex trebuie să respecte o anumită 
strategie, iar alegerea acesteia să se facă la momentul 
oportun şi să fie determinată de gradul de pregătire 
al participantului, în conformitate cu scopul ales de 
către acesta. Tactica de instruire este aleasă în mod 
operativ în cursul activităţii concrete la mişcarea 
respectivă. Programul de instruire trebuie să asigure 
o creştere în trepte a complexităţii şi a dificultăţii 
temelor. 

Dinamism şi progres. Procesul de instruire, 
apreciat după rezultatele sale reale, trebuie să 
meargă tot timpul înainte, fără să admită stagnări, 
întreruperi care apar adesea nu numai din cauza unei 
alegeri incorecte, din punct de vedere principial, a 
metodelor şi mijloacelor de instruire, ci şi din cauza 
caracterului monoton al acestora, când metodele şi 
procedeele eficiente anterior, aplicate la situaţia nouă 
de instruire, îşi pierd valabilitatea, dar, din inerţie, 
continuă să fie folosite de către antrenor. Acest 
lucru nu numai că îndepărtează rezultatul final al 
instruirii, dar, în acelaşi timp, conduce la o memorare 
nocivă a unor forme de instruire intermediare. în 
felul acesta, un proces de activitate construit corect 
impune nu doar concordanţa dintre metodologia de 
instruire şi obiectivele curente ale acesteia, dar şi o 
rotire, la timpul potrivit, a metodelor, procedeelor şi 
mijloacelor de instruire. 

Excesul funcţional şi siguranţa funcţională. Un 

proces eficient de învăţare a mişcărilor presupune 
libertatea de variaţie a parametrilor de bază ai 
acestora, incluzând posibilitatea unor acţiuni sigure, 
în condiţiile unei încordări crescute, de mobilizare 
înaltă sau maximă a resurselor dinamice şi psihice. 
Numai în cazul îndeplinirii acestei cerinţe este 
posibilă o dirijare suficient de flexibilă a mişcării, 
necesară ca o condiţie de căutare a formelor potrivite 
pentru acţiunea motrică. în legătură cu acest fapt, 
este necesar să se sublinieze necesitatea de creare la 
sportivi a unei rezerve de resurse motrice, care oferă 
«libertate de manevră» în dirijarea activităţii motrice. 
Această prevedere acţionează, de asemenea, şi în 
stadiul de exploatare în practică a mişcării însuşite 
anterior, întrucât efectuarea exerciţiului trebuie să 
rămână suficient de sigură, în condiţii de oboseală şi 
de prezenţă a diferiţilor factori perturbatori. 

Durabilitate şi plasticitate. Legăturile 
elaborate atât în procesul de învăţare, cât şi la 
terminarea învăţării mişcărilor trebuie să fie fixate 

la un nivel suficient. Este cunoscut faptul că 
proprietatea caracteristică necesară unei deprinderi 
motrice formate o reprezintă automatizarea unei 
părţi din acţiuni. în acelaşi timp, un grad excesiv de 
automatizare a elementelor deprinderii va conduce 
la o serie de neajunsuri: deprinderea devine viciată, 
se supune greu unor corecţii, dezvoltării. Tinzând 
către o durabilitate suficientă a deprinderilor motrice, 
trebuie să păstrăm pentru aceasta şi caracteristicile 
plasticităţii necesare, care se obţine, printre 
altele, printr-un antrenament variat. Durabilitatea 
deprinderii trebuie deosebită de siguranţa acesteia, 
întrucât durabilitatea reprezintă o caracteristică a 
gradului de formare a mecanismului nervos central 
al deprinderii motrice, iar prin siguranţă trebuie 
înţeleasă prezenţa rezervei funcţionale pentru nişte 
acţiuni motrice de succes. 

Accesibilitate şi complexitate stimulatoare. 
Materialul propus pentru însuşire trebuie să fie 
accesibil, dar şi suficient de solicitant. Exerciţiul 
trebuie să fie suficient de uşor ca să garanteze o 
activitate liberă, neforţată la însuşirea lui, dar, în 
acelaşi timp, trebuie să fie destul de greu ca să 
provoace capacităţile executantului, stimulându-l 
prin aceasta pentru mobilizarea totală a posibilităţilor 
sale fizice, psihice şi intelectuale. 

Instruirea individualizată în colectiv. 
Interacţiunea sportivilor într-un colectiv este 
importantă nu numai în legătură cu momentele 
educative, dar şi pentru faptul că facilitează schimbul 
util de informaţii, importante pentru instruire, ajută 
să se organizeze ajutorul reciproc tehnic, aplicarea 
metodelor de lucru în grup. Trebuie subliniat, de 
asemenea, că atmosfera de concurenţă care apare, 
în mod inevitabil, într-un colectiv de sportivi de 
aproximativ aceeaşi performanţă exercită o influenţă 
pozitivă asupra atitudinii faţă de muncă a acestora, 
facilitează îndeplinirea acesteia mai eficient, creşterea 
nivelului capacităţii funcţionale. 

Unitatea formal-euristicâ. Ca orice proces 
constructiv, învăţarea mişcărilor trebuie să se 


bazeze pe unitatea dintre tradiţie şi inovaţie. Pe de 
o parte, este important ca antrenorul să ştie tot ce 
a fost cunoscut înainte cu privire la învăţarea acelei 
mişcări şi să fie în măsură să aleagă din aceste 
informaţii esenţialul, iar pe de altă parte, în legătură 
cu tot ce este general acceptat trebuie să existe 
un scepticism sănătos, o critică raţională, fără care 
nu se poate produce înnoirea. în acest sens, între 
tradiţii şi caracterul inovator trebuie păstrat un 
echilibru dialectic, a cărui perturbare conduce la 
extreme regretabile. Preponderenţa tradiţiilor face 
ca activitatea să fie conservatoare, închisă pentru idei 
noi; exagerarea în direcţia radicalismului şi în direcţia 
caracterului inovator excesiv va conduce la pierderea 
fundamentelor necesare. 

Unitatea raţional-ştiinţifică şi intuitiv- 
empiricâ. Metodica de învăţare a mişcărilor, în 
mod normal, se bazează pe date ştiinţifice veridice 
şi, în acest sens, trebuie să fie raţională. Practica 
demonstrează faptul că multe dificultăţi din 
activitatea de instruire şi antrenament se explică prin 
profesionalismul insuficient al antrenorilor, prin slaba 
cunoaştere a tezelor ştiinţifico-metodice. însă datele 
ştiinţifice pe care noi le avem la dispoziţie (chiar 
dacă acestea sunt veridice şi aplicate în mod corect 
în practică) nu pot să cuprindă toate fenomenele 
care au loc, în mod obiectiv, în cadrul procesului 
de instruire. O tratare excesiv de pedantă şi, cu 
atât mai mult, dogmatică a bazelor şi prevederilor 
metodice, poate da un rezultat mult mai scăzut 
sau chiar să aducă daune, în comparaţie cu munca 
intuitivă a unui antrenor cu experienţă şi a unui 
sportiv care gândeşte. în legătură cu acestea, trebuie 
subliniată, în mod deosebit, existenţa unor legităţi 
de autoorganizare a mişcării, care nu numai că sunt 
insuficient studiate, dar, în principiu, exclud dictatura 
antrenorului, amestecul iraţional în acele elemente 
ale mişcării, ale acţiunii, care se formează în mod 
independent în procesul de antrenament şi conform 
unor legi care nu sunt cunoscute de către cel care 
realizează instruirea. 









Fundamentele generale 
ale teoriei periodizării 
antrenamentului sportiv 


Capitolul 5. Adaptarea în sport 

Capitolul 6. Dezvoltarea omului 

în funcţie de vârstă şi 
formarea adaptării 

Capitolul 7. Muşchii scheletici: 

structura, funcţiile, 
adaptarea 

Capitolul 8. Sistemele de asigurare 
cu energie a activităţii 
musculare 

Capitolul 9. Efort, oboseală, 
refacere, 

supracompensare şi 
efectul de durată al 
antrenamentului 

Capitolul 10 . Bazele dirijării mişcărilor 
voluntare 



In teoria periodizării 
antrenamentului se delimitează 
două părţi, aflate într-o legătură 
organică reciprocă - partea centrală şi 
cea periferică. Partea centrală (nucleul, 
paradigma) a acestei teorii este formată din 
noţiuni fundamentale, din legităţi, principii, 
concepţii care se bazează pe un volum uriaş de 
cunoştinţe ştiinţifice, cât şi pe partea periferică a 
acesteia, care face parte din componenţa ei - fapte, 
judecăţi, ipoteze, legităţi specifice, idei, excepţii, 
acumulate atât în domeniul teoriei şi practicii 
sportului, cât şi în disciplinele înrudite, în diferite 
abordări ştiinţifice, în concepţii şi teorii. în această 
parte a cărţii este prezentat un vast material din 
cadrul unor discipline conexe, înainte de toate din 
domeniul biologiei, cât şi din cadrul diferitelor tipuri 
de teorii productive şi din abordări ştiinţifice de ordin 
metodologic, care, prin conţinutul lor, determină, 
în mare măsură, atât veridicitatea şi amploarea, cât 
şi perspectivele de dezvoltare a părţilor centrală şi 
periferică ale teoriei periodizării. 






Capitolul 




Adaptarea în sport 


O influenţă semnificativă asupra perfecţionării 
teoriei şi a metodicii de pregătire a sportivilor o 
exercită teoria adaptării, care, în ultimii ani, s-a 
dezvoltatîntr-un ritm alert. Această teorie reprezintă 
totalitatea unor cunoştinţe incontestabile cu 
privire la acomodarea organismului la condiţiile 
mediului înconjurător, în mod deosebit, la aşa 
numitele situaţii extreme. 

Tipuri de adaptare 

într-un sens mai general, prin adaptare se înţelege 
capacitatea a tot ce este viu de a se acomoda 
la condiţiile mediului înconjurător. Adaptarea 
se împarte în adaptare genotipică şi adaptare 
fenotipică. 

Adaptarea genotipică, care stă la baza 
evoluţiei, reprezintă procesul de acomodare la 
condiţiile mediului a unor populaţii (totalitatea 
indivizilor dintr-o anumită specie) prin 
intermediul modificărilor genetice şi prin selecţia 
naturală. Adaptarea genotipică stă la baza 
teoriei evoluţioniste, care reprezintă totalitatea 
concepţiilor cu privire la mecanismele şi legităţile 
legate de modificările istorice din natura vie. 

Adaptarea fenotipică reprezintă procesul 
de acomodare care se dezvoltă la un anumit 
individ luat separat, în decursul vieţii, ca răspuns 
la acţiunile diferiţilor factori din mediul extern, iar, 
uneori, şi la unele modificări cu potenţial periculos 
din mediul intern al organismului (de exemplu 
mobilizarea resurselor interne în timpul bolilor). 
Tocmai acest tip de adaptare reprezintă obiectul 
numeroaselor cercetări ştiinţifice, efectuate în 
ultimele decenii, în domeniul teoriei şi metodicii 
sportului, al fiziologiei şi anatomiei, biochimiei şi 
biomecanicii, psihologiei şi medicinii. 

Adaptarea reprezintă un proces de acomodare 
în vederea atingerii unui nivel de activitate şi de 
capacităţi ale sistemelor funcţionale, organelor 
şi ţesuturilor, cât şi ale mecanismelor de reglare, 
adecvate cerinţelor unui excitant. 

Adaptarea se împarte în adaptare cu caracter 


specific şi cu caracter nespecific. Adaptarea 
specifică apare ca răspuns la acţiunea unui 
excitant care acţionează în mod permanent 
sau care este predictibil. Adaptarea nespecifică 
reprezintă mobilizarea funcţiilor psihofiziologice 
ale organismului ca răspuns la acţiunea unui factor 
neprevăzut şi cu un potenţial periculos. 

La definirea adaptării este necesar să se ţină 
cont de faptul că aceasta este înţeleasă atât ca un 
proces, cât şi ca rezultat: 

• adaptarea este folosită pentru a denumi 
procesul în cadrul căruia organismul se acomodează 
la factorii mediului extern sau intern; 

• adaptarea se utilizează pentru denumirea 
echilibrului relativ care se stabileşte între organism 
şi mediu; 

• prin adaptare se înţelege rezultatul 
procesului de acomodare. 

Trebuie, însă, să fim de acord cu L.P. Matveev 
(1999), care remarca faptul că definiţiile neunivoce 
ale noţiunii de «adaptare», deşi au găsit o largă 
răspândire în literatura ştiinţifică, îngreunează 
claritatea semantică în cadrul studierii materialului 
care se referă la prezentul domeniu de cunoştinţe 
ştiinţifice; ar fi mai exact să se utilizeze termenul 
de «adaptare» pentru definirea procesului de 
acomodare, iar rezultatul acomodării se poate 
denumi prin termenul derivat de «adaptabilitate». 

Noţiunea de «adaptare» este strâns legată de 
noţiunea de «stres», văzut ca o reacţie nespecifică 
a organismului, care apare în cazul acţiunii oricărui 
excitant suficient de puternic. în sport, stresul 
este cauzat, cu preponderenţă, de eforturile 
substanţiale şi mari din timpul antrenamentului 
şi competiţiilor, de responsabilitatea mare, de 
caracterul neprevăzut şi de pericolul situaţiilor şi 
altele. 

Teoria stresului a fost cercetată de către 
fiziologul canadian Hans Selye (Selye, 1979), care a 
demonstrat faptul că, în timpul acţiunii unui factor 
de stres asupra organismului, sunt posibile două 
tipuri de reacţii: 1) dacă agentul patogen este foarte 
puternic sau exercită o acţiune de lungă durată, 

se instalează faza finală a sindromului de stres, 
adică epuizarea; 2) dacă excitantul nu depăşeşte 
rezervele de acomodare ale organismului, se 
produce mobilizarea şi redistribuirea resurselor 
energetice şi structurale ale organismului, se 
activizează procesele de adaptare specifică (Selye, 
1982). 

in timpul antrenamentelor sportive şi al 
activităţii competiţionale a sportivilor, reacţia din 
primul tip se remarcă în cadrul planificării unor 
eforturi excesive, care nu sunt în concordanţă 
cu posibilităţile sportivilor, cât şi în cadrul unor 
participări repetate la competiţii de lungă durată, 
caracterizate printr-o concurenţă acerbă. Reacţia 
din cel de al doilea tip este o reacţie de bază, ce 
stimulează formarea adaptării, care se află la 
temelia unei perfecţionări sportive sistematice. 

O importanţă deosebit de mare pentru 
înţelegerea legităţilor care stau la baza periodizării 
antrenamentului sportiv o are afirmaţia lui H. Selye, 
potrivit căreia «Capacitatea de adaptare nu este 
nelimitată. Rezervele noastre de energie pentru 
adaptare sunt comparabile cu o bogăţie moştenită: 
se poate lua din contul propriu, însă nu poţi face 
depuneri suplimentare. Se poate irosi şi consuma 
fără discernământ capacitatea de adaptare, «să arzi 
lumânarea de la ambele capete», dar poţi să înveţi 
să întinzi rezervele pe o perioadă mai lungă de 
timp, cheltuindu-le cu înţelepciune şi cu prudenţă, 
cu cea mai mare eficienţă şi cu cel mai mic distres». 

Un element important din cadrul teoriei 
stresului pentru antrenamentul sportiv 
l-a reprezentat faptul, argumentat în mod 
experimental de către H. Selye, potrivit căruia 
energia de adaptare se redistribuie, în conformitate 
cu forţa unui excitant sau a altuia, crescând 
rezistenţa faţă de acţiunea unor factori şi, în acelaşi 
timp, scăzând rezistenţa la acţiunea altora (Selye, 
1960). 

Nu de mai mică importanţă este şi afirmaţia lui 
H. Selye, potrivit căreia «Fiecare cerinţă prezentată 
organismului într-un anumit sens este originală, 
ori specifică. Efortul muscular, de exemplu, 
în cazul alergării în sus pe o scară cu o viteză 
maximă, presupune nişte cerinţe ridicate faţă de 
musculatură şi faţă de sistemul cardio-vascular. 
Muşchii au nevoie de o sursă suplimentară de 
energie pentru o astfel de activitate, din această 
cauză bătăile inimii devin mai dese şi mai 
puternice, presiunea crescută a sângelui lărgeşte 
vasele şi se îmbunătăţeşte aprovizionarea cu 
sânge a muşchilor. Sunt specifice reacţiile la frig 
sau la căldură, la substanţele medicamentoase şi 
la hormoni. însă indiferent de ce fel de modificări 
provoacă în organism diferiţi agenţi, influenţa 


acestora are multe puncte comune. Aceştia impun 
transformări. Această cerinţă este nespecifică, ea 
se manifestă prin adaptarea la dificultăţile apărute, 
oricare ar fi acestea. Cu alte cuvinte, în afară de 
efectul specific, toţi agenţii care acţionează asupra 
noastră determină şi o necesitate nespecifică de 
a realiza reacţii de acomodare şi, prin aceasta, 
de a reface starea normală. Aceste funcţii sunt 
independente de acţiunea specifică. Cerinţele 
nespecifice, prezentate de acţiunea în sine 
reprezintă esenţa stresului». 

Factorii care cauzează stresul - stresorii, cum 
a subliniat H. Selye, sunt diferiţi, însă aceştia pun 
în mişcare o reacţie de stres biologică, identică în 
esenţa ei. 

Referitor la pregătirea sportivă, trebuie 
deosebite următoarele tipuri de adaptare-rapidă şi 
cea de lungă durată. Adaptarea rapidă reprezintă 
reacţia organismului sportivilor la excitanţi de 
scurtă durată de tipuri diferite, determinaţi de 
efectuarea unor exerciţii de antrenament şi de 
competiţii, de unele programe ale lecţiilor de 
antrenament, de apariţia unor situaţii neaşteptate 
în activitatea de antrenament şi cea competiţională 
etc. Adaptarea de lungă durată reprezintă o 
modificare stabilă în organismul sportivilor, cu 
caracter funcţional şi structural, care se dezvoltă 
sub influenţa unei aplicări de lungă durată a 
eforturilor de antrenament şi de competiţie, în 
cadrul pregătirii anuale şi multianuale. 

Procesele de adaptare sunt într-o legătură 
organică cu procesele de supraaantrenament, de 
dezadaptare şi reaadaptare. 

Supraantrenament — reprezintă urmarea 
unor eforturi excesive sau planificate într-un 
mod neraţional, care se manifestă prin epuizare şi 
uzura sistemelor funcţionale supuse unor eforturi 
neadecvate. 

Dezadaptarea — reprezintă revenirea 
organismului sportivului la nivelul iniţial, ca urmare 
a întreruperii antrenamentului, a modificării 
direcţionării acestuia, a reducerii bruşte a efortului. 

Readaptarea — este procesul de acomodare 
inversă funcţională şi structurală a organismului 
unui sportiv, de refacere a capacităţilor pierdute, 
ca urmare a dezadaptării. 

în ultimii ani, în literatura de specialitate, în 
mod special din domeniul psihiatriei, a căpătat 
răspândire termenul de «dezadaptare», care 
denumeşte dereglarea proceselor de interacţiune 
a omului cu mediul înconjurător, a mecanismelor 
de acomodare psihică, în cazul acţiunii unui stres 
acut sau cronic. Sportul, ca sferă de activitate 
legată de situaţii extreme, de eforturi fizice şi 
psihice uriaşe, de o concurenţă acerbă în interiorul 

grupelor şi echipelor de antrenament, cât şi în 
cadrul competiţiilor, reprezintă un mediu, în care 
riscul de dezadaptare a unei persoane concrete 
este extrem de ridicat. Pentru dezadaptare sunt 
caracteristice manifestări nevrotice şi psihopatice, 
a căror bază, de regulă, o constituie conflictul. Sub 
influenţa acestuia se formează, în mod treptat, nişte 
reacţii neadecvate la condiţiile de mediu, adică la 
multiplii factori provocatori, caracteristici sportului 
- eforturile uriaşe, adesea chinuitoare, concurenţa 
acerbă, cerinţele rigide din partea antrenorului, 
traumatismele, dificultăţile, în ceea ce priveşte 
îmbinarea practicării sportului cu învăţătura, cu 
viaţa personală şi altele. 

Eforturile din sport şi adaptarea 

Nu există domenii de activitate profesională care, 
prin influenţa lor asupra organismului uman şi prin 
efectul de antrenament, ar putea fi comparate cu 
eforturile de antrenament şi cele competiţionale 
din cadrul sportului modern. O muncă fizică grea, 
amplificată de nişte condiţii climatice extreme, nu 
este în măsură să cauzeze organismului omului 
nişte modificări de adaptare cum sunt cele care 
se observă la sportivii de înaltă performanţă. 
Acest fapt se referă chiar la munca de fiecare zi, pe 
parcursul mai multor ore, a muncitorilor forestieri 
de la tropice, a lucrătorilor agricoli care muncesc 
la altitudini de 3000-4000 m deasupra nivelului 
mării, a şerpaşilor din Himalaya, a ricşarilor din 
ţările din Asia. Niciuna dintre persoanele cu o 
activitate profesională de acest gen, din punctul 
de vedere al caracteristicilor transformărilor de 
adaptare a sistemelor cardiovascular şi respirator, 
nu poate fi comparată cu alergătorii pe distanţe 
lungi, cu cicliştii pe şosea, schiorii şi sportivii care se 
specializează în alte ramuri sportive, care presupun 
manifestarea rezistenţei (Hollmann, Hettinger, 
1980). 

Explicaţia este una simplă: intensitatea 
celei mai încordate munci fizice zilnice, de mai 
multe ore, chiar amplificată de nişte condiţii 
grele ale mediului înconjurător (arşiţă, altitudine 
mare), este cu mult mai scăzută, în comparaţie 
cu intensitatea unei activităţi de antrenament, 
iar condiţiile extreme, din cadrul unei activităţi 
competiţionale, nu se mai întâlnescîn alte domenii 
de activitate, excluzând unele cazuri speciale, 
legate de lupta omului pentru viaţă. Manifestările 
adaptării în domeniul sportului sunt extrem de 
variate. Sportivii trebuie să suporte, pe parcursul 
mai multor ani, eforturi de antrenament şi de 
competiţie uriaşe, ca volum şi intensitate, eforturi 
ce impun o activitate zilnică intensă de 5-6 ore, cu 


consumuri de energie, care, deseori, depăşesc de 
3-4 ori consumurile necesare într-o viaţă normală. 
Sportivul se loveşte de necesitatea de adaptare 
la diferite acţiuni motrice, care presupun un grad 
ridicat al complexităţii de coordonare, fapt ce 
necesită o mobilizare maximă a diferitelor calităţi 
motrice - a celor în regim de viteză, de mobilitate, a 
capacităţilor de coordonare, de forţă, de rezistenţă, 
în multe cazuri, antrenamentul este însoţit de o 
oboseală profundă, care provoacă sentimentul de 
epuizare, deseori extrem de chinuitor. 

Competiţiile, în special cele importante - 
(Jocuri Olimpice, campionate mondiale, cele 
mai mari competiţii regionale) - sunt legate nu 
numai de eforturi fizice limită, dar şi de prezenţa 
unor condiţii extreme suplimentare - concurenţa 
dură, gradul ridicat de responsabilitate, condiţiile 
de trai, climatice şi cele atmosferice neobişnuite, 
comportamentul fanilor şi altele. 

Eforturile de antrenament şi cele 
competiţionale din sportul zilelor noastre 
sunt însoţite şi de alţi factori extremi, a căror 
acţiune asupra organismului sportivilor de înaltă 
performanţă a căpătat un caracter relativ regulat. 
Este vorba despre antrenamente şi competiţii în 
condiţii montane la altitudine medie şi mare, cât şi 
de zboruri pe distanţe lungi, uneori este vorba de 
traversarea a peste 7-8 fusuri orare. 

Toate aceste condiţii lasă o amprentă 
substanţială asupra conţinutului activităţii de 
antrenament şi competiţie, lărgesc brusc spectrul 
reacţiilor de adaptare necesare şi complică 
organizarea procesului de pregătire a sportivilor. 

Caracterul în mai multe trepte şi 
varietatea adaptării în sport 

Caracteristica adaptării în sport, spre deosebire 
de multe alte sfere de activitate umană în care 
este necesară acomodarea la condiţii extreme, 
o reprezintă caracterul în mai multe trepte al 
adaptării la condiţiile mediului extern, care devin 
tot mai complexe. Orice etapă care urmează în 
cadrul perfecţionării sportive multianuale, anul de 
antrenament sau un macrociclu, luat separat, orice 
fel de competiţie de nivel tot mai ridicat, îl pun 
pe sportiv în faţa necesităţii unui următor salt de 
adaptare, în faţa negării dialectice a nivelului atins 
anterior al reacţiilor de adaptare. 

în decursul unei cariere sportive, se observă 
un mare număr de astfel de trepte. Este suficient 
să amintim faptul că în structura pregătirii 
multianuale a sportivilor sunt delimitate şapte 
etape, care cuprind un interval de timp de la 
10-12 până la 20-30 de ani şi peste. La sportivii 

de performanţă, fiecare an poate include de la 
unu până la trei, patru şi mai multe macrocicluri 
independente, fiecare dintre acestea încheindu- 
se prin competiţii importante, ceea ce impune o 
pregătire specială pentru acestea şi, bineînţeles, 
şi un nivel nou de adaptare (în comparaţie cu 
competiţiile precedente). 

în unele domenii de activitate umană, legate 
de acomodarea la nişte condiţii extreme (adaptarea 
la starea de imponderabilitate, în cadrul zborurilor 
cosmice de lungă durată, la viaţa din unele zone 
geografice cu condiţii climatice complexe şi altele), 
realizarea principalelor reacţii de adaptare este 
legată de stabilirea unui regim nou de funcţionare 
a principalelor sisteme ale organismului şi de 
finalizarea formării unui nou nivel al homeostaziei, 
care, în absenţa unor excitanţi puternici, se 
păstrează o perioadă de timp îndelungată. Cu 
aceasta, adaptarea se finalizează sau trece în 
dezadaptare (la întoarcerea pe Pământ după un 
zbor cosmic de lungă durată, mutarea într-o zonă 
geografică obişnuită şi altele). 

Menţinerea pe o durată lungă de timp a 
unui înalt nivel al reacţiilor de adaptare în sportul 
modern, nivel legat de păstrarea performanţelor la 
un nivel maxim accesibil, este caracteristică pentru 
etapele finale din cadrul pregătirii multianuale şi 
prezintă o complexitate specifică proprie. Cel mai 
ridicat nivel de acomodare a sistemelor funcţionale 
ale organismului sportivilor, ca răspuns la acţiunea 
unor diferiţi excitanţi de lungă durată, intenşi, 
poate fi menţinut numai în cazul prezenţei unor 
eforturi intense de susţinere. Şi aici apare problema 
căutării unei astfel de sistem al eforturilor care să 
asigure menţinerea nivelului atins de adaptare 
şi, în acelaşi timp, să nu provoace epuizarea şi 
uzarea structurilor organismului răspunzătoare 
de adaptare. Particularităţile fenotipice ale unor 
indivizi nu permit nici pe departe rezolvarea 
acestei probleme doar prin intermediul 
menţinerii nivelului de adaptare atins. Apare cea 
mai complicată problemă, cea privind găsirea 
unor soluţii metodice care ar permite păstrarea 
unui rezultat final ridicat, în cazul stingerii unor 
componente ale adaptării, pe seama unor rezerve 
păstrate din perfecţionarea altora. 

O problemă deosebită cu privire la adaptarea 
în sport o reprezintă dezvoltarea la sportivi a unor 
reacţii de acomodare adecvate, în condiţiile unei 
activităţi competiţionale deosebit de variate. De 
exemplu, necesitatea păstrării rezultatului activităţii 
(menţinerea unei anumite viteze pentru o distanţă) 
este legată de formarea unor reacţii de adaptare 
specifice şi extrem de labile, reacţii ce se manifestă 
prin variaţii substanţiale ale unor parametri de 


bază ai mediului intern al organismului, ai structurii 
mişcărilor şi manifestărilor psihice care asigură, în 
final, o îndeplinire eficientă a obiectivului stabilit, 
chiar şi în cazul dezvoltări progresive a oboselii, 
care, deseori atinge forme severe cu mari abateri 
ale parametrilor hemeostaziei organismului 
sportivului (Platonov, 1997). 

Una dintre tendinţele sportului modern o 
reprezintă creşterea rolului talentului, a unor 
caracteristici individuale evidente, ca factori care 
determină viitorul unui sportiv şi capacitatea 
acestuia pentru atingerea unor rezultate cu 
adevărat remarcabile. Structura pregătirii 
funcţionale şi a măiestriei tehnice a unor sportivi 
remarcabili reprezintă reflectarea la cel mai înalt 
grad a unei adaptări fenotipice eficiente, care se 
bazează, pe de o parte, pe aptitudinile concrete 
ale sportivului, determinate genetic, iar pe de 
altă parte, pe metodica modernă de pregătire 
sportivă. De exemplu, alegătorii de viteză de înaltă 
performanţă, care demonstrează rezultate de 
acelaşi nivel, deseori, se deosebesc semnificativ 
unul de altul prin cele mai importante caracteristici 
dinamice şi cinematice legate de tehnică, prin 
nivelul de dezvoltare a celor mai importante calităţi 
motrice, prin posibilităţile sistemelor de asigurare 
a energiei, prin particularităţile psihice şi altele. 

Formarea sistemelor funcţionale şi 
a reacţiei de adaptare 

Legităţile privind dezvoltarea adaptării la sportivi, 
în procesul de antrenament, se împletesc în cel mai 
strâns mod cu legităţile de formare a sistemelor 
funcţionale în acea prezentare a acestora, care 
decurge din lucrările cunoscutului fiziolog rus 
P.K. Anohin, şi care a fost susţinută de către mulţi 
specialişti din domeniul sportului (Platonov, 
1997, 2004, Uoyd şi alţii, 2001; Hottenrott, 
Neuman, 2010; şi alţii). Lucrările lui P.K. Anohin în 
domeniul teoriei sistemelor funcţionale se bazează 
pe rezultatele cercetărilor lui A.A. Uhtomski 
(1876-1942), reflectate în teoria sa cu privire la 
dominantă, adică la un focar de excitaţie care 
predomină temporar în sistemul nervos central, 
creează o mobilizare latentă a organismului pentru 
o anumită activitate, concomitent cu frânarea altor 
acte reflexe. Dominanta reuneşte centrii nervoşi şi 
organele efectoare pentru realizarea unor reacţii 
de comportament concrete ale omului. Sistemul 
dominant, după opinia lui A.A. Uhtomski, se 
deosebeşte în mod principial de teoriile referitoare 
la sistemele anatomo-fiziologice, din care fac parte 
sistemele circulator, respirator, digestiv şi altele. 
Prin sistem dominant se înţelege întregul complex 

de componente neuroumorale şi efectoare care 
aparţin de diferite structuri anatomo-fîziologice şi 
sunt reunite într-un sistem unitar ce acţionează ca 
un mecanism cu acţiune univocă. 

Dezvoltând această concepţie, P.K. Anohin 
a subliniat (1975) că «prin sistem funcţional 
se înţelege o astfel de organizare dinamică de 
structuri şi de procese ale organismului care 
angrenează diferite componente, indiferent 
de caracterul determinant anatomic, tisular şi 
fiziologic al acestora. Unicul criteriu de includere a 
unui component sau altuia în sistem îl reprezintă 
capacitatea de a facilita obţinerea unui rezultat 
de acomodare final, caracteristic pentru sistemul 
fiziologic respectiv». Aproximativ aceeaşi 
formulare, aplicată la sport, o oferă şi D. Lloyd şi 
coautorii (Lloyd şi alţii, 2001) «Un sistem biologic 
complex reprezintă un ansamblu de elemente 
şi de procese, legate între ele în mod reciproc, 
care asigură un comportament autoorganizat ce 
conduce la atingerea unui rezultat final stabilit». 

Caracteristica principială a unui sistem 
funcţional o reprezintă faptul că rezultatul acţiunii 
acestui sistem influenţează în mod organic atât 
asupra desfăşurării formării lui, cât şi asupra tuturor 
reorganizărilor ulterioare. Caracterul direcţionat 
al unui sistem spre obţinerea unui rezultat 
final stabilit face ca noţiunea de «interacţiune 
a componentelor» să fie insuficientă. Ea capătă 
caracterul de «sprijin reciproc» al acestora,îndreptat 
spre obţinerea unui rezultat concret. Sprijinul 
reciproc dintre componentele sistemului se obţine 
prin faptul că fiecare dintre acestea, sub influenţa 
sintezei aferente şi a impulsurilor, se eliberează 
de gradele excesive de libertate şi se reuneşte cu 
alte componente numai pe baza acelor grade de 
libertate care împreună facilitează obţinerea unui 
rezultat final stabilit. (Anohin, 1975). 

O astfel de concepţie cu privire la un sistem 
funcţional este extrem de productivă pentru 
pregătirea sportivă, care, prin tot conţinutul 
său, este orientată spre atingerea unui rezultat 
final stabilit. De exemplu, aplicat la înot, acest 
fapt se manifestă în necesitatea de formare şi 
de perfecţionare a acelor sisteme funcţionale, 
care asigură un rezultat final înalt, la parcurgerea 
distanţelor de diferite lungimi sau în cadrul 
executării celor mai importante elemente 
ale structurii acestora - startul, întoarcerile, 
segmentele subacvatice din distanţă, segmentele 
de distanţă parcurse la suprafaţa apei, partea finală 
a cursei. Este absolut normal ca structura sistemelor 
funcţionale şi importanţa anumitor elemente ale 
acesteia să se deosebească în mod principial în 
funcţie de distanţe - scurte, medii şi lungi. 


Sistemul funcţional, care se formează 
ca răspuns la orice fel de efort fizic, cuprinde 
trei verigi: aferentă, centrală de reglare şi cea 
efectoare. Veriga aferentă a sistemului funcţional 
reuneşte receptori, neuroni, celule nervoase 
aferente în sistemul nervos central. Toate aceste 
formaţiuni recepţionează excitaţiile din mediul 
extern, reacţiile organismului însuşi, prelucrează 
informaţiile primite, adică realizează aşa numita 
sinteză aferentă, care reprezintă stimulul, 
elementul de declanşare a adaptării. în funcţie de 
caracterul, mărimea, direcţionarea şi complexitatea 
de coordonare a eforturilor, sinteza aferentă, 
bazată pe o interacţiune complexă a motivaţiei, 
memoriei, a informaţiilor circumstanţiale şi celor 
de declanşare, se desfăşoară destul de simplu, ceea 
ce uşurează formarea sistemului funcţional, sau se 
desfăşoară mai mult sau mai puţin complicat, fapt 
ce îngreunează formarea unui astfel de sistem. 
Sinteza aferentă se produce nu numai înainte de 
începerea unei activităţii motrice, dar şi în cadrul 
efectuării mişcării însăşi. în această sinteză, în 
procesul de mişcare, rolul cel mai important 
aparţine corecţiilor senzoriale, care se realizează 
datorită informaţiei ce vine de la muşchi şi de 
la organele interne. Impulsurile aferente de la 
receptori constituie o condiţie fundamentală de 
formare a sistemului funcţional de adaptare, o 
a doua condiţie privind formarea unui astfel de 
sistem fiind reprezentată de influenţele senzoriale 
externe, care informează cu privire la poziţia părţilor 
corpului şi la modificările din mediul înconjurător. 

Veriga centrală reglatoare a sistemului 
funcţional este reprezentată de procesele nervoase 
şi endocrine de dirijare a reacţiilor de adaptare. Ca 
răspuns la semnalele aferente, partea neurogenă a 
verigii declanşează reacţia motrică şi mobilizează 
sistemele vegetative pe baza principiului reflex 
de reglare a funcţiilor. Impulsul aferent de la 
receptori provoacă, în scoarţa cerebrală, procesele 
de excitaţie şi de inhibiţie, care formează sistemul 
funcţional de adaptare. într-un organism adaptat, 
partea neurogenă a verigii aferente reacţionează 
în mod rapid şi precis, printr-o activitate musculară 
corespunzătoare şi prin mobilizarea funcţiilor 
vegetative. într-un organism neadaptat nu există o 
astfel de perfecţiune, iar activitatea musculară va fi 
efectuată în mod aproximativ şi asistenţa vegetativă 
va fi insuficientă. La sosirea unui semnal referitor 
la un efort fizic, concomitent cu modificările 
descrise mai sus, se produce activarea neurogenă 
a părţii endocrine a verigii centrale reglatorii, 
care este răspunzătoare de dirijarea proceselor 
de adaptare. Importanţa funcţională a reacţiilor 
endocrine (eliberarea accentuată a hormonilor, 

enzimelor şi mediatorilor) este determinată 
de faptul că acestea, prin acţiunea lor asupra 
metabolismului organelor şi ţesuturilor, asigură 
o mobilizare calitativă a sistemului funcţional şi 
a capacităţii acestuia de a efectua o activitate 
de lungă durată, la un nivel ridicat. Rezultatele 
concrete ale influenţelor hormonale sunt 
reprezentate de stimularea activităţii sistemelor 
muscular şi vegetativ, mobilizarea carbohidraţilor 
şi a grăsimilor din depozit şi oxidarea eficientă 
a acestora, redistribuirea resurselor energetice 
la organe şi ţesuturi, creşterea sintezei de acizi 
nucleici şi de proteine şi altele. 

Veriga efectoare a sistemului funcţional de 
adaptare cuprinde muşchii scheletici, organele 
respiratorii, cele de circulaţie a sângelui, sângele 
şi altele. Influenţa eforturilor fizice la nivelul 
muşchilor scheletici se caracterizează prin numărul 
de unităţi motorii care se activează; prin nivelul 
şi caracterul proceselor biochimice din celulele 
musculare; prin particularităţile de irigaţie cu 
sânge a muşchilor, care asigură afluxul de oxigen, 
de substanţe nutritive şi îndepărtarea cataboliţilor. 

în felul acesta, creşterea forţei, a vitezei 
şi preciziei mişcărilor, a capacităţii funcţionale 
în cadrul unei efectuări repetate a acestora în 
procesul de adaptare de lungă durată se atinge prin 
intermediul a două procese de bază: prin formarea, 
în sistemul nervos central, a mecanismului de 
dirijare a mişcărilor şi a modificărilor morfo- 
funcţionale - hipertrofia muşchilor, creşterea 
puterii sistemelor de formare aerob-anaerobă a 
energiei, creşterea cantităţii de mioglobină şi de 
mitocondrii, redistribuirea circulaţiei sanguine 
şi altele. Formarea unui sistem funcţional, cu 
antrenarea în acest proces a unor structuri morfo- 
funcţionale ale organismului, reprezintă baza 
principială a adaptării de lungă durată la eforturi 
fizice şi se realizează printr-o creştere a eficienţei 
funcţionării diferitelor organe şi sisteme, cât şi a 
organismului în întregime. Cunoscând structura 
şi legităţile de formare a unui sistem funcţional, se 
poate exercita, prin diferite mijloace, o influenţă 
eficientă asupra unor verigi ale acestuia, adică se 
poate controla procesul de adaptare. 

Efectul iniţial al oricărui excitant, care 
impune o creştere semnificativă a posibilităţilor 
funcţionale, constă în excitarea centrilor aferenţi 
şi motori corespunzători, mobilizarea aparatului 
locomotor, a sistemelor cardiovascular şi respirator, 
a mecanismelor de asigurare a energiei şi altele, 
care, împreună, formează un sistem funcţional 
unitar, care răspunde, într-un mod specific, de 
realizarea unui anumit tip de activitate. însă 
eficienţa acestui sistem nu este mare: el nu are 


nici putere suficientă, nici economicitate, iar unele 
verigi ale acestuia îşi consumă posibilităţile chiar 
în cazul unei activităţi cu o intensitate şi o durată 
relativ scăzute. Utilizarea repetată a excitanţilor 
care conduc la mobilizarea sistemului determină, 
în mod treptat, dezvoltarea unei adaptări de 
lungă durată. în acest caz, factorul principal, 
care formează sistemul, care îl organizează, îl 
reprezintă rezultatul acţiunii sistemului. Informaţia 
permanentă referitoare la efectul de adaptare 
atins, pe baza unei legături inverse de întoarcere, 
ajunge la centrii nervoşi, care, la rândul lor, asigură 
reglarea activităţii organelor efectoare, în direcţia 
atingerii unei adaptări eficiente de lungă durată 
(Solodkov, Sudzilovski, 1996). 

într-un organism neadaptat, sistemul central 
«de dirijare» acţionează fără rezultate: coordonarea 
mişcărilor este imperfectă, intensitatea şi durata 
activităţii sunt insuficiente. Acest fapt este 
legat, înainte de toate, de lipsa de perfecţiune a 
legăturilor existente la nivelul sistemului nervos 
central şi de numărul insuficient al acestora. în 
acest caz, se remarcă o excitaţie ineficientă ce 
stimulează muşchii agonişti, care trebuie să fie 
antrenaţi în activitate, şi muşchii antagonişti. în 
acelaşi timp, se observă o lipsă de coordonare în 
activitatea respiratorie, circulatorie şi musculară 
(Kosilov, 1983; Platonov, 2002). 

Un antrenament sistematic conduce la 
extinderea legăturilor la nivel central ale tuturor 
nivelurilor motoare ale creierului, la formarea 
unui stereotip dinamic ca sistem echilibrat bine 
organizat al proceselor nervoase, sistem care 
se formează conform mecanismului reflexelor 
condiţionate. în acest cadru, formarea stereotipului 
se răsfrânge asupra funcţiilor vegetative, adică se 
formează un sistem eficient de reglare unitară a 
efectuării activităţii musculare corespunzătoare 
(Vinogradov, 1983; Matveev, 2010). 

Adaptarea sistemului central de dirijare se 
manifestă prin automatizarea mişcărilor, iar în acest 
caz deprinderile motrice bine consolidate sunt 
executate fără un control de către centrii nervoşi, 
ceea ce reprezintă manifestarea economicităţii. 
Acumularea unui fond de reflexe condiţionate, 
în cadrul procesului de antrenament, facilitează 
lărgirea posibilităţilor omului pentru extrapolare în 
procesul deefectuarea unoracte motricecomplexe, 
adică pentru lărgirea posibilităţilor sistemului 
nervos central de a crea, în mod instantaneu, 
nişte algoritmi ai actelor motrice necesare pentru 
rezolvarea eficientă a unor obiective de mişcare 
(Zimkin, 1984, Gaverdovski, 2007). 

Rezervele funcţionale şi reacţiile 
de adaptare 

Noţiunea de «adaptare» este strâns legată de 
rezervele funcţionale, adică de acele posibilităţi 
ascunse ale organismului uman care pot fi 
valorificate în nişte condiţii extreme. Rezervele 
biologice de adaptare pot fi împărţite în celulare, 
tisulare, organice, sistemice şi rezerve ale 
organismului, luat ca un întreg. La nivelul celulelor, 
rezervele de adaptare sunt legate de variaţia 
numărului de structuri care funcţionează în mod 
activ, din numărul total al celor existente, şi de 
mărirea numărului de structuri, în conformitate 
cu nivelul încordării funcţionale cerut de către un 
organ. La nivelurile maiînalte, rezervele funcţionale 
se manifestă în scăderea consumului de energie 
pe unitate de lucru, în creşterea intensităţii şi a 
eficienţei de funcţionare a diferitelor organe şi 
sisteme ale organismului. La nivelul organismului, 
luat ca un întreg, rezervele se manifestă în 
posibilităţile de a realiza reacţii unitare care asigură 
atingerea unor obiective motrice cu grad diferit de 
complexitate şi adaptarea la condiţiile extreme ale 
mediului înconjurător (Mozjuhin, Davidenco, 1984; 
Platonov, 2004). 

Pentru o exprimare cantitativă a rezervelor 
funcţionale se determină diferenţa dintre nivelul 
de activitate maxim posibil al unor anumite organe 
şi sisteme şi nivelul caracteristic pentru starea de 
repaus relativ. în tabelul 5.1 sunt prezentate datele 
referitoare la rezervele funcţionale ale diferitelor 
organe şi sisteme ale organismului unor persoane 
care nu practică sportul şi datele unor înotători de 
înaltă performanţă care se specializează pentru 
distanţe de 400, 800 şi 1500 m. Aceste date ne 
confirmă capacităţile de adaptare (rapide şi de 
lungă durată) extrem de ridicate ale organismului 
sportivilor. 

Capacitatea pentru valorificarea rezervelor 
funcţionale ale organismului unui sportiv, în mare 


măsură, este determinată de motivaţie. Tonusul 
psihologic poate să conducă la mobilizarea unei 
capacităţi funcţionale, care, la prima vedere, 
este absolut necorespunzătoare cu posibilităţile 
sportivului şi cu experienţa precedentă a acestuia. 

în acest sens, este interesant să se facă trimitere 
la experienţa unor antrenori americani, înclinaţi să-i 
îndemne pe sportivii lor spre atingerea diferitelor 
recorduri, în timpul efectuării programelor de 
la lecţiile de antrenament. Multe dintre aceste 
recorduri produc, într-adevăr, uimire în imaginaţia 
chiar şi a acelor specialişti care sunt înclinaţi spre 
aplicarea unui volum mare de activitate şi a unor 
eforturi maxime de antrenament. De exemplu, 
antrenorul cunoscutului club Mission Viejo 
Nadadores din California, Bill Rose, a propus într-o 
zi elevului său în vârstă de 16 ani, Juan Velas, care 
se specializa în domeniul înotului la stilul fluture, 
seria de antrenamente de 100 x 100 m, în regim 
de un minut şi treizeci de secunde, cu un rezultat 
mediu de 1.10 - 1.12. Toţi sportivii şi antrenorii 
clubului au considerat imposibilă realizarea unui 
astfel de program şi au urmărit cu spaimă faptul 
cum, după încălzire, Velas, pe parcursul a 2,5 ore, 
a executat acest program. Sportivul a făcut faţă 
acestui obiectiv, demonstrând un rezultat mediu 
la distanţele de o sută de metri de 1:10.2, în cazul 
celor mai slabe rezultate de 1:12.3 şi, în cazul celui 
mai bun rezultat (ultima repetare), - de 1:5.1 (Rose, 
2001). 

Antrenorul Dick Schulberg, care a reuşit să 
atingă unele rezultate deosebit de ridicate în 
timpul pregătirii înotătorilor specializaţi în probele 
mixte (elevele acestuia au ajuns în echipa olimpică 
a SUA la şapte ediţii ale Jocurilor Olimpice) prezintă 
exemple de serii de antrenamente extrem de 
intense, efectuate de către elevele sale, specializate 
în domeniul probelor mixte. De exemplu, una 
dintre cele mai puternice sportive americane din 
anii 80 ai secolului al XX-lea, Suzen Hion (cel mai 
bun rezultat la 400 m mixt a fost de 4:46.1), în anul 


TABELUL 5.1 — Rezervele funcţionale ale unor bărbaţi care nu practică sportul şi ale unor înotători de înaltă performanţă 



Persoanele care nu practică sportul 

înotătorii de înaltă performanţă 

Indicatorul 

în stare de repaus 

La efort maxim 

Modificări 
(de câte ori) 

în stare de repaus 

La efort maxim 

Modificări 
(de câte ori) 

Volumul inimii, ml 

700 

— 

— 

1100-1300 

— 

— 

Volumul sistolic, ml 

80 

110 

1,4 

100 

200 

2,0 

Debitul cardiac, 1 

5,6 

19,3 

3,5 

4,6 

39,9 

8,7 

Consumul de oxigen, 
ml«kg'*min J 

4,5 

45 

10 

3,8 

70 

18,4 

Concentraţia maximă de lactat, 
mmoN J 

1,0 

8 

8 

1,0 

22 

22,0 

Frecvenţa cardiacă, băt«min J 

70 

175 

2,5 

45 

210 

4,7 

1983, a executat o serie de 75 x 100 m la stil liber, 
în regim de 1 min 30 s, obţinând un rezultat mediu 
de 1:10. După ce a parcurs 75 de segmente, Suzen 
a hotărât să continue înotul şi până la sfârşit a 
efectuat încă 75 de astfel de curse, cu un rezultat 
standard de 1:10. Efectuarea acestei serii (15 000 
m - 1 50 x 10Om) a avut loc în 3 h 45 min. 

Adaptarea de scurtă durată 

în calitate de exemplu de adaptare de scurtă durată 
pot fi prezentate reacţii le organismul ui unor sportivi 
care se specializează în ramurile sportive ce pun în 
faţa lor cerinţe ridicate pentru rezistenţă, pentru 
efectuarea, o singură dată, a unui efort fizic intens, 
relativ de scurtă durată. Imediat după începerea 
activităţii, se activizează, în mod rapid, funcţia 
diferitelor organe, sisteme şi mecanisme care 
determină capacitatea funcţională a sportivului, 
eficienţa activităţii sistemului funcţional, 
răspunzător pentru îndeplinirea eficientă a unei 
activităţi concrete. Pe parcursul a 1-2 minute, 
frecvenţa contracţiilor inimii poate să crească 
până la 190 - 220 bătăi-min- 1 , volumul sistolic - 
până la 200 mhbăt.- 1 şi peste, debitul cardiac - de 
până la 38-40 l-min- 1 , consumul de oxigen - până 
la 5-6 l-min- 1 şi mai mult. Se produce o creştere 
bruscă a circulaţiei sanguine musculare, în muşchii 
şi în sângele sportivului se acumulează, în mod 
intensiv, produsele metabolismului muscular, se 
epuizează rezervele substraturilor energetice - de 
fosfocreatină, glicogen muscular. 

încetarea activităţii declanşează procesele 
opuse adaptării de scurtă durată. Pe parcursul unei 
perioade scurte de timp se refac, până la nivelul 
existent înaintea activităţii, frecvenţa contracţiilor 
cardiace, frecvenţa şi amplitudinea respiraţiei, 
ventilaţia pulmonară, debitul cardiac, repartizarea 
fluxului sanguin, se refac rezervele substraturilor 
energetice. 

Reacţiile de adaptare rapidă sunt determinate 
de mărimea excitantului, de gradul de antrenare 
al sportivului, de pregătirea acestuia pentru 
efectuarea unei activităţi concrete, de capacitatea 
sistemelor funcţionale ale organismului sportivului 
pentru o refacere eficientă. în general aceste reacţii 
au un caracter destul de instabil. De exemplu, 
normalizarea indicatorilor, după nişte exerciţii de 
scurtă durată, poate să se producă în câteva zeci de 
secunde, însă poate (de exemplu, după alergarea 
la o cursă de maraton) să se prelungească până la 
câteva zile. Procesele de refacere, după programele 
unor lecţii de antrenament cu eforturi mari, care 
cauzează o oboseală evidentă, epuizarea rezervelor 
de glicogen muscular, pot să dureze şi două - trei 


zile (Platonov, 1997). 

Trebuie ţinut cont de faptul că formarea 
adaptării de scurtă durată în ceea ce priveşte 
anumite acţiuni motrice, exprimată în modificări 
ale parametrilor sistemelor funcţionale raţionale 
ca mărime şi ca particularităţi de interacţiune, 
nu înseamnă prezenţa unei adaptări stabile, 
într-adevăr, efectul iniţial al oricărui efort intens 
constă în excitarea centrilor aferenţi şi motori 
corespunzători, în mobilizarea activităţii muşchilor, 
a sistemelor circulator şi respirator, care, împreună, 
formează sistemul funcţional răspunzător de 
efectuarea unei activităţi musculare concrete. însă 
eficacitatea acestui sistem se află într-o strictă 
conformitate cu resursele funcţionale ale acestuia, 
avute la dispoziţie la un anumit moment, care 
limitează volumul, intensitatea şi economicitatea 
activităţii care se efectuează. Mărirea acestor 
resurse impune manifestarea repetată a unor 
posibilităţi maxime (sau apropiate de acestea) ale 
sistemului funcţional, iar ca rezultat al acestui fapt 
se formează adaptarea de lungă durată. 

Reacţiile rapide de adaptare pot fi împărţite 
în trei stadii. Prezenţa acestora se manifestă în 
cel mai evident mod în cadrul parcurgerii unor 
distanţe lungi în domeniul alergărilor, în ciclism, în 
patinaj viteză şi în domeniul schiului, în domeniul 
înotului, biatlonului, cât şi în cadrul efectuării unor 
programe din cadrul lecţiilor de antrenament cu 
un volum cumulat mare de activitate. 

Primul stadiu este legat de stimularea 
activităţii diferitelor componente ale sistemului 
funcţional, care asigură efectuarea unei activităţi 
stabilite. Acest fapt se exprimă într-o creştere 
bruscă a frecvenţei contracţiilor inimii, a debitului 
cardiac, nivelurilor de ventilaţie a plămânilor, a 
consumului de oxigen şi altele. 

Al doilea stadiu se declanşează atunci când 
activitatea sistemului funcţional se desfăşoară la 
nişte parametri de bază, cu caracteristici stabile, în 
aşa numita stare stabilă. 

Al treilea stadiu se caracterizează prin 
dereglarea echilibrului stabilit dintre cererea 
şi satisfacerea acesteia, ca urmare a oboselii 
centrilor nervoşi care asigură reglarea mişcărilor şi 
epuizarea resurselor de carbohidraţi din organism. 
O impunere excesiv de deasă a unor cerinţe legate 
de trecerea în cel de-al treilea stadiu al adaptării 
rapide poate să influenţeze în mod nefavorabil 
asupra ritmurilor de formare a adaptării de lungă 
durată şi, în acelaşi timp, poate să conducă la unele 
modificări negative în starea diferitelor organe. 

Fiecare dintre stadiile menţionate mai sus cu 
privire la adaptarea de scurtă durată este legat 
de conectarea rezervelor funcţionale ale stadiului 

corespunzător. Primul dintre acestea este mobilizat 
în cadrul trecerii de la starea de repaus relativ la 
activitate musculară şi asigură activitatea până 
la momentul apariţiei fenomenelor de oboseală 
compensată, al doilea - în cadrul continuării 
activităţii în condiţiile unei oboseli progresive. 
Folosirea rezervelor din eşalonul doi este legată 
de refuzul involuntar de executare a unei activităţi 
stabilite, fapt legat de epuizarea resurselor fizice şi 
psihice corespunzătoare. 

în condiţiile unor eforturi fizice, caracteristice 
pentru activitatea din antrenament şi cea 
competiţională, nu sunt folosite toate rezervele, 
ceea ce oferă baza pentru delimitarea celui de-al 
treilea stadiu al rezervelor, care sunt mobilizate de 
către organism doar în cazul unor condiţii dintre cele 
mai solicitante (Mozjuhin, 1982; Davidenko, 1984). 
Este necesar de subliniat faptul că, în condiţiile cele 
mai caracteristice pentru principalele competiţii 
(Jocuri Olimpice, campionate mondiale), care se 
remarcă printr-o concurenţă deosebit de tensionată 
şi prin solicitări psihologice intense, sportivii de 
înaltă performanţă, adesea, sunt în măsură să- 
şi mobilizeze nişte rezerve funcţionale, care se 
situează cu mult deasupra limitelor imaginate cu 
privire la posibilităţile celui de-al doilea stadiu, 
demonstrate în condiţii de antrenament şi de 
participare la nişte competiţii secundare (Platonov, 
2004). 

Trebuie subliniat, în mod deosebit, faptul că 
particularitatea unor sisteme funcţionale bine 
adaptate o reprezintă mobilitatea şi labilitatea 
extraordinară a acestora, în atingerea unui rezultat 
final identic, în cadrul unor stări diferite ale mediului 
exterior şi interior. De exemplu, alergătorii, schiorii 
sau înotătorii de înaltă performanţă, spre deosebire 
de cei insuficient de performanţi, nu numai că au 
nişte indicatori semnificativ mai ridicaţi în ceea ce 
priveşte viteza maximă, dar manifestă, în acelaşi 
timp, şi capacitatea de a o menţine la sfârşitul 
distanţei. Acest fapt se obţine printr-o variaţie 
eficientă a unor caracteristici de bază dinamice 
şi cinematice ale mişcărilor, în conformitate cu 
modificarea posibilităţilor funcţionale pe diferite 
segmente ale distanţei. Scăderea firească a puterii 
mişcărilor, pe măsura dezvoltării oboselii, se 
compensează prin creşterea ritmului mişcărilor. 

Adaptarea de lungă durată 

Adaptarea de lungă durată apare în mod treptat, 
ca rezultat al unei acţiuni de lungă durată sau 
repetate a anumitor excitanţi asupra organismului 
unui sportiv. în esenţă, adaptarea de lungă durată 
se dezvoltă pe baza unei realizări repetate a 


adaptării de scurtă durată şi se caracterizează prin 
faptul că, drept rezultat al acumulării cantitative 
treptate a anumitor modificări, organismul capătă 
o nouă calitate - dintr-un organism neadaptat se 
transformă într-unul adaptat (fig. 5.1). 

Reacţiile de adaptare de lungă durată au un 
caracter heterocronic. De exemplu, deja după 
5-7 zile, de la începutul unui antrenament intens 
cu caracter aerob sau aerob-anaerob, se observă 
o creştere substanţială a indicatorilor volumului 
sistolic şi a debitului cardiac, a vitezei de eliminare 
din ţesutul muscular a acidului lactic. Aceste 
modificări se pot păstra pe parcursul a 10-20 de 
zile după încetarea antrenamentului (Green, 1996). 
în acelaşi timp, modificările de la nivel muscular 
necesită un antrenament de durată mult mai 
lungă. O creştere certă a numărului de mitocondrii, 
a nivelurilor de mioglobină, a proteinei contractile, 
a enzimelor, extinderea reţelei capilare, se observă 
nu mai devreme de 6-8 săptămâni de antrenament 
intens (Maglischo, 2003). 

Analizând interacţiunea dintre adaptarea 
de scurtă durată şi cea de lungă durată, trebuie 
arătat faptul că trecerea de la etapa rapidă de 
adaptare, în mare măsură nefinalizată, la etapa de 
lungă durată de adaptare reprezintă un moment 
esenţial al procesului de adaptare, întrucât acesta 
reprezintă confirmarea unei acomodări eficiente 
faţă de factorii corespunzători din mediul extern. 
Pentru trecerea adaptării de scurtă durată într-una 
de lungă durată garantată, în interiorul sistemului 
funcţional apărut trebuie să aibă loc un proces 
important, legat de un complex de modificări 
structurale şi funcţionale din organism, complex 
care asigură dezvoltarea, fixarea şi mărirea puterii 
sistemului, în conformitate cu cerinţele care îi sunt 
prezentate. S-a stabilit faptul că transformările 
morfologico-funcţionale, în cazul unei adaptări de 
lungă durată, sunt însoţite, în mod obligatoriu, de 
următoarele procese: a) modificarea raporturilor 
reciproce dintre mecanismele de reglare; b) 
mobilizarea şi mărirea rezervelor funcţionale şi 
structurale ale organismului; c) formarea unui 
sistem funcţional special, care asigură efectuarea 
eficientă a unei activităţi concrete. Aceste trei 
reacţii reprezintă componentele principale şi de 
bază ale procesului de adaptare. în atingerea unei 
adaptări stabile şi desăvârşite, un rol important îl 
joacă restructurarea mecanismelor de adaptare 
şi de reglare şi mobilizarea rezervelor fiziologice, 
cât şi succesiunea conectării acestora la diferite 
niveluri funcţionale. După cât se pare, la început 
sunt conectate reacţiile fiziologice obişnuite 
şi doar după aceea reacţiile de încordare a 
mecanismelor de adaptare, care necesită nişte 

consumuri energetice substanţiale. Caracteristica 
cu folosirea posibilităţilor de rezervă 
ale organismului, ceea ce conduce, la 
urma urmei, la formarea unui sistem 
funcţional special, care asigură o 
activitate concretă a omului. La 
sportivi, un astfel de sistem funcţional 
reprezintă o legătură reciprocă 
nou formată între centrii nervoşi, 
sistemul endocrin, sistemul vegetativ 
şi cel efector, legătură necesară 
pentru rezolvarea obiectivelor de 
acomodare a organismului la eforturi 
fizice (Solodkov, Sudzilovski, 1996). 

Formarea unor reacţii de 
adaptare de lungă durată parcurge 
patru stadii. 

Primul stadiu este legat de o 
mobilizare sistematică a resurselor 
funcţionale ale organismului 
sportivului, în procesul de efectuare 
a programelor de antrenament, care 
au o anumită orientare, cu scopul 
de stimulare a mecanismelor de 
adaptare de lungă durată, pe baza 
însumării efectelor adaptării rapide, 
repetată de mai multe ori. 

în stadiul al doilea, pe fondul 
unor eforturi, care cresc în mod 
planificat şi se repetă în mod 
sistematic, se produce o desfăşurare 
intensivă a transformărilor 
structurale şi funcţionale în organele 
şi în ţesuturile sistemului funcţional respectiv. 
La sfârşitul acestui stadiu se observă hipertrofia 
necesară a organelor, concordanţa activităţii 
diferitelor verigi şi mecanisme, care asigură o 
activitate eficientă a sistemului funcţional în noile 
condiţii. 

Al treilea stadiu se caracterizează 

printr-o adaptare de lungă durată stabilă, care 
este exprimată prin prezenţa rezervei structurale 
necesare pentru asigurarea unui nou nivel de 
funcţionare a sistemului, pentru stabilitatea 
structurilorfuncţionale, pentru o legătură reciprocă 
strânsă dintre organele efectoare şi cele de reglare. 

Al patrulea stadiu se instalează în cazul 
unui antrenament organizat în mod neraţional, 
de obicei excesiv de tensionat, al unei alimentaţii 
necorespunzătoare şi unei refaceri incomplete 
şi se caracterizează prin uzarea unor anumite 
componente ale sistemului funcţional. 

Un proces de antrenament construit în mod 
raţional presupune primele trei stadii de adaptare, 
în acest caz, trebuie precizat faptul că parcurgerea 

FIGURA 5.1 — Reacţia de adaptare de lungă durată, în cazul unui antrenament 
orientat spre dezvoltarea forţei şi rezistenţei, pentru o activitate cu caracter aerob 

(Fleck, Kraemer, 2004) 


reacţiilordeadaptareîn cadrul stadiilor menţionate 
mai sus se poate referi la diferite componente ale 
stării de pregătire a sportivului şi ale activităţii 
competiţionale, în general. Printre altele, pe o astfel 
de cale se produce adaptarea anumitor organe 
(de exemplu a inimii), a sistemelor de asigurare 
cu energie (de exemplu, a sistemului care asigură 
nivelul productivităţii aerobe), de asemenea, aşa 
se formează starea de pregătire a sportivului în 
întregime, care se manifestă în capacitatea acestuia 
pentru atingerea unui rezultat sportiv planificat 
pentru etapa respectivă din cadrul perfecţionării 
sportive. 

Un exemplu de evoluţie a adaptării de lungă 
durată, ca răspuns la eforturile care presupun nişte 
cerinţe ridicate faţă de sistemele aerob şi anaerob 
lactacid de asigurare cu energie, este cel care, în 
opinia lui K. Hottenrott şi G. Neuman (Hottenrott, 
Neuman, 2010), delimitează câteva trepte de 
adaptare. în prima dintre acestea, cu o durată de 
la 7 la 14 zile, se îmbunătăţesc procesele de reglare 
nervoasă a mişcărilor, se produce sincronizarea 

activităţii muşchilor şi a unităţilor motorii, scade 
frecvenţa cardiacă la un efort standard, apar 
semnele de creştere a concentraţiei de glicogen în 
muşchi şi în ficat. în a doua treaptă, cu o durată de 
aproximativ2-3săptămâni,crescîn mod substanţial 
rezervele de fosfocreatină şi de glicogen, în ţesutul 
muscular se dezvoltă, în mod activ, procesul de 
creştere a cantităţii de mitocondrii, se produce 
hipertrofia fibrelor musculare, pe seama actinei şi 
a miozinei, creşte concentraţia de calciu şi eficienţa 
de alunecare a miofilamentelor. în treapta a treia 
(două săptămâni), la un efort semnificativ redus, 
se dezvoltă procesul de refacere şi de formare a 
efectului de adaptare în sistemele de asigurare a 
energiei, se formează o îmbinare funcţională a 
sistemelor de reglare şi a celor efectoare. 

Este absolut normal faptul că durata fiecărui 
stadiu de formare a adaptării de lungă durată 
depinde de etapa din cadrul perfecţionării 
multianuale a sportivului, de direcţionarea 
procesului de antrenament şi de valoarea însumată 
a eforturilor, de perioada din pregătirea anuală 
şi de starea iniţială a sportivului, de rezervele 
funcţionale şi de resursele de adaptare ale acestuia. 
Sub influenţa acestor factori, modelul de adaptare 
prezentat poate să aibă şi o altă durată, de regulă, 
mai mare, şi poate atinge 8-10 săptămâni. 

Problema privind mecanismul de adaptare 
individuală (fenotipică) constă în măsura în 
care posibilităţile potenţiale ale organismului, 
determinate genetic, se transformă în posibilităţi 
reale, ca răspuns la cerinţele mediului. 

Cerinţele crescute ale mediului înconjurător 
conduc, relativ repede, la formarea unor sisteme 
care asigură o reacţie de adaptare a organismului, 
mai mult sau mai puţin adecvată la noii excitanţi, 
însă pentru formarea unei adaptări perfecte, 
apariţia de la sine a unui asemenea sistem 
funcţional devine insuficientă. Este necesar ca în 
celulele, în ţesuturile şi organele care formează un 
astfel de sistem să apară modificări structurale care 
cresc puterea acestuia. 

O dezvoltare eficientă a adaptării de lungă 
durată este legată de aplicarea sistematică a 
unor eforturi care prezintă cerinţe ridicate faţă 
de sistemul care se adaptează. Intensitatea de 
dezvoltare a reacţiilor de adaptare de lungă durată 
este determinată de mărimea eforturilor care 
acţionează o singură dată, de frecvenţa utilizării 
acestora şi de durata totală a antrenamentului, 
în cel mai eficient mod, adaptarea de lungă 
durată se dezvoltă în cadrul utilizării dese a unor 
eforturi mari şi însemnate, care presupun nişte 
cerinţe ridicate faţă de sistemele funcţionale 
ale organismului (Platonov, 1997; Mohan şi alţii, 


2001). Modificările structurale şi funcţionale 
în miocardului (hipertrofia acestuia, mărirea 
numărului de fibre, creşterea puterii pompei de 
calciu a fibrelor bogate în sarcoplasmă, care fac 
parte din sistemul de excito-conductor al inimii - 
uneori denumit ca musculatura specifică a acestuia 
- creşterea concentraţiei de hemoglobină şi a 
activităţii enzimelor, care răspund de transportul 
substraturilor spre mitocondrii, mărirea 
numărului de capilare coronare şi a dimensiunilor 
mitocondriilor şi altele) reprezintă baza pentru 
creşterea posibilităţilor inimii de a se mobiliza 
rapid, pentru mărirea vitezei şi a amplitudinii 
contracţiilor acesteia, pentru atingerea unor valori 
înalte ale debitului sistolic şi cardiac, a rezistenţei 
la oboseală (Âstrand, Rodahl, 1986; Hartley, 1992). 

Un astfel de caracter al adaptării de lungă 
durată se referă nu numai la inimă, ci se manifestă, 
în mod firesc, la nivelul ţesutului muscular al 
organelor de reglare nervoasă şi endocrină etc. 
Printre altele, la nivelul reglării nervoase, adaptarea 
sistemului funcţional este legată de hipertrofia 
neuronilor motori şi de creşterea activităţii 
enzimatice la acest nivel; la nivelul ţesutului 
muscular se măreşte volumul reţelei de capilare, 
creşte numărul de mitocondrii în muşchi. Mărirea 
numărului de mitocondrii în ţesutul muscular, 
alături de creşterea puterii aerobe, facilitează 
creşterea capacităţii muşchilor de a utiliza 
piruvatul, ceea ce limitează acumularea de lactat, 
asigură mobilizarea şi folosirea acizilor graşi, iar 
la urma urmei, facilitează o efectuare mai intensă 
şi de mai lungă durată a unei activităţi (Meerson, 
1986). 

Principiul de asistenţă dominantă, nu 
numai funcţională, dar şi structurală a sistemelor 
predominante în procesul de adaptare concretă 
se observă şi în cazul activităţii în regim de forţă. 
Un antrenament de forţă excesiv conduce la 
o acumulare intensă a proteinelor contractile, 
fără o sinteză corespunzătoare a proteinelor din 
mitocondrii şi fără creşterea vascularizării ţesutului 
muscular. Ca urmare a acestui fapt, hipertrofia 
masei musculare şi creşterea forţei sunt însoţite de 
scăderea densităţii specifice a mitocondriilor din 
ţesutul muscular, scăderea aprovizionării acestuia 
cu oxigen, de creşterea producţiei de lactat, iar 
ca rezultat al acestora - de scăderea rezistenţei 
(Tesch, Karlsson, 1984; Platonov, 1992). 

Procesul de formare a unei adaptări eficiente 
de lungă durată a sistemului neuroendocrin al 
organismului este legat de creşterea indicatorilor 
puterii şi economicităţii acestuia. Creşterea puterii 
este determinată, în primul rând, de hipertrofia 
zonei medulare a glandelor suprarenale şi de 

creşterea în acestea a rezervelor de catecolamine, 
de hipertrofia zonei corticale a glandelor 
suprarenale, inclusiv a zonei fasciculare a acestora, 
care secretă glucocorticoizi. Mărirea rezervelor de 
catecolamine conduce la o mai mare mobilizare 
a acestora în cazul unor eforturi de scurtă durată 
cu caracter exploziv, previne epuizarea acestora la 
eforturi de lungă durată. Mărirea capacităţii zonei 
corticale a glandelor suprarenale de a sintetiza 
corticosteroizii asigură un nivel ridicat al acestora 
în sânge la eforturi de lungă durată şi, prin aceasta, 
creşte capacitatea funcţională a sportivilor (Viru şi 
alţii, 1993). 

Creşterea economicităţii sistemului 
neuroumoral se manifestă printr-o eliberare, 
substanţial mai mică, de catecolamine, ca răspuns 
la eforturile standard. De exemplu, un antrenament 
de trei săptămâni pentru rezistenţă conduce deja 
la o scădere reală a concentraţiei de catecolamine 
în sânge, în cazul efectuării unui efort standard, 
în comparaţie cu datele iniţiale, iar după un 
antrenament cu o durată de opt săptămâni mărirea 
catecolaminelor nu se observă în general (Winder 
şi alţii, 1973). 

Creşterea posibilităţilor funcţionale ale 
glandelor suprarenale determină, în mare 
măsură, eficienţa asigurării cu energie a activităţii 
musculare. Catecolaminele activează enzimele 
cheie ai glicogenolizei şi ai glicolizei şi, ca urmare 
a acestui fapt, procesele ce au loc în muşchii 
scheletici, inimă şi ficat măresc eliminarea în 
sânge, din ficat, a glucozei şi transportul acesteia la 
celulele miocardului şi la cele ale muşchilor (Viru, 
1987). 

Activarea reglării endocrine facilitează 
o sinteză mai intensă a acizilor nucleici şi a 
proteinelor. Hiperfuncţia organelor şi ţesuturilor 
sistemului funcţional, stimulată de o activitate 
hormonală crescută, determină, în mare măsură, 
formarea bazei structurale a unei adaptări de lungă 
durată la eforturi fizice. Sporirea economicităţii 
activităţii sistemului neuroendocrin în timpul 
antrenamentului este legată de creşterea gradului 
adrenergic al ţesuturilor (Askew şi alţii, 1975) şi 
de perfecţionarea mecanismului de autoreglare 
a organelor sistemului funcţional, răspunzător de 
adaptare (Pşennikova, 1986; Wilmore şi alţii, 2009). 

Caracterul economic al unui organism adaptat, 
în comparaţie cu unul neadaptat, se manifestă: 

•în starea de repaus-în scăderea frecvenţei 
contracţiilor inimii, de la 65-75 până la 35-50 
bătăi-min- 1 , scăderea frecvenţei respiraţiei de 
la 16-20 până la 6-10 cicluri pe minut, scăderea 
volumului pe minut al respiraţiei cu 10-12 %, în 
scăderea consumului de oxigen cu 20 %; 


• la un efort standard - în scăderea 
consumului de oxigen în miocard de 1,5-2 ori 
(Heib şi alţii, 1975), creşterea, substanţial mai 
mică, a frecvenţei contracţiilor inimii şi a frecvenţei 
respiraţiei, o creştere mai mică a nivelului de 
lactat în muşchi şi în sânge, reacţie mai puţin 
pronunţată a sistemului simpato-adrenergic şi, în 
mod corespunzător, printr-o creştere mai mică a 
nivelului catecolaminelor din sânge (Pşennikova, 
1986; Mohan şi alţii, 2001). 

Un element important al adaptării de lungă 
durată îl reprezintă formarea, în scoarţa cerebrală, 
a unor sisteme de acţiune eficiente şi stabile, 
cu legătură reciprocă (sincronică şi sinfazică), 
care reprezintă partea sistemelor funcţionale de 
dirijare a mişcărilor şi acestea au un grad ridicat 
de stabilitate la perturbaţii. La persoanele bine 
adaptate la astfel de eforturi, spre deosebire de cele 
neadaptate, aceste sisteme nu se distrug, în cazul 
acţiunii diferiţilor factori perturbatori (tensiune 
psihică şi emoţională ridicată, perturbaţii externe, 
apariţia oboselii). Adaptarea de lungă durată la 
nişte eforturi limită este legată nu doar de lărgirea 
posibilităţilor funcţionale ale scoarţei cerebrale, 
dar şi de creşterea capacităţii pentru mobilizarea 
rezervelor funcţionale, în condiţiile de luptă cu 
oboseala (Sologub, 1984, Enoka, 2000). 

Adaptarea de lungă durată se caracterizează 
prin mărirea rezervelor funcţionale, care reprezintă 
urmarea unor transformări structurale serioase ale 
organelor şi ţesuturilor, printr-un grad însemnat 
de eficienţă a funcţiilor, prin creşterea mobilităţii 
şi stabilităţii în activitatea sistemelor funcţionale, 
prin reglarea unor legături reciproce raţionale şi 
flexibile ale funcţiilor motrică şi vegetativă. Mai 
mult, apariţia transformărilor de adaptare, care 
nu sunt legate de o hipertrofie substanţială a 
organelor, este mult mai raţională, întrucât acestea 
sunt mult mai rezistente faţă de procesele de 
dezadaptare, necesită mai puţine eforturi pentru 
menţinerea nivelului atins şi, ceea ce este foarte 
important, nu sunt legate de o exploatare atât de 
profundă a unor posibilităţi de adaptare, care sunt 
condiţionate şi limitate genetic, în comparaţie cu 
adaptarea realizată, în principal, pe seama unor 
modificări structurale ale organelor, în special, prin 
mărirea masei acestora. 

Economicitatea unui sistem adaptat se 
manifestă la nivelul celulelor şi organelor, unde 
aceasta este determinată de raportul structurilor 
celulare; la nivelul sistemului în întregime, unde 
aceasta este determinată de corelaţia dintre 
organe;în sfârşit, la nivelul reglării neuroendocrine, 
unde economicitatea reprezintă urmarea creşterii 
reactivităţii organelor adaptate faţă de mediatori şi 

hormoni (Meerson, 1986). De exemplu, inima unui 
om antrenat consumă aproximativ cu o treime mai 
puţin oxigen şi substraturi de oxidare în timpul 
efectuării unei activităţi standard, în comparaţie 
cu inima unei persoane neantrenate (Heib şi alţii, 
1975), ceea ce este legat de modificarea raportului 
dintre structurile celulare care asigură creşterea 
eficienţei de transformare a energiei la nivel 
celular. La nivelul reglării neuroendocrine, care 
răspunde de adaptarea sistemelor, economicitatea 
de funcţionare se exprimă în creşterea gradului 
de reactivitate a organelor care formează sistemul 
respectiv faţă de semnalele de dirijare - hormoni 
şi mediatori. Drept urmare, mobilizarea sistemului 
la acţiunea factorilor mediului extern asupra 
organismului poate fi asigurată în cadrul unei 
eliminări mai reduse a metaboliţilor de reglare, la 
o excitaţie mai redusă a mecanismelor de reglare 
(Meerson, 1986, Mohan şi alţii, 2001). 

Gradul ridicat de adaptare a organismului 
sportivilor la eforturi fizice poate să scadă rezistenţa 
faţă de alţi factori din mediul înconjurător. De 
exemplu, eforturile mari dintr-un antrenament 
conduc la scăderea cantităţii de ţesut gras şi la 
scăderea efectului energetic al noradrenalinei şi, 
prin urmare, micşorează posibilitatea de producere 
a căldurii la acţiunea frigului. Legat de aceasta, este 
explicabilă predispoziţia la răceală a unor sportivi 
bine pregătiţi. Epuizarea grăsimilor, care reprezintă 
urmarea unor diete şi a unor eforturi solicitante, 
deseori, este legată şi de dereglarea producţiei 
de hormoni sexuali. Acest fapt poate să conducă 
la dereglarea maturizării sexuale şi a ciclului 
menstrual la sportive (Peltenburg şi alţii, 1984; De 
Vries, Housch, 1994). 

Predispoziţia pentru îmbolnăviri a sportivilor, 
care suportă eforturi fizice limită, se explică şi prin 
dereglarea imunităţii celulare şi endocrine, cât şi 
prin dereglările hormonale. Dacă eforturile optime 
cresc activitatea imunologică a organismului, 
atunci eforturile extreme conduc la scăderea 
imunoreactivităţii (Meerson, Pşennikova, 1988). 

Adaptarea de lungă durată nu poate fi 
asigurată fără a se ţine cont de caracteristicile 
fenotipice, care stau la baza împărţirii oamenilor 
în tipuri constituţionale. Nu doar în sport, unde 
necesitatea de împărţire este evidentă, dar şi în alte 
domenii de activitate umană, care sunt legate de 
problema adaptării, este justificată necesitatea unei 
abordări diferenţiate a oamenilor care au indicatori 
constituţionali diferiţi. Astfel, problemele legate 
de adaptarea populaţiilor umane la condiţiile 
de viaţă şi de muncă în condiţiile extreme din 
Nordul Extrem, Antarctica, din deşerturi, au impus 
diferenţierea tipurilor constituţionale în interiorul 


populaţiilor, care locuiesc în aceste condiţii. 

Primul tip («sprinter») este capabil să 
manifeste nişte reacţii fiziologice puternice, cu un 
grad ridicat de fiabilitate, ca răspuns la oscilaţiile 
însemnate, dar de scurtă durată, ale factorilor din 
mediul extern. însă nivelul înalt de fiabilitate se 
poate menţine pe o durată relativ scurtă de timp. 
Caracteristicile fenotipice ale «sprinterilor» sunt 
puţin acomodate la suportarea unor eforturi de 
lungă durată, cu o intensitate scăzută. 

Al doilea tip («fondist») din punct de 
vedere fenotipic este mai puţin acomodat pentru 
suportarea unor eforturi puternice şi de scurtă 
durată. însă, după o perioadă relativ scurtă 
de adaptare, sunt capabili să suporte eforturi 
uniforme, pe parcursul unei perioade lungi de 
timp, în nişte condiţii neadecvate. 

Fiecare dintre aceste tipuri se caracterizează 
prin nişte deosebiri antropometrice şi morfo- 
funcţionale pronunţate. între aceste tipuri 
constituţionale extreme, există un anumit număr 
de tipuri intermediare, care sunt denumite tipuri 
«mixte». Cunoştinţele medico-biologice referitoare 
la posibilităţile de adaptare a «sprinterilor», 
«fondiştilor» şi ale tipurilor constituţionale 
intermediare facilitează înţelegerea mecanismelor 
de adaptare a populaţiilor, în condiţiile extreme 
din anumite zone geografice (Kaznaceev, 1984). 

în general, reacţiile de adaptare de lungă 
durată la diferiţi factori din mediul înconjurător 
cu acţiune puternică, inclusiv la eforturile fizice, 
se bazează pe un fundament structural solid. în 
funcţie de caracterul eforturilor, intră în acţiune 
diferite sisteme ale organismului, îşi amplifică 
activitatea ţesuturile şi elementele celulare, se 
produc substanţele biologic active. însă, deşi există 
o mare varietate de căi de adaptare a sistemelor 
funcţionale care se formează ca răspuns la diferiţi 
excitanţi şi care îşi amplifică resursa de adaptare, la 
baza acesteia stau nişte procese nespecifice unice: 
variaţia numărului de structuri care funcţionează 
în mod activ din rezerva prezentă a acestora şi 
angrenarea în activitate a acelui număr de structuri 
care corespunde în mod strict cerinţelor dictate 
de nivelul efortului; creşterea puterii sistemelor 
funcţionale în acel caz, când resursele avute la 
dispoziţie sunt insuficiente; efectul de adaptare 
întârziat şi heterocronic în ceea ce priveşte diferite 
structuri, ca răspuns la eforturile realizate; lărgirea 
mobilităţii structurilor sistemului adaptat în 
planul unei transformări eficiente de acomodare, 
în planul reacţiilor compensatoare, al îndeplinirii 
funcţiilor conexe. Este semnificativ şi faptul că 
nici unul dintre aceste procese privind asigurarea 
structurală a adaptării de lungă durată nu este 

caracteristic unui anumit nivel al organizării -toate 
aceste procese sunt universale, adică se pot urmări 
cu aceeaşi precizie la nivelurile molecular, celular, 
tisular şi la cel al sistemelor. 

Supraantrenamentul 

Un antrenament construit în mod raţional conduce 
la o creştere bruscă a posibilităţilor funcţionale ale 
organelor şi sistemelor organismului pe seama 
perfecţionării întregului complex de mecanisme 
care răspund de adaptare. Utilizarea unor eforturi 
excesive, care depăşesc posibilităţile individuale 
de adaptare ale omului, care presupun o 
mobilizare extraordinară a resurselor şi a sistemelor 
funcţionale şi structurale ale organismului, 
conduce la supraantrenament, fenomen ce se 
manifestă prin epuizarea şi prin uzarea sistemelor 
funcţionale care suportă efortul de bază. 

Referitor la adaptarea inimii, eforturile 
planificate în mod raţional conduc la o hipertrofie 
moderată a miocardului, la mărirea puterii, a 
inervaţiei adrenergice a acestuia, a numărului de 
capilare coronare, la creşterea concentraţiei de 
mioglobină şi a activităţii enzimelor, care răspund 
de transportul oxigenului la mitocondrii şi altele. în 
cazul unui efort excesiv asupra inimii, care impune 
hiperfuncţia compensatorie de o durată excesivă, 
ia naştere adaptarea neechilibrată, în cadrul căreia 
masa inimii creşte într-o măsură mult mai mare 
decât posibilităţile funcţionale ale structurilor 
care răspund de reglarea nervoasă şi de asigurarea 
cu energie. Scăderea posibilităţilor miocardului, 
care apare în acest caz, poate fi compensată o 
anumită perioadă de timp prin mărirea masei 
acestuia, însă după aceea, de regulă, devine cauza 
insuficienţei cardiace, fapt ce trebuie considerat ca 
supraantrenament al acestuia. 

Eforturile excesive asupra muşchilor scheletici 
pot conduce la leziuni musculare, iar urmarea 
acestora reduce capacitatea funcţională, se 
înrăutăţeşte desfăşurarea reacţiilor de refacere şi 
de adaptare rapide şi a celor de lungă durată. într- 
un ţesut muscular deteriorat se observă scăderea 
rezervelor de glicogen, ca urmare a dereglării 
proceselor de resinteză a acestuia, se dereglează 
procesele de sinteză proteică, scade rezistenţa la 
acţiunea bacteriilor şi virusurilor, ceea ce creşte 
gradul de sensibilitate a organismului sportivilor 
faţă de infecţii (Mohan şi alţii, 2001). 

Eforturile fizice excesive pot provoca 
dereglarea echilibrului hormonal, ceea ce 
conduce la scăderea capacităţii funcţionale, la 
dereglarea reacţiilor de refacere şi de adaptare, 
la dezvoltarea unor procese patologice. La femei, 


de exemplu, eforturile excesive sunt adesea 
legate de dereglarea funcţiei menstruale, de 
dezvoltarea osteoporozei, de creşterea riscului de 
fracturi provocate de oboseală. Astfel de eforturi 
facilitează creşterea nivelului de cortizol - hormon 
catabolic şi la scăderea testosteronului - hormon 
anabolic. Acest fapt poate să conducă la mărirea 
catabolismului proteic în interiorul celulelor 
musculare, la scăderea volumului masei musculare 
şi masei corpului (Brower, 2002). 

Eforturile excesive, cu o anumită direcţionare, 
ascund în ele două pericole: 1) posibilitatea 
de epuizare funcţională a sistemului, care este 
dominant în reacţia de adaptare; 2) scăderea 
rezervelor structurale şi, implicit, a celor 
funcţionale, ale altor sisteme, care nu participă în 
mod direct la reacţia de adaptare (Meerson, 1986, 
Platonov, 2002). 

Eforturile fizice excesive pot avea urmări 
negative pentru organism, care se manifestă, în 
primul rând, printr-o uzură directă a sistemului 
funcţional, în special a acelor verigi ale acestuia, 
care suportă efortul de bază; în al doilea rând, în 
fenomenele de adaptare negativă încrucişată, 
adică în dereglările sistemelor funcţionale şi 
reacţiilor de adaptare, care nu sunt legate de 
efortul fizic (Meerson, Pşennikova, 1988; Şcegolkov 
şi alţii, 1993). 

Este cunoscut faptul că în cadrul unei acţiuni 
singulare de stres, limitate în timp, după faza 
catabolică se realizează faza contrară - anabolică, 
care se manifestă printr-o activizare generalizată 
a sintezei proteinelor. Această activare potenţează 
formarea unei adaptări eficiente de lungă durată. 
La o apariţie repetată a reacţiei de stres, care este 
legată de utilizarea unor eforturi care depăşesc 
posibilităţile individuale de adaptare ale omului, 
formarea adaptării de lungă durată poate să nu 
se realizeze. Mobilizarea excesivă a resurselor 
structurale şi energetice ale organismului, în 
absenţa unui nivel adecvat al sistemului funcţional, 
unde aceste resurse pot fi folosite, conduce la 
pierderea acestor resurse şi la epuizare tipică 
pentru stresul de lungă durată (Mohan şi alţii, 
2001; O'Bryant, 2002). 

Eforturile fizice, în mod neraţional planificate, 
pot constitui cauza apariţiei unor zone de necroză, 
atât în muşchi, cât şi în miocard. în cazul unor eforturi 
excesive, s-a observat îngroşarea şi solidificarea 
fibrelor musculare, înclinaţia acestora pentru 
formarea unor fisuri pe porţiunile modificate, 
apariţia unor edeme intracelulare şi extracelulare şi 
altele (Groher, 1979; Nigg, 2002). Eforturile excesive 
potconducela hipertrofia patologicăa miocardului, 
la dezvoltarea în acesta a unor modificări distrofice 

şi sclerotice, la dereglarea metabolismului, la 
perturbarea reglării neuroendocrine (Butcenko, 
1974). O suprasolicitare fizică acută, de asemenea, 
poate să conducă la hemoragie miocardică, printre 
altele la un infarct miocardic acut, cu dezvoltarea 
insuficienţei cardiace acute, a distrofiei acute a 
miocardului (Dembo, 1981). 

Există date convingătoare, care demonstrează 
faptul că sportivii de înaltă clasă, bine adaptaţi la 
eforturi pentru rezistenţă, sunt supuşi riscului unei 
morţi subite, cauzate de oprirea inimii, în timpul şi 
imediat după unele eforturi fizice maximale într-o 
măsură mai mare, în comparaţie cu oamenii care 
nu practică sportul (Keren, Shoenfeld, 1981). 

Un sistem funcţional supus timp îndelungat 
la nişte eforturi care stimulează formarea reacţiilor 
de adaptare, poate să se uzeze ca urmare a 
epuizării unor capacităţi determinante pentru 
modificările de acomodare, cât şi a îmbătrânirii 
locale a verigilor suprasolicitate ale sistemului. La 
baza uzării sistemului funcţional se află încălcarea 
legităţilor referitoare la formarea adaptării de 
lungă durată. Aici trebuie subliniate eforturile 
excesive unidirecţionate şi des repetate, care 
atestă un stres de lungă durată, cu acţiune 
continuă; alternarea deasă a fenomenelor de 
adaptare şi de dezadaptare, legată de o alternare 
neraţională a perioadelor de eforturi cu perioadele 
fără eforturi; folosirea excesivă a unor eforturi 
care conduc la adaptarea sistemului funcţional, 
preponderent pe seama hipertrofiei organelor şi 
nu pe seama eficienţei funcţionării acestora la o 
hipertrofie moderată. în rândul cauzelor privitoare 
la supraantrenament trebuie amintită şi dereglarea 
în procesul unor anumite lecţii, zile, microcicluri 
de antrenament, a raporturilor necesare dintre 
volumul şi caracterul acţiunilor de antrenament, pe 
de o parte, şi potenţialul energetic al organismului 
şi posibilităţile de adaptare a structurilor biologice 
corespunzătoare, pe de altă parte. 

Un antrenament unidirecţional de lungă 
durată, care presupune, în mod sistematic, nişte 
cerinţe înalte faţă de un anumit sistem funcţional, 
este deseori legat de scăderea posibilităţilor morfo- 
funcţionale ale altor sisteme. în mod special în cazul 
persoanelor care au un înalt nivel de antrenament 
pentru o activitate cu caracter de viteză şi de forţă, 
deseori rezistenţa pentru o activitate de lungă 
durată cu caracter aerob este scăzută, la aceste 
persoane scade densitatea capilarelor şi activitatea 
enzimelor aerobe din muşchii scheletici şi altele 
(McDougall şi alţii, 1984). 

Exerciţiile cu caracter mixt aerob - anaerob şi a 
acelor cu caracter preponderent anaerob alactacid 
trebuie planificate cu precauţie, întrucât volumul 


excesiv al acestora poate provoca destul de rapid 
fenomenul de supraantrenament. Astfel de exerciţii 
sunt însoţite de o epuizare intensivă a rezervelor 
de glicogen din muşchi, de acumularea unei mari 
cantităţi de produse de metabolism intermediar, 
de o oboseală severă, ceea ce exercită o influenţă 
substanţială asupra sferei psihice a sportivului, 
asupra capacităţii acestuia de a diferenţia eforturile, 
de a controla calitatea mişcărilor (Olbrecht, 2007; 
Platonov, 2012). 

Irigaţia prioritară cu sânge a muşchilor pe 
seama altor organe poate să conducă la urmări 
negative serioase. Trebuie amintit faptul că în 
antrenamentul unor sportivi din zilele noastre, 
care se specializează în ramurile sportului legate 
de demonstrarea rezistenţei, volumul zilnic de 
activitate, cu direcţionare aerobă şi mixtă aerob 
- anaerobă poate să atingă 4-5 ore. Activitatea 
într-un astfel de regim, după cum se ştie, poate să 
dureze şi câteva săptămâni. în felul acesta, în medie 
20 % din timpul celor 24 de ore, multe organe ale 
organismului sportivului suferă de insuficienţa 
irigării cu sânge. Un astfel de antrenament, 
conducând la o sporire a posibilităţilor sistemului 
aerob de asigurare a energiei, în mod concomitent, 
conduce adesea la micşorarea masei şi a numărului 
de celule din ficat, rinichi, glande suprarenale, are o 
influenţă negativă asupra manifestărilor activităţii 
nervoase superioare - dereglarea proceselor de 
elaborare, fixare şi reproducere a conexiunilor 
temporare. De asemenea, se observă şi cazuri de 
dereglare a funcţiei digestive sub formă de spasme 
ale esofagului, stomacului, intestinelor, leziunilor 
ulceroase şi altele (Pşennikova, 1986). 

La baza epuizării şi a uzării sistemelor 
funcţionalecaresuportă efortul principal în procesul 
activităţii de antrenament şi competiţionale 
se află dereglarea echilibrului dintre eforturile 
de antrenament şi cele de competiţie, pe de o 
parte, şi dintre refacere şi o desfăşurare eficientă 
a reacţiilor de adaptare, pe de altă parte. Starea 
de supraantrenament se formează sub influenţa 
unei planificări excesive şi neraţionale a eforturilor, 
amplificată de carenţele din alimentaţie, de 
neglijenţa cu privire la o perioadă de refacere 
eficientă, la folosirea mijloacelor de stimulare a 
reacţiilor de refacere şi de adaptare. Principalele 
simptome ale supraantrenamentului sunt: 
scăderea performanţelor sportive şi a capacităţii 
funcţionale la lecţiile de antrenament, sentimentul 
de oboseală generală, depresia, irascibilitatea, 
dereglarea somnului, creşterea frecvenţei 
contracţiilor inimii şi o refacere lentă post efort, 
pierderea poftei de mâncare şi scăderea greutăţii 
corporale, scăderea imunităţii. Normalizarea 

stării sportivului, în cazul supraantrenamentului, 
necesită un complex de acţiuni de restabilire 
şi refacere, schimbarea modului de viaţă, 
modificarea cardinală a procesului de antrenament 
şi nu poate fi realizată, de obicei, în mai puţin de 
o lună (Norris, Smith, 2003). Prevenirea acestor 
fenomene negative poate fi realizată printr-o 
planificare raţională a eforturilor în cadrul micro- 
şi mezociclurilor, cât şi în formaţiuni structurale 
mai mari din cadrul procesului de antrenament, 
prin echilibrarea eforturilor cu alimentaţia şi prin 
proceduri de refacere. 

Dezadaptarea şi readaptarea 

încetarea antrenamentului sau folosirea unor 
eforturi scăzute, care nu sunt în măsură să 
asigure menţinerea nivelului atins al modificărilor 
adaptative, conduce la dezadaptare, la un 
proces invers al adaptării, adică procesele de 
adaptare din organismul omului se dezvoltă 
într-o conformitate strictă cu caracterul şi cu 
mărimea acţiunii factorilor din mediul exterior. 
De exemplu, dacă antrenamentul a încetat sau 
eforturile au fost scăzute cu mult sub nivelul 
menit să asigure menţinerea indicatorilor atinşi ai 
posibilităţilor funcţionale ale inimii, atunci, în mod 
treptat, se micşorează sinteza de proteine şi masa 
ventriculară, slăbeşte reglarea nervoasă, scade 
asigurarea cu energie şi altele. Ca urmare a acestui 
fapt, se dereglează regimul optim al biosintezei 
şi al funcţionării structurilor cheie ale inimii, 
care asigură utilizarea adenozinotrifosfatului în 
miofibrile şi resinteza acestuia în mitocondrii. 
Asemenea mecanisme de adaptare, supraadaptare 
şi dezadaptare sunt caracteristice şi pentru alte 
organe şi sisteme. 

Până la ora actuală, a fost efectuat un mare 
număr de cercetări dedicate studierii modului 
de desfăşurare a proceselor de dezadaptare 
în organismul sportivilor, după încetarea 
antrenamentului intensiv. Rezultatele acestora 
au condus, în mare măsură, la nişte concluzii 
surprinzătoare, care au demonstrat o pierdere 
extrem de rapidă a acelor componente ale 
stării de pregătire care se referă la posibilităţile 
sistemelor energetice. După 1-2 săptămâni de la 
încetarea antrenamentului, se observă o scădere 
clară a puterii sistemului aerob de asigurare cu 
energie, a rezervelor de glicogen din muşchi, a 
volumului sistolic şi debitului cardiac, a pragului 
metabolismului anaerob şi altele. Pe parcursul a 24 
de zile scade cu 14-25 % numărul de capilare în 
funcţiune, situate în jurul fibrei musculare (Saltin, 
Rowell, 1980; Klausen, Andersen, 1981); după o 


odihnă pasivă de 12 zile, scad cu 11 % indicatorii 
propulsiei maxime a inimii, scad cu 7 % indicatorii 
consumului maxim de oxigen (Coyle şi alţii, 1983). 
Odihna pasivă de o săptămână conduce la o scădere 
certă a diametrului fibrelor musculare, în special a 
celor cu contracţie rapidă (Riley şi alţii, 2002). După 
patru săptămâni de la încetarea antrenamentului, 
puterea sistemului aerob de asigurare a energiei 
scade cu peste 10 %, rezervele de glicogen din 
muşchi - cu 40%, activitatea enzimelor aerobe - cu 
40 %, volumul de sânge - cu 9 %, debitul cardiac - 
cu 10 %, forţa şi puterea - cu 13 % ş.a.m.d. (Costill 
şi alţii, 1985; Wilmore, Costill, 2009). 

Cercetările demonstrează faptul că nivelul 
de adaptare, care a fost dobândit ca urmare a 
unui antrenament de cinci ani pentru rezistenţă, 
poate fi pierdut în decurs de 2-3 luni de 
perioadă fără antrenament (Costill şi alţii, 1985; 
Wilmore, Costill, 2009). Se produce o scădere 
substanţială a capacităţii funcţionale în timpul 
efectuării programelor de antrenament, scădere 
ce atinge 25-30 % (McArdle şi alţii, 1996). Se 
prelungeşte în mod cert perioada de refacere 
după efectuarea unor complexuri de exerciţii din 
cadrul programelor lecţiilor de antrenament, cât 
şi după antrenamentele care presupun eforturi 
mari. Printre altele, după lecţiile de antrenament 
care au ca scop creşterea capacităţilor sistemelor 
aerob şi anaerob de asigurare cu energie, procesul 
de refacere poate să se prelungească cu 6-24 ore. 

Cercetările efectuate pe înotătorii de 
performanţă (K. Hsu, T.Hsu, 1999) au demonstrat 
faptul că o întrerupere pe o perioadă de trei luni a 
antrenamentului conduce la scăderea rezultatelor 
pentru distanţa de 50 metri în medie cu 0,80 s, 
iar pentru cea de 400 m - cu 17,0 s. Scăderea 
rezultatelor era însoţită de micşorarea puterii de 
lucru în timpul înotului legat cu ham cu 12 %, iar 
a valorilor maximale de lactat - cu 22 %. Pentru 
refacerea capacităţilor pierdute era necesară o 
activitate de peste trei luni. în acest sens, cel mai 
mult timp a necesitat refacerea puterii mişcărilor 
de vâslire. 

Conform datelor lui D. Olbrecht (Olbrecht, 
2007), creşterea cantităţii de mitocondrii în fibrele 
musculare ale unor sportivi de performanţă, 
care a reprezentat rezultatul unui antrenament 
intens cu caracter aerob şi aerob-anaerob, într-o 
mare măsură poate fi pierdută deja pe parcursul 
primei săptămâni după încetarea completă a 
antrenamentului. Pierderile pot să atingă până 
la 50%. Pentru refacerea cantităţii pierdute de 
mitocondrii, după reluarea antrenamentului, poate 
fi nevoie deja de până la 3-4 săptămâni (fig. 5.2). 

în felul acesta, procesul de readaptare necesită 

mult mai mult timp decât procesul de dezadaptare, 
fapt ce poate să perturbe, în mod serios, procesul 
unei perfecţionări sportive sistematice, putând 
să influenţeze în mod negativ rezultatele 
sportivului. în legătură cu aceasta, se impune o 
corecţie serioasă a unor concepţii deja statornicite 
referitoare la posibilităţile de planificare, în cadrul 
pregătirii anuale, a unei perioade de tranziţie de 
lungă durată (de până la 1,5-2 luni). 

Trebuie subliniat faptul că puterea de 
lucru în timpul executării mişcărilor în procesul 
de dezadaptare scade cu mult mai repede, 
în comparaţie cu forţa grupelor musculare 
corespunzătoare (Costill şi alţii, 1985). Din rândul 
multor factori posibili, care influenţează asupra 
scăderii rapide a puterii mişcărilor, după încetarea 
unui antrenament special, face parte dezadaptarea 
intensivă în ceea ce priveşte mobilitatea din 
articulaţii. Deja după 2-4 săptămâni de la 
întreruperea exerciţiilor direcţionate spre 
dezvoltarea mobilităţii în aceste articulaţii, gama 
de mişcări scade în mod substanţial (Maglischo, 
2003). 

Sportivii de înaltă performanţă, al căror 
proces de antrenament se deosebeşte prin eforturi 
mari, iar ca urmare a acestuia există un nivel 
extrem de ridicat al reacţiilor de adaptare, sunt 
într-o măsură mai mare supuşi dezadaptării, după 
încetarea antrenamentului intens, în comparaţie cu 
sportivii mai puţin pregătiţi şi cu performanţe mai 
reduse. Acest fapt exclude pauzele în activitatea 
de antrenare, care depăşesc o săptămână, după 
fiecare macrociclu, şi de două săptămâni - după 
un an de pregătire. Chiar şi în timpul unor astfel de 
pauze în pregătire, nu trebuie să folosim odihna 
exclusiv pasivă, ci trebuie să efectuăm două-trei 
lecţii de câte o oră, direcţionate spre menţinerea 
acelor componente ale pregătirii, care sunt supuse, 
într-o măsură mai mare, dezadaptării. 



Săptămâni de antrenament sau de dezantrenare 


FIGURA 5.2 — Influenţa antrenamentului şi a dezantrenării 
asupra conţinutului de mitocontrii din muşchi (Olbrecht, 2007) 


Privarea muşchilor scheletici de un efort fizic 
adevărat conduce la modificări serioase în ţesutul 
muscular. Mai mult, cu cât este mai adaptat ţesutul 
muscular la eforturi fizice, cu atât se desfăşoară 
mai intens procesul de dezadaptare. Deja în 
ziua 3-4 de regim de repaus la pat se produce o 
scădere vizibilă a masei celor mai activi muşchi. 
Imobilizarea membrelor inferioare, ca urmare a 
unor fracturi, conduce la micşorarea suprafeţei 
secţiunii transversale a muşchilor cu 40-50 %, o 
imobilizare pe o durată de 5-6 săptămâni a unor 
muşchi sănătoşi, poate să conducă la micşorarea 
suprafeţei secţiunilor transversale cu 20-30 
%. Atrofia fibrelor musculare, determinată de 
absenţa sau de o activitate motrică insuficientă, 
se referă la toate tipurile de fibre (Mak-Komas, 
2001). Atrofia ţesutului, ca urmare a imobilizării, 
conduce la o scădere bruscă a forţei maxime. Este 
important de subliniat faptul că forţa musculară 
scade într-o măsură mai mare decât se atrofiază 
ţesutul muscular. Acest lucru se produce ca 
urmare a scăderii posibilităţilor sistemului nervos 
de a recruta unităţi motorii, inclusiv ca urmare a 
modificărilor degenerative în conexiunile neuro- 
musculare. (Roberts şi alţii, 1991). Se produc şi alte 
modificări cu caracter negativ: scade concentraţia 
de proteine din ţesutul muscular, se reduce 
concentraţia de enzime glicolitice şi de oxidare, 
unele fibre musculare fiind supuse necrozei (Mak- 
Komas, 2001). Toate aceste urmări negative, ca 
urmare a nefolosirii ţesutului muscular pe o durată 
îndelungată de timp, pot fi înlăturate complet în 
procesul de refacere şi de readaptare. 

Aproximativ la fel se desfăşoară procesul de 
dezadaptare în sistemele de asigurare cu energie, 
însă parametrii cei mai importanţi ai sistemului 
aerob de asigurare cu energie sunt supuşi 
dezadaptării în perioade de timp mai scurte, în 
comparaţie cu principalii indicatori care reflectă 
posibilităţile sistemului anaerob. Deja după 
2-4 săptămâni de la încetarea antrenamentului 
intensiv, volumul sistolic scade cu 10-15 %. Pe 
parcursul acestei perioade se observă o scădere 
bruscă a activităţii enzimelor oxidative (Wilmore, 
Costill, 2004). Astfel, scăderea cu 50 % şi mai mult 
a activităţii acestor enzime nu este însoţită de o 
reducere a activităţii enzimelor glicolitice (Coyle şi 
alţii, 1983; Hoffman, 2002). Ca urmare a acestui fapt, 
deja după 4 săptămâni de dezadaptare, păstrarea 
capacităţii funcţionale, în timpul efectuării unei 
activităţi standard cu caracter mixt aerob-anaerob, 
este legată de o mărire substanţială a ponderii 
anaerobe a acesteia. 

Creşterea sau micşorarea capilarizării, atât 
în procesul de adaptare, cât şi în procesul de 

dezadaptare, necesită o perioadă de timp mult mai 
mare, în comparaţie cu adaptarea şi dezadaptarea 
metabolică. Cercetările speciale demonstrează 
faptul că modificările evident pronunţate ale reţelei 
capilare, care reprezintă urmarea unui antrenament, 
se observă încă pe parcursul a câtorva luni după 
încetarea acestuia (Henriksson, 1992). în acelaşi 
timp, rezistenţa locală a muşchilor scheletici, care 
se sprijină pe capacitatea mitocondrială a acestora, 
poate fi pierdută în decurs de 2-3 săptămâni, de la 
încetarea antrenamentului continuu (Svedenhag, 
1992; Mohan şi alţii, 2001). 

O stabilitate mai ridicată a modificărilor de 
adaptare în scoarţa cerebrală, în comparaţie cu 
urmele unor reacţii de adaptare mai simple, se 
manifestă, în special, în faptul că în procesul de 
dezadaptare, după încetarea completă a eforturilor 
fizice, posibilităţile aerobe ale organismului şi 
rezistenţa legată de acestea pentru o activitate de 
lungă durată se sting relativ repede. Deprinderile 
motrice specifice se păstrează timp îndelungat şi 
pot fi demonstrate cu succes de către o persoană 
dezantrenată. Valorile crescute ale consumului 
maxim de oxigen, ca rezultat al unui antrenament, 
scad mult mai încet decât activitatea enzimelor 
de oxidare, care poate să scadă după una - două 
săptămâni de la încetarea antrenamentului, 
iar peste câteva săptămâni poate să revină la 
nivelul iniţial (Schantz şi alţii, 1983). La rândul lor, 
aceste enzime au capacitate de refacere rapidă a 
activităţii, în cazul reluării antrenamentului (Pette, 
1984). Acest lucru este legat de faptul, că enzimele, 
ca şi alte molecule proteice, se remarcă printr-o 
existenţă cu o durată limitată. Aceştia se formează 
şi se disociază într-un ciclu continuu, în care 
perioada biologică de înjumătăţire a majorităţii 
enzimelor mitocondriale este de aproximativ 
o săptămână, iar a celor glicolitice - de la una la 
câteva zile (Hargreaves, 1999; Spriet, 1999). în 
mod corespunzător, conţinutul celular al unei 
anumite enzime reprezintă rezultatul interacţiunii 
proceselor de sinteză şi de descompunere 
(Henriksson, 1992). 

Este important şi de subliniat că dezadaptarea 
se produce în mod neuniform; în primele 
săptămâni, după încetarea antrenamentului, 
se observă o scădere semnificativă a rezervei 
funcţionale a sistemului adaptat, în continuare 
procesul de dezadaptare încetineşte. Sub o formă 
latentă, reacţiile de adaptare se păstrează timp 
îndelungat şi servesc drept bază pentru o restabilire 
mult mai rapidă a nivelului de adaptare pierdut, 
în cazul reluării antrenamentului, după o pauză 
îndelungată, în comparaţie cu timpul cheltuit 
pentru formarea iniţială a adaptării (Pşennikova, 


1986); de exemplu, hipertrofia ţesutului muscular, 
care reprezintă urmarea unui antrenamentîn regim 
de forţă, dispare de 2-3 ori mai încet decât apare 
(De Vries, Housh, 1994). Este important să se ţină 
cont şi de faptul că, cu cât se formează mai repede 
adaptarea, cu atât mai anevoios se păstrează 
nivelul atins şi cu atât mai repede aceasta se pierde 
după încetarea antrenamentului (Mak-Komas, 
2001). Printre altele, perioada de pierdere a forţei 
după încetarea antrenamentului este legată în 
mod direct cu durata de formare a adaptării (fig. 
5.3): cu cât a fost mai intens şi mai de scurtă durată 
antrenamentul direcţionat pe dezvoltarea forţei, 
cu atât este mai scurtă perioada de pierdere a 
acesteia, în cazul încetării lecţiilor de antrenament 
desfăşurate regulat. 

Această legitate se manifestă şi în cazul 
analizării eficienţei metodicii privind dezvoltarea 
diferitelor calităţi motrice şi capacităţi funcţionale 
ale sistemelor organismului, cât şi în cazul 
pregătirii sportivilor în general şi poate fi legată 
de diferite elemente ale structurii procesului 
de antrenament - etape din cadrul pregătirii 
multianuale, macrocicluri, perioade şi altele. 
Confirmarea acestui fapt, cu aplicare la pregătirea 
multianuală, o reprezintă cazurile când creşterea în 
salturi a efortului (de 2-3 ori pe parcursul unui an), 
realizată de către sportivii tineri, a permis acestora, 
în perioade de timp scurte, să atingă unele 
transformări de adaptare extrem de înalte şi să 
demonstreze rezultate remarcabile în cele mai mari 
competiţii. în acelaşi timp, nu a permis menţinerea 
nivelului dobândit al adaptării o perioadă lungă de 
timp, a redus în mod brusc perioada de participare 
a acestora la nivelul celor mai înalte performanţe, 
în plus, la sportivii care măreau eforturile în mod 
uniform, pe parcursul mai multor ani, s-a remarcat 
o creştere sistematică a posibilităţilor funcţionale, 
în vederea atingerii unui nivel de adaptare necesar 
pentru o activitate competiţională de succes la cele 
mai importante competiţii, aceştia au avut nevoie 


Antrenament Absenţa antrenamentului 



FIGURA 5.3 — Creşterea forţei maxime şi particularităţile de 
păstrare a acesteia după încetarea antrenamentului, în funcţie 
de frecvenţa lecţiilor: 7 — lecţii zilnice; 2 — lecţii o dată pe 
săptămână (Hollmann, Hettinger, 1980) 

de mult mai mult timp. însă, tocmai aceşti sportivi 
au fost în măsură să evolueze, la nivelul celor mai 
înalte performanţe, o perioadă îndelungată de 
timp (Platonov, 2002). 

Alternarea frecventă a proceselor de adaptare 
şi de dezadaptare conduce la exploatarea excesivă 
a capacităţilor determinate genetic, pentru 
dezvoltarea unor modificări eficiente de adaptare. 
Trebuie să ţinem minte că menţinerea bazelor 
structurale ale adaptării, cu ajutorul unor eforturi 
fizice moderate, este incomensurabil mai benefică 
decât repetarea de mai multe ori a ciclurilor 
«dezadaptare - readaptare». Activarea repetată a 
biosintezei, necesară pentru o refacere repetată a 
nivelului pierdut de adaptare, poate să conducă la 
o anumită uzură locală a organelor, care fac parte 
din sistemul responsabil de adaptare (Meerson, 
1986). 


însă mult mai des se întâlneşte o altă situaţie 
extremă: continuarea unui antrenament de lungă 
durată şi intens, în vederea atingerii de către sportiv 
a unor limite maxime de adaptare condiţionate 
individual, la acţiunile de antrenament de un 
anumit tip. Această situaţie se manifestă în mod 
special în planificarea în fiecare an a unui volum 
mare de activitate cu caracter aerob şi aerob- 
anaerob în cadrul antrenamentului unor sportivi, 
care au atins indicatori limită sau cei aproape de 
limită ai posibilităţilor aerobe. în astfel de cazuri, 
la aceştia se perturbă procesele de biosinteză 
reglate genetic, se produce atrofia unor structuri 
cheie, care limitează funcţia celulelor miocardului 
şi, în cele în urmă, apare insuficienţa funcţională a 
inimii.Tot aici sunt ascunse, deseori, şi cauzele unor 
abateri în starea sistemului nervos central, ficatului 
şi a altor organe de importanţă vitală. 











Capitolul 



Dezvoltarea ontogenetică 
şi procesul adaptării 


Cariera sportivă din înotul modern poate să dureze 
aproximativ 20-30 de ani şi poate să cuprindă, în 
funcţie de vârstă, o serie de perioade din dezvoltarea 
omului, începând cu vârsta copilăriei şi terminând 
cu zona de dezvoltare inversă. Pe parcursul acestei 
perioade se produc diferite modificări în dezvoltarea 
biologică, psihologică, spirituală şi socială a omului. 
Bineînţeles că pentru sport o importanţă primordială 
o au particularităţile de dezvoltare biologică ale 
omului şi posibilităţile de adaptare ale acestuia, în 
cadrul diferitelor zone de vârstă. 

Perioadele de vârstă din dezvoltarea 
ontogenetică 


lungimea acestora, de cinci ori (fig. 6.1). 

Este general acceptat faptul că se pot delimita 
câteva etape de dezvoltare, în funcţie de vârstă (tabel 
6.1). în interesul sportului de înaltă performanţă, cea 
mai mare atenţie trebuie îndreptată asupra zonei 
de vârstă de la 6 ani până la finalizarea maturizării 
biologice. Un mare interesîl reprezintă şi zona de vârstă 
ulterioară maturizării, cea a posibilităţilor funcţionale 
optime (de regulă, până la 27-30 de ani), cât şi prima 
parte a zonei de dezvoltare inversă (30-40 de ani), 
în decursul căreia este posibilă păstrarea unui nivel 
ridicat al capacităţii funcţionale şi al posibilităţilor celor 
mai importante sisteme funcţionale ale organismului. 

în perioada de la 1 an până la 7 ani, creşterea 
anuală a lungimii corpului scade treptat de la 10,5 


0 adaptare eficientă la eforturile 
specifice din cadrul unei ramuri 
sportive concrete este determinată 
de particularităţile dezvoltării 
organismului în funcţie de vârstă, 
de variaţiile substanţiale ale 
predispoziţiei sistemelor funcţionale 
faţă de transformările de adaptare 
sau de acomodare, la diferite vârste. 

Procesul de maturizare 
biologică a omului cuprinde o 
perioadă îndelungată - de la 
naştere până la vârsta de 17-18 
ani la femei şi 20-22 de ani la 
bărbaţi, când se încheie creşterea 
corpului, se finalizează procesul de 
osificare şi se maturizează organele 
interne. Maturizarea biologică 
a omului reprezintă un proces 
neuniform; aceasta se desfăşoară 
în mod heterocronic, fapt ce se 
manifestă cel mai evident la analiza 
formării constituţiei corpului. Astfel, 
compararea ritmurilor de creştere 
a capului şi a membrelor inferioare 
la un nou născut şi la un om matur 
demonstrează faptul că lungimea 
capului se măreşte de două ori, iar 



FIGURA 6.1 — Modificarea proporţiilor corpului în procesul dezvoltării, în funcţie 
de vârstă: I. c. — lungimea capului (Bammess, 1982) 

TABELUL 6.1 — Etapele privind dezvoltarea ontogenetică în 
funcţie de vârstă (Grimm, 1966) 


Etapele de dezvoltare 

Intervalul de timp 

Vârsta 

Vârsta de nou 

Până la vindecarea cordonului 


născut 

ombilical 


Vârsta de sugar 

Până la apariţia primului dinte 
de lapte 

6 luni. 

Vârsta mersului 
de-a buşilea 

Până la învăţarea mersului 

1-1,5 ani 

Vârsta de copil 

Până la apariţia primului dinte 

6 ani 

mic 

permanent 


Vârsta şcolară 

Până la apariţia primelor 

9 ani (f) 

mică 

semne de maturizare 

11 ani (b) 

Perioada 

începutul creşterii accelerate 

11-12 ani (f) 

prepubertară 

a corpului, dezvoltarea rapidă 
a organelor sexuale, începutul 
dezvoltării glandelor mamare 

13—14 ani (b) 

Perioada 

Intervalul de timp dintre 

13-14 (f) 

pubertară 

apariţia pilozităţii pubiene 
şi prima menstruaţie (f) sau 
dezvoltarea spermatozoizilor 
maturi (b) 

14-15 (b) 

Vârsta finalizării 

Perioada dintre maturizarea 

17-18 (f) 

maturizării 

sexuală şi finalizarea creşterii 

22 (b) 

biologice 

corpului 



cm până la 5,5 cm pe an. în zona de vârstă de 7-10 
ani, creşterea anuală a lungimii corpului este în medie 
de 5 cm. Deosebirile dintre sexe, în ceea ce priveşte 
viteza de creştere, încep să se manifeste de la vârsta 
de 9-10 ani. O accelerare vizibilă a creşterii se observă 
în perioada de pubertate. La unii copii, viteza maximă 
de creştere pe un an poate să atingă 8-10 cm, la băieţi, 


şi 7- 9 cm, la fetiţe (fig. 6.2). Vârful vitezei de creştere 
a masei corpului la fetiţe îl reprezintă vârsta de 11 -12 
ani (5,0-5,5 kg), iar la băieţi este vârsta de 13-14 ani 
(5,5-6,5 kg). Până la vârsta de 10 ani, la fetiţe masa 
corpului este puţin mai mică decât la băieţi. 

începând cu vârsta de 12 ani, la tinerii sportivi, 
în comparaţie cu persoanele care nu practică sportul, 
se observă dezvoltarea masei corporale, fără apariţia 
ţesutului adipos. Masa corporală a tinerilor sportivi 
se măreşte, în principal, pe seama ţesutului slab, iar 
la cei care nu practică sportul - în mare măsură, pe 
seama ţesutului adipos. La sportivi, cantitatea de 
lipide rămâne constantă, iar în perioada de primăvară 
- vară, chiar scade, concomitent cu creşterea continuă 
a greutăţii specifice a corpului. La sportivii maturi, 
bărbaţi, volumul masei adipoase reprezintă 6-12 % 
din masa totală a corpului, în timp ce la persoanele 
care nu practică sportul este de 15-22 %. La femei, 
volumul masei adipoase este aproximativ de două ori 
mai mare decât la bărbaţi. 

Sunt posibile şi variaţii individuale semnificative 
ale ritmurilor de maturizare biologică şi, corespunzător, 
diferenţe între vârsta biologică şi cea din buletinul 
de identitate, care, în unele cazuri pot să atingă 5-6 
ani (Âstrand, 1992). De exemplu, creşterea intensă 
a corpului la băieţi, caracteristică pentru perioada 
pubertară, poate fi remarcată atât la 11-12 ani, cât şi 
la 16-17 ani. Maturizarea sexuală timpurie şi creşterea 
accelerată a corpului, legată de aceasta, a masei 
musculare, organelor interne, conduce, de regulă, la 
un progres rapid în sport, ceea ce, adesea reprezintă 
cauza greşelilor antrenorilor şi părinţilor, în legătură cu 
predispoziţia specială a copilului pentru performanţe 
în sport. 

La vârsta de 13 ani, 
atât la băieţi, cât şi la fete, 
se observă variaţii extrem 
de mari, în ceea ce priveşte 
înălţimea (băieţii -135-185 
cm, fetele - 140-180 cm), 
greutatea corporală (30-85 
kg şi 30-80 kg), consumul 
maxim de oxigen (46-80 
min- 1 şi 38-70 
min- 1 ). 

Variaţii la fel de 
substanţiale se remarcă şi 
la nivelul forţei, rezistenţei, 
vitezei. Aceste variaţii 
sunt determinate, în 
mare măsură, de ritmurile 
maturizării biologice, 
ceea ce îngreunează 
semnificativ nu numai 
selecţia şi orientarea 



FIGURA 6.2 — Viteza de creştere a omului, la vârste diferite (Robergs, Roberts, 2002) 

tinerilor sportivi, dar şi organizarea pregătirii acestora. 

Formarea articulaţiilor şi a suprafeţelor articulare 
se finalizează, în general, spre vârsta de 18-20 de ani, 
iar dezvoltarea completă a oaselor la 23-26 ani. La 
18-20 de ani se formează complet şi structurile de 
legătură ale aparatului locomotor (fascii, aponevroze, 
ligamente), creşte brusc rezistenţa acestora. Dacă 
la adolescenţii de 13-14 ani rezistenţa la rupere a 
tendonului lui Ahile reprezintă aproximativ 300 kg, la 
cei de 18 ani este de peste 400 kg (Fomin, Filin, 1986). 

Modificarea ţesutului osos, în procesul de 
dezvoltare şi de maturizare a organismului, se 
manifestă în creşterea dimensiunii acestuia, a 
densităţii şi a conţinutului de minerale. în perioada 
prebubertară, dezvoltarea ţesutului osos, la băieţi şi la 
fete, se desfăşoară în mod similar. Dezvoltarea intensă 
a ţesutului osos se produce în perioada pubertară, 
atât la băieţi, cât şi la fete, însă la băieţi acest proces 
se desfăşoară mult mai intens. După terminarea 
perioadei de maturizare sexuală, procesul de 
dezvoltare a ţesutului osos îşi încetineşte ritmul. Cea 
mai mare densitate de minerale în oase se remarcă la 
bărbaţi şi la femei la vârsta de 23-26 ani. 

Dezvoltarea completă a ţesutului osos este 
determinată de stimularea hormonală (estrogeni, 
testosteron), de activitatea motrică şi de cantitatea 
suficientă de calciu din produsele alimentare. La 
sportivi, scăderea bruscă a eforturilor de antrenament 
conduce la scăderea masei osoase. O pierdere deosebit 
de accentuată a masei osoase se produce în cazul 
imobilizării (regim de repaus la pat, aplicarea gipsului). 
Traumatismele sportive care impun aplicarea gipsului 
conduc la pierderea masei osoase cu 15-20 % (Bar-Or, 
Rowland, 2009). 

Specificul ramurii sportive pune o amprentă 
deosebită pe dezvoltarea ţesutului osos. în special, 
ramurile sportive cu eforturi mari gravitaţionale 
facilitează o dezvoltare mai intensă a ţesutului osos, 
în comparaţie cu ramurile sportive a căror activitate 
de antrenament şi competiţională este legată de 
eforturi gravitaţionale mai reduse. Din această cauză, 
la înotători densitatea mineralelor din oase este mult 
mai scăzută decât, de exemplu, la alergătorii de sprint, 
la săritori sau la aruncătorii de ciocan. 

într-o măsură însemnată, în conformitate 
cu dezvoltarea sistemului osos, se desfăşoară şi 
dezvoltarea majorităţii grupelor musculare. La vârsta 
de 18-20 de ani, diametrul transvers al muşchilor 
atinge indicatorii unui om matur, încetează creşterea 
masei acestora, care atinge 40-45 % din masa 
corpului. însă diferenţierea funcţională şi structurală 
a unor anumite grupe de muşchi se desfăşoară până 
la vârsta de 24-28 ani (De Vries, Housh, 1994). Tot în 
această zonă de vârstă se înregistrează şi valorile cele 
mai ridicate ale forţei (fig. 6.3, 6.4). Trebuie să ţinem 

seama că dezvoltarea diferiţilor muşchi nu se produce 
în acelaşi timp: ritmurile cele mai mari de creştere 
se observă la muşchii membrelor inferioare, iar cele 
mai mici la cele superioare; ritmurile de creştere a 
muşchilor extensori sunt mai mari decât ai muşchilor 
flexori (Coţ, 1986). 

La un om matur, distribuirea fibrelor cu contracţie 
lentă şi a celor cu contracţie rapidă este constantă 
şi variază în funcţie de vârstă. La naştere, la copii se 
observă o mare cantitate de fibre cu contracţie rapidă 
tip a şi cu contracţie rapidă tip b şi o cantitate redusă 
a fibrelor cu contracţie lentă. După naştere, cantitatea 
de fibre cu contracţie lentă creşte uniform, ceea ce 



FIGURA 6.3 — Modificarea forţei flexorilor degetelor odată cu 
vârsta: 7 — bărbaţi; 2 — femei (De Vries, Housh, 1 994) 



FIGURA 6.4 — Modificarea forţei mâinii odată cu vârsta: 7 — 
bărbaţi; 2 — femei (De Vries, Housh, 1994) 

este important pentru susţinerea trunchiului şi a 
funcţionării muşchilor membrelor, iar,în al doilea an de 
viaţă, la copil se stabileşte un raport aproximativ egal 
între fibrele cu contracţie lentă şi cele cu contracţie 
rapidă. După aceasta, nu se modifică cantitatea de 
fibre musculare, ci dimensiunea acestora. 

Particularităţile dezvoltării în funcţie de vârstă la 
fete sunt legate de perioada de apariţie a menarhei. 
Pentru sportivele care se antrenează la eforturi fizice 
mari sunt caracteristice cazurile de amenoree primară 
(întârzierea timpului primei menstruaţii) şi amenoree 
secundară (încetarea menstruaţiei). Cercetările au 
demonstrat faptul (Şahlina, 2001) că apariţia primei 
menstruaţii la femeile care nu practică sportul 
se produce, de regulă, la vârsta de 12-13 ani. La 
sportive, această vârstă este, de obicei, 12,5-13,5 ani. 
Caracteristicile anatomo-morfologice şi fiziologice ale 
organismului sportivelor, legatede ritmurileîncetinite 
ale maturizării sexuale, în majoritatea cazurilor sunt 
benefice pentru sport. Printre altele, femeile cu o 
maturizare sexuală târzie se deosebesc printr-o statură 
mare, cu picioare mai lungi şi şolduri înguste, cu o 
greutate corporală relativ mai mică şi cu o cantitate 
mai mică de grăsimi în organism, în comparaţie cu 
femeile cu o maturizare sexuală normală sau timpurie 
(Fox şi alţii, 1993). 

Compoziţia sângelui, caracteristică persoanelor 
adulte, se stabilizează mult mai devreme. Dacă 
conţinutul eritrocitelor la copiii cu vârsta de 5-6 
ani atinge 6-7 milioane, în comparaţie cu 4,5-5,0 
milioane la un milimetru cub de sânge la oamenii 
maturi, atunci indicatorii numărului de eritrocite şi de 
conţinut de hemoglobină la copiii de 10-11 ani nu se 
deosebesc, practic, de cei ai persoanelor mature. 

Posibilităţile funcţionale ale organismului uman 
sunt în strânsă legătură cu dimensiunile corpului, ale 
anumitor organe şi sisteme funcţionale. De exemplu, 
întârzierea în creştere a volumului miocardului în 
perioada de pubertate limitează volumul sistolic şi 
debitul cardiac. Dezvoltarea intensă a scheletului în 
aceeaşi perioadă poate să fie însoţită de întârzierea 
în dezvoltarea masei musculare, ceea ce va avea 
o influenţă negativă la nivelul forţei şi a puterii 
mecanice a mişcărilor. Acest fapt este determinat, în 
principal, de modificările hormonale caracteristice 
pentru perioada pubertară. Bineînţeles, conţinutul 
procesului de antrenament în perioada pubertară 
trebuie să compenseze, pe cât este posibil, această 
întârziere şi să asigure o dezvoltare proporţională 
a scheletului, a sistemelor muscular şi de transport 
al oxigenului. însă, mijloacele şi metodele utilizate, 
mărimea eforturilor de antrenament corespunzătoare 
trebuie să fie adecvate particularităţilor de sex şi de 
vârstă ale sportivilor, să excludă forţarea pregătirii şi 
eforturile excesive. 


Perioadele critice şi adaptarea 

Eficienţa adaptării în procesul de antrenare 
multianuală trebuie legată şi de prezenţa perioadelor 
critice (sensibile) în ceea ce priveşte funcţia motorie, 
care sunt văzute ca faze ale celei mai mari valorificări 
a posibilităţilor organismului în ontogeneză, cât şi ca 
perioade în care acţiunile specifice conduc la reacţii 
de adaptare mai pronunţate. A fost demonstrat în 
mod experimental faptul că efectul unei dezvoltări 
direcţionată selectiv a calităţilor motrice la copii, 
la adolescenţi şi tineri (de vârsta 7-17 ani) este cea 
mai mare în acele cazuri, când mijloacele de acţiune 
asupra dezvoltării unor calităţi concrete coincideau 
cu perioadele de creştere maximă naturală a acestora 
(Gujalovski, 1984). 

Copiii de 8-12 ani se remarcă printr-un nivel 
ridicat al reacţiei motrice simple, sunt predispuşi la o 
activitate de dezvoltare a flexibilităţii, la diferite tipuri 
de aptitudini de coordonare (Fomin, Filin, 1986). 
Adolescenţii de 13-14 ani sunt mult mai predispuşi 
la o activitate cu direcţionare aerobă. Exerciţiile de 
viteză-forţă, care sunt asigurate în principal de sursele 
anaerobe de energie, sunt suportate de către aceştia 
cu multă greutate. Odată cu creşterea vârstei, creşte 
şi capacitatea lor de a suporta genul de activitate care 
necesită manifestarea forţei maxime, a rezistenţei 
la o activitate cu caracter anaerob, a calităţilor de 
viteză, forţă, se creează premisele biologice necesare 
unei desfăşurări eficiente a proceselor de adaptare 
corespunzătoare (fig. 6.5). în ceea ce priveşte 
activitatea cu direcţionare aerobă, predispoziţia 
pentru efectuarea acesteia creşte într-o măsură mult 
mai mică, iar în cazul multor sportivi se stabilizează. 
Cel mai înalt grad de predispoziţie la o activitate în 
regim de viteză-forţă şi cu o direcţionare anaerobă se 
observă la bărbaţi, la vârsta de 20-23 ani, iar la femei, 
la vârsta de 17-20 ani. 

Legat de acest lucru, se recomandă să se 
îmbine mijloacele de acţiune intensă, îndreptate 
spre perfecţionarea diferitelor calităţi şi aptitudini, 
cu perioadele de dezvoltare a acestora în ritmuri 
accelerate, naturale. în acest caz, se observă cea mai 
mare eficienţă a perfecţionării fizice a sportivilor. însă, 
acest proces, în diferite etape din cadrul pregătirii 
multianuale, trebuie să fie îmbinat în mod organic 
cu formarea altor laturi ale pregătirii - tehnică, 
tactică, psihică; trebuie să se prevadă perfecţionarea 
integrativă a diferitelor laturi ale pregătirii şi a unor 
componente separate ale perfecţionării sportive; să ia 
în considerare factorii de risc privind traumatismele 
sportive ş.a.m.d. în practică, o activitate intensă 
pentru dezvoltarea diferitelor calităţi fizice, adesea, 
nu coincide cu perioadele de dezvoltare naturală a 
acestora în ritmuri accelerate. (Platonov, 1992). 

în cadrul planificării raportului dintre activităţi 

Zona Potenţialul 

pregătirii în de forţă 

regim de forţă optim 


FIGURA 6.5 — Model teoretic privind dezvoltarea şi integrarea factorilor ce determină 
adaptarea la un antrenament de forţă: 7 — testosteron; 2 — masa degresată; 3 — diferenţierea 
fibrelor musculare; 4 — reglarea nervoasă (Kraemer et al., 1989) 


cu direcţionare diferită 
în procesul de pregătire 
multianuală trebuie să se 
ţină cont de ritmurile de 
creştere a lungimii corpului, 
a membrelor superioare şi 
inferioare, a dimensiunilor 
transversale ale corpului. 

0 modificare bruscă a 
constituţiei corpului 

dereglează raporturile 
reciproce dintre funcţiile 
motrică şi vegetativă, 
stabilite ca urmare a 
pregătirii precedente 

şi impune o corecţie 
substanţială a tehnicii 
sportive. în acest sens, 
deosebit de complexă este 
vârsta de 11-13 ani la fete 
şi 13-15 ani la băieţi, adică 
perioada pubertară, pentru 
care este caracteristică cea 
mai mare creştere a lungimii 
corpului şi membrelor. 

Vârsta şi posibilităţile sistemului 
anaerob de asigurare cu energie 

Posibilităţile sistemului lactacid anaerob la copiii 
de 7-8 ani sunt mai scăzute cu 15-20 % decât la 
adolescenţi şi cu 20-30 % decât la tineri, în timpul 
efectuării programelor cu orientare anaerobă. 
Nivelul posibilităţilor anaerobe la fetiţe cu vârsta de 
7-13 ani se deosebeşte semnificativ de posibilităţile 
băieţilor de aceeaşi vârstă. Perioada pubertară la 


băieţi conduce la o creştere bruscă a posibilităţilor 
sistemului lactacid anaerob şi aceştia, cu fiecare an, 
până la vârsta de 18 ani, progresiv le depăşesc pe cele 
ale fetelor. în final, puterea anaerobă a tinerilor de 17- 
18 ani ajunge aproximativ cu 30 % mai mare decât 
cea a fetelor de aceeaşi vârstă (fig. 6.6.). 

Valorile maximale ale capacităţii anaerobe 
se înregistrează după terminarea perioadei de 
maturizare sexuală: la femei, după vârsta de 17-18 
ani, la bărbaţi, după vârsta de 20-22 ani (fig. 6.7). 
La adolescenţi şi la tineri, valorile maximale ale 
capacităţii anaerobe, exprimate prin valorile maxime 




Vârsta, ani Vârsta, ani 

FIGURA 6.6 — Puterea anaerobă maximă la bărbaţi şi la femei de vârste diferite (Van Praagh, 2000) 

FIGURA 6.7 — Dinamica datoriei relative de oxigen (% din 
nivelul maxim), în funcţie de vârstă: 7 — bărbaţi; 2 — femei 


ale lactatului din sânge sau ale datoriei de oxigen, 
sunt mult mai scăzute decât la oamenii adulţi 
(Kindermann şi alţii, 1979; Wilmore, Costill, 1994)), 
ceea ce se referă atât la persoanele antrenate, cât şi 
la cele neantrenate (Rowland, 2005). într-o anumită 
măsură, aceasta este determinată de faptul că la copii 
şi la adolescenţi există un deficit de enzime, care 
răspund de glicoza anaerobă, ceea ce, fără îndoială, 
limitează posibilităţile acesteia (Eriksson, 1973). încă 
o cauză în plus o reprezintă concentraţia de glicogen 
din muşchi, mai scăzută la copii, în comparaţie cu 
adulţii, şi capacitatea de utilizare a acestuia într-un 
proces anaerob. Confirmarea acestora o constituie 
faptul, potrivit căruia concentraţia maximă de lactat 
în timpul efectuării unor teste speciale la copiii de 11- 
12 ani reprezintă 60-65 % din indicatorii celor de 15- 
16 ani şi aproximativ 50 % din cei ai oamenilor adulţi. 
Nu de mai mică importanţă este şi incapacitatea 
psihologică a copiilor şi adolescenţilor de a suporta 
senzaţiile grele de oboseală, care însoţesc activitatea 
cu caracter anaerob-glicolitic, cât şi volumul redus 
al unei asemenea activităţi, în cadrul pregătirii 
sportivilor tineri (Platonov, 1995). Copiii, adolescenţii, 
tinerii şi oamenii adulţi se deosebesc foarte mult, în 
capacitatea lor de a suporta acidoza. 

Adulţii sunt capabili de o activitate musculară 
eficientă la un pH de 6,80 al sângelui arterial, în timp 
ce copiii cu vârsta de 8-10 ani refuză să lucreze când 
valorile pH-ului din sângele arterial coboară până la 
un nivel de 7,20-7,30 (Bar-Or, Rowland, 2009). 

Puterea sistemului lactacid anaerob scade 
odată cu vârsta. La femei, indicatorii care exprimă 
nivelul puterii anaerobe maxime pot să scadă după 
atingerea vârstei de 20 de ani. La bărbaţi, acest proces 
se dezvoltă puţin mai târziu, începând cu vârsta de 
23-25 de ani. Scăderea puterii sistemului lactacid 


anaerob este compensată de creşterea capacităţii 
procesului aerob. Aici, cei mai înalţi indicatori se ating 
la femeile cu vârsta de 30 de ani, şi la bărbaţi, la 35-38 
ani (fig. 6.8.). 

Vârsta şi posibilităţile sistemului 
aerob de asigurare cu energie 

Consumul maxim de oxigen, ca indicator al celei 
mai mari intensităţi a metabolismului în sistemul 
aerob de asigurare cu energie, în mare măsură, este 
determinat de vârsta şi de sexul sportivului (fig. 6.9.). 
Pe măsura dezvoltării copilului, nivelul VO, max 
creşte în mod continuu. La băieţi, creşterea V0 2 max 
continuă până la vârsta de 20 de ani şi peste, fiind 
deosebit de intensă la vârsta de 13-17 ani. La fete, 
tabloul este diferit: deja, la acestea, la vârsta de 14-15 
ani se observă cel mai înalt nivel de VO, max, care, 
ulterior, poate chiar să scadă nesemnificativ (fig. 6.10). 
Diferenţele dintre nivelurile de VO, max dintre băieţi 
şi fete se observă deja la vârsta de 6-7 ani, însă aceste 
diferenţe sunt relativ mici. însă la vârsta de 13-15 
ani, la băieţi, VO, max este deja cu 13-16 % mai mare 




FIGURA 6.8 — Dinamica în funcţie de vârstă a puterii anaerobe 
maxime (a) şi a acumulării maxime de lactat în sânge (6): 7 — 
bărbaţi; 2 — femei (Fox et al., 1993) 

FIGURA 6.9 — Puterea aerobă maximă şi vârsta. Indicatori 
absoluţi maximali cu privire la consumul de oxigen la fetele 
(n = 1730) şi la băieţii (n = 2180) de 6-18 ani (Bar-Or, Rowland, 
2009) 

decât la fete (Wilmore, Costill, 2004), iar la persoanele 
adulte aceste diferenţe ating 32 %. Chiar dacă se ia în 
considerare numai masa corpului, diferenţele dintre 
bărbaţi şi femei sunt foarte mari şi ating 18-20 % (Bar- 
Or, Rowland, 2009). 

La adolescenţii cu vârsta de 13-15 ani, ca şi la 
adulţi, se observă o dependenţă liniară între debitul 
cardiac şi nivelul de consum de oxigen. însă, la 
adolescenţi, la acelaşi nivel de consum de oxigen, 
debitul cardiac este cu 10-15 % mai redus (fig. 6.11). 

Volumul inimii şi nivelul V0 2 se află într-o 
dependenţă directă cu etapa maturizării sexuale. De 
exemplu, la înotătorii aflaţi în perioada pubertară 
(10,6±0,4 ani), volumul inimii oscilează de la 330 
până la 460 ml, iar consumul maxim de oxigen - 



FIGURA 6.11 — 1) Dependenţa dintre debitul cardiac şi 
consumul de oxigen, la adolescenţi şi la persoanele adulte 

(Bar-Or, Rowland, 2009) 



13 14 15 16 17 18 19 20 21 22 


Vârsta, ani 

FIGURA 6.10 — Modificările în funcţie de vârstă în consumul 
maxim de oxigen la băieţi şi la fete (Kemper et al., 1989) 


de la 1,2 până la 2,8 l-min- 1 . La înotătorii aflaţii în 
perioada pubertară (12,5±0,3 ani), volumul inimii şi 
nivelul V0 2 max sunt mult mai ridicate şi reprezintă 
400-630 ml, respectiv 1,4-3,3 l-min- 1 . Valorile cele 
mai mari, bineînţeles, sunt la întotătorii din grupa 
postpubertară: volumul inimii este de 550-950 ml, 
VO ,max ,2-4,0 l-min- 1 (fig. 6.12). 

Debitul cardiac, în ceea ce priveşte datele de 
repaus, la copiii cu vârsta de 8-9 ani poate fi mărit 
de 4 ori, la adolescenţii de 14-15 ani - de 5-6 ori, la 
persoanele adulte - de 6-7 ori. La copiii de 11-12 
ani, la eforturi maxime, presiunea sistolică creşte, în 
medie, cu 32 mm Hg, la adolescenţi şi tinerii de 15-16 
şi 18-20 de ani, cu 45 şi, respectiv, cu 50 mm Hg (Koţ, 
1986). Cele mai înalte ritmuri de dezvoltare a inimii, 



3 — prepubertară (Wirth et al., 1978) 

atât la băieţi, cât şi la fete, se observă în perioadele 
prepubertară şi pubertară din cadrul dezvoltării, în 
funcţie de vârstă. Cea mai mare masă cardiacă se 
atinge la terminarea perioadei de maturizare sexuală 
(Hollmann, Hettinger, 1980). 

Creşterea V0 2 max odată cu vârsta se află 
practic într-o dependenţă directă de creşterea 
masei musculare, ceea ce este în egală măsură un 
lucru caracteristic atât pentru băieţi, cât şi pentru 
fete. Referitor la aceasta, stau mărturie, de exemplu, 
cercetările în care s-au folosit eforturi veloergometrice 
în trepte, efectuate cu mulţi ani în urmă de către S. 
Davies şi colaboratorii săi (Davies şi alţii, 1972) şi 
confirmate de nenumărate ori în anii următori (fig. 
6.13). 

Diferenţele mari în nivelul V0 2 max la bărbaţi 
şi la femei, sunt determinate de o serie de cauze. La 
bărbaţi, este mult mai ridicat raportul dintre masa 
inimii şi masa corpului: indicatorul mediu la femei 
reprezintă 85-90 % din indicatorul bărbaţilor. La 
bărbaţii de 20-30 de ani conţinutul de hemoglobină 
în 100 ml de sânge este cu 15 % mai mare şi numărul 
de eritrocite pe 1 mm 3 cu 6 % mai mare, în comparaţie 
cu femeile de aceeaşi vârstă (De Vries, Housh, 1994). 
La femei, sunt mult mai scăzuţi indicatorii de debit 
cardiac - aceştia reprezintă 75-80 % din indicatorii 
caracteristici bărbaţilor (Âstrand, Rodahl, 1986). 
Tocmai îmbinarea acestor factori determină la bărbaţi 
o capacitate mai ridicată pentru consumul de oxigen 
(fig. 6.14). 

Bărbaţii şi femeile se deosebesc semnificativ şi 
după particularităţile de adaptare a sistemului aerob 
de asigurare cu energie în cadrul unui antrenament 
de lungă durată. Programele de antrenament cu 
direcţionare aerobă conduc la creşterea posibilităţilor 
sistemului de transport al oxigenului pe seama măririi 
concomitente a debitului cardiac, a volumului sistolic, 



4 8 12 

volumul masei musculare pure a membrelor inferioare, I 


FIGURA 6.13 — Puterea aerobă maximă şi volumul masei 
musculare pure ale membrelor inferioare 


a diferenţei arteriovenoase, în funcţie de oxigen. La 
femei, adaptarea se desfăşoară în alt mod: o perioadă 
îndelungată de timp (2-3 luni) reacţiile de adaptare 
aproape în totalitate sunt determinate de modificările 
centrale (debitul cardiac, volumul sistolic), după 
care încep să se producă modificări la nivel periferic 
(Cunningham, Hill, 1975; Kollias şi alţii, 1978). 

Copiii, în comparaţie cu adulţii, se deosebesc 
printr-o mobilitate mult mai mare a sistemului aerob 
de asigurare cu energie. Aceştia ating mai repede 
valorile maximale ale consumului de oxigen pentru 
un anumit tip de activitate (Armon şi alţii, 1991), 
la aceştia se observă un deficit mai mic de oxigen 
în timpul efectuării unei activităţi cu o intensitate 
crescută (Carlson, Naughton, 1993). La o activitate 
cu caracter aerob de lungă durată, cu o intensitate 
de 60-70 % din nivelul V0 2 max, de regulă, după 
5-10 min se atinge starea stabilă, după indicatorii 
de ventilaţie pulmonară, de frecvenţă a contracţiilor 
inimii şi de consum de oxigen. însă, după 30-40 min, 
se produce creşterea frecvenţei contracţiilor inimii 
cu 5-10 bătăi-min- 1 , consumul de oxigen cu 2-3 




FIGURA 6.14 — DinamicaV0 2 max absolut ( a ) şi relativ (b) în 
funcţie de vârstă: 7 — bărbaţi; 2 — femei 

ml-kg-^min- 1 , ventilaţia plămânilor - cu 2-3 l^min- 1 
(Timmons, Bar-Or, 2003). Specialiştii leagă această 
creştere, de intensificarea utilizării grăsimilor în 
procesul metabolismului aerob (Riddell şi alţii, 2000; 
Rowland, 2005). 

Trebuie subliniat faptul, că la copii şi la 
adolescenţi, pe parcursul unei activităţi de lungă 
durată, cu caracter aerob, mobilizarea grăsimilor, în 
calitate de substrat energetic, se desfăşoară mult mai 
intens, în comparaţie cu persoanele adulte (fig. 6.15). 
în cadrul efectuării unei activităţi de lungă durată, 
la nivelul de 70 % din V0 2 max, după 30 de minute 
aportul lipidelor în asigurarea energetică a activităţii, 
la băieţi, poate să atingă 30 %, în timp ce la bărbaţii 
adulţi, acesta nu depăşeşte, de obicei, 15 %. După 
60 de min, la băieţi, asigurarea cu energie pe seama 
grăsimilor atinge 35%, iar la persoanele adulte - 20 
% (Timmons şi alţii, 2003). Specialiştii sunt înclinaţi să 
explice aceste diferenţe prin posibilităţile mult mai 
scăzute ale sistemului lactacid anaerob, cât şi prin 
puterea mai redusă a glicogenolizei (Riddell şi alţii, 
2000, Rowland, 2005). 

în literatura de specialitate, o lungă perioadă 
de timp a fost dezbătută problema referitoare la 
creşterea posibilităţilor aerobe la copiii care se găsesc 
în perioadele prepubertară şi pubertară, în funcţie 
de vârstă. S-a subliniat faptul că antrenamentul 
cu orientare aerobă, în perioada prepubertară, 
nu conduce la creşterea puterii aerobe, ceea ce 
este legat de statutul hormonal al copiilor. însă, 
experienţa referitoare la pregătirea unor copii, care se 
specializau în domeniul ramurilor ciclice ale sportului, 
şi cercetările ştiinţifice moderne (Rowland, 2005) 
demonstrează în mod convingător capacităţile înalte 



FIGURA 6.15 —1) Utilizarea relativă a grăsimilor şi 
carbohidraţilor în calitate de surse de energie, de către fetiţe şi 
femei, în timpul efectuării unei activităţi de lungă durată cu o 
intensitate de 70% din nivelul V0 2 max (Martinez, Hymes, 1 992) 

ale copiilor, faţă de creşterea posibilităţilor aerobe, 
sub influenţa unui antrenament orientat (fig. 6.16). 

La copii, creşterea productivităţii aerobe şi a 
posibilităţilor sistemului de transport al oxigenului 
este legată de perfecţionarea diferitelor componente, 
care determină nivelul productivităţii aerobe: 
se măresc dimensiunile inimii, se îmbunătăţeşte 
aprovizionarea cu sânge a ţesuturilor active, se 
produce o redistribuire eficientă a circulaţiei sanguine, 
cresc volumul sistolic şi debitul cardiac şi altele. Odată 
cu vârsta, posibilităţile de adaptare a sistemului de 
transport al oxigenului scad brusc. La vârsta de 25-30 
de ani, poate să se producă deja scăderea nivelului 
V0 7 max, neţinând cont de antrenamentul intens 
cu orientare aerobă. Acest fapt este determinat, 
în principal, de scăderea frecvenţei maxime a 
contracţiilor inimii, întrucât valorile saturaţiei artiale 
în oxigen sunt identice la persoanele bine antrenate, 
de vârstă diferită (Hagberg şi alţii, 1985). 

Scăderea nivelului V0 2 max odată cu vârsta se 
compensează prin creşterea posibilităţilor în ceea 
ce priveşte alţi factori ai pregătirii funcţionale. Astfel, 
la bărbaţii de 25-30 de ani, scăderea nivelului V0 2 
max este însoţită de creşterea capacităţii şi eficienţei 
procesului aerob (fig. 6.17). 

Aplicarea unor mijloace şi metode moderne de 
antrenament conduce la o deplasare substanţială 
în direcţia unei vârste mai mari a perioadelor de 
manifestare maximă a diferitelor calităţi motrice şi a 
posibilităţilor sistemelor funcţionale. Acest lucru se 
poate demonstra prin exemplul dinamicii indicatorilor 
cu privire la consumul maxim de oxigen la persoanele 



Vârsta, ani 


FIGURA 6.16 — Creşterea V0 2 max la persoane care practică 
în mod activ disciplinele sportive legate de manifestarea 
rezistenţei: 7 — băieţi; 2 — fete 

FIGURA 6.17 — Dinamica în funcţie de vârstă a consumului maxim de oxigen (a), a capacităţii aerobe ( b ) şi a eficienţei aerobe, 
pragul metabolismului anaerob (c): 7 — bărbaţi; 2 — femei(Fox et al., 1993) 

FIGURA 6.18 — Modificarea consumului maxim de oxigen 
la persoane de vârste diferite care nu practică sportul: 7 — 
bărbaţi; 2 — femei(Âstrand, Rodahl, 1986) 



Vârsta, ani 

FIGURA 6.19 — Valorile consumului maxim de oxigen la 
sportivi de performanţă, în funcţie de vârstă: 7 — bărbaţi; 2 
— femei 


care nu practică sportul (fig. 6.18), şi la sportivii de 
înaltă performanţă (fig. 6.19), care se specializează în 
ramuri ale sportului, care sunt legate de manifestarea 
rezistenţei. 

Procesul de refacere şi toleranţa la 
efort 

La copii, procesele de refacere după o activitate 
intensă se desfăşoară mult mai repede decât la 
persoanele adulte. în special la băieţii de 8-12 
ani, după efectuarea testelor anaerobe, timpul de 
refacere era doar de două minute, în timp ce pentru 
refacerea persoanelor adulte era nevoie de 10 minute 
(Helestreit şi alţii, 1993). La copii, se restabilesc rapid 
frecvenţa cardiacă, ventilaţia pulmonară, nivelul de 
lactat şi pH (Baraldi şi alţii, 1991; Ohuchi şi alţii, 2000), 
la aceştia intrând în calcul pregătirea subiectivă 
pentru următoarele exerciţii de antrenament. 

La copii, ca şi la adulţi, procesele de refacere se 
desfăşoară mult mai rapid, dacă, după o activitate 


intensă, nu se planifică odihnă pasivă, ci o activitate 
de intensitate mai mică. De exemplu, restabilirea 
concentraţiei de lactat în sânge, la băieţi şi fete de 
9-11 ani, după o activitate de mare intensitate (150 % 
V0 2 max) a decurs mult mai repede în acele cazuri, în 
care odihna pasivă a fost înlocuită cu o activitate de 
intensitate de 40-60 % din nivelul V0 2 max (Dotan şi 
alţii, 2000). 

Copiii şi adolescenţii suportă, din punct de 
vedere subiectiv, mult mai uşor eforturile cu caracter 
aerob, în comparaţie cu sportivii maturi. O activitate 
de lungă durată, de o intensitate care nu depăşeşte 
pragul metabolismului anaerob este percepută de 
către copii şi adolescenţi, în comparaţie cu sportivii 
adulţi, ca una mai uşoară. Este foarte probabil că acest 
fapt este determinat de o desfăşurare mai intensă a 
reacţiilor de refacere la copii în timpul desfăşurării 
unei activităţi neîntrerupte de lungă durată şi în 
pauzele dintre exerciţii, în cadrul efectuării unei 
activităţii care se desfăşoară la anumite intervale. 

Vârsta şi economicitatea activităţii 

Economicitatea activităţii depinde în mare măsură de 
vârstă. La copii şi la adolescenţi, în comparaţie cu tinerii 
şi cu adulţii, se observă un consum destul de mare de 
energie pe o unitate de masă corporală, în timpul 
efectuării aceloraşi exerciţii motorii. în special, copiii 
de 7-8 ani au nevoie de cu 25 % mai mult oxigen, în 
comparaţie cu persoanele adulte, pentru efectuarea 
uneia şi aceleiaşi activităţi. Adolescenţii de 11-13 ani 
consumă pentru efectuarea unei astfel de activităţi 
deja cu 10-12 % mai mult oxigen, iar tinerii de 16-17 
ani doar cu 3-5% mai mult oxigen, în comparaţie cu 
persoanele adulte. O valoare metabolică mai ridicată 
a activităţii la copii şi la adolescenţi este determinată, 
înainte de toate, de mecanismele neperfecţionate 
ale reglării neuromusculare, de contracţia excesivă a 
muşchilor antagonişti (Bar-Or, Rowland, 2009). 

Un antrenament special, orientat cu 
preponderenţă spre perfecţionarea tehnicii mişcărilor, 
spre îmbunătăţirea coordonării intermusculare, 
conduce la o scădere bruscă a consumului de oxigen, 
în timpul efectuării unei activităţi standard (fîg. 6.20). 

Particularităţi ale forţei la diferite 
vârste 

Creşterea forţei maxime la vârstă şcolară mică şi în 
perioada prepubertară se desfăşoară relativ uniform, 
în conformitate cu ritmurile de creştere şi de mărire 
a masei corpului copilului, iar la vârsta de 6-12 ani, 
după indicatorii de forţă, băieţii le depăşesc cu mult 
pe fete. Un anumit avantaj genetic al băieţilor este 
compensat cu dezvoltarea mai timpurie la fete. 

Creşterea uniformă a forţei se observă până 
la momentul când încep să se producă modificări 
hormonale fundamentale, caracteristice perioadei 
pubertare. Mărirea bruscă a producerii la băieţi, în 
perioada pubertară, a hormonului sexual masculin 
- testosteron - cu un efect anabolic pronunţat, 
facilitează sinteza proteinei şi creşterea bruscă a 
masei musculare şi a forţei. în decursul perioadei 
pubertare, volumul masei musculare se măreşte, la 
băieţi, de la 27 până la 40 % din masa corpului (Israel, 
1992). Referitor la posibilităţile de forţă, băieţii încep 
să le întreacă în mod clar pe fete: dacă la vârsta de 
6-12 ani, forţa fetelor reprezintă 90-95 % din forţa 
băieţilor, la vârsta de 14-15 ani, această valoare scade 
până la 70-80 %, iar la 17-18 ani - până la 60-65 % 
(fig. 6.21). Dezvoltarea intensă a masei musculare şi a 
forţei în perioada pubertară nu înseamnă că în această 
perioadă trebuie planificată o pregătire intensivă 
în regim de forţă. Nişte eforturi mari de forţă pot să 
conducă la traumatisme ale zonelor de osifîcare, 
cât şi la dezvoltarea osteocondrozei. Nici aparatul 
neuromuscular nu este pregătit pentru astfel de 



FIGURA 6.20 — Modificarea consumului de oxigen al activităţii, 
sub influenţa antrenamentului: 7 — persoane neantrenate; 
2 — persoane antrenate (Bar-Or, Rowland, 2009) 



FIGURA 6.21 — Modificarea forţei muşchilor flexori ai 
articulaţiei cotului [a) şi, extensorilor articulaţiei genunchiului 
(b) odată cu mărirea vârstei (Mălină et al., 2004) 

eforturi. La femei, gradul cel mai înalt de antrenabilitate 
a forţei se remarcă la vârsta de 18-20 ani, la bărbaţi 
- la vârsta de 22-25 ani (fîg. 6.22), iar o activitate 
intensă pentru dezvoltarea acestei calităţi poate fi 
începută la vârsta de 16-17 ani la femei şi la vârsta 
de 17-18 ani, la bărbaţi. Pregătirea de forţă a copiilor, 
care se află în perioadele prepubertară şi pubertară, 
trebuie făcută cu mare precauţie. Este necesar să se 
ţină cont de faptul că reacţia copiilor la exerciţii cu 
specific de forţă se deosebeşte în mod principial de 
reacţia persoanelor adulte. La copii, creşterea forţei 
muşchilor este însoţită de perfecţionarea coordonării 
intramusculare şi musculare, de mărirea unităţilor 
motorii, care sunt angrenate în activitate. De exemplu, 
un antrenament de forţă de 10 săptămâni, la băieţii 
de vârstă prepubertară, a condus la mărirea cu 10 
% a numărului de unităţi motorii activate (Blinkie, 
1993); un antrenament de opt săptămâni, la copiii 
de aceeaşi vârstă, a condus la creşterea cu 16,8 % 
a activităţii electrice cumulate a muşchilor supuşi 
antrenamentului (Ozmun şi alţii, 1994). 

Pregătirea de forţă nu este contraindicată 
copiilor. Dar aceasta trebuie să fie planificată 
uniform şi să excludă în totalitate exerciţiile cu 
încărcături, efectuate în poziţia stând şi care sunt 
caracteristice atleticii grele. Trebuie să ne orientăm 
în mod preponderent spre exerciţiile în care se 
foloseşte greutatea propriului corp, spre exerciţii 
variate, cu utilizarea diferitelor dispozitive şi aparate 
de antrenament, care nu impun cerinţe maxime 
pentru aparatul locomotor. Acest fapt permite să 
reducem la minimum riscul de traumatisme la nivelul 
articulaţiilor, muşchilor, tendoanelor şi ligamentelor 
(Rowland, 2005). 



Vârsta, ani 

FIGURA 6.22 — Antrenabilitatea forţei la vârste diferite, % din 
antrenabilitatea maximă la bărbaţi: 1 — bărbaţi; 2 — femei 

(Hollmann, Hettinger, 1980) 

Exerciţiile cu direcţionare de forţă cauzează, de 
asemenea, reacţii de adaptare diferite, la bărbaţi şi la 
femei. Programele identice, destinate creşterii forţei 
la o vârstă optimă pentru dezvoltarea acestei calităţi, 
conduc la un efect de antrenament diferit, la bărbaţi 
şi la femei. Bărbaţii fac progrese mult mai rapid, în 
unele cazuri de 1,5-2 ori (De Vries, Housh, 1994). în 
acest cadru, la femei chiar şi o sporire substanţială a 
forţei este legată de o dezvoltare mai redusă a masei 
musculare, în timp ce la bărbaţi se observă hipertrofia 
muşchilor. Acest fapt se poate explica prin nivelul de 
testosteron şi intensitatea de producere a acestuia, 
care la femei sunt de multe ori mai mici decât la 
bărbaţi. 







Muşchii scheletici: 
structură, funcţii, 

in organismul uman ţesutul muscular este de trei 
tipuri - neted, cardiac şi scheletic. Muşchii netezi sunt 
plasaţi în pereţii majorităţii organelor interne şi ai 
vaselor de sânge şi îndeplinesc o mulţime de funcţii: 
asigură înaintarea alimentelor în tractul intestinal, 
reglează circulaţia sângelui în vasele sanguine şi 
altele. Muşchiul cardiac, ca un tip special de ţesut 
muscular, asigură contracţia inimii, şi astfel circulaţia 
sângelui în sistemul circulator. Activitatea muşchilor 
netezi şi cardiac este controlată de sistemele nervos 
şi endocrin şi se produce fără participarea conştienţei. 

Muşchiul scheletic reprezintă un ţesut 
heterogen, care este constituit din fibre musculare, 
din elemente de ţesut conjunctiv, nervoase şi 
vasculare, care, împreună, asigură funcţia principală 
a acestuia - contracţia activă. Muşchii scheletici 
împreună cu ţesutul conjunctiv care este legat de 
aceştia alcătuiesc aproximativ 40 % din masa totală a 
corpului. Specificul ramurii sportive şi particularităţile 
de antrenament exercită o influenţă semnificativă 
asupra procentului pe care îl au muşchii în masa 
totală a corpului. 

Structura muşchiului scheletic 

Muşchii scheletici sunt componente ale corpului 
uman, compuşi din ţesut muscular, capabil să se 
contractesub influenţa impulsurilor nervoase. Muşchii, 
împreună cu scheletul formează sistemul locomotor şi 
determină constituţia corpului. Activitatea muşchilor 
scheletici este dirijată de sistemul nervos, care asigură 
legătura acestora cu creierul şi cu măduva spinării şi 
reglează transformarea energiei chimice în energie 
mecanică. în figura 7.1 sunt prezentate detalii privind 
structura muşchilor scheletici. 

Muşchii scheletici au o serie de proprietăţi 
caracteristice - excitabilitate, conductibilitate, 
contractilitate, extensibilitate şi elasticitate. 
Excitabilitatea reprezintă capacitatea muşchiului 
scheletic de a reacţiona la acţiunea impulsului nervos 
prin apariţia procesului de excitaţie; conductibilitatea 
este capacitatea structurii muşchiului de a transmite 
excitaţiile; contractilitatea este capacitatea 


muşchiului de a se contracta, urmarea acestui fapt fiind 
mişcarea oaselor legate de acesta; extensibilitatea 
este însuşirea care permite muşchiului să se întindă 
până la starea care depăşeşte substanţial lungimea 
lui, în stare de repaus; elasticitatea este capacitatea 
muşchiului de a reveni după întindere la starea iniţială. 
Fiecare dintre aceste proprietăţi ale muşchiului este 
supusă antrenamentului şi se foloseşte pe scară largă 
în procesul de pregătire sportivă, predeterminând în 
mare măsură eficienţa perfecţionării tehnice şi fizice 
a sportivilor. 

Se deosebesc două tipuri de contracţii musculare: 
izometrice şi izotonice. în timpul contracţiilor 
izometrice, muşchiul efectuează încordarea, fără 
modificarea lungimii acestuia. Contracţiile izotonice 
au loc atunci când rezistenţa produsă de muşchi 
este însoţită de modificarea lungimii lui şi pot avea 
un caracter concentric şi excentric. Contracţiile 
concentrice prevăd învingerea unei rezistenţe, 
ca urmare a acestui fapt muşchiul se scurtează. 
Contracţiile excentrice au loc în cazul unei activităţi 
cu caracter concesiv, când muşchiul efectuează 
încordarea prin mărirea lungimii acestuia. 

Muşchii se caracterizează prin vascularizaţie 
intensă. Arterele şi venele pătrund în ţesutul 
conjunctiv al muşchiului, iar ramificaţiile numeroase, 
sub formă de capilare şi venule, formează o largă 
reţea în interiorul şi în jurul endomisiului. Acest fapt 
garantează furnizarea sângelui îmbogăţit cu oxigen, 
prin sistemul arterial, şi eliminarea produselor de 
metabolism, prin sistemul venos. 

Fibrele nervoase senzitive (aferente) şi cele 
motoare (eferente) sunt situate, de obicei, în muşchi, 
de-a lungul vaselor sanguine. Multiplele ramificaţii ale 
nervilor motori, sub formă de axoni, trec prin ţesutul 
conjunctiv şi ajung la fiecare conexiune musculară 
(vezi fig. 7.1). Nervii senzoriali transmit informaţia 
de la receptorii aparatului motor (proprioreceptori 
ai muşchilor, cartilagiilor, capsulelor articulare, 
ligamentelor) la sistemul nervos central. 

Majoritatea muşchilor scheletici sunt fixaţi de 
schelet. Aceştia se găsesc sub controlul conştienţei 
şi sunt reglaţi de către sistemul nervos central. Este 

FIGURA 7.1 — Structura muşchiului scheletic (Sili şi alţii, 2007, prelucrat) 

absolut normal, că aplicat la obiectivele sportului, pe 
noi ne interesează doar cea mai generală imagine cu 
privire la structura, particularităţile de funcţionare şi 
de adaptare a acestui tip de ţesut muscular. 

Elementul de bază al muşchiului scheletic îl 
reprezintă fibra musculară - o celulă musculară de 
formă cilindrică. Fibrele musculare sunt reunite în 
unităţi motorii (fascicule de fibre musculare), fiecare 
dintre acestea este inervată de către un nerv motor, 
în organismul omului se găsesc aproximativ 250 
milioane de fibre musculare şi în jur de 420 000 de 
nervi motori, care stimulează contracţia musculară. 
Unităţile motorii, sunt de la câteva, până la 1000 şi 
peste, identice, după structura lor şi posibilităţile lor 
funcţionale. 

Muşchii care execută mişcări precise, de 
exemplu aceia care asigură mişcarea mâinii, au multe 
unităţi motorii, iar în fiecare dintre acestea, există un 
număr redus de fibre musculare. Acest fapt permite, 
pe seama însumării activităţii unor unităţi motorii sau 
altora, să execute mişcări complexe, să se controleze 
forţa de contracţie a muşchilor. Cu totul alta este 
situaţia când este vorba de muşchii mari. De exemplu, 


muşchii care asigură mişcarea şoldului şi a gambei au 
un număr mult mai mic de unităţi motorii, însă fiecărei 
unităţi motorii îi revine un număr mult mai mare de 
fibre musculare. Bineînţeles că mişcările asigurate de 
către aceşti muşchi sunt controlate cu o precizie mult 
mai mică (Sili şi alţii, 2007). 

Fiecare fibră musculară este acoperită de un ţesut 

FIGURA 7.1 (continuare) 

conjunctiv fîbros - endomisium; fasciculul de fibre 
care formează o unitate motoare este şi el înconjurat 
de un strat de ţesut conjunctiv - perimisium. Unităţile 
motorii (fascicule musculare) care formează muşchiul 
sunt învelite cu un strat mai consistent de ţesut 
conjunctiv - epimisium, care conferă muşchilor o 
formă rotunjită. 

Fibrele musculare nu se află în contact cu 
scheletul, ci sunt legate de acesta cu ajutorul 
tendoanelor. Reţeaua intramusculară de ţesuturi 
conjunctive de la capătul muşchiului se sudează 
şi devine un ţesut conjunctiv dens compact de 
tendoane, legat organic de periostul osului. 

Fibra musculară conţine o serie de nuclee 
care sunt amplasate de-a lungul părţii periferice a 
acesteia şi este acoperită cu sarcolemă - o membrană 
plasmatică, care, la capătul fiecărei fibre, se uneşte 
cu tendonul. Partea interioară a fibrei este umplută 
cu o mulţime (de la câteva sute până la câteva mii) 
de miofibrile - structuri filiforme, care reprezintă 
elementele contractile ale muşchiului scheletic. 
Spaţiul dintre miofibrile este umplut de sarcoplasmă 
(citoplasmă fibrei musculare - un lichid vâscos, care 
conţine în cantitate mare glicogen, mioglobină, 
proteine dizolvate, grăsimi, microelemente, organite 
celulare). 

Sistemul de tuburi şi vezicule care înconjoară 
miofibrilele şi care sunt amplasate paralel în raport cu 
acestea poartă denumirea de reticul sarcoplasmatic. 
Tuburile longitudinale se termină cu nişte vezicule 
(cisterne). Cisternele exterioare, cu o anumită structură 
de tip plasă, sunt despărţite de altele printr-un grup 
de tuburi, amplasate transversal în miofibrile, şi sunt 
orientate de către tuburile transversale sau tuburile 
sub formă deT. Din punct de vedere anatomic, aceste 
tuburi sunt despărţite de reticulul sarcoplasmatic 
şi reprezintă continuarea sarcoplasmei. însă, ţinând 
cont de legătura funcţională, cele două cisterne 
exterioare şi tubul care le desparte sunt cunoscute ca 
o triadă (vezi fig. 7.1). 

Potrivit teoriilor moderne, în cisterne se 
acumulează rezerve mari de calciu (Ca++), cel mai 
important ingredient necesar pentru contracţia 
musculară, iar tuburile T facilitează transmiterea 
impulsurilor nervoase la miofibrile. Când potenţialul 
de acţiune se răspândeşte în lungul sarcolemei 
fibrei musculare şi ajunge la tuburile T membranele 
acestora se depolarizează. Depolarizarea tuburilor 
T provoacă deschiderea canalelor de Ca++, dirijate 
electric în reţeaua sarcoplasmatică, iar Ca++ difuzează 
în sarcoplasma care înconjoară miofibrilele. 

Miofibrilele, care se întind pe toată lungimea 
fibrei musculare, sunt compuse din filamente proteice 
- actinice (subţiri) şi miozinice (groase). Interacţiunea 
dintre aceste elemente asigură contracţia fibrelor 


musculare. 

Miofilamentul de actină conţine molecule de 
formă sferică, care formează o spirală dublă. în afară 
de actină, miofilamentul subţire mai conţine două 
proteine importante: tropomiozină şi troponină. 
Tropomiozina reprezintă o molecu'ă lungă subţire, 
care stă la suprafaţa complexului actinie. Capetele 
moleculelor de tropomiozină se termină cu molecule 
sferice de troponină. Principala sarcină a tropomiozinei 
o reprezintă blocarea mecanică a centrilor activi ai 
actinei, ca în absenţa impulsului nervos să nu se 
producă formarea punţilor transversale între actină 
şi miozină şi să nu existe contracţia muşchiului. Acest 
lucru este extrem de important întrucât în procesul 
de contracţie musculară, miofilamentul de actină 
nu reprezintă o structură pasivă pe care alunecă 
miofilamentul de miozină, ci participă în procesul de 
contracţie la nivelurile chimic şi mecanic. 

Miofilamentul de miozină este compus dintr-o 
mulţime de molecule miozinice, fiecare dintre 
acestea având o parte centrală şi un cap. Capetele 
moleculelor de miozină se deosebesc printr-o serie de 
caracteristici, care asigură alunecarea miofilamentelor 
actinice, în raport cu cele miozinice. Capetele se pot 
lega de porţiunile active pe moleculele de actină şi 
formează aşa numitele punţi transversale. Capetele se 
caracterizează prin activitate enzimatică, care asigură 
descompunerea adenozintrifosfatului şi formarea 
energiei necesare pentru deplasarea ciclică a punţilor 
transversale şi pentru alunecarea miofilamentelor în 
timpul contracţiei musculare. 

Miofibrilele se împart în discuri clare şi discuri 
întunecate, care alternează într-o succesiune strictă. 
Porţiunile clare se numesc discuri I (izotrope), iar 
cele întunecate - discuri A (anizotrope). Amplasarea 
transversală a acestor discuri conferă fibrei o striaţie 
transversală. Din această cauză, muşchii scheletici 
sunt definiţi adesea ca transversal-striaţi. 

în mijlocul fiecărui disc I se delimitează o linie 
întunecată, aşa numita linie Z - o reţea filiformă de 
proteină, de care se fixează miofilamentele de actină. 
Discul I conţine doar miofilamente de actină. Discul A 
conţine atât miofilamente de actină, cât şi de miozină. 
Pe secţiunea transversală a discului A se vede că 
fiecare miofilament de miozină este înconjurat de 
şase miofilamente de actină (fig. 7.2). în mijlocul 
discului A este situată zona H, care se formează ca 
urmare a absenţei miofilamentului actinie. în centrul 
zonei H se află o fâşie întunecată, aşa numita linie 
M, care este compusă din filamente subţiri, fixate de 
centrul miofilamentelor miozinice şi care le reţine pe 
loc. 

O miofibrilă este compusă dintr-o mulţime de 
unităţi funcţionale - sarcomere, formaţiuni legate 
una de alta la liniile Z. Sarcomerul cuprinde toate 

FIGURA 7.2 — Componentele sarcomerelor (CSili şi alţii, 2007) 


elementele care se găsesc între liniile Z. Pe lângă 
proteinele de bază - actină şi miozină, care asigură 
contracţia muşchilor, în sarcomere sunt conţinute 
şi alte proteine, în special titina şi nebulina. Titina se 
fixează cu un capăt de linia Z şi se întinde de-a lungul 
miofilamentelor miozinice până la linia M, iar nebulina 
- de-a lungul miofilamentelor actinice. Aceste 
proteine permit menţinerea actinei şi miozinei pe loc, 
iar titina, în afară de aceasta, determină elasticitatea 
muşchilor, capacitatea acestora de întindere şi de 
revenire la dimensiunea iniţială. 

Micşorarea lungimii sarcomerelor, în timpul 
alunecării miofilamentelor, pe seama îngustării zonei 
H şi discului I, conduce la scurtarea miofibrilelor, 
compuse din sarcomere, fixate una de alta prin 
capete, şi astfel la contracţia fibrei musculare. în 
timpul relaxării muşchiului, sarcomerile se lungesc, 


iar filamentele revin în poziţia iniţială (fig. 7.3). 

Mecanismul contracţiei musculare 

Stimulul pentru contracţia musculară îl reprezintă 
impulsul nervos, care este generat de centrii 
nervoşi motori ai creierului şi ai măduvei spinării. 
Răspândindu-se de-a lungul membranelor axonilor, a 
căror totalitate formează nervul motor, excitaţia, prin 
intermediul contactelor neuromusculare (sinapse), se 
transmite la membrana muşchiului. Urmarea acestui 
fapt o reprezintă activarea unei serii de procese care 
conduc la alunecarea filamentelor actinice în raport 
cu cele miozinice, ceea ce conduce la micşorarea 
lungimii sarcomerilor şi, în general, a întregului 
muşchi. 

Sursa de energie pentru contracţia musculară 

FIGURA 7.3 — 
Contracţia sarcome¬ 
relor (Sili şi alţii, 2007, 
prelucrată) 

o reprezintă adenozintrifosfatul. Enzima 
adenozintrifosfatază, situată în capul miozinei, 
descompune adenozintrifosfatul, iar energia, 
care se formează se foloseşte pentru alunecarea 
miofilamentelor actinice în raport cu cele 
miozinice. în stare de repaus, punţile transversale 
ale miofilamentelor de miozină sunt întinse, însă 
nu interacţionează cu miofilamentele actinice. 
Impulsul nervos formează potenţialul de acţiune în 
sarcolema fibrei musculare. Pe măsura răspândirii 
impulsului prin fibra musculară, acesta porneşte 
mecanismul de eliberare a Ca++, care intră în legătură 
cu moleculele de troponină de pe miofilamentele 
actinice. în continuare, porţiunea activă a actinei, 
eliberată de blocare, ca urmare a unei afinităţi 
ridicate faţă de miozină, formează împreună cu 
capetele acesteia punţile transversale. Concomitent, 


adenozintrifosfataza, situată în capul miozinei, 
descompune adenozintrifosfatul, cu formarea de 
adenozinbifosfat şi fosfat. Energia eliberată, ca rezultat 
al acestei reacţii permite capului miozinei să se fixeze 
de miofîlamentul actinie, iar punţii transversale, să 
îşi modifice unghiul de la 90° până la 45°, asigurând 
alunecarea miofilamentului de actină peste cel 
de miozină, pe direcţia centrului sarcomerelor. 
După aceea, ca rezultat al descompunerii 
adenozintrifosfatului, puntea transversală se 
eliberează, iar molecula de miozină revine în poziţia 
iniţială, pentru formarea următoarei punţi şi pentru 
repetarea ciclului. în felul acesta, în fiecare ciclu poate 
fi delimitată faza de şoc - deplasarea moleculei de 
miozină cu puntea fixată - şi de revenire - revenirea 
capului miozinei în poziţia iniţială. în cursul unei 
contracţii de o secundă, alternarea acestor faze se 

produce de sute de ori. 

Când fluxul de impulsuri nervoase prin nervul 
motor care inervează muşchiul se întrerupe, 
Ca++ este transportat în mod activ în reticulul 
sarcoplasmatic. Eliberarea de Ca-f-f înlătură 
capacitatea miofîlamentului de actină de formare a 
punţilor transversale. Adenozintrifosfatul nu se mai 
descompune, miofîlamentele musculare revin în 
poziţia iniţială, iar muşchiul se relaxează. 

Procesul descris este caracteristic contracţiilor 


127 

concentrice, când muşchiul se scurtează. în 
cazul contracţiilor excentrice, complexurile de 
adenozintrifosfat ale punţilor transversale se creează 
şi se descompun pentru alunecarea miofîlamentelor 
în direcţie inversă. în cazul contracţiei izometrice, 
miofîlamentele de actină sunt fixe, iar punţile 
transversale sunt activate pentru asigurarea încordării. 

încordarea activă, adică forţa care apare în 
cadrul contracţiei muşchiului, depinde de întinderea 
acestuia. Dacă în urma unei întinderi excesive a 



Lungimea muşchiului 1 



Timpul 


Lungimea muşchiului 



Muşchiul nu este intins, încordarea 
produsă în timpul contracţiei acestuia 
este nesemnificativă deoarece 
miofîlamentele actinice şi miozinice se 
suprapun unul peste altul iar sarcomerul 
nu poate să se scurteze şi mai mult 


Lungimea muşchiului 2 



Lungimea muşchiului 



Muşchiul este întins optim şi încordarea 
produsă de muşchi în timpul contracţiei 
acestuia este maximă ca urmare a formării 
unui număr maxim de punţi transversale 


Lungimea muşchiului 3 



Lungimea muşchiului 



Muşchiul este puternic întins şi încordarea 
produsă de acesta este mică ca urmare a unei 
suprapuneri reciproce nesemnificative a 
miofîlamentelor actinice şi miozinice şi a unui 
număr neînsemnat de punţi transversale 
formate 


FIGURA 7.4 — Lungimea muşchiului şi încordarea (Sili şi alţii, 2007) 

muşchiului nu se produce şi o suprapunere reciprocă a 
miofîlamentelor actinice şi miozinice sau aceasta este 
redusă, stimularea muşchiului conduce la o încordare 
activă nesemnificativă. O încordare nesemnificativă 
este produsă şi de către muşchiul contractat, întrucât 
în fibrele musculare ale acestuia lipseşte alunecarea 
miofîlamentelor actinice şi miozinice. La o întindere 
optimă a muşchiului, care permite să se dezvolte o 
încordare activă maximă, se produce o suprapunere 
parţială a miofîlamentelor actinice şi miozinice, însă 
rămâne o mare porţiune liberă pentru o alunecare 
reciprocă a miofîlamentelor şi pentru contracţia 
sarcomerilui (fig. 7.4). 

Un stimul electric slab, care acţionează asupra 
sarcolemei fibrei musculare, nu provoacă potenţial 
de acţiune şi nu se produce contracţia fibrei. Un astfel 
de stimul se defineşte ca unul subliminal. Stimulul 
electric la care apare potenţialul de acţiune care 
conduce la contracţia fibrei musculare se numeşte 
stimul prag. Creşterea în continuare a stimulului 
produce acelaşi potenţial de acţiune şi, bineînţeles, 
o contracţie similară a fibrei. Potenţialul de acţiune 
reprezintă un fenomen electrochimie, iar contracţia 
muşchilor este un fenomen mecanic. 

Fibrele musculare intră în componenţa unei 
unităţi motorii - o grupă de fibre musculare inervată 
de un motoneuron; fiecare din aceste unităţi motorii 
este alcătuită din fibre musculare de un anumit tip. 
Construcţia şi funcţiile motoneuronilor corespund 
construcţiei şi funcţiilor fibrelor musculare inervate 
de către aceştia. Un motoneuron al unei unităţi 
motorii cu contracţie lentă reuneşte grupe din 10 
- 180 fibre cu contracţie lentă şi are un corp celular 
mic. Motoneuronul unei unităţi motorii cu contracţie 
rapidă inervează de la 300 la 800 fibre de contracţie 
rapidă şi se deosebeşte printr-un corp celular mare şi 
printr-un număr mare de prelungiri nervoase (Enoka, 
2000). Atât o fibră luată separat, cât şi totalitatea 
fibrelor care intră într-o unitate motorie, la atingerea 
stimulului prag se contractă, producând concomitent 
o forţă continuă. Forţa pe care o poate dezvolta 
unitatea motorie este determinată de numărul de 
fibre musculare care o formează. 

Spre deosebire de fibrele musculare şi de 
unităţile motorii, muşchiul scheletic are capacitatea 
de a manifesta forţe într-o gamă largă, în funcţie 
de mărimea stimulului. La stimuli relativ mici, însă 
capabili de a produce un potenţial de acţiune, se 
activează una sau câteva unităţi motorii. Odată cu 
creşterea stimulilor, se recrutează un număr tot 
mai mare de unităţi motorii, iar stimulii maximali 
produc potenţiale de acţiune în toţi axonii din fibrele 
musculare. Procesul de creştere a numărului de 
unităţi motorii, angrenate în activitate pe măsura 
creşterii stimulului, se numeşte sumaţia unităţilor 


motorii (vezi fig. 7.4). Sub influenţa unui antrenament 
special, se produce accelerarea procesului de sumaţie 
a unităţilor motorii, ceea ce este important pentru 
executarea eficientă a mişcărilor cu caracter exploziv, 
care necesită o activare maximă a muşchilor în timpul 
cel mai scurt. 

în timpul unor contracţii maximale, toate 
unităţile motorii ale muşchilor şi, bineînţeles, toate 
fibrele musculare, se contractă şi se sumează relativ 
în mod sincron. însă, la o activitate de o intensitate 
mai mică, unităţile motorii se contractă şi se sumează 
asincron, adică o parte dintre acestea se contractă, 
iar o parte se relaxează. O sincronizare eficientă a 
unităţilor motorii determină ritmicitatea, coordonarea 
şi economicitatea mişcărilor. 

Caracteristicile funcţionale şi 
structurale ale unităţilor motorii ale 
muşchilor 

Toate unităţile motorii ale muşchilor scheletici 
funcţionează identic. Insă acestea se deosebesc în 
mod semnificativ după dimensiuni, caracteristici 
morfologice şi metabolice, posibilităţi funcţionale. 
Printre factorii care determină aceste deosebiri, locul 
principal îi revine tipului de fibre musculare care 
alcătuiesc o unitate motorie concretă. în conformitate 
cu clasificarea biochimică general acceptată, fibrele 
musculare se împart în fibre cu contracţie lentă (CL), 
care se deosebesc prin posibilităţi oxidative ridicate, 
fibre cu contracţie rapidă, cu capacitate oxidativă 
exprimată moderat (CRa) şi cele cu contracţie rapidă 
cu putere şi capacitate glicolitică bine dezvoltate şi 
cu posibilităţi oxidative scăzute (CRb). Clasificarea 
histochimică existentă identifică aceleaşi fibre 
musculare ca fibre de tip I, II A şi, respectiv, II B. 

Fibrele cu contracţie lentă se remarcă printr-o 
viteză mică a contracţiei, printr-un număr mare de 
mitocondrii («energocentru» al celulei), o activitate 
ridicată a enzimelor oxidative (proteinele facilitează 
activarea rapidă a surselor de energie), o bogată 
vascularizare (un număr mare de capilare) şi un 
potenţial ridicat de stocare de glicogen. Fibrele 
cu contracţie rapidă au reţeaua capilarelor mai 
puţin dezvoltată, un număr mai mic de mitocontrii, 
capacitate glicolitică crescută, activitate ridicată a 
enzimelor oxidative şi o viteză mai mare a contracţiei. 

într-unul şi acelaşi muşchi sunt conţinute şi fibre 
cu contracţie rapidă şi celecu contracţie lentă. Fibrelecu 
contracţie rapidă conţin enzima adenozintrifosfatază, 
care descompune adenozintrifosfatul, cu formarea 
unor mari cantităţi de energie, fapt ce asigură o 
contracţie rapidă a fibrelor. în fibrele cu contracţie 
lentă, activitatea adenizintrifosfatazei este scăzută, 
ca urmare a acestui fapt, formarea energiei în acestea 

se realizează încet. Descompunerea enzimatică 
a adenozintrifosfatului este considerată unul din 
factorii importanţi care determină viteza de contracţie 
caracteristică unui muşchi. Enzimele, care descompun 
glucidele şi lipidele, sunt active în fibrele cu contracţie 
lentă, ceea ce permite explicarea diferenţelor destul 
de însemnate dintre tipurile de fibre (Evarts, 1984; 
Wilmore şi alţii, 2009). 

Fibrele cu contracţie rapidă de tip a se remarcă 
prin capacităţi de contracţie ridicate şi, în acelaşi timp, 
au o rezistenţă mare faţă de oboseală. Aceste fibre pot 
fi supuse bine unui antrenament pentru rezistenţă. 
Activitatea fibrelor musculare cu contracţie rapidă de 
tip b este legată de utilizarea surselor anaerobe de 
energie. 

în medie, se observă un raport aproximativ 
egal între fibrele cu contracţie lentă şi cele cu 
contracţie rapidă. La înotătorii care sunt predispuşi la 
performanţe pe distanţele de sprint procentul fibrelor 
musculare cu contracţie rapidă de tip a şi de tip b 
este mult mai ridicat - până la 65-70 % şi mai mult. 
La fondişti este invers, predomină fibrele musculare 
cu contracţie lentă, a căror pondere poate să atingă 
70-75 % şi mai mult. 

Raportul dintre fibrele musculare de diferite 
tipuri este determinat genetic. Probabil că în 
structura fibrei musculare, raportul dintre fibrele 
de diferite tipuri sunt date la nivelul ADN-ului şi, în 
mare măsură, sunt determinate de particularităţile 
reglării neuromusculare, fapt confirmat de cercetările 
în care s-a studiat influenţa asupra modificării tipului 
de fibră musculară din partea inervării încrucişate 
(Staron, Pette, 1990). în felul acesta, tipul de inervaţie, 
determinat genetic, asigură formarea fenotipului 
de ţesut muscular, care, doar în nişte limite relativ 
înguste, poate fi modificat printr-un antrenament 
intens (Diskhuth, 2004). 

în ultimele decenii, legat de dezvoltarea 
biochimiei şi a morfologiei, a apărut posibilitatea de a 
studia mult mai profund structura şi funcţiile fibrelor 
musculare şi ale unităţilor motorii ale muşchilor, de 
îmbogăţire a ideilor referitoare la particularităţile de 
adaptare ale acestora la eforturile de antrenament 
şi la cele competiţionale. Ideile cele mai generale, 
referitoare la structura şi posibilităţile funcţionale ale 
diferitelor tipuri de fibre musculare sunt prezentate în 
tabelul 7.1. 

Fibrele cu contracţie lentă conţin o mare 
cantitate de mioglobină - un pigment de culoare 
roşu-închis asemănător cu hemoglobina, care leagă 
oxigenul şi îndeplineşte rolul de depozit al acestuia, 
în cazul în care sângele nu asigură aprovizionarea 
cantităţii adecvate de oxigen, mioglobină accelerează 
capacitatea fibrelor pentru o respiraţie aerobă. O mare 
cantitate de mioglobină conferă fibrelor cu contracţie 


lentă culoarea roşie. 

Fibrele cu contracţie rapidă, în comparaţie cu 
fibrele cu contracţie lentă, reacţionează mult mai 
repede la stimulare nervoasă şi descompun mult mai 
repede adenozintrifosfatul, fapt ce asigură formarea 
mai rapidă şi funcţionarea punţilor transversale 
şi contracţia sarcomerilor. Cantitatea mică de 
mioglobină determină culoarea albă a fibrelor cu 
contracţie rapidă. Fibrele cu contracţie rapidă conţin 
o mare cantitate de glicogen, care se utilizează în 
procesul anaerob-glicolitic. 

Fibrele cu contracţie lentă conţin o mare 
cantitate de colagen, care reprezintă «materialul 


TABELUL 7.1 — Caracteristicile structurale şi funcţionale ale 
diferitelor tipuri de fibre musculare 



Tipul fibrei 


Caracteristicile fibrei 

Cu contracţie 
lentă (CL) 

Cu 

contracţie 
rapidă tip 
a(CRa) 

Cu 

contracţie 
rapidă tip 
b(CRb) 

Nervoase 

Dimensiunea 

Mică 

Mare 

Mare 

motoneuronului 

Stimul de prag 

Scăzut 

înalt 

înalt 

Viteza conducerii 

Scăzută 

înaltă 

înaltă 

Structurale 

Diametrul fibrei 

Mic 

Mare 

Mare 

Conţinut de mioglobină 

Ridicat 

Mediu 

Scăzut 

Densitatea mitocondriilor 

Ridicată 

Medie 

Scăzută 

Densitatea capilarelor 

Ridicată 

Medie 

Scăzută 

Dezvoltarea reticulului 

Scăzută 

Ridicată 

Ridicată 

sarcoplasmatic 

Substraturile energetice 
Rezervele de fosfocreatină 

Reduse 

Mari 

Mari 

Rezervele de glicogen 

Reduse 

Mari 

Mari 

Activitatea enzimatică 

Intensitatea de 

Scăzută 

înaltă 

înaltă 

descompunere a ATP 
adenozintrifosfatazei în 
miozină 

Activitatea enzimelor 

Scăzută 

înaltă 

înaltă 

glicolitice 

Activitatea enzimelor de 

înaltă 

Medie 

Scăzută 

oxidare 

Metabolismul 

Aerob 

înalt 

Mediu 

Scăzut 

Anaerob 

Scăzut 

Mediu 

înalt 

Funcţionale 

Viteza de contracţie 

Scăzută 

înaltă 

înaltă 

Forţa de contracţie 

Scăzută 

înaltă 

înaltă 

Rezistenţa la oboseală 

înaltă 

Scăzută 

Scăzută 

Economicitatea 

înaltă 

Scăzută 

Scăzută 

de construcţie» pentru ţesutul conjunctiv. Acesta 
conduce la faptul că elasticitatea fibrelor cu contracţie 
lentă este mai scăzută decât a celor cu contracţie 
rapidă. Acest lucru însă nu dereglează funcţiile fibrelor 
cu contracţie lentă, întrucât acestea se contractă mai 
încet. Elasticitatea mai ridicată a fibrelor cu contracţie 
rapidă facilitează contracţiile mai rapide şi mai 
puternice (Fox şi alţii, 1993). 

La femeile sportive, în comparaţie cu femeile 
care nu practică sportul, fibrele musculare sunt mai 
mari, însă mult mai mici în comparaţie cu bărbaţii 
sportivi, care practică acelaşi tip de sport. La femei, 
dimensiunea fibrelor cu contracţie lentă în raport 
cu fibrele cu contracţie rapidă este, de regulă, mai 
mare decât la bărbaţi. în ceea ce priveşte raportul 
dimensiunilor fibrelor cu contracţie rapidă şi ale celor 
cu contracţie lentă la bărbaţii şi la femeile din cadrul 
aceleiaşi specializări sportive, nu au fost remarcate 
deosebiri: ramurile care necesită putere mare şi 
rezistenţă mai mică sunt asociate cu o dezvoltare 
mare a fibrelor cu contracţie rapidă (Fox şi alţii, 1993). 

Timpul necesar pentru încordarea maximă a 
fibrelor cu contracţie rapidă de obicei nu depăşeşte 
0,3-0,5 s, în timp ce fibrele cu contracţie lentă sunt 
capabile să dezvolte încordarea maximă doar după 
0,8-1,0 s (fig. 7.5). Activitatea enzimelor anaerobe 
ale fibrelor cu contracţie rapidă poate să depăşească 
de două ori şi mai mult activitatea acestor enzime în 
fibrele cu contracţie lentă. în acelaşi timp, activitatea 
enzimelor aerobe din fibrele cu contracţie lentă 
depăşeşte de aproximativ 2 ori indicatorii similari 
ai fibrelor cu contracţie rapidă (Mohan şi alţii, 2001; 
Wilmore şi alţii, 2009). 

Vorbind despre proporţiile diferitelor fibre 
musculare la om, trebuie subliniat faptul, că atât 
la bărbaţi, cât şi la femei, fibrele cu contracţie lentă 
sunt puţin mai multe (conform datelor diferiţilor 
autori - de la 52 la 55 %). Acest fapt ilustrează destul 
de clar rezultatele cercetărilor la care au participat 
45 de fete şi 70 de tineri de 16 ani (fig. 7.6). Printre 
fibrele cu contracţie rapidă, predomină fibrele de tip 
a (30-35 %). Fibrele cu contracţie rapidă de tip b sunt 
mult mai puţine - 12-15 %.Trebuie remarcat şi faptul 
că în muşchii femeilor, spre deosebire de bărbaţi, 
mai rar prevalează unul din cele două tipuri de fibre 
(Thorstensson, 1977). Rezultatele unor cercetări ne 
permit să vorbim însă despre faptul că o anumită 
parte a fibrelor cu contracţie rapidă este reprimată 
în procesul de adaptare genotipică şi fenotipică. 
Această parte a fibrelor musculare este accesibilă 
pentru manipulările genetice, ceea ce provoacă o 
mare nelinişte în lumina perspectivelor în lupta cu 
dopingul genetic. (Diskhuth, 2004). 

La o persoană se observă o uniformitate 
relativă a structurii diferiţilor muşchi. însă, alături de 



FIGURA 7.5 — Intervalul de timp pentru atingerea indicatorilor 
maximi ai puterii fibrelor musculare de diferite tipuri 


asemănarea structurală a unor muşchi ai unor indivizi 
concreţi, pot fi observate şi diferenţe însemnate, 
determinate de funcţia pe care o îndeplineşte 
muşchiul şi de cerinţa dictată de această funcţie 
fibrelor musculare de un anumit tip. Astfel, muşchiul 
cvadriceps femural şi muşchiul triceps sural de la 
membrele inferioare, muşchiul deltoid şi muşchiul 
biceps brahial au raportul de fibre cu contracţie 
rapidă şi contracţie lentă aproximativ egal. în acelaşi 
timp, muşchiul solear conţine cu 25-40 % mai multe 
fibre cu contracţie lentă, în comparaţie cu alţi muşchi 
ai membrelor inferioare (Hanson, 1974). Deosebiri 
mici (până la 5-10 %) se pot observa la compararea 



FIGURA 7.6 — Repartizarea fibrelor musculare cu contracţie 
lentă (CL) la persoane de 16 ani: 7 — băieţi; 2 — fete (Heib et 
al., 1975) 

FIGURA 7.7 — Dependenţa dintre suprafaţa secţiunii transversale a muşchiului şi posibilităţile de forţă ale acestuia, în timpul 
flexiei în articulaţia cotului (Fox et al., 1993) 


rezultatelor unor probe, ce se referă la părţile 
centrală şi periferică ale muşchiului: partea centrală 
a muşchiului poate să conţină mai multe fibre cu 
contracţie lentă (De Vries, Housh, 1994). 

Este important să se sublinieze faptul că 
structura şi posibilităţile fibrelor musculare nu depind 
de apartenenţa sportivilor la un sex sau la altul. 
Dependenţa dintre suprafaţa secţiunii transversale şi 
forţă este identică la bărbaţi şi la femei: unei unităţi 
de suprafaţă a secţiunii transversale a muşchiului, la 
bărbaţi şi la femei, îi revine unul şi acelaşi nivel de 
forţă (aproximativ 6 kg • cm 2 ) (fîg. 7.7). 

Specializarea sportivă şi structura 
ţesutului muscular 

La sportivii de înaltă performanţă se observă diferite 
proporţii de fibre musculare în muşchii care suportă 
efortul principal, într-o ramură sportivă dată (fîg. 7.8). 
La sprinteri, se observă un procent ridicat de fibre cu 
contracţie rapidă, iar la sportivii care se specializează 
pe distanţe lungi predomină fibrele cu contracţie 
lentă. Există o dependenţă strictă dintre cantitatea 
de fibre cu contracţie rapidă şi a celor cu contracţie 
lentă din ţesutul muscular şi performanţele sportive 
pentru distanţele de sprint şi cele de fond. La sportivii 
remarcabili nu predomină pur şi simplu fibrele 
cu contracţie rapidă sau cele cu contracţie lentă, 
ci, adesea, se observă o majoritate covârşitoare a 
fibrelor corespunzătoare. De exemplu, la un întotător 
de sprint cunoscut, în muşchiul deltoid erau 9 % 
fibre cu contracţie rapidă şi 91 % fibre cu contracţie 
lentă (Counsilman, 1980). Printre sportivii de atletică 
uşoară s-au remarcat cazuri, când cantitatea de fibre 
cu contracţie rapidă din muşchiul triceps sural al 


alergătorilor sprinteri atingea 92 %, iar la alergătorii 
de fond acest muşchi era compus în proporţie de 93- 
99 % din fibre cu contracţie lentă (Wilmore, Costill, 
2001 ). 

La sportivii care demonstrează rezultate 
performante în ramurile sportive care necesită 
rezistenţă la o activitate de lungă durată se observă 
un procent destul de ridicat al fibrelor cu contracţie 
rapidă de tip a şi un procent nesemnificativ al fibrelor 
cu contracţie rapidă de tip b în muşchii, care suportă 
efortul principal în cadrul activităţii de antrenament 
şi de competiţii. în acelaşi timp, în muşchii care 
nu sunt supuşi efortului într-o anumită ramură 
sportivă se observă un conţinut normal de fibre cu 
contracţie rapidă de tip b. Astfel, în muşchiul triceps 
sural, la alergătorii pe distanţe lungi, s-a constatat, 
în medie, 67,1 fibre cu contracţie lentă, 28,0 % fibre 
cu contracţie rapidă de tip a şi doar 1,9 % fibre cu 



FIGURA 7.8 — Raportul dintre fibrele musculare CR- (de 
culoare deschisă) şi fibrele CL (de culoare roşie) în muşchiul 
vast extern al coapsei, la înotători sprinteri (a); şi la ciclişti pe 
şosea (b) (Billater, Hoppeler, 1992) 

contracţie rapidă de tip b; în muşchiul deltoid - 68,3 
% fibre cu contracţie lentă, 14,3 % fibre cu contracţie 
rapidă tip a şi 17,4 % fibre cu contracţie rapidă de tip 
b (Jansson, Kaiser, 1977). Aceasta reprezintă o bază 
destul de solidă pentru a presupune că dispariţia 
fibrelor cu contracţie rapidă de tip b reprezintă 
parte a reacţiei de adaptare a organismului în timpul 
antrenamentului de rezistenţă. 

Modificările în fibrele musculare sub 
influenţa eforturilor cu orientări şi 
mărimi diferite 

Un antrenament intens, cu o anumită orientare 
(dezvoltarea rezistenţei pentru o activitate de lungă 
durată, de viteză - forţă) conduce la o modificare 
substanţială a proprietăţilor morfologice, fiziologice şi 
biochimice ale fibrelor musculare. Sub influenţa unui 
antrenament intens, orientat spre creşterea gradului 
de rezistenţă pentru o activitate cu caracter aerob şi 
mixt aerobo-anaerob, transformarea proprietăţilor 
fibrelor musculare de diferite tipuri se desfăşoară 
în următoarea ordine: fibrele cu contracţie rapidă 
de tip b capătă proprietăţi ale fibrelor cu contracţie 
rapidă de tip a, iar fibrele cu contracţie rapidă de tip 
a capătă proprietăţile fibrelor cu contracţie lentă. Un 
antrenament pentru viteză-forţă provoacă procesul 
invers. Fibrele cu contracţie lentă capătă proprietăţi 
ale fibrelor cu contracţie rapidă de tip a, iar fibrele cu 
contracţie rapidă de tip a - proprietăţile fibrelor cu 
contracţie rapidă de tip b. 

Posibilităţile de influenţă a unui antrenament 
intens cu orientare diferită asupra transformării 
fibrelor cu contracţie lentă şi a celor cu contracţie 
rapidă de tip b sunt limitate. Pe de o parte, un 
antrenament intens pentru viteză şi pentru viteză- 
forţă exercită o influenţă nesemnificativă asupra 
potenţialului anaerob al fibrelor cu contracţie lentă. 
Pe de altă parte, antrenamentul direcţionat spre 
creşterea posibilităţilor sistemului de transport al 
oxigenului pentru asigurarea cu energie influenţează 
nesemnificativ asupra capacităţilor aerobe ale fibrelor 
cu contracţie rapidă de tip b. în ceea ce priveşte fibrele 
cu contracţie rapidă de tip a, atunci sub influenţa 
unui antrenament intensiv, cu caracter aerob şi mixt 
aerobo-anaerob, posibilităţile de oxidare ale acestor 
fibre pot să crească în mod substanţial, ca urmare a 
modificărilor de ordin atât structural, cât şi funcţional. 
Aceste fibre se modifică şi sub influenţa unei 
activităţi intense de viteză şi de viteză-forţă, ceea 
ce se manifestă în creşterea puterii şi a capacităţii 
procesului anaerob (Cari, 2008). 

Ambele tipuri de fibre musculare au caracteristici 
care pot fi modificate în procesul de antrenament. 
Dimensiunile şi volumul fibrelor cu contracţie rapidă 


se măresc sub influenţa antrenamentului de viteză, 
de viteză - forţă şi de forţă, ca urmare a acestui 
fapt, raportul procentual pe suprafaţa secţiunii 
transversale a muşchiului creşte. Concomitent, creşte 
şi capacitatea glicolitică a acestora. La un antrenament 
pentru rezistenţă cresc dimensiunile fibrelor cu 
contracţie lentă (până la 15-20 %), iar potenţialul de 
oxidare al fibrelor cu contracţie lentă poate să crească 
de 2-4 ori. 

La persoanele care nu practică sportul, numărul 
mediu de capilare din jurul fibrelor cu contracţie lentă 
şi a celor cu contracţie rapidă de tip a reprezintă 3-4, 
iar în jurul fibrelor cu contracţie rapidă de tip b - 2-3. 
La înotătorii de înaltă performanţă, care evoluează pe 
distanţe lungi, în muşchii deltoizi au fost observate 
fibre cu contracţie lentă, fiecare dintre acestea era 
aprovizionată cu 5-6 capilare (Nygaard, Goricke, 
1976). Efectul unui antrenament intens cu caracter 
aerob şi mixt (aerob-anaerob) se manifestă în mărirea 
numărului de capilare pe o fibră musculară sau pe 
un milimetru pătrat de ţesut muscular. Aici ies în 
evidenţă două mecanisme: creşterea numărului de 
capilare; dacă însă posibilităţile acestui mecanism 
sunt epuizate sau sunt mici, se produce micşorarea 
dimensiunii fibrelor musculare (Hoppeler şi alţii, 1990; 
Wilmore şi alţii, 2009). 

Un antrenament intens şi de lungă durată, 
cu direcţionare aerobă, conduce la modificarea 
raportului dintre diferite tipuri de fibre. Despre 
acest fapt, în mod indirect, ne vorbesc rezultatele 
numeroaselor cercetări privind compoziţia ţesutului 
muscular, care suportă efortul de bază în activitatea 
de antrenament şi de competiţie, în comparaţie 
cu ţesutul care nu este supus unui antrenament 
activ. La înotătorii de fond, în muşchiul deltoid s-au 
înregistrat până la 60-70 % fibre cu contracţie lentă, 
iar în muşchii coapselor astfel de fibre au reprezentat 
maximum 45-60 %. La cicliştii pe şosea, la schiori, 
alergători pe distanţe lungi, tabloul este contrar: în 
muşchiul triceps sural s-au înregistrat până la 60-80 
% şi mai mult fibre cu contracţie lentă, iar în muşchiul 
deltoid şi muşchiul triceps brahial cantitatea acestora 
la aceiaşi sportivi nu a depăşit 50-60 %. 

Fibrele cu contracţie lentă pot fi supuse greu 
unui antrenament de viteză. Astfel, sportivii în muşchii 
cărora este conţinută o cantitate mică de fibre cu 
contracţie rapidă, se acomodează greu la activitatea 
de viteză, chiar şi după antrenamente intense cu 
caracter de viteză. De exemplu, înălţimea desprinderii 
de pe sol la aceşti sportivi, care se specializează în 
domeniul înotului, nu depăşeşte, de regulă, 45-50 
cm, în timp ce la sportivii cu o mare cantitate de fibre 
cu contracţie rapidă de tip a şi de tip b, înălţimea 
săriturii, rareori, este sub 70 cm (Counsilman, 1980). 

Analizând hipertrofia fibrelor musculare drept 









CAPITOLUL 7. Muşchii scheletici: structură, funcţii, adaptare 

una din principalele căi de adaptare a muşchilor, 
trebuie arătat faptul că, pe de o parte hipertrofia 
fibrelor cu contracţie lentă care este legată, înainte 
de toate, de mărirea dimensiunilor miofibrilelor, 
de creşterea cantităţii şi a densităţii mitocondriilor, 
ceea ce conduce la mărirea densităţii absolute în 
masa musculară a fibrelor cu contracţie lentă şi, 
ca urmare, la creşterea gradului de rezistenţă şi 
micşorarea capacităţilor de viteză ale muşchilor. 
Pe de altă parte, hipertrofia fibrelor cu contracţie 
rapidă conduce la creşterea densităţii lor absolute în 
muşchi, în comparaţie cu fibrele cu contracţie lentă, şi 
facilitează creşterea potenţialului de viteză al acestuia 
(De Vries, Housh, 1994). în acest caz, caracterul 
efortului determină care dintre fibrele musculare 
suferă modificări mai mari. Eforturile prelungite, de 
o intensitate relativ scăzută, conduc cu precădere la 
mărirea densităţii volumice a mitocondriilor fibrelor 
cu contracţie lentă şi a celor cu contracţie rapidă de 
tip a. O activitate intensă cu intervale de o putere 
maximă şi aproape de cea maximă facilitează, în 
principal, apariţia modificărilor în fibrele cu contracţie 
rapidă de tip a şi de tip b (Dudley şi alţii, 1982; Viru 
şi alţii, 1993). Hipertrofia muşchiului este legată de o 
serie de modificări, în rândul cărora trebuie subliniat, 
în primul rând, mărirea numărului de filamente 
actinice şi, în special, a celor miozinice (Macintosh şi 
alţii, 2006). 

Multă vreme s-a considerat că numărul de 
fibre musculare în fiecare muşchi este determinat 
genetic şi rămâne nemodificat pe parcursul întregii 
vieţi. însă, în unele lucrări, a fost demonstrată 
posibilitatea hiperplaziei muşchilor, ca răspuns la 
nişte eforturi fizice mari. Totuşi problema privind 
posibilitatea de hiperplazie a fibrelor musculare sub 
influenţa antrenamentului nu este rezolvată până 
la capăt. într-adevăr, în cazul hipertrofiei, fibrele 
musculare pot să se scindeze, dar există argumente 
pentru faptul că scindarea nu se referă la toată 
lungimea fibrei musculare şi nu poate reprezenta 
fundamentul pentru afirmaţia că are loc procesul de 
hiperplazie, adică de divizare şi mărire a numărului 
total de fibre musculare. Aceasta ne oferă baza de a 
presupune că numărul de fibre musculare la om este 
determinat genetic şi, în urma antrenamentului, nu 
se modifică. Confirmarea indirectă a acestei afirmaţii 
o reprezintă faptul, potrivit căruia, mărirea suprafeţei 
secţiunii transversale a fibrelor musculare se produce 
strict proporţional cu mărirea suprafeţei secţiunii 
transversale a întregului muşchi (Mak-Komas, 2001). 

O problemă de importanţă principială 
pentru practica sportivă o reprezintă posibilitatea 
transformării fenotipului muscular - transformarea 
fibrelor de un anumit tip în fibre de alt tip. Structura 
şi posibilităţile funcţionale ale fibrelor musculare de 

diferite tipuri sunt determinate de particularităţile 
reglării nervoase a acestora, care determină dacă 
o anumită fibră va avea proprietăţi de fibră cu 
contracţie rapidă sau cu contracţie lentă. Dacă fibrele 
cu contracţie rapidă sunt stimulate după principiul 
inervării fibrelor cu contracţie lentă, atunci în acestea 
creşte activitatea enzimelor oxidative. Şi invers, 
stimularea fibrelor cu contracţie lentă după principiul 
fibrelor cu contracţie rapidă conduce la creşterea 
activităţii enzimelor glicolitice (Pette, 1984). 

Cercetările pe animale au demonstrat faptul, că 
inervaţia fibrelor cu contracţie rapidă prin intermediul 
transferului în nerv (cu ajutorul unor electrozi speciali) 
a impulsurilor electrice, cu caracteristica de frecvenţă 
corespunzătoare inervaţiei fibrelor cu contracţie lentă, 
conduce la modificarea proprietăţilor structurale 
şi funcţionale ale fibrelor (Brown şi alţii, 1983). 
în jurul fibrelor musculare se măreşte densitatea 
capilarelor (Hudlicka şi alţii, 1980), creşte conţinutul 
de mioglobină (Pette, 1984), ceea ce conduce la 
modificarea culorii fibrelor palide, care devin de un 
roşu intens. Capacităţile oxidative ale fibrelor cresc 
pe seama măririi activităţii enzimelor care oxidează 
substraturile. Concomitent se inhibă capacitatea 
anaerobă a fibrelor, în legătură cu scăderea activităţii 
enzimelor care participă în procesul de glicoliză 
(Buchegger şi alţii, 1984). 

Adaptarea diferitelor tipuri de fibre musculare 
se află într-o dependenţă strictă de orientarea 
procesului de antrenament. De exemplu, la înotătorii 
care se specializează pe distanţe lungi, nu numai că se 
observă un mare procent de fibre cu contracţie lentă, 
dar şi o hipertrofie substanţială a acestora (până la 
15-20 %), cu o atrofie concomitentă şi restructurarea 
fibrelor cu contracţie rapidă de tip b şi de tip a. Ca 
urmare, la înotătorii de fond, la un procent mediu 
de fibre cu contracţie lentă, de aproximativ 65-70 
acestea pot să ocupe până la 75-80 % şi mai mult 
din secţiunea transversală totală a muşchilor care 
suportă principalul efort în timpul înotului. Mărirea 
volumului fibrelor cu contracţie lentă, ca urmare 
a antrenamentului de specific, este însoţită şi de o 
serie de alte modificări, care se produc în ţesutul 
muscular. Una din cele mai importante modificări 
o reprezintă mărirea semnificativă a numărului de 
capilare în muşchii activi. Este important de subliniat 
că, creşterea capilarelor noi, ca urmare a activităţii 
orientate spre creşterea rezistenţei se observă nu 
numai în jurul fibrelor cu contracţie lentă, dar şi în 
jurul celor cu contracţie rapidă de tip a şi chiar în jurul 
celor cu contracţie rapidă de tip b. Este adevărat că 
modificările în fibrele cu contracţie rapidă de tip b 
sunt mai puţin pronunţate decât în cele cu contracţie 
lentă şi în cele cu contracţie rapidă de tip a. Ca 
urmare a acestui fapt creşte brusc capacitatea patului 

capilar, ceea ce accelerează procesul de transport 
al oxigenului şi substanţelor nutritive la fibrele 
musculare şi procesul de eliminare a produselor 
reziduale ale metabolismului. Efectul principal al 
creşterii capilarizării muşchilor îl reprezintă încetinirea 
fluxului de sânge prin capilare, ceea ce facilitează 
îmbunătăţirea transmiterii oxigenului la fibrele 
musculare, mărirea diferenţei arteriovenoase. 

Se cunoaşte faptul că fibrele cu contracţie 
rapidă utilizează, pe unitatea de timp, cu mult mai 
multă energie decât fibrele cu contracţie lentă. 
Acţiunea antrenamentului încordat, orientat spre 
creşterea posibilităţilor aerobe, conduce la o anumită 
transformare a fibrelor cu contracţie rapidă, la 
conferirea acestora a unor proprietăţi caracteristice 
fibrelor cu contracţie lentă, ceea ce reprezintă o 
anumită formă de economizare a funcţiilor, întrucât 
creează condiţiile pentru efectuarea unei activităţi 
de lungă durată, cu consumuri mai mici de energie 
(Streter şi alţii, 1982). însă această economicitate 
este legată de o reducere substanţială a vitezei 
contracţiilor (Pette, 1984; Robergs, Roberts, 2002). 

în felul acesta, antrenamentul pentru rezistenţă 
este în măsură să crească posibilităţile căii oxidative 
de asigurare cu energie, nu numai pentru fibrele cu 
contracţie rapidă de tip a, dar, într-o oarecare măsură, 
şi pentru cele cu contracţie rapidă de tip b. Mai mult, 
fibrele cu contracţie rapidă de tip a, antrenate pentru 
rezistenţă, prin capacităţile oxidative, pot chiar să 
depăşească indicatorii fibrelor cu contracţie lentă, 
caracteristice unui om neantrenat. Volumul mare 
de activitate pentru dezvoltarea rezistenţei poate 
chiar să conducă la o astfel de transformare a fibrelor 
cu contracţie rapidă de tip b încât acestea nu vor 
putea fi depistate deloc în secţiunea transversală a 
muşchiului. Bineînţeles că aceste modificări conduc 
la scăderea bruscă a posibilităţilor de viteză şi de 
forţă ale muşchilor. Specialiştii consideră că refacerea 
fibrelor musculare cu contracţie rapidă, în principiu, 
este posibilă, însă necesită antrenamente speciale, de 
lungă durată. 

în acelaşi timp, prin nici un fel de antrenament 
special, legat de dezvoltarea rezistenţei, nu este 
posibil să se obţină în fibrele cu contracţie rapidă 
nişte modificări, care sunt caracteristice fibrelor cu 
contracţie lentă bine antrenate, şi, în alte condiţii 
egale, sportivii cu o mare cantitate de fibre cu 
contracţie rapidă vor avea întotdeauna avantaj pe 
distanţe lungi, în comparaţie cu sportivii care au mult 
mai puţine astfel de fibre. 

în funcţie de tipul fibrelor musculare, hipertrofia 
acestora sub influenţa unui antrenament de forţă are 
un caracter selectiv. Antrenamentul de forţă, orientat 
spre creşterea forţei musculare, pe seama hipertrofiei 
ţesutului muscular, conduce la mărirea secţiunii 


transversale a tuturor tipurilor de fibre musculare, 
însă acest proces se produce cel mai intens în fibrele 
cu contracţie rapidă. 

Pentru practica sportivă este importantă şi 
problema referitoare la intervalul de timp în cursul 
căruia se produce restructurarea morfo-funcţională 
a fibrelor musculare de diferite tipuri, sub influenţa 
unui antrenament specific intens. Primele modificări 
serioase se observă deja în săptămâna a doua, 
iar, după o lună de antrenament, se manifestă 
întregul complex de reacţii de adaptare cu caracter 
morfologic, funcţional şi biochimic. Un antrenament 
de 8-10 săptămâni permite deja atingerea unei 
adaptări stabile. 

Coordonarea activităţii unităţilor 
motorii - mecanism important 
pentru adaptarea muşchilor la 
eforturi fizice 

O activitate eficientă orientată spre perfecţionarea 
posibilităţilor funcţionale ale muşchilor poate 
fi realizată doar pe baza unei înţelegeri clare a 
mecanismelor de reglare nervoasă a activităţii 
acestora. Accelerarea activităţii de funcţionare 
a muşchilor este legată de recrutarea volumului 
necesar de unităţi motorii şi accelerarea stimulării 
fibrelor musculare deja în funcţiune. 

La ora actuală, se poate considera ca general 
acceptată teoria referitoare la recrutarea succesivă a 
unităţilor motorii, care prevede angrenarea prioritară 
în acţiune a motoneuronilor mici şi respectiv, a 
unităţilor motorii. Odată cu creşterea intensităţii 



• • • 


Manifestarea forţei 

FIGURA 7.9 — Succesiunea de angrenare a 

unităţilor motorii în funcţie de mărimea stimulului: 
7 — unităţi motorii cu contracţie lentă; 2 — unităţi motorii cu 
contracţie rapidă (Baechle, Earle, 2008) 

FIGURA 7.10 — Angrenarea în activitate a fibrelor musculare de diferite tipuri, în funcţie de intensitatea activităţii: a — persoanele 
care nu practică sportul; b — sportivi de performanţă; 1 — fibre CL; 2 — fibre CRa; 3 — fibre CRb; 4 — Fibrele neangrenate în 
activitate 


acţiunii şi a forţei impulsului nervos se produce 
angrenarea unor unităţi motorii mai mari (fig. 7.9). 

între unităţile motorii mari şi cele mici există o 
mare diferenţă. De exemplu, cea mai mare unitate 
motorie din muşchiul triceps sural este capabilă să 
dezvolte o încordare de 200 de ori mai mare decât 
cea mai mică. Pentru accelerarea generală a activităţii 
muşchilor, se activează unităţi motorii mai mari, ceea 
ce asigură o creştere mai mare a încordării, adică 
pe măsura măririi încordării generale, aceasta se 
asigură de un număr mai mic de unităţi suplimentare. 
Bineînţeles, în cazul unor încordări limită sau aproape 
de limită, unităţile motorii se angrenează nu în mod 
succesiv, ci se activează, practic, simultan (Evarts, 
1984; Behnke, 2001). 

Factorul care determină cantitatea şi tipul 
fibrelor necesare pentru utilizare îl reprezintă mărimea 
rezistenţei. Sistemul nervos reglează activitatea 
muşchilor în funcţie de ce forţă trebuie să dezvolte 
muşchiul şi nu de viteza de contracţie a acestuia (fig. 
7.10). Aceasta se poate explica prin faptul că fibrele 
cu contracţie lentă sunt în stare să deplaseze verigile 
biologice cu o viteză mare, însă cu condiţia unor 
manifestări de forţă nesemnificative (De Vries, Housh, 
1994). 

Se cunoaşte faptul că o activitate de intensitate 
mică şi mijlocie (până la şi la nivelul pragului 
metabolismului aerob) se realizează prin intermediul 
angrenării exclusiv a fibrelor cu contracţie lentă. 
Activitatea la un nivel de intensitate care corespunde 
pragului metabolismului anaerob, conduce la 
activarea fibrelor cu contracţie rapidă de tip a. 
Creşterea în continuare a intensităţii activităţii, care 
este însoţită de sporirea concentraţiei de lactat în 


sânge până la 5-7 mmoM- 1 conduce la extinderea 
procesului de angrenare în activitatea fibrelor cu 
contracţie rapidă de tip a. Când intensitatea activităţii 
corespunde unei frecvenţe cardiace de 170-175 
bătăi-min- 1 şi mai mult şi unei concentraţii de lactat 
în sânge de 8 mmoM- 1 şi peste, încep să se angreneze 
în activitate şi fibrele cu contracţie rapidă de tip b. 
Acest fapt este confirmat de datele care exprimă 
consumul de glicogen din fibrele musculare în timpul 
activităţii, la diferite grade de intensitate (fig. 7.11). 
în cadrul efectuării unei activităţi cu o intensitate de 
40-60 % din nivelul V0 7 max se consumă cu prioritate 
glicogenul din fibrele cu contracţie lentă. Creşterea 
intensităţii activităţii este legată de accelerarea 
consumului de glicogen, conţinut în fibrele cu 
contracţie rapidă de tip a şi în fibrele cu contracţie 



FIGURA 7.11 — Utilizarea glicogenului de către fibrele 
musculare CL, CRa şi CRb, în timpul unor activităţi de 
intensitate diferită (Wilmore, Costill, 2004) 

FIGURA 7.12 — Epuizarea glicogenului în fibrele CL şi CR în timpul unei activităţi intense de scurtă durată [a) şi de lungă durată cu 
o intensitate moderată ( b ) (Fox et al., 1993) 


rapidă de tip b (fig. 7.12). 

în activitatea de antrenament şi competiţională, 
sportivul se află, deseori, în stare de oboseală 
compensată, iar, apoi, în stare de oboseală pronunţată, 
în aceste cazuri, capacitatea funcţională a acestuia 
este condiţionată de activarea tuturor tipurilor de 
fibre musculare, de puterea şi capacitatea anaerobă 
şi aerobă a acestora. Acest fapt indică necesitatea 
unei activităţi pentru creşterea posibilităţilor tuturor 
tipurilor de fibre musculare, varietăţii mijloacelor şi 
metodelor de antrenament. 

Pentru activarea maximă a fibrelor cu contracţie 
rapidă de tip b este nevoie de o intensitate limită a 
activităţii (Wilmore, Costill, 2004), însă există excepţii 
de la acest principiu general. în cazul unor acţiuni 
musculare rapide şi intensive reflexe sau voluntare 
se poate observa o ordine inversă: unităţile motorii, 
cu un înalt grad de excitabilitate, pot fi activate, fără 
activarea unităţilor mici, cu un prag de excitabilitate 
redus. Mai mult, se poate observa inhibarea activităţii 
unităţilor motorii cu un prag scăzut de excitabilitate 
(Mellah şi alţii, 1990). 

De la un singur neuron motor pot fi inervate 
câteva sute de fibre musculare. în acelaşi timp, fibrele 
musculare au de obicei terminaţii atât ale neuronului 
propriu, cât şi neuronilor învecinaţi. Impulsul care 
ajunge la fibrele care compun o anumită unitate 
motorii cuprinde şi unităţile motorii aflate alături, al 
căror număr în muşchii mari poate să atingă câteva 
mii (Evarts, 1984). Capacitatea omului de a diferenţia 
intensitatea contracţiei musculare prin conectarea 
unui număr minim necesar de unităţi motorii 
reprezintă una dintre cele mai importante reacţii de 
adaptare a muşchilor şi, într-o măsură însemnată, 
determină eficienţa coordonării intramusculare. 

Activitatea musculară de lungă durată, în cazul 
unei adaptări eficiente, este legată de angrenarea 


alternativă a diferitelor unităţi motorii. în cazul 
oboselii unora dintre acestea, funcţiile acestora sunt 
realizate de către altele, dacă caracterul activităţii 
permite o astfel de compensare, iar în cazul scăderii 
posibilităţilor tuturor unităţilor motorii care participă 
la efectuarea unei activităţi concrete, menţinerea 
capacităţii funcţionale este legată de accelerarea 
impulsaţiei nervoase. (Zinkin, 1984). Apariţia oboselii 
şi epuizarea rezervelor de glicogen din muşchii cu 
contracţie lentă, în procesul unei activităţi de lungă 
durată, de o intensitate scăzută, necesită, pentru 
continuarea exerciţiului, angrenarea intensă a fibrelor 
cu contracţie rapidă de tip a, iar în partea finală a 
acestuia şi a fibrelor cu contracţie rapidă de tip b 
(Wilmore, Costill, 2004). 

Nu mai puţin importantă pentru o activitate de 
antrenament şi competiţională eficientă este reacţia 
de adaptare legată de creşterea capacităţii sistemului 
nervos central în vederea mobilizării unităţilor 
motorii din muşchi. în cazul efectuării unor exerciţii cu 
greutăţi maxime sau aproape de maxim se reuşeşte 
angrenarea în activitate a unui număr maxim posibil 
de unităţi motorii. Faptul acesta este determinat, 
înainte de toate, prin aceea că, în cadrul contracţiilor 
voluntare, manifestările de forţă depind de 
compoziţia fibrelor musculare angrenate în activitate 
şi de frecvenţa de activare a unităţilor motorii; cu cât 
este mai mare numărul de fibre musculare de diferite 
tipuri angrenate în activitate şi cu cât este mai intens 
impulsul nervos către acestea, cu atât mai mari vor fi 
indicatorii forţei care se dezvoltă (Moritani, 1992). 

Activarea fibrelor musculare cu contracţie 
rapidă se produce nu numai în cazul efectuării unei 
activităţi de intensitate ridicată, dar şi în cazul unei 
activităţi cu o intensitate, relativ, scăzută, când se 
epuizează rezervele de glicogen în fibrele musculare 
cu contracţie lentă (Mak-Komas, 2001). 

Efectul unei adaptări de lungă durată la eforturile 
fizice cu caracter de forţă se manifestă într-o creştere 
bruscă a numărului de unităţi motorii angrenate 
în activitate. Astfel, la o persoană neantrenată, 
numărul unităţilor motorii, care pot fi mobilizate în 
cazul unor încordări de forţă maxime, nu depăşeşte, 
de obicei, 50 %, iar la persoanele bine antrenate 
pentru eforturi de forţă procentul unităţilor motorii 
angrenate în activitate poate să depăşească 80-90 
%. La baza acestui fenomen stă adaptarea sistemului 
nervos central, care conduce la creşterea capacităţii 
centrilor motori de a mobiliza un număr mai mare 
de motoneuroni şi la perfecţionarea coordonării 
intermusculare (Hoffman, 2002). 

O altă direcţie de adaptare a muşchilor o 
reprezintă îmbunătăţirea coordonării intermusculare, 
legată de perfecţionarea activităţii muşchilor agonişti 
care asigură executarea mişcărilor, a muşchilor 
sinergişti, care facilitează efectuarea mişcărilor şi a 
muşchilor antagonişti, care împiedică efectuarea 
mişcărilor. O coordonare raţională a activităţii acestor 
grupe de muşchi nu numai că asigură o forţă mare, 
ci şi viteza de contracţie, precizia de executare a 
mişcării, dar în acelaşi timp determină economicitatea 
activităţii. 

Economicitatea activităţii în acea parte a ei, 
unde acest fapt este legat de activitatea muşchilor 
antagonişti, depinde de elasticitatea muşchilor, 
de mobilitatea din articulaţiile respective. Astfel, 
elasticitatea nesemnificativă a muşchilor antagonişti 
conduce la scăderea amplitudinii şi economicităţii 
mişcărilor (Gambetta, 1987), îngreunează 
coordonarea eficientă a activităţii muşchilor agonişti 
şi a muşchilor sinergişti, în atingerea efectului final 
stabilit (Alter, 2001). 

Legătura dintre eficienţa coordonării 
intramusculare şi intermusculare şi economicitatea 
activităţii şi nivelul perfecţionării se poate urmări 
după indicatorii activităţii muşchilor sportivilor cu 
grad diferit de performanţă, în timpul efectuării unor 
eforturi standard: la sportivii de înaltă performanţă se 
observă o activitate electrică substanţial mai mică a 
muşchilor, în comparaţie cu sportivii cu performanţă 
mai redusă. în acelaşi timp, în cadrul efectuării 
unor eforturi limită, la sportivii de înaltă clasă, iese 
în evidenţă activitatea substanţial mai ridicată 
a muşchilor agonişti şi a muşchilor sinergişti, în 
comparaţie cu persoanele care nu practică sportul sau 
cu sportivii cu performanţe scăzute. în cea ce priveşte 
muşchii antagonişti se manifestă o dependenţă 
inversă: cu cât este mai ridicată performanţa 
sportivului, cu atât este mai mică activitatea acestor 
muşchi. 

Ca rezultat al unui antrenament special, forţa 
se măreşte de 1,5-2,5 ori mai repede, în comparaţie 

cu creşterea masei musculare (Hollmann, Hattinger, 
1980). Există două mecanisme, relativ independente, 
de creştere a forţei. Primul mecanism este legat 
de modificările morfo-funcţionale din ţesutul 
muscular - hipertrofia fibrelor musculare; cel de¬ 
al doilea prevede perfecţionarea capacităţilor 
sistemului nervos de a sincroniza un număr cât mai 
mare posibil de unităţi motorii, ceea ce conduce la 
creşterea forţei, fără mărirea volumului muşchilor, 
în cadrul antrenamentului de forţă, hipertrofia este 
determinată de o alternare continuă a proceselor de 
descompunere proteică şi ale sintezei proteice, cu 
predominarea acesteia din urmă. Modificările reglării 
nervoase se manifestă în îmbunătăţirea sincronizării 
activităţii unităţilor motorii, în modificarea succesiunii 
de recrutare a acestora, în creşterea nivelului maxim al 
electromiogramei integrate. Aceste reacţii neurogene 
de adaptare asigură o creştere substanţială a forţei 
maxime în cazul unei creşteri nesemnificative a masei 
musculare (Sale, 1992). 

în diferite etape de pregătire de forţă, creşterea 
forţei se produce pe seama folosirii prioritare ori 
a mecanismelor de adaptare nervoase, ori a celor 
musculare. în prima etapă, creşterea forţei este legată, 
înainte de toate, de creşterea posibilităţii de stimulare 
nervoasă a activităţii musculare. în continuare, se 
desfăşoară în mod treptat procesul de hipertrofie 
musculară. După epuizarea posibilităţilor ambelor 
căi de creştere a forţei, sportivii apelează, adesea, la 
folosirea unor steroizi anabolizanţi, ceea ce intensifică 
sporirea forţei musculare (fig. 7.13). 

O adaptare de lungă durată a muşchilor, în 
cazul unor eforturi de viteză-forţă limită şi aproape 
de limită, este legată de o hipertrofie semnificativă a 
muşchilor, în special a fibrelor cu contracţie rapidă, 
fapt ce conduce la o mărire substanţială a suprafeţei 
acestora în secţiune transversală a ţesutului muscular 
(Tesch, Karlsson, 1984). La astfel de eforturi nu 
se remarcă modificări vizibile de vascularizare a 
muşchilor, nu se modifică capacitatea sistemului de 



FIGURA 7.13 — Raporturile dintre diferite mecanisme de 
creştere a forţei musculare (Hoffman, 2002) 

mitocondrii în fibrele musculare. Concomitent, are loc 
restructurarea metabolismului energetic al fibrelor 
musculare, în direcţia creşterii puterii sistemului 
de resinteză glicolitică (Hollmann, Hattinger, 1980; 
Wilmore, Costill, 2004). 

Este important să se ţină cont de faptul că 
forţa dobândită cu ajutorul unor exerciţii, în cadrul 
unor viteze înalte de mişcare, se poate transmite şi 
la viteze mai scăzute (Counsilman, 1980), în timp ce 
forţa dezvoltată, prin utilizarea unor exerciţii la viteze 
scăzute de mişcare, nu are transfer la acţiunile motrice 
efectuate cu o viteză înaltă (Platonov, Bulatova, 1995). 
în acelaşi timp, la un antrenament cu viteze înalte ale 
mişcărilor, se observă o scădere mai mare a ţesutului 
gras, în comparaţie cu un antrenament la viteze 
scăzute. 

Cercetările speciale au stabilit faptul că 
sporirea calităţilor de forţă în decursul primelor 
zile de antrenament este legată de perfecţionarea 
coordonării intra- şi intermusculare, ceea ce este 
determinat de angrenarea în activitate a unui număr 
mare de unităţi motorii, de optimizare a activităţii 
muşchilor sinergişti, de eliminarea inervării muşchilor 
antagonişti. în acest cadru, din numărul muşchilor 
sinergişti principalul efort îl suportă muşchii care sunt 
în măsură să asigure cea mai eficientă executare a 
unei mişcări, ţinând cont de direcţionarea acesteia. 
(Kuzneţov, 1970; Enoka, 2000). 

Adaptarea ţesuturilor osos şi 
conjunctiv 

Cercetarea intensă a transformărilor de adaptare ale 
ţesuturilor osos şi conjunctiv, sub influenţa diferiţilor 
factori, a început să se desfăşoare abia în ultimele 
decenii. Până atunci se considera că ţesutul osos şi, 
în mod deosebit, ţesutul conjunctiv fîbros nu sunt 
predispuse la adaptare. însă, la ora actuală, s-a stabilit 
faptul că oasele, tendoanele, ligamentele sunt extrem 
de sensibile la eforturi mecanice şi reacţionează la 
acestea prin modificări structurale şi funcţionale 
corespunzătoare. 

în structura unui ţesut osos se delimitează 
componente minerale, organice şi umorale. Mineralele 
(hidroxiapatită de calciu) reprezintă aproximativ 
50 % din volumul total al osului şi asigură duritatea 
acestuia. Elementele organice ale osului reprezintă 40 
% din volumul osului (preponderent colagenul - 95 
%) şi asigură elasticitatea acestuia. Cele 10 % rămase 
revin canalelor vasculare şi spaţiilor celulare. 

Conţinutul mineral deosebeşte osul de alte 
ţesuturi conjunctive, în special de ligamente şi 
tendoane, care reprezintă nişte ţesuturi fibroase 
dense, compuse, în principal, din colagen. 

Tendoanele reprezintă nişte benzi colagenice 


albe, care leagă muşchii de oase, prin care forţele 
contracţiei musculare sunt transmise în sistemul 
osos. O capacitate importantă a tendoanelor o 
reprezintă faptul de a asigura manifestarea unei forţe 
suplimentare pe seama proprietăţilor elastice ale 
acestora, manifestate în cazul unei întinderi prealabile 
aproape de limită a muşchilor (Stone, 1992). Legătura 
tendonului cu osul se produce prin intermediul trecerii 
treptate de la tendon la cartilagiul fîbros, iar apoi la 
cartilagiul mineralizat şi la os. Fibrele colagenice ale 
tendonului pot, de asemenea, să se amestece direct cu 
fibrele colagenice ale periostului. Legarea tendonului 
de muşchi se realizează prin intermediul joncţiunii, 
care reprezintă o conexiune complexă cu mai multe 
straturi, formată din filamentul actinei sarcomerului 
terminal şi din fibrele colagenice ale tendonului. 

Ligamentele, care reprezintă nişte fascicule 
de fibre colagenice, leagă oasele învecinate şi pot fi 
exterioare şi interioare, în raport cu capsula articulară. 

La ora actuală, nu se poate vorbi cu precizie 
referitor la mecanismele care determină capacitatea 
oaselor şi a ţesutului conjunctiv fîbros de a se 
restructura, sub influenţa eforturilor fizice. însă 
prezenţa acestora sub forma unor modificări 
însemnateîn structura şi funcţiile oaselor, ligamentelor 
şi tendoanelor, este incontestabilă. 

Adaptarea ţesuturilor osos şi conjunctiv fîbros 
poate fi determinată şi de factorii de alimentaţie, 
hormonali şi funcţionali. De exemplu, substanţele 
minerale şi vitaminele facilitează depunerea 
substanţelor minerale în oase, cresc densitatea 
acestora (Stone, 1992). O mare influenţă asupra 
compoziţiei ţesutului conjunctiv o au steroizii 
anabolizanţii (Wood şi alţii, 1988). însă influenţa 
principală asupra adaptării ţesuturilor osos şi 
conjunctiv fîbros o exercită eforturile fizice cu un 
anumit caracter şi o anumită direcţionare. 

Eforturile fizice reprezintă principalul factor care 
determină mărirea masei osoase la oameni. Gradul 
de adaptare a ţesutului osos, bineînţeles în nişte 
limite determinate genetic, se află într-o dependenţă 
directă cu mărimea eforturilor (Lanyon, 1987). 

Cel mai adesea modificările de adaptare în 
ţesutul osos, sub influenţa eforturilor fizice, sunt 
legate de creşterea proprietăţilor de rezistenţă ale 
acestuia. Cele mai importante modificări se reduc 
la creşterea dimensiunilor, a formei exterioare şi a 
structurii interioare compacte şi spongioase a oaselor 
(Solodkov, Sudzilovski, 1996), a densităţii mineralelor 
(Williams şi alţii, 1984). Au fost observate şi diferenţe 
în componenţa minerală, în densitatea şi masa 
oaselor, extremităţilor dominante, în comparaţie cu 
ale celor nedominante, iar cele mai mari modificări 
se remarcă pe acele porţiuni ale scheletului care sunt 
supuse celor mai intense acţiuni mecanice (Montoye 

şi alţii, 1980). 

Densitatea oaselor este determinată, în mare 
măsură, de performanţa sportivilor, de specificul 
activităţii de antrenament şi competiţionale din 
diferite ramuri ale sportului. La sportivii de înaltă 
performanţă se remarcă o densitate osoasă ridicată, 
în comparaţie cu sportivii de performanţă medie, şi 
în special cu persoanele care nu practică sportul. 
Reprezentanţii din ramurile sportului legate de 
viteză şi forţă, de lupte libere şi greco-romane au în 
mod clar indicatori mai ridicaţi ai densităţii oaselor, 
în comparaţie cu sportivii care se specializează în 
ramurile sportive ciclice, de joc şi cele cu coordonare 
complexă. 

Un volum mare de activitate pentru rezistenţă 
conduce la scăderea densităţii osoase (Michel şi alţii, 
1989). Densitatea deosebit de scăzută a oaselor se 
observă la înotătorii pe distanţe lungi, fapt determinat 
nu numai de volumul mare de activitate cu caracter 
aerob, de specificul de selecţie a înotătorilor, capabili 
să demonstreze rezultate înalte pe distanţe lungi, dar 
şi de specificul mediului acvatic, care reduce brusc 
eforturile asupra aparatului locomotor. 

Este stabilit faptul că eforturile de forţă, la 
vârsta copilăriei şi adolescenţei, exercită o influenţă 
semnificativă asupra densităţii oaselor la vârsta 
adultă (McCulloch şi alţii, 1990). Osul tânăr este, 
de asemenea, sensibil la eforturile externe şi 
reacţionează la acestea printr-o creştere intensivă a 
densităţii mineralelor (Lanyon, 1987). Trebuie însă să 
ţinem minte că un volum mare de activitate intensă 
pentru forţă, folosit în domeniul înotului, este capabil 
să frâneze creşterea oaselor lungi tubulare şi să 
influenţeze negativ asupra perspectivelor tinerilor 
sportivi (Matsuda şi alţii, 1986), să acţioneze în mod 
negativ asupra caracteristicilor mecanice ale oaselor, 
cât şi ale tendoanelor şi ligamentelor (Carter, 1984). 

Vorbind despre adaptarea ţesutului osos, trebuie 
să subliniem necesitatea de a se lua în considerare 
caracteristicile de vârstă şi de sex ale sportivilor, cât 
şi caracteristicile de hrană, în special consumul de 


calciu. 

La vârsta adolescenţei şi tinereţii, adică în 
perioada formării active a scheletului, creşterea 
masei osoase este determinată, în mare măsură, de o 
alimentaţie raţională, care conţine în porţia zilnică nu 
numai o cantitate sporită de calciu, dar şi o cantitate 
necesară de proteine, fosfor, vitamine, în special din 
grupa D. Acest fapt creşte eficienţa metabolismului 
calciului şi facilitează dezvoltarea normală a 
scheletului. 

Sportivele care se antrenează intens, iar dintre 
acestea, în special acelea care folosesc eforturi mari 
în perioada menstruală şi postmenstruală, au, de 
asemenea, nevoie de susţinere hormonală şi de 
calciu, în scopul profilaxiei demineralizării ţesutului 
osos şi a dezvoltării osteoporozei (Brukner, 2002). 

Adaptarea tendoanelor şi a ligamentelor la 
eforturi fizice cuprinde un mare număr de modificări 
diferite cu caracter morfologic şi biochimic. O 
activitate îndelungată penru dezvoltarea rezistenţei 
facilitează intensificarea sintezei de colagen în 
tendoane (Stone, 1992). Antrenamentul de forţă 
cu greutăţi mari facilitează creşterea conţinutului 
de colagen din ligamente şi a conţinutului total al 
acestuia în capsulele conjunctive ale muşchilor, care, 
reprezentând carcasa pentru transmiterea forţei 
musculare la tendoane şi la oase, în mare măsură, 
determină forţa contracţiei musculare. (Fleck, Falkel, 
1986). 

O concluzie importantă privind folosirea 
exerciţiilor de forţă o reprezintă şi creşterea mărimii 
încordării, atât în tendoane, cât şi în elementele de 
trecere «os - tendon», «os - ligament», «muşchi - 
tendon» (Stone, 1992). Exerciţiile de forţă, efectuate cu 
o amplitudine maximă şi care facilitează dezvoltarea 
concomitentă a calităţilor de forţă şi a flexibilităţii, sunt 
eficiente pentru creşterea lungimii şi extensibilităţii 
tendoanelor, pentru acumularea şi creşterea forţei pe 
seama folosirii proprietăţilor elastice ale tendoanelor 
şi ale ţesutului conjunctiv al membranelor muşchilor. 







Capitolului^ 

Sistemele de asigurare cu energie 
a activităţii musculare 


Energia chimică a organismului omului se formează 
ca rezultat al consumului de substraturi bogate în 
energie din produsele alimentare. Energia care se 
eliberează în timpul descompunerii produselor 
alimentare se utilizează pentru producerea 
adenozintrifosfoatului (ATP), care se localizează în 
celule şi reprezintă un combustibil aparte pentru 
producerea energiei mecanice a contracţiei 
musculare. 

Caracteristici generale 

Energia pentru contracţia musculară este dată 
de descompunerea adenozintrifosfatului până la 
adenozidifosfat (ADP) şi fosfat anorganic (P anorg ). 
în muşchi cantitatea de ATP este foarte redusă, 
suficientă pentru asigurarea unei activităţi de mare 
intensitate doar pe parcursul a 2-3 secunde. Pentru 
continuarea activităţii este necesară resinteza ATP, 
care se realizează pe seama reacţiilor de formare 
a energiei de diferite tipuri. Refacerea rezervelor 
de ATP în muşchi permite menţinerea unui nivel 
permanent al concentraţiei sale, necesar pentru 
o contracţie musculară completă. O scădere 
substanţială a nivelului de ATP poate fi observată 
numai la începutul unei activităţi de intensitate 
ridicată, ca urmarea unei anumite inerţii a proceselor, 
în urma cărora se produce energia sau, în cazul unei 
oboseli evidente, în momentul refuzului activităţii, 
când sistemele de asigurare cu energie nu mai sunt 
în măsură să menţină nivelul necesar de ATP. 

Resinteza ATP este asigurată atât în reacţiile 
anaerobe, cât şi în cele aerobe, cu atragerea, 
în calitate de surse energetice a rezervelor de 
fosfocreatină (CrP) şi de ADP, care se găsesc în 
ţesuturile musculare, cât şi a substraturilor bogate 
în energie (glicogenul muscular şi hepatic, rezervele 
de grăsimi din ţesutul adipos şi muşchi, anumite 
proteine, metaboliţi). Reacţiile chimice, care conduc 
la asigurarea energiei muşchilor, se desfăşoară în trei 
sisteme energetice: 1) anaerob alactacid, 2) anaerob 
lactacid (glicolitic), 3) aerob. 

Formarea energiei în primele două sisteme 


se realizează în procesul reacţiilor chimice care 
nu impun prezenţa oxigenului. Al treilea sistem 
prevede asigurarea cu energie a activităţii 
musculare, ca urmare a reacţiilor de oxidare, 
desfăşurate cu participarea oxigenului. Cele mai 
generale imagini privind succesiunea angrenării 
şi raporturile cantitative în asigurarea cu energie a 
activităţii musculare sunt prezentate în figura 8.1, 
pentru fiecare din sistemele amintite mai sus. 

Posibilităţile fiecăruia din sistemele energetice 
amintite mai sus şi eficienţa de realizare a 
potenţialului acestora în activitatea de antrenament 
şi competiţională sunt determinate de două 
grupe de factori. Prima grupă se referă la putere şi 
capacitate, care determină rezerva funcţională a 
sistemului energetic. Puterea se caracterizează prin 
formarea unei cantităţi maxime de energie intr-o 
unitate de timp, care poate fi eliberată, ca rezultat 
al proceselor metabolice corespunzătoare, iar 
capacitatea prin mărimea rezervelor fondurilor de 
substraturi. Grupa a doua cuprinde componentele 
legate de eficienţa utilizării rezervelor funcţionale 
ale sistemului energetic. Aici intră mobilitatea, 
care se manifestă în viteza şi variaţia proceselor 
de eliberare a energiei, ţinând cont de necesităţile 
reale ale activităţii de antrenament şi de competiţie, 



FIGURA 8.1 — Succesiunea şi raporturile cantitative în 
procesele de asigurare cu energie a activităţii musculare, în 
diferite sisteme energetice, la sportivii de performanţă: 7 — 
alactacid; 2 — lactacid; 3 — aerob 

şi economicitatea, care se caracterizează prin 
capacitatea de folosire economică a energiei 
produse de sistemul de asigurare cu energie. 

Sistemul alactacid de asigurare cu 
energie 

Cel mai puţin complicat este sistemul alactacid de 
asigurare cu energie. Acesta se remarcă printr-o 
viteză ridicată de mobilizare şi printr-o putere 
mare a procesului de eliberare a energiei, însă 
are o capacitate redusă, ca urmare a rezervelor 
neînsemnate de substraturi. Procesele metabolice 
nu impun prezenţa oxigenului, nu sunt legate 
de acumularea de produse ale metabolismului 
intermediar. Reacţiile de refacere se desfăşoară în 
mitocondrii, cu utilizarea ATP, care se formează în 
procesul de oxidare aerobă. 

Bazele funcţionarii 

Formarea energiei în sistemul alactacid se produce 
pe seama descompunerii compuşilor fosfat bogaţi 
în energie - ATP şi fosfocreatină. ATP cuprinde 4 
componente - adenozina - compusă din adenină 
şi riboză, legată de aceasta, şi din trei grupe 
fosfatice, din care două sunt unite prin legături 
macroergice. Energia care se formează ca rezultat 
al descompunerii ATP intră în totalitate în procesul 
de asigurare cu energie a activităţii, chiar din prima 
secundă (fîg. 8.2). însă deja în a doua secundă 
efectuarea activităţii se realizează, într-o mare 
măsură, pe seama fosfocreatinei depusă în fibrele 
musculare, care conţine, la fel ca ATP, compuşi fosfaţi 
bogaţi în energie. Descompunerea acestor compuşi 
conduce la o eliberare intensă a energiei (fîg. 8.3). 
Produşii finali ale descompunerii fosfocreatinei sunt 
creatina (Cr) şi fosfatul anorganic (P nor ). Reacţia este 
stimulată de enzima creatinkinază şi schematic se 
prezintă astfel: 

CrP-——VCr+P + energie. 

Energia eliberată în timpul descompunerii 
fosfocreatinei este accesibilă pentru procesul 
de resinteză a ATP, din această cauză, după 
descompunerea rapidă a ATP, în procesul de 
contracţie musculară, imediat urmează resinteză 
acestuia din ADP şi fosfat cu atragerea energiei 
eliberate în timpul descompunerii fosfocreatinei: 

Energie + ADP + P —► ATP. 

Adenozinmonofosfatul (AMP), care reprezintă 
un produs secundar al reacţiei miochinazice, 
conţine ultima grupă fosfatică şi, spre deosebire 
de ATP şi ADP, nu poate fi folosit în calitate de sursă 
de energie. Reacţia miochinazinică se activează în 



FIGURA 8.2 — Reprezentarea schematică a moleculei de ATP 
(a) şi a descompunerii acesteia cu eliberarea de energie ( b) 

condiţiile în care, ca urmare a oboselii, alte căi de 
resinteză a ATP şi-au epuizat posibilităţile lor. 

Puterea 

Specificul ramurii sportive pune o amprentă 
substanţială asupra puterii sistemului alactacid 
anaerob de asigurare cu energie: cei mai mari 
indicatori se observă la alegători - sprinteri, la 
aruncători, săritori, înotători, care se specializează 
pe distanţe de 50 m. Puterea surselor alactacide 
anaerobe, exprimată în echivalent de oxigen poate 
să atingă 200-250 mhkg- 1 *min- 1 (Di Prampero şi alţii, 
1980). La persoanele neantrenate, indicatorii sunt 
cu mult mai scăzuţi şi, de obicei, nu depăşesc 140 
mhkg-^min- 1 , adică sub influenţa antrenamentului 
puterea sistemului alactacid anaerob poate fi 
mărită cu 40-80 %. Aproximativ aceleaşi rezerve în 
adaptarea sistemului alactacid anaerob prezintă N.l. 
Volkov şi coautorii (2000), când subliniază faptul, că, 
sub influenţa antrenamentului, puterea procesului 
alactacid anaerob poate să crească cu 70%. 

Nivelul puterii alactacide anaerobe depinde 
de cantitatea de fosfaţi (ATP şi fosfocreatină) din 
muşchi şi de viteza utilizării acestora. 



FIGURA 8.3 — Reprezentarea schematică a Fosfocreatinei {a) 
şi a descompunerii acesteia ( b ) cu eliberarea de energie 

PARTEA A ll-A. Fundamentele generale ale teoriei periodizării antrenamentului sportiv 


Conţinutul de fosfocreatină în muşchi este 
limitat şi oscilează, de obicei, în intervalul 11-13 
mmol-kg- 1 de ţesut muscular (Di Prampero, 1981). 
în fibrele cu contracţie rapidă, conţinutul de 
fosfocreatină este mult mai ridicat decât în fibrele 
cu contracţie lentă. De exemplu, Meyr (Meyr, 
1982) prezintă date, potrivit cărora, în fibrele cu 
contracţie rapidă, cantitatea de fosfocreatină era 
de 22,0±2,0 mmol-kg- 1 , iar în fibrele cu contracţie 
lentă - 13,2±1,3 mmol-kg- 1 . în ceea ce priveşte ATP, 
concentraţia acestuia este egală în fibrele musculare 
de diferite tipuri şi este de 4-6 mmol-kg-'de ţesut 
muscular (Spriet, 1999). 

Principalul factor care facilitează creşterea 
cantităţii de fosfocreatină în fibrele cu contracţie 
rapidă şi, într-o anumită măsură, în fibrele cu 
contracţie lentă, îl reprezintă stimularea nervoasă 
intensă, caracteristică efectuării exerciţiilor cu 
un grad ridicat de intensitate (Olbrecht, 2007). 
Este eficientă, de asemenea, şi electrostimularea 
intensivă a fibrelor musculare (Barjot, 1998), care 
poate fi utilizată ca mijloc suplimentar pentru un 
antrenament de înaltă intensitate. 

încă o reacţie de adaptare care determină 
puterea sistemului alactacid anaerob o reprezintă 
accelerarea resintezei fosfaţilor pe seama creşterii 
activităţii enzimelor, în special a creatinfosfocinazei 
şi a miokinazei. (lakovlev, 1974). Mai mult, unii 
specialişti (Golnnik, Hermansen, 1982) consideră 
capacitatea de accelerare a vitezei de descompunere 
şi resinteză a fosfaţilor ca o reacţie mai importantă 
de adaptare, care facilitează creşterea puterii 
alactacide anaerobe, decât creşterea cantităţii 
de ATP şi de fosfocreatină în ţesutul muscular. 
Drept confirmare indirectă în acest caz pot servi 
rezultatele cercetărilor (Nevill şi alţii, 1989), din care 
reiese că, după un antrenament pentru sprint de opt 
săptămâni, capacitatea funcţională, la o alergare cu 
viteză maximă de 30 s, a crescut cu 60 %, în timp ce 
în ţesutul muscular al celor supuşi experimentului 
creşterea ATP şi a fosfocreatinei a fost, semnificativ, 
mai mică. Autorii explică acest fapt prin creşterea 
vitezei de adresabilitate a fosfagenilor şi prin 
activarea glicolizei anaerobe. Caracterul argumentat 
al unei astfel de concluzii confirmă şi rezultatele altor 
cercetări (Spriet, 1999), în care este arătat faptul că 
un antrenament de 8 săptămâni, cu orientare pe 
viteză şi forţă a condus la creşterea conţinutului de 
ATP şi fosfocreatină în muşchii scheletici cu 10%. 

Puterea sistemului anaerob alactacid este 
determinată, în mare măsură, şi de volumul fibrelor 
cu contracţie rapidă de tip a şi, în mod deosebit, al 
celor cu contracţie rapidă de tip b şi de capacitatea 
de mobilizare a acestora în cadrul efectuării unei 
activităţi cu intensitate maximă, pe seama unei 


comenzi nervoase intense. Capacitatea de activare 
a acestor fibre, care se remarcă printr-o forţă şi 
viteză de contracţie ridicate, prin rezerve mari de 
substanţe macroergice, în mare măsură, determină 
puterea sistemului alactacid anaerob. 

Capacitatea 

Sistemul alactacid, deosebindu-se printr-o viteză 
mare de eliberare a energiei, se caracterizează, în 
acelaşi timp, printr-o capacitate extrem de limitată. 
De exemplu, la o concentraţie a ATP de 6 mmol-kg- 1 
de ţesut muscular, iar a rezervelor de fosfocreatină 
- de 17 mmol-kg- 1 de ţesut muscular, pe seama 
rezervelor de fosfagen pe un kilogram de masă 
musculară se pot elibera 0,19 - 0,23 kcal. La un 
volum total al masei musculare de aproximativ 43% 
din masa corpului, aceasta reprezintă la bărbaţii, 
a căror masă a corpului este de 70 kg - 6,9 kcal; 
pentru 80 kg - 7,9 kcal; 90 kg - 8,9 kcal. O astfel 
de capacitate a sistemului alactacid conduce la 
epuizarea posibilităţilor acesteia în timpul unei 
activităţi cu o intensitate maximă, deja după 10 s de 
la începerea activităţii. 

Sub influenţa antrenamentului, capacitatea 
sistemului anaerob alactacid de asigurare cu 
energie creşte semnificativ. Valoarea maximă a 
energiei eliberate ca urmare a folosirii fosfagenilor 
la persoanele neantrenate este de 1,5-2 I din 
consumul de oxigen. Ca rezultat al unui antrenament 
cu caracter de forţă şi viteză, capacitatea proceselor 
alactacide poate să se mărească de 1,5-2 ori. Au 
fost prezentate date (Volkov, 2010), potrivit cărora 
capacitatea sistemului alactacid anaerob, sub 
influenţa unui antrenament sistematic de mai mulţi 
ani, poate să crească de 2,5 ori. Acest fapt este 
confirmat de indicatorii datoriei alactacide maxime 
de oxigen: la sportivii începători, aceasta reprezintă 
21,5 ml-kg- 1 , la sportivii de înaltă performanţă poate 
să atingă 54,5 ml-kg- 1 . 

Creşterea capacităţii sistemului energetic 
alactacid se manifestă şi în durata activităţii la o 
intensitate maximă. Astfel, dacă la persoanele care 
nu practică sportul puterea maximă a procesului 
alactacid anaerob atinsă după 0,5-0,7 s de la 
începerea activităţii poate fi menţinută cel mult 
7-10 s, atunci, la sportivii de înaltă performanţă, 
care se specializează în disciplinele de sprint 
(alergări, înot, ciclism şi altele), aceasta poate să 
se manifeste pe parcursul a 15-20 s. Mai mult, o 
durată mare de acţiune este însoţită de o putere 
semnificativ mai mare, fapt determinat de viteza 
ridicată de descompunere şi resinteză a fosfaţilor 
cu conţinut energetic ridicat (Hirvonen şi alţii, 1987; 
Wilmore şi alţii, 2009). Creşterea capacităţii este 
legată, într-o anumită măsură, şi de capacitatea 








CAPITOLUL 8. Sistemele de asigurare cu energie a activităţii musculare 


143 


sportivului pentru o epuizare, practic, completă a 
fosfocreatinei, în timpul efectuării unei activităţi de 
intensitate maximă (lakovlev, 1974). 

Concentraţia de ATP şi de fosfocreatină, la 
bărbaţi şi la femei, este, practic, egală. însă, cantitatea 
totală a fosfogenilor, care pot fi utilizaţi în timpul 
unei activităţi musculare, la bărbaţi este mult mai 
mare decât la femei, fapt determinat de diferenţele 
mari în volumul total al musculaturii scheletale. 
Bineînţeles că, la bărbaţi, capacitatea sistemului 
alactacid anaerob de asigurare cu energie este, 
semnificativ, mai mare. 

Mobilitatea şi economicitatea 

Descompunerea intensivă a ATP, cu eliberarea de 
energie, se produce concomitent cu începutul 
activităţii musculare, iar reacţia creaţinofosfokinazică 
se desfăşoară complet, deja începând cu secunda 
a doua de activitate. însă acest fapt se referă, 
bineînţeles, la acele unităţi motorii, care sunt 
mobilizate pentru efectuarea activităţii respective, 
însă, chiar şi în timpul unei activităţi de viteză mare 
(startul la înot, parcurgerea de sectoare de 10-15 
m cu viteză maximă), sportivii nu întotdeauna 
sunt capabili să activeze un număr maxim de fibre 
musculare, în primul rând, a celor cu contracţie 
rapidă de tip b, necesar pentru o activitate de 
înaltă eficienţă. Din această cauză, capacitatea 
sistemului nervos pentru activarea în cel mai scurt 
timp a tuturor unităţilor motorii existente pentru o 
activitate musculară eficientă, joacă un rol hotărâtor 
în asigurarea unui nivel ridicat al mobilităţii 
sistemului alactacid anaerob. 

Economicitatea sistemului alactacid anaerob 
este determinată de factori externi şi nu de 
optimizarea proceselor de descompunere a ATP şi 
a fosfocreatinei. în special o economie substanţială 
de energie, eliberată în urma acestor reacţii, 
este facilitată de optimizarea tehnicii sportive, în 
special a coordonării intra- şi intermusculare. O 
mare importanţă o are şi mobilitatea sistemului 
anaerob lactacid, care, la sportivii de înaltă clasă, 
se conectează activ în asigurarea energiei activităţii 
musculare, deja în secundele 5-10 de funcţionare. 

Sistemul lactacid de asigurare a 
energiei 

în sistemul lactacid de asigurare a energiei 
resinteza ATP se produce pe seama descompunerii 
glucozei şi a glicogenului în absenţa oxigenului. 
Pentru acest proces a fost adoptată denumirea de 
glicoliză anaerobă, deşi prin acest termen ar fi mai 
corect să fie denumită descompunerea glucozei, 
cu participarea enzimelor glicolitice. în ceea ce 


priveşte descompunerea glicogenului, atunci aici 
ar fi mai corect să vorbim nu despre glicoliză, ci 
despre glicogenoliză. însă, întrucât după prima 
etapă de descompunere a glicogenului ambele 
reacţii se desfăşoară în mod similar, întreg procesul 
de formare anaerobă a hidraţilor de carbon este 
acceptat să fie denumit ca glicoliză anaerobă. în 
procesul de glicoliză anaerobă se foloseşte glucoza, 
atât cea care se află în sânge, cât şi cea care se 
formează ca urmare a descompunerii glicogenului 
conţinut în muşchi (aproximativ 2 % din masa 
muşchiului) şi în ficat. Glicoliză anaerobă asigură o 
descompunere incompletă a glucozei - formarea 
ATP este însoţită de acumularea unui produs 
secundar al metabolismului - acidul lactic. 

Bazele funcţionarii 

Glicoliză anaerobă este un proces chimic mult 
mai complex, în comparaţie cu mecanismele de 
descompunere a fosfagenelor în sistemul alactacid 
de asigurare a energiei. Aceasta prevede desfăşura rea 
unei serii de reacţii complexe consecutive, în urma 
cărora glucoza şi glicogenul se descompun până la 
acid lactic, care, într-o serie de reacţii conjugate, se 
foloseşte pentru resinteza ATP (fîg. 8.4). Enzimele 
glicolitice (fosforilaza, hexogenaza, piruvatkinaza, 
lactat dehidrogenază şi altele) stimulează reacţiile 
iniţiale ale glicolizei şi viteza de desfăşurare a 
procesului. 

Ca urmare a descompunerii unei molecule 
de glucoză, se formează două molecule de ATP, 
iar la descompunerea unei molecule de glicogen 
se formează trei molecule de ATP. Concomitent 
cu eliberarea energiei, în muşchii şi lichidele 
organismului se produce acidul piruvic, care apoi se 
transformă în acid lactic. Acidul lactic se descompune 
rapid cu formarea sării acestuia - lactat. 



FIGURA 8.4 — Reprezentarea schematică a procesului de 
glicoliză anaerob şi glicogenoliză 

Viteza de formare a ATP în procesul de 
glicoliză anaerobă este foarte ridicată, în acest caz 
se eliberează o mare cantitate de energie. însă, 
concomitent, se consumă în mod intens şi rezervele 
de glicogen: oxidarea completă a unei molecule de 
glucoză până la C02 şi apă în procesul de oxidare 
aerobă conduce la eliberarea a 38 de molecule de 
ATP. în procesul glicolizei, utilizarea unei molecule 
de glucoză conduce la formarea a numai două 
molecule de ATP Dacă, în urma unui proces aerob, 
produsele finale, C02 şi apa, sunt relativ nenocive, 
atunci în cazul glicolizei anaerobe se formează acidul 
lactic şi protonii. Referitor la economicitatea scăzută 
a glicolizei anaerobe stă dovadă, de exemplu, faptul 
că în domeniul înotului pe distanţa de 1500 m 
asigurarea energiei pe seama glicolizei anaerobe 
reprezintă doar 3 %. însă metabolismul anaerob 
necesită până la 25-30 % din glicogenul consumat 
(Newsholme şi alţii, 1992; Hoffman, 2002). 

Acumularea de acid lactic, în urma unei 
activităţi intense a mecanismului glicolitic, conduce 
la formarea unei cantităţi mai mari de acid lactic şi de 
H+ în muşchi. Drept urmare, indiferent de acţiunea 
sistemelor tampon, scade treptat pH-ul muscular 
de la 7,1 până la 6,9-6,7 şi chiar până la 6,5-6,4. 
începând cu nivelul de 6,9-6,8, pH-ul intracelular 
încetineşte intensitatea reacţiei glicolitice, iar la 
un pH cu valoarea de 6,5-6,4 descompunerea 
glicogenului se întrerupe. Toate acestea ne oferă 
argumente să considerăm că un pH muscular scăzut 
reprezintă cauza principală a limitării posibilităţilor 
sistemului glicolitic (Wilmore şi alţii, 2009). 

în felul acesta, tocmai creşterea concentraţiei 
de acid lactic din muşchi limitează descompunerea 
glicogenului în glicoliză anaerobă. Muşchii sunt 
capabili să continue activitatea la o concentraţie 
de acid lactic de 2,0-2,3 g-kg- 1 de masă brută a 
ţesutului (m.b.ţ) sau 60-70 g din masa musculară 
totală, după care apare oboseala accentuată. Până 
la atingerea acestui nivel de concentraţie a acidului 
lactic în ţesutul muscular pot fi oxidate aproximativ 
30 % din rezervele de glicogen muscular, ceea ce 
este adecvat pentru formarea a 1,0-1,2 mol de ATP, 
iar acesta reprezintă aproximativ de două ori mai 
mult decât poate fi format de către sistemul ATP - 
fosfocreatină. 

Puterea 

Puterea procesului glicolitic este cu mult mai mică 
decât puterea mecanismului creatinfosfokinazic, 
însă este mult mai înaltă, în comparaţie cu 
posibilităţile sistemului de oxidare aerobă. Printre 
altele, dacă nivelul de producere de energie al ATP 
pe seama descompunerii fosfocreatinei reprezintă 
9-10 mmol-kg- 1 de m.b.ţ-s- 1 , atunci la conectarea 


glicolizei, volumul ATP produs poate să crească 
până la 14 mmol-kg- 1 de m.b.ţ- 1 (Spriet, 1999). 

Puterea maximă a sistemului lactacid anaerob 
la persoanele neantrenate este de aproximativ 2,5 
kJ*kg- 1 »min- 1 , iar sub influenţa unui antrenament 
special aceasta poate să crească până la 3,1 kJ-kg- 
^min- 1 (N. Volkov şi alţii, 2000). 

Capacitatea 

Capacitatea sistemului lactacid anaerob asigură 
participarea predominantă a acestuia în producţia 
de energie, în timpul efectuării unei activităţi cu o 
durată de la 30 până la 60 s. în cazul unei activităţi 
de mai lungă durată, rolul glicolizei scade treptat, 
dar rămâne semnificativ şi la o activitate de mai 
lungă durată de până la 5 min, ceea ce determină 
importanţa ridicată a acesteia pentru asigurarea 
energiei în timpul parcurgerii unor distanţe de înot 
de la 50 până la 400 m (Platonov, 2007). Pe seama 
folosirii ambelor surse de resinteză a ATP, în cadrul 
unei activităţi intense de 3 min, sistemul muscular 
al omului este capabil să producă aproximativ 370 
mmol-kg- 1 de masă brută a ţesutului. în acest caz, 
ponderii pe seama glicolizei îi revin minimum 80 % 
din producţia totală de ATP (Spriet, 1999). 

Cantitatea totală de energie, care se formează 
pe seama glicolizei poate fi evaluată în mod 
evident şi după indicatorii de lactat din sânge, după 
efectuarea unei activităţi, care necesită o mobilizare 
limită a sistemului lactacid de asigurare a energiei. 
La persoanele neantrenate, concentraţia limită 
de lactat în sânge reprezintă 11-12 mmoM- 1 . Sub 
influenţa antrenamentului, capacitatea sistemului 
lactacid creşte brusc şi concentraţia de lactat în 
sânge poate să atingă 25-30 mmoM- 1 şi chiar peste, 
însă mai mult de jumătate din energia emisă în 
urma glicolizei se transformă în căldură şi nu poate 
fi folosită pentru asigurarea cu energie a activităţii 
musculare şi doar 35-52 % din energie poate fi 
realizată sub formă de ATP (N. Volkov şi alţii, 2000). 

Valorile maxime de lactat în sânge, la femei, 
sunt cu 30-40 % mai scăzute în comparaţie cu 
bărbaţii din cadrul aceleiaşi specializări sportive 
(Wilmore şi alţii, 2009). Sportivii tineri, în comparaţie 
cu cei adulţi, se deosebesc prin posibilităţi anaerobe 
scăzute. La aceştia, concentraţia maximă de lactat, 
la eforturi limită cu caracter anaerob, de obicei, nu 
depăşeşte 10 mmoM- 1 , ceea ce este de 2-3 ori mai 
puţin decât la sportivii adulţi (Prasad, 2003). 

Sportivele de înaltă performanţă, care se 
specializează în tipuri de competiţii care necesită 
cerinţe ridicate faţă de sistemul lactacid de 
asigurare cu energie, depăşesc în mod semnificativ 
femeile neantrenate, după indicatorii productivităţii 
lactacide anaerobe, dar cedează cu mult faţă de 

bărbaţi. însă, ca şi în cazul sistemului alactacid 
de asigurare a energiei, aceste diferenţe ar fi 
semnificativ mai mici dacă productivitatea de lactat 
ar fi definită după calculul pentru un kilogram de 
masă musculară şi nu pentru un kilogram din masa 
totală a corpului. 

în funcţie de gradul de antrenament, valorile 
maximale de lactat şi timpul de apariţie a acestora în 
sângele arterial după un efort maxim variază în nişte 
limite largi (fig. 8.5). După efectuarea unor exerciţii, 
care impun mobilizarea posibilităţilor sistemului 
glicolitic anaerob, valorile maxime de lactat în 
sângele arterial sunt înregistrate de obicei după 
5-7 minute de la terminarea activităţii, însă la unele 
persoane acestea pot fi înregistrate deja în minutele 
doi - trei din perioada de refacere. 

Trebuie indicat faptul că valorile limită de lactat 
în sângele arterial, alături de influenţa specifică a 
antrenamentului,într-o măsură însemnată, depind şi 
de numărul de fibre cu contracţie rapidă din ţesutul 
muscular. Persoanele neantrenate, cu un număr 
mare de astfel de fibre, în cazul unor eforturi limită, 
pot să atingă indicatori mari de lactat în muşchi şi 
în sângele arterial (Shephard, 1992; Wilmore şi alţii, 
2009), întrucât concentraţia de glicogen în fibrele cu 
contracţie rapidă este cu 15-20 % mai mare decât în 
fibrele cu contraţie lentă (Spriet, 1999). 

Mobilitatea 

Spre deosebire de sistemul alactacid de asigurare a 
energiei, a cărui putere atinge indicatorii maximali 
deja în prima secundă de activitate, procesul de 
activare a glicolizei se dezvoltă mult mai încet. 
La persoanele neantrenate, stimularea maximă a 
activităţii sistemului lactacid anaerob se remarcă 
după 15-20 s de la începerea 
activităţii. Sub influenţa unui 
antrenament special, mobilitatea 
procesului glicolitic creşte brusc şi 
productivitatea acestuia, apropiată 
de cea maximă, poate fi observată 
deja după 5-8 s de la începerea unei 
activităţi de înaltă intensitate, ceea 
ce, într-o măsură semnificativă, 
este determinat de creşterea 
capacităţii pentru activarea fibrelor 
cu contracţie rapidă. 

Economicitatea 

Un consum economic de energie, 
produsă de către sistemul lactacid 
anaerob, ca şi în cazul sistemului 
ATP - fosfocreatină, este determinat, 
în principal, de factorii externi şi 
nu de optimizarea procesului de 


descompunere anaerobă a glicogenului. Printre 
altele, perfecţionarea procesului de activare şi 
coordonare a activităţii unităţilor motorii din muşchii 
sinergişti şi antagonişti reduce acumularea de acid 
lactic, care micşorează efortul asupra sistemelor 
tampon din muşchi şi din sânge şi este în măsură 
să ridice substanţial economicitatea procesului de 
glicoliză anaerobă. 

Asigurarea energiei activităţi musculare de 
către sistemul lactacid anaerob, spre deosebire de 
cel alactacid, este însoţită de o dezvoltare rapidă a 
acidozei şi, ca urmare a acestui fapt, de o oboseală 
gravă şi de blocarea activităţii enzimelor de bază, 
care stimulează procesul de glicoliză. Aplicat la 
acţiunile de scurtă durată, acest fapt nu reprezintă 
o problemă acută, întrucât puterea şi capacitatea 
sistemelor anaerobe lactacid şi alactacid, bine 
antrenate, sunt în măsură să asigure energia pentru 
o activitate efectuată pe parcursul a 45-60 s. în 
ceea ce priveşte o activitate de durată mai mare, 
aici situaţia se schimbă în mod radical. De exemplu, 
deja la parcurgerea primei jumătăţi din distanţa 
de 800 m, activarea limită a sistemului lactacid 
anaerob este capabilă să conducă la acidoză, care 
îl va forţa pe alergător să reducă brusc viteza în a 
doua jumătate a acestei distanţe. Din această cauză, 
în timpul parcurgerii distanţelor de 800 şi 1500 
m, alergătorii trebuie să-şi asigure o participare 
echilibrată a diferitelor sisteme energetice în 
asigurarea activităţii musculare. Sistemul lactacid 
anaerob trebuie să fie conectat doar în acea măsură 
care nu conduce la o acidoză importantă şi nu 
împiedică conectarea la sistemul aerob de asigurare 
cu energie. Posibilităţile aerobe mari reprezintă un 
factor important în încetinirea dezvoltării acidozei şi 



FIGURA 8.5 — Valoarea lactatului în sânge, în perioada de refacere după eforturi 
maximale, la persoane cu posibilităţi funcţionale diferite (Mader et al., 1978) 

în accelerarea procesului de eliminare a produselor 
secundare ale metabolismului anaerob. Din această 
cauză, posibilităţile aerobe ridicate reprezintă 
garanţia unei mari producţii de energie de către 
sistemul anaerob lactacid, la aceleaşi concentraţii 
de lactat în sânge, adică asigură economicitatea 
activităţii acestuia. 

Sistemul aerob de asigurare a 
energiei 

Sistemul aerob de asigurare a energiei este mult 
inferior celui alactacid şi lactacid, după puterea de 
producere a energiei, după viteza de conectare 
în asigurarea activităţii musculare, însă le întrece 
pe acestea de multe ori, după capacitate şi după 
economicitate. 

O trăsătură caracteristică a sistemului aerob o 
reprezintă faptul că formarea de ATP, în mitocondriile 
care se găsesc în ţesutul muscular şi în miofibrilele 
care sunt alipite de acestea sau dispersate în 
sarcoplasmă, se produce în prezenţa oxigenului 
furnizat de către sistemul de transport al oxigenului. 
Aceasta predetermină o economicitate ridicată a 
sistemului aerob şi absenţa unor produse nocive 
de pe urma descompunerii, iar rezervele, suficient 
de mari de glicogen în ţesutul muscular şi în ficat, 
şi rezervele, practic nelimitate de lipide în ţesuturile 
muscular şi adipos - îi asigură o mare capacitate. 

Bazele funcţionării 

Sub cea mai simplificată formă, activitatea 
sistemului aerobdeasigurareaenergieisedesfăşoară 
în următorul mod. în prima etapă, ca urmare a 
unor procese complexe, se produce transformarea 
atât a glicogenului, cât şi a acizilor graşi liberi, în 
acetil-coenzima A (acetil-CoA) - o formă activă a 
acidului acetic, ceea ce asigură desfăşurarea tuturor 
proceselor ulterioare de formare a energiei după o 
schemă unică. însă, până în momentul de formare 
a acetil-CoA, oxidarea glicogenului şi a acizilor graşi 
liberi se produce în mod independent. 

în prezenţa oxigenului, o moleculă de glicogen 
se descompune complet în bioxid de carbon (C0 2 ) şi 
apă (H 2 0), cu degajarea de energie, suficientă pentru 
resinteza a 39 de molecule de ATP. Producerea 
unei asemenea cantităţi de energie este asigurată 
printr-o serie de reacţii chimice complexe, care se 
produc în mitocondrii, cu participarea sistemelor 
enzimatice. 

Numeroasele reacţii chimice, care se produc în 
procesul de resinteză aerobă a ATP, se pot împărţi în 
trei tipuri: 1 - glicoliză aerobă; 2 - ciclul lui Krebs; 3 - 
sistemul de transport al electronilor (fig. 8.6). 

în cazul, când drept substrat nu se utilizează 



FIGURA 8.6 — Etapele reacţiilor de resinteză a ATP în procesul 
aerob 


glicogenul, ci glucoza, o moleculă de ATP se 
utilizează în etapa iniţială pentru transformarea 
glucozei în glucozo-'-fosfat, accesibil pentru 
reacţiile ulterioare. în acest caz, întregul proces 
de descompunere aerobă a glucozei conduce la 
resinteza a 38 de molecule de ATP. 

Trebuie cunoscut faptul că pentru 
descompunerea a 12 moli (180 g) de glicogen este 
nevoie de 6 moli sau aproximativ 134,4 I de oxigen 
(1 mol de oxigen reprezintă aproximativ 22,4 I - la 
temperatură şi la presiune standard), adică pentru 
resinteza fiecăruia din cei 39 moli de ATP în procesul 
de oxidare aerobă este nevoie de 3,5 I de 02 
(134,4:39). 

Totalitatea reacţiilor care asigură 
descompunerea a 1 mol de glicogen, cu formarea 
energiei, şi folosirea acesteia pentru resinteza ATP, 
poate fi prezentată schematic astfel: 

Glicogen (C 6 H )2 0 6 ) + 60 2 -► 6C0 2 + 6H 2 0 + 

+ energie + 39ADP + 39P inorg —► 39ATP. 

Prima etapă a reacţiilor reprezintă glicoliză 
aerobă, în urma căreia se realizează descompunerea 
glicogenului, cu formarea de C0 2 şi H 2 0. Desfăşurarea 
glicolizei aerobe se produce după aceeaşi schemă 
ca şi desfăşurarea glicolizei anaerobe, analizată mai 
sus. în ambele cazuri, în urma reacţiilor chimice, 
glicogenul se transformă în glucoză, iar glucoza 
în acid piruvic, cu resinteza ATP. în aceste reacţii, 
oxigenul nu participă. Prezenţa oxigenului se 
remarcă ulterior, când, prin participarea sa, acidul 
piruvic nu se transformă în acid lactic, iar apoi 
în lactat, fapt ce are loc în procesul de glicoliză 
anaerobă, ci este îndreptat în sistemul aerob, ale 
cărui produse finale sunt bioxidul de carbon (C02), 
eliminat din organism prin plămâni, şi apa (fig. 8.7). 
Descompunerea unei molecule de glicogen în două 
molecule de acid piruvic se produce cu degajare de 
energie suficientă pentru resinteza a trei molecule 
de ATP: 


Energie + 3ADP + 3P —► 3ATP. 

•2 anorg 

Din acidul piruvic, format în urma 
descompunerii glicogenului, imediat se elimină C0 2 , 
transformându-l dintr-un compus cu trei atomi 
de carbon într-unul cu doi atomi de carbon, care, 
combinându-se cu coenzima A, formează acetil- 
CoA, care se conectează în etapa a doua de reacţii 
















CAPITOLUL 8. Sistemele de asigurare cu energie a activităţii musculare 


147 


ATP 


t 

ADP + fosfat anorganic 



Glicoliză anaerobă 


ATP 


t 



Glicoliză aerobă 


FIGURA 8.7 — 

Desfăşurarea 
schematică a glicolizei 
anaerobe şi aerobe 


de formare aerobă a ATP - ciclul acidului citric, sau 
ciclul lui Krebs. 

în ciclul Krebs se desfăşoară o serie de reacţii 
chimice complexe în urma cărora se produce 
oxidarea acidului piruvic - eliminarea ionilor de 
hidrogen (H+) şi a electronilor (e-), care, la urma 
urmei, ajung în sistemul de transport al oxigenului 
şi participă în reacţiile de resinteză a ATP în a treia 
etapă, formând C0 2 , care se difuzează în sânge, se 
transferă în plămâni şi se elimină din organism. în 
ciclul lui Krebs, ca atare, se formează doar 2 molecule 
de ATP (fig. 8.8). 

A treia etapă de reacţii se desfăşoară în lanţul de 
transport al electronilor (lanţul respirator). Reacţiile, 
care se produc cu participarea coenzimelor, 
în forma lor generală, se reduc la următoarele. 
Ionii de hidrogen şi electronii degajaţi în urma 
reacţiilor, care se desfăşoară în ciclul lui Krebs, şi 
într-o mai mică măsură în procesul de glicoliză, 
sunt transportaţi spre oxigen ca să formeze în final 
apa. în acelaşi timp, energia degajată într-o serie 
de reacţii conjugate este utilizată pentru resinteză 
ATP. întregul proces, care se desfăşoară pe lanţul 
de transmitere a electronilor la oxigen, se numeşte 
fosforilare oxidativă. în procesele care se produc 
în lanţul respirator se consumă aproximativ 90 % 
din oxigenul care ajunge la celule (N. Volkov şi alţii, 
2000) şi se formează cea mai mare cantitate de 
ATP. în general, sistemul oxidativ de transport al 
electronilor asigură formarea a 34 molecule de ATP 
dintr-o singură moleculă de glicogen. 

Digestia şi absorbţia hidraţilor de carbon în 
fluxul de sânge se produce în intestinul subţire, 
în ficat, aceştia se transformă în glicogen, care se 
depozitează în muşchi şi în ficat, în acelaşi timp 
fiind folosit de diferite organe şi ţesuturi, ca sursă de 
energie pentru menţinerea activităţii. în organismul 
unui bărbat sănătos, cu un nivel ridicat de pregătire 
fizică, cu masa corpului de 75 kg, sunt conţinute 
500-550 de g de hidrat de carbon sub formă de 


glicogen muscular (aproximativ 80 %), glicogen 
hepatic (aproximativ 16-17 %), glucoza sanguină 
(3-4 %), ceea ce corespunde unor rezerve energetice 
de ordinul 2000-2200 kcal. 

Glicogenul hepatic (90-100 g) se utilizează 
pentru menţinerea nivelului glucozei sanguine, 
necesar pentru asigurarea unei activităţi normale 
a diferitelor ţesuturi (de exemplu, pentru encefal 
este nevoie de 5 g-h- 1 de glicogen). în cazul unei 
activităţi de lungă durată cu caracter aerob, care 
conduce la epuizarea rezervelor glicogenului 
muscular, o parte din glicogenul hepatic poate fi 
folosit de către muşchi. 

Trebuie ţinut cont de faptul că rezervele 
de glicogen musculare şi hepatice pot fi mărite 
substanţial sub influenţa antrenamentului şi a 
manipulărilor alimentare, care prevăd o epuizare 
glucidică şi saturarea glucidică ulterioară. în special, 
dacă concentraţia obişnuită de glicogen din ficat 
reprezintă 270 mmol-kg- 1 de masă brută a ţesutului, 
atunci sub influenţa antrenamentului şi a unei 
alimentaţii speciale, aceasta poate să se mărească 
de două ori (Kjaer, 1999; Mohan şi alţii, 2001). 
Creşterea cantităţii de glicogen este importantă 
nu numai în legătură cu mărirea resurselor de 
hidraţi de carbon şi respectiv a ponderii acestora în 
procesul de asigurare cu energie, dar şi în legătură 
cu faptul că mărirea concentraţiei de prestart a 
glicogenului creşte accesibilitatea şi viteza de 

FIGURA 8.8 — Redarea schematică a oxidării oxigenului 
hidraţilor de carbon în ciclul lui Krebs 

utilizare a acestuia în timpul efectuării unei activităţi 
musculare ulterioare. 

în cazul unor eforturi fizice de lungă durată cu 
o intensitate medie, formarea glucozei în ficat creşte 
de 2-3 ori, în comparaţie cu formarea acesteia în 
stare de repaus (Ahlborg, 1994). O activitate intensă 
de lungă durată poate să conducă la mărirea de 
7-10 ori a glucozei în ficat, în comparaţie cu datele 
obţinute în starea de repaus (Kjaer, 1999). 

La o activitate cu o durată de la 30 până la 90- 
120 min, formarea glucozei în ficat (până la 90 %) 
este asigurată de glicogenoliză. însă, sub influenţa 
acumulării de lactat şi a activării hormonale, în mod 
treptat, se declanşează procesul de gluconeogeneză 
- completarea glucozei pe seama unor surse 
neglucidice - lactat, glicerol, aminoacizi şi altele. 
Ţinând cont de faptul că rezervele de glicogen din 
ficat, în timpul efectuării unei activităţi cu intensitate 
de 60-80 % din V0 2 max se epuizează după 1,5-2 
h, ceea ce se manifestă în scăderea concentraţiei 
de glicogen până la 30 mmohkg- 1 , adică până la 
6-10 % din nivelul iniţial, continuarea ulterioară 
a activităţii, în mare măsură, este determinată de 
intensitatea gluconeogenezei (Abumrad şi alţii, 
1995; Weinberg, Gould, 2003). în timpul efectuării 
unei activităţi cu o durată de 3-4 h şi mai mult, 
aportul gluconeogenezei în producerea glucozei 
ficatului poate să crească până la 50 % (Kjaer, 1999). 

în general însă, resursele glicogenice musculare 
şi hepatice şi posibilităţile gluconeogenezei sunt 
limitate şi permit să se asigure eliberarea a 1200- 
2000 kcal de energie (aproximativ 5000-8400 kJ), 
ceea ce este insuficient pentru asigurarea completă 
a unei activităţi de antrenament, cât şi a unei 
activităţi competiţionale de lungă durată, în special, 
la cursele de maraton la înot. în ceea ce priveşte 
grăsimile conţinute în ţesutul adipos şi în fibrele 
musculare, rezervele acestora depăşesc de mai 
multe ori nevoile reale ale activităţii de antrenament 
şi de competiţie şi corespund, de regulă, unei valori 
de 70000-75000 kcal (aproximativ 290000-310000 
kJ). 

Printre compuşii care intră în categoria 
grăsimilor (fosfolipide, trigliceride, colesterol), 
pentru formarea energiei potfi folosite trigliceridele, 
care în procesul de lipoliză pot să se descompună 
în glicerol şi acizi graşi liberi, care, ajungând cu 
fluxul de sânge în fibrele musculare, sunt supuse 
descompunerii. Procesul de descompunere a 
grăsimilor în mitocondrii, activat de ATP, cu ajutorul 
enzimelor, conduce la formarea acidului acetic, care 
se transformă în acetil - CoA. întregul proces de 
transformare a acizilor graşi liberi în acetil - CoA este 
definit ca beta - oxidare (P - oxidare) a grăsimilor. în 
cadrul metabolismului grăsimilor se formează mult 


mai mult acetil -CoAdecâtîn cadrul metabolismului 
hidraţilor de carbon. Din aceste motive, în cadrul 
oxidării ulterioare a acetil-CoA, intrat ca urmare 
a catabolismului grăsimilor, în ciclul lui Krebs şi în 
lanţul de transport de electroni, dintr-un mol de 
acizi graşi tipici, se formează de 4-5 ori mai mult 
ATP decât dintr-un mol de glicogen sau glucoză. 
Ca rezultat al oxidării acidului stearic (moleculă de 
carbon 18) şi celui palmitic (moleculă de carbon 16) 
se asigură eliberarea unei energii, suficientă pentru 
resinteza a 147 şi respectiv 130 molecule de ATP 
însă pentru oxidarea grăsimilor este necesar mult 
mai mult oxigen decât pentru oxidarea hidraţilor de 
carbon. Dacă pentru o moleculă de ATP, resintetizat 
pe seama oxidării glicogenului, este nevoie, după 
cum s-a subliniat mai sus, de 3,45 I de 0 2 , atunci, 
în cadrul oxidării acizilor stearic sau palmitic este 
nevoie de 3,96 I. în felul acesta, pentru resinteza 
ATP pe seama oxidării trigliceridelor este nevoie 
de aproximativ 13 % mai mult oxigen. Acest fapt, 
bineînţeles, prevede o intensitate mai mică a 
activităţii efectuate pe seama energiei obţinute 
ca urmare a metabolismului grăsimilor. Schema 
generală care reflectă metabolismul grăsimilor şi al 
hidraţilor de carbon este prezentată în fîg. 8.9. 

Este important să se sublinieze faptul că până 
la 40 % din energia care s-a format în urma oxidării 
hidraţilor de carbon şi a grăsimilor duce la asigurarea 
activităţii musculare, energia rămasă se degajă sub 
formă de căldură. 

Rezervele de grăsimi, eliberate în urma 
lipolizei, aproximativ în egală măsură, cuprind două 
surse. Prima - ţesutul adipos, din care intră în sânge 
aproximativ jumătate din acizii graşi liberi, care sunt 
transportaţi la celule musculare pentru utilizare 
ulterioară. A doua sursă - triglicerol intramuscular, 
care este conţinut în adipocite aflate între fibre 
sau sub forma unor formaţiuni triglicerice direct în 
fibre; acesta se foloseşte pentru descompunerea şi 
furnizarea ulterioară a acizilor graşi liberi în plasma 
sanguină. Mobilizarea rezervelor de grăsimi este 
stimulată de scăderea conţinutului de glucoză în 
sânge, pe măsura efectuării unei activităţi de lungă 
durată. Concentraţia de acizi graşi liberi în plasmă, 
în timpul unei activităţi de lungă durată şi destul 
de intensă, poate să crească de 5-10 ori (de la 0,2- 
0,4 mmol-1- 1 ) până la 2,2 mmol-1- 1 ), ceea ce este 
determinant pentru intensitatea oxidării acestora. 

Eficienţa procesului de asigurare a energiei 
pe seama rezervelor de grăsimi este determinată 
de viteza de desfăşurare a lipolizei şi de viteza 
circulaţiei sanguine în ţesutul adipos, fapt ce 
asigură o furnizare intensă a acizilor graşi liberi la 
celulele musculare. Dacă activitatea este efectuată 
cu o intensitate de 50-60 % din V0 2 max se observă 

vascularizarea maximă a ţesutului 
adipos, ceea ce facilitează intrarea 
maximă în sânge a acizilor graşi liberi. 

0 activitate mai intensă este legată 
de intensificarea circulaţiei sanguine 
musculare, cu scăderea concomitentă a 
circulaţiei sanguine în ţesutul adipos şi, 
prin urmare, de înrăutăţirea furnizării de 
acizi graşi liberi în ţesutul muscular. 

Deşi în procesul de activitate 
musculară, lipoliza se desfăşoară treptat, 
deja în minutele 30-40 de funcţionare la 
intensitate medie, asigurarea cu energie 
a acesteia se realizează în egală măsură 
pe seama oxidării, atât a hidraţilor de 
carbon, cât şi a lipidelor. Continuarea ulterioară 
a activităţii, care conduce la epuizarea treptată a 
resurselor glucidice limitate este legată de mărirea 
oxidării acizilor graşi liberi. De exemplu, asigurarea 
energiei la cursele de ciclism pe şosea, la alergări 
de maraton, la schi pe distanţe lungi, este în mare 
măsură legată de utilizarea grăsimilor. 

Cu toate că utilizarea energiei de pe urma 
oxidării lipidelor are o importanţă reală pentru 
asigurarea rezistenţei numai în cadrul unei activităţi 
musculare de lungă durată, începând deja cu primele 
minute de activitate cu o intensitate ce depăşeşte 
60 % VO, max, se observă eliberarea din trigliceride 
a acizilor graşi liberi, intrarea acestora şi oxidarea în 
muşchii care se contractă (Turcote şi alţii, 1999). Pe 
măsura continuării efortului sau creşterii intensităţii 
acestuia, viteza de mobilizare a acizilor graşi liberi 
începe să întreacă viteza de utilizare a acestora, 
ca urmare a acestui fapt creşte concentraţia de 
acizi graşi liberi în plasmă. Concomitent, începe 
să se producă acumularea de lactat. Sub influenţa 
antrenamentului, capacitatea de utilizare a acizilor 
graşi liberi creşte substanţial, iar procesul de 
pătrundere a acizilor graşi liberi încetează să mai 
prevaleze faţă de oxidarea acestora. (Kiens şi alţii, 
1993). 

Utilizarea intramusculară a trigliceridelor creşte 
simţitor sub influenţa antrenamentului. Această 
reacţie de adaptare se manifestă atât în viteza de 
desfăşurare a procesului de formare a energiei 
pe seama oxidării acizilor graşi liberi, derivaţi din 
trigliceridele muşchilor, cât şi în creşterea utilizării 
acestora din ţesutul muscular. Se cunoaşte faptul 
că la o activitate musculară de lungă durată (2-3 h 
şi mai mult), la un nivel de intensitate de 60-70 % 
VO,max se poate observa o scădere a concentraţiei 
de gliceride în muşchii activi cu 25-50 % (Costill şi 
alţii, 1973; Essen, 1977). însă este mai puţin cunoscut 
faptul că la sportivii antrenaţi scăderea conţinutului 
de trigliceride în muşchi cu 30 % se observă deja 


Grăsimi (Acizi graşi liberi) 



după 30 min de activitate (Essen-Gustavsson, 
Tesch, 1990) şi chiar un efort de înaltă intensitate 
de 5 minute este în măsură să conducă la o scădere 
substanţială (peste 20 %) a concentraţiei acestora în 
ţesutul muscular (Turkotte şi alţii, 1999). Bineînţeles 
că în cadrul unei activităţi cu o astfel de durată, 
cantitatea de energie care este furnizată ca urmare 
a oxidării acizilor graşi liberi este nesemnificativă, 
în comparaţie cu aportul altor surse de producere 
a energiei, însă, aceasta nu poate fi neglijată 
nici în activitatea de antrenament, nici în cea 
competiţională a sportivilor. 

Un efect de adaptare de aceeaşi importanţă 
pentru un ţesut muscular antrenat îl reprezintă 
creşterea capacităţii acestuia pentru utilizarea 
resurselor de grăsimi. Astfel, după un efort fizic de 2 
ore, cu o intensitate de 65 % V0 2 max la persoanele 
neantrenate s-a observat scăderea conţinutului 
de trigliceride în muşchii activi cu 20 %. După un 
antrenament de 12 săptămâni, cu direcţionare 
aerobă, capacitatea pentru utilizarea acestora a 
crescut brusc şi a atins 40 % (Hurley, 1986). 

Datorită rezervelor substanţiale de glucoză şi 
de grăsimi din organism şi a posibilităţii nelimitate 
de consum de oxigen din aerul atmosferic, procesele 
aerobe, având o putere mai mică în comparaţie cu 
cele anaerobe, pot asigura efectuarea activităţii 
în decursul unei perioade îndelungate de timp 
(adică capacitatea acestora este foarte mare) 
la o economicitate foarte ridicată. Cercetările 
demonstrează faptul că, de exemplu, asigurarea cu 
energie a unei activităţi intense, cu o durată de 1,5 - 
2 h la 80-85 % poate fi realizată pe seama rezervelor 
de glicogen din muşchi şi din ficat. Cealaltă energie 
se formează ca urmare a oxidării acizilor graşi. însă 
viteza de difuziune a acestora din sânge în muşchi 
este limitată, ceea ce limitează producerea energiei 
pe seama acestor acizi. Energia produsă ca urmare 
a oxidării acizilor graşi liberi este suficientă pentru 
menţinerea intensităţii activităţii muşchilor la un 

nivel de 40-50 % V0 2 max (Newsholme şi alţii, 
1992), în timp ce cei mai puternici maratonişti sunt 
în măsură să învingă distanţa cu o intensitate care 
depăşeşte 80-90 % V0 2 max, ceea ce demonstrează 
nivelul ridicat de adaptare a sistemului aerob de 
asigurare a energiei, care permite nu numai să 
se asigure o îmbinare optimă a folosirii hidraţilor 
de carbon, grăsimilor unor anumiţi aminoacizi 
şi metaboliţi pentru producerea energiei, dar şi 
consumul economicos de glicogen. 

în felul acesta, tot ansamblul de reacţii, care 
asigură oxidarea glicogenului, arată în felul următor, 
în prima etapă, ca urmare a glicolizei aerobe 
se formează acidul piruvic şi se resintetizează o 
anumită cantitate de ATP. în a doua etapă, în ciclul 
lui Krebs, se produce C0 2 , iar ionii de hidrogen 
(H+) şi electronii (e-) sunt introduşi în sistemul de 
transport al electronilor, de asemenea, cu resinteza 
unei anumite cantităţi de ATP. Şi, în sfârşit, etapa 
finală este legată de formarea H 2 0 din H+ + e- şi 
din oxigen, cu eliberarea energiei care este folosită 


pentru resinteza unei cantităţi covârşitoare de 
ATP. Grăsimile şi proteinele folosite în calitate de 
combustibil pentru resinteza ATP trec, de asemenea, 
prin ciclul lui Krebs şi prin sistemul de transport al 
electronilor (fig. 8.10). 

Puterea 

Puterea sistemului aerob de asigurare cu energie 
este determinată de mai mulţi factori. Dintre cei 
mai importanţi factori amintim puterea şi eficienţa 
respiraţiei externe şi a sistemului cardiovascular; 
mărimea fondului de substraturi; raportul dintre 
fibrele musculare de diferite tipuri; densitatea şi 
numărul de capilare în ţesutul muscular; numărul, 
mărimea şi densitatea de mitocondrii în celulele 
musculare; numărul şi activitatea numeroaselor 
enzime şi coenzime de oxidare, hormonilor şi altor 
regulatori ai proceselor de oxidare. 

în comparaţie cu puterea sistemelor anaerobe 
lactacid şi alactacid, posibilităţile sistemului aerob 
nu sunt mari la persoanele care nu practică sportul 
şi reprezintă în jur de aproximativ 



0,8-1,2 kJ«kg- 1 *min- 1 . 

Creşterea nivelului de consum 
maxim de oxigen facilitează 
creşterea puterii sistemului aerob. 
Dacă la persoanele care au nivelul 
de V0 2 max de 40-45 ml-kg-^min- 1 
producţia de energie pe seama 
oxidării aerobe reprezintă 0,8-1,2 
kJ*kg- 1 »min- 1 , atunci la sportivii 
de înaltă clasă, cu nivelul V0 7 max 
de 80-90 ml*kg- 1 «min- 1 , aceasta 
atinge până la 1,6-1,8 kJ*kg- 1 «min- 1 
(N.Volkov şi alţii, 2000). 

Cele mai ridicate valori de 
consum de oxigen, în condiţii egale, 
sunt atinse de fete la vârsta de 14-16 
ani, iar de băieţi la vârsta de 18-20 
de ani. La bărbaţii adulţi indicatorii 
maximali de consum de oxigen 
depăşesc substanţial indicatorii 
specifici femeilor: la bărbaţi cu vârsta 
de 20-30 ani, care nu practică sportul, 
se observă valorile de ordinul 3300 ± 
200 ml-min- 1 , în timp ce la femeile de 
aceeaşi vârstă - 2000±200 ml-min- 1 . 
Valorile relative ale V0 2 max la bărbaţi 
oscilează de regulă în limitele 40-45 
ml-kg- 1 *min- 1 , iar la femei, în limitele 
35-40 mhkg-^min- 1 . Diferenţele de 
valori ale V0 2 max dintre bărbaţi 
şi femei sunt determinate în mare 
măsură de o cantitate mai mare de 
ţesut gras în organismul femeilor. 

De asemenea, are importanţă şi faptul că pentru 
femei este caracteristic volumul sistolic mai mic, 
concentraţia mai scăzută de hemoglobină în sânge, 
în comparaţie cu bărbaţii, cât şi un număr mai mic 
de capilare, care revin unei fibre musculare (Wilmore 
şi alţii, 2009). 

Până la vârsta de 10-12 ani, indicatorul mediu 
al V0 2 max la fete reprezintă 85-90 % din cel 
caracteristic băieţilor. După terminarea perioadei 
pubertare, aceste diferenţe se măresc şi indicatorii 
fetelor reprezintă 70 % din nivelul V0 2 max al 
băieţilor. Valorile maxime relative ale consumului 
de oxigen la sportivii tineri, care se află în perioada 
prepubertară şi pubertară sunt cu 20-30 % mai 
ridicate decât la persoanele de aceeaşi vârstă, care 
nu practică sportul şi cu 10-20 % mai scăzute decât 
la sportivii adulţi (Prasad, 2003). 

Analizând posibilităţile de adaptare a sistemului 
aerob de asigurare a energiei organismului uman, 
în legătură cu problema selecţiei sportive, trebuie 
subliniat faptul că la 98,6 % din populaţia masculină, 
valorile consumului de oxigen se găsesc în limitele a 
31,5-58,5 ml-kg- 1 «min- 1 şi doar la 0,13 % în limitele 
de 60-67 ml*kg- l *min- 1 (Taylor, Rowell, 1974). 
Aceasta înseamnă practic că doar unu din 1000 de 
tineri, ca urmare a unui antrenament special, are 
posibilităţi potenţiale de a atinge indicatorii V0 2 
max de ordinul 90 ml«kg- 1 «min- 1 . 

Subliniind dependenţa posibilităţilor 
sistemului aerob de premisele genetice, trebuie 
subliniat faptul că, determinarea genetică a 
nivelului VO, max oscilează în limitele 50-85 %, 
ceea ce este demonstrat în mod convingător în 
cercetările efectuate cu participarea unor gemeni 
monozigoţi. Nu mai puţin important este faptul că 
sunt determinate genetic şi posibilităţile sportivului 
pentru o antrenabilitate de putere aerobă. Acest 
fapt se confirmă printr-o antrenabilitate identică 
în ceea ce priveşte nivelul de VO^ max a gemenilor 
monozigoţi şi prin diferenţe mari în ceea ce priveşte 
antrenabilitatea celor heterozigoţi şi a diferitelor 
perechi de gemeni monozigoţi (Bouchard şi alţii), 
în felul acesta, nivelul V0 2 max este determinat de 
două tipuri de predispoziţie genetică. în primul 
rând, de baza morfofiziologică (raportul dintre 
fibrele musculare de diferite tipuri, particularităţile 
inervaţiei musculare, posibilităţile sistemului de 
transport al oxigenului şi altele) şi în al doilea rând 
prin capacitatea de adaptare, sub influenţa unui 
antrenament direcţiont pentru un anumit scop. 
Ambele aceste componente genetice determină 
nivelul V0 2 max cu minimum 75 % (Diskhuth, 2004). 

La sportivii de înaltă performanţă, care 
se specializează pentru distanţe care necesită 
manifestarea rezistenţei la o activitate aerobă, se 


observă valorile absolute ale V0 2 max, care ating 6,0 
l-min- 1 şi mai mult, valorile relative pot depăşi 80 
ml-kg-^min- 1 . La femeile care au atins cea mai înaltă 
performanţă sportivă în aceste tipuri de competiţii 
valorile absolute ale V0 2 max pot să atingă 4,0-4,5 
l-min- 1 , iar cele relative - 65-70 ml-kg-^min- 1 . 

P. Shephard (Shephard, 1992) a determinat 
probabilitatea de selecţie a unor persoane cu valorile 
naturale ridicate ale V0 2 max, cât şi perspectivele de 
creştere a acestuia, sub influenţa unui antrenament 
intens (fig.8.11). Deşi aceste rezultate nu coincid 
în totalitate cu datele altor autori (Taylor, Rowell, 
1974), ele ne confirmă faptul că persoanele care au 
valorile V0 2 max ridicate se întâlnesc rar: din 2000 
de tineri doar unul singur are datele iniţiale la nivelul 
de 72 mhkg-^min- 1 , fiecare al 40-lea de - 64 rmhkg- 
^min- 1 şi fiecare al şaselea de - 56 ml-kg-’-min- 1 . 
Acest fapt ne confirmă că orientarea pentru unele 
tipuri de competiţii, care impun indicatori foarte 
înalţi ai capacităţii aerobe, se poate face doar pentru 
unul din 30-50 de tineri testaţi, iar pentru tipurile de 
competiţii în care capacitatea aerobă se află printre 
cei mai importanţi factori care determină rezultatul 
(de exemplu, înotul la distanţă de 200 şi 400 m, 
canotajul academic, alergarea pe distanţa de 1500 
m şi altele), pentru unul din 10-15 pretendenţi. 
Bineînţeles, că aceste recomandări se referă doar 
la un singur indicator; luarea în considerare a altor 
parametri morfofuncţionali şi psihologici modifică 
acest raport în sensul unei probabilităţi mult mai 
mici de apariţie a unui sportiv de perspectivă. 

După cum a remarcat P. Shephard (Shephard, 
1992), nivelul de V0 2 max poate creşte pe seama 
unui antrenament intens cu max 20 %. în acelaşi 
timp, alţi autori, cercetând eficienţa metodelor 
moderne de creştere a capacităţii aerobe, au 
demonstrat posibilităţi mult mai mari de creştere a 

FIGURA 8.11 — Posibilităţile de selecţie şi antrenament intens 
pentru atingerea unor valori ridicate de consum maxim de 
oxigen: 7 — fără antrenament; 2 — influenţa antrenamentului 
intens (Shephard, 1992) 

V0 2 max sub influenţa antrenamentului până la 30- 
35 % (Holmann, Hettinger, 1980) şi chiar până la 50 
% şi mai mult (Hartley, 1992; Volkov, 2010). 

Trebuie remarcat faptul că marea diversitate 
de păreri în rândul specialiştilor care au cercetat 
posibilităţile antrenamentului în ceea ce priveşte 
creşterea puterii sistemului aerob de asigurare cu 
energie este legată, în mare măsură, de absenţa 
unei analize a posibilităţilor de adaptare individuală 
a celor testaţi, determinate de deosebirile din 
structura ţesutului muscular. însă, în lucrarea cu 
caracter fundamental a lui E. Fox, R. Bower şi M. 
Foss (Fox, Bower şi Foss, 1993) este demonstrat în 
mod convingător că rezerva de adaptare în ceea ce 
priveşte V0 2 max la persoanele în structura cărora 
este un procent mare de fibre cu contracţie lentă 
este foarte ridicată. Sub influenţa antrenamentului, 
la astfel de persoane, nivelul V0 2 max poate să 
crească de 1,5-1,7 ori (fig. 8.12). 

Mulţi specialişti exagerează rolul V0 2 max 
pentru atingerea unor rezultate înalte în ramurile 
sportive care necesită un nivel ridicat de rezistenţă 
pentru o activitate de lungă durată. Pentru 
confirmarea acestui lucru este suficient să facem 
trimitere la fapte (Robinson şi alţii, 1937; Âstrand, 
1992), potrivit cărora, cu mulţi ani în urmă, când 
rezultatele sportive din ramurile sportului care 
presupun rezistenţă au fost de necomparat cu cele 
actuale, la cei mai puternici alergători de fond se 
înregistrau indicatori ai V0 2 max ce depăşesc 80 
ml*kg- 1 «min- 1 . 

Deşi indicatorii cei mai ridicaţi, înregistraţi la 
ora actuală, depăşesc întrucâtva aceste valori, mulţi 
sportivi remarcabili (ciclişti, alergători pe distanţe 



1 — persoane antrenate; 2 — persoane neantrenate (Fox et al., 
1993) 


lungi, înotători pe distanţe lungi, schiori) obţin 
victorii la campionate mondiale, la Jocurile Olimpice 
şi la alte competiţii din cele mai importante, la un 
nivel de V0 2 max în limitele de 65-75 ml-kg-'^min- 1 . 
Mai mult, unii specialişti (Âstrand, 1992; Shephard, 
1992a; Platonov, 2007) subliniază variaţia extrem de 
largă a nivelurilor de V0 2 max la sportivii remarcabili 
din zilele noastre şi, în acelaşi timp, o dispersare 
largă în nivelul rezultatelor sportive la unul şi acelaşi 
nivel maxim de consum de oxigen. 

Particularităţile de adaptare a sistemului 
aerob de asigurare cu energie sunt strâns legate 
de specificul activităţii competiţionale dintr-o 
ramură sportivă concretă. în special, activitatea 
canotorilor, înotătorilor sau a cicliştilor nu este 
legată de necesitatea de a efectua o activitate 
însemnată împotriva forţei de gravitaţie, din 
această cauză greutatea corporală a sportivilor 
din specializările indicate mai sus depăşeşte de 
obicei cu mult greutatea corpului alergătorilor 
maratonişti (Gullstrand, 1992; Secher, 1992; 
Neumann, 1992). Este suficient să amintim faptul 
că la majoritatea canotorilor remarcabili (canotaj 
academic) greutatea corpului, de regulă, oscilează 
în limitele a 90-100 kg, la cicliştii pe şosea 70-80 kg, 
la înotătorii pe distanţe lungi 75-85 kg. în acelaşi 
timp, la alergătorii pe distanţe lungi şi, în mod 
special, la maratonişti greutatea corpului reprezintă 
50-60 kg. Tocmai din această cauză, în domeniul 
înotului, ciclismului, canotajului academic, sportivii 
remarcabili ating indicatorii ridicaţi de rezistenţă 
la nişte valori moderate ale VO, max relativ (65-70 
ml*kg- 1 *min- 1 ) şi la indicatorii absoluţi extrem de 
ridicaţi (de 6000-7000 ml*min-'), iar alergătorii 
maratonişti - la indicatorii relativi cei mai ridicaţi 
ai V0 2 max - de până la 80-90 mFkg-^min-' şi la 
cei absoluţi moderaţi - de 4000-4800 ml-min-' (Di 
Prampero, 1992). 

Capacitatea 

Persoanele neantrenate sunt capabile să lucreze în 
medie pe parcursul a 30 min la nivel de 70 % din 
V0 2 max la un V0 2 max de 3,2 Umin- 1 . Sportivii de 
înaltă performanţă, care se specializează în ciclism 
(pe şosea), în alergări pe distanţe lungi şi curse de 
maraton, în domeniul schiului şi în biatlon, pot să 
menţină puterea sistemului aerob de asigurare 
a energiei la un nivel de 70 % din VO, max (VO, 
max de 5,6-6,0 hmin- 1 ) pe parcursul a 2 h (Lacour, 
Flandrois, 1977). De asemenea, este stabilit faptul 
(Hollmann, Hettinger, 1980) că sportivii de înaltă 
performanţă, care se specializează pe distanţe lungi 
din ramurile ciclice ale sportului, sunt capabili să 
lucreze la un nivel de 70 % din VO, max chiar şi pe 
parcursul a 3-4 h. Sportivii de clasă mondială, care 

se specializează în ramurile sportive care presupun 
posibilităţi aerobe ridicate, într-un interval de 10 
min pot efectua o activitate la nivel de 100 % V0 2 
max, la 95 % - peste 30 min, la 85 % - peste 60 
min, la 80 % - pe parcursul a 2 h şi chiar mai mult. 
în acest caz este important să se sublinieze faptul 
că o activitate de lungă durată nu este însoţită de o 
acumulare substanţială de lactat, ceea ce vorbeşte 
despre creşterea nivelului pragului metabolismului 
anaerob pe măsura creşterii gradului de pregătire a 
sportivului. Posibilităţile ridicate de acomodare ale 
sistemului aerob de asigurare cu energie în ceea ce 
priveşte capacitatea acestuia pot fi ilustrate şi prin 
rezultatele testării unor înotători care au traversat 
strâmtoarea La Manche. De obicei, traversarea La 
Manche durează aproximativ 15 h şi presupune 
un consum de energie de ordinul a 50244 kJ, cu 
indicii maximali de la 37680 până la 61805 kJ, ceea 
ce corespunde unui metabolism care depăşeşte 
de 12,5-13,5 ori nivelul metabolismului de bază. 
Consumul de oxigen la întotătorii care traversează 
La Manche pe fiecare minut atinge 50 ml-kg- 
Vnin- 1 , adică se află la un nivel de 65-70 % V0 2 max 
(Jongers şi alţii, 1985). 

Mobilitatea 

Mobilitatea sistemului aerob de asigurare a energiei 
reprezintă o caracteristică relativ de sine stătătoare 
care se manifestă în capacitatea de activare a 
funcţionării sistemului şi atingerea cât mai rapid a 
indicatorilor puterii ei maxime. Se cunoaşte faptul 
că la persoanele care nu practică sportul, după 
începerea unei activităţi intense, procesele aerobe 
se desfăşoară lent, iar nivelul V0 2 max se atinge 
nu mai devreme de 3-4 min, uneori poate să se 
prelungească şi până la 5-6 min (Robergs, Roberts, 
2002; Wilmore, Costill, 2004). în felul acesta, aplicat 
la un mare număr de tipuri de competiţii din diferite 
ramuri sportive, capacitatea sportivului pentru o 
activare rapidă maximală a sistemului aerob de 
asigurare cu energie determină, în mare măsură, 
ponderea asigurării aerobe cu energie, în procesul 
de activitate competiţională. Pot fi prezentate o 
mulţime de exemple care confirmă faptul că un grad 
ridicat de mobilitate a asigurării cu energie poate să 
influenţeze, într-o măsură mai mare, asupra ponderii 
asigurării aerobe a activităţii competiţionale decât 
nivelul VO , max. 

Sub influenţa unui antrenament special şi 
a unei încălziri eficiente, mobilitatea (viteza de 
adaptare la efort) a sistemului aerob de asigurare cu 
energie poate să se mărească de 2-2,5 ori. De aceea 
alergătorii, înotătorii, patinatorii de viteză sau schiorii 
pot fi în măsură să atingă indicatori de consum de 
hidrogen apropiaţi de cei maximali, deja la sfârşitul 


primului minut - începutul celui de-al doilea minut 
de activitate. Acest fapt se asigură printr-o activare 
concomitentă a tuturor componentelor sistemului 
de asigurare cu energie, începând cu respiraţia 
externă şi terminând cu utilizarea oxigenului 
direct în muşchi. Indicatori importanţi ai mobilităţii 
reprezintă viteza de mobilizare a substraturilor 
energetice, în conformitate cu cerinţele dictate de 
durata şi de intensitatea unei activităţi concrete, cât şi 
de viteza de eliminare a produselor metabolismului 
glicolizei anaerobe, care, în mod inevitabil, se 
acumulează la începutul activităţii, când încă nu s- 
au urnit procesele aerobe şi nu au fost atinse valorile 
necesare de consum de oxigen. 

Economicitatea 

Economicitatea activităţii este tot atât de importantă 
pentru atingerea unor rezultate mari în tipurile de 
competiţii, care presupun cerinţe ridicate faţă de 
sistemul aerob de asigurare cu energie ca şi nivelul 
V0 2 max. Unii sportivi se deosebesc printr-un 
nivel ridicat de V0 2 max, la o economicitate relativ 
scăzută; alţii, din contră, au o economicitate ridicată 
la o putere relativ scăzută şi, în sfârşit, cei din a treia 
categorie, de regulă cei mai talentaţi şi mai bine 
pregătiţi, au indicatori ridicaţi atât pentru V0 2 max, 
cât şi pentru economicitate. 

Nu putem să nu subliniem faptul că pentru 
perfecţionarea economicităţii activităţii este nevoie 
de o perioadă mult mai mare de timp decât pentru 
atingerea unui nivel maxim individual de consum 
de oxigen. Acest fapt explică, într-o mare măsură, 
creşterea rezultatelor la sportivii adulţi, care de mult 
timp au atins un nivel individual maxim de consum 
de oxigen. 

Economicitatea este într-o legătură directă 
cu ponderea mecanismelor aerobe de asigurare 
cu energie a unei activităţi concrete, şi, aici, sunt 
importante nu numai posibilităţile sistemului aerob 
de asigurare cu energie, dar şi capacitatea de a fi 
folosit în mod raţional în activitatea de antrenament 
şi în cea competiţională. Dificultatea respiraţiei 
externe, determinată de specificul activităţii 
competiţionale, poate să limiteze în mod substanţial 
ventilaţia pulmonară. Contracţia muşchilor 
îngreunează circulaţia periferică a sângelui, utilizarea 
oxigenului şi eliminarea produselor metabolismului 
intermediar. Perfecţionarea tehnicii respiraţiei şi 
a coordonării intra- şi intermusculare pot creşte 
substanţial partea de energie care este furnizată de 
către sistemul aerob. 

O influenţă deosebită asupra creşterii 
economicităţii o exercită şi creşterea capacităţii 
fibrelor cu contracţie rapidă de tip a şi a celor de 
tip b pentru utilizarea oxigenului, fapt favorizat de 

un antrenament special, orientat spre creşterea 
capacităţii reţelei capilare, creşterea cantităţii de 
mitocondrii, a activităţii enzimelor oxidative. 

O influenţă vizibilă asupra creşterii 
economicităţii şi a duratei activităţii o exercită 
creşterea capacităţii organismului sportivilor 
pentru activarea proceselor de oxidare a acizilor 
graşi liberi şi, bineînţeles, pentru un consum mai 
economic al rezervelor de glicogen. Ca urmare a 
unui antrenament special, capacitatea de utilizare 
a rezervelor de lipide poate să crească semnificativ, 
ceea ce influenţează în mod substanţial capacitatea 
funcţională a sportivilor. De exemplu, s-a stabilit 
în mod experimental că asigurarea cu energie 
a activităţii la nivelul pragului metabolismului 
aerob poate fi realizată cu 5 % şi peste, pe seama 
metabolismului lipidelor (Holloszy şi alţii, 1986), 
iar un antrenament încordat de trei luni poate 
să conducă cu aceeaşi intensitate la faptul că 
glicogenul muscular se va consuma cu 40-50 % mai 
puţin (Wilmore şi alţii, 2009). 

Economicitatea activităţii, în special în 
timpul efectuării unor programe ale lecţiilor de 
antrenament cu un număr mare de exerciţii, 
care necesită activitatea sistemelor anaerobe de 
asigurare cu energie, depinde, în mare măsură, de 
rapiditatea desfăşurării proceselor de refacere în 
intervalele de repaus dintre exerciţii. Eliminarea 
intensă a produşilor metabolismului intermediar în 
timpul repausului creează condiţii propice pentru 
o activitate mai economică în cadrul repetărilor 
ulterioare, facilitează creşterea capacităţii 
funcţionale, îmbunătăţirea condiţiilor de control 
asupra caracteristicilor dinamice şi cinematice ale 
tehnicii sportive. 

Adaptarea sistemului aerob de 
furnizare a energiei 

Puterea şi eficienţa sistemului aerob de furnizare 
cu energie se asigură exclusiv printr-o îmbinare 
extrem de complexă a activităţii diferitelor organe 
şi mecanisme, prin desfăşurarea unui mare număr 
de procese. în legătură cu acest fapt, este foarte 
complicat de determinat factorii care limitează 
productivitatea aerobă. 

Reacţiile de adaptare a sistemului aerob de 
asigurare cu energie se rezumă la modificările din 
sistemul respiraţiei externe şi la creşterea eficienţei 
procesului de transport al oxigenului din aerul 
inspirat în sânge, prin intermediul capilarelor 
pulmonare; la creşterea capacităţilor funcţionale ale 
inimii şi intensificarea fluxului sanguin; la creşterea 
extragerii oxigenului din sânge şi utilizarea acestuia 
în procesul de oxidare. 


Adaptarea respiraţiei externe 

La bărbaţii neantrenaţi, capacitatea vitală maximă 
reprezintă, de obicei, 3,0-3,5 I, debitul ventilator 
pulmonar - 80-100 l-min- 1 , frecvenţa respiratorie 
în stare de repaus - 10-12 cicluri-min- 1 , frecvenţa 
maximă a respiraţiei - 40-60 cicluri, viteza maximă 
a fluxului de aer în timpul inspiraţiei - 0,6-0,7 
l-s— 1 . La canotori, schiori, înotători de înaltă clasă, 
capacitatea vitală maximă poate să atingă 7-8 I, 
debitul ventilator maxim - 180-220 l-min- 1 şi mai 
mult, frecvenţa respiratorie în stare de repaus este 
mai scăzută şi reprezintă 5-8 cicluri-min- 1 , viteza 
maximă a fluxului de aer la intrare şi adâncimea 
maximă a respiraţiei sunt mult mai ridicate - 
corespund 1,5-1,8 l-s- 1 şi, respectiv, 3,4-3,5 I. 
Posibilităţile sistemului respirator la femei sunt mult 
mai scăzute, în comparaţie cu bărbaţii: chiar şi la 
sportivele de înaltă performanţă debitul ventilator 
maxim al plămânilor nu depăşeşte 120-1 30 l-min- 1 . 

Desfăşurarea raţională a adaptării sistemului 
aerob de asigurare cu energie se manifestă în 
economicitatea reacţiilor în condiţii de repaus şi în 
timpul unor eforturi standard şi în nivelul crescut al 
reacţiilor în timpul unor eforturi limită sau aproape de 
limită. Reducerea ventilaţiei pulmonare în starea de 
repaus şi în timpul efectuării unei activităţi standard 
este legată preponderent de creşterea capacităţii 
ţesuturilor de a extrage oxigenul din sângele care 
le străbate. Capacitatea de a atinge indicatori înalţi 
de ventilaţie pulmonară şi menţinerea acestora pe o 
lungă durată de timp în cadrul unor eforturi limită 
este asigurată de către puterea crescută a aparatului 
respirator şi de capacitatea crescută a centrului 
respirator de a menţine un nivel limită al excitaţiei 
(McConnell, 2011). 

Creşterea substanţială a puterii aparatului 
respirator, sub influenţa antrenamentului, permite 
să se asigure complet accesul cantităţii necesare de 
aer la alveole, iar perioada de timp, în cursul căreia 
aerul alveolar intră în contact cu sângele (0,75 s) 
este absolut suficientă pentru saturarea aproape 
completă (de 98 %) a hemoglobinei (Wilmore şi alţii, 
2009). în felul acesta, furnizarea aerului atmosferic 
la alveole, transportul oxigenului prin capilarele 
pulmonare, viteza de saturaţie a hemoglobinei de 
către acesta nu reprezintă factori limitativi pentru 
sistemul aerob de asigurare cu energie. 

însă această situaţie nu se referă în totalitate la 
activitatea competiţională intensă din majoritatea 
ramurilor sportive. De exemplu, în domeniul înotului, 
amplitudinea respiraţiei poate fi limitată, într-o 
măsură semnificativă, de specificul coordonării 
mişcărilor mâinilor, picioarelor cu respiraţia, cât 
şi de dificultăţile legate de aflarea înotătorului în 
mediul acvatic, în special de învingerea rezistenţei 

apei la intrare. Asupra scăderii valorii debitului 
ventilator maxim, alături de aceste cauze, o mare 
influenţă o exercită şi opririle lungi ale respiraţiei 
în timpul parcurgerii porţiunilor subacvatice ale 
distanţei după start şi după întoarceri. De aceea, 
în antrenamentul înotătorilor trebuie acordată 
o atenţie extrem de mare perfecţionării tehnicii 
de respiraţie şi consolidării muşchilor respiratori 
(McConnell, 2011). 

Adaptarea sistemului de transport al 
oxigenului 

Transformările de adaptare de lungă durată a 
sistemului de transport al oxigenului au atât caracter 
morfologic, cât şi funcţional şi sunt rezultatul unei 
aplicări sistematice a eforturilor fizice de lungă 
durată, care necesită mobilizarea diferitelor verigi 
funcţionale ale sistemului care determină nivelul 
capacităţii aerobe. 

în cel mai evident mod, posibilităţile de 
adaptare ale sistemului de transport al oxigenului 
se manifestă deja în cadrul analizei unui astfel de 
indicator general, cum este frecvenţa cardiacă. 
De exemplu, la cicliştii sau patinatorii de înaltă 
performanţă, frecvenţa cardiacă, la un efort limită, 
în raport cu datele pentru repaus, poate să crească 
de 4-5 ori, în timp ce la persoanele care nu practică 
sportul - doar de 2,5-3 ori. în cazul unor eforturi 
deosebit de intense de scurtă durată, se remarcă 
cazurile, când frecvenţa cardiacă poate să atingă 
220 bătăi-min- 1 şi peste această valoare. însă, aici 
este important să se sublinieze faptul că valorile 
volumului sistolic maxim al sângelui se observă 
doar într-o anumită gamă a frecvenţei cardice. 
Limita inferioară a acestei zone la o persoană tânără, 
neantrenată, de obicei reprezintă frecvenţa cardiacă 
de 100-110 bătăi-min- 1 , iar cea superioară - 170 
bătăi-min- 1 . La sportivii deînaltă performanţă, limita 
inferioară poate să fie de 110-130 bătăi-min- 1 , cea 
superioară - 190-200 bătăi-min- 1 . în cazul depăşirii 
acestor valori, se observă micşorarea volumului 
sistolic (Turkevici şi alţii, 1988). La o frecvenţă 
cardiacă de 200-220 bătăi-min- 1 diastola este de 
doar 0,10-0,15 s şi acest timp poate fi insuficient 
pentru a umple complet ambele ventricule ale 
inimii, deşi miocardul adaptat al inimii este capabil 
nu numai pentru o contracţie mai intensă, dar şi 
pentru o relaxare mai rapidă şi mai eficientă, ceea ce 
facilitează dilataţia diastolică a ambelor ventricule, 
după terminarea sistolei şi, prin urmare, creează 
condiţii mai bune pentru afluxul de sânge din atrii 
spre ventricule (Karpman, Liubina, 1982). 

Un antrenament special creşte nu numai 
valorile maxime ale frecvenţei cardiace, dar 
conduce în acelaşi timp la o bradicardie pronunţată 


în starea de repaus. O frecvenţă a contracţiilor 
inimii de 40-50 bătăi-min- 1 în starea de repaus este 
obişnuită pentru sportivii de performanţă. La unii 
sportivi remarcabili, care se specializează în ramurile 
sportive ce presupun cerinţe înalte faţă de sistemul 
aerob de asigurare cu energie, frecvenţa cardiacă 
în stare de repaus poate să fie sub 40 bătăi-min- 1 . 
Antrenamentul conduce la o scădere substanţială a 
frecvenţei cardiace în timpul efectuării unor eforturi 
standard. De exemplu, un antrenament de şase luni, 
cu orientare aerobă este în măsură să conducă la 
scăderea frecvenţei cardiace cu 20-40 bătăi-min- 1 , 
în timpul efectuării unor eforturi standard cu 
orientare aerobă. 

Adaptarea inimii în procesul antrenamentului 
se desfăşoară în direcţii diferite: se observă 
hipertrofia miocardului, perfecţionarea funcţiilor de 
excitaţie, de metabolism şi de reglare neuroumorală 
a activităţii acestuia (Pravosudov, 1982; Âstrand, 
Rodahl, 1986). Hipertrofia moderată a inimii este 
însoţită de mărirea semnificativă a capilarizării 
fibrelor musculare ale acesteia (Embo, 1984, 1974; 
Ehsani şi alţii, 1991). 

Particularităţile de adaptare a inimii depind 
de starea iniţială a acesteia, de factorii genetici, 
rezervele de adaptare, caracterul antrenamentului. 
Varianta optimă a adaptării inimii o reprezintă 
îngroşarea moderată a peretelui muscular şi mărirea 
cavităţii ventriculului stâng (Kozupiţa şi alţii, 2000). 
în acest caz se observă creşterea capacităţii de 
contracţie a miocardului şi a proprietăţilor elastice 
ale vaselor magistrale ale acestuia, valori mult mai 
scăzute ale presiunii arteriale, o concordanţă optimă 
dintre debitul cardiac şi rezistenţa periferică, ceea 
ce permite inimii să funcţioneze în regim economic 
(Graevskaia şi alţii, 1997). 

Un rol deosebit în adaptarea inimii la eforturi 
fizice îi este conferit creşterii forţei de contracţie a 
miocardului şi, ca urmare a acestui fapt, creşterii 
volumului sistolic. Acestea sunt legate de faptul că 
mărirea debitului cardiac este mult mai economică 
dacă aceasta se realizează nu pe seama creşterii 
frecvenţei cardiace, ci pe seama volumului sistolic 
(fig. 8.13). Un moment important în adaptarea 
miocardului, sub influenţa eforturilor fizice, îl 
reprezintă mărirea extensibilităţii, sporirea vitezei şi 
a amplitudinii contracţiei şi o creştere şi mai mare a 
vitezei de relaxare. De aici reiese faptul că miocardul 
unui sportiv antrenat poate să păstreze diastola 
necesară şi să asigure contracţiile la nişte frecvenţe 
care nu sunt accesibile unei inimi neantrenate 
(Pşennikova, 1986). 

La sportivii foarte bine antrenaţi pentru o 
activitate aerobă, masa inimii se măreşte cu 20- 
40 %. Mărirea inimii se produce, în principal, pe 

FIGURA 8.13 — Debitul cardiac, volumul sistolic şi frecvenţa 
cardiacă, în timpul efectuării unei activităţi intense de lungă durată: 
7 — antrenaţi; 2 — neantrenaţi (Fox et al., 1993) 




Efort 


seama dilatării cavităţilor acesteia, concomitent 
cu hipertrofierea pereţii inimii până la 15 mm, de 
la o grosime normală de 9-10 mm. Creşte în mod 
substanţial numărul capilarelor coronariene pe o 
unitate de masă de miocard, capacitatea patului 
coronar, ceea ce conduce la o mărire semnificativă 
a furnizării de oxigen la celule. în acelaşi timp, 
creşte puterea sistemelor responsabile pentru 
furnizarea substraturilor energogenetice la 
mitocondrii, ceea ce asigură o utilizare mai eficientă 
a glucozei din sânge, un ritm ridicat de resinteză 
a glicogenului (Landry şi alţii, 1985; Ehsany şi alţii, 
1991). Modificările adaptative se referă în primul 
rând la ventriculul stâng: creşte masa lui totală, 
grosimea septului interventricular şi a peretelui 
posterior (Milliken şi alţii, 1988; Wilmore, Costill, 
2001). Spre deosebire de hipertrofia patologică, 
inima sănătoasă a sportivilor se caracterizează 
printr-o îmbunătăţire a transportului de oxigen 
la mitocondrii, prin creşterea forţei şi a vitezei de 
contracţie şi de relaxare a fibrelor musculare prin 
puterea de resinteză a ATP (Graevskaia şi alţii, 1977). 

Volumul sistolic mediu al inimii la un bărbat 
sănătos oscilează, de regulă, în limitele a 700-800 
cm3 sau 10-11 cm 3 pe 1 kg de masă corporală. în 


urma unui antrenament intens de lungă durată, 
volumul inimii se măreşte semnificativ până la 
valoarea de 1200-1300 cm 3 şi mai mult. 

La femeile care nu practică sportul, volumul 
sistolic al inimii reprezintă, de regulă, 500-550 cm 3 
şi mai mult. Antrenamentul este capabil să ducă la 
creşterea substanţială a volumului inimii - până la 
800-900 cm 3 şi mai mult. 

Dezvoltarea maximă a potenţialului funcţional 
al inimii la adulţi, ca urmare a unui antrenament 
special intens, se produce pe parcursul a 2-3 ani, în 
timp ce la copiii care au început să practice sportul la 
vârsta de 8-9 ani, acest proces poate să dureze până 
la 7-9ani (Arnot,Garies, 1992). Antrenamentul intens 
ulterior nu va mai facilita creşterea posibilităţilor 
funcţionale ale inimii, însă poate reprezenta un 
factor semnificativ al riscului de dezvoltare a unor 
reacţii de adaptare ineficiente, legate de scăderea 
rezervelor funcţionale ale inimii, de manifestarea 
semnelor de supraîncordare şi de supraadaptare 
(Graevskaia şi alţii, 1997). în acest caz, rezervele de 
creştere a posibilităţilor sistemului de transport al 
oxigenului şi ale sistemului de asigurare cu energie, 
în general, trebuie căutate în verigile periferice, 
în creşterea cantităţii de substraturi energetice, 

FIGURA 8.14 — Dependenţa dintre volumul inimii şi volumul sistolic maxim al sângelui (o), debitul cardiac (6), V0 2 max (c) la femei 
(•) şi la bărbaţi (•) (Ăstrand, Rodahl, 1986) 


creşterea economicităţii şi altele. 

Trebuie ţinut cont de faptul că între volumul 
inimii şi principalii indicatori care reflectă nivelul 
posibilităţilor aerobe ale sportivului există o 
dependenţă, practic, liniară (fig. 8.14), iar creşterea 
consumului de oxigen este legată de creşterea 
concomitentă a debitului respirator, a volumului 
sistolic, a frecvenţei cardiace, debitului cardiac (tabel 
8.1). însă astfel de reacţii se observă doar în cazul 
unei variante optime de adaptare, în cadrul căreia 
se observă creşterea masei miocardului, îngroşarea 
peretelui şi a cavităţii ventriculului stâng. 

La sportivii bine pregătiţi, care se specializează 
în ramurile sportive legate de demonstrarea 
rezistenţei, hipertrofia inimii este mai puţin 
pronunţată decât la sportivii care sunt supuşi 
suprasolicitării, unor oscilaţii semnificative ale 
posibilităţilor funcţionale. Aceste fenomene sunt 
uşor de înţeles şi explicabile, întrucât adaptarea 
optimă a inimii, ca şi a altor muşchi, se dezvoltă la 
cea mai mare putere a mecanismelor intracelulare 
de resinteză a ATP şi se caracterizează prin faptul că 
rezultatele funcţionale mari de adaptare se îmbină 
cu o hipertrofie moderată a ţesuturilor, adică sunt 
realizate prin cel mai mic preţ din punct de vedere 
structural. Mai mult, realizarea unei variante de 
adaptare economice este determinată nu numai de 
regimul eforturilor, dar şi de posibilităţile de adaptare 
ale organismului, determinate genetic (Meerson, 
1981). în stare de repaus şi în timpul unei activităţi 
fizice intense, circulaţia sanguină coronariană, 
consumul de oxigen şi de substraturi energetice 
de către inimă, calculat la 100 g masa de miocard 
la persoanele antrenate este mai scăzut decât la 
cele neantrenate, adică inima celor antrenate are nu 
doar o putere mai mare, dar şi eficienţă mai mare. 
Şi dacă în starea de repaus aceste diferenţe sunt 
nesemnificative, atunci la efort se manifestă foarte 


evident. 

Hipertrofia inimii, creşterea capacităţii de 
contracţie şi a extensibilităţii acesteia, sunt însoţite 
de creşterea volumului sistolic, care, la un sportiv 
antrenat, aflat în stare de repaus, poate să atingă 
nivelul de 100-110 ml, în comparaţie cu 60-70 ml 
la persoanele neantrenate. La eforturi care necesită 
o mobilizare maximă a activităţii inimii, volumul 
sistolic la sportivi poate să atingă 200-220 ml şi 
chiar 230-250 ml. în acelaşi timp, la persoanele 
neantrenate, la eforturi fizice maxime, rar se pot 
observa valori care depăşesc 130-140 ml. 

Creşterea frecvenţei critice de contracţie a 
inimii, la o creştere simultană a volumului maxim 
sistolic, conduce la valori extrem de ridicate ale 
debitului cardiac maxim, care la sportivii antrenaţi, 
adesea atinge 40 l-min- 1 , iar la sportivii remarcabili, 
bărbaţi, care au realizări deosebit de înalte, la 
distanţe din ramurile sportive ciclice, deseori se 
înregistrează şi valori de ordinul 44-47 l-min- 1 
(tabel 8.2), la femei - 30-34 l-min- 1 . în acelaşi timp, 
la bărbaţii adulţi sănătoşi, care nu practică sportul, 
limita adaptării rapide a inimii nu depăşeşte 20-25 
l-min- 1 (tabel 8.3). în felul acesta, în timpul unei 

TABELUL 8.1 — Modificarea principalilor parametri ai 

sistemului de transport al oxigenului, în cazul unor valori 
diferite ale consumului de oxigen, la sportivii de înaltă clasă, 
care se specializează în ramurile sportului care impun un nivel 
ridicat al puterii aerobe 


Consumul 
de oxigen, 
ml-min~' 

Debit 

respirator, 

l-min - ' 

Volumul 
sistolic, ml 

Frecventa 

cardiacă, 

bătăi-min 

Debit 

cardiac, 

l-min - ' 

3000 

110 

125 

120 

15,0 

4000 

150 

140 

150 

21,0 

5000 

180 

170 

175 

30,0 

6000 

200 

210 

200 

42,0 

activităţi intense, debitul cardiac la persoanele 
neantrenate se măreşte în medie de 4-5 ori (de la 
5 la 20-25 l-min- 1 ), iar la persoanele antrenate - de 
8-10 ori (de la 4,5 până la 35-45 l-min- 1 ). 

Un factor deosebit de important, care 
oglindeşte eficienţa adaptării de lungă durată a 
inimii îl reprezintă stabilitatea acesteia faţă de o 
activitate intensă în decursul unei lungi perioade de 
timp. Sportivii de înaltă performanţă sunt capabili 
ca pe parcursul a două ore sau mai mult să lucreze la 
o frecvenţă cardiacă de 180-190 bătăi-min- 1 , la un 
volum sistolic de 170-200 ml, debit cardiac - 33-38 
l-min- 1 , adică să menţină nişte indicatori apropiaţi 
de cei maximali ai activităţii inimii, pe parcursul unei 
lungi perioade de timp. Persoanele neantrenate 
au posibilităţi semnificativ mai mici: activitatea la 
nivelul unor valori maxime sau lângă cele maxime 
ale activităţii inimii le este accesibilă doar pe 


TABELUL 8.2 — Frecvenţa cardiacă, volumul sistolic şi debitul cardiac în timpul unui 
efort maxim, la patru sportivi de înaltă performanţă care se specializează în ramuri 
sportive ce impun manifestarea rezistenţei 


Tipul de competiţii 

Frecvenţa 

cardiacă, 

bătăi-min- 

Volumul sistolic, ml 

Debit cardiac, l-min J 

Alergări, distanţe de 5 şi 10 km 

212 

198 

42,0 

Curse de schi 

202 

190 

38,4 

Ciclism (pe şosea) 

221 

206 

45,5 

înot, distanţele de 400 şi 1500 m 

200 

196 

39,2 


TABELUL 8.3 — Frecvenţa cardiacă, volumul sistolic şi debitul cardiac la tineri care 
nu practică sportul, în stare de repaus şi la un efort maxim cu orientare aerobă 
(Wilmore, Costill, 2001) 


Tipul activităţii 

Condiţii 

Frecvenţa 

cardiacă, 

bătăi*min~' 

Volumul sistolic, ml 

Debit cardiac, 
l*min J 

Alergări 

Repaus 

60 

70 

4,2 


Efort maximal 

190 

130 

24,7 

Mersul pe 

Repaus 

60 

70 

4,2 

bicicletă 

Efort maximal 

185 

120 

22,2 

înot 

Repaus 

55 

95 

5,2 


Efort maximal 

170 

135 

22,9 


TABELUL 8.4 — Valorile normale ale hemoglobinei, volumului de sânge, la bărbaţii 
antrenaţi şi neantrenaţi şi la femeile antrenate şi neantrenate (Fox et al., 1993) 


Subiecţii 

Hb, 

9 

Hb, 

g .kg- 

Hb, concentraţia, 
g*100 ml sânge 

Volumul 
sângelui, 1 

Volumul 
inimii, cm 3 

Volumul inimii, 
ml*kg~' 

Persoane neantrenate 






Femei 

555 

8,5 

13,6 

4,07 

560 

8,5 

Bărbaţi 

805 

11,6 

15,3 

5,25 

785 

11,2 

Persoane antrenate 






Femei 

800 

12,5 

14,1 

5,67 

790 

12,3 

Bărbaţi 

995 

13,7 

15,1 

6,58 

930 

12,7 


parcursul a 5-10 min. 

Ca rezultat al antrenamentului, se măreşte 
şi volumul total de sânge. Dacă la bărbaţii care nu 
practică sportul volumul total de sânge oscilează 
în limitele a 5-6 I, iar la femei - 4,0-4,5 I, atunci la 
sportivii de înaltă performanţă volumul de sânge 
poate să crească până la 7 - 8 şi respectiv 5,5 - 6,0 
I. Creşterea volumului total de sânge conduce la 
creşterea cantităţii de hemoglobină, care reprezintă 
transportorul de oxigen. Mărirea cantităţii de 
hemoglobină este în legătură cu mărirea volumului 
total de sânge, iar concentraţia acestuia rămâne fără 
modificări. Aceste transformări de adaptare sunt 
foarte importante, întrucât la o activitate de lungă 
durată, care cere funcţionarea unor însemnate 
volume musculare, factorul care determină 
capacitatea funcţională îl reprezintă posibilităţile 
circulaţiei centrale a sângelui (Shephard, Plyley, 
1992; Robergs, Roberts, 2002). 

Printr-un anumit specific 
la bărbaţi şi la femei se remarcă 
adaptarea sistemului de transport 
al oxigenului. în tabelul 8.4 sunt 
prezentate raporturile normale 
ale cantităţii de hemoglobină, 
volumul de sânge şi volumul 
inimii, la persoanele de sex 
masculin şi feminin antrenate 
şi neantrenate. După cum se 
cunoaşte, toţi aceşti indicatori 
sunt strâns corelaţi cu nivelul de 
V0 2 max şi exprimă posibilităţile 
sistemului de transport al 
oxigenului. 

Un element esenţial al 
adaptării rapide a sistemului de 
transport al oxigenului la eforturi 
fizice îl reprezintă redistribuirea 
circulaţiei sanguine spre muşchii 
activi, la o activitate musculară 
intensă. La efort, volumul de 
sânge în muşchii activi poate 
să depăşească 80 % din totalul 
circulaţiei sanguine, în comparaţie 
cu 20 %, în condiţii de repaus 
(fîg.8.15). Circulaţia sanguină 
locală în muşchii activi, ţinând 
cont de debitul cardiac, mărită 
brusc, poate să crească de 20-25 
ori şi mai mult (Wilmore, Costill, 
2001). Creşte brusc numărul de 
capilare deschise. Dacă în starea 
de repaus funcţionează doar 
5-7 % din capilare, atunci la un 
efort intens de lungă durată 

funcţionează practic toate capilarele, mai mult, ceea 
ce este important, cu dilataţie suplimentară. Mărirea 
reţelei de capilare în funcţiune şi dilataţia suprafeţei 
acestora conduce la creşterea de mai multe ori a 
suprafeţei patului capilar. 

Cu ajutorul unui antrenament special, în 
procesul adaptării de lungă durată se produce 
formarea unor noi capilare, adică se măreşte 
numărul acestora pe o fibră musculară, fapt ce 
facilitează îmbunătăţirea alimentării cu sânge 
a muşchilor, mărirea furnizării de oxigen şi de 
substraturi energetice aerobe în fibrele musculare. 

Volumul circulaţiei sanguine în muşchii activi 
se află într-o dependenţă directă de intensitatea 
activităţii şi de presiunea intramusculară legată 
de aceasta. Activitatea la o intensitate moderată 
(până la 50-60 % VO, max) este legată de o creştere 
semnificativă a circulaţiei sanguine din muşchi. 
Creşterea intensităţii activităţii conduce la o 
încetinire semnificativă a sporirii circulaţiei sanguine 
în timpul activităţii şi, concomitent, la o mărire 
vizibilă a acesteia, după terminarea ei în perioada 
de refacere. în cazul unor contracţii limită sau lângă 
limită, circulaţia în muşchi încetineşte brusc, iar 
în unele cazuri (în special în condiţiile izometrice 
de activitate musculară) poate să se întrerupă 


total. Imediat după terminarea activităţii, circulaţia 
sanguină creşte cu atât mai mult, cu cât mai mare 
a fost încordarea muşchiului. Cu cât este mai ridicat 
nivelul de adaptare a sistemului de transport al 
oxigenului, cu atât, la o încordare mare a muşchilor, 
se remarcă irigaţia intensivă cu sânge a acestora. 

Nivelul irigaţiei cu sânge a muşchilor la o 
activitate musculară intensă depinde, într-o măsură 
semnificativă, de eficienţa tehnicii mişcărilor, de 
coordonarea raţională intra- şi intermusculară. 
Aceste caracteristici sunt în măsură să exercite 
o influenţă însemnată asupra creşterii valorii 
de contracţie a muşchilor, la care se păstrează 
vascularizarea lor eficientă cu sânge şi, în acelaşi 
timp, încetineşte procesul de acumulare de 
lactat, care se desfăşoară cu atât mai intens, cu 
cât circulaţia sanguină în muşchi este mai puţin 
adecvată intensităţii activităţii. La sportivii de înaltă 
performanţă, creşterea circulaţiei sanguine din 
muşchi poate să se producă chiar şi în cazul creşterii 
intensităţii activităţii până la 80-90 % din nivelul 
puterii maxime aerobe. 

Adaptarea periferica 

Creşterea capacităţii funcţionale pe seama 
adaptării periferice se poate realiza prin intermediul 

modificărilor hemodinamice şi metabolice. 
Modificările hemodinamice sunt legate de 
îmbunătăţirea capilarizării, îmbunătăţirea distribuirii 
sângelui în organism, inclusivîn interiorul muşchilor, 
îmbunătăţirea capilarizării este determinată de 
antrenarea capilarelor care nu au funcţionat 
înainte, de dilatarea şi alungirea capilarelor active, 
cât şi de formarea unor noi capilare. Ca rezultat 
al antrenamentului pentru rezistenţă, primele 
modificări de adaptare sunt legate de modificarea 
reţelei capilare - la început se observă dilatarea 
unor capilare, iar după aceea apariţia mugurilor şi 
creşterea unor noi capilare. Modificarea capilarizării 
este precedată de creşterea activităţii enzimelor 
aerobe (Brown şi alţii, 1983). Referitor la gradul 
ridicat al capacităţii de acomodare a capilarelor în 
ceea ce priveşte antrenamentul pentru rezistenţă ne 
stau mărturie datele din tabelul 8.5. Este interesant 
faptul că fibrele musculare cu un număr mare 
de mitocondrii sunt înconjurate de capilare, al 
căror număr depăşeşte valorile medii. Se observă 
o legătură strânsă dintre posibilităţile aerobe şi 
numărul mediu de capilare pe o fibră musculară. 
Deja un antrenament de două luni al unor persoane 
neantrenate, supuse testării prin folosirea unor 
eforturi de o intensitate submaximală este suficient 
ca să conducă la creşterea numărului capilarelor 
în muşchiul scheletic cu 50 %. în acelaşi timp, o 
activitate de mică intensitate poate să conducă la 
creşterea conţinutului de enzime oxidative, fără 
creşterea reţelei capilare (Saltin, Gollnick, 1983; 
Henriksson, 1992). Creşterea numărului de capilare 
în fibrele musculare depinde de tipul acestora: cele 
mai mari reacţii de adaptare se produc în fibrele cu 
contracţie lentă, iar cele mai reduse în fibrele cu 
contracţie rapidă de tip B (Plyley, 1990). 

Numărul de capilare deschise este legat în mod 
direct de circulaţia sanguină din muşchi. Se cunoaşte 
faptul că circulaţia sanguină care nu depăşeşte 
în starea de repaus 2-4 ml-min-MoO ml-' din 
volumul muşchiului, la un efort semnificativ pentru 
rezistenţă poate să depăşească 100 ml-min-MOO 


TABELUL 8.5 — Capilarizarea muşchilor supuşi efortului la 
sportivii neantrenaţi şi antrenaţi pentru rezistenţă (Brodai et 
al., 1977) 


Indicator 

Sportivii 

neantrenaţi 

Sportivii 
antrenaţi pentru 
rezistenţă 

Consumul maxim de oxigen, 
ml-kg mim' 

51,3 

72,0 

Numărul de capilare în fiecare 
fibră musculară 

1,77 ±0,10 

2,49 ± 0,08 

Numărul de capilare în jurul 
fiecărei fibre 

4,43 ±0,19 

5,87 ±0,18 


ml- 1 din muşchi. Au fost obţinuţi indicatorii maximi 
ai circulaţiei sanguine în muşchi, care au atins 400 
mhmin-M 00 ml- 1 (Rowell, 1988). însă trebuie să 
ţinem minte întotdeauna că creşterea presiunii 
intramusculare în timpul îndeplinirii unei activităţi 
de înaltă intensitate este în măsură să limiteze 
semnificativ circulaţia sanguină locală în muşchi. 

Adaptarea metabolică pentru o activitate 
cu caracter aerob cuprinde creşterea în fibrele 
musculare a numărului şi a mărimii mitocondriilor, 
creşterea activităţii enzimelor oxidative, sporirea 
conţinutului de hemoglobină şi mioglobină, 
creşterea conţinutului intramuscular şi a oxidării 
glicogenului, a oxidării grăsimilor. într-un muşchi 
antrenat, densitatea de volum al mitocondriilor 
poate să crească brusc. Aceasta este determinată 
de faptul că la sportivii care utilizează pe scară 
largă eforturile pentru rezistenţă, în comparaţie 
cu persoanele neantrenate, se observă creşterea 
numărului, dimensiunilor şi suprafeţei totale ale 
mitocondriilor din ţesutul muscular (Howald, 1982; 
Mohan şi alţii, 2001), ceea ce determină creşterea 
capacităţilor de oxidare a celulelor musculare, 
îmbunătăţirea condiţiilor pentru difuziunea 
substraturilor, creşterea capacităţii celulelor pentru 
utilizarea oxigenului (Coggan, Williams, 1999). 

Creşterea numărului şi a dimensiunii 
mitocondriilor are o însemnătate deosebită, 
întrucât în îmbinare cu mărirea puterii sistemului 
de transport al oxigenului, aceasta asigură creşterea 
puterii aerobe a organismului - creşterea capacităţii 
acestuia de a utiliza oxigenul şi de a realiza resinteza 
aerobă a ATP, necesară pentru o funcţionare intensă 
a aparatului locomotor. 

Creşterea rezistenţei sportivilor în timpul unei 
activităţi de lungă durată cu caracter aerob este 
legată şi de o oxidare mai intensă a grăsimilor, la 
stabilizarea sau chiar la reducerea vitezei de utilizare 
a glicogenului din muşchi şi a glucozei din sânge, 
în acest caz, creşte atât utilizarea acizilor graşi liberi, 
care se transportă la muşchi prin sângele din ţesutul 
adipos, cât şi utilizarea trigliceridelor din interiorul 
muşchilor (fig. 8.16). Este important de remarcat 
că această tendinţă se manifestă atât la un efort 
standard, cât şi la unul relativ, exprimat în procente 
ale nivelului maxim de consum de oxigen. După 
cum demonstrează datele prezentate în figură, sub 
influenţa unui antrenament de 12 săptămâni, de 
orientare aerobă, consumul de glicogen muscular 
în timpul efectuării unui efort standard de două ore 
a scăzut aproximativ cu 30 %, iar cel de glucoză din 
sânge - cu 20 %. 

Deplasarea caracterului asigurării cu energie 
a unei activităţi de lungă durată în direcţia utilizării 
cu prioritate a lipidelor, scăderea vitezei de utilizare 

FIGURA 8.16 — Influenţa unui 
antrenament de 12 săptămâni 
orientat pentru dezvoltarea 
rezistenţei, utilizarea trigliceridelor 
musculare în timpul unui efort 
veloergometric, pe parcursul a două 
ore, cu o putere care corespunde 
nivelului V0 2 max de 60 % dinaintea 
antrenamentului (Hurley, 1986) 


a glicogenului şi păstrarea rezervelor acestuia 
în muşchi trebuie văzută ca una dintre cele mai 
importante reacţii de adaptare, care asigură 
creşterea rezistenţei în cadrul efectuării unei 
activităţi de lungă durată. 

Ca urmare a unui antrenament special, în 
muşchi se petrec modificări care conduc la creşterea 
capacităţii acestora de a oxida acizii graşi. De 
exemplu, miocardul oxidează acizii graşi mai repede 
decât ţesutul muscular, iar fibrele musculare cu 
contracţie lentă mai repede decât fibrele musculare 
cu contracţie rapidă; muşchii antrenaţi oxidează 
mai mulţi acizi graşi liberi, la aceeaşi concentraţie a 
acestora, în comparaţie cu cei neantrenaţi (Turcotte 
şi alţii, 1999). Un consum mai mare de acizi graşi 
liberi şi păstrarea glicogenului sunt determinate, 
în principal, de factorii locali, în limitele muşchiului 
antrenat: printr-o mare utilizare a rezervelor de 
trigliceride intra- şi extracelulare, prin conţinutul 
ridicat al enzimelor oxidative din mitocondrii. 
Trebuie remarcat în mod deosebit rolul enzimelor 
oxidative a acizilor graşi liberi: în muşchii oamenilor 
antrenaţi, conţinutul acestora poate să crească de 
3-4 ori (Henriksson, 1992; Mohan şi alţii, 2001). 

Un antrenament intens provoacă creşterea de 
aproximativ două ori a capacităţii fibrelor musculare 
cu contracţie lentă, a celor cu contracţie rapidă 
de tip a şi de tip b pentru metabolismul aerob, 
însă raportul dintre posibilităţile acestora rămâne, 
practic, fără modificări, adică fibrele cu contracţie 
lentă au o capacitate semnificativ mai mare pentru 
metabolismul de oxidare, în comparaţie cu fibrele 
cu contracţie rapidă de tip b. în acest caz ar fi 
mai corect să vorbim nu despre transformarea 
fibrelor cu contracţie rapidă în fibre cu contracţie 
lentă şi apariţia unui tip intermediar de fibre între 
cele cu contracţie rapidă şi cele cu contracţie 
lentă (Henriksson, 1992; Mohan şi alţii, 2001), ci 
despre o modificare semnificativă a structurii şi a 
funcţiilor fibrelor cu contracţie rapidă sub influenţa 
antrenamentului aerob. 

Eficienţa adaptării la o activitate de lungă 
durată cu caracter aerob este determinată şi 
de organizarea schimburilor de substanţe în 
funcţionarea unităţilor motorii, cu preponderenţă 


a celor de tip lent. Creşterea eficienţei gradului de 
coordonare intra- şi intermusclare reprezintă una 
din cele mai importante direcţii de perfecţionare 
a economicităţii. Tocmai acest fapt, într-o măsură 
importantă, determină posibilitatea efectuării unei 
astfel de activităţi, pe parcursul câtorva ore (Zimkin, 
1984). Acest fapt poate fi ilustrat convingător deja 
prin rezultatele următoarei experienţe. Un grup 
de înotători şi de ciclişti de înaltă performanţă, 
care au posibilităţi aerobe ridicate, dar care nu 
sunt antrenaţi în domeniul alergărilor, au reuşit, 
prin intermediul unui antrenament special pentru 
alergări cu o durată de şase săptămâni, să reducă în 
mod semnificativ (cu 10 %) consumul de oxigen la 
probele standard de alergări. Mai mult, indicatorii 
maximali ai productivităţii aerobe a înotătorilor în 
timpul efectuării testelor de înot, iar pentru ciclişti 
- a testelor cicloergometrice, au rămas la nivelurile 
anterioare. 

Asigurarea cu energie a activităţii 
musculare de intensitate şi de 
durată diferite 

Puterea mare a sistemului alactacid anaerob de 
asigurare cu energie determină rolul hotărâtor al 
acestuia în tipurile de competiţii, care presupun 
efectuarea unei activităţi de scurtă durată, la 
o intensitate maximă posibilă. De exemplu, 
parcurgerea înot a unei distanţe de 50 m în 22 
s necesită un consum de oxigen (dacă resinteza ATP 
s-ar realiza pe cale aerobă) de aproximativ 45-50 
Nmin- 1 sau 15,0-16,6 I în 20 s, ceea ce depăşeşte de 

Anaerob 



FIGURA 8.17 — Participarea diferitelor sisteme în asigurarea cu 
energie a activităţii musculare cu o durată de 30 s - 5 min 

ATP + acid lactacid 


ATP + CO, + H,0 

FIGURA 8.18 — Asigurarea cu energie a activităţii musculare 
cu o durată de 60-120 min 

aprox. 8-10 ori puterea sistemului aerob de 
asigurare cu energie a unui sportiv bine pregătit 
(Fox şi alţii, 1993). 

Sursele lactacid anaerobe joacă un rol 
important în asigurarea cu energie a unei activităţi 
a cărei durată oscilează de la 30 s, până la 5 min. (fig. 
8.17). 

Calea aerobă de asigurare cu energie este de 
bază în cazul activităţii de lungă durată: alergări la 
distanţe de 5000 şi 10000 m, la cursa de maraton, 
curse de ciclism pe şosea, schi, înot pe distanţe 
de 800 şi 1500 m, la patinaj viteză pe distanţe de 
5000 şi 10000 m (fig. 8.18). O mare importanţă o 
au sursele aerobe şi în cadrul unei activităţi de mai 
scurtă durată, care este asigurată preponderent 
de furnizorii anaerobi de energie. Chiar un aport 
parţial de energie pe cale aerobă oferă avantaje 
semnificative. în primul rând, formarea ADP se 
desfăşoară mai economic, în al doilea rând, ceea 
ce este mai important pentru asigurarea furnizării 
oxigenului se măreşte circulaţia sanguină musculară, 
ceea ce permite produselor de catabolism să se 


TABELUL 8.6 — 1) Aportul în procente al diferitelor surse 
de energie în resinteza ATP, în diferite probe de alergări 

(Newsholme et al., 1992) 



Aportul în procente în resinteza ATP 

Proba de alergări. 

Fosfo- 

creatina 

Glicogen 

Glucoza 

Tregliceride 
(acizi graşi) 

m 

Anaerob 

Aerob 

din sânge 
(glicogenul 
din ficat) 

100 

50 

50 

— 

— 

— 

200 

25 

65 

10 

— 

— 

400 

12,5 

62,5 

25 

— 

— 

800 

* 

50 

50 

— 

— 

1500 

* 

25 

75 

— 

— 

5000 

* 

12,5 

87,5 

— 

— 

10000 

* 

3 

97 

— 

— 

Maraton 

— 

— 

75 

5 

20 

Supermaraton 
(84 km) 

— 

— 

35 

5 

60 

Cursă de 24 ore 

— 

— 

10 

2 

88 








FIGURA 8.19 — Raportul dintre diferite căi de asigurare cu 
energie a curselor de alergări pe diferite distanţe (H. Bojikob 
m Ap., 2000) 

Aerobe Aerobo-anaerobe Aerobe 



0,15 0,35 0,75 1,75 2,5 4,0 8,0 14,0 29,0 135^ 

Durata alergării, min 


FIGURA 8.20 — Aportul energetic relativ 
al mecanismelor anaerobe (An) şi aerobe 
(Ae) în asigurarea cu energie a alergărilor 
pe diferite distanţe (N. Volkov şi alţii, 

2000 ) 


difuzeze mai repede din muşchi în patul sanguin şi să 
se elimine. O imagine destul de completă cu privire 
la rolul diferitelor sisteme de asigurare cu energie 
în timpul efectuării unei activităţi de intensitate şi 
durată diferite caracteristică pentru sportul modern 
permit să se obţină materialele din tabelul 8.6 şi din 
fig. 8.19 - 8.21. 

Există o părere larg răspândită potrivit 
căreia în timpul efectuării unei activităţi de înaltă 
intensitate energia este furnizată în principal pe 
seama rezervelor de ATP şi de fosfocreatină, iar 
activarea descompunerii anaerobe a glicogenului şi 
producerea de lactat nu au loc până când rezervele 
de fosfagen nu se epuizează în mod semnificativ, 
însă cercetările privind reacţia organismului la o 
activitate cu intensitate ridicată, după fiecare 10 
secunde de efectuare a acesteia, au demonstrat 



FIGURA 8.21 — Aportul relativ al carbohidraţilor şi grăsimilor 
în energetica alergării, în funcţie de intensitatea acesteia (N. 

Volkov şi alţii, 2000) 


în mod convingător că din primele secunde de 
activitate în muşchi se activează glicoliza, ceea ce 
se confirmă printr-o creştere bruscă a nivelului de 
lactat şi prin scăderea nivelului de glicogen din 
muşchi în stadiul timpuriu de trecere de la starea de 
repaus la o activitate de intensitate mare. Chiar şi în 
timpul alergărilor pe distanţa de 100 m la sportivi 
se observă indicatori crescuţi ai nivelului de lactat 
în sânge, care ating 15 mmoM- 1 şi peste, mai mult, 
a fost stabilită o legătură vizibilă între viteza de 
alergare şi valoarea privind formarea lactatului (fig. 
8 . 22 ). 

Creşterea bruscă a nivelului de lactat din muşchi 
şi sânge la sportivii de performanţă se observă şi în 
cazul unei activităţi mixte anaerobo-aerobe. De 
exemplu, efectuarea în serie a exerciţiilor de înot (8 
x 200 m, 4 x 400 m ş.a.m.d.), cu o intensitate de 90 


12,0 c 10,6 c 10,7 c 10,7 c 



FIGURA 8.22 — Interdependenţa dintre formarea lactatului în 
sânge şi viteza de alergare pe distanţa de 100 m (ultimele trei 
sectoare le-a parcurs cu o intensitate maximă); între alergările 
scurte acesta s-a odihnit câte 20 minute (Hollmann, Hettinger, 
1980) 

% din nivelul V0 2 max conduce la creşterea rapidă a 
nivelului de acid lactic din muşchi şi a lactatului din 
sânge. Dacă însă intensitatea activităţii scade până 
la nivelul de 70 % din V0 2 max, activitatea capătă un 
caracter preponderent aerob, conduce la o activare 
substanţială a acidităţii sistemelor cardiovascular 
şi respirator, la atingerea unor indicatori ridicaţi 
de V0 2 max, la eliminarea treptată a lactatului, cu 
stabilizarea ulterioară a acestuia la nivelul pragului 
metabolismului anaerob (Pman). 

Un parametru semnificativ, care determină 
eficienţa asigurării cu energie aerobă şi a rezistenţei 
sportivului îl reprezintă capacitatea pentru 
utilizarea potenţialului funcţional avut la dispoziţie, 
care poate fi apreciată după indicatorii Pman. La 
persoanele neantrenate, acesta, de obicei, este 
atins la o activitate de astfel de intensitate, când 
consumul de oxigen reprezintă aproximativ 50- 
60 % din nivelul V0 2 max. La sportivii de înaltă 
performanţă, care se specializează în ramurile 
sportului care impun mobilizarea posibilităţilor 
sistemului aerob de asigurare cu energie, se observă 
o deplasare semnificativă a Pman - până la 75-85 


% şi mai mult din nivelul V0 2 max. Indicatorii înalţi 
ai Pman sunt determinaţi de creşterea aşa numitei 
economicităţi funcţionale, care, împreună cu 
elementele biochimice ale economizării tehnicii, 
într-o măsură importantă determină nivelul de 
rezistenţă a sportivului. 

Există un grad înalt de legătură între nivelul 
Pman şi rezultatele înotătorilor, care se specializează 
pentru distanţe medii şi lungi. Analizând nivelul de 
lactat de 4 mmoM- 1 , în calitate de cel stabil maxim, 
pe care sportivul este în măsură să îl suporte în 
timpul unei activităţi îndelungate, se poate afirma că 
între valoarea consumului de oxigen la acest nivel şi 
rezultatele sportive la înot pe distanţe medii şi lungi 
există o legătură înaltă de corelare, în unele cazuri, 
aceasta depăşeşte 0,90 (Siodin, Svedenhag, 1985). în 
acelaşi timp, sprinterii nu se remarcă printr-un nivel 
ridicat de dezvoltare al economicităţii funcţiilor. De 
exemplu, în cazul testării unor înotători de înaltă 
performanţă, pragul anaerob la sprinteri era de 
65,9 ± 0,3 % din V0 2 max; la fondişti indicatorii sunt 
semnificativ mai mari - 90,4 ± 0,1 % din VO ; max 
(Smith şi alţii, 1984). 






Capitolul 



Efortul, oboseala, 
refacerea, supracompensarea 
şi efectul de durată al 
antrenamentului 


Prin efort seînţelege o acţiune asupra organism ului 
sportivului care produce creşterea activităţii 
sistemelor funcţionale ale acestuia. Sportivul 
poate fi supus unui efort ca urmarea aplicării unor 
exerciţii separate şi serii ale acestora, efectuării 
unor lecţii, microcicluri şi unităţi structurale mai 
mari din cadrul procesului de pregătire. 

Eforturi de antrenament şi 
competiţionale 

Caracteristicile eforturilor 

După caracterul lor, eforturile se împart în eforturi 
pentru antrenament şi competiţionale, specifice 
şi nespecifice, locale, parţiale şi globale; după 
mărime - mici, medii, semnificative (aproape de 
limită), mari (limită); după orientare - cele care 
dezvoltă unele capacităţi motrice (de viteză, 
forţă, de coordonare, rezistenţă şi flexibilitate) 
sau componente ale acestora (de exemplu, 
posibilităţile aerobe alactice sau lactice, 
posibilităţi aerobe), cele care perfecţionează 
structura mişcărilor, componentele pregătirii 
psihice sau ale măiestriei tactice şi altele; după 
complexitatea (de coordonare) - cele efectuate în 
condiţii stereotipe, care nu necesită o mobilizare 
semnificativă a capacităţilor de coordonare 
sau cele legate de efectuarea unor mişcări 
cu o complexitate ridicată; după solicitarea 
psihică - cele care impun diferite cerinţe faţă 
de posibilităţile psihice ale sportivilor; după 
caracterul de distribuire - sub forma unui efort 
repartizat uniform sau sub forma unor acţiuni 
concentrate. 

Eforturile sunt definite şi după apartenenţa la 
o unitate structurală sau alta din cadrul procesului 
de antrenament. în special, trebuie să deosebim 
eforturile raportate la exerciţiile sau seriile acestora 
din cadrul unui antrenament sau competiţii, 
eforturile din lecţiile de antrenament, zile de 
antrenament, eforturile cumulate din micro- 
şi mezocicluri, perioade şi etape de pregătire, 
macrocicluri dintr-un an de antrenament. 


Mărimea eforturilor de antrenament şi a 
celor competiţionale poate fi caracterizată din 
punct de vedere al laturii «externe» şi «interne». 

Latura «externă» a efortului, sub cea mai 
generală formă, poate fi prezentată prin indicatorii 
volumului total de activitate. în rândul acestora: 
volumul total de activitate în ore, volumul 
activităţii ciclice în kilometri (alergări, canotaj, 
înot şi altele), numărul de lecţii de antrenament, 
de serii de exerciţii, starturi competiţionale 
ş.a.m.d. Pentru o caracterizare completă a 
laturii «externe» a efortului de antrenament se 
evidenţiază volumele speciale de efort, care 
exprimă planificarea în volumele totale de 
activitate, efectuate cu o intensitate ridicată sau 
care facilitează perfecţionarea prioritară a unor 
anumite laturi ale stării de pregătire. în acest scop, 
se definesc, de exemplu, procentul de activitate 
intensivă din volumul total al acesteia, raportul 
activităţii orientate spre dezvoltarea unor calităţi 
şi aptitudini, raportul mijloacelor de pregătire 
generală şi specială şi altele. Pentru aprecierea 
laturii «externe» a efortului, sunt folosiţi pe 
scară largă şi indicatori ai intensităţii acestuia. în 
categoria unor astfel de indicatori intră: ritmul 
mişcărilor, viteza de executare a acestora, timpul 
de parcurgere a unor porţiuni şi distanţe de 
antrenament, mărimea încărcăturii. 

Evaluarea efortului din punctul de vedere 
al laturii «interne» presupune evidenţierea 
reacţiilor organismului unui sportiv la activitatea 
efectuată. Aici, alături de indicatorii care oferă 
informaţia cu privire la efectul rapid al efortului, 
care se manifestă în modificarea stării sistemelor 
funcţionale direct în timpul activităţii şi imediat 
după terminarea acesteia, pot fi utilizate datele 
referitoare la caracterul şi durata de desfăşurare 
a perioadei de refacere. Despre mărimea efortului 
în acest caz, se poate judeca în funcţie de diferiţi 
factori, care caracterizează gradul de activitate 
a sistemelor funcţionale, cu preponderenţă a 
acelora care asigură efectuarea unei activităţi 
date. în categoria unor astfel de indicatori intră: 













166 


PARTEA A ll-A. Fundamentele generale ale teoriei periodizării antrenamentului sportiv 


timpul reacţiei motrice, timpul efectuării unei 
mişcări separate, valoarea şi caracterul forţelor 
dezvoltate, datele referitoare la activitatea 
bioelectrică a muşchilor, frecvenţa contracţiilor 
inimii, frecvenţa respiraţiei, ventilaţia plămânilor, 
debitul cardiac, consumul de oxigen, viteza de 
acumulare şi concentraţia de lactat din sânge 
şi altele. Mărimea efortului, pe lângă indicatorii 
enumeraţi mai sus, poate fi caracterizată şi prin 
durata de refacere a capacităţii funcţionale, a 
rezervelor de glicogen, a activităţii enzimelor de 
oxidare, viteza şi mobilitatea proceselor nervoase, 
eliminarea lactatului şi altele. 

Componentele efortului şi influenţa 
acestora asupra reacţiilor de adaptare 

Mărimea şi orientarea eforturilor sunt determinate 
de particularităţile de aplicare şi de ordinea 
îmbinării următoarelor componente: durata şi 
caracterul unor anumite exerciţii, intensitatea 
de lucru în cadrul efectuării acestora, durata 
şi caracterul pauzelor dintre anumite repetări, 
numărul de exerciţii din formaţiunile structurale 
ale procesului de antrenament (în şedinţe 
separate şi în părţi ale acestora, în microcicluri 
şi altele). Uneori chiar şi prin variaţia uneia din 
componentele enumerate, se poate modifica 
radical orientarea efortului de antrenament. 
Astfel, de exemplu, efectuarea unei serii de 
antrenamente de tipul 10 x 50 m la înot, cu o 
viteză de 95 % din cea maximă, în funcţie de 
durata pauzelor de odihnă, poate să exercite o 
influenţă principial diferită asupra organismului 
sportivului. Pauzele de 10-15 s vor conduce la 
cumularea modificărilor funcţionale, iar pauzele 
de 2-3 min vor permite sportivului să refacă 
capacitatea funcţională şi să elimine modificările 
provocate de exerciţiile precedente. în primul caz, 
exerciţiile de antrenament facilitează dezvoltarea 
rezistenţei speciale, perfecţionarea stabilităţii 
psihice pentru învingerea oboselii, stabilitatea 
tehnicii pentru modificări semnificative în mediul 
intern al organismului; în cel de-al doilea caz 
- perfecţionarea tehnicii într-o stare stabilă a 
organismului, creşterea posibilităţilor de viteză 
ale sportivului, a puterii sistemelor anaerobe de 
asigurare cu energie. 

Altul este efectul acţiunii asupra organismului 
celor care se antrenează utilizând metoda cu 
intervale şi exerciţii cu durată diferită, chiar şi în 
cazul în care se păstrează un raport constant de 
durată a activităţii şi al intervalelor de odihnă 
de 1: 2 (fig. 9.1). Cei supuşi testului au efectuat 
un volum similar de activitate la o intensitate 
constantă a efortului. însă dinamica concentraţiei 


de lactat din sânge a fost principial diferită în 
toate cele trei cazuri, ceea ce este determinat 
de raportul diferit de conectare a sistemelor 
alactacid şi lactacid de asigurare cu energie, în 
cadrul efectuării exerciţiilor cu durată diferită. 

Exerciţiile cu o durată şi intensitate egale, 
efectuate în regim de lucru continuu, în funcţie 
de numărul de repetări, provoacă reacţii diferite 
ale sistemelor de asigurare cu energie (fig. 9.2). 

în mod diferit acţionează asupra organism ului 
sportivului exerciţiile care antrenează în activitate 
diferite grupe musculare. De exemplu, în timpul 
efectuării unor exerciţii de lungă durată cu 
caracter local, care angrenează în activitate 
sub 1/3 din muşchi, capacitatea funcţională a 
sportivului este condiţionată, înainte de toate, de 
posibilităţile sistemelor de utilizare a oxigenului în 
ţesutul muscular. Ca urmare a acestui fapt, astfel 
de exerciţii conduc la apariţia unor modificări 
specifice în muşchi, legate de mărirea cantităţii şi 
a densităţii capilarelor în funcţiune, de creşterea 



FIGURA 9.1 — Concentraţia de lactat în sânge în funcţie de 
regimul de lucru şi de odihnă, în cazul unei activităţi standard 
de 30 min (247 kJ) şi la o putere constantă (412 waţi) (Âstrand, 
1992 ) 

FIGURA 9.2 — Dinamica modificărilor 
biochimice la sportivi, în timpul efectuării 
repetate a unor exerciţii de scurtă durată, 
la intensitate maximă (N. Volkov şi alţii, 
2000, prelucrat) 


numărului şi a densităţii mitocondriilor, cât şi 
de capacitatea acestora de a folosi oxigenul 
transportat de sânge pentru sinteza ATP 
(Hollmann, Hettinger, 1980). Efectul exerciţiilor cu 
caracter local creşte în special dacă sunt folosite 
procedee metodice sau mijloace tehnice care 
măresc efortul asupra grupelor musculare active. 

Prin folosirea unor exerciţii cu caracter parţial, 
care angrenează în activitate până la 40-60 % 
din musculatură, se asigură o acţiune mai largă 
asupra organismului sportivului, începând de la 
creşterea posibilităţilor sistemelor de asigurare cu 
energie şi terminând cu atingerea unei coordonări 
optime a funcţiilor vegetative şi motorii, în 
condiţiile aplicării eforturilor de antrenament şi 
competiţionale. 

Cea mai puternică influenţă asupra 
organismului unui sportiv o exercită exerciţiile 
cu caracter global, care angrenează în activitate 
peste 60-70 % din musculatură. în acest caz, 
trebuie să se ţină cont de faptul că transformările 
de adaptare centrale, de exemplu, creşterea 
volumului muşchiului inimii, a debitului cardiac, 
a capacităţii vitale a plămânilor, a ventilaţiei 
pulmonare maxime şi altele, depind doar de 
volumul muşchilor în funcţiune şi nu sunt legate 
de localizarea acestora. 

Un moment important pentru asigurarea 
unei adaptări eficiente îl reprezintă concordanţa 
dintre exerciţiile utilizate şi cerinţele unei activităţi 
competiţionale eficiente. Neconcordanţa dintre 
caracterul exerciţiilor şi orientarea stabilită 
a adaptării ţesutului muscular conduce la 
modificări speciale neadecvate ale acestuia, 
fapt care este confirmat prin datele cercetărilor 
electronomicroscopice şi histochimice. Printre 
altele, la persoanele care au structura ţesutului 
muscular caracteristică sprinterilor, dar care 
se antrenează şi participă ca fondişti, în fibrele 
lor musculare se observă dilataţia spaţiilor 
interfîbrilare, ca urmare a edemului şi distrugerii 
unor miofibrile, scindarea longitudinală a acestora, 
epuizarea rezervelor de glicogen, distrugerea 
mitocondriilor. Deseori, rezultatul unui astfel de 


antrenament este necrozarea fibrelor musculare. 
La persoanele cu structura ţesutului muscular de 
fondist, dar care se antrenează şi care participă 
ca sprinteri, se observă în fibrele musculare o 
hipertrofie excesivă a unei serii de miofibrile, zone 
de distrugere care cuprind 1-3 sarcomere ale 
fibrelor musculare, unele fibre se află în starea de 
contractură clar pronunţată (Sergheev, lazvikov, 
1984). 

Particularităţile reacţiilor rapide de adaptare 
depind şi de gradul de însuşire a exerciţiilor 
utilizate. Adaptarea organismului sportivului 
la eforturi standard legate de rezolvarea unor 
obiective specifice cunoscute este însoţită de 
modificări mai mici în activitatea sistemului de 
asigurare cu energie, în comparaţie cu cea unde 
obiectivul are un caracter probabil. O reacţie mai 
pronunţată la astfel de eforturi este legată de o 
excitaţie emoţională crescută, de coordonarea 
mai puţin eficientă intra- şi intermusculară, cât 
şi de coordonarea funcţiilor vegetative şi motorii 
(Berger, 1994, Platonov, 2004). 

Analizând intensitatea efortului ca grad de 
intensitate a activităţii sistemului funcţional al 
organismului care asigură o efectuare eficientă 
a unui exerciţiu, trebuie remarcată influenţa 
deosebit de mare asupra procesului de asigurare 
cu energie, antrenarea în activitate a diferitelor 
unităţi motorii, formarea structurii de coordonare 
a mişcărilor, care corespunde cerinţelor unei 
activităţi competiţionale eficiente. De exemplu, în 
timpul înotului, creşterea vitezei de deplasare de 
la 70 la 75% nu modifică caracterul asigurării cu 
energie a activităţii, ci doar creşte într-o oarecare 
măsură solicitarea sistemului de transport al 
oxigenului, pe care o provoacă parcurgerea unor 
porţiuni sau distanţe. Cu totul alta este situaţia, 
atunci când viteza de înot creşte de la 90 la 95 % 
din cea maximă. Asigurarea cu energie a activităţii, 
într-o măsură semnificativă, este asigurată de 
sistemul lactacid anaerob (fig. 9.3), se activizează 
unităţile motorii care conţin fibre cu contracţie 
rapidă de tip a şi fibre cu contracţie rapidă de tip 
b. 

FIGURA 9.3 —Consumurile totale de energie la înot, exprimate 
în unităţi echivalente ale consumului de oxigen (Holmer, 1974) 


Caracterul exponenţial al dependenţei 
dintre viteza de deplasare şi consumul de 
energie se observă şi în alte ramuri de sport. Din 
rezultatele cercetărilor (R. Rugh, 1974), efectuate 
cu participarea unor ciclişti de şosea performanţi 
(fig. 9.4), putem observa că dacă creşterea vitezei 
de deplasare de la 10 la 20 knrvh- 1 conduce la 
creşterea V0 2 cu 8 ml-kg- 1 *min- 1 , atunci, în cazul 
creşterii vitezei de la 30 la 40 km*h-\ adică tot cu 
10 km, V0 2 creşte deja cu 17 ml*kg- 1 -min- 1 . Acest 
fapt este justificat nu numai pentru o activitate 
cu caracter dinamic, dar şi pentru cea cu caracter 
static. S-a stabilit faptul că (Ahlborg şi alţii, 1972) 
activitatea de forţă cu caracter static până la o 
anumită limită de intensitate este asigurată de 
sursele aerobe de energie. Conţinutul maxim 
de lactat şi de piruvat se observă în timpul unei 
activităţi desfăşurate până la epuizare, în cazul 



FIGURA 9.4 — Dependenţa dintre viteza de deplasare pe 
bicicletă şi consumul de oxigen la cicliştii de şosea, de înaltă 
performanţă (Rugh, 1974) 


în care valoarea intensităţii oscilează în limitele 
30-60 % din forţa statică maximă. La utilizarea 
unor intensităţi care reprezintă sub 15 % din 
forţa statică maximă, mărirea cantităţii de lactat 
şi de piruvat nu se produce, adică activitatea este 
efectuată în totalitate pe seama surselor aerobe 
de energie. 

Creşterea volumului şi a posibilităţii de 
contracţie a muşchiului inimii depinde într-o 
măsură semnificativă de alegerea raţională 
a intensităţii activităţii de antrenament, care 
asigură un volum sistolic maxim sau apropiat de 
el (fig.9.5). 

Reacţia organismului unui înotător la efort 
depinde de durata exerciţiilor, de numărul lor 
total dintr-o lecţie sau serii de lecţii, de intervalele 
de odihnă dintre exerciţii. Despre necesitatea 
unei planificări stricte şi a controlului acestor 
caracteristici ale eforturilor pentru atingerea 
efectului de adaptare scontat, ne vorbesc 
următoarele: pentru creşterea posibilităţilor 
anaerobe alacticide, legate de creşterea rezervelor 
compuşilor macroergici, cele mai potrivite sunt 
eforturile de scurtă durată (5-10 s), de intensitate 
maximă. Pauzele mari (până la 2-3 min) permit 
refacerea cantităţii de compuşi macroergici 
şi previn activarea semnificativă a glicolizei în 
timpul îndeplinirii eforturilor următoare. însă aici 



FIGURA 9.5 — Volumul sistolic în starea de repaus şi în timpul 
efectuării exerciţiilor fizice de intensitate diferită (Poliner, 
1980) 

trebuie ţinut cont că astfel de eforturi, asigurând 
o activare limită a surselor de energie alactacide, 
nu sunt în măsură să conducă la o epuizare mai 
mare de 50 % a depozitelor energetice alactacide 
ale muşchilor. O activitate cu intensitate maximă 
desfăşurată în decurs de 60-90 s conduce la 
o epuizare practic totală a surselor anaerobe 
alactacide, în timpul efortului şi, prin urmare, la o 
creştere a rezervelor de fosfaţi macroergici, ceea 
ce conduce la concluzia că o astfel de activitate 
are un grad ridicat de eficienţă în perfecţionarea 
procesului de glicoliză (Di Prampero şi alţii, 1980). 

Având în vedere faptul că nivelul maxim de 
formare a lactatului se observă de obicei după 40 
-45 s, iar activitatea desfăşurată preponderent 
pe seama glicolizei durează de obicei 60-90 s, o 
astfel de activitate se foloseşte pentru creşterea 
posibilităţilor glicolitice. Pauzele de odihnă nu 
trebuie să fie de lungă durată, pentru ca valoarea 
lactatului să nu scadă semnificativ. Acest fapt va 
facilita atât creşterea puterii procesului glicolitic, 
cât şi creşterea capacităţii aeroce (De Vries, Housh, 
1994; Hoffman, 2002). 

Cantitatea de lactat din sânge, la o activitate 
de intensitate maximă depinde semnificativ de 
durata acesteia. Valorile maximale ale lactatului 
se observă la o activitate cu o durată în limitele 
1,5-5,0 min; creşterea în continuare a duratei de 
activitate este legată de o scădere importantă a 
concentraţiei de lactat (fîg. 9.6). Acest fapt trebuie 
să fie luat în considerare la alegerea duratei 
activităţii, orientată spre creşterea productivităţii 
lactacide anaerobe. 

Eforturile intense relativ de scurtă durată 
se caracterizează printr-un consum rapid de 
glicogen muscular şi o utilizare nesemnificativă a 
glicogenului hepatic, de aceea la astfel de eforturi 
sistematice conţinutul de glicogen din muşchi 
creşte, în timp ce în ficat cantitatea de glicogen 
aproape nu se modifică. Creşterea rezervelor de 
glicogen hepatic este legată de utilizarea unor 
eforturi de lungă durată, cu intensitate moderată, 
sau de efectuarea unui număr mare de exerciţii 
pentru viteză, în programele anumitor lecţii de 
antrenament. 

Diferite componente ale productivităţii 
aerobe pot fi perfecţionate doar în cazul unor 
exerciţii de lungă durată singulare sau în cazul 
unor exerciţii de scurtă durată în număr mare. 
în special rezistenţa aerobă locală poate fi 
crescută pe deplin în cadrul efectuării unor 
eforturi care depăşesc ca durată 60 % din cele 
maxim accesibile. Ca urmare a unui astfel de 
antrenament, în muşchi se produce un complex 
de modificări hemodinamice şi metabolice. 


Modificările hemodinamice sunt exprimate cu 
preponderenţă în îmbunătăţirea capilarizării, 
în redistribuirea intramusculară a sângelui; 
cele metabolice - în creşterea glicogenului 
intramuscular, a hemoglobinei, creşterea 
numărului şi a volumului mitocondriilor, creşterea 
activităţii enzimelor oxidative şi a importanţei 
specifice oxidării grăsimilor, în comparaţie cu 
carbohidraţii (De Vries, Housh, 1994). 

O activitate de lungă durată cu o anumită 
orientare în programele unor lecţii separate, 
conduce la scăderea efectului de antrenament 
al acesteia sau la modificarea semnificativă a 
orientării acţiunii prioritare. Astfel, o activitate 
de lungă durată cu caracter aerob este legată de 
scăderea treptată a indicatorilor maxim posibili 
de consum de oxigen. Efortul aerob, pe parcursul 
a 70-80 min, la o intensitate a activităţii care 
reprezintă 70-80 % din V0 2 max, conduce la 
scăderea consumului de oxigen, în medie cu 8 %, 
efortul pe parcursul a 100 min - cu 14%. Scăderea 
consumului de oxigen este însoţită de scăderea 
volumului sistolic cu 10-15 %, creşterea frecvenţei 
cardiace cu 15-20 %, scăderea presiunii arteriale 
medii cu 5-10 %, creşterea debitului respirator cu 
1 0-1 5 % (Hoffman, 2002; Wilmore, Costill, 2004). 

Trebuie însă ţinut cont de faptul că, pe 
măsura efectuării unei activităţi de lungă 
durată de intensitate diferită, se produc nu atât 
modificări cantitative, cât mai ales modificări 
calitative în activitatea sistemelor şi organelor. De 
exemplu, la efectuarea unei activităţi cu orientare 
aerobă utilizând metoda efortului continuu sau 
cu intervale, la început se epuizează rezervele de 



FIGURA 9.6 — Concentraţia maximă de lactat în sânge la 
unul şi acelaşi sportiv, la durate diferite de activitate, cu o 
intensitate aproape de cea maximă (Hermansen, 1972) 

glicogen în fibrele cu contracţie lentă şi numai 
la sfârşitul acesteia, în cazul instalării oboselii, în 
fibrele cu contracţie rapidă (Shepard, 1992). La 
sportivii de performanţă, activitatea cu caracter 
aerob, pe parcursul a două ore, conduce la 
epuizarea glicogenului din fibrele cu contracţie 
lentă. La creşterea duratei activităţii efectuate, 
treptat se epuizează rezervele de glicogen şi în 
fibrele cu contracţie rapidă. O creştere bruscă 
a intensităţii acţiunilor de antrenament (de 
exemplu, repetarea de mai multe ori a unor 
exerciţii de 15-30 secunde, cu o intensitate mare 
şi cu pauze scurte) este legată de epuizarea în 
primul rând a rezervelor de glicogen în fibrele cu 
contracţie rapidă şi numai după un mare număr 
de repetări se epuizează rezervele de glicogen 
din fibrele cu contracţie lentă (Henriksson, 1992). 

Specificitatea reacţiilor de adaptare la 
efort a organismului unui sportiv 

Diferitelor tipuri de eforturi fizice, utilizate în 
antrenamentul modern, provoacă reacţii de 
adaptarespecifice,determinatede particularităţile 
reglării neuroumorale, de gradul de activitate a 
diferitelor organe şi mecanisme funcţionale. 

în cazul unei adaptări eficiente la eforturile 
riguros stabilite, centrii nervoşi, unele organe 
şi mecanisme funcţionale, care intră în diferite 
structuri anatomice ale organismului, se unesc 
într-un complex unitar, formând baza pe care se 
derulează reacţiile de adaptare rapidă şi de lungă 
durată. 

Specificitatea adaptării rapide (de scurtă 
durată) şi a celei de lungă durată se manifestă în 
mod clar chiar şi la eforturi care se caracterizează 
printr-o orientare prioritară similară, prin durată, 
intensitate, dar care se deosebesc numai prin 
structura unor exerciţii. La un efort specific, 
sportivii sunt în măsură să manifeste posibilităţi 
funcţionale mai înalte, în comparaţie cu un 
efort nespecific. Drept exemplu care confirmă 
această situaţie, în figura 9.7 sunt prezentate 
valorile individuale ale V0 2 max la cicliştii de 
şosea de înaltă performanţă, în cadrul testării pe 
cicloergometru şi bandă de alergare. 

Creşterea capacităţii sistemului nervos 
vegetativ, în cadrul efectuării unor eforturi 
specifice, este stimulată în mare măsură de 
modelarea stărilor psihice corespunzătoare, 
ca răspuns la unele mijloace concrete de 
antrenament. Se cunoaşte faptul că stările 
psihice, ca acţiune dinamică a proceselor psihice, 
reprezintă un sistem mobil, care se formează în 
conformitate cu cerinţele dictate de o activitate 
concretă. în condiţiile unei activităţi fizice intense, 


cerinţele maxime influenţează deseori procesele 
psihice. Ca răspuns la anumiţi excitanţi intenşi 
utilizaţi deseori, se formează stabilitatea psihică 
faţă de stres, care se manifestă prin redistribuirea 
posibilităţilor funcţionale ale psihicului, de la 
sarcinile mai puţin importante pentru atingerea 
scopului propus, spre cele esenţiale pentru 
îndeplinirea obiectivelor stabilite. în acest caz, 
apare sindromul «supramanifestărilor» psihice, 
în direcţia proceselor de căutare informaţională, 
motivării, controlului voluntar asupra 
comportamentului. (Rodionov, 1973; Kellmann, 
Kallus, 2001). 

Pe lângă modificările apărute în activitatea 
sistemelor funcţionale care susţin efortul de 
bază, în cazul eforturilor specifice se observă o 
dezvoltare rapidă a nivelului activităţii funcţionale, 
respectiv o adaptare intensă la folosirea unor 
eforturi obişnuite (de exemplu, acomodarea 
rapidă a inimii unui sportiv de performanţă, 
care se specializează în schiul alpin la efort 
competiţional) şi activitatea extrem de ridicată 
a funcţiei inimii, atât înainte de start, cât şi în 
procesul de parcurgere a distanţei (fig. 9.8). Atrag 
atenţia valorile frecvenţei cardiace înainte de start, 
atingerea rapidă a valorilor maxime şi nivelul mai 
ridicat al acestora, în comparaţie cu o activitate de 
intensitate maximă pe cicloergometru. 

Un fapt interesant, care atestă specificitatea 
strictă a adaptării, ca răspuns la eforturile de 
antrenament de diferite tipuri, a fost observat în 



Bandă de alergare Vo 2 , l-,min 


FIGURA 9.7 — Valorile absorbţiei maxime de oxigen la 
cicliştii de şosea, cu performanţe înalte, în timpul efortului 
pe cicloergometru şi bandă de alergare (Hollmann, Hettinger, 
1980) 

FIGURA 9.8 — Frecvenţa cardiacă la sportivi de înaltă 
performanţă în diferite discipline din domeniul schiului (1) - 
slalom special; 2) slalom uriaş; 3) coborâre de viteză) înainte de 
start şi în timpul parcurgerii distanţei, cât şi în timpul unui efort 
maxim pe cicloergometru (4) (Howald, 1974) 

cadrul desfăşurării unor cercetări pe înotători de 
înaltă performanţă (Holmer, 1974). S-a stabilit 
că creşterea sau scăderea V0 2 max ca răspuns la 
creşterea sau micşorarea volumului activităţii de 
înot cu caracter aerob în diferiţi ani de pregătire se 
manifestă doar în cazul testării pe baza eforturilor 
din înot. în ceea ce priveşte nivelul V0 2 max la 
eforturi în domeniul alegărilor, acesta, practic nu 
se modifică (fig. 9.9). 

Caracterul selectiv al acţiunii eforturilor 
poate fi demonstrat în mod convingător prin 
rezultatele experimentului, în care cei testaţi pe 
parcursul a şase săptămâni efectuau o activitate 
aerobă de lungă durată pe cicloergometru, 
lucrând cu un singur picior (Hennriksson, 1992). 
După terminarea antrenamentului, cu ajutorul 
cateterizării arteriale şi venoase şi biopsiei 
musculare s-a studiat metabolismul energetic 
în timpul efectuării efortului la cicloergometru 
cu o intensitate de 70 % din V0 2 max. în piciorul 
antrenat, în comparaţie cu cel neantrenat, s-a 
observat o secreţie semnificativ mai mică de 
lactat, cât şi un procent substanţial mai mare de 
producere a energiei pe seama arderii grăsimilor. 

Aceste date trebuie să fie luate în considerare, 
în tendinţa de a folosi efectul adaptării încrucişate 
în cadrul pregătirii sportivilor de performanţă. 

în literatura de specialitate, este oglindit pe 
larg aspectul practic al fenomenului de adaptare 
încrucişată, legată de transferul reacţiilor de 
acomodare, dobândite ca urmare a acţiunii 
unor excitanţi asupra acţiunii altora. Adaptarea 
la o activitate musculară poate fi însoţită de 
fenomenul adaptării şi faţă de alţi excitanţi, de 
exemplu, faţă de hipoxie, răcire, supraîncălzire şi 
altele (Rusin, 1984). 

La baza adaptării încrucişate stă caracterul 
comun al cerinţelor, impuse organismului de 


către diferiţi excitanţi. Printre altele, adaptarea 
la hipoxie - este înainte de toate «lupta pentru 
oxigen» şi o folosire mai eficientă a acestuia, iar 
adaptarea la o activitate musculară crescută, de 
asemenea conduce la creşterea posibilităţilor 
de transport al oxigenului şi posibilităţilor 
mecanismelor de oxidare. Acest fapt se referă nu 
numai la resinteza aerobă, dar şi la cea anaerobă 
a ATP. în cadrul adaptării la frig prin activitate 
musculară se măresc posibilităţile potenţiale ale 
oxidării glicolitice şi aerobe a hidraţilor de carbon, 
cât şi metabolizarea lipidelor şi oxidarea acizilor 
graşi. La adaptarea pentru supraîncălzire, cea 
mai mare importanţă o are creşterea capacităţii 
mitocondriilor, care se obţine printr-o activitate 
musculară sistematică, cu nivele înalte ale 
respiraţiei şi fosforilării (lakovlev, 1974). 

Fenomenele de adaptare încrucişată, care 
joacă un anumit rol pentru persoanele care se 
antrenează în scopul întăririi sănătăţii şi pentru 
a-şi îmbunătăţi starea de pregătire fizică, nu 
pot fi analizate ca factor decisiv ce asigură 
creşterea gradului de antrenare la sportivii de 
performanţă. Chiar şi la persoanele neantrenate, 
sporirea calităţilor motrice, de exemplu a forţei, 
ca urmare a unei adaptări încrucişate, este 
clar nesemnificativă, în comparaţie cu nivelul 
transformărilor de adaptare datorate unui 
antrenament nemijlocit (fig. 9.10). 

Despre posibilităţile limitate ale fenomenului 
de adaptare încrucişată, aplicat la obiectivele 
sportului de înaltă performanţă, ne demonstrează 
şi multe alte date experimentale. 

Cercetările (Saltin şi alţii, 1976) în care s-a 
efectuat antrenamentul unui singur membru 
inferior, au demonstrat că adaptarea locală s-a 
realizat doar la nivelul membrului inferior supus 
antrenamentului. Astfel, două grupe de persoane 



FIGURA 9.9 — Dinamica modificării absorbţiei maximale a 
oxigenului la înotători de performanţă în funcţie de volumul 
şi intensitatea activităţii: 1) - în timpul alergării, 2) - la înot stil 
craul, 3) la înot stil craul cu ajutorul braţelor (Holmer, 1974) 

testate s-au antrenat pe cicloergometru în 
decurs de patru săptămâni, câte 4-5 şedinţe, 
efectuând activitatea cu un singur membru 
inferior. Antrenamentul celor testaţi a fost 
orientat spre dezvoltarea rezistenţei cu caracter 
aerob. Ca rezultat al acestui antrenament, la 
persoanele testate din ambele grupe s-a mărit 
V0 2 max, a scăzut frecvenţa cardiacă şi s-a 
remarcat un nivel mai scăzut de lactat la un 
efort standard submaximal. Aceste modificări 
au fost mai pronunţate la persoanele care s-au 
antrenat pentru rezistenţă. în acelaşi timp, la 
persoanele care făceau parte din a doua grupă, în 
comparaţie cu cei testaţi în prima grupă, a crescut 
semnificativ activitatea succinildehidrogenazei, 
economicitatea consumului de glicogen. 
Toate aceste modificări pozitive s-au referit, cu 
preponderenţă, la membrul inferior antrenat; 
secreţia de lactat în timpul activităţii de 
intensitate submaximală s-a remarcat numai în 
membrul inferior neantrenat. Autorii au explicat 
aceste deosebiri, înainte de toate, prin creşterea 
activităţii enzimelor aerobe şi prin îmbunătăţirea 
capilarizării muşchilor antrenaţi. 

Specificitatea adaptării la eforturi fizice 
concrete este determinată, într-o măsură mai 
mare, de particularităţile activităţii contractile a 




Durata antrenamentului, zile 

FIGURA 9.10 — Modificarea posibilităţilor flexorului mâinii 
drepte antrenat (1) şi flexorului neantrenat al mâinii stângi 
(2) în timpul antrenamentului pe parcursul a 100 de zile (Ikai, 
Fukunada, 1970) 


muşchilor, decât de stimuli externi, în special 
de modificarea mediului hormonal. Aceasta se 
observă din faptul că adaptarea mitocondrială 
se limitează în fibrele musculare, care participă la 
contracţie. De exemplu, la alergători şi la ciclişti, 
creşterea conţinutului de mitocondrii se limitează 
în muşchii extremităţilor inferioare; dacă este 
antrenată o singură extremitate, adaptarea este 
limitată doar în cadrul acesteia (Wilmore, Costill, 
2004). A fost demonstrat de asemenea faptul 
că modificările de adaptare a conţinutului de 
mitocondrii pot fi cauzate de exerciţii, indiferent 
de absenţa hormonilor tiroidieni sau hipofizari 
(Holloszy, Coyle, 1984). 

Specificitatea adaptării se manifestă în 
raport cu diferite calităţi motrice. Despre aceasta 
ne vorbesc datele potrivit cărora abilitatea creşte, 
în general, la segmentul (membru superior) care 
a fost supus unui antrenament special (fig. 9.11). 
Este interesant că efectul maxim se observă doar 
la un anumit volum de activitate, a cărui depăşire 
influenţează în mod negativ asupra desfăşurării 
reacţiilor de adaptare. Concluzii similare a expus şi 
V. Leah (1989), care a studiat structura şi legătura 
reciprocă dintre diferite tipuri de capacităţi de 
coordonare ale omului, arătând o independenţă 
relativă a uneia faţă de alta. 

Specificitatea acţiunii antrenamentului 
pentru rezistenţă, în ceea ce priveşte angrenarea 
în activitate a fibrelor de diferite tipuri şi rezervele 
de adaptare ale acestora, din punctul de vedere 
al creşterii volumului mitocondriilor, se manifestă 
în următoarele: în fibrele cu contracţie rapidă de 
tip b, volumul mitocondriilor este practic la fel 
la persoanele neantrenate şi la cele antrenate 
pentru rezistenţă. în fibrele cu contracţie rapidă 
de tip a şi în special în fibrele cu contracţie lentă 
ale persoanelor antrenate, volumul mitocondriilor 



FIGURA 9.11 — Creşterea agilităţii mâinii antrenate (1) şi 
neantrenate (2), ca urmare a unui antrenament de şase 
săptămâni, în funcţie de volumul activităţii efectuate 

(Hettinger, Hollmann, 1964) 

depăşeşte semnificativ indicatorii persoanelor 
care nu sunt antrenate pentru rezistenţă (fig. 
9.12). 

Înfelulacestajapregătireasportivilordeînaltă 
performanţă, trebuie să ne orientăm spre metode 
şi mijloace care să asigure un caracter adecvat 
al acţiunilor de antrenament, după caracterul şi 
profunzimea modificărilorîn activitatea sistemelor 
funcţionale, structura dinamică şi cinematică a 
mişcărilor, particularităţile psihice ale proceselor 
în timpul unei activităţi competiţionale eficiente. 

Acţiunea efortului asupra organismului 
sportivilor cu performanţe şi pregătire 
diferite 

Adaptarea rapidă şi de lungă durată a sportivilor 
se modifică semnificativ în funcţe de nivelul 
de performanţă al acestora, de pregătire şi de 
nivelului stării funcţionale. Mai mult, una şi aceeaşi 
activitate, ca volum şi intensitate, determină reacţii 
diferite. Dacă reacţia la o activitate standard la 
maeştri ai sportului este exprimată nesemnificativ 
-oboseala sau abaterile în activitatea sistemelor 
funcţionale, care suportă efortul de bază, nu sunt 
mari, refacerea se desfăşoară rapid, la sportivii cu 
o performanţă mai redusă, o astfel de activitate 
produce o reacţie cu mult mai violentă: cu cât 
este mai scăzută performanţa sportivului, cu 
atât, sunt mai mari oboseala şi abaterile în starea 
sistemelor funcţionale care participă cel mai activ 
la asigurarea activităţii şi este mai îndelungată 
perioada de refacere (fig. 9.1 3). 

La eforturi limită, la sportivii de performanţă 
se observă reacţii mai pronunţate (fig. 9.14). în 
special creşterea performanţei la înotători este 
legată de scăderea consumului de energie în 
timpul efectuării efortului standard şi de creştere 
concomitentă a acestuia, la eforturi maximale (fig. 
9.15). 

La eforturi maxime, la o persoană antrenată, 
consumul de oxigen poate să depăşească 6 l-min- 1 , 
debitul cardiac - 44-47 l-min- 1 , volumul sistolic - 
200-220 ml, adică de 1,5-2 ori mai mari decât la 
persoanele neantrenate (Hartley, 1992; Platonov, 
1992). La persoanele antrenate, în comparaţie cu 
cele neantrenate, se manifestă reacţia mult mai 
pronunţată a sistemului simpatoadrenergic.Toate 
acestea asigură omului adaptat la eforturi fizice, 
o mare capacitate de lucru, care se manifestă în 
creşterea intensităţii şi duratei activităţii. 

La sportivii antrenaţi pentru o activitate 
intensă, cu caracter aerob, se observă o creştere 
substanţială a vascularizării muşchilor pe seama 
creşterii numărului decapilareîn ţesutul muscular 
şi deschiderii unor vase colaterale potenţiale, 



i ii iii i n iii i ii iii 

Fibre cu contracţie Fibre cu contracţie Fibre cu 

rapidă tip b rapidă tip a contracţie lentă 


FIGURA 9.12 — Volumul mitocondriilor în trei tipuri de fibre 
la o persoană care nu practică sportul (I), la un student dintr-o 
instituţie sportivă de învăţământ superior (II) şi la un sportiv 
antrenat pentru rezistenţă (III) (Hollmann, Hettinger, 1980) 



FIGURA 9.13 — Reacţia organismului la o activitate de acelaşi 
volum şi intensitate : 1) - înotători de performanţă scăzută; 
2) - de performanţă medie, 3) - de performanţă înaltă 



FIGURA 9.14 — Reacţia organismului la un efort maxim: 1) - 
înotători de înaltă performanţă; 2 - înotători de performanţă 
scăzută 

FIGURA 9.15 — Consumul de oxigen în funcţie de viteza de 
înot, la înotători cu performanţe diferite, în timpul înotului 
la stil craul pe piept: 1) înotător - amator; 2) înotător bun; 3) 
înotător de înaltă performanţă (Holmer, 1972) 

ceea ce conduce la creşterea circulaţiei sanguine 
la o activitate intensă (Âstrand, Rodahl, 1986; 
Wilmore, Costill, 2004). în acelaşi timp, la eforturi 
standard, la persoanele antrenate, în comparaţie 
cu cele neantrenate, se observă scăderea mai 
mică a afluxului de sânge spre muşchii care nu 
sunt activi, ficat şi spre alte organe interne. Acest 
fapt este legat de perfecţionarea mecanismelor 
centrale ale reglării diferenţiate a circulaţiei 
sanguine, de creşterea vascularizării fibrelor 
musculare, de creşterea capacităţii ţesutului 
muscular de a utiliza oxigenul din sânge. 

La sportivii de înaltă performanţă, cu o 
reacţie mai pronunţată la efort maxim, procesele 
de refacere după efort se desfăşoară mai intens. 
Dacă la înotătorii de performanţă scăzută, 
refacerea capacităţii funcţionale, după lecţiile 
de antrenament cu eforturi mari, cu caracter 
mixt aerob-anaerob, poate să se prelungească 
până la 3-4 zile, la maeştrii ai sportului perioada 
de refacere este de două ori mai scurtă, cu 
condiţia ca volumul cumulat de înot la o lecţie de 
antrenament la aceştia să fie de 2,5 - 3,5 ori mai 
mare, în comparaţie cu sportivii cu performanţă 
scăzută. Este important de asemenea faptul că 
la sportivii de înaltă performanţă modificările 
mari în activitatea sistemului nervos vegetativ la 
eforturi maxime se asociază cu o activitate mai 
eficientă, ceea ce se manifestă în economicitatea 
acesteia, eficienţa coordonării intramusculare şi 


intermusculare. Acest efect se observă chiar şi 
în acele cazuri, când diferenţele în performanţa 
sportivilor nu sunt mari (Platonov, 1992). 

Eforturile standard şi cele maxime provoacă 
reacţii diferite ca valoare şi caracter în diferite 
etape ale unui macrociclu de antrenament, 
cât şi atunci când acestea sunt planificate la 
nivelul nerefăcut al posibilităţilor funcţionale ale 
organismului, după eforturile precedente. Astfel, 
la începutul primei etape a perioadei pregătitoare, 
reacţia organismului unui sportiv la eforturile 
specifice standard este exprimată într-o măsură 
mai mare în comparaţie cu indicatorii care se 
înregistrează în cea de-a doua etapă a perioadei 
pregătitoare şi în perioada competiţională 
(fig. 9.16). Prin urmare un antrenament special 
conduce la o economicitate substanţială a 
funcţiilor în timpul efectuării activităţii standard. 
Şi invers, eforturile maxime sunt legate cu reacţii 
mai pronunţate, pe măsura creşterii gradului 
de antrenare a sportivului. La un înotător de 
înaltă performanţă, la parcurgerea distanţei de 
competiţie (100 m, stil liber) cu viteza maximă, 
în a doua jumătate a perioadei pregătitoare şi în 
perioada competiţională se observă o reacţie mai 
pronunţată,în corn pa raţie cu indicatorii înregistraţi 
în prima etapă a perioadei pregătitoare. în acelaşi 
timp, parcurgerea distanţelor de o sută de metri 
cu un rezultat standard, pe măsura creşterii stării 
de antrenament, provoacă o reacţie mai puţin 
pronunţată. 

Efectuarea uneia şi aceleiaşi activităţi în 



FIGURA 9.16 — Frecvenţa cardiacă şi durata revenirii acesteia 
la sportivi în timpul şi după un efort standard: 1) - prima etapă 
din cadrul perioadei pregătitoare; 2-a doua etapă din cadrul 
perioadei pregătitoare; 3 - perioada competiţională 

TABELUL 9.1 — Reacţia sistemelor 
funcţionale ale organismului cicliştilor, 
la începutul şi la sfârşitul cursei 

(Mihailov, 1971) 


diferite stări funcţionale conduce la reacţii diferite 
din partea sistemelor funcţionale a le organismului. 
Drept exemplu pot servi rezultatele cercetărilor 
obţinuteîn cadrul modelării condiţiilorcurselorde 
urmărire pe echipe pe pista de viteză: efectuarea 
unei activităţi egală ca putere şi ca durată, în 
condiţii de oboseală conduce la creşterea bruscă 
a reacţiilor în activitatea sistemelor funcţionale 
(tabel 9.1). 

Trebuie să fie controlată deosebit de 
strict starea funcţională a sportivilor, în cadrul 
planificării activităţii, care este orientată spre 
creşterea capacităţilor de viteză şi de coordonare. 
Activitatea direcţionată spre creşterea acestor 
calităţi trebuie efectuată numai după refacerea 
completă a posibilităţilor funcţionale ale 
organismului, care determină nivelul manifestării 
acestor calităţi. în cazul în care eforturile pentru 
viteză sau eforturile direcţionate spre creşterea 
capacităţilor de coordonare sunt efectuate la 
posibilităţi funcţionale scăzute, în raport cu 
manifestarea maximală a acestor calităţi, nu se 
va produce adaptarea eficientă. Mai mult, se pot 
forma nişte stereotipuri motorii, relativ rigide, 


care limitează creşterea capacităţilor de viteză şi 
de coordonare (Platonov, 1984). 

Eforturile caracteristice sportului modern 
conduc la rezultate sportive extrem de ridicate, 
la o adaptare de lungă durată, care se desfăşoară 
rapid şi care atinge valori greu de prognozat. 
Din păcate, aceste eforturi reprezintă deseori 
şi cauza inhibării posibilităţilor de adaptare, 
întreruperii creşterii rezultatelor, scurtării duratei 
de participare a sportivului la nivelul celor mai 
înalte performanţe, apariţiei unor modificări 
prepatologice şi patologice în organism (fîg. 9.17). 
O adaptare eficientă a organismului sportivilor 
la eforturi se observă în a doua şi în prima parte 
a zonei a treia de interacţiune a stimulului şi 
reacţiei organismului. La graniţa dintre zonele 
a treia şi a patra încetineşte creşterea funcţiilor, 
cu conectarea mecanismelor compensatorii de 
apărare.Trecerea în cea de-a patra zonă conduce 
la scăderea legică a posibilităţilor funcţionale 
ale sportivilor şi la apariţia sindromului de 
supraantrenament (Şirkoveţ, Şustin, 1999). 

La începutul unui antrenament direcţionat 
către un scop, procesul de adaptare se produce 



FIGURA 9.17 — Schema dinamicii 
interacţiunii eforturilor de antrenament 
şi potenţialului funcţional al organismului 
sportivilor în diferite zone (Şircoveţ, Şustin, 
1999) 

în mod intens. în continuare, pe măsura creşterii 
nivelului de dezvoltare a calităţilor motrice şi a 
posibilităţilordiferitelororganeşi sisteme, ritm urile 
de formare a reacţiilor de adaptare de lungă 
durată încetinesc substanţial. Această legitate se 
manifestă în anumite etape de pregătire, în cadrul 
unui macrociclu de antrenament şi pe parcursul 
pregătirii multianuale. 

Extinderea zonei rezervei funcţionale a 
organelor şi sistemelor organismului la sportivii de 
performanţă şi antrenaţi este legată de reducerea 
zonei care stimulează adaptarea în continuare: 
cu cât este mai înaltă performanţa sportivului, cu 
atât este mai îngustă gama activităţii funcţionale, 
care este capabilă să stimuleze desfăşurarea în 
continuare a proceselor de adaptare (fig. 9.18). 

în etapele timpurii din cadrul pregătirii 
multianuale - pregătirea iniţială, pregătirea 
prealabilă de bază - trebuie să fie folosite pe scară 
cât mai largă mijloacele care se află în jumătatea 
inferioară a zonei care stimulează adaptarea 
de lungă durată. Aceasta reprezintă garanţia 
extinderii acestei zone în etapele ulterioare. 
Folosirea pe scară largă în etapele timpurii din 
cadrul pregătirii multianuale, a mijloacelor care 
se găsesc în jumătatea de sus a zonei poate să o 
reducă brusc în etapele ulterioare şi în felul acesta 
să reducă la minimum arsenalul de metode şi 
de mijloace capabile să stimuleze adaptarea de 
lungă durată în etapele de încheiere cele mai 
importante din cadrul pregătirii multianuale. 

Reacţiile organismului sportivului la 
eforturile competiţionale 

Activitatea competiţională modernă a sportivilor 
de înaltă performanţă este deosebit de intensă; 



o b c 


FIGURA 9.18 — Corelaţia dintre zona rezervelor funcţionale 
(1) şi zona care stimulează adaptarea în continuare (2): a 
— la persoanele ce nu practică sportul; b — la sportivi de 
performanţă medie; c — la sportivi de clasă mondială (Platonov, 
1997) 


de exemplu, alergătorii pe distanţe medii iau 
startul pe parcursul unui an de până la 50- 
60 ori, înotătorii - de 120-140 ori, cicliştii de 
velodrom - 160 ori şi mai mult, la cicliştii pe 
şosea sunt planificate în decursul unui an până la 
100-150 zile de competiţii şi peste etc. Volumul 
atât de mare de activitate competiţională 
este determinat nu numai de necesitatea unei 
participări cu succes la diferite competiţii, dar şi 
de folosirea acestora ca cel mai puternic mijloc 
de stimulare a reacţiilor de adaptare şi a pregătirii 
integrale, care permite să se reunească întregul 
complex de premise tehnico-tactice, funcţionale, 
fizice şi psihice, de calităţi şi capacităţi într-un 
sistem unitar, orientat spre atingerea rezultatului 
planificat. Chiar şi la o planificare optimă a 
eforturilor de antrenament, care le modelează pe 
cele competiţionale, şi în absenţa unei motivaţii 
corespunzătoare a sportivului pentru efectuarea 
eficientă a acestora, nivelul activităţii funcţionale 
a organelor efectoare şi de reglare este mult mai 
scăzut decât în competiţii. Numai în procesul 
competiţional sportivul poate să ajungă la nivelul 
manifestărilor funcţionale maxime şi să efectueze 
o asemenea activitate, pe care nu o poate face în 
timpul lecţiilor de antrenament. 

Drept exemplu vom prezenta datele obţinute 
pentru sportivii de înaltă performanţă în timpul 
efectuării unui efort făcut o singură dată (fig. 9.19, 
fig. 9.20). 

Crearea unui microclimat de competiţie 
în timpul efectuării complexului de exerciţii de 
antrenament şi a programelor lecţiilor facilitează 
creşterea capacităţii funcţionale a sportivilor şi o 
mai mare mobilizare a rezervelor funcţionale ale 
organismului acestora. Despre aceasta ne stau 



FIGURA 9.19 — Reacţia organismului unui luptător de stil 
liber de înaltă performanţă la efortul dintr-un test specific: 
1) - aruncarea unui manechin pe parcursul a trei minute cu o 
intensitate maxim accesibilă; 2) Lupta de control; 3) Lupta la 
competiţii importante; a — frecvenţa cardiacă; b — lactat 

TABELUL 9.2 — Capacitatea funcţională a sportivilor şi 
reacţia sistemelor funcţionale ale organismului 


Condiţiile de 
efectuarea 
activităţii 

Indicator 

Numărul de 
repetări în 
lOmin 

Rezistenţa de 
forţă, unităţi 
convenţionale 

Frecvenţa 
contracţiilor 
inimii (date medii), 
bătăi*min~’ 

Datoria de 
oxigen 


Individuală 430 12 900 182 7,5 

Colectivă 495 14 850 190 9,0 


mărturie datele care reflectă nivelul capacităţii 
funcţionale a sportivilor de înaltă clasă, în cadrul 
parcurgerii distanţelor competiţionale, în condiţii 
de antrenament şi de competiţie de niveluri 
diferite (fig. 9.21), cât şi în cadrul efectuării unor 
exerciţii de forţă, direcţionate spre dezvoltarea 
rezistenţei de forţă, în cadrul efectuării de zece ori 
a activităţii de forţă pe aparatul de antrenament 
pentru muşchii centurii scapulare, pe parcursul 
unui minut, cu încărcătura de 60 % din cea maxim 
accesibilă şi cu pauze de 20 secunde (tabel 9.2). 

Şi alte cercetări au demonstrat faptul că 
folosirea completă a rezervelor funcţionale 
ale organismului este facilitată de condiţiile 
competiţiomale, în comparaţie cu condiţiile de 
antrenament. De exemplu, cursele de control la 
distanţe de 300 şi 600 m conduc la o acumulare 
semnificativ mai mică de lactat, în comparaţie cu 
modificările observate la parcurgerea aceleiaşi 
distanţe, în condiţii de competiţie. După cum se 
vede din fig. 9.22, valoarea maximă a lactatului 
în condiţii de competiţie oscilează în limitele 20- 
24 rrmnoM- 1 , valorile pH-lui scad sub 6,9 unităţi 
convenţionale. în condiţiile probelor de control la 
alergări, valorile maximale de lactat nu depăşesc 
18 mmoM- 1 , iar pH-ul nu scade sub 7,0 unităţi 



FIGURA 9.20 — Reacţia organismului unui ciclist de înaltă 
performanţă (cursă individuală de urmărire pe velodrom) la 
efort: 1) - cicloergometrică în trepte; 2) Competiţii de control; 3) 
Competiţiile importante dintr-un sezon; a — frecvenţa cardiacă; 
6 — lactat 



FIGURA 9.21 — Viteza de înot la distanţele competiţionale, la 
înotători de înaltă performanţă, în condiţii de antrenament 
şi de competiţii de diferite niveluri: A) - antrenament, B) 
- competiţii de control, C - competiţii de selecţie, 1 - craul 
(n=6); 2 - bras (n=5) 



FIGURA 9.22 — Dependenţa dintre valorile pH-ului şi 
lactatului din sânge în timpul curselor de control (1) pe 300 şi 
600 m şi la competiţii (2) (Hollmann, Hettinger, 1980) 

convenţionale. 

Eforturile de competiţie la alegările de tip 
maraton, în ciclism (pe şosea) sunt în măsură 
să conducă la dereglări patologice însemnate 
în muşchii care suportă efortul principal, fapt 
ce nu se observă în procesul de antrenament. 
De exemplu, după competiţiile pentru curse de 
maraton, în muşchiul triceps sural al sportivilor, 
sunt identificate leziuni ale aparatului de 
contracţie (leziunile discurilor Z, liza miofibrilelor, 
apariţia contracturilor), a mitocondriilor (umflare, 
incluziuni cristaline), sunt observate ruperi ale 
sarcolemei, necroza celulelor, inflamaţii şi altele. 
Simptomele traumatice indicate dispar nu mai 
devreme de zece zile de la competiţii (Hoppeler, 
1986). 

Cercetările au demonstrat că în cadrul unei 
testări repetate, în condiţii obişnuite, oscilaţiile 
forţei la măsurători repetate nu depăşesc de obicei 
3-4 %. Dacă măsurătorile repetate se efectuează 
în condiţii competiţionale sau în condiţiile unei 
motivaţii corespunzătoare, creşterea forţei poate 
să reprezinte 10-15 % (Hollmann, Hettinger, 

1980), în unele cazuri - 20 % şi mai mult. 

Aceste date necesită modificarea unor idei 
încă răspândite cu privire la competiţii ca o simplă 
valorificare a tot ce a fost acumulat în procesul 
de antrenament. Caracterul eronat al acestor idei 
este evident, întrucât sportivii demonstrează 
cele mai înalte rezultate în cadrul principalelor 
competiţii. Mai mult, cu cât este mai înalt nivelul 
competiţiei, concurenţa la acestea, atenţia faţă 
de competiţie din partea fanilor, a presei, cu atât 
mai ridicate sunt rezultatele sportive. Aceasta, 
fără să se ţină seama că, în condiţiile competiţiilor 
de control, pot fi evitaţi mulţi factori care par a 
crea obstacole pentru o activitate competiţională 
eficientă. însă în competiţiile secundare lipseşte 
unul din factorii hotărâtori, care determină nivelul 
rezultatelor în sportul de înaltă performanţă 
- mobilizarea maximă a posibilităţilor psihice. 
Este binecunoscut faptul că rezultatele oricărei 
activităţi a unui sportiv, în special a celei 
legate de situaţii extreme, depind nu numai 
de perfecţiunea deprinderilor şi abilităţilor lui, 
de nivelul dezvoltării calităţilor motrice, ci şi 
de caracterul acestuia, de forţa năzuinţelor, de 
hotărârea acţiunilor, de mobilizarea voinţei. Mai 
mult, cu cât este mai înaltă clasa sportivului, cu 
atât posibilităţile psihice ale acestuia joacă un rol 
mai mare pentru obţinerea de rezultate sportive 
înalte, care sunt în măsură să exercite o influenţă 
semnificativă asupra nivelului manifestărilor 
funcţionale (Tzen, Pahomov, 1985). 


Oboseala şi refacerea în cazul unei 
activităţi musculare intense 

Oboseala trebuie analizată ca un proces complex, 
care afectează toate nivelurile funcţionării 
organismului (molecular, subcelular, celular, 
organic, sistemic şi la nivelul întregului organism 
ca un tot unitar) şi care se manifestă în totalitatea 
modificărilor legate de modificările homeostaziei, 
ale sistemelor de reglare, vegetative şi efectoare, 
de dezvoltare a senzaţiei subiective de oboseală, 
de scădere temporară a capacităţii funcţionale. 

Oboseala — reprezintă un tip special de 
stare funcţională a omului, care apare temporar 
sub influenţa unei activităţi intense sau de lungă 
durată şi care conduce la scăderea eficienţei 
acesteia. Oboseala se manifestă prin scăderea 
forţei şi a rezistenţei muşchilor, prin înrăutăţirea 
coordonării mişcărilor, prin creşterea consumurilor 
de energie în timpul efectuării uneia şi aceleiaşi 
activităţi, prin încetinirea reacţiilor şi a vitezei 
de prelucrare a informaţiei, prin îngreunarea 
procesului de concentrare şi de comutare a 
atenţiei şi prin alte fenomene. Oboseala poate 
avea caracter acut şi cronic. Oboseala acută 
reprezintă urmarea unui efort după un anumit 
exerciţiu de antrenament sau competiţional, după 
o serie de exerciţii sau programe din cadrul unei 
singure lecţii. Oboseala cronică apare ca urmare 
a eforturilor unor serii de lecţii sau microcicluri, 
ale căror programe se efectuează în asociere cu o 
refacere insuficientă după eforturile precedente. 
Oboseala cronică,cu excepţia unoranumitecazuri, 
reprezintă rezultatul unor eforturi peste limită şi 
al organizării neraţionale a antrenamentului. 

în cadrul analizei oboselii în sport, sunt 
utilizate pe scară largă noţiuni precum caracterul 
obositor al efortului, fatigabilitatea, starea de 
oboseală, supraoboseala. 

Caracterul obositor al efortului — 
reprezintă o proprietate obiectivă a activităţii de a 
produce oboseala. Caracterul obositor al oricărui 
tip de activitate este determinat, pe de o parte, de 
mărimea efortului asupra organismului, iar pe de 
altă parte, de gradul de pregătire fizică şi psihică a 
omului, pentru anumite tipuri de activitate. 

Fatigabilitatea — reprezintă o caracteristică 
a organismului uman luat ca întreg, a 
anumitor părţi sau sisteme ale acestuia, de 
a fi predispus oboselii. Realizarea concretă a 
acestei caracteristici, adică profunzimea oboselii 
dezvoltate la unul şi acelaşi efort depinde de 
gradul de adaptare a omului la un anumit tip de 
activitate şi de gradul de antrenament al acestuia, 
de starea fizică şi psihică, de nivelul motivaţiei şi 

de tensiunea neuroemoţională. 

Starea de oboseală — reprezintă starea 
întregului organism sau a unor anumite părţi 
ale acestuia, care corespunde unui anumit grad 
de oboseală. Gradaţia treptelor de oboseală a 
omului se apreciază după senzaţiile subiective, 
starea diferitelor funcţii psihofiziologice, după 
modificarea eficienţei activităţii. 

Supraoboseala — reprezintă totalitatea 
dereglărilor funcţionale stabile ale organismul 
uman care apar ca urmare a unei oboseli excesive 
ce se repetă de mai multe ori, nu dispar în timpul 
odihnei şi sunt nefavorabile pentru sănătate. 
Supraoboseala de lungă durată reprezintă una 
dintre cauzele dezvoltării supraîncordării şi a 
diferitelor tipuri de îmbolnăviri. Trebuie delimitat 
conţinutul noţiunilor de oboseală şi senzaţie 
subiectivă de oboseală. 

Oboseala reprezintă un proces obiectiv care 
apare ca urmare a unei activităţi intense şi de 
lungă durată, iar senzaţia subiectivă de oboseală 
reprezintă o percepţie subiectivă şi reflectarea 
acestui proces care apără organismul, de o 
epuizare excesivă. 

Formele acute şi cronice ale oboselii pot fi 
determinate de cele mai diverse cauze, care pot 


Fiziologice 

Dereglarea funcţiei sistemului nervos central şi a procesului de 
transmitere a impulsului nervos în muşchi, aprovizionarea 
insuficientă cu energie a creierului, puterea, capacitatea şi 
eficienţa scăzute ale sistemului de aprovizionare cu energie a 
muşchilor etc., dereglarea circulaţiei sanguine periferice şi altele. 


fi reduse la cinci grupe principale - fiziologice, 
psihologice, medicale, tehnico-materiale şi 
pedagogico-sportive (fig. 9.23). în prezentul 
capitol vom analiza în principal cauzele cu 
caracter fiziologic, care pot conduce la oboseală, 
întrucât tocmai cunoştinţele din acest domeniu, 
în mare măsură, determină o organizare raţională 
a pregătirii sportivilor. 

Refacerea — reprezintă procesul care se 
desfăşoară ca reacţie la oboseală şi este orientat 
spre refacerea homeostaziei dereglate şi a 
capacităţii funcţionale. Refacerea după eforturi 
fizice înseamnă nu numai revenirea funcţiilor 
organismului la nivelul iniţial sau apropiat de 
acesta. Dacă, după o activitate de antrenament, 
starea funcţională a organismului sportivilor ar 
reveni la nivelul iniţial, ar dispărea posibilitatea 
perfecţionării acestuia, prin intermediul unui 
antrenament concentrat spre un anumit obiectiv. 

Atingerea stării de antrenament a sportivului 
reprezintă rezultatul faptului că reacţiile care se 
remarcă în organism după anumite eforturi de 
antrenament, nu sunt înlăturate în totalitate, ci se 
păstrează şi se fixează. Efectuarea unei activităţi 
musculare încordate este legată de consumul 
potenţialului funcţiilor şi de oboseala care se 


Psihologice 

Neîncrederea, scăderea capacităţii funcţionale şi a 
rezultatelor sportive, receptivitatea scăzută, lipsa de 
atenţie, caracterul activ scăzut, microclimat psihologic 
nefavorabil în grup etc. 


Medicale 

Supraoboseala, supraantrenament, traumatisme cronice, 
prezenţa unor focare ascunse de infecţie, scăderea 
imunităţii şi altele. 


\ 




Tehnico-materiale 

îmbrăcămintea, încălţămintea, inventarul sportiv de o calitate 
necorespunzătoare, starea nesatisfăcătoare a infrastructurii 
sportive, clima şi condiţiile atmosferice nefavorabile (căldura, 
frigul, umiditatea crescută etc.), hrana necorespunzătoare, 
absenţa mijloacelor de refacere şi altele. 


OBOSEALA 



FIGURA 9.23 — 

Cauzele care stimulează 
apariţia oboselii în 
sistemul de pregătire şi în 
activitatea competiţională 
a sportivilor 

dezvoltă, de refacerea până la nivelul de prestart, 
în unele cazuri cu suprarefacere şi stabilizarea 
ulterioară la nivelul iniţial sau apropiat de 
acesta. Prezenţa acestor etape determină şi 
oscilaţiile capacităţii funcţionale ale sportivului. 
Se distinge faza de scădere a capacităţii 
funcţionale, refacerea acesteia, supra reface rea 
(supracompensarea) şi stabilizarea (fig. 9.24). 
în faza de refacere se produce normalizarea 
funcţiilor - refacerea homeostaziei, completarea 
rezervelor energetice, în faza de suprarefacere se 
produce supracompensara resurselor energetice, 
destabilizarea - reconstrucţia structurilor celulare 
şi a sistemelor enzimatice. 

Modificările din sistemele funcţionale ale 
organismului unui sportiv, care apar în perioada 
de refacere servesc ca bază pentru creşterea stării 
de antrenament.Ţinând cont de aceasta, la analiza 
perioadei post-efort, trebuie delimitate două faze: 
1) faza funcţiilor somatice şi vegetative modificate 
sub influenţa activităţii musculare (perioada 
timpurie de refacere), calculată în minute şi în 
ore, la baza căreia stă refacerea homeostaziei 
organismului; 2) faza constructivă (perioada 
refacerii întârziate) în care au loc, în organe şi 
ţesuturi, modificări funcţionale şi structurale, ca 
urmare a însumării reacţiilor de urmă la eforturi. 

Analizând procesele de refacere, care se 
desfăşoară în organism ca răspuns la efectuarea 
unei activităţi intense sau de lungă durată, nu 
trebuie să omitem noţiunea de refacere curentă, 
pe parcursul efectuării activităţii, care constă 
în menţinerea stării de echilibru şi a valorilor 
homeostaziei, care se modifică în procesul 
activităţii musculare. Locul central printre aceste 
procese este ocupat de transformările metabolice, 
orientate spre menţinerea unei concentraţii 



FIGURA 9.24 — Schema privind procesul de oboseală şi de 
refacere la o activitate musculară care conduce la epuizarea 
rezervelor de glicogen din muşchi: 1 - oboseala; 2 - refacerea; 
3 - suprarefacerea (supracompensarea); 4 - stabilizarea 


necesare a ATP în muşchii activi. 

Referitor la o activitate musculară intensă 
este oportun să deosebim oboseala evidentă 
de oboseala ascunsă. Oboseala evidentă este 
cea care se manifestă prin scăderea capacităţii 
funcţionale şi prin refuzul de a efectua o 
activitate în regimul stabilit, ca urmare a unor 
devieri necompensate în activitatea sistemelor 
regulatoare şi efectoare. Oboseala ascunsă 
(compensată) este cea caracterizată prin 
scăderea rezervelor substraturilor energetice, 
acumularea în muşchi şi în sânge de produse 
ale metabolismului intermediar, scăderea 
economicităţii activităţii, modificări semnificative 
ale structurii mişcărilor, dar care însă nu este 
asociată cu scăderea capacităţii funcţionale, ca 
urmarea utilizării mecanismelor compensatorii. 

Diagnosticarea oboselii este foarte 
importantă pentru o planificare raţională a 
diferitelor unităţi structurale ale procesului de 
antrenament. Dacă definirea oboselii evidente 
nu prezintă, practic, nici o dificultate, având în 
vedere criteriul clar şi obiectiv al manifestării 
acesteia, care este reprezentat de capacitatea 
funcţională, atunci evaluarea oboselii ascunse 
este mult mai complexă. Menţinerea unui nivel 
stabil al capacităţii funcţionale la sportivii de 
înaltă performanţă în timpul efectuării unei 
activităţi de intensitate diferită, de la început, 
practic, se realizează în cadrul modificării continue 
a principalilor indicatori funcţionali (fig. 9.25). 
Este destul de complicat să se stabilească în ce 
etapă a activităţii modificările compensatorii sunt 
legate de formarea oboselii ascunse, cu atât mai 
mult cu cât timpul apariţiei acesteia şi caracterul 
desfăşurării ei depind de posibilităţile individuale 
ale sportivilor, de gradul de antrenare a acestora, 



FIGURA 9.25 — Modificarea indicatorilor circulaţiei sanguine 
la sportivii de înaltă performanţă la o activitate musculară 
de intensitate moderată: 1 - frecvenţa cardiacă; 2 - debitul 
cardiac; 3 - volumul sistolic (Monogarov, 1986) 

de caracterul eforturilor şi altele. 

Primele semne ale oboselii ascunse, legate de 
scăderea economicităţii activităţii, de înrăutăţirea 
coordonării intramusculare şi intermusculare, 
de modificări semnificative în structura de 
coordonare a mişcărilor, apar cel mai des după 
efectuarea a 70-75 % din volumul de activitate, 
care conduce la o oboseală evidentă. Treptat, 
aceste modificări se amplifică în direcţia epuizării 
tot mai profunde a rezervelor funcţionale şi ating 
valori maximale accesibile pentru un anumit tip 
de activitate în perioada de trecere de la oboseala 
ascunsă la cea evidentă, adică în momentul 
unei scăderi vizibile a capacităţii funcţionale a 
sportivului. 

Principalul indicator care atestă apariţia 
oboselii ascunse şi adâncirea acesteia la o 
capacitate de lucru stabilă a sportivului, îl 
reprezintă consumurile de energie pe o unitate 
de activitate mecanică. Tocmai creşterea 
semnificativă a consumurilor de energie, în 
raport cu indicatorii stării stabile atestă folosirea 
mecanismelor compensatorii de menţinere 
a capacităţii funcţionale şi instalarea oboselii 
ascunse. 

Cercetările efectuate de către V.D. 
Monogarov (1986, 1994) au demonstrat faptul 
că la o activitate musculară uniformă, cu caracter 
ciclic, de o intensitate mare şi submaximală, 
semnele subiective şi obiective ale oboselii 
încep să se manifeste după un interval de timp 
egal cu 65-75 % din durata totală a activităţii, 
efectuată până la refuzul forţat, adică până la 
apariţia oboselii evidente. în acest timp, începe 
să se dezvolte oboseala ascunsă - procesul de 
acumulare a alterărilor funcţionale în mediul 
intern al organismului şi procesul de modificare a 
reglării funcţiilor acestuia, care se dezvoltă cu mult 
timp înainte de scăderea capacităţii funcţionale. 
Oboseala ascunsă este însoţită de senzaţii 
subiective de oboseală într-o creştere continuă. 
Nivelul ridicat al pregătirii şi al stabilităţii psihice 
al sportivilor de înaltă performanţă şi schemele 
tehnico-tactice raţionale alese de către aceştia 
conduc la faptul că la capătul distanţelor, viteza la 
aceştia nu numai că nu scade, ci adesea depăşeşte 
viteza medie pe distanţa respectivă. însă 
scăderea substanţială a economicităţii funcţiilor, 
mobilizarea mecanismelor compensatorii şi 
senzaţia de oboseală în continuă creştere, care 
atinge un nivel extrem de chinuitor, încep să 
se dezvolte după parcurgerea a 75-80 % din 
distanţă. 

Antrenamentul în starea de oboseală 
compensată este foarte eficient pentru crearea 


condiţiilor specifice, adecvate pentru activitatea 
unui sportiv în competiţii, când acesta, învingând 
oboseala, tinde să atingă un rezultat sportiv 
performant, iar activitatea intensă, în condiţiile 
de competiţie, legată de compensarea oboselii 
pe ultima treime a distanţei trebuie văzută ca o 
acţiune foarte eficientă, orientată către lărgirea 
posibilităţilor funcţionale ale organismului 
sportivului. 

Rezultatele cercetărilor ştiinţifice şi 
experienţa din activitatea competiţională a unor 
sportivi remarcabili ne demonstrează în mod 
convingător că activitatea efectuată în condiţii de 
oboseală compensată şi care este orientată spre 
perfecţionarea echilibrată a unor componente 
de ordin tehnico-tactic funcţional şi psihologic 
reprezintă un mijloc eficient pentru asigurarea 
unui nivel ridicat al capacităţii funcţionale, în 
condiţiile oboselii care se instalează şi ale unei 
senzaţii subiective, marcată. 

în sistemul modern de antrenament al 
sportivilor, oboseala joacă, în principal, un rol 
pozitiv, întrucât dezvoltarea şi compensarea 
acesteia reprezintă condiţii necesare pentru 
creşterea posibilităţilor funcţionale ale 
organismului, un fel de sindrom de stres, care 
trebuie să fie aplicat pe scară largă în diferite 
ramuri sportive, pentru a stimula modificările 
de adaptare în organismul sportivului (Sologub, 
1993; Kellmann, 2002). 

înţelegerea mecanismelor de bază ale 
asigurării capacităţii funcţionale în cadrul 
efectuării unei activităţi cu caracter şi durată 
diferite, a particularităţilor de dezvoltare a 
oboselii, permite ca în cadrul planificării unor 
complexe de exerciţii şi programe din lecţiile de 
antrenament să se modeleze întregul spectru 
de stări funcţionale şi de reacţii compensatorii, 
caracteristice pentru activitatea competiţională a 
sportivului. 

Nu mai puţin semnificativă pentru 
planificarea raţională a regimului de lucru şi de 
odihnă în sistemul de pregătire a sportivilor este 
cunoaşterea legităţilor cu privire la reacţiile de 
refacere, după eforturile de antrenament şi cele 
competiţionale. 

în legătură cu aceasta, în primul rând trebuie 
să se evidenţieze caracterul specific al reacţiilor 
de refacere, legătura reciprocă strânsă dintre 
caracterul şi durata atât a perioadei timpurii, 
cât şi a celei întârziate de refacere, cu orientarea 
şi cu valoarea eforturilor de antrenament şi 
de competiţie, profunzimea, localizarea şi 
mecanismele oboselii în dezvoltare. 

Nu mai puţin important pentru teoria şi 

TABELUL 9.3 —Timpul necesar pentru finalizarea refacerii 
diferitelor procese biochimice în perioada de odihnă, după o 
activitate musculară intensă (N. Volkov şi alţii, 2000) _ 


Proces 

Intervalul de 
timp pentru 
refacere 

Refacerea rezervelor de 0 2 în organism 

10-15s 

Refacerea rezervelor alactice anaerobe din 

2-5 s 

muşchi 


Plata datoriei alactice de 0 2 

3-5 min 

înlăturarea lactatului 

0,5-1,5 h 

Plata datoriei lactice de 0 2 

0,5-1,5 h 

Resinteza rezervelor de glicogen în muşchi şi ficat 

12-48 h 

Sinteza proteinelor enzimatice şi structurale 

12-72h 


practica pregătirii sportive este caracterul fazic 
al reacţiilor de refacere, care, de obicei, este legat 
de indicatorii capacităţii funcţionale. însă aici 
trebuie să se ţină cont de cea mai strânsă legătură 
reciprocă dintre capacitatea funcţională cu cele 
mai importante caracteristici ale stării sistemului 
funcţional asigurător (Anohin, 1975), în întreaga 
interacţiune a proceselor ce au loc în acesta. 

Caracterul pronunţat, durata fazelor de 
oscilaţie a capacităţii funcţionale, a reacţiilor 
fiziologice biochimice şi psihice se află într-o 
strânsă legătură reciprocă cu orientarea şi cu 
valorile eforturilor, performanţa, gradul de 
pregătire şi starea sportivului, vârsta acestuia şi 
altele. 

Una dintre cele mai importante caracteristici 
ale desfăşurării proceselor de refacere după 
eforturi de antrenament şi competiţionale o 
reprezintă caracterul nesimultan (heterocronic) 
de refacere a diferiţilor indicatori la nivelul iniţial. 
De exemplu, după efectuarea unor exerciţii de 
antrenament de 30 secunde, cu o intensitate de 
95 %, refacerea capacităţii funcţionale se produce, 
de obicei, după 90-120 s. Anumiţi indicatori ai 
sistemului nervos vegetativ revin la nivelul de 
prestart după 30-60 s, refacerea altora poate să 
dureze până la 3-4 min şi mai mult. Acelaşi lucru se 
poate spune şi cu referire la procesele de refacere 
după efectuarea unor programe de antrenament, 
după participarea la competiţii. Astfel, refacerea 
unor indicatori de bază ai sistemului de transport 
al oxigenului se produce mai devreme decât 
revenirea la nivelul iniţial a rezervelor de glicogen 
din muşchi. Participarea la competiţii importante, 
care este asociată cu o mare solicitare psihică, 
conduce adesea la faptul că cea mai lungă durată 
este refacerea funcţiilor psihice ale sportivului. 

Cercetările proceselor biochimice în 
perioada de odihnă, după o activitate musculară 
(Henriksson, 1992; Volkov şi alţii, 2000; Mohan şi 


alţii, 2001) au permis să se stabilească faptul că 
cel mai rapid se refac rezervele de oxigen şi de 
fosfocreatină din muşchii activi, apoi rezervele 
intramusculare de glicogen şi cele de glicogen 
hepatic şi doarîn ultimul rând, structurile proteice 
enzimatice (tabel 9.3). 

Caracterul heterocronic al proceselor de 
refacere este determinat în primul rând de 
direcţionarea efortului de antrenament. în 
condiţii similare, tocmai orientarea efortului 
care determină măsura participării la activitatea 
efectuată de diferite organe şi funcţii indică gradul 
de inhibare a acestora şi durata de refacere. Acest 
fapt destul de evident se manifestă deja la nivelul 
grupelor de muşchi, al căror grad de oboseală 
şi durată de refacere se află într-o dependenţă 
directă de gradul de activitate, în cadrul efectuării 
unei activităţi de antrenament sau competiţionale 
(fig. 9.26). 



performanţă, după cursă (Toyooka, 1989) 

După un efort singular, cu caracter aerob, 
glicogenul din muşchi se reface destul de repede: 
după 12 h - până la 67 %, după 24 h - de obicei 
până la nivelul iniţial (McDougall şi alţii, 1977). 
Dacă se folosesc eforturi cu caracter aerob, unul 
după altul, cu pauze care nu asigură o refacere 
completă, atunci cantitatea de glicogen din 
ţesutul muscular scade, practic, până la zero. 
Câteva eforturi maxime repetate, chiar şi în 
condiţiile unei diete complete de carbohidraţi, 
sunt în măsură să prelungească perioada de 
refacere până la 3-4 zile şi peste (Platonov, 1988; 
Hultman, Greenhaff, 1992). 

în perioada de refacere, după o activitate 
musculară intensă, frecvenţa cardiacă scade 
brusc pe parcursul primelor 10-15 secunde, după 
terminarea activităţii. Această scădere rapidă 
trebuie legată de micşorarea bruscă a stimulării 
corticale şi proprioceptive. în continuare, 
frecvenţa cardiacă scade mult mai lent, ceea 
ce este determinat de scăderea impulsurilor 
periferice, ca urmare a eliminării din ţesuturi a 
produselor de descompunere. 

Scăderea bruscă a frecvenţei cardiace 
imediat după eforturi se asociază cu scăderea 
volumului sistolic. împreună cu aceasta, imediat 
după eforturi, legat de acumularea de lactat, are 
loc menţinerea unor valori ridicate de consum 
de oxigen, uneori acestea depăşind pe cele 
observate în timpul activităţii. Toate acestea sunt 
legate de o nevoie de oxigen crescută a ţesuturilor 
pentru refacerea cantităţii de fosfaţi şi eliminarea 
lactatului, de nivelul crescut al catecolaminelor şi 
al temperaturii corpului, de condiţii bune pentru 
circulaţia periferică, având în vedere relaxarea 
muşchilor. Pe măsura înlăturării efectelor, 
determinate de activitate, procesele de refacere 
îşi reduc ritmul. în general, la eforturi cu orientare, 
mărime şi durată diferite, pe parcursul primei 
treimi a perioadei de refacere, au loc aproximativ 
55-65 %, în cea de-a doua - 25-35 %, iar în a treia 
5-15 % dintre reacţiile de refacere. 

Capacitatea funcţională în cazul 
unei activităţi de lungă durată, 
oboseala şi refacerea în cazul unor 
eforturi de mărimi diferite 

începerea activităţii musculare este însoţită de 
activarea funcţiei organelor reglatoare şi a celor 
efectoare ale organismului (se produce procesul 
de adaptare la efort). Acesta este caracteristic 
oricărei activităţi musculare şi reprezintă o 
legitate biologică. Perioada de adaptare la efort 
este precedată de o perioadă premergătoare 


de excitaţie a sistemului nervos şi de activare a 
funcţiilor vegetative de reglare a organismului 
pentru efectuarea unei activităţi date. 

în perioada de adaptare la efort, se reglează 
stereotipul necesar mişcării: se îmbunătăţeşte 
coordonarea, scad consumurile de energie pe o 
unitate de lucru, respectiv creşte randamentul 
acesteia, se îmbunătăţeşte reglarea funcţiilor 
vegetative, procesul de activare a unor sisteme 
neproducându-se concomitent. Astfel, perioada 
de adaptare la efort a sistemului motor (în funcţie 
de intensitatea activităţii) oscilează de la 10 la 20 
s, până la 2-3 min. Adaptarea la efort a sistemului 
nervos vegetativ se produce mai încet - activarea 
maximă a activităţii sistemelor de circulaţie a 
sângelui şi a respiraţiei poate să se producă în 
decurs de 3-5 min, iar unii indicatori pot să atingă 
un nivel stabil mai repede, alţii mai încet (fig. 9.27). 

Activarea relativ lentă a posibilităţilor 
sistemului de transport al oxigenului, chiar şi în 
cazul efectuării unei activităţi care se află în zona 
de intensitate asigurată de sistemul aerob, în 
primele minute de activitate, de regulă, conduce 
la activarea glicolizei anaerobe şi la acumularea 
de lactat în sânge. După terminarea perioadei 
de adaptare la efort, produsele metabolismului 
intermediar sunt eliminate treptat şi sursele 
anaerobe de producere a energiei nu sunt 

FIGURA 9.27 — Dinamica adaptării organismului sportivului 
la efectuarea unei activităţi cu caracter aerob (Âstrand, 1992) 

utilizate. 

Perioada de adaptare la efort se află într-o 
dependenţă directă de intensitatea activităţii 
efectuate: cu cât aceasta este mai intensă, cu atât 
este mai lungă perioada de adaptare. Procesul 
de adaptare la efort se desfăşoară deosebit de 
favorabil dacă la încălzire se folosesc exerciţii care 
sunt efectuate în activitatea ulterioară. Această 
perioadă este de obicei mai scurtă la sportivii 
adaptaţi pentru această activitate, cât şi la sportivii 
de performanţă mai ridicată, care se disting prin 
nişte legături suficient de stabile şi în acelaşi 
timp labile, ale funcţiilor vegetative şi motorii. De 
exemplu, sportivii de înaltă performanţă, adaptat 
la exerciţiile folosite, ating nivelurile maxime 
ale V0 2 max deja după 60-90 s. Sportivilor cu 
performanţă mai scăzută nu le ajung pentru 
aceasta nici chiar 3-4 min. 

După terminarea perioadei de adaptare la 
efort, programul de antrenament se efectuează 
pe parcursul unei anumite perioade de timp, la 
un nivel relativ continuu al capacităţii funcţionale 
- într-o stare stabilă. în acest timp, se atinge o 
activitate armonizată a funcţiilor motorii şi celor 
vegetative. 

Starea capacităţii funcţionale stabile se 
dereglează ca urmare a instalării procesului de 
oboseală, care se caracterizează prin creşterea 
activităţii sistemelor funcţionale la un nivel 
relativ stabil, iar apoi, prin scăderea acesteia. 
Caracteristicile posibilităţilor funcţionale ale unui 


sportiv în diferite faze ale activităţii musculare cu 
caracter ciclic sunt prezentate în tabelul 9.4. 

Mărimea efortului depus în cadrul anumitor 
exerciţii şi serii de exerciţii, lecţii de antrenament, 
microcicluri, este determinată de gradul de 
oboseală, de caracterul pronunţat al variaţiei 
homeostaziei şi este oglindită în durata proceselor 
de refacere. După eforturi mici şi medii din cadrul 
lecţiilor de antrenament, procesul de refacere se 
desfăşoară pe parcursul a câtorva zeci de minute 
sau câtorva ore, eforturile mari pot determina o 
perioadă prelungită de refacere după activitate, 
care poate să ajungă la câteva zile. 

Mărimea eforturilor, conform datelor de 
desfăşurare a perioadei de refacere poate fi 
apreciată în mod obiectiv nu numai după diferiţi 
indicatori fiziologici şi biochimici, dar şi după 
unele caracteristici, relativ simple, însă suficient de 
obiective: coloraţia pielii, gradul de concentrare şi 
după starea generală a sportivului (tabel 9.5). 

în ceea ce priveşte procesul de pregătire a 
sportivilor de performanţă, prin cel mai ridicat 
efect de antrenament, se deosebesc lecţiile cu 
eforturi mari. Acest lucru este legat de faptul că 
în timpul efectuării unor astfel de lecţii, un sportiv 
efectuează un volum semnificativ de activităţi 
în condiţiile unei oboseli care progresează 
continuu în activitatea sistemelor funcţionale 
ale organismului, sisteme care suportă efortul 
principal în timpul efectuării unei activităţi 
concrete. 


TABELUL 9.4 — Modificarea posibilităţilor funcţionale ale sportivilor în activităţi musculare cu caracter ciclic (Danko, 1972) 


Perioada, faza 

Funcţia aparatului motor 

Reglarea sistemului nervos central 

Funcţiile somatice 

Funcţiile vegetative 

Adaptarea la efort 




Efortul iniţial 

Formarea stereotipului 
motor 

Excitaţia dominantă a unor centri motori 
şi inhibarea concomitentă a altora 

Amplificarea selectivă a unor funcţii şi 
inhibarea altora 

Mobilizarea funcţiilor Stabilizarea mişcărilor 

vegetative 

Capacitatea funcţională stabilă 

Reducerea inhibiţiei concomitente şi o 
conectare mai accentuată a sistemului 
hipofizar-suprarenal 

Amplificarea funcţiei hipofizei până la 
nivelul cerut 

Stabilizarea incompletă a 
funcţiilor vegetative 

Stabilitatea mişcărilor 

Excitaţia funcţională a sistemului nervos 
central 

Sunt posibile oscilaţii neînsemnate în 
stabilitate 

Stabilizarea completă a 
funcţiilor vegetative 

Oboseala 

Stabilitatea mişcărilor 

Păstrarea excitaţiei funcţionale 

Stabilizarea de durată a indicatorilor 
funcţiilor vegetative 

Ascunsă (suportată) 

Păstrarea eficienţei 
mişcărilor 

Amplificarea excitaţiei dominante (prin 
voinţă), apariţia inhibiţiei inductive 

Creşterea maximă a funcţiilor con¬ 
comitent cu scăderea randamentului 
acestora 

Oboseala evidentă (de 

îngreunarea sau 

Dezvoltarea pronunţată a inhibiţiei de 

Necoordonarea funcţiilor şi diminuarea 

neînvins) 

dereglarea biomecanicii 
mişcărilor 

protecţie 

posibilă a acestora 

TABELUL 9.5 — Simptomele oboselii după eforturi de valori diferite (Harre, 1982) 


Indicator 

Efort mediu 

Efort mare 

Efort excesiv (modificări directe) 

Perioada de refacere după un efort 
excesiv 

Coloraţia pielii 

înroşirea uşoară 

înroşirea puternică 

înroşirea foarte puternică 
sau paloarea excesivă 

Paloarea care se păstrează pe 
parcursul câtorva zile 

Mişcarea 

Execuţie corectă 

Creşterea erorilor, scăderea preci¬ 
ziei, apariţia neîncrederii 

Dereglarea puternică 
a coordonării, efectu¬ 
area lentă a mişcărilor, 
manifestarea pronunţată a 
greşelilor 

Dereglarea mişcărilor şi 
neputinţa de a efectua 
următoarea lecţie de antrena¬ 
ment 

Concentrarea 

Dispoziţia 

generală 

Normală, indicaţiile 
de corecţie sunt 
îndeplinite, atenţie 
totală la explicaţii 
şi la demonstrarea 
exerciţiilor 

Nici un fel de discon¬ 
fort, se execută toate 
sarcinile legate de 
efort 

Lipsa de atenţie în timpul 
explicaţiei, receptivitate scăzută în 
timpul lucrului pentru pregătirea 
tehnică şi tactică, capacitate 
scăzută pentru diferenţiere 

Slăbiciune în muşchi, respiraţia 
îngreunată semnificativ, 
creşterea gradului de neputinţă, 
scăderea pronunţată a capacităţii 
funcţionale 

Concentrarea semnificativ 
scăzută, nervozitate mare, 
distragerea mare, reacţia 
puternic încetinită 

Senzaţie de greutate de 
plumb în muşchi, ameţeală, 
greaţă 

Lipsa de atenţie, incapacitatea 
de corectare a mişcărilor 
după 24 sau 48 h de odihnă, 
incapacitatea de a se 
concentra în timpul unei 
activităţi intelectuale 

Mobili¬ 

Stabilă, dorinţa de a 

Activitate scăzută, tendinţa spre 

Dorinţa de repaus total şi de 

Lipsa de dorinţă de a se 

zare pentru 
performanţă 

continua antrenamen¬ 
tul 

pauze de mai lungă durată, 
reducerea gradului de mobilizare 
pentru continuarea activităţii 

încetarea activităţii 

antrena în ziua următoare, 
indiferenţa şi împotrivirea la 
cerinţele antrenorului 

Starea de spirit 

Ridicată, plină de 
bucurie, însufleţită 

„Obosit", dar binedispus dacă 
rezultatele antrenamentului 
corespund aşteptărilor, bucurie în 
legătură cu antrenamentul viitor 

Apariţia îndoielilor în 
legătură cu valoarea şi sen¬ 
sul antrenamentului, frica 
faţă de un antrenament nou 

Stare de depresie, îndoieli 
permanente în ceea 
ce priveşte valoarea 
antrenamentului şi căutarea 
motivelor pentru a absenta la 
antrenament 


Este probabil important de menţionat 
rolul lecţiilor cu eforturi mari, ca factor de 
intensificare a sintezei proteinelor, care asigură 
înlocuirea structurilor celulare epuizate şi 
creşterea suprafeţei de lucru a acestora, pentru 
îndeplinirea celor mai active funcţii în procesele 
de adaptare rapidă. Trebuie avut în vedere faptul 
că modificările care apar în timpul reacţiilor rapide 
de adaptare, în cazul unei activităţi în condiţii de 
oboseală latentă, reprezintă premise importante 
pentru dezvoltarea unei adaptări de lungă 
durată. în acest caz, în primul rând trebuie să fie 
supuse degradării, proteinele care au perioada de 
viaţă limitată şi care nu sunt în măsură să asigure 
îndeplinirea sigură a funcţiilor, în condiţii de 
intensitate. Degradarea accelerată a proteinelor 
îmbătrânite conduce la înlocuirea acestora cu 
unele noi şi prin aceasta, la creşterea fiabilităţii 
aparatului contracţii. 

Mai mult, aplicarea sistematică a unor eforturi 
de antrenament şi competiţionale mari asigură 
formarea unei dependenţe strânse între funcţiile 
structurilor corespunzătoare ale organismului şi 
aparatul genetic individual de adaptare rapidă şi 
de lungă durată. Ca urmare a aplicării unor astfel 


de eforturi se asigură o epuizare mai profundă 
a rezervelor funcţionale ale organismului 
sportivului, refacerea mult mai intensă şi 
echilibrată şi regenerarea structurilor consumate, 
formarea unui ritm eficient de interacţiune 
dintre procesele de epuizare, refacere, adaptare 
funcţională şi structurală. 

Oboseala şi refacerea în cazul 
unor eforturi cu orientare diferită 

Oboseala reprezintă un fenomen complex, 
determinat de o mulţime de procese diferite, 
specifice fiecărui tip de activitate motrică. 
Scoaterea în evidenţă a verigii, care joacă un rol 
hotărâtor în apariţia oboselii este îngreunată în 
mod special în activitatea reală de antrenament 
şi de competiţii, care se remarcă printr-o 
varietate deosebită a acţiunilor motrice, a 
proceselor de reglare şi asigurare a acestora, de 
caracterul complex de manifestare a diferitelor 
calităţi motrice. O dificultate semnificativă 
pentru stabilirea verigii specifice în care apare 
oboseala o reprezintă numărul mare de sisteme 
compensatorii, care sunt angrenate în cazul 

unei activităţi motrice de intensitate diferită. 
Pentru depăşirea oboselii, organismul utilizează 
angrenarea selectivă a diferitelor unităţi motorii, 
cât şi alternarea activităţii diferiţilor muşchi 
sinergici (Green, 1990), mobilizarea sistemelor 
tampon pentru neutralizarea acţiunii produselor 
de descompunere asupra fibrei musculare 
(De Vries, Housh, 1994), angrenarea prioritară 
a diferitelor surse de asigurare cu energie a 
activităţii (Wilmore, Costill, 2009). 

Oboseala motrică nu reprezintă un anumit 
complex de procese fiziologice, unitar, comun 
pentru diferite tipuri de activitate musculară. 
Există tipuri de activitate musculară care 
angrenează în grad diferit sistemele şi funcţiile 
organismului, însă există şi tipuri de oboseală, 
care într-o măsură mai mare sau mai mică se 
deosebesc după fenomenologie, localizare şi 
mecanism. 

în funcţie de condiţiile activităţii musculare şi 
de particularităţile individuale ale organismului, 
rolul de verigă conducătoare în apariţia oboselii 
îl poate lua asupra sa orice organ sau funcţie, 
ale căror posibilităţi la un moment dat devin 
neadecvate cerinţelor efortului. Cauza principală 
a oboselii poate deveni şi epuizarea resurselor 
energetice ale organismului şi scăderea activităţii 
enzimelor cheie, din cauza unei acţiuni inhibitoare 
a produselor metabolismului, şi dereglării 
caracterului unitar al structurilor funcţionale, din 
cauza insuficientei asigurări plastice a acestora 
şi modificării reglării neuroendocrine a funcţiilor 
(N.Volkov, 1974, 1986; Platonov, 1997; Wilmore, 
Costill, 2009). 

Studierea proceselor de apariţie a oboselii la 
o activitate de scurtă durată şi de mare intensitate, 
care este asigurată de sistemul alactacid anaerob, 
a permis să se stabilească o legătură reciprocă 
strânsă între epuizarea rezervelor de fosfocreatină 
din muşchii activi şi scăderea capacităţii 
funcţionale (Newsholme şi alţii, 1992; Shephard, 
1992). 

Mecanisme de altă natură determină apariţia 
oboselii în timpul efectuării unei activităţi care este 
asigurată preponderent de activitatea sistemului 
glicolitic anaerob. în acest caz la baza oboselii este 
acumularea intensă în muşchi a acidului lactic. 
Acesta se transformă în lactat şi în protoni, a căror 
acumulare scade foarte repede pH-ul muşchiului. 
Modificarea pH-ului din muşchi, la o activitate 
de înaltă intensitate în cadrul unor competiţii 
sportive cum sunt înotul la distanţe de 200 şi 
400 m şi altele limitează rezultatul, ca urmare a 
oboselii, care începe să se instaleze, în timp ce 
rezervele de glicogen muscular pot să rămână 


destul de mari (Newsholme şi alţii, 1992). în unele 
cazuri, pH-ul poate să scadă până la 6,6-6,4, la un 
indicator din starea de repaus de 7,4. Scăderea 
pH-ului intracelular dereglează procesele 
celulare de producere a energiei şi de contracţie 
a muşchilor. în special, scăderea pH-ului sub 6,9 
frânează procesul glicolizei şi producerii de ATP, 
iar la un pH de 6,4 descompunerea glicogenului 
se întrerupe, determinând scăderea bruscă a 
ATP-ului în muşchi. în afară de aceasta, din fibrele 
musculare se dislocă calciul, ceea ce reduce 
capacităţile de contracţie a muşchilor (Wilmore, 
Costill, 2004). Restabilirea pH-ului după un efort 
de scurtă durată de intensitate maximă poate să 
dureze până la 30-35 min (fîg. 9.28). 

Amânarea apariţiei oboselii în timpul 
efectuării unei activităţi care impune activizarea 
maximă a glicolizei anaerobe este permisă 
de sistemele tampon din muşchi şi sânge, 
care absorb protonii. Capacitatea sistemului 
tampon din muşchi nu este mare şi permite să 
se neutralizeze protonii pe parcursul a 10-15 s 
(Newsholme şi alţii, 1992). Irigarea intensivă cu 
sânge a muşchilor nu doar că îi asigură pe aceştia 
cu oxigen pentru metabolismul aerob, dar şi 
facilitează eliminarea acidului lactic în sânge, ale 
cărui capacităţi de tampon sunt mult mai ridicate 
în comparaţie cu muşchii (Sutton şi alţii, 1981; De 
Vries, Housh, 1994). 

La o activitate de lungă durată cu caracter 
aerob, apariţia oboselii este legată în primul rând 
de epuizarea rezervelor de glicogen muscular. De 
exemplu, D. Costill şi coautorii (Costill şi alţii, 1991) 
au demonstrat faptul că seriile tipice cuprinse în 



FIGURA 9.28 — Modificarea pH-ului muscular în timpul unui 
efort de sprint şi în perioada de refacere (N. Volkov şi alţii, 2000) 

părţile principale ale lecţiilor de antrenament 
conduc la pierderea unei mari părţi din glicogenul 
muscular: 30 x 100 m cu pauze de 20 s conduc la 
reducerea rezervelor de glicogen - cu 60 %; 60 x 
100 m cu pauze de 20 s - cu 85 %; 12 x 500 m 
cu pauze de 1 min - cu 62 %. în general, cele mai 
frecvente programe de antrenament, legate de 
dezvoltarea rezistenţei, cu o durată de 2 - 2,5 h şi 
volumul total de înot de 6000-8000 m conduc la 
un consum de 70-80 % din glicogenul muscular. 

Pentru refacerea rezervelor de glicogen 
muscular, consumat în procesul antrenamentelor 
cu eforturi mari, pot fi necesare de la 24 până la 
48 h. De exemplu, efectuarea programului din 
şedinţa de antrenament, a cărei parte principală 
a fost o serie de 40 x 100 m, cu pauze de 15 s, a 
condus la înotători, la scăderea conţinutului de 
glicogen din muşchii deltoizi de la 160 până la 70 
mmohkg- 1 din ţesutul umed al muşchiului. După 
24 h, conţinutul de glicogen a crescut până la 115 
mmoUkg- 1 , iar refacerea totală s-a produs după 
36-48 h (Costill şi alţii, 1991). 

Analizând epuizarea rezervelor de glicogen 
din muşchi, drept unul dintre cei mai importanţi 
factori care determină apariţia oboselii, trebuie 
subliniat faptul că cea mai mare epuizare a 
glicogenului se observă în muşchii care participă 
cel mai activ în exersare (fig. 9.29). în apariţia 
oboselii, în cazul unei activităţi de lungă durată, 
un anumit rol îi aparţine, de asemenea şi epuizării 
rezervelor de glicogen din ficat. Scindarea 
glicogenului din ficat conduce la intrarea 
glucozei în sânge, iar de la acesta în muşchii 
activi. Epuizarea rezervelor limitate de glicogen 
din ficat şi scăderea conţinutului de glucoză în 
sânge forţează muşchii să utilizeze şi mai intens 
glicogenul muscular. 

Eforturilefiziceepuizanteconduc la oscădere 
bruscă a glicogenului din ţesutul muscular 
(aproximativ de la 130 până la 20 mmoNkg- 1 ). O 
astfel de scădere poate să se producă în 2-3 ore 
de activitate efectuată cu o intensitate la nivelul 
de 60-80 % din V0 2 max, cât şi ca urmare a unei 
activităţi intense de 30-45 minute (până la 130 % 
din nivelul VCX, max), desfăşurată în intervale de 
exerciţii de 1 -5 minute, cu pauze nesemnificative. 

Viteza de resinteză a glicogenului (în 
mmol*kg- 1 *h-') la o alimentaţie raţională este 
de obicei de 5 % pe oră. Alegerea hidraţilor 
de carbon de un anumit tip, creşterea vitezei 
de intrare a acestora în organism, optimizarea 
timpului de administrare pot intensifica într-o 
oarecare măsură acest proces şi pot ridica viteza 
de resinteză a glicogenului în ţesutul muscular 
până la 7-8 % pe oră (Reed, 1989). Viteza de 


resinteză a glicogenului în perioada de refacere 
cea mai apropiată creşte şi în cazul administrării 
diferitelor soluţii, imediat după efort, care conţin 
glucoză, zaharoză, siropuri din seminţe şi poate să 
atingă 7-8 % pe oră, scăzând treptat până la 5-6 
%(Koul, 1996). 

Scăderea intensităţii de lucru, în cazul 
parcurgerii unor distanţe superlungi (curse de 
maraton, curse pe schiuri de 30-50 km, curse de 
ciclism pe şosea) sub nivelul de 50 % din VO max 
ne vorbeşte despre o epuizare practic completă 
a rezervelor de glicogen şi despre asigurarea cu 
energie a activităţii, exclusiv pe seama acizilor 
graşi. în acelaşi timp, în aceste condiţii, apare 
problema păstrării nivelului concentraţiei de 
glucoză din sânge, suficient pentru menţinerea 
activităţii encefalului. în acest caz oboseala are 
un caracter central, întrucât structurile cerebrale 
pierd capacitatea pentru o reglare conştientă, 
eficientă, a mişcărilor (Nielsen, 1992). 

Pentru a înlătura această contradicţie în 
timpul unor curse de maraton şi supermaraton, 
de ciclism şi de schi trebuie consumate băuturi 
care conţin glucoză sau alţi hidraţi de carbon 




FIGURA 9.29 — Folosirea glicogenului muscular în muşchii 
membrelor inferioare, care suportă efortul principal în timpul 
alergării 1 suprafaţă plană; - 2 în pantă ascendentă; - 3 în 
pantă descendentă; (Wilmore et al., 2009) 

(Houli şi alţii, 1996). Un rol semnificativ în apariţia 
oboselii în timpul unei activităţi de lungă durată 
cu caracter aerob o poate avea şi deshidratarea 
organismului şi creşterea temperaturii interne, 
cât şi pierderea de electroliţi. în ceea ce priveşte 
acidul lactic, chiar şi la sfârşitul unei distanţe de 
maraton, nivelul acestuia depăşeşte de obicei 
nivelul din starea de repaus cel mult de 2-3 ori 
şi nu poate să limiteze capacitatea funcţională a 
alergătorilor. 

în felul acesta, la ora actuală, sunt destule 
argumente pentru faptul că apariţia oboselii în 
timpul efectuării unei activităţi de durată diferită 
este determinată de epuizarea surselor de energie 
şi de acumularea produselor de descompunere, 
în funcţie de durata activităţii, veriga de bază 
care limitează capacitatea funcţională poate să 
devină epuizarea fosfocreatinei, a glicogenului 
sau acumularea de protoni (tabel 9.6). 

în cadrul efectuării aceloraşi programe de 
antrenament, consumul de glicogen muscular 
se produce cel mai intens la sportivii care se 
specializează în probele de sprint la alergări, la 
înot, patinaj şi din alte ramuri sportive. Sportivii 
care se specializează pentru distanţe medii şi în 
special fondiştii consumă glicogen în mod mult 
mai economic. Bineînţeles că şi procesele de 
refacere la sprinteri sunt de mai lungă durată 
- aproximativ cu 1,3 - 1,5 ori. Acest fapt este 
determinatdedoifactori.în primul rând,orientarea 
principală a antrenamentului la sprinteri este 
legată de creşterea intensităţii activităţii, creşterea 
capacităţii pentru degajarea maximă a energiei 
din diferite sisteme de asigurare cu energie, ceea 
ce reduce brusc posibilităţile acestora pentru o 
utilizare economică a energiei. în al doilea rând, 
în conformitate cu diferenţele din structura 
ţesutului muscular, la efectuarea uneia şi aceleiaşi 
activităţi, sprinterii, în comparaţie cu fondiştii, 
şi cu cei care se specializează pe distanţe medii, 
recrutează un volum semnificativ mai mare de 
fibre cu contracţie rapidă de tip a şi a celor de tip b, 


TABELUL 9.6 — Cantitatea de ATP obţinută ca urmare a 
metabolismului aerob şi principalele cauze ale oboselii în 
timpul alergării pe diferite distanţe (Newsholme et al., 1992) 


Lungimea 
distanţei, m 

Cantitatea de 
ATP,% 

Cauzele principale ale oboselii 

100 

0 

Epuizarea fosfocreatinei 

200 

10 

Idem 

400 

25 

» 

800 

50 

Acumularea de H + 

1500 

65 

Idem 

10 000 

97 

Epuizarea glicogenului 


ceea ce scade simţitor economicitatea activităţii şi 
intensifică procesul de consum de glicogen. în al 
treilea rând, sprinterii se remarcă prin posibilităţile 
relativ mai mici ale sistemului aerob de asigurare 
cu energie, al cărui potenţial, în mare măsură 
determină intensitatea de desfăşurare a reacţiilor 
de refacere. 

Apariţia oboselii este legată de structura 
ţesutului muscular al sportivului şi de caracterul 
angrenării în activitate a diferitelor unităţi motorii, 
ceea ce a permis unor specialişti să le clasifice 
pe acestea nu după structura şi rapiditatea de 
contracţie, ci după rezistenţă la oboseală (Burke, 
1991; Roy, Edgerton, 1991). Cele mai rezistente 
faţă de oboseală sunt fibrele cu contracţie 
lentă, iar cele mai puţin rezistente - fibrele cu 
contracţie rapidă de tip b. Intensitatea activităţii 
şi particularităţile asigurării acesteia pe seama 
recrutării preponderente a fibrelor cu contracţie 
lentă sau a celor cu contracţie rapidă determină 
epuizarea selectivă a acestora. La o activitate de 
lungă durată şi intensitate scăzută, oboseala este 
legată de modificările din fibrele cu contracţie 
lentă, iar la una de viteză-forţă - de modificările 
din fibrele cu contracţie rapidă (Secher, 1992; 
Hoffman, 2002). 

S-a stabilit, de asemenea, faptul că apariţia 
oboselii poate fi determinată de reacţii metabolice, 
care au loc în procesul de contracţie musculară, 
cât şi de înrăutăţirea irigării cu sânge, fapt ce se 
produce în timpul unei activităţi intense, care 
necesită recrutarea majorităţii unităţilor motorii 
(Hargrivz, 1998; Mak-Komas, 2001). 

în procesul de oboseală, în muşchi se produc 
o serie de modificări biochimice, care conduc 
la scăderea forţei, la încetinirea proceselor de 
contracţie şi de relaxare a unităţilor motorii. în 
cazul oboselii, în special creşterea concentraţiei 
H+ (ionilor de hidrogen) facilitează scăderea pH- 
ului muşchiului şi poate să conducă la o scădere 
bruscă a capacităţii funcţionale, în special a 
fibrelor cu contracţie rapidă. Scăderea pH-ului 
din muşchiul obosit până la nivelul de 6,5-6,7 
conduce la reducerea forţei dezvoltată de către 
fibrele cu contracţie rapidă - cu 30 %, iar a forţei 
dezvoltată de fibrele cu contracţie lentă - cu 10 % 
(Mak-Komas, 2001). 

Oboseala poate fi legată şi de scăderea 
nivelului de fosfocreatină, ceea ce dereglează 
procesul defosforilarea ADP şi ATP şi drept rezultat, 
poate să conducă la scăderea concentraţiei de 
ATP (Mohan şi alţii, 2001. 

Subliniind rolul important al epuizării 
resurselor energetice şi al acumulării produselor 
de descompunere în ţesutul muscular în apariţia 

oboselii, nu trebuie diminuat rolul sistemului 
nervos, întrucât dereglarea activităţii elementelor 
atât centrale, cât şi periferice ale acestuia pot 
reprezenta cauza oboselii (fig. 9.30). 

Una dintre manifestările cu caracter nervos 
central ale oboselii o reprezintă incapacitatea, 
în caz de nevoie, de a recruta unităţi motorii 
suplimentare. Acest fapt se manifestă deosebit de 
des în ceea ce priveşte fibrele cu contracţie rapidă, 
când apare necesitatea mobilizării suplimentare 
a acestora pentru efectuarea unei activităţi de 
intensitate ridicată. însă chiar şi în cazul unei 
angrenări optime în activitate a unităţilor motorii, 
oboseala centrală reprezintă factorul important 
în instalarea acestui fenomen. De acest fapt ne 
putem convinge uşor dacă se vor folosi metode 
psihologice eficiente în momentul scăderii 
capacităţii funcţionale, ca urmare a unei oboseli 
progresive. Reacţia în aceste cazuri este univocă: 
se îmbunătăţeşte eficienţa acţiunilor motrice şi 
creşte capacitatea funcţională (Weinberg, Gould, 
2001 ). 

Drept argument privind rolul important al 
sistemului nervos central în apariţia oboselii îl 
reprezintă numeroase fapte care confirmă că şi 
în cazul unei oboseli musculare pronunţate şi al 
scăderii bruşte a capacităţii funcţionale, procesele 
psihice sau stimularea electrică a muşchilor sunt 
în măsură să crească capacitatea funcţională 
a acestora. Despre acest fapt ne confirmă în 
mod convingător şi experienţa multor sportivi 
remarcabili, care au demonstrat în mod clar uriaşul 
rol al excitaţiei emoţionale şi al motivaţiei în 
învingerea oboselii musculare, pentru obţinerea 
celor mai înalţi indicatori ai capacităţii funcţionale, 
în condiţiile unei epuizări severe a resurselor 
energetice ale muşchilor şi acumulării în aceştia a 
produselor de descompunere (Vaiţehovski, 1986). 

Dereglările în veriga centrală a sistemului 
motor pot fî determinate înainte de toate, de 
modificarea excitabilităţii motoneuronului şi 
de incapacitatea nervului motor de a conduce 
potenţialuri repetate ale acţiunii spre zona pre- 
sinaptică a conexiunii neuromusculare (Green, 
1990). Natura periferică a oboselii neuromusculare 
poate fi determinată de dereglarea unei verigi 
sau câtorva verigi ale procesului de transmitere a 
impulsului nervos şi ale procesului de contracţie 
în muşchiul obosit. De asemenea, un rol hotărâtor 
în apariţia oboselii îl pot juca procesele care se 
produc în conexiunea neuromusculară, care 
leagă impulsul central, cu activarea periferică: 
conductibilitatea impulsurilor în axonii motori, 
transmiterea neuromusculară, conductibilitatea 
impulsurilor în fibrele musculare, procesul de 


excitaţie, contracţie şi de relaxare a fibrelor 
musculare (Mak-Komas, 2001; Sili şi alţii, 2007). 

în general, cauzele principale ale oboselii 
sunt legate de următoarele două noţiuni: 1) 
localizarea oboselii, adică scoaterea în evidenţă a 
acelui sistem conducător sau verigii acesteia, ale 
căror modificări funcţionale tocmai determină 
instalarea oboselii; 2) mecanismele oboselii, adică 
acele modificări concrete în activitatea sistemelor 
funcţionale principale care determină apariţia 
oboselii. într-un plan mai general, localizarea şi 
mecanismele oboselii în ceea ce priveşte exerciţiile 
cu orientare energetică diferită se prezintă în felul 
următor. 

Exerciţii anaerobe. Prima grupă cuprinde 
exerciţii de intensitate anaerobă maximă, a căror 
durată, de obicei, nu depăşeşte 15-25 s. Aici, 
oboseala este legată în primul rând de procesele 
care se desfăşoară în sistemul nervos central şi 
în aparatul neuromuscular efector. La efectuarea 
acestor exerciţii, centrii motori activează un 
număr maxim de motoneuroni spinali şi asigură 
impulsuri de înaltă frecvenţă. Activitatea maximă 
a centrilor motori este de foarte scurtă durată, 
de regulă, până la 10-15 s, în mod deosebit în 
raport cu motoneuronii care inervează fibrele 
cu contracţie rapidă (Koţ, 1986). La efectuarea 
acestor exerciţii, extrem de rapid se consumă 

FIGURA 9.30 — Elementele centrale şi periferice ale reglării 
mişcării voluntare, capabile să exercite influenţă asupra 
dezvoltării oboselii; RS - reticulul sarcoplasmatic (Mac-Komas, 
2001 ) 

fosfagenii, ceea ce reprezintă, de asemenea, unul 
din principalele mecanisme ale oboselii (Volkov şi 
alţii, 2000). 

în timpul efectuării exerciţiilor din grupa 
a doua - cu o intensitate anaerobă aproape de 
maximum (de regulă, 25-60 s) - oboseala este 
legată nu numai de epuizarea posibilităţilor 
sistemului nervos central pentru o recrutare 
eficientă şi pentru o impulsaţie de înaltă frecvenţă 
a majorităţii motoneuronilor spinali care 
inervează muşchii activi şi de epuizarea rezervelor 
de fosfagen, dar şi de acumularea de lactat şi de 
protoni în muşchi, fapt ce dereglează procesele 
de contracţie a muşchilor şi de resinteză a ATP 
(De Vries, Housh, 1994; Wilmore, Costill, 2004) şi 
exercită o influenţă nefavorabilă asupra activităţii 
sistemului nervos central. 

în cazul efectuării exerciţiilor din grupa a treia 

- cu o putere anaerobă submaximală (de regulă 
de 60-120 s) - rolul de bază în apariţia oboselii 
îi aparţine acumulării de lactat şi de protoni în 
muşchi şi în sânge, scăderii bruşte a pH şi ca urmare 
a acestora, dereglării proceselor celulare de 
contracţie a muşchilor şi de refacere a rezervelor 
de ATP (Mohan şi alţii, 2001, Newsholme, 1992), 
înrăutăţirii activităţii sistemului nervos central. 

Exerciţii aerobe. Exerciţiile din prima grupă 

- de o putere aerobă submaximală (30-60 min) 
sunt legate de un efort mare asupra sistemului 
de transport al oxigenului şi de utilizarea în 
calitate de substrat a glicogenului muscular. 
Apariţia oboselii, în general este determinată de 
epuizarea rezervelor de glicogen în muşchi, cât şi 
de scăderea capacităţii miocardului. 

în timpul efectuării exerciţiilor din grupa 
a doua de intensitate aerobă medie - (60-120 
min) - localizarea şi mecanismele oboselii sunt 
similare celor care sunt caracteristice exerciţiilor 
de intensitate aerobă submaximală. în afară de 
aceasta, o mare importanţă în apariţia oboselii 
o are epuizarea rezervelor de glicogen din ficat, 
cât şi dereglarea termoreglării, ceea ce poate să 
producă o creştere critică a temperaturii corpului. 

Apariţia oboselii în timpul efectuării 
exerciţiilor din grupa a treia - de intensitate aerobă 
mică (cu durata de peste 2 h) - se caracterizează 
prin aceeaşi localizare şi prin aceleaşi mecanisme 
ca şi în cazul efectuării exerciţiilor de o intensitate 
aerobă medie, însă la o dezvoltare mai puţin 
intensă a proceselor de oboseală, dar la o 
epuizare mai pronunţată a resurselor energetice, 
în afară de aceasta, trebuie indicat rolul important 
al grăsimilor pentru asigurarea cu energie a 
activităţii şi influenţa produselor insuficient 
oxidate de descompunere a acestora asupra 


dezvoltării oboselii, cât şi influenţa nefavorabilă 
a scăderii concentraţiei de glucoză din sânge 
asupra activităţii cerebrale. 

în felul acesta, în timpul efectuării oricărui 
exerciţiu pot fi evidenţiate funcţiile principale 
cele mai încărcate, ale căror posibilităţi determină 
capacitatea sportivului de a efectua exerciţiile 
la nivelul necesar de intensitate, cât şi intervalul 
limită pentru efectuarea exerciţiului. 

Ideile, potrivit cărora există diferite tipuri de 
oboseală care sunt strâns legate de caracterul şi 
orientarea activităţii musculare, au o importanţă 
hotărâtoare pentru alternarea raţională în cadrul 
microciclurilor, a unor lecţii care au o orientare 
prioritară diferită. 

în practica sportivă modernă îşi găsesc 
aplicaţie lecţiile cu orientare selectivă (prioritară) 
şi cele cu orientare complexă. Lecţiile cu orientare 
selectivă sunt planificate în aşa fel încât volumul 
de bază de exerciţii să asigure rezolvarea cu 
prioritate a unui singur obiectiv (de exemplu, 
creşterea calităţilor de viteză şi de forţă, a 
posibilităţilor sistemelor aerob sau anaerob de 
asigurare a energiei, perfecţionarea tehnicii 
şi altele). Organizarea lecţiilor cu o orientare 
complexă presupune utilizarea mijloacelor de 
antrenament, care facilitează rezolvarea câtorva 
obiective. 

Lecţiile cu o orientare selectivă exercită 
o acţiune profundă, dar relativ locală, asupra 
organismului sportivului. Astfel, după o lecţie 
cu orientare de viteză şi forţă cu efort mare, 
oboseala clar pronunţată a sportivilor se observă 
la efectuarea unei activităţi cu caracter de viteză 
şi de viteză-forţă. Chiar şi după 24 ore, după 
efectuarea unei astfel de lecţii, calităţile de viteză 
şi de forţă rămân în mod evident scăzute. în ceea 
ce priveşte diferite tipuri de rezistenţă a sportivilor 
nu se observă oboseala clar pronunţată şi deja 
la şase ore după lecţie, nivelul acestora nu se 
deosebeşte de cel iniţial. Această legitate se 
manifestă şi în cazul studierii postefectului unor 
lecţii direcţionate spre dezvoltarea rezistenţei, în 
cadrul unei activităţi de lungă durată (cu orientare 
aerobă), cât şi în cadrul unei activităţi cu caracter 
anaerob şi mixt (aerob-anaerob). 

Luarea în considerare a caracterului concret 
al oboselii este de importanţă principială în 
planificarea microciclurilor de antrenament cu 
un mare număr de şedinţe şi cu efortul cumulat 
ridicat, întrucât permite asigurarea îndeplinirii 
concomitente a următoarelor condiţii, care, în 
mare măsură, sunt în contradicţie una cu alta: 1) să 
se creeze premisele pentru o activitate funcţională 
optimă şi pentru capacitatea funcţională în raport 

FIGURA 9.31 — Dinamica 

posibilităţilor funcţionale 
ale înotătorilor de înaltă 
performanţă, după efectuarea 
a trei antrenamente cu eforturi 
mari, în regim de viteză- 
forţă, la interval de 24 de ore: 
1 - posibilităţi de viteză; 2 - 
posibilităţi speciale de forţă; 
3 - rezistenţa la o activitate 
anaerobă; 4 - rezistenţa la o 
activitate aerobă 


Efort în regim Efort Efort 

de viteză aerob anaerob 



FIGURA 9.32 — Dinamica 

posibilităţilor funcţionale 
ale înotătorilor de înaltă 
performanţă la efectuarea 
succesivă, la interval de 24 
de ore, a trei antrenamente 
cu eforturi mari de orientare 
diferită: 1 - posibilităţi de 
viteză; 2 - posibilităţi speciale 
de forţă; 3 - rezistenţa la 
o activitate anaerobă; 4 - 
rezistenţa la o activitate aerobă 


cu activitatea unei lecţii concrete; 2) să se asigure 
corespondenţa necesară dintre procesele de 
oboseală şi de refacere, dintre stimulii pentru 
adaptare din organismul sportivului şi condiţiile 
de realizare a acestora. 

Lecţiile cu una şi aceeaşi orientare, 
desfăşurate în starea de refacere insuficientă a 
sportivului, după programul şedinţei precedente, 
conduc la agravarea oboselii, fără modificarea 
caracterului acesteia. Dacă după 24 h de la 
efectuarea unei lecţii cu orientare pe viteză-forţă, 
cu efort mare, când posibilităţile de viteză ale 
sportivilor rămân inhibate, se desfăşoară o lecţie 
similară, atunci oboseala va fi pronunţată într-o 
mai mare măsură, iar reacţiile de refacere vor fi de 
durată. O a treia lecţie de acelaşi fel conduce la 
dezvoltarea în continuare a oboselii specifice şi la 
prelungirea semnificativă a perioadei de refacere 
(fig.9.31). 

în cazul unei efectuări succesive de lecţii 
cu eforturi mari, cu orientare prioritară diferită, 
tabloul se schimbă în mod principial (fig. 9.32). 
De exemplu, când după o lecţie direcţionată spre 
creşterea posibilităţilor de viteză se desfăşoară 
o lecţie care facilitează creşterea posibilităţilor 
sistemului aerob de asigurare cu energie se 


produce o inhibare semnificativă a celei din urmă. 
în acelaşi timp, a doua lecţie nu scade semnificativ 
nivelul posibilităţilor de viteză. Efectuarea celei 
de-a treia şedinţe, cu orientare anaerobă este 
legată înainte de toate de inhibarea posibilităţilor 
anaerobe şi nu este asociată cu o scădere clar 
pronunţată a calităţilor de viteză şi a posibilităţilor 
aerobe. 

în felul acesta, alternarea lecţiilor care au 
orientare prioritară diferită reprezintă un procedeu 
eficient pentru dirijarea apariţiei oboselii şi a 
desfăşurării proceselor de refacere, în vederea 
atingerii reacţiilor rapide şi întârziate stabilite, 
de adaptare a organismului sportivilor prin 
procedeul profilaxiei eficiente a suprasolicitării şi 
supraoboselii. 

Trebuie subliniat faptul că şi în cazul unei 
planificări raţionale a eforturilor, a unui control 
permanent asupra dezvoltării proceselor de 
oboseală şi refacere, în condiţiile unei activităţi 
moderne de antrenament şi de competiţie, nu 
întotdeauna se reuşeşte evitarea supraeforturilor, 
suprasolicitării şi extenuării, ceea ce poate 
avea drept urmări dezvoltarea gradului de 
supraantrenament, fenomen care este în măsură 
să exercite o influenţă negativă nu numai asupra 

eficienţei procesului de pregătire, dar şi asupra 
sănătăţii sportivului. 

în cazul în care metodele de control curent 
permit depistarea la momentul oportun a 
dezvoltării surmenajului, corectarea a eforturilor 
de antrenament şi de competiţie şi realizarea 
unui complex de proceduri eficiente de refacere, 
atunci se pot nu numai preîntâmpina fenomenele 
negative, dar se poate asigura un efect de 
antrenament întârziat pronunţat, ca reacţie la 
eforturile limită. Dacă nu se aduc la momentul 
oportun corecţii în procesul de pregătire, atunci, 
în mod inevitabil, are loc apariţia suprasolicitării, 
cu toate consecinţele negative ce decurg din 
aceasta (Kentt şi alţii, 2001; Weinberg, Gould, 
2003). 

O atenţie deosebită pentru profilaxia 
supraantrenamentului trebuie să fie acordată în 
ceea ce priveşte eforturile de antrenament şi de 
competiţie din sportul modern şi numărul mare 
de cazuri de supraantrenament al sportivilor în 
momentul competiţiilor importante. Cercetările 
efectuate pe 296 sportivi din selecţionata SUA, 
care au participat la Jocurile Olimpice de la 
Atlanta, au demonstrat faptul că 28 % dintre 
aceştia s-au aflat în stare de supraantrenament 
şi aceasta a exercitat o influenţă negativă asupra 
rezultatelor lor. Cel mai mare număr de sportivi 
supraantrenaţi revine ramurilor sportive în care 
se efectuează un volum mare de activitate cu o 
singură orientare - înotul, ciclismul, canotajul 
(Weinberg, Gould, 2003). 


Oboseala şi refacerea în funcţie 
de performanţa şi starea de 
antrenament a sportivilor 

Se cunoaşte faptul că sportivii de performanţă sau 
cei bine antrenaţi răspund la un efort standard 
prin variaţii mai mici ale homeostaziei şi prin 
desfăşurarea accelerată a reacţiilor de refacere, 
în comparaţie cu sportivii de performanţă mai 
redusă sau care sunt insuficient antrenaţi. 

O astfel de reacţie se observă la eforturi limită, 
în timpul efectuării unor lecţii cu eforturi mari 
sportivii de înaltă performanţă sunt în măsură 
să atingă o oboseală mult mai pronunţată, în 
comparaţie cu sportivii de performanţă scăzută, 
în acelaşi timp, la sportivii de înaltă performanţă, 
reacţiile de refacere se desfăşoară mult mai 
intens. în figura 9.33 este demonstrată reacţia 
organismului unor înotători de performanţă 
înaltă şi scăzută faţă de efectuarea unei lecţii cu 
efort mare, cu caracter aerob. La înotătorii de 
înaltă performanţă, după 6 h de la antrenament, 
rezistenţa în timpul activităţii cu caracter aerob 
este scăzută în mai mare măsură decât la sportivii 
cu performanţă scăzută. însă supracompensarea 
funcţiilor la sportivii de performanţă se observă 
după trei zile, iar la cei neperformanţi - după 
patru zile. în acest caz, volumul cumulat de înot, în 
cadrul efectuării programului unui antrenament, 
la sportivii de înaltă performanţă a fost practic de 
patru ori mai mare decât la cei neperformanţi. 

în mod similar reacţionează la eforturi limită 
sportivii cu aceeaşi performanţă, dar antrenaţi 
într-o măsură diferită. Astfel, de exemplu, 
lecţiile cu eforturi mari, desfăşurate în prima 
etapă din perioada pregătitoare, când starea de 
antrenament a sportivilor este scăzută, determină 


FIGURA 9.33 — Posibilităţile 
funcţionale ale înotătorilor de 
înaltă performanţă (a) şi de 
performanţă mai redusă [b) 
după realizarea unui program de 
antrenament cu efort mare de 
orientare aerobă: 1 - rezistenţă 
la o activitate cu caracter aerob; 
2 - rezistenţă la o activitate cu 
caracter anaerob; 3 - posibilităţi 
speciale de forţă; 4 - posibilităţi 
de viteză. Volumul de înot la 
sportivii de înaltă performanţă 
era de 6000-8000 m, la sportivii 
de performanţă scăzută - 1600- 
2200 m 

abateri mai puţin pronunţate ale homeostaziei şi 
scăderii capacităţii funcţionale şi, concomitent, 
de o perioadă de refacere de mai lungă durată, 
în comparaţie cu lecţiile desfăşurate în a doua 
jumătate a perioadei pregătitoare, la un nivel 
ridicat al stării de antrenament a sportivilor. 
Şi toate acestea, deşi capacitatea funcţională 
a sportivilor antrenaţi în timpul efectuării 
programelor lecţiilor a fost cu 30-40 % mai mare 
decât la cei neantrenaţi. 

înotătorii de înaltă clasă din zilele noastre 
se deosebesc prin capacităţi ridicate de 
refacere rapidă, după eforturile prestate. Pentru 
confirmarea acestui fapt, vom face trimitere 
la rezultatele cercetărilor, progresiste pentru 
timpul lor, privind acţiunea asupra organismului 
sportivilor de înaltă performanţă a unor lecţii cu 
eforturi mari, desfăşurate la Institutul de Cultură 
Fizică din Kiev (Gorkin, 1962; Vrajesnevski, 
1964, 1966, Kaciorovskaia, 1964). Printre altele, 
s-a stabilit faptul că efectul lecţiilor cu efort 
mare, direcţionate spre creşterea rezistenţei 
în timpul unei activităţi cu caracter aerob se 
observă pe parcursul a 5-7 zile şi este însoţit de 
scăderea capacităţii funcţionale şi de inhibarea 
posibilităţilor sistemelor funcţionale în zilele 1-4 
după efort, revenirea la nivelul iniţial în cea de-a 
cincia zi, de faza de supracompensare - în zilele 
6-7, după efort. 

Cercetările similare efectuate cu peste 20 de 
ani mai târziu (Platonov, 1988) cu participarea 
unor sportivi de aceeaşi performanţă, au permis să 
se evidenţieze faptul că faza de supracompensare 
dupăeforts-ainstalatnupeste6zile,ciînziuaatreia, 
iar scăderea evidentă a capacităţii funcţionale şi a 
posibilităţilor sistemelor funcţionale care suportă 
efortul principal s-a observat deja pe parcursul 
a 24-30 h. în acest caz, semnificativ este încă un 
fapt: sportivii care au luat parte la cel de-al doilea 
experiment au efectuat un volum de muncă de 
2-3 ori mai mare, în comparaţie cu sportivii care 
au participat la cercetări, aproximativ cu 20 de ani 
în urmă. Reacţia organismului la efort, în perioada 
acută post-efort, a fost identică în ambele cazuri. 
Cauzele unui astfel de fenomen sunt diferite. Aici 
intră şi potenţialul incomparabil al celor testaţi, 
înainte de toate capacitatea de refacere şi reacţia 
psihică diferită la efort: dacă şedinţa cu efort mare, 
însoţită de o activitate «până la refuz» la începutul 
anilor 60 a reprezentat un fenomen rar pentru 
sportivi (nu mai des de 1-2 ori pe săptămână), 
ulterior astfel de eforturi au început să fie aplicate 
mult mai des. 

în felul acesta, epuizarea mai mare a 
rezervelor funcţionale, dezvoltarea unei oboseli 


severe, desfăşurarea proceselor de refacere, 
reprezintă cele mai importante reacţii de adaptare 
a organismului sportivului, care facilitează 
creşterea stării de antrenament. 

Supracompensarea 

La baza fenomenului de supracompensare 
stă legitatea biologică, potrivit căreia funcţia 
organismului scoasă din starea de echilibru revine 
la aceasta, trecând prin faza de refacere excesivă a 
potenţialului (suprarefacere, supracompensare). 
Această legitate a fost confirmată în prima 
jumătate a secolului al XX-lea de către mulţi 
fîziologi şi biochimişti. 

Una dintre autorităţile cele mai importante 
din domeniul biochimiei sportului, N.N. lakovlev, 
în lucrările sale referitoare la cercetarea activităţii 
musculare, a limitat strict cadrul manifestării 
fenomenului de supracompensare, aplicat la 
obiectivele sportului, prin modificările biochimice, 
legate exclusiv de substraturile energetice 
(lakovlev, 1955, 1974). 

Acestcadrunuamaifostpracticextinsulterior. 
De exemplu, N. Volkov şi coautorii, în lucrarea 
cu caracter fundamental «Biochimia activităţii 
musculare», (2000), faza supracompensării este 
condiţionată doar de premisele energetice 
ale unei anumite calităţi motrice a sportivului, 
recomandându-se să se alterneze regimul de 
lucru şi cel de repaus, ţinând cont de faptul că «în 
faza de supracompensare a unei anumite surse 
energetice, combinată cu o capacitate ridicată 
a mecanismelor de reglare, se creează condiţii 
favorabile pentru efectuarea unei activităţi de 
mai mare intensitate sau în volum mai mare». 

Datele cercetării au fost dezvoltate şi 
completate doar în acele cazuri în care fenomenul 
de supracompensare, apărut post-efort, după 
nişte eforturi epuizante, a fost studiat în legătură 
cu efectele diferitelor diete-fără carbohidraţi şi cu 
un conţinut ridicat de carbohidraţi, şi ca rezultat 
al utilizării acestora se reuşea atingerea unui nivel 
mai ridicat de supracompensare a glicogenului 
şi a capacităţii funcţionale, în timpul efectuării 
unei activităţi de lungă durată (Hultman, 1992; 
Wilmore, Costill, 2009). 

Posibilitatea unei utilizări limitate a 
fenomenului de supracompensare a găsit 
reflectarea şi în lucrările fundamentale privind 
teoria şi metodica pregătirii sportive (Harre, 1971; 
Matveev, 1977; Platonov, 2004; şi alţii). Printre 
altele, s-a demonstrat faptul că posibilităţile de 
utilizare a fenomenului de supracompensare 
pentru optimizarea regimului de lucru şi de 

FIGURA 9.34 — însumarea efectelor de antrenament la 
efectuarea repetată a eforturilor, la intervale diferite de 
odihnă, în fazele stării stabile [a), de supracompensare ( b ) şi 
de refacere insuficientă (c) (N. Volkov şi alţii, 2000) 



FIGURA 9.35 — însumarea efectelor seriilor de lecţii de 
antrenament desfăşurate pe fondul unei refaceri insuficiente 

(Hegedus, 1992) 


odihnă, în scopul formării unui efect de adaptare 
stabilit, sunt limitate de acţiunea asupra creşterii 
rezistenţei, determinată de potenţialul sistemelor 
energetice ale organismului sportivului. în 
acest cadru, s-a subliniat faptul că sistemul de 
alternare a eforturilor, bazat pe concepţia care 
presupune efectuarea următorului efort în faza de 
supracompensare, după cel precedent, reprezintă 
schema care simplifică în mod semnificativ 
situaţia. Aplicarea acesteia este posibilă doar în 
unele cazuri şi nu trebuie să limiteze posibilităţile 
de optimizare a regimului de lucru şi de odihnă, 


Efortul limită 



a 


Efortul limită 

FIGURA 9.37 — Desfăşurarea procesului de adaptare pe 
parcursul antrenamentului (Olbrecht, 2007) 


în cadrul rezolvării diferitelor obiective ale 
antrenamentului sportiv, orientându-se nu numai 
la faza de supracompensare, ci la diferite stări ale 
organismului sportivului, pe parcursul întregii 
perioade de refacere (Matveev, 1997; Platonov, 
2009). Referitor la diferite scheme prezentate în 
literatura de specialitate, acestea au fost propuse 
doar pentru ilustrarea celor mai generale idei cu 
privire la alternarea eforturilor în cadrul lecţiilor 
de antrenament (fîg. 9.34-9.36). 

Din păcate, mulţi specialişti din domeniul 
teoriei şi metodicii pregătirii, fără să aibă vreun 
fundament serios şi făcând trimitere în mod 
incorect la lucrările lui N.N. lakovlev (Bompa, 
2002; Weineck, 2005; Dick, 2007; Issurin, 2010; şi 
alţii), au extins brusc posibilităţile fenomenului de 
supracompensare şi l-au ridicat la rangul apropiat 
de cel al unor principii fundamentale care stau la 
baza perfecţionării diferitelor laturi ale pregătirii 
unui sportiv, în ceea ce priveşte calităţile motrice 
(fizice). Pentru o astfel de lărgire privind aplicarea 
schemelor recomandate la timpul 
său de către N. lakovlev, exclusiv 
pentru stimularea «procesului de 
creştere stabilă a unui ingredient 
biochimic sau altuia din muşchi», 
având în vedere în mod special 
rezervele energetice ale fosfaţilor 
şi glicogenului, nu au existat baze 
ştiinţifice. 

Astfel de erori teoretice, 
în cadrul analizei proceselor 
referitoare la domeniul «efort - 
efect de antrenament» se întâlnesc 
destul de des în literatura de 
specialitate modernă. De exemplu, 

J. Olbrecht, în cartea «Ştiinţa de a 
învinge. Planificarea, periodizarea 
şi optimizarea antrenamentului 
în domeniul înotului», publicată 
nu demult (Olbrecht, 2007), 


recomandă folosirea unor unităţi structurale 
de 6 săptămâni în procesul de antrenament, cu 
evidenţierea a două faze (fîg. 9.37). Prima fază (2 
săptămâni), din cadrul ciclului de antrenament 
următor, asigură acomodarea la noul stimul de 
antrenament şi formează faza de adaptare rapidă, 
iar în următoarele patru săptămâni, reacţiile de 
adaptare se stabilizează (faza de stabilizare). Şi aici 
autorul îşi pune întrebarea şi răspunde la ea într- 
un mod original: «De ce este necesar să se aştepte 
6 săptămâni înainte de a introduce un stimul 
nou şi un efort de antrenament nou? De ce nu 
am modifica planul de antrenament după două 
săptămâni, când stimulul a provocat adaptarea 
rapidă? Cauza constă în faptul că săptămânile 
3-6 sunt necesare pentru a stabiliza adaptarea 
provocată în săptămânile 1 şi 2». După terminarea 
celei de-a şasea săptămâni, când organismul 
încetează să răspundă la acţiunile curente de 
antrenament, este necesar să se mărească efortul 
(volumul de lucru, intensitatea, frecvenţa lecţiilor 
şi altele) pentru a provoca adaptarea ulterioară» 
(Olbrecht, 2007). 

Din păcate, o astfel de abordare a organizării 
unui antrenament este greşită şi este în 
contradicţie atât cu legităţile de desfăşurare 
a adaptării de lungă durată, cât şi cu practica 
sportivă înaintată. La o organizare raţională a 
unui mezociclu de 6 săptămâni, primele două 
săptămâni au un caracter de acomodare, cu 
efort în creştere treptată şi sunt orientate spre 
pregătirea organismului sportivului pentru 
suportarea unor eforturi de antrenament ridicate 
în săptămânile ulterioare, de aceea nu primele 
două săptămâni, ci următoarele 4-6 săptămâni 



FIGURA 9.38 — Instalarea efectului de durată al antrenamentului ca urmare a 
unui efort însumat într-o serie de microcicluri 

de pregătire intensă reprezintă stimulul pentru 
formarea unei adaptări de lungă durată care se 
dezvoltă treptat, atingând valori maximale după 
terminarea programului, sub forma aşa numitului 
efect tardiv de antrenament, care apare în faza 
«transformării întârziate» (L.P. Matveev), a cărei 
durată este, de regulă, de 2-4 săptămâni. Nu poate 
fi vorba de nici un fel de stabilizare a reacţiilor de 
adaptare în procesul de efectuare a unui program 
intens dintr-un mezociclu de şase săptămâni, 
în ceea ce priveşte desfăşurarea regulată a 
unor şedinţe cu mari eforturi, care stimulează 
transformările de adaptare. Mai mult, la sfârşitul 
mezociclului, de regulă se remarcă nu stabilizarea 
adaptării, ci o oboseală evident pronunţată. Şi 
numai după aceea, pe fondul unei scăderi bruşte 
a eforturilor şi nu a măririi lor, caracteristică 
antrenamentului precedent, se produc reacţia 
de refacere şi efectul tardiv de antrenament (fig. 
9.38). în ceea ce priveşte efortul din mezociclul 
următor, atunci modificarea acestuia, de regulă, 
se manifestă nu în creşterea volumului de lucru, 
a intensităţii şi numărului de antrenamente, ci în 
modificarea semnificativă a orientării procesului 
de antrenament, determinată de legităţile privind 
organizarea unui microciclu. 

J. Olbrecht defineşte principiul 
supracompensării făcând trimitere la lucrările 
lui N.N. lakovlev (Olbrecht, 2007). în acest 
caz, conţinutul ideilor lui N.N. lakovlev este 
denaturat, iar fenomenul de supracompensare 
este prezentat ca un fenomen universal şi este 
transferat la acele procese, în care acesta nu se 
manifestă. J. Olbrecht vede raportul optim între 
activitate şi odihnă în mod exclusiv în «atingerea 


Principiile privind organizarea procesului de antrenament 

Raportul optim 
dintre 
activitate 
şi refacere 
(supra¬ 
compensare) 

Creşterea 
progresivă 
a efortului de 
antrenament 

Variaţia 
efortului de 
antrenament 

Raportul dintre 
mijloacele 
de pregătire 
de bază 
şi specială 





Planificarea anuală 





Planificarea unui microciclu 





Planificarea unei lecţii de antrenament 


FIGURA 9.39 — Principiile de bază cu privire la organizarea 
procesului de antrenament şi influenţa acestora asupra 
ritmurilor diferite ale planurilor de antrenament ale sportivilor 
(numărul săgeţilor indică gradul importanţei) (Olbrecht, 2007) 


unei supracompensări maximale», iar succesul 
procesului de antrenament - într-o astfel de 
«alternare a volumului şi a intensităţii activităţii, 
care asigură prezenţa ciclurilor consecutive de 
supracompensare pe parcursul întregului sezon» 
(fig. 9.39). în cazul alternării programelor lecţiilor 
într-un microciclu, J. Olbrecht recomandă să se 
utilizeze fenomenul de supracompensare ca 
unul cheie şi să se aştepte după fiecare lecţie cu 
o activitate de intensitate înaltă sau cu un volum 
mare instalarea unei supercompensări maximale, 
după care se poate planifica următoarea 
lecţie, cu un volum mare de activitate sau de 
intensitate ridicată a acesteia. Acesta subliniază, 
de asemenea, faptul că durata unui antrenament 
de refacere sau de odihnă dintre şedinţe 
trebuie să asigure atingerea supracompensării, 
întrucât, în caz contrar, este inevitabilă starea de 
supraantrenament. 

Astfel de publicaţii au reprezentat 
urmarea apariţiei unor lucrări critice, în care a 
fost demonstrat că în ceea ce priveşte o mare 
parte a eforturilor cu direcţionare diferită, 
caracteristice sportului modern, dar care nu sunt 
legate de epuizarea substraturilor energetice, 
faza de supracompensare lipseşte. De aici 
reiese imposibilitatea utilizării fenomenului de 
supracompensare în cadrul pregătirii sportivilor 
care se specializează în ramuri sportive care 
nu prezintă cerinţe ridicate faţă de factorii 
metabolici legaţi de potenţialul energetic, cât şi 
în cadrul dezvoltării unei serii de calităţi motrice 
(de exemplu, a mobilităţii şi a capacităţilor de 
coordonare), în perfecţionarea unor asemenea 
laturi ale gradului de pregătire cum sunt cea 
tehnică, tactică, psihologică. Din această cauză, 
extinderea posibilităţii de utilizare a fenomenului 
de supracompensare ca factor de optimizare a 
regimului de lucru şi de odihnă la cazurile unde 
acest fenomen nu se manifestă în general sau 
se manifestă atât de nesemnificativ, încât nu 
are practic nici o importanţă, nu este corectă 
(Friedrich, Moeller, 1999). 

Supracompensarea reprezintă reacţia la 
eforturile care conduc la o epuizare profundă 
a rezervelor funcţionale ale organismului 
sportivului, care asigură efectuarea unei activităţi 
concrete: cu cât este mai înaltă performanţa şi 
starea de pregătire a sportivilor, cu atât, într-o 
măsură mai mare, caracterul pronunţat al fazei 
de supracompensare depinde de profunzimea 
epuizării substraturilor energetice. Mai mult, 
supracompensarea, ca un fel de reacţie de 
apărare cu caracter neuroumoral, ca răspuns la 
eforturile care epuizează resursele energetice ale 

organismului, ca şi alte reacţii la unele acţiuni cu 
caracter extrem, la fiecare repetare a stimulului, 
este înclinată spre stingere, în special dacă la 
începutul perioadei pregătitoare, li se propune 
înotătorilor de performanţă să execute programe 
intense de antrenament cu caracter aerob şi 
mixt aerobo-anaerob (2 antrenamente pe 
parcursul unei zile, cu un volum cumulat de înot 
de 10000-12000 m), care conduc la epuizarea 
rezervelor de glicogen muscular, de regulă, după 
2-3 zile se pot observa posibilităţi mai crescute, 
pentru efectuarea unei activităţi similare, ceea 
ce reprezintă reflectarea supracompensării. însă 
activitatea repetată, cu un efort limită, efectuată 
în faza de supracompensare, nu mai provoacă o 
supracompensare atât de pronunţată, iar după 
al treilea şi al patrulea efort, supracompensarea 
practic nu poate fi observată. Şi acest fapt este 
pe deplin explicabil, întrucât eforturile au devenit 
obişnuite pentru sportiv şi nu determină reacţii 
bruşte, cu caracter neuroumoral, iar câteva 
zile sunt evident insuficiente pentru formarea 
unor reacţii de adaptare semnificative, de ordin 
structural şi funcţional. Din păcate, adepţii 
organizării procesului de antrenament, pe baza 
planificării programelor lecţiilor cu eforturi mari, 
pe fondul supracompensării după eforturile 
precedente, ignoră acest fapt, deşi acesta 
demonstrează în mod clar caracterul defectuos al 
abordării recomandate. 

Nu putem să nu ţinem cont de încă un fapt 
mai mult decât evident. Reacţiile de refacere după 
programele care conduc la epuizarea rezervelor 
substraturilor energetice pot să atingă 48-72 
h, şi mai mult. Pe parcursul acestei perioade, un 
sportiv de performanţă efectuează programele 
a câtorva şedinţe de antrenament, cu un volum 
mare de exersare, care bineînţeles, influenţează 
asupra desfăşurării proceselor de oboseală şi de 
refacere şi influenţează asupra refacerii şi punerii 
în evidenţă a fazei de supracompensare. 

Trebuie să constatăm faptul că însăşi ideea de 
orientare spre faza de spracompensare în cadrul 
alternării eforturilor, nu este incontestabilă, iar 
eficienţa acesteia se bazează pe nişte presupuneri 
şi nu pe o bază experimentală serioasă. Se poate 
presupune, nu mai puţin fundamentat, că 
eforturile repetate în faza de supracompensare 
îngreunează desfăşurarea fazei constructive (a 
perioadei de refacere întârziată), în al cărei proces 
se produc modificările funcţionale şi structurale 
în sistemul supus efortului. Practica înaintată ne 
demonstrează caracterul oportun al planificării 
programelor de antrenament epuizante, cu 
orientare aerobă şi mixtă aerobo-anaerobă, de 


regulă nu mai des de 2 ori pe săptămână, adică 
mai rar decât ar fi fost necesar, cu orientare spre 
apariţia fazei de supracompensare. 

încă un factor care limitează rolul fenomenului 
de supracompensare ca unul determinant pentru 
alternarea lecţiilor de antrenament cu eforturi 
mari îl reprezintă caracterul în mai multe trepte al 
procesului de adaptare, ca răspuns la eforturile cu 
o anumită orientare. Specificul ramurii sportive, 
etapa din perfecţionarea multianuală prestabilesc 
programul acţiunilor de antrenament asupra 
organismului unui sportiv. Reacţia de adaptare 
la aceste acţiuni nu se desfăşoară în acelaşi 
timp, ci într-o succesiune temporală strictă, care 
este dată într-o mare măsură genetic, în special 
în acea parte care se referă la adaptarea la nivel 
molecular (Hood, 2001). De exemplu, dacă într-o 
anumită etapă de pregătire se pune problema 
creşterii posibilităţilor sistemelor lactacid aerob şi 
anaerob de asigurare cu energie şi de dezvoltare 
a tipului corespunzător de rezistenţă, atunci deja, 
după primele lecţii de antrenament, adaptarea se 
manifestăsubformaîmbunătăţirii reglării nervoase 
a activităţii motrice şi eficienţei activităţii. După 
aceea, cresc rezervele substraturilor energetice - 
de fosfocreatină şi glicogen. în următoarea etapă, 
se produc modificări cu caracter structural în 
ţesutul muscular (creşte numărul de mitocondrii, 
se lărgeşte reţeaua capilară, creşte puterea şi 
eficienţa proceselor de transformare a energiei 
chimice în energie mecanică, direct în fibrele 
musculare). După aceea procesul de reglare 
nervoasă a activităţii motoare este adus în 
concordanţă cu nivelul crescut al posibilităţilor 
sistemelor de asigurare cu energie. în cadrul 
acestui mare ansamblu de reacţii de adaptare, 
utilizarea fazei de supracompensare poate 
reprezenta un stimul doar în ceea ce priveşte 
creşterea nivelului substraturilor energetice.Toate 
celelalte reacţii de acomodare sunt determinate 
de volumul mare de activitate cumulat în lecţiile 
de antrenament şi de varietatea mijloacelor 
şi metodelor aplicate în folosirea acestora 
(Hottenrott, Neumann, 2010). Mai mult, aducerea 
sportivului până la starea de oboseală profundă, 
determinată de epuizarea rezervelor de glicogen 
din ţesutul muscular, în multe cazuri poate să 
devină un factor care scade eficienţa procesului 
de adaptare. Din această cauză nu este corect 
să analizăm supracompensarea ca un fenomen 
care poate fi pus la baza unuia dintre principiile 
fundamentale ale pregătirii sportive (Fridrich, 
Moeller, 1999; Platonov, 2004). Din păcate, acest 
fapt nu este conştientizat de către unii specialişti, 
care aşează fenomenul de supracompensare 

în rândul celor mai importante principii de 
pregătire sportivă, fără să depună efort pentru o 
analiză serioasă a problemei (Bompa, 2002, 2009; 
Olbrecht, 2007; Issurin, 2010; şi alţii). 

în acelaşi timp, nu putem să nu remarcăm 
faptul că orientarea după scheme, care 
demonstrează oportunitatea planificării unor 
eforturi repetate în faza de supracompensare 
reflectă o idee productivă, potrivit căreia eforturile 
principale de antrenament trebuie să fie realizate 
în condiţii de mobilizare pentru suportarea lor în 
cazul unor caracteristici calitative şi cantitative 
înalte. Bineînţeles că acest fapt nu exclude cazurile 
particulare caracteristice unui antrenament 
sportiv modern, când exerciţiile direcţionate nu 
numai spre dezvoltarea rezistenţei, dar şi spre 
perfecţionarea tehnicii sau tacticii, manifestarea 
unor calităţi de viteză-forţă sau unor capacităţi de 
coordonare sunt efectuate în nişte condiţii extrem 
de grele - de oboseală gravă, de acţiune negativă 
a diferitelor tipuri de factori externi. Asupra 
acestui fapt a atras atenţia şi N.N. lakovlev (1974), 
când a recomandat activitatea în unele lecţii sau 
serii ale acestora, în cea mai favorabilă stare a 
organismului pentru adaptarea la acele modificări 
biochimice şi funcţionale care sunt determinate 
de cerinţele unei activităţi competiţionale 
eficiente. Acest fapt adesea impune efectuarea 
unor exerciţii şi programe din cadrul lecţiilor de 
antrenament, în condiţiile unor diferite trepte de 
refacere insuficientă, iar activitatea repetată în 
faza de supracompensare reprezintă doar unul 
din numeroasele cazuri caracteristice procesului 
de antrenament. 

Efectul de durată (tardiv) al 
antrenamentului 

La sfârşitul anilor 1950, începutul anilor 1960, în 
diferite ramuri sportive au crescut brusc volumul 
şi intensitatea activităţii de antrenament şi pe 
parcursul unei zile au început să fie planificate 
2 lecţii de antrenament. A căpătat răspândire 
metoda intervalelor, care prevedea efectuarea 
în serie a exerciţiilor cu intervale de odihnă de 
scurtă durată. Efectuarea următorului exerciţiu, 
pe fondul refacerii insuficiente după exerciţiul 
precedent, a reprezentat un mijloc puternic 
pentru creşterea rezistenţei,însă, în acelaşi timp au 
crescut semnificativ cerinţele faţă de posibilităţile 
funcţionale ale organismului sportivilor. 

Toate acestea au condus la o creştere în salturi 
a eforturilor asupra organismului sportivului 
şi, ca urmare a acesteia, la o atenţie crescută a 
specialiştilor faţă de problemele oboselii, refacerii 


şi dezvoltării reacţiilor de adaptare. La începutul 
anilor 1960, în diferite laboratoare din lume a fost 
elaborată şi a căpătat dezvoltare ideea potrivit 
căreia, pentru instalarea reacţiilor de adaptare 
la acţiunea cumulată a unui antrenament relativ 
de lungă durată cu eforturi mari, este necesară 
o anumită perioadă de antrenament cu eforturi 
scăzute, care permite să se asigure o desfăşurare 
completă a reacţiilor de refacere şi de acomodare 
în organismul sportivului. 

Aplicat la antrenamentul sportiv, acest 
fenomen a fost descris pentru prima dată 
amănunţit de L.P. Matveev (1964), definindu-l ca 
«transformare întârziată». El reflectă rămânerea 
în urmă a transformărilor de adaptare faţă de 
acţiunile de antrenament dintr-o etapă sau alta 
a pregătirii. Intervalul de timp de manifestare 
a efectului «transformării întârziate» de la 
momentul terminării etapei de eforturi intense de 
antrenamentpoatefidiferit,faptceestedeterminat 
de gradul de performanţă şi de antrenament a 
sportivului, de mărimea şi orientarea eforturilor, 
de caracteristicile individuale ale sportivului şi 
de alte cauze. Cu acest lucru a fost de acord şi 
cunoscutul specialist german D. Harre în cartea 
sa «Teoria antrenamentului» (1971), care s-a 
bucurat de recunoaştere în toată lumea. Fiind 
de acord cu L.P. Matveev în privinţa tratării 
noţiunii de «transformare întârziată» D. Harre a 
subliniat faptul că la sportivii de performanţă se 
acumulează, ca urmare a unei serii de acţiuni de 
antrenament, efecte după un anumit interval de 
timp, care conduc adesea la creşterea în salturi a 
gradului de pregătire şi a rezultatelor sportive. 

Acest fenomen a captat de mult timp atenţia 
antrenorilor. De exemplu, antrenorul de înot 
australian, Forbes Cariile, cunoscut în toată lumea, 
printre ai cărui discipoli se numără Shane Gould, 
John Davies, lan O'Brien şi mulţi alţi înotători 
cunoscuţi, a ajuns la concluzia, încă din anii 
50, potrivit căreia creşterea bruscă a eforturilor, 
caracteristică pentru pregătirea înotătorilor 
australieni ai acelor ani, a necesitat includerea 
înainte de competiţii a unei perioade de scurtă 
durată de antrenament cu caracter de ajustare, 
cu eforturi mici (Cariile, 1963). Acest fapt a fost 
susţinut şi de către cunoscutul fiziolog australian 
Frank Cotton, care a demonstrat că perioada de 
«reducere» după un antrenament intens şi de 
lungă durată trebuie să fie de mai lungă durată 
decât era acceptat acest lucru în acei ani (Colwin, 
1992). 

Renumitul antrenor american de înot, J. 
Counsilman, care a pregătit în anii 60-70 ai 
secolului al XX-lea mulţi înotători remarcabili, 







CAPITOLUL 9. Efortul, oboseala, refacerea, supracompensarea şi efectul de durată al antrenamentului 


199 


introduce unele noţiuni precum «faza de 
antrenament intens» şi «faza de reducere». în 
prima din aceste faze se efectuează un mare 
volum de activitate, deseori pe fondul unei 
refaceri insuficiente. Pentru această fază, după 
opinia lui J. Counsilman, sunt aplicabili termeni 
ca oboseală, stres, «durere - durere puternică - 
agonie». Activitatea în această fază serveşte drept 
stimul pentru «supraadaptare», care se instalează 
în salturi, la sfârşitul fazei următoare - de reducere, 
a cărei durată este de 2-4 săptămâni. Faza de 
reducere prevede antrenament cu un volum 
mic de activitate, cu un efort cumulat scăzut, 
crearea condiţiilor pentru o refacere eficientă şi 
desfăşurarea reacţiilor de adaptare. La sfârşitul 
acestei faze, sportivul, aflându-se în stare de 
«supraadaptare», este în măsură să demonstreze 
cele mai înalte rezultate (Counsilmann, 1968). 

Manifestarea efectului tardiv al 
antrenamentului a fost studiată, deosebit de 
detaliat şi în toate planurile, începând cu sfârşitul 
anilor 70 ai secolului XX, în legătură cu cercetarea 
perioadei de pregătire directă a sportivilor pentru 
principalele competiţii. Cercetările efectuate în 
RDG şi în URSS au permis să se elaboreze scheme 
de organizare a pregătirii, care asigură în 65-75 
% dintre cazuri atingerea vârfului efectului 
tardiv al antrenamentului, în timpul participării 
sportivilor la principalele competiţii ale anului. 
O atenţie deosebită a fost acordată conţinutului 
pregătirii pe parcursul ultimelor 6-8 săptămâni, 
care precedau principalele competiţii. Cel mai 
oportună s-a dovedit a fi planificarea a două 
mezocicluri, din care primul prevedea eforturi 
exclusiv mari, adeseori amplificate de acţiunea 
factorilor mediului extern (altitudine medie, 
altitudine montană înaltă), iar al doilea - crearea 
de condiţii optime pentru formarea unor reacţii 
de lungă durată şi manifestarea efectului de 
durată al antrenamentului în timpul principalelor 
competiţii (Platonov, Vaiţehovski, 1985; Muller, 
1989). 

în cazul în care efortul din mezociclul de 28 
de zile a fost mai scăzut şi prevedea doar repetarea 
unor programe similare precedente, gradul 
de pregătire pentru competiţii s-a manifestat 
cu mult mai devreme, cel mai târziu peste 
două săptămâni de la terminarea programului 
mezociclului. însă, în acest caz nu s-a observat o 
creştere pronunţată a posibilităţilor funcţionale, 
iar probabilitatea de atingere nu numai a celui 
mai înalt rezultat individual, dar şi cel mai bun 
rezultat din macrociclu, scădea rapid (Thomas şi 
alţii, 2008). De aceea, în ceea ce priveşte acest caz, 
trebuie să vorbim nu despre efectul de durată de 


antrenament ci despre o refacere completă după 
efortul cumulat din mezociclu şi de menţinerea 
nivelului de adaptare atins anterior. 

în aceleaşi cercetări s-a studiat încă un 
moment foarte important, căruia nu i se acordă 
atenţia cuvenită în literatura de specialitate, şi 
anume valoarea optimă a efortului în mezociclul 
precompetiţional, înainte de competiţiile 
principale din macrociclu, care este adesea 
denumit prin termenul de «faza de reducere». 
Este stabilit faptul că efortul cumulat, faţă de 
efortul din mezociclul de 28 de zile, atât cel mic 
(30 %), cât şi cel mare (80 %) erau mai puţin 
eficiente, în comparaţie cu cel mediu de - 50- 
60 %. în acest caz s-a observat faptul că în acest 
mezociclu final, înainte de principalele competiţii, 
într-o măsură mai mare în comparaţie cu alte 
perioade şi mezocicluri, valoarea efortului de 
antrenament şi orientarea acestuia trebuie să fie 
individualizate, în ceea ce priveşte specializarea 
îngustă, proprietăţile funcţionale şi psihice ale 
fiecărui sportiv, reactivitatea reacţiilor de refacere 
şi de acomodare ale acestuia (Thomas şi alţii, 
2008). 

Studierea dinamicii modificării stării 
funcţionale a sportivilor în procesul de reducere, 
după un antrenament intens, a demonstrat 
că 2-3 săptămâni de refacere eficientă şi de 
antrenament cu un efortînsumat micşorat conduc 
la un progres semnificativ în toate componentele 
cele mai importante ale stării de pregătire. De 
exemplu, cercetările efectuate cu participarea 
unor înotători de performanţă au demonstrat 
faptul că această perioadă este suficientă pentru 
o creştere semnificativă a puterii mişcărilor 
de vâslire, ceea ce se manifestă atât în timpul 
înotului cu ham, cât şi în timpul activităţii pe 
uscat, cu utilizarea diferitelor aparate, care permit 
modelarea mişcărilor caracteristice înotului, 
în special, s-a observat creşterea capacităţii 
funcţionale în timpul înotului cu 24,6 % (Costill şi 
alţii, 1985), în timpul activităţii pe uscat - până la 
19 % (Anderson şi alţii, 1992; Sheply şi alţii, 1992). 
Creşterea puterii reprezintă urmarea creşterii 
bruşte a posibilităţilor de contracţie a muşchilor, 
în special a fibrelor cu contracţie rapidă (Trappe 
şi alţii, 1998), ceea ce, fără îndoială, reprezintă 
rezultatul atât al refacerii, cât şi al transformărilor 
de adaptare din ţesutul muscular şi din reglarea 
nervoasă a activităţii musculare. 

Supracompensarea şi efectul de durată de 
antrenament reprezintă nişte fenomene principial 
diferite. Supracompensarea reprezintă o reacţie 
de adaptare rapidă, cu caracter tranzitoriu, 
neuroendocrin, de tip protector, iar efectul de 

durată de antrenament reprezintă o reacţie 
stabilă a adaptării de lungă durată. 

Din păcate, mulţi specialişti nu fac deosebire 
între aceste fenomene, admiţând o eroare 
metodologică serioasă. De exemplu, renumitul 
specialist american Ernest Maglischo, în lucrarea 
sa fundamentală «Swimming fastest» (Maglischo, 
2003), prezintă o schemă evident eronată (fig. 
9.40), împrumutată din cartea lui Teodor Bompa 
(Bompa, 1999). în această figură Bompa a 
deformat rezultatele din lucrările lui N.N. lakovlev, 
legând în mod eronat curba care reflectă reacţia 
la un efort unic epuizant, cu structura unui 
mezociclu de patru săptămâni. Aici sunt prezente 
câteva erori certe. în primul rând, pe parcursul 
microciclurilor al doilea şi al treilea, cu efort maxim, 
toată activitatea de antrenament trebuie să fie 
efectuată nu în starea de oboseală accentuată, ci 
în starea de înaltă mobilizare pentru efectuarea 
programelor lecţiilor de antrenament. Acest fapt 
este facilitat de o alternare raţională a lecţiilor cu 
orientare prioritară diferită, o organizare optimă 
a programelor lecţiilor separate, utilizarea largă 
a activităţii de intensitate redusă cu caracter de 

Supracompensarea 

NS ^ Mezociclul 




FIGURA 9.40 — Teoria lui lakovlev cu privire la 

supracompensare (Bompa, 1999) 


refacere, a diferitelor proceduri fizioterapeutice, 
a dietelor speciale. în cazul unui antrenament 
organizat raţional, nu poate fi vorba de nici 
un fel de oboseală care are caracter cronic. în 
cursul microciclurilor şoc are loc o alternare 
dirijată repetată a proceselor de oboseală şi 
de refacere, ca reacţii la eforturile din cadrul 
lecţiilor de antrenament. Mai mult, oboseala 
reprezintă unul dintre stimulii pentru dezvoltarea 
reacţiilor de adaptare, iar refacerea asigură o 
pregătire înaltă a sportivului pentru îndeplinirea 
programelor din lecţiile următoare. în al doilea 
rând, după cum este bine cunoscut din lucrările 
lui N.N. lakovlev şi ale multor altor specialişti, 
fenomenul de supracompensare se manifestă 
exclusiv în concentraţia rezervelor macroergice 
în muşchi, în principal de glicogen, şi sub nici o 
formă nu se răsfrânge la multitudinea altor reacţii 
şi componente nu de mai mică importanţă ale 
pregătirii înotătorului. Mai mult, chiar şi referitor 
la supracompensarea glicogenului, ca reacţie de 
apărare la epuizarea rezervelor acestuia, nu se 
poate vorbi ca despre o reacţie stabilă, care nu 
depinde de nivelul de pregătire a sportivului. 
Supracompensarea clar pronunţată a glicogenului 
muscular, după eforturi care conduc la epuizarea 
rezervelor acestuia, este caracteristică persoanelor 
neantrenate, care nu suportă în mod sistematic 
astfel de eforturi. în ceea ce-i priveşte pe sportivii 
de înaltă performanţă, care sunt bine adaptaţi 
pentru o activitate ce conduce la epuizarea 
rezervelor de glicogen din muşchi, aplicarea 
la aceştia a unor eforturi mari, cu orientare 
corespunzătoare, conduce ori la refacerea 
rezervelor de glicogen la nivelul de prestart, ori la 
o depăşire nesemnificativă a acestuia. în al treilea 
rând, mezociclurile, construite în mod raţional, cu 
componente eficiente de stimulare şi de refacere, 
conduc într-adevăr la creşterea posibilităţilor 
funcţionale la începutul următorului mezociclu. 
însă acest nivel crescut de pregătire nu reprezintă 
reacţia de supracompensare a glicogenului, ale 
cărui rezerve au fost restabilite pe parcursul a 
2-3 zile din microciclul de refacere, ci urmarea 
unei reacţii de adaptare mult mai importante şi 
complexe, care este denumită ca efectul de durată 
al antrenamentului şi se manifestă printr-un 
spectru larg de modificări, cu referire la pregătirea 
tehnico-tactică, fizică şi psihologică a sportivului. 
Aceste modificări reprezintă reflectarea 
manifestării adaptării de lungă durată şi nu au nici 
o legătură cu fenomenul de supracompensare. 

Desigur, în cadrul planificării eforturilor 
din mezociclu se poate asigura dezvoltarea 
reacţiilor organismului unui înotător şi în deplină 

concordanţă cu curba recomandată de către 
Bompa. Pentru aceasta însă este necesar să se 
planificeîn primul microciclu nişteeforturiextreme 
de antrenament, care conduc la o oboseală 
cumulată accentuată. în acest caz, eforturile din 
ciclurile al doilea şi al treilea vor fi efectuate la 
un nivel scăzut al posibilităţilor funcţionale, la 
o stare psihologică gravă, la o calitate scăzută a 
îndeplinirii programelor de antrenament şi, în 


final, vor conduce la supraoboseală 

Rezultatul unui astfel de antrenament, 
cu o mare probabilitate, va fi nu prezenţa 
supracompensării, ci starea de supraantrenament, 
a cărei înlăturare poate să impună nu numai 
corectarea procesului de antrenament în direcţia 
unei scăderi bruşte a eforturilor, dar şi intervenţia 
medicală. 







Capitolul 


Bazele controlului mişcărilor 
voluntare 


Sistemul nervos reprezintă unul dintre cele mai 
complicate sisteme ale organismului omului, 
care stimulează, coordonează şi controlează 
toate funcţiile acestuia. 

Sistemul nervos şi reglarea 
mişcărilor 

Sistemul nervos este compus din encefal şi 
măduva spinării, nervi şi receptori senzitivi. 
Sistemul nervos este împărţit în două părţi 
- central şi periferic. Sistemul nervos central 
este format din encefal şi măduva spinării, iar 
sistemul nervos periferic este compus din 12 
perechi de nervi cranieni şi 31 perechi de nervi 
spinali, terminaţii nervoase senzitive, ganglioni, 
aglomerări de neuroni şi plexuri (reţele de 
axoni, iar în unele cazuri şi neuroni, amplasate 
în afara graniţelor sistemului nervos central). 

într-o prezentare generală, construcţia 
şi funcţiile sistemului nervos, care determină 
controlul mişcărilor, sunt ilustrate în figurile 
10.1 şi 10.2. 

Dacă împărţim convenţional encefalul în 
patru regiuni - telencefal, diencefal, creierul 
mic (cerebel) şi trunchi cerebral - trebuie să 
se scoată în evidenţă acele regiuni care sunt 
legate de activitatea motrică. Acestea sunt - 
scoarţa motorie a telencefalului, nucleii bazali, 
diencefalul, creierul mic, mezencefalul şi bulbul 
rahidian. 

Regiunea motorie a scoarţei 
telencefalului asigură controlul conştient 
al acţiunilor musculare. în regiunea motorie 
se află corpii neuronilor piramidali, ai căror 
axoni formează căile corticospinale, prin care 
se asigură controlul voluntar al muşchilor 
scheletici. 

Nucleii bazali se află în substanţa albă, 
sub scoarţa encefalului. Aceştia joacă un 
rol important în planificarea şi efectuarea 
mişcărilor. Nucleii bazali reprezintă nişte 
aglomerări de neuroni, legate între ele prin 


nişte lanţuri nervoase complexe, cu talamusul 
şi cu scoarţa encefalului. Aceste conexiuni 
stimulează şi frânează activitatea musculară. 
Lanţurile stimulatoare asigură un tonus 
muscular optim, uşurează mişcarea, în special 
la începutul ei. Lanţurile de frânare facilitează 
activitatea lanţurilor stimulatoare, blocând 
activitatea muşchilor antagonişti. 

în diencefal, situat sub creierul anterior 
şi înaintea mezencefalului, se află talamusul, 
răspunzător de prelucrarea semnalelor 
senzoriale şi de transmiterea acestora la scoarţa 
cerebrală. 

Creierul mic (cerebelul) — reprezintă 
partea encefalului, situată în spatele bulbului 
rahidian, sub lobii occipitali ai emisferelor 
encefalului. Creierul mic răspunde de 
coordonarea şi reglarea mişcărilor, corectează 
în mod constant atât mişcările voluntare, cât 
şi pe cele automatizate. Acesta facilitează 
realizarea unei coordonări motorii stabile a 
mişcărilor simple, pe seama funcţiei sale de 
diferenţiere (comparative). Conform acestei 
funcţii, potenţialele de acţiune din zona motorie 
a scoarţei creierului coboară în măduva spinării, 
iniţiind mişcările voluntare, cât şi în creierul mic, 
oferind neuronilor de aici informaţia referitoare 
la mişcarea planificată. Neuronii proprioceptivi 
transmit la creierul mic informaţia referitoare la 
mişcările reale. în creierul mic semnalele venite 
din zona motorie a encefalului sunt comparate 
cu cele care au fost primite de la aparatul 
motor, adică acţiunea motrică planificată este 
legată de cea reală. în cazul descoperirii unei 
neconcordanţe, creierul mic trimite semnalele 
de corectare prin talamus, la zona motorie a 
scoarţei creierului şi în măduva spinării, cu 
scopul de a înlătura neconcordanţele (fig. 10.3). 
Funcţiile cerebelului nu se limitează la funcţia 
de diferenţiere, ci, împreună cu zona motorie a 
scoarţei encefalului şi cu nucleii bazali, participă 
la însuşirea unor mişcări rapide şi precise (care 
se disting printr-o complexitate de coordonare 

şi printr-o varietate largă a caracteristicilor de 
viteză-forţă), sincronizează activitatea motrică, 
asigură trecerea rapidă de la o mişcare la alta. 

Cerebelul primeşte şi integrează informaţia 
de la encefal şi de la proprioreceptori, de la 
analizatorul vizual, referitoare la poziţia corpului 
şi a părţilor acestuia, la echilibrul, forţele 
dezvoltate şi mişcările efectuate. Creierul mic 
prelucrează toate aceste informaţii şi stabileşte 
cel mai bun plan de acţiune, orientat spre 
executarea mişcării (Wilmore, Costi11, 2009). 

Trunchiul cerebral este compus din 
mezencefal, puntea lui Varolio, bulbul rahidian 
şi reprezintă acea parte a creierului care face 
legătura dintre encefal şi măduva spinării. Prin 
mezencefal trec nervii senzoriali şi motori, care 

asigură schimbul de informaţii dintre encefal şi 
măduva spinării. Pe toată lungimea trunchiului 
trece o serie de neuroni speciali, care formează 
aşa numita formaţiune reticulară, care participă 
la coordonarea contracţiilor musculare, cât şi la 
controlul activităţii sistemelor cardiovascular 
şi respirator. Partea inferioară a trunchiului 
cerebral - bulbul rahidian - este compusă, 
în principal, din fascicule de fibre nervoase 
senzitive (aferente) şi motorii (eferente). Fibrele 
senzitive transmit semnalele de la receptorii 
muşchilor şi ai articulaţiilor, la compartimentele 
superioare ale encefalului, iar fibrele motorii 
transmit semnalele din encefal, la muşchi şi 
la tendoane. Partea inferioară a trunchiului 
cerebral se continuă cu partea a doua a 

FIGURA 10.1 — Receptorii senzitivi şi căile lor spre măduva 
spinării şi encefal (1), căile motoare ale sistemului nervos (2) 

(Wilmore, Costill, 2004) 

sistemului nervos central - măduva spinării, 
care conţine totalitatea fibrelor senzoriale şi 
motorii, care asigură transmiterea impulsurilor 
nervoase din encefal spre periferie şi de la 
organele periferice spre encefal. 

în sistemul nervos periferic se delimitează 
două compartimente. Cel senzitiv (aferent), care 
transmite semnale electrice (potenţialele de 
acţiune) de la terminaţiile nervoase senzitive, 
la sistemul nervos central şi cel motor (eferent), 
care transmite potenţialul de acţiune către 
organele eferente - muşchi şi glande. 

Sistemul nervos periferic se împarte, de 
asemenea, în sistem nervos somatic şi sistem 
nervos vegetativ (autonom). Sistemul nervos 
somatic reprezintă totalitatea fibrelor nervoase 
aferente şi eferente care inervează muşchii 
scheletici, iar sistemul nervos vegetativ, care 
adesea este denumit autonom, reprezintă un 

FIGURA 10.2 — Nervii rahidieni şi funcţiile acestora (1), Organ efector 

structura neuronului (2) şi arcului reflex (3) (Sili şi alţii, 

2007) 


7 

Interneuron 


Rădăcină posterioară 

Ganglionul 
rădăcinii posterioare 


Terminaţie nervoasă 
senzitivă 


Neuron senzitiv 


Măduva 

spinării 





















CAPITOLUL 10. Bazele controlului mişcărilor voluntare 


205 


Zona motoare 
a scoarţei 


1. Zona motorie a scoarţei cerebrale 
trimite potenţialele de acţiune la 
neuronii motorii inferiori ai măduvei 
spinării. 

2. Potenţialele de acţiune din zona 
motorie a scoarţei encefalului 
informează creierul mic cu privire la 
mişcarea intenţionată. 

3. Neuronii motorii inferiori ai măduvei 
spinării transmit potenţialele de 
acţiune la muşchii scheletici, 
producând contracţia acestora. 

4. Semnalele proprioceptive din 
muşchii scheletici şi din articulaţii, 
care merg la creierul mic, transmit 
informaţia referitoare la starea 
muşchilor şi a structurilor activate 
în timpul contracţiei. 

5. Creierul mic compară informaţia 
venită din zona motoare a scoarţei 
encefalului cu informaţia 
proprioceptivă din muşchii scheletici 
şi din articulaţii. 

6. Potenţialele de acţiune care vin din 
creierul mic modifică stimularea 
zonei motorii a scoarţei creierului, 
cu influenţă asupra neuronilor 
motori inferiori. 

7. Potenţialele de acţiune din creierul 
mic sunt trimise în zona motorie a 
scoarţei encefalului, care modifică 
activitatea motrică. 

FIGURA 10.3 — Funcţia de diferenţiere a creierului mic (Sili şi alţii, 2007) 



complex de nervi periferici, care controlează 
metabolismul şi activitatea organelor interne. 

Referitor la aspectele care apar în sport, 
activitatea sistemului nervos arată în felul 
următor (fig. 10.4). Compartimentul senzorial 
al sistemului nervos periferic identifică stimulii 
şi transmite potenţialul de acţiune la sistemul 
nervos central, care prelucrează informaţia 
venită şi iniţiază potenţialul de acţiune. Acestea 
din urmă sunt trecute 
prin compartimentul 
motor şi mobilizează 
sistemul nervos somatic 
şi pe cel vegetativ. 

Neuronii senzoriali 
asigură transmiterea 
informaţiei referitoare la 
caracteristicile de bază 
ale activităţii motoare, 
cu ajutorul diferitelor 
tipuri de receptori 
(mecanici, dureroşi, 
vizuali, hemoreceptori) 
la măduva spinării. 

Această informaţie 
poate să se oprească 
ia diferite niveluri. Cele 
mai simple impulsuri 
sunt prelucrate în 


măduva spinării şi drept răspuns, îl reprezintă 
reflexele motorii. Reacţiile mai complicate sunt 
legate de prelucrarea informaţiilor la niveluri 
mai ridicate. Impulsurile senzitive, care reglează 
poziţia şi deplasările simple, sunt prelucrate 
în partea inferioară a trunchiului cerebral şi 
provoacă nişte reacţii motrice subconştiente 
mult mai complexe, în comparaţie cu reflexele 
măduvei spinării. 

FIGURA 1 0.4 — Organizarea sistemului nervos (Sili şi alţii, 2007) 

Impulsurile care sunt prelucrate în creierul 
mic sunt de asemenea legate de nivelul 
subconştient al controlului mişcărilor. însă 
mişcările care sunt coordonate de către creierul 
mic, împreună cu nucleii bazali ale encefalului, 
se deosebesc printr-o coordonare ridicată şi 
sunt reproduse în mod automat. Impulsurile 
senzitive, prelucrate la nivelul talamusului, sunt 
legate de activitatea conştientă a omului, însă 
cota parte a conştientului în reglarea lor este 
încă scăzută şi sistemul de control al mişcărilor 
reprezintă o îmbinare de reacţii subconştiente, 
cu elemente de corectare conştientă. 

O prelucrare conştientă în totalitate a 
impulsurilor senzitive se desfăşoară doar la 
nivelul scoarţei encefalului şi se manifestă în 
reacţii motorii, care asigură efectuarea unor 
mişcări complexe sau însuşite insuficient. 

Nu toate informaţiile captate de către 
receptori conduc la apariţia senzaţiilor. Foarte 
multe potenţialuri de acţiune nu sunt receptate 
conştient, ci sunt prelucrate în mod automat, 
la nivelurile inferioare ale sistemului nervos 
central. Printre altele, volumul covârşitor de 
informaţii referitoare la poziţiile obişnuite sau 
cele bine însuşite ale corpului sunt prelucrate la 
nivelul subconştient al creierului mic. Creşterea 
măiestriei tehnice a sportivului, capacitatea 
lui pentru un control exact al caracteristicilor 
spaţial-temporale şi dinamice ale mişcărilor, 
în conformitate cu cerinţele activităţii 
de antrenament şi competiţionale, este 
determinată direct de capacitatea de prelucrare 
automată a potenţialurilor de acţiune, la nivel 
subconştient. 

După sosirea şi prelucrarea impulsurilor 
senzitive, transmiterea informaţiei la muşchi se 
efectuează prin neuronii motori (eferenţi), care 
controlează activitatea musculară de diferite 
niveluri de complexitate. Cele mai simple reacţii 
se realizează sub forma unor reflexe simple, 
la nivelul măduvei spinării, reglarea unor 
mişcări mai complexe se produce la nivelul 
compartimentelor inferioare ale encefalului, iar 
controlul unor mişcări complexe se realizează ca 
urmare a prelucrării informaţiilor şi a reacţiilor 
motorii, care se desfăşoară în zona motorie a 
scoarţei cerebrale (Wilmore, Costill, 2004). 

însuşirea unor programe noi şi complexe 
de mişcare impune o capacitate de gândire 
activă şi o atenţie sporită. Pe măsura formării 
deprinderilor şi abilităţilor, necesitatea unei 
atenţii sporite şi a controlului conştient scad 
treptat. Structurile bine însuşite ale unor acţiuni 
motorii se păstrează în compartimentele motor 


şi senzitiv ale creierului şi pot fi mobilizate fără 
un control motor semnificativ. 

Abilităţi şi deprinderi motrice 

O activitate competiţională eficientă poate fi 
efectuată de către sportiv numai cu condiţia 
unei stăpâniri desăvârşite a mişcărilor voluntare, 
prin acţiuni şi procedee specializate, care 
compun arsenalul de tehnică al unei ramuri 
sportive concrete. Orice act motor voluntar 
al omului se caracterizează prin două laturi 
reciproc legate între ele: motorie şi raţională. O 
mişcare voluntară reprezintă acea mişcare în al 
cărei control raţional este posibilă intervenţia 
conştienţei omului. 

în literatura de specialitate a căpătat 
o răspândire largă termenul de «acţiune 
motrică», al cărui conţinut cuprinde mişcările 
subordonate rezolvării unei anumite sarcini 
motrice (Bernstein, 1996). în acest caz, acţiunea 
motrică nu trebuie să ofere în mod obligatoriu 
un efect mecanic sub formă de mişcare, ci 
poate să cuprindă componente cu caracter 
izometric (Gaverdovski, 2007), cum se întâmplă 
la efectuarea startului la alergări sau la înot, la 
elemente statice din atletica grea, la lupte libere 
sau greco-romane, în gimnastica sportivă etc. 

Capacitatea acumulată pe baza unor 
cunoştinţe şi a experienţei, de a controla 
neautomatizat mişcările, în activitatea motrică, 
o reprezintă abilitatea. în procesul activităţii 
sportive (de antrenament şi competiţională) 
sportivul acumulează abilităţile necesare pentru 
a efectua activitatea motoare caracteristică atât 
pentru un exerciţiu sportiv întreg, cât şi pentru 
anumite elemente ale acestuia. Abilitatea de 
a executa acţiunea motrică se formează pe 
baza unor anumite cunoştinţe, referitoare la 
tehnica acesteia, pe baza prezenţei premiselor 
motorii corespunzătoare, ca urmare a unei serii 
de încercări de a construi în mod conştient 
sistemul de mişcări stabilit. în procesul de 
formare a abilităţilor motrice se produce 
căutarea variantei optime a mişcării, cu un 
rol determinant al conştientului. Abilitatea 
reprezintă o formă destul de primitivă a însuşirii 
procedeelor şi acţiunilor care se caracterizează 
prin absenţa siguranţei, prezenţa unor greşeli 
serioase, a unei eficienţe scăzute. 

Repetarea de mai multe ori a unor mişcări, 
cu participarea activă a conştientului, conduce 
în mod treptat la automatizarea elementelor de 
bază şi a structurii de coordonare a acestora şi la 
formarea unei deprinderi motrice - procedeu 

FIGURA 10.5 — Particularităţi 
ale abilităţilor şi deprinderilor 
motrice şi transformarea 
abilităţilor în deprinderi 

(Maznicenko, 1976) 


automatizat de control al mişcărilor, într-o 
acţiune motrică unitară. în acest caz, devine 
automatizată acea mişcare în care partea 
motoare se efectuează pe seama controlului de 
către compartimentele inferioare ale sistemului 
nervos central, iar cea raţională, de către cele 
superioare. 

Importanţa abilităţilor şi a deprinderilor 
motrice decurge din trăsăturile caracteristice 
ale acestora - (fig. 10.5). Controlul automatizat 
al mişcărilor reprezintă cea mai importantă 
caracteristică a deprinderii motrice, datorită 
faptului că permite eliberarea conştienţei de 
controlul asupra detaliilor mişcării şi conectarea 
acesteia la atingerea principalului obiectiv 
motor, în condiţii concrete, alegerea şi aplicarea 
celor mai raţionale procedee pentru rezolvarea 
acestuia, adică să asigure o funcţionare 
eficientă a mecanismelor superioare de dirijare 
a mişcărilor. Proprietatea caracteristică a 
deprinderilor o reprezintă caracterul continuu 
al mişcărilor, care se manifestă într-o structură 
de coordonare eficientă, în lejeritatea privind 
efectuarea acestora şi în corectitudinea lor. 
Deprinderile motrice ale sportivilor sunt 
caracterizate printr-un nivel ridicat al siguranţei 
şi varietăţii, prin capacitatea de a atinge scopul 
acţiunii motrice, în cazul existenţei unor factori 
nefavorabili - excitaţie excesivă, oboseală, 
modificarea condiţiilor din mediul extern şi 
altele. 

în procesul de pregătire sportivă, abilităţile 
motrice au funcţie auxiliară, care poate să 
se manifeste în două feluri: în primul rând, 
atunci când este nevoie să se atingă un nivel 


solid de însuşire a tehnicii acţiunilor motrice 
corespunzătoare, formarea unor abilităţi 
reprezintă premisa pentru însuşirea ulterioară 
a unor deprinderi motrice; în al doilea rând, 
atunci când este necesar să se însuşească 
exerciţii de ajustare pentru învăţarea ulterioară 
a unor acţiuni motrice complexe. 

Numărul mare al abilităţilor motrice 
reprezintă o premisă bună pentru o 
perfecţionare tehnică eficientă. în procesul 
însuşirii acestora, la sportivi se ameliorează 
capacitatea de gândire creatoare în analiza 
mişcărilor executate, se perfecţionează 
percepţiile specializate, capacitatea de a 
uni mişcările simple, în acţiuni motrice mai 
complicate. 

Bazele teoretice privind 
controlul mişcărilor 

Pe parcursul multor ani, constituirea teoriei 
privind controlul mişcărilor a fost frânată 
de dezvoltarea unilaterală a biomecanicii şi 
fiziologiei actului motor. Studierea izolată a 
mişcărilor sportivilor de pe poziţiile mecanicii, 
separat de procesele psihice şi fiziologice, cum 
s-a făcut în majoritatea cercetărilor biomecanice 
(ceea ce într-o măsură importantă s-a păstrat şi 
la ora actuală), cât şi o abordare unilaterală a 
controlului mişcărilor şi a formării deprinderii 
motrice (pe baza teoriei referitoare la reflexele 
condiţionate - pe calea unei realizări repetate 
a unor comenzi efectoare precise pregătite 
anterior), au frânat în mod semnificativ 
dezvoltarea teoriei privind controlul mişcărilor. 

Tocmai acest lucru determină caracterul actual 
al lucrărilor demult publicate ale lui N.A. 
Bernstein (1940, 1947), potrivit cărora mişcarea 
vie reprezintă nu o simplă reacţie la acţiunea 
mediului extern, ci o acţiune orientată spre 
un scop, controlată în cursul efectuării ei, în 
interacţiune cu mediul extern, ce reprezintă nu 
un lanţ de detalii, ci o structură unitară, care se 
diferenţiază într-o multitudine de elemente, cu 
o mare varietate de forme de interacţiune între 
ele. Controlul mişcărilor se realizează pe diferite 
niveluri, începând cu cel principal (nivelul 
cortical al mişcărilor voluntare) şi terminând cu 
cel de fond, care reglează mişcările involuntare. 
Principala caracteristică care deosebeşte o 
mişcare vie de una mecanică o reprezintă 
faptul că aceasta reprezintă nu numai şi nu atât 
deplasarea unui corp în spaţiu şi în timp, cât 
stăpânirea spaţiului şi a timpului. Sintetizarea 
întregului ansamblu de caracteristici ale 
motricităţii, într-o interacţiune complexă cu 
mediul extern, i-a dat posibilitatea lui N.A. 
Bernstein să introducă noţiunea de «câmp 
motor», care se deosebeşte prin absenţa unor 
caracteristici stabile şi se formează pe baza unor 
mişcări de căutare, de probă, care sondează 
spaţiul în toate direcţiile. 

Aceste teze, în aceeaşi măsură ca şi teoria 
referitoare la dominanţă a lui A.A. Uhtomski, 
teoria privind sistemele funcţionale a lui P.K. 
Anohin, realizările în domeniul psihologiei 
învăţării şi al psihofiziologiei, au reprezentat un 
stimul puternic pentru materializarea cercetări lor 
în domeniul teoriei construirii mişcărilor şi al 
abandonării concepţiilor înguste. Descrierea 
mişcărilor a necesitat un aparat conceptual nou 
şi o terminologie corespunzătoare. Au apărut 
termenii şi definiţiile corespunzătoare acestora, 


Motivaţia 


Gândul 



FIGURA 10.6 - 

(Cheney, 1985) 


Schema principalelor interacţiuni nervoase, legate de realizarea mişcării 


cum ar fi «imaginea acţiunii motrice», «modelul 
mişcării», «obiectiv motor», «imaginea situaţiei», 
«anticipare», «previziune», «încercare» şi altele. 
O mare atenţie a fost acordată problemei 
diferenţierii şi integrării activităţii în procesul 
de învăţare, cu păstrarea caracterului unitar 
al acesteia, a legăturii reciproce a activităţii în 
întregul său şi a elementelor structurale ale 
acesteia, cu imaginile psihice corespunzătoare 
de orientare şi reglare, cât şi a legăturii reciproce 
dintre mecanismele psihologice ale celor mai 
complicate tipuri de comportament conştient, 
orientat şi autoreglat, cu procesele fiziologice 
corespunzătoare. 

în iniţierea şi controlul mişcărilor se 
delimitează patru componente - motivaţia, 
gândirea, programarea şi execuţia (fig. 10.6). 
Motivaţia este legată de formarea unor 
îndemnuri şi a unor reacţii de comportament 
emoţionale specifice, care determină 
excitabilitatea neuronilor, legaţi de o activitate 
concretă. îndemnurile şi reacţiile emoţionale 
de comportament se analizează şi se integrează 
în gânduri/raţionamente, în zona asociativă a 
scoarţei cerebrale. La rândul lor, gândurile se 
proiectează pezona senzitiv-motoriea scoarţei, 
în creierul mic şi în alte structuri ale encefalului, 
pentru elaborarea unui program al acţiunii 
motorii. Programarea presupune transformarea 
gândului într-o schemă a activităţii musculare, 
a cărei realizare conduce la efectuarea acţiunii 
motrice stabilite. Comanda pentru efectuarea 
acţiunii motorii programate este dată sub 
forma unei comenzi centrale, care este 
transmisă atât la structurile nervoase inferioare, 
răspunzătoare pentru efectuarea acţiunilor 
motorii, cât şi la cele superioare, ceea ce permite 
să se realizeze corectarea acestora (Sili şi alţii, 

2007). Succesiunea 
comenzilor care sosesc 
de la măduva spinării şi 
care asigură efectuarea 
acţiunilor motrice este 
definită ca program 
motor (Enoka, 2000). 

în perioada 

incipientă de însuşire 
a unor deprinderi 
complexe, mişcările 
sunt controlate de 
sistemele corticale, care 
funcţionează, practic, 
independent de 

proprioreceptori. Când, 
ca urmarea unei repetări 


Periferia 

de mai multe ori a exerciţiilor, în controlul 
acestora se angrenează nivelul talamopalidar, 
strâns legat de organele sensibilităţii tactile şi 
proprioceptive, mişcările devin mai coordonate, 
exacte, clare, economice, uşoare, plastice. 
Treptat, sistemele corticale (nivelul principal) 
se sting şi coordonarea mişcării iese din câmpul 
conştientului, controlul acestora se transmite la 
nivelurile de fond, care, în mod treptat, însuşesc 
numeroaselecomponenteale mişcării şi asigură 
legătura reciprocă dintre acestea. 

Trebuie subliniat faptul că mişcările 
diferite din punct de vedere al caracteristicilor 
semantice şi al componentei motorii (cele cu 
coordonare complexă, de viteză, de viteză- 
forţă) sunt determinate de diferite niveluri 
principale şi de fond, adică, pentru fiecare 
mişcare, se formează propriul sistem de control. 
Dacă aceste sisteme sunt construite pe baza 
unor niveluri principale şi de fond similare 
pentru controlul mişcărilor (laturi semantice 
şi de programare asemănătoare, componente 
efectoare, componenţa motorie, structura de 
coordonare asemănătoare), între mişcări există 
un transfer pozitiv, care uşurează semnificativ 
procesul de însuşire a deprinderii motrice. 
Pe măsura măririi deosebirii dintre nivelurile 
principal şi cel de fond, efectul pozitiv de 
transfer se nivelează şi în cazul unei deosebiri 
esenţiale a sistemelor de control, poate să 
treacă într-unul negativ (Leah, 1991). 

înţelegerea procesului de formare a unei 
deprinderi raţionale este facilitată de tezele lui 
P.K. Anohin (1975) referitoare la mecanismele 
pentru controlul mişcărilor voluntare, potrivit 
cărora baza procesului de control al mişcărilor 
o reprezintă ciclicitatea, care presupune că 
fiecare act motor trebuie 
să se încheie printr-o 
aferentaţie inversă, 

care informează despre 
rezultatele acţiunii (fig. 

10.7). 

Realizarea efectului 
ciclicităţii controlului 
mişcărilor se construieşte 
pe baza a două grupe 
de excitanţi aferenţi: 
aferentaţie situaţională şi 
aferentaţie de declanşare. 

Aferentaţia situaţională 
reprezintă ansamblul de 
excitaţii, care pregătesc 
reacţia corespunzătoare 
şi conduce la integrarea 


proceselor nervoase, care preced aferentaţia 
de declanşare. Aceasta din urmă reprezintă 
acţiunea nemijlocită a excitantului condiţionat. 

Ambele aferentaţii sunt reunite prin sinteza 
aferentă. Sinteza aferentă, subordonându-se 
motivaţiei dominante la un anumit moment 
dat şi sub corecţia memoriei, face o astfel 
de alegere a gradelor de libertate, la care 
excitaţia se îndreaptă selectiv spre muşchii 
care efectuează acţiunea necesară. în aparatul 
aferent nu se produc acţiuni reflexe până când 
nu se încheie sinteza tuturor acţiunilor aferente 
asupra organismului. După aceasta, urmează 
luarea hotărârii, bazată pe alegerea şi definirea 
gradului de activitate a componentelor, care 
trebuie să asigure efectuarea acţiunii motorii. 

în partea efectoare a sistemului nervos se 
creează un aparat special pentru confruntarea 
aferentaţiei actuale cu imaginea senzitivă a 
acţiunii în formare - acceptorul rezultatelor 
acţiunii care reprezintă un excitant, care 
anticipează un eveniment real. Acest aparat, 
format pe baza unor mecanisme nervoase, 
permitesă se prognozezetrăsăturile rezultatului 
necesar la un anumit moment, confruntarea 
acestora cu parametrii unui rezultat momentan 
real, despre care informaţia vine la acceptorul 
rezultatului acţiunii, datorită aferentaţiei 
inverse. Transmiterea acestor excitaţii la 
«recunoaştere» şi «căutare» poate fi atât de 
rapidă, încât fiecare bloc al funcţiei, compus 
din componentele rezultat - aferentaţie 
inversă - confruntare şi evaluarea rezultatelor 
în acceptorul rezultatelor acţiunii, poate să se 
dezvolte pe parcursul unor fracţiuni de secundă. 
Acest aparat oferă organismului posibilitatea 
să corecteze greşeala şi să transforme actele 

Aferentaţia inversă 


Memoria 



Aferentaţia 
situaţională 

Stimulul de 
declanşare 

Aferentaţia 
situaţională 

Motivaţia 
dominantă 
Sinteza 

aferentă Excitaţie eferentă 

FIGURA 10.7 — Formarea sistemului funcţional, care asigură o mişcare raţională (Anohin, 
1975) 









































210 


PARTEA A ll-A. Fundamentele generale ale teoriei periodizării antrenamentului sportiv 


motrice imperfecte, în unele corecte. Acceptorul 
acţiunii reprezintă un factor permanent de 
control, care stabileşte corespondenţa dintre 
acţiunea efectuată şi intenţia iniţială (modelul 
ideal). Acesta receptează excitanţii eferenţi, 
confruntă datele sintezei aferente cu acţiunea 
efectuată. Dacă scopul a fost atins, atunci 
ciclul este încheiat, dacă nu, este provocat un 
complex de noi reacţii, care, ca rezultat, trebuie 
să conducă la corespondenţa acţiunii motrice, 
cu modelul lui din acceptorul acţiunii (Anohin, 
1975). 

Ideile lui N.A. Bernstein şi P.K. Anohin, 
aplicate la obiectivele practicii sportive au stat 
la baza rezultatelor cercetărilor lui L.V. Cihaidze 
(1970), care a scos în evidenţă următoarele 
teze fundamentale ale teoriei privind controlul 
mişcărilor voluntare. 

1. Controlul mişcărilor voluntare la om 
trebuie analizat ca un proces circular complex, 
care include prezenţa a două inele de bază: 
exterior, care se construieşte cu preponderenţă 
pe aferentaţia externă şi cel interior, care se 
construieşte pe aferentaţia internă. Inelul extern 


este legat de activitatea conştienţei, cel intern 
- de sinergiile musculare. Atât căile aferente 
interne, cât şi cele externe (atât împreună, cât şi 
separat) pot intra împreună cu diferiţi parametri 
şi mecanisme fiziologice, în unele componente 
ale reflexelor condiţionate şi necondiţionate. 

2. Luând în considerare numărul 
gradelor de libertate ale lanţurilor cinematice 
deschise care nu se supun unei definiri 
exacte, complexitatea câmpului de forţă a 
mişcărilor, caracterul neomogen al legăturii 
dintre încordarea musculară şi forţa rezultată, 
cât şi necesitatea creării unei mişcări stabile 
dinamic, se poate trage concluzia că o mişcare 
coordonată voluntar, care la rândul ei necesită 
transformarea periferiei musculare într-un 
sistem controlat, este determinată de sistemul 
de reflexe, cu participarea obligatorie a 
mecanismului de control autoprogramat. 

3. O parte importantă inseparabilă a 
întregului control asupra mişcărilor o reprezintă 
legătura inversă internă, respectiv receptorii 
musculari, articulari şi ai tendoanelor, care 
semnalizează despre starea muşchilor şi poziţia 

seamentulor corpului 

- Memoria . ^ . 

in spaţiu. Semnalele 
acestor receptori, după 
sinteză, intră în cel mai 
important element 
al întregului sistem 
- în mecanismul de 
confruntare, care are 
funcţia principală legată 
decoordonarea mişcării, 
şi anume, stabilirea 
raportului dintre 

încordarea musculară 
şi mişcarea rezultată. 
Pe baza unei legături 
reciproce complexe, 
între mecanismul de 
confruntare, elementul 
care comandă şi 

memoria motrică, se 
elaborează corecţiile 
necesare, care, intrând 
în mecanismul de 

programare, continuă 
să controleze mişcările 
preconizate. 

4. Efectuarea 

unei acţiuni motrice 
neînsuşite poate fi 
considerată ca un 

test, în condiţiile când 


Obiectivul acţiunii 



FIGURA 10.8 — Reprezentare schematică a structurii ciclice privind reglarea acţiunilor motrice 
ale sportivului în activitatea de antrenament şi competiţională (Hacker, 1986) 

inelul intern nu este pregătit pentru realizarea 
funcţiilor sale. Acest fapt conduce la o valoare 
incompletă biochimică a mişcării, întrucât 
detalii sinergetice concrete, în mare parte, 
rămân în afara controlului sau al reglării de către 
inelul exterior, ai cărui receptori nu pot stabili 
un raport reciproc corect dintre încordarea 
musculară şi mişcarea rezultată. Ca urmare a 
acestui fapt, nu poate fi realizată în totalitate 
nici latura semantică a mişcării. 

Dimpotrivă, efectuarea acţiunii însuşite 
poate fi prezentată sub forma controlului, atât 
după inelul extern (latura semantică a mişcării), 
cât şi după inelul intern (detaliile automatizate 
ale mişcării). Acesta din urmă, elaborează şi 
controlează cele mai comode forme de realizare 
nemijlocită (detaliată) a deprinderii. 

întrucât prin aceasta se asigură 
oportunitatea biomecanică a mişcării, inelul 
extern are posibilitatea să realizeze în mod 
corect cele mai fine detalii ale părţii semantice 
a mişcării. 

Ideile lui P.K. 

Anohin (1975) 

referitoare la formarea 
şi acţiunea sistemului 
funcţional, care asigură 
reglarea mişcărilor, au 
găsit o recunoaştere 
largă şi au căpătat o 
dezvoltare ulterioară 
în diferite şcoli de 
gândire de peste 
hotare, cu rezultate 
înalte în competiţiile 
internaţionale. Au fost 
scoase în evidenţă 
procese şi factori care 
determină eficienţa 
structurii ciclice a 
reglării acţiunilor 

motrice ale sportivului 
şi a fost demonstrată 
legătura lor reciprocă 
(fig. 10.8). Au fost 
stabilite diferite 

elemente, a căror 
interacţiune asigură 
definirea exactă a 
scopului acţiunilor, 
realizarea lor raţională 
şi compararea lor cu un 
model ideal de mişcare 
(fig. 10.9). 

Eficienţa 


controlului mişcărilor, într-o măsură 
semnificativă, este determinată de corecţiile 
senzoriale - modificările operative, care sunt 
introduse în structura mişcărilor pe baza 
legăturilor inverse. Astfel, V.M. Smolevski 
şi lu.K. Gaverdovski (1999) arată, pe bună 
dreptate, faptul că formarea capacităţii de 
corecţie senzorială determină procesul învăţării 
mişcărilor, iar aplicarea sa curentă determină 
efectuarea acţiunilor motrice însuşite. 

Timpul care este necesar pentru o 
corecţie operativă a acţiunilor motrice se 
modifică în funcţie de mulţi factori, în rândul 
cărora amintim nivelul de măiestrie tehnică a 
sportivului, starea lui funcţională la un anumit 
moment, prezenţa factorilor perturbatori, 
complexitatea acţiunii motrice etc. Ţinând cont 
de faptul că timpul necesar pentru realizarea 
procesului de aferentaţie inversă depăşeşte 
adesea timpul de executare a anumitor mişcări, 
se recomandă să se evidenţieze trei grupe de 
mişcări - rapide, moderat rapide şi lente. în 


Scopul acţiunilor 



FIGURA 10.9 — Modelul de dirijare a acţiunilor motrice (Schnabel, 1994) 

cazul unor mişcări rapide, care se desfăşoară 
de obicei pe parcursul a 0,1- 0,3 s, sportivul, 
practic, nu apucă să utilizeze informaţia captată 
de receptori şi chiar fixată în conştienţă şi să o 
ducă până la nivelul de valorificare pe calea unei 
corecţii mecanice a mişcării. Mişcările moderat 
rapide sunt mai accesibile corecţiei, întrucât 
durata lor este destul de mare (minimum 1 
s). Pe parcursul acestui timp, un sportiv bine 
pregătit poate să aducă modificări în structura 
mişcării, în mod special dacă aceasta este bine 
însuşită şi este însoţită de informaţii prompte. 
Cele mai accesibile pentru corecţiile senzoriale 
sunt mişcările lente, în desfăşurarea cărora 
sportivul poate să se conducă după indicaţiile 
antrenorului sau după indicatorii aparatelor. în 
etapele iniţiale, multe mişcări rapide şi moderat 
rapide pot fi exersate ca mişcări lente, ceea 
ce uşurează în mod substanţial însuşirea lor 
(Smolevski, Gaverdovski, 1999). 

V.M. Diacikov (1972) atrage atenţia asupra 
faptului că rolul principal în controlul mişcărilor 
îl joacă mecanismele centrale, psihice ale 
acestuia, care au primit reflectarea în obiectivul 
motor al sportivului, pentru acţiunile următoare. 
Baza pentru o astfel de abordare o reprezintă 
teoria pe mai multe niveluri a controlului 
mişcărilor. în acest caz, nivelul principal al 
controlului este legat de partea semantică a 
acţiunii, ceea ce asigură o stabilitate ridicată 
a deprinderii. Transferarea nivelului de fond 
în poziţia de cel principal provoacă imediat 
dezautomatizarea deprinderii, lată de ce 
siguranţa deprinderii motrice, în mare măsură, 
depinde de stabilitatea controlului central, de 
receptarea senzitivă şi de controlul mişcărilor 
proprii. 

Exerciţiul fizic, după cum subliniază D.D. 
Donskoi (1991) poate fi descris ca o teorie 
despre model, despre gradul de însuşire 
a acestuia, ţinând cont de caracteristicile 
individuale (programul) şi ca efectuare a unui 
act concret, sub forma unui sistem de mişcări 
(acţiune). Se înţelege faptul că, analizând 
bazele construirii mişcărilor, nu este posibil 
să ne limităm la o singură disciplină ştiinţifică 
explicativă. Este necesară o abordare complexă 
a analizei bazelor acţiunilor motrice, care să 
permită explicarea problemei de pe poziţiile 
mecanicii, biomecanicii, biologiei, psihologiei, 
teoriei şi metodicii pregătirii sportive. în 
problema controlului mişcărilor este necesar să 
se delimiteze două componente: biomecanică 
şi biologică (Donskoi, 1991; Enoka, 2000). 

Aspectul biomecanic se referă la bazele 


mecanice ale mişcărilor omului, care nu sunt 
posibile fără un control biologic al activităţii 
extrem de complicate a muşchilor. Numărul 
mare de segmente ale corpului cu conexiuni 
complexe, dă naştere unui mare număr de 
interacţiuni şi de forţe care apar, inclusiv a celor 
de inerţie, flexibile şi reactive, cu modificări 
neliniare, cu un grad redus de predictibilitate. 
în cazul unor mişcări de rotaţie în articulaţii, 
forţele şi braţele acestora sunt variabile şi prin 
urmare, acelaşi caracter îl au şi momentele 
forţelor, momentele de inerţie ale lanţurilor 
biocinematice şi accelerările unghiulare şi 
de viteză determinate de toate acestea. La 
aceasta trebuie adăugată activitatea extrem 
de complexă a muşchilor care stochează, 
transformă, şi transmit energie mecanică. Prin 
construcţia organelor de mişcare se explică 
deosebirea radicală dintre mişcarea mecanică 
la maşini (caracteristică tocmai prin precizia 
transmiterii mişcării) şi mişcarea sistemelor vii, 
cu nepredictibilitatea anticipată a rezultatului 
acesteia, ca urmare a caracterului schimbător 
al condiţiilor interne, fără să mai vorbim de 
interacţiunile cu mediul, care sunt variabile, în 
decursul multor mişcări (Enoka, 2000). 

Aspectul biologic este legat de controlul 
unui număr uriaş de componente ale corpului 
uman, cu interacţiunile nenumărate dintre 
acestea. Alături de sistemul pe mai multe niveluri 
al controlului mişcărilor, o mare importanţă o 
capătă organizarea fazică a mişcării (Cafarelli, 
1992; Enoka, 2000). Logica evidenţierii fazelor 
porneşte de la modificarea mişcărilor, în funcţie 
de cond iţi i.în cazul schimbării condiţii lor externe 
şi interne, se produce o modificare substanţială 
a mişcărilor şi schimbarea obiectivelor concrete 
ale acestora. Momentele de timp foarte scurte, 
stabilite conform modificării caracteristicilor 
biochimice, servesc drept limite de evidenţiere 
a subsistemelor (fazelor) corespunzătoare 
ale mişcărilor. Poziţiile limită ale corpului în 
aceste momente servesc drept indicatori atât 
ai mobilizării pentru elementele ulterioare, cât 
şi ai concentrării asupra acestora, în elementele 
precedente. Hotărâtor într-o astfel de clasificare 
este destinaţia acestora, care este recepţionată 
de către executant ca un conţinut raţional. în 
sistemul de mişcări se evidenţiază subsisteme 
temporale (cicluri, faze) şi spaţiale - pentru 
părţile corpului şi scopurile biocinematice 
ale acestora. Această împărţire legică este 
determinată şi de principiul rolului integrator al 
encefalului în unificarea în grupe simultane şi în 
şiruri consecutive, atât a proceselor efectoare, 

cât şi a celor centrale aferente. La aspectul 
biologic intră, de asemenea, subordonarea 
scopului general al acţiunii unor anumite 
blocuri, deosebirea acestora după subscopurile, 
subscopurile şi funcţiile specializate şi, în mod 
deosebit, legăturile structurale multilaterale şi 
pe mai multe niveluri, care conduc la atingerea 
scopului general (Donskoi, 1991; De Vries, 
Housh, 1 994). 

Limitarea sistemului de control al 
mişcărilor doar la abordarea din punct de 
vedere biomecanic şi biologic ar însemna 
o viziune simplificată a realităţii. Nu de mai 
mică importanţă sunt aspectele psihologic 
şi pedagogic. Un rol important, adeseori 
hotărâtor, al proceselor psihice în controlul 
mişcărilor şi în formarea structurii raţionale a 
acestora poatefi urmărit uşor, analizând lucrările 
specialiştilor din domeniul psihologiei muncii şi 
sportului (Tzen, Pahomov, 1985; Kosilov, 1991; 
Kellmann, 2002;Weinberg, Gould, 2003). în ceea 
ce priveşte aspectul pedagogic, acesta într-o 
măsură importantă reiese din teoria generală 
a controlului mişcărilor. însă în domeniul 
sportului, tocmai latura pedagogică reprezintă 
cel mai important element care permite 
sportivului să efectueze acţiunea motrică în 
toată interacţiunea complexă a componentelor 
mecanice, biologice şi psihologice, planificate 
în mod raţional. 

Metodele pedagogice, care se bazează 
pe caracteristici lexicale şi expresive, permit 
să se formeze la cei care le practică, o 
imagine a mişcării, conformă cu obiectivul 
corespunzător (Schnabel, 1994). Din păcate, 
acest aspect de control al mişcărilor, de obicei, 
nu este luat în considerare de către specialiştii 
pasionaţi de laturile biochimice, fiziologice 
şi psihologice ale dirijării mişcărilor. în acelaşi 
timp, pedagogia sportivă, practica înaintată 
de pregătire a sportivilor din ultimele decenii 
au creat un volum mare de material empiric 
şi de sinteze ale acestuia, legate de formarea 
unor deprinderi motrice dintre cele mai 
complexe în întreg spectrul de interacţiuni 
ale nivelurilor principal şi de fond, ale unităţii 
dintre caracteristicile interne şi externe şi, ceea 
ce este cel mai complicat, realizarea acestor 
deprinderi în cadrul modificării permanente a 
mediului organismului (incluzând aici starea de 
oboseală la cel mai mare nivel) şi caracterului 
variat, dinamic, al mediului extern. 

Şcolile sportive moderne au format o 
multitudine de exerciţii speciale şi de procedee 
de aplicare a acestora, termeni specifici, 

comenzi, instrucţiuni, care fac clare pentru 
cursanţi, legităţile şi noţiunile mecanice, 
biologice şi psihologice complicate, condiţii şi 
jaloane externe şi interne, procedee de control 
şi de corecţie, care permit ca procesul de 
instruire pentru mişcările cele mai complexe să 
se realizeze controlat şi dirijat. 

Cunoaşterea necesităţii controlului 
mişcărilor la nivelul participării active a 
conştienţei şi la nivelul senzaţiei musculare, al 
imaginilor musculare, a existat cu mult timp 
înainte în practica sportivă, prin formarea 
de către fiziologi şi psihologi a imaginilor 
referitoare la sistemul de reglare a activităţii 
motrice în toată complexitatea şi legătura 
reciprocă a proceselor care au loc aici. Termeni 
precum simţul apei, gheţii, pistei, ritmului, 
vâslirii, forţei, spaţiului, mingii, rachetei, 
partenerului, au intrat de mult timp în practică 
nu numai în calitate de termeni, ci şi ca definiţii 
corespunzătoare ale acestora, însoţite de un 
întreg sistem pedagogic, care include metode 
şi mijloace variate de perfecţionare a acestor 
capacităţi psihofiziologice, procedee de control 
şi de dirijare obiectivă a acestora, mijloace 
tehnice şi jaloane speciale, într-o legătură 
reciprocă strânsă cu parametrii dinamici 
şi cinematici ai mişcării, cu posibilităţile 
funcţionale ale sistemelor importante, cu 
nivelul de dezvoltare a diferitelor calităţi 
motrice, al perfecţionării măiestriei tactice şi 
altele. Tocmai în această direcţie, activitatea a 
facilitat succese remarcabile ale şcolilor sportive 
din diferite ramuri ale sportului în diferite ţări, a 
permis să se formeze un sistem de cunoştinţe în 
domeniul controlului mişcărilor şi al pregătirii 
tehnice a sportivului, ca parte componentă a 
teoriei generale a sportului. 

Nu mai puţin importantă a fost, de 
asemenea, elaborarea unor direcţii speciale de 
învăţare şi de control al mişcărilor în diferite 
ramuri sportive. Foarte mulţi antrenori renumiţi, 
din diferite ţări ale lumii, au reuşit să lege în 
mod organic construirea tehnicii sportive a 
elevilor lor, cu activitatea experimentală şi 
teoretică în domeniul controlului mişcărilor. 
Din păcate, experienţa acestora este încă 
nefructificată de către teoria generală cu privire 
la construcţia acţiunilor motrice, ceea ce, într-o 
măsură importantă, o sărăceşte, o face ruptă de 
manifestările superioare ale acţiunilor motrice 
extrem de complicate în practica sportivă 
înaintată. 

Bazele perfecţionării tehnice 

Procesul de însuşire a tehnicii sportive poate fi 
împărţit în două perioade. în prima perioadă 
se stabileşte scopul mişcării, se determină 
structura mişcării, componenţa acesteia, se 
realizează evidenţierea corecţiilor pentru 
toate detaliile, componentele mişcării şi ale 
nivelurilor de fond corespunzătoare acestora, 
comutarea treptată a corecţiilor la nivelurile 
inferioare. în a doua perioadă se produce 
însuşirea de către nivelurile de fond a detaliilor 
şi componentelor mişcării, asigurarea legăturii 
reciproce dintre diferite niveluri de fond şi 
scopul mişcării, se finalizează automatizarea 
mişcării, se formează stabilitatea acesteia 
faţă de factorii perturbatori. în acest cadru, 
este important să se ţină cont că la nivelul de 
control, legat de activitatea sistemelor corticale, 
mişcările întotdeauna sunt conştientizate şi au 
un caracter voluntar. Controlul mişcărilor la 
nivelurile de fond cu o poziţie inferioară, poate 
avea un caracter mixt, când o parte a mişcărilor 
este efectuată voluntar, iar o parte - involuntar, 
sau au un caracter complet involuntar, când 
toate componentele mişcării sunt executate 
fără participarea sistemelor corticale (Bernstein, 
1991). 

Din păcate, în activitatea practică, dar şi 
în literatura de specialitate, se mai pot întâlni 
recomandări referitoare la formarea deprinderii 
motrice, conform principiului formării reflexelor 
condiţionate, prin intermediul unei repetări de 
mai multe ori a unor exerciţii standard învăţate, 
în acest plan, este justificat să facem trimitere 
la ideile lui N.A. Bernstein, care a avertizat cu 
referire la aplicarea unei astfel de abordări: 
«Explicarea formării deprinderii motrice ca 
o repetare a unor legături condiţionate a 
adus o daună practică semnificativă, mai 
ales prin faptul că aceasta justifica o învăţare 
pasivă monotonă («toceală»), în care accentul 
principal s-a pus pe numărul repetărilor 
efectuate». Acest fapt nu respinge necesitatea 
repetării de mai multe ori a acţiunilor motrice 
în procesul de instruire, fără de care nu poate fi 
asigurată formarea unei deprinderi adevărate. 
Este important să se organizeze procesul de 
repetare multiplă a exerciţiilor în aşa fel, încât 
acesta să nu fie în contradicţie cu legităţile 
obiective ale construirii deprinderii respective, 
în cadrul învăţării tehnicii trebuie să ţinem 
minte întotdeauna faptul că «procesul care 
se desfăşoară în sistemul nervos central în 
timpul exerciţiului şi în formarea deprinderilor, 
reprezintă o sumă de căutări asidue de soluţii 


adecvate în toate privinţele, pentru obiectivul de 
însuşit...». Sistemul nervos central trece în mod 
activ printr-un număr mare de încercări, greşeli, 
ajustări, modulări de acomodare şi altele, care 
la urma urmei asigură cea mai corectă, rapidă, 
raţională şi în acelaşi timp ingenioasă realizare 
a soluţiilor căutate. Fără îndoială, aceste căutări 
de soluţii optime determină durata formării 
deprinderilor motrice (Bernstein, 1991). 

Procesul de perfecţionare tehnică este 
determinat în mare măsură, de capacitatea 
sportivului de a recepta şi de a prelucra 
informaţiile necesare pentru o executare 
eficientă a mişcărilor, corecţia acestora, 
controlul asupra calităţii lor.însă prin analizatori 
trece, de obicei, un număr mare de informaţii 
diferite, atât cele necesare pentru o activitate 
motrică eficientă, cât şi cele de distragere, 
nerelevante. în timpul efectuării acţiunii 
motrice, informaţia care intră se împarte în 
următoarele componente. 

Informaţia de semnalizare motivaţională 
asigură motivaţia acţiunilor motrice (îndemnul 
de efectuare a acestora, semnalul de pornire 
pentru acţiune, recunoaşterea şi evaluarea unei 

FIGURA 10.10 — Insuficienţa şi folosirea neraţională a 
informaţiei drept cauza erorilor în acţiunile tehnico-tactice ale 
sportivului (Barth, 1994) 














































































CAPITOLUL 10. Bazele controlului mişcărilor voluntare 

situaţii periculoase, în cazul apariţiei acesteia. 

Informaţiile de legătură inversă se referă 
la controlul asupra efectuării mişcării (de 
către corp şi de părţile acestuia, deplasarea 
aparatului, a partenerilor şi concurenţilor, 
evoluţia situaţiei şi altele). 

Informaţiile de fond reprezintă celelalte 
date legate de acumularea unor cunoştinţe 
variate, de evaluarea şi orientarea subiectului 
în ambianţa înconjurătoare. 

Informaţiile neesenţiale şi perturbatoare 
îngreunează activitatea motrică raţională. 

în procesul de perfecţionare tehnică, 
sportivul trebuie să fie orientat în mod 
permanent spre receptarea informaţiilor doar 
de un anumit tip, prin intermediul unei căutări 
active direcţionate a informaţiilor (vizuale, 
auditive, proprioceptive etc.), ceea ce asigură 
rezolvarea unui obiectiv concret. Informaţiile 
insuficiente şi folosite incorect devin adesea 
cauza unor acţiuni ineficiente, nu permit 
sportivului să valorifice posibilităţile fizice şi 
tehnico-tactice. Antrenorul şi sportivul trebuie 
să cunoască neajunsurile posibile ale asigurării 
informaţionale a activităţii de antrenament 
şi competiţionale, care conduc la greşeli în 
acţiunile tehnico-tactice ale sportivului. Aceste 
neajunsuri pot fi legate atât de absenţa, cât şi 
de folosirea ineficientă a informaţiei (fig. 10.10). 

O mare importanţă pentru organizarea 
unui proces raţional de perfecţionare tehnică 
a sportivului îl au cercetările lui S.A. Kosilov 
(1991), potrivit cărora formarea unei tehnici 
perfecte, care se deosebeşte prin ritmicitate, 
caracterul lin, economicitate şi absenţa unor 
mişcări în plus, este posibilă numai dacă 
întregul proces de instruire şi de perfecţionare 
este construit pe baza formării unei imagini 
integrale a acţiunii motrice unitare. în timpul 
executării unei mişcări sau a unei părţi 
componente a acesteia, sportivul trebuie să 
utilizeze imaginea completă a mişcării. Deja 
în cadrul executării primului element (fază) al 
mişcării, acesta trebuie să ţină cont de influenţa 
tehnicii executării acesteia asupra eficienţei 
tuturor elementelor ulterioare. Numai în 
acest caz va fi formată o structură eficientă de 
coordonare a mişcării, care asigură o folosire 
raţională a energiei cinetice acumulate în fazele 
precedente ale mişcării, o concentrare optimă 
în timp a eforturilor musculare, o interacţiune 
mai eficientă a forţei musculare, cu forţele care 
se opun mişcării. 

însă în procesul perfecţionării tehnice, 
un rol important îl are procesul complicat de 

fracţionare şi comasare a acţiunii motrice. 
Renumitul specialist în domeniul psihologiei şi 
teoriei activităţii A.N. Leontiev (1981) atrăgea 
atenţia asupra faptului că acţiunile complexe 
se caracterizează prin mobilitatea anumitor 
componente. Acest fapt se poate exprima în 
fracţionarea unei acţiuni unitare în mini-acţiuni 
succesive, relativ de sine stătătoare. Procesul 
invers constă în comasarea anumitor formaţiuni 
structurale ale unei acţiuni motrice unitare. în 
aceste situaţii este de o importanţă principială 
faptul că, în conformitate cu transformările 
unităţilor unor acţiuni, se produce fracţionarea 
sau unificarea imaginilor psihice care le 
orientează şi le reglează. în felul acesta, în 
interiorul unei acţiuni motrice, la păstrarea 
caracterului unitar al acesteia se produce atât 
diferenţierea, cât şi integrarea componentelor 
acesteia şi a imaginilor legate de acestea. în 
acest proces se perfecţionează atât unele 
componente separate, cât şi procesele de 
integrare a acestora. 

Eficienţa proceselor de perfecţionare 
tehnică depinde în mare măsură de capacitatea 
structurilor nervoase de a recepta conştient 
acţiunile, o receptare şi conştientizare a 
informaţiei semnificative şi o centrare a atenţiei 
pe detalii. Doar în acest caz se formează 
senzaţiile care facilitează perfecţionarea unor 
tipuri de simţuri specifice, care joacă un rol 
important în formarea unui sistem optim 
de control al mişcărilor şi de perfecţionare a 
măiestriei tehnice. 

Crearea imaginilor mentale (a 
reprezentărilor), repetarea mentală a diferitelor 
mişcări şi acţiuni sunt caracteristice pregătirii 
şi activităţii competiţionale a sportivilor. însă 
acest tip de activitate psihică era considerat 
întotdeauna ca unul suplimentar şi nu 
presupunea includerea în procesul de pregătire 
a sportivilor sub forma unei părţi componente 
special planificate şi controlate. însă în ultimii 
ani au fost acumulate argumente ştiinţifice 
serioase care demonstrează eficienţa mare a 
acestor imagini pentru formarea unui sistem 
eficient de control al mişcărilor. 

Cu fiecare an, un număr tot mai mare de 
sportivi folosesc imaginile mentale drept una 
dintre părţile importante ale perfecţionării 
tactico-tehnice. Folosirea imaginilor permite 
reproducerea de acţiuni motrice eficiente şi 
facilitează formarea unora noi. Cercetările 
au demonstrat faptul că imaginile mentale 
influenţează sistemul nervos în acelaşi fel 
ca şi acţiunile reale. în procesul vizualizării 

imaginilor, se mobilizează aceleaşi căi nervoase 
de transmitere, care se utilizează în cazul unei 
efectuări reale a mişcărilor. Imaginile repetate 
perfecţionează sistemul de reglare nervoasă 
a mişcărilor, optimizează procesul activităţii 
musculare, facilitează aducerea acestuia 
până la automatism (Weinberg, Gould, 2003; 
Gaverdovski, 2007). 

Deosebit de eficientă este utilizarea 
pe scară largă a imaginilor mentale, pentru 
creşterea capacităţii de concentrare a atenţiei, 
de optimizare a reacţiilor psihice, pentru 
acţiunea accentuată asupra perfecţionării celor 
mai complicate şi problematice elemente ale 
acţiunilor motrice, pentru perfecţionarea şi 
automatizarea deprinderilor motrice. în acest 
caz, efectul pozitiv se remarcă atât în ceea 
ce priveşte optimizarea reglării nervoase a 
acţiunilor motrice, cât şi în activarea raţională a 
funcţiei musculare. 

Formarea unei reprezentări clare şi 
controlabile se remarcă atunci când la formarea 
imaginilor mentale, se utilizează aşa numitele 
imagini interne şi externe. Imaginile interne 
pun accentul pe kinestezie, iar imaginile 
externe pe informaţiile provenite de la ceilalţi 
analizatori. Folosirea imaginilor interne este 
mai eficientă pentru perfecţionarea senzaţiilor 
kinestezice, pentru diferenţierea mişcărilor, 
pentru formarea unor deprinderi reale. însă 
cel mai mare efect se remarcă în cadrul folosirii 
atât a imaginilor interne, cât şi a celor externe 
(Weinberg, Gould, 2001). 

în diferite etape ale perfecţionării tehnice, 
sportivul se loveşte de necesitatea formării 
imaginii unei acţiuni, care corespunde 
performanţei acestuia şi experienţei motrice. 
De exemplu, E.N. Surkov (1984) leagă 
etapele de formare a măiestriei tehnice, de 
formarea în conştiinţa sportivului a imaginilor 
corespunzătoare mişcărilor: imaginea primară 
vizuală; imaginea vizuală fragmentată; imaginea 
vizual-motorie detaliată; imaginea generalizată, 
preponderent motrică. Bazându-se pe aceste 
imagini, sportivul îşi perfecţionează măiestria 
tehnică, adâncind treptat posibilităţile de 
control al mişcărilor la nivelurile principal şi de 
fond, mărind permanent ponderea acestora 
din urmă. Dacă în procesul de pregătire iniţială, 


sportivii se sprijină cu preponderenţă pe o 
imagine vizuală fragmentată, în cazul pregătirii 
pentru înalta performanţă, perfecţionarea 
tehnică se realizează, în principal, pe baza 
formării unei imagini motorii, bazată pe 
simţurile specifice. 

în procesul de perfecţionare tehnică este 
posibilă crearea unor imagini de conţinut şi 
semantice clare de tehnică sportivă raţională, 
elaborarea unor modele concrete de tehnică 
sportivă, cu o caracteristică cantitativă suficient 
de precisă a elementelor de bază ale acesteia. 
Acest fapt prestabileşte întreaga strategie de 
perfecţionare tehnică a sportivului, direcţionată 
spre formarea unor variante concrete de tehnică 
sportivă, orientată spre parametri spaţiali, 
temporali şi dinamici pe deplin stabiliţi. 

în acest context, trebuie să se ţină cont de 
faptul că, cu cât este mai înaltă performanţa 
sportivilor şi stăpânirea de către aceştia a 
deprinderii motrice, cu atât este mai importantă 
activitatea musculară manifestată şi prin 
consumul de energie. Bineînţeles, acest fapt se 
referă la muşchii care susţin efortul principal 
în timpul efectuării unei anumite acţiuni. 
Toate celelalte reacţii (coordonarea inter- şi 
intramusculară, folosirea forţelor reactive şi 
externe, a proprietăţilor elastice ale muşchilor 
întinşi etc.) pot fi analizate doar ca reacţii de 
raţionalizare a mişcărilor chemate să asigure nu 
doar o activitate musculară maximă, dar, ceea 
ce este mai important, o activitate concentrată 
spre atingerea celui mai înalt rezultat. 

Pentru a ne convinge de aceasta, este 
suficient să comparăm rezultatele activităţii 
musculare generale şi ale activităţii acelei 
părţi a sistemului muscular care susţine efortul 
principal, la sportivi de înaltă performanţă şi 
la sportivi de performanţă mai scăzută. Odată 
cu creşterea măiestriei sportive, activitatea 
musculară generală şi activitatea grupelor 
musculare de bază este însoţită de scăderea 
implicării în activitate a grupelor musculare 
care nu participă în efectuarea actului motor. 

Acest fapt reprezintă o condiţie în 
organizarea raţională a sistemului de control 
al mişcărilor, în scopul activării intense a 
sistemului muscular, element de bază în 
obţinerea performanţei sportive. 

Megastructura (gr. megas - 
mare, de dimensiuni gigantice) 
reprezintă o structură de pregătire 
multianuală şi a etapelor acesteia, a 
ciclurilor olimpice de patru ani. La acest 
nivel se delimitează în mod clar două stadii 
de sine stătătoare: stadiul de formare a celei 
mai înalte măiestrii sportive (de obicei, cu o durată 
de la 7-8 până la 10-12 ani) şi stadiul de dezvoltare şi 
de valorificare a celei mai înalte măiestrii sportive (de 
la 2-3 până la 10-15 ani şi mai mult). Primul stadiu se 
împarte în patru etape de sine stătătoare: de pregătire 
iniţială, de pregătire preliminară de bază, de pregătire 
specializată de bază, de pregătire pentru cele mai 
mari performanţe. în al doilea stadiu se delimitează 
trei etape: de valorificare maximă a posibilităţilor 
individuale, de păstrare a celei mai înalte măiestrii 
sportive, de scădere treptată a performanţelor. Tot la 
acest nivel trebuie încadrată şi structura ciclurilor 
olimpice de patru ani. 

(H 


La baza organizării raţionale a pregătirii multianuale 
(durata totală şi structura acesteia, numărul de 
etape, durata şi conţinutul acestora şi altele), fără 
îndoială, trebuie să stea tendinţa de asigurare a 
unor condiţii în care sportivul să fie în măsură să 
demonstreze un rezultat maximal posibil, care 
decurge din aptitudinile şi capacităţile sale naturale, 
în felul acesta, legităţile şi principiile obiective 
de formare a celei mai înalte măiestrii sportive, în 
cadrul sistemului de perfecţionare multianuală, 
reprezintă conţinutul teoriei privind periodizarea 
pregătirii multianuale. O asemenea poziţie este 
în mod clar acceptată de către specialiştii care 
studiază problematica sportului pentru tineret şi 
organizarea pregătirii multianuale a unui sportiv, 
în acest domeniu de cunoştinţe s-a acumulat 
un volum extrem de mare, atât de cunoştinţe 
fundamentale, care se referă la partea periferică 
a teoriei, cât şi de cunoştinţe pur teoretice, care 
intră în partea centrală a acesteia, cristalizându-se 
concepţii necontradictorii referitoare la structura şi 
conţinutul pregătirii multianuale. La baza acestora 
stă sintetizarea unui volum uriaş de informaţii, 
care reflectă performanţele din sportul mondial, 
referitor la vârsta optimă pentru începerea 
pregătirii, durata pregătirii până la nivelul marilor 
performanţe, durata perioadei, pe parcursul căreia 
se pot înregistra cele mai înalte rezultate, specificul 
adaptării treptate până la măiestria sportivă, în 
funcţie de sexul sportivilor, de ramura sportivă şi de 
specializarea îngustă, de caracteristicile individuale, 
de periodizarea pregătirii multianuale şi conţinutul 
etapelor acesteia şi altele. Aceste informaţii 
sunt completate de un număr mare de cercetări 
cu caracter pedagogico-sportiv şi biologico- 
medical, concentrate în jurul acelor principii, care 
au fost deja elaborate de către practica sportivă. 
Cercetările efectuate cuprind un spectru foarte larg 
de probleme, care se referă la legătura reciprocă 
dintre mijloacele de pregătire şi structura acesteia, 
legităţile de dezvoltare a sportivilor în funcţie de 
vârstă, de adaptarea diferitelor sisteme funcţionale 
în procesul de perfecţionare multianuală pentru 


acţiunile de antrenament şi de competiţie, cât şi 
pentru optimizarea structurii generale a pregătirii 
şi conţinutului acesteia, dinamicii eforturilor, 
planificării activităţii competiţionale şi altele. 

Toate aceste cercetări, realizate în mod special 
în ţările în care ştiinţa sportului a fost legată în mod 
organic de practica sportivă progresistă, au permis 
să se precizeze şi să se completeze multe principii 
care decurg din experienţa din domeniul practicii 
sportive, să aşeze sub acestea un fundament 
ştiinţific. Rezultatele integrării ştiinţei şi practicii 
au fost prezentate într-un mare număr de lucrări 
publicate, incluzând aici şi lucrările teoretico- 
metodice cu caracter fundamental, au fost puse 
la temelia unor documente programatice şi 
normative, care reglementează activitatea şcolilor 
sportive şi a centrelor de diferite niveluri, cât şi 
a unor programe speciale, complexe, de patru 
ani, orientate către pregătirea celor mai puternici 
sportivi pentru Jocurile Olimpice. 

în anii 1960-1970, studierea problemei privind 
periodizarea pregătirii multianuale a reprezentat 
exclusiv sfera de interes a specialiştilor din ţările 
est-europene, cu prioritate a celor din URSS şi 
RDG. La baza metodicii a fost aşezată generalizarea 
experienţei cu privire la pregătirea şi participarea la 
competiţii a unui număr extrem de mare de sportivi 
de înaltă performanţă, câştigători şi medaliaţi la 
cele mai mari competiţii. Ca urmare a acestui fapt, 
au fost determinate vârsta optimă pentru începerea 
pregătirii în diferite ramuri sportive, durata 
pregătirii de la momentul începerii practicării 
sportului până la atingerea unor rezultate de nivel 
mondial, conţinutul pregătirii în diferiţi ani, care 
a permis împărţirea acesteia în stadii, perioade 
sau etape, menite să evidenţieze legităţile de 
formare a diferitelor laturi ale măiestriei sportivilor, 
dinamica optimă a eforturilor şi raportul activităţii 
cu orientare prioritară diferită, durata de păstrare a 
celei mai înalte măiestrii sportive şi altele. 

O componentă a metodologiei, de aceeaşi 
importanţă, a reprezentat-o studierea legăturii 
reciproce dintre procesul pregătirii şi perioadele 

de dezvoltare în funcţie de vârsta celor care 
practică sportul, luarea în considerare a existenţei 
perioadelor critice, în ceea ce priveşte vârsta, masa 
corporală, manifestarea şi dezvoltarea diferitelor 
calităţi motrice. 

Rezultatele acestor cercetări au fost sintetizate 
într-o serie de lucrări cu caracter fundamental, 
pregătite de către specialiştii acelor ani cu cea mai 
mare autoritate. 

în cartea «CoBpeMeHHaa cncreMa cnopTi/iBHOÎî 
Tpem/ipoBKi/i» - «Sistemul modern de antrenament 
sportiv» (1970) N.G. Ozolin a arătat faptul că 
pregătirea multianuală pentru cele mai înalte 
performanţe trebuie să dureze de la 8 până la 12 ani 
şi trebuie împărţită în două perioade - pregătitoare 
şi specială. Conţinutul perioadei pregătitoare, a 
cărei durată reprezintă 3-5 ani, trebuie să asigure 
dezvoltarea motrică multilaterală şi crearea de 
premise (morfologice, fiziologice, psihologice, 
tehnice etc.) pentru pregătirea specializată, în 
conformitate cu particularităţile fiecărei ramuri 
sportive. Conţinutul perioadei speciale trebuie să 
asigure consolidarea în continuare a dezvoltării 
motrice în toate planurile şi a sănătăţii, formarea 
unor calităţi motrice cu aplicare la specificul ramurii 
sportive, perfecţionarea tehnicii şi tacticii sportive, 
pregătirea psihologică, însuşirea cunoştinţelor 
necesare şi a experienţei pentru o activitate de 
antrenament de succes şi participarea la competiţii. 
Perioada specială este împărţită în trei etape, ţinând 
cont de legităţile de formare prioritară a diferitelor 
laturi ale măiestriei sportive, în cadrul procesului 
de pregătire multianuală. în prima etapă, accentul 
se pune pe perfecţionarea tehnicii sportive, pe 
pregătirea fizică de bază, creşterea capacităţii 


pentru coordonarea unor mişcări şi acţiuni 
complexe; în a doua etapă - pe atingerea unui nivel 
ridicat de pregătire fizică specială, pe perfecţionarea 
tehnicii pentru ramura sportivă aleasă, pregătirea 
psihologică specială; în a treia etapă, pe atingerea 
celor mai înalte rezultate sportive, pe baza unei 
periodizări raţionale a pregătirii anuale. Specificul 
ramurilor de sport prestabileşte limitele de vârstă 
pentru diferite perioade şi etape din cadrul pregătirii 
multianuale (tabel 11.1). 

Ideile specialiştilor din RDG în aceste domeniu 
de cunoştinţe au fost sintetizate de renumitul 
specialist în domeniul teoriei şi metodicii de 
pregătire a sportivilor, Dietrich Harre (Harre, 1971; 
Harre, 1982). în conformitate cu convingerile 
acestuia, antrenamentul sportiv - de la începători 
până la recordman - reprezintă un proces unitar, 
care se desfăşoară după nişte legităţi generale de 
dezvolta re a performanţelor sportive, cu alte cuvinte, 
conform unor legităţi de dezvoltare a calităţilor 
motrice (forţei, rezistenţei, vitezeii, mobilităţii etc.), 
a motricităţi sportivilor, a calităţilor şi capacităţilor 
intelectuale şi psihice. Din aceste legităţi decurge 
împărţirea convenţională a procesului multianual 
de antrenament în două faze. în prima fază se 
creează bazele capacităţii funcţionale sportive, 
premisele în toate planurile pentru pregătirea 
ulterioară pentru cele mai înalte performanţe. în 
faza a doua, sportivul este ajustat pentru recordul 
său personal (cel mai înalt rezultat). Conform celor 
prezentate, în cadrul antrenamentului multianual 
se delimitează: 

• antrenamentul în faza de formare a 
sportivului (antrenamentul de bază); 

• antrenamentul pentru cele mai înalte 


TABELUL 11.1 — Limitele de vârstă ale perioadelor şi etapelor din cadrul pregătirii multianuale în diferite ramuri de sport 

(Ozolin, 1970) 


Ramură sportivă 

Perioada 

Perioada specială 


pregătitoare 

Prima etapă 

A doua etapă | 

A treia etapă 

Ramurile sportive care impun înainte de toate, arta în mişcări, fără o 
manifestare substanţială a forţei şi a rezistenţei (gimnastica ritmică, patinajul 
artistic, săriturile cu schiurile, slalomul, săriturile în apă) 

7-11 

12-14 

15-16 

De la 17 ani 

Ramurile sportului care necesită arta mişcărilor la o manifestare substanţială 
a forţei şi a rezistenţei (gimnastica artistică, acrobatica, coborârile de viteză, 
slalom uriaş şi altele) 

9-13 

14-15 

16-17 

De la 18 ani 

Ramurile sportului care impun manifestarea într-o măsură însemnată a 
vitezei şi forţei (sprint, atletica grea, săriturile din atletica uşoară şi altele) 

10-12 

13-15 

16-17 

De la 18 ani 

Ramurile sportului care impun manifestarea într-o măsură însemnată 
a rezistenţei în timpul unei activităţi de lungă durată (ciclismul, schiul, 
canotajul, alergările şi altele) 

12-15 

16-17 

18-19 

De la 20 ani 

Ramurile sportului care impun arta mişcărilor la o manifestare însemnată a 
vitezei, forţei şi rezistenţei (fotbal, baschet, hochei, box, lupte etc.) 

10-13 

14-15 

16-17 

De la 18 ani 

înotul 

5-8 

9-12 

13-14 

De la 15 ani 

performanţe. 

împărţirea procesului de pregătire 
multianuală, care poate să cuprindă o perioadă de 
până la 15 ani permite să se pună ordine în procesul 
de antrenament, în ceea ce priveşte scopurile 
şi obiectivele, mijloacele şi metodele, asigură 
respectarea legităţilor şi principiilor de formare a 
celei mai înalte măiestrii sportive într-o anumită 
ramură sportivă, cu luarea în considerare a vârstei 
la care sportivul a început să practice sportul, zona 
de vârstă optimă pentru atingerea celor mai înalte 
performanţe. Un moment important al unei pregătiri 
multianuale, construite în mod raţional, îl reprezintă 
asigurarea unor premise multilaterale (biologice, 
tehnico-tactice, motrice, psihologice),cu unu-doi 
ani înainte de atingerea zonei de vârstă pentru cele 
mai înalte posibilităţi, cât şi a unui rezultat sportiv 
la limita de jos a nivelului internaţional, fapt ce 
reprezintă o bază necesară în vederea pregătirii 
pentru performanţe record (Harre, 1982). 

Ca şi N.G. Ozolin, D. Harre prezintă limitele 
temporale ale perioadelor pentru antrenamentul 
de bază şi pentru antrenamentul de atingere a 
celor mai înalte performanţe, analizează legităţile, 
principiile şi factorii care determină scopurile, 
obiectivele şi conţinutul antrenamentului în fiecare 
din aceste perioade. Sunt definite exact diferenţele 
principale ale procesului de antrenament din 
diferite faze. în faza de pregătire de bază se 
pun bazele capacităţii de performanţă, în mare 
măsură prin mijloace de pregătire generală, se 
însuşesc şi se consolidează deprinderile motrice 


de bază, se creează o largă bază de motricitate, se 
însuşesc bazele tacticii, se acumulează experienţă 
competiţională. în faza de antrenament pentru 
cele mai mari performanţe, pe baza pregătirii de 
bază acumulate se rezolvă problemele privind 
dezvoltarea unor calităţi motrice specifice pregătirii 
tehnico-tactice, intelectuale şi psihice, cu aplicare 
la cerinţele determinate de specificul ramurii de 
sport şi de necesitatea asigurării pregătirii pentru 
performanţe de nivel ridicat. 

Sintetizarea ideilor şcolii sportive sovietice 
cu privire la problema periodizării pregătirii 
multianuale a fost realizată în monografia 
fundamentală «CoBpeMeHHaa cucreMa cnopTUB- 
Hoti noflroTOBKM» - «Sistemul modern de pregătire 
sportivă» (1995), elaborată de către un colectiv de 
specialişti de marcă, după dezmembrarea URSS. 
în subcapitolul «Pregătirea sportivă ca proces 
multianual» din capitolul «Organizarea procesului 
de pregătire multianuală», scrisă de către M.la. 
Nabatnikova şi V.P. Filin, unii dintre specialiştii cei 
mai importanţi din lume din acei ani în domeniul 
sportului pentru tineret, au propus ca procesul de 
pregătire multianuală să fie împărţit în patru etape 
(tabel 11.2). Pentru fiecare dintre etape, în funcţie 
de specificul ramurilor de sport, sunt stabilite limite 
de vârstă (tabel 11.3). 

Au fost definite prevederile metodice de bază, 
care trebuie să se găsească la baza unei pregătiri 
multianuale, construită în mod raţional: 

• sistemul pedagogic unitar, care asigură 
continuitatea obiectivelor, mijloacelor, metodelor 


TABELUL 11.2 — Schema model de organizare a antrenamentului multianual pentru sportivii tineri (Nabatnikova, Filin, 1995) 


Etapa din cadrul 
pregătirii multianuale 

Durata etapei 

Orientarea prioritară a antrenamentului 

Grupa 

De pregătire 
preliminară 

3 ani 

întărirea sănătăţii şi îmbunătăţirea dezvoltării fizice. însuşirea bazelor tehnicii de 
executare a exerciţiilor fizice. Acumularea unei stări de pregătire fizică multilaterală, pe 
baza practicării diferitelor ramuri sportive. Inocularea interesului pentru practicarea 
sportului. Educarea calităţilor de voinţă. Stabilirea probei sportive pentru practicarea 
ulterioară. 

De pregătire 
iniţială 

De specializare 
sportivă iniţială 

2 ani 

Atingerea stării de pregătire fizică şi funcţională multilaterală. însuşirea bazelor tehnicii 
din ramura sportivă aleasă şi a altor exerciţii fizice. Educarea calităţilor motrice de 
bază, acumularea experienţei competiţionale prin participarea la competiţii în diferite 
ramuri sportive (pe baza unei pregătiri multilaterale). Determinarea predispoziţiilor şi a 
capacităţilor sportive (orientarea sportivă). Precizarea specializării sportive. 

De instruire şi 
antrenament 

De aprofundare a 
antrenamentului 
în ramura sportivă 
aleasă 

2-3 ani 

Perfecţionarea tehnicii în ramura sportivă aleasă. însuşirea unor calităţi fizice spe¬ 
ciale. Creşterea nivelului stării de pregătire funcţională. Acumularea experienţei 
competiţionale în ramura sportivă aleasă. 

De instruire şi 
antrenament 

De perfecţionare 
sportivă 

2-3 ani 

Perfecţionarea tehnicii din ramura sportivă aleasă. Asimilarea unor calităţi motrice 
speciale, creşterea gradului de pregătire specializată. Asimilarea eforturilor de antrena¬ 
ment necesare. Atingerea performanţelor sportive caracteristice etapei primelor suc¬ 
cese mari în specializarea respectivă (normelor de maestru al sportului). Perfecţionarea 
experienţei competiţionale. 

De 

perfecţionare 

sportivă 

TABELUL 11.3 — Limitele de vârstă aproximative (minimale) corespunzătoare etapelor din pregătirea multianuală 

(Nabatnikova, Filin, 1995) 


Ramura sportivă 

Etapa 

De pregătire preliminară, ani 

De specializare sportivă 
iniţială, ani 

De antrenament aprofundat în 
ramura sportivă aleasă, ani 

De perfecţionare sportivă, ani 

Gimnastica sportivă 

7-9 (bărbaţi) 

10-11 

12-13 

14 ani şi peste 


6-8 (femei) 

9-10 

11-12 

13 ani şi peste 

înot 

7-9 

10-11 

12-13 

14 ani şi peste 

Baschet 

8-10 

11-12 

13-15 

16 ani şi peste 

Fotbal 

8-10 

11-12 

13-15 

16 ani şi peste 

Volei 

9-11 

12-13 

14-16 

17 ani şi peste 

Patinaj viteză 

9-11 

12-13 

14-15 

16 ani şi peste 

Atletica uşoară 

9-11 

12-13 

14-15 

16 ani şi peste 

Curse de schi 

9-11 

12-13 

14-15 

16 ani şi peste 

Hochei pe gheaţă 

9-11 

12-13 

14-16 

17 ani şi peste 

Box 

10-12 

13-14 

15-16 

17 ani şi peste 

Lupte 

10-12 

13-14 

15-16 

17 ani şi peste 

Ciclism 

10-12 

13-14 

15-16 

17 ani şi peste 

Canotaj academic 

10-12 

13-14 

15-16 

17 ani şi peste 

Caiac-canoe 

10-12 

13-14 

15-16 

17 ani şi peste 

Tir 

10-12 

13-14 

15-16 

17 ani şi peste 

Pentatlonul modern 

10-12 

13-14 

15-16 

17 ani şi peste 

Atletica grea 

10-12 

13-14 

15-16 

17 ani şi peste 

Scrimă 

10-12 

13-14 

15-16 

17 ani şi peste 


şi formelor de pregătire a sportivilor din diferite 
grupe de vârstă; 

• orientarea spre un anumit scop a procesului 
de pregătire a sportivilor din toate grupele de vârstă 
pentru cea mai înaltă performanţă; 

• raportul optim (proporţionalitate) dintre 
diferite laturi ale pregătirii sportivului în diferite 
etape din cadrul perfecţionării multianuale; 

• creşterea continuă a volumului de mijloace 
de pregătire generală şi specifică, raportul dintre 
acestea schimbându-se în mod permanent: de la an 
la an se măreşte ponderea mijloacelor de pregătire 
specifică şi, respectiv, se micşorează ponderea 
mijloacelor pentru pregătirea generală; 

• creşterea planificată a volumului şi intensităţii 
eforturilor de antrenament şi competiţionale. 
Fiecare perioadă a următorului ciclu anual trebuie 
să înceapă şi să se încheie la un nivel mai ridicat 
al eforturilor de antrenament, în comparaţie cu 
perioada corespunzătoare din anul precedent, 
în primii ani eforturile de antrenament cresc cu 
preponderenţă pe seama volumului, iar în anii 
următori, în mare măsură, pe seama intensităţii; 

• gradul treptat de creştere a eforturilor de 
antrenament şi competiţionale, corespondenţa 
acestora cu vârsta biologică şi cu posibilităţile 
individuale ale sportivilor, în fiecare etapă din 


perfecţionarea multianuală; 

• dezvoltarea simultană a calităţilor motrice 
ale sportivilor în toate etapele din cadrul pregătirii 
multianuale şi dezvoltarea cu prioritate a unor 
calităţi legate de perioadele cele mai favorabile 
de vârstă pentru aceste calităţi (Nabatnikova, Filin, 
1995). 

Toate aceste prevederi sunt orientate spre o 
pregătire multianuală planificată pentru atingerea 
celor mai înalte rezultate, iar criteriul de bază 
privind eficienţa acesteia îl reprezintă rezultatul 
cel mai înalt, obţinut la categoria optimă de vârstă 
pentru o anumită ramură sportivă, adică în zona 
posibilităţilor optime. 

Trebuie subliniat faptul că specialiştii care 
au cercetat în mod serios sistemul de pregătire 
multianuală au limitat analiza pe toate planurile a 
acesteia, exclusiv la procesul de pregătire pentru 
cele mai înalte performanţe în zona de vârstă 
optimă pentru aceasta şi, practic, nu au supus 
analizei conţinutul activităţii de antrenament şi 
competiţionale pe parcursul carierei ulterioare, 
care la unii sportivi a fost de foarte lungă durată, 
deşi aceştia au constatat caracterul actual al acestei 
probleme. De exemplu, D. Harre (1971) subliniază 
faptul că, după atingerea de către un sportiv a 
celor mai înalte performanţe, «este prevăzut în 

continuare scopul de a păstra cât mai mult nivelul 
şi perfecţionarea performanţelor». însă acesta nu 
prezintă analiza căilor de atingere a acestui scop. 
Sintetizând ideile specialiştilor sovietici, M.la. 
Nabatnikova şi V.P. Filin (1995) delimitează zona de 
vârstă pentru menţinerea rezultatelor (tabel 11.4) 
şi «stadiul longevităţii sportive», corespunzător 
acesteia. însă în funcţie de ramura sportivă, această 
zonă este limitată la bărbaţi la 22-29 ani, iar la femei 
- 19-27 ani, iar metodica de pregătire a sportivilor 
nu este analizată deloc. O abordare similară este 
caracteristică şi pentru lucrările altor specialişti 
ai acelor ani, care au cercetat problema pregătirii 
multianuale atât în plan teoretic general, cât şi cu 
aplicare la specificul pregătirii din diferite ramuri 
sportive. 

Pentru o astfel de limitare au fost şi unele 
cauze obiective, determinate de specificul de 
dezvoltare a sportului sovietic, în mare măsură, şi 
de către sportul dintr-o serie de ţări est-europene. 
La baza acesteia, stătea convingerea că sportul 
de înaltă performanţă este apanajul exclusiv al 
sportivilor juniori şi tineri. Acest fapt a determinat 
tendinţa permanentă de căutare a unor tinere 
talente, exclusiv pe baza caracterului de masă al 
sportului pentru copii şi tineret, lărgirea şi creşterea 
eficienţei activităţii cluburilor sportive şcolare şi a 
şcolilor tip internat cu profil sportiv, reţeaua largă 
de competiţii pentru copii şi tineret şi altele. în 


acelaşi timp, au fost limitate posibilităţile pentru o 
pregătire eficientă a unor sportivi de înaltă clasă 
care depăşeau zona de vârstă de 22-24 ani şi care 
erau consideraţi fără perspectivă în ceea ce priveşte 
pregătirea pentru următoarele Jocuri Olimpice, 
în legătură cu aceşti sportivi erau introduse 
restricţii legate de asigurarea tehnico-materială şi 
organizatorică a pregătirii lor şi chiar de admiterea 
la cele mai importante competiţii în avantajul celor 
tineri şi care păreau a avea perspective mai mari, 
deşi erau sportivi mai puţin performanţi. Bineînţeles 
că acest fapt nu putea să nu exercite influenţă 
asupra activităţii specialiştilor care s-au ocupat de 
elaborarea bazelor ştiinţifice privind pregătirea 
multianuală şi a documentelor de planificare şi 
programare, normativelor corespunzătoare pentru 
organizaţiile responsabile de pregătirea sportivilor. 
Dar o astfel de situaţie a fost supusă unei critici 
pe deplin justificate, ca una care încalcă legităţile 
privind pregătirea sportivilor şi una care stimulează 
o pregătire forţată a sportivilor tineri, şi care îi 
privează pe aceştia de posibilitatea de a demonstra 
unele rezultate,într-adevăr, remarcabile (Bulgakova, 
1976, 1986; Platonov, 1980, 1986; Ciudinov, 1987). 

în anii 1970, specialişti din RDG au efectuat un 
experiment de mari proporţii, al cărui scop a fost 
stabilirea eficienţei din cadrul specializării timpurii 
şi a unei activităţi competiţionale intense, la copii şi 
la adolescenţi, caracteristică sportului pe grupe de 


TABELUL 11.4 — Limitele de vârstă ale zonelor de performanţă sportivă (bărbaţi) (Nabatnikova, Filin, 1995) 


Ramura sportului 

Zona 

Primelor mari succese, ani 

De posibilităţi optime, ani 

De menţinere a rezultatelor înalte, ani 

Bărbaţi 

Femei 

Bărbaţi 

Femei 

Bărbaţi 

Femei 

Atletica uşoară: 







Alergări -100 m 

17-21 

16-19 

22-24 

20-22 

25-26 

23-25 

Alergări - 800 m 

18-22 

18-20 

23-25 

21-23 

26-27 

24-25 

Alergări - 10 000 m 

21-24 


25-27 


28-29 


Săriturile în înălţime 

17-21 

16-18 

22-24 

19-22 

25-26 

23-25 

Aruncarea suliţei 

19-23 

18-22 

24-26 

23-24 

27-28 

25-26 

înotul (100-200 m) 

15-17 

13-14 

18-20 

15-18 

21-22 

19-20 

Gimnastica artistică 

16-18 

12-15 

19-21 

16-17 

22-24 

18-19 

Lupte 

17-21 


22-24 


25-26 


Atletica grea 

18-19 


20-24 


25-27 


Boxul 

18-20 


21-24 


25-27 


Canotaj caiac şi canoe 

17-20 


21-25 


26-27 


Baschet 

18-21 

16-18 

22-25 

19-23 

26-28 

24-25 

Fotbal 

17-21 


22-26 


27-28 


Patinaj artistic 

12-16 

12-14 

17-24 

15-22 

25-26 

23-24 

Curse de schi 

19-22 

18-20 

23-27 

21-25 

28-29 

26-27 

Patinaj viteză 

17-19 

16-17 

20-23 

18-23 

24-25 

24-25 

Hochei pe gheaţă 

18-23 


24-27 


28-29 

vârstă din SUA cu referire la pregătirea multianuală. 
A fost stabilit faptul că specializarea timpurie şi 
în cazul acesta o scădere logică a atenţiei faţă 
de pregătirea de bază multilaterală conduce la 
succese în competiţiile pentru copii şi adolescenţi, 
însă, ulterior, exercită o influenţă negativă asupra 
nivelului performanţelor sportive, limitând brusc 
durata carierei sportive (Harre, 1982). 

La concluzii asemănătoare au ajuns şi alţi 
specialişti, care au supus atenţiei problema 
specializării timpurii, care au studiat legătura 
dintre pregătirea multilaterală de bază şi nivelul 
performanţelor sportivilor, durata de participare 
a acestora la nivelul celor mai înalte performanţe 
(Carlson, 1988, Balyi, Hamilton, 1993; şi alţii). 
Sintetizând rezultatele lucrărilor specialiştilor est- 
europeni, T. Bompa şi G. Haff (Bompa, Haff, 2009) 
subliniază faptul că vârsta optimă pentru începerea 
activităţii în majoritatea ramurilor sportive o 
reprezintă 7-8 ani, iar până la vârsta de 12-13 ani 
trebuie să fie realizată pregătirea multilaterală pe 
baza diferitelor forme de activitate motrică şi din 
diferite ramuri ale sportului; după aceasta, poate fi 
stabilită specializarea şi poate să înceapă pregătirea 
specializată a cărei durată se întinde, de obicei, până 
la 5-8 ani. în astfel de cazuri, sportivii ating cel mai 
înalt grad de măiestrie sportivă şi o demonstrează 
în mod stabil pe parcursul unei perioade lungi de 
timp. Specializarea timpurie, la vârsta de 12-14 ani 
conduce la succes în competiţii până la vârsta de 
17-18 ani şi exclude practic o carieră sportivă de 
succes la o vârstă mai mare. 

Pe baza sintetizării materialelor faptice, 
referitoare la vârsta şi la stagiul evoluţiei a 2690 
dintre cei mai buni sportivi ai lumii, care au evoluat 
în anii 1950-1980 şi care s-au specializat în ramurile 
sportive olimpice, V.l. Ciudinov (1987) a subliniat 
faptul că întinerirea artificială «nu anulează legile 
biologice de dezvoltare a calităţilor motrice ale 
omului şi nu modifică legităţile de formare a 
măiestriei sportive şi ale duratei de menţinere a 
acesteia la un nivel înalt. Aceasta conduce la o 
pregătire forţată a sportivilor şi, ca urmare, exercită 
o influenţă negativă asupra formării rezervelor 
echipelor naţionale. Prin urmare, dacă noi nu 
vom modifica situaţia existentă a lucrurilor, atunci 
sistemul din ziua de astăzi format pentru competiţii 
unionale, în majoritatea absolută a cazurilor, nu 
direcţionează selecţia spre cei mai talentaţi sportivi, 
şi nu la vârsta care trebuie. Dacă înainte, noi ne¬ 
am fi condus după instrucţiunile de astăzi, am fî 
pierdut pentru sportul de înaltă performanţă, unele 
talente cum sunt alergătorii V. Kuts, P. Bolotnikov, L. 
Braghina, schiori de viteză G. Kulakova, I. Gagarin, 
V. Vedenin, A. Oliunina, halterofilul V. Alekseev, 


aruncătorul de disc F. Melnik, care la vârsta de 23- 
25 de ani au făcut doar primii paşi spre victorii». 

Cu tot caracterul justificat al acestei poziţii, 
nu putem să nu subliniem faptul că performanţele 
remarcabile ale sportivilor în domeniul sportului 
olimpic la vârsta de 27-30 ani şi mai mult decât 
atât, cariera acestora de lungă durată (au avut loc 
şi unele cazuri, când sportivii au evoluat cu succes, 
pe parcursul a 8-10 ani şi peste), în perioada anilor 
1960-1980 au reprezentat fenomene relativ rare şi 
au fost considerate ca excepţie de la regulă şi nu ca 
o legitate care există în mod obiectiv. 

Cu totul altfel de situaţie s-a înregistrat în anii 
următori: s-au modificat şi s-au lărgit limitele de 
vârstă optimă pentru atingerea celor mai înalte 
rezultate, şi, ceea ce este deosebit de important, a 
crescut brusc durata perioadei pe parcursul căreia 
sportivii au fost în măsură să participe la nivelul 
celor mai mari performanţe, adesea pe parcursul 
mai multor ani îmbunătăţindu-şi performanţele. în 
multe ramuri de sport şi pentru mulţi sportivi zona 
optimă de vârstă pentru demonstrarea celor mai 
înalte performanţe a ajuns la 6-10 ani şi mai mult 
şi a fost extinsă până la vârsta de 28-32 ani şi peste 
această vârstă, iar durata totală a carierei sportive 
a crescut de la 10-15 ani, în anii 1970-1980 până 
la 20-30 de ani şi mai mult, la ora actuală. Astăzi 
nu mai miră pe nimeni faptul, potrivit căruia pe 
podiumurile de onoare ale campionatelor mondiale 
şi ale Jocurilor Olimpice ajung des ciclişti, canotori, 
biatlonişti, schiori şi chiar înotători în vârstă de 30- 
40 de ani şi mai mult. 

Vom prezenta câteva exemple din domeniul 
înotului sportiv modern, ramură care în anii 
precedenţi, era considerată exclusiv «sportul celor 
tineri». 

Dacă supunem analizei sistemul de pregătire 
şi de activitate competiţională a înotătorilor 
care au obţinut succese la Jocurile Olimpice şi la 
campionatele mondiale în anii 1950-1980, atunci 
ne vom convinge uşor că, în cazul majorităţii 
covârşitoare a acestora, cariera sportivă a cuprins 
o pregătire de 6-10 ani pentru cele mai mari 
performanţe şi o perioadă de foarte scurtă durată 
de participare la cel mai înalt nivel. Adesea acestea 
au fost jocurile unei singure olimpiade, mai rar - 
evoluţiile pe parcursul a 2-3 ani, iar evoluţiile la 
jocurile a două şi cu atât mai mult la trei olimpiade 
reprezentau ceva senzaţional. în a doua jumătate 
a anilor 1980, situaţia a început să se modifice. De 
exemplu, Vladimir Salnikov, care după campionatul 
mondial din anul 1982 părea că ar fi abandonat 
sportul la 24 de ani, după şase ani a reuşit să se 
pregătească pentru Jocurile Olimpice de la Seul şi 
să câştige medalia de aur, ceea ce a constituit una 

dintre surprizele acestor jocuri. 

Un eveniment nemaivăzut în domeniul înotului 
mondial a devenit participarea la Jocurile Olimpice 
din anul 2000 de la Sydney a sportivei americance 
Dara Torres în vârstă de 33 de ani, care a câştigat 
5 medalii - 2 de aur şi 3 de bronz. Nu mai puţin 
uimitor decât vârsta sportivei a fost faptul că pentru 
aceste jocuri ea s-a pregătit 13 luni, după o pauză de 
şapte ani de pregătire în domeniul înotului, pe care 
l-a abandonat la vârsta de 25 de ani, după Jocurile 
Olimpice din anul 1992, unde a câştigat medalia de 
aur la ştafeta combinată. Antrenorul Richard Quick 
e explicat cauza acestui rezultat fenomenal exclusiv 
prin pregătirea psihologică - încrederea sportivei în 
succes, insistenţa şi spiritul de sacrificiu. O astfel de 
convingere în victoria viitoare la Jocurile Olimpice 
i-au permis sportivei în vârstă de 32 de ani să învingă 
eforturi inimaginabile: opt ore de activitate zilnică în 
apă, antrenament suplimentar cu greutăţi pe uscat, 
exerciţii pentru mobilitate, alergări, diferite exerciţii 
de gimnastică, diete severe şi masaj complex, cât şi 
componenta psihologică a procesului de pregătire, 
voinţa şi încrederea în succes ale sportivei dându-i 
acesteia posibilitatea ca în 13 luni să efectueze o 
activitate pentru care la alte sportive era nevoie 
de trei ani (Quick, 2001). Nimeni nu a pus la 
îndoială faptul că această participare senzaţională 
va deveni faza finală a unei cariere strălucite a lui 
Torres. însă aceasta nu a abandonat practicarea 
înotului şi a obţinut dreptul de a participa în echipa 
selecţionată a SUA după opt ani la Jocurile Olimpice 
din 2008, când aceasta avea deja peste 41 de ani. în 
cursa pe distanţa de 50 m, Torres a stabilit recordul 
SUA, a câştigat medalia de argint, cedând în faţa 
învingătoarei Britta Steffen, cu 0,01 s. în anul 2009, 
Torres a obţinut din nou dreptul de a participa în 
echipa selecţionată, de această dată la Campionatul 
Mondial de la Roma, unde, în finala de la înot, a 
demonstrat un rezultat destul de ridicat - 24,48 s. 

Renumitul înotător rus, Alexander Popov, care 
a dominat în ramura înotului pe distanţa de 150 
m, procedeul liber, în anii 1992-1999, la Jocurile 
Olimpice de la Sydney a evoluat, relativ fără succes. 
Experţii au fost convinşi că acolo s-a încheiat 
cariera înotătorului de 29 de ani. însă, după trei ani, 
Popov, în vârstă de 32 de ani a reuşit să câştige la 
campionatul mondial trei medalii de aur. 

Astfel de exemple din domeniul înotului 
modern sunt destul de multe. Sportivul englez Mark 
Foster, care era specializat pe distanţe de tip sprint, 
procedeul liber şi fluture, pe parcursul a 22 de ani 
(până la vârsta de 38 de ani) a participat la cel mai 
înalt nivel. La 31 şi la 33 de ani el a devenit medaliat 
la campionatele mondiale, iar la 38 de ani a câştigat 
medalia de argint la campionatul mondial, în bazin 


de 25 m. 

în echipa SUA, Jason Lezak a participat la 
Jocurile Olimpice la vârsta de 25 de ani (2000), la 
29 (2004) şi la 33 de ani (2008) şi a câştigat şapte 
medalii, din care trei de aur. înotătorul suedez Lars 
Frolander a participat la cinci ediţii ale Jocurilor 
Olimpice (1992,1996, 2000, 2004 şi 2008), ultima 
oară - la vârsta de 34 de ani. La vârsta de 26 de ani, 
a câştigat medalia de aur la proba de 100 m fluture, 
la Jocurile Olimpice de la Sydney, iar în anul 2001 a 
devenit campion mondial pe aceeaşi distanţă. 

înotătorul Mark Warnecke din Germania 
şi-a început cariera la vârsta de 18 ani la Jocurile 
Olimpice de la Seul. La vârsta de 35 de ani, la ediţia 
de la Montreal, el a câştigat medalia de aur la înot- 
stil bras, pe distanţa de 50 m. 

Marleen Veldhuis (Olanda) a obţinut cele mai 
înalte rezultate din cariera sa la vârsta de 26-31 
ani, la Jocurile Olimpice din anii 2004 şi 2008 şi 
la campionatele mondiale din anii 2005, 2007 şi 
2009 (opt medalii, din care două de aur). Sportiva 
Therese Alshammar din Suedia a câştigat în 1991, 
la vârsta de 14 ani campionatul de înot al Suediei, 
la proba de 100 m spate. După aceasta, a desfăşurat 
o activitate competiţională activă, pe parcursul a 20 
de ani, câştigând nouă medalii la Jocurile Olimpice 
din anul 2000 şi la campionatele mondiale din 
perioada 2001-2009. La vârsta de 30 de ani, ea a 
devenit campioană mondială pe distanţa de 50 m 
fluture, iar la 34 de ani a câştigat medalia de aur pe 
aceeaşi distanţă la campionatul mondial din anul 
2011. 

Aceeaşi situaţie, dacă nu mai evidentă, este 
caracteristică şi multor altor ramuri sportive. Acest 
fapt este uşor de ilustrat, făcând trimitere la numele 
celor mai renumiţi sportivi din ultimele decenii, 
care au atins primele succese importante în arena 
sportivă mondială la vârsta de 18-24 de ani şi care 
şi-au încheiat cariera strălucită prin evoluţii de 
succes la campionatele lumii şi la Jocurile Olimpice 
la vârsta de 32-44 de ani şi chiar la 50 de ani şi mai 
mult: 

• canotaj cu caiac-canoe - Birgit Fischer, 
Caroline Brunet, Josefa Idem, Antonio Rossi, 
Horvâth Gâbor şi alţii; 

• canotaj academic - Lesley Thompson, 
Elisabeta Lipă, Constanţa Burcică, Elena Georgescu, 
Doina Ignat, Steve Redgrave, James Tomkins şi alţii; 

• ciclism - Jeannie Longo, Lance Armstrong, 
Jan Ullrich, Viaceslav Ekimov, Alexandr Vinokurov şi 
alţii; 

• atletică uşoară - Heike Drechsler, Merlene 
Ottey, Franka Dietzsch, Serghei Bubka, Virgilius 
Alekna şi alţii; 

• scrimă - Giovanna Trillini, Valentina Vezzali, 

Svetlana Boiko, Salvatore Sanzo, Alexander 
Romanikov, Gheorghi Pogosov, Pavel Kolobkov şi 
alţii; 

• biatlon - Uschi Disl, Katrin Apel, Olga 
Medvedţeva, Anna Zidek, Halvard Hanevold, Ole 
Einar Bjorndalen, Ricco Gross, Sven Fischer şi alţii; 

• schi fond - Mărit Bjorgen, Aino-Kaisa 
Saarinen, Claudia Nystad, Kristina Smigun, Frode 
Estil, Bjorn Lind, Pietro Pilier Cottrer şi alţii; 

• bob - Christoph Langen, Markus 
Zimmermann, Kevin Kuske, Thomas Florschutz, 
Carsten Embach şi alţii; 

• sanie - Armin Zoeggeler, Patrie Leitner, Sylke 
Otto, Silke Kraushaar-Pielach şi alţii. 

Chiar şi în gimnastica artistică masculină, la o 
mare parte a sportivilor, evoluţiile la cel mai înalt 
nivel cuprind un interval de 6-10, iar uneori şi 
peste, şi se încheie la vârsta de 27-31 ani şi uneori 
(Yuri Chechi, Iordan lovcev) - la 35-37 ani. 

Cariera unică, din punct de vedere al duratei 
şi al succesului, a mai multor sportivi contemporani 
nu poate să nu stârnească uimire şi încântare şi 
serveşte drept exemplu clar şi reper pentru tineret. 
Ciclista Jeannie Longo este campioană mondială 
de 13 ori la curse pe şosea şi pe pista de viteză, 
campioană olimpică (1996) şi participantă la şapte 
ediţii consecutive ale Jocurilor Olimpice (1984 - 
2008). La Jocurile Olimpice de la Beijing, la vârsta 
de 47 ani aceasta a ocupat locul patru la cursa 
individuală pe şosea, cedând doar cu două secunde 
în faţa câştigătoarei medaliei de bronz. La vârsta 
de 52 de ani Jeannie Longo a devenit campioana 
Franţei la cursă individuală, depăşind-o pe cea 
mai apropiată concurentă cu 42 s. Aceasta a fost a 
58-a victorie, ca număr, la campionatul naţional. 
Participând la campionatul naţional al Franţei 
pentru selecţia echipei pentru Jocurile Olimpice 
din 2012, sportiva nu a trecut pragul de selecţie, 
cedând nesemnificativ în faţa concurentelor sale 
tinere. 

Sportiva canadiană Leslie Thomson, 
campioană olimpică la canotaj academic (1992), 
a câştigat prima ei medalie olimpică (de argint) în 
anul 1984, la vârsta de 25 de ani. După aceea, ea 
a participat de şapte ori (cu excepţia anului 2004) 
la Jocurile Olimpice. La vârsta de 53 de ani, luând 
parte la jocurile de la Londra din 2012, aceasta a 
câştigat medalia de argint pentru proba de opt. 

Josefa Idem - multiplă campioană mondială, 
campioană olimpică (1996) la caiac - a participat 
la ediţiile a opt olimpiade (1984-2012), câştigând 
prima medalie olimpică (de bronz) în anul 1984, la 
vârsta de 19 ani, iar ultima (de argint) la concursurile 
de caiac simplu, când avea deja 43 de ani. 

Vom sublinia faptul că, creşterea bruscă a 


duratei carierei sportive în ramurile sportului legate 
de eforturi fizice uriaşe şi de cerinţe ridicate faţă 
de pregătirea fizică, într-o măsură semnificativă 
a devenit fenomen nou, caracteristic sportului 
modern. înainte se considera că păstrarea pentru 
mulţi ani a nivelului de măiestrie sportivă maximă 
se poate realiza numai în acele ramuri sportive care 
nu sunt legate de eforturi fizice maxime - echitaţie, 
tir şi bărci cu vele. 

Creşterea bruscă în ultimii ani a duratei carierei 
sportivilor de înaltă clasă este determinată de mulţi 
factori. Desigur, este vorba de comercializarea 
sportului modern, transformarea practicării 
sportului şi participării la competiţii profesioniste, 
în care performanţele sunt plătite mult mai bine 
decât în alte multe profesii. Acest fapt şi importanţa 
politică crescută a performanţelor, în special în 
arena olimpică a determinat crearea în acest sens de 
către state a condiţiilor pentru pregătirea eficientă a 
sportivilor şi stimularea muncii acestora. Ca urmare 
a acestui fapt, sportivii au început să aibă o atitudine 
mult mai serioasă faţă de propria lor pregătire, de 
stilul lor de viaţă şi faţă de starea lor de sănătate. O 
influenţă uriaşă a exercitat-o şi dezvoltarea ştiinţei 
sportului, care a pus la dispoziţia antrenorilor şi 
sportivilor tehnologii moderne de formare şi de 
păstrare a celei mai înalte măiestrii sportive.Trebuie 
remarcate şi performanţele din medicina sportivă în 
domeniul profilaxiei şi al tratării traumatismelor şi 
bolilor profesionale. Rolul său în această problemă, 
fără îndoială, l-a jucat perfecţionarea calendarului 
competiţional, direcţionarea sportivilor în scopul 
pregătirii şi evoluţiei la cele mai mari şi prestigioase 
competiţii. Un loc important îi este acordat şi 
factorului psihologic.în anii 1950-1970, perioada de 
participare la cel mai înalt nivel, pentru majoritatea 
sportivilor, era limitată la o perioadă foarte scurtă 
de timp: pentru mulţi sportivi, cele mai importante 
victorii la Jocurile Olimpice, seriile de recorduri 
mondiale, erau limitate la 1 -2 ani, iar sportivii de 23- 
24 ani erau consideraţi deja fără perspectivă, ceea ce 
nu a putut să nu exercite o anumită influenţă asupra 
stării psihologice a sportivilor care au atins cele mai 
înalte rezultate şi care luau hotărârea pentru ei înşişi 
cu privire la continuarea sau încetarea carierei. în 
ultimele decenii, s-au extins în mod considerabil 
ideile cu privire la limitele temporale ale zonei celor 
mai înalte performanţe şi cele referitoare la vârsta 
optimă pentru atingerea acestora, fapt ce a exercitat 
influenţă serioasă asupra atmosferei din sportul 
modern. într-adevăr, evoluţiile multor sportivi la cel 
mai înalt nivel, pe parcursul unei perioade de 8-12 
ani, iar uneori mult mai mult, până la 20 de ani şi 
peste, reprezintă un reper serios pentru tineretul 
care a obţinut rezultate ridicate. 

Este pe deplin normal faptul că cunoştinţele din 
domeniul teoriei şi metodicii privind periodizarea 
pregătirii multianuale a sportivilor, orientate către 
acea parte a acesteia, care este legată de formarea 
măiestriei sportive doar până la nivelul celor mai 
înalte performanţe, nu corespunde stării actuale 
a sportului de înaltă performanţă. Legităţile şi 
principiile unei pregătiri multianuale raţionale, 
orientate doar spre obţinerea celor mai înalte 
rezultate în zona optimă de vârstă, şi regulile şi 
prevederile metodice, care decurg din acestea, 
nu pot într-o măsură suficientă să corespundă 
cerinţelor pregătirii raţionale a sportivilor pe 
parcursul unei perioade îndelungate de carieră 
sportivă a acestora, care începe deja după atingerea 
unui nivel de performanţe înalte, iar într-o serie de 
cazuri pot exercita o influenţă negativă nu numai 
asupra eficienţei pregătirii, dar şi asupra sănătăţii 
sportivilor. Printre altele, la astfel de urmări conduce 
tendinţa spre creşterea planificată a volumului şi a 
intensităţii eforturilor de antrenament, creşterea 
constantă a volumului de mijloace pentru pregătirea 
specifică şi cota parte a acestora în volumul total al 
activităţii de antrenament. Nu au aici nici un fel de 
importanţă legităţile legate de dezvoltarea intensă 
după vârstă a sportivilor, de perioadele senzitive, 
în ceea ce priveşte manifestarea şi dezvoltarea 
diferitelor calităţi motrice şi altele. 

în pregătirea multianuală modernă se pot 
urmări cu precizie două părţi sau stadii principial 
diferite. în prima dintre acestea se realizează 
pregătirea multianuală planificată a sportivilor, de 
la începutul practicării sportului până la atingerea 
celor mai înalte rezultate, în conformitate cu 
sistemul de cunoştinţe din domeniul periodizării 
acesteia, fundamentat deja în toate planurile, 
întregul conţinut al pregătirii în această parte poate 
şi trebuie să fie subordonat creării condiţiilor pentru 
realizarea în totalitate a aptitudinilor şi capacităţilor 
sportivilor în zona de vârstă optimă pentru o 
anumită ramură de sport, pentru eliminarea 
cauzelor capabile să deregleze cursul legic al 
acestui proces. 

Cu totul altă situaţie se cristalizează în legătură 
cu sportivii care au atins deja nivelul celor mai 
înalte performanţe, care au obţinut succes în 
arena sportivă internaţională. La aceşti sportivi, 
pe primul plan se pune deja nu o pregătire 
planificată pentru demonstrarea celor mai înalte 
rezultate, ci exploatarea nivelului atins al măiestriei 
sportive în nenumărate competiţii. De acest fapt 
sunt interesate organizaţiile care organizează 
competiţiile, federaţiile sportive, organizaţiile în 
care se pregăteşte sportivul, sponsorii acestuia, 
antrenorii dar şi sportivul însuşi. Din această cauză 


întregul sistem de pregătire multianuală în această 
parte a lui reprezintă căutarea unui compromis 
între activitatea competiţională activă şi pregătirea 
eficientă pentru aceasta. 

însă elaborarea acestei direcţii din teoria 
periodizării pregătirii multianuale nu a căpătat 
dezvoltarea cuvenită, chiar şi în acele ţări ai căror 
sportivi au atinsîn ultimii ani succese impresionante 
în arenele sportive mondială şi olimpică. în 
majoritatea cazurilor, specialiştii din aceste ţări au 
rămas mulţumiţi de folosirea performanţelor din 
cadrul şcolii sportive est- europene în domeniul 
periodizării pregătirii multianuale, cu aplicare la 
particularităţile sportului modern, fapt ce poate fi 
confirmat printr-un foarte mare număr de exemple 
din sportul din China şi din unele ţări din Vest. 0 
astfel de abordare s-a manifestat atât în practica 
de pregătire a sportivilor pentru cele mai mari 
competiţii, inclusiv pentru Jocurile Olimpice, cât 
şi în cercetările ştiinţifice moderne în domeniul 
pregătirii sportive. Vom ilustra acestea prin câteva 
exemple caracteristice. 

Cunoscutul specialist din Marea Britanie David 
Day apreciază, de pe poziţiile cerinţelor sportului 
modern, sistemul de pregătire multianuală şi de 
selecţie în mai multe trepte a sportivilor din fostele 
URSS şi RDG ca «modelul ideal de identificare şi de 
dezvoltare a talentului», bazat pe o abordare strict 
ştiinţifică, utilizarea pe scară largă a unor metode 
obiective de evaluare a posibilităţilor potenţiale 
ale sportivului şi dirijarea dezvoltării acestora. 
Caracterizând avantajele evidente ale acestui 
model ca unul care conduce la o înaltă eficienţă cu 
resurse limitate, Day subliniază faptul că acesta a 
fost pus la baza programului de dezvoltare de lungă 
durată a unui atlet (LTAD), adoptat în Marea Britanie 
în vederea dezvoltării maximale a potenţialului 
sportiv. La baza acestui model stă înţelegerea 
faptului că pentru atingerea de rezultate maxime, 
sportivii talentaţi au nevoie de 8-12 ani de pregătire, 
cu un volum total de muncă de aproximativ zece 
mii ore. Mai mult, întregul proces de pregătire 
multianuală trebuie să fie strict structurat şi 
orientat spre atingerea nivelului de elită la sfârşitul 
acestei perioade, să excludă pregătirea forţată şi 
problemele legate de specializarea timpurie şi 
participarea la competiţii în etapele timpurii din 
cadrul pregătirii multianuale (Day, 2011). După cum 
putem vedea, realizarea acestui model i-a condus 
pe sportivii din Marea Britanie spre un progres 
impresionant la Jocurile Olimpice: dacă la Jocurile 
din anul 1996 de la Atlanta aceştia s-au mulţumit cu 
o singură medalie de aur, atunci la Jocurile din 2008 
astfel de medalii au fost deja 19, iar la jocurile din 
anul 2012-29. 

Sintetizând ideile moderne ale specialiştilor 
din SUA din domeniul periodizării pregătirii 
multianuale (Drabik, 1996; Balyi, 2004, Siff, 2003; 
Charness şi alţii, 2006; Dick, 2007; Stone şi alţii, 
2007; şi alţii), cât şi pe ale unor experţi din alte 
ţări (Harre, 1982; Hartmann, Tunnemann, 1989), S. 
Plisk şi coautorii (Plisk şi alţii, 2008) recomandă să 
se delimiteze în sistemul de pregătire multianuală 
cinci etape de câte doi ani. 

• Anii 1-2 - de pregătire fundamentală (de 
bază) (pregătirea fizică în toate planurile şi însuşirea 
bazelor tehnicii, pe baza folosirii pe scară largă a 
metodei jocului). 

• Anii 3-4 - de pregătire prealabilă (pregătirea 
fizică şi tehnică de bază, care corespunde specificului 
ramurii sportive). 

• Anii 5-6 - de antrenament intermediar 
(continuarea activităţii la perfecţionarea tehnicii şi 
la dezvoltarea calităţilor motrice, pe fondul unor 
eforturi în creştere planificată). 

• Anii 7 - 8 de antrenament aprofundat 
(formarea tehnicii şi tacticii, pregătirea fizică 
specifică multilaterală, conform cerinţelor activităţii 
competiţionale). 

• Anii 9-10 - de antrenament pentru cele mai 
înalte performanţe (aducerea la cel mai înalt nivel a 
măiestriei tehnico-tactice şi a gradului de pregătire 
fizică, care să asigure succesul în competiţii). 

O astfel de periodizare a pregătirii multianuale, 
după opinia autorilor, asigură formarea planificată 
a măiestriei sportive, în strictă concordanţă cu 
particularităţile de dezvoltare în funcţie de vârsta 
sportivilor şi cu principiile antrenamentului sportiv 
şi nu admite forţarea pregătirii (Plisk şi alţii, 2008). 

Specialiştii din SUA (Avischious şi alţii, 1999) au 
propus un model de pregătire multianuală, aplicat 
la înot, care cuprinde următoarele etape: 

• de pregătire iniţială (6-9 ani); 

• de perfecţionare sportivă prealabilă (9-12 

ani); 

• de perfecţionare sportivă (12-14 ani); 

• de măiestrie sportivă (14-20 ani); 

• de cea mai înaltă măiestrie (17-24 ani). 

în prima etapă, volumul de înot recomandat 
săptămânal este de 1500-4000 m (2-3 lecţii), în a 
doua etapă - 5000-40000 m (3-6 lecţii), în a treia 
etapă - 30000-60000 m (6-10 lecţii), în a patra 
etapă - 40000 - 100000 m (8-12 lecţii). Pentru 
fiecare dintre etapele enumerate se propune 
orientarea prioritară a procesului de antrenament. 
Excepţia o face etapa finală (de cel mai înalt grad 
de măiestrie), în legătură cu care sunt prezentate 
cele mai generale recomandări, referitoare doar 
la necesitatea integrării măiestriei tehnice şi a 
potenţialului funcţional de planificare a eforturilor 


în funcţie de specializarea înotătorului. Mai mult, 
specialiştii din SUA subliniază (Sokolovas, Herr, 
2002; Sokolovas, 2002) că modelul de lungă durată 
prezentat nu se realizează în cadrul pregătirii 
multianuale a majorităţii înotătorilor. Obiectivul 
de lungă durată, legat de atingerea celei mai înalte 
măiestrii la vârsta de 1 7 ani şi mai mult, este înlocuit 
cu unele obiective pe termen scurt - obţinerea de 
succese în competiţiile pentru copii şi adolescenţi. 
Volumul şi conţinutul activităţii în diferite stadii 
din cadrul pregătirii multianuale se deplasează 
spre stânga - de la stadiile mai târzii spre cele mai 
timpurii. O astfel de forţare conduce la faptul că 
marea majoritate a copiilor (peste 90 %) care au 
obţinut succes la vârsta copilăriei şi adolescenţei nu 
ajung în elita înotului american la vârsta adultă. 

Faptul că ideile specialiştilor care elaborează 
periodizarea pregătirii multianuale nu s-au 
modificat la ora actuală în raport cu abordările 
caracteristice pentru anii 1970-1980 poate fi ilustrat 
printr-un material din înotul sportiv. Cunoscutul 
specialist sovietic N.J. Bulgakova, sintetizând cu 
mulţi ani în urmă (1976) materialul publicat şi 
studiind biografiile a peste 2000 de înotători de 
înaltă performanţă, a scos în evidenţă limitele 
optime de vârstă pentru obţinerea celor mai înalte 
rezultate în diferite tipuri de competiţii, care pentru 
femei erau -15,3-19,3 ani, iar pentru bărbaţi - 18,6 - 
20,8 ani. A fost de asemenea stabilită vârsta optimă 
pentru începutul practicării înotului, care este mai 
mare decât s-a considerat până atunci: pentru fetiţe 
- 9-12 ani, iar pentru băieţi - 10-13 ani. în cadrul 
evaluării sistemului de pregătire multianuală, au 
fost scoase în evidenţă câteva etape, inclusiv o 
etapă de specializare aprofundată care cade în zona 
de vârstă de 12-15 ani. 

Studiind materialele privind pregătirea şi 
activitatea competiţională a celor mai puternici 
înotători din RDG şi din RFG din anii 1970 - 
începutul anilor 1980, specialiştii germani Madsen 
şi Wilke (Madsen, Wilke, 1983) au împărţit pregătirea 
multianuală a înotătorilor în patru etape, legându- 
le de vârsta şi de legităţile dezvoltării în funcţie de 
această vârstă (fig.11.1). După cum putem vedea, 
perioada de pregătire şi de participare la cel mai 
înalt nivel, atât pentru bărbaţi, cât şi pentru femei 
(perioada de elită) este limitată de intervalul de 
vârstă de 14-18 ani, ceea ce este în totalitate în 
concordanţă cu practica mondială a acelor ani, în 
care majoritatea covârşitoare a performanţelor în 
domeniul înotului a fost legată tocmai de această 
zonă de vârstă. 

Pe baza acestor materiale, care caracterizează 
durata şi conţinutul pregătirii multianuale a 
înotătorilor de înaltă performanţă au fost elaborate 

PARTEA A III-A. Megastructura procesului de pregătire şi sistemul etapizat privind selecţia şi orientarea sportivă 

FIGURA 11.1 — Relaţia dintre etapele din cadrul pregătirii 
multianuale a înotătorilor şi particularităţile de dezvoltare în 
funcţie de vârstă (Madsen, Wilke, 1983) 

recomandări privind periodizarea pregătirii 
multianuale, dinamica de vârstă a rezultatelor 
sportive, caracteristicile cantitative ale procesului 
de antrenament şi ale activităţii competiţionale, 
dinamica eforturilor şi altele. Aceste recomandări 
erau în deplină concordanţă cu realităţile sportului 
acelor ani, aveau un caracter obiectiv, bazat pe 
fapte evidente. 

De la perioada desfăşurării acestor cercetări 
şi publicării cărţilor respective şi a programelor 
de învăţământ pentru şcolile sportive au trecut 
mulţi ani, însă ideile multor specialişti cu privire 
la organizarea pregătirii multianuale, practic, nu 
s-au modificat. De exemplu, J. Olbrecht, în cartea 
publicată în anul 2007 sub titlul «Ştiinţa de a 
învinge. Planificarea, periodizarea şi optimizarea 
antrenamentului în domeniul înotului» (Olbrecht, 

TABELUL 11.5 — 1) Etapele din 
cadrul pregătirii multianuale a 
înotătorilor (recomandările 
Asociaţiei Americane a 
Antrenorilor de înot) 


2007), în cadrul pregătirii multianuale a înotătorilor 
recomandă să se delimiteze trei etape: 

• antrenament de bază - 3-4 ani (10-12 ani); 

• antrenament de dezvoltare - 2-3 ani (14-16 

ani); 

• şi antrenament de cel mai înalt nivel - 2-4 ani 
(17-19 ani). 

întregul proces de planificare a pregătirii 
multianuale a înotătorilor este inclus într-un plan 
standard de opt ani, care se încheie la vârsta de 20 
de ani a înotătorilor. Se creează impresia că aceste 
recomandări sunt întocmite pe baza unui material 
din experienţa practică a anilor 1950-1970. însă 
acestea sunt în totală contradicţie cu realităţile 
planificării moderne, în care antrenamentul la 
cel mai înalt nivel, la majoritatea covârşitoare a 
sportivilor cuprinde zona de vârstă de la 17-19 
până la 26-27 ani, iar la mulţi dintre aceştia până la 
30-32 de ani şi mai mult. 

Pe fondul propagării ideilor învechite în 
domeniul periodizării pregătirii multianuale, 
excepţia o reprezintă recomandările Asociaţiei 
Americane a Antrenorilor de înot, potrivit cărora 
în cadrul pregătirii multianuale se delimitează 
cinci etape: pregătirea prealabilă, pregătirea de 
bază, pregătirea specializată, etapa celor mai înalte 
rezultate, etapa de menţinere a celor mai înalte 
rezultate (tabel 11.5). 

în etapa pregătirii prealabile se rezolvă 
problemele de însuşire a tehnicii înotului în 
toate procedeele, studierea tehnicii întoarcerilor 
şi parcurgerii porţiunilor sub apă, dezvoltarea 
dorinţei pentru competiţie, dezvoltarea mobilităţii, 
a posibilităţilor aerobe, a stabilităţii, a echilibrului. 
Aplicarea pe scară largă a metodei jocului, 
varietatea mijloacelor de antrenament şi volumul 
mare de activitate cu caracter aerob reprezintă 
particularităţile caracteristice ale antrenamentului 
în această etapă. 

în etapa pregătirii de baza se realizează 
aprofundarea tehnicii înotului în diferite procedee, 

scoaterea în evidenţă a capacităţilor pentru 
performanţe într-un anumit procedeu de înot şi pe 
distanţe concrete, dezvoltarea posibilităţilor aerobe 
şi aerob-anaerobe, dezvoltarea calităţilor de viteză 
şi de coordonare la un volum de lucru redus, orientat 
spre dezvoltarea forţei generale. Diversitatea 
pregătirii tehnice şi un volum mare de activitate cu 
caracter aerob reprezintă caracteristicile de bază 
ale acestei etape. 

în etapa pregâtirii specializate se realizează 
perfecţionarea tehnică aprofundată la procedeul de 
înot ales ca obiect al specializării, individualizarea 
tehnicii, elaborarea schemelor tehnico-tactice, 
dezvoltarea posibilităţilor aerob-anaerobe şi 
anaerobe, a forţei specifice, menţinerea nivelului 
atins de mobilitate. Un anumit volum de muncă 
este direcţionat spre dezvoltarea forţei speciale, a 
calităţilor de viteză, a rezistenţei speciale. Volumul 
mare şi diversitatea mijloacelor pregătirii de bază 
şi specifice reprezintă principala caracteristică a 
antrenamentului în această etapă. 

în etapa celor mai înalte rezultate se 
rezolvă problemele privind perfecţionarea şi 
stabilizarea tehnicii pentru procedeul de înot ales, 
perfecţionarea tehnicii întoarcerilor, parcurgerea 
sectoarelor sub apă ale distanţei, a schemelor 
tehnico-tactice. Pentru această etapă este 
caracteristic un volum maxim de lucru, direcţionat 


spre dezvoltarea forţei specifice, a calităţilor de 
viteză, rezistenţei specifice, însuşirea modelelor de 
activitate competiţională, menţinerea mobilităţii. 
Eforturile specializate maxime, diversitatea 
mijloacelor pregătirii de bază reprezintă trăsăturile 
caracteristice ale antrenamentului în această etapă. 

în etapa de menţinere a celor mai înalte 
rezultate se încearcă păstrarea nivelului atins 
anterior cu privire la tehnica de înot în procedeul 
ales, nivelului tehnicii întoarcerilor şi înotului 
subacvatic, deprinderilor tactice, calităţilor de 
forţă, rezistenţă, calităţilor de viteză, mobilitate. 
Pentru această etapă sunt caracteristice scăderea 
volumului activităţii de antrenament şi a efortului 
însumat, o oarecare creştere a intensităţii activităţii, 
atenţia sporită asupra profilaxiei traumatismelor şi 
păstrării sănătăţii. 

însă şi în acest document noi vedem doar 
constatarea faptului cu privire la necesitatea 
introducerii în sistemul de pregătire multianuale a 
unei etape de menţinere a celor mai înalte rezultate. 
Nu sunt prezentate nici un fel de recomandări 
referitoare la structura şi la conţinutul acesteia, 
însă este absolut evident că, în conformitate cu 
cele mai importante caracteristici ale procesului 
de antrenament, această etapă trebuie să se 
deosebească în mod radical de cea precedentă. 

Legităţile şi caracteristicile 
antrenamentului multianual 


Vârsta optimă pentru începerea 
practicării sportului 

în diferite ramuri sportive, se recomandă un 
interval de vârstă destul de limitat, optim pentru 
începerea practicării unui tip de sport sau altul. 
Aceste limite, într-o mare măsură, sunt determinate 
de generalizarea experienţei privind pregătirea 
sportivilor care au obţinut cele mai înalte rezultate 
în anii precedenţi, de tradiţiile care s-au format 
în diferite ramuri sportive şi de documentele de 
programare şi normativele elaborate pe această 
bază şi care reglementează activitatea şcolilor 
sportive pentru copii. 

în înotul sportiv, de exemplu, în mare măsură 
sub influenţa experienţei australiene şi americane 
din anii 1950, s-a cristalizat ideea potrivit căreia 
antrenamentul în această ramură sportivă este 
oportun să fie început la vârsta de 6-8 ani. în 
acelaşi timp, sintetizarea experienţei efectuată 
de N.J. Bulgakova (1976-1986) referitoare la 
pregătirea a peste 2000 de înotători, care au 
obţinut rezultate înalte în anii 1960-1970, a arătat 
faptul că aproximativ 80 % din înotătorii care au 
obţinut rezultate de nivel internaţional au început 
să practice înotul destul de târziu: fetele - la 9-12 
ani, băieţii - la 10-13 ani. Aceste date au fost 
confirmate de practica sportivă ulterioară. Copiii 
care au început să se antreneze la vârstă timpurie 
(5-7 ani), de regulă, au demonstrat rezultate 
înalte la vârsta copilăriei şi a adolescenţei, după 
aceea creşterea rezultatelor acestora a încetinit 
şi deja la 14-16 ani ei au început să cedeze, în 
comparaţie cu înotătorii juniori care au început să 
se antreneze mult mai târziu. N.J. Bulgakova (1986) 
a subliniat, pe bună dreptate, faptul că începerea 
prea timpurie a antrenamentului de înot, chiar şi 
în cazul unei pregătiri organizate în mod raţional, 
fără elemente de forţare a acesteia, conduce la 
prelungirea artificială a procesului de pregătire 
multianuală, la creşterea rapidă a probabilităţii 
îmbolnăvirilor din cauza răcelii, de pierderea 
interesului copiilor pentru o pregătire serioasă. 
Atingerea celui mai înalt nivel de măiestrie sportivă 
în acei ani se producea la fete la vârsta de 14-15 ani, 
la băieţi - 16-18 ani. Fetele aveau nevoie pentru 


aceasta de la 3,8 până la 5,7 ani, iar băieţii - 4,9 - 
6,5 ani. începerea timpurie a antrenamentului nu 
a deplasat în direcţia vârstei mai timpurii limitele 
zonei de vârstă optimă pentru atingerea celor 
mai înalte rezultate ale zonei de vârstă, ci doar 
a crescut neproductiv durata etapelor timpurii 
din pregătirea multianuală, a condus la utilizarea 
neraţională a resurselor materiale, a reprezentat 
un risc pentru sănătate şi a stimulat pregătirea 
forţată, care conduce la succese de scurtă durată 
la vârsta copilăriei şi adolescenţei şi, în acelaşi timp, 
îi privează pe tinerii înotători de un viitor sportiv 
(Bulgakova, 1986; Platonov, Vaiţehovski, 1985). 

De atunci au trecut mulţi ani însă problema 
a rămas, deşi, practic toţi antrenorii renumiţi din 
lume au început să înţeleagă că începerea timpurie 
a antrenamentelor şi urmările negative legate 
de aceasta, inclusiv pregătirea forţată la vârsta 
copilăriei şi adolescenţei, îi privează practic pe 
tinerii înotători de posibilitatea de a folosi întreg 
arsenalul de pregătire modernă şi să obţină într- 
adevăr rezultate înalte în zona de vârstă optimă 
pentru demonstrarea acestora. Legat de aceasta, 
de exemplu în SUA, s-a schimbat atitudinea faţă 
de pregătirea şi competiţiile pentru aşa numitele 
grupe de vârstă, iar antrenori cunoscuţi atrag 
în permanenţă atenţia asupra necesităţii unei 
pregătiri de lungă durată, iniţiale, fizice şi tehnice 
de bază, care exclude specializarea îngustă. 

Referitor la faptul că nu este nevoie de o 
începere timpurie a antrenamentelor de înot ne 
demonstrează şi datele ştiinţifice din ultimii ani, 
potrivit cărora rezolvarea problemelor privind 
pregătirea iniţială şi de bază a înotătorilor poate fi 
asigurată pe parcursul a 4-6 ani şi încheiată odată 
cu terminarea vârstei pubertare, la fete - 13-14 ani, 
la băieţi - 14-15 ani. 

O astfel de abordare a fost recunoscută drept 
corectă şi de către specialiştii care au studiat 
legităţile de formare a celei mai înalte măiestrii 
sportive la înotători în ultimii ani. Astfel, de exemplu, 
J. Olbrecht (Olbrecht, 2007) afirmă că vârsta optimă 
pentru începerea lecţiilor de înot este de 10-12 ani. 

Aceasta, desigur, nu exclude demonstrarea unor 
rezultate remarcabile şi de către înotători care au 
început să se antreneze la vârsta de 7 sau 12-13 ani. 
în această ramură sportivă sunt cazuri numeroase 
şi din prima şi din ultima categorie. 

Renumitul ciclist german Jan UIIrich - campion 
olimpic, campion mondial, câştigător al curselor 
«Tour de France» şi «Vuelta» din Spania, la vârsta 
de 11 ani deja a câştigat prima sa cursă de ciclism, 
în acelaşi timp, majoritatea cicliştilor de curse 
renumiţi, la vârsta de 12-14 ani, iar adesea şi la o 
vârstă mult mai mare, doar începeau să practice 
ciclismul. De exemplu, principalii concurenţi ai 
acestuia la cursele de ciclism pe şosea la Jocurile 
Olimpice din anul 2000 de la Sydney, Viaceslav 
Ekimov şi Lance Armstrong, au început să practice 
ciclismul la vârsta de 12 ani. Mai mult, Armstrong 
până la vârsta de 19 ani a practicat la început înotul, 
iar apoi ciclismul, ca una din formele de triatlon şi 
doar după aceea a trecut în totalitate la ciclism. însă 
la nivelul performanţelor înalte toţi aceşti ciclişti au 
ajuns aproximativ la una şi aceeaşi vârstă - 20-22 
ani. 

Dublu campion olimpic, Vasili Lomacenko, 
unul dintre cei mai cunoscuţi şi titraţi boxeri din 
ultimul deceniu, a început să practice boxul la 
vârsta de şase ani şi a devenit campion olimpic după 
o perioadă de pregătire de 14 ani, când a împlinit 
vârsta de 20 de ani. La vârsta de 20 de ani a câştigat 
medalia sa olimpică de aur şi Vladimir Kliciko, 
sportivul care a obţinut rezultate remarcabile, atât 
în boxul de amatori, cât şi în cel profesionist. însă 
Kliciko a început să practice boxul la vârsta de 14 
ani. 

Natalia Dobrânskaia, campioană olimpică 
la heptatlon (2008), campioană şi recordmană 
mondială la pentatlon - a început să practice 
atletica uşoară la vârsta de 7 ani, nivelul celor mai 
înalte performanţe l-a atins la vârsta de 20-22 ani, 
iar posibilităţile sale maxime le-a demonstrat la 
vârsta de 26-30 de ani. Nu mai puţin cunoscuta 
atletă din Jamaica, Merlene Ottey, a început să 
practice atletica uşoară abia la vârsta de 18 ani, deşi 
a avut un nivel de pregătire fizică generală destul 
de ridicat. Ottey, ca şi Dobrinskaya, a obţinut cele 
mai înalte rezultate la vârsta de 26-30 de ani. 

Cunoscutul atlet american Cari Lewis, 
deţinător a nouă medalii olimpice de aur şi a opt 
medalii de aur la campionatele mondiale la alergări 
de tip sprint şi la săritura în lungime (1984-1996) 
a câştigat primele competiţii de atletică uşoară la 
vârsta de 10 ani (sărituri în lungime), iar cele mai 
bune rezultate le-a obţinut la vârsta de 22-35 de 
ani. 

Nu mai puţin cunoscutul alergător-sprinter 


Usain Boit a început să practice atletica uşoară la 
vârsta de 14 ani, iar cele mai bune rezultate, ca şi 
Lewis, le-a obţinut la vârsta de 22 de ani. Şi tot aşa 
se pot prezenta o mulţime de astfel de exemple din 
practica de pregătire a sportivilor de înaltă clasă, 
care se specializează în diferite ramuri ale sportului. 
Acestea demonstrează în mod clar o gamă largă de 
vârste pentru începerea practicării sportului şi o 
gamă îngustă de vârste la care sportivul ajunge la 
nivelul celor mai înalte performanţe. 

Este de înţeles faptul că un început foarte 
timpuriu de practicare a sportului poate avea drept 
urmări tendinţa de a obţine succese în competiţiile 
pentru copii, pregătirea forţată şi pierderea 
interesului copiilor faţă de practicarea sportului, 
începerea prea târzie a practicării sportului nu 
permite să se însuşească în totalitate conţinutul 
pregătirii de bază. Din această cauză, la stabilirea 
celei mai potrivite vârste pentru începerea 
pregătirii trebuie să ne orientăm după limitele de 
vârstă optime pentru performanţe dintr-o ramură 
sportivă sau alta şi după durata de pregătire, care 
permite rezolvarea în totalitate a problemelor 
din primele patru etape din cadrul perfecţionării 
multianuale. Pentru rezolvarea acestor probleme, 
după cum demonstrează practica din majoritatea 
ramurilor sportive, este nevoie, în medie, de 8-10 
ani de pregătire planificată. In felul acesta, dacă 
limita inferioară de vârstă a zonei optime pentru 
obţinerea celor mai bune rezultate este de 20-22 
ani, atunci începerea practicării sportului este 
oportun să se facă la vârsta de 10-12 ani. Desigur, 
aceste date sunt orientative. în funcţie de condiţii, 
tradiţii, caracteristici individuale ale sportivului, 
de organizarea pregătirii multianuale sunt 
posibile şi abateri, adesea destul de semnificative, 
important din punct de vedere principial este 
crearea condiţiilor pentru însuşirea completă a 
programei de pregătire, care este determinată 
de cerinţele fiecărei etape din cadrul pregătirii 
multianuale. Şi aici este important să se ţină cont 
de faptul că capacitatea de însuşire a materialului 
din programele fiecărei etape este determinată 
în mare măsură de aptitudinile înnăscute ale 
sportivului, de posibilităţile acestuia în ceea ce 
priveşte formarea reacţiilor de adaptare. Sportivii 
tineri talentaţi adesea sunt în măsură să-şi 
însuşească conţinutul etapelor de pregătire 
iniţială, preliminară şi specializată de bază în 3 - 
4 ani, iar alţii pot avea nevoie pentru acest lucru 
de 7-9 ani. Sportivii care au început să practice 
sportul timpuriu, în cazul unei organizări raţionale 
a pregătirii multianuale, sunt nevoiţi să mărească 
durata primelor trei etape ale acesteia, în scopul 
de a nu permite forţarea şi de a începe pregătirea 

pentru cele mai bune performanţe, cu orientarea 
spre zona de vârstă optimă pentru demonstrarea 
acestora. Sportivii care au început să se antreneze 
târziu într-o ramură sportivă concretă, dar care au 
aptitudinile necesare şi nivelul destul de ridicat 
al dezvoltării fizice, pot, pe parcursul câtorva ani, 
să-şi însuşească conţinuturile caracteristice pentru 
etapele de pregătire iniţială şi de bază. 

O importanţă uriaşă o are şi măiestria 
antrenorului, cunoştinţele şi experienţa acestuia, 
capacitatea de a găsi cea mai eficientă rezolvare 
a sarcinilor care stau în faţa sportivului. Acest fapt 
se poate ilustra printr-un exemplu concludent. 
Gabrielle Douglas, dubla campioană la cea de-a 
XXX-a ediţie a Jocurilor Olimpice din anul 2012 
la gimnastică artistică (primul loc pe echipe şi la 
individual compus), în etapa finală de pregătire 
pentru aceste Jocuri a cerut ajutorul specialistului 
chinez Liang Chow, care a pregătit-o pe Shawn 
Johnson, campioana mondială (în anul 2007) 
la concursul individual compus şi câştigătoarea 
Jocurilor Olimpice de la Beijing la proba de bârnă 
şi a fost uimită de faptul, cum pe parcursul unei 
singure, zile Liang Chow a ajutat-o să-şi însuşească 
unul dintre cele mai complexe elemente, la care 
aceasta a lucrat fără succes o lungă perioadă de 
timp. 

Predispoziţia sportivilor de 
vârste diferite pentru efectuarea 
programelor de antrenament cu 
orientare diferită 

în multe surse publicate se recomandă organizarea 
procesului de antrenament în diferite etape ale 
pregătirii multianuale strict în conformitate cu 
perioadele sensibile în dezvoltarea diferitelor 
calităţi şi a capacităţii motrice, dinamicii de creştere 
şi masei corpului copiilor, adolescenţilor, băieţilor 
şi fetelor. în acest cadru, se afirmă, pe bună 
dreptate, că un antrenament va fi mai eficient dacă 
coincide cu perioadele sensibile corespunzătoare. 
De exemplu, în etapa de pregătire iniţială şi de 
bază preliminară se remarcă o eficienţă crescută a 
exerciţiilor, orientate spre dezvoltarea capacităţilor 
de coordonare, a mobilităţii, a perfecţionării 
tehnicii. Posibilităţile sistemului aerob se manifestă 
cel mai activ în etapele de pregătire prealabilă şi 
specializare de bază, iar cele ale sistemului anaerob 
- în etapele de pregătire pentru cele mai înalte 
performanţe şi pentru valorificarea maximă a 
posibilităţilor individuale. 

însă nu trebuie exagerată importanţa 
suprapunerii mijloacelor de o orientare sau alta cu 
perioadele corespunzătoare ale predispoziţiei în 


funcţie de vârstă. Este necesar să se ţină cont de 
faptul că antrenamentul modern, în toate etapele 
de perfecţionare multianuală, trebuie să aibă un 
caracter complex, să asigure un raport relativ 
proporţional de perfecţionare a diferitelor laturi 
ale pregătirii şi dezvoltarea calităţilor motrice, 
în special activitatea pentru perfecţionarea 
tehnicii, în etapele iniţiale din cadrul pregătirii 
multianuale, încetează să mai fie eficientă în 
absenţa unui anumit nivel nu numai al mobilităţii 
şi capacităţii de coordonare, dar şi al calităţilor de 
forţă. O activitate completă în etapa de pregătire 
specializată de bază, când este vorba de sportivii 
care se specializează în tipurile de competiţii care 
impun cerinţe ridicate pentru posibilităţile de 
viteză-forţă şi cele anaerobe, cere includerea în 
procesul de antrenament a unor mijloace orientate 
spre creşterea potenţialului sistemelor anaerob 
alactacid şi anaerob lactacid de asigurare cu 
energie, deşi perioada sensibilă corespunzătoare se 
va instala mai târziu. Din această cauză, în etapele 
din pregătirea multianuală este vorba doar de o 
folosire prioritară în perioadele sensibile a unor 
anumite mijloace de antrenament. 

Direcţiile principale de intensificare 
a pregătirii şi raportul activităţilor 
cu orientare prioritară diferită 

în cadrul construirii pregătirii multianuale trebuie 
să fie asigurată o astfel de organizare a procesului 
de antrenament, care să permită complicarea 
vizibilă a programei de antrenament de la o etapă 
de pregătire la alta sau de la un macrociclu la altul, 
în acest caz, se poate obţine creşterea planificată 
a capacităţilor motrice şi tehnice ale sportivilor, 
creşterea posibilităţilor funcţionale ale sistemelor 
de bază ale organismului acestora. Din această 
cauză, este necesar să se stabilească clar direcţiile 
în care trebuie să se desfăşoare intensificarea 
procesului de antrenament pe toată durata 
parcursului perfecţionării sportive. Dintre acestea 
cele mai importante sunt: 

• creşterea volumului cumulat al activităţii de 
antrenament, efectuată în decursul unui anumit an 
sau macrociclu de antrenament; 

• specializarea sportivă îngustă, care se află în 
concordanţă cu limitele etapei de pregătire pentru 
cele mai mari rezultate; 

• mărirea numărului total de lecţii de 
antrenament în microcicluri; 

• mărirea numărului de lecţii cu eforturi mari 
în microciclurile de antrenament; 

• creşterea numărului de lecţii cu orientare 
selectivă în procesul de antrenament, care provoacă 

o mobilizare profundă a posibilităţilor funcţionale 
ale organismului; 

• introducerea treptată a unor mijloace 
suplimentare, care accelerează reacţia organismului 
la eforturi - antrenament în condiţii de altitudine 
medie şi de mare altitudine, antrenament hipoxic 
artificial, mijloace speciale pentru creşterea 
eficienţei pregătirii de viteză - forţă şi altele; 

• creşterea planificată a încordării psihice în 
procesul de antrenament, crearea unui microclimat 
de competiţie şi de concurenţă acerbă la fiecare 
antrenament; 

• utilizarea mijloacelor care stimulează 
capacitatea funcţională, care intensifică procesele 
de refacere după eforturi mari; 

• creşterea volumului de pregătire integrală, 
în condiţii asemănătoare cu cele din activitatea 
competiţională; 

• extinderea practicii competiţionale, inclusiv 
participarea la competiţii care se caracterizează 
printr-o încordare psihică ridicată şi concurenţă 
acerbă. 

Antrenamentul unui sportiv care se află 
în etapele de pregătire pentru cele mai înalte 
performanţe şi pentru valorificarea maximă a 
posibilităţilor individuale, este caracterizat prin 
manifestările limită ale direcţiilor de intensificare a 
procesului de antrenament, indicate mai sus. 

Este important să se cunoască faptul că 
intensificarea procesului de pregătire din cadrul 
sistemului perfecţionării multianuale, conform 
direcţiilor indicate, nu se produce uniform, ci este 
dictată de legităţile şi principiile care determină 


atingerea scopurilor care sunt stabilite în fiecare 
din etapele pregătirii multianuale. 

De regulă, prima, a doua şi a treia etapă din 
cadrul pregătirii multianuale se caracterizează 
preponderent prin mărirea volumului de 
antrenament, care, la sfârşitul celei de-a treia 
etape, atinge aproximativ 60-75 % din valorile care 
sunt caracteristice etapei de pregătire pentru cele 
mai înalte rezultate. în continuare, concomitent 
cu creşterea volumului total al activităţii, creşte 
şi procentul activităţii intense în volumul total al 
acesteia. 

Creşterea anuală a volumului cumulat al 
activităţii în etapele de pregătire pentru cele 
mai înalte rezultate şi de valorificare maximă a 
posibilităţilor individuale reprezintă, de obicei, de 
la 3-5 până la 10-15 %. în continuare, volumul de 
activitate şi volumul efortului scad treptat, în unele 
cazuri, până la 70-80% şi chiar până la 50-60 % din 
valorile maxime. 

Valorile limită ale eforturilor de antrenament 
şi competiţionale revin perioadei de valorificare 
maximă a posibilităţilor individuale, în special în 
acea parte a acesteia, care coincide cu perioada 
zonei de vârstă optimă pentru atingerea celor mai 
înalte rezultate. 

O abordare raţională a planificării dinamicii 
privind volumul de activitate, raportul de activităţi 
de intensitate şi orientare diferite va fi demonstrată 
pe baza unui material din înotul sportiv (tabelul 
12.1). Se cunoaşte faptul că pregătirea înotătorilor 
se desfăşoară pe uscat (aproximativ 20 % din 
volumul total de lucru în ore) şi în apă. Volumul 


TABELUL 12.1 — Dinamica volumului anual de înot şi al activităţii în diferite zone de intensitate, pe parcursul pregătirii 
multianuale 


Etapa din pregătirea 

Vârsta 

Volumul anual 


Volumul de înot la diferite zone de intensitate, % (km) 


multianuală 

înotătorilor 

(ani) 

de înot, km 

i 

II 

III 

IV 

V 

VI 

VII 


bărbaţi (distanţele de 50, 100,200 m; probe mixte - 200 şi 400 m) 




De pregătire iniţială 

7-8 

100-300 

15 

(15-45) 

80 

(80-240) 

3,5 

(3,5-10,5) 

— 

— 

— 

1,5 

(1,5-4,5) 

De pregătire preliminară 
de bază 

9-12 

400-600 

15 

(60-90) 

75 

(300-450) 

4 

(16-24) 

2 

(8-12) 

1,5 

(6-9) 

1 

(4-6) 

1,5 

(6-9) 

De pregătire specializată 
de bază 

13-15 

700-1500 

20 

(140-300) 

65 

(455-975) 

6 

(42-90) 

4 

(28-60) 

1,5 

(10,5-22,5) 

1,5 

(10,5-22,5) 

2 

(14-30) 

De pregătire pentru cele 
mai înalte performanţe 

16-18 

1600-2200 

25 

(400-550) 

40 

(640-880) 

17 

(272-374) 

8 

(128-176) 

4 

(64-88) 

3 

(48-66) 

3 

(48-66) 

De valorificare maximă a 
posibilităţilor individuale 

19-25 

2200-2400 

25 

(550-600) 

35 

(770-840) 

18 

(396-432) 

9 

(198-216) 

5 

(110-120) 

4 

(88-96) 

4 

(88-96) 

De păstrare a celei mai 

26 

1000-2000 

30 

30 

18 

9 

5 

4 

4 

înalte măiestrii sportive 
şi de scădere treptată a 
performanţelor 

şi peste 


(300-600) 

(300-600) 

(180-360) 

(90-180) 

(50-100) 

(40-80) 

(40-80) 

Continuarea tabelului 12.1 


Etapa din pregătirea 
multianuaiă 

Vârsta 

înotătorilor 

Volumul anual 
de înot, km 

Volumul de înot la diferite zone de intensitate, % (km) 

i 

" 


.V 

1 v 

1 « 

VII 



Bărbaţi (distanţele de 400 şi 1500 m, procedeu liber) 




De pregătire iniţială 

7-8 

100-300 

15 

80 

3,5 




1,5 




(15-45) 

(80-240) 

(3,5-10,5) 




(1,5-4,5) 

De pregătire preliminară 

9-12 

400-600 

15 

75 

4 

2 

1,5 

1 

1,5 

de bază 



(60-90) 

(300-450) 

(16-24) 

(8-12) 

(6-9) 

(4-6) 

(6-9) 

De pregătire specializată 

13-15 

800-2000 

15 

60 

15 

6 

1,5 

1,0 

1,5 

de bază 



(120-300) 

(480-1200) 

(120-300) 

(48-120) 

(12-30) 

(8-20) 

(12-30) 

De pregătire pentru cele 

16-17 

2300-2800 

15 

50 

20 

8 

3,5 

2 

1,5 

mai înalte performanţe 



(345-420) 

(1150-1400) 

(460-560) 

(184-224) 

(80,5-98) 

(46-56) 

(34,5-42) 

De valorificare maximă a 

18-24 

3000-3200 

20 

45 

20 

8 

4 

1,5 

1,5 

posibilităţilor individuale 



(600-640) 

(1350-1440) 

(600-640) 

(240-256) 

(120-128) 

(45-48) 

(45-48) 

De păstrare a celei mai 

25 

1500-2500 

25 

45 

15 

7 

4,5 

2 

1,5 

înalte măiestrii sportive 

şi peste 


(375-625) 

(675-1125) 

(225-375) 

(105-175) 

(67,5-112,5) 

(30-50) 

(22,5-37,5) 

şi de scădere treptată a 










performanţelor 












Femei (distanţele de 50, 100,200 m; probe mixte - 200 şi 400 m) 




De pregătire iniţială 

7-8 

100-300 

15 

80 

3,5 




1,5 




(15-45) 

(80-240) 

(3,5-10,5) 




(1,5-4,5) 

De pregătire preliminară 

9-11 

400-600 

10 

80 

3 

2,5 

1,5 

1,5 

1,5 

de bază 



(40-60) 

(320-480) 

(12-18) 

(10-15) 

(6-9) 

(6-9) 

(6-9) 

De pregătire specializată 

12-14 

700-1400 

15 

70 

7 

3 

2 

1,5 

1,5 

de bază 



(105-210) 

(490-980) 

(49-98) 

(21-42) 

(14-28) 

(10,5-21) 

(10,5-21) 

De pregătire pentru cele 

15-17 

1400-1800 

20 

45 

20 

6 

3 

3 

3 

mai înalte performanţe 



(280-360) 

(630-810) 

(280-360) 

(84-108) 

(42-54) 

(42-54) 

(42-54) 

De valorificare maximă a 

18-25 

2000-2200 

25 

35 

20 

9 

5 

3 

3 

posibilităţilor individuale 



(500-550) 

(700-770) 

(400-440) 

(180-198) 

(100-110) 

(60-66) 

(60-66) 

De păstrare a celei mai 

26 

1000-2000 

28 

30 

20 

9 

6 

3,5 

3,5 

înalte măiestrii sportive 

şi peste 


(280-560) 

(300-600) 

(200-400) 

(90-180) 

(60-120) 

(35-70) 

(35-70) 

şi de scădere treptată a 










performanţelor 












Femei (distanţele de 400 şi 1500 m, procedeu liber) 




De pregătire iniţială 

7-8 

100-300 

15 

80 

3,5 




1,5 




(15-45) 

(80-240) 

(3,5-10,5) 




(1,5-4,5) 

De pregătire preliminară 

9-11 

400-600 

10 

80 

3 

2,5 

1,5 

1,5 

1,5 

de bază 



(40-60) 

(320-480) 

(12-18) 

(10-15) 

(6-9) 

(6-9) 

(6-9) 

De pregătire specializată 

12-14 

1000-2000 

15 

60 

13 

7,5 

1,5 

1,5 

1,5 

de bază 



(150-300) 

(600-1200) 

(130-260) 

(75-150) 

(15-30) 

(15-30) 

(15-30) 

De pregătire pentru cele 

15-16 

2300-2700 

15 

50 

20 

8 

3,5 

2 

1,5 

mai înalte performanţe 



(345-405) 

(1150-1350) 

(460-540) 

(184-216) 

(80,5-94,5) 

(46-54) 

(34,5-40,5) 

De valorificare maximă a 

17-23 

2700-3000 

20 

45 

20 

8 

3,5 

2 

1,5 

posibilităţilor individuale 



(540-600) 

(1215-1350) 

(540-600) 

(216-240) 

(94,5-105) 

(54-60) 

(40,5-45) 

De păstrare a celei mai 

23 

1400-2300 

25 

45 

15 

7 

4,5 

2 

1,5 

înalte măiestrii sportive 

şi peste 


(350-575) 

(630-1035) 

(210-345) 

(98-161) 

(63-103,5) 

(28-46) 

(21-34,5) 

şi de scădere treptată a 










performanţelor 











Notă. Zone de intensitate: I - înot aerob de intensitate mică (de refacere); II - înot aerob de intensitate moderată (nivelul pragului metabolismului aerob); III - înot aerob de intensitate ridicată 
(nivelul pragului metabolismului anaerob); IV - înot mixt aerob-anaerob cu mobilizarea prioritară a sistemului aerob de asigurare a energiei; V - înot mixt anaerob-aerob cu mobilizarea 
prioritară a sistemului lactacid anaerob de asigurare a energiei; VI - înot anaerob cu activarea maximală a sistemului lactacid de asigurare a energiei; VII - înot de sprint cu activarea maximală 
a sistemului anaerob alactacid. 

anual de înot, în cazul pregătirii bărbaţilor care 
se specializează în diferite procedee de înot pe 
distanţe de 50, 100 şi 200 m, cât şi pe distanţe de 
200 şi 400 m la probe mixte, creşte de la 100-300 
km în etapa de pregătire iniţială până la 2200-2400 
km în etapa de valorificare maximă a posibilităţilor 
individuale. în ultimele două etape finale, volumul 
de înot poate să se păstreze la un nivel destul de 
ridicat sau să scadă semnificativ, ceea ce depinde 
de caracteristicile individuale ale înotătorilor, de 
nivelul de pregătire al acestora, de prezenţa unor 
rezerve ascunse, de starea de sănătate şi de alte 
cauze. 

Proporţia activităţilor cu orientare prioritară 
diferită, de asemenea, se modifică semnificativ 
de la o etapă la alta. în primele etape din 
pregătirea multianuală este extrem de mare 
volumul de activitate cu orientare aerobă (zona 
II de intensitate). în etapele finale din pregătirea 
multianuală, ponderea activităţii direcţionate 
spre creşterea posibilităţilor sistemelor anaerob 
alactacid şi lactacid creşte treptat. Paralel, creşte şi 
volumul de înot de refacere (zona I de intensitate), 
care stimulează accelerarea reacţiilor de refacere şi 
efectuarea mai eficientă a exerciţiilor de intensitate 
ridicată (vezi tabel 12.1). 

în cadrul pregătirii înotătorilor pe distanţe de 
400 şi 1 500 m, procedeu liber, se observă o dinamică 
similară a volumului total de înot şi a raportului de 
mijloace care se referă la diferite zone de intensitate, 
în diferite etape ale pregătirii multianuale. Astfel, 
dacă volumul total de activitate în apă la înotătorii 
care se specializează pentru distanţe mai scurte, 
de obicei nu depăşeşte 2200-2400 km, atunci la 
înotătorii care se specializează pentru distanţe de 
400 şi 1500 m, procedeu liber, acesta este mult mai 
mare - până la 3000-3200 km, la un volum mult 
mai mic de activitate anaerobă şi de viteză, cât şi 
al înotului de refacere în etapele de încheiere ale 
pregătirii multianuale (vezi tabel 12.1). 

Volumul total de lucru în apă, ca şi proporţia 
exerciţiilor efectuate în zone diferite de intensitate, 
se deosebeşte întrucâtva la femei de cel 
caracteristic pentru bărbaţi. La acestea, volumul 
total de înot este puţin mai scăzut (aproximativ cu 
10 %) în etapa de pregătire pentru cele mai mari 
performanţe şi în etapele ulterioare din cadrul 
perfecţionării multianuale. în etapele de pregătire 
preliminară şi specializată de bază, cât şi în cea de 
pregătire pentru cele mai înalte rezultate, volumul 
de lucru în regim aerob (zona a II—a de intensitate) la 
acestea este puţin mai ridicat, iar volumul înotului 
de refacere (zona I de intensitate) este puţin mai 
scăzut decât la bărbaţi (vezi tabel 12.1). 

Bineînţeles, că datele prezentate reprezintă 


media pentru un mare grup format din cei mai 
buni sportivi din lume din ultimele decenii. însă 
caracteristicile individuale ale fiecărui înotător, ca 
şi ideile antrenorului privind metodica pregătirii, 
determină oscilaţii semnificative atât în volumul 
total de înot, cât şi în proporţia înotului în diferite 
zone de intensitate. De exemplu, unii antrenori care 
au obţinut rezultate înalte în pregătirea înotătorilor 

- sprinteri, sunt adepţii unor volume extrem de mari 
de activitate în apă. Elevii acestora, în perioadele 
cele mai intense de pregătire, parcurg săptămânal 
până la 70-90 km în cadrul a 2-3 antrenamente în 
fiecare zi. Există însă şi exemple exact opuse, care 
de asemenea conduc la succes - de la 5-8 lecţii de 
antrenament şi un volum maxim de înot de 25-35 
km pe săptămână. 

O situaţie similară este şi în cazul pregătirii 
înotătorilor de fond. Unii înotători parcurg în 
decursul unui an până la 3500 km, în unele zile - 
până la 16-20 km, pe parcursul unei săptămâni 

- până la 100-110 km şi pe această bază obţin 
rezultate remarcabile. Sunt însă şi exemple de 
pregătire de succes la un volum anual de 1700- 
2300 km, 50-70 km pe parcursul unei săptămâni, 
8-12 km, pe parcursul unei zile. 

La stabilirea volumului optim de înot în etapa 
de pregătire pentru cele mai înalte performanţe 
şi în etapele ulterioare din cadrul perfecţionării 
multianuale trebuie să se pornească de la rezervele 
de adaptare păstrate la un înotător concret şi de 
la alegerea unei metodici corespunzătoare. De 
exemplu, dacă la un înotător de fond este foarte 
ridicat pragul metabolismului anaerob, puterea 
şi capacitatea sistemului aerob de asigurare cu 
energie, atunci acesta nu are nevoie de un volum 
mare de activitate aerobă corespunzătoare şi poate 
să se limiteze la 50 % din valorile care asigură 
menţinerea posibilităţilor amintite mai sus la nivelul 
atins anterior, iar timpul eliberat să fie direcţionat 
spre creşterea mobilităţii sistemului aerob, 
creşterea puterii şi a capacităţii sistemului anaerob 
lactacid, perfecţionarea întoarcerilor şi a tehnicii de 
parcurgerea sectoarelor subacvatice a le distanţelor 
şi altele. Toate acestea conduc, bineînţeles, la un 
volum de înot însumat semnificativ mai mic. 

în etapa de pregătire iniţială, volumul de lucru 
pe uscat trebuie să cuprindă aproximativ 60 h, pe 
parcursul unui an şi să completeze orele de educaţie 
fizică de la şcoală. Orientarea principală a pregătirii 
este creşterea capacităţilor de coordonare (jocurile 
sportive, diferite exerciţii speciale) şi dezvoltare 
a mobilităţii. Pentru această activitate se alocă 
aproximativ 75 % din timpul total alocat pentru 
antrenamentul pe uscat. Timpul de 15 h rămas (25 
% din timpul total) se alocă alergărilor cu intensitate 

scăzută, diferitelor exerciţii cu caracter de sprint 
şi viteză-forţă şi exerciţiilor cu greutăţi mici. în 
etapa de pregătire de bază preliminară, volumul 
de activitate pe uscat se dublează, însă conţinutul 
pregătirii şi raportul dintre tipurile acesteia, practic, 
nu se modifică (tabel 12.2). 

în următoarele etape creşte în mod planificat 
volumul pregătirii de forţă - de la 40 h (22 % din 
volumul total de activitate) în etapa de pregătire 
specializată de bază până la 90 h (32 %) în etapa 
de valorificare maximă a posibilităţilor individuale 
(vezi tabel 1 2.2). 

Oscilaţiile de la valorile medii prezentate 
sunt determinate de specializarea şi de sexul 
înotătorilor. în special volumul de lucru pe uscat, 
la înotătorii care se specializează pentru distanţe 
medii şi lungi, poate fi cu 20-30 % mai mic decât 
la sprinteri, în principal pe seama scăderii părţii de 
pregătire de forţă. La femei, este invers; volumul de 
exerciţii cu caracter de forţă poate fi mărit cu 15-20 
% din cauza reacţiilor de adaptare semnificativ mai 
puţin exprimate ale acestora pentru activitatea de 
forţă. 

în etapele de păstrare a celei mai înalte măiestrii 
sportive şi de scădere treptată a performanţelor, 
volumul de lucru pe uscat scade şi este orientat spre 
menţinerea nivelului de dezvoltare a diferitelor 
calităţi motrice, atins anterior. 

în sportul modern, cel mai des se observă 
creşterea treptată a eforturilor de la o etapă la alta, 
cu o anumită stabilizare în etapa a 5-a. în acest 
caz, eforturile de antrenament, în toate etapele 
de pregătire, corespund în totalitate posibilităţilor 
funcţionale ale sportivului, ceea ce facilitează 
creşterea planificată sau păstrarea nivelului de 
pregătire atins. în etapele a 6-a şi a 7-a, de regulă, 
se observă o scădere a volumului de activitate 
însumat şi bineînţeles a efortului cumulat pe 
parcursul unui an. O astfel de dinamică a eforturilor 


în procesul de pregătire multianuală a căpătat 
cea mai mare răspândire în pregătirea modernă a 
sportivilor. Pe de o parte, aceasta asigură formarea 
planificată a măiestriei sportive şi atingerea celui 
mai înalt nivel în zona de vârstă optimă pentru 
demonstrarea celor mai înalte performanţe, iar pe 
de altă parte, ceea ce nu este mai puţin important, 
reprezintă garanţia unor evoluţii stabile şi a păstrării 
performanţelor înalte pe parcursul unei lungi 
perioade de timp. Rezultatul unei astfel de dinamici 
a eforturilor îl reprezintă creşterea uniformă a 
rezultatelor sportive şi menţinerea acestora pe o 
lungă perioadă de timp la un nivel înalt. 

Tocmai o astfel de dinamică este caracteristică 
pentru majoritatea covârşitoare a sportivilor, care 
au obţinut rezultate remarcabile şi au fost capabili 
să demonstreze un nivel ridicat al măiestriei 
sportive, pe parcursul multor ani, de multe ori până 
la 10-15 ani şi mai mult. 

în practică se întâlneşte însă şi o variantă 
principial diferită cu privire la dinamica eforturilor 
de antrenament din cadrul procesului de pregătire 
multianuală. Esenţa acesteia constă în creşterea în 
salturi a unor astfel de eforturi, pe parcursul unui 
singur an, după primele trei etape din pregătirea 
multianuală, care cuprind o perioadă de 5-7 ani, 
în cursul cărora volumul de lucru şi eforturile s-au 
mărit uniform. 

Pentru prima dată, această variantă a început 
să fie aplicată pe scară largă în fosta RDG în a doua 
jumătate a anilor 1970 şi a fost folosită de acei 
sportivi, care cu un an înainte de Jocurile Olimpice 
sau de Campionatele Mondiale s-au aflat la vârsta 
caracteristică pentru limita inferioară a zonei de 
vârstă optimă pentru obţinerea celor mai înalte 
rezultate. Până atunci, aceştia, pe parcursul a 6-8 
ani, s-au pregătit în mod planificat în etapele de 
pregătire iniţială, preliminară de bază, specializată 
de bază, la un volum de lucru însumat limitat 


TABELUL 12.2 — Volumul şi raportul dintre activităţi cu orientare diferită, în cadrul antrenamentului pe uscat 



Vârsta 

Volumul 


Orientarea, h (%) 



Etapa din pregătirea multianuală 

înotătorilor, 

ani 

de 

activitate, 

h 

Capacităţile de 
coordonare 

Rezistenţa la o activitate 
cu caracter aerob 

Flexibilitate 

Capacităţile 
de viteză 

Capacităţile 
de forţă 

De pregătire iniţială 

7-8 

60 

25 (41,7) 

5 (8,3) 

20 (33,4) 

5 (8,3) 

5 (8,3) 

De pregătire preliminară de bază 

9-11 

120 

40 (33,3) 

20(16,6) 

45 (37,5) 

5 (4,2) 

10(8,4) 

De pregătire specializată de bază 

12-14 

180 

55 (30,6) 

20(11,1) 

55 (30,6) 

10(5,5) 

40 (22,2) 

De pregătire pentru cele mai înalte 
performanţe 

15-16 

250 

70 (28,0) 

20 (8,0) 

60 (24,0) 

20 (8,0) 

80 (32,0) 

De valorificare maximă a 
posibilităţilor individuale 

17-23 

280 

75 (26,8) 

25 (9,0) 

70 (25,0) 

20 (7,2) 

90 (32,0) 

De păstrare a celei mai înalte 
măiestrii sportive şi de scădere 
treptată a performanţelor 

23 

şi peste 

200 

50 (25,0) 

20(10,0) 

50 (25,0) 

20(10,0) 

60 (30,0) 

şi în absenţa celor mai puternice mijloace de 
intensificare a procesului de antrenament. După 
aceasta, pe parcursul unui an, măreau în salturi (de 
obicei cu 70-80 %) volumul însumat de activitate, 
numărul lecţiilor cu eforturi mari, includeau 
pregătirea în condiţii de altitudine medie şi 
altitudine mare, mijloacele farmacologice de 
stimulare a proceselor de adaptare şi de refacere, 
planificau o etapă specifică de pregătire nemijlocită 
pentru principalele competiţii şi altele. 

Acest procedeu metodic a permis multor 
sportivi care s-au specializat în canotaj, ciclism, 
înot, patinaj viteză şi schi, adică în toate ramurile 
în care sunt importante capacităţile sistemelor de 
asigurare cu energie, ca pe parcursul unui an să- 
şi îmbunătăţească în mod semnificativ rezultatele, 
să câştige campionate mondiale, Jocuri Olimpice, 
să stabilească recorduri mondiale, urcând de pe 
locurile 50-80 din listele celor mai puternici sportivi 
ai lumii pe poziţia 1. 

Bineînţeles, că o creştere atât de bruscă a 
eforturilor de antrenament pe parcursul unui an 
presupunea nişte cerinţe extrem de mari faţă 
de organismul sportivilor, cerea de la aceştia o 
mobilizare la limită a rezervelor de adaptare. De 
departe nu toţi sportivii erau dispuşi să suporte 
această creştere în salturi a eforturilor, chiar şi în 
condiţiile unei stimulări farmacologice intense. 
Dar şi pentru acei sportivi, care efectuau cu 
succes programul de antrenament cel mai greu şi 
obţineau succese, efortul era peste măsură, epuiza 
resursele de adaptare ale organismului. Ca urmare 
a acestui fapt, la sportivii, care au folosit o astfel 
de variantă în pregătirea multianuală, de regulă, 
cariera sportivă a fost de foarte scurtă durată, în 
unele cazuri chiar limitată la o singură competiţie 
victorioasă pentru ei. 

După creşterea în salturi a eforturilor pe 
parcursul unu ian, rezervele de creştere a rezultatelor 
în continuare se referă în principal la caracteristicile 
calitative ale procesului de antrenament, din 
această cauză procesul de pregătire în anii următori 
este cu preponderenţă legat de creşterea gradului 
de mobilitate, de stabilitate, economicitate în 
activitatea sistemelor funcţionale, de perfecţionare 
a măiestriei tehnico-tactice a posibilităţilor psihice 
şi altele. în ceea ce priveşte indicatorii care reflectă 
puterea sistemelor funcţionale, aici nu s-a reuşit 
atingerea unui progres semnificativ. 

Creşterea evidentă în salturi caracteristică 
pregătirii unor sportivi remarcabili din diferite 
ţări, nici la ora actuală nu are o fundamentare 
ştiinţifică suficientă şi o metodologie bine 
elaborată. Este clară doar acea prevedere, potrivit 
căreia creşterea în salturi a eforturilor trebuie să fie 


pregătită printr-o creştere sistematică a acestora în 
etapele de pregătire iniţială, preliminară şi cea de 
specializare de bază. în aceste etape, când este încă 
greu să ne pronunţăm cu convingere cu privire la 
perspectivele unui tânăr sportiv, să scoatem în 
evidenţă rezervele funcţionale ale acestuia, să 
prognozăm rezultatele viitoare, pregătirea acestuia 
are un caracter, relativ, planificat. 

Dinamica eforturilor în salturi nu înseamnă 
scăderea oportunităţii de creştere uniformă a 
acestora, chiar şi în etapa de valorificare maximă 
a posibilităţilor individuale. Această problemă se 
rezolvă separat în fiecare caz concret, în funcţie de 
ramura sportivă, de sex, cât şi de vârsta sportivului, 
de posibilităţile individuale ale acestuia şi de 
caracterul pregătirii anterioare. însă trebuie 
subliniat faptul că dinamica uniformă a eforturilor 
în pregătirea multianuală prevalează în sportul 
modern. 

Pentru diferite etape din cadrul perfecţionării 
multianuale este caracteristică proporţionalitatea 
diferită dintre pregătirea generală (fundamentală), 
auxiliară (semispecială) şi specifică. în etapa de 
pregătire iniţială, locul principal îl ocupă pregătirea 
generală şi auxiliară. Etapa de pregătire de bază 
preliminară se caracterizează prin creşterea 
volumului de pregătire auxiliară, care însumată 
cu cea generală reprezintă până la 80-90 % din 
volumul total al activităţii de antrenament. Partea 
de pregătire specifică nu este mare, de obicei nu 
depăşeşte 10 % din volumul total de lucru şi doar în 
mod orientativ este legată de obiectul presupusei 
specializări. Etapa de pregătire specializată de bază 
se deosebeşte printr-o modificare semnificativă 
a proporţiei dintre tipurile de pregătire: creşte 
substanţial partea de pregătire specială şi scade 
cea de pregătire generală. în etapele de pregătire 
pentru performanţe înalte şi de valorificare maximă 
a posibilităţilor individuale se modifică raportul 
dintre pregătirea generală şi cea auxiliară, pe de 
o parte, şi cea specifică, pe de altă parte, în sensul 
prevalării acesteia din urmă. Pregătirea specifică 
poate să atingă 65 % şi mai mult din volumul total 
al activităţii. în etapele de încheiere a pregătirii 
rămâne la cote ridicate partea de pregătire 
specifică, însă poate să crească nesemnificativ şi 
partea de pregătire generală şi auxiliară (fig.12.1). 

Pe parcursul primelor două şi într-o măsură 
semnificativă şi în cea de-a treia etapă din cadrul 
pregătirii multianuale lipsesc antrenamentele cu 
eforturi mari, specializarea îngustă, pregătirea 
integrală, nu este planificată utilizarea unor mijloace 
suplimentare (antrenamentul la altitudine medie 
şi altele), este exclusă practica competiţională 
intensă, care se remarcă printr-un grad de 

Volumul 
anual de 
activitate, h 

Pregătirea 
specifică, % 


Pregătirea 
auxiliară, % 

Pregătirea 
generală, % 


FIGURA 12.1 — Raportul aproximativ dintre pregătirea generală, auxiliară şi specifică, în procesul de perfecţionare multianuală 


răspundere ridicat şi prin încordare psihologică 
etc. Intensificarea procesului de pregătire, în aceste 
direcţii, are loc în etapa de pregătire pentru cele 
mai mari performanţe şi în etapele ulterioare din 
perfecţionarea multianuală. 

în felul acesta, în diferite etape din cadrul 
perfecţionării multianuale, intensificarea procesului 
de pregătire se realizează prin intermediul folosirii 
cu preponderenţă a posibilităţilor diferitelor 
orientări şi se realizează ţinând cont atât de 
legităţile şi de principiile practicii sportive, cât şi de 
proprietăţile individuale ale dezvoltării în funcţie de 
vârstă şi de posibilităţile de adaptare ale sportivilor, 
de rezervele funcţionale păstrate. încălcările în 
această problemă pot produce cele mai negative 
urmări atât în ceea ce priveşte eficienţa procesului 
de pregătire, cât şi în ceea ce priveşte starea de 
sănătate a acestora. 

Variante de urcare spre culmile 
măiestriei sportive 

Rezultatele remarcabile din sportul modern 
sunt accesibile sportivilor cu o individualitate 
clar pronunţată şi cu un talent vizibil. Acest 
fapt se manifestă nu doar în caracteristicile 
antropometrice, structura ţesutului muscular, 
posibilităţile sistemelor de asigurare cu energie, 
capacitatea de a suporta eforturi mari, refacerea 
rapidă şi altele. Tot atât de evident, individualitatea 
sportivilor se manifestă şi în ritmurile de urcare 
spre culmile măiestriei. 

Studierea biografiilor unor sportivi care 
au obţinut succese la Jocurile Olimpice şi la 
campionatele mondiale din ultimele trei decenii 
permite să evidenţiem trei variante de bază privind 
dinamica formării celei mai înalte măiestrii sportive. 

Prima dintre aceste variante presupune 


obţinerea celor mai înalte rezrltate în zone optime 
de vârstă pentru fiecare ramură sportivă, care au 
fost prezentate în acest capitol. De exemplu, în 
domeniul alergărilor pe distanţe scurte, majoritatea 
sportivilor obţin cele mai înalte rezultate la vârsta 
de 20-23 ani, ca urmare a unei pregătiri de 8-10 
ani, în canotajul academic - la vârsta de 21-25 ani, 
după 9-12 ani de practicare a sportului. Femeile, 
care se specializează în domeniul înotului pe 
distanţe de 50, 100 şi 200m, de obicei obţin cele 
mai bune rezultate din cariera lor la vârsta de 20- 
24 ani - după o pregătire de 10-12 ani. Sportivele, 
care se specializează pentru distanţele de 400 şi 
800 m, parcurg acest drum aproximativ cu doi ani 
mai repede şi ating culmile măiestriei la vârsta 
de 18-22 ani. înotătorii bărbaţi au nevoie pentru 
obţinerea celor mai înalte rezultate aproximativ 
cu un an mai mult. în box, bărbaţii ating cele mai 
înalte rezultate, de regulă, la vârsta de 21-24 ani, 
în principal după o pregătire de 10-12 ani. Acelaşi 
drum spre cele mai înalte performanţe îl parcurg şi 
practicanţii de lupte libere şi greco-romane. 

O astfel de variantă de accedere la măiestria 
sportivă este caracteristică pentru 70-75 % dintre 
sportivii care se specializează în diferite ramuri 
sportive. 

A doua variantă este caracteristică prin 
atingerea celor mai înalte rezultate la o vârstă mult 
mai timpurie. De exemplu, în boxul modern, se 
întâlnesc cazuri, când sportivii au ajuns la nivelul 
marilor performanţe la vârsta de 19 ani, iar la 20 de 
ani au obţinut deja rezultate remarca bile. Boxerul rus 
A.Tişcenko, la vârsta de 19 ani a devenit campionul 
Rusiei, iar în anul următor a câştigat turneul de box 
la categoria de până la 57 kg la Jocurile Olimpice 
din anul 2004. într-o situaţie similară s-a aflat şi 
renumitul sportiv ucrainean V. Lomacenko, acesta 
la vârsta de 19 ani a ocupat locul doi la campionatul 

mondial, iar la 20 de ani a câştigat medalia olimpică 
de aur la Jocurile din 2008, la categoria sub 57 kg. 
Şi în primul şi în al doilea caz, aceste succese au fost 
asigurate nu printr-o pregătire forţată, ci printr-o 
activitate de lungă durată şi rodnică, începând cu 
vârsta copilăriei - A. Tişcenko de la vârsta de 9 ani, 
V. Lomacenko - de la 6 ani. Acest fapt, desigur, a 
asigurat şi stabilitatea rezultatelor. Ambii sportivi 
au învins şi la următoarele Jocuri Olimpice: A. 
Tişcenko - în anul 2008, la categoria sub 60 kg, V. 
Lomacenko - în anul 2012, la aceeaşi categorie. 
Alergările pe distanţa de 10000 m şi maraton sunt 
considerate drept apanajul unor sportivi maturi, 
care au vârsta de 25-30 ani şi mai mult. într-adevăr, 
sportivul portughez Carlos Lopes a câştigat cursa 
de maraton, când a împlinit 37 ani, renumitul 
maratonist italian Stefano Baldini a obţinut cele 
mai înalte rezultate la vârsta de 31 -33 ani, devenind 
campion olimpic la Jocurile din anul 2004, la vârsta 
de 33 de ani. 

în ultimele decenii însă, alergătorii din ţările 
din Africa de Nord-Est, în principal din Kenia şi 
Etiopia, au obţinut rezultate remarcabile în aceste 
tipuri de competiţii, deja la vârsta de 20-23 ani. 
Haile Gebrselassie din Etiopia a devenit campion 
mondial în cursa de 10000 m în anul 1993, la vârsta 
de 20 de ani, iar campion olimpic - în anul 1996, 
când avea 23 de ani. Compatriotul său, Kenenisa 
Bekele, la vârsta de 21 de ani (2003) a devenit 
campion mondial, iar la 22 de ani a câştigat cea 
de-a 28-a ediţie a Jocurilor Olimpice de la Atena. 
După primele succese, aceşti sportivi remarcabili 
au continuat cariera de succes, obţinând medalii 
de aur la următoarele Jocuri Olimpice (în anul 
2000 şi respectiv 2008), Gebrselassie a câştigat 
campionatul mondial pe distanţa de 10000 m în 
anii 1995, 1997 şi 1999, iar Bekele - în anii 2005, 
2007,2009. La vârsta de 22 de ani a câştigat medalia 
de aur la cursa de maraton (Beijing, 2008) kenianul 
S. Wanjiru, devenind cel mai tânăr deţinător al 
medaliei de aur în această probă de competiţie din 
istoria sportului olimpic. 

Aceste rezultate, după cum demonstrează 
practica multianuală de succes a majorităţii 
sportivilor, care au obţinut rezultate remarcabile 
în probele de alergări de fond nu reprezintă o 
urmare a unei pregătiri forţate. La baza acestora stă 
predispoziţia genetică a sportivilor din ţările Africii 
Nord-Estice, specificul modului lor de viaţă, legat 
de o activitate fizică deosebit de ridicată, zona în 
care locuiesc şi metodica de antrenament. 

Astfel de exemple există în orice ramură 
sportivă. De exemplu, ciclistul rus Viaceslav Ekimov 
a devenit pentru prima dată campion mondial la 
cursa individuală de 4 km pe pista de viteză, când 


încă nu împlinise 20 de ani, iar la vârsta de 22 de ani 
a obţinut victoria la Jocurile Olimpice din anul 1998, 
în cursa de 4 km, pe echipe. Performanţele acestui 
sportiv la o vârstă relativ timpurie pentru ciclism 
au fost determinate de trăsăturile individuale şi 
de o pregătire raţională multianuală pe o perioadă 
de 9-11 ani. Confirmarea indirectă a acestui fapt a 
reprezentat-o cariera sportivă a lui V. Ekimov, unică 
din punct de vedere al duratei şi al rezultatelor, 
carieră care a durat până la vârsta de 40 de ani. 

Deplasarea zonei optime de vârstă pentru 
atingerea celor mai înalte rezultate cu 2-3 ani 
în direcţia vârstei mai tinere este determinată, 
de regulă, de un ansamblu de cauze şi este 
caracteristică pentru 15-20 % dintre sportivii care 
se specializează în diferite ramuri sportive. 

Şi în sfârşit, a treia variantă se caracterizează 
printr-un ritm lent de obţinere a unor rezultate 
sportive record de către sportivi. La realizarea 
acestei variante, atât bărbaţii, cât şi femeile ating 
culmile măiestriei cu 2-3 ani, iar uneori cu 4-5 ani 
mai târziu, în comparaţie cu reprezentanţii primei 
variante. Ritmul încetinit de formare a măiestriei 
poate fi determinat de începerea târzie a practicării 
sportului şi de caracterul pregătirii multianuale, cât 
şi de particularităţile individuale ale sportivilor - 
dezvoltarea lor biologică târzie, desfăşurarea lentă 
a proceselor de adaptare în organismul acestora. 
Formarea mai lentă a măiestriei este caracteristică 
pentru aproximativ 10 % dintre cei mai valoroşi 
sportivi. 

Locul competiţiilor în cadrul 
sistemului de pregătire 
multianuală 

Sistemul de competiţii din cadrul pregătirii 
multianuale a sportivi lortrebuie să fîeîntr-o legătură 
organică cu scopul, obiectivele şi conţinutul 
procesului de antrenament în diferite etape din 
pregătirea multianuală (tabel 12.3). în primele 
două etape din cadrul pregătirii multianuale, 
competiţiile trebuie să fie subordonate în totalitate 
rezolvării obiectivelor privind pregătirea planificată 
completă. Rezultatul sportiv reprezintă în mod 
exclusiv mijlocul de pregătire şi de control al 
eficienţei acesteia. Practica competiţională bogată 
în aceste etape trebuie să faciliteze adaptarea 
la atmosfera competiţională. Dezvoltarea 
tendinţei copiilor şi adolescenţilor pentru lupta 
competiţională reprezintă un mijloc de control 
al eficienţei procesului de pregătire. Programul 
competiţiilor trebuie să excludă specializarea 
îngustă, trebuie să fie variat şi construit pe baza 
materialului din diferite exerciţii pentru competiţii, 

care permit evaluarea posibilităţilor tehnice 
ale sportivilor, a nivelului capacităţilor lor de 
coordonare. 

în etapa de pregătire specializată de bază, 
când deja este definit obiectul specializării 
tânărului sportiv, caracteristicile modelului optim 
de activitate competiţională, preconizat pentru 
el, şi al conţinutului pregătirii, orientat în mod 
corespunzător, competiţiile, alături de lecţiile 
de pregătire şi control sunt legate şi de tendinţa 
spre atingerea unor rezultate sportive înalte. însă 
năzuinţa pentru demonstrarea unui rezultat maxim 
accesibil, a succesului şi victoriilor nu trebuie sub 
nici o formă să fie însoţită de forţarea pregătirii, de 
încălcarea procesului planificat de perfecţionare 
sportivă, care este subordonat prin tot conţinutul 
său obiectivului de obţinere a celor mai înalte 
rezultate în zona de vârstă optimă pentru o ramură 
sportivă şi pentru un anumit sportiv. 

în etapa de pregătire pentru performanţe de 
nivel înalt, competiţiile sunt deja direcţionate spre 
obţinerea unui rezultat maxim accesibil. însă, în 
ceea ce priveşte organizarea pregătirii, competiţiile 
au un caracter secundar şi reprezintă urmarea unui 
proces de antrenament, construit raţional, a folosirii 
periodizării de pregătire anuală, orientată exclusiv 
spre o perfecţionare planificată, şi obţinerea celor 
mai înalte rezultate în principalele competiţii ale 
anului. Participarea la toate celelalte competiţii 
ale anului este subordonată îndeplinirii acestui 


obiectiv. 

Situaţia se modifică în etapele ulterioare din 
cadrul perfecţionării multianuale, când sportivul, 
care a atins un nivel înalt de măiestrie, este deja 
obligat şi interesat să exploateze măiestria sa în cele 
mai diferite competiţii, condiţionate de calendarul 
naţional şi internaţional. Şi aici calendarul 
competiţiilor, într-o măsură semnificativă, 
determină conţinutul pregătirii. Sistemul de 
competiţii şi necesitatea de demonstrare a 
rezultatelor înalte la acestea exercită o influenţă 
semnificativă asupra conţinutului pregătirii, ceea ce 
poate influenţa calitatea acesteia, în legătură atât 
cu creşterea în continuare a rezultatelor sportive 
în etapa de valorificare maximă a posibilităţilor 
individuale şi păstrarea nivelului de măiestrie 
atins în etapele ulterioare, cât şi în ceea ce priveşte 
posibilitatea atingerii celui mai înalt grad de 
pregătire pentru starturi, conform graficului de 
desfăşurare a principalelor competiţii dintr-un an. 

Competiţiile pe grupe de vârstă şi 
problematica forţării pregătirii 

Majoritatea covârşitoare a specialiştilor care au 
cercetat problematica pregătirii multianuale au 
aceeaşi opinie în legătură cu inadmisibilitatea 
subordonării pregătirii în etapele timpurii din 
cadrul perfecţionării multianuale, faţă de rezultate 
din competiţiile pentru copii, adolescenţi, tineri şi 


TABELUL 12.3 — Orientarea competiţiilor şi a pregătirii pentru acestea în etapele din cadrul perfecţionării multianuale 


Etapa din pregătirea multianuală 

Scopul competiţiilor 

Rezultatul competiţiilor 

Orientarea pregătirii 

De pregătire iniţială 

Scoaterea în evidenţă a 
nivelului iniţial al rezul¬ 
tatelor sportive 

îndeplinirea normativelor stabilite, 
acumularea experienţei iniţiale în 
vederea evoluţiei la competiţii 

întărirea sănătăţii copiilor, învăţarea bazelor 
tehnicii, ale ramurii sportive, dezvoltarea 
calităţilor motrice etc. 

De pregătire preliminară de 
bază 

Creşterea planificată a 
rezultatelor sportive 

îndeplinirea normativelor stabilite 

Dezvoltarea multilaterală a calităţilor mo¬ 
trice, însuşirea diferitelor acţiuni motrice, 
formarea motivaţiei etc. 

De pregătire specializată de 
bază 

Atingerea nivelului 
stabilit al rezultatelor 
sportive 

Locul şi rezultatul în principalele 
competiţii, îndeplinirea normativelor 
stabilite 

Aprofundarea dezvoltării calităţilor mo¬ 
trice, perfecţionarea tehnică multilaterală, 
pregătirea tactică şi psihologică 

De pregătire pentru cele mai 
înalte performanţe 

Atingerea unor rezultate 
înalte 

Locul în competiţiile de selecţie şi 
cele principale din sezon, locul în 
clasamentul mondial 

Atingerea unui nivel ridicat al adaptării şi al 
mobilizării pentru competiţii 

De valorificare maximă a 
posibilităţilor individuale 

Atingerea celor mai 
înalte rezultate 

Locul în competiţiile de selecţie şi 
cele principale din sezon, locul în 
clasamentul mondial 

Atingerea nivelului maxim al adaptării 
specifice şi al mobilizării pentru competiţii 

De păstrare a celei mai înalte 
măiestrii sportive 

Păstrarea celui mai înalt 
rezultat 

Locul în competiţiile de selecţie şi 
cele principale din sezon, locul în 
clasamentul mondial 

Păstrarea nivelului maxim al adaptării 
specifice şi al mobilizării pentru competiţii 

De scădere treptată a 
performanţelor 

Păstrarea rezultatelor 
înalte 

Locul în competiţiile de selecţie şi 
cele principale din sezon, locul în 
clasamentul mondial 

Contracararea reducerii nivelului de 
adaptare specifică şi al mobilizării pentru 
competiţii 

tinere. Exploatarea unor sportivi tineri talentaţi, 
care se manifestă în orientarea acestora către 
rezultate sportive şi victorii în competiţii şi nu spre 
un proces de perfecţionare multianuală, organizat 
în mod optim, conduce la pregătirea unor tineri 
campioni, care, ulterior,încetează să mai progreseze 
şi cedează în faţa celor de aceeaşi vârstă, care nu au 
fost supuşi unei pregătiri forţate (Platonov, 1997, 
2005; Balyi, 2002; Smith, 2003). 

Pericolul unei pregătiri forţate, care 
este orientată spre o participare de succes în 
competiţiile pentru copii, adolescenţi şi tineri, are o 
istorie îndelungată. De exemplu, încă în anul 1948, 
renumitul specialist englez F. Webster a afirmat că 
o mulţime de potenţiali campioni s-au pierdut, 
ca urmare a «entuziasmului părinţilor, ignoranţei 
antrenorilor şi avântului tinerilor sportivi» (Webster, 
1948). în sportul sovietic, această tendinţă s-a 
manifestat într-o măsură deplină, în legătură cu 
realizarea sistemului de competiţii pentru copii 
şi tineret (campionatele naţionale pe grupe de 
vârstă, spartachiadele şcolare, jocurile tineretului 
şi altele), orientat spre rezultate în lupta pe echipe, 
îndeplinirea normativelor pentru candidat la 
titlul de maestru al sportului. Această tendinţă 
este caracteristică şi pentru sportul modern din 
R.P. Chineză, Rusia, Ucraina şi pentru multe alte 
ţări, manifestată prin pregătirea şi participarea 
sportivilor la Jocurile Olimpice deTineret oganizate 
de Comitetului Olimpic Internaţional, a căror idee 
principală a fost semnificativ deformată în direcţia 
obiectivului de performanţă, adică rezultatului 
concursurilor pe echipe. 

Tendinţa multor antrenori şi organizatori din 
domeniul sportului ca peoricecăi săatingă rezultate 
înalte la sportivii tineri, în folosul rezolvării unor 
obiective particulare (îndeplinirea unor normative 
de clasificare, succese în competiţiile de copii şi 
tineret etc.) conduce la faptul că sportivii, începând 
cu vârsta de 11-13 ani, în mod permanent, adesea 
de câteva ori pe an participă la competiţii pentru 
care trebuie să fie organizată o pregătire specifică. 
0 astfel de orientare este greşită, întrucât conduce 
la exploatarea celor mai puternice mijloace de 
acţiune asupra organismului sportivului. Cu mult 
timp înainte de atingerea zonei optime de vârstă, 
pentru demonstrarea celor mai înalte rezultate, 
tinerii sportivi încep să copieze metodica de 
antrenament a celor mai buni sportivi ai lumii, 
cu arsenalul de mijloace şi metode caracteristice 
pentru aceasta. Rezultatul unei pregătiri forţate îl 
reprezintă creşterea fulminantă a performanţelor 
la vârsta adolescenţei şi tinereţii; sportivii, într-o 
perioadă de timp scurtă, îndeplinesc normativele 
unui maestru al sportului, obţin anumite succese 


la principalele competiţii din interiorul ţării, uneori 
participă cu succes la competiţiile internaţionale 
de tineret. în acelaşi timp, rezultatele acestora, din 
cauze cu totul naturale, legate de particularităţile 
morfologice şi funcţionale ale unui organism 
tânăr, sunt departe de performanţele mondiale şi 
aceştia nu sunt în măsură să concureze cu succes 
cu sportivi adulţi, care şi-au încheiat formarea din 
punct de vedere morfologic, funcţional şi psihic. 

Folosirea în antrenamentul tinerilor sportivi a 
unor stimuli intensivi, cei mai puternici, conduce la 
adaptarea rapidă la aceste mijloace şi la epuizarea 
posibilităţilor de acomodare ale unui organism în 
creştere. Din aceste cauze, deja în următorul ciclu de 
antrenament sau în următorul an de antrenament, 
sportivul reacţionează slab la astfel de acţiuni, 
însă ceea ce este important, acesta încetează să 
mai reacţioneze la unele eforturi mai uşoare, care 
ar putea fi foarte eficiente, dacă antrenorul nu ar 
fi aplicat anterior cele mai puternice metode şi 
mijloace de antrenament (Platonov, 1992). 

Antrenamentul specializat, cu utilizarea unor 
eforturi fizice semnificative ca volum şi intensitate, 
fără a lua în considerare variantele individuale 
privind statura şi dezvoltarea tinerilor sportivi, 
conduce adesea la dereglări prepatologice, 
iar uneori şi patologice (supraantrenament, 
supraîncordare, dereglarea ritmului cardiac etc.). 
Din această cauză, în cadrul evaluării stării de 
sănătate, a dezvoltării fizice şi a posibilităţilor 
funcţionale, la alegerea mijloacelor şi metodelor 
de pregătire, stabilirea volumului şi a intensităţii 
activităţii, este necesar să se ţină cont de vârsta 
biologică a tinerilor sportivi. Trebuie acordată 
atenţie şi necesităţii de organizare a procesului 
de pregătire, ţinând cont de perioadele senzitive 
în dezvoltarea calităţilor motoare, a aparatului 
locomotor, a posibilităţilor celor mai importante 
sisteme funcţionale (Bahrah, 1996; Bompa, Haff, 
2009). 

Din păcate, necesitatea respectării celor mai 
importante legităţi, care trebuie să fie puse la baza 
unei pregătiri multianuale, organizată în mod 
raţional, intră adesea în contradicţie cu sistemul de 
orientare a copiilor, adolescenţilor şi tinerilor spre 
competiţii pe grupe de vârstă. Astfel de competiţii 
au cunoscut o răspândire şi popularitate extrem de 
ridicată în diferite ţări şi, practic, în toate ramurile 
sportive olimpice. 

Deşi are o influenţă dintre cele mai pozitive 
asupra caracterului de masă şi asupra popularităţii 
sportului, în sistemul de competiţii pe grupe de 
vârstă este adesea prezentă şi o mare deficienţă. 
Tendinţa spre victorii şi recorduri i-a stimulat pe 
conducătorii sportivi, pe antrenori, pe copii şi 

părinţii lor la o specializare timpurie îngustă şi la 
forţarea pregătirii copiilor şi adolescenţilor pentru 
competiţiile din grupele corespunzătoare de 
vârstă. în final, toate acestea au condus la faptul 
că majoritatea covârşitoare a sportivilor care au 
obţinut rezultate ridicate în grupele de vârstă 
pierdeau perspectivele pentru o perfecţionare 
sportivă ulterioară şi părăseau sportul, neputând 
suporta concurenţa cu sportivii care se pregăteau 
în mod planificat. Şi la ora actuală se poate vorbi 
despre faptul că această deficienţă a căpătat toate 
trăsăturile caracteristice unei legităţi stabile, care 
se manifestă în cel mai înalt grad în acele ramuri 
sportive, în care procesul de antrenament este legat 
de eforturi extrem de ridicate, exercitate asupra 
aparatului locomotor şi (sau) asupra sistemului 
cardiovascular - atletica uşoară, gimnastica 
artistică, înotul, ciclismul, diferite tipuri de canotaj, 
schiul şi patinajul viteză etc. Acest fapt se poate 
ilustra cu ajutorul unui bogat material statistic din 
cadrul unor alte ramuri sportive. Vom face acest 
lucru pe baza unor materiale din înotul sportiv şi 
pe baza datelor pentru o singură ţară - 5UA, în care 
acest sport este foarte popular. 

In SUA, programul de pregătire a înotătorilor, 
bazat pe o practică competiţională extinsă în 
cadrul diferitelor grupe de vârstă a început să se 
realizeze încă de la mijlocul secolului trecut. Acest 
program a devenit un stimul puternic pentru 
dezvoltarea înotului sportiv, pentru atragerea 
în pregătire şi în competiţii a unui număr uriaş 
de copii, adolescenţi, tineri şi tinere. Deja, în anii 
1970 - 1980, în competiţiile pe grupe de vârstă, 
au fost cuprinşi aproximativ 500000 de copii, care 
tindeau spre obţinerea de rezultate, în condiţiile 
unei concurenţe permanente în următoarele 
grupe de vârstă: vârsta de 10 ani şi până la 10 
ani, vârsta de 11-12 ani, 13-14 ani, 15-16 ani şi 
17-18 ani (Counsilman, 1992). Tocmai concurenţa 
în competiţiile pe grupe de vârstă, înregistrarea 
recordurilor şi publicarea listelor celor mai buni 
înotători în fiecare din aceste grupe, luarea în 
considerare a performanţelor din cadrul grupelor 
de vârstă, la certificarea antrenorilor, au condus la 
o popularitate şi caracterul de masă extraordinare 
a acestei ramuri sportive în ţară. 

însă, o dată cu trecerea timpului, în acest 
sistem s-a manifestat o deficienţă principială: 
copiii, care începeau de timpuriu să practice 
înotul şi participau activ la competiţii, începând cu 
vârsta copilăriei şi a adolescenţei, pierdeau practic 
posibilitatea de a atinge unele rezultate înalte în 
competiţiile pentru adulţi (fig. 12.2). 

După cum demonstrează datele prezentate, 
din numărul de copii care au participat cu succes la 


vârsta de 10 ani şi sub această vârstă, doar 20 % au 
ajuns în următoarea grupă de vârstă. Aproximativ 
aceeaşi dispersare (de 75 %) se produce şi în 
cazul trecerii la următoarea grupă de vârstă - 
grupa de 13-14 ani. în final, din numărul copiilor 
angrenaţi în pregătirea specializată şi în activitatea 
competiţională de succes şi care au ajuns în lista 
celor mai buni 100 copii la vârsta de 10 ani şi sub 
această vârstă, în lista primilor 100 cei mai buni 
înotători adulţi din SUA, au ajuns doi. Pregătirea 
multianuală planificată a înotătorilor care nu 
admite forţarea şi specializarea timpurie, creşte 
rapid probabilitatea de atingere de către tinerii 
înotători a unui nivel ridicat de măiestrie sportivă, 
în mod indirect, acest fapt este confirmat de datele 
aceleiaşi experienţe americane: din numărul celor 
mai buni înotători din grupa de vârstă de 15-16 
ani îşi păstrează poziţiile în următoarea grupă de 
vârstă (17-18 ani) deja aproape jumătate dintre 
înotători (vezi fig. 12.2). 

Dependenţa necesităţii pregătirii planificate 
multianuale, care exclude forţarea la vârsta 
copilăriei şi adolescenţei, poate fi demonstrată în 
mod convingător prin compararea recordurilor SUA 
din diferite grupe de vârstă cu dinamica rezultatelor 
sportive ale înotătorilor, care au obţinut rezultate 
remarcabile în arena sportivă internaţională. în 
fig.12.3 - 12.4 sunt prezentate date cu privire la 
dinamica creşterii rezultatelor sportive ale unei 
serii dintre cei mai renumiţi înotători din lume, care 
au obţinut în ultimele decenii rezultate remarcabile 
în competiţiile masculine şi feminine, în domeniul 
înotului procedeu liber, pe diferite distanţe, în 
comparaţie cu curba recordurilor din SUA în diferite 
grupe de vârstă. La analiza rezultatelor prezentate, 
se observă un tablou uimitor. Autori ai unui mare 
număr de recorduri mondiale, multipli campioni ai 
campionatelor mondiale şi ai Jocurilor Olimpice, 


17-18 ani 

15-16 ani 

13-14 ani 

11-12 ani 

10 ani şi sub 
această vârstă 



FIGURA 12.2 — Numărul înotătorilor din SUA (%), care rămân 
în primii 16 cei mai puternici înotători în grupa de vârstă 
următoare (Socolovas, 2003) 
























CAPITOLUL 12. Legităţile şi caracteristicile antrenamentului multianual 


243 


Vladimir Salnikov, Alexander Popov, Kieren Perkins, 
Piter Van den Hugenband, Grant Hackett, Barbara 
Krause, Kate Ziegler, Rebecca Adlington la vârsta 
de 10-15 ani au fost foarte departe de rezultatele 
care corespundeau recordurilor SUA din cadrul 
grupelor de vârstă corespunzătoare. 

Este greu de prezentat o demonstrare mai 
convingătoare a urmărilor negative ale tendinţei 
de atingere a unor performanţe sportive mari 
în sportul de copii şi tineret, pe seama încălcării 



10 12 14 16 18 20 22 


Vârsta, ani 


400 m 



legităţilor obiective privind formarea multianuală 
a celui mai înalt grad de măiestrie sportivă. 
Bineînţeles, în cadrul oricărei legităţi s-ar părea că se 
pot găsi şi anumite contradicţii. Renumitul înotător 
australian lan Thorpe, de exemplu, la vârsta de 13- 
15 ani a demonstrat rezultate care corespundeau 
nivelului de recorduri din SUA pentru anumite 
grupe de vârstă. însă aici nu există contradicţii. 
Rezultatele bune la această vârstă Thorpe le-a 
demonstrat exclusiv pe seama unui talent evident 


200 m 




FIGURA 12.3 — Dinamica rezultatelor sportive în domeniul înotului la procedeu liber a celor mai puternici înotători din lume 
(bărbaţi) în procesul perfecţionării multianuale 





















244 


PARTEA A III-A. Megastructura procesului de pregătire şi sistemul etapizat privind selecţia şi orientarea sportivă 




400 m 


800 m 




FIGURA 12.4 — Dinamica rezultatelor sportive la înot procedeu liber a celor mai puternici înotători din lume (femei) în procesul 
de perfecţionare multianuală 


şi nu ca urmare a unei pregătiri forţate. La vârsta 
de 13-14 ani, acest înotător s-a antrenat într-un 
regim extrem de blând, în general o dată pe zi, 
însuşindu-şi un volum de lucru de aproape două 
ori mai mic decât cei de aceeaşi vârstă cu el, care au 
obţinut succese la competiţiile de copii şi tineret. 
Acest fapt este confirmat şi de dinamica ulterioară 
a rezultatelor acestui înotător. Imediat ce Thorpe 
la vârsta de 16-17 ani a intensificat brusc procesul 
de antrenament, rezultatele acestuia imediat au 
depăşit recordurile SUA, stabilite de înotători de 
16-18 ani. 


Asociaţia Americană a Antrenorilor de înot 
conştientizează bine existenţa acestei probleme 
şi face multe pentru stimularea antrenorilor şi 
realizarea unui sistem de pregătire planificat pentru 
înotători, fundamentat ştiinţific. Printre altele, 
în anul 2007 a fost adoptată hotărârea de a nu 
întocmi clasamente naţionale pentru înotătorii sub 
11 ani, stimulând în acest fel pe antrenori pentru 
o pregătire complexă, multilaterală a copiilor cu 
vârsta de 7-10 ani. în acest sens, multe lucruri bune 
fac şi renumiţi antrenori, care în cărţile, articolele, 
diferite prelegeri, accentuează în mod permanent 

necesitatea unei pregătiri de bază multilaterale 
a copiilor până la vârsta de 11-12 ani, pe baza 
materialelor din toate stilurile de înot. 

în alte ţări, de asemenea, se întreprind măsuri 
pentru stimularea unui proces raţional de pregătire 
multianuală, în special în ceea ce-i priveşte pe 
înotătorii - sprinteri, pentru care specializarea 
timpurie este deosebit de periculoasă. De 
exemplu, Federaţia de Nataţie din Anglia a anulat 
competiţiile la înot pe distanţe de 50 m fete, 
pentru grupa de vârstă de 11-13 ani, iar pentru 
băieţi la grupa de 11-14 ani. A fost limitat accesul 
copiilor de la această vârstă şi la competiţii pe 
distanţa de 100 metri. Acest lucru s-a făcut prin 
intermediul introducerii unui normativ de calificare 
pentru distanţa de 200 metri, la probe mixte, fără 
îndeplinirea căruia nu sunt admişi la competiţiile 
pe distanţa de 100 m (Lang, 2010). în felul acesta, 
antrenorii şi sportivii sunt puşi în faţa necesităţii 
de creare, la vârsta copilăriei, a unei baze aerobe 
pentru o pregătire ulterioară eficientă, cât şi pentru 
o perfecţionare tehnică în toate planurile, la toate 
toate procedeele de înot. 

în Norvegia, profilaxia forţării pregătirii 
tinerilor sportivi este asigurată prin alte procedee. 
Aici, baza normativă referitoare la organizarea 
pregătirii multianuale a sportivilor nu permite 
specializarea într-o ramură sportivă concretă până 
la vârsta de 12-13 ani, iar în loturile naţionale ale 
ţării pot fi incluşi doar acei sportivi care au împlinit 
vârsta de 22-23 ani.în felul acesta, se creează în mod 
artificial un mediu pentru pregătirea planificată 
multianuală a sportivilor tineri, se limitează 
posibilitatea de forţare a acestora. Ca urmare a 
acestui fapt, majoritatea covârşitoare a sportivilor 
norvegieni, care se specializează, de exemplu, în 
biatlon şi schi obţin rezultate remarcabile la vârsta 
de 25-30 ani, iar mulţi dintre aceştia participă cu 
succes mulţi ani, deseori, până la vârsta de 35-40 
ani. 

Jocurile Olimpice de Tineret şi 
problema organizării raţionale a 
pregătirii multianuale 

în subcapitolul precedent a fost demonstrată 
inadmisibilitatea dereglării procesului de formare 
legică a celei mai înalte măiestrii sportive, prin 
intermediul unei pregătiri forţate a tinerilor 
sportivi, direcţionată spre obţinerea de succese în 
diferite concursuri, pe grupe de vârstă. 

în acest sens, pot constitui o anumită 
problemă Jocurile Olimpice de Tineret, iniţiate 
de către Comitetul Olimpic Internaţional. Ideea 
principală a acestor jocuri o reprezintă traducerea 


în viaţa tinerilor a valorilor olimpice, popularizarea 
sportului, colaborarea internaţională, extinderea 
relaţiilor dintre sport şi cultură, artă. Conform ideii 
Comitetului Olimpic Internaţional, componenta 
sportivă a acestei competiţii, spre deosebire de 
Jocurile Olimpice de vară şi Jocurile Olimpice de 
iarnă nu trebuie să reprezinte una de bază, ci să 
servească doar ca arenă pentru rezolvarea altor 
obiective. însă practica de organizare deja a primei 
ediţii a jocurilor, care au avut loc la Singapore între 
14-26 august 2010 a demonstrat faptul că în multe 
ţări aceste jocuri au fost percepute ca un eveniment 
pur sportiv, cu un clasament neoficial pe echipe, 
în vederea evoluţiei la aceste jocuri, s-a organizat 
o pregătire intensă, sistematică. O asemenea 
abordare a fost facilitată şi de către Comitetul de 
Organizare a Jocurilor de Tineret, care a publicat 
în mod regulat rezultatele întrecerilor pe echipe 
şi de numeroşi reprezentanţi ai mijloacelor de 
informare în masă. Nici nu se putea altfel, întrucât 
jocurile de tineret din punct de vedere sportiv au 
fost organizate după acelaşi principiu după care se 
desfăşoară şi Jocurile Olimpice: sportivii cu vârsta 
de la 14 până la 18 ani s-au întrecut în cadrul a 
201 tipuri de competiţii din domeniul a 26 ramuri 
sportive olimpice. S-a ajuns până acolo încât, chiar 
şi fetele au concurat în astfel de ramuri sportive, 
cum sunt atletica grea, luptele libere, fotbalul. 

Nu ar exista nici un fel de probleme dacă 
vârsta participanţilor la jocuri ar coincide măcar cu 
limita inferioară a zonei de vârstă optimă pentru 
demonstrarea celor mai înalte rezultate. în acest caz, 
pregătirea direcţionată pentru jocuri s-ar înscrie 
bineînţeles în sistemul perfecţionării multianuale 
a sportivilor, orientată spre atingerea celor mai 
înalte performanţe. însă o astfel de suprapunere 
nu a existat, iar pregătirea direcţionată pentru 
aceste jocuri ar fi putut să deregleze în mod serios 
procesul de pregătire multianuală raţională (fîg. 
12.5- 12.10). 

Din păcate, în multe ţări, inclusiv în Rusia şi 
Ucraina, Jocurile Olimpice pentru Tineret au fost 
percepute în principal ca un eveniment cu caracter 
pur sportiv. Pentru acest eveniment, în majoritatea 
ramurilor sportului a fost organizată o pregătire 
intensă direcţionată conform standardelor, 
adoptate pentru sportivii adulţi, care se pregătesc 
pentru Jocuri Olimpice de vară sau pentru Jocuri 
Olimpice de Iarnă. Chiar şi învingătorii şi medaliaţii 
la Jocurile Olimpice pentru Tineret au fost trataţi nu 
ca participanţi la un forum pluridisciplinar de masă 
pentru tineret, ci ca sportivi, care au obţinut un 
succes sportiv de excepţie. La prima vedere, ne-am 
fi aşteptat la succes de la câştigătorii şi medaliaţii 
Jocurilor Olimpice pentru Tineret în cadrul Jocurilor 

Olimpice de la Londra, când o mare parte a acestor 
sportivi se aflau deja în zona de vârstă optimă 
pentru demonstrarea celor mai înalte rezultate, 
însă, în majoritatea covârşitoare a cazurilor, acest 
lucru nu a avut loc. 

în legătură cu aceasta, este semnificativă 
atitudinea în SUA faţă de Jocurile Olimpice pentru 
Tineret, ai cărei specialişti au conştientizat bine 

Lupte libere 

Atletică grea 

Atletică grea 

Box 

Vârsta, ani 

■■I — Zona Jocurilor Olimpice pentru Tineret 
|-1 — Zona celor mai înalte rezultate 

FIGURA 12.5 — Zonele de vârstă pentru cele mai înalte 
rezultate în lupte libere, atletică grea şi în box şi vârsta 
participanţilor la Jocurile Olimpice de tineret 

iŞK — Zona Jocurilor Olimpice pentru Tineret 
|-1 — Zona celor mai înalte rezultate 

FIGURA 12.6 — Zonele de vârstă pentru cele mai înalte 
rezultate în probele de atletică uşoară (bărbaţi) şi vârsta 
participanţilor la Jocurile Olimpice de tineret 

FIGURA 12.7 — Zonele de vârstă pentru cele mai înalte 
rezultate în canotaj academic şi vârsta participanţilor la 
Jocurile Olimpice de tineret 

BB — Zona Jocurilor Olimpice pentru Tineret 
|-1 — Zona celor mai înalte rezultate 

FIGURA 12.8 — Limitele de vârstă ale zonei pentru cele mai 
înalte rezultate în ciclism (pe şosea) şi vârsta participanţilor la 
Jocurile Olimpice de tineret 

FIGURA 12.9 — Zonele de vârstă pentru cele mai înalte 
rezultate în diferite tipuri de competiţii din domeniul înotului 
şi vârsta participanţilor la Jocurile Olimpice de tineret (bărbaţi) 

BM — Zona Jocurilor Olimpice pentru Tineret 
|-1 — Zona celor mai înalte rezultate 

FIGURA 12.10 — Zonele de vârstă pentru cele mai înalte 
rezultate în diferite tipuri de competiţii din domeniul înotului 
şi vârsta participanţilor la Jocurile Olimpice de tineret (femei) 

pericolul încălcării legităţilor privitoare la pregătirea 
multianuală, determinat de pregătirea direcţionată 
intensă spre un obiectiv de performanţă. Specialiştii 
din SUA au receptat participarea la Jocurile 
Olimpice pentru tineret ca o sărbătoare a tineretului 
şi nu ca un eveniment sportiv cu clasament general 
pe echipe. în tabelul de sinteză privind Jocurile, 
echipa SUA a ocupat poziţia a treisprezecea cu 21 
de medalii, cu mult în urma sportivilor din Rusia sau 
Ucraina, care au ocupat, conform acestui indicator, 
locurile 2 şi 3 (43 şi respectiv 33 de medalii). 
Chiar şi în domeniul înotului, ramură sportivă, în 
care sportivii americani deja de mult timp nu au 
concurenţi la întrecerile pe echipe, nici la Jocurile 
Olimpice, nici la campionatele mondiale, aceştia 
s-au limitat la trei medalii şi la locul zece, în timp ce, 
de exemplu, înotătorii din Ucraina au obţinut trei 
medalii de aur, una de argint şi una de bronz şi au 
ocupat locul patru în lista finală a participanţilor la 
competiţie. Au trecut doi ani şi la Jocurile Olimpice 
de la Londra înotătorii din SUA au cucerit 31 de 
medalii (16 de aur), iar din rândul înotătorilor din 
Ucraina niciunul nu a putut să ajungă în niciuna din 
finale. 

O politică similară, în legătură cu Jocurile 
Olimpice pentru Tineret au adoptat-o şi specialiştii 
din Marea Britanie, care şi-au concentrat atenţia 
asupra unei pregătiri planificate pentru Jocurile 
Olimpice din anul 2012. Drept rezultat, la Jocurile 
Olimpice pentru tineret, aceştia s-au clasat pe locul 
şaptesprezece (9 medalii, din care 3 de aur) mult în 
urma sportivilor din Ucraina, care au ocupat locul 
patru (33 medalii, din care 9 de aur). La Londra 
situaţia a fost complet opusă. Sportivii din Marea 
Britanie, în comparaţie cu atleţii din Ucraina au 
cucerit aproape de cinci ori mai multe medalii de 
aur (29, respectiv 6) şi de peste trei ori mai multe 
medalii de valori diferite (65 şi respectiv 20). 

Este binecunoscut faptul că printre liderii 
din domeniul sporturilor de iarnă, pe parcursul 
ultimelor două decenii, sunt sportivii din Norvegia 
şi SUA. Insă la Jocurile Olimpice de Iarnă aceştia au 
ocupat modestele locuri 9 şi 10, cedând de două ori 
în faţa sportivilor din China, Rusia, Japonia, adică 
în faţa sportivilor din acele ţări, ale căror echipe la 
Jocurile Olimpice de la Vancouver din 2010 au fost 
cu mult în urma norvegienilor, cât şi americanilor. 
Reamintim faptul că în Norvegia, deja pe parcursul 
multor ani, funcţionează un sistem de dezvoltare 
a sportului de înaltă performanţă, care nu admite 
forţarea pregătirii în etapelor timpurii din cadrul 
perfecţionării multianuale. 

în legătură cu acest fapt, nu putem să nu 
remarcăm că inadmisibilitatea pregătirii forţate 
în sportul pentru tineret a fost demonstrată 


într-un mare număr de lucrări publicate de către 
specialiştii sovietici încă în anii 1970-1980, înainte 
cu 20-30 de ani până la momentul când această 
problemă a fost conştientizată în sportul american, 
britanic şi norvegian şi a obţinut recunoaşterea 
corespunzătoare. O situaţie similară este şi în 
sistemul de cunoştinţe din domeniul periodizării 
raţionale a pregătirii multianuale, dirijată spre 
o perfecţionare planificată, cu orientare spre 
atingerea celor mai înalte rezultate în zona optimă 
de vârstă. Prin acest exemplu ne putem convinge 
încă o dată că acest fapt a condus la distrugerea 
sistemului de perfecţionare a calificării efectivului 
de antrenori şi a asistenţei ştiinţifice a pregătirii 
celor mai buni sportivi, în special din Ucraina şi 
Rusia. 

Ciclurile de pregătire olimpice (de 
patru ani) 

Delimitarea în cadrul structurii de pregătire a 
sportivilor de înaltă performanţă a unui ciclu 
de patru ani este determinată de necesitatea 
organizării unei pregătiri planificate pentru Jocurile 
Olimpice. în acest caz, conţinutul fiecăreia din 
etapele anuale de pregătire este legat de rezolvarea 
unor obiective intermediare, care sunt determinate 
de scopul pregătirii sportivilor pentru principalele 
competiţii ale unei perioade de patru ani. 

Cu fiecare an, se acordă o atenţie tot mai mare 
organizării raţionale a ciclurilor de patru ani privind 
pregătirea sportivilor în vederea participării la 
Jocurile Olimpice. Acest fapt este determinat de 
două cauze. în primul rând, creşterea semnificativă 
în ultimele decenii a duratei evoluţiilor sportivilor 
la cel mai înalt nivel. Dacă în perioada anilor 
1950-1970 participarea chiar la două - trei ediţii 
ale Jocurilor Olimpice era un fenomen rar, astăzi 
participarea la un asemenea număr de Jocuri 
a devenit obişnuită, iar unii sportivi reuşesc să 
participe în arena olimpică de 4-5 sau chiar de 
6-7 ori, aflându-se la un nivel sportiv de înaltă 
performanţă timp de 20 de ani şi mai mult. în al 
doilea rând, din momentul ajungerii la conducerea 
Comitetului Internaţional Olimpic a lui Juan 
Antonio Samaranch a început să crească permanent 
importanţa social-politică a rezultatelor la Jocurile 
Olimpice, care nu este comparabilă cu succesele 
altor competiţii importante. Chiar şi specialiştii din 
SUA, care din punct de vedere istoric erau înclinaţi 
să se orienteze către campionatele naţionale, la ora 
actuală, tot sistemul de selecţie şi de pregătire a 
celor mai buni sportivi l-au subordonat participării 
cu succes la Jocurile Olimpice. 

Periodizarea de patru ani, conform ciclurilor 

olimpice, este adoptată deja de peste câteva 
decenii de către majoritatea celor mai importanţi 
sportivi din ţările Europei de Est, în cadrul pregătirii 
echipelor pentru Jocurile Olimpice de Iarnă şi 
pentru Jocurile Olimpice de vară. Cu toate că în 
fiecare perioadă de patru ani dintre competiţii, 
sportivii participă la unele competiţii de rang înalt 
(Campionate Mondiale, Cupele şi Campionatele 
Europene, competiţii comerciale de prestigiu), 
strategia de pregătire a acestora este orientată spre 
cele mai de succes evoluţii la Jocurile Olimpice, iar 
concepţia organizatorică şi metodică de distribuire 
a eforturilor de antrenament din diferiţi ani ai 

Anul din cadrul ciclului 


Indicatori 

Primul 

Al doilea 

Al treilea 

Al patrulea 


an 

an 

an 

an 

Zile de antrenament 

250-270 

280-290 

280-290 

300-320 

Lecţii de antrenament 

400-420 

460-500 

460-500 

520-540 

Kilometraj 

1600-2000 

2000-2400 

2000-2400 

2400-2800 

Activitate aerobă (pragul 
metabolismului anaerob, km) 

800-1000 

1000-1200 

1200-1400 

1200-1400 

Activitate aerobă, km 

240-300 

200-240 

300-360 

240-280 

Activitate aerobo-anaerobă, 
anaerobă, Rezistenţă specială, 
km 

80-100 

140-160 

100-120 

170-190 

De viteză, km 

100-140 

100-140 

140-160 

140-160 

De refacere, km 

300-400 

330-350 

320-340 

340-360 

Forţa şi flexibilitatea pe uscat, 
numărul de antrenamente 

140-150 

120-130 

140-150 

120-130 

Puterea pe uscat şi în apă, 

80-100 

120-130 

80-100 

120-130 


numărul de antrenamente 


Ridicată 


Scăzută 


Campionat 

Mondial 


FIGURA 12.11 — Model de plan de patru ani pentru pregătirea înotătorilor 
americani care se specializează în înotul pe distanţa de 200 m, orientat pentru 
atingerea celor mai înalte performanţe la campionate mondiale şi Jocuri 
Olimpice (Maglischo, 2003) 


ciclului olimpic este direcţionată, în principal, spre 
atingerea acestui obiectiv. O astfel de abordare, în 
cazul unei valorificări corecte a acesteia, după cum 
putem judeca după evoluţiile sportivilor şi la alte 
competiţii din cadrul unei perioade olimpice de 
patru ani, a asigurat un nivel necesar de pregătire 
pentru demonstrarea rezultatelor sportive înalte 
pe parcursul unui ciclu olimpic. 

La un sistem de pregătire pentru Jocurile 
Olimpice, pe baza unor cicluri olimpice de patru 
ani, au trecut deja de mult timp sportivii din R.P. 
Chineză, Franţa, Italia, Republica Coreea, Australia, 
Japonia şi dintr-o serie de alte ţări cu un nivel ridicat 
de dezvoltare a sportului olimpic. 
Pe parcursul ultimilor 10-15 ani, la 
pregătirea pe baza unor cicluri de patru 
ani, construite după acelaşi principiu, 
cum a avut loc acest lucru în URSS şi 
RDG încă în anii 1970-1980, au trecut 
şi cluburile din SUA şi din Canada, care 
s-au orientat spre o pregătire de succes 
a elevilor lor pentru Jocurile Olimpice. 

Ca exemplu, vom prezenta 
schema tipică de organizare a unui 
ciclu de patru ani pentru înotul 
american modern, cu două competiţii 
principale - campionatul mondial şi 
Jocurile Olimpice (fîg. 12.11). 

Strategia de organizare a ciclurilor 
olimpice de patru ani nu poate fi de 
acelaşi tip pentru toţi sportivii care se 
specializează într-o ramură sportivă 
concretă, într-o disciplină din cadrul 
acesteia sau pentru un anumit tip de 
competiţie. în funcţie de pregătirea, 
vârsta sportivului, de stagiul de 
practicare a sportului, de etapa din 
pregătirea multianuală, la care se află 
sportivul, de particularităţile ramurii 
sportive, de starea de sănătate a 
sportivului şi de o serie de alte cauze, 
se întocmesc diferite scheme de 
organizare a ciclurilor de patru ani. 

Cel mai simplu caz, 
caracteristic tuturor ramurilor sportive, 
îl reprezintă cel în care tânărul sportiv 
se află în etapa de pregătire pentru cele 
mai înalte performanţe sau în etapa de 
valorificare maximă a posibilităţilor 
individuale şi se pregăteşte pentru 
Jocurile Olimpice pentru prima dată. 
Principala caracteristică de organizare 
a pregătirii într-un ciclu olimpic o 
reprezintă faptul că fiecare an de 
pregătire următor se deosebeşte de 


Jocurile 

Olimpice 

cel precedent nu numai printr-un efort cumulat 
mai mare, ci şi prin creşterea specificităţii acesteia, 
adică prin creşterea ponderii pregătirii speciale, din 
cadrul volumului total de activitate, prin lărgirea 
practicii competiţionale, modificarea caracterului 
mijloacelor şi metodelor de pregătire. 

Acest fapt se manifestă în mod evident, 
de exemplu, în cadrul analizei structurii şi a 
conţinutului pregătirii celor mai buni gimnaşti 
(tabel 12.4). După cum demonstrează datele 
prezentate, la aceşti sportivi, în fiecare an cresc 
nu doar parametrii cantitativi de pregătire 
(timpul total al antrenamentului, numărul de 
antrenamente, parametrii maximali de efort), dar şi 
volumul de lucru, care este apropiat la maximum 
de cel al unei activităţi competiţionale. Astfel, în 
opt luni din ultimul an (olimpic) au fost mai multe 
antrenamente de control şi de modelare, de diferite 
combinaţii ale acestora şi sărituri decât în fiecare 
din cei precedenţii trei ani, deşi într-un număr 
mai redus de şedinţe de antrenament şi de timp 
total de lucru. Acest fapt se referă şi la numărul de 
competiţii, zile de competiţii, starturi. 

O abordare similară a fost prevăzută, de 
exemplu, şi prin programul de pregătire a tinerilor 
atleţi din RDG, care s-au pregătit pentru prima 
dată pentru Jocurile Olimpice (tabel 12.5). Aici, de 
asemenea, putem vedea atât creşterea planificată a 
volumului total al activităţii de antrenament, cât şi 
a eforturilor cu caracter special. 

Pregătirea şi evoluţiile la câteva cicluri olimpice 
coincid cu diferite etape din cadrul perfecţionării 
multianuale, începând cu etapa de pregătire 
pentru performanţe înalte şi terminând cu etapa 
de scădere treptată a rezultatelor. Bineînţeles că 
structura ciclurilor de patru ani capătă un caracter 


TABELUL 12.4 — Dinamica principalilor indicatori ai 
procesului de antrenament al gimnaştilor cu performanţe 
înalte (Rodionenko, Cereşneva, 1989) 


Indicatorii 


Anii din ddul olimpic 


« I 

nn 

ni | 

1 « 

Numărul zilelor de 

antrenament 

215-245 

220-240 

223-250 

185-208 

Timpul total, h 

1000- 

1100- 

1176- 

1050- 

Numărul: 

1200 

1250 

1429 

1143 

De lecţii de 
antrenament 

420-440 

450-520 

480-520 

420-455 

De elemente, mii 

32-43 

30-47 

28-55 

30-46 

De competiţii 

3-6 

3-7 

3-7 

3-8 

De zile de 

concurs 

7-17 

8-17 

9-17 

8-22 

De starturi 

34-77 

39-75 

40-80 

33-96 

De antrenamente 

de control 

12-20 

12-22 

15-26 

20-30 

De antrenamente 25-36 20-32 

de modelare 

Parametri maximali ai efortului pentru o zi: 

25-35 

35-50 

Combinaţii 

9-16 

7-15 

9-21 

19-23 

Sărituri 

14-24 

10-16 

20-35 

17-44 

Parametri maximali ai eforturilor pe săptămână: 


Combinaţii 

52-100 

41-94 

54-84 

74-113 

Sărituri 

82-130 

60-96 

117-160 

83-180 


care este în mare măsură determinat de prevederile 
organizării pregătirii în etapa corespunzătoare din 
pregătirea multianuală, cât şi de caracteristicile 
individuale ale sportivului. 

Majoritatea sportivilor care au obţinut 
rezultate remarcabile după primul ciclu olimpic 
de patru ani, pe parcursul primului an din 
următorul ciclu de patru ani, reduc semnificativ 


TABELUL 12.5 — Creşterea planificată a eforturilor într-un ciclu olimpic de patru ani, în cadrul pregătirii celor mai puternice 
sportive din RDG (alergări la 800 şi 10000 m) 


Femei, 800 m 

Anul 1988/89 

Anul 1989/90 

Anul 1990/91 

Anul 1991/92 

Numărul de lecţii de antrenament 

610-630 

620-650 

650-700 

700-750 

Numărul total de ore 

1200-1250 

1240-1300 

1350-1400 

1400-1500 

Volumul total de alergări, km 

4500-4900 

4800-5200 

5200-5500 

5600-6000 

Rezistenţa competiţională, km 

40-50 

50-60 

55-70 

60-80 

Rezistenţa de viteză, km 

50-55 

60-65 

65-75 

75-90 

Rezistenţa totală de gradul doi (alergare in tempo), lactat - 4-8 mmoM \ km 

200-260 

230-260 

300-340 

350-390 

Rezistenţa totală de gradul doi (alergare pe diferite distanţe), lactat -3-6 mmol-l -1 , km 

100-110 

110-120 

130-140 

140-150 

Rezistenţa totală de gradul unu, lactat - 2-3 mmol-l 1 , km 

2300-2600 

2560-2780 

2700-2850 

2800-3000 

Pregătirea de viteză, h 

44 

50-55 

55-60 

60-70 

Antrenamentul semispecial, h 

180-190 

200-210 

220-230 

230-240 

Gimnastică generală, h 

180 

190 

195 

200 

Jocuri, h 

40 

40 

40 

45-50 

Continuarea tabelului 12.5 


Femei, 800 m 

| Anul 1988/89 | 

Anul 1989/90 

Anul 1990/91 

Anul 1991/92 

Numărul de lecţii de antrenament 

650-700 

670-720 

690-730 

700-750 

Numărul total de ore 

1300-1400 

1330-1430 

1360-1470 

1400-1500 

Volumul total de alergări, km 

6500-7150 

7400-8350 

7750-87 

8300-9000 

Rezistenţa competiţională, km 

160-190 

260-290 

280-300 

290-320 

Rezistenţa de viteză, km 

30-40 

30-40 

30-40 

30-40 

Rezistenţa totală de gradul doi (alergare in tempo), lactat - 4-8 mmol* I 1 , km 

140-150 

150-160 

170-180 

180-200 

Rezistenţa totală de gradul doi (alergare pe distanţe diferite), lactat -3-6 mmoW' 1 , km 

360-400 

450-530 

630-700 

600-700 

Rezistenţa totală de gradul unu, lactat - 3-5 mmoM -1 , km 

4500-4800 

4800-5400 

5100-5800 

5400-5900 

Rezistenţa în regim de forţă, h 

35-40 

40-45 

45-50 

55-60 

Pregătirea în regim de viteză, km 

20-25 

25-35 

30-40 

30-40 

Antrenamentul semispecial, h 

130-140 

145-155 

150-160 

155-170 

Gimnastică generală, h 

100-110 

110-130 

100-110 

100-110 

Jocuri, h 

30 

30 

30 

40 


volumul de antrenament sporesc atenţia faţă de 
caracteristicile calitative din procesul de pregătire. 
De exemplu, Yana Klochkova, după participarea 
de succes la Jocurile din anul 2000, care i-au adus 
două medalii de aur, pe parcursul primului an din 
următorul ciclu olimpic (2001-2004) a redus cu 
15 % volumul însumat de activitate (în ore), cu 
20 % - volumul anual de înot, cu 15 % - volumul 
de activitate pe uscat. Principala atenţie a fost 
acordată perfecţionării elementelor tehnice de 
înot rămase în urmă, starturilor şi întoarcerilor, 
creşterii vitezei de parcurgere a aşa numitelor 
sectoare de trecere - de la start şi întoarcere la 
înotul pe distanţă şi de la înotul pe distanţă spre 
întoarcere. în ceea ce priveşte diferite componente 
ale pregătirii funcţionale, aici se rezolva problema 
menţinerii acestora la nivelul atins anterior, în 
principal, pe seama componentelor de bază ale 
pregătirii specifice. în acelaşi mod a fost organizată 
şi pregătirea pe parcursul celui de-al doilea an 
din ciclul de patru ani. Pe parcursul următorilor 
ani se planifica din nou o creştere în trepte atât a 
volumului total al activităţii de antrenament în apă 
şi pe uscat, cât şi a volumului de pregătire specifică, 
ceea ce trebuia să devină stimul pentru următorul 
salt de adaptare. O astfel de strategie de organizare 
a pregătirii pe parcursul celui de-al doilea ciclu 
olimpic i-a permis sportivei Y. Klochkova să 
continue cu succes cariera sportivă, să participe 
cu succes la campionatele mondiale din anii 2001 
şi 2003 şi pe parcursul anului final din ciclul de 
patru ani să creeze premisele necesare pregătirii 
pentru Jocurile Olimpice din anul 2004. Ca urmare 
a acestui fapt, aceasta a reuşit să-şi repete succesul 
obţinut cu patru ani în urmă, să câştige din nou 
două medalii de aur. 


O altă situaţie se înregistrează în cazul în care 
ciclul olimpic de patru ani coincide cu perioada 
de încheiere a carierei sportivului - cu etapele 
de păstrare a celei mai înalte măiestrii sportive şi 
de scădere treptată a rezultatelor. De regulă, în 
aceste cazuri, volumul însumat de activitate scade 
semnificativ, procesul de antrenament este orientat 
spre utilizarea maxim posibilă a caracteristicilor 
calitative din procesul de antrenament, căutarea 
şi valorificarea rezervelor ascunse ale unui sportiv 
concret în cadrul pregătirii tehnico-tactice, fizice 
şi psihologice. Poate fi modificat nu doar volumul 
de activitate de antrenament şi competiţională, 
dinamica eforturilor cu orientare diferită, dar 
şi strategia generală de pregătire. De exemplu, 
pregătirea pe parcursul primilor doi ani din ciclul 
următor poate fi legată de o modificare radicală 
în tehnica şi în tactica sportivă, de transferul 
posibilităţilor funcţionale ale sportivilor la un nivel 
nou. în gimnastica ritmică şi în cea artistică, în 
patinajul artistic pot fi modificateîn mod substanţial 
programele, în luptele libere şi greco-romane se 
pot introduce modificări cardinale în tehnică şi 
în tactică etc. în acest caz, rezultatele evoluţiei la 
cele mai mari competiţii dintr-un sezon nu au o 
importanţă principială. Al treilea şi al patrulea an de 
pregătire impun modificarea obiectivelor strategice 
în direcţia asigurării unei pregătiri specializate 
complete pentru principalele competiţii ale anului, 
în etapa finală a carierei sportive, în special la 
sportivii care au suferit traumatisme şi fenomene 
de supraadaptare a sistemelor funcţionale, fapt ce a 
condus la o participare fără succes la precedentele 
Jocuri Olimpice, organizarea următorului ciclu 
de patru ani poate căpăta un caracter special. 
Primul an este dedicat în principal refacerii fizice 

şi psihice, tratamentului traumatismelor. Procesul 
de antrenament la un volum foarte scăzut de 
activitate are un caracter de recreere şi însănătoşire. 
Pe parcursul celui de-al doilea an, un volum de 
activitate însumat, relativ scăzut (maximum 50 % 
din valorile maxime atinse în anii precedenţi), este 
orientat în direcţia unei refaceri parţiale a nivelului 
pierdut de pregătire fizică, perfecţionării măiestriei 
tehnice, căutării rezervelor de perfecţionare în 
continuare, elaborării unor modele de perspectivă 
aactivităţii competiţionale. Practica competiţională 
este limitată la starturile de control. Al treilea an 
se caracterizează printr-un volum de activitate de 
antrenament însumat mare, cu atenţia prioritară 
asupra componentelor de bază ale pregătirii 
fizice şi tehnico-tactice. Periodizarea pregătirii 
anuale are un caracter slab conturat. Se planifică o 
participare suficient de largă la competiţii, însă nu 
se desfăşoară o pregătire specială completă pentru 
acestea. Şi, în sfârşit, al patrulea an din ciclu este 
construit pe baza unei activităţi mari ca volum 
şi intensitate, cu o structură a pregătirii anuale, 
elaborată detaliat, orientată spre atingerea celor 
mai înalte rezultate în competiţiile principale. O 
astfel de structură a unui ciclu olimpic de patru 
ani permite sportivilor nu doar să-şi prelungească 
cariera sportivă, dar şi să obţină succese la Jocurile 
Olimpice. 

Caracteristicile periodizării anuale 
în diferite etape din pregătirea 
multianuală 

Eficienţa procesului de perfecţionare multianuală, 
în întregul său, şi în diferite etape ale acestuia 
depinde în mare măsură de organizarea pregătirii 
anuale. Pe parcursul primelor două etape din cadrul 
pregătirii multianuale, procesul deantrenamentare 
un caracter complex, cu perfecţionarea simultană a 
diferitelor laturi ale stării de pregătire a sportivilor, 
în cadrul perfecţionării tehnice prioritare. 

In aceste etape, este important ca fiecare 
şedinţă următoare de antrenament să se desfăşoare 
pe fondul unei restabiliri complete după cea 
precedentă. Acestfaptserealizează prin intermediul 
menţinerii unui volum de lucru săptămânal standard 
şi a unui raport relativ permanent de mijloace de 
antrenament cu diferite acţiuni prioritare, care 
nu admit un grad insuficient de restabilire pentru 
momentul desfăşurării următorului antrenament. 
Necesitatea unei oscilaţii semnificative a volumului 
de activitate şi a mărimii efortului din microcicluri, 
însuşirea programelor unor microcicluri în condiţii 
de restabilire insuficientă, după eforturile din 
cele precedente, apare în etapele ulterioare din 


pregătirea multianuală, când se pune problema 
stimulării reacţiilor de adaptare ale sistemelor de 
asigurare cu energie, de dezvoltare a rezistenţei 
speciale, de pregătire concentrată pentru cele mai 
importante competiţii. în felul acesta, pe parcursul 
primilor 4-6 ani lipseşte periodizarea pregătirii 
anuale, orientată spre obţinerea unor performanţe 
înalte, la principalele competiţii ale sezonului. 
Orientarea pregătirii, raportul dintre mijloacele 
de antrenament cu orientări diferite se modifică 
pe parcursul unui an, în conformitate cu legităţile 
de formare a măiestriei, în procesul de pregătire 
multianuală şi nu în legătură cu pregătirea pentru 
nişte competiţii concrete. 

însă, pe parcursul celei de-a doua etape din 
cadrul pregătirii multianuale - cea de pregătire 
preliminară de bază - se pot planifica de două - trei 
ori pe parcursul anului structuri de antrenament 
de câte 10-15 zile (de obicei două microcicluri) 
cu orientare specifică, care preced principalele 
competiţii şi conferă pregătirii anuale elemente de 
periodizare. 

în etapa a treia din pregătirea multianuală 
- etapa de pregătire specializată de bază - 
apare o periodizare a pregătirii anuale neclar 
conturată, care corespunde caracteristicilor unei 
planificări monociclice sau biciclice, cu o perioadă 
pregătitoare de lungă durată (în special a etapei 
de pregătire generală din cadrul acesteia) şi cu o 
perioadă competiţională de scurtă durată şi slab 
conturată. 

în etapa de pregătire pentru cele mai mari 
performanţe este nevoie deja de o periodizare 
exactă a pregătirii anuale, de obicei pe baza unor 
modele cu un singur ciclu, cu două cicluri sau cu trei 
cicluri. în acest caz, în fiecare dintre macrociclurile 
următoare durata etapei de pregătire generală din 
cadrul perioadei pregătitoare are tendinţa spre 
scurtare. 

în etapa a patra din cadrul pregătirii 
multianuale, etapa de valorificare maximă a 
posibilităţilor individuale, deja pot avea loc diferite 
abordări privind periodizarea. în special, în anii 
când se desfăşoară Jocuri Olimpice şi campionate 
mondiale este oportun să se orienteze la modele de 
1,2 şi 3 cicluri, care garantează într-o măsură foarte 
mare atingerea stării de pregătire maximă pentru 
principalele starturi. în alţi ani pot fi preferate 
modele de periodizare cu mai multe cicluri (până la 
4-7 cicluri, care, pe de o parte permit să se participe 
cu suficient succes la un mare număr de competiţii, 
iar pe de altă parte fac mai variat procesul de 
pregătire şi, în cazul unei alegeri corecte, acesta 
creează premise favorabile pentru pregătire în anul 
desfăşurării Jocurilor Olimpice sau a campionatelor 

mondiale. 

Trebuie ţinut minte faptul că o planificare în 
mai multe cicluri nu perturbă caracterul unitar al 
procesului de pregătire de pe parcursul unui an, 
proces care presupune interacţiunea conţinutului 
unor macrocicluri pe baza valorificării principiilor 
şi a legităţilor din teoria privind periodizarea 
antrenamentului sportiv. Singurul lucru care 
trebuie evitat în mod categoric este aplicarea 
aşa numitei periodizări de tip bloc, potrivit căreia 
procesul de pregătire anuală se recomandă a 
fi construit pe baza unor «blocuri mezociclice» 
independente, standardizate şi de acelaşi tip, după 
cum recomandă acest lucru în mod greşit unii 
specialişti (Issurin, 2010; G.Haff, E. Haff, 2012). 

în etapele de păstrarea celei mai înalte măiestrii 
sportive şi de scădere treptată a performanţelor 
o mare importanţă o are modificarea structurii 
pregătirii anuale în direcţia unei creşteri 
semnificative a duratei perioadei pregătitoare (a 
perioadelor pregătitoare) şi scurtarea perioadei 
competiţionale - (a perioadelor competiţionale). 
Această tendinţă poate fi urmărită în mod evident, 
de exemplu, pe baza materialului de pregătire a 
gimnaştilor de înaltă clasă (tabel 12.6). Reducerea 
volumului activităţii competiţionale permite 
sportivilor de înaltă clasă să ridice calitatea 
procesului de pregătire, să caute rezerve pentru 
creşterea şi menţinerea măiestriei sportive, 
să reducă influenţa factorilor de risc privind 
traumatismele sportive. 

Periodizarea pregătirii anuale în etapa de 
păstrare a celei mai înalte măiestrii sportive şi de 
scădere treptată a performanţelor depinde şi de 
strategia activităţii competiţionale aleasă de către 
sportiv. Una din variantele des întâlnite se rezumă 
la menţinerea permanentă la un nivel suficient de 
ridicat a stării de pregătire pentru starturi, pe seama 
unei pregătiri complexe, cu includerea periodică 
a unor structuri (2-3 microcicluri) de acţiune 
selectivă, direcţionată spre refacerea posibilităţilor 
în pierdere ale unei laturi sau alteia ale pregătirii. 
Pe acest fond, înainte de competiţii, este planificat 
un mezociclu de 3-4 săptămâni, din care 2-3 
săptămâni sunt dedicate pregătirii specifice 
intense, iar ultima - refacerii şi pregătirii înainte 
de start. Pe acest drum merg mulţi sportivi la ora 
actuală, care au trecut de vârful carierei lor şi care 
tratează sportul ca pe o activitate profesională cu 
caracter comercial. Există şi cazuri, când sportivii cu 
vârste mari speră să obţină succese la principalele 
competiţii ale unui an, să recucerească poziţiile 
pierdute. în acest caz, aceştia trebuie să se adreseze 
în mod obligatoriu modelelor clasice de periodizare 
a pregătirii anuale, de regulă, celor intermediare, 


TABELUL 12.6 — Durata perioadelor dintr-un macrociclu 
monociclic de tip anual la gimnaşti de înaltă performanţă, 
în funcţie de stagiul aflării acestora în componenţa echipei 
naţionale (Lişcenko, 1997) 


Stagiul în 
componenţa 
selecţionatei 
ţării, ani 

Durata perioadei, % 

Pregătitoare 

Competiţională 

De tranziţie 

2 

40,2 

40,8 

19,0 

5 

59,6 

25,4 

15,0 

6 

43,3 

38,0 

18,7 

8 

68,9 

17,0 

14,1 

9 

65,4 

18,0 

16,6 

10 

71,1 

12,0 

16,9 


de un ciclu, două sau trei cicluri. Cazuri de revenire 
cu succes în sportul marilor performanţe, deseori 
după câţiva ani de la încheierea oficială a carierei 
sportive, se întâlnesc tot mai des în sportul modern, 
însă succese la campionatele mondiale sau la 
Jocurile Olimpice le obţin doar acei sportivi care au 
reuşit să-şi construiască pregătirea anuală pe baza 
teoriei clasice de periodizare, subordonând-o în 
totalitate rezolvării obiectivului de atingere a celor 
mai înalte rezultate la principalele competiţii dintr- 
un an. 

întreruperi de lungă durată în 
pregătire 

în practica pregătirii multianuale a sportivilor de 
înaltă performanţă, deseori, se întâmplă se ne lovim 
de întreruperi forţate de lungă durată, iar uneori, de 
părăsirea sportului, cu o revenire ulterioară, după un 
timp îndelungat. întreruperile sunt cel mai adesea 
determinate de cauze externe - traumatisme care 
impun o perioadă îndelungată de întrerupere 
a activităţii de antrenament şi competiţionale, 
depresii determinate de înfrângerile sportive sau 
de alte cauze, la femei - sarcina şi naşterea unui 
copil. O astfel de întrerupere conduce, pe de o 
parte, la o scădere semnificativă a nivelului de 
dezvoltare a calităţilor motrice, la pierderea sau 
dereglarea multor componente din pregătirea 
tehnico-tactică şi fizică, ca urmare a procesului 
natural de dezadaptare, iar pe de altă parte creează 
premisele pentru următorul salt de adaptare, ceea 
ce nu se poate aştepta de la sportivii care se află 
pe parcursul multor ani într-o stare de pregătire de 
nivel înalt şi relativ stabil. O organizare raţională 
a pregătirii în astfel de cazuri conduce, deseori, la 
succese clare ale sportivilor, care ar fi părut că au 
părăsit sportul de mare performanţă. 

în pregătirea atletei din Germania Heike 
Drechsler au fost două etape de lungă durată, 

pe parcursul cărora s-a produs dezadaptarea şi 
refacerea, apoi creşterea ulterioară (readaptarea) a 
potenţialului funcţional şi, bineînţeles, a măiestriei 
sportive. Prima etapă a fost determinată de o 
cauză naturală - sarcină şi naşterea unui copil - şi 
s-a instalat după şapte ani de evoluţii de succes 
ale sportivei la nivel mondial, când aceasta avea 
24 de ani. în decursul acestei etape, un an a fost 
complet pierdut, iar pe parcursul celui de-al 
doilea an, sportiva şi-a refăcut în mod planificat 
măiestria. După aceasta, sportiva, pe parcursul 
a şase ani, a concurat la nivelul cel mai înalt. A 
doua etapă, de mai lungă durată, a început în anul 

1996 şi a fost provocată de traumatisme serioase. 
Drechsler a ratat Jocurile din anul 1996 din cauza 
unui traumatism serios la genunchi, iar în anul 

1997 a suportat nişte operaţii serioase la ambele 
tendoane ale lui Ahile. în anul 1998 aceasta şi-a 
refăcut parţial potenţialul şi a început să participe 
la competiţii, însă din nou s-a accidentat, nu a avut 
posibilitatea să se antreneze la adevărata valoare şi 
nu a participat la competiţii pe parcursul întregului 
an 1999. Cu un an înainte de Jocurile Olimpice de la 
Sydney, cum s-a întâmplat şi cu Salnikov, Drechsler 
la vârsta de 36 de ani se reface după accident şi 
începe să se pregătească în mod asiduu pentru 
Jocurile Olimpice, la care ea a câştigat detaşat 
medalia de aur la săritura în lungime. 

Faptul că întreruperile de lungă durată în 
pregătire nu reprezintă o piedică de neînvins 
pentru revenirea în sportul de înaltă performanţă 
a fost demonstrat în mod clar şi de sportiva 
americană, Dara Torres, care de două ori a revenit 
cu succes în arena olimpică, după nişte pauze de 
lungă durată. Prima sa medalie olimpică (de aur) 
sportiva a câştigat-o în anul 1984 la Los Angeles, 
la vârsta de 17 ani, iar după 24 de ani, la Jocurile 
Olimpice de la Beijing aceasta a fost distinsă cu 
trei medalii de argint. La acea vreme sportiva avea 
aproape 42 de ani. 

Atletul din Republica Dominicană, Felix 
Sânchez, care locuieşte şi se antrenează în SUA a 
obţinut cele mai înalte rezultate la curse de 400 
m garduri, la vârsta de 24-27 ani, de două ori 
(2001 şi 2003), câştigând campionatul mondial, 
de asemenea, a câştigat medalia de aur la 
Jocurile Olimpice de la Atena în anul 2004. După 
campionatul mondial din anul 2007, Sânchez a 
abandonat, practic, sportul de înaltă performanţă, 
însă, în continuare, în pofida sfaturilor şi 
prognozelor a început pregătirea pentru Jocurile 
Olimpice din anul 2012, la care, la vârsta de 35 de 
ani, a reuşit să cucerească a doua medalie de aur. 
Acest eveniment a constituit una dintre senzaţiile 
acestor Jocuri. Astfel de exemple există în număr 


mare în diferite ramuri ale sportului. Pauzele 
de lungă durată în pregătirea şi în activitatea 
competiţională, bineînţeles, se întâlnesc cel mai 
des în cazul femeilor, care sunt nevoite să întrerupă 
practicarea activă a sportului, din cauza sarcinii 
şi naşterii copiilor. Practica din sportul modern şi 
rezultatele unei serii de cercetări ştiinţifice (Şahlina, 
2001; Vovk, 2002) ne demonstrează faptul că o 
pauză de lungă durată în practicarea sportului, 
transformările semnificative din organismul 
femeilor şi dezadaptarea naturală nu numai că 
nu le împiedică pe sportive să revină la o carieră 
sportivă activă, dar, este posibil să reprezinte unul 
dintre factorii care sunt în măsură să stimuleze 
creşterea ulterioară a rezultatelor. 

Se poate considera ca stabilit faptul că 
practicarea sportului nu exercită influenţe 
negative asupra evoluţiei unei sarcini şi a naşterii. 
Mai mult, sportivele, în comparaţie cu femeile 
care nu practică sportul se caracterizează printr- 
un număr mai redus de complicaţii şi probleme 
legate de sarcină şi de naşterea copiilor. La acestea 
se întâlnesc mai rar complicaţii în timpul sarcinii, 
este mai scurtă perioada travaliului, sunt mai 
puţine operaţii de cezariană şi ruperi ale ţesuturilor 
în timpul naşterii. Problema privind procesul de 
antrenament şi participarea la competiţii în timpul 
sarcinii, planificarea eforturilor etc. este hotărâtă 
strict individual, cu participarea obligatorie a unui 
medic. Practica sportivă demonstrează faptul 
că multe sportive se antrenează în mod activ şi 
concurează pe parcursul primelor două-trei luni de 
sarcină. în lunile ulterioare, volumul şi intensitatea 
activităţii motrice trebuie să fie reduse brusc, însă o 
activitate de intensitate scăzută poate fi continuată 
chiar până la 4-5 săptămâni înainte de naştere, cu 
un volum de 10-15% din nivelul care a precedat 
sarcina, (Fox şi alţii, 1993). 

După naştere, femeile revin la o activitate de 
antrenament normală, de regulă după 3-5 luni, 
şi ating nivelul anterior accesibil al eforturilor 
de antrenament, de regulă, peste minimum un 
an de zile. Aproximativ un an şi jumătate este 
necesar pentru urcarea la nivelul celor mai înalte 
performanţe personale (Vovk, 2002). în funcţie de 
specificul ramurii sportive, de starea de sănătate 
şi de capacităţile funcţionale, cauzele sociale, 
termenele menţionate mai sus pot fi, mai mult sau 
mai puţin, de lungă durată. 

Astfel, de exemplu, Fox şi coautorii (Fox şi alţii, 
1993), studiind cariera unui mare grup de sportive 
care au revenit la practicarea activă a sportului 
după naşterea unui copil, a demonstrat faptul că 
majoritatea dintre acestea îşi restabilesc nivelul 
posibilităţilor funcţionale şi rezultatul sportiv deja 

la sfârşitul primului an după naştere. Mai mult, 40- 
50 % dintre sportive, la sfârşitul primului an după 
naşterea copilului, ating cele mai înalte rezultate 
din cariera lor sportivă, iar pe parcursul celui de¬ 
al doilea an ating cele mai înalte rezultate încă 
aproximativ 30 % dintre sportive. 

O serie de factori legaţi de sarcină şi de 
naşterea unui copil pot să exercite o influenţă 
pozitivă asupra eficienţei pregătirii ulterioare. în 
primul rând, perioada îndelungată de întrerupere 
conduce la un spectru larg de fenomene de 
dezadaptare, atât în ceea ce priveşte calităţile 
motrice, pregătirea funcţională, cât şi pregătirea 
tehnico-tactică. Slăbeşte coordonarea deprinsă 
a funcţiilor motorii şi vegetative, devin mai puţin 
rezistente la efectuarea deprinderilor motrice. 
Acest fapt creează în primul rând nişte premise 
bune pentru perfecţionarea tehnico-tactică, creşte 
eficienţa mijloacelor şi metodelor tradiţionale de 
pregătire sportivă, ceea ce favorizează o refacere 
rapidă a nivelului pierdut al calităţilor motrice şi al 
posibilităţilor sistemelor funcţionale. în al doilea 
rând, facilitează optimizarea stării psihice, refacerea 
motivaţiei pentru practicarea activă a sportului, 
care se pierd în mod inevitabil, ca urmare a unei 
pregătiri intense şi de lungă durată. în al treilea 
rând creează condiţiile necesare pentru înlăturarea 
consecinţelor unor traumatisme sportive, care, 
de regulă, însoţesc o activitate de antrenament 
intensă şi competiţională a sportivelor. Şi, în 
sfârşit, în al patrulea rând există temei să vorbim 
despre faptul că modificările morfofuncţionale 
din organismul femeilor, sub influenţa sarcinii, 
sunt asemănătoare cu acelea care se produc 
sub influenţa antrenamentului, ceea ce creează 
premise suplimentare pentru creşterea eficienţei 
acestuia (tabel 12.7). 

întreruperea de lungă durată a 
antrenamentului, determinată de sarcină şi de 
naştere, im pune o modificare radicală în organizarea 
pregătirii din cadrul unui ciclu olimpic de patru ani. 
O pregătire de valoare pentru Jocurile Olimpice 
poate fi asigurată numai în acel caz în care naşterea a 
avut loc cel târziu cu 12-15 luni înainte de starturile 
olimpice. Eforturile de antrenament, după două- 
trei luni de sarcină trebuie să fie reduse treptat, 
în primul rând pe seama exerciţiilor cu caracter 
de viteză-forţă, a activităţii intense legată de 
dezvoltarea rezistenţei. Se elimină în totalitate din 
procesul de pregătire activitatea competiţională. 
După naştere, se pot relua antrenamentele după 
trei-cinci luni, fără a se folosi pe parcursul a două 
trei luni după reluarea antrenamentelor şedinţe 
cu eforturi mari, a exerciţiilor de viteză-forţă şi a 


TABELUL 12.7 — Modificările morfologico-funcţionale şi alte 
modificări la femei, cauzate de sarcină (Vovk, 2002) 


Nr. 

ort. 


Transformările în organism cauzate de sarcină 


1 Creşterea volumului sângelui în circulaţie, preponderent pe 
seama plasmei 

2 Formarea de capilare noi, creşterea permeabilităţii reţelei 
capilare, creşterea intensităţii circulaţiei sanguine capilare 

3 creşterea capacităţii funcţionale fizice la mijlocul sarcinii. 
Creşterea formării hormonilor tireotrop şi adrenocorticotrop 

4 Creşterea volumului respiraţiei, a ventilaţiei pulmonare şi 
alveolare 

5 Acumularea proteinelor 


mijloacelor competiţionale. 

Reluarea unui antrenament adevărat, cu 
eforturi mari de orientare diferită şi a unei activităţi 
competiţionale active este posibilă nu mai 
devreme de 7-8 luni de la naştere. Participarea cu 
succes la Jocurile Olimpice poate fi asigurată doar 
atunci, când sportiva are posibilitatea să efectueze 
programul complet al unui ciclu anual de pregătire 
până la principalele starturi (tabel 12.8). 


TABELUL 12.8 — Dinamica (modificarea) eforturilor la 
sportivele de înaltă performanţă care se specializează la 
alergări pe distanţe medii, legată de sarcină şi de naşterea 
unui copil (sfârşitul celui de-al doilea an dintr-un ciclu 
olimpic) (din materialele din domeniul sportului din RDG) 



Anii 

Indicatori 

Primul 

Al 

doilea 

Al 

treilea 

Al 

patru¬ 

lea 

Numărul de lecţii de antrenament 

622 

202 

420 

730 

Numărul total de ore 

1230 

450 

800 

1480 

Volumul total de alergări, km 

4730 

1500 

3600 

5750 

Rezistenţa competiţională, km 

44 

12 

28 

72 

Rezistenţa de viteză, km 

53 

20 

40 

81 

Rezistenţa totală de gradul doi (aler¬ 
gare în tempo), lactat - 4-8 mmoM' 1 , 
km 

245 

72 

110 

375 

Rezistenţa totală de gradul doi (aler¬ 
gare la distanţă), lactat -3-6 mmoM ', 
km 

112 

46 

84 

158 

Rezistenţa totală de gradul unu, lactat 
- 2-3 mmoM -1 , km 

2350 

970 

1650 

3000 

Rezistenţa de forţă, h 

35 

8 

10 

50 

Pregătirea de viteză, h 

43 

10 

25 

64 

Antrenamentul parţial specific, h 

185 

68 

158 

234 

Gimnastică generală, h 

182 

76 

118 

210 

Jocuri, h 

42 

16 

30 

52 
















Capitolul 




Sistemul modern 
de periodizare a 
pregătirii multianuale 


Stadiile din cadrul pregătirii 
multianuale 

După cum s-a subliniat deja, procesul 
multianuală a sportivilor, în etapa 
dezvoltare a sportului, poate fi 
împărţitîn două stadii de lungă durată, 
iar pentru fiecare dintre acestea 


de pregătire rezultate sportive înalte (tabel 13.2, fig. 13.1). 
actuală de Limitele de vârstă optime pentru performanţe 

TABELUL 13.1 — Vârsta de începere a practicării sportului şi durata pregătirii în 
diferite ramuri sportive până la atingerea rezultatului de maestru al sportului şi 
de maestru al sportului de talie internaţională 


formare a adaptării de lungă 
durată a organismului la eforturi 
din antrenament şi competiţie 
din cadrul unei anumite ramuri 
de sport, de formare a diferitelor 
laturi ale pregătirii şi de integrare a 
acestora determină diferenţele cu 
privire la vârsta pentru începerea 
practicării sportului şi durata diferită 
a procesului de pregătire până la 
rezultatele unui maestru al sportului 
sau maestru al sportului de talie 
internaţională (tabel 13.1). 

Femeile, de regulă, parcurg un 
traseu mai scurt până la performanţe, 
în comparaţie cu bărbaţii. 

De asemenea, există deosebiri 
semnificative şi în ceea ce priveşte 
volumul activităţii de antrenament, 
necesar pentru atingerea unor 


a pregătirii şi forme organizatorice şi 
metodice de planificare a procesului 
de antrenament. 

Primul stadiu cuprinde perioada 


Vârsta de 


Durata pregătirii, ani 


Ramura sportivă 

începere a 
antrenamente- 

Maestru al sportului 

Maestru al sportului de 
talie internaţională 


lor, ani 

Femei 

Bărbaţi 

Femei 

Bărbaţi 

de la începerea practicării sportului 

Alergări pe distanţe scurte 

12-14 

5-6 

6-7 

6-7 

8-9 

până la atingerea de către sportiv a 

Alergări pe distanţe lungi 

13-15 

6-7 

7-8 

8-9 

8-9 

nivelului celor mai înalte performanţe. 
Criteriul privind eficienţa 

înotul pe distanţe medii şi 
lungi 

8-10 

6-7 

7-8 

7-8 

9-10 

pregătirii sportivilor în acest stadiu 

Schi 

13-15 

6-7 

7-8 

8-9 

10-11 

îl reprezintă respectarea legităţilor 
referitoare la formarea unei înalte 

Aruncările din atletica 
uşoară 

13-15 

5-6 

6-7 

7-8 

8-9 

măiestrii sportive în cadrul pregătirii 

Atletică grea 

13-15 

5-6 

6-7 

7-8 

8-9 

multianuale, atingerea nivelului 

Box 

12-14 

— 

6-7 

— 

8-9 

celor mai mari performanţe, la limita 

Diferite tipuri de lupte 

12-14 

— 

6-7 

— 

8-9 

inferioară a zonei de vârstă optime 

Gimnastica artistică 

5-8 

6-8 

7-9 

7-9 

10-11 

pentru o ramură sportivă concretă. 

Baschet 

12-14 

7-8 

8-9 

9-10 

10-11 

Legităţile obiective de 

Handbal 

12-14 

7-8 

8-9 

9-10 

10-11 


TABELUL 13.2 — Volumul de activitate (date medii) necesar pentru atingerea 
rezultatelor de maestru al sportului şi de maestru al sportului de clasă 
internaţională în diferite ramuri sportive (bărbaţi) 


Volumul de activitate, h 

Numărul de antrenamente 

Ramură sportivă 

Maestru 

al 

sportului 

Maestru al 
sportului de talie 
internaţională 

Maestru 

al 

sportului 

Maestru al 
sportului de talie 
internaţională 

Alergări pe distanţe scurte 

2000 

3800 

1200 

2200 

Alergări pe distanţe lungi 

2600 

5200 

1800 

3300 

înotul pe distanţe medii şi 

2800 

5400 

2000 

3200 

lungi 





Schi 

2900 

5500 

1800 

2900 

Aruncările din atletica uşoară 

2300 

4400 

1600 

2600 

Atletică grea 

2400 

4400 

1500 

2400 

Box 

2000 

3500 

1200 

2000 

Diferite tipuri de lupte 

2300 

4000 

1700 

2800 

Gimnastica artistică 

2700 

4200 

1900 

3000 

Baschet 

2400 

4500 

1500 

2500 

Handbal 

2400 

4500 

1500 

2500 

FIGURA 13.1 — Influenţa specificului ramurii sportului asupra dinamicii şi a volumului însumat de activitate (în ore) necesar 
pentru atingerea rezultatelor de clasă internaţională 

înalte, în majoritatea ramurilor sportive, sunt destul 
de stabile. în acelaşi timp, unii factori, în special 
cei de ordin genetic, determinaţi de apartenenţa 
sportivilor la un anumit grup etnic, sunt în măsură 
să deplaseze zona de posibilităţi optime în direcţia 
unei vârste mai tinere. De exemplu, reprezentanţi ai 
ţărilor din Africa de Nord-Est nu numai că manifestă 
o predispoziţie deosebită pentru rezultate înalte 
în domeniul alergărilor pe distanţe lungi, dar şi 
capacitatea de a atinge nivelul celor mai înalte 
rezultate la o vârstă tânără - de 20-22 de ani. 

Drept exemplu, putem să facem trimitere la cariera 
sportivă a multor sportivi (S. Kipketer, R. Limo, J. 

Korir, P. Ivuti (Kenia), şi alţii), care s-au născut între 
anii 1978-1983 şi au obţinut rezultate remarcabile 
în domeniul alergărilor pe distanţe lungi în anii 
2000-2003. 

Orientarea la limitele de vârstă optime pentru 
obţinerea celor mai bune rezultate (valabilă, 
în general, pentru majoritatea covârşitoare), 
adesea, nu poate fi aplicată şi pentru unii sportivi 
remarcabili, care au caracteristici individuale mai 
pronunţate. Dezvoltarea în funcţie de vârstă a unor 
astfel de sportivi, procesele de adaptare care se 
dezvoltă în organismul acestora, sub influenţa unui 
antrenament special, im pun o planificare individuală 
a pregătirii lor multianuale, scurtarea semnificativă 
a duratei de pregătire în vederea obţinerii celor 
mai înalte rezultate. Talentul motor, labilitatea 
extraordinară a principalelor sisteme funcţionale, 
ritmurile individuale de dezvoltare le permit acestor 
sportivi, fără să se încalce principalele legităţi ale 
planificării multianuale, să avanseze rapid spre 
culmile măiestriei sportive şi să obţină rezultate 
remarcabile, deseori, cu 2-4 ani mai devreme decât 
prevăd limitele optime de vârstă. De exemplu, aşa 


s-a întâmplat în cazul renumiţilor înotători lan 
Thorpe şi Michael Phelps, care, având un talent 
deosebit, ca urmare a unei pregătiri planificate, 
fără elemente de forţare, au atins nivelul celor mai 
înalte performanţe la vârsta de 16 ani. Tot atât de 
impresionantă a fost şi ascensiunea către culmile 
măiestriei sportive a ciclistului rus Viaceslav Ekimov, 
care a devenit campion mondial la vârsta de 19 
ani, a atleţilor grei din Turcia, Naim Suleymanoglu 
(victorie la campionatul mondial din anul 1986 la 
vârsta de 18 ani) şi Halii Mutlu, care şi-a început 
cariera de succes în arenele mondială şi olimpică 
la vârsta de 19 ani. Despre faptul că rezultatele 
remarcabile ale acestor sportivi, la o vârstă tânără, 
au fost ca urmare a unui talent înnăscut şi nu ca 
rezultat al unei pregătiri forţate, ne demonstrează 
perioada îndelungată a evoluţiei lor la cel mai înalt 
nivel. Astfel de exemple pot fi prezentate şi din 
domeniul altor ramuri sportive olimpice. 

Nici un fel de factor extern nu trebuie să 
perturbe un proces de pregătire multianuală, 
construit în mod raţional. înainte de toate, aici 
trebuie să fie eliminată în totalitate tendinţa de a 
obţine rezultate în competiţiile de copii şi tineret 
printr-o specializare timpurie şi prin folosirea unui 
volum de activitate şi a unor mijloace şi forme 
organizatorice de pregătire, caracteristice pregătirii 
sportivilor adulţi de înaltă performanţă. 

Primul stadiu din pregătirea multianuală se 
subîmparte în patru etape: 

• de pregătire iniţială; 

• de pregătire preliminară de bază; 

• de pregătire specializată de bază; 

• de pregătire pentru performanţe înalte. 

Primul stadiu din cadrul pregătirii multianuale 

se finalizează prin atingerea de către sportiv a 


o 

LO 

co 



123456789 10 123456789 123456789 

Anii de pregătire 












CAPITOLUL 13. Sistemul modern de periodizare a pregătirii multianuale 


257 


nivelului de înaltă performanţă, prin demonstrarea 
unor rezultate de nivel internaţional. Deseori, 
finalizarea cu succes a acestei părţi este marcată de 
obţinerea «primelor mari succese». In felul acesta, 
în acest stadiu sportivul atinge un înalt nivel de 
măiestrie, pe de o parte, iar pe de altă parte, acesta 
mai are rezerve semnificative pentru perfecţionarea 
sportivă ulterioară şi pentru creşterea rezultatelor. 

Durata acestui stadiu este destul de stabilă 
şi în diverse ramuri sportive este de la 6-7 ani 
până la 9-10 ani - la femei şi de la 7-8 ani până 
la 10-11 ani - la bărbaţi. Reducerea duratei de 
pregătire în acest stadiu, de obicei de maximum 
1-2 ani, este determinată de regulă de ritmurile 
individuale ale dezvoltării sportivului, de un 
talent deosebit al acestuia pentru practicarea 
unui anumit tip de sport, de reactivitatea înaltă a 
sistemelor funcţionale, de capacitatea crescută 
faţă de transformările de adaptare şi, bineînţeles 
de metodica antrenamentului. Creşterea duratei 
antrenamentului în acest stadiu, care poate să 
atingă 2-3 ani şi peste este legată, de regulă, de 
începutul timpuriu al practicării sportului şi de 
durata mare a etapelor de pregătire iniţială şi 
preliminară de bază, de încetinirea procesului de 
dezvoltare, în funcţie de vârstă, de un ritm scăzut 
al desfăşurării transformărilor de adaptare, ca 
reacţii la eforturile de antrenament şi de competiţie 
utilizate, cât şi de specificul unor anumite ramuri 
sportive. De exemplu, mulţi sportivi, care au obţinut 
în ultimii ani rezultate remarcabile în gimnastica 
artistică (Alexei Nemov, Gervasio Deferr, Xu Huang, 
Chen Yibing, Kohei Uchimura, Louis Smith şi alţii) au 
început să practice sportul la vârsta de 4-6 ani, iar 
nivelul marilor performanţe l-au atins la vârsta de 
18-21 ani, după 12-14 ani de pregătire planificată. 

Al doilea stadiu cuprinde perioada de la 
atingerea de către sportiv a nivelului înaltelor 
performanţe până la terminarea carierei sportive. 
Sportivii care încep acest stadiu din pregătirea 
multianuală se remarcă deja printr-un nivel 
ridicat al măiestriei sportive, ocupă un anumit 
loc în clasamentul mondial, intră în componenţa 
diferitelor loturi naţionale, devin atrăgători 
pentru mijloacele mass-media, pentru spectatori, 
sponsori, reprezentanţi ai federaţiilor sportive şi 
ai altor organizaţii sportive, pentru organizatorii 
de competiţii sportive. De aceea este perfect 
normal faptul că drept criteriu de bază pentru o 
pregătire de succes în acest stadiu îl are o activitate 
competiţională intensă şi de succes, capacitatea 
sportivului de a îmbina participarea la un număr 
mare de competiţii cu o pregătire raţională, de 
a asigura creşterea în continuare a rezultatelor 
sportive, păstrarea pe parcursul unei perioade 


îndelungate de timp a nivelului de măiestrie 
sportivă şi a rezultatelor sportive. 

Această legitate din pregătirea multianuală 
modernă a fost caracterizată în mod plastic de 
către cunoscutul antrenor rus Ghenadi Tureţki: 
«Sportul modern i-a împărţit pe sportivi în două 
grupe, relativ de sine stătătoare - grupa celor 
care se antrenează şi grupa celor care participă la 
competiţii. Sportivii care se antrenează reprezintă 
sportivii, care pe parcursul multor ani se pregătesc 
pentru performanţe înalte, iar cei care concurează 
sunt aceia care au obţinut rezultate înalte şi tind să 
le păstreze pe parcursul mai multor ani, participând 
în mod activ la diferite competiţii. Pentru fiecare 
din grupele amintite sunt caracteristice diferite 
abordări pentru organizarea pregătirii şi a activităţii 
competiţionale». 

Durata celui de-al doilea stadiu al pregătirii 
multianuale poate să oscileze într-o gamă extrem 
de largă - de la 2-3 ani până la 15-20 ani şi mai mult, 
iar acest fapt depinde de o multitudine de diferiţi 
factori de ordin pedagogico-sportiv, psihologici, 
medicali şi sociali. 

Priceperea de a organiza procesul de 
antrenament în diferiţi ani de participare la nivel 
înalt în aşa fel încât să fie utilizate cel mai fructuos 
rezervele de adaptare păstrate şi în acelaşi timp 
să se prezinte cerinţe limită faţă de sistemele 
şi mecanismele funcţionale, ale căror resurse 
de adaptare au fost epuizate în anii precedenţi, 
reprezintă principala rezervă pentru păstrarea unei 
activităţi competiţionale de înaltă eficienţă, pe 
parcursul mai multor ani. în ultimii ani, a devenit 
evident faptul că în cazul unei organizări raţionale 
a pregătirii, în acest stadiu pot fi obţinute victorii 
şi la o vârstă care iese cu mult din limitele vârstei 
optime. Aceasta a condus la faptul că deşi sunt 
necesare eforturi uriaşe în sportul modern, deşi 
este o concurenţă acerbă la cele mai mari competiţii 
internaţionale, mulţi sportivi cu o vârstă destul de 
mare participă la cel mai înalt nivel. 

Bineînţeles, durata unei cariere sportive 
este determinată într-o măsură semnificativă 
de specificul ramurii sportive, de factorii care 
determină o activitate competiţională eficientă. O 
durată mai scurtă de participare la cel mai înalt nivel 
se observă în ramurile sportive, în care obţinerea 
unor rezultate importante este determinată de un 
număr limitat de factori şi de efortul permanent în 
cadrul antrenamentelor şi în cadrul competiţiilor, 
din partea unora şi aceloraşi sisteme funcţionale, 
de caracterul monoton şi repetat al activităţii de 
antrenament, de eforturi mari exercitate asupra 
aparatului locomotor şi de traumatismele provocate 
de acestea. în aceste ramuri sportive deseori nu se 

reuşeşte să se păstreze nivelul de adaptare, care să 
asigure atingerea unor rezultate maxime mai mult 
de 1-3 ani, iar durata de participare la nivelul cel 
mai înalt pe parcursul a 5-8 ani este văzută ca una 
de succes. 

în acelaşi timp, în ramuri ale sportului, care se 
remarcă printr-o varietate de factori care determină 
rezultatele bune în activitatea competiţională, 
printr-un caracter emoţional ridicat şi printr-o 
diversitate a metodelor şi mijloacelor se reuşeşte 
păstrarea nivelului de adaptare pe parcursul mai 
multor ani, care asigură rezultate sportive de nivel 
înalt. 

în acest sens sunt elocvente jocurile sportive. 
Putem aminti zeci de fotbalişti, handbalişti, 
poloişti, hocheişti, baschetbalişti a căror durată 
de participare la cel mai înalt nivel a fost de 10-15 
ani, iar în unele cazuri - de 20 de ani şi mai mult. 
în echipele naţionale din diferite ţări ale acestor 
ramuri sportive putem întâlni adesea jucători de 
35-40 de ani şi mai mult. 

La baza acestui fenomen stă o multitudine 
de factori referitori la o activitate competiţională 
eficientă în domeniul jocurilor sportive. Acţiunile 
eficiente ale unor jucători tineri de 18-22 ani sunt 
determinate înainte de toate de capacităţile lor 
funcţionale ridicate. Realizările sportivilor de vârste 
mai mari sunt asigurate de o experienţă îndelungată, 
de maturitatea tehnico-tactică, de priceperea de a 
organiza jocul partenerilor mai tineri şi mai apţi din 
punct de vedere funcţional. Este mare durata de 
participare la cel mai înalt nivel şi la sportivii care 
se specializează în ramuri şi discipline individuale, 
care presupun cerinţe speciale pentru maturitatea 
tactică, pentru experienţa sportivilor, cunoaşterea 
de către aceştia a părţilor slabe şi puternice ale 
principalilor concurenţi. 

Acest fapt poate fi ilustrat cu uşurinţă, de 
exemplu, prin experienţa din domeniul ciclismului. 
După cum demonstrează practica, aici mulţi sportivi 
reuşesc să participe la nivelul unor performanţe 
înalte pe parcursul multor ani. Pentru confirmarea 
acestui fapt este suficient să prezentăm cariera 
unor sportivi cunoscuţi în toată lumea, cum ar fi 
D. Morelon, L. Hăsslich, L. Armstrong, Jan Ullrich, V. 
Ekimov, Michael Hubner, J. Longo, A. Vinokurov şi 
mulţi alţii. 

Mulţi sportivi din canotajul academic o dată cu 
vârsta pierd potenţialul funcţional necesar pentru 
a avea succes în tipuri individuale de concurs. însă 
experienţa acestora şi înalta lor măiestrie tehnico- 
tactică determină faptul că aceştia sunt solicitaţi în 
componenţa echipajelor bărcilor de 4 şi 8. Aşa s-a 
întâmplat, de exemplu, în cazul renumitei sportive 
românce Elisabeta Lipă, ale cărei succese la vârsta 


de 20-30 de ani au fost legate de participarea la 
simplu şi la dublu. La vârsta de 31-39 ani aceasta a 
câştigat de trei ori 1996, 2000 şi 2004 medalii de aur 
la Jocurile Olimpice, participând într-un echipaj de 
8. O altă sportivă româncă, Constanţa Burcică, după 
câştigarea a trei medalii de aur la Jocurile Olimpice 
(1996, 2000, 2004) la dublu, la Jocurile Olimpice din 
anul 2008 a participat în echipajul de 8, câştigând 
medalia de bronz la vârsta de 37 ani. 

Este important să se ţină cont de resursele 
individuale de adaptare a unor anumiţi sportivi, 
care sunt într-o măsură semnificativă prestabilite 
genetic. De exemplu, în ultimii ani au fost efectuate 
o serie de cercetări interesante referitoare la 
predispoziţia sportivilor pentru performanţă în 
ramurile sportive legate de manifestarea rezistenţei, 
în funcţie de structura ţesutului muscular. S-a 
demonstrat faptul că cu cât iunt mai multe fibre 
musculare cu contracţie lentă în structura ţesutului 
muscular, cu atât este mai stabilă măiestria 
sportivilor şi este mai îndelungată viaţa lor sportivă, 
în funcţie de numărul de fibre musculare de un 
anumit tip se observă variante diferite ale dinamicii 
de adaptare şi de creştere a măiestriei sportive, atât 
în aspect multianual, cât şi pe parcursul unui singur 
an de antrenament. 

S-a stabilit faptul că numărul minim de fibre 
musculare cu contracţie lentă, la care sportivii pot 
să pretindă în mod real nişte performanţe de înalt 
nivel în domeniul alergărilor pe distanţe lungi, 
în schi, ciclism (pe şosea), înot pe distanţe de 800 
şi 1500 m, trebuie să fie de minimum 60 %. Unii 
sportivi care au numărul de fibre cu contracţie lentă 
din muşchi de mai puţin de 60 %, pe seama unui 
antrenament intens şi cu un volum extrem de mare 
de eforturi, pot obţine rezultate relativ ridicate 
în ramurile sportului legate de manifestarea 
rezistenţei. însă acest lucru se obţine în principal pe 
seama unei exploatări permanente la antrenamente 
a unui volum relativ scăzut din ţesutul muscular 
şi pe seama creşterii pe această bază a puterii 
sistemului aerob de asigurare cu energie, la un grad 
scăzut de economicitate a acestuia. O astfel de cale 
este adesea legată de supraîncordarea sistemelor 
funcţionale, de rezultate instabile, de o carieră 
sportivă de scurtă durată (Platonov, 2002). 

Cele prezentate mai sus pot fî ilustrate prin 
următoarele fapte. La tinerii sportivi (vârsta de 
până la 20 ani), care se specializează, de exemplu, 
în alergări pe distanţe lungi şi în schi şi care au 
obţinut rezultate relativ ridicate, numărul de fibre 
cu contracţie lentă este adesea de maximum 55- 
60 %. însă studierea structurii ţesutului muscular 
la sportivii de înaltă performanţă, cu vârsta de 25 
de ani, a arătat că printre aceştia aproape că nu 

se întâlnesc sportivi la care conţinutul de fibre cu 
contracţie lentă să fie mai mic de 60 %, iar la sportivii 
de înaltă clasă de peste 30 de ani în ţesutul muscular, 
practic, nu se întâlnesc mai puţin de 70 % de fibre 
cu contracţie lentă. înainte de toate, prin factorii din 
această categorie se pot explica nenumărate cazuri 
când, ca urmare a efectuării unuia şi aceluiaşi tip 
de antrenament, unii sportivi se menţin la nivelul 
performanţelor înalte mulţi ani, iar alţii o perioadă 
foarte scurtă de timp. 

Caracteristicile individuale ale sportivilor şi 
metodica de antrenament imprimă o amprentă 
clară asupra indicatorilor cu privire la durata 
antrenamentului, cu privire la volumul necesar al 
activităţii de antrenament, durata menţinerii unui 
nivel de adaptare, corespunzător unor performanţe 
sportive înalte. Practica este plină de cazuri, în care 
unii sportivi au avut nevoie de 1,5-2 ori mai puţin 
timp sau mai mult timp, în comparaţie cu datele 
medii cu privire la atingerea unor rezultate de nivel 
de maestru al sportului sau de maestru al sportului 
de talie internaţională, de câştigare a campionatelor 
europeane, mondiale, Jocurilor Olimpice, de 
stabilire de recorduri mondiale. Aceleaşi abateri 
semnificative de la valorile medii se observă şi în 
indicatorii privind volumul de antrenament, durata 
de păstrare a adaptării, care asigură performanţe la 
nivelul cel mai înalt. însă cazurile particulare, legate 
înainte de toate de caracteristicile individuale ale 
unui sportiv concret nu neagă sub nici o formă 
existenţa unor legităţi generale, clar pronunţate, 
privind formarea multianuală şi păstrarea adaptării 
de lungă durată, care asigură participarea la nivelul 
celor mai înalte performanţe. 

Vorbind despre durata de participare a 
sportivilor la cel mai înalt nivel, ar fi incorect să 
se reducă totul doar la metodica de pregătire, 
la specificul ramurii sportive, la posibilităţile 
individuale psihologice şi biologice ale unui sportiv. 
Un rol uriaş îl joacă aici factorii sociali, nivelul 
de asistenţă medicală a sportivilor, atitudinea 
antrenorilor şi conducătorilor faţă de sportivii cu 
vârstă mai mare. 

Pentru o evaluare mai completă a resurselor 
biologice şi psihologice ale unor sportivi 
renumiţi are sens să ne adresăm experienţei din 
sportul profesionist, ale cărui condiţii îi obligă 
pe conducătorii cluburilor, pe antrenori, medici, 
manageri şi pe sportivii înşişi să abordeze prolema 
în modul cel mai serios şi să rezolve cât mai eficient 
aspectele privind asistenţa medicală şi de protecţie 
socială a sportivilor. în sportul profesionist, de 
asemenea nu se pune problema unei întineriri 
artificiale a echipelor, a unor limitări în ceea ce 
priveşte vârsta. Toate acestea au condus la faptul că 


perioada de participare la cel mai înalt nivel devine 
tot mai lungă, în unele cazuri de până la 15-25 de 
ani şi peste. Şi aceasta în pofida unei concurenţe 
mari, în general, nivelului ridicat al performanţelor 
sportivilor şi echipelor, în majoritatea ramurilor 
sportive, în pofida direcţionării sportului 
profesionist de a duce lupta la marginea riscului. 
Vom analiza câteva exemple. 

în acei ani, când competiţiile din ciclism au fost 
organizate separat pentru profesionişti şi pentru 
amatori, mulţi ciclişti profesionişti remarcabili 
au câştigat sau au devenit premianţi în cursele 
prestigioase ale profesioniştilor, la o vârstă la 
care sportivii amatori nu participau deloc: R. Van 
Steenbergen (Belgia) - 40-42 ani, L. Gerardin 
(Franţa) - 40-45 ani, O. Plattner (Elveţia) - 40-43 
ani, S. Roche (Franţa) - 45-50 ani. în acest cadru, 
trebuie subliniat faptul că necesarul de timp 
pentru procesul de antrenament şi activitatea 
competiţională la cicliştii de viteză atinge 1300- 
1500 de ore, volumul de lucru pe parcursul unui 
an depăşeşte 40000 km, numărul de starturi 
competiţionale ajunge la 110-120, la un volum 
însumat de activitate competiţională adesea până 
la 20000 km. Numai într-o singură cursă «Tour 
de France», pe parcursul a 20-25 de zile, sportivii 
startează în diferite etape în fiecare zi, cu o zi liberă, 
parcurgând în această perioadă aproximativ 4000 
km. 

în acest sens, nu mai puţin evident este unul 
dintre cele mai populare sporturi din SUA, fotbalul 
american, un sport foarte dinamic, care presupune 
cerinţe uriaşe pentru calităţile de viteză şi forţă ale 
sportivului, care admite lupta de forţă şi ca urmare 
a acestor cauze este legat de nişte eforturi limită 
şi de un pericol extraordinar de accidentare. însă, 
cu toate acestea, în ligile profesioniste, sportivii 
participă o perioadă destul de îndelungată de 
timp. Debutul carierei acestora ca profesionişti 
începe, de regulă, la vârsta de 22-24 ani, nivelul de 
înaltă măiestrie este atins de obicei la vârsta de 28- 
30 ani, dar aceştia participă cu succes şi la o vârstă 
semnificativ mai mare. Toate acestea se pot ilustra 
prin faptul că în 28 dintre cele mai puternice echipe, 
care fac parte din Ligile Naţionale şi Americană, fac 
parte între 120 şi 140 sportivi, care profesează de 
peste 10 ani. De exemplu, la sfârşitul anilor 1990, 
din echipa «New York Jets» făceau parte 8-10 
jucători, cu vârsta de 32-38 ani, din «Philadelphia 
Eagles» - 4-5 sportivi (32-35 ani), «Washington 
Redskins» - 5-7 sportivi (32-39 ani), «Seattle 
Seahwks» - 4-6 sportivi (32-35 ani) ş.a.m.d. Trebuie 
spus faptul că tocmai aceşti jucători de vârstă mare 
suportau efortul de joc în campionat, care depăşea 
efortul mediu pentru fiecare dintre echipe şi din 

Ligă, în general. De exemplu, dacă în fiecare dintre 
echipe jucătorii au participat în medie în limitele 
a 7,8 - 8,7 jocuri, atunci jucătorii de vârstă mare 
au suportat efortul de joc într-un volum de 9,3- 
12,5 jocuri, iar unii dintre ei, cei mai performanţi 
- 13-15 jocuri. De exemplu, datele prezentate în 
tabelul 13.3 ne demonstrează faptul că jucătorii 
de vârstă mare, conform indicatorilor principali ai 
activităţii competiţionale, evoluează la un nivel care 
depăşeşte cu puţin pe cel mediu. 

în mod similar stau lucrurile şi în alte ramuri 
ale sportului profesionist - baschet, hochei pe 
gheaţă, baseball, box. Un exemplu evident, care 
demonstrează o astfel de situaţie îl reprezintă 
cariera din boxul profesionist a lui Vitali şi Vladimir 
Kliciko, care la vârsta de 42 şi respectiv 37 de ani 
sunt lideri în boxul profesionist şi mondial. 

în cel de-al doilea stadiu din cadrul pregătirii 
multianuale trebuie delimitate trei etape: 

• de valorificare maximă a posibilităţilor 
individuale; 

• de păstrare a rezultatelor; 

• de scădere treptată a rezultatelor. 

Practica mondială înaintată din ultimii ani a 

condus la faptul că specialişti dintr-o serie de ţări ale 
Iu mii au acordat o atenţie deosebită delimitării încă a 
unei etapeîn sistemul de perfecţionare multianuală 
a sportivilor şi în acest sens au fost întocmite şi 
se realizează programe corespunzătoare. Este 
vorba despre includerea în sistemul de pregătire 
multianuală a etapei de retragere din sportul de 
mare performanţă. Obiectivul acestei etape nu 
mai este legat de atingerea unor rezultate sportive 
înalte şi de participarea la competiţii, ci prevede 
crearea unor condiţii pentru o dezadaptare 
eficientă a organismului sportivului, în primul rând 
a sistemului său cardiovascular până la un nivel care 
să-i asigure sănătatea şi o viaţă ulterioară normală, 
din punct de vedere fizic. Concomitent se încheie 
procesul de adaptare socială şi profesională, iar 
premisele privind desfăşurarea cu succes ale 
acestuia trebuie să fie puse în etapele timpurii ale 
carierei sportive, în special în acea parte a ei, care se 
referă la alegerea profesiei, la instruire, motivaţie şi 
modul de viaţă. 

împărţirea primelor trei etape din cel de-al 
doilea stadiu al pregătirii multianuale, în mare 

TABELUL 13.3 — Compararea 
eficienţei activităţii 
competiţionale a tuturor 
atacanţilor din cele mai puternice 

echipe din Liga naţională de 
hochei şi a atacanţilor de vârstă 
mare 


măsură este convenţională, fiecare dintre acestea 
trece uniform în cealaltă şi nu există graniţe clare 
între ele, întrucât întregul sistem de perfecţionare 
multianuală a sportivului reprezintă un proces 
unitar deformarea celei mai înalte măiestrii sportive 
şi de valorificare a acesteia în sistemul de competiţii, 
însă împărţirea prezentată permite sistematizarea 
procesului de pregătire, astfel încât acesta să se 
subordoneze legităţilor de formare şi de valorificare 
a măiestriei sportive, ţinând cont de dezvoltarea 
în funcţie de vârstă şi de sex, de specificul ramurii 
sportive, de condiţiile tehnico-materiale şi sociale. 

Asupra duratei etapei de valorificare maximă a 
posibilităţilor individuale exercită influenţă diferiţi 
factori. în rândul acestora intră mărimea eforturilor, 
volumul însumat de activitate şi caracteristicile 
mijloacelor de antrenament, aplicate în etapele 
anterioare din cadrul perfec,ionării multianuale; 
mărimea rezervelor funcţionale şi a resurselor 
de adaptare păstrate, o metodică de pregătire 
raţională şi flexibilă, orientate spre căutarea unor 
mijloace şi metode, capabile să stimuleze creşterea 
în continuare a măiestriei, starea de sănătate, 
pregătirea psihică pentru continuarea unei 
pregătiri intense şi altele. în cazul celorlalte condiţii 
egale, sportivii, care au atins nivelul celor mai mari 
performanţe, pe baza unei pregătiri multilaterale, la 
un volum însumat, relativ redus de activitate şi în 
absenţa elementelor de forţare a pregătirii la vârsta 
adolescentă şi tânără sunt mult mai predispuşi la 
o carieră sportivă de lungă durată şi de succes în 
această etapă din cadrul perfecţionării multianuale, 
în comparaţie cu sportivii a căror pregătire nu s-a 
remarcat prin astfel de caracteristici. De exemplu, 
celebrul săritor cu prăjina S. Bubka, care a început 
să practice sportul la 13 ani a dedicat şapte ani 
perfecţionării fizice şi tehnice în toate planurile 
şi numai la vârsta de 19 ani a trecut la o pregătire 
specială şi la o activitate competiţională intensă. 
Acest fapt i-a permis sportivului să-şi însuşească 
cu succes programul de pregătire pentru înaltă 
performanţă, care s-a încheiat printr-o victorie la 
campionatul mondial (în anul 1983) şi cu primul din 
cele 35 recorduri mondiale (anul 1984). Pregătirea 
variată, orientată spre căutarea permanentă a 
unor rezerve pentru creşterea măiestriei i-a permis 
lui S. Bubka, pe parcursul următorilor 10 ani, să- 


Jucătorii 

Vârsta, 

înălţimea. 

Masa 

Numărul de 

Numărul de 

Numărul de pase 

ani 

cm 

corporală, kg 

jocuri 

goluri 

de gol 

Toţi atacanţii celor 
cinci echipe 

27,3 

180,0 

88,5 

68,15 

Jucătorii de vârstă 

32,4 

183,6 

30,8 

şi îmbunătăţească în mod constant rezultatele, 
aflându-se deja în etapa de valorificare maximă a 
posibilităţilor individuale, fapt ce s-a manifestat în 
mod clar în dinamica recordurilor mondiale stabilite 
de acesta: primul, la vârsta de 21 de ani, iar ultimul 
la 31 de ani. După aceea, S. Bubka, pe parcursul mai 
multor ani, a tins să-şi păstreze nivelul de măiestrie 
atins, de două ori a câştigat campionatele mondiale 
(1995 şi 1997), însă cu rezultate mai scăzute decât 
recordul mondial stabilit de el anterior. După 
aceasta, la acest sportiv a urmat o perioadă de trei 
ani de încheiere a unei cariere sportive strălucite, pe 
care a încheiat-o în anul 2000, cu puţin înainte de 
împlinirea vârstei de 37 de ani. 

Aproximativ în acelaşi mod s-a cristalizat şi 
cariera sportivă a celebrului înotător american 
Michael Phelps, deţinător a 18 medalii de aur la 
Jocurile Olimpice (2004-2012), a 26 de titluri de 
campion mondial (2000-2011) şi a 39 de recorduri 
mondiale. 

Un talent de excepţie şi o pregătire multilaterală 
planificată pe o perioadă de şapte ani, în primele 
trei etape din cadrul perfecţionării multianuale i-au 
permis lui Phelps să se pregătească pentru înalte 
performanţe deja la vârsta de 14 ani, iar la vârsta 
de 16 ani să urce în vârful acestora, stabilind primul 
record mondial şi obţinând succes la campionatul 
mondial din anul 2001. în continuare a urmat o 
lungă etapă de valorificare maximă a posibilităţilor 
individuale (7 ani - de la 17 până la 23 ani), pe 
parcursul căreia sportivul a dominat arenele 
mondiale şi olimpice, la câteva tipuri de competiţii, 
în mod regulat reînnoia recordurile mondiale şi 
obţinea victorii convingătoare. Pregătirea raţională, 
pe parcursul următorilor patru ani, i-a permis 
acestui sportiv să-şi menţină nivelul ridicat de 
măiestrie sportivă şi să participe cu succes la cele 
mai importante competiţii, în pofida epuizării 
evidente a resurselor pentru creşterea în continuare 
a rezultatelor şi a apariţiei unor concurenţi mai 
tineri şi mai puternici. într-o măsură totală eficienţa 
pregătirii în etapa de păstrare a performanţelor 
Phelps a demonstrat-o la Jocurile Olimpice din 
anul 2012 de la Londra, câştigând 5 medalii de aur 
(2 medalii la tipurile individuale de competiţie şi 3 
medalii la ştafetă). 

Bineînţeles că Phelps, care în anul 2012 a 
împlinit doar 27 de ani ar fi putut să-şi continue 
cariera sportivă. însă acesta a preferat să o încheie 
în culmea gloriei, devenind cel mai celebru sportiv 
contemporan, câştigând cel mai mare număr de 
medalii olimpice-22 (18 medalii de aur) şi depăşind 
performanţa care s-a menţinut timp de 48 de ani a 
celebrei gimnaste sovietice L. Latânina (18 medalii, 
din care 9 de aur). 


în culmea succesului îşi încheie cariera sportivă 
mulţi sportivi remarcabili, nedorind să părăsească 
sportul în calitate de învinşi. De exemplu, tot 
în domeniul înotului, deja cu mulţi ani în urmă, 
Mark Spitz după ce a câştigat 7 medalii de aur la 
Jocurile Olimpice din anul 1972 şi-a încheiat cariera 
sportivă în culmea posibilităţilor sale. înotătorul rus 
Vladimir Salnikov, la vârsta de 30 de ani a obţinut o 
victorie clară pe distanţa de 1500 m, la procedeul 
craul, la Jocurile Olimpice din anul 1988, de la 
Seul şi imediat a părăsit sportul. în acelaşi mod 
procedează mulţi înotători contemporani, părăsind 
sportul imediat după unele evoluţii strălucite la 
Jocurile Olimpice sau la Campionatele Mondiale. 
De exemplu, cunoscutul înotător - sprinter rus A. 
Popov, care pe parcursul unui deceniu a dominat 
arena mondială, a încetat să mai participe la 
vârsta de 33 de ani, după cucerirea a trei medalii 
de aur la Campionatul Mondial din anul 2003 şi 
a unei medalii de aur la Campionatul European 
din anul 2004. înotătorul australian lan Thorpe a 
părăsit sportul de înaltă performanţă imediat după 
Jocurile Olimpice din anul 2004, după ce a cucerit 
2 medalii de aur (la 200 şi 400 m, craul). în acelaşi 
mod şi-a încheiat cariera în anul 2008 nu mai puţin 
cunoscutul compatriot al lui Thorpe, Grant Hackett, 
care a stabilit un record olimpic pe distanţa de 1500 
m la Jocurile Olimpice de la Beijing şi doar dintr-o 
neglijenţă tactică s-a clasat al doilea în cursa finală. 
Aron Peirsol pe parcursul unei perioade de 10 ani a 
fost cel mai puternic în domeniul înotului procedeu 
spate, multiplu campion mondial şi învingător la 
Jocurile Olimpice, autor al unei serii de recorduri 
mondiale. în anul 2009 a câştigat 2 medalii de aur la 
Campionatul Mondial, a stabilit un record mondial 
şi la scurt timp după aceea a anunţat încheierea 
carierei, probabil considerând că nu are perspective 
să-şi menţină poziţiile atinse şi nedorind să se 
mulţumească cu nişte evoluţii mai puţin reuşite 
decât în anii precedenţi. Este de la sine înţeles faptul 
că în cariera acestor înotători, ca şi a multor altor 
sportivi, care au procedat în mod similar, lipsesc 
etapele de păstrare a performanţelor şi de scădere 
treptată a rezultatelor. 

însă în domeniul înotului modern, mulţi 
înotători care înţeleg în mod real că potenţialul 
lor pentru creşterea performanţelor este practic 
epuizat, fac totul pentru a păstra o perioadă cât mai 
îndelungată nivelul rezultatelor obţinute şi mulţi 
dintre ei reuşesc acest lucru. De exemplu, înotătorul 
japonez Kosuke Kitajima s-a aflat în culmea carierei 
la vârsta de 21-27 de ani. în această perioadă nu a 
avut egali la înot procedeu bras la Campionatele 
Mondiale şi Jocurile Olimpice, stabilind o serie de 
recorduri mondiale. După aceea rezultatele acestuia 

au scăzut nesemnificativ, însă Kosuke a rămas în 
sport şi a câştigat la vârsta de 29 de ani o medalie de 
argint pe distanţa de 200 m la Campionatul Mondial 
din anul 2011. La vârsta de 30 de ani a participat 
la Jocurile Olimpice din anul 2012, însă a trebuit să 
se mulţumească cu locul patru pe distanţa de 200 
m. Nu putem să nu remarcăm faptul că plecarea 
din sportul activ a unor sportivi remarcabili, care 
se află în culmea carierei sportive, este un fenomen 
mai rar, în comparaţie cu cei care îşi continuă 
evoluţiile deja după epuizarea rezervelor nu numai 
pentru creştere dar şi pentru păstrarea rezultatelor 
la nivelul anterior, în mod periodic obţin succese, 
chiar şi la cele mai importante competiţii. Sportiva 
suedeză Therese Alshammar a atins vârful carierei 
la vârsta de 23 de ani, la Jocurile Olimpice din anul 
2000, câştigând 2 medalii de argint şi una de bronz. 

însă, mulţi ani după aceea, ea a continuat 
să rămână în sportul de înaltă performanţă, 
participând la cele mai importante competiţii. La 
vârsta de 30 de ani aceasta a câştigat medalia de 
aur la proba de sprint (50 m fluture) la Campionatul 
Mondial din Melbourne, iar la vârsta de 34 de ani 
a obţinut o victorie la Campionatul Mondial de la 
Shanghai, participând pe distanţa de 50 m - craul. 

Merlene Ottey (Jamaica, Slovenia), care a 
obţinut rezultate deosebite la alergări de tip sprint 
(9 medalii la Jocuri Olimpice şi 14 la Campionate 
Mondiale) a ajuns în vârful marilor performanţe la 
vârsta de 20 de ani. în decursul următorilor 20 de 
ani, până la împlinirea vârstei de 40 de ani, sportiva 
a participat la cel mai înalt nivel, obţinând cele mai 
bune rezultate la proba de 100 m (10,74) la vârsta de 
37 de ani. în continuare, rezultatele acestei sportive 
au început să scadă legic, însă aceasta a continuat 
să participe încă pe parcursul multor ani, până la 
vârsta de 52 de ani (fig.13.2). 


Limitele de vârstă ale etapelor din 
pregătirea multianuală 

Sistemul de pregătire a sportivilor, pe parcursul 
primelor patru etape din cadrul pregătirii 
multianuale - etapa de pregătire iniţială, cea 
de bază preliminară, cea de bază specializată şi 
pregătirea pentru cele mai înalte rezultate - a 
fost suficient de amănunţit cercetat din punct 
de vedere ştiinţific şi practic. în ceea ce priveşte 
sistemul de pregătire pe parcursul celorlalte patru 
etape (de valorificare maximă a posibilităţilor 
individuale, de păstrare a măiestriei sportive înalte, 
de scădere treptată a performanţelor şi de părăsire 
a sportului de înaltă performanţă), acesta a fost cu 
totul insuficient studiat, iar volumul de cunoştinţe 
din acest domeniu s-a acumulat ca urmare a 
experienţei practice a multor sportivi remarcabili, 
care au fost în măsură să demonstreze un înalt 
nivel de măiestrie sportivă pe parcursul multor ani, 
obţinând victorii incontestabile în arena olimpică şi 
mondială la vârsta de 30-40 de ani, iar uneori, la o 
vârstă mult mai mare. 

Prelungirea perioadei de participare la nivel 
înalt a unor sportivi renumiţi s-a transformat în 
sportul modern într-una din cele mai actuale 
probleme privind pregătirea şi activitatea 
competiţională a acestora. Aici s-au manifestat în 
mod acut aceleaşi procese care sunt caracteristice 
pentru sportul profesionist, a cărui popularitate şi 
atractivitate este legată de prezenţa unor sportivi 
remarcabili de înaltă clasă, care evoluează o 
perioadă lungă de timp. La ora actuală şi în domeniul 
sporturilor olimpice este bine conştientizat faptul 
că principalele dividende politice şi avantaje 
economice sunt legate nu de performanţele unor 
sportivi tineri, puţin cunoscuţi, care au devenit 
campioni mondiali sau olimpici pentru prima 
dată, ci de sportivi bine cunoscuţi, care participă 


FIGURA 13.2 — Dinamica 
rezultatelor sportive ale lui 
Merlene Ottey în sistemul de 
pregătire multianuală 

deja de mult timp la competiţii. Tocmai aceşti 
sportivi şi evoluţiile lor atrag cea mai mare atenţie 
a sponsorilor, a mijloacelor de informare în masă, a 
oamenilor politici şi de stat. 

De asemenea, sportivii înşişi au înţes bine 
că păstrarea îndelungată şi creşterea măiestriei 
sportive atinse au devenit astăzi garanţie nu numai 
a popularităţii lor, dar şi a bunăstării materiale. 
Au înţeles acest fapt şi conducătorii de federaţii 
sportive şi antrenorii şi medicii sportivi şi alţi 
specialişti, a căror stabilitate şi stare materială a 
început, de asemenea, să depindă de participarea 
de lungă durată şi de popularitatea sportivilor. 

Toate acestea impun o studiere în toate 
planurile a organizării pregătirii în stadiul al doilea 
din cadrul procesului de perfecţionare multianuală. 
Este necesară, de asemenea, şi studierea 
aprofundată a practicii sportive moderne, utilizarea 
pe scară largă a legităţilor din diferite discipline 
înrudite şi a abordărilor atât de ordin biologic, cât 
şi psiho-social, extinderea şi precizarea principiilor 
specifice de pregătire sportivă şi a prevederilor, 
orientărilor şi regulilor metodice ce decurg din 
acestea. 

în figurile 13.3 - 13.8 sunt prezentate date 
medii, care reflectă structura pregătirii multianuale 


a sportivilor care au obţinut rezultate în arenele 
mondiale şi olimpice, pe parcursul ultimelor decenii, 
în condiţiile creşterii continue a popularităţii 
sportului, a profesionalizării şi comercializării 
intense a acestuia, acutizării luptei pentru medalii 
la cele mai mari competiţii, în mod deosebit la 
Jocuri Olimpice şi la Campionate Mondiale. Datele 
prezentate demonstrează durata carierei sportive 
din diferite ramuri ale sportului (cu excepţia 
gimnasticii artistice, în principal celei feminine), 
durată care a crescut mult în ultimele decenii. în 
multe cazuri cel de-al doilea stadiu din cadrul 
pregătirii multianuale (dezvoltarea, valorificarea şi 
păstrarea unei înalte măiestrii sportive) a depăşit 
semnificativ durata primului stadiu (de formare a 
celei mai înalte măiestrii sportive). De exemplu, 
dacă în gimnastica masculină durata celui de-al 
doilea stadiu este în medie de 10 ani, iar zona celor 
mai bune rezultate, pe parcursul căreia sportivul 
este capabil de îmbunătăţirea în continuare sau 
de demonstrarea nivelului înalt de măiestrie 
sportivă, deja atins, este de şase ani, atunci durata 
perioadelor similare la ciclişti de curse pe şosea este 
de 14, respectiv 8 ani, la alergătorii maratonişti - 
de 13 şi 7 ani, iar la atleţii - aruncători din atletica 
uşoară - 18 şi 10 ani. 

FIGURA 13.3 — Structura pregătirii multianuale în gimnastica artistică. Stadiile: A — de formare a celei mai înalte măiestrii 
sportive, B — de dezvoltare, valorificare şi păstrare a celei mai înalte măiestrii sportive. — zona celor mai înalte rezultate; 

1-7 - etapele din pregătirea multianuală (1 - de pregătire iniţială, 2 - de pregătire prealabilă de bază, 3 - de pregătire specializată 
de bază, 4 - de pregătire pentru cele mai înalte performanţe, 5 - de valorificare maximă a posibilităţilor individuale, 6 - de păstrare 
a celei mai înalte măiestrii sportive, 7 - de scădere treptată a performanţelor) 

FIGURA 13.4 — Structura pregătirii multianuale în ciclism. Stadiile: A — de formare a celei mai înalte măiestrii sportive, B — de 
dezvoltare, valorificare şi păstrare a celei mai înalte măiestrii sportive. — zona celor mai înalte rezultate; 1-7 - etapele din 

pregătirea multianuală (1 - de pregătire iniţială, 2 - de pregătire prealabilă de bază, 3 - de pregătire specializată de bază, 4 - de 
pregătire pentru cele mai înalte performanţe, 5 - de valorificare maximă a posibilităţilor individuale, 6 - de păstrare a celei mai 
înalte măiestrii sportive, 7 - de scădere treptată a performanţelor) 

FIGURA 13.5 — Structura pregătirii multianuale în domeniul înotului. Stadiile: A — de formare a celei mai înalte măiestrii sportive, 
B — de dezvoltare, valorificare şi păstrare a celei mai înalte măiestrii sportive. . /'! — zona celor mai înalte rezultate; 1-7 - 
etapele din pregătirea multianuală (1 - de pregătire iniţială, 2 - de pregătire prealabilă de bază, 3 - de pregătire specializată de 
bază, 4 - de pregătire pentru cele mai înalte performanţe, 5 - de valorificare maximă a posibilităţilor individuale, 6 - de păstrare a 
celei mai înalte măiestrii sportive, 7 - de scădere treptată a performanţelor) 

FIGURA 13.6 — Structura pregătirii multianuale în canotaj academic şi caiac-canoe. Stadiile: A — de formare a celei mai înalte 
măiestrii sportive, B — de dezvoltare, valorificare şi păstrare a celei mai înalte măiestrii sportive. ^91 — zona celor mai înalte 
rezultate; 1-7 - etapele din pregătirea multianuală (1 - de pregătire iniţială, 2 - de pregătire prealabilă de bază, 3 - de pregătire 
specializată de bază, 4 - de pregătire pentru cele mai înalte performanţe, 5 - de valorificare maximă a posibilităţilor individuale, 
6 - de păstrare a celei mai înalte măiestrii sportive, 7 - de scădere treptată a performanţelor) 

încă în anii 1970-1980, o durată de 20 de ani 
a unei cariere sportive şi o perioadă de 7-8 ani de 
evoluţii la cel mai înalt nivel, cum a fost, de exemplu 
în cazul renumitului alergător - sprinter sovietic V. 
Borzov, dublu campion olimpic (1976) constituiau 
un fenomen rar (fig. 1 3.9). 

în anii următori, durata unei cariere sportive a 
multor sportivi remarcabili, care s-au specializat în 
majoritatea ramurilor sportive, a crescut semnificativ 
şi acest fapt s-a produs pe seama creşterii duratei 
celui de-al doilea stadiu din pregătirea multianuală. 
La mulţi dintre aceştia, acest stadiu a atins 19-20 
ani şi mai mult. Vom prezenta câteva exemple 
elocvente. 

Serghei Bubka, de şase ori campion mondial 
(1983-1997), campion olimpic (1988), deţinător 
a 35 de recorduri mondiale, a început să practice 
sportul la vârsta de 10 ani. în pregătirea lui, pe 
parcursul primilor cinci ani a fost creat fundamentul 
tehnic şi funcţional, în conformitate cu legităţile de 


pregătire din primele două etape din perfecţionarea 
multianuală. Următoarele două etape (de pregătire 
de bază specializată (2 ani) şi de pregătire pentru 
înaltă performanţă (3 ani) s-au remarcat printr-o 
activitate planificată pentru atingerea celor mai 
înalte rezultate la limita inferioară a zonei optime 
de vârstă, fără elemente de forţare (fig.13.10). Etapa 
de pregătire pentru înalte performanţe s-a încheiat 
prin prima victorie la Campionatul Mondial din anul 
1983. După aceasta a început o perioadă de 11 ani 
de valorificare maximă a potenţialului individual, 
pe parcursul căreia sportivul şi-a îmbunătăţit în 
mod constant performanţele, stabilind în total 35 
de recorduri mondiale: primul - în anul 1984 (5,81 
m), ultimul (6,1 5 m) în anul 1994, la vârsta de 31 ani. 
Pe parcursul acestei perioade, S. Bubka a câştigat de 
trei ori Campionatul Mondial (1987, 1991, 1993) şi 
Jocurile Olimpice (1988). în continuare rezultatele 
acestui sportiv, mai întâi s-au stabilizat, iar apoi au 
început să scadă treptat. însă în etapa de păstrare 


Alergări pe distanţa de 100 şi 200 m 

Femei 



Vârsta, ani 


Alergări pe distanţa de 5 000-10 000 m 

Femei 



Vârsta, ani 

FIGURA 13.7 — Structura pregătirii multianuale în probele de alergări din atletica uşoară. Stadiile: A — de formare a celei mai 
înalte măiestrii sportive, B — de dezvoltare, valorificare şi păstrare a celei mai înalte măiestrii sportive. — zona celor mai 

înalte rezultate; 1-7 - etapele din pregătirea multianuală (1 - de pregătire iniţială, 2 - de pregătire prealabilă de bază, 3 - de 
pregătire specializată de bază, 4 - de pregătire pentru cele mai înalte performanţe, 5 - de valorificare maximă a posibilităţilor 
individuale, 6 - de păstrare a celei mai înalte măiestrii sportive, 7 - de scădere treptată a performanţelor) 

FIGURA 13.8 — Structura pregătirii multianuale la sărituri, aruncări şi poliatlon din atletica uşoară. Stadiile: A — de formare a celei 
mai înalte măiestrii sportive, B — de dezvoltare, valorificare şi păstrare a celei mai înalte măiestrii sportive. HM — zona celor 
mai înalte rezultate; 1-7 - etapele din pregătirea multianuală (1 - de pregătire iniţială, 2 - de pregătire prealabilă de bază, 3 - de 
pregătire specializată de bază, 4 - de pregătire pentru cele mai înalte performanţe, 5 - de valorificare maximă a posibilităţilor 
individuale, 6 - de păstrare a celei mai înalte măiestrii sportive, 7 - de scădere treptată a performanţelor) 


a rezultatelor, acesta a devenit încă de două ori 
campion mondial (1995, 1997). în felul acesta, 
acest sportiv a concurat pe parcursul unei perioade 
de 15 ani la cel mai înalt nivel, câştigând cele 
mai importante competiţii şi stabilind recorduri 


mondiale. 

Trebuie subliniat faptul că cel mai mare volum 
de activitate de antrenament (numărul maxim 
de lecţii de antrenament - 345, numărul maxim 
de sărituri, volumul total de pregătire de forţă) la 


FIGURA 13.9 —Structura 
pregătirii multianuale şi 
dinamica rezultatelor sportive 
ale lui Valeri Borzov 

FIGURA 13.10 —Structura 
pregătirii multianuale şi 
dinamica rezultatelor sportive 
(pe stadion) ale lui Serghei 
Bubka 


Serghei Bubka au fost în a doua jumătate a etapei 
de pregătire pentru cele mai înalte performanţe, 
la vârsta de 18-19 ani. Ulterior, volumul însumat 
al activităţii a fost redus cu aproximativ 10%. Dar a 
crescut în mod brusc volumul de activitate intensă 
pentru viteză şi forţă (alegări de tip sprint, alergări 
sprint cu prăjina şi altele). A crescut brusc înălţimea 
de prindere a prăjinii, ceea ce a fost asigurat de 
pregătirea intensă pentru sprint şi viteză - forţă. 
Viteza de alergare era de 9,8-10,0 m-s-1 la o înălţime 
de prindere a prăjinii de 5,05 - 5,15 m. Tocmai 
aceşti indicatori i-au asigurat lui Bubka avantajul 
în faţa principalilor concurenţi, a căror viteză de 
elan - sprint nu depăşea 9,6 m-s-1, iar înălţimea 
de prindere 5 m (Petrov, Strijak, 1985). în felul 
acesta, perfecţionarea componentelor de bază ale 
pregătirii speciale, pe baza unei pregătiri regulate 
şi multilaterale, de viteză şi de forţă, i-a asigurat 
acestui sportiv o carieră de succes de lungă durată. 

Atleta din Germania, Heike Drechsler, (sărituri 
în lungime) a parcurs perioada de formare a celei 
mai înalte măiestrii în sistemul de pregătire a 
rezervelor sportive din RDG şi a urcat la nivelul celor 
mai înalte performanţe în anul 1983, la vârsta de 
19 ani. în continuare a urmat o perioadă de 11 ani 


de valorificare maximă a potenţialului individual, 
însoţită de o creştere constantă a rezultatelor 
sportive, a cărei culme a reprezentat-o victoria la 
Jocurile Olimpice din anul 1992. Această perioadă 
ar fi putut fi de mai lungă durată dacă nu ar fi fost 
accidentări grave. Şase ani a durat perioada de 
păstrare a rezultatelor, la sfârşitul căreia sportiva în 
vârstă de 36 de ani a reuşit să devină pentru a doua 
oară campioană olimpică (2000). Etapa de scădere 
treptată a rezultatelor a durat patru ani şi la vârsta 
de 40 de ani, Heike Drechsler şi-a încheiat cariera 
sportivă (fig. 13.11). 

în mod similar, s-a cristalizat cariera triplei 
campioane mondiale (aruncarea discului), Franka 
Dietzsch, ale cărei baze raţionale de pregătire au 
fost puse tot în RDG. Etapa de pregătire pentru 
marile performanţe la această sportivă a durat 
patru ani şi s-a încheiat la vârsta de 21 de ani, 
când aceasta a obţinut un rezultat bun (68,26 m). 
A urmat în continuare o perioadă de 11 ani de 
valorificare maximă a posibilităţilor individuale, a 
cărei culme a reprezentat-o rezultatul de 69,51 m 
şi victoria la Campionatul Mondial din anul 1999. 
în continuare a urmat o perioadă de succes, de 
păstrare a performanţelor, care s-a încheiat printr-o 

FIGURA 13.11 — Structura 
pregătirii multianuale şi 
dinamica rezultatelor sportive 
ale sportivei Heike Drechsler 

FIGURA 13.12 —Structura 
pregătirii multianuale şi 
dinamica rezultatelor sportive 
ale sportivului Franka Dietzsch 



victorie neaşteptată de către mulţi la Campionatul 
Mondial (2007). Franka Dietzsch şi-a încheiat cariera 
în anul 2009, la vârsta de 41 de ani (fîg. 1 3.1 2). 

A participat la cinci ediţii ale Jocurilor Olimpice 
şi aruncătorul de disc din Lituania Virgilijus Alekna, 
care a terminat etapa de pregătire pentru cele mai 
înalte performanţe la vârsta de 25 de ani, printr-o 
participare de succes la campionatul mondial din 
anul 1997. Sportivul a încheiat etapa de valorificare 
maximă a potenţialului individual la 28 de ani, 
printr-o victorie la Jocurile Olimpice din anul 2000. 
Pe parcursul unei perioade de 8 ani de păstrare a 
rezultatelor acest sportiv a câştigat Jocurile Olimpice 
(2004), a devenit de trei ori medaliat la campionate 
mondiale, medaliat al Jocurilor Olimpice din 2008 
(fîg. 13.13). 

O situaţie asemănătoare se întâlneşte şi 
dacă urmărim cariera sportivă a unor sportivi 
contemporani, care se specializează în alte ramuri 
sportive. Vom prezenta câteva exemple elocvente 
din domeniul canotajului academic. 

Leslie Thomson (Canada) a obţinut prima 
medalie (de argint) în anul 1984 la Los Angeles, la 
vârsta de 25 de ani. Aceasta a participat la şapte 
ediţii ale Jocurilor Olimpice, la cinci dintre acestea 
a obţinut medalii, inclusiv de aur (1992). Ultima 
medalie olimpică (de argint) a obţinut-o la Jocurile 


Olimpice de la Londra, la vârsta de 53 de ani. în 
cariera acesteia a fost şi o pauză de lungă durată: 
după Jocurile din anul 2000, sportiva a anunţat 
încheierea carierei sportive, însă a revenit în sport 
înaintea Jocurilor Olimpice dii. anul 2008. 

Sportiva româncă Elisabeta Lipă a ajuns în 
arena internaţională la vârsta de 22 de ani, când a 
câştigat prima medalie (de bronz) la Campionatul 
Mondial din anul 1982. Prima medalie olimpică de 
aur aceasta a câştigat-o în anul 1984, prin participare 
la proba de schif dublu, după care a participat cu 
succes la cinci ediţii ale Jocuri lor Olimpice, câştigând 
în total cinci medalii de aur, două de argint şi una 
de bronz. Şi-a încheiat cariera la vârsta de 39 de 
ani, printr-o victorie la Atena în 2004, participând 
într-un echipaj de 8. în felul acesta, cel de-al doilea 
stadiu de pregătire multianuală a reprezentat la 
această sportivă 22 de ani. 

Pe parcursul unei perioade de 17 ani s-a întins 
cel de-al doilea stadiu din cariera îndelungată a 
sportivului Steve Redgrave (Marea Britanie) (1984— 
2000). Pe parcursul acestor ani el a câştigat medalii 
de aur la cinci ediţii ale Jocurilor Olimpice şi 9 medalii 
de aur la campionatul mondial. Ultima sa medalie 
de aur a câştigat-o la un campionat mondial, la 
vârsta de 37 de ani, iar la Jocurile Olimpice - la 38 
de ani. 


FIGURA 13.13 — Structura 
pregătirii multianuale şi 
dinamica rezultatelor sportive 
ale sportivului Virgilijus Alekna 

Triplul campion olimpic (1992, 1996, 2004) 
şi multiplu campion mondial (1986-2003), 
australianul James Tomkins, şi-a încheiat primul 
stadiu din cadrul pregătirii multianuale la vârsta 
de 21 de ani, când a câştigat medalia de aur (8 
vâsle) la un campionat mondial. Pe parcursul a 19 
ani acesta a reprezentat cu un succes continuu 
echipa Australiei în arenele olimpică şi mondială, 
încheindu-şi cariera sportivă la vârsta de 38 de ani 
printr-o victorie la Jocurile Olimpice din anul 2004 
de la Atena. 

Renumiţi cicliştii ai zilelor noastre ating nivelul 
marilor performanţe la vârsta de 20-23 ani, în 
unele cazuri la 24-27 ani, în medie după 9-10 ani 
de pregătire iniţială, preliminară şi specializată de 
bază şi de pregătire pentru înalte performanţe. 
Un astfel de drum au parcurs Viaceslav Ekimov, lan 
Ullrich, Lance Armstrong, Alexandr Vinokurov, Cris 
Choi, Bradley Wiggins, Jeannie Longo, Leontien 
van Moorsel şi mulţi alţi ciclişti şi cicliste, sportivi 
renumiţi ai zilelor noastre. O mare parte dintre aceşti 
sportivi şi-au încheiat deja cariera sportivă, fapt ce 
ne permite să tragem concluziile corespunzătoare, 
alţii continuă să concureze la cel mai înalt nivel. 
Ciclistul britanic de curse Cristopher Choi, deţinător 
a 11 medalii de aur la cursa de velodrom a atins 
culmile carierei în anul 2012; încă nu şi-a încheiat 
cariera legendara ciclistă franceză Jeannie Longo, 
participantă la şapte ediţii ale Jocurilor Olimpice 
şi campioană la Jocurile Olimpice din anul 1996 
la cursa în grup, de 13 ori campioană mondială 
la curse pe şosea şi la velodrom, participantă la 
peste 1000 de curse. Sportiva şi-a început cariera 
strălucită în anul 1979, câştigând pentru prima dată 
campionatul Franţei la o cursă pe şosea în grup. în 
anul 2011, la vârsta de 52 de ani Longo a câştigat 
campionatul Franţei a 10-a oară şi de 4 ori la rând 
cursa individuală pe şosea. în felul acesta, cel de¬ 
al doilea stadiu din cadrul pregătirii multianuale la 
această sportivă a durat o perioadă de 34 de ani, 
iar perioada de valorificare maximă a posibilităţilor 
individuale a durat 23 de ani, pe parcursul căreia 
aceasta a stabilit 11 recorduri mondiale, de trei ori a 
câştigat cursa «Tour de France», Jocurile Olimpice şi 
a câştigat 13 medalii de aur la campionatul mondial. 
După aceasta a urmat o perioadă de păstrare a 
performanţelor şi de scădere treptată a acestora, 
în anul 2012, la vârsta de 53 de ani, în cadrul 
campionatului Franţei la cursa individuală Longo a 
ocupat locul cinci şi nu a trecut de selecţia pentru 
lotul naţional, în vederea participării la Jocurile 
Olimpice de la Londra, care pentru această sportivă 
ar fi însemnat a 8-a participare la Jocurile Olimpice. 

Cunoscutul ciclist american, câştigător de 
şapte ori al cursei «Tour de France» (1999-2007) 


Lance Armstrong a ajuns la nivelul marilor 
performanţe la vârsta de 20-22 de ani, după o 
pregătire de 10 ani, din care o parte însemnată au 
reprezentat-o antrenamentele de înot, iar apoi 
cele de triatlon. Etapa de valorificare maximă a 
potenţialului individual în cariera acestuia a durat 
13 ani, iar cele mai înalte rezultate acesta le-a 
obţinut la vârsta de 28-34 ani, de şapte ori la rând 
a câştigat cea mai prestigioasă cursă de ciclism 
«Tour de France». După aceea, rezultatele acestuia 
au scăzut, cu toate acestea, în anul 2010, la vârsta 
de 39 de ani, Armstrong a reuşit să obţină victorie 
în aceeaşi cursă, în componenţa echipei, după care 
sportivul, practic, şi-a încheiat cariera. 

Jan Ullrich (RDG, Germania) şi-a efectuat 
pregătirea sistematică în etapele timpurii din 
cadrul perfecţionării multianuale, în sistemul de 
sport pentru copii şi tineret din fosta RDG, iar etapa 
pregătirii pentru marile performanţe a încheiat-o 
în anul 1993 printr-o victorie la o cursă în grup la 
campionatul mondial pentru amatori. După aceasta, 
a urmat al doilea stadiu din cariera îndelungată a 
acestui sportiv. La acest sportiv, zona cu cele mai 
înalte performanţe a cuprins anii 1996-2004 şi 
gama de vârstă 23-31 ani, pe parcursul căreia acesta 
a câştigat cursele «Tour de France» (1997), «Vuelta» 
din Spania (1999), a obţinut victorie la cursele 
rutiere, la cursa individuală, la Jocurile Olimpice 
(2000), a câştigat de două ori Campionatul Mondial 
la cursa contratimp (1999 şi 2001), a fost învingător 
şi medaliat la multe alte curse de prestigiu, a obţinut 
medalia de argint la Jocurile Olimpice (2000). După 
aceasta, rezultatele sportivului au început să scadă 
şi acesta şi-a anunţat încheierea carierei sportive la 
începutul anului 2007, la vârsta de 34 de ani. 

La Viaceslav Ekimov primul stadiu din 
pregătirea multianuală a fost doar cu un an mai 
mic decât la lan Ullrich, concurentul principal al 
acestuia la Jocurile Olimpice din anii 2000 şi 2004. 
însă cel de-al doilea stadiu a fost de două ori mai 
lung - 1986-2004, iar gama de vârstă 20-38 ani. 
Dintre multele victorii obţinute de către Ekimov în 
această perioadă la cursele de velodrom şi pe şosea 
trebuie evidenţiate în mod deosebit câştigarea 
de către acesta a cursei individuale pe şosea, cu 
start defalcat la Jocurile Olimpice din anul 2000, 
într-o concurenţă acerbă cu lan Ullrich şi cu Lance 
Armstrong, care au ocupat locurile al doilea şi al 
treilea, cât şi victoria la cursa pe şosea la Jocurile 
Olimpice din anul 2004. Ekimov a obţinut aceste 
victorii la vârsta de 34 şi 38 ani. Sportivul s-a pregătit 
şi pentru Jocurile Olimpice de la Beijing, însă un 
accident grav neprevăzut l-a obligat să-şi întrerupă 
cariera sportivă. 

Alexandr Vinokurov a atins nivelul marilor 

performanţe la vârsta de 24 de ani. Cel de-al doilea 
stadiu din cadrul carierei multianuale a cuprins o 
perioadă de 15 ani. Acest ciclist a obţinut cele mai 
înalte rezultate în gama de vârstă de 27-39 ani, 
când a câştigat medalia de argint la cursa pe şosea 
în grup la Jocurile Olimpice din anul 2000, a ocupat 
locul trei, după Lance Armstrong şi lan Ullrich în 
cursa «Tour de France» în anul 2003, a obţinut 
victorie la cursa «Vuelta» din Spania în anul 2006 şi 
a devenit câştigător şi medaliat atât la diferite curse 
de ciclism, cât şi în unele etape din cadrul celor 
mai prestigioase dintre acestea. Culmea carierei lui 
A.Vinokurov a fost victoria la cursa în grup la Jocurile 
Olimpice din anul 2012, după care sportivul de 39 
de ani a anunţat încheierea carierei sportive. 

în legătură cu aceasta, reamintim faptul că 
sportivul cu vârsta cea mai înaintată din pleiada 
unor ciclişti sovietici remarcabili din anii 1970-1980 
a fost Serghei Suhorucenkov, a cărui carieră sportivă 
de succes la cel mai înalt nivel de performanţă a 
cuprins o perioadă de şapte ani şi intervalul de 
vârstă de 22-28 de ani. Cele mai înalte performanţe 
ale acestui sportiv le-au reprezentat victoria în 
cursa pe şosea în grup la Jocurile Olimpice din anul 
1980, la vârsta de 24 de ani, şi victoria la concursurile 
individual şi pe echipe în Cursa Păcii din anii 1979 şi 
1984, la vârsta de 23 şi respectiv 28 de ani. Cariera 
altor ciclişti importanţi sovietici din acei ani (Aavo 
Pikkuus, Valeri lardî, Boris Şuhov, Anatoli Ciukanov 
şi alţii) s-a încheiat la vârsta de 22-26 de ani şi doar 
pentru unii dintre aceştia apusul carierei a avut loc 
la vârsta de 28 de ani (Vladimir Kaminski, Valeri 
Ceaplâghin). 

La mulţi sportivi contemporani, cel de-al 
doilea stadiu din cadrul pregătirii multianuale 
coincide, ca durată, cu etapa de valorificare maximă 
a posibilităţilor lor individuale. Această situaţie este 
legată de faptul că mulţi sportivi, după ce au atins 
vârful în cariera sportivă şi nevăzând perspectivele 
creşterii şi menţinerii poziţiilor dobândite, preferă 
să părăsească sportul şi să nu se mulţumească cu 
nişte evoluţii mai puţin strălucite. Astfel a procedat 
A. Vinokurov. în acelaşi timp, Lance Armstrong, 
Jeannie Longo şi mulţi alţi sportivi au continuat 
să concureze la nivel înalt, cedând în mod treptat 
poziţiile obţinute anterior. 

Ambele abordări prezentate, în egală măsură, 
sunt caracteristice sportului contemporan. De 
exemplu, celebrii înotători K. Perkins, G. Hackett, 
M. Phelps au părăsit sportul mare imediat după ce 
s-au convins de imposibilitatea de a progresa în 
continuare. Perkins, câştigătorul Jocurilor Olimpice 
din anii 1992 şi 1996 la înot pe distanţa de 1500 m la 
Jocurile Olimpice următoare a cedat medalia de aur 
compatriotului său, australianul Grant Hackett şi 


imediat şi-a încetat cariera sportivă, deşi avea doar 
27 de ani. Pe acelaşi drum au mers Alexandr Popov, 
Grant Hackett şi Michael Phelps. Hackett, deţinător 
al recordului mondial pe distanţa de 1500 m la 
procedeu liber, pe care l-a păstrat timp de 10 ani, a 
câştigat Jocurile Olimpice din anul 2004. La Jocurile 
Olimpice din anul 2008, la cursa preliminară, acesta 
a stabilit un record olimpic, iar în finală a fost nevoit 
să se mulţumească cu locul doi. La vârsta de 28 de 
ani, acest sportiv a anunţat părăsirea sportului de 
mare performanţă. Michael Phelps, la vârsta de 27 
de ani, după ce a câştigat patru medalii de aur la 
Jocurile Olimpice de la Londra şi după ce a devenit 
cel mai celebru sportiv al zilelor noastre nu a mai 
dorit să-şi continue cariera sportivă. 

însă experienţa unor sportivi care au rămas 
în sportul de performanţă după atingerea vârfului 
din cariera sportivă şi care păreau că nu mai 
au perspective pentru creşterea ulterioară ne 
demonstrează adesea faptul care atestă prezenţa 
unor rezerve sportive nu doar pentru menţinerea 
nivelului de performanţă, ci şi pentru evoluţia lor 
în continuare. Unul dintre cele mai concludente 
exemple, care confirmă o astfel de posibilitate îl 
reprezintă sistemul de pregătire multianuală şi de 
activitate competiţională al sportivei americane 
Dara Torres. Primul stadiu din cadrul pregătirii 
multianuale al acestei sportive a început la vârsta 
de şapte ani. Această sportivă a efectuat etapa 
de pregătire pentru marile performanţe sub 
îndrumarea unuia dintre cei mai celebri antrenori 
din SUA, Mark Schubert, la renumitul centru de 
nataţie «Mission Viejo Nadadores», iar la vârsta de 
17 ani aceasta a câştigat prima sa medalie de aur 
olimpică la Jocurile din anul 1984 de la Los Angeles. 
Cea mai de succes etapă din cariera D. Torres se 
încadrează în perioada 1992-2000, când această 
sportivă se afla la vârsta de 25-33 de ani. La Jocurile 
Olimpice din anul 2000,Torresafostcea mai în vârstă 
sportivă din echipa americană şi, deşi a participat 
cu succes, experţii au fost convinşi de faptul că aici 
cariera ei se va încheia. însă sportiva şi-a continuat 
cariera şi la vârsta de 41 de ani, la Jocurile Olimpice 
de la Beijing a ocupat locul doi la nataţie pe distanţa 
de 50 m, liber, cedând în faţa învingătoarei doar cu 
0,01 s, de asemenea, a devenit câştigătoare a două 
medalii de argint la înot ştafetă. Torres s-a pregătit 
şi pentru Jocurile Olimpice de la Londra. însă locul 
al patrulea la campionatul de selecţie din SUA 
pentru distanţa de 50 m, la o diferenţă de doar 0,09 
s faţă de rezultatul sportivei care a ocupat locul al 
doilea nu i-a permis D. Torres, în vârstă de 45 ani, 
să participe a şasea oară la Jocurile Olimpice. De 
asemenea, trebuie subliniat faptul că al nouălea 
record ca număr al SUA, pe distanţa de 50 m, la 

stil liber, a fost stabilit de către Torres la vârsta de 
40 de ani, iar rezultatul cel mai bun din cariera sa 
pe distanţa de 100 m, aceasta l-a obţinut în anul 
2008 la vârsta de 41 ani. în felul acesta, cel de-al 
doilea stadiu din cadrul pregătirii multianuale, la 
această sportivă l-a reprezentat un interval de 28 
de ani (17-45), iar etapa de fructificare maximă a 
posibilităţilor individuale - 24 de ani (1 7-41). 

Toate aceste numeroase exemple le-am 
prezentat doar pentru faptul de a demonstra 
că sportul olimpic din ultimele decenii a suferit 
modificări radicale şi s-a transformat într-o sferă 
de activitate profesionistă, în care cele mai înalte 
rezultate pot fi demonstrate pe parcursul a câtorva 
decenii. Şi dacă în anii trecuţi o astfel de situaţie a 
fost normală pentru tir, sportul cu pânze şi pentru 
echitaţie, ramuri cu un anumit specific, la ora 
actuală posibilitatea unei cariere sportive de lungă 
durată a fost demonstrată de un mare număr de 
sportivi, care se specializează în unele ramuri care 
se caracterizează printr-o solicitate uriaşă faţă de 
sistemele cardiovascular şi muscular. Mai mult, 
trebuie subliniat faptul că după caracteristicile 
cantitative ale eforturilor din sportul modern, de 
exemplu, în nataţie sau în ciclism, acestea depăşesc 
de 2-3 ori pe acelea pe care le-au suportat sportivii 
în anii 1950, a căror durată de participare la cel mai 
înalt nivel era, de regulă, de doar câţiva ani. 

în felul acesta, practica sportului din zilele 
noastre lărgeşte în mod semnificativ concepţia 
referitoare la durata şi conţinutul pregătirii 
multianuale. Este nevoie de definirea unor noi 
legităţi, de perfecţionarea conţinutului principiilor 
privind antrenamentul sportiv, de revizuirea 
multor prevederi referitoare la structura pregătirii 
multianuale şi la conţinutul pregătirii în diferite 
etape din cadrul acesteia. 

Pregătirea în primul stadiu din 
cadrul procesului de perfecţionare 
multianuală 

Etapa de pregătire iniţială 

Obiectivele din această etapă le reprezintă întărirea 
sănătăţii copiilor, pregătirea fizică multilaterală, 
eliminarea unor deficienţe din nivelul dezvoltării 
fizice, iniţierea în tehnica ramurii sportive alese şi în 
tehnica diferitelor exerciţii auxiliare şi de pregătire 
specială. 

Pregătirea tinerilor sportivi se caracterizează 
printr-o varietate de mijloace şi metode, printr-o 
largă utilizare a exerciţiilor din diferite ramuri 
sportive şi diferite jocuri dinamice, folosirea 
metodei jocului. în etapa de pregătire iniţială, 
nu trebuie să fie planificate antrenamente care 


presupun solicitări fizice şi psihice însemnate, care 
presupun un conţinut monoton (Platonov, 1997). O 
activitate monotonă de lungă durată, care conduce 
la oboseală severă şi la o refacere de lungă durată, 
în primele două etape din pregătirea multianuală 
nu este admisă, inclusiv din cauza riscului de 
supraoboseală şi de supraantrenament (Pendlay, 
2004). 

în domeniul perfecţionării tehnice trebuie să 
ne orientăm asupra necesităţii însuşirii unor exerciţii 
variate de pregătire. în procesul perfecţionării 
tehnice nu trebuie să încercăm sub nici o formă să 
stabilizăm tehnica mişcărilor, să insistăm asupra 
dobândirii unei deprinderi motrice stabile, care 
permite atingerea unor anumite rezultate sportive, 
în această perioadă, la tânărul sportiv se formează o 
bază tehnică multilaterală, care presupuneînsuşirea 
unui spectru larg de deprinderi motrice. O astfel de 
abordare reprezintă baza pentru perfecţionarea 
tehnică ulterioară. Această prevedere este valabilă şi 
pentru următoarele două etape din cadrul pregătirii 
multianuale, însă trebuie să fie luată în considerare 
în mod special în perioada pregătitoare iniţială. 

De regulă, antrenamentele în această etapă 
trebuie să fie organizate de maximum 2-3 ori pe 
săptămână, iar durata fiecăruia dintre acestea să 
fie de maximum 60 min. Aceste antrenamente 
trebuie să fie îmbinate în mod organic cu lecţiile 
de educaţie fizică de la şcoală şi trebuie să aibă un 
caracter preponderent de joc. 

Volumul anual de activitate la sportivii tineri 
în etapa iniţială de pregătire este scăzut şi oscilează 
de obicei în limitele a 100-150 h. Acesta depinde în 
mare măsură de durata etapei de pregătire iniţială, 
care, la rândul său, este legată de perioada când s-a 
început practicarea sportului. Dacă, de exemplu, 
un copil a început să practice sportul de timpuriu, 
la vârsta de 6-7 ani, atunci durata acestei etape 
poate să fie de trei ani, cu un volum relativ scăzut 
de activitate pe parcursul fiecărui an (de exemplu, 
primul an - 80 h, al doilea - 100 h, al treilea - 120 h). 
Dacă însă viitorul sportiv a început să se antreneze 
mai târziu, de exemplu, la vârsta de 9-10 ani, atunci 
etapa de pregătire iniţială deseori se reduce până 
la 1,5 - 2 ani, iar volumul de lucru, ţinând cont de 
efectul orelor precedente de educaţie fizică de 
la şcoală, poate să atingă imediat 150-200 h pe 
parcursul unui an. 

Este de remarcat faptul că, chiar cei mai 
experimentaţi şi vizionari specialişti din diferite 
ţări subliniază tot mai insistent faptul că metoda 
jocului este cea mai justificată în activitatea cu 
sportivii tineri şi eficienţa acesteia este strâns 
legată de căutarea permanentă a căilor de creare la 
antrenamente a unui fond emoţional pozitiv. 

La sportivii celebri, orientarea spre joc din 
cadrul pregătirii iniţiale a fost îmbinată, de regulă, 
cu un volum cumulat scăzut de activitate. în etapa 
iniţială, aceştia au lucrat mai puţin intens decât cei 
de aceeaşi vârstă cu ei, care nu au obţinut ulterior 
rezultate ridicate. 

Etapa de pregătire preliminară de bază 

Obiectivele principale ale pregătirii în această etapă 
sunt dezvoltarea multilaterală a calităţilor motrice, 
întărirea sănătăţii tinerilor sportivi, înlăturarea 
neajunsurilor din nivelul dezvoltării fizice a acestora 
şi din pregătirea lor fizică, crearea unui potenţial 
motric, care presupune însuşirea unor deprinderi 
motrice diferite (inclusiv a celor care corespund 
specificului viitoarei specializări sportive). O atenţie 
specială se acordă formării unui interes stabil al 
tinerilor sportivi pentru o perfecţionare sportivă 
multianuală sistematică. 

Pregătirea multilaterală în această etapă 
la un volum redus de exerciţii speciale este mai 
favorabilă perfecţionării sportive ulterioare decât 
un antrenament specializat. în acelaşi timp, tendinţa 
de a mări volumul de exerciţii de pregătire specifică, 
goana după îndeplinirea normativelor conform 
categoriei din unele puncte ale programelor 
conduce la o creştere rapidă a rezultatelor la vârsta 
adolescenţei, ceea ce ulterior va exercita în mod 
inevitabil o influenţă negativă asupra formării 
măiestriei sportive. 

Un moment de importanţă principială din 
strategia de pregătire în etapele iniţiale din cadrul 
perfecţionării multianuale îl reprezintă găsirea unui 
raport optim dintre pregătirea fizică şi pregătirea 
tehnică. Perfecţionarea tehnică trebuie să fie 
caracterizată nu doar de o varietate maximă şi care 
nu admite formarea unor deprinderi motrice rigide, 
dar trebuie să fie în concordanţă cu nivelul de 
dezvoltare a diferitelor calităţi motrice. Nu trebuie 
să fie admisă forţarea pregătirii fizice, în special 
a celei de forţă, în scopul însuşirii unor procedee 
tehnice cu o valoare ridicată a componentei de 
forţă (Stone, 2004). 

în această etapă, într-o măsură mai mare 
decât în cea precedentă, perfecţionarea tehnică se 
bazează pe un material variat din ramura sportivă 
aleasă pentru specializare. De exemplu, în ciclism se 
însuşesc cele mai variate deprinderi de a merge pe 
bicicletă fără dirijarea ghidonului, antrenamentul 
pe aparatul de ciclism fără control vizual, ciclism 
artistic, mers cu bicicleta pe zăpadă, tehnica pentru 
coborâri şi urcări abrupte, a diferitelor mijloace de 
start şi de sosire, parcurgerea curbelor, virajelor, 
întoarcerilor, a schimbului în cursele de grup şi 
altele. în domeniul nataţiei se însuşeşte tehnica 


diferitelor stiluri de înot, a startului, a variantelor de 
executare a întoarcerilor, a exerciţiilor orientate spre 
perfecţionarea tehnicii mişcării braţelor, picioarelor, 
tehnicii respiraţiei, îmbunătăţirea coordonării 
mişcărilor braţelor, picioarelor, respiraţiei, o mare 
atenţie este acordată exerciţiilor care asigură o 
poziţie raţională şi aerodinamică a corpului. Şi mai 
extinsă este pregătirea tehnică în ramurile sportive 
cu un grad complex de coordonare, în jocurile 
sportive şi în domeniul luptelor libere şi greco- 
romane. 

Ca urmare a activităţii din această etapă şi din 
etapele următoare din cadrul pregătirii multianuale, 
tânărul sportiv trebuie să-şi însuşească destul de 
bine tehnica din numeroasele exerciţii de pregătire 
specifică. O astfel de abordare îi formează în final 
capacitatea pentru o însuşire rapidă şi perfecţionare 
continuă a tehnicii din domeniul ramurii sportive 
alese, care corespunde posibilităţilor sale morfo- 
funcţionale, şi asigură în viitor abilitatea sportivului 
de a varia principalii parametri ai măiestriei tehnice, 
în funcţie de condiţiile din competiţii concrete, de 
starea funcţională în diferite stadii ale activităţii 
competiţionale. 

O atenţie deosebită trebuie acordată 
dezvoltării diferitelor forme de manifestare a 
vitezei, cât şi a capacităţilor de coordonare şi a 
mobilităţii. în cadrul unei creşteri naturale înalte a 
capacităţii motrice este inoportun să se planifice în 
această etapă unele mijloace de antrenament, care 
acţionează în mod brutal - complexe de exerciţii 
de înaltă intensitate şi pauze scurte, competiţii, 
care presupun o răspundere mare, şedinţe de 
antrenament cu eforturi mari etc. 

Deja, în această etapă din cadrul pregătirii 
multianuale se planifică o participare regulată 
a sportivilor în competiţii. însă scopul acestor 
participări nu îl reprezintă obţinerea de rezultate 
înalte în anumite tipuri de competiţii, ci formarea 
la sportivi a dorinţei de a concura, obişnuinţa 
de a compara rezultatele lor din diferite exerciţii 
şi antrenamente cu rezultatele altor sportivi. 
Competiţiile trebuie să fie bazate pe cel mai variat 
material şi trebuie să aibă un caracter exclusiv de 
control şi de pregătire. 

De exemplu, celebrul antrenor american 
de nataţie Dick Schulberg, care a pregătit mulţi 
sportivi celebri şi care a lucrat ca antrenor al echipei 
selecţionate a SUA pe parcursul a cinci cicluri ol im pice 
este adeptul organizării regulate a competiţiilor şi 
creării unei atmosfere competiţionale la şedinţele 
de antrenament. însă acesta subliniază faptul că 
folosirea metodei competiţionale trebuie făcută 
exclusiv pe baza unei pregătiri complexe, care nu 
admite specializarea pe o anumită probă de înot. 

în acest caz, la sportivi se formează un fundament 
eficient pentru perfecţionarea ulterioară şi se 
exclude forţarea pregătirii. 

Nu de mai mică importanţă este faptul că 
lucru la perfecţionarea tuturor celor patru procedee 
de înot este variată şi emoţională, nu conduce la 
suprasolicitarea copiilor, asigură o dezvoltare în 
toate planurile a sistemului muscular, a capacităţilor 
de coordonare, formarea diferitelor deprinderi 
motrice, care facilitează procesul de perfecţionare 
tehnică ulterioară. 

O serie de specialişti recomandă în mod eronat 
ca în această etapă, de fapt şi în cea anterioară, un 
model monociclic clasic de periodizare a pregătirii 
anuale (Swanson, 2004, Verhoşanski, 2005, Issurin, 
2010; Bompa, Haff, 2012). Aplicarea unor astfel 
de recomandări este absolut inadmisibilă şi 
conduce în mod inevitabil la forţarea pregătirii, la 
încălcarea procesului legic de formare a celei mai 
înalte măiestrii sportive, în cadrul sistemului de 
perfecţionare multianuală. 

Etapa de pregătire specializată de bază 

La începutul acestei etape, locul principal continuă 
să-l ocupe pregătirea generală şi cea auxiliară, se 
folosesc pe scară largă exerciţii din ramurile sportive 
înrudite, se perfecţionează tehnica acestora. în a 
doua jumătate a acestei etape, pregătirea devine 
mai specializată. Aici, de regulă, se stabileşte 
obiectul specializării sportive viitoare, iar sportivii 
ajung la aceasta prin intermediul unui antrenament 
din programele disciplinelor înrudite, de exemplu, 
viitorii ciclişti sprinteri la început se specializează în 
cursele pe şosea, viitorii maratonişti în alergări pe 
distanţe mai scurte. 

în această etapă sunt utilizate pe scară largă 
mijloace care permit creşterea potenţialului 
funcţional al organismului sportivului, fără folosirea 
unui volum mare de lucru, apropiat la maximum 
prin caracterul său de activitatea competiţională. 
Cele mai intense eforturi, cu orientare specială, 
trebuie planificate în etapa de pregătire pentru 
marile performanţe. 

în ramurile sportive unde există competiţii 
pe distanţe de tip sprint, în ramurile de viteză - 
forţă şi cele cu coordonare complexă trebuie să se 
efectueze cu precauţie activităţi cu volum mare, 
orientate spre creşterea posibilităţilor aerobe. 
Sportivii la vârsta de 13-16 ani se descurcă uşor 
cu o astfel de activitate, ca urmare a acestui fapt, la 
aceştia cresc rapid posibilităţile sistemului aerob de 
asigurare cu energie, şi pe această bază cresc brusc 
rezultatele sportive. Legat de aceasta, în practica 
antrenamentului, la această vârstă este planificată 
adesea efectuarea unor volume mari de activitate, cu 


o intensitate, relativ, scăzută, de exemplu, volumul 
anual de alergări în patinaj viteză în această etapă la 
mulţi sportivi talentaţi atinge 5000-6000 km, adică 
până la 75-85 % din volumul pe care îl execută 
sportivii de înaltă clasă în etapa de pregătire pentru 
cele mai mari performanţe. De obicei, acestea sunt 
explicate şi prin faptul că pentru sportivi, indiferent 
de specializarea lor viitoare, trebuie creată o bază 
aerobă puternică, pe baza căreia aceştia vor efectua 
volume mari de activitate specială, la aceştia va 
creşte capacitatea pentru suportarea eforturilor şi 
pentru refacerea după acestea. 

Experienţa din ultimii ani ne demonstrează 
în mod convingător că o astfel de abordare este 
justificată în legătură cu sportivii predispuşi 
la performanţe în acele ramuri sportive care 
sunt legate cu preponderenţă de manifestarea 
rezistenţei. Acest fapt este explicabil întrucât o 
astfel de pregătire de bază corespunde, după 
orientarea sa, unor calităţi de profil. La sportivii 
predispuşi, atât din punct de vedere morfologic, 
cât şi funcţional, la o activitate de viteză-forţă şi la 
una cu coordonare complexă, o astfel de pregătire 
devine adesea o barieră de netrecut în creşterea 
măiestriei acestora. La baza acestei bariere stă, 
înainte de toate, transformarea ţesutului muscular 
în legătură cu care cresc capacităţile de activitate 
pentru rezistenţă şi se inhibă capacităţile pentru 
manifestarea unor calităţi de viteză, din această 
cauză planificarea pregătirii funcţionale în această 
etapă, care se caracterizează deja prin nişte 
eforturi de antrenament ridicate, este necesar să 
se abordeze ţinând cont de viitoarea specializare a 
sportivului. 

în această etapă din pregătirea multianuală, nu 
numai că se creează premisele multilaterale pentru 
o pregătire specializată intensă în următoarea 
etapă, al cărei scop este obţinerea celor mai bune 
rezultate, dar, în acelaşi timp, se asigură un nivel 
suficient de ridicat al măiestriei sportive în ramurile 
alese pentru competiţii. însă, în această etapă, o 
activitate competiţională intensă nu trebuie să fie 
însoţită de o specializare îngustă şi de o pregătire 
specifică intensă pentru nişte competiţii concrete. 

O atenţie deosebită trebuie să fie acordată 
unei activităţi sistematice la tehnica sportivă. 
Aceasta din cauza faptului că la vârsta pubertară, al 
cărei sfârşit coincide de obicei cu această etapă din 
cadrul pregătirii multianuale, se remarcă o creştere 
intensă a lungimii şi masei corpului sportivilor. 
Tehnica sportivă însuşită în cadrul altor parametri 
antropometrici necesită o anumită restructurare 
şi ajustare la constituţia corpului caracteristică 
sfârşitului perioadei pubertare. De aceea, în această 
etapă din cadrul perfecţionării multianuale trebuie 

să fie concentrat un volum mare de exerciţii diferite 
cu caracter de pregătire specială, care asigură o 
perfecţionare tehnică eficientă. 

Pentru evaluarea eficienţei pregătirii în primele 
trei etape din cadrul perfecţionării multianuale 
trebuie să fie utilizaţi numeroşi indicatori, care se 
referă la constituţia corpului, la pregătirea fizică şi 
tehnică, la capacităţile sistemelor de asigurare cu 
energie, la capacitatea de suportare a eforturilor 
şi de refacere eficientă, la sferele emoţională şi 
motivaţională. Orientarea la rezultate sportive ca 
un indicator integral de evaluare a calităţii pregătirii 
şi scoaterea la suprafaţă a perspectivelor de viitor 
ale sportivului este profund eronată (Helsen şi alţii, 
1998; Smith, 2003). 

Etapa de pregătire pentru marile 
performanţe 

Obiectivul acestei etape este aducerea sportivului 
la nivelul celor mai mari performanţe la tipurile de 
competiţii alese ca principal obiect de specializare. 
Durata acestei etape, în funcţie de specificul 
ramurii sportive şi de posibilităţile individuale ale 
sportivului, reprezintă, de regulă, o perioadă de la 
doi până la patru ani. în unele ramuri sportive (de 
exemplu în gimnastica sportivă, nataţie) începutul 
acestei etape coincide de obicei cu terminarea 
perioadei pubertare, în majoritatea celorlalte 
ramuri coincide cu vârsta de 17-19 ani. Terminarea 
acestei perioade trebuie să coincidă, pe cât posibili, 
cu atingerea de către sportiv a limitei inferioare din 
zona de vârstă optimă pentru obţinerea celor mai 
înalte rezultate. 

în această etapă creşte semnificativ volumul 
mijloacelor de pregătire specifică, din volumul 
total al activităţii de antrenament, creşte brusc 
practica competiţională, orientată spre atingerea 
unor rezultate ridicate în tipurile de competiţii 
alese ca specializare. Procesul de antrenament se 
caracterizează prin folosirea pe scară largă a unor 
mijloace capabile să producă o instalare rapidă 
a proceselor de adaptare. Valorile însumate ale 
volumului şi intensităţii activităţii de antrenament 
ating valori apropiate de cele maxime, se planifică 
pe scară largă antrenamente cu eforturi mari, 
numărul de antrenamente din microciclurile 
săptămânale poate să atingă 10-12 şi mai mult, 
creşte brusc practica competiţională şi volumul 
pregătirii speciale - psihologică, tactică şi integrală. 

Un moment de importanţă majoră îl 
reprezintă asigurarea unor condiţii în care perioada 
de predispoziţie maximă a sportivului pentru 
obţinerea celor mai înalte rezultate (perioadă 
pregătită prin procesul dezvoltării naturale a 
organismului şi prin transformările funcţionale 


ca urmare a pregătirii multianuale) coincide cu 
perioada celor mai intense şi mai complexe eforturi 
de antrenament din punct de vedere fizic, tehnico- 
tactic, psihologic şi de coordonare. în cazul unei 
astfel de coincidenţe, sportivul reuşeşte să obţină 
rezultate maxim posibile, în caz contrar, acestea 
sunt semnificativ mai scăzute. 

Durata şi particularităţile pregătirii pentru cele 
mai înalte performanţe depind, în mare măsură, 
de caracteristicile specifice cu privire la formarea 
măiestriei sportive nu numai în domeniul diferitelor 
ramuri sportive, dar şi în unele tipuri concrete de 
competiţii din aceeaşi ramură. 

Sexul sportivului determină, de asemenea, 
într-o măsură semnificativă, ritmurile de creştere 
a performanţelor. De exemplu, sintetizarea 
experienţei privind pregătirea înotătorilor de 
înaltă clasă a demonstrat faptul că există o 
diferenţă semnificativă în ritmurile de creştere 
a performanţelor sportive la bărbaţi şi la femei. 
Bărbaţii, care se specializează pe distanţe de 100 
şi 200 m, după îndeplinirea normativului pentru 
maestru al sportului, au nevoie, de obicei, de 
minimum 3-5 ani de antrenament intens pentru 
o participare de succes la campionatele europene 
sau mondiale, la Jocurile Olimpice. în acelaşi timp, 
la femei acest interval de timp se află, de regulă, în 
limitele a 1-3 ani. în doi ani, ani care preced cele mai 
mari competiţii, viitorii medaliaţi ai campionatelor 
mondiale sau Jocurilor Olimpice în înotul masculin 
(distanţe de 100,200 m) îşi îmbunătăţesc rezultatele 
pentru distanţa de 100 m, în medie cu 1,5 s, în 
nataţia feminină această creştere poate să atingă 3 
s. Această tendinţă este caracteristică şi sportivilor 
care se specializează în alte domenii sportive. Un 
drum foarte lung spre cea mai înaltă măiestrie 
sportivă se întâlneşte în jocurile sportive, poliatlon, 
unde nivelul rezultatelor sportive este determinat 
de un număr foarte mare de componente de ordin 
tehnico-tactic, fizic şi psihologic. 

Pregătirea în stadiul al doilea din 
cadrul procesului de perfecţionare 
multianuală 

Etapa de valorificare maximă a 
posibilităţilor individuale 

Obiectivul acestei etape îl reprezintă îmbunătăţirea 
în continuare a rezultatelor sportive. Finalizarea 
acestei etape este legată de epuizarea rezervelor 
pentru creşterea măiestriei sportive şi stabilizarea 
rezultatelor. 

Durata acestei etape depinde de o multitudine 
de cauze: potenţialul individual al sportivului, 
caracterul antrenamentului anterior, respectarea 

legităţilor şi a principiilor de formare a măiestriei 
în cadrul sistemului de pregătire multianuală, 
calitatea procesului de antrenament capacitatea 
antrenorului şi a sportivului de a descoperi rezervele 
ascunse pentru creşterea gradului de măiestrie 
sportivă. Durata medie a acestei etape, în diferite 
ramuri ale sportului, poate să reprezinte de la 3-4 
până la 5-6 ani. însă variaţiile individuale, în acest 
caz, sunt extrem de mari. La unii sportivi, această 
etapă poate să se limiteze la o perioadă de 1-2 ani, 
iar la alţii poate să se prelungească pe o perioadă 
de 8-10 ani şi mai mult. în sportul contemporan 
sunt suficient de multe exemple, când unii sportivi 
mai puţin cunoscuţi, pe neaşteptate pentru lumea 
sportivă, au obţinut nişte victorii strălucite la 
Jocurile Olimpice sau Campionatele Mondiale, au 
stabilit recorduri mondiale, însă în continuare nu 
numai că nu şi-au îmbunătăţit rezultatele, dar nici 
nu au mai putut să le repete. 

Există şi un număr mare de exemple contrare: 
săritorul cu prăjina 5. Bubka, pe parcursul unei 
perioade de 11 ani şi-a îmbunătăţit recordurile 
mondiale, ajungând la numărul de 35 de recorduri; 
ciclistul V. Ekimov a câştigat medalii de aur la 
Campionatul Mondial din anul 1986 şi la Jocurile 
Olimpice din anul 1988, a participat mulţi ani cu 
succes la cursele profesioniste, iar după aceea a 
câştigat medalii de aur la Jocurile Olimpice din anul 
2000 şi 2004, prelungind perioada de valorificare 
maximă a posibilităţilor individuale până la o 
perioadă de 18 ani. Michael Phelps, pe parcursul a 8 
ani, şi-a îmbunătăţit de 39 ori recordurile mondiale, 
în câteva tipuri de competiţii din domeniul nataţiei, 
iar pe parcursul unei perioade de 12 ani - 2001- 
2012 - a câştigat de mai multe ori medalii de aur la 
Jocurile Olimpice şi la campionatele mondiale, iar 
numărul acestor medalii a ajuns la 43. 

Ciclistul britanic Chris Hoi a atins nivelul 
marilor performanţe la vârsta de 24 de ani şi pe 
parcursul unei perioade de 13 ani a câştigat 32 de 
medalii la Jocuri Olimpice şi campionate mondiale, 
a devenit de şase ori campion olimpic şi de 11 
ori campion mondial. Celebrul schior norvegian, 
Kjetil Andre Aamodt, participant la opt ediţii ale 
Jocurilor Olimpice, 16 ani s-a aflat la nivelul celor 
mai înalte performanţe (1991-2006). Acest sportiv 
a câştigat 8 medalii olimpice (4 de aur) şi 12 medalii 
la campionate mondiale (5 de aur). 

Pe parcursul a 14 sezoane s-a întins cariera de 
succes a tenismenelor americane Venus şi Serena 
Williams, care au câştigat o mulţime de turnee 
profesioniste de prestigiu, de 4 ori campioane 
olimpice (2000-2012). La vârsta de 19 ani a câştigat 
prima medalie de aur la Jocurile Olimpice (1992) şi 
scrimerul rus (sabie) Stanislav Pozdniakov. Ultima 


medalie la un campionat mondial acest sportiv 
a obţinut-o în anul 2007 la vârsta de 34 de ani. în 
şaisprezece ani de participare la cel mai înalt nivel 
acest sportiv a devenit de patru ori campion olimpic 
şi de zece ori campion mondial. Celebra sportivă 
(canotaj cu caiac), Bridgit Fischer (RDG, Germania), 
la vârsta de 18 ani (1980) a câştigat prima sa medalie 
de aur (la 500 m simplu) la Jocurile Olimpice de la 
Moscova, iar ultima (a 8-a) medalie olimpică de aur 
(la 500 m echipaj de patru) aceasta a obţinut-o în 
anul 2004, la vârsta de 42 de ani. Pe parcursul celor 
25 de ani de evoluţii la cel mai înalt nivel această 
sportivă a devenit de 28 de ori campioană a lumii. 

Astfel de exemple sunt multe în istoria sportului 
modern. Şi toate aceste exemple demonstrează 
faptul că perioada de valorificare maximă a 
posibilităţilor individuale, însoţită de victorii la 
Jocuri Olimpice şi la campionate mondiale poate să 
atingă nu numai 10-15 ani dar, în unele cazuri, şi 
20-25 de ani. 

La începutul etapei de valorificare maximă a 
posibilităţilor individuale, procesul de antrenament 
se remarcă, de regulă, prin nişte eforturi maxime 
în cariera sportivului. Mai mult, creşterea efortului 
însumat se produce cu prioritate pe seama unor 
mijloace cu orientare specifică. 

în anii următori, volumul cumulat de activitate 
se stabilizează, scade sau variază iar principala 
atenţie se concentrează asupra descoperirii unor 
rezerve ascunse pentru creşterea unor anumite 
laturi ale măiestriei sportive (tehnico-tactice, fizice, 
psihologice) şi asupra asigurării valorificării acestora 
în activitatea competiţională. 

O atenţie deosebită trebuie să fie îndreptată 
asupra descoperirii rezervelor în sfera pregătirii 
tactice şi psihologice, adică în acele planuri ale 
măiestriei, în care rezultatele înalte sunt determinate 
de experienţa sportivului, de cunoaşterea părţilor 
slabe şi tari ale principalilor concurenţi, ceea ce este 
foarte important în domeniul sporturilor de contact 
şi în jocurile sportive, însă poate deveni hotărâtoare 
şi în toate celelalte ramuri ale sportului, prestabilind 
caracterul confruntării tactice şi psihologice 
în competiţii. Este necesară, de asemenea, şi o 
activitate permanentă pentru formarea celui mai 
eficient model de activitate competiţională, care 
să se bazeze înainte de toate pe individualitatea 
sportivului, pe laturile puternice ale pregătirii 
acestuia. în jocurile sportive, este foarte important 
să se studieze şi să se utilizeze cu pricepere 
particularităţile individuale ale partenerilor de 
echipă, bazându-sepe laturile puternice ale acestora 
şi pe recuperarea deficienţelor din pregătire. 

Calitatea pregătirii în această etapă din cadrul 
perfecţionării multianuale este determinată în 

mare măsură de folosirea unor scheme raţionale 
de periodizare a pregătirii anuale. în anul de 
desfăşurare a Jocurilor Olimpice, cel mai oportun ni 
se pare un model din două cicluri de periodizare, 
cu orientarea spre principalele starturi ale anului, 
în anul de desfăşurare a campionatelor mondiale, 
este de preferat să se utilizeze modelele biciclice şi 
triciclice de organizare a pregătirii anuale. în ceilalţi 
ani, poate fi preferată utilizarea unor scheme de 4-7 
cicluri în periodizarea pregătirii anuale, orientate 
spre însuşirea unui calendar competiţional larg. 
Folosirea diferitelor scheme de periodizare a 
pregătirii anuale este determinată nu doar de 
cerinţele calendarului sportiv, ci de tendinţa 
de a asigura nivelul cel mai înalt de pregătire în 
timpul desfăşurării principalelor competiţii, dar 
şi de diversitatea stimulilor pentru o adaptare 
multilaterală şi eficientă a organismului sportivilor 
la eforturile de antrenament şi cele competiţionale. 

Etapa de păstrare a celui mai înalt nivel de 
măiestrie sportivă 

Caracteristica pregătirii sportivilor în etapa de 
păstrare a rezultatelor atinse o reprezintă faptul 
că rezultatele înalte din fiecare macrociclu de 
antrenament nu mai sunt legate de creşterea 
nivelului de pregătire, capabil să-l conducă pe 
sportiv spre cele mai înalte performanţe. în cel 
mai bun caz este vorba despre repetarea celor 
demonstrate anterior, iar atingerea celui mai înalt 
nivel pentru unele componente ale măiestriei 
sportive, ca urmare a descoperirii unor rezerve 
ascunse, este însoţită, de regulă, de scăderea 
nivelului atins de alte componente. 

Pregătirea în această etapă se caracterizează 
printr-o abordare strict individualizată. Acest fapt 
se explică prin următoarele considerente. în primul 
rând, stagiul mare de pregătire a unui sportiv ajută 
să se cunoască în toate planurile caracteristicile pe 
care acesta le are, laturile slabe şi tari ale acestuia, 
să se evidenţieze cele mai eficiente metode şi 
mijloace de pregătire, cele mai eficiente variante 
de planificare a eforturilor de antrenament, ceea 
ce oferă posibilitatea creşterii eficienţei şi calităţii 
procesului de pregătire şi, datorită acestui fapt, 
permite menţinerea nivelului performanţei 
sportive. în al doilea rând, scăderea inevitabilă 
a potenţialului funcţional al organismului şi a 
posibilităţilor de adaptare ale acestuia, determinate 
atât de modificări ale organelor şi sistemelor din 
cauza vârstei, cât şi de nivelul eforturilor din etapele 
precedente din cadrul antrenamentului multianual, 
iar adesea şi de urmările accidentărilor, nu doar că 
nu permite mărirea eforturilor, dar nici menţinerea 
acestora la nivelul care a fost accesibil anterior. 


Trebuie, de asemenea, subliniat faptul că o dată cu 
vârsta încetinesc în mod semnificativ şi reacţiile de 
refacere, ceea ce impune mărirea pauzelor dintre 
exerciţiile care se remarcă printr-o mare intensitate 
(Stone, 0'Bryant,1987). Pentru aceasta este necesar 
să se caute rezerve individuale de creştere a 
măiestriei, care să fie în măsură să neutralizeze 
acţiunea factorilor negativi indicaţi mai sus. 

Pentru etapa de păstrare a rezultatelor 
este caracteristică tendinţa de a păstra nivelul 
atins anterior al posibilităţilor funcţionale ale 
principalelor sisteme ale organismului la volumul 
anterior al activităţii de antrenament sau chiar 
mai mic. Concomitent, se acordă o mare atenţie 
perfecţionării măiestriei tehnice, creşterii gradului 
de mobilizare psihică, eliminării unor neajunsuri 
personale din nivelul pregătirii fizice. Unul dintre 
cei mai importanţi factori privind menţinerea 
performanţelor sportive îl reprezintă maturitatea 
tactică, care depinde în mod direct de experienţa 
competiţională a sportivului. 

Trebuie ţinut cont de faptul că sportivii care 
se găsesc în această etapă din cadrul pregătirii 
multianuale sunt bine adaptaţi la cele mai diferite 
mijloace utilizate în antrenament. De regulă, 
prin variantele, metodele şi mijloacele folosite 
anterior în procesul de antrenament nu numai 
că nu se reuşeşte obţinerea unor progrese, dar 
nici menţinerea rezultatelor sportive la nivelul 
anterior. Din această cauză, în această etapă, cum 
nu s-a întâmplat în etapele precedente, trebuie 
să tindem să modificăm mijloacele şi metodele 
de antrenament, să se folosească complexe de 
exerciţii care încă nu s-au folosit, aparate noi de 
antrenament, mijloace nespecifice care stimulează 
capacitatea de lucru şi eficienţa de executare a 
acţiunilor motrice. Rezolvarea acestei probleme 
poate fi favorizată de variaţia semnificativă a 
efortului de antrenament. De exemplu, pe fondul 
unei scăderi generale a volumului de lucru într-un 
macrociclu, poate deveni eficientă planificarea unor 
micro- şi mezocicluri, cu un efort de antrenament 
extrem de ridicat. 

Pentru unii sportivi un mijloc foarte eficient 
de păstrare a măiestriei sportive ridicate poate fi 
schimbarea specializării sportive cu o specializare 
înrudită. Se pot prezenta o mulţime de exemple, 
când schimbarea specializării înguste a prelungit o 
carieră sportivă la cel mai înalt nivel al performanţelor 
sportive. Cele mai justificate combinări sunt 
următoarele: curse de velodrom - curse pe şosea, 
săritură în lungime - triplusalt, alergări de tip sprint 
şi alergările pe distanţe medii - alergări de garduri, 
înotul mixt - înotul la unul dintre procedee etc. 
La baza eficienţei unui asemenea procedeu stă 

stimularea resurselor de adaptare, ca reacţie la nişte 
excitanţi, într-o măsură semnificativă noi - mijloace 
şi metode de antrenament şi competiţionale. 

La nici unul dintre sportivii celebri o păstrare 
de lungă durată a măiestriei nu a fost legată de 
creşterea volumului activităţii de antrenament. 
Mai mult, se remarcă adesea scăderea volumului 
însumat de activitate, pe parcursul unui an de 1,5 
- 2 ori. Acest fapt este întrutotul explicabil, întrucât 
epuizarea inevitabilă a resurselor de adaptare şi 
scăderea potenţialului funcţional, determinat în 
mare măsură de pregătirea intensă anterioară 
nu permite să se aplice eforturile anterioare. 
Fac excepţie unele cazuri, când sportivii reîncep 
antrenamentele după nişte pauze lungi (de 1-2 ani 
şi mai mult). După o perioadă de antrenament de 
acomodare, volumul cumulat mare de activitate 
şi eforturile de antrenament extrem de mari pot 
deveni din nou un stimul suficient pentru refacerea 
măiestriei sportive. 

O premisă importantă a păstrării de către 
sportiv pe o durată îndelungată a măiestriei 
sportive ridicate o reprezintă starea lui psihică 
favorabilă. în etapa analizată, aceasta depinde de 
o atitudine respectuoasă, corectă şi într-o mare 
măsură protectoare faţă de sportiv, de sentimentul 
utilităţii acestuia, de nevoia de el, de aprecierea 
perspectivei acestuia nu în funcţie de vârstă, ci în 
funcţie de măiestrie. Starea psihică a sportivului 
în etapa analizată este determinată de încrederea 
în ziua de mâine, de credinţa că după încheierea 
carierei sportive el nu va rămâne singur în faţa 
problemelor vieţii. Cea mai bună garanţie a unei 
stări psihice stabile a sportivului o reprezintă 
rezolvarea problemelor de viaţă ale acestuia 
(studiile, cariera ulterioară, condiţiile de viaţă şi de 
locuit şi altele) încă din procesul de practicare a 
sportului, concomitent cu un antrenament intens şi 
cu activitatea competiţională. 

Etapa de scădere treptată a performanţelor 

Pregătirea în această etapă se caracterizează şi mai 
mult decât în cea precedentă printr-o scădere a 
volumului cumulat de activitate de antrenament şi 
competiţională, printr-o abordare strict individuală 
a organizării procesului de pregătire, printr-o 
atenţie mai mare faţă de pregătirea generală şi 
cea auxiliară, ceea ce poate să frâneze procesul de 
pierdere a componentelor de bază ale pregătirii. 

Un moment important al pregătirii în această 
etapă din cadrul pregătirii multianuale, îl poate 
constitui trecerea la un sistem de organizare a 
pregătirii anuale cu un număr de cicluri mai mic 
(de la două cicluri - la un singur ciclu, de la trei— 
patru cicluri - la două cicluri), aceasta pe de o 


parte face procesul mult mai blând, iar pe de altă 
parte, permite concentrarea în anumite perioade a 
unui volum maxim de mijloace specifice, ca factor 
de stimulare a resurselor de adaptare şi aducerea 
sportivului la cel mai înalt nivel de pregătire la 
momentul principalelor competiţii ale anului. 

Creşterea duratei etapei finale a parcursului 
sportiv este favorizată de o asistenţă medicală de 
calitate în timpul pregătirii sportivului. Organismul 
sportivilor care participă mult timp la un nivel 
înalt poartă de obicei în el urmările bolilor şi 
traumatismelor suferite anterior, ceea ce, în mod 
logic, creşte probabilitatea de apariţie a unora noi. 
în afară de aceasta, sportivii de performanţă care 
evoluează o perioadă lungă de timp la cel mai înalt 
nivel şi care se specializează în jocuri sportive şi 
în sporturi de contact adesea trebuie să învingă o 
rezistenţă cruntă, iar uneori, împotriva acestora este 
dusă o luptă concentrată acerbă în regim de forţă. 
Profilaxia eficientă a îmbolnăvirilor şi accidentărilor 
reprezintă o problemă pe care trebuie să o rezolve 
nu numai medicii cât mai ales antrenorii şi chiar 
sportivii înşişi. în acest cadru, principalii factori de 
risc trebuie să fie consideraţi eforturile excesive 
şi erorile în ceea ce priveşte diferite aspecte ale 
pregătirii sportivilor, activitatea competiţională 
iraţională. 

Pentru sportivii care se află în etapa de 
încheiere a pregătirii multianuale, ale căror 
organisme au epuizat în mare măsură resursele de 
adaptare, care deja adesea îşi pun întrebarea cu 
privire la oportunitatea continuării carierei sportive, 
o importanţă deosebită o capătă utilizarea eficientă 
a unor factori din afara antrenamentului şi din afara 
competiţiilor. Sunt foarte importante şi condiţiile 
favorabile de viaţă - condiţiile bune de locuit, 
bunăstarea materială, protecţia socială şi încrederea 
în ziua de mâine. Nu de mai mică importanţă 
sunt alimentaţia raţională şi refacerea eficientă a 
sportivilor, asigurarea metodico-ştiinţifică eficientă 
a pregătirii acestora şi în particular una din direcţiile 
importante ale acesteia, cum este controlul stării 
funcţionale şi a gradului de pregătire, fapt necesar, 
inclusiv pentru scoaterea în evidenţă a resurselor 
încă nefolosite şi pentru profilaxia îmbolnăvirilor 
şi traumatismelor. O mare importanţă o are şi 
asigurarea tehnico-materială bună a pregătirii - 
utilizarea unor noi mijloace tehnice, a aparatelor 
de antrenament, a inventarului, ceea ce exercită 
inclusiv un efect psihologic favorabil. 

Pregătirea calitativă a sportivilor în etapa de 
scădere treptată a performanţelor trebuie să fie 
diferită de imitarea activităţii de antrenament şi 
de competiţie, la care sunt înclinaţi unii sportivi 
remarcabili în trecut, care participă o lungă 

perioadă de timp la nivel înalt. Prin intermediul 
manevrelor politice, al utilizării mijloacelor de 
informare în masă, aceşti sportivi, deseori, pe 
parcursul multor ani reuşesc să-şi păstreze 
imaginea unui sportiv activ, să creeze atmosferă 
de intrigă şi de nepredictibilitate a rezultatelor 
sportive, imitând doar pregătirea şi dorinţa de a 
participa la cele mai importante competiţii, apoi 
refuzând participarea la acestea din anumite 
cauze (de regulă medicale) şi promiţând din nou 
că-şi vor continua cariera sportivă. Acest fapt este 
convenabil pentru sportivii înşişi care îşi păstrează 
astfel popularitatea şi bunăstarea materială, cât 
şi pentru mijloacele de informare în masă şi într-o 
anumită măsură pentru sponsori, comitetele de 
organizare a celor mai importante competiţii, 
pentru Federaţiile sportive şi acest fapt nu poate fi 
ignorat analizând particularităţile de pregătire şi de 
activitate competiţională a unor sportivi de înaltă 
clasă în etapa de scădere treptată a performanţelor. 

Etapa de ieşire din sportul marilor 
performanţe 

Eforturile de antrenament şi competiţionale din 
sportul modern conduc la o restructurare serioasă 
a celor mai importante sisteme ale organismului, 
înainte de toate, a celui cardiovascular, respirator 
şi muscular, care corespunde cerinţelor unei 
activităţi de antrenament şi competiţionale, însă 
este neadecvată cerinţelor unei vieţi obişnuite 
sau normale. Este suficient să subliniem faptul 
că volumul inimii la sportivii de înaltă clasă poate 
depăşi cu peste 1,5 ori volumul inimii unui om 
sănătos. 

Trecerea la un mod de viaţă pasiv, după 
încetarea practicării sportului reprezintă din 
păcate deseori un fenomen răspândit, care 
conduce la desfăşurarea ineficientă a procesului de 
dezadaptare. Acest fapt are urmări negative pentru 
sănătate. Acelaşi risc îl reprezintă şi neglijenţa faţă 
de o reorganizare cardinală a alimentaţiei, întrucât 
consumurile de energie necesare pentru o viaţă 
obişnuită sunt mai scăzute de aproximativ două- 
trei ori decât pentru o activitate intensă a unui 
sportiv care se antrenează. 

în felul acesta, încetarea practicării sportului 
impune schimbări în modul de viaţă - un regim 


adecvat de alimentaţie, utilizarea unor programe 
specifice de eforturi fizice, controlul medico- 
biologic şi controlul desfăşurării reacţiilor de 
dezadaptare. în cazul unor modificări raţionale 
ale modului de viaţă, se neutralizează urmările 
negative legate de sănătatea sportivului din sportul 
de înaltă performanţă sau chiar se realizează unele 
laturi tari din pregătirea sportivă care asigură o 
calitate înaltă a vieţii ulterioare. Dacă însă sportivul 
abandonează brusc sportul şi trece la un mod de 
viaţă pasiv, în majoritatea cazurilor, într-o perioadă 
mai îndepărtată sunt inevitabile urmările negative 
de pe urma practicării sportului, care exercită o 
influenţă nefastă asupra sănătăţii sportivilor, a 
calităţii şi duratei vieţii acestora. 

La ora actuală, s-a acumulat un bogat material 
ştiinţific-fundamental, care permite sportivilor care 
părăsesc sportul pe seama unei activităţi motrice 
raţionale, a corecţiei semnificative a alimentaţiei, 
a altor componente ale modului de viaţă, ca pe 
parcursul unei perioade de 1-1,5 ani să-şi asigure 
o dezadaptare completă şi de înaltă eficienţă a 
sistemelor cardiovascular şi respirator, a aparatului 
locomotor pentru condiţiile unei vieţi active, 
caracteristică oamenilor care nu au suportat pe 
parcursul mai multor ani nişte eforturi uriaşe din 
sportul modern al marilor performanţe. 

Este pe deplin logic faptul că organizarea 
acestei etape din viaţa sportivilor, care părăsesc 
sportul, este o problemă nu doar cu caracter 
sportiv, ci mai mult cu caracter medical şi social, 
însă rolul principal în rezolvarea acesteia, având 
în vedere cauzele suficient de clare referitoare la 
tehnologia trecerii la un alt nivel al capacităţii şi al 
funcţionării celor mai importante sisteme şi organe 
ale organismului sportivilortrebuie să o ia asupra sa 
sistemul sportului de înaltă performanţă. Păstrarea 
unei stări de lucruri, în care ultimul start al sportivului 
din cariera sa reprezintă pierderea interesului faţă 
de starea fizică şi starea sănătăţii acestuia din partea 
organizaţiilor sportive este inadmisibilă. în ceea ce 
priveşte problemele din plan social şi psihologic, 
care stau uneori acut în faţa sportivilor care părăsesc 
sportul, acestea reprezintă o temă specială care nu 
este abordată în prezenta lucrare. 








Capitolul 



Selecţia şi orientarea în 
cadrul sistemului de pregătire 
multianuală 


Nivelul performanţelor din sportul din zilele noastre 
este atât de înalt, încât, pentru a-l depăşi, sportivul 
trebuie să posede nişte date morfo-funcţionale 
rare, o îmbinare unică a complexului de deprinderi 
şi calităţi motrice şi psihice, caracteristici ce se 
găsesc la un nivel maxim de dezvoltare. O astfel de 
îmbinare de caracteristici se întâlneşte foarte rar. însă 
predispoziţia genetică pentru performanţe într-o 
anumită ramură a sportului nu va aduce succes 
dacă selecţia şi pregătirea sportivă, în diferite etape 
din cadrul perfecţionării multianuale, vor avea un 
caracter standardizat, fără criterii de selecţie şi de 
orientare permanentă spre dezvoltarea aptitudinilor 
caracteristice fiecărei etape din cadrul perfecţionării 
multianuale şi fără orientarea permanentă pentru 
dezvoltarea aptitudinilor specifice fiecărui sportiv. 

Selecţia sportivă — reprezintă procesul de 
căutare a celor mai talentate persoane, capabile să 
atingă rezultate înalte într-o ramură sportivă. 

Orientarea sportivă — reprezintă definirea 
unor direcţii de perspectivă pentru atingerea celui 
mai înalt grad de măiestrie sportivă, bazată pe 
studierea aptitudinilor şi a capacităţilor sportivilor, a 
caracteristicilor individuale de formare a măiestriei 
acestora. Orientarea poate să se refere la alegerea 
unei specializări sportive înguste în cadrul unei 
anumite ramuri sportive (sprinter - fondist, apărător 
- atacant etc.); de stabilire a unei structuri individuale 
de pregătire multianuală a dinamicii eforturilor şi 
ritmurilor de creştere a performanţelor; stabilirea 
principalilor factori de pregătire şi de activitate 
competiţională, care sunt în măsură să exercite o 
influenţă hotărâtoare asupra nivelului rezultatelor 
unui sportiv; scoaterea în evidenţă a mijloacelor, 
metodelor, eforturilor, care pot să exercite o influenţă 
negativă asupra dezvoltării deprinderilor, să înăbuşe 
individualitatea sportivului etc. 

în felul acesta, selecţia sportivă trebuie să 
rezolve problema depistării unor persoane de 
perspectivă, din care pot fi pregătiţi sportivi de marcă, 
iar orientarea sportivă trebuie să stabilească strategia 
şi tactica acestei pregătiri, în cadrul sistemului de 
instruire şi de antrenament. 


Relaţia dintre selecţie şi orientare şi 
etapele pregătirii multianuale 

Selecţia şi orientarea sportivă nu reprezintă nişte 
evenimente momentane în cadrul unei etape 
sau alteia din cadrul perfecţionării sportive, ci un 
proces practic neîntrerupt, care cuprinde întreaga 
pregătire multianuală a sportivului. Toate acestea 
sunt determinate de imposibilitatea unei descoperiri 
clare a capacităţilor în anumite etape ale dezvoltării 
în funcţie de vârstă sau într-o anumită etapă din 
cadrul pregătirii multianuale, cât şi de caracterul 
complex al raportului dintre factorii genetici, care se 
manifestă sub forma unor aptitudini, şi aptitudinile 
dobânditecare reprezintă urmarea unui antrenament 
organizat special. Chiar şi unele aptitudini deosebite 
pentru a practica o anumită ramură sportivă, care 
demonstrează un talent natural al copilului, servesc 
doar ca un fundament necesar pentru selecţia 
acestuia. Capacităţile reale însă pot fi scoase în 
evidenţă doar în cadrul procesului de instruire şi de 
educare şi reprezintă urmarea unei unităţi dialectice 
complexe dintre factorii genetici şi cei dobândiţi, 
biologici şi sociali. Toate acestea prestabilesc o 
legătură reciprocă strânsă organică dintre selecţie şi 
orientare şi etapele din cadrul pregătirii multianuale, 
în fiecare dintre acestea trebuind să fie rezolvate 
obiective concrete (tabel 14.1). 

Pentru fiecare dintre etapele de selecţie sunt 
caracteristice metode şi criterii proprii, rigurozitatea 
evaluării şi caracterul categoric al concluziilor. Dacă 
în prima etapă de selecţie rolul fundamental îl 
au caracteristicile antropometrice şi morfologice 
determinate genetic ale celor care practică sportul, 
caracteristici ce se deosebesc printr-un grad de 
variabilitate redus, sub influenţa antrenamentului, 
atunci în etapa finală, a cincea, aceşti indicatori, 
practic, nu se iau în considerare iar atenţia principală 
este acordată nivelului rezultatelor sportive, valorii şi 
caracterului eforturilor anterioare, particularităţilor 
psihice ale sportivului, sănătăţii acestuia, poziţiei 
sociale şi motivaţiei faţă de continuarea practicării 
sportului (Wells şi alţii, 2006; Platonov, 2012). 

TABELUL 14.1 — Legătura dintre etapele de selecţie a sportivilor şi etapele pregătirii multianuale a acestora 



Selecţia sportivă 

Etapa din pregătirea multianuală 

Etapa 

Obiectivul 

Primară 

Stabilirea oportunităţii practicării unei ramuri sportive concrete 

De pregătire iniţială 

Preliminară 

Evaluarea capacităţilor privind perfecţionarea sportivă eficientă 

Etapa de pregătire preliminară de bază 

Intermediară 

Evaluarea posibilităţilor cu privire la atingerea unei măiestrii în¬ 
alte în tipuri concrete de competiţie, la suportarea unor eforturi 
de antrenament şi competiţionale mari 

Etapa de pregătire specializată de bază 

Etapa de bază 

Scoaterea în evidenţă a capacităţilor pentru atingerea 
unor rezultate de clasă mondială, a rezervelor de creştere a 
performanţelor sportive 

Etapa de pregătire pentru cele mai înalte 
performanţe, Etapa de valorificare maximă a 
posibilităţilor individuale 

Finală 

Scoaterea în evidenţă a capacităţilor cu privire la păstrarea rezul¬ 
tatelor atinse şi creşterea acestora 

Stabilirea oportunităţii de continuare a carierei sportive 

Etapa de păstrare a celei mai înalte măiestrii 
sportive 

Etapa de scădere treptată rezultatelor 


în cadrul selecţiei primare şi preliminare, 
evaluările au un caracter de presupunere şi de 
recomandare, în etapele ulterioare, evaluările devin 
mult mai exacte şi mai concrete. Fundamentul 
pentru aceste aprecieri îl reprezintă informaţiile 
din experienţa de lucru cu sportivul, acumulată de 
antrenor, de către medic şi de alţi specialişti. Aceste 
informaţii împreună cu rezultatele unor cercetări 
complexe oferă fundamentul pentru nişte concluzii 
mai argumentate. 

în fiecare din etapele de selecţie sportivă 
nu numai că se scoate în evidenţă oportunitatea 
pregătirii în continuare a sportivului, dar se dă şi o 
evaluare amănunţită a aptitudinilor şi capacităţilor 
acestuia, a părţilor slabe şi tari din măiestria tehnico- 
tactică, a pregătirii funcţionale, a nivelului de 
dezvoltare a calităţilor motrice, a particularităţilor 
psihice, se realizează analiza etapei anterioare 
de pregătire - direcţionarea acesteia, volumul şi 
caracterul eforturilor, caracterul acestora adecvat la 
caracteristicile individuale ale sportivului şi altele. 
Toate aceste date reprezintă baza pentru orientarea 
pregătirii sportivului în etapa următoare din cadrul 
perfecţionării multianuale. în felul acesta, etapele 
de selecţie sportivă sunt legate în mod organic de 
orientarea sportivă. Vom caracteriza sub cea mai 
generală formă obiectivele şi criteriile pentru fiecare 
etapă din cadrul selecţiei multianuale. 

Selecţia primară. Obiectivul acesteia îl 
reprezintă determinarea oportunităţii de practicare 
a unei ramuri sportive de către un copil. Criteriile 
de bază sunt vârsta favorabilă pentru începerea 
antrenamentelor; absenţa unor abateri serioase în 
starea de sănătate şi predispoziţia pentru îmbolnăviri 
care împiedică practicarea sportului; concordanţa 
dintre tipul constituţional şi cerinţele ramurii sportive 


respective; concordanţa dintre nivelul calităţilor 
motrice şi cerinţele ramurii sportive respective. 

Selecţia preliminară. Obiectivul acesteia îl 
reprezintă evaluarea aptitudinilor sportivilor pentru 
o perfecţionare sportivă eficientă. Criteriile de bază 
le reprezintă absenţa de abateri în starea de sănătate; 
concordanţa construcţiei corpului, a structurii şi a 
posibilităţilor potenţiale ale sistemului muscular, ale 
potenţialului energetic, sistemelor de analizatori şi 
aptitudinilor motrice cu cerinţele ramurii sportive; 
predispoziţia principalelor sisteme şi mecanisme 
funcţionale pentru transformările de adaptare, sub 
influenţa antrenamentului. 

Selecţia intermediară. Obiectivul acesteia 
îl reprezintă evaluarea posibilităţilor de atingere 
de către sportiv a unei măiestrii sportive ridicate în 
discipline şi tipuri de competiţii concrete. Principalele 
criterii sunt: concordanţa dintre tipul constituţional 
şi posibilitatea de a obţine rezultate de nivel 
mondial; motivaţia permanentă pentru obţinerea 
unor rezultate pozitive; absenţa unor abateri în 
starea de sănătate, care ar fi în măsură să împiedice 
o perfecţionare sportivă de succes; pregătirea 
psihologică şi funcţională pentru suportarea unor 
eforturi mari; rezerve pentru adaptarea în continuare 
a sistemelor şi mecanismelor funcţionale, creşterea 
calităţilor motrice, a gradului de perfecţionare a celor 
mai importante elemente de tehnică, a diferitelor 
componente ale pregătirii tactice şi psihologice. 

Selecţia de bază. Obiectivul acesteia îl 
reprezintă evaluarea perspectivelor de obţinere de 
către sportiv a unor rezultate de nivel internaţional. 
Principalele criterii sunt: nivelul motivaţiei pentru 
cucerirea culmilor măiestriei şi absenţa obstacolelor, 
din punctul de vedere al stării de sănătate, pentru 
atingerea acestora; gradul de pregătire psihologică 

şi funcţională pentru suportarea eforturilor de 
antrenament şi competiţionale, inclusiv în nişte 
condiţii complexe - de climat nefavorabil sau 
neobişnuit, de schimbare a fusului orar, în condiţii 
de caniculă, de altitudine medie, de atmosferă 
încordată din punct de vedere psihologic în 
timpul competiţiilor şi altele; capacitatea pentru o 
fructificare maximă a nivelului atins de pregătire, 
în condiţiile unei concurenţe acute în principalele 
competiţii şi de obţinere în astfel de competiţii a 
unor recorduri personale; capacitatea de receptare 
adecvată a situaţiei competiţionale, de aplicare 
variată a componentelor de pregătire tehnică, tactică 
şi de altă natură. 

Selecţia finală. Obiectivul acesteia îl reprezintă 
evaluarea oportunităţii de continuare de către 
sportiv a practicării sportului şi prognozarea duratei 
de păstrare de către acesta a unei înalte măiestrii. 
Criteriile de bază sunt prezenţa motivaţiei şi absenţa 
unor deficienţe ale stării de sănătate, care să împiedice 
păstrarea gradului de măiestrie; vârsta sportivului şi 
concordanţa acesteia cu limitele optime pentru cele 
mai bune performanţe, în tipurile de competiţii alese 
pentru specializare, cât şi durata de păstrare a unui 
grad înalt de măiestrie; prezenţa unor capacităţi de 
rezervă ale organismului, necesare pentru păstrarea 
gradului de pregătire atins; starea materială şi socială, 
care favorizează continuarea carierei sportive. 

Particularităţi organizatorice privind 
selecţia sportivă 

Creşterea permanentă a performanţelor în sportul 
din zilele noastre este strâns legată de creşterea 
cerinţelor faţă de caracteristicile antropometrice, 
morfologice, funcţionale, psihologice ale sportivilor, 
ceea ce îngustează cercul de copii, care sunt în 
măsură să obţină performanţe înalte în diferite 
ramuri sportive, sporeşte importanţa selecţiei 
sportive. Acest fapt se poate confirma prin cele mai 
simple exemple. De exemplu, cercetările cu caracter 
fundamental, efectuate la momentul respectiv de 
către N.J. Bulgakova (1976, 1986), pe baza evoluţiei 
unui mare număr de înotători de înaltă performanţă, 
au demonstrat faptul că înălţimea medie a înotătorilor 
bărbaţi, care se specializează în domeniul nataţiei la 
procedeul craul, pe distanţa de 100 m, era de 180 cm, 
pentru distanţa de 400 m - de 177,5 cm, pentru cea 
de 1500 m - 174 cm. înălţimea înotătorilor, care se 
specializează în procedeul bras, era în medie de 175 
cm, la stilul spate - 183 cm, la stil fluture - 176 cm. 
Adică cele mai bune rezultate au fost obţinute de 
către înotătorii, în principal, de statură medie, iar în 
unele tipuri de competiţii de către cei cu înălţimea 
puţin peste medie. Tot indicatori medii au fost şi în 


ceea ce priveşte masa corporală. La înotătorii care s- 
au specializat pe distanţa de 100 m la craul - era de 
75 kg, la 400 m - de 67 kg, la 1500 m - 65 kg; la bras 

- 76,5 kg; spate - 69 kg; fluture - 73 kg. 

La ora actuală, cele mai bune rezultate le obţin 
înotătorii cu indicatori cu totul diferiţi. Majoritatea 
înotătorilor (peste 90%), care au obţinut rezultate 
bune la înot pe distanţele de 100 şi 200 m, au o 
statură înaltă (190-200 cm) şi o masă corporală mare 
(80-100 kg). De exemplu, înălţimea lui Hary Hali este 
de 198 cm, masa corporală de 94 kg; a lui Alexander 
Popov - de 200 cm şi respectiv 89 kg; Alain Bernard 

- 196 cm şi 84 kg; Milorad Cavic - 198 cm şi 98 kg; 
Aaron Peirsol - 185 cm şi 90 kg, Brendon Richard 

- 194 cm şi 92 kg; Matt Grevers - 203 cm şi 104 kg; 
Michael Phelps - 193 cm şi 88 kg;Tom Dolan - 201 cm 
şi 90 kg; lan Crocker - 196 cm şi 88 kg; MattTargett - 
198 cm şi 98 kg; Ryan Lochte - 188 cm şi 87 kg; Cesar 
Cielo Filho - 196 cm şi 80 kg. 

Modificări şi mai uimitoare se referă şi la înotătorii 
care se specializează pe distanţe de 400 şi 1500 m, 
la stilul liber. Potrivit imaginii statornicite, aceşti 
înotători, în comparaţie cu sprinterii, au o înălţime 
şi masă corporală mult mai mici şi o constituţie a 
corpului mult mai suplă. De exemplu, înălţimea şi 
masa corporală la dublii campioni olimpici la probele 
de 400 m şi 1500 m la liber - Michael Burton (1968) 
şi Brian Goodell (1976) au fost de 171 cm şi 65 kg şi 
respectiv 173 şi 67 kg. Datele pentru cei mai buni 
sportivi din zilele noastre sunt complet diferite 

- Kieren Perkins - 192 cm şi 90 kg; Grant Hackett - 
197 cm şi 96 kg; Jan Thorpe - 196 cm şi 104 kg; Paul 
Biedermann - 193 cm şi 93 kg; Ryan Cochrane - 192 
cm şi 89 kg; Sun Yang - 198 cm şi 81 kg. Pe acest fond 
sunt văzuţi deja ca excepţie indicatorii de talie şi masă 
corporală ai campionului mondial din anul 2011 pe 
distanţa de 400 m - stil liber, înotătorul coreean Park 
Tae-Hwan - 183 cm şi 74 kg. 

Astfel de modificări s-au produs şi în multe 
alte domenii ale sportului. în anii 1960-1970, la 
majoritatea sportivilor renumiţi, care s-au specializat 
în canotaj academic, talia era de 180-190 cm, iar masa 
corporală - de 80-90 kg. în rândul sportivilor din 
canotajul academic consacraţi din zilele noastre se 
întâlnesc foarte puţini cu astfel de date. Majoritatea 
dintre aceştia au talia de 190-205 cm, iar masa 
corporală de 90-110 kg: OlafTufte - 201 cm şi 99 kg; 
Tina Anderson - 198 cm şi 106 kg; Malcolm Howard 

- 198 cm şi 106 kg, Andrew Byrnes - 201 cm şi 93 kg; 
Aleksei Svirin - 203 cm şi 103 kg. 

Modificări substanţiale s-au petrecut şi în 
gimnastica feminină. însă aici tendinţa este în sens 
invers: înălţimea şi masa corporală ale sportivelor 
care concurează cu cel mai mare succes sunt mult mai 
reduse decât la predecesoarele lor, lideri mondiali din 

anii 1960-1970. Majoritatea covârşitoare a sportivelor 
care au obţinut succese la Jocurile Olimpice şi la 
Campionatele Mondiale din ultimii ani (2000-2012) 
se deosebesc printr-o talie mică (140-150 cm) şi 
printr-o masă corporală mică (35-45 kg). Celebrele 
lor predecesoare (Larisa Latânina, Polina Astahova, 
Vera Câslavskâ, Natalia Kucinskaia, LudmilaTurişceva 
şi altele) aveau înălţimea şi masa corporală mult mai 
mari - de 150 -165 cm şi respectiv 50-60 kg). 

Este evident faptul că indicatorii cu privire 
la talia şi la masa corporală, caracteristici pentru 
sportivii din zilele noastre, au depăşit cu mult limitele 
celor medii. Potrivit unor cercetări din ultimii ani, la 
bărbaţi înălţimea medie este de 175 cm, iar la femei 
- de 170 cm. Se înţelege faptul că probabilitatea de 
selecţie a unor copii, care, în perspectivă, vor avea 
înălţimea tipică pentru înotătorii, canotorii academici, 
alergătorii-sprinteri sau pentru gimnastele de înaltă 
clasă din zilele noastre este semnificativ mai mică 
decât a fost cu 40-50 de ani în urmă. Pentru ramurile 
sportive cu un număr mare de medalii, cum sunt 
înotul, canotajul, o parte însemnată din ramurile 
atleticii uşoare şi altele, situaţia se complică şi prin 
faptul că sportivii de statură înaltă sunt căutaţi în 
multe ramuri sportive de joc, în special în handbal, 
volei, fără să mai vorbim de baschet. 

însă înălţimea şi masa corporală reprezintă doar 
cei mai simpli şi evidenţi indicatori pentru stabilirea 
predispoziţiei copiilor pentru practicarea sportului. 
Există şi o multitudine de alţi indicatori, care reflectă 
particularităţile de construcţie corporală, posibilităţi le 
celor mai importante sisteme funcţionale, starea 


de sănătate, specificul mediului social, care sunt 
importante în cadrul selecţiei sportive. De exemplu, 
celebrul înotător american, Michael Phelps, cu o 
înălţime de 193 cm şi masa corporală de 88 kg, are 
o construcţie corporală atipică: piciorul foarte mare 
(nr. 48 la încălţăminte), trunchiul lung şi aerodinamic 
şi picioarele relativ scurte, braţele şi palmele lungi, 
anvergura braţelor este cu 6 cm mai mare decât 
lungimea corpului. 

Ieşirea din această situaţie, după cum a subliniat 
pe bună dreptate Forbes Carii le (Carii le, 1992), este una 
singură - învăţarea principalelor ramuri ale sportului, 
cu caracter de masă, în clasele de început din şcoala 
medie, ca una dintre cele mai importante premise 
pentru selecţia copiilor pentru etapa primară din 
cadrul perfecţionării multianuale. Nu de importanţă 
mai mică, privind sistemul de selecţie actual, este 
excluderea din sportul de înaltă performanţă a unor 
sportivi tineri, care nu au perspective reale pentru 
obţinerea unor rezultate ridicate. Statistica optimă în 
acest proces se deosebeşte în mod principial de cea 
care a avut loc cu 30-40 de ani în urmă (fig.14.1). 

începând cu etapa a treia din cadrul pregătirii 
multianuale, în sistemul sportului de înaltă 
performanţă nu trebuie lăsaţi adolescenţii la care 
lipsesc în mod obiectiv perspectivele de obţinere a 
unor rezultate de nivel internaţional. Acest fapt se 
explică prin două cauze. Prima cauză o reprezintă 
faptul că pregătirea în această etapă impune deja 
1 -2 antrenamente, săptămânal, cu o durată totală de 
până la 3-4 h. Iar organizarea unei astfel de activităţi 
cu un număr mare de participanţi este legată de 


Numărul celor care se Etapa din cadrul pregătirii multianuale Numărul celor care se 

pregătesc (pers.) __ pregătesc (pers.) 

200-250 j \ De scădere treptată a performanţelor A 20-30 

300-400 / t > \ De păstrare a celei mai înalte măiestrii sportive I l 50-70 

700-1000 / \ DeV u! 0 ^ are H aX iH rnă , a li 10 °- 150 

/ \ posibilităţilor individuale I 1 

1500-2000 l i \ De pregătire pentru cele mai înalte performanţe / ... 1 250-300 

3000-5000 /• X ? ’ \ De pregătire specializată de bază j 1 500-600 

15 000-20 0001 ... \ De pregătire preliminară de bază I ^ 1 1000-1200 

30 000-40 000 ^ De pregătire iniţială 10 000-12 000 

mnnnn Instruirea \ Instruirea 

I _ preliminară _^ ^ _ preliminară _10 0 000 

Piramida tradiţională Modelul optim 

FIGURA 14.1 — Abordările tradiţională şi cea optimă cu privire la formarea rezervei sportive şi selecţia pe etape a sportivilor în 
cadrul sistemului de pregătire multianuală 

FIGURA 14.2 —Sistemul 
de selecţie pe etape a 
înotătorilor din SUA pentru 
echipa olimpică (Asociaţia 
Americană a Antrenorilor de 
Nataţie) 


cheltuieli materiale neproductive, de exploatarea 
excesivă a instituţiilor sportive, îngreunează 
activitatea cu sportivi tineri, într-adevăr talentaţi. A 
doua cauză o reprezintă pierderea semnificativă de 
timp şi eforturi de către sportivii tineri cu perspective 
limitate, ceea ce în mod inevitabil îngreunează 
desfăşurarea educaţiei acestora şi valorificarea 
posibilităţilor lor în alte sfere de activitate, pentru care 
aceştia, probabil, sunt mult mai predispuşi. Astfel de 
adolescenţi nu trebuie să fie excluşi din sport. Lor li 
se poate recomanda să-şi încerce potenţialul în alte 
ramuri sau să continue antrenamentele în domeniul 
sportului şcolar de masă. 

Tocmai această abordare a fost realizată cu 
mulţi ani în urmă în fosta RDG, în care, la o resursă 
umană extrem de limitată (populaţia cu puţin peste 
16 milioane persoane), s-a realizat instruirea de masă 
atotcuprinzătoare în domeniul principalelor ramuri 
sportive. în continuare se selecţionau cei mai de 
perspectivă copii şi eliminarea pe etape a celor fără 
perspectivă. Realizarea unei astfel de abordări, de 
exemplu în domeniul nataţiei, a condus la înnoirea 
anuală a lotului naţional cu înotători tineri de înaltă 
clasă, de două-trei ori mai intensă decât în URSS. Cu 
toate acestea, numărul copiilor care practicau înotul 
în Uniunea Sovietică depăşea de peste 10 ori pe cel 
existent în RDG. 

Un moment important din sistemul de 
selecţie în mai multe trepte în procesul pregătirii 
multianuale, îl reprezintă direcţionarea întregului 
sistem spre ajungerea sportivilor de perspectivă 
în echipa naţională a ţării, pentru participarea la 
cele mai importante competiţii - Jocuri Olimpice 
şi campionate mondiale. La ora actuală, acest fapt 
este bine conştientizat de către specialiştii SUA, care 
au realizat, de exemplu tot în domeniul nataţiei, o 


ordine destul de clară privind selecţia etapizată a 
sportivilor de perspectivă, prin intermediul unui 
sistem de tabere şi de competiţii zonale de selecţie, 
la diferite niveluri (fig. 14.2). 

Un sistem strict de selecţie a unor sportivi de 
perspectivă legat organic de procesul de pregătire 
multianuală a acestora se realizează şi în R.P. Chineză. 
Activitatea specialiştilor chinezi în această direcţie 
cu privire la metodologie nu se deosebeşte practic 
de cea realizată în anii 1960-1980 în URSS şi este 
construită pe baza experienţei acesteia din urmă. 
în acest caz este altceva - datorită unui sistem 
administrativ rigid de conducere, dimensiunilor 
Chinei, interesului organelor locale de conducere, 
posibilităţilor financiare uriaşe, întregul sistem de 
selecţie şi de pregătire multianuală a căpătat nu 
numai nişte dimensiuni uriaşe, dar şi o structură şi 


Atleţii 
de nivel 
olimpic - 
pregătirea pentru 
Jocurile Olimpice 
(3 222 persoane) 


Pregătirea atleţilor 
la nivel naţional - 
pregătirea profesionistă 
(15 924 persoane) 


Pregătirea atleţilor la nivelul provinciilor - 
pregătirea semiprofesionistă 
(46 758 persoane) 

Pregătirea tinerilor atleţi în şcolile sportive 
(372 290 persoane) 

instruirea în masă şi selecţia copiilor pentru şcolile sportive de copiî\ 


FIGURA 14.3 — Cinci niveluri ale sistemului de pregătire 
olimpică în China şi numărul atleţilor la fiecare nivel - 
indicatorii pentru anul preolimpic 2007 (Hong, 2008) 

conducere strictă, la fiecare dintre cele cinci niveluri 
(fig.14.3). 

La primul nivel se află copiii cu vârsta de 6-10 
ani, cuprinşi în învăţarea bazelor ramurii sportive şi 
în sistemul de selecţie iniţială. Copiii, la care s-au 
descoperit anumite aptitudini pentru perfecţionare 
într-o anumită ramură sportivă, sunt înscrişi în şcolile 
sportive şi astfel ajung la al doilea nivel al piramidei. 

Al doilea nivel prevede o pregătire suficient de 
intensă a copiilor pe parcursul câtorva ani (până la 
vârsta de 12-14 ani, în funcţie de ramura sportivă). 
Şedinţele de antrenament se desfăşoară de 4-5 
ori pe săptămână, câte trei ore. Concomitent cu 
pregătirea în şcolile sportive se rezolvă şi problemele 
de selecţionare a celor mai talentaţi copii pentru a fi 
pregătiţi la al treilea nivel. 

Al treilea nivel (semiprofesionist) presupune 
pregătirea adolescenţilor, fetelor şi tinerilor cu vârsta 
de la 12-14 ani până la 15-17 ani. La acest nivel 
ajunge un număr relativ redus de copii, care învaţă 
în şcolile sportive - aproximativ 12 %. Pregătirea 
se realizează în şcolile specializate orăşeneşti şi din 
provincie, în care întregul program este subordonat 
unei perfecţionări sportive de valoare. Şedinţele 
de antrenament se organizează de 2 ori pe zi câte 
4-5 ore, de 5-6 ori pe săptămână. în aceste şcoli 
este organizată o alimentaţie specială, există baza 
materială corespunzătoare, asistenţa medicală, 
antrenori calificaţi. 

După pregătirea pe parcursul a 3-4 ani la cel 
de-al treilea nivel, cei mai buni atleţi (aproximativ 
o treime) sunt transferaţi la al patrulea nivel 
profesionist. Aceştia capătă statutul de atleţi de nivel 
naţional şi sunt cuprinşi în sistemul de pregătire 
pentru cele mai înalte performanţe. La acest nivel, 
cresc permanent eforturile de antrenament, sportivii 


sunt angrenaţi în participarea la marile competiţii, 
inclusiv cele internaţionale. Pregătirea presupune 
4-6 h de antrenament zilnic, de 5-6 ori pe săptămână 
în şcolile de înaltă măiestrie sportivă (centre de 
pregătire de tip profesionist). 

Cel mai înalt nivel (al cincilea) din cadrul 
piramidei îl reprezintă atleţii olimpici, în rândul 
cărora intră aproximativ fiecare al cincilea sportiv de 
nivel naţional. Printre altele, pentru ediţia a XXIX-a a 
Jocurilor Olimpice (2008) de la Beijing, la acest nivel 
s-au pregătit 3222 sportivi, aproape de două ori şi 
jumătate mai mulţi, în comparaţie cu numărul de 
sportivi, care s-au pregătit pentru a XXVIII- a ediţie 
a Jocurilor Olimpice din anul 2004 (1316 persoane). 
Acest fapt a condus la mărirea componenţei 
echipelor. Dacă în anii trecuţi, în China au fost două 
echipe naţionale - cea de bază şi cea de rezervă, în 
timpul pregătirii pentru Jocurile Olimpice din anul 
2008 de la Beijing au fost trei echipe (echipa naţională 
de bază, cea de tineret şi de rezervă). A crescut şi 
numărul sportivilor din echipa naţională de bază. 
Acest lucru s-a făcut în scopul unei acutizări maxime 
a concurenţei interne pentru dreptul de a fi inclus în 
lotul olimpic, la nivelul fiecărei ramuri sportive. 

însă şi sportivii din al patrulea nivel, în cazul în 
care obţineau nişte rezultateînalte puteau să pretindă 
să fie incluşi în echipa naţională a Chinei pentru 
participarea la Jocurile Olimpice. în felul acesta, în 
pregătirea olimpică la nivel profesionist, în China din 
zilele noaste sunt incluşi aproximativ 20000 sportivi 
de înaltă performanţă. Numărul de câteva ori mai 
mare al sportivilor incluşi în pregătirea nemijlocită 
pentru Jocurile Olimpice, în comparaţie cu alte ţări, 
creează în R.P. Chineză o atmosferă de concurenţă, 
nemaiîntâlnită în istoria sportului contemporan, 
pentru dreptul de a fi inclus în componenţa echipei 


FIGURA 14.4 — 
Categorii de sportivi în sistemul 
sportului de înaltă performanţă 
în Germania 

FIGURA 14.5 —Model 
organizatorico- 
administrativ de 
selecţie a sportivilor de 
perspectivă şi organizarea 
pregătirii acestora în 
cadrul diferitelor etape 
din perfecţionarea 
multianuală în Germania: 
GLT - antrenament de 
bază, ABT - antrenament 
aprofundat, AST - 
antrenament pentru cele 
mai înalte performanţe, 
HLT - antrenamentul 
sportivilor de elită 


olimpice. 

Numărul uriaş de copii, care se antrenează în 
şcolile sportive pentru copii şi în şcolile specializate 
din provincie, reprezintă nucleul sistemului 
naţional chinezesc de susţinere a sportului de înaltă 
performanţă. Stimulul de bază pentru sportivii 
din nivelurile al doilea şi al treilea îl reprezintă 
posibilitatea de a fi incluşi în componenţa echipelor 
de nivel naţional, iar ulterior, de nivel olimpic. 

însă doar aproximativ 5 % dintre elevii şcolilor 
sportive pentru copii ajung la nivelurile al patrulea 
şi al cincilea din cadrul piramidei. După opinia 
specialiştilor chinezi acest sistem se bazează în mod 
practic pe «o selecţie naturală» dintre cele mai dure, 
care distruge visurile a 95 % din cei care învaţă în 
cele peste 3000 de şcoli sportive pentru copii, care 
funcţionează în China (Day, 2004). 

Un model suplu de selecţie pe etape a 
sportivilor şi organizarea pregătirii multianuale a 
acestora a fost creat şi în Germania. La nivel federal 
se desfăşoară activitatea pentru descoperirea unor 
copii talentaţi şi de organizare a pregătirii acestora 
pe parcursul primilor 5-6 ani. După aceasta, sportivii 
de perspectivă selecţionaţi sunt incluşi într-un 
sistem suplu pe mai multe niveluri de perfecţionare 
multianuală (fîg. 14.4 -14.5). 

Criterii folosite în procesul de 
selecţie şi de orientare 

în procesul de selecţie şi de orientare a sportivilor din 


cadrul sistemului de pregătire multianuală a acestora 
este necesară orientarea spre un ansamblu larg de 
indicatori care permit să se evalueze: 

• starea de sănătate şi nivelul de pregătire fizică; 

• particularităţile constituţiei corporale; 

• particularităţile maturizării biologice; 

• caracteristicile sistemului nervos; 

• capacităţile funcţionale ale celor mai 
importante sisteme ale organismului sportivului şi 
perspectivele de creştere a acestora; 

• nivelul de dezvoltare a calităţilor motrice şi 
perspectivele de perfecţionare a acestora; 

• capacitatea de însuşire a tehnicii şi tacticii 
sportive, de restructurare a deprinderilor motrice şi a 
schemelor tehnico-tactice; 

• capacitatea de suportare a eforturilor de 
antrenament şi competiţionale, capacitatea pentru 
desfăşurarea intensă a proceselor de refacere; 

• capacităţile psiho-fiziologice pentru 
diferenţierea musculară - motrică şi spaţial - 
temporală; 

• motivaţia, hărnicia, insistenţa, hotărârea, 
pregătirea pentru mobilizare psihică; 

• capacitatea de valorificare a diferitelor laturi a le 
măiestriei sportive în condiţii extreme caracteristice 
competiţiilor importante; 

• caracterul pregătirii anterioare (durata, 
volumul de activitate de antrenament şi de competiţii, 
rezervele de creştere a eforturilor); 

• rezervele păstrate în perfecţionarea diferitelor 
laturi ale pregătirii şi diferitelor componente din 

activitatea competiţională; 

• susţinerea din partea părinţilor, a familiei, 
posibilităţile acestora de creare a unor condiţii de 
pregătire intensă. 

Obiectivele unei etape concrete de selecţie şi de 
orientare determină rolul şi importanţa informaţiilor 
obţinute pentru fiecare dintre direcţiile indicate mai 
sus. 

Datele privind starea de sănătate sunt de 
aceeaşi importanţă în fiecare din cele cinci etape. 
Datele privind constituţia corpului, caracteristicile 
sistemului nervos, posibilităţile şi perspectivele 
de perfecţionare a celor mai importante sisteme 
funcţionale ale organismului sunt necesare în mod 
deosebit la sfârşitul celei de-a doua etape din 
cadrul pregătirii multianuale, când iese în evidenţă 
predispoziţia unui sportiv tânăr pentru o pregătire 
intensă, când se stabileşte viitoare specializare, 
se realizează orientarea procesului de pregătire 
multianuală. Nivelul rezultatelor sportive, capacitatea 
de a demonstra cele mai înalte rezultate în condiţii 
extreme, experienţa competiţională, capacitatea de 
acomodare la condiţiile unor competiţii concrete 
capătă o importanţă hotărâtoare în etapele a patra 
şi a cincea. 

Generalizarea experienţei activităţii unor 
antrenori cunoscuţi, ai căror elevi au obţinut cele mai 
performante rezultate, ne demonstrează o atenţie 
deosebită, pe care aceştia o acordă problemei 
de selecţie a sportivilor de perspectivă în cadrul 
procesului de perfecţionare multianuală. Practica din 
activitatea acestora în această direcţie este extrem 
de variată şi demonstrează faptul că nu există nişte 
soluţii standard. Unii dintre aceştia acordă o atenţie 
mai mare tipului de constituţie corporală, rezultatelor 
de la testările posibilităţilor funcţionale ale sportivi lor, 
descoperirii unor rezerve ascunse pentru creşterea 
gradului de măiestrie sportivă, în timp ce alţii acordă 
atenţie motivaţiei, hărniciei şi ambiţiei, considerând 
faptul că un sportiv care doreşte în mod fanatic 
să obţină rezultate remarcabile poate să le obţină 
având nişte caracteristici destul de obişnuite ale 
constituţiei corpului şi un potenţial obişnuit al celor 
mai importante sisteme funcţionale, alţii, acordând 
o atenţie deosebită studierii constituţiei corpului, 
potenţialului funcţional, caracteristicilor psihice, 
acordă o atenţie deosebită susţinerii din partea 
părinţilor, prezenţei diferitelor posibilităţi pentru 
un antrenament intens, regulat. însă diferenţele în 
ceea ce priveşte prioritatea nu micşorează atenţia 
antrenorilor sub nici o formă faţă de necesitatea unei 
abordări complexe a problemei privind selecţia şi 
orientarea pregătirii sportive, strâns legată de etapele 
de pregătire multianuală. Printre altele, în cadrul 
activităţii cu sportivii tineri, aceştia recomandă să ne 


orientăm atenţia asupra următoarelor elemente: 

• concordanţa dintre constituţia corpului şi 
specificul ramurii sportive; 

• capacitatea de însuşire a tehnicii; 

• abilităţile de coordonare (simţul ritmului, al 
eforturilor dezvoltate, timpului, spaţiului, mingii, 
rachetei etc.); 

• fineţea mişcărilor, capacitatea pentru relaxare, 
capacitate pentru o refacere rapidă după eforturile 
de antrenament şi cele competiţionale; 

• dorinţa pentru o pregătire intensă şi pentru 
obţinerea unor rezultate înalte; 

• dorinţa de a concura; 

• susţinerea şi responsabilitatea părinţilor. 

Cu totul altfel se manifestă unii antrenori 
contemporani renumiţi în legătură cu evaluarea 
perspectivelor unor sportivi care se află în etapele de 
pregătire pentru marile performanţe şi de valorificare 
maximă a posibilităţilor individuale. în rândul celor 
mai importante calităţi care determină rezultatele 
bune ale pregătirii sportivilor, aceştia includ: 

• un nivel suficient de înalt de cunoştinţe din 
domeniul tehnicii şi metodicii de pregătire, care îi 
permite să comunice în mod activ cu antrenorul, 
medicul, cercetătorii ştiinţifici şi alţi specialişti, să 
analizeze conţinutul pregătirii, rezultatele testărilor, 
să controleze îndeplinirea planului individual, să 
recomande introducerea de corecturi în pregătire şi 
altele; 

• năzuinţa spre cele mai înalte performanţe şi 
victorii, încrederea în forţele şi posibilităţile proprii, 
un sentiment înalt de demnitate personală; 

• absenţa orgoliului, obiectivitatea, capacitatea 
de a aprecia în mod critic propriile acţiuni, de a trage 
concluziile de pe urma greşelilor şi înfrângerilor; 

• capacitatea de a suporta eforturile mari 
de antrenament şi competiţionale şi de a învinge 
oboseala severă; 

• năzuinţa pentru o îndeplinire necondiţionată 
a planului de pregătire; 

• atitudinea creatoare faţă de pregătirea proprie, 
de alegere a celor mai eficiente mijloace şi metode, 
capacitatea de a individualiza metodele şi mijloacele 
general acceptate, de a găsi pe cele mai eficiente 
dintre acestea, în vederea perfecţionării diferitelor 
laturi ale pregătirii, a eliminării deficienţelor; 

• absenţa fricii în faţa unor concurenţi puternici, 
năzuinţa spre competiţii cu cei mai puternici sportivi, 
capacitatea de a demonstra cele mai bune rezultate 
la principalele competiţii în condiţiile celei mai acute 
concurenţe; 

• o atitudine responsabilă faţă de modul 
de viaţă, respectarea strictă a regimului stabilit, 
subordonat unei pregătiri eficiente; 

• o atitudine atentă faţă de propria sănătate, 

o activitate serioasă la profilaxia traumatismelor şi 
îmbolnăvirilor; 

• analiza permanentă a raţiei alimentare, a 
calităţii produselor şi concordanţa acestora cu 
procesul de antrenament şi cu caracteristicile 
individuale, încrederea în utilizarea suplimentelor 
alimentare şi substanţelor farmacologice, care să 
excludă învinuirea în folosirea dopingului. 

Practica competiţională ca mijloc de pregătire 
şi de verificare a eficienţei acesteia ocupă un loc 
important în toate etapele din cadrul pregătirii 
multianuale. însă aici este de importanţă majoră 
faptul că în primele două etape din cadrul pregătirii 
multianuale, rezultatele sportive trebuie să fie 
urmarea logică a unui proces de perfecţionare 
multianuală, construit raţional, în absenţa completă a 
unei specializăriîngustea sportivilor şi a unei pregătiri 
direcţionate în scopul competiţiilor. La o astfel de 
abordare şi ţinând cont de ritmurile maturizării 
biologice a unui sportiv concret, rezultatele sportive 
ca şi capacitatea de lucru în cadrul efectuării 
programelor de antrenament, reprezintă un criteriu 
suficient de obiectiv de evaluare a perspectivei 
acesteia. Dacă însă antrenorul nu s-a abţinut de la 
o specializare prea timpurie şi a neglijat studierea 
ritmului de maturizare biologică a acestuia, a admis 
elemente de forţare, atunci performanţele sportive 
nu sunt purtătoare de date obiective. 

Predispoziţia genetică pentru 
performanţe 

Activitatea motrică a omului este în mare măsură 
determinată genetic, fapt ce se manifestă foarte 
evident în domeniul sportului. Rolul important 
al genelor este justificat întrucât fiecare genă 
predetermină procesul de sinteză a unei anumite 
proteine, unei anumite enzime etc., dirijând 
toate reacţiile chimice din organism şi scoţând în 
evidenţă caracteristicile acestuia. O caracteristică 
unică a genelor o reprezintă gradul înalt de 
stabilitate (caracterul invariabil) din generaţie în 
generaţie, şi, în acelaşi timp, capacitatea acestora de 
mutaţii, modificări ereditare, care reprezintă sursa 
valabilităţii genetice a organismului. în felul acesta, 
pentru selecţia şi orientarea din sport este extrem de 
actuală determinarea influenţei constituţiei genetice 
a (genotipului) organismului sportivului (a totalităţii 
genelor acestuia) asupra perspectivei privind 
performanţele în domeniul sportului. în special, 
credem că estefoarte importantă definirea transmiterii 
pe cale ereditară a caracteristicilor morfofuncţionale 
ale omului, a diferitelor caracteristici ale funcţiei 
motrice, influenţa genotipului asupra antrenabilităţii 
omului, prezenţa unor asemănări familiale în ceea ce 


TABELUL 14.2 — Transmiterea ereditară a principalelor 
caracteristici morfofuncţionale 


Caracteristică 

Ereditate 

Lungimea corpului, a membrelor superioare şi 
inferioare 

înaltă 

Lungimea trunchiului, umărului şi antebraţului 

înaltă 

Lăţimea umerilor şi a bazinului 

Semnificativă 

Circumferinţa gâtului, umărului, antebraţului, 
coapsei, gambei 

Medie 

Masa corporală 

Semnificativă 

Raportul dintre fibrele cu contracţie rapidă şi 
fibrele cu contracţie lentă 

înaltă 

Productivitatea anaerobă 

Semnificativă 

Productivitatea aerobă 

Semnificativă 


TABELUL 14.3 — Transmiterea ereditară a principalelor 
calităţi motrice 


Caracteristică 

Ereditate 

Timpul reacţiei motoare simple 

înaltă 

Timpul mişcărilor simple 

Semnificativă 

Forţa statică maximă 

Semnificativă 

Forţa dinamică maximă 

Medie 

Forţa în regim de viteză 

Semnificativă 

Coordonarea 

Medie 

Flexibilitatea 

Semnificativă 

Rezistenţa musculară locală 

Semnificativă 

Rezistenţa musculară globală 

înaltă 


priveşte aceşti indicatori şi altele (Wells şi alţii, 2006; 
Breitbach, 2011). 

Numeroasele cercetări efectuate în acest 
domeniu în ultimele decenii ne arată o influenţă 
mare a constituţiei genetice asupra formării 
fenotipului sportivului ca ansamblu de caracteristici 
ale organismului acestuia, formate sub influenţa 
eredităţii şi a mediului extern. 

Cea mai generală imagine a transmiterii 
ereditare a caracteristicilor morfofuncţionale şi a 


TABELUL 14.4 — Transmiterea ereditară şi asemănarea 
familială în ceea ce priveşte indicatorii stării de pregătire 
funcţională (Bouchard, 1992) 


Indicatorul 

Ereditatea 

| Asemănarea familială 

Consumul maxim de oxigen 

Semnificativă 

Semnificativă 

Dimensiunile inimii 

Semnificativă 

înaltă 

Volumul sistolic şi debitul 
cardiac 

înaltă 

înaltă 

Compoziţia ţesutului 
muscular 

Semnificativă 

înaltă 

Potenţialul de oxidare al 
muşchiului 

Semnificativă 

înaltă 

Oxidarea substraturilor de 
lipide 

înaltă 

înaltă 

Mobilizarea lipidelor 

înaltă 

înaltă 

calităţilor motrice la om o pot oferi materialele din 
tabele 14.2 şi 14.3. Aceste informaţii pot fi completate 
de rezultatele evaluării experimentale a transmiterii 
ereditare şi a asemănării familiale în raport cu o serie 
dintre cei mai importanţi indicatori ai potenţialului 
funcţional al sportivilor (tabel 14.4). 

Cercetările efectuate cu participarea unor 
gemeni monozigoţi şi dizigoţi, părinţi şi copii, fraţi 
şi surori au permis, în mare măsură, să se stabilească 
importanţa eredităţii şi a asemănării familiale pentru 
domeniul sportului. Deşi s-au obţinut rezultate 
semnificativ diferite, prezentate de către diferiţi 
cercetători, putem considera că aproximativ 20-25 % 
din creşterea posibilă a V0 2 max sub influenţa unui 
antrenament raţional este determinată de genotipul 
sportivului (Lesage şi alţii, 1985; Marcotte şi alţii, 
1987; Wells şi alţii, 2006; Breitbach, 2011; şi alţii). Cu 
aceste date este în concordanţă şi influenţa eredităţii 
asupra cantităţii de oxigen vehiculată pe minut, 
şi a potenţialului oxidativ al muşchilor scheletici 
(Bouchard, 1986). 

Influenţei ereditare îi sunt supuşi, în cea mai 
mare măsură, indicatorii morfologici.în modul cel mai 
evident, dependenţa ereditară se manifestă în ceea 
ce priveşte dimensiunile longitudinale ale corpului 
şi cel mai puţin în cele legate de volum. Posibilităţile 
funcţionale se moştenesc într-o măsură mai redusă, 
însă, după unii dintre cei mai semnificativi indicatori 
pentru sport (debitul cardiac, ventilaţia maximă a 
plămânilor, diferenţa arteriovenoasă, nivelul V0 2 
max şi al datoriei maxime de oxigen etc.) se remarcă 
o determinare genetică pronunţată (Sologub, 
Taimazov, 2000). 

Influenţa asemănării familiale asupra 
performanţelor din sport este confirmată de 
numeroase cazuri de evoluţii de succes ale părinţilor 
şi copiilor, fraţilor şi surorilor. în orice ramură sportivă 
există astfel de exemple. însă aici trebuie să se ţină 
cont de faptul că influenţa asemănării familiale se 
manifestă nu doar în gene, dar şi în condiţiile în care 
se desfăşoară viaţa unei anumite familii (inclusiv 
atitudinea faţă de sport, concurenţa dintre membrii 
familiei şi altele). 

Aportul genetic în capacitatea de antrenament 
este foarte ridicatşiîn privinţa unoranumiţi indicatori 
poate să atingă 75-85 % (Sologub, Taimazov, 2000). 
Acest fenomen se manifestă în faptul că la unul 
şi acelaşi volum de acţiuni de antrenament unii 
sportivi răspund cu nişte reacţii de lungă durată clar 
pronunţate, iar alţii prin unele nesemnificative. De 
exemplu, un antrenament intens pe o perioadă de 
trei luni, în scopul creşterii forţei pe seama creşterii 
masei musculare, la unii sportivi supuşi testului poate 
să conducă la creşterea masei musculare cu 8-10 kg, 
a forţei - cu 50-60 %, iar la alţii reacţiile de adaptare 


se pot manifesta de câteva ori mai puţin - creşterea 
masei musculare de până la 2 kg, iar a forţei - de 
până la 10-15 %. 

Aceeaşi legitate se manifestă şi în legătură cu alţi 
indicatori de cea mai mare importanţă, în special cei 
care reflectă puterea sistemului aerob de asigurare 
cu energie. Astfel, un antrenament de 6 luni cu o 
orientare preponderent aerobă al celor testaţi, care 
reprezintă un grup uniform ca vârstă şi ca posibilităţi 
morfofuncţionale, conduce la rezultate diferite, în 
funcţie de caracteristicile individuale ale celor care se 
antrenează. Creşterea nivelului V0 2 max la unii dintre 
cei supuşi testării nu depăşeşte 2-3 ml-kg _1 - min 1 
(4-6 %), iar la alţii acesta atinge 12-14 ml-kg ’-min 1 
(aproximativ 25-30 %), creşterea debitului cardiac, 
de asemenea oscilează în nişte limite largi - de la 0,5 
- 1 l-min 1 până la 5 l-min \ Un grad foarte ridicat sau 
foarte scăzut al predispoziţiei pentru antrenare îl are 
un nu măr redus de sportivi, aproximativ3-5%.Trebuie 
subliniat faptul că predispoziţia faţă de antrenare, în 
ceea ce priveşte un tip sau altul de calităţi motrice 
şi posibilităţi funcţionale, într-o măsură semnificativă 
este determinată de somatotipul sportivului, de 
particularităţile morfofuncţionale şi psihologice ale 
acestuia. Gradul ridicat de antrenabilitate în raport 
cu anumiţi indicatori poate să se asocieze cu un grad 
ridicat sau scăzut în ceea ce priveşte alţii. De exemplu, 
antrenabilitatea ridicată a masei musculare şi a forţei 
maxime este de obicei asociată cu o predispoziţie 
slabă pentru dezvoltarea rezistenţei la o activitate cu 
caracter aerob. Predispoziţia pentru dezvoltarea unor 
capacităţi de coordonare este însoţită de obicei de o 
resursă de adaptare semnificativă în ceea ce priveşte 
mobilitatea, durata de timp a reacţiilor simple şi 
complexe, calităţile de viteză. 

Gradul înalt de antrenabilitate nu reprezintă 
garanţia obţinerii unor rezultate sportive înalte. 
Sportivii care reacţionează acut la acţiunile de 
antrenament, ceea ce se manifestă printr-o 
desfăşurare intensă a proceselor de adaptare, 
deseori îşi epuizează rapid resursele lor de adaptare 
şi creşterea în continuare a posibilităţilor acestora 
încetineşte ritmul sau se opreşte. în final, astfel 
de sportivi cedează deseori în faţa celor care se 
deosebesc prin ritmuri mai reduse, dar printr-o durată 
mai mare a procesului transformărilor de adaptare 
sub influenţa unui antrenament direcţionat spre un 
scop. De exemplu, 90 % din resursele de adaptare, 
determinate genetic, în ceea ce priveşte capacitatea 
sistemului aerob de asigurare cu energie, exprimată 
în nişte indicatori relativi de V0 2 max, unii sportivi le 
realizează ca urmare a unui antrenament intens de 
10-12 luni, în timp ce alţii au nevoie pentru aceasta 
cel puţin de 2-3 ani. în acelaşi timp, cercetările 
efectuate în rândul gemenilor monozigoţi, în cadrul 

efectuării de către aceştia a unor programe de 
antrenament aerob de lungă durată (20 săptămâni), 
au demonstrat un grad înalt de asemănare a efectului 
de adaptare în interiorul fiecărei perechi monozigote 
(Bouchard, 1992). 

Natura influenţei genetice asupra antrenabilităţii 
rămâne în general nestudiată. Putem însă afirma 
cu convingere că gradul pronunţat al reacţiilor de 
adaptare, în special asupra antrenamentului cu 
orientare aerobă şi anaerobă, de forţă, viteză, în mare 
măsură, este determinat de factori genetici. 

Subliniind influenţa mare a predispoziţiei 
genetice asupra performanţelor din domeniul 
sportului modern, trebuie subliniat faptul că nivelul 
de cunoştinţe din această sferă se bazează, într-o 
măsură semnificativă, pe unele presupuneri şi nu 
pe nişte fapte demonstrate exact. Printre altele, s-a 
demonstrat în mod clar ce fel de gene determină 
nivelul de performanţe în ramurile de activitate 
legate de manifestarea unor calităţi de viteză sau 
rezistenţă, iar rezultatele unor cercetări asociative 
pot oferi numai nişte imagini relative, cu privire la 
rolul real al diferitelor gene - candidat (Montgomerz 
şi alţii, 2002; Diskhuth, 2004). Situaţia se complică 
şi în legătură cu faptul că aspectul somatic, cel mai 
probabil, este determinat de o îmbinare complexă 
a acţiunii însumate a unui grup întreg de gene 
(Rankinen şi alţii, 2002). 

Sportul actual al mari lor performanţe neconfîrmă 
în mod convingător faptul cu privire la creşterea 
permanentă a rolului predispoziţiilor genetice pentru 
atingerea unor rezultate de nivel mondial, fapt ce se 
manifestă nu doar la nivelul pregătirii unor anumiţi 
sportivi, dar şi la cel al grupurilor etnice. De exemplu, 
a fost scoasă în evidenţă o dependenţă clară a 
rezultatelor din alergările de sprint şi din alergările 
pe distanţe lungi de apartenenţa la un anumit grup 
etnic. Numărul mare de alergători celebri de sprint 
provin din ţările Africii de Vest, care se află mai în 
sud de Sahara (Nigeria, Namibia, Ghana şi altele) şi 
din acele grupuri etnice care au migrat din aceste ţări 
în America sau în Europa. Majoritatea alergătorilor 
pe distanţe lungi şi maratoniştilor sunt din regiunile 
nordice şi estice ale Africii, din Kenia, Etiopia, Eritreea 
etc. Cercetările fiziologice, biochimice şi în ultimii 
ani cele genetice, au arătat deosebirile genetice 
semnificative dintre locuitorii Africii de Nord-Est şi 
Nord-Vest, iar culoarea închisă a pielii reprezintă 
doar o caracteristică exterioară, care disimulează 
prezenţa unor deosebiri semnificative. în realitate, 
între aceste grupuri etnice sunt mult mai multe 
deosebiri decât între reprezentanţii Africii de Nord- 
Est şi ai Europei. Sprinterii de culoare din regiunea 
vestică a Africii se deosebesc printr-un tip mezomorf 
pronunţat al constituţiei corpului, cu un trunchi 


relativ scurt şi cu picioare lungi, cu o masă musculară 
puternică, cu un procent ridicat de fibre cu contracţie 
rapidă, cu un procent scăzut de ţesut gras, cu o mare 
putere şi capacitate a sistemului alactic de asigurare 
cu energie. Pentru alergătorii de fond negrii din 
regiunea de nord şi de est sunt caracteristice tipul 
de constituţie corporală ectomorf, numărul mare de 
fibre cu contracţie lentă, capacităţile destul de înalte 
deoxidarealefibrelor cu contracţie rapidă, membrele 
inferioare lungi şi cu o masă scăzută, procentul 
extrem de scăzut de ţesut gras, posibilităţile aerobe 
extrem de ridicate şi economicitatea de lucru. Premisa 
unei astfel de situaţii, după opinia specialiştilor, o 
reprezintă absenţa schimbului genetic dintre grupele 
etnice africane amintite, ca urmare a unor cauze 
geografice şi istorico-sociale, fapt ce a şi determinat 
diferenţierea în dezvoltarea lor (Diskhuth, 2004). 

Corelaţia amintită poate fi confirmată în cel 
mai evident mod prin enumerarea numelor unor 
sportivi de marcă, reprezentanţi ai diferitelor regiuni 
din Africa. Numai după anul 2000, în arena mondială 
a apărut un mare grup de sportivi, care au obţinut 
rezultate excepţionale la alergări pe distanţe lungi - 
5. Siin, G. Gebremariam, S. Kipketer, A. Mezgebu, D. 
Corir, R. Limo, P. Ivuti, P. Mackai, S. Vandjiru, K. Bekele, 
B. Karoki, A. Guerrouj, W. Kipsang şi alţii. Toţi aceştia 
sunt reprezentanţi ai ţărilor din părţile nordică şi 
estică ale Africii. O listă nu mai puţin impresionantă 
de sprinteri remarcabili, reprezentanţi ai grupurilor 
etnice care locuiesc pe teritoriul ţărilor situate la sud 
de Sahara, în special în partea vestică a Africii - M. 
Green, B. Surin, A. Boldon, O.Thompson, D. Chambers, 
F. Fredericks şi alţii. 

Cu toată importanţa incontestabilă a 
caracteristicilor genetice pentru atingerea unor 
rezultate înalte în domeniul sportului, rolul 
acestora nu trebuie supraevaluat. Acest fapt se 
poate demonstra chiar şi pe baza unor exemple din 
domeniul alergărilor pe distanţe lungi şi la cursele 
de maraton, deja devenite clasice, ale sportivilor 
din Kenia şi Etiopia, care locuiesc permanent şi se 
antrenează în condiţii de altitudine medie şi mare 
altitudine. 

Conform unor numeroase cercetări, alergătorii 
de culoare din aceste ţări se remarcă, în comparaţie 
cu reprezentanţii rasei albe, prin nişte valori mai 
ridicate ale VO, max, care adesea depăşesc 80 
ml-kg min 1 (Saltin şi alţii, 1995a; Hamilton, 2000). 
Valorile ridicate ale VO, max se asociază cu un grad 
înalt de economicitate, capacitatea de a alerga cu o 
anumită viteză şi cu un consum mai mic de energie 
sau la acelaşi consum de energie se dezvoltă o 
viteză mai mare. S-a demonstrat faptul că sportivii 
de culoare, la acelaşi nivel de lactat din sânge, pun 
în funcţiune o parte mai mare de VO, max - (92-95 

%) decât compatrioţii lor, reprezentanţi ai rasei albe 
- (86-88 %) (Saltin şi alţii, 1995b; Weston şi alţii, 1999; 
Disthuth, 2004; R.R. Sands, L.R. Sands, 2012). 

însă numeroşi specialişti care au studiat în 
toate planurile fenomenul rezultatelor remarcabile 
ale alergătorilor din aceste ţări nu sunt înclinaţi să 
absolutizeze rolul caracteristicilor genetice. Mulţi 
specialişti consideră că un rol tot aşa de important în 
performanţele acestor sportivi îl joacă factorii sociali, 
în special volumul extrem de mare al activităţii 
motrice aerobe, începând cu vârsta copilăriei. 
Locuitorii satelor sunt nevoiţi să efectueze alergări 
zilnice la şcoală, pe distanţe de la 5 până la 10 km, 
ceea ce înseamnă că ei într-o săptămână cumulează 
în medie 100 km. în şcolile din Kenia şi Etiopia, 
alergările sunt considerate de o mare importanţă, ca 
cel mai simplu tip de activitate motrică. Mulţi copii îi 
însoţesc din satul lor la antrenamente în mod regulat 
pe alergătorii consacraţi, încercând să copieze 
tehnica acestora, să le devină concurenţi pe nişte 
segmente scurte. Ca urmare a acestui fapt, după cum 
demonstrează cercetările (Saltin şi alţii, 1995 a,b), 
tinerii sportivi care locuiesc în zone rurale au cu 30 % 
V02 max mai mare, în comparaţie cu locuitorii de la 
oraş de aceeaşi vârstă. Drept urmare, locuitorii satelor, 
care s-au dedicat antrenamentului la alergări devin 
capabili să efectueze un volum mare de activitate 
cu o intensitate care corespunde unui consum de 
oxigen la un nivel de peste 80 %. O importanţă tot 
aşa de mare în succesul alergătorilor din Kenia şi din 
Etiopia este atribuită antrenamentului în grupuri 
mari. Concurând în mod permanent şi ajungând 
la o stare de oboseală severă, sportivii învaţă să 
învingă senzaţii chinuitoare, dezvoltând stabilitate 
psihologică faţă de formele grave de oboseală, care 
se manifestă la sfârşitul distanţelor. Acest fenomen 
este confirmat în mod incontestabil de cursele de la 
Campionatele Mondiale şi de la Jocurile Olimpice: 
tocmai pe porţiunile finale ale distanţelor sportivii 
de culoare din aceste ţări demonstrează un avantaj 
covârşitor, în comparaţie cu concurenţii lor. 

Nu de importanţă mai mică este şi faptul că 
un antrenament de înaltă intensitate favorizează 
adaptarea tipurilor de fibre musculare cu contracţie 
rapidă (de tip a şi de b) , crescând posibilitatea 
acestora pentru producerea de ATP prin intermediul 
mecanismului aerob şi în acelaşi timp lărgind 
posibilitatea de mobilizare a mecanismului glicolitic 
din toate tipurile de fibre musculare. 

Particularităţile conformaţiei 
(constituţiei) corpului sportivilor 

Conformaţia corpului unui sportiv îi poate oferi 
acestuia avantaje mecanice, biochimice şi fiziologice 


în activitatea de antrenament şi cea competiţională. 
Din acest considerent deja în etapele de selecţie 
primară şi preliminară apare necesitatea de a clasifica 
constituţia corpului tinerilor sportivi în anumite tipuri 
constituţionale. Deşi conformaţia omului suferă 
anumite modificări în anumite perioade de vârstă, în 
general aceasta este mai mult sau mai puţin stabilă 
şi, într-o mare măsură, este determinată de factori 
ereditari. 

Trebuie subliniat faptul că nu există o abordare 
unitară în legătură cu definirea constituţiei omului. 
Acest fapt se referă atât la definirea noţiunii însăşi 
de «constituţia omului», cât şi la diagnosticarea şi 
caracterizarea tipurilor constituţionale. Cele mai 
răspândite abordări privind definirea constituţiei 
omului sunt cele care au la bază unele criterii 
morfologice - gradul de dezvoltare a musculaturii 
şi de depunere a grăsimilor, talia şi masa corpului, 
particularităţile scheletului şi altele. în cadrul 
unei astfel de abordări, majoritatea specialiştilor 
sunt înclinaţi spre a folosi pentru caracterizarea 
constituţiei termenul de «somatotip». 

Din mulţimea de scheme privind constituţia 
omului vom analiza una dintre cele mai populare, 
conform căreia se delimitează trei somatotipuri. 

Tipulendomorfpicnic —cutia toracică bombată, 
formele rotunde moi, membrele relativ scurte, 
palmele şi tălpile scurte şi late, o mare cantitate de 
strat adipos subcutanat. 

Tipul mezomorf atletic — forma trunchiului 
trapezoidală, bazinul îngust, centura scapulară 
puternică, musculatura bine dezvoltată, oase masive. 

Tipul ectomorf astenic — cutia toracică lungă 
şi plată, bazinul relativ lat, corpul slab şi o slabă 
dezvoltare a bazei subcutanate, membrele lungi şi 
subţiri, tălpile şi palmele înguste, cantitate minimă 
de strat adipos subcutanat. 

Este de înţeles faptul că posibilităţile 
constituţionale ale majorităţii indivizilor nu pot 
fi reduse la aceste trei tipuri extreme. O astfel de 
împărţire oferă doar o imagine generală referitoare 
la gama de variaţii în constituţia omului, din 
această cauză în selecţia sportivă este oportun să 
se facă orientarea după componentele tipurilor 
constituţionale, distribuite în mod stabil, care pot fi 
delimitate în număr de trei: endomorf, mezomorf şi 
ectomorf (fig. 14.6). 

Tipul endomorf se caracterizează prin aspect 
rotund şi flasc, printr-o cantitate sporită de ţesut 
adipos, predominarea burţii în comparaţie cu cutia 
toracică, prin umerii înalţi, gât scurt, contururile 
corpului netede, prin absenţa reliefului muşchilor. 

Pentru tipul mezomorf sunt tipice trunchiul 
drept, musculatura tare, în relief şi proeminentă, 
oase masive, antebraţele, palmele şi degetele groase, 

FIGURA 14.6 — Sportivii cu indicatori clar pronunţaţi ai somatotipurilor endomorf (a), mezomorf (6) şi ectomorf (c) (Tanner, 1 964) 


cutia toracică mare, umerii laţi, talia relativ îngustă, 
pielea aspră. 

Tipul ectomorf se manifestă prin fragilitatea 
şi delicateţea corpului, înfăţişare uscăţivă, oase şi 
muşchi subţiri, umerii înguşti lăsaţi, membre relativ 
lungi şi trunchiul scurt, absenţa reliefului muscular. 

Potrivit celei mai populare metodici de 
determinare a somatotipului, se folosesc imafinile, 
făcute în trei planuri. Pe baza analizei acestor 
imagini se determină gradul de manifestare a 
fiecăreia din aceste componente, iar rezultatele 
sunt trecute în diagrame speciale. Caracterul 
pronunţat al fiecăreia dintre cele trei componente 
este evaluat după un sistem de şapte puncte: cea 


mai mare notă (7) corespunde gradului maxim de 
pronunţare, iar nota cea mai mică (1) corespunde 
celui minim. în felul acesta, somatotipul 7-1-1 indică 
o endomorfie maximă, cel de 1-7-1 - mezomorfia, 
1-1-7 - ectomorfia. Variantele extreme se întâlnesc 
rar, cele mai răspândite sunt somatotipurile mixte 
- 3-5-1, 4-3-3, 3-4-4, 3-6-2. Trebuie subliniată 
interdependenţa dintre toate cele trei componente: 
creşterea unei componente conduce la scăderea 
celorlalte, de aceea valorile mari ale unei componente 
exclud practic valorile mari ale celorlalte două. La 
evaluarea unui somatotip, suma celor trei punctaje 
nu trebuie să depăşească 12 şi nu poate să fie mai 
mică de 9 (Tanner, 1964, Ross, Marfell-Jones, 1988). 

FIGURA 14.7 — 
Sistemul de trecere 
în diagramă a 
datelor privind 
somatotipurile 
(Tanner, 1964) 

FIGURA 14.8 — 
Repartizarea pe 
somatotipuri: a — a 
studenţilor de 
universitate 
(n = 283); 
b — a studenţilor de 
colegiu sportiv 
(n = 114) 
(Tanner, 1964) 

Procesul de clasificare în funcţie de somatotipuri 
se realizează prin intermediul studierii fotografiilor 
aşezate în mod corespunzător şi prin compararea 
acestora cu fotografiile unor somatotipuri standard, 
în cadrul cercetării unor grupuri de sportivi, 
rezultatele cercetărilor este oportun să fie trecute 
într-o diagramă specială (fig.14.7). 

Cercetările clasice ale somatotipurilor unor 
sportivi olimpici, în comparaţie cu oameni obişnuiţi, 
cât şi cu studenţi din instituţii de învăţământ speciale 
le-a realizat cu mulţi ani în urmă D.M.Tanner (Tanner, 
1964). Printre studenţii care nu practică sportul 
(fîg. 14.8, a), cel mai adesea se întâlnesc tipurile 
intermediare, cu un conţinut relativ moderat de 
componente endomorfă, mezomorfă şi ectomorfă. 
Pentru majoritatea studenţilor din colegiile sportive 
(fîg. 14.8,b) este caracteristic tipul mezomorf. 
Pentru sportivii din domeniul atleticii uşoare, 
participanţi la Jocurile Olimpice, este caracteristică 
absenţa completă a tipului endomorf pronunţat 
(fîg.14.9). Atleţii de diferite specializări se deosebesc 
semnificativ după tipul constituţional. La alergătorii 
pe distanţe lungi, în comparaţie cu sprinterii, se 
observă scăderea ratingului tipului mezomorf şi 
creşterea celui ectomorf (fîg.14.10). Aruncătorii se 
remarcă printr-un nivel ridicat al tipului mezomorf şi 
un nivel scăzut al celui ectomorf (fîg.14.11). Aceleaşi 
caracteristici le au şi sportivii din atletica grea 


(fîg. 14.12). La luptători, în comparaţie cu atleţii din 
atletica grea şi cu aruncătorii se observă o oarecare 
scădere a ratingului tipului mezomorf şi creşterea 
celui ectomorf (vezi fîg.14.12). 

Alte cercetări efectuate în acest domeniu 
(Kunze şi alţii, 1972; De Garay şi alţii, 1974; Wutscherk, 
1977; Tittel, Wutscherk, 1991, 1992; Fox şi alţii, 1993; 
Frohner, Wagner, 1996, 2002; Coxa, 2002), au reuşit 
doar în mică măsură să dezvolte şi să concretizeze 
diferite teze, emise de către D.M. Tanner (Tanner, 
1964). De exemplu, cercetările pe grupe mari de 
sportivi şi sportive care se specializează în diferite 
ramuri de sport (Fox şi alţii, 1993) evidenţiază că 
sportivii de ambele sexe, în comparaţie cu persoanele 
care nu practică sportul se remarcă prin componente 
mezomorfe şi ectomorfe mai pronunţate, adică au 
o masă musculară mare şi un procent mai scăzut 
de ţesut adipos. Alergătorii pe distanţe lungi, 
înotătorii, baschetbaliştii pot fî încadraţi la tipul mixt 
mezoectomorf, având în vedere gradul pronunţat 
al acestor componente (fig. 14.13). Femeile care se 
specializează în alergări pe distanţe lungi se remarcă 
prin somatotipul mezoectomorf, iar cele din nataţie şi 
aruncări de atletică uşoară prin tipul endomezomorf 
(fi g. 14.14). 

Specializarea într-un anumit tip de competiţii 
influenţează în mod semnificativ asupra cerinţelor 
faţă de somatotipul sportivilor. De exemplu, în 

FIGURA 14.9 — 
Repartizarea pe 
somatotipuri 
a atleţilor de 
atletică uşoară 
participanţi la 
Jocurile Olimpice 
(n=137) 

(Tanner, 1964) 

FIGURA 14.10 — 
Repartizarea pe 
somatotipuri a - a 
alergătorilor pe 
distanţe scurte - 
100 şi 200 m (a) 
şi pe distanţe lungi 
-5000 şi 10000 m 
(b) (Tanner, 1964) 

FIGURA 14.11 — 
Repartizarea pe 
somatotipuri a 
aruncătorilor de 
greutăţi (a) 
şi a aruncătorilor de 
disc, suliţă şi ciocan (6) 
(Tanner, 1964) 

FIGURA 14.12 — 
Repartizarea pe 
somatotipuri a 
luptătorilor ( a ) şi a 
atleţilor de atletică 
grea (b) (Tanner, 1964) 

FIGURA 14.13 — 

Somatotipurile 

sportivilor 

specializaţi în 

diferite ramuri ale 

sportului 

(Fox et al., 1993) 


FIGURA 14.14 — 
Somatotipurile 
sportivelor 
specializate în 
diferite tipuri de 
sport 

(Fox et al., 1993) 

FIGURA 14.15 — 
Repartizarea pe 
somatotipuri 
a bărbaţilor, 
specializaţi în 
înotul pe diferite 
distanţe 

FIGURA 14.16 — 

Repartizarea pe 
somatotipuri 
a femeilor, 
specializate în 
înotul pe diferite 
distanţe 

domeniul nataţiei, sprinterii puri (pe distanţele de 
50 şi 100 m) se remarcă printr-un tip mezomorf clar 
pronunţat. Creşterea lungimii distanţei (100 şi 200 m) 
este legată de scăderea ratingului tipului mezomorf 
şi de creşterea celui ectomorf (fig.14.15). La femei, 
spre deosebire de bărbaţi, în structura somatotipului 
este puţin mai pronunţată componenta endomorfă 
(fig. 14.16). 

Mulţi specialişti fac legătura dintre somato- 
tipurile şi calităţile motrice, procesele fiziologice 
şi biochimice, caracteristicile psihologice ale 
personalităţii (Tittel, Wurscherk, 1991, 1992). Se 
consideră faptul că un nivel mai ridicat al proceselor de 
oxidare se observă la persoanele de tip constituţional 
astenic şi atletic (Fox şi alţii, 1993). S-a observat o 
legătură dintre tipul endomorf şi unele caracteristici 
de temperament, cum ar fi echilibrul, caracterul 
comunicativ şi calmul. Tipul mezomorf scoate în 
evidenţă legătura cu unele caracteristici cum ar fi 
înclinaţia spre risc, acţiuni hotărâtoare, agresivitate, 
iar tipul ectomorf se asociază cu calmul emoţional, 
fire închisă, necomunicativ, stabilitate la acţiunea 
factorilor externi (Arnot, Gaines, 1992). Aceste 
corelaţii au un caracter statistic şi nu sunt suficient 
de sigure cu aplicare la o persoană concretă, însă pot 
deveni extrem de utile în cadrul elaborării strategiei 
generale de selecţie şi de orientare a sportivilor, care 
aparţin diferitelor tipuri constituţionale (Frohner, 
Wagner, 2002). 

Predispoziţia sportivilor pentru 
efectuarea unor activităţi cu 
orientare diferită 

Deja în cea de-a doua etapă a pregătirii multianuale, 
la tinerii sportivi se manifestă destul de clar 
predispoziţia pentru a efectua activităţi cu orientare 
prioritar diferită, a cărei evidenţiere permite 
orientarea tânărului sportiv spre o specializare pentru 
tipuri concrete de competiţii, cât şi organizarea 
raţională a procesului de antrenament, bazându-se 
pe aptitudinile înnăscute al acestuia. 

Testările de masă ale tinerilor sportivi în 
cea de-a doua etapă a pregătirii multianuale, cu 
utilizarea unui larg spectru de indicatori diferiţi, au 
permis împărţirea acestor sportivi în câteva grupe, în 
funcţie de predispoziţia acestora pentru o activitate 
de sprint sau de fond. 

Primo grupă — o reprezintă sportivii cu 
aptitudini de sprint clar exprimate (sprinteri). 

Grupa o doua — este formată din sportivii care 
se remarcă prin aptitudini mixte cu preponderenţa 
dispoziţiei pentru activitatea de sprint (micşti, cu 
predispoziţie pentru activitatea de sprint). 

Grupa a treia — reprezintă sportivii cu aptitudini 


mixte, la un nivel de dezvoltare relativ uniform al 
acestora. 

Grupa a patra — reprezintă sportivii care se 
deosebesc prin aptitudini mixte, cu predominarea 
predispoziţiei pentru o activitate de fond (micştii, cu 
predispoziţie pentru activitatea de fond). 

Grupa a cincea — o reprezintă sportivii cu 
aptitudini clar exprimate pentru activitatea de fond 
(fondişti). 

în ansamblul general, aceste grupe sunt 
reprezentate neuniform. Tipurile pure de sprint sau 
de fond se întâlnesc relativ rar, majoritatea sportivilor 
fac parte din diferite tipuri intermediare (fig.14.17). 

Sportivii care fac parte din una din cele 
cinci grupe se deosebesc semnificativ între ei 
prin caracteristicile antropometrice de bază, prin 
capacitatea sistemelor de asigurare cu energie, 
prin caracteristicile psihofiziologice, prin nivelul de 
dezvoltare a calităţilor motrice speciale. 

Pentru sportivii din prima grupă, cu 
preponderenţă, este caracteristic tipul mezomorf, 
aceştia caracterizându-se prin valori mari ale înălţimii, 
ale masei corporale, ale valorilor perimetrelor, ale 
lungimii membrelor inferioare şi superioare. Aceştia 
au indicatori mari pentru puterea şi capacitatea 
sistemului alactic de asigurare cu energie, pentru 
mobilitate, putere şi capacitatea sistemului lactic, au 
un mare număr de fibre cu contracţie rapidă de tip a 
şi b, au un nivel ridicat al forţei şi vitezei maxime, al 
puterii mişcărilor efectuate de membrele inferioare şi 
superioare. Indicatorii caracteristicilor psihofiziologie 
la aceşti sportivi arată un grad ridicat al labilităţii şi al 
reactivităţii sistemului nervos al acestora, iar testele 
dinamice speciale demonstrează un nivel înalt al 
posibilităţilor de viteză, forţă-viteză şi de forţă. 
Concomitent, sportivii din această grupă au indicatori 
relativ scăzuţi pentru capacitatea sistemului aerob de 
asigurare cu energie, gradul de economicitate scăzut 



FIGURA 14.17 — Reprezentarea sportivilor din diferite grupe 
în totalul general: 1) - Sprinteri; 2) Micştii, cu predispoziţie 
pentru activitatea de sprint; 3) Micştii cu aptitudini combinate, 
4) Micştii cu predispoziţie pentru o activitate de fond; 5) 
Fondiştii 

al activităţii. 

Sportivii care fac parte din grupa a treia se 
deosebesc printr-o putere şi capacitate suficient de 
ridicată a sistemului anaerob lactacid de asigurare 
cu energie, printr-un grad ridicat de mobilitate şi 
de putere a sistemului aerob, prin stabilitate faţă 
de suportarea unei oboseli severe, provocată de 
acumularea de acid lactic în ţesutul muscular. în 
acelaşi timp, aceştia cedează semnificativ faţă de 
sportivii din prima grupă, în ceea ce priveşte nivelul 
posibilităţilor de viteză şi forţă, reactivitatea sistemul ui 
nervos, în acelaşi timp depăşindu-i pe aceştia în mod 
semnificativ la gradul de economicitate a activităţii, la 
puterea şi capacitatea sistemului aerob de asigurare 
cu energie. 

Sportivii din grupa a cincea se deosebesc prin 
caracteristici clar pronunţate de tip ectomorf, prin 
nivelul extrem de ridicat al puterii şi capacităţii 
sistemului aerob de asigurare cu energie, printr-un 
grad ridicat de economicitate a activităţii. în cadrul 
testelor speciale aceşti sportivi manifestă un nivel 
destul de ridicat al rezistenţei în timpul activităţii cu 
caracter aerob. în acelaşi timp, aceştia, în comparaţie 
cu sportivii din prima sau chiar a treia grupă, au 
indicatori scăzuţi pentru posibilităţile de viteză, de 
viteză-forţă şi de forţă, o reacţie întârziată la diferiţi 
excitanţi, grad scăzut de labilitate şi de reactivitate a 
sistemului nervos. 

Constituţia sportivilor care fac parte din grupa 
a doua, posibilităţile sistemelor de asigurare cu 
energie ale acestora, nivelul de dezvoltare a calităţilor 
motrice, caracteristicile neuropsihice ocupă o matrice 
intermediară între sportivii care fac parte din grupa 
întâi şi grupa a treia. Referitor la sportivii care fac 
parte din grupa a patra, conform aceloraşi indicatori, 
aceştia ocupă o poziţie intermediară între sportivii 
grupelor a treia şi a cincea. 

Includerea tinerilor sportivi în una din aceste 
grupe permite deja în etapa de pregătire prealabilă 
de bază să se stabilească cea mai de perspectivă 
ramură de competiţii în vederea specializării, fapt ce 
poate fi ilustrat pe baza unor materiale din domeniul 
nataţiei sportive (tabel 14.5). 

O abordare similară poate fi realizată cu succes 


nu numai în unele ramuri sportive ciclice, ca de 
exemplu, în domeniul alergărilor din atletica uşoară 
sau în patinaj viteză, dar şi în unele jocuri sportive, 
sporturile de contact, permiţând depistarea la 
momentul oportun a celor mai puternice laturi ale 
sportivului, stabilirea corectă a anvergurii de joc a 
acestuia, orientarea perfecţionării tehnice, tactice şi 
fizice, modelul optim de activitate competiţională. 
Un indicator genetic de perspectivă pentru scoaterea 
în evidenţă a predispoziţiei sprinterilor pentru 
efectuarea unor activităţi cu orientare diferită îl 
reprezintă predominanţa mâinii. Sportivii stângaci, 
în comparaţie cu dreptacii, au o mare viteză al 
reacţiei motrice simple, ceea ce le asigură succesul 
unor acţiuni simple, care se deosebesc printr-un 
înalt nivel de nelinişte, printr-un tip neechilibrat 
al sistemului nervos, predominarea unei gândiri 
concret imaginative. 

în acelaşi timp, aceştia cedează în faţa 
dreptacilor, în rapiditatea de luare a hotărârilor 
în situaţii complexe, în capacitatea de gândire 
logico-abstractă. Aceste caracteristici ale sportivilor 
stângaci, determinate genetic la 40-50 %, determină 
succesele acestora într-o activitate care impune o 
reacţie extraordinară şi efectuarea unor mişcări relativ 
simple, cu o mare viteză (Sologub, Taimazov, 2000). 
în cel mai evident mod, toate acestea se manifestă în 
domeniul scrimei: printre campionii la cele mai mari 
competiţii internaţionale gradul de reprezentare 
al sportivilor - stângaci depăşeşte de 10 ori datele 
medii ale populaţiilor şi reprezintă aproximativ 50 
%. Tocmai aceşti sportivi se remarcă printr-o viteză 
deosebit de ridicată de acţiune (Nikolskaia, 1993). 

în alte ramuri sportive, sportivii stângaci se 
remarcă printr-o mare diversitate a acţiunilor tehnico- 
tactice. în domeniul boxului, aceştia pot lucra atât pe 
partea dreaptă, cât şi pe partea stângă, în gimnastica 
ritmică execută piruetele atât spre partea dreaptă, 
cât şi spre partea stângă, în volei şi în handbal se 
folosesc cu succes loviturile şi aruncările atât cu 
mâna dreaptă, cât şi cu mâna stângă. Toate acestea, 
în mod evident, trebuie să fie luate în considerare 
în cadrul orientării procesului de pregătire a unor 
astfel de sportivi în toate etapele din perfecţionarea 


TABELUL 14.5 — Predispoziţia tinerilor înotători din diferite grupe pentru performanţe pe distanţe de diferite lungimi 


Grupe de înotători 

Predispoziţia pentru performanţe pe distanţele, m 

Ridicată 

Peste medie 

Medie 

Sub medie 

Scăzută 

înotători de sprint 

50 

100 

200 

400 

800 şi 1500 

Micşti, cu predispoziţie pentru activitatea de sprint 

100 şi 200 

50 

400 

800 

1500 

Micşti cu capacităţi combinate 

200 şi 400 

— 

100, 800 şi 1500 

50 

— 

Micşti cu predispoziţie pentru activitatea de fondist 

800 

400 şi 1500 

200 

100 

50 

înotători de fond 

1500 

800 

400 

200 

100 şi 50 
























CAPITOLUL 14. Selecţia şi orientarea în cadrul sistemului de pregătire multianuală 


301 


multianuală a acestora, atât în ceea ce priveşte 
organizarea procesului de perfecţionare tehnico- 
tactică, cât şi în ceea ce priveşte alegerea modelelor 
optime de activitate competiţională. 

Selecţia primară şi orientarea în 
prima etapă din cadrul pregătirii 
multianuale 

Metodica selecţiei sportive în etapa de pregătire 
iniţială este determinată de obiectivul principal 
al primei trepte de selecţie - de a ajuta copilul să 
aleagă în mod corect o ramură sportivă în vederea 
perfecţionării sportive. Rezolvarea corectă a acestui 
obiectiv nu numai că demonstrează eficienţa 
funcţionării şcolilor sportive de copii şi tineret, a 
unor anumiţi antrenori, dar are şi un substrat social 
destul de profund. Practicarea cu succes a sportului 
îi permite unui tânăr să-şi descopere aptitudinile 
naturale, să simtă în mod evident rezultatele muncii 
depuse şi încrederea în forţele proprii şi reprezintă 
calea de autoconfirmare. Toate acestea creează un 
fundament solid pentru viaţa ulterioară şi pentru o 
poziţie activă în orice sferă de activitate. 

Unul din principalele momente care determină 
succesele sportive ulterioare ale copilului îl reprezintă 
vârsta de începere a practicării sportului (tabel 14.6). 
La această vârstă au început să practice sportul 
majoritatea sportivilor celebri. în unele cazuri nu 
trebuie refuzată primirea la secţia sportivă şi a copiilor 
a căror vârstă depăşeşte puţin limitele prezentate. 
Este suficient să subliniem faptul că celebra schioare 
G. Kulakova a început să practice sportul la vârsta de 
20 de ani, campioana olimpică la patinaj viteză G. 
Stepanskaia - la vârsta de 17 ani, cunoscuţii ciclişti N. 
Gorelov, V. Kaminski, A. Ciukanov la vârsta de 17-19 
ani, iar atleta M. Ottey - la vârsta de 18 ani. 

Trebuie subliniat faptul că în şcolile sportive 
din multe ţări, pe parcursul multor ani, există 
tendinţa unei întineriri artificiale a sportului de înaltă 
performanţă. Acest fapt se reflectă în programele 
şcolilor sportive de copii şi tineret, în sistemul de 
competiţii, în introducerea diferitelor limitări pentru 
sportivii de vârstă mare. Practica ne demonstrează 
în mod convingător faptul că o astfel de abordare 
conduce la consecinţe negative. Acest lucru a 
fost de nenumărate ori în atenţia specialiştilor 
(Ciudinov, 1976; Platonov, 1980, 1986; Bulgakova, 
1976, 1986; Sahnovski, 1995; şi alţii), care au arătat 
că «întinerirea» artificială conduce la încălcarea 
unor legităţi principiale privind selecţia sportivă 
şi perfecţionarea multianuală. De exemplu, V.l. 
Ciudinov (1976) a stabilit că doar la 13% din cazuri 
vârsta «normativă» (prezentată în programele pentru 
şcolile sportive pentru copii şi tineret) coincide cu 


TABELUL 14.6 — Vârsta favorabilă pentru începutul 
antrenamentului în diferite ramuri ale sportului 


Ramura sportului (a competiţiilor) 

Vârsta, ani 

Băieţi 

Fete 

Nataţie 

8-11 

7-10 

Canotaj: 



cu caiac 

12-14 

12-14 

academic 

13-15 

— 

Ciclism 

12-14 

12-14 

Patinaj viteză 

13-15 

13-15 

100-400 m 

12-14 

12-14 

800-1500 m 

13-15 

13-15 

Gimnastică 



Artistică 

5-7 

4-7 

Ritmică 

— 

5-7 

Patinaj artistic 

7-9 

6-8 

Atletică grea 

13-15 

12-14 

Lupte 

12-14 

12-14 

Handbal 

12-14 

11-13 

Volei 

12-14 

11-13 

Fotbal 

12-14 

11-13 


vârsta reală de începere a practicării sportului de 
către sportivii care au obţinut rezultate remarcabile, 
în majoritatea covârşitoare a ramurilor sportive 
vârsta reală de începere a antrenamentelor de către 
cei mai performanţi sportivi este cu 3-5 ani mai 
mare decât vârsta «normativă». Legat de aceasta, 
conducătorii şcolilor sportive pentru copii, care pun 
accent pe atragerea la antrenamente a copiilor în 
vârstă de 5-7 ani, trebuie să ţină cont de următoarele 
circumstanţe. în primul rând, tendinţa spre o 
prognozare mai timpurie a aptitudinilor sportive este 
legată de o scădere bruscă a exactităţii acesteia. în al 
doilea rând, caracteristicile antrenamentului sportiv 
modern prezintă nişte cerinţe atât de ridicate faţă de 
organismul sportivului încât copiii care au început 
să practice sportul mai devreme, de regulă părăsesc 
mai devreme sportul. Şi într-adevăr numeroasele 
observaţii demonstrează faptul că copiii care au 
început să se antreneze la vârsta de 6-8 ani, în multe 
cazuri, încetează să mai practice sportul la 15-17 ani, 
adică înainte de vârsta optimă pentru atingerea celor 
mai înalte rezultate. 

La ora actuală, în diferite ţări ale lumii se 
cristalizează tendinţa de a atrage pentru practicarea 
oricărui tip de sport a unor copii de 3-5 ani şi chiar 
a celor de doi ani. în unele şcoli sportive pentru 
copii se încearcă atragerea la practicarea sportului 
a unor copii din grădiniţe. De pe poziţiile rezolvării 
problemelor de însănătoşire în masă a copiilor cu 
ajutorul gimnasticii, înotului sau mersului pe schiuri, 
a dezvoltării armonioase a acestora, este oportună o 

astfel de abordare. însă nu trebuie în nici un caz să se 
confere activităţii cu copiii mici o orientare sportivă, 
cum se face, din păcate, acest lucru în practică. 
Cercetări speciale ale acestei probleme nu au fost 
efectuate, însă date indirecte ne conving de faptul 
că încercările de a organiza o activitate sportivă cu 
copiii de 4-6 ani sunt fără rezultate şi chiar nocive 
pentru perfecţionarea sportivă ulterioară a acestora. 
Practica ne demonstrează faptul că este cu mult mai 
bine să se întârzie atragerea copiilor în sportul de 
înaltă performanţă cu doi-trei ani decât să se facă 
acest lucru mai devreme cu aceeaşi perioadă de 
timp. Recomandările prezentate sunt destul de bine 
armonizate cu datele referitoare la vârsta favorabilă 
de începere a antrenamentelor în ramurile sportului 
prezentate în tabelul 14.7. 

O condiţie necesară pentru selecţia iniţială 
a copiilor pentru o şcoală sportivă pentru copii şi 
tineret o reprezintă desfăşurarea acesteia după 
cursul de instruire obligatorie a copiilor în domeniul 
iniţierii în ramura sportivă respectivă. Este de dorit 
faptul ca un astfel de curs să cuprindă cel puţin 30 de 
lecţii. Acesta asigură nu doar însuşirea de către copii 
a unor deprinderi utile pentru viaţă, ci şi creşterea în 
mod semnificativ a eficienţei evaluării gradului de 
perspectivă a acestora. în cazul absenţei unei instruiri 
în masă este foarte uşor să se facă greşeli şi să fie 
acceptaţi copiii care înoată mai bine, care aleargă mai 
bine sau care execută mai bine exerciţiile şi aceştia să 
fie consideraţi cei mai capabili. 

în cadrul evaluării iniţiale a perspectivei copiilor 
este necesar să ne bazăm pe calităţile şi aptitudinile 
care determină succesul în sportul de înaltă 


performanţă. Caracteristicile care au un caracter 
temporar şi care se manifestă numai în cadrul 
instruirii nu pot fi folosite drept criterii de selecţie. în 
cadrul stabilirii capacităţilor, nu putem de exemplu 
să ne orientăm la rapiditatea de însuşire a tehnicii 
ramurii sportive. Experienţa demonstrează faptul 
că în cadrul instruirii iniţiale copiii de statură mică şi 
de constituţie puternică însuşesc mai bine tehnica 
sportivă, progresează mai repede. însă tocmai aceştia 
sunt «eliminaţi» ca fără perspectivă, chiar în primele 
etape din cadrul pregătirii multianuale. în acelaşi 
timp, copiii mai slabi, de statură înaltă, care deseori în 
etapele timpurii îşi însuşesc mai greu tehnica, ulterior 
devin sportivi de înaltă clasă. 

în cadrul selecţiei iniţiale trebuie să se facă 
orientarea în primul rând după unele caracteristici 
stabile (care se modifică puţin în cursul dezvoltării 
şi într-o măsură mai mică depind de acţiunile de 
antrenament). în cea mai mare măsură, acestor 
cerinţe le răspund unele caracteristici morfologice. 
Astfel, conform rezultatelor cercetărilor efectuate 
de NJ. Bulgakova (1986) se observă o strânsă 
legătură între înălţimea copiilor la vârsta de 11-12 
ani şi respectiv 16-17 ani. La vârsta de 12 ani, băieţii 
ating aproximativ 86 % din înălţimea lor viitoare, 
în procesul de evaluare a gradului de perspectivă a 
sportivilor este necesar să se ţină cont de faptul că cei 
mai bine pronosticaţi indicatori ai «înălţimii mature» 
îi reprezintă tălpile şi palmele lungi. Lungimea labei 
piciorului, în îmbinare cu alte dimensiuni, poate servi 
drept un indicator mult mai sigur pentru înălţimea 
finală decât înălţimea însăşi. 

Pentru a scoate în evidenţă dinamica înălţimii şi 


TABELUL 14.7 — Graniţele de 
vârstă cu privire la acceptarea 
copiilor şi adolescenţilor în 
grupele de pregătire iniţială 

(Volkov, Filin, 1983) 


Notă. în tabel este indicată vârsta de înscriere 
în grupele de pregătire iniţială. Vârsta maximă 
într-o serie de cazuri este cu 1-3 ani mai mare 
decât cea indicată. 


Ramura sportului 

Vârsta, ani 

Ramura sportului 

Vârsta, ani 

înotul sportiv 

7-8 

Baschet 

« 

Patinaj artistic 

Idem 

Volei 

10-11 

Gimnastica 


Hochei 

Idem 

Ritmică 

« 

Fotbal 

« 

Artistică (fete) 

« 

Handbal 

« 

Tenis 

« 

Polo pe apă 

« 

Acrobatică 

8-9 

Schrimă 

« 

Gimnastica artistică (băieţi) 

Idem 

Lupte sportive 

11-12 

Sărituri în apă 

« 

Canotaj cu caiac 

Idem 

Sărituri cu schiul de pe trambulină 

« 

Canotaj cu canoe 

« 

Slalom 

« 

Atletica uşoară (unele discipline) 

« 

Coborâre de viteză 

« 

Tirul cu glonţ 

« 

Biatlon 

9-10 

Echitaţie 

« 

Curse de schi 

Idem 

Pentatlonul modern 

« 

Schi biatlon 

« 

Box 

12-13 

Badminton 

« 

Ciclism 

Idem 

Patinaj 

10-11 

Atletica grea 

13-14 

Canotaj academic 

Idem 

Tirul la stand 

c 14 

masei corporale la băieţi şi la fete la vârsta de până 
la 17 ani se pot folosi nomogramele prezentate în 
figurile 14.18, 14.19. Atrage atenţia gama largă de 
variaţii posibile care determină posibilităţile copiilor 
pentru performanţe în diferite ramuri sportive. 
Specializarea sportivă a copiilor determină în mare 
măsură dinamica dependenţei între înălţime şi masa 
corporală, ceea ce s-a manifestat în mod evident la 
testarea atleţilor din atletica grea şi a voleibaliştilor 
(vezi fîg.14.18). Este interesant faptul că mărimea 
şi orientarea eforturilor pot să exercite o influenţă 
semnificativă asupra dinamicii de creştere pe 
parcursul unui an (fîg. 14.20). Volumul mare de eforturi 
speciale de antrenament şi competiţionale, în mod 
deosebit pe fond de oboseală, reprezintă un factor de 
frânare în ceea ce priveşte creşterea înălţimii tinerilor 
sportivi. Antrenamentul cu orientare generală la o 
intensitate relativ scăzută a activităţii, cât şi pauzele în 
antrenamente, din contră, facilitează creşterea taliei. 
Evaluarea perspectivei copilului trebuie începută 
de la măsurarea dimensiunilor totale ale trunchiului 
îmbinată cu o evaluare vizuală a aspectului exterior 
al acestuia. Dacă se au în vedere, de exemplu, 
înotul şi canotajul, trebuie să fie acordată prioritate 
unor copii de statură înaltă. în canotaj trebuie să se 
acorde atenţie unor adolescenţi cu o lungime mare a 
trunchiului, cu anvergură mare a mâinilor şi cu umeri 
laţi. Pentru înot sunt selectaţi copiii cu constituţie 
proporţională, care au o musculatură netedă (cu 
un relief neclar conturat), cu o osatură uşoară, cu 



FIGURA 14.18 — Legătura reciprocă dintre masa corporală şi 
înălţime în diferite etape ale dezvoltării în funcţie de vârstă. 
Abaterile specifice caracteristice atleţilor din atletica grea (1) 
şi voleibaliştilor (2) (Wutscherk, Schmidt, Schuke, 1988) 



FIGURA 14.19 — Legătura reciprocă dintre masa corporală şi 
înălţime în diferite etape ale dezvoltării în funcţie de vârstă 

(Wulscherk, Schmidt, Schuke, 1988) 


glezne şi carpuri subţiri, cu talpa piciorului şi palme 
mari. La selecţia cicliştilor şi a patinatorilor de viteză 
este necesar să se dea prioritate adolescenţilor cu 
indicatori privind masa corpului scăzută şi cu muşchii 
coapselor şi gambelor bine dezvoltaţi. După aceşti 
indicatori se orientează antrenorii cu experienţă 
în cadrul evaluării iniţiale a predispoziţiei copiilor 
pentru practicarea sportului. 

în ramurile sportive unde rolul hotărâtor îl 
joacă posibilităţile funcţionale ale sistemului aerob 
de asigurare cu energie (curse de schi, alergări pe 
distanţe lungi, ciclism) deja în cadrul selecţiei iniţiale 
este necesar să se evalueze indicatori cum ar fi V0 2 
max şi capacitatea vitală a plămânilor. Adolescenţii 



Cercetări 


FIGURA 14.20 — Dinamica creşterii lungimii corpului la 
atleţi grei (1), handbalişti (2) şi la persoane care nu practică 
sportul în vârstă de 14 ani (3) (Wutscherk, Schmidt, Schulze, 
1988) 

de 12 ani, care au intenţia să practice curse de schi, 
trebuie să aibă nivelul VO, max (l-min ] ) cel puţin 
de 2-2,5, valoarea relativă a V0 2 max (ml*kg ] *min ] ) 
cel puţin de 47-50, indicatorul capacităţii vitale a 
plămânilor de cel puţin 3000-3500 cm3. Asociaţi 
cu datele morfologice aceşti indicatori permit să se 
obţină o imagine cu privire la posibilităţile viitoare 
ale unui copil. 

în ultimii ani, în cadrul selecţiei unor sportivi 
de perspectivă, sunt utilizate pe scară tot mai largă 
datele biopsiei musculare. Se cunoaşte faptul că 
de structura ţesutului muscular depinde în mare 
măsură predispoziţia sportivilor pentru obţinerea 
unor rezultate înalte pe distanţe cu lungimi diferite. 
Antrenamentul nu exercită o influenţă mare asupra 
proprietăţilor de contracţie a fibrelor de diferite 
tipuri şi asupra raportului procentual dintre acestea; 
deosebirile individuale în structura ţesutului 
muscular, în principal sunt determinate genetic. în 
fig. 14.21 sunt prezentate corelaţiile tipice ale fibrelor 
musculare caracteristice pentru sportivii de înaltă 
performanţă, care se specializează pentru diferite 
discipline din ramurile ciclice ale sportului. Numărul 
de fibre cu contracţie rapidă din muşchi la sprinteri 
este foarte mare şi poate să ocupe 80 % şi mai 
mult din suprafaţa totală a secţiunii transversale a 
muşchilor scheletici. La sportivii care se specializează 
pe distanţe medii acest raport se modifică şi muşchii 
acestora se caracterizează printr-un număr egal de 
fibre de diferite tipuri. în structura ţesutului muscular 
la alergătorii de fond predomină fibrele musculare cu 
contracţie lentă, care pot ocupa până la 80-90 % din 
suprafaţa secţiunii transversale a muşchiului. 

Datele unor cercetări efectuate în diferite 



Durata exerciţiului competiţional 

FIGURA 14.21 — Raporturile optime dintre fibrele musculare 
cu contracţie rapidă (1) şi cu contracţie lentă (2) în suprafaţa 
secţiunii transversale a muşchiului scheletic al sportivilor în 
funcţie de durata exerciţiului competiţional 


ramuri ale sportului (tabel 14.8, 14.9) pot ajuta să 
ne orientăm corect în procesul de selecţie în prima 
etapă din cadrul pregătirii multianuale. Subliniem 
faptul că aproape toate criteriile de evaluare a 
perspectivei cicliştilor reprezintă criterii obiective şi 
de evaluare a posibilităţilor în domeniul patinajului 
viteză. Aceste două ramuri ale sportului impun 
faţă de sportivi cerinţe atât de apropiate încât unii 
învingători la concursurile mondiale la patinaj viteză 
obţin rezultate remarcabile şi în domeniul ciclismului 
(Shyla Yang, Beth Hayden şi alţii). 

însă necoincidenţa nivelului real de dezvoltare a 
unor parametri de dezvoltare fizică a tinerilor sportivi 
cucei prezentaţi nu reprezintăocontraindicaţiestrictă 
cu privire la selecţia în şcolile pentru copii şi tineret, 
întrucât succesul în diferite domenii de activitate este 
determinat de un complex de aptitudini şi chiar de 
o serie de caracteristici care acţionează nefavorabil, 
de exemplu asupra rezultatelor din nataţie, dar care 
pot fi compensate printr-un nivel foarte ridicat de 
dezvoltare a altor calităţi. înălţimea exrecordmenului 
mondial în domeniul nataţiei pe distanţa de 100 
şi 200 m spate T. Stock era de 167,2 cm, a dublului 
campion olimpic B. Gudella (distanţe de 400 şi 1500 
m stil liber) - de 173 cm, a dublului campion olimpic 
la nataţie pe distanţa de 1500 m stil liber M. Barton 
-de 171 cm. Recordmenele mondiale la nataţie pe 
distanţele de 400 şi 800 m stil liber T. Wickham şi C. 
Woodhead au obţinut rezultate remarcabile având 
o înălţime mică - de 156 şi respectiv 162 cm. Având 
o statură mică, aceşti înotători au obţinut succese 
remarcabile pe culoarul acvatic. 

Perspectivele tinerilor sportivi sunt determinate 
în mare măsură de calităţile hidrodinamice (la 
înotători) şi aerodinamice ale corpului (la patinatori 
de viteză şi ciclişti), care, de asemenea, sunt supuse 
într-un grad redus modificărilor pe parcursul 


TABELUL 14.8 — Indicatorii cu privire la evaluarea 
predispoziţiei unor copii de 10-12 ani pentru practicarea 
înotului (Bulgakova, 1986) 


Indicatori antropometrici 

Băieţi 

Fete 

Lungimea corpului, cm 

164,4-174,4 

162,2-173,3 

Lungimea mâinii, cm 

72,3-77,9 

71,5-77,8 

Lungimea palmei, cm 

18,4-19,0 

18-18,6 

Lăţimea umerilor, cm 

35,6-40,4 

34,9-40,0 

Lăţimea bazinului, cm 

25,0-30,6 

24,1-30,1 

Perimetrul cutiei toracice, cm 

84,4-91,9 

84,1-91,0 

Perimetrul braţului, cm 

28,4-30,0 

27,3-29,5 

Masa corporală, kg 

44,5-52,4 

44,3-51,1 

Mobilitatea în articulaţii, grade: 



umărului 

147-163 

144-166 

tibio-tarsiană 

175-205 

174-205 

Lungimea alunecării, m 

8,3-10,5 

8,8-11,0 

TABELUL 14.9 — Indicatorii dezvoltării fizice pentru 
evaluarea predispoziţiei copiilor pentru practicarea 
patinajului şi ciclismului (Bulgakova, 1986) 


Vârsta, ani 

Indicatorii antropometria 

Lungimea corpului, 
cm 

Masa corpului, kg 

Circumferinţa cutiei 
toracice, cm 

12 

155-165 

45-61 

75-85 

13 

161-177 

49-65 

78-90 

14 

167-182 

55-71 

81-90 


perfecţionării sportive. Aceste calităţi sunt deosebit 
de importante pentru obţinerea succeselor pe 
distanţe medii şi lungi. 

în procesul selecţiei iniţiale trebuie folosite pe 
scară largă teste pedagogice simple, care permit 
evaluarea nivelului capacităţilor motrice ale copiilor 
(tabel 14.10). în acest cadru trebuie acordată 
prioritate acelor teste care caracterizează capacităţile 
motrice determinate într-o măsură semnificativă 
de aptitudinile naturale. în special o mare atenţie 
trebuie acordată acelor teste care permit evaluarea 
calităţilor de viteză, capacităţii de coordonare, 
rezistenţei în timpul activităţii aerobe şi anaerobe. 
Nivelul capacităţilor coordinative, de exemplu, poate 
fi determinat după calitatea executării unor exerciţii 
complexe în procesul de învăţare. Nota este pusă 
în funcţie de anvergura mişcărilor, de respectarea 
desenului ritmic şi de structură al exerciţiului, de 
abilitatea de variaţie a caracteristicilor dinamice şi 
cinematice ale mişcărilor. 

Dimensiunile corpului, volumul şi posibilităţile 
muşchilor la băieţi şi la fete, până la intrarea în perioada 
de maturizare sexuală, practic, nu se deosebesc. Din 
această cauză, la vârsta copilăriei, diferenţele dintre 
băieţi şi fetiţe la nivelul calităţilor de viteză - forţă, 
de rezistenţă şi de alte calităţi motrice sunt minime. 
Acest fapt determină şi rezultatele competiţionale 
identice, iar în unele cazuri un anumit avantaj al 
fetiţelor, în comparaţie cu băieţii (Fox şi alţii, 1993). Din 
aceste considerente, performanţele relativ scăzute 
ale băieţilor la diferite teste şi în mod deosebit în 


activitatea competiţională nu trebuie să fie receptate 
ca negative, în planul evaluării perspectivei acestora. 

O importanţă deosebit de mare în cadrul 
selecţiei copiilor o are evaluarea stării de sănătate a 
acestora. Absenţa abaterilor în activitatea normală a 
organismului reprezintă una din cele mai importante 
condiţii pentru obţinerea succesului în sportul 
contemporan. Chiar şi unele abateri nesemnificative 
în starea de sănătate pot să scadă semnificativ 
posibilităţile de acomodare ale organismului. 

Un moment important din cadrul verificării 
copiilor în timpul selecţiei pentru practicarea 
sportului îl reprezintă compararea vârstei cronologice 
cu cea biologică. Este bine cunoscut faptul că de 
ritmurile de maturizare sexuală depind diferenţele 
în nivelul de dezvoltare al copiilor de aceeaşi vârstă, 
după actul de identitate. Experienţa de lucru din 
şcolile sportive pentru copii şi tineret ne arată faptul 
că deseori are loc alegerea unor copii cu o dezvoltare 
biologică accelerată, care ulterior pierd foarte repede 
avantajele lor şi abandonează destul de timpuriu 
practicarea sportului. Succese mult mai importante 
în etapele ulterioare din perfecţionarea sportivă, de 
regulă, le obţin copiii cu un curs normal al maturizării 
sau cei care au caracteristici de dezvoltare biologică 
mai lentă. La astfel de copii, la vârsta de 16-17 ani se 
observă o creştere rapidă a posibilităţilor funcţionale 
ale diferitelor organe şi sisteme ale organismului, în 
timp ce la cei cu dezvoltarea accelerată se observă 
stabilizarea sau chiar scăderea posibilităţilor 
morfofuncţionale (fig. 14.22). 

Cercetările lui T.S. Timakova (1985) au 
demonstrat faptul că printre băieţii înotători de 
12-13 ani, câştigători la marile concursuri pentru 
tineret, care au îndeplinit normativele de maestru 
al sportului, toţi, sută la sută, se caracterizează 
printr-un tip de maturizare sexuală timpurie. Printre 
înotătorii de 17 ani, care au obţinut rezultate înalte, 
doar 4,5 % au avut punctajul de maturitate biologică 
corespunzătoare înotătorilor adulţi, iar dezvoltarea 
încetinită a fost prezentă la 42 % dintre sportivi. 
Aceste date, bineînţeles, trebuie să fie luate în 


TABELUL 14.10 — Indicatorii privind pregătirea fizică generală a unor voleibalişti juniori (Jelezniak, 1981) 


încercările (teste de control) 

Băieţi de zece ani 

Băieţi de 11 ani 

Excepţional 

Bine 

Satisfăcător 

Excepţional 

Bine 

Satisfăcător 

Alergări la 30 m, cu start ridicat, s 

5,3 şi mai bine 

5,4-5,7 

5,8-6,2 

5,1 şi mai bine 

5,2-5,5 

5,6-6,0 

Alergare cu modificarea direcţiei (6x5 m), s 

12,0 şi mai bine 

12,2-12,4 

12,5-12,8 

11,8 şi mai bine 

11,9-12,2 

12,3-12,6 

Sărituri cu desprindere pe verticală de pe loc, cm 

40 şi mai sus 

39-33 

32-26 

42 şi mai sus 

41-35 

34-29 

Săritură în lungime de pe loc, cm 

180-165 

164-150 

149-140 

186 şi mai mult 

185-168 

167-150 

Aruncarea mingii medicinale cu două mâini, de 
deasupra capului (1 kg), m 

11 şi mai mult 

10-9 

8-6 

13 şi mai mult 

12-10 

8-9 

Aruncarea mingii de tenis, m 

24 şi mai mult 

23-20 

19-16 

26 şi mai mult 

25-22 

21-18 

considerare atât în cadrul selecţiei, cât şi în cadrul 
orientării sportivilor tineri. 

Printre copiii şi adolescenţii care îndeplinesc 
normativele categoriei sportive I - de maestru 
al sportului, mai mult de jumătate au trăsături 
de dezvoltare sexuală accelerată. în numărul 
sportivilor, care au îndeplinit normativele pentru 
maestru al sportului de clasă internaţională, cei cu 
dezvoltare accelerată reprezintă deja sub 20 %. în 
practica mondială cele mai înalte performanţe le 
demonstrează destul de des sportivii cu o dezvoltare 
târzie şi foarte rar cei cu o dezvoltare timpurie. 

Maturizarea sexuală, de regulă, este considerată 
timpurie dacă primele semne ale acesteia se 
manifestă la fetiţe la vârsta de 8-9 ani, iar la băieţi 
la vârsta de 10 ani. La varianta medie a ritmului de 
maturizare sexuală la fete intră începutul manifestării 
primelor semne ale acesteia la vârsta de 10-11 ani cu 
o durată totală a acestui proces în medie de 5-6 ani, 
iar la băieţi - începutul procesului la vârsta de 12-13 
ani şi încheierea acestuia spre 18 ani. începerea târzie 
a maturizării sexuale este semnalată prin apariţia 
primelor semne ale acesteia, la fete la vârsta de 13 
ani şi mai târziu, iar la băieţi - la vârsta de 15 ani. 

Conform datelor diferiţilor autori, până la 15-20 
% dintre copiii de 11 -13 ani se deosebesc prin ritmuri 
accelerate de maturizare sexuală. Ei îi depăşesc pe 
cei de o vârstă cu ei după indicatorii de talie şi masă 
corporală, indicatorii de masă musculară, nivelul de 
dezvoltare a calităţilor motrice (în special a celor de 
forţă), prin capacitatea de însuşire a tehnicii sportive 
etc. Şi deşi aceste diferenţe nu sunt foarte mari 
de 2-4% în comparaţie cu copiii care se dezvoltă 
normal, iar faţă de cei cu dezvoltare întârziată - de 



FIGURA 14.22 — Volumul inimii (linie punctată) şi al 
consumului maxim de oxigen (linie continua) la un copil cu 
dezvoltare accelerată (1) şi la un copil cu o dezvoltare fizică 
întârziată (2) (Hollman, Hettinger, 1980) 


4-8 % (Wutscherk, Schmidt, Schulze, 1988) însă 
sunt suficiente pentru ca cei cu dezvoltare rapidă să 
aibă un avantaj vizibil în ceea ce priveşte volumul 
şi intensitatea activităţii de antrenament şi nivelul 
rezultatelor sportive. 

O importanţă semnificativă în etapele timpurii 
de selecţie o are şi evidenţa indicatorilor psihici de 
predispoziţie pentru activitatea sportivă. în cadrul 
selecţiei iniţiale, indicatorii psihici de bază sunt 
dorinţa copilului de a practica sportul, dorinţa de 
a obţine note mari în cadrul efectuării exerciţiilor, 
hotărârea şi insistenţa în situaţiile de joc, curajul în 
timpul efectuării unor exerciţii necunoscute. 

în cadrul selecţiei iniţiale, sunt, practic, inutile 
testele nespecifîce pentru o ramură sportivă sau alta. 
Aplicat la ramurile ciclice sportive, acestea sunt, de 
exemplu, ridicările pe bară, diferite tipuri de flotări, 
dinamometria pentru măsurarea forţei lombare şi a 
mâinii. Evaluarea rezultatelor unor astfel de teste nu 
poate reprezenta un criteriu cu privire la perspectiva 
sportivului. în acelaşi timp, posibilităţile motrice 
în calităţile de profil pot ajuta la selecţia unor copii 
care au perspective în practicarea unei anumite 
ramuri sportive. Caracterul informativ al indicatorilor 
cu privire la capacitatea funcţională fizică pentru 
rezolvarea problemelor de selecţie creşte dacă aceşti 
indicatori sunt folosiţi după un an sau mai mulţi ani 
de practicare a sportului. 

Hotărârea finală cu privire la cooptarea unui 
copil pentru a se antrena într-o ramură de sport sau 
alta trebuie să se bazeze pe o evaluare complexă, 
conform tuturor criteriilor de selecţie enumerate mai 
sus şi nu pe baza uneia sau a două caracteristici. O 
importanţă deosebită a unei abordări complexe pe 
această treaptă din cadrul selecţiei multianuale este 
determinată de faptul că rezultatele sportive nu 
prezintă practic nici un fel de informaţii cu referire la 
perspectiva tânărului sportiv. 

Selecţia preliminară şi orientarea în 
etapa a doua din cadrul pregătirii 
multianuale 

în această etapă de selecţie principalul criteriu 
de evaluare a perspectivei tânărului sportiv este 
prezenţa la acesta a unor aptitudini pentru o 
perfecţionare sportivă eficientă. După 2-3 ani de 
pregătire iniţială şi cu mult timp până la atingerea 
limitei optime de vârstă pentru o ramură sportivă 
sau alta, încă nu este posibil să se tragă o concluzie 
clară cu privire la existenţa la tânărul sportiv a unor 
aptitudini şi capacităţi, care îi permit să spere la 
obţinerea unor rezultate de nivel internaţional. însă 
sunt necesare scoaterea în evidenţă a oportunităţii 
de perfecţionare sportivă în continuare şi stabilirea 

orientării acesteia, cât şi orientarea corectă a 
pregătirii ulterioare a sportivului. Rezolvarea acestor 
probleme este posibilă doar pe baza unei analize 
complexe în cadrul căreia trebuie să se ţină cont de 
caracteristicile morfologice, funcţionale şi psihice 
ale tinerilor sportivi, de posibilităţile de adaptare 
ale acestora, de reacţia la eforturile de antrenament 
şi competiţionale, de capacitatea de însuşire şi de 
perfecţionare a unor mişcări noi şi altele. 

în această etapă de selecţie, rezultatele sportive 
nu pot constitui un criteriu pentru perspectiva 
sportivului. Experienţa demonstrează faptul că 
sportivi cu rezultate relativ scăzute la începutul 
etapei de pregătire preliminară de bază spre 
sfârşitul acesteia intră în numărul celor mai buni 
şi continuă să progreseze în continuare. în acelaşi 
timp, învingătorii şi medaliaţii din competiţiile 
pentru copii şi adolescenţi obţin foarte rar (mai puţin 
de 15 % din cazurile din diferite ramuri sportive) 
succese sportive în etapa de valorificare maximă 
a posibilităţilor individuale. Despre acest fapt ne 
vorbeşte argumentat şi experienţa multianuală de 
pregătire a sportivilor de înaltă clasă din diferite ţări 
ale lumii. 

Deja la începutul etapei a doua din cadrul 
pregătirii multianuale apare necesitatea de 
determinare a concordanţei constituţiei corpului 
tinerilor sportivi cu caracteristicile morfologice 
ale maeştrilor de înaltă clasă. Caracteristicile 
morfologice se află în rândul celor mai importante 
caracteristici care trebuie luate în considerare în 
cadrul stabilirii perspectivei sportivului în această 
etapă de selecţie. Deosebirile morfologice dintre 
reprezentanţii diferitelor ramuri sportive reprezintă 
urmarea unei selecţii intense, întrucât caracteristicile 
constituţiei corpului îi oferă sportivului nişte avantaje 
pur mecanice sau biomecanice în competiţiile 
din diferite ramuri de sport. Trebuie ţinut cont de 
faptul că la sportivii care se specializează în diferite 
ramuri de sport deosebirile constituţionale sunt 
pronunţate într-o măsură cu atât mai mare cu cât 
este mai înalt nivelul de performanţă al acestora. 
Acest fapt este determinat de acţiunea comună 
a doi factori - selecţia sportivă ca tip de selecţie 
profesională şi de mijloacele şi metodele specifice 
de pregătire caracteristice fiecărei ramuri de sport. 
De exemplu, luptătorii se caracterizează printr-un 
mezomorfism pronunţat, care la aceştia se evaluează 
cu 5-6, iar uneori cu 7 puncte. în hocheiul pe gheaţă 
componenta mezomorfă este pronunţată în mare 
măsură la atacanţi şi la apărători, în comparaţie cu 
portarii. La alergătorii pe distanţe lungi se observă 
caracterul pronunţat al componentei ectomorfe. 
Aruncătorii de greutăţi, sportivii din atletica grea, 
care evoluează în categoria supergrea se remarcă 


adesea printr-un endomorfism vizibil. La femeile 
care se specializează în jocurile sportive se observă 
un grad semnificativ pronunţat al mezomorfismului, 
în comparaţie cu femeile care nu practică sportul. 

Testările morfo-funcţionale pot fi completate 
prin metoda cercetărilor de biopsie a ţesutului 
muscular care suportă efortul principal într-o 
anumită ramură sportivă. Analiza ţesutului muscular 
este oportun să fie efectuată o singură dată în etapa 
a doua de selecţie. însă trebuie ţinut cont de faptul 
că procentul de fibre musculare de diferite tipuri 
este strâns legat de posibilităţile funcţionale ale 
sportivului. în special posibilităţile alactacide ridicate 
ale sportivului, reacţia motrică bună, rezultatele 
înalte la testele cu caracter de viteză şi forţă (de 
exemplu, desprinderea pe verticală de pe loc) şi altele 
reprezintă garanţia prezenţei unui număr ridicat 
de fibre musculare cu contracţie rapidă. Şi invers, 
reacţia întârziată, posibilităţile ridicate ale sistemului 
de transport al oxigenului şi sistemului de utilizare 
a oxigenului demonstrează predominarea fibrelor 
cu contracţie lentă în muşchii sportivului (Platonov, 
1991, DeVries, Houch, 1994). 

O mare importanţă pentru selecţia şi orientarea 
raţională a tinerilor sportivi în această etapă o 
are analiza caracteristicilor sistemului nervos al 
acestora - forţa proceselor de excitaţie şi de inhibiţie, 
caracterul echilibrat şi mobilitatea acestora. Forţa 
proceselor nervoase caracterizează capacitatea 
celulelor nervoase de a suporta un excitant puternic 
şi o inhibiţie puternică, fapt ce permite reacţionarea 
în mod adecvat la stimuli. Caracterul echilibrat 
presupune o anumită corelaţie dintre procesele 
de excitaţie şi inhibiţie, iar mobilitatea acestora se 
exprimă în capacitatea sistemului nervos de a alterna 
rapid aceste procese. La diferite persoane se pot 
întâlni cele mai diferite îmbinări ale proprietăţilor 
sistemului nervos, care într-o măsură semnificativă 
determină nu doar posibilităţile psihologice, dar 
şi pe cele funcţionale ale sportivilor (Volkov, Filin, 
1983; Arnot, Gaines, 1992; Wilmore, Costill, 2012). în 
special este vorba de caracteristici cum ar fi eficienţa 
diferenţierilor neuro-musculare, capacitatea pentru 
aprecierea adecvată a stării funcţionale, receptarea 
situaţiilor apărute, luarea şi realizarea unor hotărâri 
creatoare etc. (Weinberg, Gould, 2001, Rodionov, 
2004). 

în cadrul analizei gradului de perspectivă a unui 
sportiv, conform indicatorilor somatotipului, trebuie 
efectuată nu numai o evaluare unitară a acestuia 
(după aceiaşi indicatori ca în etapa precedentă de 
selecţie), dar sportivul trebuie să fie orientat spre 
specializare pe o anumită distanţă sau disciplină. 
Astfel, în domeniul nataţiei, pentru specializarea 
de sprint pot fi orientaţi adolescenţii de talie înaltă. 

cu membrele lungi, cu posibilităţi mari de forţă a 
muşchilor centurii scapulare; pentru distanţe lungi 
- pot fi orientaţi copiii cu o bună capacitate de 
flotabilitate şi caracterul aerodinamic al corpului, cu 
posibilităţi ridicate ale sistemului pentru transportul 
oxigenului, cu o bună mobilitate a articulaţiilor tibio— 
tarsiene (Bulatova, 1996). 

Pentru specializarea la alergări pe distanţe 
scurte trebuie orientaţi adolescenţii cu o înălţime 
peste medie, cu posibilităţi mari de viteză şi forţă 
ale muşchilor picioarelor; pentru alergări pe distanţe 
lungi adolescenţii cu o masă mică a corpului, cu 
membrele inferioare subţiri şi lungi şi cu posibilităţi 
ridicate ale sistemului de transport al oxigenului 
(Volkov, 1989, Tittel, Wutscherk, 1991; Wilmore, 1992; 
Larsen şi alţii, 2003). O importanţă crescândă capătă 
evaluarea calităţilor personale şi psihice ale tinerilor 
sportivi. în funcţie de rezultate, se recomandă a fi 
preferaţi cei insistenţi, încrezători în forţele proprii, 
care se antrenează cu plăcere cu parteneri puternici 
şi care concurează cu adversari puternici. Evaluarea 
minuţioasă a calităţilor personale şi psihice ale 
sportivului permite să se precizeze gradul de 
predispoziţie a acestuia pentru sprint, pentru distanţe 
medii sau lungi. în acest caz se ţine cont de faptul că 
sprinterii se caracterizează de obicei printr-un tip 
slab (reactiv) al sistemului nervos, pentru aceştia 
este tipic caracterul categoric al judecăţilor, un înalt 
grad de excitabilitate, modificarea stării sufleteşti, 
iar pe fondişti, invers, îi caracterizează o stare 
sufletească liniştită, hărnicie şi disciplină, gradul slab 
de comutare şi de emotivitate scăzută, gradul scăzut 
de adaptare la condiţii noi (Gorgunov, 1986). Astfel 
de informaţii sunt utile nu numai pentru alergări, 
nataţie sau patinaj viteză. Acestea sunt extrem de 
importante şi pentru jocurile sportive şi sporturile de 
contact, întrucât orientează în mod raţional procesul 
de antrenament în direcţia determinării unui model 
individual optim pentru activitatea de joc. 

Specificul controlului medical în etapa a 
doua din cadrul selecţiei multianuale îl reprezintă 
depistarea unor îmbolnăviri ascunse şi focare de 
infecţie în organism, întrucât copiii cu contraindicaţii 
clare trebuie să fie depistaţi încă în cadrul selecţiei 
primare.Trebuie evaluată încă o dată vârsta biologică 
a sportivilor, precizând tipul de maturizare biologică, 
evidenţiat în procesul de selecţie primară. 

Cea mai importantă prevedere a selecţiei 
preliminare o reprezintă necesitatea orientării nu 
numai la indicatorii absoluţi ai nivelului diferitelor 
calităţi şi capacităţi, cât la ritmurile de creştere 
a acestora, a căror importanţă prognostică este 
semnificativ mai mare (Siris, 1983). La rândul său, 
progresul tânărului sportiv trebuie să fie apreciat 
ţinând cont de ritmurile maturizării biologice a 


acestuia şi de caracteristicile pregătirii. Bineînţeles, 
avantajul trebuie oferit acelor sportivi care au obţinut 
o creştere substanţială a gradului de pregătire la un 
ritm scăzut al maturizării biologice, la o pregătire 
multilaterală şi «econoamă». 

Organizarea eficientă a selecţiei preliminare şi 
a treptelor ulterioare de selecţie este legată în mare 
măsură de conştientizarea acelui fapt că antrenorul, 
chiar dacă este cel mai calificat, nu poate de unul 
singur să evalueze în toate planurile gradul de 
perspectivă a elevilor. Pentru aceasta este nevoie 
de participarea medicilor şi biologilor, aparatură 
modernă şi specialişti care ştiu să lucreze cu aceasta, 
fapt ce presupune efectuarea testărilor sportivilor 
nu numai în condiţii de laborator, dar şi în condiţii 
obişnuite de antrenament. 

Selecţia intermediară şi orientarea 
în etapa a treia din cadrul pregătirii 
multianuale 

Scopul principal al celei de-a treia etape de selecţie 
îl reprezintă scoaterea în evidenţă a capacităţilor 
sportivului pentru atingerea unor rezultate 
foarte înalte în ramura de sport aleasă pentru 
suportarea unor eforturi ridicate de antrenament şi 
competiţionale. în această perioadă este necesar să 
se stabilească în ce tip concret de competiţii se va 
specializa sportivul, să se identifice calităţile forte 
ale acestuia, pe baza cărora se planifică în principal 
atingerea unor rezultate sportive înalte. Acest fapt 
este deosebit de important pentru jocurile sportive, 
ceea ce este legat de alegerea capacităţilor de joc şi 
de orientarea corespunzătoare a întregului sistem de 
pregătire ulterioară. 

O latură semnificativă a selecţiei în această 
etapă o reprezintă evaluarea tehnicii de executare a 
diferitelor exerciţii de pregătire specifică. De exemplu, 
în ramurile cu coordonare complexă este evaluată 
stăpânirea elementelor de bază şi specifice, varietatea 
cantitativă, calitativă şi structurală a elementelor, 
caracterul artistic, eleganţa, expresivitatea şi 
stabilitatea în timpul executării acestora. Despre 
eficienţa mişcărilor în majoritatea ramurilor ciclice 
ale sportului ne demonstrează ritmul scăzut al 
acestora la o lungime mare a pasului şi viteza ridicată 
la parcurgerea unor segmente scurte. O astfel de 
manieră de mişcare are un grad deosebit de ridicat 
de prognosticare în cadrul selecţiei şi orientării 
alergătorilor sprinteri, înotătorilor şi patinatorilor de 
viteză. 

Eficienţa selecţiei este legată într-o importantă 
măsură de evaluarea la sportivi a indicatorilor 
de bază, care caracterizează nivelul de pregătire 
specială şi nivelul măiestriei sportive a acestora. 

Nivelul de dezvoltare a calităţilor motrice (de viteză 
- forţă, diferitelor tipuri de rezistenţă, mobilitate, a 
capacităţilor coordinative), posibilităţile sistemului 
de asigurare cu energie, perfecţionarea tehnicii 
sportive, economicitatea activităţii, capacitatea de 
suportare a eforturilor şi de refacere eficientă, trebuie 
să se afle în permanenţă în câmpul de viziune al 
antrenorului care lucrează cu tinerii sportivi. Evaluarea 
capacităţilor enumerate, alături de rezultatele 
sportive trebuie să ocupe un loc important în selecţia 
şi orientarea sportivului în etapa a treia. Mai mult, 
atenţia trebuie să fie îndreptată nu numai asupra 
indicatorilor absoluţi ai gradului de antrenament şi ai 
performanţelor sportive, dar şi asupra ritmurilor de 
creştere a acestora de la o etapă de pregătire la alta. 

Ţinând cont de faptul că diferite ramuri ale 
sportului presupun cerinţe diferite faţă de constituţia 
corpului şi faţă de posibilităţile funcţionale ale 
sportivului, în procesul de selecţie trebuie să 
ne orientăm la acele calităţi care sunt cele mai 
importante pentru ramura sportivă respectivă (tabel 
14.11). 

în toate cazurile, unde acest lucru este posibil, în 
cadrul evaluării celor mai importanţi factori trebuie să 
ne orientăm la caracteristicile cantitative şi calitative 
ale constituţiei corpului, ale posibilităţilor funcţionale 
ale diferitelor organe şi sisteme ale organismului, 
ale dezvoltării calităţilor motrice. Datele prezentate 
în figura 14.23 oferă informaţii cu privire la tipurile 
constituţionale, la posibilităţile inimii, plămânilor 


şi structura ţesutului muscular a reprezentanţilor 
diferitelor ramuri sportive. 

Perspectiva unui sportiv tânăr este legată 
în mare măsură de perfecţiunea percepţiilor 
specializate, adică a caracteristicilor psihologice şi 
fiziologice complexe în care intră simţul timpului, 
simţul ritmului, simţul eforturilor dezvoltate, simţul 
apei la înotători, simţul zăpezii la schiori, simţul gheţii 
la patinatori etc. Aceste caracteristici, după cum se 
ştie, exprimă nivelul de percepţie, de conştientizare 
şi de reproducere a acţiunilor motrice. 

în etapa a treia din cadrul selecţiei multianuale 
creşte importanţa indicatorilor care reflectă calităţile 
personale şi psihice - siguranţa psihică, motivaţia, 
voinţa, năzuinţa de a fi lider şi altele. Se cunoaşte 
faptul că sportivii de înaltă clasă se remarcă prin 
perseverenţă, prin absenţa neîncrederii, gradul 
ridicat de toleranţă a eforturilor. în cadrul evaluării 
conformităţii unui sportiv tânăr la cerinţele 
prezentate faţă de sportivii de înaltă clasă, o atenţie 
deosebită trebuie acordată încrederii în forţele 
proprii, stabilităţii la situaţii de stres din cadrul 
lecţiilor de antrenament, capacităţii şi dorinţei pentru 
luptă sportivă, dorinţei de a se antrena şi concura cu 
parteneri şi adversari puternici. Calităţile personale şi 
psihice ale sportivului reprezintă nu doar un criteriu 
de evaluare a perspectivei acestuia, dar şi un criteriu 
suplimentar în cadrul evaluării predispoziţiei pentru 
specializarea în diferite ramuri sportive. La sportivii 
predispuşi la performanţe în sprint, în ramurile 


TABELUL 14.11 — Influenţa unor calităţi motrice şi indicatori morfofuncţionali asupra rezultatelor în diferite ramuri sportive 


Calităţi motrice şi indicatori morfofuncţionali 

Ramura sportului 

Constituţia 

corpului 

Rezistenţa 

Forţa musculară 

Flexibilitatea 

Capacităţi de 
coordonare 

Capadtăţi de 
viteză 

Rezistenţa 

vestibulară 

Sărituri în apă 

3 

1 

2 

3 

3 

2 

3 

înot pe distanţe: 








Scurte 

2 

3 

3 

2 

1 

2 

1 

Lungi 

2 

2 

1 

2 

1 

0 

0 

Alergări pe distanţe: 








Scurte 

3 

1 

3 

1 

1 

3 

1 

Lungi 

3 

3 

0 

1 

1 

0 

0 

Box 

1 

3 

3 

1 

2 

3 

2 

Judo 

1 

3 

2 

2 

2 

3 

3 

Scrimă 

1 

2 

1 

2 

3 

3 

2 

Gimnastica artistică 

3 

3 

2 

3 

3 

2 

3 

Tenis de masă 

1 

1 

1 

2 

3 

3 

1 

Handbal 

1 

2 

2 

2 

3 

2 

2 

Hochei 

2 

2 

2 

1 

3 

2 

2 

Fotbal 

2 

2 

2 

2 

3 

3 

2 


Semne convenţionale: 0 — nu există influenţă, 1 — influenţă nesemnificativă, 2 — influenţă medie, 3 — influenţă semnificativă. 

Componente 
ale corpului 


Schi 

montan 


Tenis 


Inima 



Alergări 


Ciclism 



înot 


Curse de schi 






Plămâni 







Tipuri 
de fibre 
musculare 

0 Cu contracţie lentă 
O Cu contracţie rapidă 


Constituţia 

corporală 





FIGURA 14.23 —Tipuri de constituţie corporală, de ţesut muscular, plămâni şi inimă la sportivi de înaltă performanţă, care se 
specializează în diferite ramuri ale sportului (Arnot, Games, 1992) 


sportive de viteză - forţă, de a fi lider în jocurile 
sportive se observă de obicei un tip slab (reactiv) 
al sistemului nervos. în acest caz, principalele 
caracteristici în comportamentul acestora le 
reprezintă caracterul categoric al aprecierilor, gradul 
ridicat de excitabilitate, rapiditatea modificării stării 
sufleteşti, uşurinţa de acomodare la condiţii noi de 
viaţă şi de antrenament, rapiditatea de trecere de 
la somn la starea de veghe, rapiditatea de însuşire 
a unor deprinderi, concentrarea scăzută a atenţiei şi 
necesitatea aplicării unor procedee speciale pentru 
activarea acesteia. Sportivii înclinaţi spre performanţe 
în ramuri de sport care impun o rezistenţă ridicată (de 
exemplu cicliştii pe şosea, alergătorii pe distanţe lungi 
şi alţii) se deosebesc printr-o stare de spirit liniştită, 
stabilă, prin hărnicie şi disciplină, prin acomodare 
scăzută la condiţii noi. La aceştia se observă o 
sensibilitate scăzută faţă de excitanţi, un grad ridicat 
de concentrare a atenţiei, aprecierea obiectivă a 
propriilor posibilităţi, insistenţa şi încăpăţânarea, o 
comutare slabă, gradul scăzut de emotivitate. 

Un indicator important pentru selecţia sportivilor 
de perspectivă pentru jocuri sportive şi sporturi de 
contact îl reprezintă capacitatea encefalului pentru 


receptarea şi prelucrarea informaţiilor. La sportivii 
de înaltă clasă, care se specializează în aceste ramuri 
sportive, capacitatea de rulaj a creierului poate 
să atingă 4-6 bit-s-1, în timp ce pentru sportivii 
din alte ramuri sunt caracteristice valorile de 3 
bit-s-1. Capacitatea encefalului pentru receptarea 
şi prelucrarea informaţiei, fiind strâns legată de 
temperament, de caracteristicile neurodinamicii şi 
psihomotricităţii, este slab supusă antrenamentului, 
fapt ce trebuie luat în considerare în procesul 
de selecţie sportivă şi de orientare, de formare a 
modelelor individuale, de participare la activitatea 
competiţională (Sologub,Taimazov, 2000). 

Ca şi în cadrul selecţiei iniţiale, în procesul 
de selecţie intermediară se acordă o mare atenţie 
controlului medical. întrucât, până la această 
perioadă deja a avut loc «trierea» copiilor care 
prezintă contraindicaţii evidente pentru practicarea 
sportului, o atenţie deosebită este acordată depistării 
unor îmbolnăviri ascunse, în special a focarelor de 
infecţie din organism. în cazul prezenţei acestora 
în perioada desfăşurării şedinţelor de antrenament 
pot apărea agravări şi diferite complicaţii la nivelul 
organelor interne. Este important să se depisteze 

şi bolile specifice pentru care sunt înclinaţi într-o 
măsură mai mare cei ce se antrenează într-o ramură 
sportivă sau alta. O latură semnificativă a selecţiei o 
reprezintă analiza multilaterală a antrenamentului 
precedent, determinarea acelor condiţii pe seama 
cărora tânărul sportiv a atins nivelul respectiv de 
pregătire. Nu reprezintă nici un secret faptul că 
mulţi sportivi tineri, în cea de-a doua etapă din 
cadrul pregătirii multianuale, efectuează un volum 
uriaş de activitate, participă la competiţii, folosesc 
pe scară largă antrenamentele cu eforturi mari, se 
antrenează de câte două ori pe zi şi din această cauză 
ating rezultate înalte şi indicatori de antrenament 
ridicaţi pentru vârsta lor. De regulă, sportivii care au 
parcurs o astfel de pregătire sunt fără perspectivă 
pentru perfecţionare în continuare, în etapa a treia 
din cadrul pregătirii multianuale. întâietate trebuie 
acordată celor care au atins un nivel de antrenare 
destul de ridicat şi rezultate sportive bune pe seama 
unui antrenament cu un volum scăzut şi mediu de 
activitate, cu o practică competiţională scăzută, cu o 
pregătire tehnică în toate planurile. 

Selecţia de bază şi orientarea în 
etapele a patra şi a cincea din cadrul 
pregătirii multianuale 

în această etapă de selecţie este necesar să se 
clarifice faptul dacă sportivul este în măsură să 
obţină rezultate de nivel internaţional, dacă acesta va 
putea suporta programele de antrenament deosebit 
de intens şi dacă se va adapta în mod eficient la 
eforturile aplicate. în felul acesta, selecţia în această 


etapă reprezintă o continuare logică a activităţii 
desfăşurată în etapa precedentă. Eficienţa acesteia 
este determinată de aceeaşi factori, care însă capătă 
o orientare mult mai specifică. 

în tabelul 14.12 sunt prezentate cele mai 
generale caracteristici morfologice ale sportivilor de 
înaltă clasă, care se specializează în diferite ramuri 
sportive, cât şi limitele de vârstă optimă pentru 
atingerea celor mai înalte rezultate. Aceste date, 
alături de un complex de alţi indicatori îl pot ajuta 
pe antrenor să aleagă pe cei mai de perspectivă 
sportivi, să evalueze în mod real posibilităţile elevilor 
săi, să stabilească în mod corect începutul şi sfârşitul 
etapei a patra din pregătirea multianuală - etapei 
de pregătire pentru cele mai înalte rezultate. Aceşti 
indicatori sunt orientativi şi din această cauză sunt 
posibile abateri semnificative într-o direcţie sau alta. 

Datele prezentate în figura 14.24 ne 
demonstrează variaţii foarte mari în ceea ce priveşte 
înălţimea şi masa corpului, chiar şi în ramurile sportive 
apropiate, care impun manifestarea diferitelor tipuri 
de rezistenţă. Diferenţe mari se observă chiar şi în 
tipurile înrudite de competiţii (alergări pe distanţe 
medii şi lungi) şi chiar în fiecare tip concret de 
competiţie. în special la alergători care au obţinut 
în ultimii ani succese la Jocurile Olimpice şi în alte 
competiţii importante se observă variaţii foarte mari 
în ceea ce priveşte înălţimea. 

La bărbaţii care se specializează în alergări pe 
distanţa de 1500 m înălţimea oscilează în limitele 
164-186 cm, la 5000 m - 169-185 cm, la 10000 
- 165-185 cm, la cursele de maraton - 175-183 
cm. La femei se observă aceeaşi imagine: 1500 m 


TABELUL 14.12 — Indicatorii optimi pentru vârstă, înălţime şi masă corporală a sportivilor, care se specializează în ramurile 
sportive ciclice 


Ramura sportivă, distanţa 


Bărbaţi 



Femei 


Vârsta, ani 

înălţimea, cm 

Masa, kg 

Vârsta, ani 

înălţimea, cm 

Masa, kg 

Canotaj: 







Academic 

21-25 

190-200 

90-100 

20-23 

175-185 

65-75 

Cu caiac şi canoe 

21-25 

185-195 

80-95 

20-23 

170-80 

60-70 

înotul: 

100, 200 m 

19-23 

185-195 

80-95 

18-22 

172-182 

60-70 

400, 800, 1500 m 

17-21 

180-190 

80-90 

18-22 

165-175 

50-60 

Alegări: 

100, 200, 400 m 

22-26 

180-190 

75-85 

20-24 

165-175 

55-65 

800,1500 m 

24-28 

172-182 

67-77 

22-26 

160-170 

50-60 

5000, 10 000 m 

26-30 

170-180 

60-70 

24-28 

158-168 

48-56 

Ciclism: 

Velodrom 

21-25 

175-185 

75-85 

19-23 

165-175 

55-65 

Pe şosea 

22-26 

172-182 

67-77 

21-25 

163-173 

52-60 

Patinaj viteză 

22-26 

172-182 

70-80 

20-24 

162-172 

55-65 

Curse de schi 

22-26 

170-180 

63-73 

22-26 

160-170 

53-63 

FIGURA 14.24 — Legătura reciprocă dintre înălţime şi masa 
corpului sportivilor care se specializează în ramurile sportive 
legate de manifestarea rezistenţei speciale (a), de viteză (b) şi 
de forţă (c): alergări - 800 m (1), 1500 m (2), 5000 m (3), 10000 
m (4), Maraton (5), 3000 m cu garduri (6); marş - 20 km (7), 
50 km (8); ciclism (pe şosea) - cursă individuală (1), cursă pe 
echipă (2); nataţie - 400 m - stil liber (1), 1500 m stil liber (2); 
canotaj academic - simplu (1), dublu şi în patru (2), în opt (3) 
(Tittel, Wutscherk, 1992) 

- 154-176 cm, 10000 m - 154-172 cm. înălţimea 
diferită a sportivilor determină tehnica diferită de 
alergare. Membrele lungi ale sportivilor înalţi asigură 
o anvergură mare a mişcărilor, sportivii mai mici de 
statură folosesc de obicei tehnica cu o frecvenţă 
mare a paşilor. însă şi la alergătorii mici de statură 
se remarcă destul de des pasul lung, determinat de 
forţa mare de împingere. Practica demonstrează 
faptul că luarea în considerare a somatotipului unui 
sportiv concret, a nivelului de dezvoltare a calităţilor 
de viteză-forţă şi a potenţialului energetic facilitează 
formarea unei tehnici raţionale de alergare, care 
poate fî determinată cu preponderenţă de lungimea 
mare a pasului, de frecvenţa mare a paşilor sau de 
îmbinarea optimă a acestor parametri. 

în felul acesta, deşi au un caracter informativ 
ridicat, parametrii înălţimii şi ai masei corpului 
trebuie văzuţi întotdeauna într-o legătură 


reciprocă strânsă cu parametrii tehnicii sportive, cu 
posibilităţile funcţionale ale celor mai importante 
sisteme ale organismului, cu caracteristicile psihice 
ale sportivului. în acest caz se poate trage o 
concluzie corectă cu privire la capacitatea sportivului 
de a obţine rezultate remarcabile, de exemplu, în 
alergările de sprint pentru sportivii de statură mică 
(Murchison), cât şi pentru cei foarte înalţi (Williams, 
Wolf), pentru cei cu oase subţiri, uşori (Mennea) şi cei 
puternici, grei (Johnson). în tenisul din zilele noastre, 
de regulă succesul îi însoţeşte pe jucătorii înalţi 
de statură, puternici, cu mâinile lungi (Lendl - talia 
188 cm, masa corpului - 79 kg; Becker - 188 cm şi 
83 kg; Martin - 198 cm şi 86 kg; Ross (201 cm şi 87 
kg); Nadal 185 cm şi 85 kg; Federer - 185 cm şi 85 kg; 
Murray - 194 cm şi 84 kg; Bryan - 198 cm şi 97 kg), 
însă există multe exemple conform cărora sportivii 
de statură relativ mică, dar care posedă calităţi de 
viteză ridicate şi o bună coordonare (Agassi înălţimea 
- 178 cm, masa - 70 kg; Chang - 173 cm, masa 61 
kg) au obţinut rezultate foarte bune. Aceeaşi situaţie 
este şi în tenisul feminin, în care au obţinut succese 
atât sportivele de talie înaltă (Williams - 185 cm, 
Scharapova - 188 cm, Azarenka - 183 cm şi altele), 
cât şi tenisme de statură relativ mai mică (Errani - 167 
cm, Tarabini - 165 cm, Zvonareva - 169 cm şi altele). 

Un interes incontestabil îl stârneşte şi analiza 
compoziţiei corpului sportivilor care se specializează 
în diferite ramuri. în figura 14.25 sunt prezentate 
rezultatele unor cercetări cu caracter biochimic, 
anatomic şi chimico-anatomic. Specificul diferitelor 
ramuri sportive determină în mare măsură compoziţia 
corpului sportivilor. Acest fapt se poate urmări deja 
în cadrul studierii masei nongrase şi a masei grase 
la sportivii de înaltă performanţă. La alergătorii pe 
distanţe lungi, la luptători şi la pugilişti (cu excepţia 
categoriilor de greutate absolută), la cicliştii pe şosea, 
la schiori se observă un procent extrem de scăzut 
al conţinutului de grăsime - de obicei în limitele 
a 4-8 %. La voleibalişti, baschetbalişti, tenismeni, 
procentul de grăsime reprezintă de obicei 14-17 %, 
iar la aruncătorii din atletica uşoară - 18-22 %. La 
femei, cantitatea de grăsime este de obicei cu 6-10% 
mai mare decât la bărbaţi (Pollock, Jackson, 1984; 
Robergs, Roberts, 2002). 

Diferenţele mari în construcţia corpului unor 
sportivi remarcabili trebuie să ne orienteze în 
căutarea diferitelor căi pentru atingerea culmilor 
de măiestrie sportivă. Acest fapt se referă atât la 
elaborarea unor modele individuale de măiestrie 
tehnico-tactică şi de pregătire funcţională, cât şi 
la formarea unui sistem individual de pregătire a 
fiecărui sportiv de perspectivă în toate etapele din 
cadrul perfecţionării multianuale, în mod deosebit 
în etapa de valorificare maximă a posibilităţilor 

FIGURA 14.25 — Compoziţia corpului sportivilor (bărbaţi) la 
folosirea abordărilor chimică (1), anatomică (2) şi chimico- 
anatomică (3) (Wilmore, 1992) 

individuale, când se formează un model propriu 
de activitate competiţională. Trebuie ţinut minte 
că specificul unei ramuri concrete a sportului, 
principalele tendinţe de dezvoltare a tehnicii şi a 
tacticii, perfecţionarea regulilor şi altele exercită o 
influenţă semnificativă asupra formării cerinţelor faţă 
de caracteristicile morfologice ale sportivilor. Astfel, 
de exemplu, handbalul modern prezintă cerinţe 
ridicate faţă de înălţimea sportivilor şi pregătirea 
atletică a acestora, din această cauză cei mai puternici 
handbalişti din lume au o talie înaltă (mulţi au peste 
195-200 cm) şi o masă mare a corpului - 90-110 kg. 
Tot astfel de cerinţe sunt şi pentru datele morfologice 
ale sportivilor şi din domeniul voleiului modern. în 
hochei şi în polo este invers, dinamica extraordinară 
a jocului determinată de regulile competiţiilor oferă 
anumite avantaje jucătorilor nu foarte înalţi, dar care 
au un grad ridicat de capacitate funcţională specifică. 

La începerea antrenamentului în cea de-a patra 
etapă din cadrul pregătirii multianualeeste necesar să 
se evalueze nivelul de pregătire generală şi specifică 
al sportivilor din toate punctele de vedere. Mai mult, 
trebuie acordată atenţie nu doar indicatorilor absoluţi, 
ci şi acelui progres pe care l-a atins sportivul ca urmare 
a antrenamentului în etapa precedentă (tabel 14.13). 
Sunt de preferat acei sportivi care au reuşit să obţină 
creşteri substanţiale în nivelul măiestriei sportive, 
al posibilităţilor celor mai importante sisteme 
funcţionale la o folosire limitată a celor mai puternice 
mijloace de acţiune pedagogică; cu cât mai mici 

au fost eforturile prin care s-a obţinut progresul în 
nivelul măiestriei sportive, cu atât mai multe rezerve 
au rămas pentru perfecţionarea ulterioară. De aceea, 
în această treaptă de selecţie o importanţă deosebită 
este acordată analizei antrenamentului din etapa 
precedentă a pregătirii multianuale. Sunt consideraţi 
de perspectivă sportivii care s-au antrenat după un 
program variat, fără utilizarea unui volum limită de 
activitate, prin limitarea numărului de antrenamente 
cu eforturi mari, participarea în competiţii importante, 
adică nu au obţinut parametrii maximali ai eforturilor 
de antrenament şi competiţionale caracteristice 
pentru organizarea antrenamentului în etapa de 
valorificare maximă a posibilităţilor individuale. Dacă 
la sportivi, după o astfel de organizare a procesului 
de antrenament, a crescut în mod constant nivelul 
performanţei şi de pregătire funcţională şi în etapa 
a patra din cadrul pregătirii multianuale aceştia 
au atins un nivel suficient de ridicat al măiestriei 
sportive, atunci există toate argumentele pentru un 
progres ulterior serios. 

Unul din principalii indicatori care atestă 
capacitatea sportivului pentru un progres semnificativ 
în etapa de valorificare maximă a posibilităţilor 
individuale îl reprezintă gradul de pregătire tehnică 
multilaterală. Acesta se manifestă într-o stăpânire 
destul de perfecţionată nu doar a tehnicii dintr-o 
ramură sportivă dar şi a capacităţii de a efectua 
corect, din punct de vedere tehnic, un număr mare 
de exerciţii de pregătire specifică, de a varia cu fineţe 
parametrii spaţiali, temporali şi dinamici ai mişcărilor 
în procesul de executare a celor mai diferite exerciţii. 


TABELUL 14.13 — Schema de determinare a posibilităţilor 
funcţionale ale sportivilor (Siris şi alţii, 1983) 


Raportul dintre indicatorii cercetaţi 

Caracteristica 

capacităţilor 

Nivelul iniţial ridicat plus ritmurile mari de 
creştere 

Foarte mari 

Nivelul iniţial înalt plus ritmurile de creştere 
medii 

Mari 

Nivelul iniţial mediu plus ritmurile de creştere 
înalte 

Mari 

Nivelul iniţial ridicat plus ritmurile de creştere 
scăzute 

Medii 

Nivelul iniţial mediu plus ritmurile de creştere 
medii 

Medii 

Nivelul iniţial scăzut plus ritmurile de creştere 
înalte 

Medii 

Nivelul iniţial mediu plus ritmurile de creştere 
scăzute 

Mici 

Nivelul iniţial scăzut plus ritmurile de creştere 
medii 

Mici 

Nivelul iniţial scăzut plus ritmurile de creştere 
scăzute 

Foarte mici 

O astfel de structură a stării de pregătire tehnică 
permite să se formeze, în etapa a patra din cadrul 
pregătirii multianuale, o tehnică raţională şi labilă a 
mişcărilor, care este în concordanţă cu posibilităţile 
morfofuncţionale ale sportivului şi cu cerinţele 
specifice fiecărei ramuri de sport. 

O importanţă deosebită o capătă evaluarea 
calităţilor personale şi psihice ale sportivului. în 
acest cadru se evaluează rezistenţa la situaţiile 
de stres din timpul competiţiilor, capacitatea 
de a efectua o activitate intensă şi de calitate, 
în condiţiile unei oboseli severe, capacitatea de 
mobilizare pentru o luptă competiţională activă şi 
de mobilizare a forţelor în cadrul unei concurenţe 
acerbe, stabilitatea psihică în timpul efectuării unei 
activităţi de antrenament intense şi cu volum mare, 
capacitatea de controlare a forţelor, ritmul, viteza, 
orientarea mişcărilor, distribuirea forţei în competiţii, 
cât şi capacitatea de a demonstra cele mai înalte 
rezultate la cele mai importante starturi, în prezenţa 
unor concurenţi puternici. Sportivii remarcabili, de 
regulă, sunt caracterizaţi prin capacitatea de a duce 
o luptă activă în cele mai importante competiţii, cu 
cel mai înalt grad de concurenţă. Nu degeaba unii 
antrenori cu experienţă folosesc drept unul din cele 
mai importante criterii, pentru evaluarea gradului de 
perspectivă a sportivilor, capacitatea acestora de a 
demonstra la starturile de finală rezultate mai înalte 
decât în cele preliminare. Practica demonstrează 
faptul că stabilitatea psihică a sportivilor, capacitatea 
acestora de a se mobiliza la limită în condiţii extreme 
în competiţiile importante, sunt determinate în mare 
măsură de aptitudinile naturale şi se perfecţionează 
cu multă muncă. 

Selecţia în disciplinele de ciclism şi de canotaj de 
echipe, în jocurile sportive are propriile caracteristici. 
Astfel, în probele de viteză pe velodrom şi pe şosea 
pe echipe, în cadrul selecţiei, orientarea se face 
adesea pe baza asemănării relative a indicatorilor 
antropometrici ai participanţilor, după capacitatea 
acestora de a efectua cursa în mod eficient în poziţia 
de lider, după nivelul tehnicii de conducere a cursei 
în echipă, după finish-ul eficient. Pentru participarea 
la probele pe echipe din program sunt aleşi deseori 
sportivii de curse care cedează în faţa colegilor 
în punctele individuale similare, însă au avantaje 
după indicatorii care influenţează eficienţa luptei 
pe echipe. Deseori abilitatea unor atleţi de a-şi jertfi 
interesele proprii în numele colegului de echipă a 
condus pe sportivii noştri spre victorii strălucite la 
campionate mondiale şi la Jocuri Olimpice. 

Probleme şi mai complexe sunt de rezolvat în 
cadrul completării echipelor în jocurile sportive. Aici, 
alături de posibilităţile individuale ale jucătorilor, 
selecţia în echipă este influenţată de varianta tactică 


adoptată pentru echipă, particularităţile tehnice 
şi tactice ale echipei adversarului. Nu de mai mică 
importanţă este capacitatea fiecărui jucător de 
a aprecia în mod real posibilităţile partenerilor şi 
ale sale, de a subordona tendinţa spre atingerea 
succesului personal intereselor echipei, prin urmare, 
în cadrul completării echipei trebuie să ne orientăm 
asupra măsurii în care posibilităţile unor jucători 
corespund rolului de joc al acestora în echipă, 
caracterului funcţiilor şi sarcinilor atribuite în 
responsabilitatea lor. 

La mulţi sportivi pregătirea şi activitatea 
competiţională în etapa a patra şi a cincea cuprinde 
o perioadă foarte lungă - până la 10-12 ani şi mai 
mult. Pe parcursul acestui interval de timp se 
modifică în mod semnificativ conţinutul pregătirii şi 
caracteristicile orientării acesteia la sportivii care au 
atins un nivel ridicat de măiestrie şi în mare măsură 
şi-au epuizat posibilităţile funcţionale. Din această 
cauză, procesul de orientare trebuie să fie precedat 
de o studiere permanentă şi în toate planurile 
a posibilităţilor sportivului, a caracteristicilor 
individuale ale acestuia, a structurii activităţii 
competiţionale şi altele, în căutarea rezervelor de 
creştere şi de păstrare a nivelului atins de adaptare, 
de optimizare a structurii activităţii competiţionale, 
de perfecţionare permanentă a acelui model al 
acesteia, care în cea mai mare măsură corespunde 
calităţilor individuale puternice ale unui înotător. 
Acest fapt este însoţit adesea de orientarea unor 
sportivi de talie înaltă pentru o specializare foarte 
îngustă. Printre altele, se poate prezenta un număr 
suficient de exemple care să ne confirme faptul că 
înotătorii care evoluează cu succes pe parcursul mai 
multor ani pe distanţe de 50, 100 şi 200 m, odată cu 
vârsta şi-au limitat specializarea, exclusiv pe distanţa 
de 50 m, ceea ce le-a permis să reducă de două-trei 
ori volumul de activitate de antrenament şi să-şi 
mărească durata de participare la nivelul celor mai 
înalte performanţe. Sportivii care se specializează 
în canotaj academic şi care au obţinut rezultate 
remarcabile participând în competiţii, probe 
individuale şi de dublu, o dată cu trecerea timpului, 
nu pot concura cu unii sportivi mult mai tineri. însă 
aceştia îşi continuă cariera de succes în componenţa 
unor echipaje de 8. 

Selecţia în această etapă presupune şi 
rezolvarea unor probleme specifice legate de 
completarea echipelor selecţionate. Organizarea 
raţională este determinată de asigurarea colegialităţii 
la luarea hotărârii de includere a sportivilor în echipa 
selecţionată pentru o pregătire direcţionată a celor 
mai importante competiţii, cu participarea la aceasta 
nu numai a antrenorilor şi conducătorilor echipei 
dar şi a medicilor şi membrilor unui grup complex 

de specialişti care realizează asistenţa metodico- 
ştiinţifică a pregătirii. Este oportună următoarea 
etapizare a completării echipelor pentru o pregătire 
concentrată pentru cele mai importante competiţii: 
cu trei ani înainte de acestea se face selecţia unui 
grup larg de candidaţi; cu doi ani înainte de acestea 
- înnoirea şi «reducerea» numărului acestora; cu 
un an înainte de acestea - reducerea radicală a 
componenţei în scopul de a fi selecţionaţi doar 
pretendenţii reali pentru locurile din finală; cu patru 
luni înainte de competiţii - formarea preliminară, iar 
cu două luni înainte de acestea - formarea finală a 
echipei din sportivii a căror măiestrie corespunde 
celei presupuse pentru finalişti, cei care sunt siguri 
din punct de vedere psihic, care tind spre succes 
şi nu au abateri în starea de sănătate care ar putea 
să împiedice performanţele acestora. Constituirea 
finală mai târzie a echipei în vederea participării 
la principalele competiţii, campionate mondiale, 
Jocuri Olimpice nu permite celor mai buni sportivi 
să se organizeze şi să desfăşoare etapa de pregătire 
nemijlocită pentru principalele starturi, a cărei durată 
nu poate fi mai mică de 6-8 săptămâni (Platonov, 
2012 ). 

O condiţie indispensabilă pentru o perfecţionare 
de succes în această etapă din cadrul pregătirii 
multianuale o reprezintă sănătatea impecabilă 
a sportivului. înainte de a aprecia capacitatea 
sportivului pentru atingerea celor mai înalte 
rezultate este necesar să ne convingem de absenţa 
unor îmbolnăviri capabile să devină frână pentru 
creşterea performanţelor sportive şi să înlăturăm în 
mod operativ abaterile nesemnificative de la starea 
de sănătate. 

Selecţia finală şi orientarea în 
etapele a şasea şi a şaptea din cadrul 
pregătirii multianuale 

Selecţia finală reprezintă o parte componentă extrem 
de importantă din sistemul de pregătire, întrucât 
obiectivul principal al acesteia îl reprezintă stabilirea 
oportunităţii de continuare în viitor a practicării 
sportului pentru sportivii de înaltă performanţă 
care au obţinut rezultate serioase în sport. De cât 
de exactă şi de obiectivă va fi concluzia depinde în 
mare măsură nu doar cariera sportivă viitoare a unui 
sportiv renumit, autoritatea lui în sport, dar şi toată 
viaţa viitoare a acestuia - educaţia, viaţa personală, 
cariera profesională etc. în această etapă de selecţie, 
nu se mai pun problemele de evaluare a gradului 
de perspectivă a sportivului, conform aptitudinilor 
morfologice şi funcţionale, a capacităţii acestuia 
pentru perfecţionarea sportivă eficientă şi altele. 
Pe primul plan se pune obiectivul de depistare a 


unor posibilităţi de rezervă ale organismului pentru 
menţinerea şi, posibil, creşterea nivelului de adaptare 
atins anterior. Nu de mai mică importanţă este 
consultul medical complex, ale cărui rezultate trebuie 
să arate dacă sportivul este capabil pentru o activitate 
intensă în continuare, dacă accidentările precedente 
nu vor exercita o influenţă serioasă asupra activităţii 
viitoare de antrenament şi competiţionale etc. 

O importanţă primordială o capătă analiza 
în toate planurile a situaţiei sociale a sportivului 
- starea materială a acestuia, nivelul de educaţie, 
perspectivele pentru o activitate de succes după 
terminarea carierei sportive, bunăstarea familială şi 
altele. Dacă în etapele precedente de selecţie pentru 
sportivii juniori şi tineri, care studiază în şcoala medie 
şi în instituţiile de învăţământ superior astfel de 
probleme nu se puneau în mod acut, atunci legat de 
sportivii a căror vârstă depăşeşte adesea 25-30 de 
ani, aceste probleme pot căpăta un caracter de bază. 

Analizând latura sportivă şi pedagogică a 
selecţiei, trebuie acordată atenţie înainte de toate 
duratei carierei sportive, volumului de eforturi de 
antrenament şi de competiţii suportate pe parcursul 
multor ani. Bineînţeles că cu cât a fost mai scurtă 
perioada de practicare a sportului, mai mici eforturile 
de antrenament şi competiţionale, cu atât sunt mai 
mari perspectivele sportivului pentru păstrarea 
performanţelor înalte, în cazul celorlalte condiţii 
egale. 

Este importantă şi evaluarea structurii pregătirii 
funcţionale a sportivului, prezenţa rezervelor 
pentru perfecţionarea principalelor componente 
ale acesteia. De exemplu, sportivii care se remarcă 
printr-o mare putere a celor mai importante 
sisteme funcţionale, dar care au rezerve pentru 
creşterea economicităţii tehnicii, a mobilităţii şi 
a varietăţii activităţii sistemelor de asigurare cu 
energie, au rezerve destul de bune pentru păstrarea 
performanţelor înalte şi chiar pentru creşterea 
rezultatelor sportive. 

în etapa finală de selecţie are propriul specific 
şi evaluarea calităţilor psihice ale sportivului. Dacă în 
etapa precedentă principala atenţieafostconcentrată 
asupra capacităţii sportivilor de a mobiliza la 
maximum posibilităţile lor în condiţiile extreme 
din principalele competiţii, asupra capacităţii de a 
demonstra cele mai înalte rezultate în principalele 
competiţii, asupra evaluării concurenţilor puternici, 
atunci aici, pe primul plan apare prezenţa unei 
motivaţii suficiente pentru o continuare activă a 
practicării sportului, pentru suportarea unor eforturi 
de antrenament şi de competiţie ridicate. 

Analizând problemele de orientare a pregătirii 
sportivilor în etapa de păstrare a performanţelor 
înalte, pe primul plan trebuie să se pună 

caracteristicile calitative ale procesului de pregătire. 
Experienţa multor sportivi remarcabili din diferite 
ţări ale lumii ne demonstrează în mod convingător 
faptul că păstrarea de lungă durată a celor mai 
înalte performanţe au reuşit-o acei sportivi, care 
au fost în măsură să găsească rezerve de menţinere 
a rezultatelor sportive la o reducere semnificativă a 
activităţii de antrenament şi competiţionale. 


Sportivii care au încercat să păstreze rezultatele 
cele mai înalte pe seama unor valori maxime de 
eforturi de antrenament şi competiţionale, de 
regulă, au înregistrat eşec şi au fost nevoiţi să 
părăsească sportul de performanţă, ca urmare a unor 
traumatisme, a suprasolicitări psihice şi fizice. 












Micro- şi mezostructura 
procesului de antrenament 


Capitolul 15. Mijloacele de 
antrenament 
sportiv 


Capitolul 16. încălzirea şi elaborarea 
programelor pentru 
aceasta 

Capitolul 17. Lecţiile de antrenament şi 
elaborarea programelor 
acestora 

Capitolul 18.Microcidurile şi elaborarea 
programelor acestora 

Capitolul 19.Mezociclurile şi elaborarea 
programelor acestora 



Microstructura (gr. mieros — mic) 
reprezintă o structură de microcicluri, 
lecţii de antrenament şi serii ale acestora 
desfăşurate pe parcursul unei zile, cât şi 
de serii de exerciţii incluse în programele 
de antrenament. Este unanim acceptată 
delimitarea următoarele tipuri de microcicluri: 
microciclu de acomodare, de şoc, de ajustare, de refacere 
şi competiţional. Se acceptă ca lecţiile de antrenament 
să se clasifice în funcţie de orientare — de instruire, 
de antrenament, de instruire-antrenament, de refacere, 
de modelare, de control; după forma de organizare — 
individuale, de grup, libere, staţionar-circulare; după 
mărimea efortului — lecţiile cu efort mare, substanţial, 
mediu şi mic; după importanţă — de bază, suplimentare; 
după organizarea programelor — lecţiile cu orientare 
selectivă, lecţiile cu orientare complexă. 

Mezostructura (gr. mezos — mediu, 
intermediar) - structura mezociclurilor. Este oportun 
să se delimiteze diferite tipuri de mezocicluri, fiecare 
din acestea are o orientare de scop clar pronunţată: 
mezocicluri de acomodare, de bază, de pregătire - 
refacere, de pregătire - menţinere etc. 











Capitolul 


Mijloacele de 
antrenament sportiv 


Mijloacele de antrenament sportiv reprezintă 
diferite exerciţii care influenţează în mod direct 
sau indirect perfecţionarea măiestriei sportivilor. 
Componenţa mijloacelor de antrenament sportiv se 
formează ţinând cont de particularităţile ramurii de 
sport, care reprezintă obiectul specializării sportive. 
Sistemul modern de antrenament se caracterizează 
printr-un volum de mijloace extrem de variat şi 
care se îmbogăţeşte în mod permanent. Varietatea 
caracteristicilor care reflectă specificul conţinutului 
formelor şi orientării acţiunii exerciţiilor impune 
diferite abordări în ceea ce priveşte sistematizarea 
acestora. 

Este general acceptată abordarea potrivit căreia 
exerciţiile se împart în funcţie de concordanţa 
acestora cu particularităţile specifice ale unei 
ramuri de sport. Este general acceptată delimitarea 
a patru grupe de exerciţii - de pregătire generală, 
auxiliare (semispeciale), de pregătire specială, 
competiţionale. 

în categoria exerciţiilor de pregătire generala 
intră acele exerciţii care servesc dezvoltării 
funcţionale multilaterale a organismului sportivului. 
Acestea pot să corespundă atât caracteristicilor 
ramurii sportive alese, cât şi să se găsească într-o 
anumită contradicţie cu acestea (în cazul rezolvării 
obiectivelor de dezvoltare fizică armonioasă 
şi multilaterală). însă varietatea foarte mare a 
exerciţiilor de pregătire generală care se folosesc 
în sport şi în alte sfere care se referă la activitatea 
motrică permite rezolvarea cu succes a problemelor 
legate atât de crearea premiselor necesare pentru o 
pregătire specială eficientă într-o ramură concretă a 
sportului, cât şi de asigurarea unei pregătiri fizice în 
toate planurile şi de formare a unui complex larg de 
aptitudini şi deprinderi, care nu sunt în contradicţie 
cu caracteristicile şi cerinţele specifice ale acesteia. 

Exerciţiile auxiliare (semispeciale) presupun 
acţiuni motrice care permit punerea bazelor pentru 
o perfecţionare specială ulterioară într-o anumită 
activitate sportivă. Oportunitatea utilizării unor 
astfel de exerciţii decurge din necesitatea de a 
se crea premisele pentru efectuarea eficientă a 


exerciţiilor de pregătire specială, să se diversifice 
şi să se optimizeze procesul de antrenament prin 
utilizarea unor aparate şi echipamente speciale de 
antrenament, să asigure un antrenament eficient 
în cazul absenţei condiţiilor de folosire a unor 
exerciţii de pregătire specială şi competiţională; de 
exemplu, în timpul antrenamentului schiorilor şi a 
biatloniştilor în perioada de vară, iar a canotorilor - 
în perioada de iarnă. 

Exerciţiile de pregătire specială ocupă un loc 
central în sistemul de antrenament al sportivilor şi 
cuprind o serie de mijloace care includ elemente 
de activitate competiţională şi acţiuni apropiate 
de acestea atât ca formă, structură, cât şi după 
caracterul calităţilor manifestate şi activităţii 
sistemelor funcţionale ale organismului. Astfel de 
exerciţii pot avea un caracter îngust orientat, selectiv, 
care asigură dezvoltarea unor anumite calităţi sau 
capacităţi, formarea unor anumite componente 
ale activităţii competiţionale, a componentelor 
măiestriei tehnico-tactice etc. Cu ajutorul exerciţiilor 
care fac parte din această grupă se rezolvă, de 
asemenea, problemele de acţiune complexă asupra 
diferitelor componente ale gradului de pregătire, 
unificarea într-un tot unitar a diferitelor componente 
ale pregătirii tehnico-tactice, fizice şi psihologice. 
Un loc deosebit în această grupă de exerciţii îl ocupă 
mijloacele care modelează diferite componente 
ale activităţii competiţionale preconizate. Astfel 
de exerciţii, reprezentând mijloace de pregătire 
integrală, reunesc într-un complex unitar ansamblul 
de posibilităţi ale sistemelor de asigurare cu energie, 
ale posibilităţilor psihofiziologice şi tehnico-tactice, 
ale calităţilor motrice într-o strictă concordanţă cu 
specificul activităţii competiţionale şi cu rezultatul 
planificat. 

Exerciţiile competiţionale presupun efectuarea 
unui complex de acţiuni motrice, care reprezintă 
obiectul specializării sportive în concordanţă cu 
regulile specifice competiţiilor. în primul rând, în 
cadrul efectuării acestora se ating rezultate înalte 
şi record; se stabileşte nivelul limită al posibilităţilor 
de adaptare ale sportivului, pe care acesta îl atinge 

ca urmare a folosirii în pregătirea sa a exerciţiilor de 
pregătire generală, auxiliare şi de pregătire specială, 
în al doilea rând, exerciţiile competiţionale ca atare 
pot fî văzute ca cele mai comode, convingătoare 
şi obiective modele de scoatere în evidenţă a 
posibilităţilor cu privire la rezervele sportivului. 

Exerciţiile se sistematizează şi în funcţie de 
diferite laturi ale pregătirii - tehnică, fizică, 
tactică, psihică, integrală. Fiecare dintre aceste 
laturi se caracterizează printr-un spectru larg de 
mijloace. în procesul de pregătire fizică se utilizează 
mijloacele orientate spre dezvoltarea diferitelor 
tipuri de viteză şi forţă, de rezistenţă, flexibilitate, 
capacităţi de coordonare. Din această grupă fac parte 
mijloacele cu acţiune selectivă asupra principalelor 
verigi ale sistemelor de asigurare cu energie a 
activităţii etc. Referitor la fiecare din calităţile 
motrice sau posibilităţile sistemelor de asigurare cu 
energie, există o multitudine de exerciţii cu caracter 
specializat. în cadrul perfecţionării calităţilor de 
coordonare se folosesc exerciţiile direcţionate spre 
dezvoltarea capacităţilor de evaluare şi de reglare 
a parametrilor dinamici şi spaţiali-temporali ai 
mişcărilor, de păstrare a stabilităţii, dezvoltare a 
simţului ritmului, orientare în spaţiu, coordonare 
intra- şi intermusculară şi altele. 

Când este vorba de creşterea potenţialului 
energetic al organismului sportivilor se evidenţiază 
exerciţiile care sunt direcţionate spre creşterea 
posibilităţilor sistemelor anaerobe alactic şi lactic 
de asigurare cu energie, ale sistemului aerob, cât şi 
exerciţiile cu caracter mixt. Pregătirea tehnică în orice 
ramură a sportului se bazează pe o multitudine de 
exerciţii care facilitează atât perfecţionarea selectivă 
a diferitelor componente ale tehnicii sportive, 
cât şi unificarea acestora într-un sistem unitar. De 
exemplu, exerciţiile care favorizează perfecţionarea 
tehnicii de înot pot fi împărţite astfel: 

• exerciţii direcţionate spre învăţarea poziţiei 
corecte a corpului şi păstrarea stabilităţii acestuia în 
timpul înotului; 

• exerciţii direcţionate pentru învăţarea 
întoarcerilor eficiente ale corpului în jurul axei 
longitudinale (în timpul înotului stil craul şi spate); 

• exerciţii care facilitează mişcarea ondulatorie 
eficientă a corpului (în cazul înotului bras şi fluture); 

• cele care sunt orientate spre perfecţionarea 
activităţii braţelor; 

• cele care sunt orientate spre perfecţionarea 
activităţii picioarelor; 

• cele care sunt orientate spre însuşirea 
îmbinării raţionale a mişcării trunchiului, mâinilor, 
picioarelor şi respiraţiei; 

• cele orientate spre perfecţionarea tehnicii de 

start; 


• cele orientate spre perfecţionarea tehnicii 
întoarcerii; 

• cele orientate spre perfecţionarea tehnicii de 
parcurgere a segmentelor subacvatice ale distanţei 
după start şi după întoarcere; 

• cele orientate spre integrarea, reunirea 
într-un sistem a poziţiei corpului, rotirii acestuia, 
activitatea mâinilor şi picioarelor, respiraţia; 

• cele orientate spre integrarea, reunirea 
într-un sistem a apropierii de peretele bazinului şi 
trecerea la întoarcere, întoarcerea, împingerea de 
la perete, parcurgerea segmentului subacvatic al 
distanţei, trecerea la o activitate ciclică şi respiraţie. 

în acelaşi mod se împart exerciţiile care 
favorizează perfecţionarea tehnică în alte ramuri 
sportive, în fiecare dintre acestea putându-se 
evidenţia 10-15 grupe de exerciţii de diferite 
orientări. în fiecare din aceste grupe se folosesc 
exerciţii cu diferite grade de complexitate - de la cele 
mai simple, caracteristice etapei iniţiale de instruire 
şi orientare spre cele mai generale caracteristici de 
tehnică până la cele mai complexe, care facilitează 
perfecţionarea unor detalii ale măiestriei sportive 
în interacţiune cu componentele pregătirii fizice, 
tactice şi psihologice. 

Este larg spectrul exerciţiilor care asigură 
atât perfecţionarea tactică, ceea ce se manifestă 
în cel mai evident mod în diferite ramuri ale 
jocurilor sportive şi în lupte, cât şi creşterea 
gradului de pregătire psihologică a sportivilor. 
De exemplu, perfecţionarea posibilităţilor psihice 
ale sportivului se realizează prin aplicarea unor 
exerciţii direcţionate spre îmbunătăţirea reacţiei, 
a posibilităţilor senzoriale şi perceptive, reglarea 
încordării psihice, creşterea toleranţei faţă de stresul 
emoţional şi capacitatea de dirijare a stărilor de 
start etc. Multe din aceste exerciţii au un caracter 
ideomotor şi permit sportivului, prin intermediul 
reproducerii mentale a unor imagini vizual-auditive, 
muscular-motrice, vizual-motrice, motric-verbale 
să-şi însuşească mai bine schemele tehnico-tactice 
corecte pentru efectuarea mişcărilor, regimul optim 
de funcţionare a aparatului muscular. 

Trebuie împărţite exerciţiile în funcţie de 
volumul muşchilor, angrenaţi în executarea acestora. 
Se delimitează exerciţiile cu caracter local, parţial şi 
global. în cadrul efectuării exerciţiilor cu caracter 
local se angrenează în acţiune până la 30% din 
masivul muscular, a celor cu caracter parţial - până 
la 40-60% şi a celor cu caracter global - peste 60- 
70%. Exerciţiile care intră în fiecare din aceste grupe, 
la una şi aceeaşi intensitate de activitate, exercită 
o acţiune diferită asupra organismului sportivului. 
De exemplu, dacă antrenamentul este orientat spre 
creşterea unor posibilităţi ale sistemului aerob de 

asigurare cu energie, exerciţiile cu caracter local 
stimulează cu preponderenţă adaptarea periferică 
legată de creşterea capacităţii sportivilor de utilizare 
a oxigenului în ţesutul muscular, iar exerciţiile cu 
caracter global conduc, în principal, la adaptarea 
verigii centrale a sistemului (creşterea volumului 
sistolic, a debitului cardiac, a volumului muşchiului 
cardiac, a ventilaţiei maxime a plămânilor şi altele), 
iar creşterea potenţialului acestei verigi depinde de 
volumul muşchilor în funcţiune şi nu este legată de 
localizarea acestora. 

Tendinţa de a aprecia în mod obiectiv 
acţiunea pe care o exercită diferite exerciţii asupra 
organismului sportivilor a condus la sistematizarea 
exerciţiilor pe baza deosebirilor în mecanismele 
de asigurare cu energie a activităţii de intensitate 
diferită. Potrivit concepţiilor moderne, exerciţiile 
trebuie împărţite în şapte zone. Primele trei zone 
cuprind întregul spectru de exerciţii, a căror 
asigurare cu energie se realizează de către sistemul 
aerob. Exerciţiile din următoarele două zone, alături 
de activarea maximă a funcţionării sistemului aerob 
de asigurare cu energie, impun şi mobilizarea 
posibilităţilor sistemului anaerob lactacid. Şi, în 
sfârşit, exerciţiile incluse în ultimele două zone 
conduc la o activizare maximă a posibilităţilor 
sistemelor lactacid şi respectiv alactacid de asigurare 
anaerobă. 

Zona I. Activitatea aerobă de mică intensitate 
(de refacere). Frecvenţa cardiacă - 60-70% din cea 
maximă. Durata funcţională - 5-15 min. 

Zona II. Activitatea aerobă de intensitate 
moderată. Frecvenţa cardiacă de 70-80% din cea 
maximă. Concentraţia de lactat - 2-3 mmol-l-1. 
Activitatea se efectuează la nivelul pragului de 
metabolism aerob. 

Zona III. Activitatea aerobă de intensitate 
înaltă. Frecvenţa cardiacă de 80-90%din cea maximă. 
Concentraţia de lactat - 3-4 mmoM-1. Activitatea 
se efectuează la nivelul pragului metabolismului 
anaerob. 

Zona IV. Activitate mixtă aerobo-anaerobă, cu 
mobilizare prioritară a sistemului aerob de asigurare 
cu energie. Frecvenţa cardiacă de 90-95% din cea 
maximă. Concentraţia de lactat - 5 - 6 mmoM 1 . 

Zona V. Activitate mixtă anaerob-aerobă, cu 
mobilizare prioritară a sistemului anaerob lactacid 
de asigurare cu energie. Frecvenţa cardiacă de 95- 
100%. Concentraţia de lactat - 6 - 9 mmoN 1 . 

Zona VI. Activitate anaerobă, cu activarea 
maximă a posibilităţilor sistemului lactacid anaerob 
de asigurare cu energie. Frecvenţa cardiacă este 
maximă. Concentraţia de lactat - 8 - 12 mmoM 1 şi 
mai mult. 

Zona VII. Activitate de sprint, cu activarea 


maximă a posibilităţilor sistemului alactacid 
anaerob şi a mobilităţii sistemului lactacid anaerob. 
Intensitatea este maximă. Frecvenţa cardiacă este 
maximă. 

Elaborarea programelor lecţiilor de 
antrenament pe baza unei astfel de sistematizări 
a exerciţiilor este deosebit de importantă pentru 
ramurile ciclice ale sportului, în care succesul 
într-o mare parte din tipurile de competiţii este 
determinat într-o măsură semnificativă de puterea 
şi de capacitatea diferitelor sisteme de asigurare 
cu energie şi de caracterul obiectiv al metodicii de 
creştere a posibilităţilor acestora. 

Trebuie subliniat faptul că majoritatea 
specialiştilor utilizează parametrii frecvenţei 
cardiace, pentru includerea exerciţiilor într-o zonă 
energetică sau alta. Astfel, de exemplu, exerciţiilor 
care se execută la nivelul pragului metabolismului 
aerob le corespunde o frecvenţă cardiacă de 145 -160 
bătăi-min \ iar la nivelul pragului metabolismului 
anaerob - 160 - 1 70 bătăi-min \ iar celor de refacere 
- 120-140 bătăi-min' 1 . 

O astfel de abordare ni se pare puţin acceptabilă 
întrucât nu ia în considerare datele individuale 
referitoare la frecvenţa cardiacă maximă, care, după 
cum se cunoaşte, oscilează în limitele 180 - 210 
bătăi-min \ iar în unele cazuri poate să atingă şi 
220 bătăi-min 1 şi peste. Se înţelege că efectuarea 
exerciţiilor la o frecvenţă cardiacă de 170 bătăi-min ' 
pentru un sportiv la care frecvenţa maximă a 
contracţiilor cardiace atinge 210 bătăi-min 1 cel mai 
probabil va fi efectuată cu o intensitate sub pragul 
metabolismului anaerob, iar pentru un sportiv 
la care frecvenţa cardiacă maximă este de 180 
bătăi-min 1 - cu o intensitate puţin mai ridicată. 

La rezultate mult mai precise ne conduc 
recomandările specialiştilor australieni B. 
Sweetenham şi D. Atkinson (Sweetenham, 
Atkinson, 2003), potrivit cărora vitezele la nivelul 
metabolismului aerob corespund unei frecvenţe 
cardiace cu 30-40 bătăi sub cea maximă, iar vitezele 
la nivelul pragului de metabolism anaerob - cu 20- 
30 bătăi sub cea maximă. 

însă nouă ni se pare optimă abordarea în 
cadrul căreia frecvenţa cardiacă corespunzătoare 
fiecărei zone de intensitate se bazează pe depistarea 
interdependenţei dintre frecvenţa cardiacă şi 
concentraţia de lactat din sânge şi se exprimă în 
procente faţă de cea maximă. La o astfel de abordare, 
în special dacă pragul metabolismului anaerob 
corespunde frecvenţei cardiace, care reprezintă 
80 - 90 % din cea maximă, atunci pentru sportivii 
cu frecvenţa cardiacă maximă de 180 bătăi-min 1 
în această zonă vor fi incluse exerciţiile care se 
efectuează la o frecvenţă cardiacă de 145 - 160 

bătăi-min L La o frecvenţă cardiacă maximă de 190 
bătăi-min 1 această gamă va reprezenta 150-170 
bătăi-min L Dacă însă frecvenţa cardiacă maximă 
va fi de 200 sau 210 bătăi-min \ atunci şi exerciţiile 
efectuate la nivelul pragului metabolismului anaerob 
trebuie să fie executate la o frecvenţă cardiacă de 
160 - 180 şi respectiv 1 70 - 190 bătăi-min L 

Concentraţia de lactat caracteristică 
pentru pragul metabolismului aerob şi pragul 
metabolismului anaerob la diferiţi sportivi poate să 
oscileze. însă, în scopuri practice, pentru alegerea 
vitezei de înot, care corespunde pragului de 
metabolism aerob, ne putem orienta la indicatorii 
concentraţiei de lactat în sânge de aproximativ 2 - 
3 mmoM \ iar pragul metabolismului anaerob - de 
3,5 - 4 mmoM \ însă, aplicat la pregătirea sportivilor 
de performanţă, aceste date pot fi folosite doar ca 
orientative. Fiecare sportiv trebuie abordat în mod 
individual, întrucât specializarea îngustă a acestuia 
(sprinter, alergător pe distanţe medii, alergător 
de fond) şi modificarea nivelului de antrenare 
influenţează în mod semnificativ asupra intensităţii 
funcţionale, care corespunde unui prag sau altuia. 
Aplicarea unei activităţi de intensitate neadecvată 
exercită o influenţă negativă asupra eficienţei 
programelor de antrenament. Testarea regulată şi 
corectarea pe baza acesteia a principalelor programe 
de antrenament reprezintă un factor important de 
creştere a calităţii procesului de antrenament. 

în cadrul alegerii intensităţii activităţii 
caracteristice pentru concentraţia de lactat dată, la o 
efectuare în serie a exerciţiilor (12-16x1 min, 8-12 
x 2 min, 4-6x5 min etc.) nu trebuie să ne orientăm 
după indicatorii de lactat înregistrat în cadrul 
efectuării o singură dată a exerciţiilor cu o durată 
de 1,2 sau 5 min. în cazul efectuării o singură dată 
a exerciţiului de o anumită intensitate concentraţia 
de lactat va fi de regulă puţin mai ridicată, în 
comparaţie cu concentraţia caracteristică pentru 
exerciţiile ulterioare. Acest fapt este determinat de 
o mobilitate scăzută a reacţiilor aerobe. Din această 
cauză difuzarea datelor caracteristice pentru 
efectuarea o singură dată a unui exerciţiu pentru 
toată seria acestora va conduce la recomandări 
eronate, intensitatea va fi scăzută, iar acumularea de 
lactat - mai mică în raport cu cea stabilită. 

în cazul unei efectuări neîntrerupte a 
exerciţiilor, pragului metabolismului anaerob îi va 
corespunde o intensitate maximă a activităţii pe 
care o poate menţine sportivul pe parcursul a 20 - 30 
min,începând cu minutele4-5 ale activităţii.în acest 
moment procesele aerobe vor fi în plină desfăşurare, 
iar acumularea excesivă de lactat caracteristică 
pentru primele două minute de activitate va fi 
înlăturată. 


în practică, la includerea exerciţiilor într-o 
zonă de intensitate sau alta, la alegerea exerciţiilor 
şi seriilor acestora, orientarea se face la diferiţi 
indicatori, care exprimă acţiunea exerciţiilor asupra 
organismului sportivului. Această acţiune este 
evaluată: 

•după viteza de parcurgere a unor segmente 
în procente faţă de cea maximă - 100, 95, 90 % etc.; 

•după timpul de parcurgere a segmentelor 
sau a distanţelor - timpul cel mai bun, cu 3 s mai 
slab decât timpul cel mai bun, cu 5 s mai slab decât 
timpul cel mai bun, cu 10 s mai slab decât timpul cel 
mai bun ş.a.m.d.; 

•după aprecierile subiective ale intensităţii 
activităţii - scăzută, medie, moderată, submaximă, 
maximă; 

• după senzaţiile subiective ale sportivului, care 
reflectă dificultatea activităţii (de exemplu, mulţi 
antrenori din SUA folosesc un sistem de 20 de puncte 
pentru evaluarea dificultăţii activităţii, orientându-i 
pe sportivi să compare senzaţiile subiective cu 
indicatorii obiectivi - viteza de parcurgere a 
segmentelor sau a distanţelor, frecvenţa cardiacă, 
concentraţia de lactat în sânge); 

•după frecvenţa cardiacă - maximă, cu 10 - 
15 bătăi sub cea maximă, cu 20 - 30 bătăi sub cea 
maximă etc.; 

•după concentraţia de lactat din sânge, după 
executarea exerciţiilor - 2 - 3 mmoM 1 (pragul 
metabolismului aerob), 3,5 - 4 mmoM' 1 (pragul 
metabolismului anaerob), 5-6 mmoM 1 (activitate 
cu caracter mixt aerob-anaerob) etc. 

în activitatea unor antrenori şi sportivi cu 
experienţă se utilizează în general cei mai simpli 
indicatori (timpul de parcurgere a segmentelor, 
diferiţi indicatori de calitate, în special senzaţia 
subiectivă a dificultăţii activităţii). însă, periodic, 
aceste caracteristici sunt comparate cu datele de 
concentraţie a lactatului din sânge şi frecvenţa 
cardiacă, ceea ce permite sportivului să aleagă mai 
exact şi mai raţional intensitatea funcţională care 
corespunde unui obiectiv concret. 

Un loc important în antrenamentul sportivilor 
îl ocupă exerciţiile care nu sunt legate de activitatea 
motrică. în categoria acestora sunt cuprinse 
exerciţiile ideomotrice şi de reglare psihică, exerciţiile 
abstracte tactice, care permit reproducerea în 
scheme, machete şi modele a situaţiilor tehnico- 
tactice caracteristice pentru jocurile sportive şi 
pentru lupte. Astfel de exerciţii sunt extrem de 
importante ca mijloace de realizare a obiectivelor şi 
pentru formarea unei baze orientative a unor acţiuni 
motrice raţionale (Matveev, 1997). Tehnologiile 
moderne computerizate au lărgit extrem de mult 
posibilităţile de aplicare şi importanţa acestor 

exerciţii. 

într-o grupă separată trebuie incluse şi 
exerciţiile de refacere. Astfel de exerciţii (de 
regulă acestea reprezintă o activitate aerobă de o 
intensitate relativ scăzută) au fost considerate nu 
demult ca un mijloc secundar / suplimentar care 
ocupă pauzele dintre exerciţiile de bază, în calitate 
de odihnă activă. în ultimii ani, exerciţiile de refacere 
au început să joace un rol important de sine stătător 
în programele lecţiilor de antrenament, facilitând 
rezolvarea unor obiective, inaccesibile pentru alte 
mijloace. Activitatea cu o intensitate ce nu depăşeşte 
nivelul pragului metabolismului aerob reprezintă 
un mijloc important de accelerare semnificativă 
a refacerii rezervelor de glicogen muscular, de 
eliminare a produselor metabolismului intermediar 


din ţesutul muscular şi din sânge. 

Creşterea circulaţiei sanguine în ţesutul 
muscular obosit, la o astfel de activitate este în 
măsură să accelereze de două ori reacţiile de 
refacere (Nevill şi alţii, 1996; Maglischo). în afară de 
aceasta, exerciţiile de refacere cresc coordonarea 
intramusculară, facilitează minimizarea numărului 
unităţilor motorii angrenate în activitate, 
îmbunătăţesc interacţiunea proceselor de 
contracţie şi relaxare a muşchilor şi economizarea 
funcţiei motorii. Accelerarea reacţiilor de refacere, 
în special după o activitate legată de mobilizarea 
posibilităţilor sistemului lactacid anaerob facilitează 
creşterea substanţială a densităţii lecţiilor şi a 
volumului activităţii de antrenament. 

încălzirea şi elaborarea 
programelor pentru aceasta 


Bazele generale privind organizarea 
încălzirii 

Capacitatea funcţională a sportivilor, eficienţa 
activităţii sistemelor funcţionale ale organismului 
acestora în competiţii şi în timpul efectuării 
programelor lecţiilor de antrenament este 
determinată în mare măsură de încălzirea realizată 
în mod raţional, prin care trebuie să înţelegem un 
complex de exerciţii şi proceduri special alese, care 
se desfăşoară înainte de activitatea motrică de 
bază, în scopul pregătirii complete a organismului 
pentru o activitate planificată, cât şi imediat după 
încheierea părţii de bază a activităţii pentru a 
asigura o trecere eficientă a organismului din 
starea de activitate funcţională ridicată la starea de 
repaus. încălzirea trebuie să aibă în vedere patru 
obiective: funcţional, motric, emoţional şi tehnico- 
tactic. 

Obiectivul funcţional. Rezolvarea acestuia se 
asigură prin accelerarea perioadei de acomodare a 
funcţiilor respiraţiei, circulaţiei sângelui, a sângelui, 
accelerarea metabolismului ţesuturilor, stabilirea 
interacţiunii, a îmbinării activităţii diferitelor 
sisteme şi mecanisme angrenate în activitatea 
planificată. 

Obiectivul motric se rezolvă prin intermediul 
optimizării activităţii muşchilor, interacţiunii 
acestora, accelerării transmiterii informaţiei 
aferente din muşchii activi şi prelucrării raţionale a 
acesteia. 

Obiectivul emoţional. Rezolvarea acestuia 
este legată de pregătirea psihologică a sportivului 
pentru activitatea viitoare, de formare a unei stări 
emoţionale pozitive, de mobilizarea sportivului 
pentru realizarea unor anumite acţiuni motrice 
(Jillo şi alţii, 1994). 

Obiectivul tehnico-tactic se rezolvă prin 
intermediul utilizării unor mijloace care modelează 
principalele elemente ale activităţii competiţionale, 
care asigură sincronizarea funcţiilor motorii şi 
vegetative. 

Prin numeroase cercetări s-a stabilit faptul 
că încălzirea conduce la o creştere substanţială 
a rezultatelor sportive în diferite ramuri de sport. 


în funcţie de caracterul încălzirii şi de specificul 
ramurii de sport, această creştere poate fi de la 

1 - 2 până la 7% şi mai mult (Richards, 1968; Best, 
Garrett, 2002; Wilmore, Costill, 2012; şi alţii). 

încălzirea reprezintă o componentă obligatorie 
pentru un proces de pregătire şi de competiţie, 
organizat raţional pentru sportiv. Absenţa sau o 
încălzire insuficientă înainte de antrenament şi de 
activitatea competiţională nu numai că exercită o 
influenţă negativă asupra capacităţii funcţionale, 
dar creşte în mod semnificativ probabilitatea unor 
traumatisme musculare. Nu este lipsită de pericol 
absenţa încălzirii şi pentru activitatea inimii. 

Problema constă în faptul că adaptarea 
circulaţiei coronariene la un efort fizic intens 
nu este momentană. O activitate intensă, fără 
o încălzire prealabilă, chiar şi la sportivii bine 
pregătiţi, cu o inimă sănătoasă, poate să conducă 
la ischemia miocardului. De exemplu, efectuarea 
unei activităţi de 10 s de o intensitate maximă pe 
banda de alergare fără încălzire, în 68 % din cazuri 
conduce la modificări patologice ale EKG.Însă când 
activitatea este precedată de o alergare uşoară de 

2 minute, atunci nu se observă modificări ale EKG 
(Barnard şi alţii, 1973). 

Este de multă vreme cunoscut faptul că 
activitatea repetatădupăoperioadăscurtăderepaus 
este însoţită de un consum mai mic de energie, de 
creştere redusă a lactatului, de creşterea capacităţii 
funcţionale (Zimkim, 1964; Gorkin, Caciarovskaia, 
Evghenieva, 1973). Efectuarea repetată a activităţii 
în faza de refacere incompletă începe pe fondul 
unei activităţi crescute a enzimelor oxidative şi este 
însoţită de un consum mai economic al compuşilor 
macroergici şi de reducerea glicolizei. încălzirea 
precede faza iniţială a activităţii musculare, când 
predomină resinteza anaerobă a ATP, când are 
loc o separare parţială a respiraţiei celulare şi a 
fosforilării oxidative. în acest cadru este extrem de 
important intervalul dintre încălzire şi activitatea 
de bază: odihna trebuie să permită să se realizeze 
resinteza fosfaţilor macroergici, care se descompun 

în timpul încălzirii, şi, în acelaşi timp, să păstreze un 
nivel ridicat al activităţii proceselor de oxidare. Atât 
intervalele prea scurte, cât şi cele prea lungi reduc 
eficienţa efectuării exerciţiilor de bază (lakovlev, 
1974). 

Creşterea temperaturii sângelui şi a muşchilor, 
sub influenţa încălzirii facilitează creşterea eficienţei 
activităţii motrice datorită relaxării şi a contracţiilor 
mai rapide ale muşchilor, creşterii coordonării intra- 
şi intermusculare, utilizării crescute a oxigenului 
conţinut în hemoglobină şi mioglobină, accelerării 
proceselor metabolice, scăderii rezistenţei... 
patului vascular, încetineşte dezvoltarea oboselii 
şi accelerează procesele de refacere. Creşterea 
temperaturii muşchilor favorizează creşterea 
metabolismului din ţesuturi (Woods şi alţii, 2007). 
Se amplifică circulaţia sângelui, ceea ce conduce 
la un transport mai intens de oxigen şi de enzime 
şi, bineînţeles, la creşterea vitezei metabolismului. 
Este stabilit faptul că creşterea temperaturii cu 
10° conduce la creşterea activităţii biochimice a 
celulelor şi a intensităţii metabolismului de 2 - 3 
ori. Vâscozitatea muşchilor încălziţi şi a ţesuturilor 
conjunctive scade, elasticitatea creşte. Drept 
rezultat, acestea conduc la o adaptare mai rapidă la 
efort, la creşterea nivelului de manifestare a tuturor 
calităţilor motrice şi a capacităţii funcţionale, în 
general, la accelerarea reacţiilor de refacere (Fox şi 
alţii, 1993; Martin, Kerl, 2002). 

Trebuie de asemenea ţinut cont de faptul 
că creşterea temperaturii reprezintă un factor 
important pentru profilaxia traumatismelor 
muşchilor, tendoanelor, ligamentelor, întrucât 
reduce rigiditatea ţesuturilor muscular şi conjunctiv 
(Best, Garret, 2002). 

O importanţă deosebită a încălzirii constă în 
activarea sistemului aerob de asigurare cu energie, 
ceea ce permite sportivului să atingă mai repede 
un nivel ridicat al metabolismului aerob în timpul 
efectuării activităţii principale, lăsând rezerva 
anaerobă pentru folosirea ulterioară (Bergh,Ekblom, 
1979). Acest fapt se confirmă prin rezultatele 
cercetărilor (Roberts şi alţii, 1991), potrivit cărora 
s-a observat o acumulare semnificativ mai mică de 
lactat în muşchi şi în sânge în cadrul efectuării unei 
activităţi intense (120% V0 2 max) după o încălzire 
de 10 minute, decât fără activitate prealabilă. Un 
efect important al încălzirii efectuate înaintea 
unei activităţi de lungă durată la nivelul pragului 
metabolismului anaerob îl reprezintă creşterea 
producerii de energie pe seama metabolismului 
lipidelor (Torcotte şi alţii, 1999), fapt ce permite 
economisirea hidraţilor de carbon. 

Analizând creşterea temperaturii interne a 
corpului ca unul dintre cei mai importanţi factori 


care determină eficienţa încălzirii, trebuie reamintit 
faptul că creşterea temperaturii corpului poate 
fi obţinută nu numai prin intermediul efectuării 
unei activităţi fizice, dar şi prin utilizarea diferitelor 
mijloace externe. Pe această bază, unii specialişti 
chiar delimitează încălzirea pasivă şi încălzirea 
activă (Bischop, 2003; Woods şi alţii, 2007). 
încălzirea pasivă prevede utilizarea exclusivă a 
mijloacelor externe (duşuri, saună, băi, frecţii cu 
efect de încălzire etc.), care stimulează creşterea 
temperaturii muşchilor, iar cea activă presupune 
diferite tipuri de activitate motrică. Specialiştii sunt 
de aceeaşi părere că mijloacele care alcătuiesc 
conţinutul încălzirii pasive sunt suplimentare 
şi nu pot înlocui exerciţiile fizice. Un mijloc de 
importanţă cardinală al încălzirii îl reprezintă 
activitatea musculară organizată special, care 
permite o legătură organică între creşterea 
temperaturii şi pregătirea sistemului de reglare 
a mişcărilor (Robergs, Roberts, 2002). în acest caz 
trebuie să se ţină cont de faptul că încălzirea locală 
a membrelor este mult mai puţin eficientă, iar în 
unele cazuri poate chiar să conducă la scăderea 
capacităţii funcţionale şi la o dezvoltare mai 
timpurie a oboselii (Clarke şi alţii, 1958). 

Temperatura musculară creşte mult mai 
repede decât cea rectală, ceea ce trebuie luat 
în considerare la stabilirea duratei încălzirii. în 
acelaşi timp specialiştii consideră că creşterea 
temperaturii musculare este mult mai importantă 
decât creşterea celei rectale. Acest fapt este normal 
întrucât creşterea temperaturii musculare doar 
cu 1° conduce la creşterea puterii contracţiilor 
musculare cu 4 %; creşterea temperaturii muşchilor 
cu 3° conduce la scăderea timpului latent de 
contracţie şi de relaxare a muşchilor cu 7 şi respectiv 
22 % (Davies, Young, 1983); creşterea temperaturii 
muşchilor care suportă efortul principal în timpul 
efectuării unor exerciţii concrete de la 30,4 până 
la 38,5° poate să mărească puterea funcţională în 
exerciţiile în regim de viteză - forţă cu 32 - 44 % 
(Bergh, Ekblom, 1979). 

La alegerea exerciţiilor pentru încălzire 
trebuie cunoscut faptul că temperatura internă 
optimă a corpului (temperatura nucleului) la care 
se remarcă cei mai înalţi indicatori ai activităţii 
celor mai importante sisteme vegetative este de 
39,0 - 39,5° C. Activitatea contractilă a muşchilor 
care este sursa de căldură în efort trebuie să fie 
de o asemenea durată, încât să asigure nu doar 
creşterea temperaturii periferice, dar şi creşterea 
temperaturii centrale. Altfel se produce o răcire 
rapidă a muşchilor, în vederea creşterii temperaturii 
centrale odată cu curentul sanguin (Martin şi alţii, 
1995; Wilmore, Costill, 2004). 

O creştere adecvată a temperaturii centrale şi 
a celei periferice poate fi asigurată prin efectuarea 
părţii generale de 20 minute a încălzirii.în funcţie de 
gradul de performanţă a sportivului, de caracterul 
încălzirii, de temperatura mediului înconjurător, de 
îmbrăcăminte etc. durata părţii generale a încălzirii 
poate fi micşorată cu 3 - 5 min sau mărită cu 5 - 10 
min. 

Structura şi conţinutul încălzirii 

Acţiunea încălzirii va fi optimă în cazul în care 
asigură o încălzire de bună calitate a organismului 
şi dacă include acţiuni motrice care corespund 
activităţii ulterioare nu numai după structura 
de coordonare, ci şi după caracterul activităţii 
sistemelor de asigurare cu energie. Din aceste 
considerente încălzirea este compusă din două 
părţi - generală şi specială. 

Partea generală a încălzirii asigură creşterea 
temperaturii corpului, activarea funcţiilor 
sistemului nervos central, ale aparatului locomotor, 
sistemului cardiovascular, respirator şi altor sisteme 
ale organismului, pregătind organismul pentru o 
trecere eficientă la activitatea de bază. 

Acţiunea părţii generale a încălzirii se manifestă 
în încălzirea locală a muşchilor, în creşterea vitezei 
de desfăşurare a reacţiilor biochimice din aceştia, 
în amplificarea circulaţiei sanguine periferice, 
în întinderea muşchilor şi ligamentelor. Cresc 
posibilităţile de contracţie a muşchilor, creşte 
amplitudinea mişcărilor, eficienţa asigurării cu 
energie a activităţii musculare, scade pericolul 
de accidente, se activează funcţia sistemului 
simpatoadrenergic, care adaptează organismul 
pentru activitatea viitoare, mobilizând rezervele de 
glicogen, activând funcţionarea inimii, plămânilor, 
vaselor şi a sângelui. 

Un neajuns principial al primei părţi a 
încălzirii, care este prezent în mod deosebit la 
fotbalişti, îl reprezintă includerea în aceasta a unor 
exerciţii pentru întindere, fără o încălzire prealabilă 
suficientă a corpului. Astfel de exerciţii trebuie să 
fie incluse la sfârşitul primei părţi a încălzirii, când 
sunt asigurate temperatura ridicată a ţesutului 
muscular şi a celui conjunctiv, o circulaţie sanguină 
musculară accelerată şi, ca urmare a acestui 
fapt, un grad ridicat de extensibilitate a ţesutului 
muscular, a tendoanelor şi ligamentelor. Includerea 
exerciţiilor pentru mobilitate la începutul încălzirii 
creşte brusc probabilitatea unor traumatisme 
sportive (Best, Harett, 2002). 

Apariţia transpiraţiei reprezintă primul semn 
care arată un grad minim de încălzire. în funcţie 
de temperatura aerului şi a intensităţii activităţii 


secreţia sudorală începe de obicei după 5 - 7 minute, 
iar temperatura optimă a corpului se atinge după 
15-20 minute (Woods şi alţii, 2007; Bompa, Haff, 
2012). După încălzirea generală trebuie planificate 
exerciţii pentru o încălzire suplimentară a grupelor 
de muşchi care suportă efortul principal în timpul 
efectuării acţiunilor specifice caracteristice ramurii 
de sport. 

La sfârşitul primei părţi a încălzirii este 
necesar să se asigure o întindere activă a muşchilor 
şi ligamentelor, care nu numai că asigură o 
amplitudine mare a mişcărilor în partea specială 
a încălzirii, dar în acelaşi timp serveşte ca mijloc 
eficient de profilaxie a traumatismelor. însă 
atenţia în acest caz trebuie acordată caracterului 
exerciţiilor pentru întindere, incluse în încălzire. 
Exerciţiile trebuie să fie variate şi prin caracteristicile 
lor dinamice şi cinematice să corespundă 
particularităţilor activităţii competiţionale viitoare, 
în încălzire trebuie incluse în mod exclusiv exerciţii 
cu caracter dinamic (Hedrick, 2000; Faigenbaum, 
2012). întinderea forţată într-un regim static trebuie 
evitată din cauza influenţei negative asupra reglării 
nervoase a mişcărilor, încălcării tehnicii sportive 
şi creşterii probabilităţii de accidentare (Thacker 
şi alţii, 2004; Small şi alţii, 2008; Winchester şi alţii, 
2008). 

Partea specială a încălzirii trebuie să 
pregătească sistemul funcţional (Anohin, 1975), 
care asigură în mod nemijlocit efectuarea unor 
acţiuni motrice concrete în regimul determinat de 
programul activităţii competiţionale sau al lecţiei 
de antrenament. în această parte se realizează 
reglarea legăturilor reflexului condiţionat, care 
favorizează realizarea unor variante eficiente 
de tehnică sportivă, se activează până la nivelul 
necesar funcţionarea sistemului de asigurare cu 
energie, se asigură un nivel optim al activităţii 
psihice. Utilizarea exerciţiilor de pregătire specială, 
care sunt apropiate la maximum, prin structură şi 
prin acţiune asupra organismului sportivului, de 
activitatea de antrenament sau competiţională 
viitoare, asigură o excitaţie optimă a verigilor 
centrale şi periferice ale aparatului locomotor, cât 
şi activarea funcţiilor vegetative, care sunt de bază 
în activitatea motrică viitoare (Little, Williams, 2006; 
Jeffrey, 2008). 

Sportivii de înaltă performanţă, care se 
specializează în diferite ramuri ale sportului, 
alocă pentru încălzire, de obicei, de la 30 până 
la 60 minute. Diferenţele de durată a încălzirii 
sunt determinate de specificul ramurii sportive, 
de condiţiile atmosferice, de caracteristicile 
individuale ale sportivului, de intensitatea încălzirii. 
Trebuie ţinut cont de faptul că sportivii de înaltă 

performanţă au nevoie de o încălzire cu durată mai 
lungă, în comparaţie cu sportivii mai puţin pregătiţi 
(Woods şi alţii, 2007). Pe măsura acumulării 
experienţei competiţionale şi de antrenament, 
pentru fiecare sportiv se alege o variantă personală 
de încălzire, care răspunde în cea mai mare 
măsură caracteristicilor individuale ale acestuia şi 
specificului activităţii viitoare. 

De obicei, sportivii se străduiesc să apropie 
tot mai mult terminarea încălzirii de începutul 
principalului start, pentru a păstra efectul post- 
acţiunii, care constă în pregătirea principalelor 
sisteme funcţionale ale organismului pentru 
activitate. însă nu toţi sportivii preferă să ia startul 
după un interval scurt de timp de la terminarea 
încălzirii. Mulţi dintre aceştia special lasă timp 
pentru un masaj de liniştire sau de tonifiere, pentru 
fricţionarea şi încălzirea muşchilor, pentru un tonus 
psihologic. 

Durata intervalului dintre terminarea încălzirii 
şi începerea activităţii motrice principale oscilează 
într-o gamă largă - de la 5 -10 până la 45-60 minute 
şi mai mult. La lecţiile de antrenament partea de 
bază urmează, de regulă, după câteva minute 
de încălzire. O astfel de situaţie se întâlneşte şi în 
competiţiile din multe ramuri sportive - ciclism (pe 
şosea, fotbal, baschet, alergări pe distanţe lungi 
şi altele). însă în alte ramuri sportivii sunt nevoiţi 
deseori să aştepte mult timp pentru ieşirea la start 
(canotaj, înot şi altele) sau să ia startul de mai multe 
ori, cu intervale de timp diferite (scrimă, lupte, 
decatlonul din atletica uşoară şi altele). Acest fapt 
impune luarea unor măsuri speciale şi folosirea 
diferitelor proceduri care asigură o mobilizare 
optimă a sportivului pentru start. 

Eficienţa încălzirii depinde într-o măsură 
hotărâtoare de concordanţa acesteia cu caracterul 
activităţii ulterioare, cu nivelul de pregătire şi de 
performanţă al sportivului, starea funcţională 
a acestuia etc. Efortul trebuie crescut în mod 
treptat, începerea încălzirii trebuie făcută cu o 
activitate de intensitate redusă. Volumul principal 
de activitate trebuie să fie realizat cu o intensitate 
care nu depăşeşte nivelul pragului metabolismului 
anaerob (Gutin şi alţii, 1978). O încălzire excesiv de 
intensă, care angrenează în activitate mecanismele 
alactacideşi lactacide de asigurare cu energie poate 
să exercite o influenţă negativă asupra eficienţei 
activităţii ulterioare (De Brun-Prevost, Lefebvze, 
1980). însă nici evitarea utilizării unor exerciţii de 
viteză în timpul încălzirii nu este recomandată. 
Astfel de exerciţii, într-un volum redus, trebuie 
planificate în ultima treime a încălzirii, de obicei 
peste 30 - 45 minute, de la începerea acesteia, 
îmbinându-le cu o activitate de intensitate redusă, 


cu caracter de refacere. 

Pentru încălzire este cea mai potrivită o 
activitate de intensitate moderată, cu caracter 
global, care angrenează o parte însemnată a 
aparatului muscular. în partea a doua, specială, 
a încălzirii pot fî utilizate atât exerciţii cu caracter 
global, cât şi exerciţii cu caracter parţial şi chiar 
local, fapt determinat de specificul ramurii sportive 
şi de necesitatea aplicării mijloacelor, care, prin 
caracterul acţiunii lor asupra organismului, se 
apropie cel mai mult de activitatea viitoare. 
Mijloacele pasive (masajul, duşul, baia, sauna) pot 
fi folosite ca mijloace suplimentare care scurtează 
durata de încălzire activă sau prelungesc efectul 
acesteia în cazul, de exemplu, al unei pauze lungi 
dintre încălzire şi activitatea competiţională. 

în practică s-a format o metodică destul de 
eficientă pentru încălzirea succesivă a diferitelor 
grupe musculare: la început se execută exerciţii 
pentru muşchii mâinilor şi pentru centura 
scapulară superioară, după aceea pentru muşchii 
trunchiului şi, în încheiere pentru muşchii regiunii 
bazinului, coapsei, gambei şi tălpii. Este posibilă 
aplicarea metodei circulare, când un complex 
de 6 - 8 exerciţii (8-12 repetări pentru fiecare), 
care exercită o acţiune asupra diferitelor grupe 
musculare, se repetă de 3 - 4 ori. 

Exerciţiile cu o mare amplitudine a mişcărilor 
trebuie efectuate doar după încălzire: cu cât este 
mai complexă în planul coordonării activitatea din 
antrenament şi competiţie, cu atât mai lungă şi 
mai variată trebuie să fie partea specială a încălzirii. 
Astfel, la luptători sau la fotbalişti, aceasta poate să 
includă diferite procedee tehnice şi acţiuni tehnico- 
tactice, efectuate într-o gamă largă de intensitate, 
în acelaşi timp, canotorii sau alergătorii pe distanţe 
medii sau lungi îşi organizează partea specială a 
încălzirii relativ uniform, modificând în principal 
intensitatea activităţii. 

în partea a doua a părţii speciale de încălzire 
trebuie efectuate câteva exerciţii de scurtă durată 
de intensitate maximă sau aproape de cea maximă. 
Astfel, pentru înotători acestea pot fi 1 - 2 starturi, 
2 -3 întoarceri, 3 - 4 segmente de 10-25 metri, 
efectuate cu o intensitate de 90 - 95 %; pentru 
săritorii cu prăjina - alegare cu prăjina de 2 - 3 ori 
câte 40 - 50 m (viteza de 85 - 90 %), 3-4 sărituri cu 
prăjina fără ştachetă, verificarea elanului de 1- 2 ori 
fără săritură, 2 - 3 sărituri de probă cu elan complet 
peste o înălţime care poate fi trecută uşor. 

Caracteristicile încălzirii 
precompetiţionale 

După structura generală şi după conţinut, încălzirea 

înainte de competiţii corespunde încălzirii 
desfăşurate înainte de lecţiile de antrenament, 
însă caracteristicile specifice ale diferitelor ramuri 
de sport impun cerinţe speciale pentru încălzirea 
înainte de competiţii. Prezenţa pauzei, deseori 
destul de lungi, între terminarea încălzirii şi startul 
competiţional impune ca încălzirea să fie puţin 
mai lungă. Dacă intervalul depăşeşte 30 - 45 
minute, atunci este posibilă utilizarea unor exerciţii 
speciale suplimentare, a masajului şi a procedurilor 
psihologice. în cazul unor intervale mari între 
starturi poate să apară nevoia de o încălzire 
suplimentară. 

Condiţiile de desfăşurare a competiţiilor în 
multe ramuri de sport nu permit efectuarea părţii 
speciale a încălzirii în cel mai eficient mod. Astfel se 
petrec lucrurile, de exemplu, în gimnastică, când în 
timpul desfăşurării concursurilor, de obicei pentru 
partea specială a încălzirii nu mai este timp. în 
astfel de cazuri poate să producă un efect destul de 
ridicat încălzirea bazată pe efectuarea unor exerciţii 
speciale şi pe pregătirea ideomotrică (Belkin, 1996; 
Bompa, Haff, 2012). 

în cazul unor pauze lungi între starturi, fapt 
caracteristic pentru activitatea competiţională din 
multe ramuri de sport, menţinerea temperaturii 
corpului şi a stării aparatului neuromuscular este 
facilitată de mijloacele şi procedurile de încălzire 

- masajul manual, procedurile de încălzire, frecţiile 
cu unguente speciale şi altele. 

încălzirea suplimentară, care se planifică în 
cazul unui interval mare de timp între starturi (de 
peste 1 h), este, de regulă, de scurtă durată (10- 
15 minute) şi constă dintr-o parte de încălzire (4 

- 6 minute) şi o parte de reglare (6-10 minute). 
Intensitatea exerciţiilor nu depăşeşte de obicei 70 

- 80 % din cea planificată pentru competiţii. 

Chiar înainte de start este oportun să fie 
luate măsuri suplimentare pentru pregătirea 
organismului în vederea activităţii competiţionale 
şi efectuarea câtorva mişcări specifice de intensitate 
scăzută, exerciţii de întindere şi de relaxare a 
muşchilor, realizarea unor proceduri de reglare 
psihică şi ideomotrică. 

în acele cazuri, când specificul ramurii 
sportive impune o trecere imediată la o activitate 
de intensitate maximă (probele de sprint în atletica 
uşoară, în patinaj viteză şi în ciclism, sărituri în 
lungime şi înălţime, aruncările din atletica uşoară, 
atletica grea şi altele) partea specială a încălzirii 
constă de obicei din trei capitole. în primul capitol 
se execută cele mai importante elemente tehnice, 
în al doilea executarea repetată a unor activităţi 
motrice unitare, cu o intensitate crescândă, iar în 
al treilea - încercările de probă privind executarea 


exerciţiului competiţional în întregime sau a 
părţilor componente ale acestuia cu o intensitate 
care reprezintă 90 - 95 % din cea competiţională 
planificată (Ozolin, 1984). Ultimul capitol, al 
treilea, alături de pregătirea aparatului locomotor, 
facilitează excitabilitatea sistemului nervos într-o 
concordanţă strictă cu cerinţele activităţii viitoare. 
Absenţa celui de-al treilea capitol reduce în mod 
inevitabil efectul încălzirii. De exemplu, s-a stabilit 
(Grodjinovsky, Magel, 1970) faptul că eliminarea 
din încălzirea alegătorilor pe distanţe medii a 
porţiunilor de sprint, care încheie încălzirea, reduce 
în mod rapid rezultatele acesteia. 

O activitate de intensitate mică după 
competiţii şi după antrenamente intense permite 
sportivilor să treacă mai repede şi mai eficient din 
starea de activitate funcţională ridicată la starea 
de repaus, favorizează intensificarea reacţiilor de 
refacere în perioada imediat următoare, creşte 
capacitatea pentru relaxare, normalizează starea 
emoţională. Durata unei astfel de activităţi, alegerea 
exerciţiilor, intensitatea acestora sunt determinate 
de orientarea şi de mărimea eforturilor precedente. 

încălzirea şi tonusul psihologic 

în marile competiţii internaţionale participă 
sportivii care au aproximativ acelaşi grad de 
pregătire fizică şi tehnico-tactică. în condiţii 
complexe de luptă, rezultatele concurenţei sunt 
hotărâte de calităţile psihice, de capacitatea de 
a mobiliza la maximum forţele şi de a fi pregătit 
pentru o valorificare maximă a posibilităţilor proprii 
în activitatea competiţională. 

Practica ne oferă o multitudine de exemple 
care ne arată faptul cum unii lideri incontestabili 
ai sezonului, din considerente cu caracter psihic, 
au suferit eşecuri regretabile, evoluând mult mai 
slab în comparaţie cu posibilităţile lor. în acelaşi 
timp, unii debutanţi ai competiţiilor, care nu 
intrau în rândul pretendenţilor la medalii, în mare 
măsură datorită unei mobilizări maxime de voinţă 
sau a unei descătuşări psihice, adesea au obţinut 
rezultate remarcabile la campionate mondiale, 
europene sau la Jocuri Olimpice. 

Nivelul excitaţiei emoţionale înainte de 
competiţii poate să crească, dar poate să rămână 
şi obişnuit. în cele mai favorabile cazuri, nivelul 
optim al încordării emoţional volitive coincide cu 
momentul startului şi atunci sportivul de obicei îşi 
valorifică gradul de pregătire, iar la un nivel înalt - 
şi posibilităţile de rezervă. 

Eşecul în competiţii are loc adesea atunci 
când nivelul optim al excitaţiei emoţionale nu 
coincide cu momentul startului, iar tensiunea 

psihică în creştere trece în încordare, pentru care 
este caracteristică lipsa de armonie a funcţiilor şi 
sistemelor care asigură o activitate competiţională 
de succes. Starea cea mai rea înainte de start apare 
atunci când nivelul de tensiune psihică scade 
brusc. Această stare este denumită prin termenul 
de apatie înainte de start. Cel mai adesea, aceasta 
este urmarea unei supraîncordări a sportivului 
în situaţiile dinaintea competiţiei. Probabilitatea 
de obţinere a unor rezultate înalte într-o astfel de 
stare este extrem de scăzută. 

Numeroasele observaţii asupra evoluţiei în 
competiţii a unor sportivi de înaltă performanţă 
demonstrează în mod convingător că o excitaţie 
emoţională excesivă, însoţită de neîncredere, 
teamă, gânduri cu privire la urmările unei evoluţii 
nereuşite, îl condamnă de regulă pe sportiv la un 
insucces încă înainte de ieşirea la start. în tabelul 
16.1 sunt prezentate simptomele fiziologice 
şi psihologice ale unei excitaţii ridicate, care 
caracterizează o stare nefavorabilă a sportivilor 
înainte de start. 

Optimizarea excitaţiei emoţionale este 
facilitată de o încălzire raţională. în cazul unei 
excitaţii emoţionale scăzute, aceasta trebuie să 
favorizeze concentrarea atenţiei asupra calităţii 
executării exerciţiilor, utilizării mijloacelor care 
amplifică tensiunea emoţională. încălzirea trebuie 
diversificată prin lărgirea spectrului de exerciţii, 
prin creşterea numărului de exerciţii de viteză, prin 
includerea în încălzire a elementelor principale 
din activitatea competiţională, efectuată la o 
intensitate ridicată. 

în cazul unei excitaţii emoţionale ridicate, 
încălzirea, din contră, trebuie să fie construită 
pe baza unui material relativ uniform, cu un 
număr redus de exerciţii cu caracter de viteză. 
Atenţia sportivului trebuie concentrată asupra 
caracteristicilor calitative ale mişcărilor, executate 
într-o gamă largă de intensitate. 

La o stare psihică corectă, pentru viitoarele 
competiţii, o excitaţie emoţională ridicată este 
legată nu de trăirile şi imaginile privind dificultăţile 


TABELUL 16.1 — Simptomele unei excitaţii ridicate 


Simptome fiziologice 

Simptome psihice 

Frecvenţa ridicată a contracţiilor 
inimii 

Focalizarea îngustă a atenţiei 

Presiunea arterială crescută 

Senzaţie de oboseală 

Respiraţia accelerată 

Starea depresivă 

încordare musculară crescută 

Ameţeli 

Mişcări nervoase 

Sentiment de panică 

Insomnie 

Pierderea autocontrolului 

Greaţă 

Incapacitatea de control al 
atenţiei 

Secreţia crescută de adrenalină 

Scăderea substanţială a 
concentraţiei, nervozitate mare 

Dereglarea coordonării 

Lipsă de dorinţă de antre¬ 

mişcărilor 

nament, de participare la 
competiţii, indiferenţă, stare de 
depr sie 


viitoare, ci de concentrarea atenţiei asupra 
componentelor cheie ale activităţii competiţionale, 
a căror luare în considerare este necesară pentru 
o evoluţie de succes. Un asemenea tonus asigură 
starea de concentrare, perseverenţa, atenţia 
sporită, pregătirea pentru lupta competiţională. 

O pregătire raţională pentru starturi este legată 
nu doar de concentrarea atenţiei asupra acţiunilor 
motrice, gândurilor, senzaţiilor importante pentru 
o activitate dată, ci şi de deconectarea de la factori 
de altă natură, care sunt prezenţi din abundenţă în 
pregătirea nemijlocită pentru starturi şi în timpul 
participării la competiţii. Antrenorii cu experienţă 
desfăşoară o activitate sistematică şi migăloasă 
în această direcţie: împreună cu elevii studiază 
detaliat caracteristicile tehnice şi tactice, părţile 
slabe şi tari ale principalilor concurenţi; le prezintă 
sportivilor locurile de desfăşurare a competiţiei - 
starea bazelor sportive, condiţiile pentru încălzire, 
odihnă, refacere. în urma acestora, sportivul devine 
bine pregătit pentru atmosfera competiţiilor şi îşi 
poate concentra atenţia nu asupra unor factori 
externi, ci asupra reglării stării sale interioare. 











Capitolul 


<b 


Lecţiile de antrenament şi 
elaborarea programelor acestora 


Structura generală a lecţiilor de 
antrenament 

într-o lecţie separată, care reprezintă o unitate 
structurală de sine stătătoare din procesul de 
antrenament, se pot utiliza diferite mijloace 
orientate spre rezolvarea problemelor de pregătire 
fizică, tehnico-tactică, psihologică şi integrală, se 
creează premisele pentru desfăşurarea eficientă a 
proceselor de adaptare şi de refacere în organismul 
sportivului. Structura lecţiilor este determinată de 
mulţi factori din rândul cărora fac parte scopul şi 
obiectivele lecţiei, variaţiile legice ale activităţii 
funcţionale a organismului sportivilor în procesul 
de îndeplinire a programei acesteia, valorile 
eforturilor, caracteristicile de alegere şi de îmbinare 
a exerciţiilor de antrenament, regimul de lucru şi de 
odihnă şi altele. 

Modificările legice ale stării şi ale posibilităţilor 
funcţionale ale organismului sportivilor în timpul 
activităţii determină structura general acceptată a 
lecţiilor de antrenament. Fiecare dintre aceste lecţii, 
indiferent de tipul acesteia, de orientarea, volumul 
de activitate şi de mărimea efortului, constă dintr-o 
parte introductivă de pregătire, dintr-o parte de 
bază şi dintr-o parte finală. 

în partea introductivă şi de pregătire se 
desfăşoară acţiunile organizatorice şi pregătirea 
nemijlocită a sportivului pentru efectuarea 
programului din partea de bază a lecţiei. Un 
început clar al antrenamentului îi disciplinează pe 
sportivi, îi obişnuieşte cu acţiuni bine organizate, 
le concentrează atenţia asupra activităţii viitoare. 
In cadrul unei pregătiri corecte pentru îndeplinirea 
programului lecţiei apare starea de prestart, 
care constă în creşterea activităţii principalelor 
sisteme funcţionale ale organismului, ceea ce 
favorizează o pregătire mai rapidă a acestuia 
pentru activitatea viitoare. Elementul principal 
al acestei părţi a antrenamentului îl reprezintă 
încălzirea - efectuarea unui complex de exerciţii 
care stimulează activitatea sistemelor funcţionale 
ale organismului sportivului, în conformitate cu 
cerinţele impuse de conţinutul părţii principale a 
lecţiei. în procesul de încălzire este important să se 


asigure creşterea temperaturii corpului, activizarea 
funcţionării sistemelui cardio-respirator, creşterea 
aprovizionării cu sânge a muşchilor, întinderea 
muşchilor şi ligamentelor. Exerciţiile incluse în 
încălzire trebuie să corespundă după structura lor 
dinamică şi cinematică exerciţiilor care sunt incluse 
în partea de bază a lecţiei, ceea ce asigură «reglarea 
motorie» a organismului sportivului. Nu de mai 
mică importanţă este şi «tonusul psihic», care 
asigură o excitaţie optimă, gradul de concentrare, 
sporirea atenţiei, acutizarea senzaţiilor (Harre, 
1982). 

în partea de bază a unei lecţii de antrenament 
se rezolvă principalele obiective ale acesteia. 
Activitatea efectuată poate fi orientată spre 
perfecţionarea diferitelor laturi ale pregătirii fizice 
şi psihice, spre perfecţionarea tehnicii, tacticii 
etc. Durata părţii de bază a lecţiei depinde de 
caracterul şi de metodica exerciţiilor folosite, de 
mărimea efortului de antrenament. Succesiunea 
exerciţiilor care se includ în partea de bază a lecţiei 
trebuie să asigure un înalt nivel de mobilizare a 
sportivilor pentru executarea acestora. în special 
exerciţiile îndreptate spre însuşirea unor deprinderi 
tehnice noi trebuie puse la începutul părţii de 
bază a antrenamentului, iar seriile de exerciţii 
de antrenament care favorizează dezvoltarea 
rezistenţei se pun de obicei în a doua parte a 
acesteia. 

în partea finală a unei lecţii sunt planificate 
exerciţiile care favorizează scăderea excitaţiei 
provocate de activitatea precedentă intensă, se 
creează condiţiile pentru o desfăşurare eficientă a 
proceselor de refacere. 

Mulţi specialişti detaliază structura lecţiilor 
de antrenament, ceea ce uşurează procesul de 
planificare raţională a programelor acestora. 
Printre altele, poate fi prezentat următorul model 
de structură a unei lecţii de antrenament. 

• încălzirea , care cuprinde exerciţiile care 
facilitează activarea sistemelor cardiovascular, 
respirator şi muscular. 

• Primo parte de baza. Se execută exerciţiile 
orientate spre perfecţionarea tehnicii, creşterea 
nivelului calităţilor de forţă şi viteză, a posibilităţilor 
anaerobe. 

• O parte scurtă de refacere. 

• A doua parte de bază. Se efectuează exerciţiile 
orientate spre dezvoltarea rezistenţei, care însă nu 
presupun nişte cerinţe ridicate faţă de tehnica şi 
coordonarea mişcărilor. 

• Partea finală. Activitate de intensitate redusă, 
care favorizează refacerea (Olbrecht, 2007). 

Varietatea problemelor care se rezolvă în 
cadrul procesului de pregătire a sportivilor, cât şi 
un spectru foarte larg de exerciţii care alcătuiesc 
programele acestora permit folosirea diferitelor 
variante ale structurii părţii de bază a lecţiilor de 
antrenament. 

Tipurile şi organizarea lecţiilor 

în funcţie de caracterul obiectivelor fixate se 
pot delimita următoarele tipuri de lecţii de 
antrenament: de instruire, de antrenament, de 
instruire-antrenament, de refacere, modelare şi de 
control. 

Lecţiile de instruire presupun folosirea 
unui material nou, care poate fi legat de însuşirea 
diferitelor elemente de tehnică, învăţarea unor 
scheme tactice, creşterea eficienţei controlului 
şi dirijării acţiunilor motrice etc. Caracteristicile 
lecţiilor de acest tip reprezintă un număr limitat de 
aptitudini, deprinderi sau cunoştinţe care trebuie 
însuşite, folosirea pe scară largă a controlului din 
partea antrenorului şi a autocontrolului din partea 
sportivului asupra calităţii însuşirii materialului 
propus. 

Lecţiile de instruire sunt utilizate pe scară largă 
în etapele timpurii din cadrul pregătirii multianuale, 
când se rezolvă un număr mare de probleme 
legate de instruire. în timpul antrenamentului unor 
sportivi de performanţă astfel de lecţii sunt folosite 
în principal în perioada pregătitoare, în care o mare 
atenţie se acordă însuşirii unor noi materiale. 

Lecţiile de antrenament sunt direcţionate 
spre realizarea diferitelor tipuri de pregătire - de 
la cea tactică până la cea integrală. La aceste lecţii 
se repetă de mai multe ori exerciţiile bine însuşite, 
în funcţie de conţinut, aceste lecţii pot avea un 
caracter selectiv sau complex, în funcţie de volumul 
şi intensitatea activităţii - se caracterizează prin 
eforturi diferite, ca mărime. 

Lecţii de acest tip sunt folosite deosebit de 
des în cadrul rezolvării problemelor de pregătire 
fizică - dezvoltarea posibilităţilor de viteză şi de 
forţă, a rezistenţei, mobilităţii, posibilităţilor de 


coordonare; în cadrul fixării variantelor de tehnică 
şi tactică învăţate, combinaţiilor tehnice etc. 

Lecţiile de instruire - antrenament 

reprezintă tipul intermediar de lecţii între cele 
pur de instruire şi cele de antrenament. La aceste 
lecţii, sportivii combină însuşirea noului material 
cu consolidarea acestuia. Lecţiile de instruire şi 
antrenament sunt folosite pe scară largă în cea 
de-a doua etapă din cadrul pregătirii multianuale, 
în macrocicluri - în a doua jumătate a primei etape 
şi la începutul celei de-a doua etape din perioada 
pregătitoare. 

Lecţiile de refacere se caracterizează prin 
cumularea unui volum scăzut de activitate, prin 
diversitatea conţinutului acesteia şi prin caracterul 
emoţional, prin utilizarea pe scară largă a metodei 
jocului. Obiectivul principal al acestora - de a 
stimula procesele de refacere după eforturile mari 
suportate la antrenamentele precedente, de a crea 
un fond favorabil pentru desfăşurarea reacţiilor de 
adaptare în organismul sportivului. 

Lecţiile de refacere sunt utilizate pe scară 
largă în perioada celei mai intense pregătiri după 
o serie de lecţii de antrenament cu eforturi mari 
şi considerabile. Astfel de antrenamente ocupă un 
loc important în procesul de antrenament în zilele 
care preced nemijlocit principalele competiţii, iar 
imediat după competiţii se aplică în scopul unei 
refaceri rapide a stării fizice şi psihice a sportivilor. 
La 2 sau 3 lecţii pe parcursul unei zile, una dintre 
acestea poate avea un caracter de refacere, 
asigurând nu doar stimularea reacţiilor de refacere, 
dar şi profilaxia suprasolicitărilor fizice şi psihice. 

Lecţiile de modelare reprezintă o formă 
importantă a pregătirii integrale a sportivilor 
pentru principalele competiţii. Programul unor 
astfel de lecţii este alcătuit în strictă concordanţă 
cu programele viitoarelor competiţii şi cu 
regulamentul acestora, cu componenţa şi cu 
posibilităţile presupuşilor participanţi. 

Lecţiile model se planifică în perioada de 
pregătire nemijlocită a sportivilor pentru competiţii 
la un nivel înalt al pregătirii tehnice şi funcţionale a 
acestora. 

Lecţiile de control prevăd rezolvarea 
problemelor de control asupra eficienţei procesului 
de pregătire. în funcţie de conţinut, acestea pot fi 
legate de evaluarea eficienţei pregătirii tehnice, 
fizice, tactice şi a altor tipuri de pregătire. 

Lecţiile de control se planifică în toate etapele 
din cadrul pregătirii multianuale a sportivilor şi în 
diferite perioade ale unui an de antrenament sau 
ale unui macrociclu. în rândul celor mai importante 
cerinţe pentru întocmirea programelor unor 
astfel de lecţii intră fixarea exactă a obiectivelor, 

îmbinarea adecvată a mijloacelor, identificarea şi 
îndeplinirea strictă a programelor direcţionate spre 
controlul diferitelor laturi concrete ale gradului de 
pregătire. 

Se recomandă să se delimiteze următoarele 
forme de organizare a lecţiilor: individuală, de grup, 
frontală, liberă. 

în cadrul formei individuale a lecţiilor, sportivii 
primesc teme şi le efectuează în mod independent, 
în rândul avantajelor acestei forme de antrenament 
trebuie remarcate condiţiile optime pentru dozarea 
individuală şi de corecţie a efortului, educarea 
independenţei şi a abordării creatoare în cadrul 
rezolvării obiectivelor fixate, insistenţa şi încrederea 
în propriile forţe, posibilitatea de a desfăşura 
lecţiile în condiţii de deficit de timp şi în funcţie 
de condiţiile care intervin. în rândul neajunsurilor 
formei individuale de antrenament intră: absenţa 
condiţiilor competiţionale, cât şi a ajutorului şi a 
influenţei stimulatoare din partea altor sportivi. 

în cadrul formei în grup există condiţii bune 
pentru crearea unui microclimat competiţional în 
timpul desfăşurării lecţiilor, de ajutor reciproc în 
timpul efectuării anumitor exerciţii. însă această 
formă de desfăşurare a lecţiilor îngreunează 
controlul asupra calităţii îndeplinirii temelor şi 
abordarea individuală a celor care se antrenează. 

în cadrul formei frontale grupa de sportivi 
execută concomitent aceleaşi exerciţii. Cel mai 
des această formă este utilizată în cadrul rezolvării 
unor sarcini locale, în limitele unei lecţii, în special 
în timpul desfăşurării încălzirii. La o astfel de 
organizare a lecţiei, antrenorul are condiţii bune 
pentru o conducere generală a grupei, de utilizare a 
unor metode intuitive. însă, în acelaşi timp, aceasta 
limitează posibilitatea unei abordări individuale a 
sportivilor, spiritul de independenţă al acestora. 

Forma liberă a lecţiilor poate fi folosită de 
către sportivii de înaltă performanţă, care posedă 
un bagaj bogat de cunoştinţe, cunoştinţe speciale 
necesare şi experienţă. 

Creşterea eficienţei lecţiilor de antrenament 
este favorizată de alegerea formelor raţionale 
metodico-organizatorice ale acestora, în special a 
formelor staţionare şi circulare. 

în cadrul formei staţionare , sportivii execută 
exerciţiile în nişte staţii amenajate special, adaptate 
pentru dezvoltarea diferitelor calităţi motrice, 
pentru perfecţionarea măiestriei tehnico-tactice, 
pentru dezvoltarea concomitentă a calităţilor 
motrice. Staţiile pot fî dotate cu echipamente 
speciale, aparate de antrenament şi dispozitive, 
complexuri de control şi diagnosticare destinate 
rezolvării diferitelor probleme ce apar în procesul 
antrenamentului sportiv. Antrenamentul în aceste 



FIGURA 17.1 — 1) Organizarea programului lecţiilor după 
principiul antrenamentului circular (Harre, 1994) 


staţii permite să se aleagă în mod individual 
volumul şi caracterul acţiunilor de antrenament, să 
se optimizeze controlul asupra calităţii îndeplinirii 
temelor, să se introducă în mod operativ corecţii în 
programele lecţiilor de antrenament. 

Forma circulară presupune efectuarea 
succesivă de către sportivi a unor exerciţii în 
diferite staţii. De regulă, se amenajează de la 5 
până la 10-15 staţii, în care se rezolvă diferite 
probleme privitoare la pregătirea fizică şi tehnică 
(fîg.17.1). Staţiile sunt amplasate şi exerciţiile sunt 
alese în aşa fel încât sportivul să efectueze exerciţii 
diferite după caracter şi după orientarea prioritară, 
care împreună asigură o acţiune complexă în 
toate planurile asupra organismului celor care se 
antrenează. Abordarea individuală este asigurată 
prin intermediul modificării valorii rezistenţei pe 
aparatele de antrenament, a mărimii greutăţilor, a 
numărului de exerciţii şi repetări, a ritmului de lucru 
etc. 

Efortul la lecţiile de antrenament 

Principalul factor care determină gradul de 
exercitare a acţiunii unei lecţii de antrenament 
asupra organismului unui sportiv îl reprezintă 
mărimea efortului. Cu cât acesta este mai mare, 
cu atât este mai severă oboseala sportivului şi 
abaterile din starea sistemelor funcţionale ale 
acestuia, care participă în mod activ la asigurarea 
activităţii. Mărimea efortului influenţează şi 
caracterul proceselor de refacere: după nişte 
eforturi nesemnificative acestea se desfăşoară 
pe parcursul a zeci de minute sau a câtorva ore, 
eforturile mari pot provoca o perioadă îndelungată 
de postacţiune, care atinge câteva zile. 

Vom caracteriza pe scurt eforturile de 
antrenament utilizate în procesul de antrenament 

în vederea pregătirii unor sportivi de performanţă 
(tabel 17.1). 

Efortul mare este asociat cu abateri 
funcţionale semnificative în organismul sportivului 
şi cu scăderea capacităţii funcţionale, ceea ce 
demonstrează instalarea unei oboseli evidente. 
Pentru obţinerea unui astfel de efort sportivul este 
nevoit să efectueze un volum mare de activitate, 
adecvat gradului său de pregătire. Criteriul extern 
al unui efort mare îl reprezintă incapacitatea 
sportivului de a efectua activitatea propusă. în 
cadrul planificării programului unui antrenament 
sau altul cu efort mare se pot folosi mijloace de 
antrenament de complexitate diferită, astfel încât 
programul să fie, în primul rând suficient de greu şi 
să stimuleze mobilizarea posibilităţilor funcţionale 
ale sportivului, şi, în al doilea rând, să corespundă 
gradului de pregătire şi stării funcţionale a 
acestuia. Sportivul căruia îi sunt prezentate nişte 
cerinţe care depăşesc posibilităţile lui va fi nevoit 
să refuze activitatea propusă deja la începutul 
antrenamentului. Mai mult, refuzul se va produce ca 
urmare a dereglării homeostazei organismului şi nu 
ca urmare a unei acţiuni intense şi de lungă durată 
asupra sistemelor funcţionale ale acestuia, sisteme 
care determină capacitatea funcţională în timpul 
efectuării unei activităţi concrete. Bineînţeles, în 
acest caz nu putem vorbi de faptul că sportivul a 
primit un efort mare. 

în procesul de efectuare a unor exerciţii 
oboseala se instalează în mod treptat. Când 
aceasta trece de limita celei compensate se 
produce scăderea capacităţii funcţionale, ceea ce 


TABELUL 17.1 — Caracteristicile tipurilor de eforturi din 
lecţiile de antrenament (Platonov, 1997) 


Efortul 

Criteriile privind mărimea 
efortului 

Rezolvarea obiectivului 

Mic 

Prima fază a perioadei de 
capacitate funcţională 
stabilă (20-40 % din volumul 
de activitate efectuată până 
la apariţia oboselii evidente) 

Menţinerea nivelu¬ 
lui atins al stării de 
pregătire, accelerarea 
procesului de refacere 
după eforturi 

Mediu 

A doua fază a capacităţii 
funcţionale stabile (40-60 
% din volumul de activitate 
efectuată până la apariţia 
oboselii evidente) 

Menţinerea nivelului 
atins al stării pregătirii, 
rezolvarea unor obiec¬ 
tive particulare privind 
pregătirea 

Efort 

semnifi¬ 

cativ 

Faza oboselii ascunse 
(compensate) (70-80 % 
din volumul de activitate 
efectuată până la apariţia 
oboselii evidente) 

Stabilizarea şi creşterea 
în continuare a stării 
de pregătire 

Mare 

Oboseală evidentă 

Ridicarea stării de 
pregătire 


demonstrează instalarea unei oboseli evidente. 
Dar şi în acest stadiu capacitatea funcţională scade 
în mod treptat şi un timp oarecare poate să se 
păstreze la un nivel destul de ridicat. Momentul 
de întrerupere a activităţii în fiecare caz concret 
trebuie să fie stabilit în funcţie de orientarea 
antrenamentului, de organizarea programului 
acestuia şi de gradul de pregătire a sportivului. Mai 
mult, este necesar să se respecte două condiţii care 
se află într-o contradicţie logică. în primul rând, 
să se asigure un volum substanţial de activitate, 
efectuată în cazul unei oboseli progresive, întrucât 
tocmai acest fapt determină caracterul de stres 
şi un efect ridicat de antrenament al lecţiilor cu 
eforturi mari. în al doilea rând, durata activităţii în 
starea de oboseală evidentă nu trebuie să fie într- 
atât de lungă încât să exercite o influenţă negativă 
asupra tehnicii de efectuare a exerciţiilor, asupra 
stării fizice şi psihice a sportivului. Experienţa 
de pregătire a sportivilor de înaltă performanţă 
ne demonstrează faptul că antrenamentele cu 
eforturi mari orientate pe dezvoltarea vitezei şi 
forţei, cât şi cele care favorizează creşterea gradului 
de rezistenţă în activitatea de viteză, volumul 
exerciţiilor nu trebuie să depăşească cu 5 - 10 
% valorile înregistrate la instalarea unei oboseli 
evidente. La antrenamentele direcţionate spre 
creşterea diferitelor tipuri de rezistenţă, legate 
de mobilizarea prioritară a mecanismelor de 
metabolism aerob, creşterea respectivă poate să 
atingă 10 - 15 %. 

Efortul semnificativ se caracterizează printr- 
un volum mare de activitate, care este efectuată 
în condiţiile unei stări stabile şi nu este însoţit 
de scăderea capacităţii funcţionale. în acest caz, 
activitatea se finalizează la apariţia semnelor de 
oboseală compensată. Dacă reacţiile de refacere 
după antrenamente cu eforturi mari de orientare 
aerobă sau mixtă aerob-anaerobă pot să se 
întindă pe două sau trei zile, atunci, după eforturi 
semnificative, de aceeaşi orientare, procesele de 
refacere se încheie deja în ziua următoare. 

Reducerea mărimii efortului la antrenamente 
poate fi asigurată prin două moduri. Primul din 
acestea presupune reducerea volumului total 
de activitate (până la 70 - 75 %, în raport cu cel 
caracteristic pentru antrenamentele cu eforturi 
mari), cu păstrarea intensităţii activităţii, cât şi 
a corelaţiei seriilor de exerciţii de antrenament 
de orientare diferită. Al doilea nu este legat de 
scăderea volumului de lucru, efortul scade pe 
seama reducerii cotei de activitate intensă, a 
măririi mijloacelor care favorizează perfecţionarea 
tehnicii, a folosirii unor exerciţii cu caracter de 
refacere. în special mulţi antrenori americani de 

nataţie planifică volumul standard de înot în lecţii 
de antrenament, de exemplu în cele de dimineaţă 
- 6000 m, în cele de seară - 8000 m. însă efortul 
de la antrenamente cu acelaşi volum poate fi ori 
accesibil la limită, ori semnificativ sau chiar mediu. 

Efortul mediu nu este legat de o oboseală 
semnificativă a sportivului şi presupune 
desfăşurarea reacţiilor de refacere deja pe 
parcursul câtorva ore. De asemenea, la astfel de 
antrenamente efortul se reglează fie prin scăderea 
volumului de antrenament (până la 40-50 din cel 
caracteristic pentru lecţiile cu eforturi mari), fie 
prin modificarea conţinutului programului de 
antrenament în direcţia utilizării unor exerciţii 
suportate mult mai uşor. Antrenamentele cu 
eforturi medii sunt dedicate, de regulă, rezolvării 
unor probleme locale, menţinerii nivelului de 
pregătire atins, îmbunătăţirii condiţiilor pentru 
desfăşurarea reacţiilor de refacere şi formarea 
proceselor de adaptare, care reprezintă urmarea 
lecţiilor precedente cu eforturi mari şi semnificative. 

Efortul mic se planifică la lecţiile de 
antrenament orientate spre accelerarea reacţiilor 
de refacere, perfecţionarea unor detalii ale 
tehnicii sportive. Volumul activităţii în astfel de 
antrenamente poate să atingă de la 20 până la 40 
% din cel caracteristic pentru antrenamentele cu 
eforturi mari. Este admisă utilizarea într-un volum 
redus a unor exerciţii de viteză, însă volumul 
principal îl reprezintă exerciţiile de refacere, 
exerciţiile cu caracter tehnic. 

Orientarea lecţiilor de antrenament 

în cadrul procesului de pregătire se planifică 
antrenamente de bază şi antrenamente suplimentare. 
La antrenamentele de bază se efectuează 
volumul de bază al activităţii, legat de rezolvarea 
principalelor obiective ale perioadei sau etapei de 
pregătire, în cadrul acestora sunt utilizate cele mai 
eficiente mijloace şi metode, se planifică cele mai 
semnificative eforturi şi altele. La antrenamentele 
suplimentare se rezolvă unele obiective speciale 
ale pregătirii, se creează un fond favorabil pentru 
desfăşurarea proceselor de adaptare şi de refacere. 
Volumul de activitate şi mărimea eforturilor la 
astfel de antrenamente sunt, de regulă, reduse, 
mijloacele şi metodele utilizate nu sunt de obicei 
legate de mobilizarea maximă a posibilităţilor 
sistemelor funcţionale ale organismului sportivilor. 

în funcţie de caracteristica localizării orientării 
mijloacelor şi metodelor utilizate în cadrul lecţiilor, 
trebuie să delimităm antrenamentele cu orientare 
selectivă (prioritară) şi complexă. Programul 
lecţiilor cu orientare selectivă este planificat în aşa 


fel încât volumul de bază al exerciţiilor să asigure 
o rezolvare prioritară a unui singur obiectiv (de 
exemplu, creşterea capacităţii sistemului aerob de 
asigurare cu energie sau dezvoltarea unor calităţi 
speciale de viteză - forţă sau perfecţionarea 
tehnico-tactică), iar organizarea lecţiilor cu orientare 
complexă presupune utilizarea unor mijloace de 
antrenament care favorizează rezolvarea câtorva 
obiective de aceeaşi însemnătate. 

Lecţiile cu orientare selectivă. în practică 
sunt aplicate pe scară largă antrenamentele 
care facilitează dezvoltarea prioritară a anumitor 
caracteristici şi capacităţi, care determină nivelul 
de pregătire specială a sportivilor - calităţilor de 
viteză sau de forţă ale acestora, a productivităţii 
aerobe sau anaerobe, a rezistenţei speciale etc. 
Se evidenţiază antrenamentele direcţionate 
spre perfecţionare tehnică sau tactică, creşterea 
economicităţii activităţii, creşterea eficienţei de 
utilizare a posibilităţilor funcţionale ale celor mai 
importante sisteme în activitatea competiţională. 
Creşterea gradului de stabilitate psihică faţă de 
înlăturarea senzaţiilor de oboseală se realizează 
de obicei concomitent cu dezvoltarea altor calităţi 
prin utilizarea unor anumite procedee specifice. 
Acelaşi lucru se poate spune şi despre o mare 
parte a activităţii direcţionate spre perfecţionarea 
tehnicii. Activitatea pentru perfecţionarea tehnicii 
se desfăşoară în mod permanent în cadrul 
procesului de dezvoltare a diferitelor calităţi şi 
aptitudini. Numai în acest caz sportivul va stăpâni 
o tehnică labilă, care corespunde diferitelor sarcini, 
care trebuie rezolvate în timpul competiţiei. 

Există diferite variante de organizare a 
lecţiilor cu orientare selectivă. Adeseori lecţiile 
sunt organizate folosind nişte mijloace dintre cele 
mai populare, monotone. Mai mult, în cadrul unor 
lecţii de acelaşi tip programul de antrenament 
este foarte stabil pe parcursul unei anumite etape. 
Uneori antrenamentele se organizează după 
acelaşi principiu ca şi în varianta precedentă, însă în 
diferite etape de antrenament, în lecţiile cu aceeaşi 
orientare sunt utilizate metode şi mijloace diferite. 
Şi, în sfârşit, a treia variantă presupune utilizarea 
la fiecare lecţie a unui complex larg de diferite 
mijloace unidirecţionate, utilizate în regimurile 
câtorva metode. 

în cadrul întocmirii programelor de 
antrenament cu diferite exerciţii unidirecţionale 
sportivii manifestă o capacitate funcţională 
semnificativ mai mare decât în cazul folosirii unor 
mijloace de acelaşi tip. Programele unor astfel 
de lecţii de antrenament exercită o acţiune mai 
largă asupra organismului sportivilor, mobilizând 
diferite funcţii care determină manifestarea 

calităţilor corespunzătoare; în cazul utilizării unor 
antrenamente cu programe variate, capacitatea 
funcţională a sportivilor este semnificativ mai 
ridicată. 

S-a demonstrat faptul că gradul de antrenare 
a sportivilor într-o măsură mai mare creşte în cazul 
în care în procesul de pregătire a acestora s-au 
utilizat antrenamentele cu orientare selectivă, cu 
programe variate, construite pe baza unor exerciţii 
de antrenament în regimul unor metode diferite. 
Cea mai puţin eficientă este varianta lecţiilor cu o 
utilizare de lungă durată a aceloraşi mijloace, deşi 
aceste mijloace sunt destul de eficiente. în acest 
caz se produce o adaptare rapidă a organismului 
sportivilor faţă de mijloacele utilizate, încetinirea 
iar apoi încetarea creşterii gradului de antrenament 
(Platonov, 1986). 

Dacă antrenamentele organizate pentru 
folosirea diferitelor mijloace unidirecţionale au 
o înaltă eficienţă, atunci acest fapt nu înseamnă 
excluderea din procesul de antrenament a unor 
lecţii cu program uniform. Astfel de antrenamente 
pot, de exemplu, să fie planificate în acele cazuri, 
când în faţa sportivului se pune sarcina de 
perfecţionare a capacităţii de a efectua economic o 
activitate dată sau creşterea gradului de stabilitate 
psihică pentru efectuarea pe o durată lungă de 
timp a unei activităţi monotone şi intense, ceea 
ce este foarte important pentru manifestarea 
unei rezistenţe speciale în timpul parcurgerii unor 
distanţe lungi. 

Trebuie subliniat faptul că în practica modernă 
lecţiile de antrenament cu orientare selectivă în 
formă pură, practic, nu se folosesc. Caracterul 
selectiv al acţiunii efortului din fiecare lecţie 
de antrenament este determinat de conţinutul 
seriilor principale de exerciţii, cărora, în funcţie de 
orientare, li se alocă până la 60 - 70 % din timpul 
părţii de bază a lecţiei. Tocmai acest volum de 
activitate unidirecţională determină orientarea de 
bază a lecţiei, mărimea efortului, particularităţile 
de dezvoltare a oboselii şi de desfăşurare a 
proceselor de refacere. Timpul rămas este alocat 
diferitelor exerciţii destinate perfecţionării altor 
laturi ale gradului de pregătire a sportivului, cât şi 
mijloacelor cu caracter de refacere. 

Lecţiile cu orientare complexă. Există două 
variante de organizare a lecţiilor care prevăd 
dezvoltarea concomitentă a diferitelor calităţi şi 
capacităţi. Prima constă în faptul că programul 
unei anumite lecţii de antrenament se împarte în 
două sau în trei părţi, relativ de sine stătătoare. 
De exemplu, în prima parte se utilizează mijloace 
pentru creşterea posibilităţilor de viteză, în a doua 
şi a treia cele pentru creşterea rezistenţei în timpul 

activităţii cu caracter aerob respectiv, anaerob; în 
prima parte se rezolvă problemele învăţării unor 
elemente tehnice noi, în partea a doua cele de 
pregătire fizică, iar în a treia cele de perfecţionare 
tactică etc. A doua variantă presupune nu o 
dezvoltare succesivă, ci una paralelă a câtorva 
calităţi (de regulă două). Drept exemplu poate servi 
programul de alergare, 10 x 400 m, cu o viteză de 85 
- 90 % din cea maxim posibilă pe această distanţă 
şi pauze de odihnă cu o durată de 45 s. Un astfel de 
program de antrenament are, pe de o parte, multe 
puncte comune cu un antrenament cu intervale, 
care favorizează creşterea nivelului productivităţii 
aerobe, iar, pe de altă parte, impune nişte cerinţe 
ridicate faţă de calea anaerobă (glicolitică) de 
asigurare cu energie, stimulând creşterea rezistenţei 
la o activitate cu caracter anaerob. 

Deseori, obiectivele de perfecţionare tehnică 
şi tactică se rezolvă concomitent (acest fapt este 
reflectat pe larg în jocurile sportive şi în lupte), 
de perfecţionare fizică şi psihică (de exemplu, în 
cadrul dezvoltării unei rezistenţe speciale, când 
abaterile limită în activitatea sistemelor vegetative 
se asociază cu o mobilizare maximă a posibilităţilor 
psihice, legate de înlăturarea senzaţiilor chinuitoare 
caracteristice unei oboseli severe). 

în felul acesta, lecţiile cu orientare complexă 
pot fi împărţite în două grupe: cele cu rezolvarea 
obiectivelor în mod succesiv şi cele cu rezolvarea 
simultană. 

în cadrul analizei metodicii de organizare 
a lecţiilor cu rezolvarea succesivă a obiectivelor 
apar două probleme principale. Prima constă în 
stabilirea unei succesiuni raţionale de utilizare a 
mijloacelor care favorizează dezvoltarea diferitelor 
calităţi, cea de-a doua - în alegerea unui raport 
raţional al volumului acestor mijloace. 

Succesiunea de repartizare a mijloacelor 
în antrenamentele complexe trebuie să asigure 
premisele pentru realizarea unei metodici raţionale 
de perfecţionare a diferitelor laturi ale gradului de 
pregătire. De exemplu, activitatea la însuşirea unor 
acţiuni motrice noi trebuie planificată la începutul 
antrenamentului, imediat după încălzire. în aceleaşi 
condiţii trebuie să fie învăţate schemele tactice 
complexe, să fie însuşite combinaţiile tehnico- 
tactice. Când însă se pune problema valorificării 
unor acţiuni tehnico-tactice asimilate anterior, în 
condiţiile complexe ale luptei competiţionale, la 
o oboseală progresivă, această activitate trebuie 
planificată la sfârşitul lecţiei de antrenament, 
după efectuarea prealabilă a unui volum mare de 
activitate de altă orientare. 

Problema privind raportul mijloacelorîn cadrul 
antrenamentului trebuie să fie rezolvată în fiecare 

caz concret, ţinând cont de caracterul acestora şi de 
succesiunea de folosire, de starea funcţională, de 
nivelul de antrenare, de caracteristicile individuale 
ale sportivilor, de perioada şi etapa de antrenament 
etc. 

în prima etapă a perioadei pregătitoare, în 
cadrul lecţiilor complexe, deseori ocupă un loc 
semnificativ mijloacele orientate spre creşterea 
rezistenţei, în cazul unei activităţi cu caracter 
aerob. în continuare, pe măsura creşterii stării 
de antrenament acest raport se poate modifica 
în favoarea mijloacelor care cresc posibilităţile 
de viteză şi rezistenţă specială. în cazurile în care 
exerciţiile de sprint sunt utilizate în prima parte a 
antrenamentului, imediat după încălzire, volumul 
acestora poate să ocupe până la 20 - 30 din timpul 
unei lecţii. Dacă acestea sunt planificate pentru 
sfârşitul antrenamentului, când sportivii sunt 
obosiţi, atunci numărul de exerciţii de sprint nu 
poate fi mare şi nu poate depăşi 5 - 10 % din timpul 
total al activităţii de antrenament (Platonov, 1997). 

în cazul îmbinării mijloacelor cu orientare 
diferita în lecţiile de antrenament complexe, 
trebuie să se ţină cont de interacţiunea exerciţiilor. 
Aceasta poate fi pozitiva , adică următorul efort 
amplifică modificările provocate de efortul 
precedent; neutra — următorul efort nu modifică 
în mod substanţial caracterul şi valoarea reacţiilor 
de răspuns; negativa — efortul reduce modificările 
apărute ca răspuns la acţiunea precedentă. Efectul 
exerciţiilor de orientare glicolitică anaerobă 
se amplifică vizibil dacă acestora le precede o 
activitate alactacidă anaerobă şi scade substanţial 
după un efort aerob de lungă durată (fig. 17.2). însă 
în acest caz este foarte important să se clarifice 
exact asupra căror indicatori trebuie să ne orientăm 
şi ce obiective de antrenament trebuie rezolvate 
în fiecare parte dintr-o lecţie de antrenament 
complexă. în cazul în care antrenamentul complex 
este orientat spre perfecţionarea căilor de asigurare 
cu energie a activităţii, este cea mai eficientă 
organizarea programului de antrenament, în cadrul 
căreia, după exerciţiile cu caracter alactacid anaerob 
vin exerciţiile cu caracter lactacid anaerob şi aerob. 
Dacă se pune problema creşterii unor calităţi de 
viteză, atunci, după cum s-a subliniat mai sus, după 
efectuarea unui vast program de orientare aerobă, 
în antrenament pot fi utilizate şi exerciţii de sprint. 

Orientarea lecţiilor cu rezolvarea concomitentă 
a obiectivelor este determinată de caracterul şi de 
metodica de utilizare a mijloacelor de antrenament. 
La astfel de antrenamente se reuşeşte, de regulă, 
rezolvarea calitativă a trei probleme de aceeaşi 
valoare: 

• să se asigure perfecţionarea posibilităţilor 



FIGURA 17.2— Modificarea vitezei de acumulare de lactat 
în sânge, în cazul diferitelor îmbinări, în cadrul unei lecţii, 
ale eforturilor de antrenament cu caracter anaerob şi aerob: 
1) alactică şi glicolitică; 2) glicolitică; 3) aerobă şi glicolitică 

(Volkov, 1975) 

de viteză şi de rezistenţă în timpul unei activităţi cu 
caracter anaerob; 

• să se dezvolte rezistenţa în timpul unei 
activităţi cu caracter aerob şi anaerob; 

• să se perfecţioneze măiestria tehnică şi 
tactică etc. 

O formă specială, care prevede o pregătire 
integrală o reprezintă antrenamentele pe baza unei 
manifestări complexe şi paralele a perfecţionării 
tuturor componentelor de bază ale măiestriei 
sportive. Oportunitatea acestor antrenamente se 
explică printr-un volum însumat mare de activitate, 
care poate fi efectuată cu ajutorul unor mijloace 
care compun programele acestora, printr-o 
paletă relativ largă a acţiunii, prin posibilitatea 
perfecţionării complexe a diferitelor laturi ale 
pregătirii, prin concordanţa cu cerinţele unei 
activităţi competiţionale eficiente. 

Orientarea lecţiilor şi specificul 
ramurilor sportive 

în orice ramură sportivă se utilizează diferite 
variante de organizare a lecţiilor, atât a celor cu 
orientare selectivă, cât şi a celor cu orientare 
complexă. însă specificul ramurii sportive într-o 
măsură semnificativă determină utilizarea unei 

variante sau alteia de organizare a lecţiilor. 

S-a arătat mai sus faptul că cea mai profundă 
acţiune asupra organismului o exercită lecţiile cu 
eforturi mari, cu orientare selectivă, care permit 
concentrarea într-o anumită direcţie a mijloacelor şi 
a metodelor de acţiune pedagogică. însă în jocurile 
sportive şi în lupte, care se deosebesc printr-o 
mare varietate de manifestare a tehnicii şi a tacticii, 
a posibilităţilor fizice şi psihice, se planifică în 
principal lecţiile de antrenament complexe, în care 
în mod succesiv şi paralel se rezolvă cele mai diferite 
obiective. Ca exemplu, vom prezenta programele 
tipice ale unor antrenamente cu orientare 
complexă, care se planifică la sfârşitul perioadelor 
pregătitoare şi în perioada competiţională de către 
cele mai puternice cluburi de fotbal europene. 

1. Orientarea antrenamentului: 

perfecţionarea posibilităţilor de forţă, coordonare, 
rezistenţă specială, a tehnicii şi tacticii. 

Porteopregătitoare. Alergare uşoară şi exerciţii 
de dezvoltare generală şi exerciţii speciale, 
executate pe loc şi în mişcare. Accelerări (15-50 m), 
cu o viteză de 80 - 95 % din cea maximă şi cu pauze 
de 30 - 60 s (30 min). 

Partea de bază. Exerciţii de alergare fără minge, 
cu schimbarea ritmului şi direcţiei (10 min). Exerciţii 
de alergare cu mingea, cu schimbarea ritmului şi a 
direcţiei (10 min). Alergare uşoară (5 min). Exerciţii 
de alergare cu mingea (30 s) şi fără minge (60 s) 
cu viteză maximă şi cu pauze de 30 - 60 s (15 min). 
Alergare uşoară (5 min). Perfecţionarea loviturilor 
la poartă din poziţii standard (10 min). Jonglarea cu 
mingea (5 min). Jocul pe 1/2 teren cu două atingeri, 
cu şut la poartă (30 min). 

Partea finală. Exerciţii pentru relaxare. Alergare 
uşoară (20 min). 

Total: 2 h 20 min. 

2 . Orientarea antrenamentului: 

perfecţionarea tehnicii, tacticii, dezvoltarea 
complexă a calităţilor fizice speciale. 

Partea pregătitoare. Exerciţii de dezvoltare 
generală, alergare uşoară, exerciţii de întindere, 
accelerări (20 min). 

Partea de bază. Exerciţii cu mingea în doi, în 
trei, în patru - pase, opriri, lovituri, înaintări (50 
min). Pasarea mingii din două atingeri, în mişcare 
(10 min).Ţinerea mingii la o atingere (5 contra 2) pe 
o suprafaţă limitată (15 x 15 m) (10 min). Alergare 
uşoară (5 min), lovituri la minge de pe loc şi în 
mişcare, pentru precizie (15 min). Perfecţionarea 
interacţiunilor tactice în verigi şi între verigi (15 
min). Jocul pe 1/2 teren (8 x 8) din două atingeri 
(20 min). 

Partea finală. Alergare uşoară, exerciţii de 
relaxare (10 min). 


Total: 2 h. 

Folosirea cu prioritate a lecţiilor cu orientare 
complexă în jocurile sportive, bineînţeles nu 
exclude utilizarea unor lecţii cu orientare selectivă, 
direcţionate, de exemplu, doar spre creşterea 
posibilităţilor aerobe sau dezvoltarea calităţilor de 
forţă. 

în ramurile sportului ce presupun o coordonare 
complexă a mişcărilor, locul principal în sistemul 
de pregătire este alocat, de asemenea, lecţiilor cu 
orientare complexă. Drept exemplu, vom prezenta 
programul tipic al unei lecţii de antrenament cu 
efort mare, caracteristică pregătirii gimnaştilor de 
înaltă performanţă (tabel 17.2). 

Când este vorba de pregătirea unor sportivi de 
înaltă performanţă, care se specializează în tipurile 
ciclice de competiţii, legate de manifestarea 
rezistenţei şi în ramurile sportive de viteză şi 
forţă, atunci, în cazul acesta, programele lecţiilor 
cu eforturi mari, adesea, au un caracter selectiv, 
ceea ce reprezintă cel mai puternic stimul pentru 
adaptarea la eforturile aplicate asupra aparatului 
locomotor şi sistemelor de asigurare cu energie. 
Ca exemplu, vom prezenta programele lecţiilor cu 
orientare selectivă împrumutate din practica de 
pregătire a celor mai puternici înotători din lume, 
care se specializează în probe pe distanţe medii şi 
lungi. 

1. încălzirea — 1000 m; 

10x50 meu ajutorul braţelor,în mod progresiv, 
în regim de 1 min (III - IV); 

4 x 400 m cu ajutorul braţelor, în regim de 5 
min, cu îmbunătăţire (II - III); 

8 x 200 m stil liber, în mod progresiv, în regim 
de 2 min 30 s (II - III); 

6 x 300 m stil liber, în mod progresiv, în regim 
de 3 min 20 s (II - III); 

4 x 400 m stil liber, în mod progresiv, în regim 
de 4 min 40 s (II - III); 

2 x 500 m stil liber, în mod progresiv, în regim 
de 5 min 50 s (II - III); 

400 m compensator (I). 

2. încălzirea— 7 serii— 100 m, stil liber + 
100 m pe spate (III); 

6 x 200 m stil liber, cu ajutorul braţelor, în 
regim de 2 min 40 s (III); 

6 x 200 m stil liber, cu ajutorul picioarelor, în 
regim de 3 min 30 s (III); 

300 m compensator (I); 

1200 m stil liber, pe spate - după 100 m (III); 

8 X 300 m stil liber, cu intervalul de odihnă de 
15 s, cu îmbunătăţire, în regim de 3 min 15 s (II - III); 

1500 m stil liber, uniform (II). 

Observaţie: I—IV— reprezintă zonele de 
intensitate a activităţii. 

Conţinutul lecţiei 

Durata 

Numărul 

Principalele mijloace, exerciţii 

% 

min 

repetărilor 

Partea pregătitoare 

10-15 

15-25 


Organizarea atenţiei, 

Partea introductivă 


2-3 


acrobatica, sărituri pe plasă 

încălzirea în grup 


10-15 


pentru sărituri, coregrafie, 

încălzirea individuală 


5-10 


pregătire fizică generală, 
pregătire fizică specială 

Partea de bază 

75-90 

90-150 


Exerciţii de poliatlon, 

Exerciţii pe primul aparat: 


25-40 


acrobatică, plasă pentru 

încălzire specială 




sărituri, coregrafie, pregătire 

Exerciţii: 


5-8 


fizică generală, pregătire 

de încălzire 



2-3 

fizică specială 

de fixare 



1-2 


de bază 



3-6 


suplimentare 



2-3 


Exerciţii pe celelalte aparate după 
aceeaşi schemă de repetare 


20-40 



Partea finală 

5-10 

10-15 


Exerciţii de corectare, exerciţii 

în sala de sport 




pentru relaxare, proceduri de 

în centrul de refacere 




refacere şi igienice. 


TABELUL 17.2 — Conţinutul tip 
al unei lecţii de antrenament 
cu efort mare, pentru gimnaste 
de înaltă performanţă 

(Smolevski, Gaverdovski, 1999) 


Orientarea lecţiilor de antrenament 
în cadrul pregătirii multianuale şi 
pregătirii anuale 

în etapele timpurii ale pregătirii multianuale, 
conţinutul principal al acesteia îl compun lecţiile 
de instruire şi cele de instruire - antrenament cu 
caracter complex şi cu efort însumat scăzut. Pe 
măsura creşterii măiestriei sportivilor, în pregătirea 
acestora sunt incluse în mod treptat lecţii de 
antrenament cu orientare selectivă cu eforturi 
mari şi eforturi însemnate, cât şi cele de control, 
modelare şi lecţiile de refacere. 

în cadrul întocmirii programelor lecţiilor 
cu orientare complexă, pe parcursul primilor 
4 - 5 ani din pregătirea multianuală (etapele 
de pregătire iniţială şi cea de bază preliminară) 
trebuie să se tindă spre o varietate maximă a 
exerciţiilor, orientate spre dezvoltarea diferitelor 
calităţi motrice şi perfecţionarea tehnicii ramurii 
sportive respective. De exemplu, în practica 
sportivă modernă, antrenorii care lucrează cu 
înotătorii din diferite grupe de vârstă aflate în 
intervalul 7-13 ani folosesc peste 300 de exerciţii 
cu caracter tehnic, orientate spre învăţarea unei 
poziţii corecte a corpului în apă, a echilibrului 
acestuia, rotirii şi balansărilor, mişcărilor picioarelor 
şi braţelor, armonizării mişcărilor braţelor şi 
picioarelor, tehnicii de respiraţie, armonizarea 
mişcărilor braţelor, picioarelor şi respiraţiei şi 
altele. De exemplu, Emmet Hines (Hines, 2008) 
prezintă peste 100 de exerciţii destinate învăţării 
unei poziţii corecte şi aerodinamice la maximum 
într-o interacţiune organică cu mişcările braţelor, 
picioarelor şi respiraţiei. Peste o sută de exerciţii 


diferite, folosite pentru perfecţionarea activităţii 
picioarelor în timpul înotului în toate stilurile, 
recomandă Mike Cody (Cody, 2008). Braid Lucero 
(Lucero, 2010) propune programe a 100 de lecţii de 
antrenament, în fiecare din acestea sunt planificate 
5-10 exerciţii cu caracter tehnic, care facilitează 
formarea diferitelor componente ale măiestriei 
tehnice la tinerii înotători. Tot atât de variate 
sunt exerciţiile destinate dezvoltării diferitelor 
calităţi motrice, înainte de toate a capacităţilor 
de coordonare. Spectrul de exerciţii şi programe 
ale lecţiilor la sportivii care se specializează în 
domeniul gimnasticii sportive, în diferite ramuri 
ale luptelor, în jocurile sportive este şi mai variat 
şi mai larg. Este important de subliniat faptul 
că, diversitatea exerciţiilor utilizate în cadrul 
programelor lecţiilor cu orientare complexă, 
favorizând formarea unui cerc larg de aptitudini şi a 
memoriei motrice corespunzătoare în acelaşi timp 
limitează posibilitatea de formare a unor deprinderi 
motrice stabile, care pot să îngreuneze procesul de 
perfecţionare tehnică, după încheierea perioadei 
pubertare, caracterizată printr-o modificare bruscă 
a caracteristicilor antropometrice, morfologice 
şi funcţionale ale organismului sportivilor. 
Tocmai memoria motrică vastă şi absenţa unor 
deprinderi motrice fixate reprezintă baza pentru 
o perfecţionare tehnică de succes în etapele 
ulterioare din cadrul pregătirii multianuale. 

în felul acesta, în pregătirea tinerilor sportivi, 
care se specializează în toate ramurile sportului, 
antrenamentele complexe pot să reprezinte 
conţinutul de bază al procesului de antrenament. 
Pe de o parte, acestea asigură rezolvarea diferitelor 

probleme care se pun în antrenament, iar pe de altă 
parte,oferă sportivului perspectiva unei intensificări 
semnificative a procesului de antrenament pe 
seama creşterii numărului de lecţii cu orientare 
selectivă, care se utilizează pe scară largă în etapele 
ulterioare din cadrul pregătirii multianuale, în mod 
deosebit în etapele de pregătire pentru cele mai 
mari performanţe şi cele de valorificare maximă a 
posibilităţilor individuale. 

în procesul de pregătirea unor sportivi calificaţi 
şi destul de bine antrenaţi, lecţiile cu orientare 
complexă pot fi folosite pentru menţinerea 
nivelului de antrenament obţinut anterior. Acest 
fapt este deosebit de oportun în cadrul unei 
perioade competiţionale de lungă durată, când 
sportivul este nevoit să participe la un mare număr 
de concursuri. Particularităţile de organizare a unor 
astfel de antrenamente permit să se diversifice 
procesul de antrenament, să se efectueze un volum 
substanţial de activitate, la un volum relativ scăzut 
al efortului însumat. 

Antrenamentele complexe, cu programe 
variate şi saturate emoţional şi cu eforturi însumate 
relativ scăzute, reprezintă un mijloc eficient pentru 


odihna activă şi pot fi folosite atât pentru accelerarea 
proceselor de refacere după antrenamentele cu 
eforturi substanţiale de orientare selectivă, dar pot 
ocupa un loc importantîn conţinutul microciclurilor 
de refacere. 

Utilizarea unei variante sau alteia de 
organizare a lecţiilor depinde în mare măsură de 
gradul de antrenament al sportivului şi de perioada 
de pregătire din macrociclu. 

Chiar şi în antrenamentele sportivilor de înaltă 
performanţă, care se specializează în ramurile 
sportive ciclice şi cele de viteză-forţă,în prima etapă 
a perioadei pregătitoare, când aceştia încă nu sunt 
suficient de adaptaţi pentru eforturi mari, lecţiile 
cu orientare complexă, cu rezolvarea succesivă a 
câtorva obiective pot să fie nu doar eficiente pentru 
o creştere planificată a posibilităţilor funcţionale, 
dar să şi asigure profilaxia supraoboselii şi 
supraîncordării sistemelor funcţionale. 

Astfel de antrenamente trebuie desfăşurate 
şi în cazul refacerii potenţialului pierdut ca urmare 
a unei întreruperi forţate de lungă durată în 
activitatea de antrenament şi cea competiţională. 

Microciclul - în accepţia generală reprezintă o 
serie de lecţii desfăşurate pe parcursul a câtorva 
zile şi care asigură o rezolvare complexă a unor 
obiective fixate pentru oanumită etapă a pregătirii. 
Durata microciclurilor poate să oscileze de la 
3-4 până la 10 - 14 zile. Cele mai utilizate sunt 
microciclurile de şapte zile, care, deoarece coincid 
cu o săptămână calendaristică, se armonizează 
bine cu regimul general de viaţă al celor care se 
antrenează. Microciclurile cu altă durată sunt 
planificate de obicei în perioada competiţională, 
ceea ce este, de regulă, legat de necesitatea de 
schimbare a regimului de activitate, de formarea 
unui ritm specific de capacitate funcţională 
datorită condiţiilor concrete ale viitoarelor 
competiţii importante. Se întâlnesc cazuri când 
sportivii şi antrenorii organizează mare parte a 
procesului de pregătire pe baza unor microcicluri 
de 3 - 5 zile, ceea ce, după opinia lor, facilitează 
îmbunătăţirea caracteristicilor calitative ale 
procesului de antrenament, permite asigurarea 
unei refaceri adevărate şi evitarea supraoboselii. 
La începutul următorului an de antrenament 
adesea se planifică microcicluri de acomodare 
de 10 - 12 zile. Microcicluri de aceeaşi durată se 
întâlnesc adesea şi în perioada competiţională, 
fapt determinat de obicei de intervalele dintre 
competiţii sau dintre jocurile oficiale (în domeniul 
jocurilor sportive). 

Tipuri de microcicluri 

Se disting următoarele tipuri de microcicluri: de 
acomodare, de şoc, de ajustare, competiţionale şi 
de refacere. 

Microciclurile de acomodare sunt destinate 
pregătirii organismului sportivului pentru o 
activitate de antrenament intensă. Acestea se 
utilizează în prima etapă din perioada pregătitoare, 
cu acestea adesea încep mezociclurile. Aceste 
microcicluri se disting printr-un efort însumat 
redus, în comparaţie cu eforturile din microciclurile 
de tip şoc ulterioare. Deosebit de scăzut este efortul 


unor asemenea microcicluri la începutul anului, 
după perioada de tranziţie. în continuare, pe 
măsura creşterii gradului de pregătire a sportivilor, 
efortul însumat din microciclurile de acomodare 
poate să crească şi să atingă 70 - 75 procente 
din efortul microciclurilor de şoc, ulterioare. 
Orientarea de bază, componenţa mijloacelor şi a 
metodelor microciclurilor de acomodare trebuie să 
corespundă în deplină măsură orientării generale 
a procesului de antrenament dintr-o perioadă 
sau etapă concretă de pregătire, conţinutului 
viitoarelor microcicluri de şoc. 

Microciclurile de tip şoc (dezvoltătoare) 
se caracterizează printr-un volum însumat mare 
de activitate, prin eforturi ridicate. Obiectivul 
principal al acestora îl reprezintă stimularea 
proceselor de adaptare în organismul sportivilor, 
rezolvarea principalelor probleme de pregătire 
tehnico-tactică, fizică, psihologică şi integrală. 
Datorită acestui fapt, microciclurile şoc reprezintă 
conţinutul principal al perioadei pregătitoare. 
Microciclurile de şoc se utilizează pe scară largă şi 
în perioada competiţională. 

Microciclurile de ajustare sunt destinate 
pregătirii nemijlocite a sportivului pentru 
competiţii. Conţinutul acestor microcicluri poate fi 
extrem de variat şi depinde de etapa din pregătirea 
multianuală, de calendarul competiţional şi de 
strategia generală de pregătire pentru acestea, 
de sistemul de ajustare a pregătirii sportivului 
pentru competiţii concrete, de caracteristicile 
individuale ale acestuia şi de caracteristicile 
pregătirii în etapa finală. în funcţie de aceste 
cauze, în microciclurile de ajustare se pot simula 
regimul viitoarelor competiţii, modela elementele 
activităţii competiţionale, perfecţiona unele detalii 
de măiestrie tehnico-tactică, rezolva problemele 
de refacere adevărată şi de tonus psihologic. 

/W/croc/c/uri/ecompef/f/ona/esuntorganizate 
în conformitate cu programul competiţiilor. 
Structura şi durata acestor microcicluri sunt 
determinate de specificul competiţiilor din diferite 
ramuri sportive, de tipurile de competiţii la care 

participă sportivul, de numărul total al starturilor 
şi al pauzelor dintre acestea. în funcţie de toate 
acestea, microciclurile competiţionale pot fi 
limitate de starturi şi pregătirea nemijlocită pentru 
acestea, de procedurile de refacere, dar pot să 
includă şi lecţii speciale de antrenament. Insă în 
toate cazurile, activităţile care compun structura 
acestor microcicluri sunt destinate asigurării unor 
condiţii optime pentru o activitate competiţională 
de succes. 

Microciclurile de refacere se realizează de 
obicei în serii. Acestea sunt planificate după o 
activitate competiţionala intensivă. Rolul principal 
al acestor microcicluri este de a asigura condiţiile 
optime pentru desfăşurarea în organismul 
sportivului a proceselor de refacere şi adaptare. 
Condiţiile de realizare a acestor microcicluri 
constau într-o încărcătură mică, sumară ( efort de 
intensitate mică) şi în utilizarea largă a mijloacelor 
de odihnă activă şi a procedeelor de refacere. 

Prin tipurile de microcicluri prezentate mai 
sus nu se limitează varietatea de microcicluri care 
se utilizează în procesul de antrenament. Printre 
altele se pot folosi diferite microcicluri de tip 
intermediar - de refacere-dezvoltare, de refacere- 
ajustare, de refacere-menţinere etc. 

Influenţa asupra organismului 
sportivilor a lecţiilor cu eforturi 
diferite ca mărime şi orientare 

Calitatea organizării activităţii din microcicluri, 
numărul de antrenamente cu eforturi diferite 
şi particularităţile de alternare a acestora sunt 
determinate într-o măsură hotărâtoare de luarea 
în considerare a acţiunii lecţiilor de antrenament 
asupra organismului sportivilor. Cunoaşterea în 
fiecare caz concret a particularităţilor de oboseală, 
ca urmare a unei activităţi efectuate, a caracterului 
şi duratei de desfăşurare a proceselor de refacere, 
asigură o astfel de îmbinare a lecţiilor dintr-un 
microciclu în cadrul căreia sunt utilizate în cel 
mai eficient mod posibilităţile funcţionale ale 
organismului, se ating cei mai înalţi indicatori ai 
capacităţii funcţionale, adică se creează condiţii 
optime pentru perfecţionarea diferitelor laturi ale 
pregătirii sportivilor. 

în desfăşurarea proceselor de oboseală 
şi desfăşurarea proceselor de refacere după 
antrenamente cu eforturi mari cu orientare diferită 
există multe puncte comune. în toate cazurile, 
procesele de refacere se caracterizează printr-o 
modificare ondulatorie a posibilităţilor sistemelor 
funcţionale, care determină în mod preponderent 
eficacitatea activităţii efectuate. Se pot urmări în 


mod clarfazele de scădere a capacităţii funcţionale, 
de refacere a acesteia, în unele cazuri se poate 
constata fenomenul de supracompensare. 

Postacţiunea unor antrenamente cu eforturi 
semnificative se deosebeşte în mod substanţial 
de influenţa lecţiilor similare cu eforturi mari. 
Perioada de refacere după antrenamentele 
cu efort semnificativ se reduce de peste două 
ori şi nu depăşeşte practic 24 de ore. Scade 
semnificativ amplitudinea modificărilor, faza 
de supracompensare lipseşte. în felul acesta, 
oboseala provocată de un antrenament cu efort 
semnificativ este cu mult mai redusă decât după 
o şedinţă similară cu efort mare, deşi volumul 
activităţii în lecţia cu efort semnificativ este, de 
regulă, mai scăzut doar cu 20-30 %. Procesele de 
refacere după antrenamentele cu eforturi medii 
se încheie, de regulă, cel târziu după 4-6 ore, iar 
după eforturi mici - se măsoară în minute sau în 
una - două ore (fig. 18.1). 

Antrenamentele cu orientare selectivă cu 
eforturi mari exercită o acţiune profundă, însă 
relativ locală asupra organismului sportivilor. 
Astfel, după un antrenament cu orientare de viteză 
la efort mare se observă o inhibiţie semnificativă 
a posibilităţilor de viteză. în ceea ce priveşte 
rezistenţa în timpul unei activităţi cu caracter 
aerob, nivelul acestei calităţi deja după câteva ore 
nu se deosebeşte de cel iniţial. Aceeaşi legitate se 
observă şi în cadrul analizei postacţiunii lecţiilor 
destinate creşterii rezistenţei, determinată de 
nivelul productivităţii aerobe sau anaerobe (fig. 
18.2). 

Lecţiile de antrenament complexe cu 
rezolvarea consecutivă a obiectivelor, compuse 
din trei părţi, în fiecare din acestea volumul de 
activitate oscilează în limitele a 30-35% din cel atins 
la antrenamentele corespunzătoare cu orientare 



FIGURA 18.1 — Urmările lecţiilor de antrenament cu efort mic 
( 1 ), mediu ( 2 ), semnificativ ( 3 ) şi mare ( 4 ) 

selectivă, exercită asupra organismului sportivilor 
o acţiune mai largă, dar mai puţin profundă. Peste 
6 ore după astfel de antrenamente se observă 
o inhibiţie reală, a posibilităţilor funcţionale ale 
organismului sportivilor. După 24 de ore toate 


100 % 



100 % 



100 % 



FIGURA 18.2 — Efectele lecţiilor de antrenament cu eforturi 
mari de orientare prioritară diferită: B - creşterea posibilităţilor 
de viteză; An - creşterea rezistenţei la o activitate cu caracter 
anaerob; A - creşterea rezistenţei în timpul unei activităţi cu 
caracter aerob: 1 - posibilităţile de viteză; 2 - rezistenţa în 
timpul activităţii cu caracter anaerob; 3 - rezistenţa în timpul 
unei activităţi cu caracter aerob 


modificările provocate de activitate dispar (fig. 
18.3). O astfel de oboseală nesemnificativă este 
justificată: deşi în procesul antrenamentului se 
execută un volum mare de activitate cu intensitate 
ridicată, capacitatea funcţională, în diferite părţi 
ale acestuia, este asigurată cu preponderenţă 
de sisteme funcţionale diferite ale organismului, 
în acelaşi timp, volumul activităţii cu orientare 
selectivă este egal doar cu o treime din volumul 
care ar putea fi efectuat de sportivul care a dedicat 
întregul antrenament dezvoltării unei anumite 
calităţi, din această cauză un astfel de antrenament 
trebuie clasificat ca un antrenament cu efort 
semnificativ, dar nu mare. 

Lecţia de antrenament, în care volumul 
activităţii se măreşte în fiecare parte cu 40 - 45 
% din cel accesibil în lecţiile corespunzătoare cu 
orientare selectivă conduce la apariţia oboselii 
sportivului, care corespunde unui efort mare. 
în acest caz, oboseala are un caracter general şi 

FIGURA 18.3 — Efectele lecţiilor cu o orientare complexă (K) 
în rezolvarea succesivă a obiectivelor: volumul mijloacelor 
- 30 - 35 % (a) şi 40 - 45 % (b) din cel accesibil în lecţiile 
corespunzătoare cu orientare selectivă (notările sunt aceleaşi 
ca în fig. 18.2) 

profund şi demonstrează faptul că sportivul nu 
este în stare să manifeste o capacitate funcţională 
ridicată în exerciţii atât cu caracter de viteză, cât şi 
în acelea care impun manifestarea diferitelor tipuri 
de rezistenţă (vezi fig. 18.3). 

Lecţii de antrenament complexe, cu 
rezolvarea paralelă a obiectivelor, adică lecţii 
organizate pe baza unor mijloace care exercită 
simultan acţiune asupra diferitelor laturi ale 
gradului de pregătire a sportivilor sau care impun 
mobilizarea câtorva calităţi motrice; aceste lecţii 
exercită asupra organismului sportivilor o acţiune 
amplă. Lecţiile cu un volum însumat mare de 
activitate, care presupun creşterea în paralel a 
posibilităţilor de viteză şi de rezistenţă în cadrul 
unei activităţi cu caracter anaerob, conduc la o 
scădere bruscă a posibilităţilor acelor sisteme ale 
organismului care asigură capacităţile sportivului 
pentru a efectua activităţi de acelaşi gen, însă nu 


100 % 




FIGURA 18.4 — Efectele lecţiilor cu o orientare complexă (K) 
în rezolvarea succesivă a obiectivelor: creşterea posibilităţilor 
de viteză şi de rezistenţă la o activitate cu caracter anaerob 
{a); creşterea rezistenţei la o activitate cu caracter anaerob şi 
aerob (6) (notaţiile sunt aceleaşi ca în fig. 18.2) 


influenţează în mod semnificativ posibilităţile 
acestuia în ceea ce priveşte activitatea cu caracter 
aerob. Un antrenament cu efort mare, în care 
concomitent se dezvoltă rezistenţa în cadrul 
activităţii cu caracter aerob şi anaerob conduce la 
scăderea capacităţii funcţionale în următoarele 2-3 
zile pentru o activitate de acelaşi fel. Posibilităţile 
de viteză devin inhibate doar pe parcursul a 
câtorva ore după antrenament şi revin la nivelul 
de dinainte de antrenament, de regulă, după 24 
de ore (fig.18.4). 

Este de înţeles faptul, că prin aceste exemple 
particulare nu se limitează întreaga varietate a 
programelor lecţiilor de antrenament, în ceea 
ce priveşte orientarea prioritară a acestora, 
îmbinarea mijloacelor cu acţiune diferită, în ceea 
ce priveşte reacţia organismului sportivilor atât 
la efortul din anumite părţi ale acestora, cât şi la 
efortul însumat al antrenamentului. Prin aceste 
exemple se demonstrează doar posibilitatea de 
folosire a reacţiei organismului la eforturile din 
antrenamente cu programe diferite ca bază de 
alternare raţională a acestora în microcicluri, 
alternare care asigură atât posibilitatea efectuării 
unor volume mari de activitate, la caracteristici de 
calitate ridicate, cât şi profilaxia supraoboselii la 
sportivi. 

Bazele generale privind alternarea 
lecţiilor cu eforturi diferite ca 
mărime şi ca orientare 

Metodica de organizare a microcilurilor depinde 
de o serie de factori. în rândul acestora, înainte de 
toate, intră particularităţile proceselor de oboseală 
şi de refacere, ca urmare a eforturilor de la anumite 
antrenamente. Pentru a organiza în mod corect un 
microciclu, este necesar să se cunoască ce acţiune 
exercită asupra sportivului eforturile, diferite ca 
mărime şi ca orientare, care este dinamica şi durata 
proceselor de refacere după acestea. Nu de mai 
mică importanţă sunt datele referitoare la efectul 
cumulativ al câtorva eforturi, diferite ca mărime 
şi orientare, la posibilităţile utilizării unor eforturi 
mici şi medii, în scopul intensificării la sportivi 
a proceselor de refacere după o încordare fizică 
semnificativă. în cadrul planificării a două sau trei 
antrenamente cu eforturi diferite pe parcursul unei 
singure zile este necesar să se ţină cont de legităţile 
oscilaţiilor capacităţii funcţionale a organismului 
pe parcursul unei zile şi de mecanismele care le 
determină. 

Alternarea eforturilor şi a odihnei într-un 
microciclu poate să conducă la reacţii de trei tipuri: 

• la creşterea maximă a stării de antrenament; 

• la un efect de antrenament nesemnificativ 
sau absenţa completă a acestuia; 

• la supraoboseala sportivului. 

Reacţiile din primul tip sunt caracteristice 
pentru toate cazurile când într-un microciclu se 
utilizează un număr optim de antrenamente cu 
eforturi mari şi semnificative, cu o alternare raţională 
a acestora, atât între ele, cât şi cu lecţii cu eforturi 
mai reduse. Dacă într-un microciclu se utilizează 
un număr nesemnificativ de antrenamente cu 
eforturi care sunt în măsură să servească drept 
stimul pentru creşterea stării de antrenament, 
apare reacţia din cel de-al doilea tip. Şi în sfârşit, 
abuzul de eforturi mari sau alternarea neraţională 
a acestora poate să conducă la supraoboseala 
sportivului, adică să provoace reacţia din cel de-al 
treilea tip. 

La temelia sistemului de alternare a eforturilor 
în cadrul unui microciclu, deseori se încearcă 
aplicarea concepţiei potrivit căreia efectuarea 
efortului de antrenament următor trebuie să aibă 
loc în faza de supracompensare, după efortul 
precedent. în acest caz, efectul de antrenament va 
fi cel mai ridicat. Dacă efortul repetat se realizează 
mai târziu, când urmele de la cel precedent se 
şterg, efectul este mai mic. Eforturile repetate, pe 
fondul unei refaceri insuficiente a posibilităţilor 
funcţionale ale organismului conduce la 
supraoboseală şi supraantrenament (Gorkin şi alţii, 
1973, Monogarov, 1 986, Olbrecht, 2007; şi alţii). 

O astfel de schemă simplifică în mod 
inadmisibil procesele care stau la baza alternării 
într-un microciclu a lecţiilor cu eforturi diferite ca 
mărime şi ca orientare. în primul rând, după cum 
s-a demonstrat acest lucru în cap. 4, fenomenul 
de supracompensare reprezintă doar un caz 
particular de reacţie a organismului sportivilor, 
de regulă a celor pregătiţi insuficient, la eforturile 
legate de epuizarea mijloacelor energetice şi 
sub nici o formă nu poate servi drept temelie a 
unui principiu de bază (Friedrich, Moeller, 1999; 
Hottenrott, Neuman, 2010; Platonov, 2011). în al 
doilea rând, se cunoaşte faptul că procesele de 
refacere după o activitate fizică sunt heterocronice, 
adică refacerea şi supracompensarea diferitelor 
funcţii ale organismului nu se produc concomitent. 
De aici decurge o întrebare cu totul justificată: la 
care dintre indicatori trebuie să ne orientăm atunci 
când planificăm un efort viitor mare? 

Orientarea către indicatorii care se refac 
cel mai târziu ar însemna utilizarea unor lecţii cu 
eforturi de antrenament mari, nu mai des de o 
dată la patru-şapte zile. Deşi astfel de recomandări 
se întâlnesc în literatura de specialitate, acestea 
intră în contradicţie atât cu practica sportivă, cât 


şi cu datele ştiinţifice. Inhibarea posibilităţilor 
sportivului, ca urmare a unei activităţi intense cu 
o anumită orientare, nu înseamnă însă că sportivul 
nu este în măsură, în viitorul apropiat, să manifeste 
o capacitate funcţională ridicată într-o activitate 
cu o orientare principial alta, determinată 
preponderent de alte organe şi mecanisme 
funcţionale. 

Abordarea alternării raţionale a eforturilor 
poate fi formulată clar în lumina ideilor lui P.K. 
Anohin (Anohin, 1975), referitoare la structura 
sistemelor funcţionale, potrivit căreia factorul 
care formează sistemul reprezintă un anumit 
rezultat concret al activităţii sistemului şi tocmai 
în ceea ce priveşte necesitatea atingerii acestui 
rezultat sunt reunite într-un complex unitar 
(sistem funcţional) diferite verigi funcţionale ale 
organismului. La o astfel de abordare, oboseala 
profundă a unui sistem funcţional care determină, 
de exemplu, nivelul productivităţii aerobe, cauzată 
de efectuarea unui volum mare de activitate cu 
o intensitate moderată şi care necesită reacţii de 
refacere de lungă durată, nu înseamnă sub nici o 
formă că deja peste câteva ore sportivul nu va fi în 
măsură să manifeste un grad ridicat de capacitate 
funcţională în timpul efectuării unei activităţi care 
este legată de mobilizarea maximă a sistemului 
funcţional, care determină nivelul posibilităţilor de 
viteză, de forţă sau de coordonare. 

în practică sunt utilizate şi variantele de 
a Iterna rea eforturi lorşi odihnei într-un microciclu, în 
cadrul cărora următorul antrenament se desfăşoară 
pe fondul unei refaceri semnificativ insuficiente 
după efortul precedent. în cazul acesta se produce 
însumarea fenomenelor produse de câteva lecţii 
de antrenament. Bineînţeles că oboseala după o 
serie de lecţii este exprimată mult mai profund 
decât după una singură, fapt ce reprezintă un 
stimul suplimentar pentru activizarea reacţiilor de 
adaptare a organismului sportivilor. însă, un astfel 
de procedeu este oportun pentru nişte sportivi de 
înaltă performanţă şi bine adaptaţi la eforturi şi 
doar în ceea ce priveşte diferite componente ale 
pregătirii, legate de dezvoltarea rezistenţei pentru 
o activitate cu caracter aerob, mixt aerob-anaerob 
şi preponderent anaerob lactacid. 

O alternare raţională a lecţiilor cu eforturi 
diferite ca mărime şi ca orientare poate fi 
demonstrată pe baza unor microcicluri de şoc pe 
durata unei săptămâni, care se recomandă pentru 
boxeri (fîg. 18.5) şi pentru înotători (fîg. 18.6, 
tabel 18.1) de înaltă performanţă. Programele 
microciclurilor organizate astfel asigură 
efectuarea unui volum extrem de mare de efort 
de antrenament, la un grad ridicat de pregătire a 

FIGURA 18.5 — Alternarea raţională a eforturilor cu orientare diferită într-un microciclu de o săptămână în cadrul pregătirii 
unor pugilişti de performanţă. Orientarea efortului: 1 — tehnico-tactică; 2 — dezvoltarea rezistenţei speciale; 3— dezvoltarea 
rezistenţei generale; 4 — creşterea capacităţilor de coordonare; 5 — dezvoltarea flexibilităţii; 6 — competiţională; 7 — de refacere 

(Berger, 1994) 



FIGURA 18.6 — Alternarea raţională a eforturilor cu orientare diferită într-un microciclu de şoc de o săptămână din cadrul 
mezociclului de bază, la un înotător de înaltă performanţă (distanţele de 200 şi 400 m): 1 — pregătirea de bază pentru forţă 

- activitate cu greutăţi şi pe aparate de antrenament de bază; 2— pregătirea de forţă semispecială (auxiliară) - activitate pe 
aparate speciale de antrenament (pe uscat); 3 — pregătirea specială de forţă - activitate cu utilizarea unor aparate de antrenament 
speciale (în apă); 4 — dezvoltarea flexibilităţii şi a capacităţilor de coordonare; 5— pregătirea specială de viteză şi de viteză 

- forţă; 6— creşterea posibilităţilor sistemului aerob de asigurare a energiei; 7— creşterea posibilităţilor sistemului anaerob 
lactic de asigurare a energiei; 8 — creşterea posibilităţilor sistemului anaerob alactic de asigurare a energiei; 9 — înot de refacere. 
Observaţie: Volumul total de activitate - 30 h, din care pe uscat - 6 h, în apă - 24 h; numărul lecţiilor de antrenament - 18, din care 
pe uscat - 6, în apă - 12; volumul de înot - 80 - 90 km 

TABELUL 18.1 — Orientarea prioritară a lecţiilor de antrenament în microciclul de şoc din cadrul etapei de pregătire specială a 
unor înotători de performanţă. Recomandările Asociaţiei Americane a Antrenorilor de Nataţie (Leonard, 2008) 





Orientarea lecţiilor de antrenament 


meie saptamami 

înotători de sprint 

înotători pe distanţe medii 

înotători de fond 

Luni 

Dimineaţa 

De sprint 

De sprint 

De refacere 


Seara 

De sprint, tehnica de viteză 

De refacere, de sprint 

Aerobă 

Marţi 

Dimineaţa 

De refacere 

Aerobă 

Aerobo-anaerobă 


Seara 

Aerobo-anaerobă 

Anaerobo-aerobă 

De refacere, exerciţii cu ajutorul braţelor 
şi picioarelor 

Miercuri 

Dimineaţa 

Repaus 

Repaus 

Repaus 


Seara 

De refacere, aerobă 

Aerobo-anaerobă 

Aerobo-anaerobă 

Joi 

Dimineaţa 

De sprint, tehnică de viteză 

De refacere, aerobă 

Aerobă 


Seara 

Anaerobo-aerobă 

Aerobă 

Aerobă şi aerobo-anaerobă 

Vineri 

Dimineaţa 

De refacere, perfecţionarea tehnicii 

De refacere aerobă 

De refacere, exerciţii cu ajutorul braţelor 


Seara 

Anaerobă 

Anaerobo-aerobă 

Aerobo-anaerobă 

Sâmbătă 

Dimineaţa 

De refacere, aerobă, perfecţionarea 
tehnicii starturilor şi întoarcerilor 

De refacere 

Aerobă 


Seara 

Anaerobo-aerobă 

Aerobă 

Odihnă 

Duminică 

Dimineaţa 

Seara 

Odihnă activă sau un program de 
sprint de scurtă durată 

Odihnă activă 

Odihnă 

Aerobo-anaerobă 


sportivilor pentru efectuarea programelor fiecărei 
lecţii de antrenament sau parte a acesteia. 

Particularităţile de organizare a 
microciclurilor de diferite tipuri 

Microciclurile de acomodare 

Microciclurile de acomodare asigură o pregătire 
planificată a sportivilor pentru o activitate 
intensă de antrenament şi compun conţinutul 
mezociclurilor de acomodare. Cu microcicluri 
de acomodare pot începe şi mezociclurile de 
bază şi cele de pregătire şi control. Acest fapt 
este caracteristic pentru acele cazuri când se 
produce o modificare bruscă a orientării prioritare 
a procesului de antrenament şi apare problema 
unei adaptări planificate a organismului sportivilor 
pentru suportarea unor eforturi specifice unui 
mezociclu concret. 

Necesitatea unor astfel de microcicluri apare 
în timpul unei schimbări bruşte a condiţiilor 
climatice sau geografice - deplasarea sportivilor 
la bazele de pregătire de la altitudine medie sau 
mare altitudine sau în locuri îndepărtate de cele 
obişnuite, cu 4 - 5 şi mai multe fusuri orare. 

Microciclurile de acomodare se disting 
printr-un efort însumat scăzut, în comparaţie cu 
microciclurile de şoc. Este deosebit de scăzut 
efortul acestora la început de an, după perioada 
de tranziţie. Volumul de activitate în primul 
microciclu de acomodare reprezintă, de obicei, 20 
- 25 % din efortul microciclurilor de şoc ulterioare, 
în continuare, pe măsura creşterii gradului 


de pregătire a sportivilor efortul însumat din 
microciclurile de acomodare creşte atingând 70 - 
75 % din efortul microciclurilor şoc. 

Conţinutul microciclurilor de acomodare 
este determinat de conţinutul activităţii viitoare 
din microciclurile de şoc din cadrul unei anumite 
perioade sau a unei etape de pregătire. La 
începutul anului, înainte de pregătirea intensă 
cu caracter de bază, conţinutul microciclurilor de 
acomodare are un caracter corespunzător şi este 
construit preponderent pe baza unor exerciţii de 
pregătire generală şi exerciţii auxiliare. Pe măsura 
modificării orientării procesului de antrenament 
pe parcursul unui an sau macrociclu se modifică şi 
conţinutul microciclurilor de acomodare şi acestea 
sunt organizate preponderent pe baza folosirii 
unor exerciţii cu caracter de pregătire specială. 

Microciclurile şoc (de dezvoltare) 

Microciclurile de acest tip joacă un rol de bază în 
stimularea reacţiilor de adaptare, în perfecţionarea 
atât a componentelor de bază, cât şi a celor 
speciale ale măiestriei sportive. Aceste microcicluri, 
în comparaţie cu microciclurile de alte tipuri, se 
caracterizează printr-un volum însumat maxim 
de activitate, printr-un mare număr de lecţii 
de antrenament (până la 9-10 şi mai multe, pe 
parcursul unei săptămâni), printr-un mare număr 
de antrenamente cu eforturi maxime. 

Microciclurile de dezvoltare constituie 
conţinutul principal al mezociclurilor de bază şi 
al celor de pregătire şi control. Acestea pot fi de 
asemenea incluse şi în programele mezociclurilor 

de refacere - dezvoltare şi ale celor de refacere - 
menţinere. 

Pe de o parte, aceste microcicluri reprezintă 
un stimul puternic pentru dezvoltarea reacţiilor de 
adaptare şi pentru creşterea gradului de pregătire 
a sportivilor, iar pe de altă parte, în cazul unei 
organizări incorecte, acestea sunt în măsură să 
conducă la supraoboseala, la supraîncordarea 
celor mai importante sisteme funcţionale, înainte 
de toate, a sistemului nervos şi a celui cardio¬ 
vascular, la unele traumatisme ale aparatului 
locomotor. Din aceste motive este foarte important 
să se organizeze aceste microcicluri în aşa fel încât 
acestea să permită rezolvarea eficientă a tuturor 
obiectivelor de bază, care corespund unei anumite 
etape de pregătire şi, în acelaşi timp, să poată 
garanta evitarea supraoboselii. 

Una din tendinţele sistemului modern 
de pregătire a sportivilor, care se realizează 
în cadrul organizării microciclurilor de şoc, o 
reprezintă tendinţa spre o utilizare maximă atât a 
posibilităţilor cantitative, cât şi a caracteristicilor 
calitative în procesul de antrenament. Orientarea 
la caracteristicile maxim posibile ale volumului 
şi intensităţii activităţii de antrenament, la un 
mare număr de antrenamente cu eforturi mari 
şi substanţiale, caracteristică pentru sistemul de 
pregătire a majorităţii celor mai puternici sportivi 
din anii 1980-1990, la ora actuală se schimbă 
cu una mai echilibrată în ceea ce priveşte toate 
componentele procesului de antrenament. Baza 
pentru aceasta o reprezintă conştientizarea 
faptului că, caracteristicile de volum mare sunt 
bune până la acea limită până la care nu suferă 
calitatea procesului de antrenament, nu apare 
riscul de supraoboseală, de traumatisme, boli 
profesionale. 

Analizând structura microciclurilor şoc a 
majorităţii sportivilor de înaltă performanţă, care 
se specializează în diferite ramuri de sport şi care 
se află în etapele de pregătire pentru cele mai 
înalte rezultate şi pentru valorificarea maximă a 
posibilităţilor individuale, ne putem convinge uşor 
de tendinţa de a îmbina volumul însumat mare de 
activitate de la antrenamente cu caracteristicile 


calitative ridicate ale acesteia, determinate 
de pregătirea sportivilor pentru efectuarea 
programelor de antrenament cu orientare 
concretă. O asemenea stare de pregătire se asigură 
printr-o schimbare permanentă a orientării 
prioritare a lecţiilor de antrenament, fapt ce poate 
fi demonstrat, de exemplu pe baza experienţei de 
pregătire a înotătorului american Michael Phelps 
(tabel 18.2). 

însă, după cum ne demonstrează practica, 
apare şi o altă cale. De exemplu, antrenorul 
principal de la clubul de nataţie al Universităţii din 
California de Sud, Dave Salo, unul dintre antrenorii 
cu activitate de succes în ultimii ani, printre 
elevii căruia se regăsesc nu doar mulţi înotători 
americani celebri, dar şi sportivi celebri de peste 
hotare, a fost un adept convins al unui volum 
mare de activitate de antrenament şi a câte două 
antrenamente zilnic. însă, după cuvintele lui, într-o 
zi discutând cu un profesor renumit, specialist în 
domeniul fiziologiei sportive, acesta nu a putut 
să-i răspundă de ce face acest lucru. Treptat, Salo 
a schimbat abordarea cu privire la organizarea 
microciclurilor cu eforturi mari. El i-a trecut pe 
înotătorii săi la un singur antrenament zilnic, 
creând în fiecare din acestea o atmosferă în care o 
parte însemnată a exerciţiilor presupunea o înaltă 
calitate şi o intensitate optimă. Acei sportivi care 
simt nevoia de mărire a volumului de activitate, 
au posibilitatea să se antreneze suplimentar. însă 
puţini dintre ei se folosesc de această posibilitate 
(Lohn, 2011). 

O asemenea abordare nu este nouă, mulţi 
antrenori nu numai că tind spre un volum limită de 
activitate de antrenament în microciclurile şoc, dar 
în acelaşi timp subliniază că rolul principal pentru 
progres îl are efectuarea calitativă a exerciţiilor, 
care corespunde obiectivelor programului unui 
antrenament concret,. 

De exemplu, cunoscutul sprinter sovietic 
Valeri Borzov, care a câştigat la Jocurile Olimpice 
din anul 1972 de la Miinchen două medalii de 
aur la alergări de sprint (100 şi 200 m), în cadrul 
celor mai intense microcicluri săptămânale de 
şoc nu planifica niciodată mai mult de cinci lecţii 


TABELUL 18.2 — Orientarea principalelor serii de exerciţii în apă şi volumul de activitate din lecţiile de antrenament dintr-un 
microciclu de şoc de o săptămână în timpul pregătirii lui Michael Phelps în etapa de pregătire specială (Bowman, 2003) 


Perioada din zi 

Luni 

Marţi 

Miercuri 

Joi 

Vineri 

Sâmbătă 

Duminică 

Dimineaţa 

Seara 

Puterea 

6000 m 

Pregătirea 
integrală 7000m 

Rezistenţa 
8000 m 

Tehnica 

7000 m 

Pregătirea 
integrală 7000m 

Tehnica 

7000 m 

Puterea 

6000 m 

Rezistenţa 
8000 m 

Tehnica 

7000 m 

Pregătire 
complexă 8000m 

Tehnica 

6000 m 


Observaţie. După lecţiile de antrenament în apă, erau organizate cinci lecţii pe uscat, durata de 45 min fiecare - o dată dimineaţa (sâmbăta) şi de patru ori seara. 

TABELUL 18.3 — Conţinutul unui microciclu şoc tipic de o săptămână din cadrul perioadei pregătitoare din antrenamentul lui 
Valeri Borzov 


Zilele săptămânii 

Conţinutul 

Efortul de la lecţie 
(%din maxim) 

Luni 

Pregătire fizică generală şi specială 

Perfecţionarea tehnicii 

Dezvoltarea rapidităţii mişcărilor şi vitezei de alergare 

55-65 

Marţi 

Dezvoltarea rapidităţii mişcărilor şi a vitezei de alergare 

60-70 

Miercuri 

Pregătire fizică generală sau specială, dezvoltarea forţei, perfecţionarea tehnicii de alergare, 
de start şi de finiş 

Dezvoltarea rezistenţei în regim de viteză 

70-90 

Joi 

Repaus, proceduri de refacere 

— 

Vineri 

Dezvoltarea rezistenţei generale 

70-80 

Sâmbătă 

Pregătire fizică generală, dezvoltarea rezistenţei de viteză 

70-80 

Duminică 

Odihnă activă 

— 


de antrenament cu un volum însumat redus de 
activitate, dar de o calitate extrem de ridicată a 
diferitelor exerciţii de antrenament. De exemplu, 
pe parcursul celui mai încordat an din cariera sa, 
care preceda starturile olimpice victorioase pentru 
el, Borzov a efectuat programele a doar 201 lecţii, 
cu consum de timp total de 277 h, adică pentru 
fiecare antrenament era alocat, în medie, puţin 
peste 1 h 20 min. însă caracteristicile calitative 
ale procesului de antrenament (serii de 4 x 60 m 
şi 4 x 30 m din start, 4 x 30 m din mers, segmente 
de 80, 120, 150 m, cu accelerări, 30, 40 şi 50 m de 
accelerare de la start, diferite sărituri, alergare din 
poziţia sprijin pe mâini etc.) au fost deosebit de 
înalte. 

O caracteristică principală de alternare a 
lecţiilor într-un microciclu în cadrul antrenării 
lui V. Borzov o reprezenta schimbarea orientării 
exerciţiilor de antrenament. Unele dintre acestea 
erau dedicate în principal creşterii calităţi lor de forţă 
şi de viteză, altele aveau un caracter pur de sprint, 
în altele activitatea de viteză-forţă era îmbinată 
cu serii destinate dezvoltării rezistenţei speciale şi 
creşterii posibilităţilor anaerobe. Antrenamentele 
destinate creşterii nivelului de pregătire specială 
erau îmbinate cu crosuri (8-10 km), cu jocurile 
sportive. O zi din săptămână (duminica) era 
alocată odihnei active, încă una (joia) odihnei şi 
procedurilor de refacere (masaj, saună). în tabelul 
18.3 este prezentat un program tipic al unui 
microciclu şoc din perioada pregătitoare pentru 
V. Borzov. Este interesant faptul că din microciclu 
lipsesc lecţiile de antrenament cu eforturi maxime, 
fapt ce a reprezentat garanţia de îndeplinire a 
programului fiecărei lecţii următoare, în condiţii 
de refacere după cea precedentă. 

Volumul însumat al activităţii la V. Borzov 
în microciclurile şoc nu depăşea 40 - 50 % din 


volumul pe care îl efectuau alţi sportivi, cei mai 
puternici sprinteri din Uniunea Sovietică. însă 
tocmai volumul redus şi o calitate înaltă a activităţii 
i-a permis acestui sportiv să câştige două medalii 
de aur, iar la cursa de 200 m să demonstreze 
un rezultat (de 20,0), care a depăşit rezultatul 
câştigătorului Jocurilor Olimpice din anul 2000 şi 
i-ar fî permis să se lupte pentru medalie şi la toate 
Jocurile Olimpice ulterioare. 

Astfel de exemple sunt multe şi în 
domeniul atleticii uşoare moderne. De exemplu, 
N. Dobrânskaia, campioana olimpică (anul 
2008) la heptatlon din cadrul atleticii uşoare, 
câştigătoarea Campionatului Mondial în spaţiu 
închis şi recordmana mondială la pentatlon 
în anul 2012 utilizează un model standard de 
microciclu şoc de 5 zile original, însă foarte logic: 
primele trei zile - antrenament cu eforturi mari 
cu orientare prioritară diferită; ziua a patra este 
dedicată odihnei, îmbinată cu diferite proceduri 
de refacere, iar a cincia - odihnei active. Lecţiile 
de antrenament se planifică o singură dată pe zi. 
Exerciţiile de bază de la fiecare antrenament sunt 
destinate pregătirii speciale, de regulă, pentru 
două - trei discipline cuprinse în heptatlon. Cele 
suplimentare prevăd mobilizarea accentuată a 
unor calităţi motrice - de viteză, de viteză - forţă, 
de rezistenţă specială. Ca exemplu, vom prezenta 
programul unuia din microciclurile de şoc incluse 
în programa mezociclului de pregătire şi control 
din cadrul pregătirii pentru Jocurile Olimpice 
(tabel 18.4). 

Un astfel de model de microciclu de şoc 
permite sportivei, în primul rând, să creeze la 
antrenamentele cu eforturi mari de orientare 
prioritară un stimul puternic şi multilateral 
pentru desfăşurarea reacţiilor de adaptare şi 
în al doilea rând, să asigure condiţiile necesare 

TABELUL 18.4 —Conţinutul 
unui microciclu de şoc de cinci 
zile în programul de pregătire a 
N. Dobrânskaia pentru Jocurile 
Olimpice din anul 2008 


Ziua 


Programul lecţiei 


Prima încălzirea 

Aruncarea greutăţii 

aruncarea greutăţii de jos - înainte - de 6 ori (cel mai bun rezultat din exerciţiu - 18,00m) 
aruncarea greutăţii de pe loc - de 8 ori (cel mai bun rezultat - 15,90 m) 
aruncarea greutăţii cu elan - de 10 ori (16,50-17,10 m) 

Alergare de garduri: 
mersul peste garduri 

cu un pas, cu accent pe piciorul de remorcă 
cu un pas, cu accent pe piciorul de atac 
Exerciţii de viteză - accelerări 30-60 m 
A doua încălzire 

Sărituri în lungime 

cu 8-10-14 paşi de alergare - 10-15 ori (6,40 m) 
cu 4 paşi de alergare - 6-8 ori 
desprinderi din elan scurt - 4 ori 
Aruncarea suliţei: 
de pe loc - 6 ori 
cu un pas încrucişat - 6 ori 
cu elan - 12 ori (45,90 m) 

Exerciţii de forţă şi de viteză-forţă: 
smuls - 40 kg - 6 ori, 50 kg - 3 ori; 55 kg - 2 ori; 60 kg - 2 ori 
semigenuflexiuni cu haltera pe umeri: 120 kg - 4 ori; 160 kg - 4 ori 
săltări pe un picior de cinci ori după 4-6 paşi de alergare - de 3 ori pe fiecare picior 
A treia încălzirea 

Sărituri în înălţime: 

cu trei paşi de elan - 5 ori 
cu elan complet - 15 ori 
cu trei paşi de elan - 4 ori 

Dezvoltarea rezistenţei speciale (800 m) - distanţe de 150-200 m (1 -3 repetări) în zona de 
intensitate anaerobă lactică 
A patra Repaus, proceduri de refacere 
Acincea Odihnă activă 


pentru desfăşurarea acestora şi pentru o refacere 
completă. 

Un model original de microcicluri de şoc de 
patru zile a fost utilizat de cunoscutul antrenor 
rus G.Tureţki în cadrul pregătirii lui V. Popov şi a 
unei serii de alţi sportivi cunoscuţi care au lucrat 
sub conducerea sa (Tureţki, 1998). Scurtarea 
microciclurilor la 4 zile era însoţită de creşterea 
numărului de lecţii de antrenament cu orientare 
diferită până la 3, care se organizau pe parcursul 
unei zile, de oscilaţiile mari în volumul de activitate 
şi în mărimea însumată a efortului în prima şi a 
doua jumătate a microciclului. 

Pe parcursul primelor trei zile din microciclu, 
ceea ce este deosebit de important pentru etapa 
de pregătire specială din perioada pregătitoare, 
înotătorul a efectuat un volum mare de activitate 
variată, cu un efort însumat ridicat. A patra zi era 
dedicată refacerii, volumul însumat de activitate 
şi de efort scăzând brusc. Drept exemplu, vom 
prezenta conţinutul unui microciclu de patru zile 
de orientare specială din practica de pregătire a 
unuia dintre cei mai străluciţi sprinteri din istoria 
nataţiei mondiale A. Popov. Pe parcursul primelor 


trei zile, acest înotător s-a antrenat de trei ori pe 
zi, în a patra zi era planificat doar un antrenament 
- dimineaţa. Mai jos este prezentat conţinutul pe 
scurt al unui astfel de microciclu. 

Prima zi 

Dimineaţa 

2000 m în diferite stiluri. Intensitatea scăzută 
(frecvenţa cardiacă - 120 - 140 bătăi-min \ 
lactat - 1 -2 mrnoM ’); 

1500 m cu ajutorul braţelor. Intensitatea 
scăzută (frecvenţa cardiacă - 110 - 130 
bătăi-min 1 , lactat - 1-2 mmoM '); 

10 x 100 m cu ajutorul picioarelor în regim 
de 2 min. Intensitatea moderată (frecvenţa 
cardiacă - 140 - 160 bătăi-min ’, lactat - 2 - 3 
mrnoM 1 ); 

4 x 25 m cu viteză maximă. 

Total pe lecţie - 4600 m. 

Ziua 

600 m încălzire; 

4 x 100 m în regim 1:30. Intensitatea la nivelul 
pragului metabolismului anaerob (frecvenţa 
cardiacă - 160 - 170 bătăi-min' 1 , lactat - 3 - 4 

mmol-1 ’); 

200 m înot de refacere; 

2 x 50 m cu o viteză aproape de limită; 

2 x 400 m în regim 5:30. Intensitatea la nivelul 
pragului metabolismului anaerob (frecvenţa 
cardiacă - 160 - 170 bătăi-min \ lactat - 3 - 4 
mmoM '); 

2 x 100 m în regim 1:30. Activitatea cu 
orientare mixtă aerob-anaerobă (frecvenţa 
cardiacă - 180 - 190 bătăi-min \ lactat -5-10 
mmol-1 '); 

10 x 50 m în regim 0 : 50, înot de refacere 
(frecvenţa cardiacă - 100 - 1 20 bătăi-min -1 ); 
Total pe lecţie 2800 m. 

Seara 

1200 m încălzire; 

4 x 50 m în regim 3:00. Activitate anaerobă 
(frecvenţa cardiacă - 190 - 200 bătăi-min 
lactat - 8 - 15 mmol-1 ] ). 

Total lecţie - 1400 m. 

Volumul total de înot - 8800 m. 

Orientarea fiecăruia din cele trei lecţii este 
diferită. Prima lecţie este destinată cu prioritate 
creşterii posibilităţilor sistemului aerob de asigurare 
cu energie, a doua - perfecţionării concomitente a 
posibilităţilor sistemelor aerob şi anaerob lactic de 
asigurare cu energie, a treia - stimulării reacţiilor de 
refacere, creşterii posibilităţilor sistemelor alactic 
şi lactic de asigurare cu energie. în programele 
fiecărei lecţii sunt incluse serii mici de sprint. 

Ziua a doua 

Dimineaţa 

600 m încălzire; 

20 x 100 m în regim de 1: 45. Intensitatea 
la nivelul pragului metabolismului anaerob 
(frecvenţa cardiacă - 160 - 170 bătăi-min \ 
lactat - 3 - 4 mmol-1 1 ); 

2 x 50 m cu viteză aproape de maximă. 

Total lecţie - 2700 m. 

Ziua 

600 m încălzire; 

2 x (400 + 100 m), 400 m - la nivelul pragului 
metabolismului anaerob (frecvenţa cardiacă- 
160 - 170 bătăi-min \ lactat - 3 - 4 mmol-1' 1 ), 
100 m - activitate cu orientare mixtă aerob 
- anaerobă (frecvenţa cardiacă - 180 - 190 
bătăi-min' 1 , lactat - 5 -10 mmol-1" 1 ); 

1200 m înot de refacere cu ajutorul braţelor şi 
picioarelor; 

200 m înot de refacere; 

4 x 25 m cu o viteză maximă; 

Total pe lecţie - 2900 m. 


Seara 

600 m încălzire; 

8 x 25 m cu viteză aproape de limită; 

2000 m înot de refacere. 

Total pe lecţie - 2800 m. 

După lecţie - masaj. 

Volumul total de înot - 8400 m. 

Orientarea prioritară a lecţiei de dimineaţă - 
aerobă, a celui de zi - mixtă aerob-anaerobă, a celui 
de seară - de refacere. în programele fiecărui lecţii 
de antrenament erau incluse serii de sprint. 

Ziua a treia 

Dimineaţa 

Lucrul la tehnică, înot de refacere pe parcursul 
a 90 min. 

Ziua 

600 m încălzire. 

8 x 25 m cu viteză aproape de limită; 

8 x 100 m cu ajutorul picioarelor. Intensitatea 
moderată (frecvenţa cardiacă - 140 - 160 
bătăi-min \ lactat - 2 - 3 mmol-1 1 ); 

8 x 100 m cu ajutorul braţelor. Intensitatea 
moderată (frecvenţa cardiacă - 140 - 160 
bătăi-min -1 , lactat - 2 - 3 mmol-1 1 ); 

8 x 100 m intensitatea moderată (frecvenţa 
cardiacă - 140 - 160 bătăi-min \ lactat - 2 - 3 
mmol-1 1 ); 

8 x 50 m cu viteză aproape de limită; 

200 m înot de refacere. 

Total pe lecţie antrenament - 3200 m. 

Seara 

600 m încălzire 

6 x 50 m în regim 2:00. Activitatea anaerobă 
(frecvenţa cardiacă - 190 - 200 bătăi-min 1 , 
lactat - 8 - 1 5 mmol-1* 1 ); 

600 m înot de refacere; 

Total lecţie de antrenament - 1500 m. 
Volumul total al activităţii într-o zi - lucrul la 
tehnică - 90 m. Volumul de înot 4700 m. 

Orientarea fiecăreia din cele trei lecţii de 
antrenament este diferită: în prima - activitatea la 
tehnică, refacere; în a doua, creşterea posibilităţilor 
aerobe şi de viteză; în a treia - creşterea 
posibilităţilor anaerobe. 

Ziua a patra 

Dimineaţa 

1200 m înot de refacere;; 

800 m înot de refacere cu ajutorul picioarelor; 
1000 m înot de refacere cu ajutorul braţelor; 
30 min - activitate pe uscat. 

Total pe lecţie - 3000 m, 30 min - pe uscat. 

Ziua 

Masaj 

Seara 

Saună 

Volumul însumat de înot pentru întregul 
microciclu a fost de 24900 m. Efortul însumat 
pentru primele trei zile din microciclu (volumul 
însumat de înot - 21900 m) - reprezintă un 
stimul puternic pentru adaptare. Efortul din cea 
de-a patra zi (de 3000 m), masaj, saună, asigură 
o refacere adevărată, condiţiile favorabile pentru 
desfăşurarea reacţiilor de adaptare şi pregătirea 
eficientă pentru o activitate intensă în microciclul 
următor. 

Microciclurile de ajustare 

Microciclurile de acest tip se planifică de obicei 
în mezociclul precompetiţional, care precede 
principalele competiţii din an. în cadrul pregătirii 
pentru competiţii de mai mică importanţă, când 
mezociclul precompetiţional nu se planifică, 
prin mezociclurile de ajustare se pot finaliza 
mezociclurile de pregătire şi control, cele de 
dezvoltare - refacere şi cele de menţinere - 
refacere. 

înaintea principalelor competiţii dintr-un 
an, cel mai adesea se planifică un mezociclu 
competiţional de trei săptămâni. în structura 
acestuia se delimitează de obicei trei microcicluri 
de o săptămână, în fiecare din acestea se rezolvă 
diferite obiective, care, în ansamblul lor, asigură 
o pregătire completă a sportivului pentru 
principalele starturi. După primul microciclu cu 
caracter de refacere se planifică un microciclu cu 
caracter de ajustare cu un efort însumat suficient 
de ridicat (până la 60 - 70 % din cel caracteristic 
pentru ciclurile de şoc precedente). Obiectivul 


acestui microciclu îl reprezintă integrarea într-un 
sistem unitar a ansamblului de componente de 
ordin funcţional, tehnico-tactic şi psihologic, care 
determină eficienţa activităţii competiţionale 
viitoare. Urmează un ciclu de ajustare de o 
săptămână, cu un număr redus de antrenamente 
(de regulă 4 - 5) şi cu un volum însumat redus de 
activitate (20 - 30 % din cea caracteristică pentru 
microciclurile şoc precedente). După cele mai 
importante caracteristici (volumul însumat de 
activitate, mijloace cu caracter de refacere), acest 
microciclu este apropiat de unul de refacere. însă 
acesta are şi caracteristici principiale distinctive, 
în cadrul acestora se planifică un anumit volum 
de mijloace de specializare îngustă, destinată 
ajustării tehnico-tactice, fizice şi psihologice 
a sportivului, în conformitate cu modelul de 
activitate competiţională ales. Cu 4 - 5 zile înainte 
de starturi, poate fi planificat un antrenament cu 
efort mare sau semnificativ, care corespunde unei 
orientări speciale. Eforturile de antrenament sunt 
însoţite de o dietă specială, chemată să asigure în 
timpul competiţiilor un nivel ridicat de substraturi 
energetice. 

O astfel de structură a microciclurilor de 
ajustare este caracteristică doar pregătirii finale în 
vederea principalelor competiţii din an. în timpul 
pregătirii pentru alte competiţii, indiferent de 
modelul adoptat de periodizare a pregătirii anuale 
(din 2-3 sau din mai multe cicluri) se planifică nişte 
microcicluri de scurtă durată (de la 3 - 4 până la 5 — 
7 zile), în care obiectivul unei refaceri adevărate se 
îmbină cu perfecţionarea unor componente labile 
ale pregătirii, caracteristice competiţiilor concrete. 

Programele microciclurilor de ajustare, care 
preced nemijlocit starturile, au în mare măsură un 
caracter individual. în cadrul organizării acestora, o 
atenţie deosebită trebuie acordată caracteristicilor 



Zilele microciclului Zilele microciclului 

a b 

FIGURA 18.7 — Structura microciclurilor de ajustare pentru sportivii cu tipul de personalitate extravertit (a) şi introvertit (b) în 
cazul unei valori diferite a efortului şi orientării lecţiilor: A - efort mare; B - efort substanţial; C - efort mediu; D - efort mic; 1 - 
pregătirea în regim de viteză; 2 - dezvoltarea rezistenţei speciale; 3 - pregătirea integrală; 4 - pregătirea tehnico-tactică 

tipologice ale personalităţii sportivilor. Pentru 
extravertiţi, care sunt înclinaţi spre o excitaţie 
excesivă, sunt oportune microcidurile cu efort 
însumat redus, cu un regim blând de activitate, 
cu un volum ridicat de exerciţii de refacere, volum 
scăzut de mijloace de sprint, eforturi reduse în 
unele exerciţii. Pentru cei introvertiţi, care se 
caracterizează prin inerţie şi prin predominarea 
proceselor de frânare, din contră, poate fi eficient 
un program cu efort însumat mare, cu utilizarea 
diferitelor exerciţii cu caracter de viteză-forţă şi de 
sprint (fig. 18.7). 

în microcidurile de ajustare, la fel ca şi în cele 
de refacere şi competiţionale, trebuie acordată o 
atenţie deosebită unor mijloace suplimentare, 
care stimulează reacţiile de refacere. Metodele 
psihologice şi mijloacele de refacere îl ajută pe 
sportiv să reducă încordarea neuropsihică, să- 
şi completeze energia nervoasă consumată, 
să-şi formeze o ţintă clară pentru îndeplinirea 
programelor de antrenament şi competiţionale. 
Mijloacele medico-biologice (alimentaţie specială, 
diferite tipuri de masaj, saună, proceduri de duş, 
băi saturate şi altele) facilitează eliminarea mai 
rapidă a diferitelor forme de oboseală locală 
şi generală, completarea eficientă a resurselor 
energetice, accelerarea proceselor de adaptare, 
creşterea rezistenţei la acţiunile de stres. 

Microcidurile competiţionale 

Structura şi conţinutul microciclurilor 
competiţionale sunt determinate de durata 
competiţiilor şi de numărul starturilor la care 
sportivul planifică să ia parte. 

în funcţie de specificul ramurii sportive şi 
de nivelul competiţiilor, durata acestora poate fi 
de la 1 - 2 până la 5 - 6 şi chiar 7-8 zile. Printr-un 
specific aparte se deosebesc jocurile sportive, al 
căror calendar competiţional presupune de obicei 
unul sau două jocuri pe parcursul unei săptămâni, 
în cadrul desfăşurării campionatelor regulate ale 
ţărilor sau unei activităţi competiţionale mult mai 
intense (până la 3 - 4 jocuri) în timpul desfăşurării 
diferitelor turnee. 

Competiţiile de scurtă durată (1-2 zile) sunt 
incluse în structura microciclurilor de ajustare, 
reprezentând partea finală a acestora. 

Competiţiile de mai lungă durată trebuie 
organizate sub forma unor microcicluri 
competiţionale de sine stătătoare, în care se 
rezolvă obiectivele pregătirii înainte de starturi, 
ale participării la competiţii, refacerii după 
eforturi competiţionale etc. în microcidurile 
competiţionale, vârful eforturilor bineînţeles 
cade pe zilele starturilor. în funcţie de numărul 


acestora pot fi delimitate microcicluri cu eforturi 
reduse la începutul, mijlocul sau sfârşitul acestora, 
microcicluri cu două vârfuri sau cu mai multe 
vârfuri. 

Dacă competiţiile sunt de lungă durată, iar 
starturile cad în zilele de final, atunci în primele 
zile din microciclul competiţional sportivii se 
antrenează după un program apropiat la maximum 
de programul microciclului de ajustare, care 
precede în mod direct competiţiile. Dacă starturile 
se desfăşoară în primele zile de competiţie, atunci 
în zilele următoare sportivii, de regulă, se odihnesc 
sau desfăşoară antrenamente cu caracter de 
refacere sau de menţinere. 

Conţinutul microciclurilor competiţionale 
pentru sportivii remarcabili se deosebeşte 
printr-o varietate extrem de mare, ceea ce este 
determinat atât de programul participării acestora 
la competiţii, cât şi de caracteristicile individuale, 
ca şi de concepţiile care deosebesc pregătirea şi 
activitatea competiţională a reprezentanţilor din 
diferite şcoli. însă, indiferent de toate acestea, 
în microcidurile competiţionale atenţia trebuie 
acordată înainte de toate unei refaceri adevărate, 
pregătirii tehnico-tactice şi psihologice în 
scopul atingerii vârfului capacităţii funcţionale 
în zilele starturilor principale. Toate acestea 
impun organizarea unui regim special pentru 
starturile competiţionale, de odihnă şi de lecţii de 
antrenament, de alimentaţie raţională, de tonus 
psihologic, de utilizare a mijloacelor de refacere. 

Microcidurile de refacere 

Microcidurile de refacere pot fi planificate în cadrul 
diferitelor formaţiuni structurale din procesul 
de antrenament. Microcidurile de acest tip pot 
încheia programele mezociclurilor de bază şi a 
celor de pregătire - control, care se caracterizează 
printr-un volum de activitate de antrenament 
însumat mare, prin eforturi ridicate şi printr-o 
oboseală clar pronunţată. Deseori, mezociclurile 
de bază şi cele de pregătire şi control se încheie 
prin microcicluri de tip şoc cu un efort însumat 
extrem de ridicat. De exemplu, acest lucru se 
produce atunci când programele mezociclurilor 
sunt efectuate în condiţii de altitudine medie şi de 
mare altitudine. în aceste cazuri, cu microcidurile 
de refacere adesea încep mezociclurile de refacere 
- dezvoltare, de refacere - menţinere sau cele 
precompetiţionale. Microcidurile de refacere 
se planifică, de asemenea, şi după încheierea 
unor competiţii încordate. Dacă în mezociclurile 
competiţionale este planificată participarea la 
câteva competiţii, atunci în intervalele dintre 
acestea, de asemenea, se planifică microcicluri de 

refacere. 

Microciclurile de refacere se caracterizează 
printr-un volum de activitate însumat scăzut (30 - 
40 % din volumul caracteristic microciclurilor şoc 
precedente). Această scădere este asigurată atât 
prin micşorarea numărului total de antrenamente 
(de 1,5-2 ori), cât şi prin eliminarea unor 
antrenamente cu eforturi mari şi semnificative. 
Se modifică şi orientarea activităţii: activitate 
de refacere cu caracter aerob, diferite exerciţii 
emoţionale cu caracter tehnic şi de joc în îmbinare 
cu diferite tipuri de mijloace de refacere şi 
proceduri cu caracter fizic şi psihologic compun 
conţinutul de bază al unui microciclu de refacere. 

Volumul de activitate şi mărimea 
efortului însumat în microcicluri 

Volumul de activitate şi mărimea efortului însumat 
sunt determinate de tipul microciclului, de etapa 
din pregătirea multianuală, de specializarea şi de 
caracteristicile individuale ale sportivului. 

Pe distanţele de fond din ramurile sportive cu 
caracter ciclic volumul de activitate în microcicluri 
poate să atingă valori extrem de ridicate. în 
microciclurile şoc de o săptămână, la sportivii 
de înaltă performanţă adesea se înregistrează 
următoarele valori: ciclişti (pe şosea) - 1000 - 1 200 


km, alergători pe distanţe lungi şi maratonişti - 
250 - 300 km, canotori de canoe - 220 - 240 km, 
înotători - 90 - 110 km, schiori - 250 - 300 km şi 
mai mult. Activitatea cu caracter ciclic, în multe 
cazuri, este completată de mijloace cu orientare 
pentru pregătire generală, de exerciţii efectuate 
cu folosirea diferitelor aparate de antrenament 
şi a unor dispozitive speciale. Durata lecţiilor de 
antrenament în microciclurile şoc atinge zilnic 4,5 

- 6 h, iar în unele cazuri - şi 6 - 7 h. 

în microciclurile de acomodare, volumul de 
activitate este de obicei de la 30 până la 70 % din 
valorile amintite, în microciclurile de ajustare - 30 

- 50 %, în cele competiţionale 20 - 30 %, în cele de 
refacere 30 - 40 %. 

în cadrul pregătirii sportivilor, car se 
specializează în competiţii de tip sprint, volumul 
activităţii în microcicluri se micşorează, de obicei 
cu 25 - 30 %, uneori cu 40 - 50 %. Dacă însă, în 
cadrul pregătirii sportivilor de fond activitatea 
are un caracter relativ uniform, atunci la sprinteri 
volumul relativ scăzut al exerciţiilor efectuate la o 
intensitate maximă sau aproape de cea maximă 
este însoţit de un volum mare de activitate de 
intensitate redusă cu caracter de refacere. 

în etapele de pregătire preliminară şi 
specializată de bază, când nu se pune problema 
efectuării unor volume maxim admise de activitate 



Săptămânile 

FIGURA 18.8 — Volumul săptămânal total de înot şi volumul de înot cu viteza competiţională din cadrul pregătirii lui A. Popov 
pentru Jocurile Olimpiadei din anul 1996 

în microcicluri, planificării unor microcicluri cu un 
efort însumat maxim, care conduc la o oboseală 
însumată profundă, volumul de activitate şi 
eforturile în diferite microcicluri sunt distribuite 
relativ uniform. Când însă este vorba de sportivii de 
înaltă performanţă, care se antrenează cu eforturi 
exclusiv ridicate, oscilaţiile volumelor de activitate 
şi ale valorii însumate a eforturilor din microcicluri 
sunt extrem de ridicate. Organizarea procesului 
de antrenament, în conformitate cu legităţile de 
dezvoltare a proceselor de oboseală şi de refacere, 
de dezvoltare a efectului întârziat de antrenament, 
de pregătire nemijlocită pentru principalele 
starturi, conduce la faptul că, de exemplu, în 
mezociclurile de refacere, de ajustare şi în cele 
competiţionale, volumul însumat de activitate 
poate fi de câteva ori mai mic decât în cele de 
tip şoc. O confirmare elocventă a acestui fapt o 
reprezintă organizarea programelor microciclurilor 
folosită de G. Tureţki, în cadrul pregătirii unuia 
dintre cei mai remarcabili sprinteri din ultimele 
decenii A. Popov (fîg. 18.8). Aceste date prezintă 
un interes deosebit datorită abordării creatoare a 
activităţii de antrenor caracteristică lui G. Tureţki, 
năzuinţei acestuia pentru a obiectiva procesul de 
pregătire a elevilor săi prin intermediul utilizării 
realizărilor ştiinţei din domeniul sportului. După 
cum se poate vedea, pentru pregătirea lui Popov 
sunt caracteristice variaţiile extrem de mari ale 
volumului zilnic de înot, de la 7 - 15 până la 80 - 
88 km. Tot atât de semnificative sunt şi variaţiile în 
volumul de înot la viteză competiţională - de la 1,0 
- 1,5 până la 5,0 - 5,5 km pe săptămână. 

Oscilaţii similare pentru volumul activităţii 
de antrenament în anumite microcicluri sunt 
caracteristice, practic, pentru toţi cei mai puternici 
înotători din lume. De exemplu, volumul maxim 
de înot în cadrul microciclurilor săptămânale la 


Competiţii Campionat Campionatul 

de control mondial SUA 



FIGURA 18.9 — Dinamica volumului de înot în macrociclul 
de 23 de săptămâni din cadrul pregătirii lui Michael Phelps 

(Bowman, 2009) 


Michael Phelps, în etapa de pregătire de bază 
atinge 90 km, în etapa de pregătire specială la o 
intensitate a activităţii crescută brusc atinge 60 
- 70 km. în microciclurile de refacere, de ajustare 
şi în cele competiţionale, volumul de înot scade 
brusc şi este de 20 - 30 km (fîg. 18.9). 

Numărul maxim de antrenamente 
cu eforturi mari în cadrul 
microciclurilor şoc 

în diferite surse din literatura de specialitate, 
în care se analizează metodica de organizare 
a microciclurilor cu aplicare la pregătirea unor 
sportivi de performanţă, se recomandă planificarea 
în microciclurile şoc de o săptămână a 2 - 3 lecţii 
de antrenament cu eforturi mari (Maglischo, 2003; 
Bompa, Haff, 2009; Johnson, 2009). La stabilirea 
numărului de astfel antrenamente, de obicei, ne 
putem orienta la durata desfăşurării proceselor 
de refacere, cât şi la necesitatea de a planifica 
următorul antrenament cu un efort maxim în 
faza de supracompensare, după antrenamentul 
precedent. 

în cadrul organizării programelor unor 
microcicluri care sunt propuse unor sportivi de 
performanţă, T. Bompa şi G. Haff (Bompa, Haff, 
2012) recomandă utilizarea unor modele cu un 
singur vârf şi cu două vârfuri, în care se planifică una 
sau două lecţii de antrenament cu eforturi mari. în 
unele cazuri, în cadrul pregătirii unor sportivi bine 
antrenaţi, de înaltă performanţă, în microcicluri 
se pot planifica trei astfel de antrenamente (fig. 
18.10). Un mare număr de antrenamente cu 
eforturi mari nu este recomandat, având în vedere 
scăderea calităţii activităţii la alte antrenamente, 
care vor fi efectuate în condiţii de restabilire 
insuficientă. La planificarea într-un microciclu a 
unor antrenamente cu eforturi mari, autorii atrag 
atenţia, pe bună dreptate, asupra faptului de a se 
lua în considerare profunzimea oboselii provocate 
de astfel de antrenamente şi durata de desfăşurare 
a proceselor de refacere după acestea. însă aceştia 
analizează oboseala ca pe un proces omogen, 
tocmai acest lucru conducând la recomandarea 
de a se planifica în majoritatea cazurilor cel mult 
una-două lecţii cu eforturi mari. Este constatat 
faptul că un număr mai mare de astfel de lecţii 
pe parcursul unui microciclu de o săptămână 
va exercita o acţiune negativă asupra calităţii 
efectuării programelor altor antrenamente, care se 
vor desfăşura în condiţii de refacere insuficientă. 

După opinia noastră, asemenea recomandări 
reprezintă urmarea unei abordări unilaterale 
faţă de analiza proceselor de oboseală şi de 









































354 


PARTEA A IV-A. Micro- şi mezostructura procesului de antrenament 



Efort 








90-100% 

Foarte 

înalt 








80-90 % 

înalt 






70-80 % 

Mediu 


50-70 % 

Scăzut 






< 50 % 

Foarte 

scăzut 


Odihnă 



Lu 

Ma 

Mi 

Jo 

Vi 

Sâ 

Du 

Efort 








90-100% 

Foarte 

înalt 

80-90 % 

înalt 





70-80 % 

Mediu 





50-70 % 

Scăzut 



< 50 % 

Foarte 

scăzut 


Odihnă 



Lu 

Ma 

Mi 

Jo 

Vi 

Sâ 

Du 

Efort 








90-100% 

Foarte 









înalt 








80-90 % 

înalt 








70-80 % 

Mediu 








50-70 % 

Scăzut 








< 50 % 

Foarte 









scăzut 









Odihnă 









Lu Ma Mi Jo Vi Sâ Du 



FIGURA 18.10 — Scheme de organizare a microciclurilor de 
antrenament cu un vârf (7), cu două vârfuri (2, 3 ) şi cu trei 
vârfuri (4 , 5) (Bompa, Haff, 2012) 


refacere după antrenamente cu eforturi mari care 
limitează foarte mult posibilităţile de intensificare 
a procesului de antrenament. 

Renumitul specialist american E. Maglischo 
(Maglischo, 2003), la stabilirea numărului de 
lecţii cu eforturi mari în microcicluri şi ordinii de 
alternare a acestora, recomandă să se acorde 
atenţie consumului şi refacerii glicogenului 
muscular. Se propun diferite scheme cu două 
sau trei vârfuri (fig. 18.11). Acestea sunt întru 
totul logice, însă simplifică în mod inadmisibil 
cel mai complicat proces de alternare a lecţiilor 
cu direcţionare diferită, în cadrul cărora oboseala 
nu în toate cazurile este legată de consumul de 
glicogen muscular. De exemplu, când este vorba 
despre programe de antrenament cu caracter 
de sprint şi de viteză - forţă, de diferite exerciţii 
legate de perfecţionarea te! mică, de exersarea 
unor scheme eficiente pentru activitatea 
competiţională şi exersarea celor mai importante 
elemente ale structurii acesteia, consumul de 
glicogen nu reprezintă factorul principal în 
dezvoltarea oboselii. Tendinţa către diversificarea 
procesului de antrenament, alternarea lecţiilor cu 
mecanisme diferite pentru dezvoltarea oboselii şi 
cu reacţii specifice corespunzătoare de refacere 
reprezintă un instrument puternic de intensificare 
a procesului de antrenament, decrearea condiţiilor 
pentru o pregătire calitativă şi în toate planurile, 
de profilaxie a oboselii. în acest caz, se poate vorbi 
de o dinamică cu două sau trei vârfuri a eforturilor 
în microciclu, dar şi de o dinamică cu patru şi cinci 
vârfuri (Platonov, 1997, 2012). în ceea ce priveşte 
antrenamentele cu eforturi mari, care conduc la o 
activizare maximă a funcţionării sistemelor aerob 
şi anaerob lactacid de asigurare cu energie, la o 
epuizare profundă a rezervelor de glicogen din 
muşchi, atunci într-adevăr, planificarea acestora 
trebuie să fie abordată cu foarte multă precauţie. 

Programele unor astfel de antrenamente 
conduc la o epuizare intensă a rezervelor de 
glicogen din muşchi. în funcţie de caracterul, 
metodica şi volumul total al unor astfel de exerciţii, 
la antrenamente poate fi pierdută o cantitate de 
la 60 până la 85 % din glicogenul muscular. După 
24 de ore se reface doar aproximativ o jumătate 
din glicogenul consumat (Costill şi alţii, 1988). 
Refacerea completă se observă adeseori nu mai 
devreme de 72 de ore după un antrenament 
cu un efort mare (Platonov, 1997). Exerciţiile de 
refacere de intensitate redusă, completate cu o 
dietă bogată în carbohidraţi şi de masaj, sunt în 
măsură să accelereze în mod vizibil procesul de 
refacere a glicogenului din muşchi. însă chiar şi 
în microciclurile de şoc de o săptămână, a căror 

FIGURA 18.11 — Exemple de planificare a microciclurilor cu două şi cu trei vârfuri (Maglischo, 2003) 

orientare prioritară o reprezintă creşterea puterii 
şi capacităţii sistemelor aerob şi anaerob lactacid 
de asigurare cu energie nu trebuie planificate mai 
mult de 2, maximum 3 astfel de antrenamente 
cu eforturi mari şi semnificative. însă acest fapt 
nu exclude utilizarea unor serii de antrenamente 
cu o astfel de orientare în programele a încă 3 - 
4 lecţii din microciclul de o săptămână. Totuşi, 
volumul total de activitate din aceste serii nu 
trebuie să depăşească 25 - 30 % din volumul care 
a fost în programele lecţiilor cu eforturi mari 
corespunzătoare. 

Organizarea microciclurilor cu 
câteva antrenamente pe parcursul 
unei zile 

La sfârşitul celei de-a treia etape din cadrul pregătirii 
multianuale - etapa de pregătire specializată 


de bază - numărul lecţiilor de antrenament, pe 
parcursul unui microciclu săptămânal poate să 
crească până la 7 - 9, iar în etapele ulterioare - până 
la 10 - 12 şi peste. în perioada anilor 1970 - 1980, 
una din tendinţele de bază privind dezvoltarea 
metodicii antrenamentului sportiv a fost creşterea 
volumului însumat al activităţii de antrenament, 
ceea ce s-a exprimat într-o serie de ramuri ale 
sportului prin creşterea numărului de lecţii de 
antrenament desfăşurate pe parcursul unui an 
până la 550 - 600 şi peste acesta, iar în unele zile 
- până la 3 - 4. Două antrenamente organizate 
pe parcursul unei singure zile au început să se 
utilizeze chiar şi în cazul pregătirii copiilor şi a 
adolescenţilor. Ulterior, a devenit evident faptul că 
un număr atât de mare de lecţii de antrenament 
este legat de scăderea caracteristicilor calitative 
ale procesului de antrenament şi poate să producă 
supraoboseala sportivilor, forţarea pregătirii 

acestora. 

La ora actuală, în cadrul pregătirii chiar a unor 
sportivi de înaltă performanţă, care se află în etapele 
de pregătire pentru cele mai înalte performanţe 
şi de valorificare maximală a posibilităţilor lor 
individuale, rareori se planifică mai mult de 10 
lecţii de antrenament pe parcursul unui microciclu 
de o săptămână: lunea, marţea, joia şi vinerea - 
câte două antrenamente, miercurea şi sâmbăta - 
câte unul, iar duminica - odihnă. 

în etapele ulterioare (de păstrare a celei mai 
înalte măiestrii sportive şi de scădere treptată a 
performanţelor) numărul de antrenamente în 
microciclurile săptămânale scade până la 6 - 8, 
iar unii sportivi de înaltă clasă se limitează la 4 - 5 
lecţii de antrenament. Bineînţeles, acest fapt nu 
numai că nu exclude, dar, de regulă, presupune 
planificarea periodică a unor microcicluri cu un 
volum mare de activitate şi cu un număr de 10-12 
antrenamente. 

în practica sportivă înaintată deseori se 
întâlnesc cazurile când în unele microcicluri sunt 
planificate până la 15 - 18 lecţii de antrenament, 
iar în unele zile - câte 3 lecţii. Astfel de cazuri au 
loc în mod episodic în cadrul antrenării sportivilor 
de înaltă performanţă, care se specializează pentru 
tipuri de competiţii de sprint şi de viteză - forţă 
(atletica uşoară, nataţie, ciclism (velodrom), patinaj 
şi altele) pe parcursul perioadei pregătitoare şi celei 
de pregătire specială. însă acest fapt este legat nu de 
tendinţa de a creşte mărimea însumată a efortului 
pe parcursul unei zile, ci de nevoia executării 
calitative a exerciţiilor cu caracter de viteză şi de 
viteză-forţă, de creare a unor condiţii pentru o 
refacere completă după serii de astfel de exerciţii, 
în acest caz, practic are loc fărâmiţarea volumului 
de activitate zilnică în nişte părţi mai mici, în scopul 
unei mai mari mobilizări a potenţialului de viteză - 
forţă al sportivului, îmbunătăţirii caracteristicilor 
dinamice şi cinematice ale acţiunilor motrice. 

în cadrul planificării câtorva lecţii pe parcursul 
unei zile ne lovim de o serie de probleme. în primul 
rând este necesar să se stabilească timpul optim 
pentru desfăşurarea lecţiilor de antrenament, în 
al doilea rând trebuie ştiut în ce măsură acesta 
determină orientarea şi mărimea eforturilor. 
Şi, în sfârşit, în al treilea rând trebuie clarificat 
modul în care vor alterna pe parcursul unei zile 
antrenamentele cu orientare prioritară diferită şi 
volum diferit al efortului. 

Timpul de desfăşurare a lecţiilor pe parcursul 
unei zile este planificat în funcţie de condiţiile 
lecţiilor de antrenament, de activitatea şcolară şi 
de muncă. însă antrenorul trebuie să urmărească 
faptul ca acesta să rămână pe cât posibil stabil, 


întrucât modificarea regimului de antrenament 
este însoţită de scăderea capacităţii funcţionale 
a sportivilor, de slăbirea proceselor de refacere 
după eforturi, ceea ce nu poate să nu exercite o 
anumită influenţă asupra calităţii procesului de 
antrenament. S-a demonstrat faptul că capacitatea 
specială funcţională a sportivilor, modificându-se 
în mod substanţial pe parcursul unei zile, este cea 
mai ridicată în acea perioadă a zilei, când aceştia 
s-au obişnuit să se antreneze. însă oscilaţiile 
zilnice naturale ale funcţiilor motorii şi vegetative, 
bineînţeles, pun o anumită amprentă asupra 
valorii oscilaţiilor capacităţii speciale funcţionale - 
când timpul lecţiilor coincide cu vârful fiziologic al 
activităţii vitale a organismului, nivelul capacităţii 
funcţionale este puţin mai ridicat, în comparaţie cu 
acela care se observă în timpul desfăşurării lecţiilor 
într-o perioadă a zilei lipsită d } eficienţă din punct 
de vedere al activităţii fiziologice (Platonov, 
Bulatova, 2003). 

Timpul de organizare a lecţiilor poate şi 
trebuie să fie modificat doar în ajunul unor 
competiţii importante, care se vor desfăşura la 
nişte ore care se deosebesc de timpul obişnuit al 
antrenamentului sau se desfăşoară în alt fus orar. 

Modificarea timpului de desfăşurare a lecţiilor 
conduce la o modificare legică a ritmului capacităţii 
funcţionale. în cazul în care timpul de desfăşurare 
a antrenamentului este modificat, cele mai labile 
sunt posibilităţile de viteză-forţă - deja după două- 
trei săptămâni sportivii manifestă cea mai ridicată 
capacitate funcţională. Modificarea ritmului zilnic 
al capacităţii funcţionale în raport cu indicatorii 
de rezistenţă, se produce puţin mai târziu - spre 
sfârşitul celei de-a patra săptămâni. în felul acesta, 
principalele lecţii de antrenament, în ultimele trei- 
cinci săptămâni înainte de principalele competiţii, 
este oportun să fie efectuate la aceleaşi ore la care 
vor fi date starturile. 

De obicei, în cazul a două antrenamente pe 
zi, un antrenament este principal, iar al doilea 
- suplimentar. în unele cazuri, pe parcursul 
unei zile pot fi organizate două antrenamente 
principale sau două suplimentare. Utilizarea a 
două antrenamente principale, adică cu eforturi 
mari sau semnificative, este caracteristică 
pregătirii unor sportivi de performanţă şi bine 
antrenaţi, când, pentru creşterea în continuare 
a posibilităţilor funcţionale ale sportivilor, este 
nevoie să se exercite asupra organismului acestora 
o acţiune deosebit de puternică. Organizarea a 
două antrenamente suplimentare este legată de 
necesitatea reducerii efortului însumat din cauza 
unei posibile supraoboseli. 

Pentru organizarea raţională a două 

TABELUL 18.5 — îmbinări posibile ale lecţiilor de bază şi suplimentare pe parcursul unei zile (Platonov, 2002) 


Lecţia de bază 


Lecţia suplimentară 


Orientarea 

Mărimea efortului 

Orientarea 

Mărimea efortului 

Creşterea posibilităţilor de viteză, perfecţionarea 

Mare sau 

Creşterea posibilităţilor anaerobe (metoda pe 

Mediu, mic, 

tehnicii de viteză 

substanţial 

distanţe) 

substanţial 

Creşterea posibilităţilor anaerobe sau dezvoltarea 
rezistenţei speciale pe distanţe scurte şi medii 
(activitate până la 4 min) 

Idem 

Creşterea posibilităţilor aerobe (metoda pe 
distanţe) 

Mediu, mic 

Creşterea posibilităţilor aerobe sau dezvoltarea 
rezistenţei speciale pe distanţe lungi 

» 

Creşterea posibilităţilor de viteză, perfecţionarea 
tehnicii de viteză 

Substanţial, 
mediu, mic 

Complexă - efectuarea succesivă a activităţii pentru 
creşterea posibilităţilor de viteză, a celor anaerobe 
şi aerobe 

» 

Complexă - creşterea posibilităţilor aerobe 
(metoda pe distanţe) 

Mic, mediu 

Complexă - creşterea concomitentă a posibilităţilor 
aerobe şi anaerobe 

» 

Creşterea posibilităţilor de viteză, perfecţionarea 
tehnicii competiţionale 

Mediu, mic 

Complexă - Creşterea concomitentă a posibilităţilor 
de viteză şi anaerobe 

» 

Creşterea posibilităţilor aerobe (metoda pe 
distanţe) 

Substanţial, 
mediu, mic 


antrenamente, este important ca acestea să 
alterneze în funcţie de orientarea prioritară. Optimă 
pentru organizarea antrenamentului principal este 
a doua parte a zilei. Antrenamentele intense la ore 
matinale conduc deseori la dereglarea somnului 
sportivilor în a doua parte a nopţii. Somnul în 
ultimele ore, înainte de trezire devine superficial şi 
neliniştit. Acest fapt se produce din cauza excitaţiei 
dinaintea startului, înainte de o activitate intensă, 
care reprezintă rezultatul modificării ritmului 
nictemeral. Din această cauză, în orele dimineţii, 
trebuie folosite pe scară largă exerciţiile de viteză 
(Suslov, 1995). De aceea, dacă antrenamentele 
se planifică dimineaţa devreme, atunci acestea 
trebuie să se bazeze în principal pe conţinuturi cu 
orientare aerobă (zonele de intensitate I şi II), pe 
diferite exerciţii care favorizează perfecţionarea 


tehnicii. Exerciţiile de viteză trebuie planificate 
numai în partea finală a antrenamentului. 

Cele mai oportune îmbinări pe parcursul unei 
zile de lecţii principale şi suplimentare, în funcţie 
de orientarea prioritară şi mărimea eforturilor, în 
cadrul rezolvării unor obiective de pregătire fizică 
a sportivilor sunt prezentate în tabelul 18.5. 

Două antrenamente planificate în mod 
raţional permit creşterea substanţială a volumului 
însumat al activităţii efectuate, fără ameninţarea 
supraoboselii sportivilor. în acelaşi timp, ignorarea 
legităţilor fundamentale, care stau la baza alternării 
activităţii şi odihnei poate împiedica atingerea 
rezultatului aşteptat de pe urma intensificării 
procesului de antrenament. O schimbare bruscă 
a orientării lecţiilor suplimentare, în raport cu cele 
principale, nu produce practic creşterea efortului 




Efort mare (100 %) 



— Efort substanţial (70-80 %) 


B 




— Efort mediu (40-60 %) 


D 




Efort mic (20-25 %) 


FIGURA 18.12— Structura microciclului de şoc în cazul a două lecţii de antrenament pe parcursul unei zile: A - efort mare; 
B - efort substanţial; C - efort mediu; D - efort mic (celelalte notaţii sunt aceleaşi ca în fig. 18.2 şi 18.3) 

însumat dintr-un microciclu, în comparaţie cu 
efectuarea unui singur antrenament de bază pe zi, 
însă creşteîn mod substanţial volumul de activitate 
efectuată. Dacă însă orientarea lecţiilor principale 
şi suplimentare este aceeaşi, atunci se observă o 
oboseală profundă a sportivilor. 

Eficienţa ridicată a două antrenamente pe 
parcursul unei zile se observă dacă sunt îmbinate 
în mod raţional eforturile din antrenamentele de 
bază şi suplimentare, atât după mărime, cât şi după 
orientarea acţiunii şi creşterea numărului total al 
lecţiilor nu este însoţită de reducerea numărului 
de lecţii cu eforturi mari, care servesc drept stimul 
puternic de creştere a stării de antrenament (fig. 
18.12). în acest cadru o importanţă deosebită 
trebuie acordată schimbării orientării lecţiilor şi 
varietăţii mijloacelor de antrenament utilizate, 
ceea ce permite creşterea gradului emoţional al 
activităţii, optimizarea stării psihice a sportivului, 
asigurarea unei desfăşurări mai eficiente a 
reacţiilor de adaptare şi refacere, adică respectarea 
cerinţelor celei mai importante teze metodice 
pentru organizarea microciclurilor şi a programelor 
lecţiilor de antrenament - planificarea oricărui 
program de antrenament în acele condiţii, în care 
sistemul funcţional răspunzător pentru rezultatele 
înalte şi pentru calitatea efectuării acesteia se 
găseşte într-o stare optimă. 

în felul acesta, varietatea mijloacelor de 
antrenament, variaţia mărimii şi orientării 
eforturilor de antrenament pe parcursul unei zile 
şi a unui microciclu reprezintă cel mai puternic 
instrument de mobilizare a posibilităţilor de 
rezervă ale sportivilor, de stimulare a reacţiilor 
de adaptare şi de refacere, de profilaxie a 
supraoboselii şi supraantrenamentului. Acest fapt 
se poate demonstra printr-o mulţime de exemple 
din practica sportului zilelor noastre. Ca ilustraţie, 
vom prezenta un material din experienţa de 
pregătire a celebrului ciclist rus Viaceslav Ekimov, 
care pe parcursul a 20 de ani a demonstrat cel mai 
înalt nivel de măiestrie sportivă şi o capacitate 
funcţională fenomenală, în activitatea de 
antrenament şi cea competiţională. Pe parcursul 
mai multor ani, în etapele de pregătire pentru 
cele mai mari performanţe şi cele de valorificare 
maximă a posibilităţilor individuale, V. Ekimov 
a efectuat zilnic programele a patru lecţii de 
antrenament: 

8.15 - 9.05 - exerciţii pe aparatul pentru ciclişti 
(acomodare la efort, rezolvarea unor probleme 
locale de pregătire specială - pregătirea de viteză 
-forţă, posibilităţi anaerobe); 

10.15 -14.00-şedinţa de bază de antrenament 
- pregătirea specială în toate planurile, pe şosea 


(volum - 120 km); 

17.00 - 18.10 - un antrenament suplimentar 

- antrenament pe şosea (30 km) - stimularea 
proceselor de refacere, creşterea posibilităţilor 
aerobe. 

21.00 - 21.45 - lecţie de antrenament 
suplimentară - înot în regim aerob (1500 m) 

- stimularea proceselor de refacere, creşterea 
posibilităţilor aerobe. 

Volumul total al activităţii pe parcursul unei 
zile: numărul lecţiilor - 4; volumul activităţii pe 
aparat de antrenament - 20 km; volumul activităţii 
pe şosea - 150 km; durata totală a lecţiilor - 6 h 10 
min. 

Pe parcursul a 4 ani de cea mai intensă 
pregătire, volumul total de activitate pe parcursul 
fiecărui an a reprezentat 1340 - 1420 h; numărul 
de antrenamente - 990 - 1302; kilometrajul de 
antrenament şi cel competiţional - 44 700 - 46 
890 km; numărul de starturi competiţionale - 133 

- 193. O pregătire atât de intensă i-a asigurat lui 
Ekimov, deja la vârsta de 23 - 24 de ani, un nivel 
extrem de ridicat al pregătirii funcţionale, nivel pe 
care sportivul l-a menţinut pe parcursul multor 
ani, chiar la un volum însumat de activitate mai 
redus, însă în cadrul unei activităţi competiţionale 
extrem de încordate - în fiecare an, aproximativ 
110 starturi la curse pe şosea, la un volum total de 
19 000-20 000 km. 

Antrenamentul lui V. Ekimov a reprezentat 
reflectarea abordării creatoare a renumitului 
antrenor rus A.A. Kuzneţov, care a antrenat mulţi 
sportivi ce au obţinut succese în arenele mondiale 
şi olimpice, atât în cursele de ciclism pe şosea, cât 
şi în cursele pe piste de viteză. La baza concepţiei 
pe care o utilizează acest antrenor excepţional în 
activitatea sa stau următoarele: 

• diversificarea mijloacelor de antrenament 
şi a orientării eforturilor la antrenamente, 
neadmiterea uniformităţii şi monotoniei; 

• ritmicitatea în planificarea lecţiilor de 
antrenament şi a mărimii eforturilor din cadrul 
acestora este tot atât de necesară precum este 
ritmicitatea de hrănire, odihnă şi somn; 

• absenţa necesităţii zilelor de odihnă, care 
dereglează ritmicitatea procesului deantrenament; 
refacerea eficientă trebuie să fie asigurată nu prin 
zile de odihnă, ci prin diversificarea mijloacelor de 
antrenament, a orientării şi a mărimii eforturilor de 
la lecţiile de antrenament. 

Este pe deplin justificat faptul că ideile lui 
A.A. Kuzneţov reflectă doar una din abordările 
posibile pentru pregătirea sportivilor de înaltă 
performanţă, care se specializează în domenii ale 
sportului legate de manifestarea rezistenţei. însă 

aceste idei merită o atenţie sporită nu doar pentru 
faptul că acesta l-a pregătit pe V. Ekimov, şi nu doar 
pentru că a pregătit şi alţi sportivi remarcabili - 
campioni ai URSS, mondiali şi ai Jocurilor Olimpice, 
dar şi pentru faptul că prin practica sa acesta a 
descoperit rezerve funcţionale şi posibilităţi de 
adaptare uimitoare ale organismului uman, care 
depăşesc în mod semnificativ limitele statornicite 
ale concepţiilor cu privire la capacitatea sportivilor 
pentru suportarea eforturilor atât pe parcursul 
unui an, cât şi pe parcursul unei cariere multianuale 
de lungă durată. 

Particularităţile de organizare a 
microciclurilor în diferite etape din 
cadrul pregătirii multianaule 

începând cu a doua jumătate a etapei de pregătire 
specializată de bază, în structura microciclurilor se 
introduc antrenamente cu eforturi mari, volumul 
de activitate creşte substanţial, numărul lecţiilor 
de antrenament în microciclurile săptămânale 
poate să crească până la 7- 9. Apare problema 
controlului reacţiilor legate de dezvoltarea 
oboselii, refacerii, legate de formarea efectului 
întârziat de antrenament. 

în următoarele două etape din cadrul 
pregătirii multianuale (de pregătire pentru cele 
mai înalte performanţe şi de valorificare maximă 
a posibilităţilor individuale) volumele însumate de 
activitate şi mărimea eforturilor ating valori limită. 
Numărul lecţiilor pe parcursul microciclurilor 
săptămânale poate să crească până la 10 -12 şi mai 
mult, se extinde rapid practica competiţională. 
Controlul reacţiilor de adaptare a organismului 
sportivului în aceste condiţii determină o structură 
complexă nu doar pentru microciclurile de şoc, 
care se disting prin eforturi maximale, dar şi pentru 
toate celorlalte tipuri de microcicluri. Conţinutul 
acestora trebuie să asigure o pregătire eficientă 
pentru însuşirea programelor din microciclurile 
de şoc, pregătirea nemijlocită pentru starturile 
competiţionale, să creeze condiţii pentru o refacere 
totală şi pentru formarea proceselor de adaptare. 

Cu totul alta este situaţia în cadrul organizării 
microciclurilor în primele două etape din 
perfecţionarea multianuală a înotătorilor - cea 
iniţială şi de pregătire preliminară de bază. 
Numărul lecţiilor săptămânale aici nu depăşeşte 3 
- 5, antrenamente cu eforturi mari şi semnificative 
nu se planifică, activitatea are un caracter exclusiv 
variat, care nu conduce la o oboseală profundă 
şi la o desfăşurare de lungă durată a reacţiilor 
de refacere. în aceste condiţii fiecare şedinţă 
următoare se desfăşoară în absenţa oboselii 


întârziate, determinată de efectuarea programelor 
din lecţiile precedente. Alta este şi atitudinea faţă 
decompetiţii,careau uncaractercu preponderenţă 
de control, nu necesită o pregătire specială şi sunt 
considerate ca unul din mijloacele acesteia. 

în conform itatecu cele de mai sus se elaborează 
şi programele microciclurilor. Antrenamentele 
sunt relativ standard, se construiesc după aceeaşi 
schemă, eforturile nu depăşesc 60 - 70 % din cele 
maxim posibile. Partea de bază a lecţiilor, într-o 
majoritate covârşitoare a cazurilor este alcătuită 
din diferite exerciţii, care favorizează dezvoltarea 
diferitelor tipuri de capacităţi de coordonare şi 
perfecţionarea tehnicii sportive. într-un volum 
scăzut se folosesc exerciţiile cu caracter aerob, cât 
şi exerciţii care facilitează dezvoltarea calităţilor 
de viteză şi a mobilităţii. Bineînţeles că în aceste 
condiţii microciclurile săptămânale reprezintă în 
principal elemente din organizarea procesului de 
pregătire şi nu de dirijare al reacţiilor de adaptare, 
ceea ce are loc în etapele ulterioare. 

în prima jumătate a celei de-a treia etape 
din cadrul pregătirii multianuale (etapa de 
pregătire specializată de bază), pe măsura creşterii 
posibilităţilor funcţionale ale organismului 
tinerilor sportivi, a însuşirii de către aceştia a 
tehnicii, programele lecţiilor se complică în 
mod planificat, se măreşte volumul activităţii, se 
planifică antrenamente cu eforturi semnificative, 
se lărgeşte participarea la competiţii. în structura 
procesului de antrenament apar microcicluri de 
acomodare, cât şi microcicluri cu particularităţi 
caracteristice celor de şoc şi de refacere. 

Organizarea microciclurilor în 
jocurile sportive 

La nivelul sportului de înaltă performanţă, 
calendarul modern al competiţiilor din jocurile 
sportive cuprinde până la 8 - 10 luni pe parcursul 
unui an, iar pentru unii dintre sportivii remarcabili, 
care evoluează pentru echipele naţionale poate să 
atingă şi 11 luni. în aceste cazuri, nu este posibil 
să se organizeze un proces de antrenament 
planificat în cadrul unor scheme tradiţionale 
ale teoriei clasice de periodizare. Este nevoie de 
asigurarea unei armonizări organice a activităţii de 
antrenament şi competiţionale, fapt posibil dacă 
ne bazăm pe principii şi legităţi existente în mod 
obiectiv şi care stau la temelia teoriei periodizării şi 
dacă le utilizăm pe acestea în mod creator, ţinând 
cont de specificul jocurilor sportive din zilele 
noastre. 

Realizarea acestui fapt este posibilă pe 
baza unei organizări raţionale a microciclurilor. 

TABELUL 18.6 —Schema 
unui microciclu competiţional 
standard (de o săptămână) 
dintre două jocuri în fotbalul 
american 


Zilele 

microcidului 

Orientarea antrenamentelor 

Mărimea 

efortului 

Prima 

Dimineaţa. Complexă (antrenament de refacere) 

Mică 


Seara. Complexă (antrenament de refacere) 

Medie 

A doua 

Dimineaţa. Complexă (pregătire fizică şi tehnico-tactică) 

Substanţială 


Seara. Complexă (pregătire fizică) 

Mare 

A treia 

Dimineaţa. Pregătire fizică specială 

Substanţială 


Seara. Pregătire tehnico-tactică specială 

Mare 

A patra 

Dimineaţa. Complexă (antrenament de refacere) 

Mică 


Seara. Pregătire specială tehnico-tactică şi psihologică 

Mare 

A cincea 

Dimineaţa. Pregătire fizică specială 

Medie 


Seara. Pregătire specială tehnico-tactică, teoretică şi psihologică, ţinând 
cont de particularităţile jocului viitor 

Mică 

A şasea 

Dimineaţa. Pregătire tehnico-tactică specială, teoretică şi psihologică, 
ţinând cont de particularităţile jocului viitor 

Mică 


Seara. Complexă (antrenament de refacere) 

Mică 

A şaptea 

Jocul oficial 

Mare 


Drept exemplu al unei abordări reuşite pentru 
rezolvarea acestei probleme poate fi prezentată 
experienţa fotbalului profesionist american. 
Calendarul jocurilor din campionatul SUA 
prevede desfăşurarea jocurilor oficiale o dată pe 
săptămână, ceea ce permite organizarea pregătirii 
şi a activităţii competiţionale pe baza unor 
microcicluri săptămânale standard (tabel 18.6), 
în care obiectivele de instruire şi de antrenament 
sunt atinse concomitent cu pregătirea nemijlocită 
pentru următorul joc. 

Prima zi dintr-un microciclu care urmează 
după un joc oficial cuprinde antrenamente cu 
orientare de refacere şi cu un efort însumat scăzut, 
în aceeaşi zi se efectuează o analiză în toate 
planurile a jocului desfăşurat, se analizează în mod 
detaliat laturile forte ale echipei şi ale jucătorilor şi 
greşelile făcute. Următoarele trei zile sunt dedicate 
unei pregătiri fizice şi tehnico-tactice multilaterale, 
cu un volum însumat mare de activitate şi cu un 
efort ridicat la unele antrenamente. Excepţie fac 
antrenamentele de dimineaţă din cea de-a patra 
zi, în care se rezolvă problemele de accelerare a 
reacţiilor de refacere după antrenamentele intense 
de pe parcursul ultimelor două zile. 

Antrenamentul în cursul zilelor a cincia şi 
a şasea din microciclu, care precede nemijlocit 
următorul joc oficial, se distinge printr-un efort 
însumat scăzut şi printr-o pregătire specială 
tehnico-tactică, psihologică, teoretică şi integrală, 
care răspunde caracteristicilor concurentului viitor 
(vezi tabel 18.6). 

Aproximativ, după acelaşi principiu sunt 
organizate microciclurile şi în alte ramuri sportive 
de joc, când pe parcursul unei săptămâni este 



FIGURA 18.13 — Structura şi conţinutul unui microciclu 
competiţional săptămânal pentru fotbaliştii de înaltă 
performanţă cu un singur joc oficial: coloanele - efortul 
dintr-o lecţie; linie continuă - intensitatea medie de efectuare 
a exerciţiilor speciale din programul unei lecţii. Orientarea 
lecţiilor de antrenament: 1 - viteză-forţă; 2 - dezvoltarea 
rezistenţei speciale; 3 - dezvoltarea flexibilităţii şi coordonării; 
4 - pregătirea tehnică; 5 - pregătirea tactică; 6 - jocul oficial. 
Observaţie: în microciclu sunt planificate zece lecţii de 
antrenament cu o durată de la 50 până la 120 min (volumul 
total de activitate 12 h) şi un joc - 2 h (90 min - jocul, 30 min 
- încălzirea). în afară de aceasta, lecţii teoretice -2-2,5 h, 
proceduri de refacere şi tonifiere - 2,5 - 3 h 

planificat un singur joc. în fig. 18.13 este prezentat 
un model optim de microciclu, recomandat 
fotbaliştilor de înaltă performanţă. în programul 
acestui microciclu - 10 antrenamente şi un joc 
oficial. Prima zi din microciclu cu un antrenament 
de scurtă durată şi cu un program amplu de 
refacere (saună, masaj şi alte proceduri de refacere), 
însoţite de o analiză a jocului precedent, este în 
totalitate dedicată refacerii şi pregătirii teoretice. 
Antrenamentul pe parcursul următoarelor şase 
zile (şase antrenamente) are un caracter intens 
şi este dedicat pregătirii multilaterale fizice şi 
tehnico-tactice, nu numai cu caracter special, 
dar şi celei cu caracter multilateral de bază. în 
următoarele două zile care preced jocul, efortul 
scade semnificativ, antrenamentul are un caracter 
special strict tehnico-tactic, orientat spre un model 
optim de activitate de joc cu un adversar concret, 
în felul acesta, în acest microciclu antrenamentul 
intens este îmbinat în mod organic cu o activitate 
competiţională planificată în mod raţional. 

în cazul în care, pe parcursul unui microciclu 
săptămânal urmează două jocuri importante, 
obiectivele serioase de antrenament nu se mai 
realizează, ci întregul conţinut al lecţiilor este 



FIGURA 18.14 — Structura şi conţinutul unui microciclu 
competiţional de o săptămână pentru fotbalişti de înaltă 
performanţă cu două jocuri oficiale (notaţiile sunt aceleaşi ca 
în figura 18.13) 


TABELUL 18.7 — Structura unui microciclu precompetiţional al echipei selecţionate olimpice de fotbal a URSS - campioană la 
Jocurile celei de-a XXIV-a Olimpiade de la Seul (Koloskov şi alţii, 1 989) 


Ora de începere a 
lecţiei de antre¬ 
nament 

Durata lecţiei 
de antrena¬ 
ment, min 

Orientarea lecţiei 

Metoda de bază 


Pedagogică 

Fiziologică 

a executării 
exerriţiilor 

Specializarea 

Prima zi 

18.00 

90 

Lecţie complexă tehnico tactică 

Anaerobo-aerobă de înaltă 
intensitate 

Cu intervale - 
în serie 

Specifică 

Ziua a doua 
11.30 

70 

Lecţie complexă tehnico tactică 

Anaerobo-glicolitică 

(viteză-forţă) 

Cu intervale- 
în serie 

Idem 

18.30 

70 

Perfecţionarea tehnicii 

Aerobă 

Repetare 

» 

Ziua a treia 

11.30 

70 

Lecţie complexă tehnico-tactică pentru 
perfecţionarea acţiunilor colective 

Anaerobo-aerobă de inten¬ 
sitate medie 

Repetare 

Nespecifică 

18.30 

60 

Lecţie complexă tehnico-tactică. Situaţii 
standard 

Anaerobo-aerobă de înaltă 
intensitate 

Cu intervale - 
în serie 

Specifică 

Ziua a patra 

8.30 

45 

Lecţie individuală 

Aerobă 

Idem 

Nespecifică 

19.00 

90 

întâlnire prietenească 

Idem 

» 


Ziua a cincea 
12.00 

60 

Perfecţionarea individuală a măiestriei 
tehnico-tactice 

Aerobă 

Repetare 

Specifică 

18.30 

70 

Lecţie complexă tehnico-tactică pentru 
perfecţionarea acţiunilor colective 

Anaerobo-aerobă 

Repetare şi 
alternativă 

Idem 

Ziua a şasea 
12.00 

60 

Lecţie complexă tehnico-tactică 

Idem 

Idem 

» 

Ziua a şaptea 
9.00 

19.00 

45 

90 

Lecţie specializată înainte de joc 

Meci de selecţie 

Aerobă 

» 

Nespecifică 

TABELUL 18.8 — Model de microcicluri competiţionale săptămânale în jocurile sportive sau în cazul unui joc sau două jocuri 
oficiale (Bompa, 2006) 


Joc oficial 

Orientarea şi mărimea 



Zilele microcidului 




efortului 

1 

2 

3 

4 

5 

6 

7 

Un joc 

Sistemul energetic 

— 

Aerob 

Alactic/lactic 

Aerob 

Alactic/lactic 

Aerob 

Toate 


Efortul de la antre¬ 
nament 

— 

M 

H 

M 

H 

M 

H 


Orientarea 

exerciţiilor 

Refacerea 

T/TA 

T/TA/S/ P/A 

MxS 

T/TA 

T/TA/S/P/A 

MxS 

T/Ta model 

Jocul 

Două jocuri 

Sistemul energetic 

— 

Alactic/lactic 

Toate 

Aerob 

Alactic/lactic 

Aerob 

Toate 


Efortul de la antre¬ 
nament 

— 

M 

H 

L 

H 

L 

H 


Orientarea 

exerciţiilor 

Refacerea 

T/TA/S/P/A 

Jocul 

Dimineaţa: 
refacere; seara: 
T/TA 

T/TA/S/P/A 

MxS 

TA 

Jocul 


Observaţie: T - tehnica; TA - tactica, S - calităţi de viteză, P - putere, A - coordonare, rapiditate, M x S - forţa maximă. Efortul de la antrenamente: M - mediu, H - mare, L - mic. 


subordonat refacerii şi pregătirii nemijlocite pentru 
jocul următor (fig. 18.14). Numărul lecţiilor din 
microciclu scade (în cazul de faţă până la şapte), 
aproximativ la jumătate scade valoarea însumată a 
efortului lecţiilor şi de 1,5 ori volumul de activitate 
de antrenament, sunt excluse antrenamentele ce 
presupun eforturi mari. Activitatea din microciclu 
arată în felul următor; două jocuri (3 h - jocul, 1 
h - încălzirea), lecţiile de antrenament - 8 h, lecţii 
teoretice - 3,0 - 3,5 h, proceduri de refacere şi 
tonifiere - 4 - 5 h. 

O abordare similară faţă de organizarea 
microciclurilor săptămânale din fotbal a fost 
utilizată şi de echipa naţională a URSS în cadrul 
pregătirii pentru Jocurile Olimpice din anul 1988, 
care au avut loc la Seul (tabel 18.7). Utilizarea 
acestui model a permis ca echipa să fie adusă 
pentru turneul olimpic la o stare de pregătire 
ridicată, la toate componentele de joc. 


Tendinţa de a armoniza în mod organic în 
microcicluri procesul de pregătire cu activitatea 
competiţională este caracteristică lucrărilor multor 
autori de peste hotare. De exemplu, specialistul 
canadianT. Bompa (Bompa, 2006) propune modele 
de microcicluri, în care procesul de antrenament 
este îmbinat cu unu sau două jocuri oficiale (tabel 
18.8). După cum putem vedea, atenţia principală la 
lecţiile de antrenament se acordă pregătirii tehnice 
şi tactice. în microciclul care se încheie printr-un 
joc sunt planificate două antrenamente (zilele a 
treia şi a cincia) cu eforturi mari, în care pregătirea 
tehnico-tactică este îmbinată cu un volum mare de 
activitate, cu orientare de coordonare, de viteză 
şi de forţă. în microciclul în care sunt planificate 
două jocuri, antrenamentele cu eforturi mari nu 
sunt planificate, antrenamentul are un caracter de 
refacere - menţinere şi de pregătire pentru jocul 
următor. 


























Capitolul 



Mezocidurile şi elaborarea 
programelor acestora 


Bazele generale de organizare a 
mezociclurilor 

Un mezociclu reprezintă o etapă relativ unitară din 
cadrul procesului de antrenament, cu o durată de 
obicei de la 2 până la 6 săptămâni, formată dintr-o 
serie de microcicluri. 

Organizareaprocesuluideantrenamentpebază 
de mezocicluri favorizează sistematizarea acestuia, 
face posibilă o dinamică optimă a eforturilor, un 
îmbinare oportună a mijloacelor şi metodelor 
de pregătire, o succesiune raţională a utilizării 
acestora, o corelaţie necesară dintre eforturile de 
antrenament şi cele competiţionale şi activităţile 
de refacere, atingerea continuităţii necesare în 
dezvoltarea diferitelor calităţi şi aptitudini, formarea 
diferitelor laturi ale stării de pregătire. 

Teza de bază care determină planificarea 
mezociclurilor ca elemente structurale relativ 
unitare şi de sine stătătoare o reprezintă crearea 
condiţiilor optime pentru desfăşurarea proceselor 
de adaptare şi de dezvoltare a efectului întârziat 
de antrenament, în raport cu diferite componente 
ale pregătirii, legate de posibilităţile sistemelor de 
asigurare cu energie, de nivelul de dezvoltare a 
calităţilor de viteză şi forţă şi a tipurilor de rezistenţă, 
de mobilizare pentru o activitate competiţională 
eficientă şi altele. Mezocidurile pot avea un 
caracter de acomodare, să faciliteze pregătirea 
sportivului pentru suportarea unor eforturi mari 
de antrenament, de asemenea, să stabilizeze şi să 
menţină nivelul atins de pregătire. îndeplinirea 
acestor obiective este asigurată în egală măsură 
atât prin conţinutul procesului de antrenament 
(componenţa mijloacelor şi a metodelor, dinamica 
efortului, tipurile de microcicluri etc.), cât şi prin 
durata mezociclurilor. 

Din păcate, fundamentării duratei 
mezociclurilor care fac parte din diferite perioade 
şi etape de pregătire dintr-un macrociclu sau an 
i s-a acordat o atenţie insuficientă. Mai mult, în 
majoritatea surselor, în care se analizează structura 
şi conţinutul mezociclurilor, se recomandă o durată 
standard pentru acestea, în principal de patru 
săptămâni, iar diferenţele se referă doar la conţinutul 
microciclurilor săptămânale şi la dinamica 


eforturilor. Pe parcursul primelor trei microcicluri 
de o săptămână se planifică o activitate intensă, iar 
în microciclul de încheiere efortul scade brusc şi se 
creează condiţiile pentru odihnă şi refacere. 

După opinia noastră, o astfel de abordare are un 
caractertehnic,simplificăm mod inadmisibil procesul 
de antrenament, conduce deseori la încălcarea 
legităţilor şi a principiilor care stau la temelia formării 
diferitelor laturi ale pregătirii sportivilor. Se cunoaşte 
faptul că pentru creşterea posibilităţilor sistemului 
aerob de asigurare cu energie şi pentru formarea 
efectului de antrenament pronunţat corespunzător, 
în cadrul pregătirii sportivilor care se specializează în 
ramurile sportive legate de manifestarea rezistenţei 
şi care se află în etapa de pregătire pentru cele 
mai înalte performanţe sau în cea de valorificare 
maximă a posibilităţilor individuale este nevoie de 
un antrenament cu o durată de 6-8 săptămâni cu 
o orientare prioritară corespunzătoare. Menţinerea 
nivelului atins de adaptare a sistemului aerob de 
asigurare cu energie în etapele ulterioare poate fi 
asigurată în cadrul unor structuri de 2 - 3 săptămâni, 
cu 60 - 70 % din volumul activităţii corespunzătoare 
din microciclurile de o săptămână. Creşterea 
potenţialului sistemului aerob de asigurare cu 
energie, cu aplicare la cerinţele altor ramuri ale 
sportului - cele cu o coordonare complexă, jocurile 
sportive şi luptele, poate fi asigurată în cadrul unor 
mezocicluri de 4 - 5 săptămâni. 

Când în procesul de pregătire fundamentală 
este vorba despre creşterea potenţialului de viteză- 
forţă şi a posibilităţilor sistemului alactacid de 
asigurare cu energie, atunci durata antrenamentului 
intens nu trebuie să depăşească 3-4 săptămâni. 
Aceeaşi durată trebuie planificată şi pentru 
obţinerea de rezultate bune în activitatea orientată 
cu prioritate spre creşterea puterii şi capacităţii 
sistemului lactacid anaerob de asigurare cu energie. 

Un antrenament special intens, orientat cu 
prioritate spre creşterea capacităţilor de viteză, 
a rezistenţei speciale sau spre unificarea într-un 
sistem unitar a potenţialului sistemelor de asigurare 
cu energie şi a tehnicii raţionale şi tacticii activităţii 

competiţionale poate fi realizat în cel mai eficient 
mod pe parcursul a 4-5 săptămâni. 

Pregătirea nemijlocită pentru competiţii, 
după o perioadă de pregătire specială extrem de 
intensă, în funcţie de specializarea sportivului şi de 
caracteristicile individuale ale acestuia, poate să 
dureze de la 2 până la 4-5 săptămâni. 

La începutul anului următor de pregătire, durata 
unui mezociclu cu caracter de acomodare poate de 
asemenea să oscileze în nişte limite largi - de la 2 
până la 4 - 5 săptămâni. Sportivii care nu au suferit 
o dezadaptare serioasă în perioada de tranziţie, atât 
din cauza perioadei scurte a acesteia (până la 2 - 3 
săptămâni), cât şi datorită antrenamentului pentru 
menţinere, pot să treacă la un antrenament intens 
în următorul ciclu deja după 12-15 zile de activitate 
pregătitoare. Creşterea perioadei de tranziţie până 
la 5 - 6 săptămâni, în mod deosebit dacă în cadrul 
acesteia a predominat odihna pasivă, va necesita 
minimum 4 - 5 săptămâni de pregătire sistematică 
pentru o activitate de antrenament intensă. 

Din această cauză, atât durata oricărui 
mezociclu, cât şi structura generală şi conţinutul 
acestuia trebuie să fie determinate de legităţile 
cu privire la formarea diferitelor componente 
ale măiestriei sportive şi la pregătirea planificată 
pentru principalele competiţii. Calendarul 
competiţiilor sportive poate exercita influenţă 
asupra mezostructurii procesului de antrenament 
doar în acea măsură în care acesta nu încalcă cursul 
natural al perfecţionării sportive sau strategia 
aleasă de pregătire, cerinţele unei anumite variante 
de periodizare a procesului de antrenament. în 
special schemele de 1 sau 2 cicluri de organizare a 
pregătirii anuale impun o altă abordare a organizării 
mezociclurilor, în comparaţie cu variante diferite de 
periodizare în mai multe cicluri. 

Specializarea sportivului exercită o influenţă 
importantă nu doar asupra duratei mezociclurilor 
care preced nemijlocit principalele competiţii dar 
şi asupra mezociclurilor care formează conţinutul 
perioadelor de pregătire intensă. în special în cadrul 
pregătirii sportivilor care se specializează în tipurile 
de competiţii de fond din domeniul ciclismului, la 
schi şi patinaj viteză, biatlon, curse de alergări din 
atletica uşoară şi altele, mezociclurile cu orientare 
de bază şi specială, cu un volum mare de activitate 
şi cu efort însumat mare pot fi cu 20 - 30 % de mai 
lungă durată decât în cadrul pregătirii unor sportivi 
care se specializează pentru tipurile de competiţii 
de sprint din cadrul aceloraşi ramuri sportive, cât 
şi în ramurile sportive de viteză şi forţă - atletică 
grea, săriturile şi aruncările din atletica uşoară. în 
ceea ce priveşte mezociclurile precompetiţionale, 
aici corelaţia este inversă: după o perioadă de 


pregătire specială intensă pregătirea nemijlocită a 
sprinterilor, atleţilor, aruncătorilor, săritorilor poate 
să atingă 3-4 săptămâni, în timp ce sportivii de fond 
pregătirea nemijlocită este suficient să se limiteze la 
un mezociclu cu o durată de două săptămâni. 

Necesitatea organizării pregătirii anuale şi a 
pregătirii în unele macrocicluri sub forma unei serii 
de diferite mezocicluri este determinată în mare 
măsură decaracteristicilecalendaruluicompetiţional 
modern saturat în concursuri iar pentru însuşirea cu 
succes a acestuia adeseori se utilizează o periodizare 
netradiţională a pregătirii anuale în patru - şapte 
cicluri. Periodizarea în mai multe cicluri presupune 
o aplicare creatoare a legităţilor şi a principiilor 
de pregătire sportivă care stau la temelia teoriei 
clasice a periodizării. în condiţiile în care durata 
fiecărui macrociclu reprezintă de la 8 până la 15 
săptămâni, iar corelaţia mijloucelor cu o orientare 
prioritară diferită în fiecare din acestea oscilează în 
nişte limite largi (de exemplu, în primul macrociclu 
volumul principal de mijloace are orientare de 
bază, iar în ultimul - orientare specială) procesul 
de pregătire poate fi organizat cel mai bine sub 
forma unei serii de mezocicluri de diferite tipuri, 
legate într-un sistem logic, care asigură o pregătire 
planificată pentru principalele competiţii ale anului 
şi, concomitent, permite o participare de succes 
în competiţiile de bază din fiecare macrociclu. Din 
aceste considerente, în cadrul realizării modelelor în 
mai multe cicluri, începând cu cele de patru cicluri 
de periodizare a pregătirii anuale, are sens să se 
renunţe la separarea în cadrul acestora a perioadelor 
pregătitoare şi competiţionale tradiţionale şi să fie 
prezentat fiecare din macrocicluri sub forma unui 
sistem de mezocicluri. 

Trebuie de asemenea subliniat faptul că 
organizarea pregătirii pe parcursul unui an în 
macrocicluri separate, pe baza unor mezocicluri 
de diferite tipuri, apare în etapa de pregătire 
specializată de bază, se dezvoltă într-o măsură 
deplină în etapa de pregătire pentru cele mai mari 
performanţe şi în etapele ulterioare din cadrul 
perfecţionării multianuale. în etapele mai timpurii 
nu este nevoie de folosirea mezociclurilor ca 
structuri ce optimizează procesul de organizare a 
pregătirii anuale. 

Tipuri de mezocicluri 

Trebuie să distingem mezociclurile de acomodare, 
de bază, de pregătire specială, precompetiţionale, 
competiţionale, de pregătire - refacere şi cele de 
menţinere-refacere (Matveev, 1977). O astfel de 
clasificare este destul de rigidă, care se înscrie în 
mod logic în cadrul general al teoriei periodizării 

şi se distinge în mod avantajos de abordările altor 
autori (Harre, 1982; Dick, 2007; Bompa, Haff, 2009; 
şi alţii). 

Obiectivul principal al mezociclurilor de 
acomodare îl reprezintă acomodarea treptată a 
sportivilor pentru efectuarea eficientă a activităţii 
specifice de antrenament. Acest fapt se asigură 
prin utilizarea unor exerciţii destinate îndeplinirii 
obiectivelor de pregătire fizică generală şi specială. 
Sunt utilizate într-o anumită măsură exerciţiile de 
pregătire specială pentru creşterea posibilităţilor 
sistemelor şi mecanismelor care determină nivelul 
diferitelor tipuri de rezistenţă; pentru perfecţionarea 
selectivă a unor calităţi de viteză-forţă şi a flexibilităţii; 
pentru formarea unor deprinderi şi abilităţi motrice 
care determină eficienţa activităţii ulterioare. 

Cu mezociclurile de acomodare începe 
următorul an de antrenament. Durata acestora este 
determinată în mare măsură de starea funcţională a 
sportivului în care acesta şi-a încheiat perioada de 
tranziţie şi poate oscila în nişte limite destul de largi 
- de la 2 până la 5 săptămâni. în cazuri excepţionale 
legate de întreruperile lungi ale antrenamentului 
(traumatisme, sarcină şi naşterea unui copil) 
mezociclurile de acomodare pot să dureze 6 - 8 
săptămâni. 

în varianta de două cicluri de periodizare a 
pregătirii anuale, al doilea macrociclu începe de 
regulă cu un mezociclu de acomodare de două 
săptămâni. Planificarea în trei şi mai multe cicluri 
impune includerea mezociclului de acomodare 
doar la începutul anului în primul macrociclu. 
în macrociclurile următoare este suficient să ne 
limităm la microcicluri de acomodare, cu care va 
începe mezociclul de pregătire de bază sau cel de 
pregătire specială. 

Pe parcursul unui mezociclu de acomodare, 
efortul creşte în mod planificat de la un microciclu 
la altul. De exemplu, dacă durata mezociclului 
reprezintă trei săptămâni, volumul însumat de 
activitate în primul microciclu de o săptămână atinge 
de obicei 25 - 30 % din cel planificat în perioada de 
pregătire intensă ulterioară, în cel de-al doilea şi 
al treilea - 50 - 60 şi respectiv 60 - 70 %. Eforturile 
lecţiilor de antrenament din primul microciclu sunt 
în general mici şi medii. în microciclurile al doilea 
şi al treilea se pot planifica de la 1 - 2 până la 3 - 4 
antrenamente cu eforturi semnificative. Se exclud 
antrenamentele cu eforturi mari. 

în primul microciclu de o săptămână se planifică 
de obicei 5-6 antrenamente, în al doilea şi al treilea 
numărul acestora poate să crească până la 8 - 10. 
Volumul zilnic de activitate în primul microciclu nu 
depăşeşte 2 - 3 h, în al doilea şi al treilea poate să 
crească până la 3 - 4 h. 


Mulţi antrenori americani planifică programul 
mezociclului de acomodare nu la începutul 
perioadei pregătitoare, ci la sfârşitul perioadei de 
tranziţie. Această planificare este legată de faptul 
că în SUA în diferite ramuri ale sportului este 
planificată în mod tradiţional o perioadă de tranziţie 
îndelungată (1,5 luni). Din această cauză, o parte a 
acesteia (2 - 4 săptămâni) este destinată odihnei, iar 
a doua (2 - 4 săptămâni) - activităţii de acomodare 
pentru o pregătire intensă din următorul an. O 
astfel de structură de pregătire înlătură riscul unei 
dezadaptări serioase a organismului sportivilor care 
se instalează în mod inevitabil în cazul unei perioade 
de tranziţie exagerat de lungi. însă este mai logic ca 
mezociclul de acomodare din perioada de tranziţie 
să fie mutat la începutul perioadei pregătitoare din 
macrociclul următor, ceea ce de fapt şi are loc, iar 
durata perioadei de tranziţie se poate limita la două 
- trei săptămâni. 

în mezociclurile de bază se desfăşoară 
activitatea de bază pentru creşterea posibilităţilor 
funcţionale ale principalelor sisteme ale 
organismului sportivilor, pentru dezvoltarea 
calităţilor fizice, formarea stării de pregătire tehnică, 
tactică şi psihică. Programul de antrenament se 
caracterizează printr-o varietate a mijloacelor, 
printr-o activitate mare ca volum şi intensitate, prin 
folosirea pe scară largă a unor antrenamente cu 
eforturi mari. 

Durata şi conţinutul mezociclurilor de bază, 
într-o măsură importantă sunt determinate de 
perioada din macrociclul în care sunt planificate 
aceste mezocicluri, de orientarea principală a 
procesului de antrenament, cât şi de specializarea 
sportivilor. în perioada pregătitoare, când se pune 
problema de creare a unei baze aerobe puternice, 
poate fi planificat un mezociclu cu o durată de 6 - 
8 săptămâni sau două mezocicluri apropiate ca 
şi conţinut de 4 - 5 săptămâni. Dacă însă se pune 
problema creării unui fundament în regim de forţă, 
atunci antrenamentul trebuie limitat la un mezociclu 
de 4 - 5 săptămâni. 

Creşterea potenţialului sistemului lactacid 
anaerob de asigurare cu energie şi creşterea în 
continuare a posibilităţilor sistemului aerob de 
asigurare cu energie pe seama utilizării prioritare 
a unor exerciţii care fac fac parte din zonele IV şi VI 
de intensitate, în cel mai bun mod pot fi asigurate 
prin nişte mezocicluri a căror durată reprezintă 
3-4 săptămâni. Aceeaşi durată pentru mezocicluri 
este oportună atunci când se pune accentul la 
antrenament pe creşterea posibilităţilor de viteză 
ale sportivilor, pe sporirea posibilităţilor sistemului 
anaerob alactacid de asigurare cu energie. 

în mezociclurile de bază, volumul de activitate 

de antrenament atinge valori maxime. Numărul 
lecţiilor de antrenament pe parcursul unui 
microciclu săptămânal atinge de obicei 10-12, iar în 
cazuri speciale şi 15 lecţii. Trebuie subliniat faptul că 
planificarea a trei antrenamente pe parcursul unei 
zile este determinată de obicei de tendinţa de a se 
asigura o refacere eficientă, de a se crea condiţiile 
pentru îndeplinirea calitativă a programelor lecţiilor, 
în ceea ce priveşte volumul total de activitate pe 
parcursul unei zile, acesta de obicei nu se deosebeşte 
de cel planificat pentru două antrenamente. 

O caracteristică importantă a mezociclurilor de 
bază o reprezintă numărul mare de antrenamente în 
microciclurile săptămânale cu eforturi mari, al căror 
număr poate să ajungă până la 4 - 5. Efortul însumat 
deosebit de mare din mezociclurile de acest tip 
impune includerea unui microciclu final de refacere, 
cu un efort însumat redus, ceea ce favorizează o 
refacere completă şi formarea efectului întârziat 
de antrenament şi asigură mobilizarea pentru 
îndeplinirea programului din următorul mezociclu. 
în unele cazuri, în vederea asigurării condiţiilor 
pentru o desfăşurare de bună calitate a reacţiilor 
de adaptare după un antrenament intens, pe 
parcursul a 3 - 4 săptămâni pot fi planificate şi două 
microcicluri de refacere (fig. 19.1). 

în mezociclurile de pregătire specială 
accentul principal se pune pe formarea principalelor 
componente ale activităţii competiţionale şi pe 
pregătirea integrală. în această perioadă, trăsătura 
caracteristică a procesului de antrenament o 
reprezintă utilizarea pe scară largă a unor exerciţii 
de pregătire specială, care sunt apropiate la maxim 
de cele competiţionale, cât şi a unor exerciţii pur 
competiţionale şi a principalelor componente ale 
acestora. 

Durata mezociclurilor de pregătire specială 
depinde de modelul utilizat de periodizare a 
pregătirii anuale, de specializarea şi de gradul de 
performanţă a sportivilor. în cadrul unei planificări 
în mai multe cicluri a pregătirii anuale, se observă 
de la un ciclu la altul tendinţa de creştere a duratei 
mezociclurilor de pregătire specială şi reducerea 
concomitentă a duratei sau a numărului celor de 
bază. De exemplu, în cazul unei planificări în patru 
cicluri, indiferent de specificul ramurii sportive, 
durata mezociclului de pregătire specială din primul 
macrociclu poate să reprezinte 2 - 3 săptămâni, iar în 
cel de-al patrulea 4-5. 

Sportivii care se specializează în ramurile 
sportive care impun cerinţe ridicate faţă de sistemul 
aerob de asigurare cu energie pot planifica în cadrul 
pregătirii lor mezocicluri de pregătire specială de 
lungă durată - până la 5-6 săptămâni. Sprinterii 
trebuie să se limiteze la folosirea unor structuri 


relativ de scurtă durată - de 3-4 săptămâni. 

Sportivii de înaltă clasă, care evoluează o 
lungă perioadă de timp la nivelul celor mai înalte 
performanţe şi care se află în etapele de păstrare 
şi de scădere treptată a performanţelor, pe fondul 
unui efort însumat redus, trebuie să se limiteze la 
mezocicluri relativ scurte, cu caracter de pregătire 
specială (2-3 săptămâni), îmbinându-le pe acestea 
cu nişte mezocicluri de mai lungă durată (3-5 
săptămâni) cu caracter de bază, de pregătire - 
refacere sau de menţinere - refacere. 

Obiectivul primordial al mezociclurilor 
precompetiţionale îl reprezintă o refacere fizică 
şi psihică completă, după o pregătire intensă 

FIGURA 19.1 — Microciclurile de efort şi de refacere din 
mezociclurile de 5-6 săptămâni. I-IV - microciclurile (Olbrecht, 
2007) 

precedentă, crearea condiţiilor pentru formarea 
reacţiilor de adaptare. Nu mai mică atenţie trebuie 
să se acorde mijloacelor şi metodelor care permit 
modelarea foarte exactă a activităţii competiţionale 
viitoare, unificarea într-un tot unitar a potenţialului 
funcţional tehnico-tactic şi psihic, în scopul 
valorificării depline a acestuia în competiţiile 
viitoare. 

Mezocidurile precompetiţionale, prin 
conţinutul lor, trebuie să asigure atingerea celui mai 
înalt nivel de pregătire la momentul desfăşurării 
principalelor competiţii. Durata unor astfel de 
mezocicluri este de obicei de aproximativ trei 
săptămâni. Acest timp este de obicei suficient 
pentru o refacere completă după pregătirea 
specială intensă, pentru formarea efectului întârziat 
de antrenament şi pentru urcarea la vârful pregătirii 
funcţionale, pentru încheierea procesului de 
pregătire integrală, cât şi pentru pregătirea tehico 
- tactică şi psihică, necesare pentru realizarea 
modelului planificat al activităţii competiţionale. 

în tipurile de competiţii din ramurile ciclice 
ale sportului legate de manifestarea rezistenţei, 
mezocidurile precompetiţionale pot fi mai scurte: 
adesea, sportivilor le sunt suficiente 10-12 zile 
pentru o refacere completă şi pentru pregătire 
pentru starturi. La reprezentanţii tipurilor de 
competiţii de sprint şi de viteză-forţă, cât şi pentru 
ramurile sportive cu o coordonare complexă 
(gimnastica sportivă şi cea artistică, patinajul 
artistic) poate apărea necesitatea unei pregătiri 
precompetiţionale de durată mult mai lungă, care 
poate să atingă patru, iar în unele cazuri şi cinci 
săptămâni. 

La sportivii de vârstă mare, care se află în etapele 
de păstrare şi de scădere treptată a performanţelor, 
oboseala se instalează mai repede, iar procesele de 
refacere se desfăşoară mult mai încet, în comparaţie 
cu concurenţii lor mai tineri. Acest fapt impune o 
anumită corecţie a procesului de antrenament, în 
scopul reducerii efortului însumat din mezociclul 
precompetiţional, iar în unele cazuri şi creşterea 
duratei acestuia, de obicei cu 3 - 5 zile. 

Mezocidurile precompetiţionale veritabile se 
planifică doar în macrociclul final al anului, la sfârşitul 
căruia se desfăşoară principalele competiţii. înainte 
de competiţiile de bază din celelalte macrocicluri 
trebuie să ne limităm la nişte microcicluri 
precompetiţionale care încheie mezocidurile de 
pregătire specială. 

Mezocidurile competiţionale sunt planificate 
în acele cazuri, când pe parcursul unei perioade 
scurte de timp (de regulă, 3-5 săptămâni) se 
desfăşoară câteva competiţii. Volumul activităţii în 
astfel de mezocicluri scade până la 25 - 30 % din 


cel caracteristic pentru perioada unui antrenament 
intens. Se reduce numărul de antrenamente - 
până la 5 - 6 într-un microciclu de o săptămână, iar 
conţinutul de bază îl reprezintă antrenamentele 
cu eforturi medii şi mici. Unele antrenamente cu 
eforturi mari sau semnificative pot fi planificate în 
cazul când intervalul de timp dintre competiţii este 
de minimum 8 -10 zile. 

Orientarea procesului de antrenament în 
aceste mezocicluri trebuie să asigure menţinerea 
la nivelul atins a componentelor stabile ale stării de 
pregătire (nivelul de dezvoltare a calităţilor motrice, 
posibilităţile sistemelor de asigurare cu energie, 
măiestria tehnico-tactică etc.) şi să se folosească 
întreg complexul de mijloace (încălzirea, dieta, 
tonusul psihic, tactica comportamentală şi regimul 
de viaţă în zilele competiţiilor şi altele), care asigură 
atingerea stării de cea mai înaltă pregătire pentru 
un start concret, pe seama componentelor labile. 

Mezocidurile de pregătire - refacere se 
planifică după mezocidurile în care, din anumite 
cauze, (participarea la competiţii la sfârşitul 
mezociclului, efortul însumat excesiv) nu a fost 
asigurată o refacere completă a organismului 
sportivului. în aceste cazuri, mezociclul începe cu un 
microciclu de refacere, cu un volum însumat redus 
de activitate şi de efort, cu un volum semnificativ de 
exerciţii de refacere şi cu utilizarea pe scară largă a 
unor mijloace care stimulează reacţiile de refacere. 
Pentru asigurarea unui nivel ridicat de pregătire 
a sportivilor pentru activitatea următoare sunt 
suficiente, de obicei, 4 - 7 zile, după care aceştia pot 
să înceapă îndeplinirea programului principal din 
mezociclu. Orientarea acestuia este determinată de 
legităţile de organizare a pregătirii, într-o perioadă 
concretă a macrociclului şi poate avea un caracter de 
bază sau de pregătire specială. Volumul activităţii în 
partea de bază a mezociclului şi valoarea însumată a 
efortului sunt ridicate şi sunt orientate spre creşterea 
în continuare a gradului de pregătire a înotătorilor. 

Mezocidurile de refacere - menţinere 
prevăd refacerea fizică şi psihică după eforturile din 
mezociclul precedent şi antrenamente cu caracter 
de menţinere, care să nu permită o dezadaptare 
semnificativă, în raport cu diferite componente ale 
gradului de pregătire a sportivului. Durata unor 
astfel de mezocicluri nu depăşeşte 2-3 săptămâni 
şi acestea pot constitui conţinutul perioadei de 
tranziţie sau pot fi introduse în structura perioadei 
competiţionale, în cazul unui interval de timp de 
2 - 3 săptămâni între competiţii. în cazul în care 
mezocidurile de acest tip sunt planificate între 
competiţii, volumul însumat de activitate în cadrul 
acestora este de 50 - 60 % din cel caracteristic pentru 
microcilurile şoc din perioada de pregătire specială. 

Când însă acest mezociclu reprezintă baza perioadei 
de tranziţie, efortul însumat este mult mai scăzut (20 
- 25 %) şi se repartizează în mod neuniform: prima 
săptămână - odihnă activă, după aceea lecţii de 
antrenament (3 - 4 pe parcursul unei săptămâni) cu 
eforturi medii şi mici. 

Mărimea şi dinamica efortului 

Volumul activităţii de antrenament, mărimea 
efortului însumat şi dinamica acestuia pe parcursul 
unui mezociclu sunt determinate în mare măsură 
de tipul mezociclului şi de caracterul acţiunii 
efortului acestuia asupra organismului unui sportiv. 
Mezociclurile de acomodare, care se caracterizează 
printr-un volum de activitate în creştere planificată 
asigură o pregătire sistematică a sportivilor pentru 
o activitate intensă ulterioară. Volumul de activitate 
în astfel de mezocicluri ca şi efortul însumat din 
acestea sunt în mare măsură individuale, depind 
de durata şi de conţinutul perioadei de tranziţie. 
O perioadă de tranziţie de lungă durată (1 - 1,5 
luni), în mod deosebit, dacă aceasta nu a presupus 
menţinerea nivelului de adaptare atins anterior, 
poate necesita includerea în macrociclu a unui 
mezociclu de acomodare de lungă durată (până 
la 3 - 5 săptămâni) cu un efort în creştere treptată. 
O perioadă de tranziţie de scurtă durată (2-3 
săptămâni), în special dacă aceasta s-a desfăşurat 
sub forma odihnei active, cu utilizarea diferitelor 
forme de activitate dinamică, permite limitarea la 
un mezociclu de acomodare de două săptămâni, cu 
un volum de activitate însumat destul de ridicat la 
începutul macrociclului următor. 

Obiectivul mezociclurilor de bază, de pregătire 
specială şi de dezvoltare-refacere este acela de a 
stimula desfăşurarea proceselor de adaptare de o 
anumită orientare din organismul sportivilor, de 
a atinge efectul cumulativ al antrenamentului, de 
a-l aduce pe sportiv la un nivel de pregătire mai 
ridicat. Realizarea acestui obiectiv presupune o 
pregătire extrem de intensă, fapt ce se manifestă 
într-un volum însumat mare de activitate, de 
o intensitate semnificativă a părţii mijloacelor 
utilizate, printr-un număr mare de antrenamente în 
cadrul microciclurilor săptămânale, în planificarea 
frecventă a unor antrenamente cu eforturi mari, care 
sunt adesea amplificate de pregătirea în condiţii de 
altitudine medie şi de mare altitudine etc. 

Pregătirea nemijlocită pentru principalele 
competiţii, materializate sub forma unui mezociclu 
precompetiţional, ca şi participarea într-o serie de 
competiţii în cadrul mezociclului competiţional 
pot fi realizate cu succes doar în cazul unor volume 
relativ reduse de activitate. în mezociclurile 


precompetiţionale volumul activităţii reprezintă, 
de regulă, aproximativ 50 % din cel caracteristic 
mezociclului precedent de pregătire specială, iar în 
cele competiţionale maximum 25 - 30 %. 

Dinamica efortului în mezocicluri poate să fie 
diferită şi este determinată de mulţi factori, dintre 
care principali sunt tipul mezociclului, locul acestuia 
în structura unui macrociclu, conţinutul pregătirii 
precedente şi viitoare, starea sportivului. în varianta 
clasică de organizare a mezociclurilor de bază şi a 
celor de pregătire specială, primul microciclu, de 
exemplu, dintr-un mezociclu de cinci săptămâni, are 
un caracter de acomodare. în continuare se planifică 
trei microcicluri şoc de o săptămână, cu un efort 
extrem de ridicat, chemat să stimuleze procesul 
de adaptare, să producă un efect de antrenament 
întârziat pronunţat. Mezociclul se încheie cu un 
microciclu de refacere, al Cc.rui conţinut trebuie 
să stimuleze procesele de refacere şi adaptare, ca 
reacţii la eforturile celor trei microcicluri şoc. 

însă pot exista şi abateri de la această schemă. 
De exemplu, atunci când orientarea mezociclului 
următor nu se deosebeşte în mod semnificativ 
de orientarea celui precedent şi presupune o 
modificare neînsemnată a conţinutului şi o anumită 
creştere a volumului şi a intensităţii activităţii de 
antrenament. în acest caz, după microciclul de 
refacere, din mezociclul încheiat se poate planifica 
imediat un microciclu şoc cu un efort însumat mare. 

în felul acesta, fiecare dintre mezocicluri 
nu reprezintă o structură de sine stătătoare, ci 
o parte componentă dintr-un proces unitar de 
pregătire a sportivilor în cadrul unui macrociclu. 
Organizarea macrociclului sub forma unei serii de 
mezocicluri, dacă structura şi conţinutul acestora se 
fundamentează pe principiile de bază şi pe legităţile 
teoriei privind periodizarea antrenamentului sportiv, 
permite să se pună ordine în procesul de pregătire 
a sportivilor pentru principalele starturi dintr-un an, 
cât şi asigurarea unei participări de succes a acestora 
la alte competiţii mai puţin importante. 

O atenţie deosebită trebuie acordată legăturii 
dintre mărimea şi dinamica efortului în diferite 
mezocicluri cu structura macrociclurilor, cu 
obiectivele şi orientarea prioritară a procesului de 
antrenament în diferite perioade ale acestuia. Este 
evidentfaptulcăîncazul periodizării pregătiriiîntr-un 
macrociclu, orientată la participarea în principalele 
competiţii, rezolvarea de bună calitate a obiectivelor 
atât cu caracter fundamental (de bază), cât şi a celor 
cu caracter special poate fi asigurată prin eforturi 
ridicate, aplicate organismului unui sportiv pe 
parcursul unei perioade de timp, relativîndelungate. 
Din păcate, recomandările conţinute în multe lucrări 
contravin acestui principiu general cunoscut. Drept 

| 1 — Microciclu de efort I I — Microciclu de refacere Săptămânile 

FIGURA 19.2 — Dinamica efortului în mezociclurile unui macrociclu de 30 de săptămâni (Bompa, Haff, 2009) 


exemplu, vom prezenta recomandările referitoare 
la dinamica efortului din diferite mezocicluri din 
cadrul unui macrociclu de 30 săptămâni (fig. 19.2). 
în schema prezentată, două momente principiale 
provoacă nedumerire. în primul rând, durata etapei 
de pregătire generală (fundamentală), care, aplicată 
la un macrociclu de o astfel de durată nu poate fi 
limitată la şapte săptămâni, ci trebuie să cuprindă 
12 - 14 săptămâni. Acest fapt, alături de absenţa în 
mezociclurile acestei etape a unor microcicluri cu 
un volum mare de activitate şi cu eforturi ridicate, 
de orientare corespunzătoare, exclude practic 
crearea fundamentului pentru o pregătire ulterioară 
specială adevărată. 

Modelului prezentat privind dinamica 
efortului dintr-un macrociclu îi contravine în 
totalitate modelul succesiv prezentat în paralel de 
aceeaşi autori cu privire la dezvoltarea diferitelor 
calităţi şi capacităţi (fig.19.3), cu trimitere la sursa 
corespunzătoare. 

Vom remarca faptul că în fiecare dintre 
mezocicluri, atât din etapele de pregătire generală, 
cât şi cele de pregătire specială, din cadrul etapei 
pregătitoare, creşterea planificată a efortului este 
oportună doar în mezociclurile cu caracter de 
acomodare. Când însă este vorba despre mezocicluri 
cu caracter de şoc sau de pregătire-control, în care 
antrenamentul este destinat asigurării stimulilor 
pentru o adaptare eficientă, atunci efortul în 
acestea nu trebuie să crească în mod planificat, ci să 
corespundă posibilităţilor maximale ale sportivului, 
în ceea ce priveşte o activitate cu orientare concretă. 
Doar în acest caz se poate vorbi despre prezenţa 
stimulilor necesari desfăşurării reacţiilor de 
adaptare. Dacă însă în mezociclul final al perioadei 
pregătitoare efortul însumat din microcicluri se va 
situa în limitele a 40 - 60 %, cum se întâmplă acest 
lucru în cazul analizat (fig. 19.2), atunci nu ne putem 
aştepta la efectul necesar al antrenamentului. Astfel 


de recomandări sunt în totală contradicţie şi cu 
practica sportivă înaintată. Peste maximum 5 - 6 
săptămâni de perioadă pregătitoare, sportivii ating 
parametrii maximali ai eforturilor de antrenament 
cu caracter fundamental, ceea ce se manifestă 
într-o măsură deplină atât în caracteristicile externe 
ale efortului (numărul lecţiilor şi durata acestora, 
volumul total de activitate, numărul lecţiilor cu 
eforturi mari etc.), cât şi în cele interne (profunzimea 
oboselii, durata reacţiilor de refacere şi altele). 

îmbinarea microciclurilor într-un 
mezociclu 

îmbinarea diferitelor tipuri de microcicluri într-un 
mezociclu este determinată de tipul mezociclului, 
de obiectivele etapei concrete din cadrul pregătirii 
multianuale şi anuale, de specializarea sportivului, 



FIGURA 19.3 — Model succesiv pentru aplicarea într-un 
macrociclu a mijloacelor cu orientare prioritară diferită (Siff, 
2003) 

PARTEA A IV-A. Micro- şi mezostructura procesului de antrenament 


de performanţa şi de gradul de pregătire ale 
acestuia. 

Mezociclurile de acomodare sunt formate 
din câteva (cel mai des de doar 2 - 4) microcicluri 
de acomodare cu un efort în creştere treptată - 
de la 20 - 30 până la 60 - 70 % din cel planificat în 
microciclurile şoc din următorul mezociclu. 

Mezociclurile de bază şi cele de pregătire 
specială se caracterizează printr-un volum de 
activitate însumat mare, ceea ce impune îmbinarea 
diferitelor tipuri de microcicluri cu orientare şi 
cu mărimea efortului diferite (tabel 19.1). însă în 
unele cazuri, în mezociclurile de acest tip pot lipsi 
în totalitate microciclurile de acomodare şi cele de 
refacere. O astfel de organizare a mezociclurilor 
este caracteristică sportivilor bine antrenaţi de 
înaltă performanţă, de asemenea este utilizată la 
organizarea unor mezocicluri de pregătire specială, 
care preced mezociclul precompetiţional. 

în mezociclurile de dezvoltare - refacere, în 
egală măsură, sunt reprezentate microciclurile de 
refacere, de tip şoc şi cele de refacere - menţinere. 
Aceleaşi microcicluri se îmbină şi în cadrul 
mezociclurilor de refacere-menţinere, însă la un 
volum puţin mai redus de activitate şi la o valoare 
mai scăzută a efortului însumat (aproximativ cu 10 
%). 

în structura mezociclurilor precompetiţionale 
sunt reprezentate microciclurile de refacere, de 
refacere-menţinere şi de ajustare, iarîn mezociclurile 
competiţionale - microciclurile de refacere, de 
ajustare şi cele competiţionale. 

Pornind de la obiectivele stabilite într-un 
mezociclu, se pot utiliza microciclurile ale căror 
mijloace şi orientare favorizează cu prioritate 
pregătirea pentru activitatea intensă viitoare, 
creşterea nivelului anumitor laturi ale pregătirii, 
realizarea unei pregătiri integrale sau refacerea şi 
crearea condiţiilor pentru desfăşurarea proceselor 
de adaptare după eforturi însumate mari din 
microciclurile precedente (Martin şi alţii, 1991). 


De asemenea, sunt răspândite pe scară largă 
microciclurile în care sunt rezolvate concomitent 
toate problemele principale referitoare la pregătirea 
specială. Efortul însumat din diferite microcicluri 
poate să oscileze într-un spectru larg. în funcţie 
de numărul de antrenamente cu eforturi mari, 
procesul de refacere a posibilităţilor funcţionale 
ale organismului sportivului după efortul însumat 
dintr-un microciclu poate fie să se termine după 
câteva ore de la ultimul antrenament, fie să 
dureze câteva zile. Microciclul următor poate fi 
organizat pe fondul refacerii după eforturile din 
microciclul precedent sau pe fondul unei oboseli 
pronunţate (Hegedus, 1992). Trebuie subliniat 
faptul că antrenamentul modern al unor sportivi de 
performanţă, în principal, în tipurile de competiţii, 
care presupun manifestarea rezistenţei, în cele mai 
intense perioade de activitate se caracterizează prin 
însumarea eforturilor din anumite microcicluri şi prin 
oboseală progresivă de la un microciclu la altul. Acest 
fapt favorizează mobilizarea maximă a posibilităţilor 
sistemelor funcţionale ale organismului şi prezintă 
cerinţe înalte faţă de sfera psihică a sportivului, 
însă efectul va fi atins doar în acel caz, când după 
câteva microcicluri (fiecare din acestea accentuează 
oboseala provocată de cel precedent) urmează 
un microciclu de descărcare relativă, care permite 
refacerea posibilităţilor funcţionale ale sportivului 
şi asigurarea desfăşurării eficiente a proceselor de 
adaptare. Ignorarea acestui principiu va conduce în 
mod inevitabil la supraoboseală fizică şi nervoasă 
(Ramm, Bube, 1986; Platonov, 1997). 

însă regimul activităţii, la care efortul dintr- 
un microciclu se suprapune pe postacţiunea 
pronunţată a celui precedent, este acceptabil 
doar în cazul antrenamentului unor sportivi de 
înaltă performanţă şi bine antrenaţi în etapa de 
valorificare maximă a posibilităţilor individuale. în 
antrenamentul unor sportivi tineri, în etapele mai 
timpurii din cadrul pregătirii multianuale, un astfel 
de regim de eforturi este contraindicat. în cazul 

acesta trebuie alternate 
microciclurile cu eforturi 
însumate diferite în 
aşa fel încât microciclul 
următor cu un volum 
de efort însumat mare 
sau considerabil să fie 
organizat în condiţii de 
refacere a posibilităţilor 
sistemelor funcţionale 
ale sportivului după cel 
precedent (Platonov, 
1992; Berger, 1994). 

îmbinarea şi efortul 


TABELUL 19.1 — îmbinarea şi efortul însumat al microciclurilor săptămânale de diferite tipuri 
într-un mezociclu de bază al perioadei prgătitoare, în cazul pregătirii înotătorilor (bărbaţi, 
distanţele de 100 şi 200 m) 


Tipul microcidului 

Mărimea 

efortului 

Volumul de 
activitate pe 
uscat, h 

Volumul de înot, 
km 

Numărul total 
de lecţii în apă 

Numărul de lecţii cu 
eforturi mari 

De acomodare 

Medie 

3-4 

30-40 

8-9 

— 

De şoc 

Mare 

6-7 

70-80 

10-12 

3-4 

De refacere- 
menţinere 

Substan¬ 

ţială 

4-5 

50-60 

9-10 

1-2 

De şoc 

Mare 

6-7 

80-90 

10-12 

4-5 

De refacere 

Mică 

2-3 

20-30 

7-8 

— 

însumat al microciclurilor din mezocicluri depind 
în mare măsură de etapa din cadrul pregătirii 
multianuale. Mezociclurile identice ca orientare 
în etapele mai timpurii din cadrul pregătirii 
multianuale, în comparaţie cu etapele de pregătire 
pentru înalte performanţe şi pentru valorificarea 
maximă a posibilităţi lor individuale, se caracterizează 
nu numai printr-un volum de activitate însumat mai 
redus, prin orientare puţin diferită, prin conţinut, dar 
şi printr-un efort mai redus din anumite microcicluri, 
printr-un regim de activitate mai blând (tabel 19.2). 
Alegerea microciclurilor de diferite tipuri, efortul 
însumat al acestora, particularităţile de îmbinare 
sunt determinate şi de tipul mezociclului (tabel 
19.3), cât şi de specificul ramurii sportive (fig. 19.4). 


Experienţa din ultimii ani confirmă necesitatea 
unei îmbinări raţionale în cadrul microciclurilor 
a perioadelor de activitate intensă şi de odihnă 
relativă. în acest cadru trebuie să se ţină cont de 
durata acestor perioade, de mărimea efortului în 
fiecare din acestea: cu cât sunt mai mari eforturile 
din microciclurile de şoc, cu atât acestea trebuie să 
fie mai reduse în cele de refacere; cu cât este mai 
îndelungată perioada de activitate intensă, cu atât 
mai îndelungată trebuie să fie perioada destinată 
refacerii. în cadrul planificării în mezocicluri a 2 - 3 
microcicluri cu programe deosebit de încărcate, 
deseori nu este suficient un microciclu de refacere 
de o săptămână pentru o refacere adevărată şi 
pentru desfăşurarea eficientă a proceselor de 


TABELUL 19.2 — îmbinarea şi efortul însumat al microciclurilor săptămânale în mezociclurile de bază în diferite etape ale 
pregătirii multianuale 


Etapa din pregătirea 
multianuală 

Microciclurile (tipuri şi efortul însumat) 

1 

II 

III 

IV 


De pregătire specializată 
de bază 

De pregătire pentru cele 
mai înalte performanţe 
De realizare maximă a 
posibilităţilor individuale 


De acomodare - efort 
mediu (nu se planifică lecţii 
cu eforturi mari) 

De acomodare - efort me¬ 
diu (1 lecţie cu efort mare) 
De şoc - efort mare (4 lecţii 
cu efort mare) 


De şoc - efort mare (1 
lecţie cu efort mare) 

De şoc - efort mare (3 lecţii 
cu eforturi mari) 

De şoc - efort substanţial (3 
lecţii cu eforturi mari) 


De şoc (Efort substanţial (2 
lecţii cu efort mare) 


De refacere - efort mic 


De şoc - efort substanţial (2 De refacere - efort mic 
lecţii cu eforturi mari) 

De şoc - efort mare (5 lecţii De refacere - efort mic 
cu eforturi mari) 


TABELUL 19.3 — îmbinarea şi efortul însumat al microciclurilor săptămânale în mezocicluri de diferite tipuri (aplicat la 
pregătirea sportivilor de înaltă performanţă) 


Mezocidul 


Microciclu (tipuri şi efortul însumat) 


1 

II 

III 

IV 

De acomodare 

De acomodare - efort me¬ 
diu (nu sunt planificate lecţii 
cu eforturi mari) 

De acomodare - efort me¬ 
diu (1 lecţie cu efort mare) 

De acomodare - efort 
substanţial (3 lecţii cu 
eforturi mari) 

De refacere - (efort mic) 

De bază 

De şoc - efort mare (4 lecţii 
cu eforturi mari) 

De şoc - efort substanţial (3 
lecţii cu eforturi mari) 

De şoc-efort mare (5 
lecţii cu eforturi mari) 

De refacere - efort mic 

De pregătire- 
control 

De şoc - efort mare (5 lecţii 
cu eforturi mari) 

De refacere - efort mic 

De şoc - efort mare (5 
lecţii cu eforturi mari) 

De refacere - efort mic 

Precompetiţional 

De refacere (nu se planifică 
lecţii cu efort mare) 

De şoc - efort substanţial (2 
lecţii cu eforturi mari) 

De ajustare - efort mediu 
(1 lecţie cu efort mare) 

De refacere - efort mic 

Competiţional 

De ajustare - efort mediu (1 
lecţie cu efort mare) 

Competiţional - efort 
mic de antrenament, cel 
competiţional depinde 
de nivelul şi de programul 
competiţiilor 

De ajustare - efort mic 

Competiţional - efortul 
de antrenament mic, cel 
competiţional depinde 
de nivelul şi de programul 
competiţiilor 

Mic 

Mediu 

Mediu 

Mare ) 


Mărimea 

efortului 

Mic 

Mic 

Orientarea 

pregătirii 

PFG 

PFS 

PFS 

PT 

PFS 

PT 

PT 

PFS 

PT 

PFS 

PFG 

PFS 

Microciclu 

De 

aco¬ 

modare 

De 

bază 

De 

bază 

De 

bază 

De 

şoc 

De 

refa¬ 

cere 


Efortul din 
microcicluri 

Numărul 
elementelor (mii) 

Numărul 

combinaţiilor 

Mic 

1,1-1,4 

0-15 

Mediu 

1,5-1,7 

20-30 

Mare 

1,8-2,2 

25-35 

Pe etapă 

9,0-11,0 

0-120 


FIGURA 19.4— Schema de organizare a mezociclului de 
bază („însuşirea programului") din perioada pregătitoare şi e 
schema planificării efortului în microcicluri -în cazul pregătirii 
gimnaştilor de înaltă performanţă (Oct>n— pregătirea fizică 
generală (PFG); C<Dn - pregătirea fizică specială (PFS); Tn - 
pregătire tehnică (PT) (Smolevski, Gaverdovski, 1999, prelucrat) 

adaptare în organismul sportivilor. Numărul unor 
astfel de microcicluri poate fi ridicat până la două. 

Mezociclurile de bază şi cele de pregătire 
specială se caracterizează de regulă printr-un 
efort însumat extrem de ridicat asupra sistemelor 
de asigurare cu energie, prin cumularea oboselii, 
printr-o perioadă de lungă durată de refacere şi prin 

dezvoltarea efectului întârziat al antrenamentului, de 

regulă în săptămânile a treia şi a patra, după ultimul 
microciclu de tip şoc. în felul acesta, efectul întârziat 
de antrenament se manifestă deja în săptămânile 
a doua şi a treia din următorul mezociclu, fapt ce 
trebuie luat în considerare în conţinutul acestuia, 
în special, trebuie să fie modificată semnificativ 
orientarea prioritară a procesului de antrenament. 
De exemplu, dacă în mezociclul precedent 
efortul era concentrat asupra sistemului aerob de 
asigurare cu energie, în primele două săptămâni ale 
mezociclului următor atenţia principală trebuie să 
fie acordată perfecţionării altor laturi ale pregătirii 
- creşterii capacităţilor de viteză, a posibilităţilor 
sistemului alactacid de asigurare cu energie, 


perfecţionării tehnicii, a posibilităţilor speciale de 
forţă şi altele. Eforturile de orientare aerobă şi mixtă 
aerob-anaerobă trebuie să reprezinte maximum 30 
- 40 % din eforturile similare ale microciclurilor şoc 
din mezociclul precedent. în acest caz, procesele de 
adaptare şi de refacere se desfăşoară cel mai eficient. 
La atingerea efectului întârziat al antrenamentului 
şi a unei pregătiri ridicate pentru o activitate cu 
caracter aerob, fapt ce trebuie să fie confirmat de 
rezultatele unei testări, efortul asupra sistemului 
aerob de asigurare cu energie poate fi din nou mărit, 
în scopul stabilizării efectului de antrenament. 

Printr-un specific aparte se caracterizează 
organizarea mezociclurilor în domeniul jocurilor 
sportive. Perioada competiţională de lungă durată, 
care poate să atingă şi 8 -10 luni, impune planificarea 
atât a unor mezocicluri pur competiţionale, cu 
o structură relativ standardizată, cât şi a unor 
mezocicluri specifice complexe cu caracter mixt, 
care reunesc în sine obiectivele unor mezocicluri 
de bază, de pregătire şi control, precompetiţionale, 
de menţinere-refacere, de dezvoltare-refacere şi 
competiţionale. Mezociclurile pur competiţionale 
se planifică în cazul unei practici competiţionale 
intense. Cu astfel de cazuri noi ne lovim, de 
exemplu, în domeniul fotbalului, când săptămânal 
sunt planificate câte două jocuri oficiale (fig. 19.5). 
în acest caz, obiectivele şi conţinutul fiecăruia 
din microciclurile săptămânale sunt subordonate 
exclusiv pregătirii nemijlocite pentru următorul joc 
şi asigurării unei refaceri eficiente după acesta. Când 
însă jocurile se desfăşoară relativ rar, microciclurile 
incluse în programul unui mezociclu capătă un 
caracter complex şi în cadrul acestora, pe lângă 
pregătirea nemijlocită pentru jocuri şi refacerea 
după acestea se îndeplinesc obiectivele de pregătire 
tehnico-tactică, fizică şi psihologică (fig. 19.6). 

Particularităţile de organizare 
a mezociclurilor în cazul 
antrenamentului femeilor 

O importanţă mare pentru organizarea calitativă a 
mezociclurilor în cazul antrenamentului femeilor o 
are evidenţa particularităţilor organismului feminin, 
în mod deosebit a particularităţilor specifice, 
determinate de ciclul ovarian-menstrual. în ciclul 
ovarian - menstrual se delimitează următoarele 
faze: menstruală (3 - 5 zile), postmenstruală (7 
- 9 zile), de ovulaţie (4 zile), postovulaţie (7 - 9 
zile), premenstruală (3-5 zile). Cea mai puţin 
favorabilă din punctul de vedere al suportării 
eforturilor de antrenament şi competiţionale este 
faza premenstruală. în această perioadă, la unele 
sportive se observă scăderea capacităţii funcţionale, 

Zile şi microcicluri săptămânale 


FIGURA 19.5— Structura 
generală şi conţinutul unui 
mezociclu competiţional 
de patru săptămâni pen¬ 
tru fotbalişti de înaltă 
performanţă cu o activitate 
competiţională intensă (8 jo¬ 
curi). Orientarea activităţii: 

1 - viteză-forţă, 2 - dez¬ 
voltarea rezistenţei speciale, 

3 - dezvoltarea flexibilităţii 
şi coordonării; 4 - pregătire 
tehnică; 5 - pregătire tactică; 

6 - jocul oficial 
Observaţie: volumul total al activităţii 
de antrenament - 34-36 h, de activitate 
competiţională, incluzând încălzirea pentru 
jocuri -16 h, proceduri speciale de refacere şi 
de tonifîere (masaj, antrenament autogen şi 
ideomotor, acţiuni fizioterapeutice etc.) -16- 
20 h, lecţii teoretice -12-24 h (total 78-86 h). 



FIGURA 19.6— Structura 
generală şi conţinutul unui 
mezociclu cu caracter mixt 
de patru săptămâni pentru 
fotbalişti de înaltă performanţă 
cu o activitate competiţională 
de intensitate scăzută (3 
jocuri). Orientarea activităţii: 1 
- viteză-forţă, 2 - dezvoltarea 
rezistenţei speciale, 3 - 
dezvoltarea flexibilităţii şi 
coordonării; 4 - pregătire 
tehnică; 5 - pregătire tactică; 

6 - jocul oficial 
Observaţie: volumul total al activităţii 
de antrenament - 50-52 h, de activitate 
competiţională, incluzând încălzirea pentru 
jocuri - 6 h, proceduri speciale de refacere şi 
de tonifîere (masaj, antrenament autogen şi 
ideomotor, acţiuni fizioterapeutice etc.) -10- 
12 h, lecţii teoretice -12-24 h (total 74-80 h). 


Zile şi microcicluri săptămânale 

PARTEA AIV-A. Micro- şi mezostructura procesului de antrenament 


irascibilitate ridicată, inhibare, scade capacitatea 
pentru însuşirea unui nou material (Şahlina, 2002). 
Uneori, scăderea posibilităţilor funcţionale ale 
organismului este caracteristică, de asemenea, şi 
pentru fazele menstruală şi de ovulaţie. în felul 
acesta, la o durată de 28 de zile a ciclului ovariano- 
menstrual, unele sportive timp de 10 -12 zile se află 
într-o stare funcţională relativ nefavorabilă din punct 
de vedere al suportării unor eforturi mari, rezolvării 
principalelor obiective şi etape ale pregătirii. Acest 
fapt trebuie luat în considerare în cadrul planificării 
activităţii de antrenament şi competiţionale. 

Organizarea mezociclurilor în cadrul 
antrenamentului femeilor, ţinând cont de 
structura ciclului ovariano-menstrual, permite 
să se asigure o capacitate funcţională totală mai 
ridicată a sportivelor, să se creeze premisele pentru 
activitatea de instruire şi antrenament într-o stare 
optimă a organismului acestora (la un nivel ridicat 
de capacitate funcţională şi într-o stare psihică 
favorabilă). O astfel de organizare a lecţiilor este 
caracteristică pentru mezociclurile de acomodare şi 
cele de bază, pentru majoritatea mezociclurilor de 
pregătire - control, adică pentru acele mezocicluri 
din prima jumătate a perioadei pregătitoare, în 
care se rezolvă cu prioritate obiectivele de creare a 
premiselor funcţionale şi tehnico-tactice, necesare 
pentru atingerea rezultatelor sportive planificate 
pentru formarea complexă a diferitelor laturi ale 
pregătirii sportivelor (tabel 19.4). 

în ceea ce priveşte perioadele pregătitoare 
şi competiţionale, aici structura mezociclurilor de 
antrenament, dinamica eforturilor pot fi modificate 
substanţial, ţinând cont de termenele de desfăşurare 
a viitoarelor competiţii şi de concordanţa acestora cu 
fazele ciclului ovariano-menstrual, în care se va afla 
organismul sportivei. Trebuie ţinut cont de faptul 
că sportivele trebuie să evolueze în competiţiile 
importante, indiferent de starea determinată de 
caracteristicile organismului feminin. Experienţa 
demonstrează faptul că rezultatele evoluţiei 
sportivelor care ţin cont de acest lucru la organizarea 
mezociclurilor, care preced competiţiile principale, 
sunt destul de performante, chiar şi în cazuri în care 


TABELUL 19.4 — Structura generală a eforturilor dintr-un 
mezociclu, organizat ţinând cont de fazele ciclului menstrual 

(Lisiţkaia, 1982) 


Faza ciclului 

Efortul de antrenament însumat 

Menstruală 

Mediu 

Postmenstruală 

Mare 

De ovulaţie 

Mediu 

Post ovulaţie 

Mare 

Premenstruală 

Mic 


perioadele competiţiilor coincid cu fazele ciclului 
ovariano-menstrual cele mai nefavorabile pentru 
demonstrarea unor rezultate înalte. Legat de acest 
lucru, este oportun ca în unele cazuri să se planifice 
în fazele indicate eforturi de antrenament mari ca 
volum şi intensitate, să se desfăşoare competiţii 
de control, în care să se modeleze condiţiile 
principalelor starturi ce urmează. 

O mare importanţă practică o are analiza 
problemei privind posibilităţile şi eficienţa activităţii 
de antrenament şi competiţionale în perioada 
menstruală. Cercetările demonstrează faptul că 
practic toate sportivele, în condiţiile sportului 
din zilele noastre, participă la competiţii în timpul 
menstruaţiei. Majoritatea covârşitoare a sportivelor 
se antrenează în mod activ în această perioadă, 
deşi caracteristicile individuale de desfăşurare a 
menstruaţiei la unele sportive impun o corecţie sau 
chiar întreruperea antrenamentelor în unele zile 
(Şahlina, 2001). Eficacitatea antrenamentului şi cea 
competiţională la peste 50 % dintre sportive rămâne 
nemodificată în timpul menstruaţiei, în comparaţie 
cu alte faze ale ciclului. Celelalte sportive, în timpul 
menstruaţiei evoluează puţin mai bine sau mai rău, 
în comparaţie cu celelalte zile ale ciclu. Confirmarea 
acestui fapt o reprezintă numeroase date care 
demonstrează faptul că în fazele premenstruală, 
menstruală şi postmenstruală, atât în starea de 
repaus, cât şi la eforturi maximale se observă reacţii 
metabolice şi cardiovasculare identice. în unele 
cazuri se observă diferenţe nesemnificative în starea 
de repaus, însă în timpul unei activităţi fizice intense 
acestea lipsesc (Fox şi alţii, 1993). 

►ARTE. 

V 






Macrostructura (gr. macros - lung, 
mare) - structură formată din cicluri 
anuale, macrocicluri, perioade şi 
etape. 

Trebuie delimitate ciclurile anuale de 
pregătire, compuse dintr-un macrociclu 
sau din câteva macrocicluri, în structura cărora 
sunt perioade pregătitoare, competiţionale şi de 
tranziţie. în perioada pregătitoare se delimitează 
două etape - de pregătire generală (fundamentală 
sau de bază) şi de pregătire specială; în cea 
competiţională, de asemenea sunt două etape: de 
pregătire specială şi pentru competiţii timpurii, de 
pregătire nemijlocită şi de participare la principalele 
competiţii. O astfel de structură a unui macrociclu 
este caracteristică modelelor de periodizare cu 
unul, două şi trei cicluri. Folosirea unor modele 
multiciclice (de la 4 până la 6 - 7 cicluri) nu permite 
separarea clară a perioadelor indicate şi presupune 
o altă abordare a periodizării pregătirii în fiecare 
din macrocicluri. în aceste cazuri, fiecare macrociclu 
poate fi prezentat sub forma a 2 - 4 mezocicluri de 
diferite tipuri, cu o durată totală de la 6 - 7 până la 
12 - 16 săptămâni. 











Capitolul^W 


Bazele periodizării 
pregătirii anuale 


Periodizarea pregătirii anuale, ca oricare altă 
componentă din cadrul perfecţionării sportivilor, 
reprezintă un proces creator care permite, prin 
modificarea duratei antrenamentului cu orientare 
diferită, prin diversitatea mijloacelor şi metodelor, 
prin variaţia eforturilor, prin luarea în considerare a 
caracteristicilor individuale ale sportivilor, dirijarea 
procesului de formare a măiestriei sportive, ţinând 
cont de caracteristicile calendarului competiţional, 
însă fără să se reducă eficienţa acestuia şi fără 
încălcarea principiilor şi a legităţilor de organizare 
a pregătirii anuale. 

La baza unei periodizări raţionale a pregătirii 
anuale este aşezată o astfel de organizare a 
procesului de antrenament, care asigură o adaptare 
consecutivă şi paralelă la factorii cu acţiune prioritară 
diferită, prin intermediul diversificării structurii 
şi conţinutului macro-, mezo- şi microciclurilor. 
Important din punct de vedere principial este aici 
găsirea unui raport optim între volumul de mijloace 
destinate acţiunii prioritare asupra unor anumite 
componente ale pregătirii, determinat de logica 
formării sistematice a măiestriei sportive şi toate 
celelalte mijloace. Dacă acest raport este optim, 
atunci acesta determină formarea reacţiilor de 
adaptare prioritare stabilite şi dezvoltarea efectului 
întârziat de antrenament într-o unitate organică şi 
legătura reciprocă strânsă cu celelalte componente 
ale stării de pregătire a sportivului. Un volum 
insuficient de mijloace chemate să stimuleze o 
componentă sau alta a pregătirii, în conformitate 
cu obiectivele prioritare ale unei perioade concrete 
sau unei etape de pregătire, nu permite într-o 
măsură necesară să stimuleze reacţiile de adaptare 
şi nu va produce efectul scontat. Un volum excesiv 
de mare de astfel de mijloace, în primul rând 
poate să reprezinte un risc pentru supraadaptarea 
sistemului funcţional corespunzător, iar în al doilea 
rând conduce la dereglarea raportului optim, la 
dezechilibrul dintre diferite laturi ale pregătirii, 
în cadrul căruia o creştere bruscă a nivelului unor 
calităţi şi capacităţi nu este susţinută de o legătură 
echilibrată cu altele. 


Utilizarea unei abordări consecutive şi paralele 
cu privire la dezvoltarea diferitelor componente ale 
pregătirii este determinată de următoarele: 

• de necesitatea creării unor stimuli de 
antrenament suficienţi ca mărime, capabili să 
provoace desfăşurarea reacţiilor de adaptare 
corespunzătoare; 

• de necesitatea menţinerii echilibrului dintre 
diferitele laturi ale pregătirii şi componente ale 
acestora, neadmiterea unei desincronizări evidente 
între acestea; 

• de necesitatea realizării cerinţelor unei 
metodici raţionale de formare a diferitelor laturi ale 
pregătirii, care presupune suprapunerea acţiunilor 
de antrenament cu o orientare prioritară sau 
alta, pe efectul de antrenament provocat de cele 
precedente; 

• de necesitatea îndeplinirii obiectivelor 
caracteristice pentru diferite formaţiuni structurale 
din procesul de antrenament - perioade şi etape 
de pregătire, mezo- şi microcicluri. 

La realizarea acestor cerinţe trebuie să 
înţelegem faptul că o periodizare raţională a 
antrenamentului în timpul dezvoltării unor 
anumite calităţi motrice (fig. 20.1) sau perfecţionării 
unor anumite laturi ale pregătirii (tabel 20.1) 
nu este identică cu periodizarea procesului de 
antrenament, când este vorba de formarea unor 
stări unitare (integrale), adică a unui înalt grad de 
pregătire, a unei mobilizări de cel mai înalt nivel 
pentru competiţii. Informaţia locală referitoare la 
periodizarea procesului de antrenament în cadrul 
dezvoltării sau formării numeroaselor componente 
alegradului de pregătire, referitoare la laturile fizică, 
tehnică, tactică sau psihologică, reprezintă parte 
integrantă a bazei empirice a teoriei periodizării. 
Aceasta poate fi folosită drept bază pentru 
elaborarea unor reguli şi orientări metodice, pentru 
extinderea posibilităţilor de aplicare a legităţilor şi 
principiilor etc., dar sub nici o formă nu poate fi 
transferată asupra fenomenului de ordin principial 
- la starea de înaltă pregătire şi la cea de cea mai 
înaltă mobilizare pentru principalele competiţii. 










CAPITOLUL 20. Bazele periodizării pregătirii anuale 

Periodizarea optimă a procesului de dezvoltare 
a forţei maxime sau a productivităţii aerobe se 
deosebeşte în mod principial de periodizarea 
procesului de antrenament, al cărui obiectiv îl 
reprezintă formarea planificată a celei mai înalte 
mobilizări pentru principalele competiţii, adică 
starea cu componente multiple care depinde de 
o multitudine de componente, relativ stabile şi 
labile. Şi aici sunt inevitabile unele contradicţii între 


FIGURA 20.1 — Dinamica 

raportului dintre mijloacele 
cu orientare prioritară diferită 
în mezociclurile de patru 
săptămâni din procesul pentru 
viteză şi viteză - forţă: 1 - forţa, 
2 - puterea, 3 - viteza (Kirby et 
al., 2010) 

periodizarea raţională în cadrul dezvoltării unor 
anumite componente ale pregătirii şi periodizarea 
orientată spre o formare planificată a întregului 
ansamblu de componente şi integrarea acestora 
într-un tot unitar. Este necesar ca aceste contradicţii 
să fie înlăturate, atât în ceea ce priveşte volumul de 
mijloace destinate formării diferitelor componente 
ale măiestriei sportive, cât şi raportul acestora în 
cadrul diferitelor structuri dintr-un macrociclu. 


Bloc 3 (4 săptămâni) 



TABELUL 20.1 — Periodizarea procesului de pregătire psihologică a sportivilor de performanţă (Balague, 2000) 


Perioada pregătitoare 

Perioada competiţională 

Etapa de pregătire generală 

Etapa de pregătire specială 

Etapa de pregătire nemijlocită pentru 
competiţie 

Participarea la 
competiţii 


Formarea şi perfecţionarea percepţiilor 
specializate, a reacţiilor psihomotoare, a 
percepţiilor muscular-motoare, a proceselor 
psihice necesare pentru perfecţionarea într-o 
ramură sportivă concretă 
Formarea stilului individual de autocontrol 
la executarea acţiunilor motoare. Stabilirea 
strategiei optime individuale şi a tacticii 
acţiunilor psihologico-pedagogice. 

Formarea deprinderilor de autoreglare a 
stărilor (capacitatea de a relaxa voluntar 
muşchii, de a folosi procedeele de 
autoreglare şi automobilizare). Stabilirea 
tipului conducător de gândire. 

Crearea imaginilor cu privire la acţiunea 
motoare ca program de realizare a acesteia. 
Formarea imaginii despre diferenţierea 
strictă a eforturilor musculare, a parametrilor 
temporali ai mişcărilor. 

Formarea componentelor senzoriale şi 
motoare ale obiectivelor. 

Capacitatea de restructurare a acţiunilor 
motoare, în conformitate cu situaţiile în 
schimbare. 

Educarea deprinderilor de independenţă, a 
calităţilor de voinţă actuale. 


Formarea însuşirilor, calităţilor 
personalităţii sportivului care 
determină succesul în activitatea 
competiţională. 

Perfecţionarea reflectării reacţiei 
adecvate la condiţiile extreme 
din activitate. 

Coordonarea activităţii diferiţilor 
analizatori cu activitatea 
aparatului locomotor - muscular. 
Coordonarea perioadei ascunse 
a acţiunilor (gândirii tactice) şi 
perioadei deschise (realizarea 
hotărârii luate). 

Coordonarea senso-motoare. 
Procedee de acţiune psihologică 
asupra adversarului şi capacitatea 
de a masca intenţiile proprii. 
Formarea gândirii tactice 
(realitatea, caracterul situativ, 
flexibilitatea şi rapiditatea 
hotărârilor). 

Formarea încrederii în atingerea 
scopului propus. 


încrederea în forţele proprii, 
autoaprecierea perspectivelor. 
Motivaţia pentru atingerea 
succesului. 

Complexele de personalitate 
existente. 

Nivelul de autoapreciere şi al 
pretenţiilor. 

Nivelul formării componentelor 
stării psihologice (stării de 
spirit, dorinţei şi mobilizării de a 
concura, neliniştii situative). 
Manifestarea calităţilor psihice 
care asigură receptarea 
informaţiei (volumul şi comutarea 
atenţiei, rapiditatea de receptare 
a schimbării situaţiei, rapiditatea 
gândirii operative, precizia 
memoriei operative. 

Prevederea acţiunilor adversarului 
şi prognozarea evenimentelor 
următoare. 

Modelarea psihologică a 
condiţiilor luptei ce urmează. 
Luarea în considerare a 
înclinaţiilor sportivilor pentru 
o strategie de comportament 
individuală pentru lupta tactică. 


Stabilitatea 

motivaţiei pentru 

atingerea succesului. 

Nivelul adecvat de 

autoapreciere. 

Nivelul optim al 

excitaţiei. 

Autocontrolul 

manifestărilor 

emoţionale. 

Manifestarea 

stabilităţii 

deprinderilor 

motoare. 

Orientarea spre 
valorile sociale, 
înlăturarea 
barierelor psihice şi 
a fricii interioare în 
timpul luptei cu un 
adversar concret. 
Capacitatea de a 
concentra atenţia 
asupra îndeplinirii 
obiectivului 
principal. 

PARTEA A V-A. Macrostructura procesului de pregătire a sportivilor 


Teoria periodizării impune faptul ca, indiferent 
de strategia periodizării folosite de către un sportiv, 
procesul de antrenament pe parcursul oricărui 
macrociclu să reprezinte un element nu doar din 
pregătirea unitară anuală, ci şi din cea multianuală, 
care să se bazeze pe starea sportivului, asigurată 
de activitatea precedentă şi care să predetermine 
conţinutul celei viitoare. în conformitate cu cele 
de mai sus, fiecare macrociclu din structura 
pregătirii anuale, indiferent de numărul acestora, 
nu reprezintă o unitate de sine stătătoare. Acesta 
este strâns legat cu cele precedente şi în acelaşi 
timp determină conţinutul celor viitoare. Şi această 
interdependenţă a macrociclurilor creşte pe 
parcursul unui an, o dată cu mărirea numărului 
acestora. Din această cauză, diferite scheme de 
periodizare în mai multe cicluri pot fi prezentate, 
atât sub forma unui sistem de macrocicluri relativ 
de sine stătătoare, cât şi sub forma unui macrociclu 
anual unitar, iar în diferite etape ale acestuia, în 
conformitate cu cerinţele calendarului sportiv, în 
procesul de pregătire de bază sunt introduse nişte 
structuri de scurtă durată cu caracter special, iar 
în continuare, în procesul de pregătire specială 
se introduc structuri cu orientare de bază, care să 
preîntâmpine procesele nedorite de dezadaptare. 

Din păcate, acest lucru nu vor să-l înţeleagă 
iniţiatorii a tot soiul de concepţii de periodizare 
a pregătirii sportivilor de tip „bloc" la baza cărora 
se pune alternarea unor blocuri standard, al 
căror conţinut este subordonat exclusiv celor 
mai apropiate obiective - o participare cu mai 
mult sau mai puţin succes în viitoarele competiţii 
(Bondarciuk, 2000; Plisk, Stone, 2003; Stone, 
Sounds, 2007; Issurin, 2010). Cel mai uimitor 
fapt este că baza pentru astfel de recomandări 
o reprezintă adesea nu legităţile obiective de 
formare a măiestriei sportive şi de pregătire pentru 
competiţii, ci trimiterea la nevoile antrenorilor, care 
doresc să asigure participarea sportivilor lor la un 
număr cât mai mare de competiţii (Issurin, 2010). 
Este greu să ne imaginăm o argumentare mai 
ciudată. Este pe înţelesul tuturor că unii antrenori 
tind să-şi pregătească sportivii pentru rezultate 
remarcabile la Jocuri Olimpice şi Campionate 
Mondiale, la alte competiţii importante, iaralţii sunt 
gata să se mulţumească cu succeseleîn competiţiile 
pentru copii şi adolescenţi sau cu nenumărate 
competiţii comerciale. Din aceste motive, nu 
opinia antrenorilor trebuie să stabilească structura 
şi conţinutul procesului de pregătire, ci strategia 
generală de dezvoltare a sportului dintr-o ţară, 
care, de regulă, este orientată spre descoperirea 
maximă a aptitudinilor individuale ale fiecărui 
sportiv şi spre atingerea celor mai înalte rezultate 


la cele mai importante şi prestigioase competiţii. 
Şi când va fi stabilită o asemenea strategie, teoria 
tradiţională de periodizare a pregătirii anuale va 
apărea nu ca una arhaică şi care nu corespunde 
cerinţelor sportului modern, ci ca una progresistă 
care permite în totalitate descoperirea aptitudinilor 
individuale ale sportivilor şi valorificarea acestora 
în cele mai prestigioase competiţii. 

La ora actuală, acest lucru îl înţeleg bine toţi 
specialiştii de seamă care lucrează în domeniul 
teoriei şi metodicii de pregătire a sportivilor de 
înaltă performanţă, cât şi majoritatea covârşitoare 
a antrenorilor care activează cu succes. O analiză 
profundă a activităţii practice a peste 100 dintre 
cei mai cunoscuţi antrenori din lume - din SUA, 
Canada, Australia, Germania, China, Norvegia, 
Ungaria, Marea Britanie, Japonia, Rusia, Ucraina 
şi dintr-o serie de alte ţări, cât şi a numeroaselor 
publicaţii şi interviuri ale acestora a demonstrat 
faptul că atunci, când se pune problema unei 
pregătiri eficiente la cel mai înalt nivel pentru 
Jocuri Olimpice, nu există practic specialişti care 
ar organiza pregătirea propriilor sportivi fără a se 
baza pe sistemul tradiţional de periodizare, sistem 
ce a fost în cel mai argumentat mod cercetat în 
URSS şi care a căpătat dezvoltare în diferite ţări ale 
lumii. în teoria şi practica de pregătire a sportivilor 
din diferite ţări şi-a ocupat poziţia solidă şi aparatul 
noţional-terminologic propus la timpul său de 
către L.P. Matveev, potrivit căruia în structura 
pregătirii anuale se disting macrocicluri, perioade, 
etape, mezocicluri, microcicluri etc. încă din anii 
1990, acesta s-a utilizat pe scară largă de către 
specialiştii din Australia, iar pe parcursul ultimului 
deceniu - practic de către toţi specialiştii din ţările 
Europei de Vest şi de către majoritatea covârşitoare 
a antrenorilor şi cercetătorilor ştiinţifici din SUA, 
ţara care este de obicei puţin receptivă la aplicarea 
pe scară largă a experienţei şi a cunoştinţelor altor 
ţări. 

Periodizarea pregătirii anuale în 
cadrul sistemului de perfecţionare 
multianuală 

Pe parcursul multorani, teoria periodizării pregătirii 
anuale, prin întreg conţinutul său era orientată 
asupra studierii problemei privind pregătirea 
sportivilor de înaltă performanţă, care se află în 
etapele de pregătire pentru rezultate înalte şi 
în cele de valorificare maximă a posibilităţilor 
individuale.în ceea ce priveştealteetapedin cadrul 
perfecţionării multianuale, referitor la acestea, 
nu a fost elaborată nici baza empirică suficientă, 
nu au fost elaborate nici principiile teoretice 

corespunzătoare. Toate acestea au conclus la nişte 
informaţii incomplete şi contradictorii în literatura 
de specialitate, cât şi la transferul inacceptabil al 
tezelor din teoria referitoare la sportul de înaltă 
performanţă în sportul pentru copii şi tineret. 
5-a ajuns până acolo că un sistem monociclic de 
periodizare a pregătirii anuale, care prin întregul 
său conţinut se sprijinea pe o bază empirică, 
obţinută exclusiv pe baza materialului de pregătire 
a sportivilor de înaltă performanţă, se recomandă 
a fi folosită în calitate de model de antrenament 
anual de bază pentru începători şi pentru sportivi 
de vârstă mică (Bompa, Haff, 2009, Issurin, 2010; 
G.Haff, E.Haff, 2012). 

Este greu să înţelegem ce a reprezentat 
baza pentru astfel de recomandări. Totuşi baza 
factologică a teoriei clasice, începând cu concepţiile 
lui L.P. Matveev (1964) şi incluzând o multitudine 
de lucrări ulterioare, elaborate pe parcursul a 
aproape 50 de ani, a fost întotdeauna şi rămâne 
exclusiv sportul de înaltă performanţă. Şi este 
greu chiar să ne imaginăm la ce urmări negative 
poate să conducă aplicarea legităţilor şi principiilor 
caracteristice pregătirii unor sportivi maturi de 
înaltă performanţă în ceea ce priveşte eficienţa 
pregătirii şi sănătatea tinerilor sportivi. Acest fapt 
este confirmat şi de practica din sportul mondial, 
potrivit căreia majoritatea sportivilor tineri, 
orientaţi spre atingerea celor mai înalte rezultate 
în competiţiile pentru copii, adolescenţi şi tineri 
şi care construiesc în mod corespunzător procesul 
de pregătire pe parcursul unui an, ulterior pierd 
perspectivele reale pentru obţinerea succesului în 
competiţiile pentru sportivii adulţi. 

în felul acesta, teoria clasică de periodizare 
a pregătirii anuale destinată sportivilor de înaltă 
performanţă, care se pregătesc în mod planificat 
pentru principalele competiţii dintr-un an, are 
nevoie de aprofundare şi de lărgire, ţinând cont de 
obiectivele şi particularităţile pregătirii în diferite 
etape de perfecţionare multianuală, ceea ce trebuie 
să se producă într-o unitate cu formarea teoriei de 
periodizare multianuală, orientată pe principiile şi 
legităţile care asigură fiecărui sportiv un rezultat 
maxim accesibil pentru el în etapa de pregătire 
pentru cele mai mari performanţe, şi demonstrarea 
celor mai înalte rezultate pe parcursul unui stadiu 
de lungă durată, care reuneşte trei etape finale 
din pregătirea multianuală - etapa de valorificare 
maximă a posibilităţilor individuale, etapa de 
păstrare şi etapa de scădere treptată a rezultatelor. 

în capitolul al 13-lea, s-a subliniat faptul că în 
primele două etape din cadrul pregătirii multianuale 
(de pregătire iniţială şi preliminară de bază) în 
general, nu se pune problema privind periodizarea 


pregătirii anuale cu orientare spre formarea celei 
mai înalte stări de mobilizare pentru competiţii, 
în aceste două etape, a căror durată reprezintă 
de obicei de la 4 până la 6 ani, are loc o creştere 
planificată a volumului activităţii de antrenament 
- de la 2 - 3 lecţii de antrenament pe săptămână, 
cu o durată totală de 3 - 4 h, până la 4 - 6 lecţii 
de antrenament şi respectiv 6 - 10 h. Orientarea 
principală a activităţii o reprezintă pregătirea fizică 
multilaterală (în mod deosebit de coordonare) şi 
cea tehnică. Este importantă, din punct de vedere 
principial, absenţa unei oboseli pronunţate după 
efectuarea programelorantrenamentelor, utilizarea 
pe scară largă a metodelor de joc şi competiţionale 
în timpul efectuării diferitelor exerciţii şi 
complexelor de exerciţii, varietatea deosebit de 
mare şi saturaţia emoţională a programelor de 
antrenament. Caracterul de joc şi competiţional 
al exerciţiilor nu trebuie să împiedice atingerea 
scopului principal - perfecţionarea tehnică în toate 
planurile şi pregătirea de coordonare. în ceea ce 
priveşte eforturile de la lecţiile de antrenament, 
acestea trebuie să excludă dezvoltarea oboselii 
severe. Exerciţiile care impun manifestarea unor 
capacităţi de viteză sau de rezistenţă ocupă în 
cadrul procesului de antrenament un volum scăzut 
şi sunt utilizate în mod episodic pe fondul unei 
refaceri complete. îndeplinirea obiectivelor de 
pregătire fizică multilaterală, în aceste etape din 
cadrul pregătirii multianuale, reprezintă în mare 
măsură efectul asociat al pregătirii tehnice şi de 
coordonare. 

în a doua jumătate a etapei de pregătire 
preliminară de bază se introduc în mod treptat 
competiţiile de control, care se desfăşoară după 
un program simplificat, care cuprind diferite 
componente din activitatea competiţională. 
Trebuie stimulată în toate formele năzuinţa 
sportivilor tineri pentru concursuri, în cadrul 
efectuării atât a programelor de antrenament, cât şi 
în timpul participării la diferite competiţii. Pericolul 
apare atunci când rezultatele competiţionale devin 
principalul criteriu de eficienţă a activităţii de 
antrenament şi se pune accentul pe periodizarea 
pregătirii anuale, orientată spre succes în competiţii 
concrete, ceea ce, inevitabil, va conduce la o 
specializare îngustă, la realizarea unor programe 
de antrenament caracteristice sportivilor adulţi. 
Din această cauză, un moment de importanţă 
principială privind organizarea pregătirii în această 
etapă îl reprezintă absenţa periodizării anuale, 
ţintită spre atingerea unor rezultate înalte la 
competiţiile respectivei grupei de vârstă. Toate 
competiţiile trebuie să se înscrie în mod natural în 
procesul de antrenament. 

Din păcate, într-o serie de lucrări se recomandă 
deja în cel de-al treilea şi al patrulea an din cadrul 
perfecţionării multianuale o periodizare a pregătirii 
anuale pe baza a două macrocicluri, cu perioade 
de pregătire de bază, competiţională şi de tranziţie 
(Madsen, Wilke, 1983; Olbrecht, 2007; şi alţii). Astfel 
de recomandări sunt eronate, întrucât conduc 
procesul de pregătire a unor sportivi tineri către o 
direcţie de forţare inadmisibilă. 

Trebuie subliniat faptul că particularităţile 
de vârstă ale copiilor, în cea de-a doua etapă din 
cadrul pregătirii multianuale (de obicei aceasta 
reprezintă intervalul de vârstă de 12-15 ani), 
permit efectuarea de către aceştia a unui volum 
suficient de mare de activitate cu orientare aerobă, 
dezvoltarea rezistenţei. însă concentrarea atenţiei 
pe o astfel de activitate, în detrimentul unei 
pregătiri multilaterale tehnice şi de coordonare, nu 
este oportună. 

Procesul de antrenament în etapa de 
pregătire specializată de bază se realizează în 
condiţiile în care este suficient de clar determinată 
predispoziţia sportivului pentru performanţe într- 
un anumit tip de competiţii. Numărul lecţiilor de 
antrenament în cadrul microciclurilor săptămânale 
creşte până la 6 - 9, iar volumul de activitate pe 
parcursul unui microciclu săptămânal - până la 15 

- 16 h. Această pregătire presupune, într-o anumită 
măsură, un caracter specializat şi are deja legătură 
cu activitatea competiţională de bază. Acest fapt 
atrage după sine şi o periodizare corespunzătoare a 
pregătirii, în care formarea componentelor de bază 
(fundamentale) ale pregătirii precede pregătirea 
specializată care se încheie prin participarea la 
competiţiile pe grupe de vârstă. 

în această etapă din pregătirea multianuală, 
cele mai populare, în majoritatea ramurilor de 
sport, sunt modelele de periodizare monociclică şi 
cel în două cicluri. Este posibilă utilizarea şi a unui 
model triciclic. însă în acest caz, primul macrociclu, 
cu o durată de 14 - 16 săptămâni, are un caracter 
preponderent de bază, cu pregătire specială mai 
puţin pronunţată, şi absenţa etapei de pregătire 
nemijlocită pentru competiţii, cu excepţia câtorva 
zile cu efort scăzut, care preced competiţiile. 
Următoarele două macrocicluri, cu o durată de 16 

- 18 săptămâni fiecare, prin conţinutul lor răspund 
în totalitate modelului tradiţional de periodizare 
în două cicluri. Anul se încheie, de obicei, printr-o 
perioadă de tranziţie cu o durată de 4- 5 săptămâni. 

în felul acesta, structura generală a pregătirii 
anuale în această etapă din cadrul perfecţionării 
multianuale corespunde deja aceleia care va fi 
utilizată în viitor. în ceea ce priveşte profilaxia 
pregătirii forţate, aceasta este asigurată, în primul 


rând, de volumul însumat de lucru relativ scăzut, 
care nu trebuie să depăşească 50 - 55 % din 
indicatorii maximali caracteristici pregătirii din 
etapele următoare, şi, în al doilea rând, printr-o 
durată mai mare de 1,3 - 1,5 ori a perioadelor 
pregătitoare din structura macrociclurilor. 

în etapa de pregătire pentru cele mai înalte 
performanţe se aplică variantele de periodizare 
a pregătirii anuale, care permit sportivilor să 
valorifice cât mai complet potenţialul individual, să 
atingă nivelul de pregătire şi performanţă sportivă 
maxim posibil pentru intervalul respectiv de vârstă. 
Nivelul măiestriei în această etapă încă nu îi leagă 
pe sportivi de necesitatea participării la un număr 
important de concursuri şi aceştia au posibilitatea 
de a subordona întregul proces de pregătire anuală 
atingerii celei mai înalte stări de mobilizare pentru 
participarea la principalele competiţii ale anului, 
care, de obicei, se desfăşoară la sfârşitul verii sau la 
sfârşitul iernii - începutul primăverii (în ramurile de 
iarnă ale sportului). 

Cel mai popular şi mai oportun pentru această 
etapă, în majoritatea ramurilor sportive, este 
sistemul de organizare a pregătirii anuale în două 
cicluri, în care primul macrociclu, care, pe lângă 
pregătirea pentru competiţiile care îl încheie, este 
destinat creării unor premise necesare pregătirii cu 
succes în al doilea macrociclu, care se încheie cu 
principalele competiţii din an. 

Nu se exclude nici utilizarea unui model 
triciclic de periodizare a pregătirii anuale. însă, în 
cazul utilizării acestuia, tot conţinutul pregătirii 
trebuie să fie destinat atingerii stării de cea mai 
înaltă mobilizare pentru principalele competiţii din 
an. Pregătirea se diferenţiază în funcţie de specificul 
ramurii sportive, de calendarul competiţiilor 
sportive. Pentru fotbalişti, cel mai eficient este un 
model monociclic, cu o perioadă pregătitoare de 
scurtă durată şi cu una competiţională de lungă 
durată, pentru cicliştii pe şosea, de asemenea 
cel monociclic, însă cu perioade de pregătire şi 
de competiţie, egale ca durată, pentru schiori şi 
biatlonişti - model monociclic, însă cu o perioadă 
pregătitoare de lungă durată şi cu o perioadă 
competiţională mai scurtă. 

Pentru sportivii care se specializează pentru 
distanţele de fond în diferite ramuri de sport, 
având în vedere particularităţile de dezvoltare a 
calităţilor motrice de profil, creşterea posibilităţilor 
sistemelor de asigurare cu energie, de formare a 
măiestriei tehnico-tactice, sunt preferate modelele 
de periodizare monociclică şi în două cicluri. Pentru 
aceeaşi sportivi care se specializează în ramurile 
sportive de viteză şi forţă, în tipurile de competiţii 
de sprint din cadrul sporturilor ciclice, efectul mai 

mare îl poate produce periodizarea triciclică. 

în etapa de valorificare maximă a 
posibilităţilor individuale sportivul se află în acea 
parte a carierei sale sportive în care activitatea 
de antrenament trebuie să fie îmbinată în mod 
organic cu participarea activă într-un număr 
mare de competiţii. In această etapă cade şi zona 
optimă de vârstă, pe parcursul căreia sportivul este 
în măsură să crească nivelul performanţelor şi să 
atingă rezultate individuale maxim accesibile. 

Când este vorba de o pregătire concentrată 
pentru principalele competiţii ale anului şi 
subordonarea faţă de aceasta a participării la toate 
celelalte competiţii, cel mai bun rezultat poate fi 
atins printr-o periodizare monociclică şi în două 
cicluri şi, mai rar, prin una în trei cicluri. în acest cadru, 
mulţi specialişti consideră că modelul monociclic, 
cu elemente din cel biciclic este de preferat. în acest 
sens, au apărut puţin surprinzătoare recomandările 
Asociaţiei Americane a Antrenorilor de Nataţie 
(ASCA), care, în anii trecuţi, era puţin interesată de 
problema periodizării pregătirii anuale, orientându- 
se la modelul biciclic (de două sezoane) tradiţional 
pentru SUA. Tendinţa de a creşte eficienţa 
participării la principalele competiţii (Campionate 
Mondiale, Jocuri Olimpice) a condus la faptul că, la 
început mulţi antrenori de marcă din SUA schimbau 
în mod permanent accentele în cadrul sistemului 
tradiţional biciclic, subordonând conţinutul 
primului macrociclu unei organizări eficiente a 
pregătirii din cel de-al doilea şi ridicând importanţa 
principalelor competiţii internaţionale ale anului 
(înainte de toate a Jocurilor Olimpice) faţă de toate 
celelalte competiţii (Quick, 1994; Schubert, 1994; 
Jochums, 2001, 2005; Sterkel, 2001; Reese, 2004; şi 
alţii). Mai târziu, Asociaţia Americană a Antrenorilor 
de Nataţie a luat o hotărâre cu totul neaşteptată - a 
stabilit drept model de periodizare de bază modern 

- modelul monociclic (fîg. 20.2). în acest cadru, 
recomandările metodice ample, anexate acestui 
model, se află în deplină concordanţă cu conţinutul 
lucrărilor unor specialişti est-europeni din anii 
1970 - 1990. O perioadă pregătitoare de foarte 
lungă durată (8 luni) este împărţită în două etape 

- de pregătire generală şi de pregătire specială, 
mai departe urmează perioadele competiţională şi 
cea de tranziţie. Toată terminologia (macrocicluri, 
mezocicluri, microcicluri etc.), principiile de bază, 
premisele biologice sunt în totală concordanţă cu 
teoria tradiţională cu privire la periodizare. 

Prin această unică publicaţie. Asociaţia 
Americană a Antrenorilor de Nataţie a pus capăt 
discuţiei cu privire la caracterul actual al teoriei 
tradiţionale şi la modelul monociclic de periodizare 
pentru sportul modern de înaltă performanţă 


şi necesitatea căutării unor «noi concepţii», 
«abordări alternative», sistemelor «de tip bloc» şi 
altele. Fundamentul pentru o astfel de afirmaţie 
îl reprezintă cel mai înalt grad de calificare, 
autoritatea şi concurenţa acerbă în rândul 
antrenorilor americani. în nici o ţară din lume şi în 
nici o ramură sportivă pe parcursul a peste două 
decenii nu mai există şcoală care ar putea să devină 
concurentă celei americane din punct de vedere 
al eficienţei. Confirmarea acestui fapt o reprezintă 
avantajul covârşitor al înotătorilor din SUA în arena 
mondială, aportul uriaş al înotătorilor în succesele 
pe echipe ale sportivilor SUA la Jocurile Olimpice 
din perioada 1992 - 2012. 

în anii când nu se desfăşoară Jocuri Olimpice 
sau campionate mondiale, pentru sportivii cei mai 
puternici pot fi preferabile modelele de periodizare 
în trei cicluri şi în mai multe cicluri (4-7 macrocicluri). 
Astfel de modele sunt mai puţin eficiente în ceea 
ce priveşte probabilitatea de atingere a celui mai 
înalt rezultat în principalele competiţii ale anului, 
însă permit luarea startului cu destul succes de mai 
multe ori în competiţiile care încheie fiecare din 
macrocicluri (Platonov, 1997, 2004, 201 2). 

După cum se cunoaşte, etapa de valorificare 
maximă a posibilităţilor individuale poate să se 
întindă pe o perioadă de 8 - 10 ani şi mai mult. 
Pe parcursul acestui interval de timp este foarte 
important să se utilizeze diferite modele de 



FIGURA 20.2 — Structura unui macrociclu anual pentru 
înotători de nivel naţional care se pregătesc pentru obţinerea 
celor mai înalte rezultate în principalele competiţii ale anului 

(Leonard, 2008) 

periodizare a pregătirii anuale - de la cel în două 
cicluri sau monociclic, până la cel în mai multe 
cicluri. Alegerea unui model sau altul, cum deja 
s-a subliniat este determinată de calendarul 
competiţional, de vârsta sportivului, de obiectivele 
care sunt stabilite în fiecare an concret, de strategia 
aleasă cu privire la periodizarea pregătirii anuale. 

Alternarea diferitelor modele de periodizare 
a pregătirii anuale reprezintă şi un mijloc eficient 
pentru diversificarea procesului de antrenament, 
pentru ridicarea eficienţei acestuia şi pentru 
prelungirea carierei sportive a sportivilor. O 
periodizare standard, care se repetă de la an la 
an, devine obişnuită pentru sportiv, limitează 
posibilităţile lui de adaptare, iar în cazul unei creşteri 
permanente a volumului şi intensităţii de lucru 
este asociată cu riscul suprasolicitării sistemelor 
funcţionale. Trecerea bruscă de la o schemă la alta 
(de exemplu, de la un model monociclic la unul în 
cinci cicluri, iar în continuare la unul biciclic) elimină 
într-o măsură însemnată aceste probleme. 

Trebuie remarcat faptul că pentru această 
etapă din cadrul pregătirii multianuale sunt 
caracteristice nu doar alternarea diferitelor modele 
de periodizare a pregătirii anuale, ci şi o varietate 
largă a parametrilor principali ai activităţii de 
antrenament. în unii ani, sportivii pot executa 
un volum mare de activitate - până la 1400 - 
1500 h în cadrul unui număr 12 - 15 de lecţii de 
antrenament în microciclurile şoc, numărul total al 
antrenamentelor poate să atingă 600 - 700. în alţi 
ani, efortul poate fi redus brusc - până la 900 - 1000 
h, 8 - 10 antrenamente în microciclurile şoc, 350 - 
400 antrenamente pe parcursul unui an. în acest 
caz, atenţia se deplasează asupra caracteristicilor 
de calitate ale activităţii de antrenament, în special 
asupra celor care presupun efectuarea unor 
exerciţii cu o intensitate ridicată, în condiţiile unei 
refaceri complete, după eforturile precedente. 

Periodizarea pregătirii în etapele de păstrare 
a celor mai înalte performanţe şi de scădere 
treptată a rezultatelor se caracterizează printr-o 
varietate de strategii, prin utilizarea diferitelor 
modele, printr-o varietate largă în ceea ce priveşte 
volumul activităţii de antrenament, prin oscilaţii 
mari în ceea ce priveşte mijloacele cu orientare 
prioritară diferită şi în dinamica efortului. 

Vârsta sportivilor, nivelul performanţelor 
acestora, prezenţa rezervelor de păstrare a 
măiestriei, specializarea sportivă, calendarul 
competiţiilor şi strategia de pregătire, condiţiile 
sociale şi alţi factori determină alegerea modelului 
de periodizare. Sportivii înclinaţi pentru numeroase 
starturi în diferite tipuri de competiţii se orientează 
spre modele multiciclice, iar sportivii care tind spre 


succes la cele mai prestigioase competiţii îşi pot 
construi pregătirea pe baza celor mono- şi biciclice. 

Pregătirea în aceste etape este de obicei 
legată de o scădere substanţială a volumului total 
de activitate, în comparaţie cu perioada celei mai 
intense pregătiri din cariera sportivă. De obicei, 
această scădere reprezintă 20 - 40 %, fapt ce nu 
permite o dezvoltare substanţială a proceselor de 
dezadaptare în privinţa diferitelor laturi ale stării de 
pregătire (înainte de toate posibilităţile sistemelor 
de asigurare cu energie) însă permite concentrarea 
atenţiei asupra caracteristicilor calitative din 
procesul de antrenament şi reprezintă garanţia 
profilaxiei suprasolicitării sistemelor funcţionale. 

Competiţiile în sistemul de 
periodizare a pregătirii anuale 

în competiţiile sportive se produce valorificarea 
maximă a posibilităţilor sportivilor şi ale echipelor, 
compararea nivelului pregătirii acestora, atingerea 
celor mai înalte rezultate, victorii, stabilirea de 
recorduri. Competiţiile sportive reprezintă un 
model special al relaţiilor umane, care există în mod 
real în lume: lupte, victorii şi înfrângeri, orientare 
spre o perfecţionare permanentă, năzuinţa către 
cele mai înalte rezultate, atingerea unor obiective 
creatoare, prestigioase şi materiale. în cadrul 
competiţiilor, iese în evidenţă eficacitatea bazelor 
organizaţionale şi tehnico-materiale ale pregătirii, 
a sistemelor de selecţie şi de educaţie a rezervei 
sportive, calificarea efectivului de antrenori şi 
eficienţa sistemului de pregătire a specialiştilor, 
nivelul ştiinţei sportive şi eficienţa sistemului de 
asistenţă ştiinţifico-metodică şi medicală în cadrul 
pregătirii şi altele. 

Deosebit de însemnat este rolul competiţiilor 
ca factor important de creştere a eficienţei 
procesului de pregătire a sportivilor. Lupta 
competiţională reprezintă un mijloc de neînlocuit 
pentru mobilizarea potenţialului funcţional 
existent al organismului unui sportiv, de stimulare 
continuă a reacţiilor de adaptare ale acestuia, de 
educare a stabilităţii psihice, în condiţiile complexe 
ale activităţii competiţionale, pentru stabilirea unor 
obiective tehnico-tactice eficiente. 

în funcţie de scop, obiective, forme 
de organizare, componenţa participanţilor, 
competiţiile sportive se pot împărţi în diferite 
tipuri, care se delimitează conform următoarelor 
criterii: 

• după importanţă (pregătitoare, de selecţie, 
principale); 

• după proporţii (raionale, orăşeneşti, 
regionale, continentale, mondiale); 

• după obiectivele de îndeplinit (de 
pregătire, de control, de clasificare, de selecţie, 
demonstrative); 

• după caracterul de organizare (deschise, 
închise, tradiţionale, de meciuri, de cupă şi altele); 

• după forma de clasificare (individuale, pe 
echipe, individuale-pe echipe); 

• după categoriile de vârstă ale participanţilor 
(de copii, de juniori, pentru adulţi, pentru veterani); 

• după sex (pentru bărbaţi sau femei); 

• după orientarea profesională a participanţilor 
(şcolare, studenţeşti etc.) (Smolevski, Gaverdovski, 
1999). 

Marile competiţii oficiale încheie etapele 
prelungite de pregătire, permit evaluarea eficienţei 
sistemului de pregătire a sportivilor şi echipelor. 
Alte competiţii pot rezolva problemele referitoare 
selecţie a sportivilor pentru participarea la cele mai 
importante competiţii, pot reprezenta un mijloc 
eficient de perfecţionare a diferitelor laturi ale 
pregătirii sportivilor, un mijloc de control asupra 
eficacităţii acesteia. 

în sistemul pregătirii anuale se disting 
competiţiile de pregătire, de control, de ajustare 
(de modelare), de selecţie şi competiţii principale. 

Competiţiile de pregătire. în aceste competiţii 
obiectivele principale sunt: perfecţionarea unei 
tehnici şi tactici raţionale pentru activitatea 
competiţională a sportivului, adaptarea diferitelor 
sisteme funcţionale ale organismului la eforturile 
competiţionale şi altele. în acest caz, creşte nivelul 
stării de antrenament a sportivului, se capătă 
experienţă competiţională. 

Competiţiile de control permit evaluarea 
nivelului stării de pregătire a sportivilor. în 
cadrul acestora se verifică gradul de însuşire a 
tehnicii, tacticii, nivelul de dezvoltare a calităţilor 
motrice, mobilizarea psihologică pentru eforturi 
competiţionale. Rezultatele competiţiilor de 
control oferă posibilitatea de a se corecta 
organizarea procesului de pregătire. Caracterul de 
control îl pot avea competiţiile de diferite niveluri, 
special organizate, cât şi cele oficiale. 

Competiţiile de ajustare (de modelare). Cel mai 
important obiectivai acestor competiţii îl reprezintă 
aducerea sportivului în starea de pregătire pentru 
principalele competiţii dintr-un macrociclu, dintr- 
un an, sau dintr-o perioadă de 4 ani. De ajustare 
pot fi atât competiţiile care sunt organizate 
special în sistemul de pregătire al sportivilor, cât şi 
competiţiile oficiale conform calendarului. Acestea 
trebuie să modeleze în totalitate sau parţial 
condiţiile principalelor competiţii viitoare. 

Competiţiile de selecţie se organizează în scopul 
selecţiei sportivilor pentru echipele naţionale şi 


stabilirea participanţilor la competiţiile individuale 
de rang înalt. Proprietatea caracteristică a unor 
astfel de competiţii o reprezintă condiţiile de 
selecţie: câştigarea unui anumit loc sau îndeplinirea 
normativului de control, care va permite 
participarea la principalele competiţii. Caracter de 
selecţie pot avea atât competiţiile oficiale, cât şi 
unele special organizate. 

Competiţiile principale. Competiţiile principale 
reprezintă acele competiţii în care sportivul 
trebuie să demonstreze cel mai înalt rezultat într-o 
anumită etapă din cadrul perfecţionării sportive. La 
aceste competiţii, sportivul trebuie să manifeste o 
mobilizare totală a posibilităţilor tehnico-tactice şi 
funcţionale pe care le are, o orientare maximă spre 
atingerea celui mai înalt rezultat, cel mai înalt nivel 
al pregătirii psihice. 

Este întru totul justificat faptul că în domeniul 
sportului olimpic locul central îl ocupă cele mai mari 
competiţii - Jocurile Olimpice şi Jocurile Olimpice 
de iarnă, campionatele mondiale, competiţiile 
continentale şi regionale, cât şi competiţiile atât de 
complexe cum sunt Universiadele mondiale. 

Referitor la volumul activităţii competiţionale 
în diferite ramuri ale sportului olimpic, sunt 
concludente datele prezentate în tabelul 20.2. 

în practica modernă se pot distinge trei 
abordări de bază, în ceea ce priveşte planificarea 
activităţii competiţionale, care, în mare măsură, 
prestabilesc alegerea strategiei de periodizare a 
pregătirii anuale. Prima dintre acestea este legată 
de tendinţa sportivilor de a lua startul cât mai des 
posibil, de a obţine rezultate sportive înalte în 
fiecare competiţie. A doua abordare presupune o 
practică competiţională de intensitate redusă, iar 
toată atenţia sportivilor se concentrează asupra 
pregătirii pentru principalelecompetiţii din sezonul 
respectiv. A treia abordare se bazează pe o activitate 
competiţională amplă, dar strict diferenţiată: 
competiţiile de pregătire, de control şi de ajustare 
se utilizează înainte de toate ca mijloc de pregătire; 
obiectivele de obţinere a unor rezultate maxim 
accesibile nu sunt puse în cadrul acestora. întregul 
sistem de pregătire este concentrat pe necesitatea 
obţinerii unor rezultate înalte în competiţiile de 
selecţie şi, în special, în cele principale. 

Pr/'maofiorc/orepermitesportivilorsăfolosească 
competiţiile ca mijloc şi ca metodă de pregătire şi 
control al eficienţei procesului de antrenament. 
Aceştia se adaptează la condiţiile de competiţie şi 
devin capabili să demonstreze rezultate suficient 
de stabile, să menţină pe o perioadă lungă de 
timp o stare ridicată de mobilizare pentru starturi, 
însă tendinţa permanentă pentru atingerea unor 
rezultate sportive ridicate la diferite competiţii 

TABELUL 20.2 — Numărul maxim de zile de competiţii oficiale şi starturi* într-un ciclu anual la sportivii de înaltă performanţă 


Disciplina sportivă, tipul competiţiilor 

Numărul zilelor de 
competiţii 

Numărul 

starturilor 

Disciplina sportivă tipul 
competiţiilor 

Numărul zilelor de 
competiţii 

Numărul 

starturilor 

Gimnastica sportivă 

20-30 

150-200 

Tenis de masă 

75-80 

380-420 

Sărituri în apă 

20-30 

250-320 

Polo în apă 

50-55 

50-55 

Scrimă 

30-40 

415-480 

Handbal 

60-70 

60-70 

Sărituri în înălţime 

30-40 

120-180 

Lupte libere 

20-30 

40-60 

Sărituri în lungime 

30-40 

120-180 

Lupte greco-romane 

20-30 

40-60 

Aruncarea ciocanului 

30-40 

120-180 

Box 

20-30 

20-30 

Alergare pe distanţe scurte (100 şi 200 m) 

20-30 

28-32 

Atletică grea 

10-12 

50-60 

Alergare pe distanţe medii (800 şi 1500 m) 

20-25 

20-25 

Schi alpin 

30-40 

30-40 

Alergare pe distanţe lungi (5000 şi 10 000 m) 

15-20 

15-20 

Biatlon 

25-30 

25-30 

Curse de maraton 

4-6 

4-6 

Curse de schi 

30-40 

30-40 

Fotbal 

50-70 

70-85 

Patinaj viteză 

40-50 

40-50 


* Start — Evoluţia pe aparat în gimnastică, cursă, luptă la scrimă, întreceri la lupte, încercarea la sărituri, jocul de fotbal, exerciţiul cu halteră etc. 


este legată de eforturi neuropsihice excesive, de 
încălcarea legităţilor de bază privind organizarea 
procesului de antrenament, de obişnuinţă excesivă 
la condiţiile competiţiilor. La o astfel de abordare, 
sportivii, de regulă, devin incapabili să demonstreze 
rezultate într-adevăr remarcabile în principalele 
competiţii. 

A doua abordare este insuficient de eficientă 
în cazul pregătirii sportivilor de înaltă performanţă, 
în primul rând, practica competiţională limitată 
îl privează pe sportiv de unul dintre cei mai 
importanţi factori care asigură dezvoltarea în 
continuare a reacţiilor de acomodare a unui 
organism bine adaptat.în al doilea rând, experienţa 
competiţională insuficientă, deseori nu permite 
fructificarea la adevărata valoare în competiţii a 
potenţialului tehnico-tactic şi funcţional. Acestea 
sunt legate de faptul că în cazul unei astfel de 
pregătiri, competiţiile ascund multe lucruri 
neaşteptate, iarîntâlnirea cu orice factor neaşteptat 
produce în organism, înainte de toate, o reacţie 
de alarmă, care colorează emoţional activitatea 
viitoare (Keller, 1995). Caracterul nepredictibil al 
evoluţiei situaţiei competiţionale, gradul insuficient 
de pregătire a organismului pentru rezolvarea 
acesteia provoacă o reacţie de stres şi pot conduce 
la rezultate scăzute. 

A treia abordare este cea mai favorabilă, 
întrucât permite să se folosească avantajele şi, în 
acelaşi timp, să îndrepte neajunsurile primelor 
două. în acest cadru trebuie ţinut cont că pentru o 
activitate competiţională de succes sunt importante 
cele mai fine stări intime - cel mai ridicat grad de 
coordonare a tuturor componentelor de pregătire 
a sportivului. Modelarea, în cadrul competiţiilor 
de pregătire, de ajustare, de control, a condiţiilor 


adecvate scopurilor şi obiectivelor, etapelor şi 
perioadelor din pregătirea sportivului angrenează 
acele mecanisme de adaptare ale organismului, 
care permit în situaţiile extreme din competiţiile 
de selecţie şi principale, să se valorifice pe deplin 
pregătirea sportivului şi să se atingă rezultate 
ridicate şi stabile. 

Se cunoaşte faptul că competiţiile reprezintă 
un mijloc puternic de pregătire pentru toate 
componentele stării de pregătire, în special a 
acelor componente care sunt legate de pregătirea 
psihologică şi tactică. Mai mult, rolul competiţiilor, 
ca un mijloc efectiv de pregătire, nu este uniform în 
diferite ramuri ale sportului. De exemplu, în jocurile 
sportive, în care numai competiţiilor oficiale li se 
alocă pe parcursul unui an până la 60 - 70 zile şi 
mai mult, activitatea competiţională devine cel mai 
important factor de pregătire eficientă. Şi mai mare 
este rolul competiţiilor în ciclism (pe şosea). Cicliştii 
de înaltă clasă, pe parcursul unui an, participă la 
diferite curse de mai multe zile şi de o zi, parcurgând 
în cele 110 - 120 de zile de competiţii până la 20 mii 
km. Pentru mulţi sportivi, care pe parcursul unui an 
străbat 30 - 40 mii km, activitatea competiţională 
reprezintă cea mai importantă parte nu doar a 
pregătirii tehnico-tactice şi psihologice, ci şi a 
pregătirii fizice speciale. 

în multe ramuri ale sportului, în ultimii 
ani, s-a manifestat tendinţa spre minimizarea 
numărului competiţiilor cu scopul ca acestea să 
nu limiteze posibilitatea unei pregătiri de calitate 
şi la adevărata valoare pentru cele mai importante, 
să nu îngreuneze procesul de periodizare 
raţională a pregătirii anuale. Astfel s-a întâmplat, 
de exemplu, în atletica uşoară. Profesionalizarea 
şi comercializarea acestei ramuri în anii 1980 - 

1990 a condus la o intensificare rapidă a activităţii 
competiţionale, la o participare nesistematică a 
sportivilor într-un număr mare (deseori peste 20) - 
de competiţii.Toate acestea au exercitat o influenţă 
negativă asupra nivelului de măiestrie a sportivilor, 
asupra numărului de evoluţii, cu recorduri 
mondiale, olimpice şi continentale. în anii ulteriori, 
sistemul competiţional a fost ordonat, numărul de 
competiţii la sportivii renumiţi s-a redus de 1,5 - 2 
ori (vezi fig. 4.1), fapt ce a permis să crească calitatea 
pregătirii sportivilor, să se mărească durata carierei 
sportive a acestora, eficienţa evoluţiilor la cele mai 
mari competiţii. 

Specialiştii importanţi din Australia, Bill 
Sweetenham şi John Atkinson (Sweetenham, 
Atkinson, 2003), care au determinat în mare 
măsură performanţele înotătorilor din această ţară 
la Jocurile Olimpice din anii 2000 - 2008, afirmă 
faptul că pe parcursul unui an nu pot fi planificate 
mai mult de 12 competiţii de trei zile, câte 6 în 
fiecare din cele două macrocicluri, iar numărul total 
de zile competiţionale nu poate să depăşească 30 
- 36 zile. în acest caz, cele mai înalte rezultate pot fi 
planificate doar în competiţia principală a ciclului, 
iar asupra acestui obiectiv este orientat întregul 
sistem de pregătire. Participarea la celelalte 
competiţii trebuie să fie subordonată unei pregătiri 
planificate pentru competiţiile principale, în care 
înotătorii trebuie să fie pregătiţi să demonstreze 
cel mai bun rezultat al lor. Dacă rezultatul va fi mai 
slab cu 1 % faţă de cel mai bun, atunci pregătirea a 
fost neraţională. în toate celelalte competiţii pot fi 
rezultate considerabil mai scăzute - până la 3 - 4 
%în comparaţie cu cel mai bun. Pregătirea pentru 
principalele competiţii a tinerilor sportivi care se 
află în sistemul de pregătire multianuală, în etapa 
de pregătire pentru cele mai înalte performanţe, 
poate fi considerată de succes doarîn cazul atingerii 
celor mai înalte rezultate individuale. 

Sintetizarea materialului din practica sportivă 
progresistă, datele unui sondaj printre cei mai 
cunoscuţi antrenori din lume, care se specializează 
în majoritatea ramurilor sportive, demonstrează 
necesitatea de a limita activitatea competiţională 
oficială la 8 - 12 competiţii, cu o durată totală de 
aproximativ 30 de zile. Acest număr de competiţii 
permite să se planifice în mod raţional procesul 
de pregătire anuală, îmbinarea organică a 
activităţii de antrenament cu cea competiţională, 
reducerea probabilităţii de traumatisme, 
suprasolicitarea sistemelor funcţionale şi starea 
de supraantrenament. Această problemă se pune 
în mod deosebit de acut în ramurile sportive cu 
pericol de producere a traumatismelor (gimnastica 
sportivă, diferite tipuri de lupte, schi alpin şi 


altele), cât şi în ramurile legate de eforturi maxime 
exercitate asupra aparatului locomotor (atletica 
grea, sprintul din atletica uşoară, săriturile şi 
aruncările) şi asupra sistemului cardiovascular 
(alergări pe distanţe medii şi lungi, schi, biatlon, 
nataţie şi altele). Din păcate, specificul calendarului 
sportiv modern dintr-o serie de ramuri sportive 
nu permite să se asigure o corelaţie optimă între 
activitatea de antrenament şi cea competiţională. 
O astfel de situaţie s-a cristalizat în fotbal, hochei 
pe gheaţă şi în tenis. în acelaşi timp, într-o serie de 
ramuri de sport, datorită specificităţii acestora nu 
există o necesitate acută de limitare strictă privind 
participarea la competiţii, care trebuie văzută ca 
cea mai importantă componentă a unei pregătiri 
raţionale. Este vorba de ramuri de sport cum sunt 
golful, diferite tipuri de tir, bărci cu velă şi echitaţie. 

Cu deosebită precauţie trebuie abordate 
competiţiilecare presupun zboruri de lungă durată, 
care încalcă considerabil procesul de pregătire 
sistematică pentru competiţiile principale din 
an. Trebuie, de asemenea, să ne abţinem de la 
participarea în competiţiile care coincid cu cele 
mai importante mezocicluri şi microcicluri din 
cadrul sistemului de pregătire a sportivilor legate 
de eforturile maxime. Participarea în astfel de 
competiţii, în primul rând, va perturba în mod 
serios procesul de pregătire sistematică, iar în al 
doilea rând poate să exercite o influenţă negativă 
asupra stării psihice a sportivului, din cauza unei 
probabilităţi mari de obţinere a unui rezultat slab, 
care este logic în condiţii de refacere insuficientă. 

Trebuie cunoscut faptul că practica 
competiţională intensă, orientată pe participarea 
în competiţii în acele perioade, când trebuie să se 
desfăşoare o activitate intensă de antrenament, 
încalcă legităţile principiale privind periodizarea 
antrenamentului sportiv.în primul rând, se produce 
o scădere inevitabilă a eforturilor de antrenament 
în acea perioadă, când acestea trebuie să fie 
maximale, stimulând reacţiile de adaptare, care 
asigură cel mai înalt nivel de pregătire pentru 
momentul desfăşurării principalelor competiţii 
ale anului. Ca urmare a acestui fapt, în loc de o 
desfăşurare planificată, iar uneori în salturi, a 
adaptării, se observă semnele unei dezadaptări 
în posibilităţile celor mai importante sisteme 
funcţionale ale organismului. în al doilea rând, 
după cum subliniază pe bună dreptate F. Suslov 
(2002), competiţiile care se organizează în diferite 
regiuni, pe diferite continente, în diferite condiţii 
climatice, la diferite altitudini, conduc la deplasarea 
reacţiilor de adaptare de la faza stabilă - economică 
la faza de avarie - risipire, care prevede o adaptare 
haotică la condiţiile externe extreme în locul unei 

adaptări sistematice la eforturile de antrenament şi 
competiţionale care asigură atingerea vârfului de 
pregătire în principalele starturi. Ca urmarea acestui 
fapt, nivelul de pregătire scade, rezultatele sportive 
devin instabile, creşte accentuat probabilitatea de 
accidentări. 

Starea de pregătire pentru 
competiţii şi de mobilizare pentru 
cele mai înalte performanţe 

Căutarea căilor de dezvoltare a metodologiei de 
organizare a pregătirii anuale a sportivilor de înaltă 
performanţă, de realizare a principiilor şi legităţilor 
aşezate la temelia teoriei periodizării la cerinţele 
calendarului competiţional modern a condus 
la necesitatea unei separări clare a noţiunilor 
de «starea de pregătire pentru competiţii» 
şi «starea de pregătire pentru cele mai înalte 
performanţe» («forma sportivă», cel mai înalt 
grad de pregătire). 

Nivelul de pregătire a sportivilor în vederea 
competiţiilor este legat de nişte caracteristici 
suficient de stabile, care necesită o formare de 
lungă durată şi care nu sunt supuse unor oscilaţii 
bruşte (calităţile motrice, posibilităţile celor 
mai importante sisteme funcţionale, nivelul de 
pregătire tehnică şi tactică şi altele). Starea de 
pregătire pentru cele mai înalte performanţe 
(gradul de cea mai înaltă pregătire) se asigură pe 
baza unui nivel ridicat de pregătire şi presupune 
un tonus special, care constă din componentele 
care se formează rapid, referitoare la diferite laturi 
ale pregătirii fizice speciale, tehnico-tactice şi 
psihologice a sportivilor, îmbinate în mod organic 
cu situaţia concretă, la analiza căreia trebuie să 
se ţină cont atât de factorii interni, care exercită 
influenţă asupra eficienţei activităţii competiţionale 
(nivelul de pregătire a sportivului), cât şi cei externi, 
determinaţi de condiţiile unor competiţii concrete 
(Platonov, 1997). 

Acest punct de vedere a fost susţinut şi 
de către L.P. Matveev (1999), care a remarcat 
faptul că aprofundarea ideilor referitoare la 
forma sportivă, într-o măsură importantă, va fî 
facilitată de rezultatele unor cercetări concrete ale 
componentelor stabile şi dinamice ale acesteia. 
Stabilitatea relativă a formei sportive este 
determinată de gradul de dezvoltare a calităţilor 
motrice de bază ale sportivului, în mod deosebit 
a rezistenţei specifice, a nivelului de antrenament 
al acestuia, de gradul de stăpânire a deprinderilor 
şi abilităţilor. O componentă dinamică (mobilă, 
care se schimbă relativ rapid) a formei sportive 
o reprezintă mobilizarea operativă a sportivului 


pentru o valorificare maximă a posibilităţilor sale 
într-o confruntare sportivă, care este determinată, 
înainte de toate, de starea curentă a capacităţii 
de lucru operative, de motivaţia actuală, «starea 
de spirit» mobilizatoare cea mai apropiată 
(determinată situaţional) pentru un rezultat 
concret. Devine clar faptul că dacă vom avea în 
vedere acele componente de bază care compun, 
cum s-ar spune, fundamentul unei forme sportive 
stabile, atunci aceasta reprezintă o stare care se 
păstrează pe o durată de timp, relativ lungă. Dacă 
însă vor concentra atenţia asupra acelei laturi a 
acesteia, în care este reflectată pregătirea operativă 
a unui sportiv pentru valorificarea maximă a 
posibilităţilor sale, atunci forma sportivă arată ca o 
stare extrem de dinamică. 

în felul acesta, ni se pare necesar faptul de 
a avea o imagine în toate planurile a întregului 
ansamblu de caracteristici, care determină atât 
starea de înaltă pregătire a sportivului, cât şi 
starea acestuia de a fi pregătit pentru performanţe 
înalte, interacţiunea acestor stări, manifestările 
unitare şi izolate ale acestora, particularităţile 
de perfecţionare, rolul în competiţiile de diferite 
niveluri. 

în cadrul unei astfel de abordări, organizarea 
raţională a pregătirii presupune ori o creştere 
planificată a nivelului de pregătire, ori stabilizarea 
relativă a acestuia, ceea ce este caracteristic 
sportivilor de înaltă performanţă, care se află în 
etapa de păstrare a celor mai înalte performanţe. 0 
scădere bruscă a nivelului de pregătire, inclusiv în 
perioada de tranziţie nu este oportună. 

Noţiunea de pierdere temporară a formei 
sportive se poate referi în mod strict doar la 
o suprastructură, care cuprinde aşa numitele 
componente labile. în ceea ce priveşte 
componentele stabile care predetermină nivelul 
stării de pregătire a sportivului, aici pierderea 
nivelului de adaptare atins în condiţiile sportului 
modern este inadmisibilă. Se poate vorbi doar de o 
scădere neînsemnată a potenţialului funcţional (cel 
mult cu 7 - 10 %), în raport cu cele mai importante 
caracteristici şi cu 3 - 5 % în ceea ce priveşte 

rezultatele sportive. în acest caz, atât durata, cât 
şi conţinutul perioadei de tranziţie, pe fondul unei 
refaceri complete şi de odihnă fizică, al descărcării 
emoţionale şi fizice trebuie să prevadă ori păstrarea, 
ori o scădere neînsemnată a unor componente 
importante ale pregătirii, supuse unei dezadaptări 
deosebit de intense. Aici este oportun să facem 
trimitere la ideile lui A.N. Vorobiov (1989), care deja 
cu mulţi ani în urmă a avertizat în legătură cu durata 
excesivă a perioadei de tranziţie, recomandând 
ca aceasta să fie limitată la zece zile. într-adevăr, 

numeroase date ştiinţifice din ultimii ani, care 
reflectă desfăşurarea proceselor de dezadaptare şi 
de readaptare la sportivi sub influenţa eforturilor 
din sportul modern şi a regimului de planificare 
a acestora nu permit pauze de lungă durată în 
procesul de antrenament şi scăderea bruscă 
a nivelului componentelor stabile ale stării de 
pregătire. O perioadă de tranziţie cu o durată de 7 - 
10 zile poate fi ocupată de odihnă activă şi pasivă. în 
cazul în care aceasta este de durată mai lungă, este 
necesar să se planifice nişte eforturi care nu permit 
dezadaptarea vizibilă a celor mai importante şi 
celor mai greu de restabilit componente ale stării 
de pregătire (Platonov, 2004). 

Starea de a fi pregătit pentru cele mai înalte 
performanţe, spre deosebire de starea nivelului de 
înaltă pregătire, este supusă unor oscilaţii bruşte 
mari şi reprezintă cea mai specifică şi individualizată 
parte a pregătirii şi, în mare măsură, este legată 
de unele noţiuni, cum ar fi refacerea eficientă, 
supercompensarea, starea de pregătire tehnico- 
tactică şi psihoemoţională, stresul temporar, 
condiţiile climatice şi meteo, corecţia stării fizice, 
manipulările alimentare, încălzirea eficientă, 
pregătirea înainte de start şi altele. Această stare 
poate să oscileze în mod considerabil, să fie atinsă 
de mai multe ori, să se piardă şi să se modifice în 
funcţie de calendarul competiţiilor şi de condiţiile 
acestora, de caracteristicile pregătirii nemijlocite 
pentru starturi, de componenţa participanţilor etc. 

O condiţie necesară pentru atingerea stării 
de pregătire pentru cele mai înalte performanţe o 
reprezintă atingerea de către un sportiv a vârfului 
de pregătire, conform întregului spectru de 
indicatori, care se referă atât la partea stabilă, cât 
şi la cea variabilă ale acestuia. Starea de cea mai 
înaltă pregătire, care este asigurată de reunirea 
componentelor stabile şi labileîntr-un sistem unitar 
este de o durată destul de scurtă şi, de regulă, este 
legată de intervalul de timp de desfăşurare şi de 
specificul unor competiţii concrete. Acea parte a 
acesteia, care este determinată de caracteristicile 
oarecum stabile, poate fi menţinută pe parcursul a 
3-5 săptămâni. în ceea ce priveşte caracteristicile 
labile, aici cel mai înalt nivel se limitează la câteva 
zile, legate de perioadele unor competiţii concrete. 
Mai mult, sunt nenumărate cazurile, când o astfel 
de stare s-a limitat la un singur start, în timpul 
căruia sportivii au reuşit să mobilizeze complet 
tot ansamblul de calităţi, care determină nivelul 
performanţelor, în special al celor care se referă 
la sfera psihologică. Se pot prezenta numeroase 
exemple, când unii sportivi stabileau recorduri 
mondiale şi olimpice în etapele preliminare ale 
competiţiilor, însă nu au mai putut repeta aceste 


rezultate în finale, pierzând în faţa unor adversari 
mai slabi, care, însă, au reuşit să urce la cel mai înalt 
nivel de pregătire pentru principalul start. 

Pentru calendarul sportiv modern, în multe 
ramuri sportive este caracteristică planificarea 
unui număr destul de mare de competiţii de 
prestigiu, deseori avantajoase din punct de 
vedere comercial, pe parcursul a 1 - 1,5 luni după 
principalele competiţii dintr-un an - campionate 
mondiale. Jocuri Olimpice). De regulă, cei mai 
puternici sportivi din lume tind să ia parte la aceste 
competiţii uneori de 1 - 2 ori, iar cel mai adesea 
de 3 - 4 şi mai mult. Şi aici se observă o legitate 
interesantă. Cei care nu au reuşit la campionate 
mondiale sau Jocuri Olimpice, nu au putut să 
abordeze aceste competiţii într-o stare de cel mai 
înalt nivel de pregătire, în competiţiile ulterioare, 
deseori, îşi îmbunătăţesc rezultatele şi obţin 
succese. Aceeaşi sportivi care au urcat în vârful de 
pregătire la principalele competiţii şi au obţinut 
victorii strălucite, scad brusc nivelul rezultatelor în 
competiţiile ulterioare. Toate acestea se pot ilustra 
printr-o mulţime de fapte. Vom prezenta pe cele 
mai caracteristice dintre acestea. Celebrul sprinter 
Usain Boit, la Jocurile Olimpice din anul 2008 de 
la Beijing a câştigat cursele finale pe distanţele de 
100 şi 200 m, obţinând recorduri mondiale (9,69 
s şi respectiv 19,30 s). Pe parcursul a 20 de zile 
ulterioare, acesta a participat de 3 ori la competiţii 
şi în toate cazurile cu rezultate mult mai slabe. 
AngeloTaylor, la aceleaşi Jocuri Olimpice, a obţinut 
o victorie clară în cursa de 400 m cu garduri, cu 
un rezultat de 47,25 s. Peste două zile, după cursa 
victorioasă, acesta a luat startul la concursurile de 
prestigiu de la Atena, cu un rezultat cu mult mai 
slab (48,79, scăderea fiind cu 3,2 %), iar peste 10 
zile - la Zurich (48,7, scăderea cu 1,7 %). Rusoaica 
Tatiana Lebedeva, campioană olimpică (anul 2004, 
la sărituri în lungime) şi triplă campioană a lumii 
(săritura în lungime, triplu salt), la Jocurile Olimpice 
de la Beijing a obţinut 2 medalii de argint (săritură în 
lungime - 7,3 m, triplu salt - 15,32 m). Pe parcursul 
următoarei perioade de o lună şi jumătate sportiva 
a luat parte la opt competiţii, la toate cu rezultate 
mult mai slabe, în comparaţie cu cele demonstrate 
la starturile olimpice - săritură în lungime - 6,64 - 
6,85 m (scăderea cu 5,5 - 2,6 %), triplu salt - 14,55 
- 14,94 m (scădere cu 5,0 - 2,5 %). 

în felul acesta, formarea unei stări de înaltă 
pregătire a sportivului pentru competiţii şi de 
pregătire pentru cele mai înalte performanţe la 
competiţii concrete se desfăşoară ca urmare a 
unor procese, care deşi sunt legate între ele, se 
desfăşoară în mod diferit. La baza unuia dintre 
acestea, stă adaptarea de lungă durată şi păstrarea 

componentelor de bază şi speciale ale stării de 
pregătire, iar la baza celui de-al doilea - atingerea 
relativ rapidă pe această bază a unei stări de cea 
mai înaltă pregătire pentru o competiţie concretă, 
înţelegerea acestor lucruri permite într-o anumită 
măsură evitarea contradicţiei determinate de 
necesitatea unei pregătiri planificate pentru 
principalele competiţii ale anului (campionate 
mondiale, Jocuri Olimpice) şi participarea la un 
mare număr de competiţii, repartizate relativ 
uniform pe parcursul unei părţi îndelungate din an. 

în plan practic, acestea au condus la elaborarea 
unor astfel de modele de periodizare, în cadrul 
cărora, pe fondul unui proces de formare planificată 
a componentelor de bază şi speciale ale pregătirii, 
destinată atingerii celor mai înalte rezultate în 
principalele competiţii ale anului, în mod episodic 
(de câteva ori pe parcursul unui an) să se planifice 
nişte structuri specifice de scurtă durată, de tip 
precompetiţional, care conferă etapei respective 
din cadrul pregătirii anuale caracteristicile unui 
macrociclu special, adică se formează un sistem 
multiciclic aparte, potrivit căruia planificarea 
câtorva macrocicluri nu ar încălca legităţile de 
bază privind formarea măiestriei sportive realizate 
în modelele tradiţionale mono- sau biciclice de 
periodizare. Tendinţa spre nişte eforturi maxime şi 
specifice de lungă durată în primele macrocicluri 
din an va conduce în mod inevitabil la scăderea 
eficienţei pregătirii de pe poziţiile atingerii celor 
mai înalte rezultate în principalele competiţii. 

Strategiile cu privire la 
periodizarea pregătirii anuale 

Periodizarea pregătirii anuale, adică împărţirea 
acesteia în nişte elemente structurale care se 
deosebesc între ele din punct de vedere calitativ 
şi cantitativ reprezintă un mijloc eficient de 
aplicare a unor legităţi şi principii existente în mod 
obiectiv cu privire la pregătirea sportivilor pentru o 
activitate competiţională de succes. însă utilizarea 
ansamblului de cunoştinţe acumulate în domeniul 
teoriei periodizării trebuie să fie îmbinată în mod 
organic cu strategia de pregătire care se bazează 
pe nişte obiective, spre a căror îndeplinire tinde 
sportivul, care se pregăteşte pentru o activitate 
competiţională eficientă. Se pot distinge trei 
strategii diferite, atât în raport cu obiectivele, 
cât şi cu structura şi conţinutul procesului de 
antrenament. 

Prima strategie este condiţionată, în mod 
exclusiv, de obiectivul de participare cu succes la 
principalele competiţii ale anului. Toate celelalte 
competiţii au un caracter secundar, iar participarea 


la acestea reprezintă, în principal, un mijloc de 
pregătire şi de control al eficienţei acesteia. 
Orientarea spre atingerea unor rezultate ridicate în 
astfel de competiţii şi elementele corespunzătoare 
de direcţionare a pregătirii, pot avea loc doar în 
acea măsură în care acestea nu perturbă cursul 
legic al desfăşurării pregătirii pentru principalele 
competiţii. La ora actuală, această strategie 
este de bază în cazul unei pregătiri a echipelor 
naţionale precis direcţionate pentru Jocurile 
Olimpice. Realizarea acesteia în diferite ramuri 
de sport este asigurată, de regulă, de schema 
tradiţională monociclică, biciclică şi triciclică de 
periodizare. însă aplicarea schemelor biciclice sau 
triciclice, admiţând o pregătire direcţionată spre 
competiţiile care încheie unul sau două din primele 
macrocicluri, nu trebuie să perturbe procesul 
de pregătire planificată pentru competiţiile 
principale. Acest fapt, într-o măsură considerabilă, 
prestabileşte diferenţele din structura şi conţinutul 
de pregătire în fiecare din macrociclurile care se 
prezintă nu ca nişte formaţiuni de sine stătătoare, 
ci ca nişte elemente legate între ele reciproc, în 
cadrul unui sistem unitar de pregătire anuală. 
Practic, are loc utilizarea unor modele intermediare 
de periodizare - între unul monociclic şi biciclic, 
monociclic şi triciclic. Practica sportului mondial din 
ultimele decenii, rezultatele cercetărilor ştiinţifice 
corespunzătoare atestă faptul că o realizare de 
succes a acestei strategii este în măsură să asigure 
sportivilor atingerea celor mai înalte rezultate 
individuale în principalele competiţii, în 60 - 70 
% din cazuri, deşi în istoria sportului modern au 
existat anumite cazuri, când aproximativ 90 % 
dintre sportivii care au luat startul la principalele 
competiţii în componenţa echipelor în unele 
ramuri ale sportului şi-au demonstrat cele mai 
bune rezultate. 

A doua strategie este legată de o armonizare 
organică... a pregătirii eficiente pentru diferite 
competiţii, desfăşurate pe parcursul unei perioade 
lungi de timp (până la 8 - 10 luni), cu pregătirea 
pentru evoluţii de succes în principalele competiţii. 
O astfel de strategie este caracteristică majorităţii 
covârşitoare a sportivilor de înaltă clasă, care 
îmbină pregătirea pentru principalele competiţii 
cu pregătirea şi participarea într-o serie de 
competiţii (de obicei de la 6 - 8 până la 12 - 16) pe 
parcursul celei mai mari părţi dintr-un an. Aplicarea 
acestei strategii este legată în mod nemijlocit de 
scăderea eficienţei de pregătire pentru principalele 
competiţii şi a probabilităţii de atingere a celor mai 
înalte rezultate sportive la acestea. însă, în cazul 
unei periodizări raţionale a pregătirii anuale şi 
unui raport adecvat dintre mijloacele de orientare 

prioritară diferită în cadrul principalelor elemente 
ale structurii acesteia se poate asigura un nivel 
de pregătire suficient de ridicat pentru o mare 
parte a competiţiilor şi o participare de succes la 
principalele competiţii ale anului. Toate acestea 
se pot atinge prin intermediul aplicării unor 
sisteme multiciclice de periodizare a pregătirii 
anuale, în a cărei structură, în funcţie de specificul 
ramurii sportive şi de calendarul competiţional, 
pot fi prevăzute până la 4 - 7 macrocicluri. însă 
succesul în cazul aplicării unor astfel de scheme 
de periodizare este posibil numai în cazul 
absenţei caracterului de sine stătător al fiecăruia 
dintre macrocicluri. Structura generală, mărimea, 
orientarea şi corelaţia eforturilor în fiecare dintre 
acestea sunt determinate în mare măsură de 
efectele întârziate de antrenament din pregătirea 
anterioară, fapt ce prestabileşte structura şi 
conţinutul celei ulterioare. în felul acesta, şi în 
acest caz fiecare dintre macrocicluri reprezintă un 
element al sistemului unitar de pregătire anuală, 
însă această abordare, spre deosebire de prima 
este orientată atât spre atingerea celor mai înalte 
rezultate în principalele competiţii ale anului, cât şi 
la asigurarea unui nivel ridicat de pregătire pentru 
starturi în diferite competiţii, care se organizează la 
sfârşitul fiecăruia dintre macrocicluri. 

Influenţa negativă a unei astfel de periodizări 
în ceea ce priveşte o pregătire planificată pentru 
principalele competiţii din an poate fi redusă 
până la minimum, în cazul unei utilizări creatoare 
a acelui potenţial care se ascunde în aplicarea 
raţională a principiilor şi legităţilor teoriei clasice 
de periodizare. Modificările în raportul acţiunilor 
de antrenament cu orientare diferită, luarea în 
considerare a influenţei transferului pozitiv şi 
negativ, dirijarea proceselor de oboseală, de 
refacere, de dezvoltare a efectului de antrenament 
însumat, cumulativ şi întârziat reprezintă un 
instrument eficient de profilaxie a influenţei 
negative a unei practici competiţionale excesive, 
orientată către succes, într-un număr mare de 
competiţii. 

Din păcate, unii specialişti, când se lovesc 
de neconcordanţa unor scheme de periodizare 
mono- şi biciclice, cu cerinţele unui calendar 
sportiv amplu, în loc să caute căile de utilizare a 
unor principii şi legităţi, care există în mod obiectiv, 
ale teoriei periodizării verificate de nenumărate 
ori şi confirmate de cercetări ştiinţifice, cu aplicare 
la condiţiile apărute, încep să se indigneze de 
caracterul arhaic al acestei teorii, de neconcordanţa 
acesteia cu cerinţele sportului modern, să cheme la 
revizuirea acesteia şi, ceea ce este cel mai trist, să 
impună nişte «concepţii noi», «sisteme progresiste» 


de periodizare a pregătirii, care, în cel mai grosolan 
mod, încalcă legităţile existente în mod obiectiv de 
formare a măiestriei sportive şi principiile pe care 
se fundamentează acestea. 

A treia strategie este caracteristică pentru 
ramurile,în care sportivii sunt nevoiţi să evolueze pe 
parcursul celei mai mari părţi din an, fiind orientaţi 
spre atingerea celor mai înalte rezultate. Aceasta 
se aplică preponderent în diferite jocuri sportive, 
al căror calendar competiţional impune o evoluţie 
de responsabilitate egală în 50 - 70 de jocuri, 
repartizate relativ uniform pe parcursul a 6 - 8, iar 
uneori şi 9 - 11 luni. Aceeaşi situaţie se întâlneşte 
şi în cadrul pregătirii şi activităţii competiţionale 
a cicliştilor pe şosea, care pe parcursul anului iau 
parte la Jocuri Olimpice, la campionate mondiale şi 
la o serie de curse de mai multe zile şi de o zi, care 
se organizează pe parcursul a 7 - 10 luni. O situaţie 
similară este şi în tenisul modern de nivel înalt, 
în care activitatea competiţională de răspundere 
pentru cei mai puternici sportivi cuprinde 
aproximativ 10 luni. La baza strategiei - se află 
legătur reciprocă organică pe parcursul celei mai 
importante părţi din an (cu excepţia unor perioade 
de pregătire şi de tranziţie de scurtă durată) a 
activităţii de antrenament şi competiţionale, a 
pregătirii fundamentale şi speciale. 

Este normal faptul că fiecare din aceste 
strategii nu se aplică întotdeauna într-o formă 
pură. în funcţie de calendarul competiţional şi 
de priorităţile alese, sportivii adesea aplică nişte 
strategii intermediare. De exemplu, unii dintre cei 
mai puternici tenismeni şi ciclişti, care aplică de 
regulă în practica lor a treia abordare strategică, 
în anii de organizare a Jocurilor Olimpice îşi 
restructurează pregătirea prin orientarea la cele 
mai înalte rezultate în principalele competiţii, prin 
care aceştia determină starturile olimpice. Structura 
şi conţinutul pregătirii se apropie de cerinţele şi 
de legităţile dictate de prima variantă a strategiei, 
pregătirea pentru o serie de turnee importante se 
deplasează în plan secund, iar pe primul plan se 
aşează pregătirea destinată Jocurilor Olimpice. în 
acest mod a procedat, de exemplu în anul 2012 
Andy Murray, care a câştigat turneul olimpic la 
categoria de simplu masculin, învingându-i pe 
doi dintre cei mai puternici sportivi din lume - 
Novak Djokovic şi Roger Federer. în acelaşi mod 
şi-a organizat pregătirea şi Serena Williams, care 
cu un avantaj covârşitor a câştigat întâlnirea în 
finală cu Maria Şarapova, care a evoluat cu succes 
într-o serie de turnee de prestigiu, care au precedat 
Jocurile Olimpice, însă nu a reuşit să atingă vârful 
de pregătire în momentul starturilor olimpice. 

Trebuie subliniat faptul că mulţi sportivi 

de înaltă performanţă, care se află în etapa de 
valorificare maximă a posibilităţilor lor individuale 
şi în etapele ulterioare din cadrul pregătirii 
multianuale, alternează abordările strategice cu 
privire la periodizarea pregătirii anuale. în special în 
anii în care se organizează Jocuri Olimpice, aceştia 
folosesc cea de-a doua strategie, care presupune 
o periodizare multiciclică a pregătirii anuale şi 
participarea la un număr mare de competiţii, 
în scopul de a atinge cele mai înalte rezultate 
accesibile. în anii Jocurilor Olimpice, strategia 
se modifică în mod principial - se aplică prima 
strategie cu sistemul corespunzător de periodizare, 
care, prin întregul său conţinut, este destinată unei 
pregătiri planificate pentru principalele competiţii 
ale unui an şi subordonarea faţă de aceasta a 
tuturor celorlalte competiţii. 

Modele mono-, bi- şi triciclice de 
periodizare 

Organizarea antrenamentului anual pe baza unui 
macrociclu se numeşte periodizare monociclică, 
a două - biciclică, trei - triciclică. în fiecare 
macrociclu se disting trei perioade - pregătitoare, 
competiţională şi de tranziţie. în cazul utilizării 
unei organizări bi- şi triciclică a procesului de 


antrenament pe parcursul unui an, adesea se 
folosesc variante care au căpătat denumirea de 
cicluri «duble» şi «triple» (Matveev, 1977; Platonov, 
1986, 1997). în aceste cazuri, perioadele de 
tranziţie dintre macrociclurile, primul şi al doilea, al 
doilea şi al treilea, nu sunt planificate, iar perioada 
competiţională dintr-un macrociclu trece uniform 
în perioada pregătitoare a celui următor (fig. 
20.3, 20.4). Nu se poate afirma care din modelele 
de pregătire pe parcursul unui an este cea mai 
eficientă. Dacă în cazul organizării procesului de 
antrenament se ţine cont de specificul ramurii de 
sport, de particularităţile etapei din pregătirea 
multianuală, de posibilităţile individuale ale 
sportivilor, de cerinţele calendarului competiţional, 
atunci oricare dintre aceste modele poate fi 
eficientă (fig. 20.5). 

Specificul anumitor ramuri de sport (în 
principal, al jocurilor sportive) este legat de o 
corecţie importantă a modelelor prezentate. De 
exemplu, în domeniul fotbalului de nivel înalt 
se aplică un sistem monociclic de organizare 
a pregătirii anuale, cu o perioadă pregătitoare 
scurtă (până la 8 săptămâni), şi una competiţională 
de lungă durată (peste nouă luni), după care se 
planifică perioada de tranziţie de 3 - 4 săptămâni. 

Particularităţile sportului modern, care sunt 


FIGURA 20.3 — Variante de 
periodizare a antrenamentului 
sportiv în cursul unui an 
şi al unui macrociclu: A - 
planificarea într-un ciclu; B 

- planificarea în două cicluri; C 

- planificarea în trei cicluri; D - 
ciclu „dublat"; E - ciclu „triplat"; 

I - perioadă pregătitoare; II 

- perioadă competiţională; III - 

perioadă de tranziţie 



FIGURA 20.4 — 
Raportul dintre fazele de 
dezvoltare a formei sportive 
şi perioadele de antrenament 
într-un ciclu „dublat" 
(Matveev, 1964) 

determinate, în mare măsură, de extinderea 
calendarului competiţional,decreşterea prestigiului 
multora dintre acestea, nu numai că stabilesc 
alegerea unei anumite strategii de periodizare 
a pregătirii anuale, dar de multe ori impun o 
diversitate substanţială a structurii şi conţinutului 
procesului de antrenament în cadrul strategiei 
alese. Practica sportivă înaintată reprezintă oglinda 
unei eficienţe înalte a caracterului inovator al 
antrenorilor şi al sportivilor din acest domeniu, 
însă analiza diferitelor inovaţii, care au adus 
rezultate pozitive confirmă doar faptul că acestea 
nu contravin în nici o formă tezelor fundamentale 
ale teoriei periodizării, ci doar completează şi 
dezvoltă principalele teze ale acesteia, ţinând cont 
de caracteristicile etapei actuale din dezvoltarea 
sportului. 

Indiferent de modelul de organizare a 
procesului de antrenament pe parcursul unui an, 
în structura unui macrociclu se întrevăd în mod 
clar nişte elemente structurale, relativ de sine 
stătătoare şi, în acelaşi timp, strâns legate între ele 
în funcţie de caracterul şi continuitatea obiectivelor 
şi al conţinutului - perioade, etape, mezocicluri. 
Aceleaşi elemente ale macrostructurii pot avea 
diferite obiective prioritare, structura generală 
şi conţinutul concret, determinate de specificul 
ramurii sportive, de particularităţile etapei din 
cadrul pregătirii multianuale, de calificarea şi de 
particularităţile individuale ale sportivilor, de 
calendarul competiţional şi de obiective care 
stau în faţa unui sportiv concret, la principalele 
competiţii dintr-un macrociclu. 

Trebuie luat în considerare faptul că fiecare 
şedinţă de antrenament cu un efort mare sau 
considerabil, de o anumită orientare, reprezintă un 
stresor, care provoacă o reacţie activă din partea 
organismului sportivului. însă nici unul singur, nici 
chiarcâtevaantrenamentenupotconducelaapariţia 
unor reacţii de adaptare de lungă durată. Astfel de 
reacţii reprezintă un răspuns la o acţiune însumată 
şi regulată a stresorilor, de o anumită orientare, 
pe parcursul unei perioade de timp, mai mult sau 
mai puţin îndelungate. Dacă durata şi intensitatea 
acţiunilor determinate de programele unor lecţii 
de antrenament cu eforturi mari şi considerabile, 
de o anumită orientare, însoţite de un ansamblu 
de mijloace suplimentare (antrenamente cu alte 
eforturi ca mărime şi orientare, mijloace de refacere 
şi de stimulare etc.) corespund posibilităţilor de 
adaptare ale sportivului, atunci se va forma cel mai 
înalt efect întârziat de antrenament. Structurile de 
scurtă durată, cu o orientare prioritară stabilită a 
acţiunilor de antrenament sunt insuficiente pentru 
o dezvoltare eficientă a reacţiilor de adaptare, iar 


o concentrare excesivă în cadrul acestora a unor 
mijloace unidirecţionate reprezintă un factor de 
risc, de suprasolicitare a sistemelor funcţionale şi 
de perturbare serioasă a echilibrului dintre diferite 
componente ale stării de pregătire. în categoria 
urmărilor negative conduce şi o durată excesiv de 
lungă a antrenamentului cu o orientare prioritară 
sau alta, care este legată în mod inevitabil de 
stabilizarea efectului de antrenament, creşterea 
riscului de supraîncordare a sistemului funcţional, 
supus în mod excesiv exploatării, de dezadaptare 
a altor componente ale pregătirii, care, un timp 
îndelungat, au fost lipsite de stimulii necesari 
pentru menţinerea nivelului atins. 

Mijloacele moderne de antrenament sportiv 
permit, într-o anumită măsură, să se corecteze 
ritmurile şi termenele de formare a măiestriei 





FIGURA 20.5 — Dinamica pregătirii pentru o activitate 
competiţională eficientă în cazul construcţiei monociclice a 
pregătirii anuale (a), biciclice (b) şi triciclice (c): A - perioadă 
pregătitoare; B - perioadă competiţională; C - perioadă de 
tranziţie [cu săgeţi este însemnată participarea la competiţii) 

sportive, armonizându-le cu obiectivul privind 
pregătirea pentru principalele competiţii 
(Bondarciuk, 1989; Platonov, 2000). Este foarte 
important să se folosească această posibilitate în 
legătură cu pregătirea pentru unor competiţii, cum 
sunt Jocurile Olimpice. N.G. Ozolin (1984) afirmă 
faptul că în acele cazuri când etapa de ontogeneză 
sportivă nu coincide, o perioadă lungă de timp, 
cu perioada de desfăşurare a Jocurilor Olimpice, 
se poate accelera, în mod artificial, sau încetini 
într-o mică măsură procesul de pregătire pentru a 
se atinge cel mai înalt grad al capacităţii de lucru 
chiar la momentul startului olimpic. Toate acestea 
se pot atinge prin modificările corespunzătoare 
în dinamica intensităţii, prin creşterea sau 
reducerea caracterului ondulatoriu al efortului, 
prin modificarea raportului dintre componenta 
generală şi specială în cadrul pregătirii etc. 

Perioada pregătitoare 

în majoritatea ramurilor de sport perioada 
pregătitoare reprezintă o unitate structurală 
de lungă durată din cadrul unui macrociclu de 
antrenament. Aici se pune baza fundamentală, 
necesară pentru efectuarea unor volume mari de 
activitate specială, destinată pregătirii nemijlocite 
a sferelor motorii şi vegetative ale organismului 
pentru o activitate competiţională eficientă, se 
perfecţionează deprinderile motrice, se dezvoltă 
calităţile fizice, se realizează pregătirea tactică şi 
psihologică. 

Obiectivele variate ale pregătirii speciale, 
care la urma urmei asigură o evoluţie de succes a 
sportivului la competiţiile importante se rezolvă pe 
parcursul întregii perioade pregătitoare. Concepţia 
care persistă până în zilele noastre, cu privire la 
faptul că prima parte a perioadei pregătitoare 
trebuie să fie în principal destinată creşterii gradului 
de pregătire fizică generală, care nu este legată de 
specificul ramurii sportive, iar că a doua parte trebuie 
orientată pentru pregătirea specială, este eronată. 
Pregătirea modernă a sportivilor din primele zile 
ale perioadei pregătitoare este construită pe baza 
unor exerciţii care creează premisele fizice, psihice 
şi tehnice pentru un antrenament special ulterior. 
Excepţia o reprezintă acele cazuri, când un nivel 
scăzut de pregătire fizică impune o dezvoltare 
prealabilă a musculaturii, creşterea posibilităţilor 
celor mai importante sisteme ale organismului 
pentru o activitate ulterioară mai eficientă, fapt ce 
poate avea loc în etapa de pregătire specializată de 
bază. 

Exerciţiile folosite, după caracterul şi după 
structura lor pot să se deosebească în mod 


substanţial de cele competiţionale, deoarece 
obiectivul principal al pregătirii în această etapă 
nu îl reprezintă dezvoltarea unor calităţi complexe 
ca atare, care determină nivelul rezultatelor 
sportive, ci creşterea posibilităţilor componentelor 
funcţionale, care reprezintă baza acestora. 
Acest fapt presupune o folosire pe scară largă a 
mijloacelor auxiliare (semispeciale), a unor exerciţii 
de pregătire specială, care sunt într-o măsură 
însemnată apropiate de cele de pregătire generală. 
Pe parcursul perioadei pregătitoare se modifică 
în mod planificat raportul dintre mijloacele cu 
orientare prioritară diferită. La începutul perioadei, 
conţinutul principal al procesului de antrenament 
îl constituie exerciţii cu caracter fundamental (de 
bază), care au un caracter de pregătire generală 
şi auxiliară (semispecială). Treptat, acest raport se 
modifică în direcţia creşterii j. roporţiei exerciţiilor 
de pregătire specială şi a celor competiţionale. 

Perioada pregătitoare se divizează în două 
etape: de pregătire generală şi cea de pregătire 
specială. Raportul duratei perioadelor indicate mai 
sus, într-o măsură considerabilă, depinde de tipul 
macrociclului şi de gradul de calificare a sportivului. 
De exemplu, în cadrul planificării biciclice (ciclu 
dublu), primul macrociclu se caracterizează 
printr-o etapă de lungă durată de pregătire 
generală şi printr-una relativ de scurtă durată 
pentru pregătirea specială; în al doilea macrociclu, 
este raţional un raport invers (fig. 20.6). în cadrul 
pregătirii sportivilor de înaltă performanţă, de 
obicei se planifică o etapă relativ scurtă de pregătire 
generală şi una de durată lungă pentru pregătirea 
specială; la sportivii cu o performanţă scăzută se 
observă un raport invers. 

Etapa de pregătire generală 

Obiectivele principale ale acestei etape - 
creşterea nivelului de pregătire generală şi 
auxiliară a sportivului, creşterea posibilităţilor 
principalelor sisteme ale organismului acestuia, 



FIGURA 20.6 — Varianta larg răspândită în practică a 
corelaţiei dintre perioadele de pregătire în cazul organizării 
antrenamentului în două cicluri (ciclul dublat)pe parcursul 
unui an: a - etapa de pregătire generală din perioada 
pregătitoare; b - etapa de pregătire specială din perioada 
pregătitoare; c - perioada competiţională şi d - perioada de 
tranziţie 

pregătirea tehnică multilaterală. în această 
etapă, înainte de toate, se aşează fundamentul 
pentru activitatea ulterioară în vederea creşterii 
nemijlocite a rezultatelor sportive. Partea specială 
a acestei pregătiri constă în creşterea selectivă a 
posibilităţilor unor anumite calităţi, care exercită 
influenţă asupra nivelului rezultatelor sportive. O 
atenţie deosebită este acordată acţiunii selective 
asupra posibilităţilor de resinteză aerobă şi 
anaerobă a ATP, asupra dezvoltării parametrilor 
de viteză - forţă, perfecţionării tehnicii mişcărilor, 
productivităţii respiraţiei, economicităţii de lucru şi 
altele. Un obiectiv important al pregătirii speciale 
în prima etapă din cadrul perioadei pregătitoare 
îl reprezintă creşterea capacităţii sportivului de a 
suporta eforturile mari. 

în această etapă atenţia este concentrată 
asupra utilizării unor mijloace de dezvoltare 
a calităţilor motrice şi a altor componente ale 
nivelului de pregătire a sportivului, a căror 
dezvoltare nu poate fi, într-o măsură necesară, 
asigurată de mijloacele speciale dintr-o ramură 
de sport, însă reprezintă fundamentul pentru o 
pregătire specială eficientă ulterioară. Astfel, de 
exemplu, în domeniul alergărilor pe distanţe scurte 
şi medii, nataţiei, canotajului, patinajului viteză şi 
în alte ramuri de sport, o mare importanţă pentru 
o pregătire specială de succes o are nivelul forţei 
maxime şi al vitezei, al mobilităţii, al capacităţilor 
de coordonare. însă exerciţiile de pregătire 
specială şi cele competiţionale, caracteristice 
pentru fiecare dintre aceste ramuri sportive, nu 
reprezintă un stimul suficient pentru o dezvoltare 
a acestor calităţi în adevăratul sens al cuvântului. 
De aceea, în aceste ramuri de sport, s-a format 
un sistem eficient de pregătire fizică, bazată pe 
utilizarea unui număr mare de mijloace şi metode 
diferite, referitoare la pregătirea de bază (generală 
şi auxiliară), care creează premisele necesare 
pregătirii speciale ulterioare. Eficienţa unei astfel 
de abordări a fost demonstrată nu numai prin 
numeroase cercetări ştiinţifice, dar şi prin întreaga 
practică de succes din sportul modern. în acest 
cadru, creşterea permanentă a rolului specializării 
aprofundate şi extinderea spectrului de mijloace 
care o asigură, merg paralel cu creşterea rolului 
pregătirii multilaterale de bază şi cu sporirea 
arsenalului mijloacelor acesteia. 

Ponderea exerciţiilor competiţionale în 
volumul total al activităţii efectuate este redusă. 
Eficienţa antrenamentului în prima etapă din cadrul 
perioadei pregătitoare nu depinde în mod direct 
de volumul exerciţiilor competiţionale din volumul 
total al activităţii de antrenament. Mai mult, 
folosirea excesivă a unor exerciţii competiţionale în 


detrimentul celor auxiliare şi de pregătire specială 
poate să exercite o influenţă negativă asupra 
calităţii pregătirii. 

Etapa de pregătire specială 

în această etapă, antrenamentul are o orientare 
specială şi este chemat să asigure un grad ridicat 
de pregătire pentru o activitate competiţională 
eficientă. Acestea se asigură prin creşterea ponderii 
exerciţiilor de pregătire specială, apropiate de 
cele competiţionale, cât şi a celor competiţionale 
propriu-zise. 

Conţinutul antrenamentului prevede 
dezvoltarea unor calităţi complexe (de viteză- 
forţă şi a capacităţilor de coordonare, rezistenţei 
speciale), pe baza premiselor care au fost create 
în prima etapă din perioada pregătitoare. în afară 
de aceasta, un loc însemnat în volumul total al 
activităţii de antrenament este destinat mijloacelor 
de specializare îngustă, care favorizează creşterea 
posibilităţilor unor anumite componente ale 
capacităţii de lucru speciale, înalte. O mare atenţie 
se acordă perfecţionării tehnicii competiţionale. 
Acest obiectiv se realizează de obicei în paralel cu 
dezvoltarea calităţilor fizice şi cu perfecţionarea 
deprinderilor tactice. 

Exerciţiile competiţionale, pe parcursul celei 
de-a doua etape a perioadei pregătitoare, sunt 
repartizate neuniform: numărul acestora creşte 
treptat spre sfârşitul acesteia. Aceasta se referă 
şi la utilizarea diferitelor exerciţii de pregătire 
specială. La începutul etapei, exerciţiile sunt 
destul de îndepărtate de cele competiţionale şi 
favorizează perfecţionarea selectivă a diferitelor 
laturi ale pregătirii speciale. în continuare, 
pregătirea sportivului capătă un caracter integral. 
Scopul acesteia este întruparea într-un exerciţiu 
competiţional a unui întreg complex de posibilităţi 
fizice şi psihice, a deprinderilor motrice şi 
abilităţilor, a cunoştinţelor şi experienţei atinse în 
cadrul antrenamentului precedent. 

Perioada competiţională 

Principalele obiective ale perioadei competiţionale 
le reprezintă păstrarea şi creşterea în continuare 
a nivelului de pregătire specială atins şi o folosire 
cât mai completă a acesteia în timpul principalelor 
competiţii. Toate acestea sunt obţinute prin 
utilizarea unor exerciţii competiţionale şi a celor de 
pregătire specială apropiate de acestea. în procesul 
de pregătire sunt luate în considerare toate 
caracteristicile principalelor competiţii, începând 
cu obiectivele pe care sportivul le are în faţă la o 
competiţie sau alta şi terminând cu componenţa 
presupuşilor participanţi. Toate celelalte competiţii 

au un caracter complementar, pregătirea specială 
pentru acestea de obicei nu se organizează. Ele 
însele reprezintă nişte verigi importante din 
pregătirea pentru principalele competiţii. O parte 
din acestea este prevăzută de calendarul existent, 
iar o parte sunt organizate sub forma unor starturi 
de control. 

Nu trebuie să uităm faptul că mărimea 
eforturilor competiţionale este determinată în mare 
măsură de caracterul competiţiilor, de prezenţa 
unor adversari puternici, de tonusul emoţional 
al sportivilor. Se înţelege faptul că întrecerile 
importante exercită o acţiune mult mai profundă 
asupra organismului sportivului decât nişte eforturi 
de antrenament intense şi competiţiile de control. 

în condiţiile unor competiţii de lungă durată 
este necesar să se utilizeze exerciţii destinate 
menţinerii şi consolidării nivelului de pregătire avut. 
Din aceste motive, în antrenament este introdus un 
număr însemnat de exerciţii de pregătire specială, 
uneori foarte diferite de cele competiţionale. 
într-o serie de cazuri, acest obiectiv este rezolvat 
prin introducerea unor exerciţii din arsenalul de 
mijloace ale pregătirii fizice de bază. Exerciţiile de 
antrenament care se deosebesc, mai mult sau mai 
puţin, de cele competiţionale pot să alcătuiască 
programele de antrenament individual sau serii 
ale acestora sau pot fi introduse în programele 
antrenamentelor cu alte obiective prioritare. 

Poziţia geografică a locului de desfăşurare a 
competiţiilor şi perioada de organizare a acestora 
pot să solicite din partea sportivului modificarea 
regimului zilnic. în funcţie de acestea, când se 
planifică pregătirea pentru evoluţiile importante, 
este necesar ca din timp să fie modificată curba 
capacităţii de lucru, în aşa fel încât creşterea 
acesteia să se potrivească cu orele de competiţie. 
Dacă timpul exact al competiţiilor nu este cunoscut 
din vreme sau sportivul trebuie să ia câteva starturi 
pe parcursul a 3 - 5 h şi peste, atunci are sens ca 
lecţiile de antrenament principale şi cele de control 
să fie planificate la ore diferite, cât şi să se modifice 
pe neaşteptate orele de desfăşurare a competiţiilor 
de control şi a şedinţelor de antrenament. 

Un caracter deosebit de complex îl capătă 
antrenamentul în perioada competiţională la 
sportivii de înaltă performanţă care se pregătesc 
pentru a evolua în componenţa echipelor naţionale 
la campionate europene, campionate mondiale, 
Jocuri Olimpice. în acest caz, sportivii au, de regulă, 
o serie de competiţii culminante: campionatul ţării, 
care este de obicei de selecţie pentru completarea 
echipei selecţionate şi corn petiţii le propriu-zise, cele 
mai importante ale sezonului. După campionatul 
din ţară, în faţa unui sportiv care a fost inclus în 


componenţa selecţionatei şi în faţa antrenorului 
apare o problemă complexă: cum se va organiza 
antrenamentul în etapa finală pentru a atinge nu 
doar cele mai bune rezultate sportive dar, pe cât 
posibil, şi depăşirea performanţelor anterioare. 
Practica din ultimii ani oferă multe exemple pentru 
evidenţierea modului prin care un antrenament 
organizat în mod raţional în etapa de pregătire 
nemijlocită pentru principalele competiţii poate 
conduce la atingerea nu numai a performanţelor 
personale, dar poate ridica rezultatele în salturi 
(Platonov, Vaiţehovski, 1985; Platonov, 2000). însă 
mulţi sportivi nu reuşesc să facă acest lucru şi ei nu 
numai că nu demonstrează cele mai bune rezultate 
ale lor, dar le înrăutăţesc considerabil, în comparaţie 
cu rezultatele lor demonstrate la campionatele 
ţării în ajunul starturilor europene, mondiale sau 
olimpice, ceea ce conduce la năruirea speranţelor 
unor sportivi şi la insuccesele echipelor. în acelaşi 
timp, în echipele în care a fost acordată o atenţie 
specială acestei probleme şi a fost aplicat un sistem 
fundamentat ştiinţific de pregătire anuală şi de 
pregătire nemijlocită pentru principalelecompetiţii 
ale anului, sportivii au reuşit să demonstreze în 
aceste competiţii cele mai înalte rezultate din anul 
respectiv în majoritatea cazurilor (Platonov, 2012). 

în scopul atingerii celor mai bune rezultate 
sportive la principalele competiţii ale anului, 
în structura pregătirii anuale a început să fie 
delimitată o formaţiune structurală relativ de sine 
stătătoare - etapa de pregătire nemijlocită pentru 
principalele competiţii. în unele cazuri, această 
etapă este organizată sub forma unui mezociclu 
specific de 3 - 5 săptămâni, în alte cazuri aceasta 
capătă caracteristicile unui macrociclu separat de 
scurtă durată (7-8 săptămâni). 

Participarea la diferite competiţii importante 
pe parcursul a 2 - 2,5 luni, care preced principalele 
starturi din an, este în măsură să reducă serios 
calitatea pregătirii pentru principalele starturi. Din 
aceste motive, sportivii orientaţi spre o participare 
de succes la Jocurile Olimpice şi la Campionatele 
Mondiale limitează considerabil participarea în 
această perioadă la competiţii şi subordonează 
activitatea competiţională rezolvării unor obiective 
de pregătire eficientă. Organizatorii diferitelor 
tipuri de competiţii, tinzând să ridice prestigiul 
acestora prin atragerea celor mai puternici sportivi 
aflaţi într-o stare care permite demonstrarea 
unor rezultate înalte planifică aceste competiţii 
imediat după competiţiile principale din acel an. 
De exemplu, în atletica uşoară, pe parcursul a 
1,5 luni, după Jocurile Olimpice şi Campionatele 
Mondiale se organizează o serie de competiţii 
atractive pentru sportivii de înaltă performanţă. 

Mulţi sportivi, inclusiv învingătorii şi medaliaţii 
la competiţiile principale trecute îşi continuă 
activitatea competiţională activă, luând parte pe 
parcursul acestei perioade la 2 - 3, iar deseori la 5 - 8 
competiţii. Bineînţeles, acestea prelungesc în mod 
considerabil perioada competiţională şi impun o 
organizare specială a procesului de antrenament în 
această perioadă, destinată menţinerii unei stări de 
pregătire înaltă pentru starturi. 

Perioada de tranziţie 

în rândul principalelor obiective ale perioadei de 
tranziţie intră odihna / reacerea completă după 
eforturiledeantrenamentşicelecompetiţionaledin 
anul sau macrociclul precedent, cât şi menţinerea la 
un anumit nivel a stării de antrenament în vederea 
asigurării unei pregătiri optime a sportivului 
pentru începutul macrociclului următor. O atenţie 
deosebită trebuie acordată unei refaceri fizice 
şi psihice autentice. Aceste obiective determină 
durata perioadei de tranziţie, componenţa 
mijloacelor şi metodelor aplicate, dinamica 
eforturilor şi altele. 

Pentru sportul din zilele noastre este 
caracteristică tendinţa spre reducerea perioadei de 
tranziţie şi excluderea din cadrul acesteia a odihnei 
pasive. Dacă în anii trecuţi durata perioadei de 
tranziţie atingea deseori o lună şi jumătate - două 
luni, la ora actuală aceasta, de regulă, se limitează 
la două - patru săptămâni. Acest fapt este legat de 
extinderea calendarului competiţional, de creşterea 
duratei competiţionale şi în mod corespunzător, 
de necesitatea alocării timpului pentru perioada 
pregătitoare. Scurtarea perioadei de tranziţie şi 
creşterea unor tipuri de activitate motrică în cadrul 
acesteia este determinată şi de necesitatea de a nu 
admite dezadaptarea, în ceea ce priveşte cele mai 
importante laturi ale pregătirii, înainte de toate a 
potenţialului sistemelor de asigurare cu energie. 

Primele 5-7 zile din perioada pregătitoare 
pot fi subordonate în totalitate odihnei active, 
se pot exclude lecţiile de antrenament, se poate 
diversifica la maximum modul de viaţă în scopul 
unei refaceri fizice depline şi în mod special 
a celei psihice autentice. După aceea, odihna 
activă trebuie să fie îmbinată cu activitatea de 
antrenament orientată în aşa fel încât să nu permită 
o manifestare evidentă a reacţiilor de dezadaptare 
în ceea ce priveşte componentele fundamentale 
ale stării de pregătire. 

Antrenamentul în perioada de tranziţie 
se caracterizează printr-un volum însumat 
redus de activitate şi prin eforturi neînsemnate. 
Volumul de activitate, în comparaţie cu perioada 


pregătitoare, se reduce până la 20 - 40 %; numărul 
de antrenamente pe parcursul unui microciclu 
săptămânal nu depăşeşte, de regulă, trei-patru 
antrenamente; antrenamentele cu eforturi mari nu 
sunt planificate etc.Se modifică în mod considerabil 
şi orientarea activităţii. Conţinutul de bază al 
perioadei de tranziţie îl reprezintă diferite mijloace 
de odihnă activă şi exerciţiile de pregătire generală, 
în acest cadru, în procesul atât de odihnă activă, 
cât şi în cel de utilizare a mijloacelor de pregătire 
fizică generală este oportun să ne orientăm la 
mijloace noi, care nu s-au folosit pe scară largă 
în antrenamentul precedent. Este necesar să se 
schimbe locurile antrenamentelor, acestea să fie 
organizate în zone de odihnă, în pădure, lângă 
mare sau lângă râuri. 

La alegerea mijloacelor de antrenament, în 
perioada de tranziţie, trebuie utilizate pe scară 
largă exerciţiile destinate menţinerii nivelului de 
dezvoltare a calităţilor motrice şi a posibilităţilor 
sistemului aerob de asigurare cu energie. Cel 
mai oportun este să se organizeze antrenamente 
cu orientare complexă prin aplicarea diferitelor 
mijloace cu spectru larg de acţiune şi prin aplicarea 
metodei de joc. Astfel de lecţii de antrenament 
permit menţinerea unui nivel ridicat al stării de 
antrenament, sunt destul de emoţionale, nu 
suprasolicită psihicul sportivului. 

în cazul unei organizări corecte a perioadei de 
tranziţie, a duratei optime a acesteia, a volumului 
şi conţinutului activităţii, a mărimii eforturilor, 
sportivul nu numai că îşi refacecompletforţeledupă 
anul precedent, nu numai că se pregăteşte pentru 
o activitate intensă în perioada pregătitoare, dar în 
acelaşi timp urcă la un nivel mai ridicat al stării de 
pregătire, în comparaţie cu perioada similară din 
anul precedent. 

La sfârşitul perioadei de tranziţie, efortul se 
măreşte treptat, se micşorează volumul mijloacelor 
pentru odihnă activă, creşte numărul exerciţiilor 
de pregătire generală şi auxiliară. Toate acestea 
permit să se uniformizeze trecerea de la perioada 
de tranziţie la prima etapă a perioadei pregătitoare 
din macrociclul următor. 

Bazele periodizării multiciclice a 
pregătirii anuale 

Periodizarea multiciclică a pregătirii anuale 
impune respectarea unor prevederi principale, 
care o deosebesc în mod semnificativ de schemele 
tradiţionale de periodizare mono- şi biciclică. Cele 
mai importante dintre acestea sunt următoarele: 

• linia strategică a întregului proces de 
pregătire anuală, cu excepţia unor mezocicluri cu 

caracter de bază, în care se creează fundamentul 
pentru pregătirea specială ulterioară, o reprezintă 
caracterul integratival acesteia, fapt ce se manifestă 
într-o folosire amplă a unor mijloace care asigură 
perfecţionarea concomitentă a diferitelor calităţi 
motrice, a posibilităţilor tehnico-tactice, a calităţilor 
psihice, cât şi interacţiunea dintre diferite laturi ale 
stării de pregătire (pregătire integrală); 

• repartizarea mult mai uniformă pe parcursul 
unui an, în comparaţie cu modelele monociclic sau 
biciclic de periodizare, a mijloacelor de pregătire 
fundamentală (de bază) şi specială, reducerea 
caracterului pronunţat al orientării prioritare a 
activităţii de antrenament în mezocicluri; 

• o concentrare clară a eforturilor 
unidirecţionale din anumite structuri ale 
macrociclului, ca stimul pentru asigurarea saltului 
de adaptare următor; în ceea ce priveşte anumite 
componente importante ale stării de pregătire (de 
exemplu, a calităţilor de forţă şi de viteză-forţă, 
a posibilităţilor sistemelor aerob sau anaerob 
lactacid de asigurare cu energie) acestea trebuie 
să fie asociate cu un antrenament de menţinere 
în ceea ce priveşte alte componente ale stării de 
pregătire, de asemenea, să se armonizeze în mod 
organic cu pregătirea cu caracter integral; 

• planificarea unor structuri de scurtă durată 
de pregătire nemijlocită pentru principalele 
competiţii din fiecare macrociclu (microcicluri cu 
o durată de 5 - 8 zile), cu concentrarea maximă a 
atenţiei asupra formării componentelor labile ale 
pregătirii cu caracter tehnico-tactic, funcţional şi 
psihic; 

• durata şi conţinutul structurilor cu caracter 
de refacere - recreere (microciclurile de refacere, 
perioada de tranziţie) nu trebuie să permită 
o dezvoltare considerabilă a proceselor de 
dezadaptare în ceea ce priveşte întregul ansamblu 
de componente care determină nivelul de pregătire 
atins; dezadaptarea evidentă este admisibilă doar 
în ceea ce priveşte caracteristicile care se formează 
relativ rapid, care determină starea de mobilizare 
pentru cele mai înalte performanţe. 

Ghidarea după prevederile indicate mai sus 
permite realizarea unor modele multiciclice diferite 
de periodizare a pregătirii anuale, pornindu-se 
de la specificul ramurii sportive, de la calendarul 
competiţional şi de la strategia de pregătire aleasă, 
însă indiferent de strategia folosită, pregătirea în 
fiecare macrociclu, care se încheie prin competiţii 
importante, trebuie să fie însoţită de o dinamică 
optimă a eforturilor, de orientarea prioritară 
diferită şi îmbinarea acestora, ceea ce asigură 
continuitatea şi legătura reciprocă organică dintre 
formarea diferitelor componente ale pregătirii pe 


baza aplicării legităţilor proceselor de formare a 
adaptării de lungă durată, care asigură o tendinţă 
pronunţată de îmbunătăţire a rezultatelor sportive 
în fiecare macrociclu viitor. Acest fapt presupune 
ca fiecare dintre macrocicluri să fie văzut ca un 
element din cadrul unui proces unitar de pregătire 
anuală, deşi acesta are o orientare clar pronunţată 
spre atingerea unor rezultate înalte la competiţiile 
care îl încheie. Acest lucru poate fi demonstrat în 
mod evident prin materialul unui model în patru 
cicluri de periodizare a pregătirii anuale a unor 
sportivi de înaltă clasă, care se specializează în 
domeniul luptelor libere (fîg. 20.7). 

Modelul prezentat este construit într-o 
conformitate strictă cu tezele prezentate mai sus. 
în fiecare macrociclu există întregul spectru de 
mijloace cu orientare de bază, auxiliară şi specială, 
însă cu o tendinţă clar pronunţată spre creşterea 
ponderii mijloacelor de pregătire specială şi 
integrală, de la un macrociclu la altul. Primul 
macrociclu, de cea mai lungă durată, prin conţinutul 
său de bază, asigură o pregătire multilaterală 
de bază atât în ceea ce priveşte componentele 
funcţionale, cât şi în ceea ce priveşte componentele 
tehnico-tactice ale stării de pregătire. în partea 
finală a macrociclului este concentrat un volum 
considerabil de mijloace cu orientare specială 
- pregătirea tehnico-tactică cu componentă de 
viteză-forţă, pregătirea tehnico-tactică cu accent 
pe dezvoltarea rezistenţei speciale, dezvoltarea 
rezistenţei speciale, pregătirea integrală. Conţinutul 
fiecăruia dintre macrociclurile ulterioare asigură 
îmbinarea unei pregătiri sistematice pentru 
principalele competiţii (campionatul mondial) cu 
pregătirea pentru competiţiile de bază din fiecare 
macrociclu. Formarea componentelor speciale ale 
stării de pregătire se îmbină în mod organic cu 
menţinerea componentelor de bază. De exemplu, 
la începutul celui de-al patrulea macrociclu, final, 
se planifică un volum mare de activitate destinată 
menţinerii componentei fundamentale (de bază) a 
stării de pregătire, fapt ce preîntâmpină dezvoltarea 
procesului de dezadaptare. în continuare creşte 
rapid volumul mijloacelor cu caracter special, în 
mod deosebit al celor cu caracter integral (fîg. 20.7). 

Cu toate laturile forte în ceea ce priveşte 
posibilitatea de însuşire a unui calendar amplu de 
competiţii sportive, nu doar modelele multiciclice 
de periodizare, dar şi cele bi- şi triciclice au o 
deficienţă foarte serioasă. Acestea nu permit să se 
asigure un nivel maxim de pregătire fundamentală 
(de bază), pentru atingerea căruia, după cum ne 
demonstrează practica şi numeroase date ştiinţifice, 
este nevoie de la 16 până la 20 de săptămâni de 
pregătire. Mai mult, antrenamentul pe parcursul 

Competiţiile 



FIGURA 20.7 — Schema principială a organizării pregătirii anuale în patru cicluri pentru luptătorii la stilul liber, în vederea 
principalelor competiţii din macrocicluri, cu accentul pe atingerea celui mai înalt nivel de mobilizare la un campionat mondial: 
TI - turneu internaţional, CE - campionatul Europei, CN - campionat naţional, CM - campionat mondial, Mezociclurile: A - de 
acomodare, B - de bază, P-C - de pregătire - control, PP - de pregătire precompetiţional, RD - de refacere - dezvoltare, RM - de 


refacere - menţinere, C - competiţional, R - de refacere 

a 12 - 15 săptămâni trebuie să aibă un caracter 
exclusiv intens. în acest caz, este posibilă crearea 
unui fundament puternic şi multilateral pentru 
un antrenament special ulterior. Existenţa unui 
astfel de fundament asigură nu numai premisele 
necesare perfecţionării diferitelor laturi ale 
pregătirii, înainte de toate a celei fizice, dar în acelaşi 
timp asigură posibilitatea efectuării a unui volum 
mare de activitate cu orientare specială, facilitează 


accelerarea desfăşurării proceselor de refacere 
şi de adaptare, elimină riscul de supraoboseală, 
supraîncordare şi supraantrenament. 

O pregătire de bază de mai scurtă durată şi 
mai puţin intensă nu asigură un fundament atât 
de solid, chiar şi în cazul când, în continuare în 
procesul de antrenament sunt introduse periodic 
structuri preponderent cu orientare de bază (2-3 
mezocicluri). 

Experienţa est-europeană 
privind periodizarea 
pregătirii anuale 


La sfârşitul anilor 1970 - începutul anilor 1980, 
problema privind periodizarea pregătirii anuale 
a fost supusă unei cercetări practice şi ştiinţifice 
într-o serie de state est-europene (Harre, 1982; 
Pfeifer, Harre, 1982; Vaiţehovski, 1985; Platonov, 
Vaiţehovski, 1985; Jeliazkov, 1985; Platonov, 1986; 
Muller, 1989, Nadory, Granek, 1989; Richter, Muller, 
1989; Malacko, Rado, 2004 şi alţii). Deosebit de 
activ, această activitate a fost desfăşurată de către 
specialiştii din URSS şi RDG,după un program special 
de colaborare tehnico-ştiinţifîcă, care avea un 
caracter de serviciu. Referitor la specificul diferitelor 
ramuri de sport, au fost elaborate nişte modele, cu 
un număr diferit de macrocicluri pe parcursul unui 
an, cât şi diferite modele intermediare, pe baza unor 
macrocicluri duble sau triple. 

La baza metodologiei de elaborare a diferitelor 
modele de periodizare, indiferent de numărul de 
macrocicluri, planificate pe parcursul unui an, au 
fost puse pe de o parte asigurarea unui nivel înalt 
de pregătire pentru starturi la sfârşitul fiecăruia 
dintre macrocicluri, iar pe de altă parte - o pregătire 
planificată pentru principalele competiţii din an, 
desfăşurate la sfârşitul macrociclului final. 

Această metodologie a fost eficientă la cel 
mai înalt grad, iar modelele elaborate pe baza 
acesteia nu numai că au asigurat o eficienţă înaltă 
a participării sportivilor din URSS şi din RDG în 
arena sportivă mondială în perioada anilor 1980, 
chiar până la reunificarea Germaniei şi încetarea 
existenţei Uniunii Sovietice, dar, în acelaşi timp, au 
prestabilit activitatea practică şi ştiinţifică ulterioară 
în acest domeniu, care a căpătat un caracter extrem 
de larg, a trezit interesul multor specialişti de marcă 
din instituţiile ştiinţifice ale ţărilor vestice, care nu 
au acordat atenţie în anii trecuţi acestei probleme, 
în acest sens, trebuie subliniat faptul că modelele 
propuse în acei ani îndepărtaţi, supuse unei anumite 
corecţii, ţinând cont de calendarul sportiv şi de 
rezultatele unei serii de cercetări ştiinţifice de ordin 
local, efectuate în anii ulteriori, se aplică cu succes 
în diferite ramuri ale sportului şi la ora actuală. 


Modele biciclice de periodizare 
a pregătirii anuale (experienţa 
specialiştilor din RDG) 

Succesele specialiştilor din RDG în arena sportivă 
mondială în perioada anilor 1976 - 1988 au fost 
determinate în mare măsură de o periodizare 
eficientă a procesului de antrenament pe parcursul 
anului care preceda Jocurile Olimpice sau 
campionatele mondiale. Practic, în toate ramurile 
sportului, în mod deosebit când era vorba de 
pregătire pentru Jocuri Olimpice sau Jocuri Olimpice 
de iarnă, era aplicat un sistem strict de periodizare 
a pregătirii anuale, care, prin întregul său conţinut, 
era orientată în mod exclusiv spre atingerea celei 
mai înalte stări de mobilizare pentru starturi la 
principalele competiţii ale anului. Concepţia 
generală în RDG, privind pregătirea olimpică, 
presupunea realizarea unei abordări unitare cu 
privire la periodizarea pregătirii anuale în diferite 
ramuri sportive înrudite. O atenţie deosebită era 
acordată aşa numitelor ramuri sportive cu un volum 
mare de medalii - atletica uşoară, nataţia, canotajul 
academic şi caiac-canoe, ciclismul, schiul, patinajul, 
biatlonul. Sistemul de pregătire a sportivilor în toate 
aceste ramuri, în ceea ce priveşte caracteristicile 
generale, inclusiv şi periodizarea pregătirii, a 
fost identic şi se dezvolta în mod permanent pe 
seama experienţei practice şi pe baza materialelor 
ce cercetare ştiinţifică a pregătirii din domeniul 
fiecăreia dintre acestea. Din aceste motive analiza 
abordării periodizării pregătirii anuale în domeniul 
sportului din RDG va fi suficientă pe exemplul unei 
singure ramuri de sport, ceea ce noi o să şi facem 
pe baza materialului privind alergările pe distanţe 
medii şi lungi şi pe baza ciclului olimpic final pentru 
istoria sportului din RDG - 1988 - 1992, deşi la 
Jocurile Olimpice din anul 1992 de la Barcelona 
sportivii din RDG au participat deja în componenţa 
echipei Germaniei unificate. 

Materialul referitor la alergările pe distanţe 
medii şi lungi este interesant prin faptul că, spre 
deosebire de o serie de alte ramuri ale sportului, 

aici au fost propuse două modele alternative de 
periodizare, fiecare dintre acestea presupunea 
un sistem special de pregătire pentru principalele 
competiţii. 

Din punct de vedere formal, ambele modele 
cuprind două macrocicluri şi o etapă de şapte 
săptămâni de pregătire nemijlocită pentru 
principalele competiţii din an, care urmează după 
cel de-al doilea macrociclu. între primul şi al doilea 
macrociclu lipseşte perioada de tranziţie, adică este 
vorba de aşa numitul ciclu dublat. După principalele 
competiţii ale anului, urmează o perioadă de 
tranziţie de trei săptămâni. în ceea ce priveşte 
conţinutul concret al antrenamentelor din fiecare 
macrociclu, aici ne lovim de abordări principial 
diferite privind periodizarea pregătirii anuale. 

Primul model (fîg. 21.1). în pofida faptului 
că aici sunt delimitate două macrocicluri de sine 
stătătoare, acest model practic nu reprezintă 
altceva decât schema tradiţională de periodizare 
monociclică, care, prin structura sa generală, 
corespunde în totalitate aceleia care a fost 
prezentată în cunoscuta lucrare a lui N.G. Ozolin 


în anul 1970 (vezi fîg. 1.4). Delimitarea primului 
macrociclu are un caracter exclusiv convenţional. 
Referitor la aceasta ne atestă nu doar faptul, potrivit 
căruia acest macrociclu nu seîncheiecu competiţiile 
principale, ci cu cele de control şi de ajustare, 
cât şi faptul că întregul conţinut al procesului 
de antrenament este în strânsă concordanţă cu 
legităţile şi principiile periodizării monociclice. 

într-adevăr, întreg conţinutul activităţii din 
primul macrociclu, practic, este legat de crearea 
unui fundament funcţional multilateral pentru 
pregătirea specială din cadrul celui de-al doilea 
macrociclu. Aproximativ 80% din volumul total de 
activitate este dedicat pregătirii de bază. Aici intră 
pregătirea fizică generală (15 %), activitatea pentru 
dezvoltarea rezistenţei de forţă (10 %) şi activitate 
variată în vederea creşterii rezistenţei pentru o 
activitate cu caracter aerob (60 %). Pe parcursul 
primelor nouă săptămâni din acest macrociclu, 
exerciţiile cu orientare aerobă sunt efectuate cu o 
intensitate sub pragul metabolismului anaerob. 
începând cu cea de-a zecea săptămână, în procesul 
de antrenament sunt introduse în mod treptat 


De control 


Competiţiile 


Campionatul Principalele 
De control naţional competiţii 

şi ajustare de selecţie din an 



FIGURA 21.1 — Schema principială de organizare a pregătirii anuale a atleţilor de atletică uşoară din RDG (alergări pe distanţe 
medii şi lungi) cu orientare pe două vârfuri de cea mai înaltă mobilizare pentru principalele competiţii din an - modelul de bază 
(ciclul olimpic 1988-1992) 

exerciţii efectuate la nivelul pragului metabolismului 
anaerob (lactat 3 -4 mmoM-1) şi cele care îl depăşesc 
considerabil (până la 6 - 8 mmoM-1). Includerea 
unor exerciţii cu caracter aerob-anaerob, ca fiind 
cele mai eficiente pentru creşterea posibilităţilor 
aerobe, bineînţeles, este aşezată pe o bază creată 
printr-o activitate de lungă durată şi amplă, 
efectuată într-un regim pur aerob, la un nivel de 
lactat de 2 - 3 mmoM-1. Eforturile maxime destinate 
creşterii puterii şi capacităţii sistemelor aerobe de 
asigurare cu energie, cât şi efortul total însumat, 
cad pe perioada competiţională, inclusiv pe partea 
finală a acesteia. Despre introducerea pur formală 
a primului macrociclu ne atestă şi volumul foarte 
scăzut de exerciţii destinate dezvoltării rezistenţei 
speciale în a doua parte a macrociclului, - calităţi 
care determină într-o măsură hotărâtoare nivelul 
rezultatelor sportive în acest tip de competiţie. 
Bineînţeles că o astfel de organizare a pregătirii 
nu este în măsură să conducă la demonstrarea 
unor rezultate înalte în primul macrociclu, fapt ce 
probabil s-a şi planificat, în mod deosebit dacă ne 
vom îndrepta atenţia asupra faptului că sfârşitul 
macrociclului cade aproape în mijlocul celui de-al 
cincilea mezociclu, iar după terminarea acestuia, în 
locul structurilor cu caracter de pregătire-refacere 
se planifică imediat pregătirea în condiţii de 
altitudine medie. 

întregul conţinut al primului macrociclu 
reprezintă, practic, o activitate bine planificată, care, 
în totalitate, corespunde obiectivelor şi conţinutului 
primei etape din perioada pregătitoare, în cazul 
unei scheme monociclice de periodizare a pregătirii 
anuale. Separarea perioadei competiţionale în 
acest macrociclu poate fi explicată doar prin faptul 
că pe parcursul a trei săptămâni finale se planifica 
participarea la o serie de competiţii prevăzute în 
calendarul internaţional. 

Cel de-al doilea macrociclu, de asemenea, 
reprezintă o structură de sine stătătoare. întregul 
său conţinut presupunea formarea stării de 
pregătire specială, în scopul atingerii celor mai 
înalte rezultate în competiţiile de bază ale anului - 
Campionatul naţional de selecţie şi în principalele 
competiţii ale anului - Jocurile Olimpice. După cum 
ne arată conţinutul pregătirii din acest macrociclu 
(fig. 21.1), accentul principal în activitate se pune 
pe o pregătire specială multilaterală - dezvoltarea 
calităţilor de viteză, a rezistenţei de viteză şi 
de viteză-forţă, a rezistenţei competiţionale. 
Dezvoltării acestor calităţi îi sunt alocate, pe 
parcursul primei jumătăţi din acest macrociclu, 
aproximativ 40 % din volumul total de activitate, 
iar în a doua jumătate - aproximativ 60 %. Toate 
celelalte mijloace sunt destinate păstrării nivelului 


de pregătire fundamentală atins în cadrul primului 
macrociclu. 

De asemenea, trebuie subliniat faptul că 
în perioadele cu cele mai mari eforturi, atât cu 
orientare de bază, cât şi specială, au fost planificate 
cantonamentele de antrenament pe o perioadă 
de trei săptămâni în condiţii montane, fapt ce 
reprezenta un stimul suplimentar pentru activarea 
reacţiilor de adaptare. 

O perioadă de şapte săptămâni de pregătire 
nemijlocită are caracteristicile unui macrociclu 
de sine stătător. Pe parcursul primei săptămâni, 
pe fondul unui volum redus (30 - 40 % din cel 
precedent) cu orientare de bază, se asigură 
refacerea după eforturile de antrenament şi cele 
competiţionale, legate de pregătirea şi participarea 
la campionatele naţionale. După aceea, urmează o 
pregătire fundamentală de trei săptămâni, chemată 
să nu permită dezadaptarea în ceea ce priveşte 
componentele fundamentale ale stării de pregătire, 
care trece treptat (începând cu cea de-a treia 
săptămână) într-o pregătire specială intensă. 

Al doilea model (fig. 21.2). Acest model, spre 
deosebire de cel precedent, reprezintă o periodizare 
biciclică, sau mai precis triciclică clar pronunţată, 
întrucât conţinutul etapei de pregătire nemijlocită 
permite ca aceasta să fie văzută sub forma unui 
macrociclu relativ de sine stătător. 

Abordarea conţinutului procesului de 
antrenament în cadrul elaborării acestui model se 
deosebeşte în mod principial de abordarea care a 
fost pusă la temelia celui precedent. Aici formarea 
componentelor de bază şi a celor speciale se 
realizează nu într-o succesiune prioritară strictă, 
caracteristică periodizării monociclice, ci în mod 
paralel - succesiv, în care obiectivele pregătirii 
fundamentale şi speciale se rezolvă, deseori, în mod 
paralel. Acest fapt este determinat de necesitatea ca 
deja în primul macrociclu să fie efectuat un volum 
mare de activitate, care facilitează dezvoltarea 
rezistenţei competiţionale, a calităţilor de viteză, a 
rezistenţei de viteză şi de viteză-forţă, fără care nu 
este posibilă o pregăti re eficientă pentru principalele 
competiţii din primul macrociclu. Volumul de 
activitate cu orientare specială din acest macrociclu 
reprezintă aproximativ 40 % din volumul total de 
activitate, în timp ce în primul model nu depăşea 
15 %. Acest fapt a condus la o scădere logică a 
eficienţei pregătirii de bază, la absenţa acelui 
fundament pentru o pregătire specială intensă în 
cel de-al doilea macrocilu, fundament care putea fi 
pus în timpul realizării primului model. 

Eliminarea acestui neajuns se realizează prin 
creşterea volumului de activitate cu caracter de bază 
(pregătirea fizică generală, creşterea posibilităţilor 

FIGURA 21.2 — Schema principială de organizare a pregătirii anuale a atleţilor de atletică uşoară din RDG (alergări pe distanţe 
medii şi lungi) cu orientare pe trei vârfuri de cea mai înaltă mobilizare pentru principalele competiţii din an - model suplimentar 
(ciclul olimpic 1988-1992) 


sistemului aerob de asigurare cu energie) în 
macrociclurile al doilea şi în special al treilea 
(etapa de pregătire nemijlocită). Volumul pregătirii 
fundamentale pe parcursul a trei săptămâni (de la a 
doua până la a patra) din cel de-al treilea macrociclu 
depăşea 60 % din volumul total de activitate şi 
numai după efectuarea acestuia creştea volumul 
mijloacelor de pregătire integrală, chemate să ridice 
nivelul de rezistenţă competiţională. Toate acestea 
permiteau menţinerea pe parcursul întregului an a 
unui nivel înalt de pregătire fundamentală, ca bază 
pentru o pregătire specială eficientă. 

în cadrul analizei acestui model, noi ne 
convingem, încă o dată, de necesitatea planificării 
procesul de antrenament din fiecare macrociclu 
nu sub forma unor formaţiuni standard de sine 
stătătoare, ci sub forma unui proces unitar, în 
cadrul căruia îndeplinirea obiectivelor referitoare 
la pregătirea pentru principalele competiţii din 
fiecare macrociclu să se realizeze în făgaşul aplicării 
legităţilor şi principiilor de formare planificată 
a măiestriei sportive şi care să nu limiteze 
perspectivele de îmbunătăţire a rezultatelor la 


principalele competiţii de la un macrociclu la altul. 

în încheiere, trebuie subliniat încă un detaliu nu 
mai puţin important. Specialiştii din RDG, admiţând 
utilizarea în cadrul procesului de pregătire a 
alergătorilor pe distanţe lungi şi medii a ambelor 
modele, în calitate de model de bază, care asigură 
o mai mare probabilitate de atingere a celui mai 
înalt nivel de pregătire pentru principalele starturi, 
îl recomandau pe primul, care se bazează pe o 
planificare tradiţională monociclică. Acest fapt ni se 
pare justificat în totalitate, întrucât o pregătire de 
bază, intensă şi de lungă durată creează o bază mult 
mai puternică şi sigură pentru o pregătire specială 
eficientă ulterioară. Prezenţa unei astfel de baze 
constituie şi garanţia unei pregătiri speciale mai 
eficiente, întrucât permite concentrarea unui volum 
mare de mijloace speciale, fără a fi nevoie de un 
volum mare de activitate cu caracter fundamental. 

TABELUL 21.1 — Parametrii de bază ai activităţii de antrenament şi practicii competiţionale 
(pentru un an) 



Bărbaţi 

Femei 

indicator 

50,100 ţi 200 m | 

400 şi 1500 m 

50,100 şi 200 m 

400 şi 800 m 

Volumul de înot, km 

2000-2300 

2300-2700 

1900-2200 

2200-2500 

Volumul de activitate pe uscat, h 

200-250 

200-350 

200-250 

200-250 

Numărul total de lecţii de 
antrenament 

600-650 

600-650 

600-650 

600-650 

Numărul starturilor 
competiţionale 

90-120 

70-80 

90-110 

75-85 

Numărul zilelor de odihnă activă 
şi odihnă pasivă 

35-50 

35-50 

35-50 

35-50 


Model în patru cicluri de 
periodizare a pregătirii anuale,în 
domeniul nataţiei, (experienţa 
specialiştilor din RDG şi URSS) 

Modelul în patru cicluri de pregătire anuală a fost 
propus la sfârşitul anilor 1970 de către cercetătorii 
ştiinţifici din RDG (Pfeifer, Harre, 1982) şi a fost 
elaborat cu participarea activă a specialiştilor 
sovietici. La baza acestui model a fost pusă 
valorificarea complexă a realizărilor din domeniul 
experienţei avansate de pregătire a înotătorilor de 
înaltă performanţăă din diferite ţări, cât şi o serie 


de ipoteze ştiinţifice de 
perspectivă: necesitatea 
unei creşteri rapide a 
volumului de activitate 
specifică de forţă pe uscat, 
cuocreştereconcomitentă 
semnificativă a volumului 
de înot; oportunitatea 
creşterii volumului de 
activitate competiţională 
drept cel mai important 
factor de creştere a 
eficienţei pregătirii; 

formarea unui conţinut 
specific pentru fiecare dintre macrocicluri care 
să permită, pe de o parte, o evoluţie de succes la 
principalele competiţii din ciclu, iar pe de altă 
parte, să asigure o pregătire sistematică pentru 
principalele competiţii ale anului - Jocuri Olimpice, 
campionate mondiale, campionate europene şi 
altele (fig. 21.3). 

Caracterizând modelul în patru cicluri 
de periodizare a pregătirii anuale, trebuie 
remarcate, înainte de toate, eforturile foarte 
mari de antrenament (pe uscat şi în apă) şi cele 
competiţionale (tabel 21.1). 

FIGURA 21.3 — Schema tip de organizare în patru cicluri a pregătirii anuale 

























































CAPITOLUL 21. Experienţa est-europeană privind periodizarea pregătirii anuale 


403 


TABELUL 21.2 — Durata şi volumul de activitate în diferite macrocicluri 



Numărul de microci- 
duri săptămânale 

Volumul total de 
activitate, h 

Volumul de înot 

Volumul de activitate pe uscat 

Macrocidul 

h 

% din volumul total de 
activitate în apă într-un an 

h 

% din volumul total de 
activitate pe uscat într-un an 

Primul (septembrie - decembrie) 

16 

390 (370-410) 

315 

32,1 

75 

34,2 

Al doilea (ianuarie-martie) 

14 

340 (320-360) 

270 

27,6 

70 

31,8 

Al treilea (aprilie - iunie) 

12 

290 (270-310) 

240 

24,5 

50 

22,7 

Al patrulea (iulie - august) 

10 

180(165-190) 

155 

15,8 

25 

11,3 


Acţiunea stimulatoare a eforturilor de 
antrenament şi competiţionale creşte adesea pe 
seama planificării, în a doua jumătate a fiecărui 
macrociclu, a unei etape de trei săptămâni de 
pregătire la altitudine medie, cât şi prin folosirea 
unor aparate şi echipamente de antrenament de 
înaltă eficienţă (a aparatelor de forţă care sporesc 
gradul de specificitate a pregătirii de forţă pe 
uscat; a canalului hidrodinamic, cu viteza reglabilă 
a fluxului de întâlnire, care este folosit cu succes 
pentru controlul nivelului de pregătire al unui 
înotător, pentru pregătirea tehnică şi de viteză etc.). 

Un factor important care determină eficienţa 
pregătirii îl reprezintă o creştere planificată de la un 
macrociclu la altul a ponderii activităţii specifice, 
din volumul total al acesteia. 

în primul macrociclu predomină activitatea 
de acomodare, cu caracter preponderent aerob şi 
mixt (aerob-anaerob) şi o activitate multilaterală 
pe uscat - pregătirea de forţă, prin utilizarea unor 
aparate de antrenament speciale, activitatea 
pentru dezvoltarea mobilităţii şi coordonării (cu 
preponderenţă jocurile sportive). 

în cel de-al doilea macrociclu creşte foarte 
mult volumul mijloacelor semispeciale şi speciale 
utilizate atât pe uscat, cât şi în apă, mai mult, 
pe fondul unei creşteri totale a eforturilor de 
antrenament şi competiţionale. Sunt utilizate 
pe scară largă serii de microcicluri săptămânale, 
relativ standardizate, cu caracter stresant. Pe lângă 
o pregătire intensă de forţă pe uscat, cu utilizarea 
unor aparate specializate de antrenament este 
utilizată pe scară largă activitatea de forţă în apă 
- înotul în hidrocanal, cu dispozitive de frânare, cu 
lopăţele de diferite dimensiuni, cu labe etc. Acest 
macrociclu se încheie cu campionatele naţionale de 
iarnă şi cu o serie de competiţii mari internaţionale, 
care sunt precedate de o pregătire specială de 
scurtă durată, cu o scădere importantă a volumului 
de activitate şi cu o creştere substanţială a ponderii 
componentei speciale a acesteia. 

După aceasta urmează o perioadă de tranziţie 
de scurtă durată (aproximativ 10zile), în cursul căreia 
odihna activă este îmbinată cu un antrenament de 


menţinere. 

Cel de-al treilea macrociclu începe de regulă 
cu un microciclu de acomodare de o săptămână, 
după care urmează o serie de microcicluri de tip 
şoc, cu creşterea treptată a specificităţii acestora. 
Antrenamentele în apă sunt îmbinate cu o activitate 
destul de intensă în sală pentru dezvoltarea unor 
calităţi de viteză - forţă şi a rezistenţei de forţă, prin 
utilizarea unor aparate speciale de antrenament, 
pentru creşterea mobilităţii în articulaţii. Acest 
macrociclu se încheie cu o pregătire nemijlocită 
de două săptămâni pentru campionatul naţional, 
în funcţie de rezultatele căruia se formează echipa 
pentru participarea la principalelecompetiţii din an. 
în această perioadă, eforturile scad în mod accelerat 
şi activitatea capătă un caracter individual. După 
principalele competiţii din macrociclu sportivilor li 
se oferă un interval de odihnă de scurtă durată. 

Al patrulea macrociclu reprezintă etapa de 
pregătire nemijlocită. în structura acestuia este 
prevăzut un mezociclu cu orientare de bază, al cărui 
obiectiv îl reprezintă consolidarea componentelor 
de bază ale stării de pregătire. Apoi urmează o 
activitate intensă cu caracter special, cu eforturi 
maxim admise, efectuată în cadrul unui mezociclu 
de trei săptămâni. Partea finală a mezociclului o 
constituie pregătirea specială de trei săptămâni, cu 
caracter de refacere şi ajustare, destinată asigurării 
valorificării în principalele competiţii a nivelului de 
pregătire atins. 

Structura şi conţinutul pregătirii în diferite 
macrocicluri. în cazul unui volum total de activitate 
pe un an de 1200 h, 980 h sunt alocate activităţii în 


TABELUL 21.3 — Volumul de activitate pe uscat şi în apă 
(indicatorii medii ai unui microciclu săptămânal) în diferite 
macrocicluri, h, 



Primul (septembrie - decembrie) 

24,4 

4,7 

Al doilea (ianuarie - martie) 

24,3 

5,0 

Al treilea (aprilie - iunie) 

20,0 

4,2 

Al patrulea (iulie - august) 

18 

2,5 

apă şi 220 h - activităţii pe uscat, însă sunt posibile 
şi alte variante: în apă - de la 900 până la 1100 h, pe 
uscat - de la 160 până la 280 h. 

Durata fiecăruia dintre macrocicluri, obiectivele 
şi orientarea prioritară a acestora determină 
diferenţe substanţiale în volumul de activitate 
însumat, în fiecare dintre acestea, şi în raportul 
dintre activitatea pe uscat şi în apă (tabelele 21.2, 
21.3). 

Primul macrociclu se compune din trei 
mezocicluri şi se încheie cu odihnă activă de o 
săptămână (fig. 21.4). în primul mezociclu de 
acomodare volumul activităţii este relativ redus şi 
creşte în mod sistematic de la un microciclu la altul, 
încă nu se prevăd competiţii în acest mezociclu. Al 
doilea mezociclu, de bază, se deosebeşte printr- 
un volum foarte mare de activitate pe uscat şi în 
apă, prin eforturi limită. Seriile de microcicluri şoc, 
cu eforturi limită sau aproape de limită, destinate 
stimulării creşterii nivelului rezervelor funcţionale 
ale sistemului neuromuscular, ale sistemelor 
respirator şi circulator, alternează cu cele de refacere, 
destinate profilaxiei supraoboselii înotătorilor. 
Acest fapt determină o varietate largă a eforturilor 
din anumite lecţii de antrenament din cadrul 
microciclurilor - de la 30 - 40 până la 90 - 100 %. 
La sfârşitul mezociclului se organizează competiţii 


de pregătire, fără o pregătire specială. Cel de-al 
treilea mezociclu (precompetiţional) din primul 
macrociclu se caracterizează printr-un efort însumat 
mare şi prin utilizarea pe scară largă a mijloacelor 
cu caracter auxiliar (semispecial). Volumul mare de 
activitate în apă este îmbinat cu o activitate intensă 
pe uscat. în acest mezociclu, mai mult decât în 
cele precedente oscilaţiile efortului din anumite 
microcicluri sunt pronunţate, fapt legat înainte de 
toate de asigurarea pregătirii înotătorului pentru 
eforturi limită la anumite lecţii de antrenament. 
Perioada de scurtă durată de pregătire nemijlocită 
pentru competiţiile de bază din macrociclu durează 
10-12 zile. 

Al doilea macrociclu este format din două 
mezocicluri de bază şi unul precom-petiţional şi se 
încheie cu odihnă activă de o săptămână (fig. 21.5). 
Acesta se caracterizează printr-un efort însumat 
extrem de mare, prin valori limită ale volumului de 
lucru în apă. Volumul de activitate pe uscat, care a 
atins valorile limită în primul şi la începutul celui 
de-al doilea mezociclu, după aceea scade treptat. 
Includerea periodică a unor microcicluri cu un efort 
scăzut (50 - 60 %) asigură o îmbinare raţională a 
proceselor de oboseală şi de refacere, o creştere 
planificată a potenţialului funcţional al înotătorilor, 
înaintea principalelor competiţii din macrociclu, pe 





competiţii de ajustare 


volumul de activitate pe uscat 


♦ 


competiţii principale 

— volumul total de activitate 


— dinamica efortului 


OA — odihnă activă 

FIGURA 21.4— Structura generală a primului macrociclu din pregătirea anuală în patru cicluri a înotătorilor 

OA — odihnă activă 

A 21.5 — Structura generală a celui de-al doilea macrociclu din pregătirea anuală în patru cicluri a înotătorilor 

FIGURA 21.6 — Structura generală a celui de-al treilea macrociclu din pregătirea anuală în patru cicluri 







































406 


PARTEA A V-A. Macrostructura procesului de pregătire a sportivilor 


I + I 



IMpPfPI — volumul de activitate pe uscat — volumul total de activitate 

FIGURA 21.7 — Structura generală a celui de al patrulea macrociclu din pregătirea anuală 
în patru cicluri 


parcursul a 8 - 10 zile scade volumul de activitate în 
apă şi, în special, pe uscat. 

Al treilea macrociclu, ca şi al doilea, este 
compus din două mezocicluri de bază şi unul 
precompetiţional (fig. 21.6). 

Oscilaţiile eforturilor în anumite microcicluri 
sunt şi mai mari decât în macrociclul precedent: pe 
lângă microcicluri cu un efort însumat foarte mare, 
la un volum total de activitate de 30 - 35 h (pe uscat 
- 7 - 8 h) se utilizează acelea, al căror efort însumat 
este de 25 - 40 % din maximum, la un volum total 
de activitate sub 20 h. 

Pentru principalele competiţii ale ciclului este 
planificată o pregătire specială de 10 - 12 zile, cu 
caracter de refacere şi ajustare. 

Una din particularităţile acestui macrociclu o 
reprezintă activitatea competiţională intensă, cu 
participarea largă la competiţia de bază şi la cele de 


ajustare şi control. 

Al patrulea macrociclu 
de 8 săptămâni, care a căpătat 
denumirea de etapă de 
pregătire nemijlocită pentru 
principalele competiţii ale 
anului, este cel mai interesant 
şi specific în cadrul sistemului 
de pregătire anuală a 
înotătorilor (fig. 21.7). 

Macrociclurile de 

pregătire, ca sistem de 
mezocicluri şi microcicluri 
de diferite tipuri . întregul 
sistem de pregătire anuală şi 
de participare la competiţii 
poate fi prezentat sub forma 
unui sistem compus din 
microcicluri şi mezocicluri 
de diferite tipuri. Primul 
macrociclu este compus 
din trei mezocicluri şi 16 
microcicluri. Al doilea 
macrociclu este alcătuit din 
14 microcicluri, reunite în 
trei mezocicluri. Al treilea macrociclu este şi mai 
scurt şi este constituit din 12 microcicluri de câte 
o săptămână. Al patrulea macrociclu, final, este 
constituit din trei mezocicluri: 2 de bază (de 2 şi 3 
săptămâni) şi dintr-un mezociclu competiţional (3 
microcicluri) şi acesta se încheie printr-o perioadă 
de tranziţie de două săptămâni, comună pentru 
întregul an. 

Fiecare macrociclu cuprinde microciclurile de 
acomodare, de tip şoc, de ajustare, competiţionale 
şi de refacere. Microciclurile şoc se disting printr- 
un efort însumat deosebit de mare şi pot avea 
o orientare prioritară de pregătire generală, de 
pregătire specială (auxiliară), semispecială sau 
specială. 

Macrociclurile se disting după numărul total al 
microciclurilor şi după proporţia microciclurilor de 
diferite tipuri în cadrul acestora (tabel 21.4). 


TABELUL 21.4 — Numărul şi raportul microciclurilor de diferite tipuri în diferite macrocicluri din cadrul pregătirii anuale 



Numărul 
total de 
microcicluri 

Microcidul 

Macrociclul 

De 

acomodare 

De şoc cu orientare 
de pregătire 
generală 

De şoc de pregătire specială şi de 
orientare specială 

De ajustare şi 
competiţional 

De refacere 

Primul (septembrie - decembrie) 

16 

3 

8 

2 

2 

1 

Al doilea (ianuarie-martie) 

14 

— 

2 

8 

3 

1 

Al treilea (aprilie - iunie) 

12 

— 

— 

8 

3 

1 

Al patrulea (iulie - august) 

10 

1 

— 

4 

3 

2 

Total 

52 

4 

10 

22 

11 

5 

Proporţia microciclurilor de diferite tipuri 
permite formarea unui sistem unitar de pregătire 
anuală, destinată formării sistematice şi eficiente a 
proceselor de adaptare în organismul înotătorilor, 
atingerea celor mai înalte rezultate în principalele 
competiţii din anul respectiv. 

Dinamica activităţii cu orientare prioritara 
diferita pe parcursul unui an. Obiectivele prioritare 
ale fiecăruia din cele patru macrocicluri prestabilesc 
nu doar structura generală a acestora, dinamica 
activităţii pe uscat şi în apă şi a efortului însumat, 
dar şi dinamica activităţii cu orientare prioritară 
diferită (fig. 21.8). 

După cum se vede, aceasta se repartizează 
neuniform pe parcursul unui an. în primul 
macrociclu, cel mai mare volum de activitate pe 
uscat este legat de pregătirea generală de forţă şi de 
activitatea pentru dezvoltarea rezistenţei generale. 
Pregătirea specială de forţă, care se bazează pe 
utilizarea unor aparate specifice de antrenament în 
domeniul înotului («Mertens-Huttel», «Mini-Gym», 
hamuri elastice etc.) se realizează într-un volum 
relativ scăzut. 

însă chiar la începutul celui de-al doilea 
macrociclu volumul de activitate pentru dezvoltarea 
rezistenţei generale se reduce brusc, iar la mijlocul 
macrociclului aceasta se întrerupe. Volumul mare 


de pregătire generală de forţă este îmbinat cu o 
pregătire de forţă specială deosebit de intensă. 

în macrociclurile al treilea şi al patrulea, 
volumul pregătirii generale de forţă se reduce 
brusc, iar volumul pregătirii speciale este mare 
în continuare, ceea ce creează premisele nu 
numai pentru dezvoltarea calităţilor de forţă, ci şi 
pentru valorificarea acestora în timpul activităţii 
competiţionale. Pregătirea de forţă şi de coordonare 
şi activitatea pentru dezvoltarea mobilităţii sunt 
repartizate relativ uniform pe parcursul unui an. 

Neuniformitatea în repartizarea mijloacelor 
de antrenament de orientare prioritară diferită 
este caracteristică şi pentru activitatea în apă (fig. 
21.9). Vom sublinia faptul că, în conformitate cu 
clasificarea utilizată în URSS şi RDG, exerciţiile 
în apă erau împărţite în 5 zone şi nu în 7, cum se 
recomandă la ora actuală. 

în primul şi al doilea macrociclu, se efectuează 
un volum mare de activitate în zonele de intensitate 
II şi III - exerciţii aerobe de putere moderată şi 
exerciţii mixte aerob-anaerobe. în macrociclurile 
al treilea şi al patrulea, volumul exerciţiilor aerobe 
scade considerabil, iar volumul celor aerob- 
anaerobe este în continuare mare. 

Exerciţiile alactice şi lactice anaerobe (zonele 
de intensitate IV şi V) sunt repartizate neuniform pe 

FIGURA 21.8 — Schema principială de repartizare pe parcursul unui an, a activităţii pe uscat cu orientare prioritară diferită: A - 
competiţii de ajustare, CC - competiţii de control, CPM - competiţii principale din macrociclu, CPA - competiţii principale din an 

Parametrul 


Exerciţii aerobe de putere 
mică (înot de compensare 
zona I de intensitate) 


Exerciţii aerobe de putere 
moderată - zona II de 
intensitate 


Exerciţii mixte 
(anaerobo-aerobe) - 
zona III de intensitate 


Exerciţii anaerobe 
lactice - zona IV de 
intensitate 


Exerciţii anaerobe 
alactice - zona V de 
intensitate 

Săptămâni 



Mezocicluri 

1 

2 

i“l 

1 4 

5 


7 

8 

9 

J 

10 

11 

12 

Macrocicluri 

1 

II 

III 

IV 


FIGURA 21.9 — Schema principială de repartizare pe parcursul unui an, a activităţii în apă cu orientare prioritară diferită: CA - 
competiţii de ajustare, CC - competiţii de control, CPM - competiţii principale din macrociclu, CPA - competiţii principale din an 


parcursul anului şi al fiecărui macrociclu. în prima 
jumătate a macrociclurilor, acestea se utilizează 
într-un volum redus, însă în etapele de pregătire 
specială, din cadrul perioadelor pregătitoare şi în 
perioadele competiţionale volumul acestora creşte 
rapid, fapt ce se manifestă în mod deosebit în 
macrociclurile al treilea şi al patrulea. 

Exerciţiile aerobe de putere scăzută (zona de 
intensitate I) sunt considerate ca înot de refacere, 
adică o activitate de intensitate mică, destinată 
optimizării stării fizice şi psihice a înotătorilor. 


accelerării refacerii acestora după exerciţiile cu 
intensitate ridicată, perfecţionării capacităţii pentru 
relaxarea muşchilor, îmbunătăţirii coordonării 
intramusculare şi intermusculare. 

Volumul de activitate de antrenament 
şi competiţională a înotătorilor cu diferite 
specializări, pe parcursul unui an. Volumul 
şi conţinutul activităţii de antrenament şi 
competiţionale, într-o măsură importantă depinde 
de lungimea distanţelor pentru care se specializează 
înotătorul. 


TABELUL 21.5 — Volumul total de activitate pe uscat (h) şi raportul de activităţi cu orientare prioritară diferită la bărbaţi care se 
specializează pe diferite distanţe 


Mijloace 

Distanţa, m 

50,100 şi 200 

400 şi 1500 

Valori absolute 

1 % din volumul total 

Valori absolute 

1 % din volumul total 

Volumul total 

240 


100 

230 



100 

Pregătire generală de forţă (aparate de antrenament 

55 


23,0 

30 



13,0 

Hercules, haltere, gantere şi altele) 








Pregătire specială de forţă (aparate de antrenament 

75 


31,3 

60 



26,1 

"Mertens-HuttelV'Mini GyrrT'şi altele) 








Pregătire de coordonare şi de viteză (jocuri sportive, 

50 


20,8 

35 



15,2 

exerciţii de gimnastică etc.) 








Activitate pentru dezvoltarea flexibilităţii 

40 


16,7 

45 



19,6 

Activitate pentru dezvoltarea rezistenţei generale 

20 


8,3 

60 



26,1 

(alergări, canotaj, mers pe bicicletă şi altele) 

TABELUL 21.6 — Volumul total de activitate pe uscat (h) şi raportul dintre activităţi cu orientare prioritară diferită la femei, care 
se specializează pe diferite distanţe 


Mijloace 

Distanţa, m 

50,100 şi 200 

400 şi 1500 

Valori absolute 

% din volumul total 

Valori absolute 

% din volumul total 

Volumul total 

200 

100 

170 

100 

Pregătire generală de forţă (aparate de antrenament 

40 

20,0 

30 

17,6 

Hercules, haltere, gantere şi altele) 





Pregătire specială de forţă (aparate "Mertens-Huttel", 

70 

35,0 

40 

23,5 

"Mini GyrrTşi altele) 





Pregătire de coordonare şi de viteză (jocuri sportive, 

40 

20,0 

30 

17,6 

exerciţii de gimnastică etc.) 





Activitate pentru dezvoltarea flexibilităţii 

35 

17,5 

20 

11,8 

Activitate pentru dezvoltarea rezistenţei generale 

15 

7,5 

50 

29,5 

(alergări, canotaj, mers pe bicicletă şi altele) 






Atât la bărbaţii, cât şi la femeile, care se 
specializează pe distanţe de 50, 100 şi 200 m, 
volumul total al activităţii pe uscat este puţin mai 
mare (aproximativ cu 5 %) decât la cei care se 
specializează pentru distanţe mai lungi (tabelele 
21.5, 21.6), iar diferenţele în conţinutul activităţii 
sunt mai însemnate. Cei care se specializează pe 
distanţe de 50, 100 şi 200 m efectuează mai multe 
exerciţii destinate dezvoltării unor calităţi de forţă, 
creşterii capacităţilor de coordonare şi de viteză 
în cadrul unui volum neînsemnat de activitate 
ciclică (alergări, canotaj, mers pe bicicletă etc.), care 
favorizează dezvoltarea rezistenţei generale. Cei 
care se specializează pe distanţe de 400, 800 şi 1500 
m, dimpotrivă, execută un volum mare de exerciţii, 
care facilitează dezvoltarea rezistenţei generale, la 
un volum mult mai mic de pregătire de forţă şi de 
viteză (vezi tabelele 21.5, 21.6). 

Volumul de înot la înotătorii de fond este mai 
mare decât la sprinteri: la bărbaţi - cu 14,7 %, iar la 


femei cu 6,9 %. 

Diferenţe mari există, de asemenea, şi în 
volumul de activitate la diferite zone de intensitate. 
La înotătorii care se specializează pe distanţe de 
50 - 100 şi 200 m este mult mai mare volumul de 
exerciţii alactice şi lactice anaerobe decât la aceia 
care se specializează pe distanţe mai lungi. Este 
interesant faptul că la sprinteri volumul mare de 
activitate anaerobă se îmbină cu un volum mult mai 
mare de exerciţii aerobe, care sunt specifice înotului 
de compensare (de refacere) (tabelele 21.7, 21.8). 

Specializarea pe distanţe medii şi lungi 
impune creşterea volumului de exerciţii aerobe de 
putere moderată (zona II de intensitate) şi al celor 
mixte aerob-anaerobe - zona III de intensitate, 
înotătorii care se specializează pe distante de 400, 
800 şi 1500 m pe parcursul unui an parcurg înotând 
2500 km. Dintre aceştia, 1800 km (72 %) - în acele 
zone de intensitate care într-o măsură deplină 
reflectă caracterul asigurării cu energie a activităţii 


TABELUL 21.7 — Volumul total de activitate în apă (km) şi raportul dintre volumul de înot în diferite zone de intensitate, la 
bărbaţi, care se specializează pe diferite distanţe 



Distanţa, m 

Mijloace 

50,100 şi 200 

400 şi 1500 


Valori absolute 

% din volumul total 

Valori absolute 

% din volumul total 

Volumul total de înot 

2180 

100 

2500 

100 

Exerciţii aerobe de putere mică - 
zona 1 de intensitate 

640 

29,4 

400 

16,0 

Exerciţii aerobe de putere moderată - 
zona II de intensitate 

635 

29,1 

1080 

43,2 

Exerciţii mixte (anaerobo-aerobe) - 
zona III de intensitate 

520 

23,8 

720 

28,8 

Exerciţii anaerobe lactice - 
zona IV de intensitate 

300 

13,8 

250 

10,0 

Exerciţii anaerobe alactice - 
zona V de intensitate 

85 

3,9 

50 

2,0 

TABELUL 21.8 — Volumul total de activitate în apă (km) şi raportul volumului de înot în diferite zone de intensitate, la femei, 
care se specializează pe diferite distanţe 



Distanţa, m 

Mijloace 

50,100 şi 200 

400 şi 1500 


Valori absolute 

% din volumul total 

Valori absolute 

% din volumul total 

Volumul total de înot 

2170 

100 

2320 

100 

Exerciţii aerobe de putere mică - 
zona 1 de intensitate 

570 

26,2 

400 

17,2 

Exerciţii aerobe de putere moderată - 
zona II de intensitate 

650 

29,9 

940 

40,6 

Exerciţii mixte (anaerobo-aerobe) - 
zona III de intensitate 

600 

27,6 

740 

31,8 

Exerciţii anaerobe lactice - 
zona IV de intensitate 

275 

12,7 

200 

8,7 

Exerciţii anaerobe alactice - 
zona V de intensitate 

75 

3,5 

40 

1,7 


competiţionale a acestora. 

O trăsătură caracteristică a unui sistem în patru 
cicluri de pregătire anuală o reprezintă activitatea 
competiţională intensă, însă, în majoritatea 
cazurilor aceasta reprezintă un mijloc de înaltă 
eficienţă de creştere a posibilităţilor funcţionale ale 
înotătorilor şi de control asupra eficienţei pregătirii 
acestora (tabel 21.9). Doar o parte neînsemnată a 
starturilor revine principalelor competiţii şi acestea 
sunt precedate de o pregătire specială concentrată. 

Orientarea macrociclurilor este determinată de 
volumul şi de orientarea activităţii competiţionale a 
înotătorilor. 

în primul şi al doilea macrociclu, majoritatea 
starturilor au un caracter de pregătire, în cel de-al 
treilea şi al patrulea - pe lângă cele de pregătire 
sunt planificate starturi de control, de selecţie şi 
cele principale. 

Sprinterii startează în general pentru 
distanţele de 50 şi 100 m, rar la 200 m. La cei care 
se specializează pentru distanţele de 200 şi 400 
m, aproximativ jumătate din starturi se referă la 
distanţele de bază, aproximativ 40 % - la distanţe 


mai scurte şi aproximativ 10 % - la distanţe mai 
lungi. înotătorii de fond startează pentru distanţele 
de bază, relativ rar - cel mult 30 % din numărul 
total de starturi. Peste jumătate din starturi (50 - 60 
%) revine distanţelor de 200 şi 400 m, iar celelalte - 
celor de 50 şi 100 m. 

Model în cinci cicluri cu macrocicluri 
standard 

în anii 1970 - 1980, în diferite ramuri sportive (înot, 
ciclism - pe şosea, velodrom) au fost aprobate 
oficial modele multiciclice, cu o structură standard 
de macrocicluri. Ca exemplu clasic de organizare 
a pregătirii anuale pe baza a cinci macrocicluri 
standard poate servi sistemul pe care l-a folosit triplul 
campion la Jocurile Olimpice în domeniul înotului, V. 
Salnikov. Fiecare din cele cinci macrocicluri de câte 
zece săptămâni era compus din cinci mezocicluri 
de câte două săptămâni şi zece microcicluri de o 
săptămână şi se încheia cu principalele competiţii 
din ciclu (fig. 21.10). Principalele competiţii din an 
erau organizate la sfârşitul ultimului macrociclu, al 


TABELUL 21.9 — Numărul starturilor în cursul unui an la înotători, specializaţi pe diferite distanţe 


Starturi 

Distanţe, m 

50 şi 100 

200 şi 400 

800 şi 1500 

Bărbaţi 

Numărul total de starturi 

110-120 

90-110 

70-80 

Numărul de starturi în competiţiile de pregătire şi de control 

90-100 

75-90 

62-68 

Numărul starturilor în competiţiile pentru calificări şi în competiţiile principale 

20-30 

15-20 

8-12 

Femei 




Numărul total de starturi 

100-110 

80-100 

60-70 

Numărul de starturi în competiţiile de pregătire şi de control 

80-90 

65-80 

52-60 

Numărul starturilor în competiţiile pentru calificări şi în competiţiile principale 

20-25 

15-20 

8-10 

cincilea, după care urma o perioadă de tranziţie de 
2 săptămâni (Koshkin, 1984). 

Structura generală şi conţinutul fiecărui 
macrociclu erau standard. Acest fapt se referea 
la volumul total de activitate pe uscat şi în apă, la 
numărul de antrenamente şi la eforturile din acestea, 
la dinamica generală a eforturilor, la raportul dintre 
activităţi cu orientare diferită, la programele de 
testare etc. Diferenţele au constat doar în faptul 
că pe măsura creşterii stării de antrenament de la 
un macrociclu la altul creşteau, într-o mică măsură, 
volumul şi intensitatea activităţii. 

O astfel de organizare a pregătirii anuale are 
multe avantaje, atât în ceea ce priveşte pregătirea 
sportivilor pentru participarea la competiţii pe 
parcursul celei mai mari părţi din an, cât şi în planul 
comodităţii de planificare a pregătirii, a controlului 
asupra capacităţii de lucru la antrenamente şi în 
microcicluri, asupra stării funcţionale a organismului 
sportivului etc. în acelaşi timp, la acest model s-a 
manifestat deja în acei ani un neajuns principial: 
spre sfârşitul celui de-al treilea macrociclu sportivii 


ating cel mai ridicat nivel de pregătire, ceea ce se 
produce cu mult timp înainte (cu 20 săptămâni) 
de principalele competiţii ale anului. Tocmai la 
competiţiile din cel de-al treilea macrociclu (mai rar 
la cele din al doilea sau al patrulea) sportivii ating 
cele mai înalte rezultate din an, a căror păstrare 
este foarte greu de realizat până la competiţiile 
din al cincilea macrociclu, la sfârşitul căruia se şi 
planifică principalele competiţii ale anului. Astfel 
s-a întâmplat de mai multe ori, de exemplu cu 
V. Salnikov, care de multe ori stabilea recorduri 
mondiale în competiţiile de primăvară şi evolua cu 
rezultate mai puţin înalte la campionatele mondiale 
şi la Jocurile Olimpice. în aceeaşi situaţie erau şi 
mulţi dintre cei mai puternici ciclişti de velodrom, 
care utilizau un sistem similar de pregătire anuală 
(Platonov, 1992). 

Un astfel de model de periodizare a fost folosit 
pe scară largă în boxul profesionist. De exemplu, 
străluciţii pugilişti, care evoluează la categoria grea, 
Vitali şi Vladimir Kliciko, de obicei, pe parcursul unui 
an participau la trei meciuri oficiale, în care se hotăra 

FIGURA 21.10 — Volumul săptămânal de înot (1), de activitate pe uscat (2), procentul exerciţiilor, efectuate la o intensitate mai 
ridicată (3), mai scăzută (4) şi la nivelul (5) pragului metabolismului anaerob, dinamica efortului (6) într-un macrociclu standard de 
10 săptămâni (pe materialul din pregătirea triplului campion la înot V. Salnikov la Jocurile Olimpice) 

soarta titlului de campion mondial la o categorie 
sau alta. Ei îşi organizau pregătirea pe baza a 3 
macrocicluri standard, cu un volum de activitate de 
antrenament însumat mare. Intervalul cu o durată 
mai lungă sau mai scurtă dintre macrocicluri era 
completat de odihnă activă şi de antrenamente cu 
caracter de menţinere-refacere. 

O astfel de periodizare a pregătirii este 
acceptabilă pentru boxul profesionist, în care 
lipseşte un calendar strict al competiţiilor, iar 
datele şi locurile în care se desfăşoară meciurile şi 
alegerea adversarilor reprezintă obiectul unor lungi 
negocieri. Hotărârile finale sunt luate cu câteva luni 
înainte de meci. Este pe deplin logic că în astfel de 
condiţii sportivii nu-şi pot planifica pregătirea sub 
forma unui model anual unitar. în afară de aceasta, 
toate meciurile oficiale sunt la fel de importante. 

în linii generale, periodizarea procesului 
de antrenament al fraţilor Kliciko arată în felul 
următor. Pregătirea este organizată pe baza unor 
macrocicluri standard, care se repetă relativ regulat, 
cu următoarea structură şi conţinut: 

• mezociclul de baza (3 săptămâni) - pregătirea 
fundamentală multilaterală,orientată preponderent 
spre creşterea nivelului forţei maxime şi explozive, 
posibilităţilor sistemului aerob de asigurare 
cu energie (conţinutul de bază), pregătirea 
tehnică, dezvoltarea mobilităţii, a capacităţilor de 
coordonare, cu utilizarea jocurilor sportive şi a unor 
exerciţii speciale (conţinutul suplimentar); 

• mezociclul de pregătire specială 
(3 - 4 săptămâni) - pregătirea specială multilaterală, 
orientată cu preponderenţă spre dezvoltarea 
rezistenţei de forţă şi celei speciale, a calităţilor de 
viteză-forţă, într-o legătură reciprocă organică cu 
pregătirea tehnico-tactică (conţinutul de bază); 
exerciţii care facilitează dezvoltarea mobilităţii, 
jocuri sportive, activitate aerobă (înot) cu caracter 
de menţinere (conţinutul suplimentar); 


• mezociclul precompetiţional (4 săptămâni) 
- pregătirea tehnică, tehnico-tactică şi fizică 
specială multilaterală (de viteză, de viteză-forţă, 
dezvoltarea rezistenţei speciale), elementul 
principal al pregătirii - meciuri de antrenament 
(12-15 runde) cu 4 - 5 adversari, care se schimbă 
după fiecare 2 runde (conţinutul principal), exerciţii 
destinate menţinerii nivelului calităţilor de forţă, 
de mobilitate, posibilităţilor aerobe (înotul), 
capacităţilor de coordonare (jocurile sportive) - 
conţinutul suplimentar; 

• microciclul de ajustare (10 zile) - refacerea, 
pregătirea tehnico-tactică şi psihologică pentru 
meciul viitor; 

• mezociclul de menţinere-refacere (5-6 
săptămâni) - 2 săptămâni de odihnă activă, 3-4 
săptămâni - antrenament complex de menţinere, 
cu un volum de activitate de 30 - 40 % din cel 
maxim. 

în mezociclurile de bază, în cele de pregătire- 
control şi în cel precompetiţional se planifica un 
volum însumat mare de activitate, în cadrul a două 
antrenamente zilnice, cu o durată totală de 3 - 3,5 
h. în microciclul de ajustare, volumul însumat de 
activitate scădea până la 30-40 %, iar efortul - până 
la 15-20 % din indicatorii maximali, caracteristici 
mezociclurilor precedente. 

în felul acesta, periodizarea procesului de 
pregătire pentru competiţii a fraţilor Kliciko era 
construită pe temelia legităţilor şi principiilor de 
bază ale teoriei periodizării, însă s-a ţinut cont şi de 
specificul boxului profesionist. Printre altele, lipsesc 
noţiuni cum ar fi «periodizarea anuală», «principalele 
competiţii ale anului», «perioada competiţională» 
cu o serie de competiţii, «competiţiile de selecţie» 
etc. şi o planificare corespunzătoare acestor 
noţiuni a procesului de antrenament şi a activităţii 
competiţionale.. 





Capitolul 




Experienţa americană şi 
australiană privind periodizarea 
pregătirii anuale 


In acest capitol, sistemul de periodizare a pregătirii 
anuale din SUA şi Australia va fi analizat pe baza 
unui material din domeniul nataţiei, ramura de 
sport cea mai dezvoltată în aceste ţări, atât în plan 
organizatoric, cât şi în plan metodico-ştiinţific. 
Dovada convingătoare a acestui fapt o reprezintă 
performanţele înotătorilor din aceste ţări la Jocurile 
Olimpice, care sunt mult mai înalte, în comparaţie cu 
performanţele din alte domenii ale sportului, cât şi 
un număr considerabil de lucrări serioase publicate, 
în care sunt prezentate diferite abordări cu privire 
la periodizarea pregătirii anuale. Intr-adevăr, dacă 
vom analiza rezultatele pe echipe ale sportivilor la 
Jocurile Olimpice din ultimii ani, ne vom convinge 
uşor despre rolul hotărâtor pe care l-au jucat 
înotătorii din aceste ţări la succesul pe echipe. In 
special, înotătorii din SUA, la ultimele patru ediţii ale 
Jocurilor Olimpice (anii 2000 - 2012) au câştigat 123 
de medalii (54 de aur), ceea ce a reprezentat 30,1 % 
din numărul total de medalii şi 35,1 % din numărul 
de medalii de aur câştigate de sportivii americani. 
Performanţele sportivilor din SUA, a căror poziţie de 
lideri în arena olimpică este cunoscută tuturor, cât 
şi aportul mare în succesul pe echipe, în cadrul unei 
programe mult mai extinse a competiţiilor, arată 
mult mai modest - 94 medalii (32 de aur), ceea ce 
a reprezentat 23,0 % din numărul total de medalii 
şi 20,8 % din numărul medaliilor de aur. înotătorii 
din Australia, la aceleaşi ediţii ale Jocurilor Olimpice, 
au obţinut 63 de medalii (19 de aur), ceea ce a 
reprezentat 33 % din numărul total de medalii şi 35,2 
% din numărul de medalii de aur. Acestea reprezintă 
mult mai mult decât realizările australienilor în orice 
altă ramură sportivă. 

Aceste realizări au un număr mare de 
componente. Acestea sunt şi popularitatea şi 
caracterul de masă al acestor ramuri sportive şi 
o reţea extinsă de construcţii sportive şi baze 
organizatorice de dezvoltare a sportului de masă şi a 
sportului de înaltă performanţă etc. Şi, bineînţeles, o 
metodică eficientă de pregătire, care se bazează atât 
pe generalizarea experienţei din practica înaintată, 
cât şi pe rezultatele unor cercetări ştiinţifice. Printre 


direcţiile din metodica antrenamentului, problema 
periodizării pregătirii anuale se află în câmpul de 
viziune al unor specialişti de seamă din aceste ţări, 
de foarte mulţi ani. 

La vremea sa, o analiză serioasă a metodicii 
privind periodizarea pregătirii anuale a fost realizată 
de către Forbes Cariile (Cariile, 1963, 1992) şi de 
către James Counsilman (Counsilman, 1968, 1977). 
Ulterior, diferite aspecte ale periodizării pregătirii 
anuale au fost abordate deosebit de activ şi de către 
alţi specialişti, în special în ultimii ani (Schubert, 
1994; Carew, 1994, 1998; Sterkel, 2001; Jochums, 
2001,2005; Sweetenham, Atkinson, 2003; Bowman, 
2003; Maglischo, 2003; Reese, 2004; Pyne, Goldsmith, 
2005; Hines, 2008; Urbanchek, 2012; Widmer, 2012; 
şi alţii). 

Experienţa americană 

începând cu anii 50 ai secolului al XX-lea, în SUA 
a început să se formeze un sistem de organizare 
a pregătirii anuale în două cicluri, din care, primul 
macrociclu (sezonul în bazin scurt - septembrie 
- sfârşitul lui martie - începutul lui aprilie) a fost 
orientat către atingerea celor mai înalte rezultate 
în campionatul de primăvară al SUA, iar al doilea 
macrociclu (sezon în bazin lung - aprilie - august) 
destinat participării cu succes la campionatul de vară 
al SUA şi la principalele competiţii internaţionale. 
Principiile de bază privind organizarea anuală, cu 
excepţia termenilor de bază (macrociclu - sezon, 
microciclu - săptămână, pregătirea nemijlocită 
pentru principalele starturi - reducere) s-au 
dezvoltat în mod paralel şi absolut sincronic cu 
sistemul de periodizare a pregătirii anuale adoptat 
în URSS. 

în ultimele două decenii, în mare măsură sub 
influenţa unor tendinţe din dezvoltarea sportului 
mondial (în special creşterea considerabilă a 
importanţei Jocurilor Olimpice), cât şi ca urmare a 
studierii în toate planurile a realizărilor din ştiinţa 
şi practica est-europeană, specialişti din SUA (în 
principal antrenori de marcă) au perfecţionat 

considerabil sistemul de periodizare a pregătirii 
anuale, îmbinând-o în mod organic cu structura 
sistemului multianual de pregătire, cu sistemul de 
pregătire în cadrul ciclurilor olimpice de patru ani 
şi cu calendarul celor mai importante competiţii 
internaţionale, înainte de toate cu campionatele 
mondiale şi cu Jocurile Olimpice. 

Este interesant de remarcat faptul că tendinţa 
de asimilare a experienţei de peste hotare, în 
general necaracteristică pentru specialiştii din 
SUA, nu s-a referit şi la sistemul de cunoştinţe 
din domeniul periodizării pregătirii anuale şi 
periodizării pregătirii în cadrul ciclurilor olimpice de 
patru ani. Şi acest fapt se referă nu numai la tezele 
de bază ale teoriei periodizării, care prin întregul său 
conţinut este orientată spre asigurarea condiţiilor 
pentru atingerea de către sportivi a celor mai înalte 
rezultate în principalele competiţii ale anului, dar 
şi la terminologie. Pe parcursul ultimului deceniu, 
în literatura de specialitate publicată în SUA s-au 
impus trainic unii termeni care se referă la diferite 
formaţiuni structurale din procesul de antrenament 
- macrociclu, perioadă, mezociclu, microciclu, 
cât şi principiile fundamentale care stau la baza 
teoriei periodizării procesului de pregătire în cadrul 
ciclurilor anuale şi celor de patru ani. 

Prin eforturile unui mare grup de antrenori 
americani de înaltă calificare, în cadrul teoriei 
periodizării a fost implementat un volum uriaş 
de cunoştinţe ştiinţifice şi de experienţă practică, 
referitoare la toate componentele, fără excepţie, 
ale procesului de pregătire a înotătorilor de înaltă 
performanţă-la perfecţionarea tehnică, la mijloacele 
de antrenament pe uscat şi în apă şi la îmbinarea 
acestora, la metodica organizării programelor 
lecţiilor de antrenament, ale microciclurilor, 
mezociclurilor, la pregătirea nemijlocită pentru 
principalele competiţii etc. 

Nu putem să nu remarcăm faptul că pe 
acelaşi drum au pornit şi specialiştii din Canada, 
Australia, iar în ultimii ani şi cei din Marea Britanie. 
Aceştia, împreună cu specialiştii din SUA, au 
generalizat experienţa ştiinţei şi practicii mondiale 
şi au formulat un sistem de cunoştinţe multilateral şi 
necontradictoriu în domeniul organizării pregătirii 
unor înotători de înaltă clasă, conectând la realizarea 
acestuia majoritatea covârşitoare a cluburilor de 
înot şi centrelor de pregătire. Căutările creatoare ale 
antrenorilor din aceste ţări, după cum, apropo, acest 
fapt s-a întâmplat în anii 1970 - 1980 în RDG şi URSS, 
s-au deplasat de la tezele de bază, care au devenit 
practic general acceptate, în direcţia perfecţionării 
multitudinii de detalii ale procesului de pregătire, 
într-o concordanţă strictă cu particularităţile 
individuale ale înotătorilor. 


în felul acesta, printre antrenorii de marcă 
în domeniul nataţiei din SUA lipsesc practic 
contradicţiile în ceea ce priveşte periodizarea 
pregătirii anuale a înotătorilor de înaltă 
performanţă. Cel mai răspândit sistem, determinat 
de tradiţiile şi de particularităţile calendarului intern 
al competiţiilor, este sistemul de periodizare biciclic, 
care prevede prezenţa a două vârfuri de mobilizare 
pentru starturi - în martie - aprilie şi în iulie - 
august. Extinderea calendarului competiţional 
internaţional şi tendinţa multor antrenori şi sportivi 
pentru o participare de succes la diferite competiţii 
de prestigiu, care se organizează în alte perioade 
de timp, a facilitat apariţia la unele cluburi de înot a 
unor modele în 3 şi 4 cicluri de organizare a pregătirii 
anuale. însă, indiferent de numărul de macrocicluri 
pe parcursul unui an, printre antrenorii din SUA nu 
există controverse în ceea ce priveşte recunoaşterea 
necesităţii de subordonare a întregului sistem de 
pregătire a celor mai puternici înotători, participării 
de succes la principalele competiţii ale anului. Acest 
fapt prestabileşte diferenţele serioase în structura şi 
conţinutul diferitelor macrocicluri, din care fiecare, 
pe de o parte trebuie să asigure o pregătire eficientă 
pentru competiţiile care încheie macrociclul, iar pe 
de altă parte, trebuie să reprezinte una din părţile 
sistemului unitar de pregătire anuală, care prin 
întregul său conţinut este subordonat atingerii celui 
mai înalt nivel de pregătire în timpul desfăşurării 
principalelor competiţii. 

Absenţa unor contradicţii principiale în 
părerile antrenorilor de marcă din SUA cu privire la 
periodizarea pregătirii anuale nu exclude şi unele 
diferenţe în domeniul aparatului terminologico- 
noţional, în structura macrociclurilor, în conţinutul 
acestora, în succesiunea şi îmbinarea mijloacelor de 
antrenament cu orientare diferită şi altele. Pentru o 
imagine destul de completă cu privire la abordările 
antrenorilor de seamă din SUA privind organizarea 
pregătirii unor înotători de înaltă performanţă pe 
parcursul unui an, vom analiza pe scurt un material 
care se referă la activitatea câtorva antrenori 
remarcabili. 

Eddie Reese — antrenorul principal al echipei 
masculine a Univesităţii dinTexas-înanii carierei sale 
de antrenor a pregătit mulţi înotători celebri, care au 
devenit campioni şi medaliaţi la Jocuri Olimpice şi la 
campionate mondiale. Din rândul ultimilor celor mai 
puternici elevi face parte câştigătorul a cinci medalii 
de aur olimpice (anii 2004, 2008) şi a 10 dintre cele 
mai prestigioase medalii la campionatele mondiale 
(anii 2001,2003, 2005, 2007, 2009), cel mai puternic 
înotător al ultimului deceniu în domeniul înotului 
pe spate Aaron Peirsol; dublu campion olimpic (anii 
2004, 2008), de şase ori campion mondial (anii 2001 

- 2007), unul dintre cei mai puternici înotători din 
lume la stil bras, Brendan Hansen; unul din cei mai 
puternici înotători ai lumii din ultimii ani la stilul 
fluture, pe distanţe de 50 şi 100 m, deţinătorul a trei 
medalii olimpice de aur (anii 2000, 2004, 2008) şi a 
patru medalii de aur la campionatele mondiale (anii 
2003, 2005) lan Crocker şi o serie de alţi înotători 
remarcabili, inclusiv de peste hotare. 

Printre factorii principali, care au determinat 
succesul activităţii de antrenor a acestuia, E. Reese îi 
scoate în evidenţă pe următorii: 

volumul mare al activităţii de antrenament şi 
creşterea acestuia de la un an la altul; 

planificarea raţională a pregătirii anuale, a 
cărei trăsătură caracteristică o reprezintă o perioadă 
pregătitoare de lungă durată în primul din cele două 
macrocicluri (cel puţin 4 luni); 

un volum mare de mijloace, destinate creşterii 
posibilităţilor aerobe, ca bază pentru o pregătire 
specială intensă şi pentru refacere după eforturile 
de antrenament şi cele competiţionale; 

o activitate permanentă în vederea 
perfecţionării tehnicii. 

Pregătirea anuală a înotătorilor săi Eddie 
Reese, ca de altfel şi majoritatea altor antrenori din 
SUA, o organizează pe baza a două macrocicluri. 
Primul macrociclu, cu o durată de aproximativ 7 
luni, începe în luna septembrie, după o perioadă 
de tranziţie de 2 - 3 săptămâni, şi se încheie la 
sfârşitul lunii martie, cu campionatul SUA. Al doilea 
macrociclu (lunile aprilie-august) este mult mai 
scurt şi se încheie cu cele mai importante competiţii 
de vară - campionatul SUA, Jocurile Olimpice sau 
campionatul mondial etc. 

După cum remarcă E. Reese, ambele 
macrocicluri trebuie considerate ca un sistem unitar 
de pregătire anuală. în primul macrociclu trebuie 
să fie aşezat un fundament funcţional puternic nu 
numai pentru o pregătire specială eficientă în acest 
macrociclu, dar şi pentru pregătirea din cel de-al 
doilea macrociclu, în care sunt posibilităţi mult mai 
mici de timp pentru o pregătire de bază eficientă. 
O astfel de abordare prestabileşte planificarea 
unei perioade pregătitoare de lungă durată 
(septembrie - ianuarie), în cadrul căreia locul central 
îl ocupă activităţile destinate creşterii posibilităţilor 
sistemelor de asigurare cu energie, înainte de toate 
ale celui aerob (Reese, 2004). 

Reese consideră un moment important 
în organizarea pregătirii din primul macrociclu 
creşterea planificată a eforturilor pe parcursul 
primelor trei săptămâni din perioada pregătitoare. 
Pe parcursul primelor două săptămâni înotătorii 
parcurg 3000 yarzi (1 yard este egal cu 0,9144 m), în 
coordonare şi cu ajutorul picioarelor, în regim aerob, 


cât şi 1000 de yarzi sub forma diferitelor exerciţii 
destinate perfecţionării tehnicii. în cea de-a treia 
săptămână, volumul de înot creşte - până la 4000 de 
yarzi de activitate aerobă şi 1000 de yarzi - exerciţii 
destinate perfecţionării unor elemente de tehnică. 
Reese este convins că pregătirea treptată pentru 
eforturi maxime reprezintă o condiţie importantă a 
eficienţei antrenamentelor ulterioare şi a stabilităţii 
nivelului de adaptare atins. «Când mărim eforturi le în 
mod treptat, organismul înotătorilor se acomodează 
mai bine la acestea. Probabil că acest lucru la noi 
ocupă mai mult timp decât la alte echipe» - afirmă 
E. Reese. 

Mijloacele antrenamentului aerob diversifică 
înotul în coordonare la diferite stiluri, cu ajutorul 
mâinilor sau picioarelor, înotul cu palmare, 
dispozitive de frânare etc. Se utilizează serii de tipul 
12 - 20 x 100 m, 6 - 8 x 200 m, cu o viteză suficient 
de ridicată şi cu pauze de lungă durată, cât şi înotul 
pe distanţe, în special cursele de 30 minute. în luna 
noiembrie, înotătorii ajung la cel mai înalt volum de 
activitate de antrenament, în cadrul unei singure 
lecţii: sprinterii - la 5000 - 5500 yarzi, înotătorii pe 
distanţe medii - la 7000 - 11 000, iar înotătorii de 
fond - la 10 000 - 12 000 yarzi (Reese, 2004). 

De la sfârşitul lunii decembrie, în procesul de 
antrenament sunt introduse în mod treptat exerciţii 
de viteză şi exerciţii destinate creşterii posibilităţilor 
anaerobe. în special, sunt utilizate serii de tipul 20 x 
50 yarzi, în regim de 1:15,12 x 100 (75 - stil liber, 25 - 
alte stiluri în regim de 1:30), 8 x 200 în regim de 5:00. 

în lunile ianuarie-februarie începe un 
antrenament special intens, concomitent cu diferite 
exerciţii destinate perfecţionării tehnicii. Reese nu 
este adeptul utilizării pe scară largă a unor porţiuni 
parcurse cu viteză maximă, considerând pe bună 
dreptate că un astfel de înot exercită o influenţă 
negativă asupra tehnicii înotului şi economicităţii 
activităţii. Din aceste motive, majoritatea seriilor de 
viteză includ exerciţii de tipul 2 - 6 x 50 m în regim 
de 0:60 cu o viteză de 95 % din cea maximă. Aceeaşi 
abordare este şi în legătură cu exerciţiile executate 
cu ajutorul braţelor sau picioarelor, cât şi faţă de 
parcurgerea distanţelor de 400 şi 800 m, cu viteză 
variabilă (Reese, 2004). 

Reese consideră activitatea permanentă la 
tehnica de înot una dintre cele mai importante 
componente ale întregului sistem de pregătire 
anuală, iar perfecţionarea tehnicii o abordează în 
felul următor: «Perfecţionarea tehnicii seamănă 
întrucâtva cu îngrijirea pajiştii din faţa casei. Dacă 
dumneavoastră nu acordaţi mult timp acestei 
ocupaţii, ea va arăta pur şi simplu îngrozitor. Şi 
cu cât mai mult timp n-o să-i acordaţi atenţie, cu 
atât mai mari vor fi eforturile necesare în viitor 





416 


PARTEA A V-A. Macrostructura procesului de pregătire a sportivilor 


pentru aducerea ei la normal. Noi ne ocupăm 
de perfecţionarea tehnicii zilnic. Efectuăm o 
analiză minuţioasă şi încercăm să ridicăm până la 
perfecţiune toate elementele acesteia - mişcarea 
de vâslire, starturile, întoarcerile, ieşirea la suprafaţă, 
însă toate aceste elemente mărunte aduc aportul lor 
pentru o abilitate uimitor de mare: capacitatea de a 
înota repede şi la limita posibilităţilor sportivului. De 
obicei noi lucrăm la tehnică de la 15 până la 30 min la 
fiecare antrenament. Aceste minute pot fi dedicate 
unor probleme generale, de exemplu, menţinerea 
unei poziţii stabile a corpului sau anumitor abilităţi, 
cum ar fi înotul sub apă cu ajutorul mişcărilor 
picioarelor la stilul delfin. Noi perfecţionăm tehnica 
tuturor celor cinci stiluri de înot - eu consider înotul 
sub apă cu ajutorul picioarelor ca un stil separat 
de înot - şi cuprindem toate elementele care au 
legătură cu acest stil de înot» (Withen, 2004). 

Primul macrociclu se încheie cu campionatul 
SUA, care este precedat de o etapă de 2 - 3 săptămâni 
de pregătire nemijlocită pentru competiţii. După 
competiţii, înotătorii primesc o săptămână de 
odihnă, iar după aceea încep efectuarea programului 
din cel de-al doilea macrociclu. 

Jill Sterkel. Lărgirea imaginii privind 
periodizarea procesului de pregătire a înotătorilor 
în SUA ne permit ideile şi experienţa antrenorului 
principal al echipei feminine de la Universitatea 
din Texas, Jill Sterkel, a cărei abordare cu privire la 
organizarea pregătirii anuale este într-o anumită 
măsură formată sub influenţa experienţei sportive 
proprii a acesteia şi a carierei sportive destul de 
performante: aceasta a obţinut de două ori medalii 
olimpice (anii 1976 şi 1984) pentru victorii în 
componenţa echipelor care au evoluat la înot, cu 
ştafetă de 4 x 100 m stil liber. întregul plan pentru 
fiecare an, este convinsă Jill Sterkel, trebuie să 
fie orientat spre o pregătire planificată de lungă 
durată pentru cele mai importante stadii. Aceasta 
recomandă cu insistenţă să nu se deregleze procesul 
de atingere a principalului scop în favoarea unor 
victorii mărunte la diferite competiţii dintr-un sezon. 

în cadrul pregătirii anuale, Jill Sterkel 
delimitează două sezoane. Primul (septembrie- 
martie) se încheie cu campionatul de primăvară, al 
doilea (aprilie-august) cu campionatul naţional şi cu 
principalele competiţii internaţionale - campionat 
mondial, Jocuri Olimpice sau regionale. 

Structura primului sezon arată în felul următor. 

Faza I (2 săptămâni). Activitate de acomodare, 
cu caracter preponderent aerob, exerciţii cu caracter 
de forţă, exerciţii pentru dezvoltarea flexibilităţii. 
Antrenamente - o dată pe zi. 

Volumul de înot în prima săptămână - 25 - 30 
km, în cea de-a doua - 35 - 40 km. 


Faza II (5 săptămâni). Activitate de bază cu 
caracter aerob: intensitatea în zonele I şi II - 50 % 
din volumul total, zona III - 35 %. 15 % din volumul 
de lucru - pregătirea de viteză, perfecţionarea 
starturilor şi a întoarcerilor. Activitate pe uscat - 
pregătirea de bază de forţă, dezvoltarea flexibilităţii. 

Volumul săptămânal de înot - 60 - 70 km. 

Faza III (4 săptămâni) 50%din volumul activităţii 

- exerciţii la nivelul pragului metabolismului 
anaerob (III) şi exerciţii aerob-anaerobe speciale (IV); 
35 % - exerciţii anaerobe în zonele de intensitate V 

- VII; 15 % activitate aerobă (I, II). O mare parte din 
activitate are un caracter special şi este destinată 
dezvoltării calităţilor de viteză, de rezistenţă 
specială, perfecţionării tehnicii competiţionale, 
creşterii eficienţei starturilor şi a întoarcerilor. 

Volumul săptămânal de activitate în apă - 60 

- 65 km. 

Faza IV (3 săptămâni). 50 % din volumul de 
activitate - exerciţii cu caracter mixt aerob-anaerob 
şi anaerob-glicolitic, care alternează cu o activitate 
aerobă de intensitate scăzută (I); 35 % - exerciţii 
de viteză şi de viteză-forţă, dezvoltarea rezistenţei 
speciale, perfecţionarea starturilor şi întoarcerilor; 
15 % - activitate pentru menţinerea productivităţii 
aerobe (II). La sfârşitul acestei faze, înotătorii 
participă la competiţii. 

Faza V (3 săptămâni). Conţinutul activităţii este 
similar celui care a avut loc în faza II, cu creşterea 
efortului săptămânal, cu 5 - 10 %. 

Faza VI (5 săptămâni). Conţinutul activităţii este 
similar celui care a avut loc în faza III, cu creşterea 
efortului săptămânal, cu 5 - 10 %. 

Faza VII (3 săptămâni). 50 % din volumul 
activităţii - exerciţii speciale cu caracter aerob- 
anaerob (IV) şi anaerob-glicolitic (zona V); 35 % 
pregătire de viteză, dezvoltarea rezistenţei speciale, 
perfecţionarea starturilor şi a întoarcerilor; 15 % 
exerciţii aerobe (I, II). Pe parcursul ultimei săptămâni, 
înotătorii participă la competiţii. 

Faza VIII (3 săptămâni). Volumul principal 
de activitate (95 %) - pregătire specială variată - 
exerciţii de viteză, dezvoltarea rezistenţei speciale, 
perfecţionarea starturilor şi întoarcerilor. 

Efortul este maxim pe parcursul primei 
săptămâni, apoi efortul scade treptat. 

Faza IX (4 săptămâni). Prima săptămână - 
competiţii şi odihnă de scurtă durată (2-3 zile). 

Săptămâna a doua - pregătirea nemijlocită 
pentru principalele competiţii ale sezonului, la un 
volum de lucru redus (30 - 40 % din cel maxim), 
odihnă de calitate, refacere, pregătire psihologică şi 
tehnico-tactică pentru competiţii. 

Săptămâna a treia - principalele competiţii din 
sezon. 

Săptămâna a patra - odihnă. 

Al doilea sezon se împarte în patru faze. Prima 
fază (de 8 săptămâni) prevede o activitate aerobă de 
acomodare (aproximativ 2 săptămâni) în scopul de 
a pregăti organismul sportivului pentru o activitate 
intensă după cel de-al treilea ciclu de competiţii 
din sezonul precedent şi după odihna care a urmat 
acestuia. Activitatea pe parcursul următoarelor şase 
săptămâni are un caracter de bază şi este destinată 
creşterii posibilităţilor aerobe (85 % din volumul 
total de activitate - 50 % în zonele de intensitate 
I şi II, 35 % - zona III) şi dezvoltării calităţilor de 
viteză (15 %). în fiecare zi se alocă aproximativ 1,5 
h activităţii pe uscat - pregătirii de bază de forţă, 
cu utilizarea diferitelor aparate de antrenament şi 
dezvoltării mobilităţii. Exerciţiile de înot sunt variate 
şi prevăd înotul la toate stilurile, punându-se accent 
pe perfecţionarea tehnicii. 

în faza a doua (4 săptămâni) este prevăzut 
următorul raport de activităţi cu orientare diferită: 

50 % - exerciţii efectuate la nivelul pragului 
metabolismului anaerob (zona III) şi în regim mixt 
aerob-anaerob (zona IV); 

35 % - exerciţii anaerobe în zonele de 
intensitate V—VII; 

15 % - înot aerob de refacere (zona I). 

Activitatea din această fază are un caracter 
variat şi este concepută în conformitate cu cerinţele 
activităţii competiţionale. Sunt utilizate pe scară 
largă exerciţii de viteză (porţiuni de 15 - 25 m), 
diferite exerciţii destinate perfecţionării starturilor şi 
întoarcerilor. 

Faza a treia (4 săptămâni) este dedicată 
dezvoltării rezistenţei speciale, pregătirii de viteză, 
perfecţionării starturilor şi întoarcerilor. întreaga 
activitate are un caracter strict specific, determinat 
de cerinţele specializării concrete pentru fiecare 
înotător şi este îmbinată cu înotul de refacere (zona 
I), într-un volum de până la 10 %. în afară de aceasta, 
15 % din volumul total de activitate este efectuat în 
regim aerob (zonele II - III), ceea ce trebuie să asigure 
păstrarea nivelului de bază al posibilităţilor aerobe. 

Faza a patra, finală, (de reducere), cu o durată, 
de obicei, de aproximativ trei săptămâni este 
destinată pregătirii nemijlocite pentru principalele 
competiţii. Efortul se reduce până la 30 - 50 %, 
în comparaţie cu efortul din faza precedentă, se 
asigură o odihnă autentică şi refacerea, se realizează 
pregătirea psihologică pentru principalele starturi 
din an, se lucrează la unele detalii tehnico-tactice 
pentru activitatea competiţională viitoare. 

Dacă vom analiza structura planului anual al 
acestei echipe de pe poziţiile teoriei periodizării, 
ne vom convinge uşor că acesta este construit pe 
baza a trei macrocicluri, din care, două constituie 


conţinutul primului sezon. Primul macrociclu este 
format din patru mezocicluri de 2 - 5 săptămâni, cel 
de-al doilea din 5 mezocicluri de 3 - 5 săptămâni. 
Al treilea macrociclu, destinat pregătirii pentru 
principalele competiţii ale anului începe cu un 
mezociclu de bază de opt săptămâni, după care 
urmează un mezociclu de pregătire-control de 4 
săptămâni, iar după acesta - cel precompetiţional 
de 3 săptămâni. 

Mark Schubert — renumit antrenor american, 
care a pregătit în timpul carierei sale 22 campioni la 
Jocurile Olimpice, inclusiv pe Brian Goodell, Shirley 
Babashoff, Mary Meagher, Michael O'Brien, Dara 
Torres, Janet Evans, Ous Mellouli. 

Mark Schubert, care a lucrat în perioada 1972 

- 1985 ca antrenor principal la clubul de nataţie 
cunoscut în toată lumea «Mission Viejo», cu privire 
la organizarea pregătirii anuale a preferat un sistem 
de organizare triciclic. La sfârşitul anilor 1980 - 
1990, în timp ce lucra la Universităţile din Texas 
şi Carolina de Sud, M. Schubert a folosit un model 
biciclic de organizare a pregătirii anuale, tradiţional 
pentru înotul modern american. Sub cel mai general 
aspect, modelul de macrociclu de 24 de săptămâni 
poate fi analizat pe un material din pregătirea elevei 
lui M. Schubert - Janet Evans, campioană la Jocurile 
Olimpice din anul 1992, autoarea unor recorduri 
mondiale pe distanţa de 800 şi 1500 m, multiplă 
campioană mondială (Schubert, 1994). 

Trei săptămâni. Activitate cu caracter de 
acomodare, de orientare preponderent aerobă; 
9 antrenamente pe parcursul fiecărei săptămâni. 
Volumul de înot de la antrenamente creştea în mod 
treptat de la 4000 până la 7000 m. 

Şase săptămâni. Activitate intensă, cu caracter 
preponderent aerob; 10 antrenamente pe parcursul 
fiecărei săptămâni, volumul de înot la fiecare 
antrenament de la 6000 până la 10 000 m. 

Nouă săptămâni. Pregătire specială intensă; 11 
antrenamente pe săptămână. Volumul de înot la 
fiecare antrenament de la 6500 până la 10 000 m. 
Antrenamente de două ori pe zi, cu excepţia zilei de 
miercuri, când era planificat unul singur. Duminica 

- zi liberă. Activitate deosebit de variată, care 
cuprindea, în afară de înotul stil liber, alte procedee 
de înot, înotul cu ajutorul braţelor sau picioarelor, 
exerciţii cu diferite armonizări ale activităţii braţelor 
cu respiraţia. Cel mai mult folosite au fost seriile: 20 x 
200; 10 x 400; 3 x 1500; 100 + 200 4- 300 + 400 + 500 + 
500 + 400 + 300 + 200 + 100.0 dată sau de două ori 
pe săptămână era planificat înot stil liber continuu 
de lungă durată (până la 60 minute). în mod periodic 
erau folosite serii cu caracter preponderent anaerob 
şi mixt aerob-anaerob de 5 x 100; 3 x 200; 2 x 400. 
în programele fiecărui antrenament era alocat un 

spaţiu pentru înotul de sprint - serii pe distanţe de 
la 25 până la 100 m. 

Şase săptămâni. Pregătire specială, determinată 
de cerinţele distanţei competiţionale. Pe parcursul 
primelor 3 - 4 săptămâni, numărul de antrenamente, 
volumul însumat al activităţii nu se deosebeau 
considerabil de programul precedentelor nouă 
săptămâni. Deosebirea principială o reprezenta 
faptul că în programul a trei-patru antrenamente 
s-au folosit diferite serii cu lungimea totală de 3000 

- 4000 m (1 5 x 100; 10 x 200; 3 x 400 etc.), cu viteză 
competiţională planificată şi cu pauze scurte de 
odihnă. 

Ultimele 2-3 săptămâni erau dedicate 
pregătirii nemijlocite pentru competiţii. Volumul 
de activitate scădea aproximativ de două ori, 
iar conţinutul acesteia era dedicat unei refaceri 
complete, perfecţionării calităţilor tehnico- 
tactice şi psihologice, în conformitate cu cerinţele 
competiţiilor viitoare. 

în cadrul pregătirii înotătorilor de fond, M. 
Schubert a folosit pe scară largă diferite exerciţii de 
forţă, pe uscat şi în apă. Antrenamentul cu hamuri 
elastice pe banca biocinetică, exerciţii cu folosirea 
diferitelor aparate de antrenament pentru forţă, 
activitate pe ergometru de vâslire, înotul cu folosirea 
palmarelor, a dispozitivelor de frânare etc. - toate 
acestea zilnic, pe parcursul a 30 - 60 minute îşi 
găsesc loc în cadrul pregătirii anuale a înotătorilor. 
Principalul obiectiv al acestei activităţi - creşterea 
calităţilor de forţă ale muşchilor, care suportă efortul 
în timpul înotului (înainte de toate a rezistenţei 
de forţă, întrucât greutăţile utilizate nu sunt mari) 
şi îmbunătăţirea irigării cu sânge a muşchilor şi a 
proceselor metabolice din muşchi. 

Dick Jochums — antrenor principal al clubului 
de înot «Santa-Clara» (anii 1995-2007). în SUA D. 
Jochums este cunoscut ca adept al «şcolii vechi» 
şi al unui stil de lucru autoritar - «faci cum spun 
eu sau mergi pe drumul tău fără mine». însă acest 
lucru nu l-a împiedicat pe Jochums să educe o serie 
de înotători, care au câştigat 12 medalii olimpice şi 
au stabilit 25 recorduri mondiale. Spre deosebire 
de mulţi antrenori celebri din SUA, D. Jochums 
este partizanul planificării tradiţionale americane a 
pregătirii anuale, al unor eforturi fizice foarte mari, 
al folosirii unei activităţi mixte aerob-anaerobe şi 
anaerob-glicolitice, care provoacă oboseală gravă 
şi senzaţii dureroase. Acesta subliniază faptul, că 
întotdeauna a fost adeptul concepţiei, pe care încă 
în anii 60 - 70 ai secolului al XX-lea o apăra James 
Counsilman, care a recomandat sloganul pentru 
înotătorii orientaţi la efectuarea unor programe de 
antrenament eficiente - «durere - durere puternică 

- agonie» (Counsilman, 1968). 


D. Jochums împarte pregătirea anuală în două 
sezoane: în bazin scurt (25 m) (lunile septembrie - 
martie) şi în bazin lung (50 m) (lunile aprilie-august). 
Primul sezon (sezon în bazin scurt) cuprinde 7 luni, 
începe în luna septembrie şi se termină în martie. 
Acest sezon se împarte în 4 faze (perioade): 

1 - pregătire înainte de sezon (septembrie); 

2 - sezonul timpuriu (octombrie - mijlocul lui 
noiembrie); 

3 - sezonul de bază (mijlocul lui noiembrie - 
începutul lunii martie); 

4-faza de reducere (martie). 

Al doilea sezon (sezon de apă lungă), cu o 
durată de 5 luni cuprinde 3 faze: 

1 - sezonul timpuriu (aprilie - mijlocul lunii 

mai); 

2 - sezonul de bază (mijlocul lunii mai - iulie); 

3 - faza de reducere (augi st). 

în cadrul pregătirii înainte de sezon şi în prima 
partea sezonului timpuriu, Jochums acordă o atenţie 
deosebită tehnicii de înot, starturilor şi întoarcerilor, 
utilizând un complex larg de diferite exerciţii, 
inclusiv exerciţiile de rezistenţă suplimentară - 
benzi elastice, palmare, diferite dispozitive de frân 
are. 

în cadrul perfecţionării tehnicii de vâslire, 
atenţia este concentrată asupra perfecţionării 
simţului apei, a ritmului, a forţelor dezvoltate, întrucât 
tocmai aceste capacităţi exercită o mare influenţă 
asupra lungimii pasului unei vâsliri, coordonării 
mişcărilor, braţelor, picioarelor şi trunchiului. O 
atenţie deosebită se acordă rotirii corpului care 
facilitează avansarea maximă a umărului în direcţia 
mişcării şi măririi pe seama acestui fapt a lungimii 
vâslirii. în timpul activităţii la tehnică, toată atenţia 
înotătorului trebuie să fie îndreptată spre simţul 
mişcărilor şi controlul acestora. Jochums cere de 
la înotători informaţii despre modul în care aceştia 
execută mişcările, ce simt ei când execută mişcările 
şi numai după toate acestea introduce corecţii core 
spunzătoare. 

O atenţie sporită D. Jochums o acordă tehnicii 
şi frecvenţei respiraţiei, atrăgând atenţia asupra 
faptului ca mişcările capului pentru inspiraţie să 
nu exercite o influenţă negativă asupra calităţii 
mişcărilor de vâslire. Frecvenţa respiraţiei este 
folosită ca mijloc de creştere a posibilităţilor cardio- 
respiratorii ale înotătorilor şi a rezistenţei acestora. 
De exemplu, în timpul parcurgerii primului sfert din 
distanţa de 400 metri, înotătorul face o inspiraţie la 
fiecare ciclu, în al doilea sfert - o inspiraţie la două 
cicluri, în al treilea sfert - o inspiraţie la trei cicluri, în 
al patrulea sfert - o inspiraţie la patru cicluri. 

în cadrul pregătirii anuale, D. Jochums 
delimitează două direcţii principale de activitate. 

FIGURA 22.1 — Dinamica volumului de activitate (1) şi modificările posibilităţilor sistemelor de asigurare a energiei (2) pe 
parcursul antrenamentului anual (Jochums, 2005) 


Prima direcţie - formarea unei tehnici eficiente de 
înot - mişcare de vâslire puternică cu pas mare, 
o poziţie eficientă a braţului în timpul mişcării, 
care permite relaxarea maximă a muşchiului care 
participă la executarea vâslirii, poziţia aerodinamică a 
corpului şi rotirea eficientă în jurul axei longitudinale, 
armonizarea optimă a mişcării braţelor, picioarelor 
şi a respiraţiei. Cea de-a doua direcţie - planificarea 
unui volum mare de activitate de antrenament, 
destinată creşterii puterii şi capacităţii sistemelor de 
asigurare cu energie. 

O particularitate principială a activităţii lui 
D. Jochums o reprezintă tendinţa de a îmbina 
activitatea de antrenament foarte amplă ca 
volum cu controlul asupra dezvoltării adaptării, 
cu formarea efectului întârziat de antrenament, ca 
reacţie la eforturile maxime care preced perioada 
de pregătire nemijlocită înaintea principalelor 
competiţii (fîg. 22.1). 

Pentru controlul eficienţei lucrului la tehnică, 
Jochums se orientează la analiza legăturii dintre 
viteza de înot şi puterea de lucru în timpul executării 
vâslirii şi la viteza de înot corespunzătoare nivelului 
pragului metabolismului anaerob pentru controlul 
desfăşurării proceselor de adaptare a sistemelor de 
asigurare cu energie (fîg. 22.2). 

Jochums consideră absolut necesar controlul 
asupra desfăşurării reacţiilor de adaptare, în mod 
deosebit în cazul unor antrenamente ce presupun 
eforturi deosebit de mari. Pentru a ne convinge 
de acest fapt este suficient să facem cunoştinţă cu 
programele lecţiilor de antrenament propuse de 
către Jochums unor înotători de înaltă performanţă 
care se specializează pentru distanţe medii şi lungi. 

în tabelele 22.1 şi 22.2 sunt prezentate 
programele lecţiilor de antrenament pentru o zi din 
sezonul de bază. Datele prezentate în aceste tabele 




FIGURA 22.2 — Indicatorii utilizaţi de către D. Jochums pentru 
o pregătire eficientă (Jochums, 2005) 

atestă faptul că în 4 h, destinate antrenamentelor, 
înotătorii au parcurs 16 700 m. Din acest volum, 
1600 m reprezentau încălzirea, 2800 m activitatea 
aerobă compensatorie şi 12 300 m - diferite serii 
de exerciţii cu caracter aerobo-anaerob, iar într-o 
serie de cazuri de cele cu caracter preponderent 
anaerob, care conduc la o oboseală profundă şi la 
o acumulare aproape de limită a lactatului în sânge. 


TABELUL 22.1 — Programul antrenamentului de dimineaţă 


Exerciţii 

Dinamica volumului 
de înot, m 

Dinamica timpului 
din antrenament, 
min 

800 (încălzirea) 

800 

10 

20 x 50 în regim de 50 

1800 

25 

400 liber 

2200 

31 

8 x 400 în regim de 5:00 

5400 

68 

400 liber 

5800 

74 

200 liber 

6000 

77 

20 x 75 în regim de 1:00 

7500 

115 

500 liber 

8000 

120 

TABELUL 22.2 — Programul antrenamentului de seară 


Exerciţii 

Dinamica volumului 
de înot, m 

Dinamica timpului 
din antrenament, 
min 

800 (încălzirea) 

800 

10 

5 x 200 în regim de 3:15 

1800 

27 

200 liber 

2000 

30 

32 x 100 

8 în regim de 1:20 

8 în regim de 1:15 

8 în regim de 1:10 

Cu viteza 95% 

8 în regim de 1:05 

Cu viteza de 100 % 

5200 

70 

400 liber 

5600 

76 

8 x 200 în regim de 2:30 

7200 

92 

400 liber 

7600 

98 

100 liber 

7700 

101 

4 x 200 înot complex în 
regim de 3:00 

8500 

116 

200 liber 

8700 

120 


Deosebit de grea este seria de bază a exerciţiilor din 
antrenamentul de seară, care impune nişte cerinţe 
limită faţă de organismul sportivului - de 32 x 100 
m, care conduce la o acumulare maximală de lactat 
şi la o oboseală extrem de gravă. 

în sezonul de bază, înotătorii care se pregătesc 
sub îndrumarea lui Jochums execută un volum 
mare de activitate la viteze care corespund vitezei 
competiţionale planificate. Primele trei zile (lunea- 
miercurea) din microciclul săptămânal - diferite 
serii de înot de coordonare, cu ajutorul braţelor sau 
picioarelor. Intensitatea de lucru - la nivelul şi peste 
pragul metabolismului anaerob. Joia se realizează o 
activitate preponderent de viteză - porţiuni scurte 
parcurse cu viteză mare, starturi, întoarceri. Seriile de 
exerciţii pentru viteză sunt alternate cu parcurgerea 
unor porţiuni de 100 şi 200 metri într-un ritm lent. Un 
astfel de program al zilei de joi facilitează creşterea 
calităţilor de viteză şi, în acelaşi timp, permite 
accelerarea reacţiilor de refacere după eforturile 
din ultimele trei zile. Vinerea - un volum mare de 
activităţi diferite, efortul însumat este cel mai ridicat 
din microciclu. Programul de antrenament al zilei 
de sâmbătă are un caracter individual, depinde de 
starea înotătorului, de dorinţa acestuia de a executa 
anumite exerciţii. 

D. Jochums recomandă înotătorilor săi şi un 
mare număr de serii de exerciţii de antrenament, 
care presupun nişte cerinţe extrem de ridicate faţă 
de sistemele aerob şi anaerob lactacid de asigurare 
cu energie şi care conduc la o oboseală severă şi 
chinuitoare. 


Vom prezenta câteva exemple caracteristice: 

4 x 800 m, în regim de 10 min, 9 min 30 s, 9 min; 

8 x 400 m, în regim de 4 min 40 s; 

8 x 400 m: 2 - în regim de 5 min, 2 - în regim de 
4 min 50 s, 2 - în regim de 4 min 40 s, 2 - în regim de 
40 min 30 s; 

12 x 200 m, în regim de 2 min 30 s: 4 - cu viteza 
de 90 %, 4 - cu viteza de 95 %, 4 - cu viteza maximă 
(Jochums, 2001). 

Richard Quick — antrenorul principal al 
echipei feminine de la Universitatea Stanford (anii 
1988 - 2008), antrenorul loturilor olimpice ale 
SUA din perioada 1988 - 2008. A antrenat mulţi 
înotători renumiţi ai SUA, deţinători de medalii la 
Jocuri Olimpice, campioni mondiali şi recordmani ai 
lumii, inclusiv pe Jill Sterkel, Rowdy Gaines, Jennifer 
Thompson, Steve Lundquist, Summer Sanders, 
Betsy Mitchell. 

Ca şi majoritatea antrenorilor americani, Quick 
esteadeptul unui sistem biciclicde pregătireanuală. 
în structura primului macrociclu, acesta delimitează 
cinci faze (mezocicluri). 

Prima fază (4 săptămâni) este dedicată 
rezolvării unor obiective de pregătire de bază pentru 
o activitate intensă ulterioară. Antrenamentele 
se desfăşoară de 9 ori pe săptămână, la un volum 
de activitate în apă de 6000 - 7000 m. Orientarea 
principală - creşterea posibilităţilor aerobe prin 
utilizarea unor exerciţii executate la o intensitate 
care corespunde nivelului pragului de metabolism 
aerob. Activitatea în apă era completată cu exerciţii 
pe uscat, destinate dezvoltării unor calităţi de forţă 
şi mobilităţii. 

Faza a doua (7 săptămâni) are un caracter 
de bază şi cuprinde un volum mare de activitate, 
destinată creşterii puterii sistemelor aerob de 
asigurare cu energie (70 - 80 %) şi anaerob (20 - 30 
%). în a doua jumătate a acestei faze sunt utilizate 
pe scară largă diferite exerciţii în apă de forţă şi 
de viteză-forţă. Pe parcursul unei săptămâni se 
organizează 10 lecţii de antrenament, din care două 
sunt concepute pe baza materialelor din domeniul 
înotului de refacere. 

Faza a treia (5 săptămâni) este dedicată creării 
unui fundament special pentru o pregătire specifică 
intensă, cu următoarea pondere a activităţilor: 60 
% - aerobă, 40 % - anaerobă şi de viteză-forţă. în 
fiecare săptămână sunt planificate 9 antrenamente, 
în fiecare microciclu este folosit pe scară largă înotul 
de refacere, care reprezintă 20 - 30 % din volumul 
total de activitate în apă. 

Faza a patra (5 săptămâni) este destinată cu 
prioritate creşterii gradului de rezistenţă specială 
şi posibilităţilor de viteză (50 % din volumul total 
de activitate). Restul de 50 % reprezintă activitate 











CAPITOLUL 22. Experienţa americană şi australiană privind periodizarea pregătirii anuale 


421 


cu caracter aerob, cu un volum mare de înot de 
refacere. 

Faza a cincia (4 săptămâni) - pregătirea 
nemijlocită pentru principalele competiţii din 
macrociclu (reducere). Volumul însumat de 
activitate este de aproximativ 50 % din cel utilizat în 
microciclurile din faza precedentă, concomitent cu 
păstrarea raportului dintre activităţile cu orientare 
diferită. 

Al doilea macrociclu din an este conceput după 
aceeaşi schemă, însă volumul activităţii cu caracter 
de bază, în anumite faze, scade cu aproximativ 10 %, 
iar volumul activităţii speciale creşte cu 10 %. în felul 
acesta, în primul macrociclu se aşează fundamentul 
pentru o pregătire specială eficientă în al doilea 
macrociclu (Quick, 1994). 

Bob Bowman — antrenor principal la 
Universitatea din Michigan (anii 2005-2008), 
antrenor principal la clubul de nataţie din Baltimorul 
de Nord, printre elevii acestuia se numără Michael 
Phelps, de 14 ori campion la Jocurile Olimpice, 
multiplu campion mondial, Peter Vanderkaay, dublu 
campion olimpic (2004, 2008) şi triplu campion 
mondial 2005,2007,2009) la înot de ştafeta la 4 x 200 
m stil liber, Klete Keller, deţinătorul a două medalii 
la Jocurile Olimpice (2004 - 2008) şi a două medalii 
de aur la campionatele mondiale (2005, 2007), Eric 
Fendt - deţinătorul unor medalii de argint (la 400 
m - înot combinat) la Jocurile Olimpice din anii 
2000 şi 2004 şi la campionatul mondial din 2001, a 
unei medalii de aur la Jocurile Olimpice de la Beijing 
(2008) la înot cu ştafeta 400 x 200 m stil liber şi o 
serie de alţi înotători celebri. 

Bob Bowman organiza pregătirea elevilor 
săi pe baza unui model biciclic de periodizare a 
pregătirii anuale, care în forma ei generală arată în 
felul următor. 

Primul macrociclu (sfârşitul lunii septembrie- 
sfârşitul lunii martie - 27 săptămâni). 

Perioada de pregătire de baza (11 săptămâni 

- sfârşitul lunii septembrie - începutul lunii 
decembrie). După trei săptămâni de pregătire de 
acomodare cu creşterea volumului săptămânal 
de înot de la 20 până la 40 km, pe parcursul a 8 
săptămâni se desfăşoară o pregătire intensivă în apă 
şi pe uscat, destinată dezvoltării rezistenţei, creşterii 
posibilităţilor de forţă, perfecţionării tehnicii. La 
sfârşitul acestei perioade se planifică participarea 
la competiţii, pentru care nu se organizează o 
pregătire specială. 

Perioada de pregătire intensă (4 săptămâni 

- începutul lunii decembrie - începutul lunii 
ianuarie). Pe parcursul acestei perioade se creează 
fundamentul pregătirii speciale. Sunt planificate 
diferite activităţi, destinate dezvoltării diferitelor 


tipuri de rezistenţă şi posibilităţilor de viteză, 
creşterii puterii mişcărilor de vâslire, perfecţionării 
tehnicii. Procesul de antrenament este extrem de 
variat, cu un volum însumat mare de activitate, 
până la 80-90 km pe parcursul unei săptămâni, însă 
nu prevede o pregătire specială care să răspundă 
cerinţelor activităţii competiţionale viitoare. 

Perioada competiţională (3 săptămâni în luna 
ianuarie). Pe parcursul acestei perioade de scurtă 
durată şi puţin conturată, înotătorii iau startul la 2 

- 3 competiţii, pe fondul unui volum săptămânal de 
înot, relativ redus (30 - 50 km). Conţinutul pregătirii 
are un caracter specific, care corespunde cerinţelor 
unei activităţi competiţionale, însă este destinat 
nu doar pregătirii pentru competiţiile organizate 
în această perioadă, ci mai degrabă creării bazei 
pentru o pregătire intensă în următoarea perioadă. 

Perioada de pregătire specială (5 săptămâni 

- ultima săptămână din luna ianuarie - luna 
februarie). Activitatea are un caracter specific şi 
este direcţionată preponderent spre dezvoltarea 
unor posibilităţi de viteză şi de rezistenţă specială, 
creşterea puterii de vâslire, eficienţa starturilor şi a 
întoarcerilor, parcurgerea porţiunilor de tranziţie. 
Volumul săptămânal de înot este puţin mai redus, 
până la 60 - 70 km (însă volumul de activitate 
specifică şi intensitatea acesteia cresc rapid). 
Această perioadă se încheie prin competiţii (sfârşitul 
lunii aprilie - începutul lunii martie) pentru care nu 
se organizează pregătire specială. 

Perioada competiţională (4 săptămâni - luna 
martie). Această perioadă de 4 săptămâni încheie 
primul macrociclu şi prevede o pregătire specială 
şi precompetiţională pentru principalele competiţii 
din primul macrociclu, care se organizează la 
sfârşitul lunii martie - începutul lunii aprilie. 

Al doilea macrociclu (începutul lunii aprilie- 
sfârşitul lunii septembrie - 25 săptămâni). 

Perioada de pregătire intensivă (6 săptămâni - 
sfârşitul lunii martie-începutul lunii mai). Aici nu este 
planificată pregătire de bază deoarece fundamentul 
necesar a fost creat pe parcursul primelor 11 
săptămâni din cadrul primului macrociclu, acesta 
trebuie doar păstrat prin efectuarea unui anumit 
volum de activitate cu caracter de menţinere. 

Activitatea din acest macrociclu are un 
caracter extrem de intens, se distinge printr-un 
volum mare (70 - 90 km de înot pe săptămână, 
cu excepţia primului microciclu (de acomodare) şi 
a ultimului microciclu (de refacere) - de 50 km) şi 
printr-o intensitate ridicată. înotătorii nu iau parte 
la competiţii. 

Perioada de pregătire specială (7 săptămâni). 
Volumul săptămânal mediu de înot în această 
perioadă - 60 km, cu variaţii de la 40 până la 70 km, 

intensitatea este ridicată. Orientarea de bază este 
creşterea rezistenţei speciale şi a posibilităţilor de 
viteză, creşterea puterii mişcărilor de lucru în timpul 
înotului, executarea starturilor şi a întoarcerilor, 
perfecţionarea tuturor elementelor de activitate 
competiţională, în strictă concordanţă cu specificul 
acesteia, cu modelul ales şi cu rezultatul scontat. 

Pregătirea din această perioadă este îmbinată 
în mod organic cu participarea la 3 - 4 competiţii, 
care au un caracter de antrenament şi de verificare. 

Perioada competiţională (7 săptămâni, iulie — 
mijlocul lunii august). Această perioadă se împarte 
în două părţi. Prima parte, de bază, cu o durată de 
4 săptămâni cuprinde pregătirea precompetiţională 
(reducere) de 3 săptămâni şi participarea la 
principalele competiţii din an (într-un caz concret 
- la campionatele mondiale), iar a doua parte, cu 
o durată de trei săptămâni, cuprinde pregătirea 
precompetiţională şi participarea la campionatul 
SUA. Vom remarca faptul că, în anii trecuţi 
campionatul SUA era organizat de obicei cu 2 - 3 
săptămâni înainte de campionatele mondiale sau 
de Jocurile Olimpice şi avea un caracter de selecţie. 
Astfel de termene perturbau o pregătire sistematică 
pentru principalele competiţii din an şi exercitau o 
influenţă negativă asupra evoluţiilor sportivilor. 

Perioada de tranziţie (3 săptămâni). Odihnă 
activă şi antrenamente de menţinere, cu caracter de 
pregătire generală, cu un volum redus. 

Aceasta schemă generală suferă unele 
modificări, ţinând cont de particularităţile 
individuale ale înotătorilor şi de calendarul 
competiţional, dintr-un an concret. Ne putem uşor 
convinge de toate acestea dacă vom cunoaşte, de 
exemplu, pregătirea anuală a lui Michael Phelps 
pentru campionatul mondial din anul 2003. 

Primul macrociclu (28 săptămâni). 

Pregătire de acomodare (orientare aerobă, pe 
uscat - orientare complexă) - 3 microcicluri, fiecare 
cu o durată de o săptămână. 

Pregătire de bază - dezvoltarea rezistenţei 
(regim aerob), pregătire multilaterală pe uscat (9 
microcicluri, de câte o săptămână fiecare). 

Participare la competiţii (2 microcicluri de câte 
o săptămână). 

Pregătire de bază (orientarea prioritară - 
dezvoltarea rezistenţei (regimuri aerob, aerob- 
anaerob şi anaerob); 6 microcicluri de câte o 
săptămână). 

Pregătire specială (6 microcicluri de câte o 
săptămână). 

Participarea la competiţii (2 microcicluri de 
câte o săptămână). 

Observaţii: 1) volumul de înot în cadrul 
microciclurilor săptămânale oscila în intervalul 50 - 


80 km şi doar în microciclul competiţional final era 
de 30 km; 2) antrenamente pe uscat cu orientare 
complexă, cu o durată de 40 min de 5 ori pe 
săptămână; 3) etapa de pregătire nemijlocită pentru 
principalele competiţii din macrociclu, practic lipsea 
- volumul de înot în fiecare din cele două săptămâni 
finale de dinaintea competiţiilor era de 60 km, cu 
o cotă mare de activitate intensă; 4) înotătorul mai 
participa la 3 competiţii (în microciclurile 9,20 şi 22), 
fără perturbarea procesului de pregătire. 

Al doilea macrociclu (24 săptămâni). 

Pregătirea de acomodare, cu orientare 
complexă - 3 microcicluri de câte o săptămână. 

Pregătirea de bază - dezvoltarea rezistenţei 
(în regim aerob şi mixt aerob-anaerob, dezvoltarea 
puterii, pregătirea în regim de viteză), pregătirea 
multilaterală pe uscat (6 microcicluri de o 
săptămână). 

Pregătirea de bază - dezvoltarea rezistenţei 
(regimuri aerob, aerob-anaerob şi anaerob), 
dezvoltarea puterii, pregătirea de forţă (4 
microcicluri de câte o săptămână). 

Pregătire specială (6 microcicluri de o 
săptămână). 

Pregătire nemijlocită pentru principalele 
competiţii din an şi participarea la aceste competiţii 
(5 săptămâni). 

Observaţii: 1) Volumul de înot ca şi în 
macrociclul precedent oscila în intervalul de 50 - 80 
km pe săptămână, cu excepţia etapei de pregătire 
nemijlocită şi participării la competiţii, unde acesta 
scade până la 20 - 30 km; 2) Intensitatea activităţii 
în cadrul efectuării programelor microciclurilor 
şi ponderea activităţii speciale în volumul total 
al acesteia creşteau substanţial, în comparaţie cu 
structurile similare din primul macrociclu; 3) Pe 
parcursul a 5 - 18 microcicluri, sportivul a luat parte 
la 6 competiţii, care au avut un caracter de pregătire- 
control şi completau procesul de antrenament 
intens, nefiind prevăzută o pregătire specială pentru 
acestea. 

După cum sublinia antrenorul acestui înotător, 
Bob Bowman (2003), întregul sistem de organizare 
a pregătirii anuale a lui Michael Phelps trebuie 
«să asigure acestuia efectuarea unui program 
competiţional extrem de intens la campionatul 
mondial şi la Jocurile Olimpice: 6 zile de competiţii 
pentru selecţie, participarea la cursele semifinale şi 
finale pe distanţe de 100 şi 200 m - stil fluture, 200 şi 
400 m - înot combinat, la 3 ştafete. Noi am conceput 
un program de antrenament, care începe cu nişte 
lecţii de antrenament saturate, în perioada de 
toamnă, care presupun un volum de eforturi pentru 
70 - 80 mii yarzi pe săptămână. în afară de aceasta, 
programul cuprinde antrenamente de 30 - 45 de 

minute, cu exerciţii de dezvoltare generală, de şase 
ori pe săptămână, în afara bazinului. Din septembrie 
până în decembrie, procesul de antrenament 
trebuie să fie orientat spre o adaptare structurală. 
Este necesar să se stimuleze creşterea tuturor 
funcţiilor fiziologice de bază ale organismului, ceea 
ce îi permite înotătorului să crească viteza. Pentru 
aceasta este nevoie să se practice antrenamente 
aerobe, să se perfecţioneze tehnica şi să se dezvolte 
forţa, să lucreze într-un astfel de regim până la 
competiţiile naţionale de primăvară. Din aprilie 
până în mai, inclusiv, să se concentreze asupra 
adaptării funcţionale, iar în continuare să se practice 
un antrenament de coordonare, pentru calităţi 
tehnice şi elemente tehnice, specifice competiţiilor 
de la campionatul mondial». 

Bob Bowman prezintă modelul de periodizare 
folosit de el ca unul biciclic. însă, dacă vom face 
cunoştinţă cu conţinutul concret al acestuia, în 
realitate este vorba de o construcţie triciclică a 
pregătirii anuale: primul macrociclu, sfârşitul lunii 
septembrie - 3 săptămâni din luna ianuarie; al 
doilea, ultima săptămână din ianuarie - luna martie; 
al treilea macrociclu - aprilie - septembrie. 

Varianta de periodizare prezentată de Bowman 
are şi caracteristicile clar pronunţate ale unei 
periodizări monociclice, fapt ce se reflectă printr-o 
singură perioadă, însă de foarte lungă durată de 
pregătire de bază (11 săptămâni), care cuprinde o 
mare parte din primul macrociclu. 

Ernest Maglischo — antrenor renumit, autor al 
unei serii de lucrări de teoria şi metodica pregătirii 
înotătorilor de cea mai înaltă clasă, sintetizând 
experienţa periodizării biciclice a pregătirii anuale 
a înotătorilor de înaltă clasă şi materialele teoretice 
corespunzătoare, recomandă următoarea schemă 
tipică de organizare a unui macrociclu de 26 
săptămâni, care este în conformitate cu principiile 
de bază ale teoriei periodizării (Maglischo, 2003). 

Perioada de pregătire generală. Durata 8 - 
12 săptămâni. Aceasta este determinată de vârsta, 
nivelul pregătirii de bază şi de etapa din cadrul 
perfecţionării multianuale a unui înotător. Pentru 
înotătorii mai maturi, bine pregătiţi, este posibilă 
o perioadă de 8 - 10 săptămâni, pentru cei mai 
tineri şi mai puţin pregătiţi - de 10 - 12 săptămâni. 
Orientarea activităţii - creşterea posibilităţilor 
aerobe şi anaerobe prin diferite mijloace, pregătirea 
de forţă şi de viteză - forţă, pe uscat şi în apă, 
dezvoltarea mobilităţii, perfecţionarea tehnicii de 
înot şi a coordonării, cu ajutorul braţelor, picioarelor, 
utilizarea pe scară largă a diferitelor exerciţii pentru 
perfecţionarea tehnicii de vâslire, a startului, 
întoarcerilor. în această perioadă, o atenţie deosebită 
trebuie acordată creării premiselor necesare pentru 


eliminarea unor laturi slabe din starea de pregătire 
a sportivului. 

Perioada de pregătire specială. Durata 
optimă este de 4 - 8 săptămâni. O durată mai mare 
a acestei perioade poate să producă atingerea prea 
devreme a unui nivel ridicat al pregătirii speciale 
şi drept consecinţă a acestui fapt o probabilitate 
mare de supraoboseală a sportivilor. O durată mai 
mică de 4 săptămâni a acestei perioade nu este 
admisă. Efortul însumat din fiecare microciclu al 
acestei perioade, în comparaţie cu cel precedent, 
creşte şi devine mai specializat. Se reduce volumul 
de lucru pe uscat, se exclud exerciţiile cu caracter 
de pregătire generală, ca de exemplu alergările, 
mersul pe bicicletă, exerciţii de forţă cu caracter de 
pregătire generală. Creşte volumul de înot la stilul 
de bază. Creşte intensitatea activităţii. Creşterea 
posibilităţilor sistemelor de asigurare cu energie se 
îmbină strâns cu cerinţele activităţii competiţionale. 
Creşterea puterii mişcărilor de lucru se realizează în 
mare măsură prin diferite mijloace în apă. 

Perioada competiţională. Durata optimă este 
de 4 - 8 săptămâni, una mai mică este insuficientă 
pentru îndeplinirea obiectivelorde pregătire, una mai 
mare poate să producă suprasolicitare. Orientarea 
de bază a procesului de antrenament - dezvoltarea 
rezistenţei speciale, creşterea posibilităţilor de 
viteză, perfecţionarea tehnicii competiţionale - a 
înotului în coordonare, a startului, întoarcerilor, în 
strictă concordanţă cu specializarea şi cu modelul 
optim de activitate competiţională. Se păstrează 
un volum important de activitate destinată creşterii 
posibilităţilor sistemelor de asigurare cu energie, în 
principal pentru menţinerea nivelului de adaptare 
atins anterior. Eforturile specifice, maxime la lecţiile 
de antrenament, se îmbină cu un înot de refacere de 
mică intensitate. 

Etapa de reducere. Durata - 2 - 4 săptămâni. 
Volumul însumat de activitate şi efortul se reduc 
până la 50 - 60 % din cele caracteristice perioadei 
precedente, în cadrul păstrării raportului dintre 
activităţile cu orientare diferită. O refacere autentică, 
pregătirea tehnico-tactică,funcţională şi psihologică 
pentru starturile concrete reprezintă orientarea de 
bază a procesului de antrenament. 

Periodizarea în trei şi patru cicluri 

Mulţi antrenori din SUA completează modelul de 
periodizareîn două cicluri cu modelul de periodizare 
în trei şi patru cicluri. Periodizarea în trei cicluri, 
recomandată de către E. Hines (Hines, 2002) arată în 
felul următor. 

Primul macrociclu — 15 săptămâni 

(septembrie - decembrie): 

• perfecţionarea tehnicii privind dezvoltarea 

rezistenţei de bază - 4 săptămâni (începutul lunii 
septembrie - începutul lunii octombrie); 

• perfecţionarea tehnicii competiţionale şi 
dezvoltarea rezistenţei speciale - 5 săptămâni 
(începutul lunii octombrie - începutul lunii 
noiembrie); 

• pregătirea nemijlocită pentru competiţiile de 
bază din macrociclu - 2 săptămâni (începutul lunii 
decembrie - mijlocul lunii decembrie); 

• competiţiile şi odihna (2 săptămâni). 

Al doilea macrociclu — 20 sau 22 săptămâni 
(începutul lunii ianuarie - mijlocul lunii mai): 

• perfecţionarea tehnicii şi dezvoltarea 
rezistenţei de bază - 6 săptămâni (ianuarie - mijlocul 
lunii februarie); 

• perfecţionarea tehnicii competiţionale şi 
dezvoltarea rezistenţei speciale - 6 săptămâni 
(mijlocul lunii februarie - sfârşitul lunii martie); 

• stabilizarea tehnicii şi pregătirea pentru 
competiţii - 5 săptămâni (sfârşitul lunii martie - 
sfârşitul lunii aprilie); 

• pregătirea nemijlocită pentru competiţiile 
de bază din macrociclu - 3 săptămâni (sfârşitul lunii 
aprilie - mijlocul lunii mai); 

• campionatul naţional în bazin scurt şi odihnă 
- 2 săptămâni. 

Al treilea macrociclu — 11 sau 12 săptămâni 


(lunile iunie-august): 

• perfecţionarea tehnicii şi dezvoltarea 
rezistenţei speciale - 4 săptămâni (iunie); 

• stabilizarea tehnicii şi pregătirea 
competiţională - 4 săptămâni (sfârşitul lunii iunie - 
sfârşitul lunii iulie); 

• pregătirea nemijlocită pentru principalele 
competiţii din an - 3 - 4 săptămâni (sfârşitul lunii 
iulie - mijlocul lunii august); 

• participarea la principalele competiţii; 

• odihnă-3-4săptămâniînaintea următorului 
an de pregătire. 

Specialiştii din SUA sunt de aceeaşi părere că 
planificarea atât în trei, cât şi în patru cicluri trebuie 
să fie subordonată nu atât atingerii unor rezultate 
înalte la sfârşitul fiecărui macrociclu, ceea ce este, 
de asemenea, foarte important, cât unei pregătiri 
sistematice pentru principalei competiţii din anul 
respectiv. Valorificarea acestor idei se realizează prin 
planificarea eforturilor din macrocicluri sub forma 
unei «scări», care prevede în fiecare macrociclu 
următor un efort însumat mai ridicat şi un volum 
mai mare de activitate specială intensă din volumul 
total al acesteia (Maglischo, 2003). Drept exemplu 
de astfel de periodizare, îl pot servi modelele de 
periodizare a pregătirii anuale în patru cicluri, care 
se răspândesc tot mai mult în practica de pregătire 



FIGURA 22.3 — Model de pregătire anuală în patru cicluri a înotătorilor care se specializează pe distanţele de 400, 800 şi 1500 
m. Orientarea exerciţiilor: 1 - aerobă (la nivelul pragului metabolismului aerob); 2) - aerobă (la nivelul pragului metabolismului 
anaerob); 3 - mixtă (aerobo-anaerobă), dezvoltarea rezistenţei speciale, integrală; 4 - anaerobă, de viteză-forţă; 5 - de refacere; 
P - (pauză) - odihnă activă (Maglischo, 2003) 

FIGURA 22.4 — Model de pregătire anuală în patru cicluri a înotătorilor care se specializează pe distanţele de 100 şi 200 m. 
Orientarea exerciţiilor: 1 - aerobă (la nivelul pragului metabolismului aerob); 2) - aerobă (la nivelul pragului metabolismului 
anaerob); 3 - mixtă (aerobo-anaerobă), dezvoltarea rezistenţei speciale, integrală; 4 - anaerobă, de viteză - forţă; 5 - de refacere; 
n - (pauză) - odihnă activă (Maglischo, 2003) (Maglischo, 2003) 



FIGURA 22.5 — Model de pregătire anuală în patru cicluri a înotătorilor care se specializează pe distanţele de 50 şi 100 m. 
Orientarea exerciţiilor: 1 - aerobă (la nivelul pragului metabolismului aerob); 2) - aerobă (la nivelul pragului metabolismului 
anaerob); 3 - mixtă (aerobo-anaerobă), dezvoltarea rezistenţei speciale, integrală; 4 - anaerobă, de viteză - forţă; 5 - de refacere; 
fi - (pauză) - odihnă activă (Maglischo, 2003) 

a înotătorilor de înaltă clasă în SUA (fig. 22.3-22.5). 

Dacă vom analiza conţinutul pregătirii în 
cadrul acestor variante de periodizare, ne vom 
putea convinge uşor că în perioada pregătitoare 
din primul macrociclu, a cărei durată este de 8 
săptămâni, se rezolvă obiectivele pregătirii de bază 
şi pentru macrociclurile ulterioare, în care durata 
perioadelor pregătitoare este de 3 - 4 săptămâni. 
Pentru înotătorii sprinteri, perioadele de pregătire 
generală sunt completate de nişte perioade de 2 
săptămâni de pregătire accentuată de viteză şi forţă, 
pe uscat şi în apă. Acest fapt prestabileşte şi o mare 
durată a primului macrociclu - 14 - 16 săptămâni, 
în cele trei macrocicluri care urmează după acesta, 
cu o durată de 10 - 13 săptămâni, în volumul total 
predomină o activitate cu caracter special. 

Periodizarea pregătirii anuale a unor sportivi 
tineri în etapa a doua din perfecţionarea 
multianuală 

Sistemul decompetiţii pegrupedevârstă,tradiţional 
pentru SUA, care este în vigoare în această ţară deja 
de aproximativ 60 de ani, reprezintă un instrument 
puternic pentru atragerea copiilor să practice înotul, 
să trezească interesul antrenorilor şi părinţilor faţă 
de performanţele unor tineri înotători. însă, o astfel 
de practică conduce, în foarte multe cazuri, la o 
pregătire forţată a tinerilor înotători, aflaţi în zonele 
de vârstă de 11 - 12 şi 13 - 14 ani, cu urmările 
negative corespunzătoare. A fost nevoie de mulţi ani 
ca antrenorii din SUA să renunţe la orientarea spre 
atingerea unor rezultate maxime în competiţiile 
pentru copii şi adolescenţi, pe seama utilizării 
unor abordări, mijloace şi metode caracteristice 
înotătorilor adulţi. 

Noi am subliniat deja faptul că periodizarea 
pregătirii anuale a înotătorilor, care se află în etapa 
de pregătire preliminară de bază, cu orientarea spre 
obţinerea celor mai bune rezultate în principalele 
competiţii din anul respectiv este contraindicată. 
Tradiţiile caracteristice pentru nataţia americană 
păstrează o astfel de periodizare a pregătirii anuale, 
însă conţinutul acesteia a căpătat un alt caracter, de 
care ne putem convinge dacă vom face cunoştinţă 
cu organizarea pregătirii anuale a unor înotători de 
11 - 12 ani. 

începând cu vârsta de 11 - 12 ani, în 
antrenamentul înotătorilor la cluburile de nataţie 
din SUA se remarcă nişte elemente de periodizare 
anuală a procesului de pregătire, clar exprimate, 
elemente care favorizează o pregătire eficientă 
pentru competiţiile de bază. Dacă vom analiza însă 
particularităţile de organizare a macrociclurilor 
şi conţinutul acestora, ne vom convinge uşor de 
faptul că antrenamentul şi participarea la competiţii 


a copiilor şi a adolescenţilor nu perturbă sub nici o 
formă procesul de pregătire multianuală destinat 
atingerii celor mai înalte rezultate în zona optimă de 
vârstă. Acest lucru se poate vedea dacă, de exemplu, 
vom face cunoştinţă cu activitatea unuia dintre cele 
mai mari cluburi din SUA «Rockville Montgomery» 
(districtul Montgomery, statul Maryland). în acest 
club lucrează 62 de antrenori, sub îndrumarea cărora 
sunt aproximativ 1400 de înotători, care locuiesc în 
oraşe mici, cu o populaţie de la 30 până la 85 mii 
persoane (Germantown, Olney, Rockwall, Silver 
Spring, Bethesda de Nord). în fiecare dintre aceste 
oraşe există condiţii bune pentru antrenament şi de 
îmbinare a acestuia cu educaţia de la şcoală. 

«Principiul general al activităţii clubului îl 
reprezintă o pregătire complexă sistematică, cu 
sporirea permanentă a gradului de complexitate a 
programei. Dacă înotătorul a afns succese la toate 
stilurile de înot, el poate fi transferat la următoarea 
grupă. însă, în fiecare din locurile de antrenament, 
există şi abordări individuale proprii», - spune 
antrenorul principal al clubului Dave Green (Stott, 
2007). 

Periodizarea pregătirii unor sportivi tineri 
o vom analiza pe baza a două exemple - un grup 
de înotători de 11 - 12 ani, care se antrenează sub 
conducerea lui Kent Williams la Aqua Center din 
Bethesda de Nord şi un grup de înotători de 13 - 14 
ani, care se antrenează în Olney, cu Dave Kraft. 

Kent Williams subliniază faptul că în prima 
parte a macrociclului, aproximativ 6 săptămâni sunt 
alocate activităţii la perfecţionarea deprinderilor de 
înot la toate stilurile, perfecţionărilor întoarcerilor şi 
starturilor. Este utilizat un număr mare de exerciţii 
care facilitează dezvoltarea unor abilităţi de a conferi 
corpului o poziţie aerodinamică, perfecţionarea 
tehnicii activităţii braţelor şi picioarelor, 
îmbunătăţirea calităţii vâslirii şi respiraţiei. O mare 
atenţie se acordă activităţii picioarelor, dezvoltării 
simţului apei, învăţării aducerii tălpilor la peretele 
bazinului în timpul executării întoarcerilor. Fiecare 
săptămână este dedicată cu preponderenţă 
perfecţionării unui anumit procedeu de înot. Spre 
sfârşitul acestei perioade volumul de activitate 
creşte treptat, însă aceasta are un caracter exclusiv 
aerob. 

Următoarele 6 săptămâni sunt dedicate unui 
antrenament aerob, suficient de intens şi unei ample 
utilizări a unor exerciţii variate, care favorizează 
perfecţionarea tehnicii. în luna decembrie, volumul 
de înot scade nesemnificativ şi tinerii sportivi iau 
parte la campionatul din decembrie. 

Pe parcursul următoarelor 6 săptămâni (până 
la mijlocul lunii februarie) orientarea activităţii nu 
se modifică - perfecţionarea tehnicii, creşterea 

posibilităţilor aerobe. însă volumul de activitate 
atinge valorile maxime - pe parcursul unei 
săptămâni sunt organizate 5 antrenamente, câte 
90 de minute, cu un volum de înot de 3000 - 3500 
m (30 minute sunt alocate încălzirii, 30 minute 
perfecţionării tehnice, 30 minute antrenamentului 
aerob (1500-2000 m). 

Cele 6 săptămâni rămase până la campionatul 
naţional de la sfârşitul lunii martie deja includ într- 
un volum redus înotul de viteză, care favorizează 
creşterea posibilităţilor de viteză şi a rezistenţei 
speciale. Includerea în programul de antrenament 
a unor exerciţii de viteză este însoţită de scăderea 
volumului de activitate cu orientare aerobă. 
Perfecţionării tehnicii i se acordă o mare atenţie, în 
special în timpul efectuării de către tinerii sportivi a 
unor exerciţii cu o viteză ridicată. 

După cum remarcă Dave Kraft, antrenamentul 
înotătorilor în vârstă de 13 - 14 ani în cadrul unui 
macrociclu îl împarte în 5 perioade. Prima perioadă 
(septembrie-mijlocul lunii octombrie) - adaptarea 
treptată la eforturi, perfecţionarea tehnicii. A doua 
perioadă (mijlocul lunii octombrie - mijlocul lunii 
noiembrie) - perfecţionarea rezistenţei, cu folosirea 
unor exerciţii în diferite zone de intensitate, până 
la pragul metabolismului anaerob. într-un anumit 
volum sunt utilizate şi exerciţiile în regim de 
viteză, cât şi exerciţii cu o cotă parte de asigurare 
anaerobă cu energie a activităţii. A treia perioadă 
(mijlocul lunii noiembrie - sfârşitul lunii decembrie) 

- perfecţionarea tehnicii la toate stilurile de înot, 
activitate cu caracter aerob, exerciţii în regim 
de viteză şi o mică pauză de odihnă înaintea 
competiţiilor care au loc în luna decembrie. A patra 
perioadă (sfârşitul lunii decembrie - începutul lunii 
februarie) - perfecţionarea tehnicii, exerciţii cu 
orientare aerobă. A cincia perioadă (începutul lui 
februarie - începutul lui martie) începe cu o lună 
înainte de campionatul pentru copii şi adolescenţi. 
Volumul de bază îl constituie exerciţiile cu orientare 
aerobă, până la nivelul pragului de metabolism 
anaerob, cât şi diferite serii de exerciţii în regim 
de viteză, inclusiv perfecţionarea starturilor şi a 
întoarcerilor, competiţii de verificare. 

Este interesant faptul că în grupa înotătorilor 
de 11-12 ani volumul de activitate din cadrul 
microciclurilor săptămânale oscilează, de regulă, în 
limitele de la 10-12 până la 15-16 km, ceea ce nu 
depăşeşte 20 % din volumul de înot, caracteristic 
pregătirii unor înotători adulţi de înaltă clasă, 
înotătorii de 13 - 14 ani parcurg săptămânal de la 20 

- 22 km la începutul macrociclu lui, până la 26 - 28 km 
în cele mai intense perioade, ceea ce nu depăşeşte 
35 % din volumul de înot al unor sportivi adulţi, 
în ceea ce priveşte activitatea pe uscat, aceasta se 


desfăşoară, de obicei, de trei ori pe săptămână câte 
30 - 45 min şi reprezintă exerciţii, care favorizează 
dezvoltarea mobilităţii, creşterea posibilităţilor de 
coordonare. în programul pregătirii pentru forţă 
intră exerciţii cu mingi medicale, sărituri, diferite 
exerciţii de gimnastică. 

Experienţa australiană 

Deja cu 15 - 20 de ani în urmă, periodizarea 
pregătirii înotătorilor din Australia corespundea cu 
cea adoptată în acei ani şi în SUA. Toată pregătirea 
era împărţită în două sezoane, iar fiecare dintre 
acestea avea un caracter de sine stătător şi se 
încheia cu principalele competiţii. Generalizarea 
experienţei est-europene, realizată de specialiştii 
de la Institutul australian al sportului, a condus 
la o schimbare radicală a abordării cu privire la 
periodizarea pregătirii anuale. Acest proces a fost 
facilitat în mare măsură de mutarea cunoscutului 
antrenor rus, Ghennadi Tureţki, cu remarcabilul 
său elev Alexander Popov în anul 1993 pentru 
a lucra în Australia. Având o pregătire teoretică 
generală serioasă, o experienţă de antrenor uriaşă 
pentru toate nivelurile de pregătire multianuală a 
înotătorilor şi posedând niştecunoştinţeamănunţite 
din practica est-europeană, G. Tureţki, în calitate de 
antrenor principal la Institutul australian al sportului, 
a exercitat o influenţă principială asupra cocepţiei 
antrenorilor australieni, privitoare la periodizarea 
pregătirii (Cotterell, 2004). 

Despre trecerea antrenorilor australieni la 
sistemele de periodizare a pregătirii anuale în 2 
- 3 şi 4 cicluri, cu terminologie corespunzătoare, 
caracteristică şcolii est-europene, despre 
subordonarea întregului sistem de pregătire pentru 
atingerea celor mai înalte rezultate în principalele 
competiţii din an ne vorbesc, mai mult decât 
convingător, antrenorii celebri din Australia, Bill 
Sweetenham şi John Atkinson : «La baza planului 
pentru fiecare an, antrenorul şi înotătorul pun 
principala competiţie, iar întreaga pregătire este 
subordonată obţinerii celui mai bun rezultat la 
această competiţie. Planul pentru fiecare an cuprinde 
macrocicluri, a căror durată poate să fie de 12 - 15 
sau 24 săptămâni. Fiecare macrociclu se împarte 
în mezocicluri. De exemplu, un macrociclu de 12 
săptămâni poate fi compus din 3 mezocicluri de 4 
săptămâni, un macrociclu de 15 săptămâni - din 3 
mezocicluri de 5 săptămâni sau din 5 de 3 săptămâni. 
Fiecare mezociclu este compus din microcicluri 
de câte o săptămână. Este posibilă planificarea 
a două microcicluri pe parcursul unei săptămâni 
... La începutul şi la mijlocul anilor 1980, noi am 
împărţit pregătirea în două sezoane - cel de iarnă 

(antrenamentul şi competiţiile pe «bazin scurt») şi 
cel de vară (antrenamentul şi competiţiile pe «bazin 
lung»). Din fericire, acum noi înţelegem necesitatea 
unei pregătiri sistematice, pe parcursul a 11-12 
luni, cu pauze de scurtă durată de odihnă activă. Un 
program anual sistematic exclude pregătirea forţată 
pe un loc gol, îi reţine pe sportivi de la tendinţa de 
a participa eficient la un mare număr de competiţii, 
scade riscul unor îmbolnăviri şi traumatisme. Noi nu 
trebuie să ne gândim că pe parcursul unui an avem 
două sezoane de sine stătătoare. Mai degrabă noi 
avem 3 cicluri de instruire de câte 15 săptămâni (şi 3 
săptămâni de odihnă activă) sau 2 cicluri de instruire 
de câte 24 săptămâni (şi 2 săptămâni de odihnă 
activă)». Antrenamentul în perioada de toamnă- 
iarnă prevede efectuarea unui volum mare de 
activitate cu caracter de bază în apă şi pe uscat. Nu 
se organizează pregătire specială pentru competiţii, 
iar acestea au, în principal, un caracter de pregătire 
- verificare. în continuare, pregătirea devine tot 
mai specializată, orientată spre atingerea celor mai 
înalte rezultate în principale competiţii, organizate 

TABELUL 22.3 — 1) Structura unui macrociclu de 24 

de săptămâni, recomandată de specialiştii australieni pentru 
înotători pe distanţe medii şi lungi (Sweetenham, Atkinson, 
2003) 


Săpt. 

Mezoridul 

Orientarea prioritară 

Volumul de 
înot, km 

1 

1 

De acomodare 

55 

2 

1 

De acomodare 

60 

3 

1 

Dezvoltarea rezistenţei 

65 

4 

1 

Dezvoltarea rezistenţei 

65 

5 

1 

Dezvoltarea rezistenţei 

65 

6 

1 

Dezvoltarea rezistenţei 

65 

7 

2 

Dezvoltarea rezistenţei 

70 

8 

2 

Dezvoltarea rezistenţei 

70 

9 

2 

Dezvoltarea rezistenţei 

70 

10 

2 

Dezvoltarea rezistenţei 

70 

11 

2 

Perfecţionarea tehnicii 

65 

12 

2 

Perfecţionarea tehnicii 

65 

13 

3 

Dezvoltarea rezistenţei 

70 

14 

3 

Dezvoltarea rezistenţei 

70 

15 

3 

Perfecţionarea tehnicii 

65 

16 

3 

Perfecţionarea tehnicii 

60 

17 

3 

Pregătirea specială 

55 

18 

3 

Pregătirea specială 

55 

19 

4 

Dezvoltarea rezistenţei 

65 

20 

4 

Perfecţionarea tehnicii 

60 

21 

4 

Pregătirea specială 

55 

22 

4 

Pregătirea specială 

50 

23 

4 

Pregătire nemijlocită 

45 

24 

4 

Pregătire nemijlocită 

45 


la sfârşitul verii (Sweetenham, Atkinson, 2003). 

O poziţie similară adoptă şi specialiştii care 
răspund de latura ştiinţifică a pregătirii celor mai 
puternici înotători din Australia. Printre altele, 
întreaga pregătire se recomandă a fi concepută 
pe baza materialului unor macrocicluri de 12 - 
20 săptămâni, fiecare din acestea încheindu-se 
cu competiţii. Conţinutul tuturor macrociclurilor 
este destinat atingerii celor mai înalte rezultate 
la sfârşitul verii, la Jocuri Olimpice, la campionate 
mondiale şi alte competiţii importante. în structura 
fiecărui macrociclu intră mezocicluri de 2 - 4 
săptămâni, cu orientare prioritară diferită, formate 
din câteva microcicluri (de 3-7 zile). Etapa de 
pregătire nemijlocită (de 3 - 4 săptămâni) pentru 
principalele competiţii din an este planificată în 
macrociclul final. înaintea competiţiilor de bază 
din celelalte macrocicluri su>,t planificate câteva 
zile de antrenament cu caracter de refacere (Pyne, 
Goldsmith, 2005). 

Celebrul antrenor australian John Carew, care 
a antrenat mulţi înotători cunoscuţi pe distanţe 
lungi, printre care se numără şi Kieren Perkins - 
învingător la Jocurile Olimpice din anii 1992 şi 
1996 pe distanţele de 400 şi 1500 m la stil liber, îşi 
concepe pregătirea înotătorilor pe parcursul unui 
an după un sistem biciclic, cu o durată a fiecărui 
macrociclu de 26 săptămâni (Carrew, 1994, 1998). 
Primul ciclu se încheie cu repaus de o săptămână, 
iar cel de-al doilea cu o perioadă de tranziţie de 
două săptămâni. La începutul fiecărui macrociclu 
este planificat un mezociclu de acomodare de 
şase săptămâni, cu activitate de bază cu caracter 
preponderent aerob. Pe parcursul întregului an, în 
fiecare zi, se alocă 30 minute exerciţiilor pe uscat - 
activitate cu benzi de cauciuc, exerciţii de pregătire 
generală (genuflexiuni, sărituri, tracţiuni, exerciţii 
pliometrice pentru muşchii picioarelor, exerciţii 
pentru întinderea şi dezvoltarea mobilităţii în artic 
ulaţii). 

în tabelul 22.3 sunt prezentate cele mai 
generale caracteristici ale unui macrociclu de 24 
săptămâni, specific pregătirii înotătorilor australieni, 
care se specializează în domeniul înotului pe 
distanţe medii şi lungi. După cum putem vedea, în 
structura acestui macrociclu sunt 4 mezocicluri de 
câte 6 săptămâni. Pregătirea de bază este destinată 
dezvoltării rezistenţei şi cuprinde 8 săptămâni. 

în următoarele microcicluri pregătirea capătă 
un caracter special - perfecţionarea tehnicii, 
pregătirea în regim de viteză, dezvoltarea rezistenţei 
speciale, pregătirea integrală. însă se păstrează 
şi un volum substanţial de activitate destinată 
menţinerii nivelului atins de rezistenţă, fapt asigurat 
de includerea unor microcicluri cu orientare 

corespunzătoare. Predominarea activităţii destinate 
dezvoltării rezistenţei, o perioadă de scurtă durată 
de pregătire nemijlocită (2 săptămâni), la un volum 
suficient de mare de înot, reflectă specificul pregătirii 
înotătorilor care se specializează pentru distanţe 
medii şi lungi. La sfârşitul fiecărei a patra săptămâni 
din macrociclu sunt planificate competiţii de control 
sau participarea la competiţii oficiale. în felul acesta, 
în macrociclu sunt şase competiţii, cu o durată 
totală de 15 - 18 zile. Acest număr, după opinia 
lui Sweetenham şi Atkinson, reprezintă maximul 
admisibil. 

Dacă în cadrul pregătirii înotătorilor pentru 
distanţe medii şi lungi antrenorii australieni se 
orientează, în principal, la o periodizare biciclică, 
atunci în cadrul pregătirii sprinterilor preferă 
periodizarea în trei şi în patru cicluri. Mai mult, 
structura şi conţinutul macrociclurilor caracteristice 
pregătirii sprinterilor sedeosebeşteîn mod principial 
de cele caracteristice înotătorilor pe distanţe medii 
şi lungi. Vom ilustra toate acestea prin conţinutul 
unui macrociclu de 15 săptămâni, care precede în 
mod direct principalele competiţii ale anului (tabel 
22.4). 

înainte de toate, atrage atenţia asupra sa 
faptul, potrivit căruia, după primul microciclu de 
acomodare întreaga activitate are un caracter 
specific pentru un macrociclu final dintr-un an. 
Următorul moment este reprezentat de planificarea 
unor mezocicluri de scurtă durată - câte 3 săptămâni 
fiecare, fapt determinat de specificul pregătirii 
sprinterilor, nereceptivitatea acestora pentru o 
activitate de lungă durată unidirecţională. Volumul 
săptămânal de înot însumat reprezintă aproximativ 
60 % din volumul caracteristic pregătirii înotătorilor 
pe distanţe medii şi lungi. Perioada de pregătire 
nemijlocită este de durată mai lungă (3 săptămâni), 
la un volum săptămânal însumat de înot relativ 
scăzut - de 25 - 30 km. 

Nu putem să nu remarcăm faptul că ideile 
unor cunoscuţi antrenori australieni cu privire 
la structura şi conţinutul macrociclurilor de 
antrenament au un caracter multilateral, cuprind 
totalitatea factorilor care determină nivelul stării 
de pregătire a sportivilor şi, într-o măsură deplină, 
corespund legităţilor şi principiilor clasice ale teoriei 
periodizării. Din păcate, ne lovim de cu totul altă 
situaţie când analizăm ideile acestor specialişti în 


TABELUL 22.4 — Structura unui macrociclu final de 15 de 
săptămâni, recomandată de specialiştii australieni pentru 
înotători pe distanţe scurte (Sweetenham, Atkinson, 2003) 


Săpt. 

Mezocidui 

Orientarea prioritară 

Volumul de 
înot, km 

1 

1 

De acomodare 

25 

2 

1 

Pregătirea specială 

30 

3 

1 

Pregătirea specială 

30 

4 

2 

Pregătirea specială 

35 

5 

2 

Pregătirea specială 

35 

6 

2 

Pregătirea specială 

35 

7 

3 

Pregătirea specială 

42 

8 

3 

Pregătirea specială 

42 

9 

3 

Pregătirea specială 

42 

10 

4 

Pregătirea specială 

35 

11 

4 

Pregătirea specială 

35 

12 

4 

Pregătirea specială 

35 

13 

5 

Pregătire nemijlocită 

30 

14 

5 

Pregătire nemijlocită 

30 

15 

5 

Pregătire nemijlocită 

25 


domeniul asistenţei ştiinţifice a pregătirii sportivilor 
australieni. Ca exemplu, vom face trimitere la 
conţinutul capitolului «Antrenamentul şi testarea 
înotătorilor care concurează la competiţii» din 
manualul «înotul» editat de editura «Blackwell 
Publishing» şi recomandat de către Comisia 
medicală a Comitetului Olimpic Internaţional (Pyne, 
Goldsmith, 2005). 

Pentru ilustrarea unei periodizări raţionale a 
pregătirii pentru principalele competiţii naţionale 
şi internaţionale este prezentată organizarea unui 
mezociclu de 14 săptămâni, în structura căruia intră: 
primul macrociclu - aerob (săptămânile 1 - 4), al 
doilea macrociclu - aerob-anaerob (săptămânile 5 
- 8), al treilea macrociclu - de tranziţie (săptămânile 
9-12), al patrulea macrociclu - reducerea şi 
competiţiile. în afară de aparatul noţional ciudat 
(mezociclu - formaţiune de 14 - 20 săptămâni, 
iar macrociclu - formaţiune de 2 - 4 săptămâni) 
atrage atenţia asupra sa rezumarea conţinutului 
procesului de antrenament, cu prioritate la creşterea 
posibilităţilor sistemelor aerob şi anaerob de 
asigurare cu energie (primul şi al doilea macrociclu) şi 
utilizarea acesteia în activitatea competiţională (cel 
de-al treilea macrociclu). Chiar şi numai aceste fapte 
reflectă o simplificare inadmisibilă a periodizării 
procesului de pregătire într-un macrociclu. 













Capitolul 


Modele modeme 
de periodizare 
a pregătirii anuale 


în acest capitol sunt prezentate diferite modele 
moderne de periodizare a pregătirii anuale, 
elaborate în conformitate cu specificul diferitelor 
ramuri sportive, cu etapa din cadrul pregătirii 
multianuale şi cu calendarul competiţional. Aceste 
modele au fost confirmate cu succes în cadrul 
pregătirii unor sportivi de înaltă clasă şi sunt 
recomandate ca fundamentale în cadrul elaborării 
unor modele de grup şi individuale de periodizare a 
pregătirii anuale a unor sportivi de performanţă, cu 
aplicare la specificul ramurii de sport şi la etapa din 
cadrul pregătirii multianuale. 

Periodizarea pregătirii în domeniul 
atleticii uşoare (recomandările 
compartimentului de dezvoltare 
din cadrul Asociaţiei Internaţionale 
a Federaţiilor de Atletism - (IAAF) 

La baza acestor recomandări stau prevederile teoriei 
clasice a periodizării, adaptate în conformitate 
cu diferite etape ale carierei unor atleţi de înaltă 
performanţă. 

Periodizarea pregătirii în macrocicluri 
este definită ca o subdiviziune a programului 
de antrenament pe segmente temporale, pe 
parcursul cărora se îndeplinesc cu prioritate diferite 
obiective, se realizează manipularea parametrilor 
acţiunilor de antrenament, în scopul atingerii unui 


potenţial competiţional maxim (urcarea în vârful 
formei sportive) în principalele competiţii. Sunt 
recomandate aparatul noţional-terminologic şi 
structura macrociclurilor, general acceptate (fig. 
23.1,23.2). 

în modelele de periodizare recomandate, 
structura şi conţinutul pregătirii pe parcursul unui 
an, pe parcursul macrociclurilor şi mezociclurilor, 
legătura pregătirii cu calendarul competiţional 
sunt prezentate în cadrul legităţilor, principiilor şi 
tezelor metodice ale teoriei clasice a periodizării 
şi datorită acestui fapt nu mai au nevoie de o 
analiză detaliată. însă un singur detaliu principial, 
care reflectă aplicarea teoriei clasice la cerinţele 
sportului modern, ţinând cont de etapa din cadrul 
pregătirii multianuale a sportivilor şi de cerinţele 
calendarului sportiv, merită o atenţie deosebită. 

în fig. 23.3 este prezentat un model de 
periodizare a pregătirii anuale pentru o sportivă 
tânără, care se specializează în domeniul săriturilor 
în lungime şi care a ajuns în etapa de pregătire 
pentru cele mai înalte performanţe din cadrul 
sistemului de perfecţionare multianuală. După cum 
putem vedea, modelul de periodizare monociclic 
clasic recomandat, prin întregul său conţinut, este 
orientat la pregătirea pentru principalele competiţii 
din an (săptămânile 41 şi 43, a doua jumătate 
a lunii iulie). Toate celelalte competiţii, inclusiv 
competiţiile mari în spaţii închise (săptămânile 18 


FIGURA 23.1 — 
Noţiunile şi 
termenii de bază 
(recomandări 
ale secţiei de 
dezvoltare a IAAF 




FIGURA 23.2 — Structura generală a unui macrociclu 

(recomandări ale secţiei de dezvoltare a IAAF) 

[Ol Competiţiile mai puţin importante, 4, 3 [O] Competiţiile principale 2,1 

FIGURA 23.3 — Model monociclic de periodizare a pregătirii anuale în atletica uşoară (săriturile în lungime) caracteristic etapei de pregătire pentru cele mai înalte 
performanţe (recomandările secţiei de dezvoltare a IAAF) 

PARTEA A V-A. Macrostructura procesului de pregătire a sportivilor 


şi 21, luna februarie) au un caracter de pregătire şi 
de verificare. Este suficient să subliniem faptul că 
cele mai mari competiţii din perioada toamnă-iarnă 
coincid cu terminarea etapei de pregătire generală 
(fundamentală) din cadrul perioadei pregătitoare. 
O astfel de variantă de pregătire îşi pot permite 
doar nişte sportivi tineri, mai puţin cunoscuţi, 
care nu sunt apăsaţi de povara răspunderii în faţa 
federaţiilor, a sponsorilor, a mijloacelor de informare 
în masă pentru evoluţiile lor în diferite competiţii. 

Modelul biciclic (ciclu dublu) de periodizare (fig. 
23.4) se propune sportivilor de înaltă performanţă, 
care se specializează în aruncarea greutăţii, care au 
trecut de etapa de pregătire pentru cele mai înalte 
performanţe şi se află deja în etapa de valorificare 
maximă a posibilităţilor individuale. în acest caz, 
pentru competiţiile din perioada de iarnă este 
planificată o pregătire specială direcţionată spre 
un anumit scop. Nu se mai planifică o perioada 
de tranziţie după perioada competiţională din 
primul macrociclu, începe imediat prima etapă (de 
pregătire generală), relativ de scurtă durată (de 5 
săptămâni), din cel de-al doilea macrociclu. în al 
doilea macrociclu creşte în mod legic durata etapei 
de pregătire specială din perioada pregătitoare 
şi perioada competiţională, volumul însumat de 
activitate cu orientare specială. 

Un model principial diferit este propus 
pentru o sportivă de vârstă mare (34 ani), cu un 
stagiu îndelungat în practicarea sportului (23 
ani), care se specializează în domeniul alegărilor 
pe distanţe lungi şi care a ajuns deja în etapa de 
păstrare a performanţelor din cadrul perfecţionării 
multianuale (fig. 23.5). După cum putem vedea, 
periodizarea pregătirii anuale este orientată în mod 
strict pe asimilarea unui calendar competiţional 
amplu care include 9 competiţii principale, 
planificate pe parcursul a 8 luni. Pregătirea pentru 
aceste competiţii este organizată prin valorificarea 
posibilităţilor unui model de periodizare în 5 cicluri 
(4 macrocicluri de câte 10 săptămâni şi unu de opt 
săptămâni), cu durata şi conţinutul perioadelor 
pregătitoare şi competiţionale, relativ standard, în 
fiecare macrociclu. 

Periodizarea multiciclică, aplicată la 
sportivii care se află deja în etapa de păstrare a 
performanţelor, ni se pare absolut normală, dictată 
de cerinţele sportului modern, în ceea ce priveşte o 
participare de succes a unor sportivi binecunoscuţi 
de înaltă performanţă la un mare număr de 
competiţii, fapt ce sporeşte importanţa acestora, 
atractivitatea pentru sponsori şi mijloacele de 
informare în masă. 

Provoacă obiecţii, referitor la schema prezentată 
practic, doar durata standard a macrociclurilor, 


conţinutul macrociclurilor al treilea, al patrulea şi al 
cincilea şi o deosebire neînsemnată a conţinutului 
primului şi celui de-al doilea macrociclu. Evident 
este faptul unei prezentări a pregătirii anuale sub 
forma unei serii de macrocicluri standard, ceea ce 
nu doar că reduce probabilitatea unui succes în cele 
mai importante competiţii din an (macrociclurile 
al patrulea şi al cincilea), dar în acelaşi timp scade 
eficienţa procesului de antrenament, în raport cu 
diferite laturi ale stării de pregătire. Noi am atras 
atenţia de nenumărate ori asupra necesităţii de 
a vedea modelele multiciclice de periodizare nu 
sub forma unor macrocicluri de sine stătătoare, 
ci ca un sistem unitar de organizare a pregătirii 
anuale, în cadrul căruia orientarea spre atingerea 
unor rezultate înalte în principalele competiţii 
din fiecare macrociclu, nu trebuie să încalce 
legităţile şi principiile unei p k ?gătiri sistematice şi 
multilaterale cu referire la întregul ansamblu de 
componente ale celei mai înalte măiestrii sportive, 
în schema prezentată, încălcarea acestui principiu 
iese clar în evidenţă deja din cauza unei durate 
excesiv de lungi a perioadelor competiţionale şi 
unei durate cu totul insuficiente a perioadelor 
pregătitoare - 22 şi respectiv 26 săptămâni. Un 
astfel de raport nu permite în măsură suficientă 
să se asigure rezolvarea unor sarcini privitoare la 
pregătirea fundamentală (generală, de bază) şi de 
pregătire specială. Fără a înregistra pierderi, în ceea 
ce priveşte eficienţa pregătirii pentru principalele 
competiţii din fiecare macrociclu, durata fiecărei 
perioade competiţionale ar putea fi redusă cu o 
săptămână sau două. Ca rezultat al acestui fapt, 
durata perioadelor pregătitoare ar putea fi de 33 

- 34 săptămâni, iar a celor competiţionale - de 14 

- 15 săptămâni. Durata perioadelor pregătitoare 
ar trebui mărită încă cu o săptămână sau două, pe 
seama perioadei de tranziţie, a cărei durată ar trebui 
să fie limitată la 2 - 3 săptămâni. 

Model în trei cicluri de periodizare 
a pregătirii pe parcursul anului, 
care precede Jocurile Olimpice (pe 
baza unui material din domeniul 
alergărilor pe distanţe medii şi din 
domeniul luptelor libere 

în acest subcapitol, este propus un model de 
periodizare a pregătirii anuale, recomandat 
sportivilor care s-au pregătit pentru starturi pe 
distanţe de 800 şi 1500 m la Jocurile Olimpice din 
anul 2008 de la Beijing. 

Campionatul mondial, care a precedat anul 
final de pregătire pentru Jocurile Olimpice, s-a 

desfăşurat în perioada 25 august - 2 septembrie 
2007. După campionatul mondial, s-a organizat 
un ciclu de competiţii, prevăzut de calendarul 
Federaţiei Internaţionale (7 - 23 septembrie 2007). 
în continuare a fost planificată o perioadă de 
tranziţie (24 septembrie - 4 octombrie 2007), după 
care începea un ciclu de 11 luni de pregătire pentru 
Jocurile Olimpice. 


Ciclul de 11 luni de pregătire pentru 
Jocurile Olimpice (5 octombrie 
2007 - 23 august 2008 ), 324 zile 
Caracteristicile generale ale 
procesului de pregătire 


Număr de zile 
Număr de săptămâni 
Număr de zile de odihnă 
Volumul total de activitate, h 
Volumul total de activitate, km 
Număr zile de antrenament 
Număr lecţii de antrenament 
Numărul starturilor competiţionale 
Volumul activităţii în cursul unei zile 
(de la 2 - 3 până la 6) 

Volumul maxim săptămânal, h 
Volumul minim săptămânal, h 


324 

46 

24 

1300- 1350 
5800 - 6200 
290 - 300 
530-560 
24-32 
, h4,25 

32-34 

16-20 


în structura acestui ciclu se delimitează trei 
macrocicluri, relativ de sine stătătoare: 

Macrociclul I - 5 octombrie - 2 

martie (150 zile); 

Macrociclul II - 3 martie - 22 iunie 

(112 zile); 

Macrociclul III - 23 iunie - 23 august 

(62 de zile). 

Schema generală a organizării ciclului de 
11 luni, în vederea pregătirii pentru Jocurile 
Olimpice este prezentată în figura 23.6, iar raportul 
activităţilor cu orientare diferită în cadrul ciclului 
anual de pregătire în domeniul alergărilor pe 
distanţa de 1500 m - în figura 23.7. 


Structura şi conţinutul macrociclului I (150 zile) 

Este împărţit în trei perioade: 

1) pregătitoare - 5 octombrie 2007 - 20 
ianuarie 2008 (108 zile); 

2) competiţională - 21 ianuarie - 24 februarie 
(35 zile); 

3) de tranziţie - 25 februarie - 2 martie (7 

zile). 

Perioada pregătitoare. Aceasta reprezintă 
o unitate structurală de cea mai lungă durată, nu 
numai din primul macrociclu, dar în acelaşi timp 
din întregul ciclu de 11 luni de pregătire pentru 


Jocurile Olimpice. în această perioadă se aşează 
baza funcţională necesară pentru efectuarea 
unui volum mare de activitate specială, se 
perfecţionează deprinderile motrice, se dezvoltă 
calităţile fizice, se realizează pregătirea tactică şi 
psihologică. O caracteristică principială a pregătirii 
o reprezintă faptul că întregul conţinut al acesteia, 
care cuprinde un volum mare de activitate de 
pregătire generală (de bază), este construit 
exclusiv pe baza materialelor unor exerciţii care, 
în mod direct sau indirect, facilitează îndeplinirea 
obiectivelor referitoare la pregătirea specială, care 
creează pentru acest scop premisele tehnice, fizice 
şi psihice. 

în structura acestei perioade sunt patru 
mezocicluri. 

1) de acomodare - 17 zile - 48-52 h (5-21 
octombrie); 

2) de bază - 35 zile - 165-175 

h (22 octombrie - 25 noiembrie); 

3) de bază - 28 zile - 1 30 - 140 h (26 noiembrie 
- 23 decembrie); 

4) de pregătire specială - 28 zile - 110-120 h 
(24 decembrie 2007 - 20 ianuarie 2008). 

Mezociclul de acomodare (5-21 octombrie , 17 
zile). în structura acestui mezociclu se delimitează 
trei microcicluri. 

1. De acomodare - 3 zile (5-7 octombrie). 

Volumul activităţii - 5-6 h. Efortul - mic (20 - 

30 %). 

2. De acomodare - 7 zile (8-14 octombrie). 

Volumul activităţii - 18-20 h. Efortul - mediu 

(30 - 40 %). 

3. De acomodare - 7 zile (15-21 octombrie). 

Volumul activităţii - 25-26 h. Efortul - 

substanţial (60 - 75 %). 

Conţinutul acestui mezociclu are un caracter 
exclusiv de bază, cu creşterea treptată a eforturilor 
pentru toatedirecţiile pregătirii.Obiectivul principal 
al procesului de antrenament din acest mezociclu îl 
reprezintă o pregătire eficientă pentru suportarea 
unei activităţi încordate cu caracter de bază din 
mezociclul următor. 

Mezociclul de bază (22 octombrie - 25 noiembrie, 
35 zile). 

în structura acestui mezociclu se delimitează 
cinci microcicluri de câte o săptămână. 

1. Microciclul de acomodare (22 - 28 
octombrie). 

Volumul activităţii - 22 - 24 h. Efortul - 
substanţial (70 - 75 %). 

2. Microciclul de şoc (29 octombrie - 4 
noiembrie). 

Volumul activităţii - 30 - 32 h. Efortul - mare 
(100%). 

7 — 13 h 

(5.4%) 2 ~ 10 h 



(112 zile, 500 h, 200 lecţii de antrenament) 

FIGURA 23.7 — Raportul activităţilor cu orientare diferită în sistemul de pregătire anuală la alergări pe distanţa de 1500 m: 1 
-pregătirea de bază pentru forţa şi pentru viteză-forţă; 2 - dezvoltarea flexibilităţii şi capacităţilor de coordonare; 3 - creşterea 
posibilităţilor sistemului aerob de asigurare cu energie; 4 - creşterea posibilităţilor sistemului anaerob lactic de asigurare cu 
energie; 5 - creşterea posibilităţilor sistemului anaerob alactic de asigurare cu energie; 6 - activitatea de compensare - refacere; 
7 - pregătirea specială de viteză şi de viteză-forţă, dezvoltarea rezistenţei de viteză; 8 - dezvoltarea rezistenţei speciale, 9 - 
antrenament integral şi pregătire competiţională, 10 - mijloacele de recreere-refacere, 


3. Microciclul de şoc (5-11 noiembrie). 
Volumul activităţii - 32 - 34 h. Efortul - mare 

( 100 %). 

4. Microciclul de şoc (12-18 noiembrie). 
Volumul activităţii - 28 - 30 h. Efortul - 

substanţial (80 - 85 %). 

5. Microciclul de refacere (19-25 noiembrie). 
Volumul activităţii - 28 - 30 h. Efortul - mare 

(90 - 100 %). 

Antrenamentul din acest mezociclu are un 
caracter preponderent de bază, se distinge printr- 
un volum mare de activitate de antrenament şi efort 
însumat ridicat. Obiectivul principal îl reprezintă 
stimularea maximă a dezvoltării componentelor de 
bază ale stării de pregătire - calităţile de forţă şi de 
viteză-forţă, posibilităţile sistemelor de asigurare 
cu energie, dezvoltarea mobilităţii şi a capacităţilor 
de coordonare. Acestora le este dedicat peste 7 % 
din volumul total de activitate. însă, deja în acest 
mezociclu se planifică un volum neînsemnat de 
mijloace cu orientare specială - pregătire specială 
de viteză-forţă, dezvoltarea rezistenţei speciale. 
La sfârşitul acestui mezociclu este oportun să se 
organizeze competiţii de verificare, de preferinţă la 
alergări pe distanţa de 5000 m. 


Mezociclul de bază (26 noiembrie - 23 decembrie, 
28 zile). 

Pe parcursul primelortrei săptămâni pregătirea 
se desfăşoară în condiţii montane, la o altitudine de 
1700 - 2200 m. Sunt delimitate patru microcicluri 
de câte o săptămână. 

1. Microciclul de acomodare, al cărui principal 
obiectiv este adaptarea la condiţiile montane 
şi pregătirea pentru o activitate intensă din 
microciclurile care urmează (26 noiembrie - 2 
decembrie). 

Volumul activităţii - 20 - 22 h. Efortul - mediu 
(50 - 60 %). 

2. Microciclul de şoc (3-9 decembrie). 
Volumul activităţii - 28 - 30 h. Efortul - mare 

( 100 %). 

3. Microciclul de şoc (10-16 decembrie). 
Volumul activităţii - 30 - 32 h. Efortul - mare 

( 100 %). 

4. Microciclul de refacere (17-23 decembrie). 
Volumul activităţii - 24 - 26 h. Efortul - mic (30 

- 35 %). 

Mezociclul de pregătire specială (24 decembrie 
2007 - 20 ianuarie 2008, 28 zile). 

în structura acestui mezociclu se delimitează 

patru microcicluri de câte o săptămână. 

1. Microciclul de şoc (24-30 decembrie). 

Volumul activităţii - 28-30 h. Efortul - 

substanţial (80 %). 

2. Microciclul de şoc (31-6 ianuarie). 

Volumul activităţii - 28-30 h. Efortul - 

substanţial (80 %). 

3. Microciclul de şoc (7-13 ianuarie). 

Volumul activităţii - 32-34 h. Efortul - mare 

( 100 %). 

4. Microciclul de refacere (14-20 ianuarie). 

Volumul activităţii - 20-22 h. Efortul - mic (30 

- 35 %). 

Activitatea din acest mezociclu se bazează cu 
preponderenţă pe utilizarea unor mijloace auxiliare 
şi speciale (aproximativ 60 % din volumul total de 
activitate) şi se remarcă printr-un efort însumat 
ridicat. Exerciţiile cu caracter de bază se execută într- 
un volum redus (până la 20 % din volumul total de 
activitate) şi sunt destinate menţinerii nivelului de 
adaptare atins în cadrul mezociclurilor precedente. 
Intensitatea crescută a procesului de pregătire 
impune efectuarea unui volum mare de activitate 
cu caracter de refacere şi o utilizare pe scară largă a 
mijloacelor de recreere şi refacere (până la 20 % din 
volumul total de activitate). 

Acest mezociclu se încheie cu competiţii de 
verificare. Sunt posibile şi starturi pe distanţe de 
800, 1500, 5000 m. 

Perioada competiţională. Perioada 
competiţională are o durată destul de lungă (5 
săptămâni), însă nu este clar delimitată. în cadrul 
acesteia se îmbină în mod organic obiectivele 
de pregătire specială cu participarea la o serie 
de competiţii. Problemele legate de pregătirea 
nemijlocită pentru starturi şi pentru atingerea la 
momentul acestora a celui mai înalt grad al stării de 
mobilizare reprezintă nişte probleme secundare şi 
sunt subordonate obiectivului de pregătire specială 
multilaterală. 

Se delimitează două mezocicluri: 

1) precompetiţional - 14 zile - (21 

ianuarie - 3 februarie); 

2) competiţional - 21 zile - (4 - 24 

februarie). 

MezocicluI precompetiţional (21 ianuarie - 3 
februarie, 14 zile). 

Se delimitează două microcicluri de câte o 
săptămână. 

1. Microciclul de şoc (21 - 27 ianuarie). 

Volumul activităţii - 30 - 32 h. Efortul - mare 

( 100 %). 

2. Microciclul precompetiţional (28 ianuarie - 
3 februarie). 

Volumul activităţii - 22 - 24 h. Efortul - mediu 


(60 %). 

Activitatea în acest mezociclu are un caracter 
strict special, adică pregătirea specială de viteză - 
forţă, dezvoltarea rezistenţei speciale şi pregătirea 
integrală, pentru toate acestea se alocă o jumătate 
din volumul total de activitate. O treime din timp 
se alocă activităţii de refacere şi unor activităţi de 
recreere şi refacere, care favorizează îndeplinirea 
eficientă a activităţii speciale. Mai puţin de 20 % 
din timp se alocă mijloacelor de antrenament cu 
altă orientare, care sunt folosite pentru menţinerea 
nivelului de adaptare atins anterior. 

în cel de-al doilea microciclu din acest 
mezociclu se planifică participarea la competiţii. 
Distanţele posibile - 500, 800, 1500 m. Pregătirea 
specială pentru starturi nu se planifică, cu excepţia 
unei scăderi rapide a efortului şi aplicării pe scară 
largă a unor mijloace de refacere, pe parcursul a 1 -2 
zile, nemijlocit înainte de start. 

Mezociclul competiţional (4-24 februarie, 21 

zile). 

Acest mezociclu reprezintă o structură 
unitară complexă, în care îndeplinirea obiectivelor 
de antrenament, legată de o pregătire specială 
multilaterală, cu accent deosebit pe componenta 
integrală a acesteia, se îmbină în mod organic cu 
o activitate competiţională intensă şi cu acţiuni de 
recreere şi refacere. 

Aproximativ 20 % din volumul total al activităţii 
se alocă menţinerii unor componente de bază ale 
stării de pregătire (posibilităţile aerobe şi anaerobe, 
mobilitate, capacităţi de coordonare, calităţi 
de viteză - forţă). Volumul de bază al activităţii 
(aproximativ 50 %) reprezintă pregătirea integrală, 
dezvoltarea rezistenţei speciale, pregătirea specială 
în regim de viteză şi de viteză-forţă, dezvoltarea 
rezistenţei de viteză. Activitatea de refacere, 
cu utilizarea unor mijloace de recreere şi unor 
proceduri de refacere, ocupă aproximativ 30 % din 
timp. 

Macrociclul se încheie cu un microciclu de 
refacere de o săptămână (25 februarie - 2 martie), 
care îndeplineşte obiectivele perioadei de tranziţie. 
Conţinutul acestui microciclu - odihna activă şi 
proceduri de refacere, cu un volum însumat de 12 
- 15 h. 

Structura şi conţinutul macrociclului 11(112 zile) 

Se delimitează trei perioade: 

1) pregătitoare - 3 martie - 27 aprilie (56 

zile); 

2) competiţională - 28 aprilie - 15 iunie (49 

zile) 

3) de tranziţie - 16 - 22 iunie (7 zile). 

Acest macrociclu, reprezentând o unitate 

structurală de sine stătătoare din cadrul ciclului 
de 11 luni de pregătire pentru jocurile olimpice, 
după obiectivele şi conţinutul său reprezintă o 
continuare organică a macrociclului precedent, se 
bazează pe rezultatele acestuia şi, în acelaşi timp, 
creează premisele pentru o organizare raţională a 
celui de-al treilea macrociclu, la sfârşitul căruia sunt 
planificate principalele competiţii din an. 

Perioada pregătitoare. După durată (de 8 
săptămâni) această perioadă reprezintă a doua 
unitate structurală din cadrul ciclului de 11 luni de 
pregătire. însă, după orientare, după obiective şi 
conţinut, aceasta se deosebeşte în mod principial 
de perioada pregătitoare din primul macrociclu. 

Principalul scop al acestei perioadeîl reprezintă 
dezvoltarea maximă a unor componente speciale 
ale stării de pregătire, activarea maximă a reacţiilor 
de adaptare, care asigură în mod nemijlocit nivelul 
posibilităţilor de viteză şi de rezistenţă specială, 
pregătirea integrală în toate planurile, care permite 
armonizarea într-un sistem unitar a întregului 
ansamblu de posibilităţi funcţionale, de manifestări 
ale calităţilor motrice, de premise tehnico-tactice şi 
psihologice, care facilitează realizarea unui model 
optim de pregătire, orientată spre realizarea unui 
model eficient de activitate competiţională. 

Activitatea de perfecţionare a unor 
componente de bază ale stării de pregătire se 
realizează doar în acel volum, care este necesar 
pentru menţinerea nivelului atins, ca urmare a 
pregătirii din primul macrociclu. 

în această perioadă, pregătirea se remarcă 
printr-un volum însumat mare de activitate şi prin 
eforturi ridicate, prin aplicarea unor mijloace de 
antrenament care acţionează în cel mai puternic 
mod, utilizarea amplă a unor programe de 
antrenament, ce presupun eforturi mari, a căror 
acţiune este accentuată de pregătirea în condiţii de 
altitudine medie şi de mare altitudine. 

în structura acestei perioade se delimitează 
două mezocicluri: 

1) mezociclul de bază - 28 zile (3 - 30 
martie); 

2) de pregătire specială -28 zile (31 martie - 
27 aprilie). 

Mezociclul de bază (3-30 martie, 28 zile). 

în structura acestui mezociclu se disting patru 
microcicluri de câte o săptămână. 

1. Microciclul şoc (3-9 martie ). 

Volumul activităţii - 36 - 40 h. Efortul - mare 

( 100 %). 

2. Microciclul de şoc (10 - 16 martie). 

Volumul activităţii - 36 - 40 h. Efortul - mare 

( 100 %). 

3. Microciclul de şoc (7 - 23 martie). 


Volumul activităţii - 36 - 40 h. Efortul - mare 

( 100 %). 

4. Microciclul de refacere (24 - 30 martie). 

Volumul activităţii - 22 - 26 h. Efortul - mic (30 
- 35 %). 

în acest mezociclu, înainte de toate se rezolvă 
sarcinile privind creşterea unor componente de 
bază ale stării de pregătire (calităţile de forţă şi 
cele de viteză-forţă, mobilitatea, capacităţile de 
coordonare, potenţialul sistemelor de asigurare 
cu energie), pentru acestea este alocat 50 % din 
volumul total al activităţii. însă, spre deosebire de 
conţinutul mezociclului similar din cadrul primului 
macrociclu, conţinutul pregătirii de bază are un 
caracter auxiliar (semispecial). Un loc important 
în acest mezociclu îl ocupă şi mijloacele specifice 
destinate dezvoltării posibilităţilor de viteză şi 
celor de viteză-forţă, a rezistenţei de viteză şi 
celei speciale (27 %). Având în vedere intensitatea 
maximă a procesului de antrenament şi volumul de 
activitate însumat mare, un loc important în cadrul 
activităţii (21 %) este alocat activităţii de refacere şi 
compensare şi unor mijloace de recreere şi refacere. 

Mezociclul de pregătire specială (31 martie - 27 
aprilie, 28 zile). 

în structura acestui mezociclu sunt trei 
microcicluri de câte o săptămână. 

1. Microciclul de şoc (31 martie - 6 aprilie). 

Volumul activităţii - 30 - 32 h. Efortul - mare 

( 100 %). 

2. Microciclul de şoc (7-13 aprilie). 

Volumul activităţii - 28 - 30 h. Efortul - mare 

( 100 %). 

3. Microciclul de şoc (14-20 aprilie). 

Volumul activităţii - 28 - 30 h. Efortul - mare 

( 100 %). 

4. Microciclul de refacere (21 - 27 aprilie). 

Volumul activităţii - 18 - 20 h. Efortul - mic (30 

%). 

Acest mezociclu, ca şi cel precedent, se 
deosebeşte printr-un volum mare de activitate 
şi printr-un efort însumat ridicat. O mare atenţie 
este acordată creşterii posibilităţilor sistemelor 
energetice aerob, anaerob lactacid şi anaerob 
alactacid (aproximativ 30 % din volumul total al 
activităţii). însă aici, accentul se pune pe mijloacele 
care favorizează perfecţionarea capacităţii 
pentru realizarea potenţialului energetic pe baza 
indicatorilor de putere şi de capacitate atinşi. Locul 
principal revine dezvoltării selective a unor calităţi 
motrice speciale - de viteză, de viteză-forţă, de 
rezistenţă specială şi în regim de viteză (40 %). 
Volumul mare de activitate şi intensitatea ridicată a 
acesteia necesită o atenţie deosebită în legătură cu 
utilizarea mijloacelor de recreere şi refacere (30 % 






440 


PARTEA A V-A. Macrostructura procesului de pregătire a sportivilor 


din volumul total al activităţii). 

Perioada competiţională. Durata perioadei 
competiţionale din acest macrociclu este mult 
mai mare decât a celui precedent şi reprezintă 7 
săptămâni. însă, cum a fost şi în primul macrociclu, în 
cadrul acestuia se îmbină în mod organic mijloacele 
destinate îndeplinirii obiectivelor unei pregătiri 
speciale multilaterale cu activitatea competiţională. 
Mai mult, principalul obiectiv este pregătirea 
sistematică, iar activitatea competiţională, destul 
de amplă în cel de-al doilea mezociclu al acestei 
perioade, este destinată în principal îndeplinirii 
obiectivelor de pregătire eficientă, prin intermediul 
folosirii pe scară largă a metodei competiţionale. Nu 
se organizează pregătire specială pentru competiţii, 
cu excepţia unor proceduri dintre cele mai simple, 
desfăşurate pe parcursul a 2 - 3 zile, înainte de 
starturi, şi destinate refacerii complete a tonusului 
fizic şi psihoemoţional. 

Se delimitează două mezocicluri: 

1) precompetiţional, cu o durată de 28 de zile 
(28 aprilie - 25 mai); 

2) competiţional, cu o durată de 21 de zile (26 
mai - 15 iunie). 

Mezociclul precompetiţional (28 aprilie - 25 mai, 
28 zile). 

în structura acestui mezociclu se disting patru 
microcicluri de câte o săptămână. 

1. Microciclul de acomodare (28 aprilie - 4 

mai). 

Volumul activităţii - 24 - 26 h. Efortul - 
substanţial (80 %). 

2. Microciclul de şoc (5-11 mai). 

Volumul activităţii - 26 - 28 h. Efortul - mare 
( 100 %). 

3. Microciclul de şoc (12-18 mai). 

Volumul activităţii - 28 - 30 h. Efortul - mare 

( 100 %). 

4. Microciclul de refacere (19-25 mai). 

Volumul activităţii - 18 - 20 h. Efortul - mic (30 

%). 

Acest macrociclu se încheie cu un microciclu 
de refacere de şapte zile, în care sunt îndeplinite 
obiectivele perioadei de tranziţie. Conţinutul 
acestui microciclu - odihnă activă şi proceduri de 
refacere, la un volum total de activitate de 12 - 15 h. 

Structura şi conţinutul celui de-al 
treilea macrociclu - al etapei de 
pregătire directă pentru starturile 
celei de-a XXIX-a ediţii a Jocurilor 
Olimpice 

Pregătirea în cadrul acestei etape este orientată 
spre păstrarea componentelor de bază ale stării 


de pregătire, dezvoltarea maxim accesibilă a 
celor speciale, asigurarea unei refaceri depline şi 
atingerea celui mai înalt nivel de mobilizare pentru 
starturi în timpul Jocurilor Olimpice. 

în structura şi conţinutul etapei de pregătire 
nemijlocite se manifestă în mod evident principiile 
de bază caracteristice organizării unui macrociclu 
de sine stătător, principii care se armonizează cu 
o serie de prevederi specifice, determinate de 
obiectivul principal al acestei etape - asigurarea 
celui mai înalt nivel de pregătire a sportivului în 
timpul participării la principalele competiţii. 

în structura acestei etape (de 62 zile) sunt 4 
mezocicluri. 

1. De bază - 14 zile - 70 - 75 h (23 iunie - 6 
iulie). 

2. De pregătire specială - 21 zile - 95-105 h (7 

- 27 iulie). 

3. Precompetiţional - 14 zile - 40-45 h (28 iulie 

- 10 august). 

4. Competiţional - 13 zile - 30-35 h (11 - 23 
august). 

Mezociclul de bază (23 iunie - 6 iulie, 14 zile). 

în structura acestui mezociclu sunt două 
microcicluri de câte o săptămână. 

1. De şoc (23 - 29 iunie). 

Volumul activităţii - 30 - 32 h. Efortul - 
substanţial (80 %). 

2. De şoc (30 iunie - 6 iulie). 

Volumul activităţii - 34 - 36 h. Efortul - mare 
(100%). 

O trăsătură principală a acestui mezociclu de 
scurtă durată o reprezintă orientarea de bază a 
acestuia, care este caracteristică pentru primele 
două mezocicluri din cadrul perioadei pregătitoare 
din primul macrociclu. Volumul principal de 
mijloace (60 - 70 %) are un caracter de pregătire 
generală şi favorizează păstrarea fundamentului 
funcţional, pus la începutul ciclului de 11 luni. 
Pregătirii speciale i se alocă un volum redus de 
activitate (10 %), timpul rămas (peste 20 %) este 
ocupat de mijloacele de recreere şi refacere. 

Mezociclul de pregătire specială (7-27 iulie, 21 

zile). 

în structura acestui mezociclu de disting trei 
microcicluri de câte o săptămână. 

1. De şoc (7-13 iulie). 

Volumul activităţii - 24 - 26 h. Efortul - 
substanţial (80 %). 

2. De şoc (14-20 iulie). 

Volumul activităţii - 28 - 30 h. Efortul - mare 
(100%). 

3. De şoc (21 - 27 iulie). 

Volumul activităţii - 28 - 30 h. Efortul - mare 
(100%). 

în acest mezociclu se modifică orientarea 
procesului de pregătire în direcţia unei creşteri 
rapide a volumului de pregătire specială, care 
este apropiată la maximum de cerinţele activităţii 
competiţionale, pregătirea în regim de viteză, 
dezvoltarea rezistenţei de viteză şi celei speciale, 
pregătirea integrală variată, cu modelarea unor 
elemente ale activităţii competiţionale. Acestei 
activităţi i se alocă aproximativ 60 % din volumul 
total. 

Până la 25 % din volumul total îl ocupă 
exerciţiile de refacere şi mijloacele de recreere şi 
refacere; 15 % ocupă mijloacele de pregătire de 
bază. 

Un moment principial în organizarea pregătirii 
în acest mezociclu îl reprezintă planificarea unor 
eforturi limită, cu orientare specială, care le depăşesc 
pe cele utilizate anterior de către sportiv. Acţiunea 
eforturilor este amplificată de antrenamentul în 
condiţii de altitudine medie şi de mare altitudine. 

Scopul principal al acestei proceduri metodice 
estedea mobiliza la maximum rezerveledeadaptare 
existente încă, de a stimula saltul de adaptare sub 
forma efectului întârziat de antrenament pentru 
momentul principalelor starturi. 

Mezociclul precompetiţional (28 iulie 
10 august, 14 zile). 

în structura acestui mezociclu se delimitează 
două microcicluri: 

1. De refacere. 

Volumul activităţii - 16 -18 h. Efortul - mic 
(30%). 

2. De ajustare. 

Volumul activităţii - 18 - 20 h. Efortul - mediu 
(40 - 45 %). 

Scopul principal al acestui mezociclu este 
o refacere fizică şi psihologică completă, după 
eforturile limită din mezociclul precedent. Nu se 
rezolvă nici un fel de obiective principale legate 
antrenament. Un volum redus de mijloace de 
antrenament de orientare specială este legat 
de perfecţionarea unor detalii tehnico-tactice 
şi funcţionale în vederea viitoarei activităţi 
competiţionale. O atenţie mare se acordă utilizării 
unor mijloace de recreere şi de refacere, pregătirii 
psihologice, formării unui ritm nictemeral optim al 
funcţiilor motorii şi vegetativă. 

Mezociclul competiţional (11 -23 august, 13 zile). 

Structura acestui mezociclu este determinată 
de numărul şi de momentul starturilor concrete. 
Principalul conţinut al activităţii - pregătirea 
tehnico-tactică şi psihologică, formarea unui ritm 
nictemeral optim al funcţiilor vegetative şi motorii, 
o refacere adevărată, profilaxia traumatismelor 
şi a îmbolnăvirilor, o încălzire eficientă înaintea 


starturilor. 

Modelele de periodizare a pregătirii anuale în 
trei cicluri sunt eficiente şi în alte ramuri sportive. 
Bineînţeles, sunt comune doar structura pregătirii 
anuale, durata diferitelor macrocicluri şi perioade 
de pregătire. în ceea ce priveşte conţinutul pregătirii 
şi raportul dintre mijloacele cu orientare prioritară 
diferită, atunci aici, într-o măsură deplină trebuie să 
fie reflectat specificul ramurii de sport. în figura 23.8 
este prezentat un model de periodizare în trei cicluri 
a pregătirii anuale pentru luptătorii la stil liber, 
orientată spre participarea la o serie de competiţii 
şi la atingerea celui mai înalt grad de mobilizare 
pentru competiţia de la Jocurile Olimpice. 

Primul macrociclu de lungă durată (26 
săptămâni) este subordonat, în principal, unei 
pregătiri de bază multilaterale - de pregătire 
fizică generală şi tehnico-tactică, creştere a 
posibilităţilor sistemelor de asigurare cu energie, 
însă aici trebuie scoasă în evidenţă o caracteristică 
principială: interacţiunea organică dintre procesele 
de dezvoltare a calităţilor motrice şi formarea unor 
componente speciale ale măiestriei sportive. în 
special creşterea posibilităţilor sistemelor aerob şi 
anaerob de asigurare a energiei se realizează pe 
baza unui material care permite perfecţionarea 
concomitentă a diferitelor componente ale 
rezistenţei speciale. Dezvoltarea mobilităţii 
este legată de perfecţionarea tehnicii sportive, 
iar pregătirea tehnico-tactică - de dezvoltarea 
posibilităţilor în regim de viteză sau a rezistenţei 
speciale. în felul acesta, deja în prima etapă din 
perioada pregătitoare formarea diferitelor laturi 
ale stării de pregătire de bază este îmbinată în mod 
organic cu pregătirea integrală pentru activitatea 
competiţională. Ca urmare a acestora, deja la 
sfârşitul etapei de pregătire generală din cadrul 
perioadei pregătitoare a primului macrociclu, 
sportivii ating starea unui nivel destul de ridicat al 
pregătirii pentru competiţii. 

Cea de-a doua etapă din perioada pregătitoare 
prevede o pregătire specială multilaterală, cu 
accentul pe dezvoltarea posibilităţilor speciale, în 
regim de viteză-forţă, a rezistenţei speciale, cât şi 
pe pregătirea integrală. Volumul de mijloace pentru 
pregătirea de bază scade brusc şi se planifică într- 
un volum care asigură menţinerea nivelului atins pe 
parcursul primei etape (fîg. 23.8). 

Macrociclurile al doilea şi al treilea se disting 
printr-o varietate foarte mare şi un volum mare de 
mijloace de pregătire specială. Este important de 
subliniat faptul că procesul de dezvoltare a unor 
calităţi motrice speciale este într-o interacţiune 
organică cu perfecţionarea tehnico-tactică. 
Neadmiterea scăderii nivelului componentelor 

FIGURA 23.8 — Schema principială a organizării pregătirii anuale în trei cicluri a luptătorilor de stil liber pentru competiţiile 
principale din macrocicluri, cu accent pe atingerea celui mai înalt nivel de pregătire în vederea participării la Jocurile Olimpice din 
anul 2008. Mezociclurile: A - de acomodare, B-de bază, PS - de pregătire specială, PC - precompetiţional, C - competiţional (C). 
MR - Microciclul de refacere 


de bază ale stării de pregătire se asigură prin 
introducerea în perioadele pregătitoare din 
macrocicluri a unui volum substanţial de mijloace 
cu orientare corespunzătoare. înaintea principalelor 
competiţii ale anului este planificat un mezociclu 
prcompetiţional de lungă durată (3 săptămâni), 
înaintea principalelor competiţii din primul şi al 
doilea macrociclu, pregătirea precompetiţională 
este limitată de nişte microcicluri săptămânale (fîg. 
23.8.). 


Modele moderne de periodizare 
în trei, patru şi cinci cicluri (pe 
baza unor materiale din domeniul 
înotului) 

Volumul actual uriaş de cunoştinţe ştiinţifice, de 
materiale diferite din experienţa mondială înaintată 
confirmă faptul că atât numărul total de macrocicluri 
pe parcursul unui an, cât şi durata concretă 
a acestora, sunt limitate de o serie de legităţi 
privind formarea celui mai înalt grad de măiestrie 
a înotătorilor, formarea reacţiilor de adaptare, care 

asigură o evoluţie de succes la competiţii, atingerea 
celor mai înalte rezultate în competiţiile de bază din 
macrocicluri şi la principalele competiţii din an. 

Sintetizarea cunoştinţelor acumulate în acest 
domeniu, atât a celor cu caracter pedagogico- 
sportiv, cât şi a celor cu caracter biologic şi 
a experienţei bogate din practica sportivă 
înaintată referitoare la pregătirea unor înotători 
de înaltă performanţă, ne oferă argumente 
pentru recomandarea modelelor de periodizare 
a pregătirii anuale în 3, 4 şi 5 cicluri, ca fiind cele 
mai fundamentate şi corespunzătoare cerinţelor 
practicii moderne, în ceea ce priveşte o mare parte 
a etapei de valorificare maximă a posibilităţilor 
individuale şi etapele ulterioare din cadrul pregătirii 
multianuale.însă acest fapt nu minimizează sub nici 
o formă importanţa periodizării în două cicluri, cât 
şi a unor modele intermediare-între cel monociclic 
şi cel biciclic, între cel în două cicluri şi cel în trei 
cicluri.Tocmai astfel de variante devin preferabile în 
etapa de pregătire a unui înotător pentru cele mai 
înalte performanţe şi în etapele ulterioare, când este 
vorba despre o valorificare maximă a posibilităţilor 
individuale şi de o pregătire sistematică pentru 
principalele competiţii din an, de exemplu în anii 
de desfăşurare a Jocurilor Olimpice. în etapele de 
păstrare a celor mai înalte performanţe şi scăderea 
treptată a rezultatelor, în special pentru înotătorii 
care sunt orientaţi spre competiţiile comerciale, pot 
deveni inoportune şi diferite scheme în mai multe 
cicluri de periodizare a pregătirii anuale, inclusiv 
cele de 6 - 7 cicluri. 

Vom analiza în linii generale particularităţile 
unor modele de periodizare a pregătirii anuale în 3 
-4 şi 5 cicluri a unor înotători de înaltă performanţă. 
Modelul triciclic 
Primul mocrociclu (17 săptămâni) 

Mezociclu de acomodare 3 săptămâni 

Mezociclu de bază 5 săptămâni 

Mezociclu de bază 4 săptămâni 

Mezociclu de pregătire-verificare 3 săptămâni 
Competiţii şi odihnă 2 săptămâni 

Al doilea mocrociclu (16 săptămâni) 

Mezociclu de refacere-dezvoltare 2 săptămâni 
Mezociclu de bază 4 săptămâni 

Mezociclu de bază 4 săptămâni 

Mezociclu de pregătire specială 4 săptămâni 
Competiţii şi odihnă 2 săptămâni 

Al treilea mezociclu (17 săptămâni) 

Mezociclu de refacere-menţinere 3 săptămâni 
Mezociclu de pregătire specială 5 săptămâni 
Mezociclu de pregătire specială 5 săptămâni 
Mezociclu precompetiţional 3 săptămâni 
Competiţii 1 săptămână 

Perioada de tranziţie — 3 săptămâni 


în figura 23.9 sunt prezentate schematic 
volumul şi raportul pe parcursul unui an a 
activităţilor cu orientare prioritară diferită, efectuate 
în apă şi pe uscat în cadrul realizării acestui model 
de periodizare a pregătirii anuale. 

Modelul în patru cicluri 
Primul mocrociclu (15 săptămâni) 

Mezociclu de acomodare 2 săptămâni 

Mezociclu de bază 4 săptămâni 

Mezociclu de bază 4 săptămâni 

Mezociclu de pregătire specială 3,5 - 4 săpt. 
Competiţii şi odihnă 1-1,5 săpt. 

Al doilea mocrociclu (10 săptămâni) 

Mezociclu de refacere-dezvoltare 4 săptămâni 
Mezociclu de pregătire specială cu microciclu 
de ajustare 4,5 - 5 săptămâni 

Competiţii şi odihnă 1-1,5 săptămâni 
Al treilea mocrociclu (12 săptămâni) 

Mezociclu de refacere-menţinere 3 săptămâni 
Mezociclu de pregătire specială 4,5 - 5 săpt. 
Mezociclu precompetiţional 3 săptămâni 
Competiţii şi odihnă 1-1,5 săpt. 

Al patrulea mocrociclu (13 săptămâni) 
Mezociclu de bază 3 

săptămâni 

Mezociclu de pregătire specială 6 săptămâni 
Mezociclu precompetiţional 3 săptămâni 
Competiţii 1 săptămână 

Perioada de tranziţie — 2 săptămâni 

în figura 23.10 sunt prezentate schematic 
volumul şi raportul pe parcursul unui an al 
activităţilor cu orientare prioritară diferită, efectuate 
în apă şi pe uscat, în cadrul realizării acestui model 
de periodizare a pregătirii anuale. 

Modelul în cinci cicluri 
Primul mocrociclu (11 săptămâni) 

Mezociclu de acomodare 2 săptămâni 

Mezociclu de bază 6 săptămâni 

Mezociclu de pregătire specială 2 săptămâni 
Competiţii şi odihnă 1 săptămână 

Al doilea mocrociclu (8 săptămâni) 

Mezociclu de bază 4 săptămâni 

Mezociclu de pregătire specială 3 săptămâni 
Competiţii şi odihnă 1 săptămână 

Al treilea mocrociclu (8 săptămâni) 

Mezociclu de refacere-dezvoltare 2,5-3 săpt. 
Mezociclu de pregătire specială 4 săptămâni 
Competiţii şi odihnă 1-1,5 săpt. 

Al patrulea mocrociclu (11 săptămâni) 
Mezociclu de refacere-menţinere 2 săptămâni 
Mezociclu de pregătire specială 5 săptămâni 
Mezociclu precompetiţional 2,5 - 3 săpt. 
Competiţii şi odihnă 1-1,5 săpt. 

Al cincilea mocrociclu (12 săptămâni) 

Mezociclu de bază 3 săptămâni 

FIGURA 23.9 — Model în trei cicluri de periodizare a pregătirii anuale a înotătorilor de înaltă performanţă (distanţele 200 şi 400 m). 
I-III macrocicluri. Perioadele macrociclului: PP - pregătitoare, PC - competiţională, T - de tranziţie. Mezociclurile: A - de acomodare, 
B - de bază, RD - de refacere-dezvoltare, RM - de refacere-menţinere, PS - de pregătire specială, PC - precompetiţional. MC - 
Microciclul competiţional. OA - odihnă activă. 





























































































































































CAPITOLUL 23. Modele moderne de periodizare a pregătirii anuale 


445 



FIGURA 23.10 — Model în patru cicluri de periodizare a pregătirii anuale a înotătorilor de înaltă performanţă (distanţele 200 şi 400 
m). l-lV macrocicluri. Perioadele macrociclului:PP-pregătitoare, PC- competiţională, T-de tranziţie. Mezociclurile: A - de acomodare, 
B - de bază, RD - de refacere-dezvoltare, RM - de refacere-menţinere, PS - de pregătire specială, PC - precompetiţional. MC - 
Microciclul competiţional. OA - odihnă activă. 

Mezociclu de pregătire specială 5 săptămâni 
Mezociclu precompetiţional 3 săptămâni 

Competiţii 1 săptămână 

Perioada de tranziţie — 2 săpt. 

în figura 23.11 sunt prezentate schematic 
volumul şi raportul pe parcursul unui an activităţilor 
cu orientare prioritară diferită, efectuate în apă 
şi pe uscat, în cadrul realizării acestui model de 
periodizare a pregătirii anuale. 

Fiecare din modelele tip indicate poate 
fi utilizat în etapa de valorificare maximă a 
posibilităţilor individuale şi în etapele ulterioare 
din cadrul pregătirii multianuale. Alegerea unui 
model sau altuia este determinată de calendarul 
competiţiilor sportive şi de obiectivele care stau 
în faţa înotătorilor. Dacă este vorba de cea mai 
bună pregătire pentru principalele competiţii din 
anul care încheie ultimul macrociclu, atunci va fi 
mai raţională o planificare în trei cicluri. Pentru 
susţinerea unui nivel înalt de pregătire în vederea 
unui număr mare de competiţii pe parcursul unei 
perioade de 9-10 luni va fi preferată planificarea 
pregătirii anuale în patru şi cinci cicluri. 

Dacă înotătorul are un obiectiv real de 
a participa cu succes la cele mai importante 
competiţii - campionate mondiale, Jocuri Olimpice 
- atunci este oportun să ne întoarcem la un model 
de periodizare a pregătirii anuale în două cicluri, 
mai precis la cel intermediar între unul monociclic 
şi biciclic. 

în cazul în care este nevoie ca pe parcursul unui 
an să se participe la un mare număr de competiţii, 
atunci poate fi utilizată periodizarea în şase şi chiar 
şapte cicluri. însă în aceste cazuri va avea deja loc 
încălcarea principiilor antrenamentului sportiv, 
a legităţilor de formare a reacţiilor de adaptare 
necesare, care se referă atât la componenta de 
bază, cât şi la cea specială a stării de pregătire a unui 
înotător. 

Este important să se sublinieze faptul că 
modelele recomandate au un caracter tipizat şi pot 
fi transformate, într-o anumită măsură, ţinând cont 
de calendarul concret al competiţiilor. Macrociclurile 
din fiecare model pot fi lungite sau scurtate, după 
caz, însă nu cu mai mult de două săptămâni pentru 
modelul în trei cicluri, cu 1 - 2 săptămâni pentru 
modelul în patru cicluri, cu o săptămână pentru cel 
în cinci cicluri. Modificările, bineînţeles, vor atinge şi 
unele mezocicluri, cât şi perioada de timp destinată 
competiţiilor şi odihnei, care, în unele cazuri, poate 
să crească până la 40 - 60 de zile pe parcursul unui 
an, ceea ce va permite asigurarea participării la 15 - 
20 de competiţii. 


Modele de periodizare în şase şi în 
şapte cicluri (pe baza unui material 
din domeniul înotului) 

în cazul în care apare necesitatea de a participa la un 
număr mare de competiţii pe parcursul unui an se 
pot folosi modele de periodizare a pregătirii anuale 
în şase şi şapte cicluri. Realizarea acestor modele 
reduce probabilitatea unor performanţe înalte la 
principalele competiţii din an, însă permite să se ia 
startul cu succes la un mare număr de competiţii 
(Platonov, 1997). 

La baza periodizării multiciclice stau nişte 
macrocicluri relativ de sine stătătoare de 6 - 12 
săptămâni, care se încheie prin principalele 
competiţii din macrociclu. Macrociclul final (al 
şaselea sau al şaptelea) se încheie cu principalele 
competiţii din an. în fiecare dintre macrociluri sunt 
rezolvate două obiective, care, la prima vedere, 
par că se exclud reciproc: asigurarea unei pregătiri 
sistematice pentru principalele competiţii din an şi 
atingerea unui înalt nivel al stării de pregătire pentru 
o evoluţie de succes în principalele competiţii din 
macrociclul respectiv. 

Raportul raţional dintre diferite tipuri de 
pregătire, dinamica complexă a eforturilor, 
modificarea raportului dintre activităţi cu orientare 
diferită şi diversitatea mijloacelor de antrenament, 
utilizarea cu abilitate a factorilor din afara 
antrenamentului (aparate speciale de antrenament, 
pregătirea în condiţii de altitudine înaltă şi de 
altitudine medie etc.) în fiecare dintre macrocicluri 
permit asigurarea unei creşteri succesive a nivelului 
de pregătire de la un macrociclu la altul, cu rezultate 
destul de înalte şi stabile în cadrul competiţiilor, 
repartizate relativ uniform pe parcursul a 9 -10 luni. 

în figurile 23.12 - 23.13 sunt prezentate 
structura generală şi, respectiv, conţinutul unui 
model în 6 cicluri de organizare a pregătirii anuale: 
raportul, dinamica pregătirii generale auxiliare 
şi speciale, pe parcursul unui an. Chiar şi pe baza 
acestor caracteristici de ordin foarte general se pot 
vedea cu uşurinţă caracteristicile principiale ale 
acestui model. Deja, în cadrul primului macrociclu 
se observă creşterea volumului pregătirii auxiliare 
şi speciale, care permite atingerea unui nivel destul 
de ridicat al stării de mobilizare pentru principalele 
competiţii din ciclu, după 10 - 11 săptămâni. 
Elementele de forţare a pregătirii speciale încă din 
primul macrociclu impun schimbarea atitudinii 
tradiţionale faţă de volumul de pregătire generală 
în macrociclurile care urmează. De exemplu, în al 
treilea şi al cincilea macrociclu, volumul de pregătire 
generală este extrem de ridicat şi se deosebeşte 
puţin de cel planificat în primul macrociclu. Acest 

FIGURA 23.11 — Model în cinci cicluri de periodizare a pregătirii anuale a înotătorilor de înaltă performanţă (distanţele 200 şi 400 
m). I-V macrocicluri. Perioadele macrociclului: ni" - pregătitoare (PP), Cn - competiţională (PC), n - de tranziţie (T). Mezociclurile: B 
- de acomodare (A), B - de bază (B), BP - de refacere-dezvoltare (RD), Bn - de refacere-menţinere (RM), Cn - de pregătire specială 
(PS), nC - precompetiţional (PC). C - Microciclul competiţional (MC). AO - odihnă activă (OA) 

FIGURA 23.12 — Structura generală şi conţinutul modelului în şase cicluri de pregătire anuală a înotătorilor de înaltă performanţă. 
Tipuri de pregătire: 7 - generală ; 2 - auxiliară; 3 - specială; 4) odihnă activă. Mezociclurile: A - de acomodare, B - de bază, PS - de 
pregătire specială, RD - refacere dezvoltare, PC - precompetiţional, R - de refacere; C - Competiţiile; OA - odihnă activă. Pregătire 
hipoxică: PMM - pregătire la altitudine medie şi altitudine mare; PAr - pregătire artificială. Competiţiile: săgeţile subţiri — 
pregătitoare, de control şi de ajustare, săgeţile îngroşate — principale (Platonov, 1997) 


fapt permite susţinerea unui nivel necesar de 
pregătire de bază şi pe această bază îndeplinirea 
eficientă a obiectivelor specifice. 

De la un macrociclu la altul se observă tendinţa 
spre creşterea volumului însumat de activitate 
în cadrul microciclurilor şoc. De exemplu, dacă 
în primul macrociclu (de 12 săptămâni) doar un 
singur microciclu prevede un volum însumat mare 
de activitate (32 h), atunci în cel de-al cincilea (de 
8 săptămâni) volumul activităţii din microcicluri 
atinge de două ori 36 h şi o dată - 32 h. 

Orientarea la atingerea celui mai înalt nivel 
de pregătire pentru principalele competiţii din an 



FIGURA 23.13 — Raportul dintre pregătirea generală, 
auxiliară, specială şi odihna activă în volumul total al activităţii 
de antrenament pe parcursul unui an (1200 h) 


se manifestă în mod clar, deja după un astfel de 
indicator, cum este volumul de pregătire specială 
în al şaselea macrociclu, final, din an. După cum 
putem vedea, volumul de pregătire specială (în 
special în primele trei microcicluri şoc) a crescut 



FIGURA 23.14 — Dinamica pregătirii generale (1), auxiliare 
(2) şi speciale (3) în diferite macrocicluri dintr-un model de 
pregătire anuală în şase cicluri 

brusc, în comparaţie cu structurile similare din alte 
macrocicluri şi este de 65 - 70 %, în timp ce volumul 
anual mediu al unei astfel de pregătiri este de 40 - 
45 %. 

Nu de mai mică perspectivă ni se parte 
sistemul de planificare multiciclică a pregătirii 
anuale, pe baza unei îmbinări raţionale a 
macrociclurilor cu orientare preponderent de 
bază şi semispecială a pregătirii, cu macrocicluri 
cu orientare preponderent specială. în figura 23.15 
este prezentată o schemă de organizare a pregătirii 
anuale în şapte cicluri, cu două macrocicluri cu 
caracter de bază şi semispecial (auxiliar) şi cinci 
macrocicluri cu caracter preponderent special. 
Macrociclurile de bază (primul şi al patrulea) sunt 
de lungă durată (10 şi respectiv 9 săptămâni), cele 
speciale sunt mult mai scurte - 3 macrocicluri de 
câte 6 săptămâni şi două de câte şapte săptămâni. 

în primul macrociclu, cu caracter preponderent 
de bază, sunt patru mezocicluri: de acomodare, de 
bază - cu orientare de pregătire generală, de bază 
- cu orientare semispecială şi cel precompetiţional. 


Microciclul final cuprinde competiţii şi odihnă 
activă. Aproximativ după aceeaşi schemă este 
organizat şi al patrulea macrociclu de bază, doar 
cu deosebirea că, în acesta nu este planificat un 
mezociclu de acomodare, primul mezociclu de 
bază este de durată mai scurtă, iar antrenamentul 
din al doilea mezociclu de bază se desfăşoară în 
condiţii de altitudine medie. Acest fapt, la rândul 
său, impune o durată mai lungă a mezociclului 
precompetiţional ce urmează, care se încheie cu 
principalele competiţii din acest macrociclu. 

Primele mezocicluri din macrociclurile 
speciale, al doilea şi al şaptelea, se desfăşoară 
în condiţii de altitudine medie. Absenţa unui 
antrenament în condiţii montane în cele trei 
macrocicluri competiţionale rămase permite 
scurtarea mezociclurilor precompetiţionale din 
primul, al cincilea şi al şaselea macrociclu. 

Macrociclurile se deosebesc vizibil după 
dinamica eforturilor de orientare diferită, după 
volumul de activitate însumat, după volumul 
mijloacelor de pregătire generală, semispecială 



FIGURA 23.15 — Dinamica efortului (1) şi raportul dintre activitatea cu orientare generală (2), auxiliară (3) şi specială (4) în 
volumul total al activităţii de antrenament în diferite macrocicluri dintr-un model de periodizare în şapte cicluri. Mezociclurile: 
A- de acomodare, B - de baza, PS - de pregătire specială, PC - precompetiţional, RM - de refacere-menţinere; C - Competiţiile; OA 
- odihna activă. Pregătire hipoxicâ: PMM - pregătire la altitudine medie şi altitudine mare; PAr - pregătire artificială. Competiţiile: 
săgeţile subţiri — de control şi de ajustare, săgeţile îngroşate — principale (Platonov, 1997) 

Odihnă activă 


Odihnă activă 



Odihnă activă 
6 h (5,6 


Odihnă activă 
6 h (5,1 ' 



— Raportul dintre pregătire generală, auxiliară, specială şi odihna 
activă în volumul total al activităţii de antrenament în diferite macrocicluri: a 
- macrociclul II (139 h); b- macrociclul VII (150 h); c - - macrociclul III (108 h); d - 
macrociclul VI (117 h) 


şi specială. De acest fapt ne putem convinge uşor 
dacă vom compara conţinutul unor macrocicluri 
identice ca durată şi structură generală, însă 
situate în etape diferite ale anului de antrenament 
(de exemplu, al doilea şi al şaptelea, al treilea şi al 
şaselea). Atât macrociclul al şaptelea, în comparaţie 
cu al doilea, cât şi al şaselea, în comparaţie cu al 
treilea, se caracterizează nu doar printr-un volum 
însumat mare de activitate, prin prezenţa în 
structura acestora a unor microcicluri cu eforturi 
maxim posibile, ci şi prin creşterea substanţială a 
mijloacelor cu orientare specială (fîg.23.16). 

Despre faptul că se măreşte volumul pregătirii 
speciale şi scade volumul pregătirii generale ne 
putem convinge dacă vedem desenul 23.17, în 
care este prezentată dinamica diferitelor tipuri 
de pregătire pe parcursul unui an. După cum 
putem vedea, curbele care reflectă dinamica şi 
raportul dintre pregătirea generală şi specială ne 
amintesc, în mare măsură, de acele curbe care sunt 
caracteristice sistemelor monociclic şi biciclic de 
organizare a pregătirii anuale. Caracterul frânt al 
curbei dinamicii pregătirii generale este determinat 
de necesitatea de a se sigura profilaxia scăderii 
componentelor de bază ale stării de pregătire. 

La sfârşitul fiecărui macrociclu este planificat 
un microciclu de o săptămână, în care participarea 
la competiţii este îmbinată cu refacerea după 
eforturile din macrociclu. Excepţie o face macrociclul 


al şaptelea final, care se încheie cu 
un mezociclu de două săptămâni, 
ce reprezintă în realitate o perioadă 
de tranziţie. 

Caracteristicile calendarului 
competiţional pot exercita o 
anumită influenţă asupra duratei 
anumitor macrocicluri şi asupra 
raportului de activitate cu orientare 
prioritară diferită în cadrul acestora. 
Drept exemplu, vom prezenta 
schema unei periodizări în şase 
cicluri, utilizată în pregătirea unor 
înotători care se specializează pe 
distanţe medii (fig. 23.18), în mare 
măsură diferită de cea prezentată 
în figura 23.12. însă diferenţele nu 
se referă la p imul macrociclu ale 
cărui durată şi conţinut trebuie să 
asigure o pregătire multilaterală de 
bază. 

O caracteristică principială a 
schemelor multiciclice prezentate 
o reprezintă formarea succesivă - 
paralelă a diferitelor componente 
ale stării de pregătire, care permite 
să se îmbine cu succes pregătirea de bază cu cea 
specială, acţiunea selectivă asupra formării unor 
anumite componente ale stării de pregătire cu 
perfecţionarea complexă şi integrativă. în cadrul 
realizării acestora se reuşeşte pregătirea sistematică 
a sportivilor pentru principalele competiţii, 
asigurarea unui nivel ridicat şi în creştere treptată 
a pregătirii speciale, pe parcursul celei mai mari 
părţi dintr-un an, stimularea periodică a reacţiilor 
prioritare de adaptare, în ceea ce priveşte una 
sau alta din componentele importante ale stării 
de pregătire şi, în acelaşi timp, să nu se permită 
manifestări în salturi ale proceselor de adaptare 
- dezadaptare - readaptare, în ceea ce priveşte 



(2) în cadrul unei organizări în şapte cicluri a pregătirii anuale 

(Platonov, 1997) 



































CAPITOLUL 23. Modele moderne de periodizare a pregătirii anuale 


451 



FIGURA 23 18 — Schema principială de organizare a pregătirii anuale în şase cicluri pentru înotătorii de înaltă performanţă pe 
distanţe medii, cu orientare pe cinci vârfuri de pregătire pentru principalele competiţii din macrocicluri şi pe un vârf de cea mai 
înaltă pregătire pentru principalele competiţii din an. Mezociclurile: A - de acomodare, B - de bază, PS - de pregătire specială, PC - 
precompetiţional, MC - Microciclul competiţional, R - de refacere. Perioadelemacrociclului: PP - pregătitoare, PC - competiţională, 
T - de tranziţie 

PARTEA A V-A. Macrostructura procesului de pregătire a sportivilor 


diferite laturi ale pregătirii, însuşirea calendarului 
modern al competiţiilor sportive şi în acelaşi timp, 
asigurarea unei înalte probabilităţi de urcare 
în vârful de pregătire pentru starturi în timpul 
principalelor competiţii din an. 

Trebuie acordată atenţie asupra unor 
particularităţi ale raportului dintre mijloacele 
cu orientare diferită în cadrul unei periodizări în 
mai multe cicluri, de exemplu în şase, a pregătiri 
anuale a înotătorilor (vezi fig. 23.18). După cum se 
poate vedea, deja în primul macrociclu, pe lângă 
îndeplinirea cu prioritate a obiectivelor referitoare 
la pregătirea de bază, este planificat un volum 
important de mijloace cu orientare specială. Acest 
fapt permite ca după 11 săptămâni de pregătire să 
se atingă un nivel suficient de ridicat de pregătire 
pentru principalele competiţii. Elementele de 
forţare a pregătirii speciale în primul şi al doilea 
macrociclu impun în macrociclurile ulterioare o 
anumită modificare a atitudinii tradiţionale faţă 
de pregătirea de bază. în special, în macrociclurile 
al treilea, al cincilea şi al şaselea sunt planificate 
nişte mezocicluri de bază, de scurtă durată, cu un 
volum mare de activitate pentru dezvoltarea forţei 
şi a capacităţii aerobe, cu orientare de pregătire 
generală. Acest fapt permite susţinerea unui nivel 
ridicat de pregătire de bază, ca fundament pentru 
îndeplinirea cu succes a unor obiective specifice. 
De la macrociclu, la macrociclu creşte volumul 
activităţii speciale în regim de viteză şi de viteză- 
forţă, cât şi volumul exerciţiilor care favorizează 
dezvoltarea unei rezistenţe speciale. Prin cel 
mai mare volum de activitate specifică, a cărei 
acţiune este amplificată de condiţiile de altitudine 
medie şi de mare altitudine, se distinge cel de-al 
şaselea macrociclu, care se încheie cu principalele 
competiţii din an. 

în felul acesta, noi putem vedea că modelele 
de periodizare în 6 - 7 cicluri propuse nu reprezintă 
altceva decât o adaptare la condiţiile sportului 
modern a schemelor tradiţionale de periodizare a 
antrenamentului sportiv. Modelele propuse permit 
să se respecte legităţile fundamentale cu privire 
la periodizarea pregătirii anuale, a căror realizare 
este orientată la atingerea celui mai înalt nivel de 
pregătire pentru cele mai înalte performanţe în 
principalele competiţii din an şi în acelaşi timp, 
să asigure păstrarea unui înalt grad de pregătire 
pentru activitatea competiţională, pe parcursul 
unei perioade de timp îndelungate, permiţând 
sportivului să participe la un mare număr de 
competiţii. 

Unii specialişti cu autoritate în domeniu, în 
special F.M. Suslov (1999), resping planificarea 
în mai multe cicluri, ca una care nu corespunde 


practicii reale din sport, arătând faptul că, de 
exemplu, atleţii care evoluează cu succes respectă 
în principal o planificare biciclică. în acelaşi timp, 
se remarcă faptul că în perioada competiţională 
de vară majoritatea atleţilor renumiţi planifică de 
obicei două serii izolate de competiţii, în medie 
de câte 4-5 săptămâni, cu numărul de starturi 
de la 4 până la 19. Dacă vom studia în detaliu 
conţinutul pregătirii pentru aceste serii, cât şi 
al perioadei de odihnă activă, după încheierea 
acestora, ne vom convinge uşor că fiecare astfel 
de serie, cu formaţiunile structurale precedente şi 
ulterioare are caracteristicile unui macrociclu de 
sine stătător. în felul acesta, datele lui S.M. Suslov 
nu resping, ci confirmă creşterea în cadrul structurii 
pregătirii anuale a unor formaţiuni relativ de sine 
stătătoare, care se caracterizează printr-o activitate 
competiţională intensă, prin a tivitate de pregătire 
pentruconcursuri şi prin activitate de refacere 
după acestea. Iar diferenţele se referă nu la esenţa 
lucrurilor, ci la terminologie. După opinia noastră 
este mai comod să vorbim despre nişte macrocicluri 
relativ de sine stătătoare, ceea ce într-o mare 
măsură corespunde terminologiei statornicite, şi 
să nu vorbim despre serii de starturi cu structuri de 
pregătire, cu caracter de refacere, care le preced şi 
care le urmează. 

Periodizarea pregătirii anuale în 
jocurile sportive 

Popularitatea extraordinară a jocurilor sportive, 
atracţia spectaculoasă şi comercială a acestora 
au condus la faptul că, calendarul competiţional 
modern, naţional şi internaţional, a devenit extrem 
de saturat şi cuprinde un interval de timp de la 
7 până la 10 luni. Mai mult, pentru unii jucători 
renumiţi, înainte de toate fotbalişti, perioada 
competiţională durează, practic, tot anul. Vom 
ilustra această situaţie printr-un material referitor 
la cele mai cunoscute cluburi din fotbalul modern, 
ramură sportivă cu un calendar foarte încărcat de 
competiţii (tab. 23.1 - 23.4). 

Perioada competiţională pentru echipele de 
club, care evoluează în competiţiile interne, atât 
în Spania, cât şi în Anglia, se întinde pe o perioadă 
de aproximativ nouă luni. în felul acesta, pentru 
odihnă, refacere şi pregătire pentru perioada 
competiţională următoare rămân aproximativ trei 
luni, ceea ce permite planificarea unei pregătiri 
complete în cadrul perioadei de tranziţie de 3 
- 4 săptămâni şi al celei pregătitoare de 9 - 10 
săptămâni. în afară de aceasta, calendarul relativ 
neîncărcat al competiţiilor interne (aproximativ 40 
de meciuri) lasă suficient timp pentru o pregătire 

eficientă în acele cazuri, când, pe parcursul unei 
luni, echipele participă la cel mult 2-3 jocuri, iar 
intervalele de timp dintre aceste jocuri pot să atingă 
10 - 15 zile. Este de înţeles faptul că, în aceste cazuri, 
se creează condiţiile atât pentru refacerea nivelului 
în pierdere al pregătirii fizice de bază a jucătorilor, 
cât şi pentru îndeplinirea unui spectru larg de 
obiective cu privire la pregătirea specială. 

într-o situaţie mai complicată sunt echipele 
marilor cluburi, al căror calendar competiţional 
se extinde rapid pe seama participărilor la turnee 
internaţionale ale cluburilor, fapt ce conduce la 
creşterea eforturilor competiţionale. în aceste 
cazuri, pe parcursul unei luni aceste echipe 
participă deja la 5 - 8 meciuri, iar intervalul dintre 
acestea este în majoritatea cazurilor de 3 - 4 zile, 
ceea ce creează condiţii doar pentru refacere după 
ultimul joc şi pentru pregătirea tehnico-tactică şi 
psihologică a jucătorilor şi echipei pentru meciul 
următor. 


Şi mai complicată este situaţia celor mai 
buni jucători, care sunt desemnaţi să evolueze în 
componenţa echipelor naţionale la campionatele 
mondiale şi cele europene (tabelele 23.3, 23.4). La 
aceşti jucători nu numai că se măreşte numărul de 
meciuri pe care trebuie să le joace pe parcursul unui 
an, dar, în acelaşi timp, scade considerabil durata 
odihnei şi posibilitatea de a efectua o pregătire 
de bază eficientă înaintea următorului campionat. 
Toate acestea pot fi ilustrate convingător prin 
activitatea competiţională a jucătorului Xavi 
Hernandez, de la Clubul de fotbal «Barcelona», 
în sezonul 2009 - 2010, când acesta, pe parcursul 
lunilor iunie şi iulie a participat la o serie de meciuri, 
jucând pentru selecţionata Spaniei la Campionatul 
Mondial şi, practic, nu a avut posibilitatea să se 
pregătească pentru următorul sezon, conform 
programei perioadei pregătitoare. Pentru astfel de 
jucători trebuie găsite pauze de 10 - 15 zile între 
meciuri, prin scutirea acestora de unele jocuri cu 


TABELUL 23.1 — Activitatea competiţională a Clubului de Fotbal„Barcelona"în sezonul 2009-2010 


Tipul competiţiei 

Perioada de desfăşurare 

Aug. 

Sept. 

Oct. 

Nov. 

Dec. 

lan. 

Febr. 

Mar. 

Apr. 

Mai 

Iun. 

Iul. 







Competiţiile interne 




Campionatul 

Spaniei 

1 

4 

4 

3 

3 

5 4 

5 

5 

4 

Cupa Spaniei 
Supercupa 

Spaniei 

2 



1 

1 

2 




Supercupa UEFA 

Liga campionilor 

1 


Etapa grupelor 




Play-off 





2 

1 

2 

1 

1 

2 

3 


Campionatul mon¬ 
dial al cluburilor 





2 





Total 

4 

6 

5 

6 

7 

7 5 

7 

8 

4 


TABELUL 23.2 — Activitatea competiţională a Clubului de Fotbal„Manchester United"în sezonul 2009-2010 


Tipul competiţiei 

Perioada de desfăşurare 

Aug. Sept. Oct. Nov. Dec. 

lan. Febr. Mar. Apr. Mai Iun. Iul. 

Competiţii 

Premier league 4 3 4 3 6 

Cupa Angliei 

Supercupa Angliei 1 

Cupa ligii de fotbal 1 1 1 

Cupele e 

Liga campionilor Etapa grupelor 

2 12 1 

Total 5 6 6 5 8 

ile interne 

4 4 4 4 2 

1 

2 1 

uropene 

Play-off 

1 2 1 

7 6 6 5 2 

TABELUL 23.3 — Activitatea competiţională a fotbalistului Xavi Hernandez (FC„Barcelona") în sezonul 2009-2010 



Observaţie, numărul total de meciuri pe care le-ar fi putut juca Xavi Hernandez în sezonul 2009-2010 - 79 jocuri, a jucat - 65 (campionatul Spaniei - 33, Cupa Spaniei - 3, Liga campionilor - 
11, Supercupa Spaniei - 2, Supercupa UEFA1, Campionatul mondial al cluburilor - 2, selecţionata Spaniei -13) 


TABELUL 23.4 — Activitatea competiţională a fotbalistului Wayne Rooney (FC„Manchester United") în sezonul 2009-2010 


Tipul competiţiei 

Perioada de desfăşurare 

Aug. 

Sept. 

Oct. 

Nov. 

Dec. 

lan. 

Febr. 

Mar. 

Apr. 

Mai 

Iun. 

Iul. 






Competiţii interne 




Premier league 

4 

3 

4 3 

6 

4 

4 4 

4 

2 

Cupa Angliei 





1 




Supercupa Angliei 
Cupa ligii de fotbal 
Cupele europene 

1 

1 

1 

1 

2 

1 



Liga campionilor 



Etapa grupelor 



Play-off 





2 

1 2 

1 


1 2 

1 





Jocuri pentru echipa naţională a 

Angliei 



Jocurile de califi¬ 
care pentru Cam¬ 
pionatul Mondial 


1 

1 






Campionatul 

Mondial 









Total 

5 

7 

7 5 

8 

7 

6 6 

5 

2 


adversari mult mai slabi din campionatul naţional 
sau de nişte meciuri de mai mică importanţă din 
etapa pe grupe a cupei Ligii Campionilor, când 
rezultatele acesteia sunt deja prestabilite. Aceste 
pauze trebuie să fie completate de o pregătire 
multilaterală intensă, înainte de toate de pregătire 
cu caracter fundamental. Astfel se petrec lucrurile şi 
cu cei mai importanţi sportivi convocaţi în echipele 


naţionale, care sunt scutiţi de 3 - 6 jocuri oficiale. De 
exemplu, la clubul englez «Chelsea», în sezonul 2009 
- 2010, sezon fructuos pentru acesta, s-au jucat 55 
meciuri (38 - Premiere League, 8 Liga Campionilor, 
3 Cupa Ligii de fotbal, 5 Cupa Angliei, 1 - supercupa 
Angliei). Jucătorii celebri ai clubului au luat parte la 
45 - 50 meciuri. Mai mult, doar un singur fotbalist 
(John Terry) a luat parte la 50 de meciuri. în unele 

cazuri, acest fapt conducea la accidentări, însă în 
cea mai mare parte, la necesitatea unei refaceri 
complete şi de antrenament individual. 

Limitările activităţii competiţionale pentru 
cei mai importanţi jucători sunt caracteristice şi 
pentru alte echipe de club importante. De exemplu, 
celebrul fotbalist portughez Cristiano Ronaldo, care 
joacă în ultimii ani în componenţa echipei «Real 
Madrid», în sezonul 2009 - 2010, care este relevant 
pentru desfăşurarea Campionatului mondial din 
anul 2010, a participat în campionatul naţional al 
Spaniei la 29 din 38 de meciuri, iar numărul total de 
meciuri jucate pe parcursul întregului an (inclusiv 6 
meciuri în Liga Campionilor şi 10 meciuri în etapele 
pe grupe şi finală ale Campionatului mondial) a ajuns 
la 45. în unele luni din perioada competiţională de 
11 luni, acest fotbalist a luat parte la 6 - 8 jocuri, 
iar în altele - la 1 - 3 jocuri (tabel 23.5). Acest fapt, 
bineînţeles, îi dădea posibilitatea sportivului să 
îmbine activitatea competiţională cu procesul de 
antrenament şi să se pregătească în bune condiţii 
pentru cele mai importante meciuri. 

Specificul competiţiilor interne din Ucraina 
este determinat, în mare măsură, de condiţiile 
climaterice şi de vreme, ceea ce permite organizarea 
procesului de antrenament pentru echipele care 
nu participă la jocurile din cupele europene, pe 
baza unor modele tradiţionale de periodizare 
a pregătirii anuale. Calendarul competiţional 
intern este întocmit în aşa fel încât, prima parte 
a competiţiilor să fie organizată în lunile iulie- 
noiembrie, iar a doua parte - în lunile martie - mai. 
în felul acesta, aproximativ 3,5 luni (decembrie 
- februarie şi o parte din lunile noiembrie şi 
martie) pot fi planificate conform unui program 
pentru perioadele de tranziţie (3-4 săptămâni) 


şi pregătitoare (de 11 - 12 săptămâni), ceea ce 
este suficient pentru o pregătire fundamentală şi 
specială în toate planurile. Particularitatea constă 
doar în faptul că aceste perioade, spre deosebire 
de calendarul ţărilor din Europa de Vest, coincide 
cu mijlocul perioadei competiţionale. Prin urmare, 
o perioadă pregătitoare de lungă durată creează 
baza pentru o pregătire în bune condiţii şi pentru 
o activitate competiţională în cea de-a doua parte 
a competiţiilor din anul curent şi din prima a anului 
următor.însă această diferenţă,în cazul unei abordări 
corecte a lucrurilor, nu are nici un fel de importanţă 
principială. Complicaţiile legate de planificarea 
perioadei pregătitoare, de proiectarea raţională a 
pregătirii fundamentale, apar doar la cluburile care 
participă la meciurile din cupele europene, însă şi 
aici acestea pot fi eliminate, într-o mare măsură, în 
cazul unei pregătiri raţionale în lunile decembrie- 
ianuarie şi includerii unui mezociclu cu orientare de 
bază în luna iunie (tabel 23.6). 

în condiţiile fotbalului din zilele noastre, 

linia strategică de periodizare a pregătirii anuale 
şi a conţinutului acesteia, cu excepţia primului 
mezociclu cu orientare de bază (primele patru-cinci 
săptămâni din perioada pregătitoare), în care se 
creează fundamentul pentru pregătirea specială 
ulterioară, o reprezintă caracterul integrativ al 
acesteia, fapt ce se manifestă printr-o utilizare 
largă a mijloacelor care asigură perfecţionarea 
concomitentă a diferitelor calităţi motrice, 

a posibilităţilor tehnico-tactice, a calităţilor 

psihice, cât şi legătura reciprocă a procesului de 
perfecţionare a diferitelor laturi ale pregătirii. 

în unele microcicluri şi mezocicluri din 
perioada competiţională, în condiţiile unei pauze 
relativ lungi între meciuri (7-15 zile şi peste) este 


TABELUL 23.5 — Activitatea competiţională a fotbalistului Cristiano Ronaldo (FC„Real Madrid") în sezonul 2009-2010 


Tipul competiţiei 

Perioada de desfăşurare 

Aug. 

Sept. 

Oct. 

Nov. 

Dec. 

lan. 

Febr. 

Mar. 

Apr. 

Mai 

Iun. 

Iul. 


Competiţiile interne 


Campionatul 

Spaniei 

1 

4 

1 

2 

4 3 

5 

5 

4 


Cupa Spaniei 

Liga campionilor 

Runda 


Etapa grupelor 



Play-off 





de 

calificare 

2 

1 

1 

1 

1 







Jocurile pentru echipa 

naţională a Portugaliei 




Jocuri de calificare 
pentru Campio¬ 
natul Mondial 


2 

1 1 







Campionatul 

mondial 









6 

Total 

1 

8 

1 3 

3 

4 4 

6 

5 

4 

6 

posibilă concentrarea unor eforturi direcţionale, 
cu caracter de bază (fundamental) şi de pregătire 
specială (de obicei pe parcursul a 2 - 3 - până 
la 8 - 12 zile), ca stimul pentru ridicarea sau 
păstrarea nivelului de pregătire atins anterior. însă 
şi în aceste cazuri, eforturile cu o anumită orientare 
prioritară, de regulă, legate de dezvoltarea unor 
calităţi motrice (calităţi în regim de viteză-forţă, 
posibilităţi aerob-anaerobe) trebuie să fie îmbinate 
în mod organic cu activitatea de orientare tehnico- 
tactică şi integrală (vezi fîg. 18.13, 19.6). Durata şi 
conţinutul unor structuri cu caracter de refacere 
şi de recreere (microciclurile de refacere, perioada 
de tranziţie) nu trebuie să admită o dezvoltare 
substanţială a proceselor de dezadaptare, în ceea 
ce priveşte întregul ansamblu de componente, 
care determină nivelul atins al stării de pregătire; o 
dezadaptare evidentă este admisibilă doar în ceea 
ce priveşte unele caracteristici care se formează 
rapid şi care determină pregătirea pentru cele mai 
înalte rezultate. înainte de toate, acest fapt trebuie 
să se manifeste într-o perioadă de tranziţie de 
scurtă durată (de maximum 3-4 săptămâni) şi prin 
includerea în conţinutul acesteia, în afară de odihnă 
activă a unor lecţii de antrenament, destinate 
susţinerii unor componente ale stării de pregătire, 
care sunt supuse celei mai intense dezadaptări. 
Trei crosuri săptămânale de câte 30 de minute sau 
o altă activitate ciclică (înot, canotaj) la o frecvenţă 
cardiacă de 130 - 150 bătăi*min-1, completate cu 
exerciţii în regim de viteză-forţă şi de coordonare (30 
- 40 min) elimină problema dezadaptării şi permit 
abordarea începutului perioadei pregătitoare într-o 
stare de înaltă pregătire pentru un antrenament 
intens. 


Structura generală a unei periodizări raţionale 
a pregătirii anuale în domeniul fotbalului modern 
poate fi prezentată în felul următor: 

Perioada pregătitoare (8-9 săptămâni). 

Volumul activităţii - 160 - 180 h. 

Numărul lecţiilor de antrenament - 80 - 90. 

Orientarea activităţii: 

• pregătirea fizică de bază în diferite planuri 
(calităţi motoare, posibilităţile sistemelor de 
asigurare cu energie) - 60 - 70 h; 

• pregătirea tehnico-tactică în diferite planuri 
-50-60 h; 

• pregătirea fizică specială în diferite planuri - 
40 - 50 h. 

Perioada competiţionalâ (40 săptămâni). 

Volumul activităţii - 750 - 800 h. 

Jocurile competiţionale - 45 - 55. 

Lecţii de antrenament - 190 - 310. 

Direcţionarea activităţii: 

• competiţionalâ (inclusiv încălzirea de 30 
minute înaintea jocurilor) - 90 - 110 h; 

• pregătirea fizică de bază - 140 - 150 h; 

• pregătirea fizică specială - 170 - 200 h; 

• pregătirea specială tehnico-tactică şi 
psihologică - 250 - 300 h; 

• de refacere - 60 - 80 h. 

Perioada de tranziţie (3-4 săptămâni). 

Volumul activităţii - 20 - 25 h. 

Lecţii de antrenament - 9 - 12. 

Orientarea antrenamentelor: 

• odihna activă; 

• susţinerea nivelului posibilităţilor aerobe, 
celor în regim de viteză-forţă şi celor de coordonare 
(alergări, înot, canotaj, jocuri sportive, exerciţii de 
pregătire generală). 


TABELUL 23.6 — Activitatea competiţionalâ a Clubului de Fotbal„Şahtior"în sezonul 2008-2009 


Tipul competiţiei 

Perioada de desfăşurare 

Aug. 

Sept. 

Oct. 

Nov. 

Dec. 

lan. 

Febr. 

Mar. 

Apr. 

Mai 

Iun. 

Iul. 






Competiţiile interne 





Campionatul 

Ucrainei 

5 

2 

3 5 



4 

4 

5 

2 

Cupa Ucrainei 

Supercupa 

Ucrainei 


1 

1 1 





2 

1 





Cupele europene 





Liga campionilor 

Runda 

de 

calificare 


Etapa grupelor 



Play-off 





2 

1 

2 2 

1 






Cupa UEFA 





2 

2 

3 

2 


Total 

7 

4 

6 8 

1 

2 

6 

7 

9 

3 

La nivelul sportului de înaltă performanţă, 
situaţia este similară şi pentru alte jocuri sportive, 
atât în ceea ce priveşte calendarul competiţional, cât 
şi în ceea ce priveşte periodizarea pregătirii anuale. 
Vom prezenta câteva exemple caracteristice. 

Campionatul naţional de baschet din Spania - 
ţară cu un nivel de dezvoltare extrem de ridicat al 
acestei ramuri sportive - se desfăşoară pe parcursul 
opt luni - de la începutul lunii octombrie până la 
mijlocul lunii iunie. Acest fapt oferă posibilitatea 
de a se planifica o perioadă de tranziţie veritabilă 
(3-4 săptămâni) şi una pregătitoare cu o durată 
suficient de lungă (12-13 săptămâni) pentru o 
pregătire fundamentală multilaterală şi pentru cea 
specială. Pe parcursul celor opt luni de perioadă 
competiţională, în fiecare lună se organizează de la 
patru, la opt meciuri din campionatul naţional. 

Intervalele de timp dintre o mare parte dintre 
meciuri este de 7 zile, fapt ce oferă posibilitatea de 
a se organiza procesul de antrenament sub forma 
unor microcicluri, relativ standard: 

• zilele 1-2 - refacere, analiza rezultatelor 
jocului precedent, pregătire tehnico-tactică în 
cadrul a 2-3 antrenamente, cu eforturi mici şi medii; 

• zilele 3-5 - pregătire fundamentală 

multilaterală şi pregătire specială în cadrul a 5-6 
antrenamente (3-4 cu eforturi considerabile şi 
mari), destinată cu prioritate dezvoltării unor 
posibilităţi în regim de viteză-forţă şi de coordonare, 
rezistenţei speciale; 

• zilele 6-7 - refacere, pregătire tehnico- 
tactică şi psihologică pentru următorul joc (2-3 
antrenamente, cu eforturi mici şi medii). 

în felul acesta sunt create condiţii optime nu 
doar pentru o pregătire fundamentală multilaterală 
în cadrul perioadei pregătitoare, dar şi pentru 
o legătură reciprocă organică dintre activitatea 
competiţională şi cea de antrenament, pe parcursul 
unei perioade competiţionale de lungă durată. în 
funcţie de etapa de pregătire, de starea funcţională a 
jucătorilor şi a echipei, partea referitoare la eforturile 
din microciclurile perioadei competiţionale (zilele 
3-5) poate fi organizată pe baza unei pregătiri 
multilaterale sau, poate să prevadă dezvoltarea 
cu prioritate a unor anumite calităţi, referitoare la 
pregătirea de bază sau cea specială. 

Mult mai complicat stau lucrurile la cele mai 
titrate echipe care participă la competiţiile din 
Europa League, care trimit jucători în selecţionata 
ţărilor lor. De exemplu, unul din cele mai puternice 
cluburi de baschet «Barcelona», în cadrul sezonului 
2009 - 2010 a jucat 44 de meciuri în campionatul 
naţional şi din seria de play-off şi 23 de meciuri 
pentru Cupa Europa League. în afară de aceasta, cei 
mai buni jucători ai clubului, pe parcursul a două 


săptămâni (în luna septembrie), au luat parte la 9 
meciuri din campionatul Europei, câştigând primul 
loc. în legătură cu aceasta, jucătorii acestui club au 
avut de suportat eforturi competiţionale extrem de 
mari, în comparaţie cu majoritatea echipelor, care 
au jucat doar în campionatul naţional. După ce au 
câştigat campionatul naţional regulat şi primul 
loc în Cupa Europa League (mai 2010), echipa 
nu a mai putut să menţină cel mai înalt nivel de 
pregătire şi a cedat în partea finală a campionatului 
naţional în seria de până la trei victorii în faţa 
echipei «Caja Laboral» (locul doi în partea regulată 
a campionatului), cu un scor stânjenitor 0:3. 

Calendarul competiţional atât de încărcat 
a impus ca jucătorii «Barcelonei» să participe la 
6-9 meciuri oficiale pe parcursul fiecărei luni din 
cadrul perioadei competiţionale, scurtând adesea 
intervalul dintre meciuri până la 2 - 3 zile. Este pe 
deplin logic faptul că în aceste cazuri perioada 
competiţională reprezintă o înşiruire de microcicluri 
competiţionale de scurtă durată, de 3 - 4 zile, în 
cadrul cărora prima zi reprezintă refacerea completă 
şi analiza concluziilor jocului precedent, a treia şi a 
patra zi - pregătirea directă pentru jocul următor. 
Eforturile de antrenament din aceste zile nu trebuie 
să depăşească 30 -40% din cele maxime, conţinutul 
principal al activităţii îl reprezintă activităţile de 
refacere, pregătirea tehnico-tactică şi psihologică. 

Trebuie să ţinem cont de faptul că activitatea 
competiţională extrem de intensă este legată 
organic de pregătirea fizică, psihologică şi tehnico- 
tactică, realizată atât în timpul jocurilor, cât şi în 
zilele care le preced şi în cele care urmează după 
ele. în felul acesta, întregul proces de pregătire - 
înainte de meci, după meci şi în timpul meciului 
- poate să cuprindă, în diferite discipline de joc 
ale sportului, de la 150 - 160 zile şi 400 - 450 h 
până la 200 - 220 zile şi 550 - 650 h, care, în total, 
constituie jumătate şi mai mult din întregul proces 
de antrenament şi competiţional. în aceste cazuri, 
jocurile oficiale şi activitatea de antrenament 
corespunzătoare acestora reprezintă un factor 
puternic pentru perfecţionarea diferitelor laturi ale 
stării de pregătire a fiecărui jucător şi de integrare a 
acestora într-un sistem unitar de joc al echipei. 

O astfel de periodizare a pregătirii anuale este 
caracteristică şi pentru alte discipline sportive, în 
special pentru handbal şi volei. Vom ilustra acest 
lucru pe baza unui material referitor la cele mai 
cunoscute echipe din Rusia. 

Cel mai puternic club de handbal din Rusia 
în sezonul 2009 - 2010 a fost clubul «Cehovskie 
medvedi» («Urşii lui Cehov»), din oraşul Cehov, 
regiunea Moscova. Perioada competiţională, pe 
parcursul căreia această echipă a participat în 

campionatul Rusiei (superliga) - primul loc, cupa 
Rusiei - locul unu, turneul Ligii Campionilor - locul 
patru, a durat nouă luni (echipa a participat la 47 de 
jocuri, de la 4 până la 9 în diferite luni). Calendarul 
a fost întocmit în aşa fel, că în unele cazuri din 
parcursul perioadei competiţionale au fost nişte 
intervale temporale mari, de la 7 zile până la 1-5 luni, 
care au permis să se realizeze obiectivele referitoare 
la pregătirea fundamentală şi specială; cele 3,5 luni, 
care au precedat perioada competiţională sunt 
suficiente pentru o perioadă de tranziţie veritabilă 
(4 săptămâni) şi pentru o perioadă pregătitoare 
de 11 săptămâni, în structura căreia se delimitează 
în mod clar două etape - de pregătire generală (5 
săptămâni) şi de pregătire specială (6 săptămâni), 
în perioada de pregătire specială era planificată 
participarea la două turnee intercluburi de scurtă 
durată (3 şi 4 zile), desfăşurate cu 6 şi cu 5 săptămâni 
până la începerea campionatului naţional. 

Perioada competiţională a clubului rus de 
volei «Zenit» (oraşul Kazan) în sezonul 2009 - 2010 
a cuprins aproape 8 luni - de la mijlocul lunii 
septembrie până la mijlocul lunii mai. Pe parcursul 
acestei perioade, echipa a participat la 57 de meciuri: 
32 de meciuri din campionatul Rusiei (superligă) - 
locul unu, 17 meciuri - în cupa Rusiei - locul unu, 
8 meciuri - la turneul Ligii Campionilor. în fiecare 
din aceste luni, echipa a participat la un număr 
diferit de meciuri - de la 4 până la 10, cu excepţia 
unui singur caz (un singur meci în luna noiembrie). 
Câteva intervale dintre meciuri (7, 10, 12, 28 zile) 
ofereau o bună posibilitate pentru rezolvarea unor 
obiective pe parcursul perioadei competiţionale. în 
toate celelalte cazuri, pregătirea putea fi concepută 
pe baza unor microcicluri competiţionale, cu 
durata de 3 - 5 zile. Durata perioadei de tranziţie (4 
săptămâni) şi a celei pregătitoare (de 13 săptămâni) 
permitea să se asigure îndeplinirea unor obiective 
caracteristice acestora. 

Printr-un specific aparte se caracterizează 
procesul de pregătire anuală în domeniul tenisului 
modern de înalt nivel. Această disciplină sportivă 
se caracterizează printr-un calendar foarte încărcat 
de turnee prestigioase, atractive pentru sportiv 
atât din punctul de vedere al câştigării unor poziţii 
în clasamentul mondial, cât şi în plan comercial. în 
rândul acestora se află 4 turnee principale de «grand 
slam», organizate de Federaţia Internaţională de 
Tenis (ITF), cât şi o serie de turnee organizate de alte 
organizaţii prestigioase - WTA (Asociaţia de Tenis 
Feminin) şi ATP(AsociaţiaTenismenilor Profesionişti). 
Cele mai puternice tenismene sunt obligate să 
participe la cel puţin zece turnee obligatorii, iar 
tenismenii la 12 turnee. în afară de aceasta, jucătorii 
participă la diferite turnee din alte categorii. 


Tendinţa jucătorilor de a ajunge pe cele mai înalte 
poziţii în clasamentele mondiale, publicate de către 
diferite organizaţii prestigioase, cât şi interesele 
comerciale îi stimulează pe aceştia să participe la 
o activitate competiţională deosebit de intensă. 
Toate acestea sunt favorizate şi de caracterul activ al 
organizatorilor de turnee, interesaţi de a atrage pe 
sportivii renumiţi şi populari. Vom prezenta unele 
exemple caracteristice din practica ultimilor ani. 

Caroline Wozniacki (Danemarca), cea mai bună 
tenismană din sezonul anului 2011, pe parcursul 
a 10 luni (ianuarie-octombrie) a participat la 22 
turnee, unde a jucat în total 80 de meciuri (din care 
63 victorii). între multele turnee nu existau intervale 
de timp necesare pentru odihnă şi refacere, fără să 
mai vorbim de pregătire. Maria Şarapova (Rusia), 
care a ocupat poziţia a 2-a în clasamentul final 
pentru 2012, pe parcursul anul ji a participat la 17 
turnee, în care a jucat 71 de meciuri, (din care 60 de 
victorii). 

Novak Djokovic (Croaţia), care a ocupat prima 
poziţie în clasamentul final pentru anul 2011, a luat 
parte la 16 turnee şi a jucat 76 de meciuri (din care 70 
victorii), iar Roger Federer (Elveţia) - a treia poziţie 
în clasamentul final - a participat la 18 turnee şi a 
obţinut 64 victorii şi a suferit 1 2 înfrângeri. Turneele 
la care au participat aceşti sportivi au cuprins 
aproape 11 luni din an - de la începutul lunii 
ianuarie până la sfârşitul lunii noiembrie. 

Este lesne de înţeles faptul că atunci când 
intervalul de timp dintre sezoane este de doar 1-2 
luni, iar intervalele dintre turnee ori lipsesc complet, 
ori sunt doar de câteva zile, nu putem vorbi de o 
periodizare strictă a pregătirii anuale. 

După sezonul precedent, sportivii îşi pot 
permite doar o pauză de 1-2 luni, pe parcursul 
căreia sunt rezolvate problemele de refacere, 
odihnă activă şi de pregătire pentru turneele din 
sezonul următor. în ceea ce priveşte creşterea 
gradului de măiestrie, aici factorul principal îl 
reprezintă participarea la turnee şi nu un sistem de 
pregătire planificat în mod raţional şi echilibrat cu 
activitatea competiţională. Din păcate, activitatea 
de antrenament în domeniul tenisului modern, 
când este vorba de nişte sportivi de înaltă clasă, 
evident, are un caracter haotic. într-o serie de cazuri, 
pauzele dintre turnee, determinate de refuzul de 
participare la acestea, sau de eşecurile din etapele 
iniţiale, permit să se planifice unele structuri 
de antrenament (1-3 microcicluri) destinate 
controlului reacţiilor de refacere, îndeplinirii unor 
obiective de pregătire fizică sau tehnico-tactică. 
însă acest fapt, doar într-o anumită măsură, pune 
ordine în procesul de pregătire şi de activitate 
competiţională, îl face mai puţin haotic. 




CAPITOLUL 23. Modele moderne de periodizare a pregătirii anuale 


459 


Nu putem să nu observăm faptul că un regim 
intens de activitate competiţională în domeniul 
tenisului modern, care limitează foarte mult 
posibilităţile sportivului pentru o pregătire eficientă, 
odihnă de calitate şi refacere după atâtea turnee 
foarte solicitante, reprezintă cauza supraoboselii, a 
supraantrenamentului şi a traumatismelor serioase. 
Ca urmare a acestui fapt, unii sportivi talentaţi 
sunt adesea nevoiţi să părăsească sportul de 
înaltă performanţă la o vârstă la care alţi sportivi, 
specializaţi în alte ramuri ale sportului, abia ating 
vârful carierei sportive. în acest caz, este vorba de 
ramuri ale sportului care se disting prin eforturi 
însumate tot aşa de mari, iar adesea cu mult mari 
decât în tenis, în mod special în domeniul atleticii 
uşoare, înotului, schiului, biatlonului etc. însă în 
aceste ramuri de sport, sistemul de competiţii 
şi pretenţiile organizatorilor acestora sunt 
într-o anumită concordanţă cu posibilităţile de 
organizare a unei pregătiri raţionale, a profilaxiei 
traumatismelor şi îmbolnăvirilor profesionale. Din 
păcate, este evident faptul că politica organizaţiilor 
care răspund de dezvoltarea tenisului mondial 
se bazează, în mod exclusiv, pe popularitatea şi 
atracţia comercială a acestei discipline sportive şi 
este orientată pe exploatarea sportivilor. 

în aceste condiţii, păstrarea sănătăţii şi 
prelungirea la maxim a carierei sportive sunt la 
îndemâna doar a acelor sportivi care au reuşit 
să minimizeze activitatea lor competiţională 
prin reducerea numărului de turnee sau printr-o 
participare formală la unele dintre ele, pierzând deja 
din start în faţa unor adversari mult mai slabi. De 
exemplu, o astfel de politică a adoptat, pe parcursul 
multor ani, Serena Williams, care în multe cazuri 
se mulţumeşte cu poziţii modeste în clasamentele 
mondiale, însă de nenumărate ori a demonstrat un 
avantaj clar faţă de cele mai puternice sportive din 
lume, în cadrul celor mai prestigioase competiţii, 
inclusiv turneele de Grand Slam şi Jocurile Olimpice. 

Sintetizând materialele prezentate, trebuie 
să subliniem faptul că o periodizare raţională a 
pregătirii anuale în domeniul jocurilor sportive 
trebuie să asigure: 

• în perioada de tranziţie (3-4 săptămâni) 

- o refacere fizică şi psihologică completă după 
perioada competiţională din anul precedent; să nu 
se permită dezadaptarea componentelor de bază 
ale stării de pregătire; 

• în perioada pregătitoare (de regulă, 8-12 
săptămâni) - crearea unui fundament multilateral 
pentru o pregătire specială de calitate, pregătire 
specială în toate planurile; 

• în perioada competiţională (8-9 luni) 

- activitate competiţională eficientă; legătura 


organică reciprocă dintre activitatea competiţională 
şi procesul de antrenament destinat perfecţionării 
diferitelor componente ale pregătirii fundamentale 
şi ale celei speciale; folosirea jocurilor oficiale şi 
a mijloacelor de antrenament şi refacere, legate 
nemijlocit de acestea drept o componentă de cea 
mai marea importanţă a procesului de antrenament. 

îndeplinirea acestor obiective poate fi 
realizată pe baza legităţilor şi principiilor care 
alcătuiesc partea centrală şi periferică a teoriei 
clasice a periodizării. Tocmai această teorie ne oferă 
toate argumentele necesare pentru elaborarea 
unor reguli şi principii metodice de organizare a 
pregătirii anuale în domeniul jocurilor sportive. 
Este inadmisibil doar transferul direct al schemelor 
generalede periodizare şi al unoranumiteelemente 
ale conţinutului procesului de antrenament, în 
special a celor care se referă la utilizarea consecventă 
a unor mijloace de antrenament cu orientare 
îngustă, în practica periodizării pregătirii anuale în 
domeniul jocurilor sportive. 

Mulţi specialişti atrag atenţia, pe bună 
dreptate, asupra faptului că modelele tradiţionale 
de periodizare mono- şi biciclice nu corespund 
specificului jocurilor sportive moderne. Se 
subliniază faptul că sezonul competiţional în 
diferite jocuri sportive depăşeşte adesea 35 - 40 
săptămâni. Din aceste motive, aplicarea unui 
model clasic monociclic nu poate să asigure o 
pregătire completă pentru un număr atât de mare 
de competiţii. Mai mult, se trece cu vederea faptul 
potrivit căruia modelul clasic de periodizare a fost 
de la început catalogat ca unui necorespunzător 
specificului jocurilor sportive şi este orientat la 
anumite ramuri cum ar fi atletica uşoară, nataţia, 
atletica grea şi altele (Matveev, 1964, Ozolin, 1970). 
De aceea, însăşi constatarea faptului referitor la 
inoportunitatea utilizării unor scheme mono- sau 
biciclice de periodizare a pregătirii anuale, potrivite 
pentru nataţie sau atletică uşoară, nu aduce nimic 
nou în domeniul jocurilor sportive, iar problema 
se reduce la metodologia de rezolvare a problemei 
- căutarea şi elaborarea unei teorii de periodizare 
specifică jocurilor sportive sau la extinderea şi 
îmbogăţirea părţilor centrală şi periferică a teoriei 
clasice a periodizării, ţinând cont de particularităţile 
calendarului competiţional al jocurilor sportive 
şi de legităţile privitoare la formarea măiestriei în 
aceste ramuri de sport. Tocmai o activitate în cea 
de-a doua direcţie pare oportună şi de perspectivă, 
ceea ce, apropo, este reflectat şi în practica sportivă 
modernă progresistă. 

Din păcate, unii specialişti care şi-au dedicat 
lucrările periodizării procesului de antrenament 
în domeniul jocurilor sportive au pornit pe o altă 

cale, după opinia noastră păguboasă, transferând 
unele scheme şi principii metodice caracteristice 
ramurilor ciclice ale sportului, la materialul referitor 
la jocurile sportive. Din mulţimea de publicaţii de 
acest fel, ne vom opri asupra conţinutului a două 
lucrări în care a fost realizată o astfel de abordare. 
Alegerea acestor lucrări este legată de faptul că, 
în primul rând, acestea sunt nişte lucrări de mari 
dimensiuni, cu caracter ştiinţifîco-practic, publicate 
de edituri americane renumite, iar, în al doilea rând, 
autorii acestora sunt nişte specialişti cunoscuţi 
în domeniul teoriei şi metodicii antrenamentului 
sportiv. 

Prima dintre aceste cărţi, al cărei autor este 
specialistul canadian T. Bompa a fost publicată la 
editura «Human Kinetics» sub un titlu pretenţios 
«Antrenamentul total pentru sporturile de echipă» 
(Bompa, 2006). Abordarea periodizării pregătirii 
anuale în domeniul jocurilor sportive, care decurge 
din această lucrare, se manifestă în mod evident în 
schemele de bază (tabel 23.7, 23.8), care reflectă 
structura generală a pregătirii anuale şi conţinutul 
acesteia. Multe prevederi din aceste scheme 
produc mirare. în primul rând, durata diferitelor 
perioade. Perioadei pregătitoare i se alocă 6 luni, 
celei de tranziţie - 2 luni, iar celei competiţionale 
- 4 luni (tabel 23.7). în tabelul 23.8 este introdusă 
o împărţire stranie a perioadei competiţionale în 
două etape egale ca durată - precompetiţională 
şi cea a competiţiilor de bază. în felul acesta, 
participării ca atare în competiţii i se alocă 2 luni. O 
astfel de structură a pregătirii anuale este absolut 
inacceptabilă şi nu corespunde situaţiei reale a 
faptelor, nu doar în sportul de mare performanţă, ci 
şi în sportul pentru copii şi tineret. 

în al doilea rând, ni se pare puţin acceptabil 
pentru jocurile sportive principiul privind 
perfecţionarea succesivă a diferitelor laturi ale stării 
de pregătire. De exemplu, dezvoltarea unor calităţi 
motrice speciale (posibilităţile de viteză, de forţă şi 
de viteză-forţă, rapiditatea reacţiilor) este prevăzută 
la sfârşitul perioadei pregătitoare (lunile a cincia 
şi a şasea), în timp ce formarea şi perfecţionarea 
deprinderilor tehnice şi tactice ale jocului în atac 
şi în apărare este planificată pe parcursul primelor 
patru luni din perioada pregătitoare. Apare o 
întrebare pe deplin rezonabilă: cum se pot forma 
nişte deprinderi eficiente tehnico-tactice fără să 
ai pentru acest lucru bazele necesare sub forma 
unui nivel corespunzător al dezvoltării unor 
calităţi motrice speciale? Este binecunoscut faptul 
că perfecţionarea tehnico-tactică şi pregătirea 
fizică nu pot fi împărţite în nişte etape izolate, ci 
trebuie să reprezinte un proces unitar, în cursul 
căruia formarea deprinderilor tehnico-tactice se 


produce concomitent şi într-o unitate organică 
cu dezvoltarea unor calităţi motrice. Este greu 
de înţeles ce are în vedere autorul care introduce 
perioade de adaptare anatomică (noiembrie) şi de 
dezvoltare a forţei maxime (decembrie) referitor la 
pregătirea de forţă. Introducerea termenului ciudat 
de «adaptare anatomică», dacă este vorba despre 
dezvoltarea unei forţe maxime prin intermediul 
hipertrofîei muşchilor, ar putea fi însoţită de termeni 
similari, cu referire la alte calităţi motrice, adaptarea 
biochimică, fiziologică, neuroreglatoare, ceea ce nu 
ar conduce la nimic altceva, în afară de poluarea 
fără sens a aparatului teminologico-noţional. 

în al treilea rând, este cu totul clară şi modernă 
tendinţa de a întări procesul de formare a măiestriei 
sportive în diferite etape de pregătire anuală cu diete 
echilibrate şi corespunzătoare orientării procesului 
de antrenament. însă materialul faptic, prezentat în 
tabelul 23.7 este în măsură să uimească chiar şi pe 
un nespecialist. Este greu de înţeles faptul cum poţi 
recomanda unor sportivi care se specializează în 
jocurile sportive un regim alimentar, potrivit căruia 
raţia de hrană trebuie să cuprindă 40 % grăsimi, 30 

- 40 % proteine şi doar 30 - 40 % carbohidraţi, în 
timp ce este cunoscut de toată lumea faptul că o 
dietă optimă trebuie să fie exact inversă - 65 - 70 % 
carbohidraţi, 30 - 35 % proteine şi grăsimi. 

în al patrulea rând, nu poate să nu producă 
nedumerire şi conţinutul tabelului 23.8, în care, 
după cum se vede din titlu, este reflectată strategia 
generală de periodizare a antrenamentului în regim 
de viteză în ramurile jocurilor sportive. în realitate, 
aici, într-o succesiune inexplicabilă este prezentat 
întregul spectru de calităţi motrice şi, în acelaşi 
timp, sunt omise cele importante pentru pregătirea 
de forţă, în special forţa maximă, puterea. 

Din cartea «Medicina sportivă aplicată pentru 
antrenori», elaborată de specialişti americani şi 
editată în anul 2009 la Editura « Wolters Kluwer, 
Lipincott WiIliams&Wilkins», vom prezenta 
schemele principiale, care reflectă abordarea de 
către autori a acestei probleme (fig. 23.19, 23.20). 
Vom omite toate problemele legate de durata 
perioadelor şi de conţinutul pregătirii şi vom 
acorda atenţie doar structurii şi orientării perioadei 
competiţionale. Aici sunt delimitate două etape 

- etapa unor competiţii timpurii de mai mică 
importanţă din partea regulată a unui campionat 
şi sezonul principalelor competiţii (Play-off). Este 
evident împrumutul din unele lucrări, în care 
este prezentată periodizarea antrenamentului în 
domeniul nataţiei, atleticii uşoare, canotajului şi în 
alte ramuri sportive similare. 

însă o astfel de organizare a perioadei 
competiţionale este absolut fără sens în jocurile 





TABELUL 23.7 — Strategia generală privind periodizarea pregătirii anuale în jocurile sportive (Bompa, 2006) 

PARTEA A V-A. Macrostructura procesului de pregătire a sportivilor 



FIGURA 23.19— Model în două 
cicluri de periodizare a pregătirii 
anuale în fotbal şi dinamica 
optimă a pregătirii 

(Johnson et al., 2009) 


sportive. Este evident faptul că, considerând 
competiţiile din prima parte a acestei perioade 
ca mai puţin importante, în condiţiile sportului 
modern, echipa poate să nu ajungă în partea finală 
a campionatului. 

Totalitatea neconcordanţelor şi inepţiilor 
caracteristice pentru astfel de publicaţii, după 
opinia noastră, reprezintă rezultatul substituirii 
unei activităţi analitice serioase, care se bazează pe 
legităţile şi principiile proiectării pregătirii sportive, 
pe practica din sportul zilelor noastre, cu un transfer 
formal la materialul jocurilor sportive şi o corecţie 
cosmetică a schemelor elaborate în conformitate 
cu specificul ramurilor de sport, cu un calendar 
principial diferit al competiţiilor şi cu alte baze de 
periodizare. 

în încheiere trebuie subliniat faptul că, 
periodizarea pregătirii a nualeînjocurile sportive atât 
în plan tehnico-ştiinţific, cât şi practic, este cercetată 
incomparabil mai slab decât în ramurile sportive 
ciclice sau în cele în regim de viteză-forţă. însă acest 
fapt nu înseamnă sub nici o formă absenţa unor 
baze serioase pentru elaborarea şi realizarea unor 


modele eficiente de periodizare, care să se sprijine 
atât pe un fundament practico-ştiinţific serios, cât 
şi pe analiza unor situaţii concrete, determinate 
de cerinţele calendarului sportiv, de performanţa 
jucătorilor şi a echipelor. A^are doar problema 
referitoare la alegerea raţională a metodologiei 
de abordare a jocurilor sportive şi tocmai erorile 
din această problemă stau la baza disputelor 
referitoare la neconcordanţa aplicării teoriei clasice 
a periodizării la particularităţile jocurilor sportive, 
la necesitatea formării unor concepţii speciale şi a 
metodicii corespunzătoare acestora. 

Este absolut evident faptul că o organizare 
raţională a pregătirii anuale, organizarea procesului 
de antrenament şi a activităţii competiţionale pe 
parcursul unei perioade competiţionale de lungă 
durată pot fi într-o măsură deplină asigurate 
printr-o utilizare creatoare a întregului ansamblu 
de principii ale teoriei clasice a periodizării şi a 
legităţilor care stau la baza acestora cu privire la 
formarea diferitelor componente ale măiestriei 
competiţionale, iar asupra acestui fapt, se atrage 
atenţia de nenumărate ori în această carte, 


Perioada pregătitoare Perioada competiţională 


Etapa 

De pregătire 
generală 

De pregătire 
specială 

A competiţiilor 
timpurii (mai 
puţin importante) 

A competiţiilor 
de bază 
(play-off) 

Odihna 

Perioadele 

3 iunie - 
15 iulie 

16 iulie - 
9 septembrie 

10 septembrie - 
7 octombrie 

14 octombrie - 
26 noiembrie 

27 octombrie - 
3 ianuarie 

Nivel 



L M H M 

H M H H H 


Volum 

M—► H 

M 

L 

L 


Intensitate 

L 

M 

H 

M-H 


Pregătire 

tehnică 

L 

M 

H 

M 


Pregătire 

tactică 


L 

M 

H 


Pregătire 
de forţă 

H 

H 

M 

L 



FIGURA 23.20 — Structura unui 
macrociclu în fotbal. Nivelul 
efortului: H - înalt, M - mediu, 

L - scăzut 

(Johnson et al., 2009) 

inclusiv în prezentul capitol. Vom acorda o 
atenţie deosebită faptului că este vorba în mod 
exclusiv despre utilizarea unor principii şi legităţi 
şi nu despre un transfer primitiv al schemelor de 
periodizare a pregătirii anuale, elaborate pentru 
atletica grea, alergări sau canotaj academic, la 
materialele jocurilor sportive, care se deosebesc 
în mod principial prin cu totul alte cerinţe ale 
calendarului competiţional. Din păcate, după cum 
a fost subliniat deja, unii specialişti merg tocmai pe 
această cale greşită. 

Nu putem să nu acordăm atenţie şi unui alt 
neajuns evident, care este caracteristic organizării 
pregătirii anuale a multor sportivi şi echipe care 
se remarcă printr-un nivel înalt al măiestriei şi prin 
necesitatea unei activităţi competiţionale intense 


pe parcursul părţii imediat următoare din an. Este 
vorba de o planificare destul de haotică a procesului 
de antrenament în intervalele dintre jocuri, despre 
caracterul secundar pronunţat al acesteia, în raport 
cu activitatea competiţională.Trebuie să ne ghidăm 
după faptul că, indiferent de nivelul de măiestrie al 
sportivilor şi echipelor, de încărcarea calendarului 
competiţional cu meciuri importante, un proces 
de antrenament constituit raţional este primordial, 
în comparaţie cu activitatea competiţională, iar 
această activitate în sine trebuie să fie văzută 
inclusiv ca unul dintre cele mai eficiente mijloace 
de antrenament, îmbinate în mod organic cu 
toate celelalte mijloace într-un sistem coerent 
şi necontradictoriu de pregătire anuală, care se 
bazează pe un fundament ştiinţific solid. 







Capitolul 


m 


Pregătirea nemijlocită 
pentru competiţii 


Până în anii 1950 - începutul anilor 1960, inclusiv, 
la pregătirea sportivilor de înaltă clasă, care se 
specializau în diferite ramuri de sport, volumul 
însumat al pregătirii anuale nu depăşea 35 - 50 % 
din cel caracteristic sportului din zilele noastre. Pe 
parcursul unei săptămâni erau planificate, de regulă, 
cel mult 46 lecţii de antrenament, cu o durată totală 
de până la 10 - 12 h. în aceste condiţii, nu apăreau 
unele probleme legate de controlul proceselor de 
oboseală şi de refacere, iar competiţiile importante 
erau planificate în acea parte din perioada 
competiţională, care se distingea prin nivelul cel 
mai ridicat al capacităţii funcţionale, în cadrul 
efectuării programelor de la lecţiile de antrenament. 
Pregătirea directă pentru starturi era limitată doar la 
perfecţionarea unor scheme tehnico-tactice, la o 
încălzire organizată raţional, la pregătire psihologică 
pentru acestea. 

în anii ulteriori acestei perioade, cea mai 
importantă direcţie de creştere a eficienţei 
procesului de antrenament, care a asigurat o 
creştere furtunoasă a rezultatelor sportive în diferite 
ramuri ale sportului, a devenit creşterea volumului 
şi a intensităţii activităţii de antrenament. Iniţiatorii 
în dezvoltarea acestei direcţii au devenit alergătorii 
pe distanţe medii şi lungi din Australia, SUA, dintr-o 
serie de ţări europene, cât şi înotătorii din Australia 
şi SUA, cicliştii şi caiaciştii dintr-o serie de ţări 
europene. La baza formării sistemului sportului de 
înaltă performanţă în RDG, la mijlocul anilor 1960, a 
fost pusă crearea condiţiilor pentru atingerea unor 
indicatori de volum şi de intensitate a activităţii de 
antrenament, record pentru sportul mondial. Pe 
această cale a pornit la începutul anilor 1970 sportul 
sovietic, cât şi sportul din multe alte ţări, în special 
din acele ţări care făceau parte din aşa numitul lagăr 
socialist. 

Deja la începutul anilor 1970, volumul de 
activitate pe parcursul unui an în multe ramuri a 
atins 1200 - 1400 h, depăşind de 2 - 3 ori volumul 
celor mai puternici sportivi din anii 1950. Au devenit 
obişnuite două şi uneori trei antrenamente pe 
parcursul unei zile, durata totală a acestora atingea 


adesea 5 - 6 h. O parte importantă din programele 
şedinţelor de antrenament a început să fie efectuată 
pe fondul unei insuficiente refaceri după eforturile 
din antrenamentele precedente, iar antrenamentul 
pe fondul unei oboseli progresive pe parcursul a 
câtorva zile, iar uneori câtorva .ăptămâni a început 
să fie văzut drept un factor puternic ce stimulează 
creşterea gradului de antrenament şi a rezultatelor 
sportive. 

în aceste condiţii, participarea la competiţii, 
pe fondul unor eforturi de antrenament maxime, 
îşi pierdea sensul pentru că îi obliga pe sportivi 
să evolueze deseori în condiţiile unei insuficiente 
refaceri fizice şi psihice. Asupra acestei probleme 
considerăm că pentru prima dată şi-au îndreptat 
atenţia cunoscutul specialist australian Forbs Cariile 
în 1963 şi L.P. Matveev în 1964. Carlie a stabilit 
faptul că maximum 25 % din sportivii de atletică 
grea, uşoară şi din înotători au fost în măsură să- 
şi demonstreze cele mai înalte rezultate în cadrul 
principalelor competiţii. Ceilalţi însă, din cauza unei 
pregătiri planificate neraţional, şi-au demonstrat 
cele mai bune rezultate în alte competiţii, deseori 
de mai mică importanţă. 

Este stabilit faptul că în procesul de formare 
a stării de mobilizare pentru competiţii există 
faza «transformării întârziate», pe parcursul căreia 
se asigură o refacere completă a posibilităţilor 
funcţionale ale sportivilor, după o activitate 
încordată şi, în acelaşi timp, se formează un nivel 
nou mai ridicat al acestora, ca urmare a reacţiilor 
de acomodare la antrenamentul precedent. Acest 
fapt, după opinia lui L.P. Matveev (1964) impunea 
introducerea în procesul de pregătire a sportivilor 
a unor elemente structurale, principal noi, al căror 
obiectiv principal îl reprezenta crearea condiţiilor 
pentru o refacere completă, pentru desfăşurarea 
reacţiilor de adaptare şi pentru pregătire nemijlocită 
pentru starturile concrete. 

Forbs Cariile a fost adeptul unor volume uriaşe 
de activitate de antrenament, ca factor principal 
pentru creşterea eficienţei pregătirii sportivilor. însă, 
după opinia acestuia, volumul mare de activitate de 







CAPITOLUL 24. Pregătirea nemijlocită pentru competiţii 

antrenament trebuie să fie asociat cu o perioadă 
precompetiţională, în care efortul trebuie să fie 
scăzut fapt ce va permite o refacere calitativă a 
organismului sportivilor după eforturile precedente 
şi o pregătire bună pentru starturi a acestora. Cariile 
a propus ca această perioadă să fie denumită prin 
termenul de «perioada de reducere» sau pur şi 
simplu «reducere» (Cariile, 1963). 

Dezvoltând această idee, James Counsilman, 
renumit antrenor şi mare specialist în domeniul 
teoriei şi metodicii antrenamentului sportiv, a 
demonstrat faptul că o perioadă de reducere de 
2-4 săptămâni înaintea principalelor competiţii 
din sezon este extrem de importantă, în mare 
măsură, ea determinând succesul întregii pregătiri 
precedente. Counsilman a văzut obiectivele 
reducerii în oferirea unui timp de odihnă sportivilor 
înaintea competiţiilor, timp de pregătire tehnico- 
tactică şi psihologică pentru starturile concrete, 
adică această reducere prevedea atât scăderea 
eforturilor de antrenament, cât şi concentrarea 
acestora asupra îndeplinirii unor obiective speciale 
cu privire la pregătirea pentru principalelecompetiţii 
(Counsilman, 1968). 

Ideile sale cu privire la rolul şi conţinutul fazei 
de reducere, James Counsilman le-a valorificat într- 
un mod strălucitor în timp ce era antrenor principal 
al echipei de nataţie masculine olimpice a SUA, 
care se pregătea pentru Jocurile Olimpice din anul 
1978, de la Montreal. Din cele 30 de medalii puse 
în joc la 10 discipline individuale, înotătorii din 
SUA au obţinut 23. Aceştia au câştigat şi toate cele 
trei ştafete. însă cele mai impresionante au fost 
rezultatele demonstrate de către înotători în cursele 
finale. Din cele 13 tipuri de competiţii, aceştia au 
câştigat 12 şi doar într-un singur caz, fără record 
mondial, dar cu cel mai bun rezultat personal doar 
cu 0,08 secunde sub recordul mondial. 

Un aport serios în teoria şi metodica pregătirii 
sportivilor l-au reprezentat concepţiile cunoscutului 
specialist sovietic N.G. Ozolin, care în lucrarea sa de 
sinteză «Antrenamentul sportiv modern» (1970) 
a fundamentat necesitatea de introducere în 
structura pregătirii anuale a unei etape speciale - 
de pregătire nemijlocită pentru cele mai importante 
competiţii, având în vedere nu doar crearea unor 
condiţii pentru o refacere completă după eforturile 
precedente, dar şi un conţinut special al acestei 
etape, destinat atingerii celor mai înalte rezultate 
individuale. 

Cercetările specialiştilor din URSS şi RDG, 
efectuate în a doua jumătate a anilor 70 - începutul 
anilor 80 din secolul al XX-lea - au demonstrat faptul 
că o pregătire nemijlocită de trei săptămâni pentru 
principalele competiţii, concepută în mod raţional 

şi precedată de un mezociclu de 4 - 6 săptămâni, 
cu un efort însumat extrem de ridicat, este în 
măsură să conducă la cele mai înalte rezultate din 
an, în 60 - 80 % din cazuri, la un număr obişnuit de 
starturi. D. Costill şi coautorii (Costill şi alţii, 1985) 
au demonstrat faptul că o perioadă de reducere 
de 14 zile, planificată în mod raţional, conduce la o 
îmbunătăţire considerabilă a rezultatelor sportive în 
competiţiile de bază, care poate să atingă 2,2 - 4,6 
%. 

în anii care au urmat, în diferite ţări s-au realizat 
multe cercetări, în care s-a demonstrat faptul că 
o pregătire cu caracter de descărcare şi refacere, 
construită raţional pe parcursul câtorva săptămâni 
care preced principalele competiţii, este în măsură 
să îmbunătăţească considerabil rezultatele sportive, 
în ramurile de sport, în care rezultatele în competiţii 
sunt exprimate în caracteristici cantitative, această 
creştere poate să reprezinte de la 1,5 - 2 până la 4 — 
5 %. De exemplu, o perioadă de 11 zile de reducere a 
condus la îmbunătăţirea rezultatelor sportive cu 1,6 
% (Papoti şi alţii, 2007), una de 21 de zile - cu 3,0 - 
4,7 % (Trappe şi alţii, 2001), un program de reducere 
de patru săptămâni conduce la îmbunătăţirea 
capacităţii funcţionale în cadrul efectuării unor 
testări speciale cu 2,0 - 3,8 % (Cavanagh, Musch, 
1989), iar a rezultatelor sportive - cu 4 % (Kenitzen, 
1998). 

La aceleaşi concluzii au ajuns şi mulţi alţi 
specialişti care au efectuat astfel de cercetări. Din 
păcate, într-un mare număr de cazuri, metodologia 
de efectuare a acestora a fost imperfectă, întrucât 
nu era însoţită de o analiză serioasă a conţinutului 
procesului de antrenament, atât pe parcursul 
perioadei care preceda reducerea, cât şi pe parcursul 
perioadei de reducere propriu-zise. De regulă, astfel 
de autori s-au limitat la analiza dinamicii volumului 
activităţii de antrenament. 

Un neajuns evident al majorităţii lucrărilor, în 
special al celor elaborate de specialiştii din Vest, îl 
reprezintă caracterizarea excesiv de unilaterală a 
noţiunii de «reducere». Se remarcă faptul că perioada 
de «reducere» reprezintă «mecanismul de reducere 
a oboselii fiziologice şi psihologice, ca factor de 
creştere a productivităţii») Bompa, Haff, 2009; faza 
de reducere îi permite unui atlet să se refacă după 
un antrenament intens, ducând în acest fel la 
creşterea eficienţei acestuia în cadrul competiţiilor 
(Mujika, Padilla, 2003; Hopper şi alţii, 1998;Thomas, 
Busso, 2005; Mujika, 2009); îmbunătăţirea stării 
psihice, ca urmare a înlăturării senzaţiei de oboseală 
după antrenamentele precedente, favorizează 
îmbunătăţirea stării de spirit, perceperea mai exactă 
a eforturilor, creşterea posibilităţilor sistemelor de 
asigurare cu energie (Raglin şi alţii, 1996; Hooper şi 

Durata optimă a perioadei 
de scădere a eforturilor 

i- 1 -1 



Scăderea 
optimă a 
efortului de 
antrenament 


FIGURA 24.1 — Dinamica 
pregătirii în procesul de reducere: 
1 - reducerea efortului, 2 - starea 
de pregătire (Bosquet et al., 2002) 


alţii 1999). 

în conformitate cu o astfel de înţelegere a 
obiectivelor etapei de pregătire nemijlocită este 
construit conţinutul acesteia şi i se stabileşte 
durata. în funcţie de efortul din etapa precedentă a 
pregătirii, se recomandă durate diferite ale perioadei 
de reducere, iar recomandările privind organizarea 
acesteia se construiesc pe baza stabilirii unei valori 
optime a eforturilor, care asigură o desfăşurare 
eficientă a reacţiilor de refacere (D'Acquisto şi alţii, 
1992) şi formarea efectului întârziat de antrenament 
(fig. 24.1, 24.2). în cadrul caracterizării eforturilor se 
utilizează în mod exclusiv indicatori precum volum, 
intensitate şi frecvenţă (Hooper şi alţii, 1998; Mujika, 
Padilla, 2003; Thomas, Busso, 2005; Bosquet şi alţii, 
2007; Bompa, Haff, 2009). 

Figurile prezentate reflectă o abordare tipică a 


Durata excesivă de reducere a eforturilor 



Durata perioadei de reducere a efortului (zile, săptămâni) 


FIGURA 24.2 — Dinamica efortului (1), a oboselii (2), a stării 
fizice (3) şi a mobilizării pentru performanţe (4) pe parcursul 
perioadei de reducere (Bompa, Haff, 2009) 


acestei probleme de către majoritatea specialiştilor, 
care, din păcate, simplifică în mod inadmisibil, 
conţinutul pregătirii precompetiţionale, în care, pe 
lângă o refacere completă şi crearea unor condiţii 
optime pentru formarea efectului întârziat al 
antrenamentului, ca reacţie la antrenamentul intens 
precedent, trebuie să fie îndeplinite încă două 
obiective, nu de mai mică importanţă. Primul este 
integrarea într-un sistem unitar, care corespunde 
modelului ales al realităţii competiţionale, a tuturor 
componentelor stării de pregătire, ţinând cont de 
nivelul în continuă schimbare a funcţionalităţii 
pregătirii, nivel determinat de antrenamentul 
precedent intens (Platonov, 2004 - 2012). Al doilea 
obiectiv îl reprezintă formarea curentă şi operativă 
a unor componente labile ale stării de pregătire 
ca o suprastructură specifică deasupra stării de 
înaltă mobilizare pentru competiţii, care formează 
starea de cea mai înaltă mobilizare pentru starturi 
(Matveev, 1977 - 2010; Platonov, 1997, 2012). 
Este pe deplin logic faptul că îndeplinirea acestor 
obiective depăşeşte cu mult cadrul prevăzut doar 
de crearea unor condiţii pentru o refacere completă 
şi eliminarea oboselii. 

Noţiunile de «reducere» şi de 
«pregătire nemijlocită» 

Mulţi sportivi, care, la prima vedere, şi-au proiectat 
etapa de pregătire nemijlocită în planul unei scăderi 
planificate a eforturilor şi asigurării unei refaceri 
eficiente, nu au reuşit creşterea rezultatelor şi au 
evoluat fără succes în cadrul competiţiilor. Cauza 
acestora o reprezintă subaprecierea activităţii pentru 
perfecţionarea unor alte componente de pregătire 
nemijlocită, nu de importanţă mai mică: de tehnică, 

care corespunde unui nivel nou al posibilităţilor 
fizice, capacităţii de valorificare a modelului 
planificat de activitate competiţională, încrederii în 
sine, stăpânirii de sine, controlului asupra emoţiilor 
şi a altor manifestări ale capacităţilor mentale. în 
acest caz, pe antrenor îl dezinformează termenul 
«de reducere», adoptat cu privire la etapa de 
pregătire nemijlocită în multe ţări, în special în SUA, 
Australia, Canada, Marea Britanie, termen care de la 
bun început orientează spre o reducere planificată a 
volumului de activitate şi a mărimii eforturilor şi nu 
spre o pregătire echilibrată a tuturor componentelor 
pentru principalele starturi.Termenul de «reducere» 
poate fi utilizat într-o anumită măsură în legătură 
cu caracteristicile cantitative ale procesului de 
antrenament, însă sub nici o formă cu referire la cele 
calitative, în special la cele care se referă la pregătirea 
psihologică şi integrală. 

Orientarea la acest termen a condus la 
faptul că în majoritatea cercetărilor ştiinţifice 
şi recomandărilor practice, problema pregătirii 
nemijlocite este redusă doar la volumul activităţii 
de antrenament şi la dinamica scăderii acestuia, fapt 
ce simplifică procesul de antrenament extrem de 
complex în cadrul etapei finale de pregătire pentru 
principalele competiţii. Vom ilustra acest fapt 
prin două exemple caracteristice. în monografia 
«Reducerea şi urcarea la vârful pregătirii» (Mujika, 
2009), variantele posibile ale dinamicii eforturilor 
sunt reduse la 4 (fig. 24.3). O astfel de abordare este 
caracteristică şi pentru recomandările Asociaţiei 
Americane a Antrenorilor de Nataţie (fig. 24.4). 
Astfel de scheme sunt prezentate şi într-o serie de 
alte lucrări, în care este atinsă problema pregătirii 



FIGURA 24.3 — Variante de scădere a volumului activităţii în 
timpul perioadei de reducere (Mujika, 2009) 



Zile 



Zile 


FIGURA 24.4 — Dinamica volumului de înot în timpul 
perioadei de reducere (Leonard, 2008) 

nemijlocite pentru principalele competiţii. 

în felul acesta, în conformitate cu acest termen, 
fără o argumentare cuvenită, ni se impune o idee, 
de departe de necontestat, iar după opinia noastră 
complet eronată, referitoare, la necesitatea unei 
reduceri planificate a volumului şi intensităţii 
activităţii, a eforturilor de antrenament, pe măsura 
apropierii competiţiilor, idee care nu admite alte 
variante ale dinamicii acestor caracteristici. 

Când este vorba de pregătirea sportivilor 
pentru principalele competiţii în etapa finală 
precompetiţională, care precede în mod 
nemijlocit starturile, atunci în câmpul de viziune al 
antrenorului, trebuie să stea un complex amplu de 
obiective, fără îndeplinirea cărora antrenamentul 
intens pe parcursul întregului an şi al macrociclului 
final nu va oferi rezultatele cele mai bune Pregătirea 
în săptămânile finale dinaintea principalelor 
competiţii în special trebuie să asigure: 

• odihnăcompletă,relaxarefizicăşi psihologică, 
desfăşurarea eficientă a reacţiilor de refacere; 

• crearea unor condiţii optime pentru 
manifestarea efectului întârziat al antrenamentului, 
ca reacţie la efortul cumulat precedent; 

• păstrarea unui înalt nivel de adaptare, 
referitor la acele componente ale stării de pregătire, 
care sunt cele mai expuse la dezadaptare, în cazul 
unei scăderi substanţiale a eforturilor cu orientare 
corespunzătoare; 

• dezvoltarea în continuare a adaptării în 
direcţia care asigură o valorificare maximă a 

posibilităţilor sistemelor de asigurare cu energie, 
ale sistemului muscular, nervos şi altor sisteme ale 
organismului, în condiţii specifice unei activităţi 
competiţionale; 

• perfecţionarea unor detalii ale stării de 
pregătire, în concordanţă strictă cu modelul ales 
de activitate competiţională, cu regulamentul 
competiţiilor, cu momentul starturilor şi 
posibilităţile funcţionale, care au crescut în mod real 
şi considerabil în cadrul unei pregătiri concepute în 
mod diferit; 

• pregătirea psihologică pentru o activitate 
competiţională eficientă, ţinând cont de 
caracteristicile competiţiilor concrete, de 
componenţa participanţilor, de laturile tari şi slabe 
ale principalilor concurenţi. 

Este pe deplin normal faptul că obţinerea 
efectului scontat în toate aceste direcţii nu poate 
fi asigurată printr-o reducere unidirecţională a 
volumului activităţii de antrenament. Din aceste 
considerente ni se pare logic ca în locul termenului 
de «reducere» să fie folosit termenul de «pregătire 
nemijlocită», ceea ce, după cum va fi demonstrat mai 
jos, lărgeşte în mod considerabil posibilităţile unei 
organizări raţionale, bazate pe realizările ştiinţei şi 
practicii sportive, a pregătirii sportivilor pentru cele 
mai importante competiţii, în etapa finală a acestei 
pregătiri. 

O astfel de poziţie a fost adoptată de către 
specialiştii URSS şi RDG în cadrul cercetării problemei 
legate de pregătirea nemijlocită pentru competiţii, 
care au acordat o mare atenţie studierii acesteia 
în anii 1970 - 1980 (Platonov, 1980; Harre, 1982; 
Pfeifer, Harre, 1982; Vaiţehovski, 1985; Platonov, 
Vaiţehovski, 1985). 

Structura etapei de pregătire 
nemijlocită a sportivilor (cercetări 
ale specialiştilor din URSS şi RDG) 

Analiza unui material statistic amplu referitor la 
activitatea de antrenament şi competiţională a 
sportivilor de nivel internaţional, care au evoluat în 
perioada de la sfârşitul anilor 1960 - prima jumătate 
a anilor 1970, a demonstrat faptul că sistemele 
utilizate pentru organizarea pregătirii anuale asigură 
atingerea celor mai bune rezultate individuale în 
principalele starturi din an, în maximum 20 - 25 % 
dintre cazuri. în acelaşi timp, a fost stabilit faptul 
că învingătorii şi medaliaţii de la Jocurile Olimpice 
ating în cadrul acestor competiţii importante 
recorduri personale sau cele mai bune rezultate din 
an, în proporţie de minimum 80 - 90 % din cazuri. în 
legătură cu acestea a fost pe deplin logică tendinţa 
de a se elabora un astfel de model de pregătire 


nemijlocită pentru principalele competiţii, a cărui 
realizare ar permite sportivilor să urce la cel mai înalt 
nivel de pregătireîn momentul desfăşurării acestora, 
în acest cadru, atenţia specialiştilor a fost atrasă de 
un moment important: până la 20 - 30 % dintre 
câştigătorii şi medaliaţii la cele mai importante 
competiţii nu numai că au demonstrat cele mai bune 
rezultate în principalele competiţii, dar, deseori, le- 
au crescut în salturi, în comparaţie cu campionatele 
naţionale de selecţie, organizate cu 1,5 - 2,0 luni 
înainte de principalele competiţii din acel an. Se 
înţelege faptul că un progres atât de semnificativ nu 
putea fi atins doar ca urmare a câtorva săptămâni de 
pregătire nemijlocită. Bazele acestuia au fost puse 
prin pregătirea pe parcursul întregului an şi, în mare 
măsură, reprezentau reflectarea efectului întârziat al 
antrenamentului, ca urmare a unei pregătiri intense, 
care a precedat mezociclul competiţional. 

începând cu mijlocul anilor 1970, specialiştii din 
URSS şi din RDG, care s-au ocupat de fundamentarea 
teoretico-metodică a sistemului de pregătire a 
echipelor selecţionate ale acestor ţări pentru 
Jocurile Olimpice şi pentru alte competiţii foarte 
importante, conform unui program de colaborare 
dintre aceste state, printre alte probleme, aceştia 
au acordat atenţie şi studierii problemei pregătirii 
nemijlocite în vederea principalelor competiţii. La 
baza acesteia au fost aşezate realizările şcolii sportive 
est-europene, referitoare la bazele periodizării 
pregătirii anuale, la formarea efectului însumat şi 
cumulativ al antrenamentului, la prezenţa fazei de 
«transformare întârziată» (Matveev, 1964, 1977; 
Ozolin, 1970; Harre, 1971). 

Ca urmare a acestui fapt a fost elaborată o 
abordare nouă cu privire la organizarea pregătirii 
nemijlocite, care se deosebea în mod principial de 
cea recomandă de către specialiştii din Australia şi 
SUA (Cariile, 1963; Counsilman, 1968). S-a propus 
ca pregătirea nemijlocită să fie considerată nu ca 
o perioadă «de reducere» de scurtă durată (2-4 
săptămâni), ci ca o etapă de sine stătătoare din cadrul 
sistemului de pregătire anuală, în structura căreia 
au fost delimitate două părţi. Prima parte - 1 sau 2 
mezocicluri cu o durată totală de 3 - 6 săptămâni 
- trebuia să se caracterizeze printr-un volum de 
activitate însumat extrem de mare şi printr-un efort 
însumat maxim cu 10 - 15 % mai mare decât în 
etapele precedente de pregătire intensă. Obiectivul 
acestei părţi a etapei îl reprezenta asigurarea 
stimulului pentru «saltul de adaptare», pentru 
mobilizarea unor rezerve funcţionale ascunse ale 
organismului sportivului, care a atins deja un nivel 
extrem de ridicat de adaptare, ca urmare a pregătirii 
multianuale precedente. Obiectivul celei de-a doua 
părţi a etapei, cu o durată de 3 - 4 săptămâni, îl 

reprezenta crearea condiţiilor pentru o refacere 
fizică şi psihică completă după pregătirea intensă 
precedentă şi formarea efectului întârziat de 
antrenament în faza de «transformare întârziată», 
cât şi reunirea într-un sistem unitar chemat să 
asigure valorificarea modelului de activitate 
competiţională prognozat pentru principalele 
competiţii, a potenţialului funcţional crescut cu 
totalitatea caracteristicilor motrice, tehnico-tactice 
şi psihologice ale stării de pregătire a sportivului, 
în felul acesta, refacerea completă a posibilităţilor 
funcţionale ale sportivului înaintea principalelor 
competiţii reprezenta doar fondul necesar pentru 
realizarea programului special de antrenament 
cu caracter integrativ, chemat să asigure urcarea 
acestuia în vârful stării de mobilizare la momentul 
desfăşurării principalelor competiţii. 

îndeplinirea obiectivelor specifice privind 
pregătirea în săptămânile finale dinaintea 
starturilor necesita stabilirea unui volum optim 
de activitate de antrenament şi a dinamicii 
eforturilor, îmbinarea lecţiilor de antrenament 
cu eforturi care aveau orientare şi valori diferite, 
prezentarea eforturilor de antrenament, a odihnei, 
a activităţilor de refacere, a alimentaţiei sub forma 
unui proces unitar. De asemenea, era necesar să se 
asigure şi un control operativ şi curent cu privire la 
desfăşurarea proceselor de refacere şi de adaptare, 
să se elaboreze un ansamblu de activităţi cu caracter 
pedagogic, medico-biologic şi psihologic care să 


permită urcarea sportivului la cel mai înalt nivel de 
mobilizare pentru un start concret. 

Referitor la pregătirea sportivilor care se 
specializează în ramurile sportive legate de 
manifestarea rezistenţei (alergările din atletica 
uşoară, înotul, schiul, biatlonul etc.) s-a dovedit a 
fi destul de eficient un model de macrociclu cu o 
durată de 5 săptămâni pentru pregătirea nemijlocită 
pentru principalele competiţii (fig. 24.5). 

în conformitate cu acest model, primele 
5-6 zile după campionatul naţional, care avea 
un caracter de selecţie, erau dedicate odihnei 
active, refacerii fizice şi psihice după eforturile de 
antrenament şi competiţionale precedente, foarte 
mari. După aceasta sportivii se deplasau la una din 
bazele de la altitudine medie pentru o pregătire 
extrem de intensă de 3 săptămâni. Acest mezociclu 
era împărţit în două părţi egale, câte 10 zile fiecare, 
între acestea, sportivilor li se oferea o zi de odihnă 
activă. 

Prima parte (fundamentală, de bază) ca 
orientare şi conţinut, în mare măsură dubla 
pregătirea caracteristică din mezociclul de bază 
al primei etape a perioadei pregătitoare. O astfel 
de organizare a antrenamentului din prima parte 
a pregătirii la altitudine medie are două avantaje, 
în primul rând, conţinutul şi orientarea procesului 
de antrenament permit restabilirea nivelului de 
pregătire de bază care, într-o anumită măsură, a fost 
pierdut ca urmare a pregătirii speciale anterioare 

FIGURA 24.5 — Structura generală a unei etape de cinci săptămâni de pregătire nemijlocită pentru principalele competiţii (pe 
baza unui material din domeniul înotului): 1 - volumul de activitate în apă; 2 - volumul de activitate pe uscat; 3 - competiţii de 
control, 4 - dinamica efortului 

de lungă durată pentru campionatul naţional, 
cât şi pe parcursul campionatului propriu-zis şi în 
timpul odihnei active de 5 - 6 zile, care a urmat 
după acesta. în al doilea rând, efortul însumat 
extrem de ridicat, a cărui acţiune era amplificată 
considerabil de condiţiile hipoxice de la altitudinea 
medie, era considerat ca factor de stimulare a 
saltului de adaptare a posibilităţilor funcţionale ale 
organismului sportivilor. 

Partea a doua a mezociclului de bază (de 
pregătire specială) avea un caracter strict special şi, 
prin conţinutul său, era în concordanţă cu activitatea 
care a fost efectuată înainte în cadrul microciclurilor 
şoc din mezociclul de pregătire şi control, din cadrul 
etapei a doua a perioadei pregătitoare şi începutul 
celei competiţionale. Diferenţele se refereau doar la 
creşterea efortului însumat, amplificat de hipoxia 
montană şi la ponderea mai mare a activităţilor cu 
caracter integral. 

După încheierea pregătirii la altitudine 
medie, sportivii se întorceau la câmpie, după care 
era planificat un mezociclu competiţional de 2 
săptămâni, ale cărui obiective principale erau 
refacerea organismului după cele mai grele eforturi 
din mezociclul de bază, crearea unor condiţii optime 
pentru formarea transformărilor de adaptare, 
ca reacţie la antrenamentul precedent încordat, 
pregătirea integrală, pregătirea psihologică pentru 
competiţiile ce urmau, şlefuirea unor detalii de 
tehnică şi de tactică pentru lupta competiţională 
viitoare etc. Volumul de activitate se reducea brusc 
până la 40 - 60 % din cel caracteristic mezociclului 
precedent, iar pregătirea căpăta un caracter strict 
individual. 

în acest mezociclu se acorda o atenţie 
sporită mijloacelor de refacere (farmacologice, 
fizioterapeutice, psihologice) şi alimentaţiei speciale. 
Toate acestea în corelaţie cu eforturile scăzute creau 
condiţiile pentru a-l aduce pe sportiv la un nivel înalt 
de pregătire funcţională la momentul principalelor 
competiţii. 

Aplicarea de către mulţi sportivi importanţi 
din URSS şi RDG a modelului prezentat permitea ca 
aceştia să urce la nivelul celor mai mari performanţe 
proprii în cadrul celor mai importante competiţii 
din perioada anilor 1976 - 1982, în medie în peste 
60 % din cazuri. într-un singur caz a fost înregistrat 
un rezultat rar: în anul 1978, la concursul dintre 
echipele selecţionate ale URSS şi RDG, pentru care 
înotătorii sovietici s-au pregătit în mod special şi 
extrem de intens, încercând să înlăture complexul 
de eşec, format pe parcursul multor ani în cadrul 
competiţiilor cu înotătorii est-germani, au fost 
stabilite recorduri personale în 90 % din numărul 
total al starturilor. Acest rezultat le-a asigurat 


înotătorilor sovietici o victorie senzaţională, le-a 
insuflat încredere în propriile forţe, în eficienţa 
metodicii de pregătire. Această victorie a influenţat 
şi rezultatele de la campionatul mondial din acelaşi 
an, la care echipa sovietică a obţinut 16 medalii (din 
care 6 de aur) şi a ocupat cu încredere un meritat loc 
doi, cedând doar în faţa înotătorilor din SUA şi, cu un 
mare avantaj, i-a întrecut pe înotătorii din Canada, 
Australia, RDG. 

însă utilizarea acestui model a scos la iveală 
o serie de neajunsuri ale acestuia şi posibilele căi 
de îmbunătăţire. Necesitatea perfecţionării a fost 
legată de faptul că o trecere bruscă de la o odihnă 
activă de 5 - 6 zile după campionatul naţional, 
la un antrenament intens în partea de pregătire 
generală din cadrul mezociclului de bază, organizat 
la altitudine medie, fără o adaptare prealabilă la 
noile condiţii, conducea la scăderea capacităţii 
funcţionale, la încetinirea reacţiilor de refacere, 
perturbarea tehnicii mişcărilor, la supraexcitarea 
sistemului nervos, la apariţia unor senzaţii de durere 
în muşchi şi altele. Drept neajuns era şi trecerea 
bruscă de la odihnă activă la eforturi maxime şi 
modificarea rapidă (practic pe parcursul aceleiaşi 
zile) a direcţionării procesului de antrenament în 
cadrul trecerii de la prima parte a mezociclului de 
bază la cea de-a doua. Era pusă la îndoială şi durata 
suficientă a părţilor de pregătire generală şi de 
pregătire specială ale acestuia (10 zile fiecare) pentru 
o stimulare eficientă a reacţiilor de adaptare, care 
ar permite sportivilor să atingă un nivel mai ridicat 
al pregătirii funcţionale. în sfârşit, era important 
şi faptul că durata de 14 zile a mezociclului final 
precompetiţional era insuficientă, cel puţin pentru o 
parte dintre sportivi, din punct de vedere al formării 
unor reacţii de adaptare de bună calitate, ca răspuns 
la eforturile maxime din cadrul mezociclului de bază, 
cât şi pentru introducerea unor modificări în tehnica 
şi tactica activităţii competiţionale, ţinând cont de 
nivelul posibilităţilor funcţionale ale sportivului, 
care a crescut într-o anumită măsură. 

Toate acestea au condus la elaborarea şi 
aprobarea oficială a unor modele de pregătire 
nemijlocită de durată mai lungă, care, prin conţinutul 
lor, au fost cuprinse într-un mezociclu specific. Cea 
mai potrivită s-a arătat a fi o etapă de 8 săptămâni 
de pregătire nemijlocită, în care au fost delimitate 
trei mezocicluri cu obiective conturate foarte clar şi 
cu un conţinut de pregătire în strictă conformitate 
cu acestea. Acest model a fost destinat cu prioritate 
ramurilor sportive legate de manifestarea rezistenţei 
şi care impun nişte cerinţe ridicate faţă de sistemele 
aerob şi anaerob lactacid de asigurare cu energie, 
însă principiile de bază care stau la temelia acestuia 
sunt acceptabile pentru majoritatea covârşitoare 

Parametrul efortului 

Mezociclul 1 de bază 
(14 zile) 

Mezociclul de pregătire- 
control (21 zile) 

Mezoddul 

precompetiţional (21 zile) 

Volumul total de activitate, h 

60-70 

70-80 

40-50 

Volumul de activitate pe 
parcursul unei zile, h 

4-5 

3-4 

1-3 

Volumul de activitate pe uscat, h 

10-12 

6-9 

3-4 

Volumul total de înot, km 

150-190 

180-200 

70-90 

Volumul de înot maxim pe zi, km 

14-18 

12-16 

4-8 

Numărul lecţiilor de antrenament 2-3 

pe zi 

Procentul de lecţii cu diferite eforturi: 

2-3 

1-2 

mari 

20 

22 

5-10 

substanţiale 

25 

26 

10-15 

medii 

25 

24 

25-35 

mici 

30 

28 

50-60 


TABELUL 24.1 — Parametri 
de bază ai efortului în diferite 
mezocicluri din cadrul etapei 
de pregătire nemijlocită pentru 
principalele competiţii 


a altor ramuri de sport şi cu o anumită corecţie (în 
special eliminarea pregătirii la altitudine medie) 
pot demonstra o eficienţă înaltă. Vom prezenta 
trăsăturile caracteristice acestui model, care de 
nenumărate ori şi-a demonstrat gradul extrem 
de ridicat al eficienţei, pe baza unui material din 
domeniul înotului sportiv. 

Perioada de pregătire nemijlocită, cu o 
durată totală de 8 săptămâni era alcătuită din trei 
mezocicluri: unul de bază, de două săptămâni (la 
câmpie), unul de pregătire specială, de trei săptămâni 


(la altitudine medie), unul precompetiţional de trei 
săptămâni (la câmpie) (fig. 24.6, tabelele 24.1,24.2.). 

In cadrul mezociclului de bază de două 
săptămâni, antrenamentul începea la 5 - 6 zile 
după odihna activă, care era planificată la sfârşitul 
campionatului naţional. Activitatea pe uscat şi 
în apă avea un caracter de bază şi prin conţinutul 
său corespundea primei etape din perioada 
pregătitoare: se efectua un mare volum de activitate 
pe uscat, destinată dezvoltării unor calităţi de forţă 
şi de flexibilitate; activitatea în apă era destinată, în 


Mezociclul I Mezolciclul II Mezolciclul III 

(de bază) (de pregătire-control) (precompetiţional) 



FIGURA 24.6 — Structura generală a unei etape de opt săptămâni de pregătire nemijlocită pentru principalele competiţii: 1 - 
volumul de activitate în apă; 2 - volumul de activitate pe uscat; 3 - competiţii de control, 4 - dinamica efortului; 5 - odihnă activă; 
6 - principalele competiţii 

TABELUL 24.2 — Raportul 
aproximativ al activităţii cu 
orientare prioritară diferită (în 
apă) în diferite mezocicluri din 
etapa de pregătire nemijlocită 
pentru principalele competiţii, 
% din volumul total de înot 


Caracteristica exerciţiilor 

Zona de 


Mezocidul 


intensitate 

Primul 

Al doilea 

Al treilea 

Aerobe de putere mică 
(înot de compensare) 

Prima 

20-25 

20-30 

40-50 

Aerobe 

A doua 

35-45 

25-30 

25-30 

Mixte anaerobo-aerobe 

A treia 

25-30 

30-35 

12-15 

Lactice 

A patra 

3-5 

8-12 

6-10 

Alactice 

A cincea 

1-2 

2-3 

2-3 


principal, refacerii nivelului atins de productivitate 
aerobă şi creşterii în continuare a acestuia. 

în primele zile din acest mezociclu, efortul 
creştea treptat, ceea ce permitea sportivului să 
se adapteze la eforturile ulterioare maxime sau 
aproape maxime. De exemplu, în primele trei zile, 
volumul de activitate zilnic însumat nu depăşea 
de obicei 4 h, volumul de înot - 8-10 km. în zilele 
următoare, volumul de activitate creşterea până la 
5 - 6 h, iar volumul de înot - până la 14 - 18 km. 
Regimul extrem de intens de activitate era menţinut 
pe parcursul a 7 - 8 zile. După aceea, eforturile 
scădeau treptat, din nou până la 3 - 4 h, şi, respectiv 
6-10 km pe zi. Acest prim mezociclu de bază se 
încheia cu o zi de odihnă, după care înotătorii se 
deplasau într-o zonă de altitudine medie. 

în primele zile de şedere la altitudine medie 
era planificat un efort relativ scăzut, care permitea 
înotătorilor să se adapteze la condiţiile de hipoxie. 
Durata acestei perioade de adaptare depindea de 
faptul dacă sportivii s-au mai antrenat anterior în 
condiţii de altitudine medie. Pentru aceia care s-au 
antrenat în mod regulat (de trei ori pe an câte 3-4 
săptămâni) în condiţii de altitudine medie, această 
perioadă era de 2 - 3 zile, iar pentru aceea care se 
aflau în condiţii de altitudine medie pentru prima 
dată - de 4 - 6 zile. Ca orientare, eforturile din 
primele zile de şedere la munte aveau un caracter 
intermediar, între conţinutul de bază al perioadei 
pregătitoare şi al celei de pregătire specială. 

în următoarele 5-6 zile, pentru cei care se 
antrenează în mod regulat în condiţii de altitudine 
medie, şi în două - trei zile pentru cei care au venit 
pentru prima dată aici eforturile creşteau în mod 
brusc şi atingeau 80 - 90 % din indicatorii maximi 
caracteristici pentru pregătirea de la câmpie. 

în continuare era planificat un antrenament 
extrem de intens, conform programului din cea 
de-a doua jumătate a perioadei pregătitoare şi de 
la începutul celei competiţionale. Volumul însumat 
de înot pentru sprinteri la anumite antrenamente 
putea să depăşească 7000 m, iar pentru sportivii 
pe distanţe medii - 8000 m, iar la înotătorii de fond 
atingea 9000 m şi mai mult. Exerciţiile destinate 


perfecţionării starturilor şi întoarcerilor erau incluse 
în programele unor antrenamente cu eforturi mai 
scăzute. 

Programul zilelor a 11-a şi a 17-a prevedea 
participarea la competiţii de control, antrenamente 
cu caracter de refacere. După competiţii, sportivilor 
li se oferea o zi de odihnă activă. 

în felul acesta, pregătirea la altitudine medie 
cuprindea trei microcicluri de antrenament: primul, 
cu o durată de 12 zile (zilele 1 - 12), al doilea - 6 
zile (zilele 13 - 18), al treilea - 3 zile (zilele 19-21), 
inclusiv 2 zile de odihnă. 

După încheierea perioadei de 21 de zile de 
pregătire la altitudine medie, sportivii se deplasau 
la una din bazele de la câmpie pentru însuşirea 
programului mezociclului final precompetiţional de 
trei săptămâni. 

Experienţa de mai mulţi ani privind realizarea 
diferitelor variante de pregătire nemijlocită a 
sportivilor, care se specializează în domeniul înotului 
şi în alte ramuri ciclice ale sportului, a demonstrat 
faptul că aceştia sunt capabili să atingă cel mai 
înalt nivel de pregătire pentru starturi în zilele 19- 
23, după terminarea pregătirii la altitudine medie. 
Tocmai de acest fapt este determinată creşterea 
mezociclului precompetiţional final până la 21 zile 
(trei microcicluri cu durata de 6, 7, respectiv 8 zile). 

Obiectivul principal al primului microciclu 
îl reprezenta adaptarea la condiţiile de câmpie, 
refacerea după eforturile însumate, în condiţii de 
altitudine medie. Volumul şi intensitatea activităţii, 
cât şi efortul însumat, sunt reduse brusc. Volumul 
zilnic de înot nu depăşea 3-4 km. O mare parte 
din timp era alocată unor exerciţii cu caracter 
tehnic, în programul antrenamentelor erau incluse, 
într-un volum redus, unele exerciţii cu caracter 
de viteză, cu caracter mixt anaerob-aerob şi cele 
preponderent anaerobe. însă cea mai mare parte a 
antrenamentelor (peste 70 %) era alocată înotului 
de refacere şi activităţii în regim aerob. 

Programul celui de-al doilea microciclu era 
efectuat deja în condiţiile de refacere după efortul 
însumat din cadrul mezociclului de pregătire 
specială, organizat în condiţii de altitudine medie 

şi se remarca printr-o particularitate principială, 
care nu era caracteristică perioadei de reducere în 
înţelegerea ei tradiţională de către specialiştii din 
ţările din Vest (Leonard, 2008; Mujika, 2009; Bompa, 
Haff, 2012; şi alţii). Pe parcursul a câteva zile din 
cadrul acestui microciclu, înotătorii s-au antrenat 
cu un efort însumat suficient de mare (65 - 85 % 
din cel maxim caracteristic mezociclului precedent) 
la un volum mare de activitate destinată creşterii 
capacităţilor de viteză şi de rezistenţă specială. în 
acest interval de timp se manifesta deja într-o măsură 
suficientă efectul întârziat al antrenamentului, ca 
urmare a antrenamentelor extrem de intense de 
5 săptămâni din mezociclul de bază şi din cel de 
pregătire şi control. Legat de aceasta, obiectivul 
principal al acestui microciclu îl reprezenta crearea 
condiţiilor pentru valorificrea potenţialului crescut 
al sistemelor de asigurare cu energie într-o unitate 
cu toate componentele activităţii competiţionale 
planificate - cu cele mai importante elemente de 
tehnica înotului, cu particularităţile de asigurare 
cu energie a activităţii pe diferite segmente 
de distanţe, pe baza unei pregătiri integrale 
ample, corespunzătoare modelului de activitate 
competiţională ales. 

Microciclul de încheiere de 8 săptămâni 
presupunea o scădere bruscă a volumului activităţii 
de antrenament şi a efortului însumat (până la 25 
- 30 % din cel caracteristic antrenamentelor de 
la munte), crearea condiţiilor pentru o refacere 
completă şi finalizarea formării efectului întârziat 
de antrenament, ca urmare a antrenamentelor 
precedente intense. Se perfecţionau detalii de 
tehnică şi de tactică, se îndeplineau obiectivele de 
pregătire psihologică pentru starturile ce urmau. Cu 
4-5 zile înaintea starturilor erau planificate 2-3 
antrenamente cu eforturi însemnate, cu orientarea 
de pregătire specială şi cu utilizarea unor mijloace, 
care modelau cele mai importante componente ale 
activităţii competiţionale planificate. 

în general, structura şi conţinutul etapei 
de pregătire nemijlocită a sportivilor pentru 
principalele competiţii, pe baza a trei mezocicluri, 
pare mult mai justificată, în comparaţie cu varianta 
analizată anterior. în acest caz, este aplicat în mod 
eficient principiul caracterului treptat al trecerii de la 
un nivel de efort la altul, de la o orientare prioritară 
a procesului de antrenament la alta, se creează 
condiţiile optime pentru saltul de adaptare şi pentru 
formarea efectului întârziat de antrenament şi 
pentru valorificarea acestuia în cadrul competiţiilor. 

Al doilea model, ca şi primul, prevede 
utilizarea condiţiilor de altitudine medie drept 
factor important pentru stimularea în continuare 
a adaptării organismului unor sportivi de 

performanţă, care se remarcă prin cel mai înalt nivel 
de pregătire funcţională şi care nu reacţionează 
suficient la eforturile de antrenament în condiţii 
obişnuite. însă al doilea model prevede intervale 
de timp (de câteva zile, la începutul pregătirii la 
altitudine medie şi după încheierea acesteia), care 
asigură o aclimatizare treptată a sportivilor pentru 
o pregătire de bună calitate în condiţii de altitudine 
medie şi reaclimatizarea după terminarea acesteia. 

O mare importanţă are şi mărirea duratei 
mezociclului precompetiţional,dela 2 la 3 săptămâni, 
fapt ce facilitează o adaptare mai bună a sportivilor 
la condiţiile de câmpie, perfecţionarea unor detalii 
de măiestrie tehnico-tactică, îndeplinirea eficientă a 
unor obiective de pregătire integrală şi psihologică 
specială, refacerea completă după eforturile din 
mezociclurile precedente şi valorificarea efectului 
întârziat de antrenament al acesteia. 

Deşi modelul de 8 săptămâni de pregătire 
nemijlocită a sportivilor pentru principalele 
competiţii a fost elaborat încă la începutul anilor 
1980, acesta în principalele sale prevederi nu 
şi-a pierdut caracterul de actualitate nici în zilele 
noastre. Principiile de bază ale acestuia au rămas 
de neclintit. însă realizările din domeniul ştiinţei 
sportive şi ale practicii mondiale, în special cele 
din ultimele două decenii, au extins în mod 
semnificativ şi au completat concepţiile din 
acest domeniu, au deschis noi posibilităţi pentru 
perfecţionarea sistemului de pregătire a sportivilor 
pentru principalele competiţii. în special, au apărut 
argumente obiective pentru diferenţierea pregătirii 
sportivilor care se specializează pe distanţe de 
lungimi diferite. A apărut necesitatea de a se 
lua în considerare în cadrul organizării pregătirii 
nemijlocite vârsta sportivului, etapa din cadrul 
pregătirii anuale, caracteristicile individuale legate 
de desfăşurarea proceselor de refacere, a reacţiilor 
de adaptare şi altele. A apărut posibilitatea de 
optimizare a antrenamentului montan, în planul 
alternării altitudinilor (altitudine medie, altitudine 
mare, altitudine mică) pentru şedere şi pentru 
antrenament. 

Modelul în opt săptămâni a etapei de pregătire 
nemijlocită pentru principalele competiţii, cu unele 
corecţii neînsemnate, poate fi eficient pentru toate 
ramurile sportului care sunt legate de manifestarea 
rezistenţei şi pentru care este caracteristică utilizarea 
pregătirii la altitudine medie şi la mare altitudine, 
însă principiilefundamentalealeorganizării acesteia 
sunt aplicate şi în alte ramuri sportive, de exemplu, 
în gimnastica sportivă (fig. 24.7). 

în practica sportivă mondială este utilizată 
deseori încă o schemă de organizare a pregătirii 
nemijlocite pentru principalele competiţii. Esenţa 

FIGURA 24.7 — Structura etapei de pregătire nemijlocită pentru competiţii a gimnaştilor de performanţă: 1 - numărul elementelor; 
2 - numărul combinaţiilor; 3 - dinamica generală a efortului; 4 - dinamica efortului într-un macrociclu; dinamica efortului într-un 
mezociclu; dinamica efortului în microcicluri (Smolevski, Gaverdovski, 1999) 


acesteia se reduce la faptul că principalele competiţii 
de selecţie (campionatul naţional) se desfăşoară cu 
puţin timp înainte (de obicei cu 2 - 3 săptămâni) 
de principalele starturi din sezonul respectiv. 
Pentru campionatul naţional este organizată o 
pregătire specială intensă. După acest campionat 
sportivii care s-au calificat în echipă, pe parcursul 
a două săptămâni, desfăşoară un antrenament 
după principiul planificării mezociclurilor 
precompetiţionale. 

Participarea la competiţii şi 
caracteristicile pregătirii nemijlocite 

Numărul competiţiilor, de pe parcursul unui an, la 
care sportivii de înaltă performanţă tind să obţină 
succese poate să atingă 10 - 12 şi mai mult. Fără 
a provoca daune calităţii procesului de pregătire 
anuală, realizarea unui ciclu complet de pregătire 
nemijlocită, cu o durată de până la opt săptămâni, 
poate avea loc o singură dată - în cadrul pregătirii 
pentru principalele competiţii din an. Pregătirea 
nemijlocită pentru toate celelalte competiţii are un 
caracter de scurtă durată şi se materializează sub 
forma unui microciclu competiţional, de obicei cu o 
durată de la 5 - 6 până la 8 - 9 zile, în care primele 
3-5 zile sunt alocate unei restabiliri complete 
după eforturile din antrenamentele precedente, 
iar următoarele zile (de regulă 2-4) sunt alocate 


pregătirii înainte de start şi participării la competiţii, 
însă, în cadrul realizării unor modele de 2 - 3 cicluri 
de periodizare poate să apară necesitatea unei 
pregătiri eficiente nemijlocite pentru încă 1 - 2 
competiţii. în aceste cazuri, se poate mări durata 
pregătirii nemijlocite pentru competiţiile din primul 
sau din primele două macrocicluri până la 10 - 12 
zile. Structura optimă a unui mezociclu de 12 zile va 
fi următoarea: 3 zile - refacerea fizică şi psihologică 
completă după eforturile precedente (volumul 
de activitate scade până la 35 - 45 %); 3 zile - 4 - 
5 lecţii de antrenament, cu un volum de activitate 
de până la 60 - 80 %, în cadrul cărora se modelează 
condiţiile pentru activitatea competiţională viitoare, 
se perfecţionează schemele tehnico-tactice; 3 zile - 
pentru o refacere completă la un volum de activitate 
de 30 - 40 %, cu perfecţionarea unor detalii de 
tehnică şi tactică, pregătirea psihologică pentru 
starturile ce urmează; participarea la competiţii. 

înaintea principalelor competiţii din an este 
planificată o etapă de sine stătătoare de pregătire 
nemijlocită, destinată asigurării celui mai înalt nivel 
de pregătire pentru competiţii. Există două abordări 
în legătură cu stabilirea duratei şi a conţinutului 
acestei etape de pregătire nemijlocită. Potrivit 
primei abordări, caracteristică pregătirii sportivilor 
din SUA, Australia, Canada, Marea Britanie, etapa 
de pregătire nemijlocită, cu o durată de 2 - 4 
săptămâni, reprezintă o structură în cadrul căreia 

este asigurată, înainte de toate, o refacere completă 
a sportivilor după pregătirea intensă precedentă, 
se menţine nivelul de adaptare atins, se lucrează la 
unele detalii tehnico-tactice. Potrivit celei de-a doua 
abordări, în structura acestei etape de pregătire 
nemijlocită sunt delimitate două părţi. Obiectivul 
primei părţi îl reprezintă crearea unor stimuli 
pentru formarea efectului întârziat de antrenament 
pronunţat, de preferinţă în formă de salturi, pe 
seama unei pregătiri intense, iar pentru a doua 
parte, obiectivul constă în crearea unor condiţii 
pentru formarea şi valorificarea acestuia în cadrul 
activităţii competiţionale. Asigurarea unei refaceri 
complete, perfecţionarea unor variante eficiente de 
tehnică, tactică etc. reprezintă doar o parte dintre 
obiectivele a căror îndeplinire trebuie să asigure 
cel mai înalt nivel de mobilizare pentru competiţii. 
Această variantă, care s-a dovedit a fi foarte eficientă, 
a fost analizată detaliat mai sus. 

Eficienţa ridicată a includerii în structura 
macrociclului a unui mezociclu de patru săptămâni 
cu supraefort, în mod nemijlocit înainte de 
mezociclul precompetiţional, ca stimul pentru un 
efect întârziat al antrenamentului în salturi, a fost 
confirmată în ultimii ani de către unii specialişti din 
Spania şi Australia, inclusiv şi prin analiza evoluţiei 
multor sportivi celebri la ultimele ediţii ale Jocurilor 
Olimpice (Mujika şi alţii, 2002; Mujika, 2009). 
Datele prezentate în figura 24.8 atestă faptul că 
un mezociclu cu efort ce depăşeşte cu 20 % pe cel 
maxim, caracteristic antrenamentului precedent, a 
reprezentat un stimul suplimentar pentru creşterea 
efectului întârziat de antrenament, care se instalează 
după 3-4 săptămâni din perioada de reducere. 

Cercetările acestor autori au confirmat eficienţa 
înaltă a acestei abordări, referitor la organizarea 
pregătirii precompetiţionale, elaborată cu 



FIGURA 24.8 — Dinamica efortului (a) şi a stării de pregătire (b), îi 
1 - efortul obişnuit, 2 - supraefort, 3 - reducere (Mujika, 2009) 

aproximativ 30 de ani în urmă de către specialiştii din 
URSS şi RDG şi de multe ori prezentată în literatura 
de specialitate. Provoacă mirare doar faptul că acest 
material este prezentat ca unul principial nou, un 
soi de descoperire în etapa actuală de dezvoltare 
a ştiinţei sportive (Mujika, 2009), deşi date similare 
au fost publicate de nenumărate ori în diferite 
monografii şi manuale, editate peste hotare, inclusiv 
şi în Spania, în limba maternă a lui I. Mujika. Din 
păcate, acesta nu reprezintă un exemplu singular 
de abordare a moştenirii creatoare a ştiinţei sportive 
est-europene, pe care unii specialişti din ţările 
Europei de Vest, Australia, Canada, SUA o prezintă în 
ultimii ani ca pe propria lor abordare. 

Durata mezociclului 
precompetiţional 

în literatura de specialitate din zilele noastre există 
multe informaţii referitoare la durata optimă a 
mezociclului de pregătire precompetiţională. 
Mulţi specialişti, care au studiat detaliat această 
problemă, trag diferite concluzii: unii consideră că 
un rezultat pozitiv poate fi obţinut în cadrul realizării 
programelor de reducere, cu o durată de la 5 - 7 
până la 10 - 15 zile, alţii consideră că cele mai bune 
rezultate pot fi obţinute cu o perioadă de reducere 
cu o durată de 3 - 4 săptămâni. L. Bosquet şi coautorii 
a remarcat faptul că o pregătire precompetiţională 
de o săptămână este suficientă doar pentru 
refacerea posibilităţilor funcţionale până la nivelul 
necesar atingerii rezultatului precedent. Sportivii 
demonstrează cele mai bune rezultate atunci când 
pregătirea precompetiţională durează aproximativ 
14 zile (Bosquet şi alţii, 2007) (fig. 24.9). Stewart şi 
Hopkins (Stewart, Hopkins, 2000), bazându-se pe 
experienţa acumulată din practică, recomandă 



cazul realizării modelului de pregătire nemijlocită în două faze: 

sportivilor, care se specializează pentru tipurile de 
competiţii în regim de viteză-forţă şi pentru cele 
de sprint, o perioadă de reducere cu o durată de 
24 - 28 zile, iar pentru sportivii care se specializează 
în ramurile sportive care necesită rezistenţă, o 
perioadă de 16 - 20 zile. 

Diferenţele atât de însemnate nu sunt 
determinate de nişte cauze obiective, ci de cercetările 
efectuate inexact, de deosebirile în planificarea 
acestora, cât şi de însăşi abordarea noţiunilor de 
pregătire nemijlocită şi de reducere. Specialiştii care 
s-au orientat la studierea duratei de desfăşurare a 
reacţiilor de refacere după un antrenament intens 
ajungeau la concluzia că pentru o reducere de bună 
calitate sunt suficiente 1 - 2 săptămâni, iar, adesea, şi 
5-8 zile. Acei specialişti, care au abordat mezociclul 
precompetiţional ca pe un element de cea mai mare 
importanţă din structura macrociclului, ţinând cont 
de dezvoltarea efectului întârziat de antrenament, 
de integrarea într-un tot unitar a noului nivel de 
pregătire funcţională şi de măiestrie tehnico- 
tactică, de cerinţele realizării unui model eficient de 
activitate competiţională, recomandă o durată de 2 
- 4 săptămâni pentru mezociclul precompetiţional. 

Ambele abordări nu se află în contradicţie 
una cu alta: prima este caracteristică pregătirii 
nemijlocite pentru cel mai mare număr de 
competiţii care se desfăşoară pe parcursul unui an, 
iar a doua este caracteristică pregătirii direcţionate 
în vederea principalelor competiţii. Bineînţeles, 
că a doua abordare reprezintă un interes deosebit 
atunci când este vorba de o pregătire nemijlocită 
de lungă durată pentru principalele competiţii, 
care necesită formarea unei stări de cea mai 
înaltă pregătire pentru starturi. De exemplu, s-a 



FIGURA 24.9 — Creşterea rezultatului sportiv în ramurile 
sportului legate de manifestarea rezistenţei, în funcţie de 
durata perioadei de reducere (Bosquet et al., 2007) 


stabilit faptul (DAcquisto şi alţii, 1992) că, după un 
antrenament intens, cu orientare aerob-anaerobă, 
programul unui mezociclu precompetiţional de trei 
săptămâni a condus la creşterea, în cazul unui efort 
limită, a valorii lactatului din sânge cu 20 %, ceea ce 
este determinat de modificările de ordin structural 
şi funcţional, care au fost nu atât urmarea unei 
refaceri complete, cât a manifestării efectului de 
antrenament întârziat, ca reacţie la antrenamentul 
intens precedent (Bonifazi şi alţii, 2000). în mod 
indirect, însă foarte evident, acestea sunt confirmate 
de faptul că o perioadă scurtă de reducere (5-7 zile) 
conduce la o refacere completă, însă nu este însoţită 
de o creştere adevărată a concentraţiei de lactat din 
sânge după nişte eforturi maxime (Papoti şi alţii, 
2007). 

Despre faptul că efectul întârziat de 
antrenament, ca răspuns la antrenamentele 
intense precedente, se dezvoltă pe parcursul a 
2-3 săptămâni, ne confirmă o serie de cercetări 
efectuate în nişte experimente executate concret, 
în special o pregătire de forţă intensă conduce la 
cel mai mare efect întârziat de antrenament, de 
obicei peste 3 săptămâni după terminarea acestuia 
şi trecerea sportivului la un antrenament cu eforturi 
de 40 - 50 % (Costill şi alţii, 1985; Raglin şi alţii, 1996; 
Trappe şi alţii, 2001; Trinity şi alţii, 2006). O perioadă 
de reducere mai scurtă (11 zile) este de 2 - 3 ori mai 
puţin eficientă, nu permite dezvoltarea efectului 
întârziat de antrenament (Papoti şi alţii, 2007). 

Volumul însumat de activitate într- 
un mezociclu precompetiţional 

Scoaterii în evidenţă a volumului optim de activitate 
pe parcursul mezociclului precompetiţional 
(perioadei de reducere) îi este dedicat un număr 
însemnat de lucrări, la baza cărora stă atât materialul 
din practica sportivă înaintată, cât şi datele unor 
cercetări organizate în mod special. Sintetizând 
conţinutul acestora, putem afirma faptul că volumul 
de activitate în această perioadă trebuie să oscileze 
în intervalul 40 - 60 % din cel caracteristic perioadei 
de antrenament intens precedent (Zarkadas şi alţii, 

1995; Neary şi alţii, 2003; Mujika, 2009). Valorile mari 
îngreunează procesele de refacere şi de formare a 
efectului întârziat de antrenament (Mujika, Padilla, 
2003; Thomas, Busso, 2005), iar valorile mai mici 
pot să conducă la manifestarea dezadaptării, în 
ceea ce priveşte unele componente ale gradului de 
pregătire (Bompa, Haff, 2009). O alegere corectă a 
volumului de antrenament în cadrul mezociclului 
precompetiţional exercită o influenţă substanţială 
asupra nivelului rezultatelor sportive (fîg. 24.10). 

Volumul de activitate, care reprezintă de la 40 







CAPITOLUL 24. Pregătirea nemijlocită pentru competiţii 



FIGURA 24.10 — Legătura dintre volumul activităţii de 
antrenament într-un mezociclu precompetiţional de trei 
săptămâni şi creşterea rezultatului sportiv la sportivii de înaltă 
clasă (Mujika, 2009) 

până la 60 % din cel caracteristic microciclurilor şoc 
din cadrul pregătirii precedente intense permite 
asiguraree unei refaceri complete, profilaxia 
dezvoltării proceselor de dezadaptare în ceea 
ce priveşte componentele importante ale stării 
de pregătire a sportivului, înainte de toate a 
posibilităţilor sistemelor de asigurare cu energie 
(Hickson şi alţii, 1985, Houmard şi alţii, 1989; 
Mujika, 2009). în acelaşi timp, un astfel de volum 
de activitate permite rezolvarea şi a unor obiective 
legate de pregătirea de viteză şi cea integrală, de 
perfecţionarea unor modele tehnico-tactice pentru 
activitatea competiţională. 

Unul dintre antrenorii de seamă în domeniul 
nataţiei din SUA, Bob Bowman, planifică în cadrul 
pregătirii nemijlocite de trei săptămâni pentru elevii 
săi, inclusiv şi pentru Michael Phelps, o activitate 
care reprezintă aproximativ 50 % din volumul 
etapei precedente. Reducerea volumului activităţii 
se produce atât pe seama unei anumite micşorări 
a numărului de antrenamente - până la 8 - 9 pe 
parcursul unui microciclu săptămânal, cât şi pe 
seama scăderii cu aproximativ 45 % a volumului 
total de înot. De exemplu, în timpul pregătirii pentru 
campionatul mondial din anul 2007, în perioada 
de 20 de zile care a precedat starturile, Phelps a 
efectuat programele a 27 de antrenamente, cu un 
volum de înot în fiecare dintre acestea de la 2500 
până la 6000 m şi cu un volum însumat de 108,5 
km. în medie, volumul de înot a fost redus de două 
ori, în comparaţie cu perioada de cea mai intensă 
pregătire (Bowman, 2009). 

Gama largă de oscilaţii 40 - 60 % ale 
volumului de activitate în cadrul mezociclului 
precompetiţional este determinată de specificul 
ramurii de sport şi de tipul competiţiilor, de vârsta 
sportivilor, de capacitatea acestora de refacere. 
Sportivii care se specializează în ramuri de viteză 
şi forţă, în probele de sprint ale competiţiilor din 
ramurile ciclice, în luptele sportive, se limitează la un 
volum de activitate însumat, relativ scăzut, în cadrul 
mezociclului precompetiţional - 40 - 45 % din cel 
caracteristic antrenamentului precedent intens. în 
ceea ce-i priveşte pe sportivii care se specializează 
pentru competiţiile de alergări de fond, de înot, 
ciclism etc., aceştia pot efectua un volum substanţial 
mai mare de activitate - până la 60 - 70 % din 
volumul maxim, iar uneori şi mai mult. De exemplu, 
Bud McAllister, antrenorul Iu Janet Evans, multiplă 
campioană mondială şi a Jocurilor Olimpice, la înot 
pe distanta de 400 şi 800 m, stil liber, a considerat ca 
suficientă pentru eleva sa o etapă de 10 - 14 zile de 
pregătire nemijlocită pentru principalele competiţii, 
cu un volum de lucru însumat destul de mare. Dacă 
volumul maxim de înot, pe parcursul unei zile din 
cea mai intensă perioadă de pregătire la această 
sportivă era de 13 -14 km, atunci pe parcursul etapei 
de pregătire nemijlocită, acesta scădea treptat până 
la 8,5 km. Reducerea bruscă a volumului de înot se 
producea doar cu trei zile înainte de starturi - până 
ia 2 - 3 km (Stott, 2007). 

Ciclişti consacraţi pe şosea, pe parcursul a două- 
trei săptămâni, care precedau Jocurile Olimpice, nu 
numai că au efectuat un volum destul de important 
de activitate de antrenament (până la 60 - 70 % din 
cel maxim), dar, în acelaşi timp, participau şi la unele 
curse de o zi. în felul acesta a procedat, de exemplu, 
cunoscutul ciclist rus V. Ekimov, în cadrul pregătirii 
pentru cursele de la Jocurile Olimpice din anii 2000 
şi 2004, la care acesta a obţinut victorii. 

Sportivii de vârstă mai mare (28 - 30 ani şi mai 
mult), care se remarcă printr-o desfăşurare mai puţin 
intensă a reacţiilor de refacere, trebuie să efectueze, 
în cadrul mezociclului precompetiţional, un volum 
de activitate mult mai redus (cu 10 - 20 %), în 
comparaţie cu sportivii tineri. Tipul de constituţie 
corporală, de asemenea, exercită o anumită influenţă 
asupra volumului de activitate însumat din cadrul 
mezociclului precompetiţional: sportivii cu un tip 
de constituţie ectomorf pronunţat pot executa un 
volum mult mai mare de activitate (cu 10 - 15 %), în 
comparaţie cu sportivii de tip mezomorf. 

Este diferit volumul de activitate în cadrul unor 
structuri precompetiţionale de durată diferită. Când 
înaintea principalelor competiţii sunt planificate 
nişte mezocicluri precompetiţionale de durată mai 
lungă (2-4 săptămâni) atunci, după cum s-a mai 

subliniat,volumuldeactivitateîn cadrul acestora este 
de 40 - 60 % din cel efectuat în cadrul microciclurilor 
şoc din mezociclul precedent. O situaţie principial 
diferită apare în cadrul pregătirii pentru nişte 
competiţii de importanţă mai mică. în astfel de 
cazuri, pregătirea pentru starturi se realizează în 
cadrul unor microcicluri precompetiţionale cu o 
durată de 5 - 10 zile şi, înainte de toate, aceasta 
trebuie să asigure o refacere eficientă. Volumul de 
activitate în acest caz este mai scăzut şi reprezintă, 
de regulă, 25 - 40 %. 

Dinamica volumului de 
activitate în cadrul mezociclului 
precompetiţional 

Potrivit unor păreri larg răspândite, reducerea 
planificată a volumului de activitate este considerată 
ca principalul mijloc de eliminare treptată a 
oboselii acumulate, de îmbunătăţire a stării fizice 
şi psihice a unui sportiv. în rândul specialiştilor 
din ţările din Vest s-a format un stereotip clar, 
potrivit căruia volumul de activitate şi, bineînţeles 
efortul, trebuie să scadă treptat (vezi fig. 24.3, 
24.4). în special renumitul expert australian Vein 
Goldsmith (Goldsmith, 2006), pe parcursul pregătirii 
precompetiţionale de 3 săptămâni recomandă ca 
volumul de activitate săptămânal să fie redus în 
mod treptat cu 15-20 %. Recomandări similare 
sunt date şi de către specialiştii americani: pe 
parcursul primei săptămâni, volumul de activitate 
se reduce până la aproximativ 70 - 80 %, în raport 
cu cel maxim din săptămâna precedentă, în a doua 
săptămână până la 50 - 60 %, în a treia până la 30 - 
40 % (Leonard, 2008). Ernest Maglischo recomandă 
reducerea treptată a volumului de activitate de la un 
microciclu săptămânal la altul cu aproximativ 20 %. 
în felul acesta, în cadrul primului microciclu volumul 
de activitate va fi de 75 - 80 %, în al doilea microciclu 
- de 50 - 60 %, iar în al treilea - 30 - 40 % (Maglischo, 
2003). Adepţi ai reducerii treptate a volumului de 
activitate în cadrul mezociclului precompetiţional 
sunt şi alţi specialişti care au generalizat experienţa 
de pregătire a sportivilor de clasă internaţională şi 
care au efectuat cercetări corespunzătoare (Mujika, 
Padilla, 2003; Mujica, 2009). 

După opinia noastră, o astfel de abordare nu este 
dintre cele mai bune. Ea este în totală contradicţie 
cu legităţile de desfăşurare a reacţiilor de refacere 
şi de adaptare. Efortul total din primul microciclu 
din cadrul mezociclului precompetiţional, care 
reprezintă aproximativ 80 % din efortul mezociclului 
precedent intens, efort care se suprapune peste 
starea de refacere insuficientă nu favorizează crearea 
unor condiţii pentru refacere completă, iar în unele 


cazuri poate să accentueze oboseala. în acest caz, 
starea de oboseală întârziată se păstrează în cel de¬ 
al doilea microciclu al etapei precompetiţionale, 
al cărei efort (de 50 - 60 %) deja asigură refacerea, 
însă nu creează condiţiile pentru un antrenament 
de calitate, legat de pregătirea tehnico-tactică şi cea 
integrală, în condiţiile manifestării efectului întârziat 
al antrenamentului. 

O refacere intensă şi completă după 
antrenamentul precedent intens poate fi asigurată 
nu în cadrul unei scăderi treptate a eforturilor, pe 
parcursul întregului mezociclu precompetiţional, 
ci printr-o reducere bruscă în cadrul primului 
microciclu săptămânal - până la 30 - 40 %. în acest 
caz, deja după 5-6 zile, sportivul se află într-o 
stare de refacere fizică şi psihică şi este capabil să 
îndeplinească obiective principial noi, care sunt 
puse în faţa lui, în al doilea microciclu. 

Refacerea completă a posibilităţilor funcţionale 
ale sportivilor pe parcursul primului microciclu din 
cadrul mezociclului precompetiţional reprezintă o 
bază obligatorie pentru organizarea unei pregătiri 
raţionale în zilele următoare. în afară de refacere 
şi de formarea reacţiilor de adaptare, care se 
referă la posibilităţile sistemelor de asigurare a 
energiei, la manifestarea unor calităţi de forţă şi 
de viteză, a mobilităţii şi rezistenţei, în mezociclul 
precompetiţional trebuie să se asigure realizarea 
celei mai importante componente a adaptării, fără 
care este greu să se spere la atingerea celor mai 
înalte rezultate. Este vorba despre reunirea într-un 
sistem unitar a posibilităţilor funcţionale crescute, 
cu tehnica sportivă corespunzătoare acestora, cu 
tactica, cu manifestările psihice, care corespund 
modelului planificat de activitate competiţională 
şi rezultatului sportiv. Acest fapt se poate produce 
doar în acel caz, când în structura mezociclului 
precompetiţional, în condiţiile de refacere şi de 
atingerea celui mai înalt nivel al pregătirii funcţionale 
va fi introdus un anumit volum de activitate specială, 
cu caracter integrativ, care să modeleze atât 
condiţiile de activitate competiţională, în general, 
cât şi cele mai importante elemente ale acesteia. 

în felul acesta, este vorba de introducerea în 
structura mezociclului precompetiţional a unui 
microciclu cu un volum marede mijloace de pregătire 
specială, care să stimuleze reunirea într-un sistem 
a potenţialului funcţional crescut şi a diferitelor 
caracteristici tehnico-tactice şi psihologice, sistem 
care în totalitatea sa asigură realizarea modelului de 
activitate competiţională ales. 

Necesitatea existenţei unei astfel de structuri 
şi formarea pe baza acesteia a componentei finale 
de adaptare, fără care este imposibilă atingerea 
celui mai înalt grad de pregătire pentru starturi, 

determină durata mezociclului precompetiţional, 
ducând-o până la 3 - 4 săptămâni, cât şi dinamica 
volumului de activitate şi de efort (fig. 24.11). După 
cum putem vedea, această dinamică se deosebeşte 
în mod principial de cea prezentată în figurile 24.3 
şi 24.4. 

în cazul unei durate de 3 săptămâni a 
mezociclului precompetiţional, activitatea cu 
caracter integral, cu un volum de lucru total mare (60 

- 76 % din cel maxim), este de dorit să fie planificată 
pe parcursul a 7 - 10 zile (din zilele 6-7 până în 
zilele 14 - 15). în cazul unei durate de 4 săptămâni 
a mezociclului precompetiţional, care este mult mai 
acceptabilă pentru reprezentanţii ramurilor sportive 
de viteză şi de forţă şi pentru tipurile de competiţii de 
sprint din cadrul ramurilor ciclice, această activitate 
este de preferat să fie planificată pe parcursul a 10 

- 12 zile (din zilele 9-10 până în zilele 20 - 21). 
în continuare urmează microciclul de ajustare, care 
precede în mod direct principalele competiţii şi care 
se remarcă printr-un efort total scăzut - 20 - 30 % 
din cel maxim. 

Necesitatea folosirii suficient de ample a 
unor mijloace de pregătire specială pe parcursul 
mezociclului precompetiţional este bine 
conştientizată de către specialiştii care sunt legaţi, 
în mod real, de practica sportivă înaintată. De 
exemplu, antrenorul principal al Institutului de Sport 
din Australia, Shannon Rollason, care a pregătit în 
ultimii ani un mare grup de înotători care au câştigat 
medalii de aur la Jocurile Olimpice şi la campionatele 
mondiale, declarând că este adeptul modelului 
tradiţional de reducere (75 % - prima săptămână, 
50 % - a doua, 25 % - a treia), în realitate nu l-a 
respectat. De exemplu, în timpul pregătirii pentru 
Jocurile Olimpice din anul 2004, elevele acestuia, 
care au obţinut rezultate remarcabile - medalie de 
aur pe distanţa de 100 m, stil liber, cu record mondial, 
victorie la ştafetă de 4 x 100 m, stil liber, de asemenea 
cu record mondial, au folosit următorul model de 



într-un mezociclu precompetiţional de trei săptămâni 

reducere: prima săptămână - şase antrenamente, cu 
un volum total de înot de 19 200 m, o mare parte din 
acesta l-au reprezentat exerciţiile tehnice, înotul de 
refacere şi activitatea aerobă; a doua săptămână - 8 
antrenamente cu un volum total de înot de 26 800 
m, 5 antrenamente cu eforturi importante, volum 
mare de activitate în regim de viteză; săptămâna a 
treia - 8 antrenamente, cu un volum total de înot de 
17 400 m, un antrenament cu orientare specială cu 
efort semnificativ cu şapte zile înainte de start (3000 
m) şi tot un astfel de antrenament cu efort mediu - 
cu trei zile înainte de start (2300 m) (Rollason, 2009). 

Conţinutul antrenamentului din 
mezociclul precompetiţional 

în mezociclul precompetiţional de pregătire trebuie 
să se îndeplinească două din cele mai importante 
obiective. Primul obiectiv - asigurarea unei refaceri 
fizice şi psihice multilaterale pe seama reducerii 
volumului şi intensităţii activităţii, creşterii ponderii 
unor exerciţii cu caracter de refacere, corecţiei 
alimentaţiei, aplicării masajului şi a altor proceduri 
care favorizează accelerarea reacţiilor de refacere. 
Al doilea obiectiv, nu de mai mică importanţă, 
îl reprezintă optimizarea antrenamentului, care 
accelerează dezvoltarea proceselor de adaptare. 
Fără îndeplinirea acestui obiectiv, cum subliniază 
pe bună dreptate Thomas şi Busso (Thomas, Busso, 
2005) este greu să te aştepţi la eficienţă maximă 
în perioada de reducere. Vom remarca faptul că 
acţiunile de antrenament în acest mezociclu trebuie 
să prevadă nu o creştere a puterii diferitelor sisteme 
funcţionale ale organismului, ci să favorizeze 
valorificarea potenţialului acestora, conform 
modelului optim al activităţii competiţionale 
viitoare. 

în ultimele săptămâni dinaintea principalelor 
competiţii nu este voie să se fixeze nişte obiective 
cu caracter cardinal, legate de perfecţionarea 
tehnicii sau de creşterea posibilităţilor sistemelor 
energetice, de dezvoltarea unor calităţi de forţă 
sau rezistenţei. Atenţia se concentrează asupra 
unor detalii care permit utilizarea potenţialului 
acumulat, în condiţiile competiţiilor care urmează, 
în această etapă antrenorul este obligat să reducă la 
minimum numărul de indicaţii, iar atenţia principală 
trebuie să fie concentrată pe activitatea individuală 
a sportivului, pe receptarea de către acesta a 
unor elemente concrete de tehnică şi de stare 
funcţională. Este important ca antrenorul să insufle 
încredere, stăpânire de sine şi credinţa că activitatea 
precedentă încordată va conduce la succes. 

Specialiştii au părerea unanimă că o corecţie 
substanţială a procesului de antrenament este 

inadmisibilă în procesul de pregătire finală 
precompetiţională de 3 - 4 săptămâni. Chiar dacă 
antrenorii au unele dubii în ceea ce priveşte calitatea 
pregătirii realizate, aceştia trebuie să manifeste calm 
şi prin tot comportamentul lor trebuie să insufle 
sportivilorîncredereîn caracterul raţional al activităţii 
desfăşurate. în caz contrar, urmările greşelilor din 
procesul de antrenament sunt amplificate de starea 
de spirit apăsătoare, de instabilitatea psihologică şi 
de unele semne ale depresiei. 

Raportul de activităţi cu orientare prioritară 
diferită în mezociclul precompetiţioanl, prin 
acţiunea acesteia asupra organismului sportivilor, nu 
se deosebeşte în mod principial de cel caracteristic 
pentru etapa pregătirii speciale intense. Păstrarea 
raportului de activităţi cu orientare prioritară 
diferită este însoţită de o oarecare reducere a 
numărului exerciţiilor de antrenament şi de o 
conformitate mare a acestora cu structura activităţii 
competiţionale care urmează. Acest fapt se referă şi 
la intensitatea activităţii. Majoritatea exerciţiilor, cu 
excepţia, bineînţeles a mijloacelor cu caracter de 
refacere sunt executate cu acea intensitate, care este 
determinată de modelul activităţii competiţionale, 
iar o anumită parte a acestora (5-10 %) cu o 
intensitate mai ridicată, aproape de limită sau de 
limită. 

Reducerea eforturilor de antrenament în cadrul 
mezociclului precompetiţional impune corecţia 
regimului alimentar. în primele 3-5 zile din acest 
mezociclu este preferabil să se mărească în raţia 
alimentară ponderea carbohidraţilor utilizaţi, pentru 
a accelera procesul de refacere a glicogenului din 
muşchi, iar pe parcursul întregului mezociclu se va 
micşora valoarea calorică a alimentaţiei, adaptând-o 
în conformitate cu consumul real. Acest fapt va 
permite evitarea măririi masei corporale. 

Pregătirea nemijlocită pentru o 
serie de competiţii 

Dacă după principalele competiţii din an sportivul 
planifică participarea şi la alte competiţii, atunci 
acesta trebuie să aleagă o schemă raţională de 
pregătire pentru acestea. înainte de toate, trebuie 
remarcat faptul că menţinerea celui mai înalt nivel 
de pregătire pentru starturi poate fi realizată de către 
sportivi pe parcursul a cel mult două-trei, maximum 
patru săptămâni şi acest lucru numai în cazul unui 
antrenament extrem de eficient, în care eforturile 
din pregătire, care asigură păstrarea nivelului atins 
de adaptare, sunt îmbinate cu lecţii de odihnă şi 
refacere eficiente. 

Prelungirea perioadei competiţionale pe o 
durată mai lungă este legată, în mod inevitabil, de 


scăderea rezultatelor şi de înrăutăţirea condiţiilor 
pentru o organizare raţională a pregătirii în cadrul 
macrociclului următor. Dacă intervalele de timp 
dintre competiţii nu depăşesc 4-6 zile, atunci 
activitatea de antrenament are un caracter de 
refacere şi strict precompetiţional specific, cu 
un efort cumulat scăzut, până la 25 - 35 % din 
cel maxim, ceea ce asigură o refacere deplină şi 
menţinerea nivelului atins al gradului de pregătire. 

Mărirea pauzelor dintre competiţii până la 
7-12 zile permite planificarea programului unui 
microciclu, în care vor fi rezolvate obiectivele 
de refacere în toate planurile după eforturile 
competiţionale precedente, de menţinere a nivelului 
de adaptare atins anterior şi de pregătire pentru 
starturile din viitoarele competiţii în cea mai bună 
stare tehnico-tactică, funcţională şi psihică. Acest 
microciclu se împarte în trei părţi, relativ de sine 
stătătoare: de refacere (2-3 zile) - volumul activităţii 

- 25 - 30 %, cu o pondere însemnată de mijloace 
cu caracter de refacere; partea de antrenament (3 

- 5 zile) - volumul activităţii - 70 - 75 %, mijloace 
variate, cu accentul pe creşterea posibilităţilor în 
regim de viteză, de rezistenţă specială, pe calitatea 
mişcărilor de tehnică, pe pregătirea integrală; cea de 
ajustare (2-3 zile) - volumul activităţii de 20 - 25 %, 
direcţionarea - refacere - pregătire tehnico-tactică 
şi psihologică înainte de start. 

Dacă intervalul de timp dintre competiţii este 
mai mare şi atinge 2-3 săptămâni, atunci schema 
de pregătire arată altfel, adică 3-4 zile sunt alocate 
unei refaceri corn plete, volumul cumulat deactivităţi 
reprezintă 25 - 35 % din cel atins anterior, după care 
se planifică un microciclu de 6 - 10 zile, cu orientare 
specială şi cu efortul total ridicat destinat menţinerii 
la nivelul atins anterior al principalelor componente 
ale stării de pregătire. Acest mezociclu se încheie cu 
un microciclu de ajustare de 5 - 7 zile, cu un efort 
însumat scăzut şi cu un volum mare de mijloace de 
refacere, cu pregătire tehnico-tactică şi psihologică 
în vederea competiţiilor. Spre mijlocul acestui 
microciclu potfi planificate unu-două antrenamente 
cu efort ridicat (de până la 70 - 80 % din cel maxim) 
cu orientare integrală, prin folosirea unor mijloace 
care modelează principalele elemente ale activităţii 
competiţionale. 

Pregătirea înainte de start 

Momentul final al pregătirii pe o perioadă de mai 
multe luni a unui sportiv o reprezintă ultimele 
ore, iar uneori minute dinaintea startului. Tocmai 
aceste momente îi îngrijorează cel mai mult atât 
pe antrenori, cât şi pe sportivi, provocând uneori 
neîncredere, instabilitate psihologică şi închistare. 

Străduindu-se să prevadă toţi factorii pozitivi şi 
negativi care pot să exercite o influenţă importantă 
asupra evoluţiei în cadrul competiţiilor, sportivii de 
înaltă clasă aliniază toate acţiunile şi procedurile 
care trebuie realizate în ziua concursurilor într-un şir 
logic.în rândul principalilorfactori privind pregătirea 
înainte de start practica sportivă mondială scoate în 
evidenţă pe următorii: regimul alimentar; regimul 
consumului de lichide; încălzirea; echipamentul, 
care asigură menţinerea temperaturii interioare; 
pregătirea psihologică. 

Referitor la unele modele de 
periodizare a pregătirii anuale 

Importanţa deosebită a periodizării raţionale a 
pregătirii anuale, ca unul dintre cei mai importanţi 
factori de creştere eficientă şi sistematică a măiestriei 
sportive şi atingerea de către sportivi a celui mai 
înalt nivel de pregătire la momentul desfăşurării 
principalelor competiţii, atrag mulţi specialişti în 
problema cercetării periodizării. în acest cadru, în 
lucrările unor autori se poate urmări tendinţa de a 
aborda rezolvarea acestei probleme ţinând cont 
de cunoştinţele ştiinţifice obiective care reflectă 
legităţile şi principiile ce determină o organizare 
raţională a pregătirii anuale a sportivilor. Acest fapt 
se poate ilustra, de exemplu, pe baza recomandărilor 
lui James Olbrecht (Olbrecht, 2007), care reflectă 
importanţa diferitelor principii în vederea unei 
planificări raţionale a formaţiunilor structurale ale 
procesului de antrenament (fig. 24.12). 

Afirmaţiile privind necesitatea de a aşeza la 
temelia periodizării pregătirii anuale cunoştinţele 
multilaterale cu caracter general metodologic, 
pedagogico-sportiv şi biologic vor fi în mare măsură 
sterile â dacă acestea nu se sprijină pe un cerc larg 
de legităţi şi de principii, care alcătuiesc partea 
centrală şi periferică a teoriei. Din păcate, uneori 
este greu de înţeles ce fel de cunoştinţe au fost puse 
la baza elaborării şi argumentării diferitelor modele 
de periodizare. în multe cazuri, această problemă 


este trecută sub tăcere sau este limitată la nişte 
trimiteri confuze la concepţia lui G. Sellier, la rolul 
important al fenomenului de supracompensare, ca 
reacţie la eforturile mari, la importanţa cunoştinţelor 
biologice ca bază pentru o periodizare raţională a 
pregătirii anuale şi altele. însă, în realitate, noi ne 
lovim adesea de scheme şi recomandări care se 
bazează nu atât pe nişte cunoştinţe fundamentale 
veridice, cât pe nişte clişee înrădăcinate şi concepţii 
eronate. Acest fapt se referă chiar şi la lucrările 
acelor specialişti care deja de mult timp se ocupă 
de această problemă şi sunt autori ai unor lucrări 
recunoscute în acest domeniu. Vom analiza unele 
exemple concrete. 

T. Bompa şi G.Haff prezintă o schemă, în care 
sunt reflectate structura pregătirii anuale şi raportul 
dintre volumul şi intensitatea activităţii, în cazul 
unei planificări în două cicluri a procesului de 
antrenament în domeniul disciplinelor de viteză din 
atletica uşoară (fig. 24.13). Comentarii la modelul 
prezentat, practic, nu există. Chiar şi o analiză 
superficială a conţinutului acestuia provoacă 
serioase nedumeriri. 

în conformitate cu recomandările prezentate, 
la mijlocul perioadelor pregătitoare primului 
macrociclu (a doua lună) şi celui de-al doilea (a 
şaptea lună) sunt recomandate volume de activitate 
maximale şi aproape de maxime (de 85-100 %), la 
o intensitate relativ scăzută a acesteia (55 - 70 %). 
în acelaşi timp, este binecunoscut faptul că tocmai 
în această perioadă sunt rezolvate obiectivele 
legate de crearea fundamentului general şi a celui 
semispecial de forţă şi celui de viteză-forţă, care, 
în conformitate cu metodica general acceptată, 
se asigură prin exerciţii care necesită o mobilizare 
maximă sau aproape maximă a potenţialului de 
forţă şi de viteză, adică a acelor exerciţii care se 
execută cu o intensitate înaltă şi cu greutăţi aflate 
în intervalul de 70 - 100 %. Prin exerciţiile efectuate 
cu o intensitate ce reprezintă 30 - 70 % din cea 
maximă se pot dezvolta diferite tipuri de rezistenţă, 
dar în nici un caz nu se poate asigura pregătirea 



FIGURA 24.12 — Cinci principii 
de structurare a procesului de 
antrenament şi rolul acestora 
în planificarea programelor 
macrociclurilor, microcidurilor 
şi programelor lecţiilor de 
antrenament (Olbrecht, 2007) 

fundamentală a sportivilor care se specializează în 
ramurile de viteză din cadrul atleticii uşoare. în felul 
acesta, sportivilor care se specializează în sprint li se 
recomandă o bază fundamentală total neadecvată 
specificului acestor tipuri de competiţii. Mai mult, 
este binecunoscut faptul că utilizarea unui volum 
mare de activitate cu intensitatea indicată reprezintă 
un factor de înăbuşire a calităţilor de sprint, de 
stimulare a degenerescenţei fibrelor musculare cu 
contracţie rapidă de tip a şi celor de tip b. 

Nu mai mică mirare o stârnesc şi recomandările 
referitoare la perioadele competiţionale, în special 
cele referitoare la lunile de pregătire, a patra (din 
primul macrociclu), a noua şi a zecea (din al doilea 
macrociclu). Este bine cunoscut faptul că tocmai 
în aceste luni antrenamentul trebuie să aibă, în 
principal, un caracter special, să se caracterizeze 
printr-o intensitate extrem de înaltă şi un volum 
suficient de mare, care sunt asigurate atât de un 
număr mare de mijloace, care favorizează creşterea 
unor calităţi de viteză şi a rezistenţei speciale, cât 
şi de un volum ridicat de activitate cu caracter de 
refacere de intensitate scăzută. Tocmai efortul 
cumulat ridicat în aceste părţi din macrocicluri 
reprezintă un stimul pentru o adaptare intensă şi 
pentru formarea efectului întârziat de antrenament 
la momentul desfăşurării principalelor competiţii. 
Recomandările autorilor acestui model se află în 
totală contradicţie cu această abordare. Volumul 
de activitate recomandat reprezintă 60 - 70 %, iar 
intensitatea - 75 - 80 %, care sunt mult mai scăzute 
decât în lunile precedente. Legat de acest fapt, ni 
se pare absolut nereală creşterea bruscă a nivelului 
de pregătire prognozată de aceşti autori în timpul 
participării la principalele competiţii, creştere pentru 


care pur şi simplu lipsesc bazele obiective. Pentru 
ca astfel de bază să apară, sfârşitul celei de-a treia 
şi o mare parte din luna a patra din cadrul primului 
macrociclu, luna a opta şi jumătate din luna a zecea 
din cadrul celui de-al doilea macrociclu, trebuie 
să se distingă printr-un efort cumulat extrem de 
ridicat, printr-un volum mare de activitate intensă 
cu caracter special. 

Un model tot atât de straniu (fig. 24.14), însă 
dintr-un alt punct de vedere, este recomandat, cu 
referire la pregătirea unor sportivi de înaltă clasă, 
de către G.Haff şi E.Haff (2012). Acest model se 
bazează pe o concepţie eronată, din păcate destul 
de răspândită, potrivit căreia efortul pe parcursul 
întregului macrociclu trebuie să crească în mod 
treptat. O astfel de creştere a eforturilor se referă 
doar la primul mezociclu (cel de acomodare). Durata 
acestuia, după cum ne demonstrează practica 
mondială şi datele numeroaselor cercetări, în cazul 
unei planificări corecte a pregătirii anuale şi al 
unui conţinut corespunzător al acesteia, poate să 
oscileze de la 2 - 3 până la 5 - 6 săptămâni. Nişte 
mezocicluri de acomodare cu durată mai lungă sunt 
planificate după perioada de tranziţie, cu acestea 
începe următorul an de antrenament. O perioadă 
de tranziţie de durată lungă (de 1,5-2 luni), dacă 
aceasta nu a fost încărcată de un volum suficient de 
activităţi cu caracter de menţinere, poate necesita 
o creştere treptată a eforturilor din microcicluri pe 
parcursul a 5 - 6 săptămâni (de la 20 - 30 până la 
70 - 80 % din cel maxim). în toate celelalte cazuri, 
în mod deosebit între diferitele macrocicluri din 
an, durata antrenamentului de acomodare este 
mult mai redusă şi la un volum însumat mai mare 
de activitate. De exemplu, în cazul unei periodizări 

în două cicluri, mezociclul de acomodare nu 
depăşeşte trei săptămâni, cu o creştere planificată 
a eforturilor de la 50 - 55 până la 70 - 80 %. Acest 
moment atrage atenţia multor specialişti, care 
fundamentează dinamica optimă a eforturilor pe 
parcursul unui an şi a unor macrocicluri separate. 
De exemplu, cunoscutul specialist din Germania, 
Peter Tschiene prezintă o schemă, potrivit căreia la 
urcarea la un nivel maxim a volumului de activitate 
cu orientare de bază la o intensitate înaltă a acesteia 
şi la un efort însumat mare, sportivii trebuie să 
ajungă în săptămânile a patra şi a cincia de pregătire 
(fig. 24.15). Mai mult, vom remarca faptul că mărirea 
volumului de activitate este însoţită şi de creşterea 
intensităţii acesteia, fapt ce reprezintă un stimul 
pentru dezvoltarea reacţiilor de adaptare. 

Dacă nu acordăm atenţie în schema prezentată 
(vezi fig. 24.14), terminologiei nefericite (bloc, 
microciclu deşoc) şi duratei standard a mezociclurilor 
(de patru săptămâni), atunci vor rămâne câteva 
neajunsuri principiale care se referă la dinamica 
efortului. Primul dintre acestea se referă la perioada 
inadmisibil de prelungită de creştere a eforturilor 
şi de privarea mezociclului cu caracter de bază (al 
doilea şi al treilea bloc) de stimulul de antrenament 
cuvenit: al doilea şi al treilea microciclu din cel de¬ 
al doilea bloc şi primul şi al treilea microciclu din 
cel de-al treilea, trebuie să aibă un caracter de tip 
şoc (în definiţia autorilor) şi să se distingă printr-un 
efort ridicat. Durata antrenamentului de acomodare 
la începutul primului macrociclu din an trebuie să 
se distingă prin creşterea planificată a efortului 
pe parcursul a 4 - 6 săptămâni; în cel de-al doilea 
macrociclu să nu depăşească 2-3 săptămâni. 
După aceea trebuie să fie planificate antrenamente 
şi microcicluri cu eforturi mari cu orientare 
fundamentală (de bază). Dacă acest lucru nu se 
produce, atunci baza pentru pregătirea specială 
intensă ulterioară va fi insuficient de solidă şi va 
necesita pentru consolidarea şi pentru menţinerea 
ei efectuarea unui volum important de activitate cu 
caracter de bază. 

Se înţelege faptul că atunci când este vorba 
de eforturi maximale cu referire la diferite etape 
şi perioade dintr-un macrociclu, atunci reperul 



FIGURA 24.14 — Model de organizare a unui macrociclu de 20 
săptămâni: — microciclul de antrenament, — microciclul 
de refacere, ■ — microciclul de şoc (G. Haff, E. Haff, 2012) 

de bază îl reprezintă latura «internă» a eforturilor, 
adică profunzimea reacţiilor organismului unui 
sportiv la activitatea efectuată. în ceea ce priveşte 
caracteristicile «externe» (volumul total de activitate, 
numărul de antrenamente, intensitatea activităţii în 
cadrul executării diferitelor exerciţii etc.), atunci în 
cazurile comparabile efortul creşte în mod planificat. 

Modificarea orientării procesului de 
antrenament de la un mezociclu la altul, a volumului 
şi raportului mijloacelor cu orientare prioritară 
diferită nu permite asigurarea unui control strict 
asupra caracteristicilor cantitative ale efortului, 
obligându-ne să ne orientăm la cele mai generale 
caracteristici şi indicatori ai capacităţii de lucru, 
la nişte serii de antrenamente standardizate şi la 
percepţia subiectivă de către sportiv a greutăţii 
eforturilor depuse la antrenament. în acelaşi 
timp, experienţa din practica sportivă înaintată ne 
demonstrează necesitatea creşterii parametrilor 
cantitativi de efort de la un mezociclu la altul 
cu 3 - 6 %, ceea ce reprezintă, pe de o parte, un 
stimul suficient pentru desfăşurarea planificată a 
reacţiilor de adaptare, iar pe de altă parte, reduce 
la cote minime probabilitatea de supraoboseală şi 
de supraadaptare (Maglischo, 2003). Aproximativ 
la aceleaşi recomandări ne conduce şi studierea 



FIGURA 24.15 — 
Planificarea în două cicluri a 
pregătirii anuale: 

1 - volumul, 

2 - intensitatea, 

PC - principalele competiţii 
(Tschiene, 1989) 

FIGURA 24.16 — Model corectat de organizare a unui 
macrociclu de 20 săptămâni: — microciclul de antrenament, 
— microciclul de refacere, ■— microciclul de şoc (G.Haff, E. 
Haff, 2012) 

experienţei privind pregătirea celor mai puternici 
sportivi din RDG şi URSS la sfârşitul anilor 1970 - 
1980, cu o mică adăugire, care se referă la eforturile 
din ultimul mezociclu de efort intens de 4 - 6 
săptămâni, care precede mezociclul de pregătire 
nemijlocită pentru principalele competiţii din an. 
în acest caz, un stimul puternic pentru desfăşurarea 
reacţiilor de adaptare şi pentru o creştere în salturi 
a posibilităţilor funcţionale ale sportivilor nu îl 
reprezintă creşterea planificată, ci creşterea în salturi 
a eforturilorîn cadrul mezocicluluide4-6săptămâni, 
creştere care poate să atingă 8-15 %. Deosebit de 
eficientă se dovedeşte creşterea în salturi a efortului, 
deseori determinată de un antrenament în condiţii 
de altitudine medie, în cazul pregătirii unor sportivi 
care se specializează în ramurile ciclice ale sportului 
legate de manifestarea rezistenţei. Eficienţa înaltă a 
creşterii în salturi a efortului în etapa de pregătire 
nemijlocită a fost în mod convingător demonstrată 
de cercetările ulterioare (Mujika, 2009). 

Cel de-al doilea neajuns îl reprezintă valoarea 


relativ scăzută a efortului însumat şi durata celui de¬ 
al patrulea bloc. Aici este oportun să se mărească 
durata acestui bloc până la cinci săptămâni, să se 
mărească într-o măsură redusă efortul din cel de¬ 
al doilea microciclu, iar în al treilea şi al cincilea să 
se planifice efortul maxim. Fără toate acestea nu se 
pot stimula într-o măsură necesară procesele de 
adaptare şi nu se poate atinge efectul întârziat de 
antrenament la momentul desfăşurării principalelor 
competiţii. 

Al treilea neajuns, este determinat de un efort 
excesiv şi planificat iraţional în cel de-al cincilea bloc, 
iar acest lucru îngreunează reacţiile de refacere şi de 
adaptare, pregătirea nemijlocită pentru starturi. 

în figura 24.16 este prezentat un model 
corectat al macrociclului prezentat, model care, 
într-o măsură mai semnificativă, răspunde legităţilor 
de formare a stării de pregătire şi de valorificare a 
acesteia în cadrul principalelor competiţii. Acesta 
se caracterizează, în primul rând printr-o durată 
suficientă (de cinci săptămâni) de antrenament de 
acomodare, care permite urcarea la nivelul unor 
eforturi maxime, cu caracter de bază; în al doilea 
rând, printr-un efort total mare cu orientare de bază 
în al treilea şi al patrulea bloc, probabil, suficient 
pentru crearea unui fundament funcţional pentru 
pregătirea specială ulterioară; în al treilea rând 
printr-un efort total mare cu caracter special în cel 
de-al patrulea bloc a cărui durată este mărită până 
la cinci săptămâni. Un astfel de efort reprezintă 
baza pentru o adaptare intensă şi pentru formarea 
efectului întârziat al antrenamentului pe parcursul 
ultimului bloc precompetiţional. Şi, în sfârşit, în al 
patrulea rând, a fost corectat în mod semnificativ 
conţinutul celui de-al cincilea bloc. 

Durata acestuia (de trei săptămâni) corespunde 
într-o măsură mai mare pregătirii nemijlocite 
necesare, iar efortul însumat scăzut permite 
asigurarea unei refaceri complete şi a condiţiilor 
pentru desfăşurarea reacţiilor de adaptare la 
eforturile însumate din blocul precedent. 

Procesul de antrenament este 
eficient doar când acesta se află 
într-o legătură reciprocă organică 
cu diferiţi factori care îl completează, 
prin intermediul unor efecte asociate, ce 
permit exercitarea unei influenţe pozitive 
asupra stimulării şi desfăşurării reacţiilor de 
adaptare, asupra regimului de lucru şi de odihnă, 
asupra profilaxiei fenomenelor de supraoboseală şi 
suprasolicitare a sistemelor funcţionale. Din aceste 
motive, periodizarea procesului de antrenament, 
organizarea şi conţinutul diferitelor componente 
ale acestuia trebuie analizate într-o unitate cu 
aşa numiţii factori externi ai antrenamentului şi 
competiţiei - condiţiile de la altitudine medie, 
cele de la mare altitudine şi de hipoxie creată în 
mod artificial; zborurile pe distanţe lungi până 
la locurile de pregătire şi de competiţii şi stresul 
de fus orar determinat de acestea, «oboseala de 
drum», desincronizarea şi resincronizarea ritmurilor 
circadiene; mijloacele de stimulare a capacităţii 
funcţionale şi a proceselor de refacere în cadrul 
efectuării lecţiilordeantrenament,ale microciclurilor 
şi mezociclurilor; alimentaţia, utilizarea diferitelor 
tipuri de suplimente alimentare şi substanţe 
farmacologice. 







Capitolul 




Antrenamentul în zone de altitudine 
medie şi mare; hipoxia artificială în 
sistemul de pregătire a sportivilor 


Pregătirea sportivilor şi a competiţiilor în condiţii de 
altitudine a atras atenţia specialiştilor din domeniul 
sportului, la mijlocul anilor 1960, după stabilirea 
capitalei celei de-a XlX-a Olimpiade - oraşul 
Mexico, situat la o altitudine de 2240 m deasupra 
nivelului mării. La început, interesul cercetătorilor 
s-a limitat doar la problema aclimatizării la condiţiile 
de altitudine medie, întrucât scăderea semnificativă 
a presiunii parţiale a oxigenului din aerul inspirat 
influenţează capacitatea funcţională a sportivilor, 
suportarea de către aceştia a eforturilor, activitatea 
celor mai importante sisteme funcţionale ale 
organismului. 

în scurt timp, cercetări experimentale ce vizau 
influenţa antrenamentului la altitudine asupra 
organismului sportivului, cât şi în condiţii de hipoxie 
create în mod artificial în barocamere, au demonstrat 
necesitatea unei astfel de pregătiri nu doar pentru 
creşterea eficienţei activităţii competiţionale în 
condiţii de altitudine medie, dar şi eficienţa acesteia 
pentru creşterea posibilităţilor sistemelor funcţionale 
ale organismului sportivilor şi ale rezultatelor, în 
cadrul competiţiilor organizate la şes. Acest fapt i-a 
stimulat atât pe reprezentanţii ştiinţei sportului, cât şi 
pe specialiştii practicieni în căutarea activă a unor căi 
de utilizare a pregătirii la altitudine medie şi mare, în 
vederea creşterii eficienţei procesului de pregătire a 
sportivilor, care se specializează în ramurile sportului 
legate de manifestarea rezistenţei. Totuşi, trebuie 
remarcat faptul că bazele pentru o cercetare serioasă 
şi complexă a pregătirii sportivilor în condiţii de 
altitudine medie au apărut cu mult timp înainte 
(Matveev E., 1952; lakovlev N. şi alţii, 1959). 

Antrenamentul la altitudine a început să fie 
văzut nu doar ca un factor de pregătire eficientă 
pentru competiţiile care se desfăşoară în zone 
montane, ci şi ca un mijloc de mobilizare eficientă a 
rezervelor funcţionale şi de trecere la un nivel nou, 
mai ridicat, al adaptării organismului unor sportivi de 
performanţă, în vederea participării lor la competiţii 
în condiţii de şes. Cercetările în acest sens au început 
să fie efectuate în diferite ţări ale lumii, în special în 
URSS şi RDG. 


Un imbold suplimentar pentru studiul adaptării 
la condiţii de altitudine, cu referire la obiectivele 
practice ale sportului de înaltă performanţă, l-au 
constituit evoluţiile de succes ale alergătorilor africani 
pe distanţe lungi, alergători care locuiesc permanent 
şi se antrenează în condiţii de altitudine medie şi mare. 
Prima surpriză de acest fel a constituit-o evoluţia, 
la Jocurile Olimpice din anul 1960, a sportivului din 
Etiopia, Abebe Bikila, care a câştigat cu un avantaj 
uriaş şi cu un nou record mondial, cursa de maraton. 
La început, acest fapt a fost perceput ca o întâmplare, 
însă Bikila a câştigat cursa de maraton şi la Jocurile 
Olimpice din anul 1964, stabilind un nou record 
mondial şi depăşindu-l pe cel mai apropiat concurent 
al său, cu mai mult de patru minute. După aceea 
au urmat numeroase succese ale altor alergători 
din diferite ţări africane, care trăiesc în condiţii de 
altitudine. 

în a doua jumătate a anilor 1960 - începutul 
anilor 1970, a fost publicat un număr mare de lucrări, în 
care a fost demonstrată, în mod convingător, eficienţa 
pregătirii în condiţii de altitudine, în vederea creşterii 
posibilităţilor aerobe şi a rezistenţei sportivilor, după 
întoarcerea lor de la altitudine (Balke şi alţii, 1965; 
Kolcinskaia, 1965; Bannister şi alţii, 1968; Kaşirin, 1969; 
Alipov, 1969; Volkov N. şi alţii, 1970; Daniels, Oldridge, 
1970; Jackson, Balke, 1971). Mulţi sportivi care se 
specializează în alergări pe distanţe medii şi lungi au 
început să se deplaseze la bazele de antrenament 
de la altitudine medie şi mare, demonstrând prin 
rezultatele ulterioare, eficienţa unei astfel de pregătiri 
în cadrul competiţiilor în condiţii de şes. 

La începutul anilor 1970, antrenamentele 
în condiţii de altitudine medie au fost incluse în 
strategia generală de pregătire a sportivilor de înalt 
nivel în RDG, drept unul dintre cei mai importanţi 
factori care determină rezultatele bune, în ramurile 
sportului care sunt legate de manifestarea rezistenţei. 
De atunci, sportivii acestei ţări, care se specializează 
în diferite ramuri sportive, au început să se deplaseze, 
în mod regulat, pentru cantonamente de 3 - 4 
săptămâni,în condiţii dealtitudine medie,în principal 
la baza Belmeken, construită pe teritoriul Bulgariei, 

la altitudine medie (2000 m), destinată pregătirii 
sportivilor din Germania şi din Bulgaria, iar mai târziu, 
la bazele de mare altitudine din alte ţări. Activitatea 
de pregătire a sportivilor în condiţii de altitudine 
medie era însoţită şi de cercetări ştiinţifice ample în 
acest domeniu. 

Evoluţiile nereuşite ale sportivilor sovietici la 
Jocurile Olimpice din anul 1968 din Mexic, determinate 
în mare măsură, de o pregătire nemijlocită ineficientă 
şi ignorarea necesităţii de adaptare la condiţii de 
altitudine medie, au stimulat Comitetul de Stat 
pentru Sport din URSS, în direcţia creării unor condiţii 
cu privire la cercetarea eficienţei antrenamentelor 
în condiţii de altitudine, căutării căilor de utilizare a 
acestora ca unul dintre cei mai importanţi factori de 
creştere a eficienţei procesului de antrenament. A fost 
dată în folosinţă o bază modernă, situată la altitudine 
medie (Ţahkadzor, din Armenia), au fost create 
laboratoare ştiinţifice, atrase centrele de cercetare 
ştiinţifică din sistemul Academiei de Ştiinţe, au fost 
elaborate programe corespunzătoare de cercetare 
şi căile de implementare a rezultatelor acestora 
în practică. De asemenea, a fost pusă la punct 
colaborarea în acest domeniu cu specialiştii germani. 

Ca urmare a acestui fapt, într-o perioadă 
destul de scurtă de timp, a fost elaborat un sistem 
de cunoştinţe ştiinţifice şi de experienţă practică în 
acest domeniu, suficient de unitar şi fără contradicţii. 
Implementarea acestuia a condus la succese şi a 
influenţat rezultatele sportivilor din RDG şi URSS, în 
cadrul celor mai importante competiţii, începând 
cu mijlocul anilor 1970. Din păcate, dintr-o serie de 
cauze, aceste cunoştinţe şi această experienţă nu 
au fost cunoscute într-o măsură suficientă de către 
specialiştii din ţările occidentale. Din această cauză, 
când facem cunoştinţă cu unele publicaţii care se 
bazează pe rezultatele cercetărilor din ultimii ani, 
trebuie să constatăm faptul că acestea, într-o mare 
măsură, dublează cunoştinţele care au apărut deja cu 
20-30 de ani în urmă, în timp ce aspectele considerate 
controversate şi-au găsit între timp rezolvarea. 

Marea majoritate a antrenorilor celebri din lume 
acordă o atenţie deosebită antrenamentului în mediu 
de altitudine, ca parte componentă inseparabilă a 
pregătirii sportivilor de înaltă performanţă care se 
specializează în diferite ramuri sportive ce necesită 
manifestarea rezistenţei. De exemplu, cunoscutul 
antrenor canadian Cecil Colwin, autor al mai 
multor lucrări în domeniul metodicii de pregătire 
a înotătorilor de înaltă perfromanţă, subliniază 
faptul că mulţi dintre aceştia care utilizează o astfel 
de pregătire, îşi îmbunătăţesc nivelul rezultatelor în 
cadrul corn petiţii lor desfăşurate la nivelul mării, pentru 
toate distanţele, începând cu cea de 100 m (Colwin, 
1992). Practic, toţi antrenorii din SUA, care lucrează 


cu înotători pe distanţe medii şi lungi, organizează, în 
mod sistematic, stagii de pregătire în zone montane. 
De exemplu, Jon Urbanchek, pe parcursul unui an, 
şi-a pregătit elevii de două ori, câte trei săptămâni, 
în condiţii de altitudine medie (Urbanchek, 1998). 
Două-trei cantonamente organizează în fiecare an 
Mark Schubert, care consideră necesară şederea la o 
altitudine de aproximativ 2500 m, iar antrenamentul 
să se desfăşoare la o altitudine de aproximativ 1700 m, 
ceea ce, după opinia sa, îi ajută pe înotători să suporte 
mai uşor eforturile de antrenament şi facilitează o 
adaptare mai eficientă (Schubert M., 1994). Jonty 
Skinner, de a cărui activitate sunt legate succesele 
multor înotători americani din ultimele două decenii, 
este, în general, un adept al antrenamentelor 
înotătorilor în condiţii de altitudine medie, pe 
parcursul celei mai mari părţi a anului (Wilber, 2004). 

în mod similar, abordează utilizarea 
antrenamentelor în condiţii de altitudine medie şi 
mare, şi înotătorii pe distanţe medii şi lungi, biatloniştii, 
schiorii, patinatorii de viteză, cât şi sportivii care se 
specializează într-o serie de alte ramuri sportive, 
în anii care au trecut de la desfăşurarea Jocurilor 
Olimpice din Mexic, în diferite ţări ale lumii au fost 
construite zeci de baze moderne la altitudini medii şi 
mari, care sunt folosite în mod activ de către sportivii 
de înaltă performanţă. 

Clima montană şi particularităţile 
acesteia 

Condiţiile climatice montane se deosebesc substanţial 
de cele de la câmpie, prin oscilaţii majore de umiditate 
şi temperatură, prin scăderea presiunii atmosferice şi 
a presiunii parţiale a oxigenului din aer, prin radiaţiile 
solare crescute, prin gradul înalt de ionizare a aerului. 

în literatura de specialitate se întâlnesc diferite 
denumiri ale nivelurilor montane -„altitudine mare", 
„altitudine medie", „altitudine mică", „cote mari", 
„cote mici" şi „cote moderate", „climă montană", „de 
altitudine medie" şi „de mare altitudine" şi altele, ceea 
ce, din păcate, conduce la contradicţii importante 
legate de înţelegerea diferită a acestor termeni. 
Unii autori consideră clima de altitudine medie la 
o înălţime de până la 1000 - 1200 m, alţii - până la 
2000 - 2500 m; acelaşi lucru se întâmplă şi în ceea 
ce priveşte clima de mare altitudine: în unele cazuri, 
clima de mare altitudine este considerată cea de la 
o înălţime de peste 1200 m, iar în alte cazuri cea de 
peste 2000 - 2500 m. însă, în toate cazurile, în cadrul 
clasificării condiţiilor montane, indicatorul de bază 
este cel care în cel mai radical mod acţionează asupra 
organismului uman - hipoxia, deşi nimeni nu neagă o 
influenţă însemnată şi din partea altor factori naturali. 
Numeroasele cercetări din domeniul adaptării la 

condiţii montane, realizate în ultimii ani, în special în 
domeniul sportului de înaltă performanţă, au permis 
reducerea contradicţiilor în ceea ce priveşte definirea 
condiţiilor montane. Majoritatea specialiştilor, 
bazându-se pe analiza reacţiilor fiziologice ca urmare 
a şederii şi antrenamentului în condiţii montane, 
propun următoarea clasificare. 

Condiţii de joasă altitudine — 800 - 1000 m 
deasupra nivelului mării. La această altitudine, în 
condiţii de repaus şi la nişte eforturi moderate, nu 
se manifestă o influenţă importantă a insuficienţei 
oxigenului asupra funcţiilor fiziologice. Doar în cazul 
unor eforturi mari, se observă modificări funcţionale 
pronunţate. 

Condiţii de altitudine medie — 1000 - 2500 m 
deasupra nivelului mării. Pentru această zonă este 
caracteristică apariţia unor modificări funcţionale 
chiar şi în cazul unor eforturi moderate, deşi în stare 
de repaus omul, de regulă, nu simte încă influenţa 
negativă a insuficienţei oxigenului. 

Condiţii de mare altitudine — la peste 2500 m 
deasupra nivelului mării. în această zonă, chiar şi în 
starea de repaus, se observă modificări funcţionale 
în organism, modificări care reflectă insuficienţa 
oxigenului. 

Presiunea atmosferică. La nivelul mării, la 
latitudinea de 45°, la temperatura aerului de 0°C, 
presiunea masei aerului este egală cu 101325 Pa pe 
1 cm2 de suprafaţă. Aceasta echilibrează coloana de 
mercur cu o înălţime de 760 mm. La o altitudine de 
1000 m, presiunea scade cu 12, la 2000 m - 22, la 3000 
m - 31, la 5000 m - cu 50 %. Scăderea presiunii la 
diferite altitudini se produce neuniform. De exemplu, 
la schimbarea altitudinii de la 0 până la 500 m deasupra 
nivelului mării, scăderea presiunii reprezintă 44 mm 
coloană de mercur, iar la o modificare a altitudinii 
de la 4500 până la 5000 m, aceasta este de 26 mm 
coloană de mercur. 

Compoziţia aerului. Gazele care se găsesc în aer 
(azot, oxigen, argon, dioxid de carbon etc.) exercită 
o presiune parţială corespunzătoare ponderii lor, în 
cazul unui raport permanent al diferitelor gaze de 
la altitudini diferite. în felul acesta, dacă se ţine cont 
de faptul că ponderea oxigenului în aer este egală 
cu 20,93 % (159 mm coloană de mercur la o presiune 
barometrică de 760 mm coloană de mercur), este uşor 
de determinat presiunea parţială a oxigenului la orice 
altitudine. De exemplu, la o altitudine de 2000 m, în 
cazul unei presiuni atmosferice de 596 mm coloană 
de mercur, presiunea parţială a oxigenului este egală 
cu 596x0,2093 = 125 mm coloană de mercur. 

Dependenţa directă dintre presiunea 
barometrică şi presiunea parţială a oxigenului 
permite să se aprecieze nivelul „de altitudine" după 
oricare dintre aceşti indicatori. 


Radiaţia solară şi starea electricităţii în 
atmosferă. Legat de faptul că atmosfera nu reprezintă 
un mediu absolut transparent, o parte din radiaţia 
solară (unde scurte, ultraviolete) este absorbită. Este 
deosebit de mare absorbţia cu energie radiantă în 
straturile joase ale atmosferei, care este la cel mai înalt 
grad saturată de vapori de apă. 

Pe măsura creşterii altitudinii, densitatea 
atmosferică scade, scade în mod brusc concentraţia 
vaporilor de apă. Acest lucru conduce la creşterea 
radiaţiei solare, care se măreşte cu aproximativ 10 % 
la fiecare 1000 m. Cele mai mari modificări se observă 
din partea radiaţiei ultraviolete, a cărei intensitate 
creşte cu 3 - 4 % la fiecare 100 m. 

O dată cu creşterea altitudinii se modifică şi 
starea electricităţii în atmosferă, lonizarea negativă 
care este preponderentă la altitudini mici, scade în 
mediul de mare altitudine. Predomină ionii pozitivi 
care pot exercita o influenţă negativă asupra adaptării 
organismului la clima montană. 

Umiditatea aerului. în straturile joase ale 
atmosferei este conţinută o anumită cantitate de 
vapori de apă. Creşterea temperaturii facilitează 
creşterea umidităţii şi invers. La munte, conţinutul 
vaporilor de apă scade, iar la o înălţime de 2000 m, 
acesta este de două ori mai scăzut decât la nivelul 
mării.Trebuie subliniat faptul că pentru clima montană 
sunt caracteristice oscilaţii bruşte ale umidităţii. 

Adaptarea la hipoxia de altitudine 

Adaptarea la hipoxia de altitudine reprezintă o reacţie 
integrală complexă, în care sunt angrenate diferite 
sisteme ale organismului. Cele mai pronunţate sunt 
modificările sistemului cardiovascular, aparatului de 
hematopoeză, respiraţiei externe şi metabolismului 
gazos, fapt ce predetermină interesul faţă de hipoxia 
de altitudine a specialiştilor din domeniul sportului. Se 
înţelege faptul că o restructurare integrată a funcţiilor 
la nivel subcelular, celular, la nivelul organelor, al 
sistemelor şi al organismului este posibilă doar 
datorită restructurării funcţiilor sistemelor care 
reglează răspunsurile fiziologice integrale. De aici 
reiese clar faptul că adaptarea nu este posibilă fără o 
restructurare adecvată a funcţiilor sistemelor nervos 
şi endocrin, care determină o reglare fină a funcţiilor 
fiziologice ale diferitelor sisteme (Meerson, 1986). 

Principalele reacţii de adaptare determinate de 
şederea în condiţii de altitudine sunt următoarele: 

• creşterea ventilaţiei pulmonare; 

• creşterea debitului cardiac; 

• creşterea conţinutului de hemoglobină; 

• creşterea numărului de eritrocite; 

• creşterea în eritrocite a 2,3-difosfoglicerat, 
ceea ce favorizează eliminarea oxigenului din 

hemoglobina; 

• creşterea cantităţii de mioglobină care 
uşurează consumul de oxigen; 

• creşterea dimensiunilor şi a numărului 
mitocondriilor; 

• creşterea numărului de enzime de oxidare 
(Colb, 2003; Schmidt, Prommer, 2008). 

Printre factorii care influenţează organismul 
uman în condiţii de altitudine, cei mai importanţi sunt 
scăderea presiunii atmosferice, a densităţii aerului 
atmosferic, scăderea presiunii parţiale a oxigenului. 
Ceilalţi factori (scăderea gradului de umiditate a 
aerului şi a forţei gravitaţiei, radiaţia solară ridicată, 
temperatura scăzută şi altele), care exercită influenţă 
asupra reacţiilor funcţionale ale organismului omului, 
joacă un rol secundar. însă trebuie să ţinem cont de 
faptul că temperatura mediului înconjurător scade 
cu 2 grade Celsius, după fiecare 300 m de altitudine 
(Sutton şi alţii, 1987), iar radiaţia directă ultravioletă 
creşte cu 35 % deja la o înălţime de 1000 m (Heath, 
Williams, 1983). 

Scăderea presiunii parţiale a oxigenului odată 
cu creşterea altitudinii şi creşterea fenomenelor 
de hipoxie legate de aceasta, conduce la scăderea 
cantităţii de oxigen din aerul alveolar şi, bineînţeles, la 
înrăutăţirea aprovizionării ţesuturilor cu oxigen (tabel 
25.1). 

în funcţie de gradul hipoxiei, scad atât presiunea 
parţială a oxigenului din sânge, cât şi saturarea 
hemoglobinei cu oxigen. în mod corespunzător, 
scadeşi gradientul presiunii oxigenului dintre sângele 
capilar şi ţesuturi, se înrăutăţeşte trecerea oxigenului 
în ţesuturi. La o altitudine de 2000 - 2500 m deasupra 
nivelului mării, V0 2 max scade cu 12 - 15%, fapt 
determinat, înainte de toate, de scăderea presiunii 
parţiale a oxigenului din aerul inspirat. Intensitatea 
transportului de oxigen din sângele arterial în 
ţesuturi, depinde de diferenţa sau de gradientul 
presiunii oxigenului din sânge şi din ţesuturi. în 
condiţii obişnuite, Po2 din sângele arterial reprezintă 
aproximativ 94 mm coloană de mercur, iar Po 2 din 
ţesuturi - 20 mm coloană de mercur, diferenţa fiind 

TABELUL 25.1 — Scăderea presiunii aerului, conţinutului de 
oxigen şi presiunii parţiale a oxigenului pe măsura creşterii 
altitudinii 



de 74 mm coloană de mercur. La o altitudine de 2400 
mm deasupra nivelului mării, Po2 din ţesuturi rămâne 
nemodificată - 20 mm coloană de mercur, iar Po 2 
din sângele arterial scade până la 60 mm coloană de 
mercur. Acest fapt conduce la scăderea gradientului 
de presiune aproape de două ori (Wilmore şi alţii, 
2009). 

în condiţii de altitudine medie şi în mod special, 
la mare altitudine, scad semnificativ valori le frecvenţei 
cardiace maxime, ale volumului sistolic maxim şi 
debitului cardiac, vitezei de transport a oxigenului 
în sângele arterial şi ale V0 2 max (Dempsey şi alţii, 
1988; Ashenden şi alţii, 2000). în rândul factorilor care 
determină aceste reacţii, alături de scăderea presiunii 
parţiale a oxigenului care conduce la scăderea 
capacităţii de contracţie a miocardului, este necesar 
să se amintească modificarea echilibrului lichidelor 
care produce creşterea vâscozităţii sângelui (Ferretti 
şi alţii, 1990; Wilber, 2004). 

Imediat după deplasarea la altitudine, în 
organismul unui subiect care se află în condiţii de 
hipoxie, sunt mobilizate mecanismele compensatorii 
de apărare împotriva insuficienţei oxigenului. 
Modificările vizibile în activitatea diferitelor sisteme 
ale organismului se observă deja începând cu 
altitudinea de 1000 - 1200 m deasupra nivelului 
mării. Printre altele, la o altitudine de 1000 m,V0 2 max 
reprezintă 96 - 98 % din nivelul maxim înregistrat la 
şes. Odată cu creşterea altitudinii, V0 2 max scade 
sistematic cu 0,7-1,0 %, după fiecare 100 m (Robergs, 
Roberts, 2002). 

în felul acesta, la o altitudine de 2500 m, puterea 
aerobă scade cu 10 - 12 %, la 3500 m - cu 18-20 
%, iar în vârful Everestului, nivelul V0 2 max reprezintă 
doar 7-10 % din nivelul înregistrat la şes (Colb, 
2003). Aproximativ despre aceeaşi relaţie reciprocă 
dintre altitudine şi nivelul consumului de oxigen ne 
demonstrează şi alte surse (fig. 25.1). După cum putem 
vedea, începând cu altitudinea de 1500 m, urcarea cu 
fiecare 1000 m conduce la scăderea consumului de 
oxigen cu 9,2 %. 

La persoanele neadaptate la condiţii dealtitudine, 
frecvenţa cardiacă în stare de repaus şi în special în 
cadrul unei efectuări standard a eforturilor, poate să 
crească, chiar şi la o înălţime de aproximativ 1000 m 
deasupra nivelului mării. Reacţiile compensatorii se 
manifestă deosebit de clar în cazul efectuării unor 
eforturi standard. De acest fapt ne putem convinge 
uşor dacă analizăm dinamica creşterii concentraţiei 
de lactat în sânge, în timpul efectuării unor eforturi 
standard la diferite altitudini. Dacă efectuarea unor 
asemenea eforturi la o altitudine de 1500 m conduce 
la creşterea concentraţiei de lactat cu doar 30 %, în 
comparaţie cu datele obţinute la câmpie, atunci la o 
altitudine de 3000 - 3500 m, aceasta atinge 170 - 240 

FIGURA 25.1 — Reducerea consumului maxim de oxigen 

(% V0 2 max în condiţii de câmpie) pe măsura creşterii altitudinii (Robergs, Roberts, 2002) 


%. 


Scăderea bruscă a alimentării organismului 
sportivului cu oxigen în procesul de respiraţie, 
determinată de scăderea presiunii parţiale a 
oxigenului din aer, conduce la scăderea rezultatelor 
atât în activitatea de antrenament, cât şi în cea 
competiţională, care impune nişte cerinţe ridicate 
faţă de sistemul aerob de asigurare cu energie. 
Scăderea capacităţii funcţionale este determinată de 
legătura strânsă a acesteia cu nivelul V02 max, fapt 
ce se manifestă în mod evident deja la o altitudine de 
1500- 2000 m(fig. 25.2). 

Vom analiza caracterul reacţiilor de acomodare 
la hipoxia de altitudine în cadrul diferitelor stadii ale 
procesului de adaptare. Ne vom opri la reacţiile de 



FIGURA 25.2 — ScădereaV0 2 max şi a capacităţii funcţionale la 
altitudini diferite (Fox et al., 1993) 


adaptare rapide şi de lungă durată 
ale sistemelor şi mecanismelor 
funcţionale, care au o importanţă 
primordială pentru înotul sportiv. 

Primul stadiu (adaptarea 
imediată). în acest stadiu, condiţiile 
hipoxice conduc la apariţia hipoxemiei 
şi, prin aceasta, perturbă în mod rapid 
homeostazia organismului, provocând 
o serie de procese legate reciproc între 
ele. în primul rând se activează funcţiile 
sistemelor răspunzătoare pentru 
transportul oxigenului din mediul 
înconjurător în organism şi distribuirea 
acestuia în interiorul organismului: 
hiperventilaţia plămânilor, creşterea 
debitului cardiac, dilatarea vaselor 
creierului şi inimii, îngustarea vaselor 
organelor din cavitatea abdominală 
şi din muşchi şi altele (Saltin, 1988; 
Sutton şi alţii, 1992). 

Una dintre primele reacţii 
hemodinamice, în cazul urcării la altitudine, o 
reprezintă accelerarea frecvenţei cardiace, creşterea 
presiunii arteriale pulmonare ca urmare a spasmului 
arteriolelor pulmonare, ceea ce asigură redistribuirea 
regională a sângelui si scăderea hipoxemiei arteriale 
(Malik, Kidd, 1973). 

Alături de creşterea presiunii arteriale pulmonare 
se remarcă şi o creştere substanţială a frecvenţei 
cardiace şi a debitului cardiac în starea de repaus, 
ceea ce se manifestă extrem de clar în primele zile de 
şedere la munte. La o altitudine de 2000 - 2500 m, 
frecvenţa cardiacă creşte cu 4 - 6 bătăi-min \ debitul 
cardiac- cu 0,3 - 0,4 l-min \ La o altitudine de 3000 
- 4000 m, aceste modificări pot atinge 8-10 bătăi- 
minaşi respectiv, 0,6 - 0,8 l-min 1 (Berbalk şi alţii, 1984). 

După câteva zile, valorile debitului cardiac 
revin la nivelul avut în condiţiile de câmpie, ceea ce 
reprezintă urmarea creşterii capacităţii muşchilor 
de utilizare a oxigenului din sânge, manifestată în 
creşterea diferenţei arterio-venoase în funcţie de 
oxigen (Wilmor, Costill, 2001). Se măreşte şi volumul 
sângelui circulant: în primele zile de şedere la 
munte, ca urmare a propulsiei reflexe din depozite 
şi a redistribuirii sângelui (Meerson, 1986), iar în 
continuare - ca urmare a accelerării hematopoezei 
(Narbekov, 1970; Shmidt, Prommer, 2008). 

Concomitent cu reacţiile hemodinamice, la 
persoanele care se află în condiţii de hipoxie, se 
produc şi modificări pronunţate ale respiraţiei 
externe şi ale metabolismului gazos. Creşterea 
ventilaţiei pulmonare se observă deja la o altitudine 
de aproximativ 1000 m, în principal pe seama unei 
anumite măriri a amplitudinii respiraţiei. Eforturile 

fizice fac această reacţie mult mai pronunţată: 
eforturile standard la o altitudine de 900 - 1200 m 
deasupra nivelului mării conduc la o creştere certă, 
în comparaţie cu condiţiile de la câmpie, a ventilaţiei 
pulmonare, atât pe seama amplitudinii, cât şi pe seama 
frecvenţei respiraţiei. Creşterea ventilaţiei pulmonare 
şi alveolare conduce la creşterea P0 2 din alveole, ceea 
ce conduce la creşterea saturării sângelui arterial 
cu oxigen. Odată cu creşterea altitudinii, reacţiile 
capătă un caracter clar pronunţat, chiar şi la bărbaţii 
antrenaţi, adaptaţi la condiţiile montane (tabel 25.2). 

Puterea aerobă maximă după sosirea în condiţii 
de altitudine medie şi mare scade substanţial 
şi rămâne scăzută, în pofida creşterii rapide şi 
substanţiale a hemoglobinei. Absenţa creşterii 
V0 2 max se explică prin doi factori: 1) creşterea 
concentraţiei de hemoglobină este însoţită de 
scăderea volumului sângelui circulant legată de 
scăderea volumului de plasmă, ceea ce determină 
scăderea volumului sistolic; 2) scăderea vârfului de 
frecvenţă a contracţiilor cardiace în condiţii montane 
nu permite creşterea nivelului V0 2 max, în pofida 
posibilităţii de normalizare a volumului de plasmă, 
deja după 3-4 săptămâni de şedere la munte (Saltin, 
1996). Limitarea nivelului maxim al consumului de 
oxigen este determinată, într-o măsură importantă, 
şi de dezvoltarea hipoxiei miocardului, 
care reprezintă principala cauză de 
scădere a debitului cardiac şi de creştere 
a efortului asupra muşchilor respiratori, 
ceea ce necesită oxigen suplimentar 
(Reeves şi alţii, 1992). 

Una dintre cele mai acute reacţii 
care se desfăşoară în organismul uman 
deja pe parcursul primelororedeşedere 
la altitudine o reprezintă poliglobulia 
(creşterea numărului de eritrocite şi 
a hemoglobinei). Intensitatea acestei 
reacţii este determinată de altitudine, 
viteza de urcare la altitudine, de 
caracteristicile individuale (Dempsey 
şi alţii, 1988). Deja după câteva ore de 
la urcarea la altitudine, scade volumul 
plasmei, ca urmare a creşterii pierderilor 
de lichide, determinate de caracterul 
uscat al aerului. Acest fapt conduce la 
creşterea concentraţiei de eritrocite şi 
la creşterea capacităţii de transport a 
oxigenului de către sânge. 

Reticulocitoza începe în ziua 
următoare după urcarea pe munte, 
ceea ce reprezintă reflectarea activităţii 
accelerate a măduvei oaselor. în a 
doua zi de şedere la altitudine, se 
produce descompunerea eritrocitelor 


ieşite din depozitele sanguine în sângele circulant 
cu formarea eritropoetinei - hormon ce stimulează 
formarea hemoglobinei şi producerea de eritrocite. 
însă insuficienţa oxigenului stimulează prin ea însăşi 
secreţia eritropoetinei, fapt ce se manifestă deja după 
trei ore de la sosirea la altitudine (Wilmore, Costill, 
2001). Secreţia maximă a eritropoetinei este atinsă 
după 24 - 48 h (Wolfel şi alţii, 1991). 

Cu trecerea timpului, în cadrul adaptării la 
condiţiile de altitudine, când numărul total de 
eritrocite creşte în mod vizibil şi se stabilizează la un 
nivel nou, reticulocitoza încetează (Van Liere, Stickney, 
1963). La altitudini foarte mari, mărirea importantă a 
masei de eritrocite poate creşte vâscozitatea sângelui 
în aşa măsură, încât acesta va limita debitul cardiac. 
(Brickşi alţii, 1982). 

în ol doilea rând , se dezvoltă activarea 
sistemelor adrenergic şi hipofizo-suprarenal. Această 
componentă nespecifică a adaptării joacă rol în 
mobilizarea aparatului de circulaţie a sângelui şi 
a respiraţiei externe, dar împreună cu aceasta se 
manifestă printr-un efect catabolic pronunţat, adică 
printr-un echilibru azotat negativ, prin pierderea 
masei corporale, atrofia ţesutului gras şi altele 
(Hurdato şi alţii, 1945; Hurdato, Clark, 1960; Saltin, 
1996). 


TABELUL 25.2 — Indicatorii sistemului de transport al oxigenului la sportivii 
de performanţă, specializaţi în disciplinele sportive care impun cerinţe ridicate 
faţă de sistemul aerob de asigurare cu energie, la o activitate aerobă maximă la 
nivelul mării şi după 2 săptămâni de şedere la altitudine 


Indicator 

Nivelul mării 

Altitudinea, m 

până la 500 m 

2300 

4000 

Presiunea parţială a 0 2 , mm coloană de mercur 




în aerul inspirat 

144 

112 

87 

în aerul alveolar 

120 

95 

72 

în sângele arterial 

107 

80 

55 

Diferenţa dintre aerul alveolar şi 

13 

15 

17 

sângele arterial 

Respiraţie externă 

ventilaţie pulmonară, l*min \ BTPS 

165 

175 

200 

echivalent ventilator 0 2 

33 

39 

57 

Sângele: 

volumul de sânge circulant, 1 

6,42 

6,19 

5,77 

conţinutul de volum O 

15,5 

16,8 

13,5 

în sângele arterial, % 

conţinutul de volum 0 2 

1,8 

1,8 

1,8 

în sângele venos amestecat, % 

Circulaţia sângelui 

debitul cardiac l*min 1 

34,2 

31,0 

27,5 

frecvenţa cardiacă, bătăi«min -1 

190 

180 

170 

volumul sistolic, ml 

180 

172 

162 

Pulsul - oxigen, ml 0 2 *bătăi 1 

27 

24 

18 

în al treilea rând, hipoxia acută, limitând resinteza 
ATP în mitocondrii, provoacă limitarea funcţiilor 
unor sisteme ale organismului şi, înainte de toate, a 
compartimentelor superioare ale encefalului, ceea ce 
se manifestă în perturbarea activităţii intelectuale şi 
motorii (Van Liere, Stickney, 1963). 

în primele zile de şedere la altitudine medie, 
în timpul efectuării unor eforturi fizice standard, se 
remarcă accelerarea glicolizei anaerobe şi creşterea 
nivelului de lactat în sânge (Brooks şi alţii, 1991). 
După două-trei săptămâni de şedere la altitudine, 
intensitatea glicolizei şi a formării lactatului, la aceleaşi 
eforturi, scade şi se apropie de cea din condiţiile de 
şes. Concomitent, se observă creşterea conţinutului 
de acizi graşi liberi din ţesutul muscular (Green şi 
alţii, 1992) şi se îmbunătăţeşte reglarea metabolică a 
proceselor de asigurare cu energie (Robergs, Roberts, 
2002 ). 

în general, această îmbinare a mobilizării 
sistemelor reprezintă sindromul care caracterizează 
primul stadiu de adaptare rapidă la hipoxie, însă, în 
mare măsură, nestabilă (Meerson, 1986). 

Al doilea stadiu (adaptarea de tranziţie). 
Acest stadiu este legat de formarea unor modificări 
structurale şi funcţionale suficient de pronunţate şi 
stabile în organismul uman. în special, se dezvoltă 
poliglobulia de adaptare şi se produce creşterea 
capacităţii de oxigenare a sângelui; se observă o 
creştere pronunţată a suprafeţei de respiraţie a 
plămânilor, creşte puterea de reglare adrenergică 
a inimii, creşte concentraţia de mioglobină şi creşte 
capacitatea funcţională a arterelor coronare şi altele. 

Al treilea stadiu (adaptarea stabilă). în acest 
stadiu au loc modificări de durată, a căror manifestare 
concretă o reprezintă creşterea puterii şi concomitent 
a economicităţii funcţionării aparatului de respiraţie 
externă şi de circulaţie a sângelui, creşterea suprafeţei 
respiratorii a plămânilor şi a coeficientului de 
utilizare a oxigenului din aerul inspirat. De asemenea, 
se produce creşterea masei inimii şi a capacităţii 
patului vascular coronar, creşterea concentraţiei de 
mioglobină şi a numărului de mitocondrii în miocard, 
creşterea puterii sistemului de asigurare cu energie, 
în general. 

Cercetările biopsice au permis să se determine 
principalele reacţii caracteristice unei adaptări stabile 
a ţesutului muscular. Deja, după o şedere de 4 - 5 
săptămâni în condiţii de mare altitudine, se produc 
modificări pronunţate în muşchi: scade suprafaţa 
muşchilor şi suprafaţa fibrelor cu contracţie rapidă şi 
a celor cu contracţie lentă, creşte numărul capilarelor 
pe 1 mm2 de ţesut muscular şi altele (Wilmore şi alţii, 
2009), ceea ce favorizează extragerea oxigenului din 
sângele muşchilor în funcţiune. Această reacţie de 
adaptare se manifestă pe parcursul unei perioade 


de timp destul de îndelungate după revenirea de la 
altitudine, uşurând transportul oxigenului spre ţesutul 
muscular. Sportivii care se specializează în ramurile 
cu caracter de viteză-forţă trebuie să cunoască faptul 
că în condiţii de altitudine există un anumit grad de 
risc în ceea ce priveşte scăderea masei musculare, 
care, este adevărat, poate fi evitată într-o măsură 
suficientă, prin intermediul unei pregătiri raţionale în 
regim de forţă (Saltin, 1996). 

O manifestare importantă a adaptării stabile o 
reprezintă economicitatea substanţială a funcţiilor 
organismului. Aici se pot observa două direcţii de 
sine stătătoare. Prima este legată de economicitatea 
determinată de creşterea rezervei funcţionale a 
inimii, de creşterea capacităţii de oxigen a sângelui 
şi a capacităţilor ţesuturilor pentru utilizarea 
oxigenului, iar cea de-a doua este legată de scăderea 
metabolismului de bază şi de utilizarea oxigenului 
de către ţesuturi, cât şi de reducerea consumului 
de oxigen de către inimă, fapt ce se manifestă în cel 
mai evident mod la localnicii din zona montană, însă 
este prezentă şi la locuitorii de la câmpie, adaptaţi la 
hipoxia montană. 

în stadiile al doilea de adaptare (de tranziţie) 
şi al treilea (stabilă), reacţiile aparatului circulator la 
hipoxie scad pe măsura dezvoltării altor mecanisme 
de acomodare: accelerarea eritropoezei, deplasarea 
spre dreapta a curbei de disociere a hemoglobinei, 
creşterea sintezei ATP, creşterea activităţii enzimelor 
respiratorii din ţesuturi, creşterea gradului de 
vascularizare a ţesuturilor, creşterea permeabilităţii 
capilarelor periferice, creşterea densităţii capilarelor 
şi a mitocondriilor în muşchii scheletici. 

Trebuie remarcat faptul că şederea unor 
locuitori de la şes în condiţii de altitudine medie şi 
mare, conduce destul de rapid la creşterea numărului 
eritrocitelor şi a concentraţiei de hemoglobină, ceea 
ce stă la baza îmbunătăţirii substanţiale a alimentării 
ţesuturilor cu oxigen (Boutellier şi alţii, 1990). 
Capacitatea de oxigenare a sângelui creşte odată 
cu creşterea altitudinii (Meerson, 1986). Oxigenul se 
eliberează mai uşor din oxihemoglobină şi, în pofida 
gradientului scăzut dintre sângele arterial şi cel 
din ţesuturi, conţinutul de oxigen creşte în ţesuturi 
(Ferretti şi alţii, 1990). Câteva săptămâni de şedere 
la o altitudine de 4000 -4500 m sunt în măsură să 
determine creşterea acestor indicatori până la nivelul 
caracteristic pentru locuitorii permanenţi ai zonelor 
situate la o altitudine de 2500 - 3000 m deasupra 
nivelului mării (Bernstein, 1977). 

Printre factorii de cea mai mare importanţă, care 
asigură creşterea capacităţii funcţionale şi a V02 max, 
ca urmare a şederii şi a antrenamentului la altitudine, 
se numără vascularizarea şi legat de aceasta, creşterea 
circulaţiei sanguine capilare în muşchi (Terrados şi 

alţii, 1988; Saltin, 1996). 

Astfel de modificări au loc şi în encefal, care 
are o sensibilitate mai ridicată faţă de insuficienţa 
de oxigen. O şedere de lungă durată la altitudine 
conduce la o creştere substanţială a numărului şi 
lungimii capilarelordin encefal,favorizând accelerarea 
aprovizionării cu sânge a acestuia. 

Reacţiile de acomodare ale funcţiei respiratorii şi 
a metabolismului gazos în stadiile al doilea şi al treilea 
se reduc la următoarele. Respiraţia devine mai rară şi 
mai profundă, în comparaţie cu reacţiile remarcate 
în prima fază de adaptare. Volumul respiraţiei pe 
minut, de asemenea, scade nesemnificativ, însă nu 
depăşeşte normele de la câmpie; se nivelează alcaloza 
respiratorie; se produce creşterea excursiei cutiei 
toracice şi se instalează o creştere stabilă a tuturor 
volumelor şi capacităţilor pulmonare, cât şi a ponderii 
ventilaţiei alveolare în volumul respiraţiei pe minut. 
(Lauer, Kolcinskaia, 1975; Robergs, Roberts, 2002). 

Adaptarea stabilă la hipoxie este legată şi 
de modificările substanţiale ale posibilităţilor 
sistemelor nervos central şi periferic. La nivelul 
compartimentelor superioare ale sistemului nervos, 
acest fapt se manifestă în creşterea stabilităţii 
creierului faţă de excitanţii excesivi, faţă de situaţiile 
conflictuale, în creşterea stabilităţii reflexelor 
condiţionate, accelerarea trecerii memoriei de scurtă 
durată în cea de lungă durată. La nivelul reglării 
vegetative, adaptarea stabilă se manifestă în creşterea 
puterii reglării adrenergice a funcţiei inimii, care 
se manifestă în hipertrofia neuronilor simpatici, în 
creşterea numărului de fibre simpatice din miocard, 
cât şi în intensitatea şi reducerea duratei răspunsului 
inotrop al inimii la noradrenalină (Pşenikova, 1986; 
Crause, 1981). Acest fenomen se îmbină cu scăderea 
tonusului miogen al vaselor şi cu scăderea reacţiei 
acestora la noradrenalină (Meerson, Saltâkova, 1977). 

Astfel de modificări ale reglării adrenergice a 
inimii şi a patului vascular asigură mărirea debitului 
cardiac în timpul unor reacţii de comportament, iar 
în al doilea rând, creşterea mai redusă a presiunii 
arteriale, ca efect de adaptare economică. 

Antrenamentul în condiţii de altitudine 
favorizează creşterea economicităţii activităţii. Astfel, 
5 - 8 h de efort activ pe parcursul primelor trei zile de 
şedere la o altitudine de 2500 m conduc la creşterea 
capacităţii de oxigenare a sângelui, cât şi a difuziunii 
oxigenului în ţesutul muscular (Hacker şi alţii, 1984; 
Colb, 2003). Un antrenament de 12 săptămâni al unor 
maratonişti în condiţii montane conduce la o scădere 
certă a costului de oxigen al alergării, la o viteză 
standard (fig. 25.3). 

Sintetizarea rezultatelor numeroaselor cercetări 
efectuate în domeniul adaptării la condiţiile de 
hipoxie de altitudine i-au permis lui F.Z. Meerson 


(1986) să evidenţieze o serie de mecanisme de 
adaptare coordonate între ele: 1) mecanismele a 
căror mobilizare poate să asigure o intrare suficientă 
a oxigenului în organism, în pofida deficitului de 
oxigen din mediu: hiperventilaţia; hiperfuncţia inimii 
care asigură mişcarea de la plămâni la ţesuturi, a 
unei cantităţi mărite de sânge; 2) poliglobulia şi 
mărirea corespunzătoare a capacităţii de oxigenare 
a sângelui; 3) mecanismele care fac posibilă o intrare 
suficientă de oxigen la creier, la inimă şi la alte organe 
de importanţă vitală, în ciuda hipoxemiei, şi anume: 
dilatarea arterelor şi a capilarelor creierului şi ale 
inimii etc.; 4) micşorarea distanţei de difuziune pentru 
oxigen între peretele capilar şi mitocondriile celulelor 
pe seama formării unor capilare noi şi a modificării 
proprietăţilor membranelor celulare; 5) creşterea 
capacităţii celulelor de a utiliza oxigen, ca urmare a 
creşterii concentraţiei de hemoglobină; creşterea 
capacităţii celulelor şi ţesuturilor de a utiliza oxigenul 
din sânge şi de a forma ATP în pofida insuficienţei 
de oxigen; 6) creşterea resintezei anaerobe de ATP 
pe seama activării glicolizei, apreciată de către mulţi 
specialişti ca un mecanism de adaptare important. 

Un antrenament organizat incorect, în condiţii de 
altitudine medie şi mare (eforturi excesiv de ridicate, 
alternarea neraţională a activităţii şi a odihnei etc.), 
poate să conducă la un stres excesiv, în cadrul căruia 
însumarea acţiunii hipoxiei de altitudine şi a hipoxiei 
de pe urma eforturilor este în măsură să conducă la 
reacţii caracteristice unei boli cronice de altitudine. 
Creşte în mod deosebit riscul bolii de altitudine în cazul 
unor eforturi fizice intense, în condiţii de altitudine 
mare, la 2500 - 3000 m şi mai mult (Clarke, 1988; 
Montgomery şi alţii, 2002). Nu trebuie să ne gândim 
la faptul că nivelul ridicat de adaptare a sportivilor 
la condiţiile de altitudine şi cantonamentele dese 
ale acestora la munte reprezintă un factor profilactic 
împotriva apariţiei bolii de altitudine. Afecţiunea 



FIGURA 25.3 —Consumul deoxigenîn alergare, pentru unsprezece 
maratonişti înainte şi după 12 săptămâni de antrenament la 
altitudine. La viteza de 15 km«h _1 s-a observat o creştere certă a 
economicităţii alergării (p < 0,05) (Svedenhag, 1995) 

poate să apară şi la sportivi de înaltă performanţă, 
cu o bogată experienţă în pregătirea la altitudine 
medie şi mare, întrucât aceştia, de regulă, încep o 
activitate intensă, fără o adaptare prealabilă necesară 
(Shephard, 1992; Colb, 2003). 

Profilaxia cu privire la apariţia bolii de altitudine 
este favorizată de un antrenament preliminar hipoxic 
artificial, de şederea pasivă în camera de presiune, de 
o deplasare treptată în condiţii de mare altitudine. 
Pentru eliminarea simptomelor bolii de altitudine, 
este posibilă administrarea unor preparate speciale 
(la recomandarea medicului) sau deplasarea la o 
altitudine mai mică. 

Trebuie subliniat faptul că timpul necesar pentru 
atingerea unei adaptări stabile este determinat 
de mai mulţi factori. în cazul celorlalte condiţii 
egale, adaptarea se instalează mai repede la acele 
persoane care se află în mod obişnuit în condiţii de 
hipoxie artificială sau naturală. Sportivii adaptaţi 
la eforturi pentru rezistenţă se acomodează mai 
repede la condiţiile de altitudine medie şi mare, decât 
persoanele care nu practică sportul sau sportivii care 
se specializează în ramurile sportive în regim de viteză 
sau forţă. 

Creşterea altitudinii (în anumite limite) 
stimulează reacţiile de adaptare şi accelerează 
procesul de adaptare care se desfăşoară mult mai 
rapid la persoanele care utilizează pe scară largă 
eforturi fizice intense, în comparaţie cu persoanele 
care duc un mod de viaţă obişnuit. Pentru atingerea 
unor valori maxime ale volumului de sânge în 
circulaţie şi ale masei de eritrocite circulante la o 
altitudine de 2500 - 3000 m, în condiţiile unui regim 
obişnuit de viaţă, sunt necesare 30 - 40 de zile 
(Sirotinin, 1949; Mirrahimov şi alţii, 1969). La sportivi, 
în cazul unei organizări raţionale a pregătirii, această 
perioadă poate fi redusă de 1,5 - 2 ori. 

Sportivii bine adaptaţi la condiţiile hipoxice, la 
un anumit regim de antrenament şi la aplicarea unor 
şedinţe de hipoxie artificială sunt capabili să păstreze 
nivelul reacţiilor atins la altitudine, pe parcursul a 
30 - 40 de zile, după întoarcerea la şes. De exemplu, 
în cazul unei planificări uniforme a pregătirii la 
altitudine, numărul de eritrocite revine la nivelul iniţial 
după 9-12 zile. Când însă antrenamentul hipoxic se 
organizează în mod sistematic, efectul acestuia se 
remarcă şi peste 40 de zile după încetarea acestuia. 
Acest fapt se referă şi la indicatori cum ar fi V02 max, 
consumul de oxigen la nivelul pragului anaerob etc. 
(Wolf şi alţii, 1986). 

Forme de antrenament hipoxic 

Marea varietate a formelor de pregătire a sportivilor 
prin utilizarea factorului hipoxic complementar poate 


fi împărţită în două grupe: antrenamentul hipoxic 
natural (antrenamentul în condiţiile de altitudine) şi 
antrenamentul hipoxic artificial (antrenamentul la 
nivelul mării, prin utilizarea unor construcţii speciale, a 
echipamentelor şi procedurilor care asigură prezenţa 
unui factor hipoxic suplimentar). 

Cercetările speciale, cât şi experienţa de pregătire 
a unor sportivi renumiţi din diferite ţări au demonstrat 
în mod convingător că un loc principal în sistemul de 
antrenament hipoxic al sportivilor trebuie să-l ocupe 
antrenamentul natural la altitudine, care produce 
reacţii mult mai pronunţate şi o desfăşurare mai 
eficientă a adaptării, în comparaţie cu antrenamentul 
hipoxic în condiţii create în mod artificial (Meerson, 
1986; Platonov, 1995). în acelaşi timp, antrenamentul 
hipoxic artificial, în cazul unei planificări raţionale 
a acestuia, permite să se completeze cu succes 
antrenamentul de la altitudine, înlăturând multe 
neajunsuri organizatorice şi metodice ale acestuia din 
urmă (Fuchs, Reiss, 1990; Wilber, 2004). 

La ora actuală, în multe ţări ale lumii funcţionează 
centre sportive de antrenament, care sunt situate la o 
altitudine medie. Cele mai mari dintre acestea şi cel 
mai bine echipate sunt situate la altitudini de la 1600 
- 1700 m până la 2300 - 2600 m: Siestriera (Italia) - la 
2035 m; Belmeken (Bulgaria) - la 2000 m;Ţahkadzor 
(Armenia) - la 1970 m; Kunming (R.P.Chineză) - la 
1895 m); Colorado-Springs (SUA) - la 1860 m; Mexico 
(Mexic) - la 2240 m; Sierra-Nevada (Spania) - la 2320 
m; Bogota (Columbia) - la 2600 m şi altele. 

Condiţiile din multe centre moderne permit ca 
antrenamentul şi şederea să fie posibile într-o gamă 
largă de altitudini: sportivii pot locui la o altitudine de 
1800 - 2500 m şi să se antreneze la 2700 - 3500 m sau 
invers - să locuiască la o altitudine de 2200 - 3000 m 
şi să se antreneze la o altitudine de 1000 - 1200 m 
etc. De exemplu, centrul modern din Sierra-Nevada, 
situat la altitudine medie şi foarte popular printre 
sportivii de elită, oferă posibilitatea să se locuiască la 
o altitudine de 2320 m şi să se antreneze la Granada 
(altitudinea de 690 m, la 40 de minute de mers cu un 
mijloc de transport, de la Sierra-Nevada). Sportivii 
care se antrenează la centrul de la altitudine medie 
de la Colorado-Springs (SUA) au posibilitatea să se 
antreneze la o altitudine de 1860 m şi să locuiască în 
condiţii de altitudine mare - la 2750 m. 

în ultimii ani se acordă o atenţie deosebită 
introducerii în procesul de pregătire a sportivilor, a 
antrenamentelor în condiţii de hipoxie creată în mod 
artificial. 

Un astfel de antrenament necesită nişte 
construcţii şi echipamente speciale. în acest scop, 
se utilizează camere de presiune, în care se modifică 
presiunea generală a aerului şi implicit, presiunea 
parţială a oxigenului; camere climatice în care este 

alimentat amestecul hipoxic stabilit. De exemplu, la 
baza olimpică de pregătire din Colorado-Springs , 
funcţionează o cameră de presiune cu un hidrocanal 
încorporat pentru antrenamentul înotătorilor 
(fig. 25.4). în diferite centre există construcţii 
similare pentru antrenamentul alergătorilor, 
cicliştilor, schiorilor, canotorilor şi sportivilor care se 
specializează în alte sporturi. Sunt utilizate diferite 
sisteme staţionare, care îi oferă sportivului amestecul 
hipoxic, prin intermediul unor măşti speciale. Se 
utilizează măşti care permit să se inspire amestecul 
hipoxic în condiţii reale de antrenament, cât şi unele 
măşti şi tuburi dintre cele mai simple, care asigură 
condiţiile hipoxice pe seama prezenţei aşa numitului 
spaţiu mort. 

Utilizarea metodei respiraţiei de întoarcere prin 
folosirea unor tuburi cu un spaţiu mort semnificativ 
reprezintă cea mai simplă soluţie.în acest caz, scăderea 
presiunii parţiale a oxigenului din aerul inspirat se 
asigură prin inhalarea parţială a aerului expirat, care se 
amestecă cu cel proaspăt. Avantajul acestei metode 
îl reprezintă simplitatea şi accesibilitatea acesteia 
pentru o utilizare largă în practică, iar neajunsurile 
constau în presiunea parţială crescută a bioxidului 
de carbon, umiditatea şi temperatura crescute ale 
aerului inspirat (D'Urzo şi alţii, 1986). 

Fiecare dintre formele de antrenament hipoxic 
artificial aplicat în practică (şederea şi antrenamentul 
în camere climatice, utilizarea măştilor, prin care este 
alimentat amestecul hipoxic, şi altele) are atât avntaje, 
cât şi dezavantaje şi, bineînţeles, nu poate înlocui 
antrenamentele în condiţii naturale de altitudine, 
însă antrenamentul în condiţii hipoxice artificiale 
reprezintă o completare eficientă la pregătirea 
de altitudine în condiţii naturale şi permite atât o 
desfăşurare eficientă a procesului de aclimatizare a 
sportivilor la condiţiile de la munte, cât şi păstrarea 
nivelului de adaptare atins la altitudine, pe parcursul 
perioadei pregătirii ulterioare în condiţii de şes. 

Sunt suficient de eficiente chiar şi unele metode 
foarte simple, cum ar fi inspiraţia la anumite intervale 
a unor amestecuri gazoase cu un conţinut scăzut de 
oxigen: 5 min - inspiraţie de amestec gazos cu un 
conţinut de oxigen de 10 - 12%, 5 min - respiraţie 
cu aer obişnuit etc. Aplicarea acestei metode pe 
parcursul a 30 - 60 min este destul de eficientă, atât 
pentru adaptarea preliminară la condiţiile hipoxice 
de la munte, cât şi pentru păstrarea nivelului de 
adaptare atins anterior. Unele cercetări demonstrează 
(Kolcinskaia, 1993) faptul că efectul benefic al unei 
astfel de metode este determinat de mecanismele 
generalizate, a căror acţiune este îndreptată spre 
asigurarea aducerii oxigenului la ţesuturi şi spre 
amplificarea respiraţiei tisulare. Inspirarea la anumite 
intervale a amestecurilor gazoase are avantaj în 



FIGURA 25.4 — Barocameră cu bazin hidrodinamic (schema), 
care funcţionează la baza olimpică din Colorado-Springs SUA 


comparaţie cu acţiunea continuă a hipoxiei, datorită 
unei mobilizări multiple a mecanismelor centrale şi 
periferice de asigurare a ţesuturilor cu oxigen. 

Antrenamentul hipoxic artificial reprezintă 
un mijloc eficient de accelerare a procesului 
de aclimatizare, în special în acele cazuri, când 
antrenamentul în condiţii montane nu poate dura 
o perioadă lungă de timp. Utilizarea pe parcursul 
câtorva zile, înainte de deplasarea la altitudine, a 
unor programe intense de antrenament în condiţii de 
hipoxie artificială permite o accelerare semnificativă 
a procesului de adaptare a sportivilor la condiţii de 
altitudine şi deja în a treia şi a patra zi de şedere a 
acestora la munte, permite planificarea unor lecţii 
intense de antrenament. 

Numeroase observaţii realizate în cadrul 
pregătirii unor sportivi de înaltă clasă în diferite ţări 
ale lumii au demonstrat faptul că antrenamentul 
preliminar în condiţii hipoxice artificiale permite 
accelerarea procesului de aclimatizare a sportivilor, 
în medie de 2 - 2,5 ori. Sportivii care utilizează, pe 
parcursul a 5 - 10 zile înainte de deplasarea la munte, 
un antrenament hipoxic artificial, parcurg faza de 
aclimatizare acută pe parcursul a 2 - 3 zile. Fără o 
astfel de pregătire preliminară, antrenamentul de la 
munte, cu eforturi mari, ar putea începe doar după 5 
- 7 zile după sosirea la altitudine (Wilber, 2004). 

Volumul minim de antrenament hipoxic 
artificial preliminar, necesar pentru o adaptare 
ulterioară eficientă la condiţiile de altitudine depinde 
de mai mulţi factori (specializarea sportivului, 
experienţa privind pregătirea la altitudine, caracterul 
antrenamentului precedent şi următor etc.). Efectul se 

remarcă în cazul când antrenamentul hipoxic artificial 
se utilizează pe parcursul a 10 zile, la un volum total 
de activitate, în condiţii hipoxice de 12 - 15 h. 

Utilizarea antrenamentului hipoxic artificial 
în vederea unei adaptări preliminare eficiente la 
condiţiile montane este deosebit de eficientă în 
cazul în care este planificată pregătirea la altitudine 
de peste 2000 m. Intervalul de timp dintre ultimul 
antrenament în condiţii de hipoxie artificială şi 
primul antrenament de la altitudine nu trebuie să 
depăşească trei zile (Fuchs, Reiss, 1990). 

în cazul în care este necesară participarea 
la o serie prelungită de competiţii, menţinerea 
nivelului de pregătire este favorizată de includerea 
unor microcicluri organizate în condiţii de hipoxie 
artificială, care favorizează menţinerea nivelului 
atins anterior, pentru capacităţile glicolitice aerobe şi 
anaerobe. Alternarea unor astfel de antrenamente cu 
cele de viteză - forţă, cu cele de orientare tehnico- 
tactică şi de coordonare, desfăşurate în condiţii 
normale, permite menţinerea pentru o perioadă 
lungă de timp, a nivelului de pregătire a sportivilor 
(Platonov, 2004). 

în perioada dintre terminarea pregătirii la 
altitudine şi starturile în principalele competiţii, pot 
fi incluse microcicluri de scurtă durată (de 3-6 
zile), cu un volum ridicat de antrenament hipoxic, în 
condiţii artificiale, fapt ce permite păstrarea nivelului 
de adaptare atins pe baza antrenamentului de la 
altitudine. 

Un moment important în cadrul includerii 
unor antrenamente în condiţii hipoxice artificiale îl 
reprezintă posibilitatea de a alterna antrenamentul 
de dezvoltare a capacităţii glicolitice aerobe şi 
anaerobe în condiţii de hipoxie, cu antrenamente 
în condiţii normale, care favorizează perfecţionarea 
altor laturi ale stării de pregătire, laturi asupra cărora 
este contraindicată activitatea în condiţii de hipoxie. 

Altitudinea optimă pentru pregătirea 
la munte 

Opinia cu privire la altitudinea optimă la care este 
oportun antrenamentul nu este unitară. Majoritatea 
covârşitoare a cercetărilor, a recomandărilor practice, 
cât şi experienţa pregătirii unor mari sportivi sunt 
legate de o altitudine de 1700 - 2200 m. Un interes 
incontestabil îl reprezintă şi pregătirea în condiţii de 
mare altitudine, la 2500 - 3000 m. în afară de acestea, 
rezerve mari pentru creşterea eficienţei pregătirii sunt 
ascunse în utilizarea pe scară largă a antrenamentelor, 
în condiţii de altitudine mică, la o înălţime de 1000 
- 1500 m. Majoritatea specialiştilor consideră că 

altitudinile optime se situează în intervalul de 2000 - 
2500 m (Friedmann-Bette, 2008). 


La o altitudine de 3000 m şi peste aceasta, chiar 
şi la unii sportivi adaptaţi la aceste condiţii, se produc 
perturbări ale structurii dinamice şi spaţial-temporale 
a mişcărilor, iar activitatea poate conduce la dereglări 
serioase ale tehnicii sportive, la distrugerea structurii 
raţionale de coordonare a mişcărilor, la modificări 
de legătură reciprocă dintre funcţiile vegetativă şi 
motrică. în legătură cu acest fapt, trebuie să acordăm 
atenţie şi recomandărilor Federaţiei Internaţionale 
de Medicină Sportivă care s-a pronunţat în favoarea 
interzicerii organizării concursurilor în ramurile 
sportului care impun manifestarea rezistenţei, la 
o altitudine ce depăşeşte 3000 m, datorită riscului 
pentru sănătatea sportivilor. 

Menţinerea nivelului potenţialului de viteză- 
forţă, păstrarea tehnicii de viteză în condiţiile 
antrenamentului de la altitudine necesită o planificare 
periodică a programelor de antrenament cu o 
intensitate ridicată de lucru. Acest fapt este favorizat 
într-o mare măsură de posibilitatea schimbării 
altitudinii în condiţii de antrenament montan, când 
creşterea puterii şi a capacităţii sistemelor aerob şi 
anaerob lactic de asigurare cu energie se realizează 
la o altitudine de 1800 - 2500 m, iar dezvoltarea sau 
menţinerea nivelului atins anterior al altor calităţi se 
realizează la altitudini mult mai joase. 

Există o părere suficient de statornicită potrivit 
căreia condiţiile de altitudine mică (1000 - 1500 
m deasupra nivelului mării), fiind eficiente pentru 
refacere şi pentru odihna activă a sportivilor şi pentru 
menţinerea nivelului de antrenament atins, nu 
reprezintă în acelaşi timp un stimul suficient pentru 
trecerea organismului la un nivel de adaptare nou, 
mai ridicat. într-adevăr, acest fapt este adevărat dacă 
ne orientăm după datele cercetărilor referitoare la 
şederea pasivă a omului în condiţii de altitudine joasă. 
Dacă vom analiza reacţiile care apar în cazul unei 
acţiuni comune a factorilor hipoxici, ce reprezintă 
urmarea şederii la munte şi aplicarea unor programe 
speciale de antrenament cu caracter hipoxic (hipoxia 
efortului), atunci eficienţa pregătirii în condiţii de 
altitudine mică poate fi suficient de ridicată, în special 
pentru unii sportivi tineri, care nu au experienţă de 
pregătire în condiţiile de altitudine medie şi mare. De 
exemplu, sportivii de performanţă tineri, care se află în 
etapa de pregătire pentru cele mai înalte performanţe, 
care au utilizat în mod sistematic pregătirea la mică 
altitudine (trei-patru convocări, de câte trei săptămâni 
la o atitudine de 1200 m pe parcursul unui an, cu un 
volum total mare de eforturi cu orientare aerobă 
şi aerob-anaerobă) au reuşit să obţină creşterea 
posibilităţilor funcţionale şi a rezultatelor sportive, 
pe care, conform părerii unor specialişti, aceştia nu 
le-ar fi putut atinge în condiţiile unei pregătiri la şes. 
în ceea ce-i priveşte pe sportivii de cea mai înaltă 

performanţă, care se află în etapele ulterioare din 
cadrul perfecţionării multianuale, pentru aceştia este 
optim antrenamentul la o altitudine de aproximativ 
2000 m (Gore şi alţii, 1997; Wilber, 2004). 

Când este vorba de altitudinea oportună la care 
trebuie realizată pregătirea sportivilor, trebuie să 
reţinem acea contradicţie care există între condiţiile 
de la altitudine medie şi cele de la mare altitudine, 
în ceea ce priveşte acţiunea antrenamentului asupra 
sistemului respirator, de circulaţie a sângelui şi, în 
general, posibilitatea organismului pentru asigurarea 
cu energie a unei activităţi cu caracter aerob, aerob- 
anaerob, şi condiţiile pentru o perfecţionare eficientă 
a altor componente ale stării de pregătire. 

Dacă pentru perfecţionarea posibilităţilor 
diferitelor verigi ale sistemului de asigurare cu 
energie, antrenamentul în condiţiile de altitudine 
medie şi chiar de mare altitudine (2500 - 3000 m 
deasupra nivelului mării) poate deveni foarte eficient, 
atunci pentru cele mai importante componente 
ale măiestriei tehnice şi tactice, pentru o serie de 
componente importante ale pregătirii fizice şi psihice, 
antrenamentul de la altitudine poate fi un factor 
negativ. 

în practică sunt utilizate diferite abordări cu 
privire la alegerea altitudinii optime pentru şedere şi 
pentru antrenament. Prima abordare, adică şederea 
şi antrenamentul în condiţii de altitudine medie (de 
obicei la o înălţime de 1800 - 2300 m) este cea mai 
răspândită. Eficienţa acesteia a fost de nenumărate 
ori confirmată atât de cercetările ştiinţifice, cât şi, 
ceea ce este foarte important, de experienţa pozitivă 
a câtorva generaţii de sportivi remarcabili, care au 
folosit-o pe parcursul a peste 4 decenii. 

Cea de-a doua abordare, care a obţinut o 
răspândire suficient de largă în ultimii ani, presupune 
şederea la o înălţime de 2500 - 3000 m deasupra 
nivelului mării, iar antrenamentul - în condiţii de 
altitudine medie. Aprecierea avantajului acesteia, în 
comparaţie cu prima abordare, este destul de dificilă. 
Pe de o parte, şederea la o altitudine mare reprezintă 
un anumit stimul pentru adaptarea sistemului de 
transport al oxigenului, iar pe de altă parte, poate 
îngreuna desfăşurarea proceselor de refacere după 
programele de antrenamente cu eforturi mari, 
desfăşurate în condiţii de altitudine medie. 

Cea de-a treia abordare, căreia i se face o 
propagandă foarte activă în ultimii ani în literatura de 
specialitate, ca fiind una dintre cele mai eficiente, nu 
se reduce la şederea în condiţii de altitudine medie 
(la 2000 - 2500 m), ci la antrenamentul la o altitudine 
de 1000 - 1250 m (Stray-Gundersen, Levine, 1999; 
Levine, Stray-Gundersen, 2005; Tiollier şi alţii, 2005). 
Avantajele acesteia constau în eliminarea unor aspecte 
care limitează volumul activităţii de antrenament şi 


calitatea acesteia din cauza dezvoltării oboselii, în 
cazul antrenamentelor în condiţii de altitudine medie. 
Pe de o parte, acest fapt este adevărat, iar pe de altă 
parte, provoacă serioase temeri în ceea ce priveşte 
eficienţa de adaptare a sistemelor aerob şi anaerob 
lactacid de asigurare cu energie, în folosul cărora se 
organizează, în principal, antrenamentele la munte. 
Nu există îndoială în faptul că numai şederea în condiţii 
de altitudine medie, fără ca aceasta să fie întărită de 
îmbinarea hipoxiei montane, cu hipoxia efortului 
de antrenament, nu este suficientă. Sintetizarea 
rezultatelor cercetărilor orientate spre scoaterea în 
evidenţă a acestei abordări, i-a condus pe Bonetti şi 
Hopkins (Bonetti, Hopkins, 2009) la concluzia că o 
astfel de formă de pregătire poate deveni eficientă 
pentru creşterea puterii şi a capacităţii sistemelor 
aerob şi anaerob lactacid de asigurare cu energie la 
sportivii de performanţă scăzută, însă aceasta este 
insuficientă pentru stimularea proceselor de adaptare 
la sportivii de elită, care se specializează în ramurile 
sportului care impun manifestarea rezistenţei aerobe 
şi aerob-anaerobe. 

Asupra acestui fapt şi-au îndreptat atenţia 
adepţii celei de-a patra abordări, care consideră ca 
oportună îmbinarea şederii la altitudine medie, cu 
antrenamentul la mare altitudine (Schmidt, 1990; 
Fuchs, Reiss, 1990; Sutton şi alţii, 1992). Şederea la 
altitudine medie şi antrenamentul în condiţii de mare 
altitudine au fost folosite cu succes de către mulţi 
alergători din diferite ţări, specializaţi pe distanţe medii 
şi lungi, care au locuit la Mexico şi s-au antrenat la o 
distanţă de 60 km de acesta, la baza de mare altitudine 
Toluca (2700 m), ale cărei trasee de antrenament sunt 
situate atât la nivelul de 2700 m, cât şi la altitudini mai 
mari. O astfel de schemă de pregătire la munte au 
folosit pe scară largă şi mulţi sportivi din RDG, aceasta 
căpătând o fundamentare ştiinţifică suficientă (Fuchs, 
Reiss, 1990). De asemenea, s-a demonstrat faptul 
că pentru creşterea puterii şi capacităţii sistemului 
anaerob lactacid, cea mai eficientă este pregătirea 
în timpul căreia sportivii locuiesc la o altitudine de 
1700 - 2000 m şi se antrenează la o altitudine de 2700 
- 3000 m (Misuno şi alţii, 1990). Sportivii de înaltă 
performanţă, care se antrenează la baza Ţahcadzor 
(Armenia), locuiesc şi desfăşoară principalele lecţii de 
antrenament în condiţii de altitudine medie (1970 m 
deasupra nivelului mării), iar antrenamentele pentru 
alergări - la altitudini mai mari. Antrenamentul la 
mare altitudine reprezintă un stimul suplimentar 
pentru dezvoltarea reacţiilor de adaptare, iar 
şederea în condiţii de altitudine medie favorizează, 
în comparaţie cu condiţiile de mare altitudine, 
desfăşurarea proceselor de refacere. 

în felul acesta, în cadrul pregătirii sportivilor, 
se pot utiliza diferite variante. Alegerea uneia 

dintre acestea poate fi determinată de conţinutul 
perioadei concrete dintr-un macrociclu, de orientarea 
procesului de antrenament, în cadrul unei lecţii, al 
unei zile de antrenament sau microciclu. în acest sens, 
multe lucruri depind şi de posibilităţile individuale 
ale sportivului, de vârsta acestuia, de gradul de 
performanţă, de experienţa de pregătire la munte, 
de nivelul de adaptare la hipoxie, de capacitatea 
de refacere eficientă. încercarea de a delimita o 
singură variantă din cele posibile drept cea mai 
productivă, cum propun unii specialişti, ni se pare 
limitativă, în utilizarea climei montane ca unul dintre 
cei mai puternici factori de creştere a posibilităţilor 
funcţionale ale sportivilor. 

Şederea în condiţii de hipoxie 
artificială, antrenamentul la nivelul 
mării 

în ultimii ani în literatura de specialitate este 
fundamentată şi se face propagandă insistentă 
unei forme de pregătire hipoxică, conform căreia 
sportivii petrec o parte importantă (12-18 ore) din 
cele 24 de ore în condiţii de hipoxie artificială (case, 
apartamente, corturi hipoxice), care corespunde unei 
altitudini de 2000 - 3000 m, iar antrenamentele se 
desfăşoară în condiţii obişnuite. Se consideră faptul 
că şederea în încăperi, în care presiunea parţială 
a oxigenului corespunde condiţiilor de altitudine 
medie şi mare, asociată cu un antrenament în condiţii 
de câmpie, asigură o perfecţionare sportivă eficientă 
şi multilaterală şi, în acelaşi timp, stimulează funcţiile 
hematopoetice şi creşterea posibilităţilor sistemului 
aerob, în general (Levine, Stray-Gundersen, 1997; 
Gruşin şi alţii, 1998; Rodriguez şi alţii, 2004). 

Promotorii acestei orientări în pregătirea 
hipoxică sunt consideraţi în mod eronat specialiştii 
din ţările scandinave şi SUA, care la începutul anilor 
1990 au început să folosească şederea în condiţiile de 
hipoxie artificială drept factor de stimulare a reacţiilor 
de adaptare a sistemului de transport al oxigenului 
(Millet şi alţii, 2010). în realitate, o astfel de formă 
de pregătire, întărită cu un mare volum de cercetări 
ştiinţifice efectuate în regim închis, a început să fie 
utilizată în practica de pregătire a celor mai puternici 
sportivi din RDG, care s-au specializat în unele ramuri 
sportive legate de manifestarea rezistenţei, încă de la 
începutul anilor 1970. Pentru aceasta, la Kimbaum, 
lângă Berlin, a fost construit un mare obiectiv secret 
- barocameră, în care au putut să locuiască şi să se 
antreneze în acelaşi timp aproximativ 40 de persoane, 
în această barocameră erau camere de odihnă, 
încăperi pentru masaj şi pentru diferite proceduri 
fîzioterapeutice, camere pentru alimentaţie etc. 
însă principala caracteristică a acestui obiectiv l-a 


reprezentat existenţa unei infrastructuri pentru 
toate disciplinele din canotaj, a diferitelor ergometre 
pentru alergători, înotători, schiori, ciclişti, prezenţa 
unor aparate pentru pregătirea de forţă, amplasate 
în două încăperi, cu o suprafaţă totală de aproximativ 
500 m2. înălţimea de "urcare" în această barocameră 
putea să atingă 4000 m. 

Mai mult de 10 ani, sportivii din RDG au utilizat 
această cameră de presiune,îmbinând antrenamentul 
în interiorul acesteia, cu pregătirea de la şes, cât şi cu 
pregătirea la altitudine medie şi mare de la Belmeken 
sau din alte zone. Pentru diferite ramuri de sport 
şi pentru diferiţi sportivi erau elaborate scheme 
individuale corespunzătoare. După cum a demonstrat 
practica şi datele cercetărilor ştiinţifice, efectuarea 
zilnică a două lecţii de antrenament, dintre care una 
se desfăşura în barocameră, iar a doua în condiţii 
naturale, a facilitat creşterea posibilităţilor sistemului 
de transport al oxigenului şi nu a perturbat procesul 
de perfecţionare a altor laturi ale antrenamentului. 

Specialiştii din RDG verificau şi eficienţa şederii 
de lungă durată în barocameră, în comparaţie 
cu antrenamentele în condiţii obişnuite, cât şi 
eficienţa unei şederi permanente (de 2 săptămâni) 
şi antrenamentului în barocameră. însă prima dintre 
aceste variante ceda în mod semnificativ din punctul 
de vedere al eficienţei în faţa altor scheme, iar a doua 
variantă era nefavorabilă din cauza unei acţiuni nocive 
asupra psihicului înotătorilor şi a limitării în ceea ce 
priveşte posibilităţile de utilizare a unui spectru larg 
de mijloace de antrenament (Suslov, 1999). 

Din păcate, literatura de specialitate din 
ultimii ani abundă în date cu privire la eficienţa 
extraordinară a formei de pregătire, în cadrul căreia 
sportivii se află în cea mai mare parte din zi şi noapte 
(aproximativ 18 h), în condiţii de hipoxie creată 
artificial, iar antrenamentele se desfăşoară în condiţii 
normale. Sunt prezentate date care atestă modificări 
substanţiale în compoziţia sângelui, sporirea 
posibilităţilor aerobe şi anaerobe ale sportivilor, 
însoţite de nişte informaţii complet neveridice 
referitoare la creşterea rezultatelor sportive. într- 
adevăr, cum putem să luăm serios în considerare 
rezultatele cercetărilor unor specialişti finlandezi, în 
care este demonstrat faptul că o şedere de 11 zile 
a unor ciclişti de înaltă performanţă, în condiţii de 
hipoxie creată în mod artificial (2500 - 3000 m), zilnic, 
pe parcursul a 17 - 18 h, însoţită de două şedinţe de 
antrenament, a condus la creşterea vitezei în cursa de 
40 kilometri cu 4 %, după patru zile de la terminarea 
antrenamentului experimental ? (Rusko şi alţii, 1995, 

1999). Dacă aceste date sunt transferate la materialele 
curselor individuale pe şosea, cu start defalcat, de la 
Jocurile Olimpice de la Londra (lungimea traseului - 
44 km), atunci participantul care a utilizat o astfel de 

procedură ar fi trebuit să-şi întreacă adversarul cu 1 
km 760 m sau cu peste 2 minute. Datele prezentate 
în aceste lucrări pot fi transferate şi la materialele 
din alte ramuri ale sportului, cu un caracter înrudit 
de asigurare cu energie. De exemplu, dacă vom 
lua înotul pe distanţa de 1500 m, ţinând cont de 
caracterul aerob al asigurării cu energie a activităţii 
din ambele cazuri, vom obţine următoarele rezultate. 
Dacă unui grup de înotători, care au un rezultat 
mediu (16:00) li se propune un astfel de antrenament, 
atunci aceştia, în puţin mai mult de două săptămâni, 
îşi vor îmbunătăţi rezultatul sportiv în medie cu 40 
s. Bineînţeles, aceasta este o prostie mai mult decât 
evidentă. Din păcate, astfel de date nu sunt unice, 
ci sunt caracteristice multor lucrări editate în ultimii 
ani, fapt demonstrat în mod convingător în lucrări de 
sinteză corespunzătoare (Wilber, 2004; Millet şi alţii, 
2010 ). 

Astfel de recomandări sunt foarte greu de 
explicat prin altceva decât prin existenţa unei 
dependenţe directe dintre producţia de echipament 
hipoxic pentru camere, apartamente şi case, pentru 
diferite camere şi corturi hipoxice, prin tendinţa 
impunerii acestora pe piaţă şi prin rezultatele 
cercetărilor ştiinţifice corespunzătoare, în care se 
demonstrează eficienţa acestei forme de pregătire 
hipoxică, aflată departe de realitate. 

Se bucură de încredere materialele prezentate 
de unii specialişti care sunt legaţi în mod real de 
asigurarea laturii ştiinţifice a pregătirii unor sportivi 
de înaltă performanţă. De exemplu, cercetările 
desfăşurate de către Institutul Australian al Sportului, 
care, după cum se cunoaşte, răspunde de asigurarea 
metodico-ştiinţifică a pregătirii sportivilor echipelor 
selecţionate ale ţării, nu au scos în evidenţă un 
efect serios al unui astfel de antrenament. O şedere 
zilnică, timp de 10 h, în condiţii de hipoxie (3000 m), 
asociată cu antrenamente la şes, nu a condus la nişte 
modificări substanţiale. O creştere nesemnificativă a 
eritropoezei a fost remarcată doar după 46 de nopţi 
petrecute în condiţii de hipoxie (Millet şi alţii, 2010). 

în acest plan trebuie să facem trimitere şi 
la experienţa de mai mulţi ani a folosirii de către 
specialiştii din RDG a barocamerei de la Kinbaum, în 
care au efectuat pregătirea peste 3000 de sportivi de 
înaltă performanţă (Suslov, 1999). în seria de scheme 
eficiente de utilizare a antrenamentului hipoxic 
nu şi-a găsit locul varianta în care o şedere pasivă 
într-o barocameră era îmbinată cu antrenamentul în 
condiţii obişnuite. Oricare dintre schemele aplicate 
în RDG, vizau drept factor principal antrenamentul în 
condiţii de hipoxie. 

Specialiştii, care fac propagandă activă 
antrenamentului în cadrul căruia sportivul locuieşte 
în camere cu scăderea artificială a conţinutului de 


oxigen şi seantreneazăîn condiţii obişnuite,consideră 
cea mai acceptabilă şi eficientă următoarea schemă: 

• durata antrenamentului hipoxic trebuie să 
reprezinte de la 12 - 15 până la 28 zile; 

• presiunea parţială a oxigenului în aerul inspirat 
trebuie să corespundă unei altitudini de 2500 - 3000 
m; 

• şederea zilnică în condiţii de hipoxie trebuie să 
fie de 14 - 18 h; 

• numărul optim de lecţii de antrenament 
zilnice, desfăşurate în condiţii obişnuite, trebuie să fie 
de 1- 2, cu o durată totală de 2 - 4 h (Rusko şi alţii, 
1995; Wilber, 2004; Millet şi alţii, 2010). 

Din păcate, în cadrul aprecierii eficienţei unei 
astfel de forme de pregătire, a evaluării eficienţei 
acesteia, atenţia, practic, a tuturor specialiştilor 
care au studiat această problemă a fost concentrată 
asupra studierii reacţiilor sistemului cardio-respirator. 
în afara atenţiei acestora a rămas acţiunea unui 
astfel de regim de antrenament asupra stării psihice 
a sportivului. însă chiar şi fără o analiză serioasă a 
acestei laturi, este absolut evident faptul că o astfel de 
formă de antrenament poate fi realizată pe voluntari, 
într-un experiment artificial şi în scopuri pur ştiinţifice, 
dar nu este permisă pentru aplicarea ei pe scară largă 
în domeniul sportului de înaltă performanţă, fiind 
extrem de periculoasă pentru psihicul sportivilor. 
Ne rămâne doar să ne mirăm de faptul cum unii 
adepţii activi ai utilizării pe scară largă a camerelor, 
apartamentelor, corturilor hipoxice nu observă nu 
numai caracterul îndoielnic al metodicii recomandate 
pentru creşterea posibilităţilorsistemelordeasigurare 
cu energie, dar şi pericolul acesteia pentru sănătatea 
psihică a sportivilor. Asupra acestui fapt, deja cu mulţi 
ani în urmă, atrăgeau atenţia specialiştii din RDG. 

Utilizarea şederii artificiale în condiţii de hipoxie 
(în camere, corturi etc.) este posibilă într-un volum 
redus (în principal pentru somn) şi pe perioade 
scurte de timp (de câteva zile), în vederea pregătirii 
preliminare a sportivilor pentru antrenamente în 
condiţii de munte, cât şi pentru încetinirea procesului 
de dezadaptare care a fost atinsă prin antrenamentul 
de la munte, însă este absolut inadmisibil să fie 
considerată drept unul dintre mijloacele de bază în 
vederea creşterii rezistenţei sportivului la condiţii de 
hipoxie, a posibilităţilor sistemelor de asigurare cu 
energie şi a îmbunătăţirii rezultatelor sportive. 

Aclimatizarea rapidă a sportivilor la 
clima de munte 

Deplasarea sportivilor la munte exercită o influenţă 
rapidă asupra capacităţii funcţionale a acestora 
şi conduce la o reacţie mai pronunţată a celor 
mai importanţi indicatori la eforturi standard. De 

exemplu, aceleaşi reacţii ale frecvenţei cardiace şi ale 
concentraţiei de lactat în sânge la sportivii de înaltă 
performanţă se observă în cazul micşorării puterii 
de lucru pe cicloergometru - în medie cu 28 % (fig. 
25.5). Aceeaşi reacţie se observă şi în cazul activităţii 
pe banda de alergare, cu unghiul de înclinare al pistei 
care se modifică în timpul efectuării programelor 
specifice unor protocoale de testere. 

Durata şi eficienţa aclimatizării sportivilor la 
condiţiile de munte depind de o mulţime de factori 
şi sunt situate în limite destul de largi (fig. 25.6). După 
cum putem vedea, perioada de aclimatizare la munte 
poate să oscileze într-un interval foarte larg - de la 3 
- 5 zile şi 10 - 12 h de efort activ, până la 10 - 12 zile 
şi 35 -45 h de efort. 

Termenele de aclimatizare sunt determinate în 
mare măsură de vârsta şi de performanţa sportivilor. 
Sportivii tineri, în mod deosebit cei care au venit la 
munte pentru prima dată, se adaptează la noile 
condiţii mai încet decât cei maturi. Sportivii de 
înaltă performanţă parcurg perioada de aclimatizare 
mult mai uşor, în comparaţie cu sportivii care sunt 
mult mai puţin experimentaţi în antrenament şi 
competiţii (tabel 25.3). La sportivii care se deplasează 
în mod regulat la munte, procesul de aclimatizare se 
desfăşoară mult mai repede (uneori de 2 - 3 ori) decât 
la aceia care ajung în condiţii de altitudine medie şi 
de mare altitudine pentru prima dată (Suslov, Şepel, 
1999). 

Procesele de refacere la sportivii neadaptaţi 
la pregătirea în mediu montan se produc mult mai 
încet, în comparaţie cu sportivii adulţi de înaltă 
performanţă, care se deplasează în mod regulat 
pentru antrenamente la munte. Astfel, după un 
efort standard, durata reacţiilor de refacere, conform 
datelor referitoare la frecvenţa cardiacă, la consumul 
de oxigen, la stingerea datoriei de oxigen, la sportivii 
maturi adaptaţi la condiţii de munte, este cu 25 - 35 % 
mai scurtă în comparaţie cu sportivii adulţi neadaptaţi 
la pregătirea montană şi cu 30 - 45 % în comparaţie 
cu sportivii tineri. Diferenţe atât de importante sunt 
determinate în mare măsură de reacţia neuniformă a 
sportivilor din grupele indicate la eforturile standard 
propuse (tabel 25.3). însă chiar şi în acest caz, când 
sportivilor li se propun nişte eforturi absolut identice, 
după reacţiile în mediul intern al organismului 
(creşterea concentraţiei de lactat în sânge până la 6,5 
mmoM-1 în toate grupele) sportivii maturi adaptaţi 
îşi refac capacităţile cu 15 - 20 şi 25 - 35 % mai 
repede decât sportivii maturi neadaptaţi şi cei tineri 
(Platonov, Bulatova, 1995). 

Influenţa nivelului de performanţă şi de pregătire 
a sportivilor asupra adaptării la antrenamentul 
montan se manifestă în mod clar şi în rezultatele unor 
cercetări psihologice. Sportivii de înaltă performanţă 



FIGURA 25.5 — Frecvenţa cardiacă şi concentraţia de lactat la 
sportivi de înaltă performanţă în timpul efectuării unui efort 
pe cicloergometru în condiţii de câmpie ( 1 ) şi la altitudinea de 
3000 m (2) (Fuchs, ReiG, 1990) 

bine pregătiţi, care utilizează în mod regulat 
antrenamentul la munte, deseori, după 3-4zile, ating 
un nivel ridicat de capacitate funcţională, la o stare 
psihică optimă, adică o capacitate ridicată pentru 
efectuarea unor programe de antrenament complexe, 
un nivel crescut de control şi dirijare a caracteristicilor 
spaţial-temporale şi dinamice ale mişcărilor. La 
sportivii mai puţin performanţi şi mai puţin pregătiţi 
pentru antrenamente la munte, aclimatizarea se 
produce mult mai încet (de la 6 - 8 până la 10 - 12 zile) 
şi este asociată cu scăderea capacităţii funcţionale, cu 
lipsa dorinţei de a efectua programe de antrenament 
complexe, cu scăderea capacităţii de control asupra 
caracteristicilor principale ale mişcărilor şi altele 
(Mathesius, 1994). 

Pentru o aclimatizare eficientă, o importanţă 
majoră o are odihna preliminară de bună calitate: 
începerea pregătirii la munte trebuie făcută 
într-o stare de refacere completă a capacităţilor 
fizice şi psihice ale sportivului, după eforturile de 
antrenament şi competiţionale precedente. în cazul 



FIGURA 25.6 — Durata aclimatizării a doi sportivi în cazul 
antrenamentului la munte la altitudine diferită 

în care pregătirea de la munte începe în condiţii de 
refacere insuficientă a organismului, procesul de 
adaptare la hipoxie este încetinit în mod semnificativ. 
Din această cauză, de regulă, înainte de deplasarea la 
munte sunt planificate microcicluri de 3 - 5 zile, de 
refacere. 

Procesul de aclimatizare este încetinit şi cazul 
în care, pregătirea la munte, se deosebeşte în mod 
substanţial de pregătirea precedentă de la câmpie, în 
ceea ce priveşte caracterul exerciţiilor, direcţionarea 
acţiunii şi dinamica eforturilor. In legătură cu acest 
fapt, programele lecţiilor de antrenament, regimul 
de alternare a acestora trebuie să fie cele obişnuite 
pentru sportivi, în special în cadrul primelor zile 
de pregătire montană. Accelerarea procesului de 
aclimatizare este favorizată de exerciţii cu caracter 
aerob, inclusiv cele nespecifice: alergările, plimbările 
intense pe jos şi altele. 

Procesul de aclimatizare la condiţiile de munte 
se va produce mult mai uşor şi mai repede dacă pe 
parcursul a 5 - 7 zile înainte de plecarea la munte vor 
fi luate nişte măsuri pentru o aclimatizare prealabilă, 
în acest scop, trebuie folosit somnul în corturi sau 
în camere hipoxice, cu un conţinut de oxigen care 
corespunde unei aItitudini de 2500-3000 m, respiraţia 
cu amestecuri gazoase, cu un conţinut scăzut de 
oxigen în efectuarea eforturilor fizice (Savourey şi 
alţii, 1998; Geiser şi alţii, 2001), antrenamentul hipoxie 
la diferite intervale. 

Facilitarea şi accelerarea procesului de 
aclimatizare este favorizată şi de o planificare raţională 
a eforturilor de antrenament. Eforturile excesiv de 
mari în primele zile de şedere la muntesuntîn măsură 
să îngreuneze procesul de aclimatizare (Rusko şi 
alţii, 2004), iar cele insuficiente nu permit în măsura 
necesară să rezolve obiectivele referitoare la pregătire. 
Majoritatea specialiştilor sunt de părere că eforturile 
optime în primele trei-cinci zile de pregătire la munte 
sunt de 65 - 70 % din cele utilizate în condiţiile de şes 
(Colwin, 1992). 

în primele zile de şedere la munte trebuie 
să fie modificată în mod substanţial organizarea 
programelor lecţiilor de antrenament. Ponderea 
exerciţiilor efectuate la o intensitate ridicată trebuie 
să fie redusă substanţial (cu 20 - 40 %), iar volumul 
exerciţiilor cu caracter de refacere trebuie să fie mărit 
în mod corespunzător. Pauzele dintre exerciţiile 
efectuate cu o intensitate ridicată trebuie să fie mărite 
de 1,3 - 1,5 ori. 

Facilitarea procesului de aclimatizare este 
favorizată şi de o dietă raţională, în care trebuie să fie 
prevăzută creşterea cantităţii de carbohidraţi, iar acest 
fapt este legat de un consum crescut al acestora în faza 
iniţială de aclimatizare (Pedlar şi alţii, 2005), cât şi de 
creşterea consumului de lichide, fapt determinat de 


TABELUL 25.3 — Reacţia organismului sportivilor la un efort 
standard în perioada de aclimatizare 


Grupul de sportivi 

Conţinutul de lactat după 
efort, mmoM ' 1 

Câmpie 

Altitudine 

medie 

Sportivi adulţi, adaptaţi la condiţii de 
munte 

5,06 ± 0,30 

6,16 ±0,31 

Sportivi adulţi, neadaptaţi la condiţii 
de munte 

5,35 ± 0,34 

7,53 ± 0,37 

Sportivi tineri (16-17 ani) neadaptaţi 
la condiţii de munte 

5,24 ± 0,36 

8,10 ±0,43 


accelerarea deshidratării organismului, caracteristică 
şederii în condiţii de munte (Wilber, 2004). 

Readimatizarea, efectul întârziat şi 
dezadaptarea după revenirea de la 
munte 

Acţiunea benefică a antrenamentului de la munte 
asupra posibilităţilor funcţionale şi rezultatelor 
sportive în condiţii obişnuite se manifestă nu 
imediat după revenirea de la munte, ci necesită o 
anumită perioadă de reaclimatizare, de reorganizare 
funcţională şi structurală. Este adevărat faptul că 
aproximativ 50 - 60 % dintre sportivi, în primele 
câteva zile (maximum 3 - 4), sunt în măsură să 
demonstreze rezultate înalte şi să arate o capacitate 
funcţională ridicată în cadrul testărilor speciale. însă, 
după aceasta, se instalează o fază destul de prelungită 
(de 5 - 6 zile) de scădere a posibilităţilor funcţionale 
ale organismului. La ceilalţi 40 - 50 % dintre sportivi, 
această fază se instalează imediat după coborârea de 
la munte şi poate să dureze până la 6 - 8 zile şi peste 
(Suslov, Şepel, 1999). Pe parcursul acestei perioade de 
timp nu este recomandată participarea la competiţii 
importante, planificarea unor antrenamente cu 
eforturi limită, a exerciţiilor cu caracter de pregătire 
specială, care presupun cerinţe ridicate pentru 
organism. 

După terminarea fazei de scădere a posibilităţilor 
funcţionale, se manifestă efectul întârziat al pregătirii 
de la munte, care în ceea ce priveşte cele mai 
importante componente ale pregătirii funcţionale 
a sportivului, poate să se dezvolte pe parcursul 
următoarelor 8-12 zile. în funcţie de caracteristicile 
de planificare a antrenamentului, vârful posibilităţilor 
şi al capacităţii funcţionale a sportivilor se situează la 
20 - 25 zile după revenirea de la munte. 

în figura 25.7 sunt prezentate datele care 
reflectă caracterul favorabil de desfăşurare a reacţiilor 
de adaptare după revenirea la condiţiile de câmpie a 
unor înotători de înaltă performanţă. în primele zile 

de şedere în aceste condiţii, după un antrenament 
intens de 20 de zile la munte (la 1970 m deasupra 
nivelului mării), se observă valori crescute ale 
lactatului, la o scădere concomitentă a vitezei de înot. 
în continuare, se remarcă o îmbunătăţire sistematică 
a reacţiilor de adaptare: viteza creşte puţin, la o 
scădere concomitentă a concentraţiei de lactat. Cele 
mai favorabile reacţii se observă aproximativ după 20 
de zile de la revenirea de la munte. 

în figura 25.8 sunt prezentate datele care reflectă 
dinamica posibilităţilor sistemului aerob de asigurare 
cu energie după terminarea unei pregătiri intense 
de trei săptămâni, în condiţii de altitudine medie, 
în primele 2-4 zile, după revenirea de la munte, în 
condiţiile unui antrenament cu caracter de refacere, 
se remarcă creşterea posibilităţilor funcţionale ale 
sistemului aerob de asigurare cu energie. în această 
perioadă sportivii suntîn măsură să manifeste un grad 
ridicat de capacitate funcţională, să demonstreze 
rezultate destul de ridicate în cadrul participării 
la competiţii. în continuare, urmează o scădere 
substanţială a posibilităţilor sistemului aerob de 
asigurare cu energie, determinată de complexitatea 
procesului de reaclimatizare. După 12-14 zile de la 
revenirea de la munte, se manifestă efectul întârziat al 
antrenamentului, în raport cu posibilităţile sistemului 
aerob de asigurare cu energie, efect care se dezvoltă 
sistematic pe parcursul următoarelor două săptămâni 
şi atinge nivelul maxim aproximativ după 24 - 26 zile. 
După aceasta, pe parcursul a câtorva zile se remarcă 
un nivel maxim al posibilităţilor sistemului aerob de 
asigurare cu energie, după care începe să se apară 
procesul de dezadaptare. 

Trebuie subliniat faptul că dinamica prezentată 
privind modificarea posibilităţilor funcţionale 
ale sportivilor pe parcursul pregătirii la munte şi 
pregătirii ulterioare poate să se modifice în mod 
substanţial sub acţiunea multor factori: specializarea 
sportivului, etapa din cadrul pregătirii multianuale 
şi experienţa de pregătire la munte, conţinutul 
procesului de antrenament, caracteristicile 
individuale ale sportivilor. De exemplu, la alergătorii 
pe distanţe lungi şi la maratoniştii bine adaptaţi la 
antrenamentele în condiţii de altitudine medie şi de 
mare altitudine, procesul de reaclimatizare poate să 
se încheie în decurs de 3 - 5 zile, iar efectul întârziat 
maxim al antrenamentului să apară după 12-15 
zile. Şi invers, la sportivii care se specializează pentru 
distanţele de 400 şi 800 m, formarea efectului întârziat 
de antrenament poate să dureze 20 - 25 zile şi peste. 

După 30 - 35 zile de la revenirea de la munte 
se remarcă de obicei primele semne pronunţate de 
dezadaptare, care, înainte de toate, ating funcţiile 
circulaţiei sanguine, respiraţiei, sângelui, sistemul de 
utilizare a oxigenului de către ţesuturi şi altele. Cu 



FIGURA 25.7 — Dinamica vitezei de înot (7) la efectuarea 
programului unui test standard „6 x 200 m cu pauze de 
3 min" şi a conţinutului de lactat în sânge (2) în perioada 
antrenamentului la munte şi după revenire, în condiţii de 
câmpie, în cazul unei desfăşurări favorabile a proceselor de 
adaptare 

cât a fost mai pronunţat efectul pregătirii montane, 
cu atât mai devreme şi mai evident se manifestă 
caracteristicile de dezadaptare (Shmidt, Prommer, 
2008). 

Utilizarea, după revenirea de la munte a unui 
număr semnificativ de exerciţii de antrenament cu 
caracter hipoxic este în măsură să îndepărteze în mod 
substanţial procesul de reaclimatizare a organismului 
sportivilor. La un astfel de efect conduce includerea 
în procesul de antrenament a unor mijloace de 
antrenament hipoxic artificial. 

FIGURA 25.8 — Dinamica posibilităţilor funcţionale ale 
sistemului aerob de asigurare cu energie în procesul unei 
pregătiri intense de 21 de zile în condiţii de altitudine medie şi 
după terminarea acesteia (Fuchs, ReiR, 1990) 

Durata optimă si structura ciclului de 
pregătire la munte 

Durata antrenamentului în mediul montan este de 
obicei de 3 - 4 săptămâni. Experienţa de pregătire 
multianuală a sportivilor de înaltă clasă în diferite 
ţări ale lumii, datele cercetărilor ştiinţifice ne 
demonstrează faptul că tocmai o astfel de durată de 
pregătire la munte permite într-o măsură suficientă 
să se utilizeze avantajele acesteia, legate de creşterea 
potenţialului sistemelor aerob şi anaerob lactacid 
de asigurare cu energie, de dezvoltarea rezistenţei 
speciale, fără a intra în contradicţie cu legităţile de 
formare a altor laturi ale pregătirii şi cu calendarul 
competiţional. Trebuie însă remarcat faptul că în 
practică se foloseşte adesea atât pregătirea de două 
săptămâni, cât şi cea de 5 - 6 săptămâni, în condiţii 
de munte. 

Indiferent de durata pregătirii montane, aceasta 
trebuie să fie organizată sub forma unui mezociclu 
de sine stătător cu o durată de două până la şase 
săptămâni. Specialiştii sunt unanimi în părerea, 
conform căreia în structura acestui mezociclu 
se delimitează un microciclu de acomodare (de 
aclimatizare), două sau mai multe microcicluri şoc şi 
un microciclu cu caracter de refacere de foarte scurtă 
durată. 

Durata microciclului de acomodare depinde de 
gradul de pregătire a sportivului, de experienţa privind 
pregătirea la munte, de posibilităţile individuale 
de adaptare, de durata mezociclului de pregătire la 
munte. Pentru sportivii tineri, care au ajuns pentru 
prima dată la munte, durata unui astfel de mezociclu 
poate să atingă 7-10 zile (Millet şi alţii, 2010). Sportivii 
de înaltă performanţă, care au experienţă în domeniul 
pregătirii la munte, se pot limita la un microciclu de 
3-4 zile. Antrenamentul intens, care urmează după 
microciclul de acomodare, este organizat sub forma 
unuia sau a câtorva microcicluri de tip şoc. Acest 
mezociclu de pregătire la munte se încheie printr-un 
microciclu de scurtă durată (de obicei de 2 - 3 zile), 
cu caracter de refacere. în felul acesta, în cazul unei 
durate de trei săptămâni a pregătirii unor sportivi 
de înaltă performanţă, care se antrenează în mod 
regulat la munte, structura mezociclului va arăta în 
felul următor: 

• microciclul deacomodare (3 — 4zile) — volumul 
zilnic de activitate de până la 60 - 70 % din cel 
caracteristic pentru perioada precedentă de pregătire 
intensă, activitatea are un caracter preponderent de 
refacere (zona I de intensitate) şi caracter aerob (zona 
a ll-a de intensitate); 

• microciclul şoc (6-7 zile) - volumul zilnic de 
activitate este de 80 - 90 % din cel caracteristic pentru 
perioada precedentă de pregătire intensă, activitatea 


are un caracter preponderent aerob şi mixt aerob- 
anaerob (zonele II, III şi IV de intensitate); 

• microciclul şoc (7-8 zile) - volumul zilnic 
de activitate este de 90 - 100 % din cel caracteristic 
pentru perioada precedentă de activitate intensă, 
activitatea are un caracter preponderent aerob 
(zonele II şi III de intensitate), mixt (zonele IV şi V de 
intensitate) şi caracter anaerob glicolitic (zona VI de 
intensitate); 

• microciclul de refacere (de 2-3 zile) - volumul 
zilnic de activitate este de până la 50 % din cel 
caracteristic pentru microciclurile şoc, activitatea 
are un caracter preponderent de refacere (zona I de 
intensitate) şi cu caracter aerob (zona II de intensitate). 

Microciclurile cu o durată de patru săptămâni 
sunt construite după o schemă similară, cu singura 
deosebire că sunt planificate nu două, ci trei 
microcicluri de tip şoc. Volumul de activitate şi efortul 
însumat în cadrul microciclurilor şoc creşte continuu: 
în primul microciclu - 75 - 80 %, în al doilea - 85 - 90 
%, în al treilea 95 - 100 % din volumul caracteristic 
pentru cele mai intense perioade de pregătire, în 
condiţii de câmpie. 

în unele cazuri, este posibilă utilizarea unor 
mezocicluri de pregătire în condiţii de munte, cu 
o durată de 12 - 15 zile. Astfel de mezocicluri este 
oportun să fie planificate pentru menţinerea efectului 
de antrenament atins anterior, care a reprezentat 
rezultatul unui mezociclu mai prelungit de pregătire 
în mediu montan. De obicei, mezociclul de 12 - 15 
zile se include la 6 - 8 săptămâni după cel precedent, 
în structura acestuia se delimitează trei microcicluri - 
microciclul de acomodare (2-3 zile), de şoc (7-10 
zile) şi de refacere (2-3 zile). Pe parcursul săptămânii 
care a precedat acest microciclu, în programul de 
pregătire trebuie incluse mijloacele de pregătire 
hipoxică artificială. 

în cadrul planificării unor mezocicluri de lungă 
durată (de 5-6 săptămâni) de pregătire montană, 
ne putem orienta după recomandările lui Joe Vigil 
(Vigil, 1995), unul dintre cei mai de succes antrenori 
din SUA, care a pregătit mulţi alergători renumiţi, 
specializaţi pe distanţele de 5000, 10000 şi maraton. 
De asemenea, acesta a acordat ajutor în organizarea 
pregătirii la altitudine medie pentru mulţi sportivi 
remarcabili de peste hotare, inclusiv lui Lasse Viren 
(Finlanda) - învingător la Jocurile Olimpice din anii 
1972 şi 1976 pe distanţele de 5000 şi 10000 m şi 
lui Gelindo Bordin (din Italia), campion la Jocurile 
Olimpice din anul 1988 la cursa de maraton. Referitor 
la pregătirea alergătorilor pe distanţe lungi şi a 
maratoniştilor, Vigil preferă, pe deplin justificat, cicluri 
de şase săptămâni de pregătire la altitudine medie 
(2300 - 2400 m). Structura generală a unui mezociclu 
de 6 săptămâni şi conţinutul principal al acestuia 



504 


PARTEA A VI-A. Factorii externi ai antrenamentului şi competiţiilor în sistemul de pregătire a sportivilor 


sunt prezentate în figura 25.9. în conformitate cu 
schema prezentată, primul microciclu cu o durată 
de o săptămână trebuie să asigure aclimatizarea la 
condiţiile montane. Volumul activităţii creşte treptat, 
intensitatea este scăzută, sunt utilizate pe scară largă 
exerciţii cu caracter de bază, destinate dezvoltării 
forţei şi mobilităţii. Mai departe, urmează patru 
microcicluri de câte o săptămână, cu un efort însumat 
ridicat şi cu orientare care se modifică în mod treptat 
- de la cea preponderent aerobă, la cea mixtă aerob- 
anaerobă şi la cea în regim de viteză. Acest mezociclu 
se încheie cu un microciclu de refacere cu o durată 
de o săptămână. Joe Vigil acordă o atenţie deosebită 
necesităţii unei planificări raţionale a mezociclului 
de acomodare, în care nu trebuie admisă creşterea 
forţată a efortului, volumul de activitate fiind de la cel 
scăzut până la cel moderat, iar mijloacele sunt cele 
mai diferite (alergări, înot, mers pe bicicletă, exerciţii 
care favorizează dezvoltarea forţei şi mobilităţii, 
diferite jocuri). Sportivii trebuie să acorde o atenţie 
deosebită consumului de lichide care să nu permită 
deshidratarea organismului, determinată de şederea 
la altitudine. 

Unul dinre specialiştii de marcă în domeniul 
periodizării pregătirii sportive şi al planificării 
antrenamentului hipoxic, Orhan Madsen, care are o 
experienţă bogată de activitate în domeniul schiului 
şi care, într-o mare măsură, a exercitat influenţă 
asupra evoluţiilor de succes ale sportivilor din 
Norvegia la Jocurile Olimpice de iarnă din ultimii ani, 
atrage atenţia asupra necesităţii luării în considerare 
a unui mare număr de factori care pot influenţa 
eficienţa pregătirii în mediu montan. în rândul 
acestora amintim durata de pregătire la munte (de 
cel puţin două săptămâni), altitudinea (de cel puţin 
1800 m), nivelul pregătirii sportivilor şi experienţa 
anterioară de pregătire a acestora în condiţii 
montane, caracteristicile individuale ale sportivului, 
vârsta acestuia, rezervele pentru adaptarea ulterioară, 
perioada din cadrul macrociclului de antrenament 
(Madsen, 1999). Toţi aceşti factori enumeraţi se iau în 
considerare la planificarea unui mezociclu standard 
cu o durată de 21 de zile de pregătire montană, 
utilizat de către sportivii norvegieni: 

2 zile - adaptarea la condiţiile de la munte; 

7 zile - un microciclu de şoc cu orientare de bază 
(creşterea posibilităţilor aerobe, pregătirea în regim 
de forţă, dezvoltarea mobilităţii şi altele); 

10 zile - un microciclu şoc cu orientare specială 
(creşterea posibilităţilor aerobe şi anaerobe, 
pregătirea în regim de viteză, dezvoltarea rezistenţei 
speciale, pregătirea integrală); 

2 zile - refacerea. 

Mezociclul cu un astfel de conţinut este 
recomandat să se planifice înaintea principalelor 


Pregătire la altitudine medie (42 zile) 


Prima A doua A treia A patra Acincea A şasea 
săpt. săpt. săpt. săpt. săpt. săpt. 



0 % |- 

Pregătirea 

de forţă Rezistenţă aerobă 

Rezistenţă Pregătirea în regim de viteză 
aerobă Rezistenţă anaerobă 


Aclimatizarea Pregătirea de bază Refacerea 

Intensificarea sistematică 

FIGURA 25.9 — Structura generală şi conţinutul de bază 
al unui mezociclu de 6 săptămâni de pregătire la altitudine 
medie, recomandat de către Joe Vigil (Vigil, 1995) 

competiţii din an, lăsând după terminarea acestuia 15 
- 21 zile pentru un antrenament de ajustare. Nu este 
greu să ne convingem de faptul că recomandările lui 
Madsen, aplicate cu mult succes de către sportivii 
norvegieni la Jocurile Olimpice de iarnă din ultimii 
ani, reproduc în totalitate experienţa de pregătire la 
altitudine medie a sportivilor din URSS şi din RDG, în 
perioada anilor 1970 - 1980. 

Organizarea antrenamentului în condiţii 
de munte pune o amprentă substanţială asupra 
conţinutului acestuia. Volumul zilnic de activitate în 
cadrul mezociclurilor de pregătire montană poate 
să oscileze în intervalul de la 2 - 3 h în procesul de 
aclimatizare până la 4-5 h în cadrul microcicl urilor şoc. 
Pe parcursul pregătirii cu o durată de trei săptămâni la 
munte, volumul total de activitate reprezintă 70 - 80 
h: în primul microciclu de o săptămână - 15 - 18 h, în 
cel de-al doilea - 28 - 32 h, în cel de-al treilea - 26 - 
30 h. 

Condiţiile de pregătire montană stimulează în 
primul rând reacţiile de adaptare de acelaşi tip ca în 
antrenamentul în regim aerob şi mixt anaerob-aerob. 
însă acest lucru se produce doar în acele cazuri, 
când condiţiile hipoxice de la munte se suprapun pe 
acţiunile hipoxice ale efortului. Pentru aceasta este 
necesară asigurarea unui astfel de regim de activitate 
în cadrul programelor lecţiilor de antrenament şi în 
microciclurile de şoc, care să corespundă cu cel aplicat 
anterior, în condiţii de câmpie. Dacă se reuşeşte acest 
lucru, în a doua jumătate a perioadei de pregătire 
la altitudine medie, atât în cadrul îndeplinirii 

programelor unor antrenamente de bază cu eforturi 
mari, cât şi în cadrul efectuării programelor de testări 
speciale, avem argumente să aşteptăm o creştere în 
salturi a posibilităţilor funcţionale ale principalelor 
sisteme funcţionale ale organismului sportivului, la 
o capacitate funcţională ridicată şi rezultate sportive 
bune în acele tipuri de competiţii, în care posibilităţile 
glicolitice aerobe şi anaerobe exercită o influenţă 
hotărâtoare asupra nivelului de măiestrie. Dacă în 
procesul de pregătire montană a sportivilor nu se 
reuşeşte urcarea la nivelul eforturilor de antrenament 
caracteristice perioadei precedente din cadrul 
pregătirii de la şes, atunci efectul pregătirii montane 
se manifestă într-o măsură mai scăzută sau poate să 
nu depăşească efectul pregătirii de la şes. Aceasta 
se explică prin faptul că stimulii suplimentari la 
transformările de adaptare din organismul sportivilor, 
determinaţi de specificul condiţiilor montane, pot fi 
neutralizaţi de scăderea cerinţelor faţă de organism, 
din cauza scăderii volumului şi a intensităţii activităţii 
de antrenament (Platonov, 2004). 

Condiţiile de la munte necesită o atitudine 
deosebit de atentă faţă de planificarea intensităţii 
exerciţiilor executate şi a volumului total al activităţii 
de antrenament. Un moment important în cadrul 
pregătirii la altitudine medie îl reprezintă şi raportul 
corect dintre volumul şi intensitatea activităţii de 
antrenament destinată creşterii potenţialului aerob. 
O intensitate excesiv de ridicată este în măsură să 
deplaseze rapid activitatea în zona metabolismului 
anaerob, să conducă la o oboseală exagerată şi la 
micşorarea volumului acţiunilor de antrenament. O 
intensitate scăzută nu asigură prezenţa stimulilor 
suficienţi pentru creşterea nivelului de adaptare, şi, în 
afară de aceasta, poate să exercite o influenţă negativă 
asupra manifestărilor posibilităţilor de viteză, asupra 
tehnicii şi a altor componente importante ale gradului 
de pregătire. 

Pentru alegerea unei intensităţi raţionale a 
activităţii în condiţii de pregătire montană, este 
oportun să ne orientăm spre indicatorii conţinutului 
de lactat din sânge, după efectuarea anumitor 
exerciţii. în cazul efectuării unor exerciţii cu o durată 
relativ scurtă (până la 2 - 3 min), în condiţii de 
antrenament cu intervale, conţinutul de lactat poate 
să crească până la 5 - 6 mmoM \ iar în cazul efectuării 
unor exerciţii cu o durată de 10 - 15 min, conţinutul de 
lactat nu trebuie să depăşească 4-5 mmoM \ în cazul 
unei activităţi de lungă durată - 3 - 4 mmoM \ adică 
să nu depăşească nivelul pragului metabolismului 
anaerob. 

O intensitate raţională a activităţii poate fi dirijată 
şi prin intermediul înregistrării frecvenţei cardiace. Un 
efort excesiv de intens conduce la ieşirea frecvenţei 
de cardiace din zona optimă, şi la refuzul prematur de 


a continua activitatea. 

Volumul total al activităţii efectuate în acelaşi 
interval de timp este determinat în mare măsură de 
altitudinea la care se desfăşoară antrenamentele. 
Necesitatea păstrării caracteristicilor calitative ale 
exerciţiilor executate impune nu numai mărirea 
duratei pauzelor dintre exerciţii, dar şi o oarecare 
reducere a numărului de exerciţii, în comparaţie cu 
datele caracteristice pentru pregătirea de la şes. Deja 
la o altitudine de 1200 - 1500 m, volumul însumat de 
activitate scade în mod simţitor, fapt ce se manifestă 
deosebit de evident în timpul efectuării unor exerciţii 
cu caracter aerob şi mixt (aerob-anaerob) (fig. 

25.10) . în mod corespunzător, se reduce şi volumul 
de activitate care este necesar pentru efectuarea 
programelor de antrenament cu eforturi mari. Dacă, 
însă, sunt luate măsuri pentru efectuarea unor volume 
egale de activitate în condiţii de şes şi în condiţii 
de munte, atunci încetinesc în mod substanţial 
procesele de refacere după eforturile efectuate (fig. 

25.11) . Acest fapt se referă la eforturile din cadrul 
unor lecţii de antrenament, la eforturile însumate 
ale unor zile şi microcicluri de antrenament, cât şi la 
eforturile competiţionale (Colwin, 1992; Platonov, 
2004). însă, în ultima treime din perioada de pregătire 
montană, creşterea posibilităţilor funcţionale ale 
înotătorilor poate permite acestora să ajungă la acei 
indicatori privind eforturile cu caracter aerob, care au 
fost prezenţi în perioadele cele mai intense care au 
precedat pregătirea montană. 

Dacă pentru înlăturarea unuia şi aceluiaşi nivel 
de lactat în nişte condiţii normale era nevoie de la 12 
până la 15 minute, atunci la o altitudine de 3000 m 
reacţiile de refacere s-au prelungit până la 22 min, iar 
la 4000 m - până la 37 min, ceea ce impunea o mărire 
proporţională a pauzelor dintre anumite exerciţii. 
Dacă activitatea de la munte este efectuată în condiţii 
aerobe pure, atunci pauzele pot să nu crească, dacă 
aceasta are un caracter mixt aerob-anaerob, atunci la 
o atitudine de 2000 - 2500 m pauzele trebuie să se 
mărească cu 20 %, iar la o altitudine de 3000 m - cu 
40 %. în cazul efectuării unor exerciţii cu un caracter 
preponderent anaerob de asigurare cu energie a 
activităţii, durata pauzelor trebuie să crească cu 30 şi, 
respectiv, cu 60 % (Fuchs, Reiss, 1990). 

Trebuie să reţinem faptul că şi în cazul celei mai 
favorabile planificări a antrenamentului în condiţii 
montane, este inevitabilă reducerea volumului de 
activitate în regim de viteză, de viteză-forţă şi a celei 
de coordonare complexă, o oarecare reducere a 
vitezei în timpul efectuării unei activităţi cu caracter 
mixt anaerob-aerob şi glicolitic anaerob. De acest fapt 
trebuie să se ţină cont în cadrul pregătirii ulterioare 
de la şes a sportivilor, în care trebuie să fie acordată 
o atenţie suplimentară dezvoltării acelor calităţi şi 

laturi ale pregătirii cărora nu le-a fost acordată o 
atenţie suficientă în condiţiile pregătirii montane. Din 
aceste motive, orientarea procesului de antrenament, 
raportul dintre mijloacele şi metodele de dezvoltare 
a diferitelor calităţi şi aptitudini în perioadele 
alternative de pregătire montană şi de şes, trebuie 
să fie prezentate sub forma unui proces unitar, în 
cadrul căruia pregătirea la munte şi la câmpie se 
completează reciproc. Acest fapt permite utilizarea 
celor mai puternice laturi ale fiecăreia dintre acestea 
şi, în acelaşi timp, îndreptarea neajunsurilor. 

în procesul de antrenament de la munte, cât 
şi în cadrul antrenamentelor de hipoxie artificială, 
este foarte important să se programeze lecţiile de 
antrenament şi microciclurile, în aşa fel încât să se 
asigure îndeplinirea câtorva obiective aflate într-o 
anumită contradicţie: 

• asigurarea unui volum total mare de activitate; 

• utilizarea pe scară largă a unor mijloace cu 
orientare prioritar diferită; 

• dezvoltarea succesivă a reacţiilor de 
acomodare, o alternare raţională a proceselor de 
oboseală şi a celor de refacere, profilaxia fenomenelor 
de supraoboseală şi suprasolicitare a sistemelor 
funcţionale. 

Antrenamentul la munte în cadrul 
sistemului de pregătire anuală 

Antrenamentul la munte reprezintă doar unul dintre 
factorii complementari, care favorizează creşterea 
eficienţei procesului de antrenament şi în niciun caz 
nu poate constitui partea fundamentală în jurul căreia 
se formează sistemul de pregătire a unui sportiv. Din 



Altitudinea, m 

FIGURA 25.10 — Modificarea volumului de activitate cu 
orientare prioritară diferită, efectuată în acelaşi interval 
de timp, în cazul unui antenament la altitudini diferite în 
comparaţie cu datele înregistrate la nivelul mării: 7 — exerciţii 
cu caracter anaerob; 2 — exerciţii cu caracter mixt (aerob- 
anaerob); 3 — exerciţii cu caracter aerob 


Efortul 7 2 



FIGURA 25.11 — Reacţiile de refacere la sportivii de înaltă 
performanţă după o lecţie de antrenament cu orientare 
aerobă cu efort mare în condiţii de câmpie (7) şi la o altitudine 
de 1970 m (2) 

aceste considerente, acesta trebuie planificat într-o 
concordanţă strictă cu legităţile de perfecţionare 
multianuală a sportivilor şi cu nivelul de performanţă 
al acestora, cu sistemul periodizării anuale a pregătirii, 
cu componenţa mijloacelor şi metodelor utilizate, cu 
particularităţile individuale şi altele. Doar în acest 
caz condiţiile naturale sau hipoxice create în mod 
artificial completează în mod organic procesul de 
pregătire, îl fac mult mai eficient şi, în acelaşi timp, 
nu încalcă legităţile de formare a măiestriei tehnico- 
tactice, de dezvoltare a diferitelor calităţi motrice, de 
creştere a posibilităţilor celor mai importante sisteme 
funcţionale ale organismului. 

Planificarea unei pregătiri intense la munte 
trebuie efectuată doar în etapele finale din cadrul 
perfecţionării multianuale, începând cu perioada 
de pregătire pentru performanţe înalte, când 
posibilităţile celorlalte mijloace de antrenament 
capabile să stimuleze dezvoltarea în continuare a 
reacţiilor de adaptare sunt în mare măsură epuizate, 
în acest cadru, eficienţa antrenamentului depinde de 
doi factori legaţi reciproc - hipoxia, determinată de 
scăderea presiunii parţiale a oxigenului în aerul inspirat 
şi hipoxia creată prin efectuarea unei activităţi cu 
intensitate ridicată. Este important de subliniat faptul 
că cel mai mare efect al hipoxiei efortului se remarcă 
în cazul utilizării unor exerciţii cu caracter global, care 
angrenează în activitate volume musculare mari şi 
activează la maximum toate verigile sistemelor aerob 
şi anaerob lactacid de asigurare cu energie, inclusiv 
epuizarea maxim posibilă a rezervelor de glicogen 
muscular (Bulatova, Platonov, 1996; Suslov, 1999). 

Conţinutul fiecărui mezociclu de pregătire la 
munte trebuie organizat în conformitate cu structura 
generală a pregătirii anuale a sportivilor, cu conţinutul 
şi direcţionarea procesului de antrenament dintr-o 
perioadă concretă a macrociclului. Mai mult, 

deplasarea inevitabilă a accentelor în procesul de 
antrenament, determinată de condiţiile montane, 
o oarecare corecţie a parametrilor activităţii 
(reducerea intensităţii acesteia, reducerea numărului 
de exerciţii de viteză-forţă şi a celor cu coordonare 
complexă etc.) trebuie să fie compensate prin măsuri 
corespunzătoare atât în procesul pregătirii propriu- 
zise la munte, cât şi în timpul antrenamentelor 
precedente sau ulterioare, în condiţii de câmpie. în 
componenţa mijloacelor şi metodelor de pregătire 
montană trebuie incluse exerciţii cu caracter de 
viteză, forţă, a celor cu coordonare complexă, 
exerciţii competiţionale, exerciţii care favorizează 
dezvoltarea rezistenţei speciale şi altele. Aceste 
exerciţii, bineînţeles, nu sunt exerciţii de bază în 
sistemul de pregătire montană însă pot ocupa în 
cadrul acesteia un loc suficient (până la 20 - 30 % din 
timpul total alocat activităţii), asigurând menţinerea 
nivelului acelor laturi ale nivelului pregătire cu a căror 
dezvoltare intră în contradicţie obiectivul principal 
al pregătirii montane - dezvoltarea posibilităţilor 
aerobe şi, într-o anumită măsură, a celor anaerobe 
glicolitice. 

Necesitatea unei îmbinări strânse a conţinutului 
pregătirii montane cu structura pregătirii anuale 
predetermină oscilaţii semnificative în conţinutul 
diferitelor mezocicluri din cadrul pregătirii la munte. 
De exemplu, dacă în condiţiile unei planificări în 
trei cicluri a pregătirii anuale, a doua jumătate 
a perioadei pregătitoare din fiecare macrociclu 
prevede pregătirea la munte, atunci conţinutul 
fiecăruia din cele trei mezocicluri de pregătire anuală 
se va deosebi şi va corespunde orientării generale a 
antrenamentului dintr-un macrociclu concret. 

în special, dacă pregătirea montană din primul 
macrociclu trebuie să cuprindă un volum substanţial 
de activitate cu caracter de pregătire generală, un 
mare număr de exerciţii de lungă durată, efectuate în 
regim aerob, la un conţinut de lactat care nu depăşeşte 
3-4 mmol-l \ atunci în macrociclul al treilea, volumul 
principal de mijloace se deplasează în direcţia 
apropierii acestora de exerciţii specifice. Mijloacele de 
pregătire generală pot fi utilizate într-un volum redus 
doar în scopul accelerării aclimatizării şi refacerii 
(plimbări, alergări uşoare), intensitatea mijloacelor de 
acţiune de antrenament creşte substanţial, valorile 
lactatului în timpul efectuării majorităţii exerciţiilor se 
află în limitele 4-6 mmoM \ în unele cazuri atingând 
6-10 mmoM 1 şi peste. 

Fiecare mezociclu care urmează din pregătirea 
montană trebuie să înceapă cu un nivel ridicat, 
în comparaţie cu cel precedent, al posibilităţilor 
funcţionale ale organismului sportivului, care 
se manifestă atât în caracteristicile de bază ale 
sistemelor respirator, de circulaţie a sângelui, cât şi 


în indicatorii capacităţii funcţionale, ai reacţiilor la 
eforturi standard sau ai reacţiilor de refacere. Trebuie 
evitată alternarea bruscă a perioadelor de adaptare 
montană şi de dezadaptare ulterioară, întrucât în 
acest caz nu doar că încetineşte procesul de creştere 
a stării de antrenament a sportivului, ci, în acelaşi 
timp, se exploatează neraţional rezervele de adaptare 
ale organismului, care, într-o măsură importantă, 
sunt determinate genetic, iar exploatarea excesivă a 
acestora poate să ducă la epuizare înainte de vreme. 

Menţinerea nivelului de adaptare atins, ca 
urmare a pregătirii montane, poate fi reglată: 

• prin durata şi alternarea raţională a pregătirii 
montane şi a celei de la şes; 

• prin modificarea orientării procesului 
de antrenament, în cazul apariţiei semnelor de 
dezadaptare a organismului sportivilor; 

• prin includerea unor cicluri de antrenament 
hipoxic artificial. 

în cazul organizării regulate a unor mezocicluri 
de 3 - 4 săptămâni, iar uneori şi de 5 - 6 săptămâni de 
pregătire montană, dezvoltarea şi păstrarea reacţiilor 
de adaptare se remarcă de obicei pe parcursul a 30 - 
40 zile după revenirea la condiţiile de şes. Pregătirea 
poate fi realizată într-o strictă concordanţă cu 
obiectivele unei perioade concrete, fără teama unei 
dezadaptări substanţiale a organismului acestora. 
După aceasta, este necesar să se întreprindă măsuri 
suplimentare, în vederea păstrării nivelului de 
adaptare atins anteriorîn ceea ce priveşte posibilităţile 
sistemelor de asigurare cu energie. 

Aceste măsuri se reduc la o modificare vizibilă 
a direcţionării procesului de antrenament în sensul 
creşterii volumului activităţii cu caracter aerob, mixt 
aerob-anaerob şi anaerob, cât şi la includerea unor 
perioade de scurtă durată de antrenament hipoxic 
artificial. Fiecare dintre aceste măsuri sau aplicarea 
complexă a acestora sunt suficient de eficiente pentru 
stabilizarea nivelului de adaptare atins ca urmare a 
pregătirii montane şi pentru păstrarea ulterioară a 
acestuia, pe parcursul a câtorva săptămâni (de obicei 
două-trei). 

Rezultatele unei serii de lucrări experimentale 
şi uriaşa experienţă practică acumulată în anii 1970 - 
1980 în URSS, RDG, Bulgaria, iar în anii ulteriori şi în 
SUA, China, Italia, Spania, Australia şi în alte ţări, au 
demonstrat în mod convingător faptul că eficienţa 
antrenamentului în condiţii de hipoxie se manifestă 
într-o măsură completă atunci când antrenamentul 
cu hipoxie naturală sau cu cea creată în mod artificial 
se organizează regulat, îmbinându-se într-un sistem 
strict cu antrenamentul în condiţii obişnuite. în 
acest sens, fiecare convocare următoare, desfăşurată 
în condiţii montane sau fiecare ciclu următor de 
antrenament hipoxic artificial trebuie să prevadă 

creşterea volumului şi a intensităţii exerciţiilor de 
antrenament şi a exerciţiilor competiţionale. 

Intensificarea antrenamentului hipoxic poate 
de asemenea să meargă şi în direcţia creşterii duratei 
acestuia, a altitudinii de urcat, a scăderii intervalelor 
de timp dintre ciclurile de pregătire hipoxice. Doar 
în acest caz va avea loc dezvoltarea progresivă a 
reacţiilor de adaptare. 

Experienţa practică, cât şi rezultatele unei serii 
de cercetări ştiinţifice efectuate pe baza datelor din 
diferite ramuri de sport, atestă faptul că sportivii care 
includ în sistemul pregătirii lor antrenamentul la 
munte trebuie să practice acest antrenament în mod 
regulat, întrucât mijloacele utilizate în condiţii de şes 
sunt insuficiente pentru menţinerea şi dezvoltarea 
în continuare a nivelului de adaptare. Aceste date 
reprezintă de asemenea o confirmare indirectă a 
unor recomandări, potrivit cărora antrenamentul la 
altitudine medie şi mare, cât şi alţi factori puternici de 
intensificare a procesului de pregătire trebuie să fie 
planificat la sportivi de înaltă performanţă maturi care 
au un stagiu mare de antrenament şi deja reacţionează 
slab la stimuli mai simpli. Utilizarea pregătirii montane 
în antrenamentul unor sportivi tineri poate deveni 
eficientă pentru creşterea rezultatelor acestora. însă 
pregătirea montană conduce la o epuizare prematură 
a resurselor de adaptare ale organismului şi ulterior, 
aceştia, de regulă, devin pierduţi pentru sportul de 
mare performanţă (Platonov, 1997). 

Durata totală a pregătirii la munte pe parcursul 
unui an trebuie să reprezinte de la 9 - 10 până la 
13-14 săptămâni. în cazul unei periodizări în două 
sau în trei cicluri a pregătirii anuale este suficientă 
includerea în planul anual a trei mezocicluri de 
pregătire la munte. în cazul unei periodizări în patru 
şi în cinci cicluri este preferabilă includerea unui 
al patrulea mezociclu. Durata fiecărui mezociclu 
depinde de etapa din cadrul pregătirii multianuale în 
care se află sportivul respectiv. Sportivii tineri care se 
află în etapa de pregătire pentru marile performanţe 
pot să se limiteze la 3 mezocicluri de trei săptămâni, 
în cazul pregătirii unor sportivi care se află în etapa de 
valorificare maximă a posibilităţilor individuale, care 
şi-au epuizat în mare măsură resursele de adaptare, 
durata unor astfel de mezocicluri poate fi mărită până 
la 4 - 6 săptămâni. O astfel de durată, în cazul unei 
organizări raţionale a pregătirii pe parcursul anului 
şi a unei îmbinări optime a mijloacelor în cadrul 
procesului de pregătire la şes şi la munte asigură 
o adaptare eficientă a sistemelor de asigurare cu 
energie şi o menţinere suficient de stabilă a nivelului 
de pregătire a sportivilor pentru o activitate de 
antrenament şi competiţională de înaltă eficienţă, 
în acest sens, trebuie să ne orientăm către noţiunea 
de «lanţ hipoxic», introdusă de către specialiştii din 


RDG încă din anii 1980, noţiune care se tratează ca un 
sistem de cicluri naturale (antrenamentul în condiţii 
montane) şi artificiale de pregătire hipoxică, care se 
îmbină în mod organic cu antrenamentele în condiţii 
obişnuite. 

încălcarea principiilor privind planificarea 
raţională a pregătirii la munte poate să conducă la 
absenţa unui efect pozitiv de antrenament sau chiar la 
scăderea posibilităţilor funcţionale ale organismului 
sportivilor. Tocmai într-o planificare neraţională a 
pregătirii montane, în absenţa unei legături reciproce 
necesare între pregătirea de la munte şi cea de la şes, 
în planificarea greşită a eforturilor în perioada care 
precede pregătirea la munte, cât şi după terminarea 
acesteia, noi vedem "insuccesele" multor cercetători, 
care nu au reuşit să scoată în evidenţă influenţa 
benefică a pregătirii montane asupra posibilităţilor 
funcţionale şi asupra rezultatelor sportivilor care 
s-au specializat în ramuri ale sportului legate de 
manifestarea rezistenţei. 

Schemele prezentate nu limitează utilizarea 
antrenamentului la altitudine medie în sistemul de 
pregătire anuală a înotătorilor. De exemplu, Jonty 
Skinner, celebrul înotător american din a doua 
jumătate a anilor 1970, iar la ora actuală renumit 
antrenor şi director pentru asistenţa ştiinţifico- 
metodică a echipei naţionale a SUA la Centrul de 
Instruire şi Antrenament de la Colorado-Springs, 
a elaborat un program de pregătire anuală a 
înotătorilor de înaltă performanţă care prevede 
un antrenament neîntrerupt la altitudine medie 
(centrul de antrenament pentru înotătorii din echipa 
selecţionată a SUA de la Colorado-Springs, altitudinea 
de 1860 m) pe parcursul a opt luni (Wilber, 2004). în 
conformitate cu acest program, pregătirea anuală 
este împărţită în trei perioade. Durata şi organizarea 
pregătirii în fiecare din aceste perioade arată în felul 
următor. 

Prima perioadă — reprezintă pregătirea la 
altitudine medie. Aceasta începe după perioada de 
tranziţie şi după un antrenament de acomodare de 
patru săptămâni în condiţii de câmpie. Durata - 4 luni. 
Orientarea activităţii - pregătirea de bază cu accent 
pe creşterea puterii şi capacităţii sistemului aerob 
ele asigurare cu energie, creşterea calităţilor de forţă, 
într-un volum redus (2 % din volumul săptămânal) 
sunt incluse exerciţii cu caracter de sprint. 

A doua perioadă — reprezintă pregătirea 
în condiţii de altitudine medie. Durata acesteia 
este de patru luni. Orientarea activităţii - creşterea 
posibilităţilor sistemelor aerob şi anaerob lactacid de 
asigurare cu energie, dezvoltarea rezistenţei speciale 
şi a posibilităţilor speciale de viteză şi de forţă (2 % din 
volumul săptămânal). 

A treia perioadă — o reprezintă pregătirea în 

zona de şes. Durata acesteia este de şase săptămâni. 
Pe parcursul primei săptămâni - antrenament 
cu efort total scăzut, direcţionat spre refacerea şi 
adaptarea la condiţiile de câmpie. Următoarele două- 
trei săptămâni - perfecţionarea aptitudinilor de 
viteză, perfecţionarea unor detalii de tehnica înotului, 
startului şi întoarcerilor, dezvoltarea rezistenţei 
speciale, modelarea activităţii competiţionale. Două- 
trei săptămâni finale înaintea principalelor competiţii 
din an sunt destinate pregătirii nemijlocite pentru 
starturi, cu o reducere substanţială a volumului şi 
intensităţii activităţii. 

Caracteristica pregătirii la altitudine medie, 
recomandată de Skinner o reprezintă efectuarea la 
fiecare antrenament a unei serii de scurtă durată 
de exerciţii pentru sprint şi pentru viteză-forţă, 
inclusiv a celor destinate perfecţionării starturilor 
şi întoarcerilor. Pe parcursul pregătirii la altitudine 
medie, cu o durată de opt luni, înotătorii participă de 
câteva ori la diferite competiţii, organizate la şes, fără 
o pregătire specială pentru acestea. 

Skinner scoate în evidenţă următoarele avantaje 
ale unei pregătiri de lungă durată, în condiţii de 
altitudine medie: creşterea masei de eritrocite şi 
a concentraţiei de hemoglobină, creşterea puterii 
sistemului anaerob de asigurare cu energie şi a 
stabilităţii faţă de acumularea de acid lactic în muşchi, 
îmbunătăţirea stabilităţii psihice faţă de suportarea 
durerii fizice, care este caracteristică unui antrenament 
intens şi activităţilor competiţionale. Aceste avantaje 
au fost confirmate de evoluţiile înotătorilor care s-au 
pregătit pentru Jocurile Olimpice şi campionatele 
mondiale după acest program. 

Antrenamentul la munte în cadrul 
sistemului de pregătire nemijlocită 
pentru principalele competiţii 

Un procedeu organizatorico-metodic important, care 
creşte probabilitatea de atingere de către sportivii 
de înaltă performanţă a celor mai înalte rezultate în 
cadrul principalelor competiţii din an îl reprezintă 
includerea unui mezociclu de 3 - 4 săptămâni, 
organizat în condiţii montane, în structura de 
pregătire anuală în etapa finală a acesteia. Efortul din 
acest mezociclu este extrem de ridicat şi după două- 
trei zile de aclimatizare creşte treptat de la 75 - 80 % 
până la 100 % din cele mai înalte valori caracteristice 
pregătirii în condiţii de câmpie. Orientarea principală 
a activităţii - creşterea puterii, capacităţii, mobilităţii, 
economicităţii sistemelor de asigurare cu energie, 
care asigură rezistenţa sportivilor în tipuri concrete de 
competiţii, într-o unitate organică cu perfecţionarea 
diferitelor componente ale activităţii competiţionale 
şi cu pregătirea cu caracter integral. 


Eficienţa unui astfel de mezociclu depinde în 
mare măsură de intervalul de timp dintre terminarea 
antrenamentelor la munte şi datele principalelor 
competiţii. Pe parcursul ultimilor ani, specialişti din 
diferite ţări au acumulat o experienţă uriaşă în această 
problematică. S-a stabilit că perioada dintre finalizarea 
pregătirii la munteşiînceperea principalelorcompetiţii 
trebuie să asigure nu doar reaclimatizarea dar în 
acelaşi timp să creeze şi condiţiile pentru procesul de 
transformări structurale şi funcţionale în organismul 
sportivului, ca reacţie de adaptare la antrenamentele 
de la munte. Şi dacă pentru reaclimatizare sunt de 
obicei suficiente câteva zile, atunci pentru formarea 
unui nivel nou de adaptare a sistemelor de asigurare 
cu energie şi pentru armonizarea organică a acestuia 
cu alte calităţi motrice, cu cele mai importante 
componente ale tehnicii şi tacticii, este nevoie de o 
perioadă mult mai îndelungată de timp. Putem spera 
la succes în principalele competiţii în astfel de cazuri, 
atunci când intervalul de timp dintre terminarea 
pregătirii montane şi principalele starturi reprezintă 
este de cel puţin 16 - 18 şi maximum 30 - 40 de zile. 
Includerea unor microcicluri de antrenament hipoxic 
artificial permite prelungirea intervalului de timp 
dintre terminarea pregătirii montane şi principalele 
competiţii, cu până la 40 - 45 de zile (Platonov, 20012). 

Cea mai răspândită practică de pregătire a 
majorităţii sportivilor remarcabili, care au utilizat 
pregătirea la munte drept factor puternic în vederea 
creşterii posibilităţilor funcţionale ale organismului în 
perioada de pregătire nemijlocită pentru principalele 
starturi, a căpătat-o stabilirea unui interval de timp 
de 20 - 28 de zile, cuprins între ultima zi de pregătire 
montană şi starturile la principalele competiţii 
(Vaiţehovski, 1986; Platonov, 2000). 

Trebuie ţinut cont de faptul că intervalul de timp 
dintre terminarea pregătirii montane şi principalele 
starturi poate să depindă de mulţi factori, printre 
care cei mai importanţi sunt durata de pregătire 
montană, specializarea şi caracteristicile individuale 
ale sportivilor. Cu cât a fost mai lungă durata de 
pregătire la munte, cu atât mai lungă, în cazul 
celorlalte condiţii egale, trebuie să fie perioada de 
reaclimatizare şi de formare a unui nivel nou mai 
ridicat al pregătirii sportivului. Intervalul de timp 
dintre terminarea antrenamentului la munte şi 
participarea la competiţii depinde în mare măsură şi 
de specializarea sportivilor. Pentru sportivii de fond şi 
pentru maratonişti (alergători, schiori şi ciclişti) aceste 
intervale pot fi scurte - de la 12 - 14 până la 16 - 18 
zile. Pentru sportivii care se specializează pe distanţe 
medii şi scurte, cu o durată a probelor de la 45 - 60 
s până la câteva minute, va fî nevoie de o perioadă 
de timp mai îndelungată - 20 - 28 zile. Sportivii care 
se antrenează în mod regulat în condiţii montane şi 

care sunt bine adaptaţi la pregătirea de la munte pot 
scurta cu două-trei zile intervalul dintre terminarea 
acestei pregătiri şi participarea la competiţii: sportivii 
pe distanţe medii şi cei de fond - până la 10 - 12 zile, 
iar sprinterii - până la 18 - 20 zile. 

Antrenamentul în intervalul de timp dintre 
terminarea pregătirii la munte şi principalele 
competiţii este organizat sub forma unui mezociclu 
precompetiţional şi este construit strict în 
conformitate cu obiectivele şi conţinutul acestuia. 

O schemă eficientă de organizare a pregătirii 
pentru principalele competiţii, cu utilizarea pregătirii 
la altitudine, este propusă de către cunoscutul 
specialist în acest domeniu M. Reiss - reprezentant 
al şcolii ştiinţifice din RDG (fig. 25.12). Din păcate, 
în acest desen nu este oglindită una dintre cele mai 
importante componente ale pregătirii nemijlocite 
pentru principalele competiţii din cadrul mezociclului 
precompetiţional final organizat la nivelul mării după 
microciclul de reaclimatizare cu o durată de 7 - 10 zile. 

De exemplu, M. Reiss s-a limitat la indicaţia 
privind durata acestui mezociclu (28 - 32 zile) 
şi la orientarea acestuia - utilizarea efectului de 
antrenament ca urmare a pregătirii montane. Aplicat 
la această schemă (fig. 25.12) structura acestui 
mezociclu trebuie să arate în felul următor: 

7 - 10 zile - un microciclu de refacere 
(reaclimatizare); 

5-7 zile - un microciclu şoc pentru pregătire 
multilaterală, cu accent pe exerciţii efectuate în 
zonele de intensitate II - IV, efortul - 70 - 80 %; 

5-7 zile - un microciclu şoc pentru pregătire 
multilaterală, cu accent pe exerciţii efectuate în 
zonele de intensitate V - VII, efortul - 70 - 80 %; 

5-7 zile - un microciclu de refacere, efortul - 20 
- 30 %. 

Oastfeldeorganizarea mezociclului final permite 

îmbinarea formării efectului întârziat de antrenament 
de la pregătirea montană cu componentele tehnico- 


tactice şi funcţionale ale modelului ales de activitate 
competiţională viitoare. 

O problemă specială, referitoare la utilizarea 
antrenamentului în condiţii de altitudine medie în 
cadrul sistemului de pregătire nemijlocită pentru 
principalele competiţii o reprezintă pregătirea 
sportivilor pentru competiţiile care sunt organizate 
în condiţii de munte, de exemplu, la Mexico (2240 
m deasupra nivelului mării) sau la Bogota (2600 m 
deasupra nivelului mării). O participare de succes la 
astfel de competiţii presupune o pregătire nemijlocită, 
cu o durată de 18 - 20 de zile, în locurile de desfăşurare 
a acestora (fig. 25.13). în general, schema propusă de 
către Reiss este destul de fundamentată, însă, după 
opinia noastră, necesită unele corecţii referitoare la 
mărimea efortului în cadrul microciclului de 7- 10 zile 
de pregătire montană. Un efort ridicat, cu orientare 
specială trebuie să fie planificat nu pe parcursul a 
1-2 zile, la mijlocul microciclului, ci pe parcursul 
primelor 4-7 zile din acest microciclu, fapt ce asigură 
o adaptare completă la activitatea competiţională 
viitoare. 

* * * 

Pentru scrierea acestui capitol au fost utilizate 
cunoştinţe biologice de bază, veridice şi statornicite, 
referitoare la adaptarea la altitudine, cunoştinţe, care 
reprezintă rezultatul cercetărilor unor laboratoare 
renumite ale unor şcoli ştiinţifice importante şi ale 
unor specialişti cu autoritate în domeniu. Au fost 
utilizate, de asemenea, şi cunoştinţe pedagogico- 
sportive, obţinute nu pe baza materialelor unor 
experimente inventate, ci pe baza informaţiilor din 
sportul real de înaltă performanţă, implementate 
cu succes în practica de pregătire a multor sportivi 
celebri şi legate de pregătirea nemijlocită a acestora 
pentru Jocuri Olimpice, campionate mondiale şi alte 
competiţii de cea mai mare importanţă. Atragem 

FIGURA 25.13 — Structura unui mezociclu de pregătire nemijlocită pentru 
competiţiile principale, desfăşurate în locaţii montane (ReiG, 2001) 


atenţia asupra acestui fapt din cauza 
dificultăţilor serioase de care a 
trebuit să ne lovim în cadrul selecţiei 
şi sistematizării datelor acumulate 
în timpul studierii adaptării la 
altitudine, a antrenamentului în 
condiţii montane, a hipoxiei create 
artificial. Interesul acut în ultimii ani 
faţă de hipoxia de altitudine medie, 
de mare altitudine şi de hipoxia 
artificială în sistemul de pregătire a 
sportivilor, insistenţa producătorilor 
de echipamente speciale pentru un 
antrenament hipoxic (apartamente, 
case şi corturi cu hipoxie creată 
artificial, diferite tipuri de dispozitive 
portabile pentru crearea condiţiilor 
de hipoxie în procesul de antrenament) i-au stimulat 
pe mulţi specialişti din diferite ţări să efectueze 
cercetări în acest domeniu care au condus la apariţia 
unui mare număr de lucrări în literatura ştiinţifică de 
specialitate. 

Rezultatele acestor cercetări sunt extrem 
de contradictorii. în unele din aceste lucrări se 
demonstrează o eficienţă evident neverosimilă a 
pregătirii la altitudine medie, pe parcursul a câtorva 
săptămâni (de exemplu creşterea V0 2 max cu 10-16 
%, iar a capacităţii funcţionale - cu 10 - 19 %), iar în 
altele - absenţa oricărui efect pozitiv atât în ceea ce 
priveşte diferite verigi ale sistemului de transport al 
oxigenului, cât şi cu referire la capacitatea funcţională; 
în altele se remarcă influenţa negativă a pregătirii 
la munte asupra posibilităţilor funcţionale ale 
sportivilor şi asupra rezultatelor acestora. Din aceste 
considerente nu este de mirare faptul că specialiştii 
care analizează literatura de specialitate din ultimele 
decenii nu pot ajunge la aceeaşi concluzie în 
legătură cu oportunitatea antrenamentului montan 
şi recomandă antrenorilor şi sportivilor să hotărască 
în mod individual alegerea locului de antrenament, 
în funcţie de preferinţele proprii, de existenţa 
inventarului corespunzător, a echipamentelor 
corespunzătoare şi a altor condiţii de pregătire. 

Sintetizând datele numeroaselor surse din 
literatura de specialitate, dedicate acestei teme, L. 
Bonetti şi U. Hopkins (Bonetti, Hopkins, 2009) au 
fost nevoiţi să constate calitatea extrem de scăzută a 
unor cercetări, caracterul neveridic şi contradictoriu 
al rezultatelor obţinute, absenţa analizei şi explicării 
materialelor prezentate. B. Friedmann - Bette 
(Friedmann-Bette, 2008) subliniază faptul că 
multe rapoarte referitoare la creşterea rezultatelor 
sportivilor de înaltă performanţă în condiţii de şes 
după un antrenament la altitudine (la 1800 - 2700 m) 
de 3 - 4 săptămâni au un caracter anecdotic. 


Nu putem să nu remarcăm faptul că majoritatea 
lucrărilor publicate în acest domeniu au fost pregătite 
de către specialiştii care lucreazăîn domeniul fiziologiei 
sportive şi în biochimie, care în mod tradiţional sunt 
înclinaţi să nu acorde atenţia cuvenită studierii şi 
analizei serioase a procesului de antrenament, luării 
în considerare a măiestriei şi gradului de pregătire a 
sportivilor care participă la experimente şi, în acelaşi 
timp, sunt pasionaţi în mod excesiv de culegerea 
şi interpretarea diferişilor parametri biologici. Ca 
urmare a acestui fapt, apar cele mai grosolane greşeli 
metodologice în cadrul efectuării cercetărilor, care se 
manifestă în următoarele: 

• absenţa unei analize a procesului de 
antrenament care precede pregătirea la munte, cât şi 
a nivelului deantrenament al sportivilor care participă 
la experimente; 

• absenţa unei analize şi abordări unitare privind 
organizarea procesului de antrenament la munte (în 
unele cazuri antrenamentul se reduce doar la volumul 
şi intensitatea activităţii, în alte cazuri acesta este pus 
la dispoziţia antrenorului şi nu se analizează sub nici 
o formă); 

• abundenţa de indicatori biologici înregistraţi, 
dintre care mulţi nu conţin informaţiile din condiţii 
bazale, fapt care îngreunează în mod serios analiza 
rezultatelor obţinute şi nu oferă nimic altceva decât 
confuzie; 

• efectuarea unor cercetări finale după revenirea 
de la munte, în perioade de timp diferite - în unele 
cazuri pe parcursul primelor câteva zile, în altele - pe 
parcursul unui interval de timp mai îndelungat; 

• încercarea de a aplica cunoştinţele obţinute 
în cadrul testării persoanelor care nu practică sportul 
sau a unor sportivi de performanţă scăzută, la sportivi 
de cea mai înaltă performanţă. 

Multe erori în cadrul cercetării acestei teme ar 
fi putut fi evitate dacă cercetătorii din zilele noastre 

nu ar fi ignorat bogata moştenire creatoare a ştiinţei 
sportului de înaltă performanţă din fostele URSS şi 
RDG. în aceste ţări, pe parcursul a 25 de ani, începând 
cu a doua jumătate a anilor 1960 era studiată în 
mod activ pregătirea sportivilor în condiţii atât de 
hipoxie naturală, cât şi în cele de hipoxie artificială. 
Caracteristica principială a activităţii în această 
direcţie o reprezenta legătura reciprocă organică 
dintre cercetările fundamentale şi aplicate şi practica 
de pregătire a echipelor selecţionate ale acestor ţări 
pentru Jocuri Olimpice şi campionate mondiale. 
Rezultatele cercetărilor şi experienţa de valorificare 
practică a rezultatelor acestora au fost reflectate într-o 
serie de lucrări de cercetare şi opere fundamentale 
(Vaiţehovski, 1985; Suslov, 1995, 1999; Fuchs, Reiss, 
1990; şi alţii), cât şi în programe speciale complexe cu 
privire la pregătirea echipelor selecţionate ale URSS 
şi RDG pentru Jocurile Olimpice din anii 1976 - 1992. 

Până când specialiştii din domeniul disciplinelor 
biologice nu vor înţelege faptul că rolul lor în cadrul 
efectuării unor asemenea cercetări este secundar, 
iar baza pentru experimente este procesul de 
antrenament foarte strict sistematizat reflectat 
cantitativ, detalierea gradului de pregătire şi a stării 
contingentului celor studiaţi, reunirea corectă a 
acestora în nişte grupe uniforme, până atunci spaţiul 
informaţional va fi poluat de produse pseudoştiinţifîce 
şi cu caracter de dezorientare. 

Din păcate, acesta nu reprezintă unicul 
domeniu în care a trebuit să ne lovim de astfel de 
dificultăţi. O situaţie similară s-a cristalizat şi în ceea 
ce priveşte studierea eficienţei perioadei de scurtă 
durată, a aşa numitei pregătiri nemijlocite (perioadă 
de reducere, conform terminologiei occidentale), 
înaintea principalelor competiţii dintr-un macrociclu. 
Această temă este foarte actuală, întrucât este legată 
de căutarea unor căi de atingere a celui mai înalt 
rezultat în cadrul competiţiilor de bază. Majoritatea 
cercetărilor realizate în acest domeniu sunt, de 
asemenea, extrem de contradictorii. în unele dintre 
acestea se argumentează creşterea cu 2 - 4 sau chiar 6 
% a rezultatelor sportive, în comparaţie cu rezultatele 
care au fost demonstrate înainte de începerea 
perioadei de reducere; în alte cazuri, nu se remarcă 
nici un fel de creştere. Toate aceste contradicţii, din 
nou, reprezintă urmarea unei atitudini neglijente faţă 
de un moment fundamental, adică faţă de conţinutul 
procesului de antrenament, care a precedat perioada 
de pregătire nemijlocită, cât şi din timpul acestei 
perioade. Autorii cercetărilor efectuate, din motive de 
neînţeles, consideră că pentru evaluarea procesului 
de pregătire din această etapă este suficient să se facă 
trimitere la un indicator primitiv care conţine foarte 
puţine informaţii - la volumul de activitate - de 30, 
40, 50 sau 60 % din volumul caracteristic perioadei 


de pregătire precedente. însă tocmai conţinutul 
activităţii în etapa de pregătire nemijlocită, într-o 
măsură cu mult mai mare decât volumul acesteia, 
cât şi caracterul antrenamentului precedent, 
determină eficienţa acestei formaţiuni structurale. 
O altă abordare nu mai puţin populară şi, în acelaşi 
timp, nu mai puţin nocivă, în legătură cu efectuarea 
cercetărilor, se reduce la faptul că întregul proces 
de antrenament reprezintă treaba antrenorului, iar 
cercetările sunt treaba cercetătorilor ştiinţifici. 

Exemple similare pot fi prezentate şi din alte 
domenii ale ştiinţei, care se referă la sistemul de 
antrenament sportiv, la periodizarea şi conţinutul 
acestuia în cadrul diferitelor formaţiuni structurale, 
în special, când este vorba despre legătura dintre 
posibilităţile sistemelor de asigurare cu energie 
a activităţii musculare şi capacitatea funcţională, 
atunci atenţia este concentrată cu prioritate asupra 
caracteristicilor de putere şi, într-o măsură mai mică, 
asupra capacităţii acestor sisteme. în ceea ce priveşte 
alte componente nu de importanţă mai mică, în 
special mobilitatea, stabilitatea, economicitatea 
acestor sisteme, atunci aici materialul de cercetare 
este extrem de sărac, fapt ce conduce, deseori, la o 
interpretare unilaterală şi contradictorie a rezultatelor 
obţinute sau la recomandări greşite. 

Creşterea rapidă a volumului de informaţii cu 
privire la pregătirea sportivilor a reprezentat urmarea 
unei dezvoltări vertiginoase în ultimii ani a ştiinţei 
sportului. La ora actuală, în diferite ţări ale lumii sunt 
create institute de cercetare ştiinţifică, funcţionează 
un mare număr de laboratoare în care lucrează mii de 
specialişti. Posibilităţile ştiinţei au crescut vertiginos şi 
în legătură cu progresul rapid în domeniul elaborării 
unei aparaturi de înaltă precizie, care permite 
înregistrarea unui mare număr de indicatori cu 
caracter biochimic, fiziologic, morfologic, psihologic, 
biomecanic, pedagogico-sportiv. Extinderea continuă 
a potenţialului aparaturii, posibilitatea de înregistrare 
în timp real şi prelucrarea unui mare număr de 
indicatori i-au păcălit pe foarte mulţi cercetători 
ştiinţifici, care au înlocuit pregătirea metodologică 
serioasă, analiza multilaterală a conţinutului cercetării 
şi efectuarea activităţii experimentale, cu speranţa în 
posibilităţile aparaturii de diagnosticare. 

Spaţiul informaţional din zilele noastre este 
umplut cu tot felul de informaţii posibile, în special 
cu caracter biologic, care reflectă rezultatele 
numeroaselor experimente cu o metodologie variată, 
deseori greu de înţeles, cu scopuri şi obiective 
multiple, cu organizare îndoielnică, cu un contingent 
foarte variat al celor care sunt testaţi. Majoritatea 
covârşitoare a acestor cercetări este slab legată de 
teoria pregătirii sportive şi de practica reală din sport, 
fapt ce poate explica nu doar caracterul abstract al 

acestora, caracterul lor contradictoriu sau inventat, 
dar şi unele generalizări şi recomandări practice 
inadmisibile. Existenţa unui astfel de material exercită 
o influenţă negativă şi asupra teoriei pregătirii 
sportive, întrucât ca argument pentru o idee, adeseori 
fără nici o perspectivă sau pur şi simplu absurdă, pot fî 
puse foarte multe fapte pseudoştiinţifice cu caracter 
biologic, care, chipurile, ar confirma caracterul vital şi 
eficienţa acesteia. 

Existenţa problemelorîn acest domeniu a fost clar 


formulată de către un cunoscut antrenor american: 
„Cu câteva zeci de ani în urmă, noi iroseam mult timp 
ca să găsim măcar o singură informaţie referitoare 
la metodica pregătirii sportive. Astăzi noi ne lovim 
de o problemă de o complexitate tot atât de mare 
- alegerea din volumul uriaş, adesea incomensurabil 
de informaţii, în multe cazuri, contradictorii şi greu de 
înţeles, a acelor informaţii care pot fî utile în cadrul 
activităţii practice". 

Sportivul în condiţiile de dereglare 
a ritmurilor circadiene 


Ritmurile nictemere (circadiene) reprezintă o 
caracteristică normală a tuturor organismelor vii, 
inclusiv a omului. Aceste ritmuri sunt determinate, 
înainte de toate, de ciclurile de lumină şi de 
temperatură ale mediului înconjurător, fiind legate de 
rotirea zilnică a pământului în jurul axei sale. Acestea 
se manifestă în diferite procese ale activităţii biologice 
a organismului. 

în interesul sportului de mare performanţă, 
problema ritmurilor circadiene este studiată în 
legătură cu organizarea în cursul unei zile de 
antrenament a câtorva (2 - 3) lecţii, care pot fi 
planificate în orele de dimineaţă devreme şi seara 
târziu. 

Pentru participarea la competiţii, sportivii trebuie 
să se deplaseze pe distanţe lungi, traversând în timpul 
zborurilor spre est sau spre vest un mare număr 
de fusuri orare. Acest fapt conduce la perturbarea 
ritmului vital natural al organismului, care exercită o 
influenţă însemnată asupra stării sportivului, asupra 
posibilităţilor funcţionale ale acestuia şi asupra 
performanţei sportive. 

Planificarea unor competiţii importante în ţările 
cu o climă caldă îi obligă pe organizatori să planifice 
concursurile dimineaţa devreme şi seara târziu, ceea 
ce în mod natural creează dificultăţi pentru sportivii 
din ţările cu o climă temperată, situate pe fusuri orare 
apropiate. 

Modificările nictemere ale stării 
organismului unui sportiv 

Principalele funcţii vitale ale organismului manifestă 
o ritmicitate circadiană. Acest fapt se referă la 
temperatura corpului, la activitatea hormonală, la 
activitatea sistemului cardiovascular, la capacitatea 
funcţională şi altele. Deşi ritmul natural al activităţii 
diferitelor funcţii depăşeşte de obicei 24 h, 
sincronizatorii externi - alternanţa zi - noapte, regimul 
general de viaţă, activitatea motrică, hrana şi altele - 
formează un ritm nictemer stabil al funcţiilor vitale. 

Conţinutul de substanţe biologice active în 
mediul intern al organismului creşte şi scade în funcţie 


de perioada de timp din zi şi din noapte, se modifică 
vizibil şi capacitatea omului pentru manifestarea 
diferitelor calităţi fizice şi psihice (fig. 26.1 şi 26.2). 
Cel mai înalt nivel al posibilităţilor funcţionale ale 
organismului se remarcă de la orele 13-14 până la 
orele 18-20. Activitatea minimă a funcţiilor vitale se 
observă noaptea de la ora 2 până la ora 5 (Hollmann, 
Hettinger, 1980). în acest cadru oscilaţiile pot fi destul 
de însemnate, de exemplu, oscilaţiile frecvenţei 
contracţiilor cardiace în stare de repaus pot atinge 
20 - 30 % (Reillz şi alţii, 1984), ale ,V02max — de 
4 - 7 % (Weddige, 1983), ale costului de oxigen al 
activităţii- de 5 - 10 %, ale concentraţiei maxime 
de lactat la un efort limită - de 21 % (llmarinen şi 
alţii, 1975), ale capacităţii funcţionale - până la 20 - 
30 % (Bugge şi alţii, 1979; Platonov, 2004). în orele 
timpurii, dimineaţa, sunt reduse în mod semnificativ 




FIGURA 26.1 — Dinamica temperaturii corpului (o) şi 

presiunea arterială (b) în cursul a 24 de ore (Waterhouse et al., 
2004) 

FIGURA 26.2 — Dinamica forţei (a) şi a mobilităţii ( b) în decurs 

de 24 de ore (Waterhouse et al., 2004) 


posibilităţile psihomotrice ale omului (Drust, 2005). 

între temperatura corpului şi posibilităţile 
funcţionale ale sportivilor există o strânsă legătură. De 
exemplu, cercetările efectuate cu participarea unor 
sportivi performanţi au arătat faptul că potenţialul 
funcţional al acestora în cadrul efectuării programelor 
lecţiilor de antrenament, cât şi eficienţa activităţii 
competiţionale pe parcursul unei zile se modifică în 
conformitate cu modificările temperaturii corpului 
(Reilly, 2009). 

La sportivi, ritmul poate să capete un caracter 
specific din cauza timpului de organizare a 
antrenamentelor. în special la persoanele care nu 
practică sportul, posibilităţile de forţă, rezistenţa 
în timpul efectuării activităţii cu caracter diferit, 
capacităţile de coordonare dimineaţa devreme (la 
orele 6-8) pot fi cu 10 % mai scăzute decât de la 
ora 11 până la ora 13 sau de la ora 16 până la ora 19 
(Hill, Smith, 1991). La sportivii care s-au obişnuit să se 
antreneze dimineaţa devreme această diferenţă poate 
să devină nesemnificativă. Mai mult, antrenamentul 
regulat de lungă durată în orele matinale poate să 
conducă la faptul că indicatorii înregistraţi la orele 7 
- 8 dimineaţa pot fi mai mari decât cei de la orele 11 - 
12 sau 14-18 (Platonov, 1986). 

Antrenamentul şi competiţiile în 
diferite intervale de timp din 24 de 
ore 

însuşirea unor elemente tehnice noi se produce mai 


eficient în prima jumătate a zilei - de la ora 10 până 
la ora 12. în acest interval de timp se observă un nivel 
maxim al capacităţilor cognitive ale sportivului, se 
remarcă vârful de bună dispoziţie, de stare subiectivă 
pozitivă, de capacitate funcţională intelectuală 
(Waterhause şi alţii, 2004). Vârful indicatorilor 
psihologici este legat de nivelul maxim al cortizolului 
şi catecolaminelor observat în prima parte a zilei 
(Winget şi alţii, 1985). 

Activitatea pentru dezvoltarea vitezei şi forţei, a 
capacităţilor de coordonare, a mobilităţii în articulaţii 
va fi mai eficientă dacă va fi organizată între orele 16- 
18; tocmai în acest interval de timp se observă cel mai 
înalt vârf al acestor calităţi motrice (Waterhause şi 
alţii, 2004; Davene, 2009). 

Activitatea pentru dezvoltarea rezistenţei este 
oportun să fie planificată mai aproape de seară - de 
la ora 16 până la ora 19. în acest interval de timp se 
observă valorile maxime ale consumului de oxigen, 
ale ventilaţiei pulmonare, ale volumului sistolic al 
sângelui, ale propulsiei cardiace şi altele. Tot în acest 
interval de timp, sportivii suportă mai uşor senzaţia 
de oboseală, la aceştia se desfăşoară mai intens 
procesele de refacere (Reilly şi alţii, 1984). 

Cercetările privind capacitatea funcţională 
a sportivului, efectuate în condiţii naturale, 
demonstrează faptul că cei mai înalţi indicatori se 
observă în orele de seară (Rondahl şi alţii, 1976). Mai 
mult, seara târziu (la orele 22), majoritatea sportivilor 
demonstrează o capacitate funcţională mai ridicată 
decât dimineaţa devreme (Baxter, Reilly, 1983). 
Aici trebuie remarcat faptul că indicatorii înalţi ai 
capacităţii funcţionale sunt determinaţi, în mare 
măsură, de formarea reacţiilor de adaptare de lungă 
durată, ca răspuns la practica obişnuită de desfăşurare 
a lecţiilor de antrenament şi a competiţiilor în orele 
serii (Nakao şi alţii, 2004). Problema constă în faptul 
că, capacitatea funcţională specială a sportivilor 
este cea mai înaltă în acea perioadă a zilei, în care 
aceştia s-au obişnuit să se antreneze şi să participe 
la concursuri. Astfel, sportivii care pe parcursul unei 
lungi perioade de timp, s-au antrenat dimineaţa 
devreme au demonstrat cei mai înalţi indicatori ai 
capacităţii funcţionale speciale în orele dimineţii. în 
acest caz, indicatorii capacităţii funcţionale obţinuţi 
dimineaţa, conform tuturor parametrilor înregistraţi, 
depăşeau în mod clar indicatorii din timpul zilei şi 
serii, deşi, din punctul de vedere al ritmului circadian 
al oscilaţiilor funcţiilor fiziologice, orele de dimineaţă 
nu sunt optime (Platonov, 1997). 

Sportivii care s-au antrenat de obicei în timpul 
zilei demonstrează cea mai înaltă capacitate 
funcţională în acest interval şi puţin mai scăzută - 
seara; cele mai scăzute valori ale capacităţii funcţionale 
la aceştia s-au observat în orele dimineţii. Sportivii 

care se antrenează seara manifestă o înaltă capacitate 
funcţională tocmai în aceste ore, iar în timpul zilei şi 
dimineaţa capacitatea funcţională la aceştia este mult 
mai scăzută. Sportivii care se antrenează de două ori 
pe zi - dimineaţa şi la sfârşitul zilei - cea mai mare 
capacitate funcţională o manifestă în timpul celui 
de-al doilea antrenament. Indicatorii de dimineaţă, 
deşi cedează semnificativ în faţa celor de seară, totuşi 
îi depăşesc în mod substanţial pe cei din timpul zilei 
(fig. 26.3). 

Oscilaţiile nictemere naturale ale funcţiilor 
vegetative pun o anumită amprentă asupra valorii 
oscilaţiilor indicatorilor capacităţii funcţionale 
speciale. Când timpul antrenamentelor coincide cu 
vârful fiziologic al activităţii vitale a organismului, 
nivelul capacităţii funcţionale din punctul de vedere 
al activităţii fiziologice este mai ridicat, în comparaţie 
cu cel observat în timpul desfăşurării antrenamentelor 
într-un interval de timp ineficient. 

Intervalul de timp pentru organizarea 
antrenamentelor pe parcursul unei zile se planifică 
în funcţie de condiţiile lecţiilor de antrenament, 
de şcoală şi de serviciu. însă trebuie urmărit faptul 
ca timpul în care se desfăşoară antrenamentele 
să rămână stabil, în limita posibilităţilor, întrucât 
modificarea regimului de antrenament este însoţită 
de scăderea capacităţii funcţionale a sportivilor, de 
slăbirea proceselor de refacere după efort, fapt ce 
nu poate să nu exercite o influenţă asupra calităţii 
procesului de antrenament. Intervalul de timp pentru 
antrenamente poate şi trebuie să fie modificat numai 
înaintea unor competiţii importante, care se vor 
desfăşura într-un interval orar diferit de intervalul de 
timp al antrenamentelor sau care se află în alt fus orar. 

Schimbarea intervalului de timp pentru 
desfăşurarea antrenamentelor conduce la o 
modificare legică a ritmului capacităţii funcţionale. 



8-9 13-14 20-21 8-9 13-14 20-21 


Timpul, h 

FIGURA 26.3 — Oscilaţiile capacităţii funcţionale speciale a 
înotătorilor care se antrenează: a — dimineaţa; b — ziua; c — 
seara; d — dimineaţa şi seara (Platonov, 1997) 


Cele mai labile devin capacităţile în regim de viteză 
şi cele de forţă: deja după 10-15 zile, sportivii 
manifestă cea mai înaltă capacitate funcţională în 
intervalul de timp modificat pentru antrenamente. 
Restructurarea ritmului zilnic al capacităţii funcţionale 
după indicatorii de rezistenţă se produce puţin mai 
târziu - spre sfârşitul celei de-a treia săptămâni. 

Restructurarea şi sincronizarea ritmului biologic 
nictemer sunt favorizate şi de contactele sociale 
dintre oameni. Activitatea de antrenament şi cea 
competiţională comună, cu toată varietatea de 
contacte, de emoţii pozitive şi negative, reprezintă 
un mijloc eficient de restructurare şi de sincronizare 
a acestor ritmuri. 

Desincronizarea ritmurilor circadiene 
ale organismului sportivilor după 
zboruri pe distanţe lungi 

în cazul traversării câtorva fusuri orare, se produce 
desincronizarea ritmurilor nictemere ale funcţiilor 
psihofiziologice şi ale capacităţii funcţionale la noul 
fus orar, dereglarea activităţii aşa numitului ceas 
biologic, care reprezintă o componentă endogenă a 
ritmurilor circadiene şi care este reglat în mod strict 
pentru o perioadă de 24 de ore prin factorii mediului 
înconjurător - lumină şi întuneric, temperatură, 
regim alimentar, diferiţi factori sociali, regim de 
antrenament şi de odihnă. Tocmai desincronizarea 
în timpul unor zboruri de lungă durată a ritmului 
circadian natural cu sincronizatorii externi, reprezintă 
principala cauză a stresului de fus orar. Imediat după 
zbor, ritmurile obişnuite nu sunt armonizate cu 
alternanţa zilei şi a nopţii în noul loc de şedere, adică 
se observă o desincronizare externă. în continuare, 
din cauza intervalului de timp diferit de restructurare 
a funcţiilor organismului, se produce desincronizarea 
acestora, adică desincronoza internă. (Panfilov, 1986). 

Sindromul ce apare ca urmare a acestui fapt 
se caracterizează printr-un disconfort general, prin 
perturbarea somnului, prin scăderea capacităţii 
funcţionale în timpul efectuării eforturilor cu diferite 
orientări, prin reducerea performanţei sportive (Davis, 
1988; Ledoux, 1988). 

în cazul unor zboruri cu diferenţă de timp de 7 
h, numai după şase zile se observă reacţii care atestă 
o acomodare relativă a organismului la condiţiile 
modificate.în acest caz, cei mai mobili devin indicatorii 
activităţii psihice şi ai capacităţii funcţionale. în ceea 
ce priveşte ritmurile proceselor fiziologice şi fizico- 
chimice care se desfăşoară în organe, celule, structurile 
subscheletale, care determină compoziţia sângelui şi 
a lichidului ţesuturilor, aceştia rămân încă mult timp 
la un nivel obişnuit stereotipic şi se modifică după o 
perioadă mai îndelungată de timp (Cassil, 1983). 

Rezultate similare au fost obţinute şi de către alţi 
specialişti. Perturbarea ritmurilor formate, ca rezultat 
al unor zboruri cu traversarea a peste şase-şapte fusuri 
orare conduce la o dereglare pronunţată a ritmurilor 
circadiene, în ceea ce priveşte posibilităţile motrice, 
reacţiile fiziologice şi psihologice. Adaptarea la noile 
condiţii necesită o perioadă importantă de timp. Mai 
mult, viteza de dezvoltare a reacţiilor de acomodare 
se remarcă în ceea ce priveşte diferiţi indicatori, în 
mare măsură fiind determinată de caracteristicile 
individuale ale sportivilor, cu oscilaţii într-un interval 
de 2 - 12 zile (Klein şi alţii, 1977). 

Orele de adormire şi de trezire, activitatea 
psihomotrică şi intelectuală se normalizează de 
obicei pe parcursul a 2 - 7 zile, pentru viteza reacţiilor 
perioada de timp de este de aproximativ 2 zile, 
pentru temperatura internă 4-6 zile, iar pentru 
frecvenţa contracţiilor cardiace 6-8 zile, capacitatea 
funcţională se reface pe parcursul a 3 - 5 zile, alţi 
indicatori se normalizează mai târziu - după 7-10 
zile şi peste (Wright şi alţii, 1983). Conform datelor lui 
O.P. Panfîlov (1986), în cazul schimbării a şapte-opt 
fusuri orare, indicatorii V02 max sunt la un nivel foarte 
scăzut pe parcursul a două-trei zile după zbor, după 
care se refac treptat, atingând valorile iniţiale sau mai 
înalte în zilele 7 - 13, cu normalizare completă doar 
după 18 - 20 de zile. 

O perioadă de timp diferită necesită şi adaptarea 
la sarcini motrice cu grad diferit de complexitate şi 
cu orientare diferite. Refacerea capacităţii pentru 
efectuarea unor activităţi complexe se produce mai 
încet, în comparaţie cu cele simple (Klein şi alţii, 1972). 
Posibilităţile de viteză şi de forţă ale sportivilor se refac 
mai rapid decât capacitatea pentru efectuarea unei 
activităţi de lungă durată, care necesită manifestarea 
rezistenţei. Din această cauză este normal ca sportivii 
care se specializează în diferite ramuri ale sportului să 
se adapteze în mod diferit la noile condiţii orare. 

într-una dintre cercetări (Hill şi alţii, 1993) a fost 
studiată influenţa zborurilor în direcţiile estică şi 
vestică asupra capacităţii funcţionale a sportivilor, în 
timpul efectuării unor activităţi cu orientare diferită. 
S-a stabilit faptul că zborurile de lungă durată conduc 
la o scădere importantă atât a forţei în regim de viteză, 
cât şi a celei maxime, în ziua următoare de după 
zbor. în zilele ulterioare forţa se restabileşte până 
la nivelul iniţial sau chiar poate să-l depăşească pe 
acesta. în ceea ce priveşte calitatea somnului, acesta, 
dimpotrivă, este suficient de adânc în prima noapte. 
Acest fapt este determinat de oboseala generală, iar în 
următoarele nopţi somnul se înrăutăţeşte. Zborurile 
de lungă durată conduc şi la o scădere substanţială a 
capacităţii funcţionale, în cadrul activităţii cu caracter 
alactic şi lactic anaerob, pe parcursul primelor două 
zile după zbor. Refacerea capacităţii funcţionale 


se instalează în zilele a treia - a patra (fig. 26.4). 
Scăderea capacităţii funcţionale şi a calităţii somnului 
se asociază cu modificări ale celor mai importanţi 
parametri la sportivi- se înrăutăţeşte starea de spirit, 
se observă o oboseală ridicată, depresie, fapt care 
se manifestă în cel mai evident mod după zborurile 
în direcţia estică. în ceea ce priveşte posibilităţile de 
forţă şi ale capacităţii funcţionale, diferenţe în starea 
celor testaţi după zborul spre vest şi spre est nu au 
fost depistate. 

Conform datelor lui F.A. lordanskaia (2000), 
în cazul zborurilor spre est, înrăutăţirea dispoziţiei, 
stării de spirit, starea de inhibiţie psihică, suportarea 
dificilă a eforturilor de antrenament sunt observate 
în prima jumătate a zilei, iar în cazul zborurilor spre 
vest - în a doua parte a zilei, ceea ce coincide, ca 
timp, cu orele de noapte din locurile de domiciliu 
stabil. în cazul zborurilor spre est, sportivii se trezeau 
greu dimineaţa, iar în cazul zborurilor spre vest, 
dimpotrivă, s-a observat trezirea timpurie. în primul 
caz, starea de somnolenţă şi lentoare s-au observat 
dimineaţa, iar în al doilea caz, în timpul zilei. în cazul 
unor zboruri spre vest, gradul ridicat al capacităţii 
funcţionale, suportarea bună a eforturilor au fost 
observate dimineaţa, iar în cazul zborurilor spre est - 
în a doua jumătate a zilei şi seara. 

Se remarcă diferenţe individuale importante 
în desincronizarea ritmurilor nictemere şi cu privire 
la intervalul de timp necesar pentru adaptarea la 
noile condiţii. Aproximativ 25 % dintre persoane, 
după zboruri peste 5-6 fusuri orare aproape că nu 
manifestă dificultăţi în legătură cu modificarea bruscă 
a fusului orar. Aproape jumătate reacţionează în mod 
semnificativ, chiar la schimbarea a 2 - 3 fusuri orare, 
iar ceilalţi 20 - 25 % se adaptează cu mare dificultate 
sau nu se pot adapta deloc. Sportivii care se 
antrenează şi concurează în intervale de timp diferite, 
care efectuează des zboruri lungi şi care s-au obişnuit 



FIGURA 26.4 — Modificarea capacităţii funcţionale la 
efectuarea unei activităţi de 5 secunde cu caracter alactic 
anaerob (7) şi 30 secunde de activitate cu caracter lactic 
anaerob (2) după un zbor în direcţie estică (a) peste 6 fusuri 
orare şi în direcţie vestică ( b ) — peste 7 fusuri orare (Hill et al., 
1993) 







518 


PARTEA A VI-A. Factorii externi ai antrenamentului şi competiţiilor în sistemul de pregătire a sportivilor 


cu modificările ritmului nictemer se adaptează la 
modificarea fusului orar mai repede, în comparaţie 
cu persoanele care au ritmurile circadiene stabile 
(Crakes, 1986). însă trebuie ţinut cont de faptul că 
sincronizarea şi amplitudinea ritmurilor biologice la 
sportivii de înaltă performanţă sunt mult mai ridicate 
decât la persoanele care nu practică sportul. Urmarea 
acestui fapt o reprezintă sensibilitatea mare a atleţilor 
la oricare dintre factorii care perturbă ritmul biologic 
format-dereglarea timpului pentru somn, a regimului 
de studiu şi de odihnă, a orelor de desfăşurare a 
lecţiilor de antrenament etc. (Waterhause şi alţii, 
2000 ). 

în cazul zborurilor spre vest, adaptarea se 
produce cu 40 - 60 % mai uşor şi mai rapid decât în 
cazul zborurilor în direcţia estică. O astfel de asimetrie 
este determinată de perioada naturală a ritmului 
circadian, care, în raport cu majoritatea funcţiilor 
vitale, depăşeşte 24 h, din aceste motive omului îi 
este mai uşor să «prelungească» ziua sa după un zbor 
în direcţia vestică, decât să o «scurteze», în cazul unor 
zboruri în direcţia estică (Nicholson şi alţii, 1993). 
Există date potrivit cărora sincronizarea ritmurilor 
circadiene după zboruri spre vest se produce cu o 
viteză de 92 minute în 24 de ore, iar după zborurile 
spre est - de 57 minute (Suslov, 1995). 

în cazul zborurilor spre est, nivelul modificărilor 
capacităţii funcţionale şi ale celor mai importante 
procese fiziologice este mai ridicat. Pe parcursul 
primelor 1 - 5 zile după un zbor în direcţie estică se 
observă perturbări mai pronunţate ale somnului, ale 
capacităţii funcţionale psihomotoare şi intelectuale, 
în comparaţie cu modificările determinate de 
zborurile în direcţie vestică (Winget şi alţii, 1985). Din 
aceste motive, dacă zborul spre locul de competiţii 
traversează 10-12 fusuri orare este oportun ca zborul 
să se efectueze în direcţia spre vest. 

După traversarea a 5 - 8 fusuri orare în direcţia 
vestică, sportivii adorm uşor în prima noapte, în 
cazul în care în timpul zborului ei au fost treji şi, în 
felul acesta, perioada de odihnă nocturnă «întârzie» 
semnificativ (Nicholson şi alţii, 1993). Acest fapt 
le permite sportivilor să se odihnească bine după 
zbor. în următoarele două-trei nopţi sunt posibile 
treziri în mijlocul nopţii, insomnii. Structura normală 
a somnului se restabileşte după 2-4 zile (Czeisler 
şi alţii, 1990). Zborurile în direcţia estică sunt legate 
de dereglări mult mai importante ale somnului. 
Pe parcursul mai multor zile (5 - 6 şi mai multe), 
încercările de a adormi mai devreme rămân fără 
succes.Trebuie remarcat faptul că zborurile în direcţia 
estică sunt efectuate deseori pe timp de noapte, iar 
starea de veghe din timpul zborului poate să conducă 
la rezultatul că sportivul adoarme uşor şi doarme 
destul de bine în prima noapte, completând în felul 


acesta nevoia de somn. în următoarele zile, sportivul 
se confruntă, în mod inevitabil, cu treziri dese în toiul 
nopţii, cu insomnii (Nicholson şi alţii, 1993). 

Trebuie să ne oprim şi la acţiunea zborurilor 
de lungă durată şi a schimbării fusurilor orare 
exercitată asupra stării psihice a sportivilor. Se 
cunoaşte faptul că asupra sportivilor acţionează 
diferite tipuri de stres, care pot avea caracter atât 
pozitiv, cât şi negativ. Sursele de stres pot avea atât 
un caracter general - nivelul de viaţă, hrana, educaţia 
şi serviciul, relaţiile din familie şi cu prietenii, clima şi 
condiţiile meteo, somnul, starea de sănătate şi altele, 
cât şi cele cu caracter special care sunt legate de 
activitatea de antrenament şi cea competiţională - 
capacitatea funcţională în cadrul antrenamentelor şi 
competiţiilor, starea de oboseală şi refacerea, starea 
tehnicii şi a tacticii, nevoia de odihnă, interesul pentru 
antrenamente şi spiritul activ, senzaţiile dureroase în 
muşchi şi în organele interne etc. (Morgan, 1980). 

Dereglarea ritmurilor circadiene ale diferitelor 
funcţii vitale exercită influenţă asupra tuturor surselor 
de stres menţionate mai sus şi, în consecinţă, modifică 
în mod substanţial starea psihică a sportivilor. 
Schimbarea a 5 - 8 fusuri orare conduce la o creştere 
bruscă a numărului de simptome negative în cadrul 
evaluării reacţiei la diferite surse de stres din viaţa 
de toate zilele, din activitatea de antrenament şi cea 
competiţională (Ruchall, 1990), ceea ce reprezintă 
confirmarea exactă a înrăutăţirii stării generale a 
sportivului, a mobilizării acestuia pentru suportarea 
eforturilor de antrenament şi competiţionale. 

Revenirea în mediul obişnuit de viaţă impune 
cerinţe mai puţin severe în legătură cu adaptarea 
sportivilor şi refacerea ritmului circadian, producându- 
se mult mai rapid decât în cazul unor zboruri pe 
distanţe lungi într-un mediu neobişnuit. Deplasarea 
fazică inversă se încheie destul de rapid - 1-3 zile 
pentru diferite funcţii fiziologice (Hauty, Adams, 
1966). Explicarea acestui fapt trebuie căutată atât 
în cauze de ordin psihologic, cât şi fiziologic. Printre 
altele, se poate presupune faptul că în ceea ce priveşte 
unele funcţii fiziologice o şedere de 2 - 3 săptămâni 
în noile condiţii după zborurile de lungă durată este 
insuficientă pentru încheierea deplasărilor de fază 
a unei serii de funcţii fiziologice. După revenirea în 
mediul obişnuit de viaţă, tocmai aceste funcţii pot 
exercita o acţiune sincronizantă asupra altora, mai 
mobile, favorizând refacerea ritmului obişnuit al 
acestora (Hauty, Adams, 1966). 

în legătură cu acestea, este interesant de 
subliniat faptul că zborurile pe distanţe lungi de la 
nord spre sud şi de la sud spre nord nu influenţează 
ritmurile circadiene, însă şi acestea produc senzaţia 
de oboseală, o înrăutăţire semnificativă a funcţiilor 
psihologice şi fiziologice (Hauty, Adams, 1966). 

în cazul unui regim raţional de activitate şi de 
odihnă, starea sportivilor la zborurile de la nord la sud 
şi de la sud la nord se poate normaliza pe parcursul a 
1-2 zile. 

Resincronizarea ritmurilor circadiene 
ale organismului sportivilor după 
zboruri pe distanţe lungi 

Durata de adaptare a sportivilor la noile condiţii orare 
depinde de numărul fusurilor orare traversate şi de 
direcţia zborului (tabel 26.1). 

Durata de resincronizare a ritmurilor 
organismului după zboruri pe distanţe lungi depinde 
de multe cauze, printre care trebuie să scoatem în 
evidenţă următoarele: 

• distanţa zborului (schimbarea a 3 - 4 fusuri 
orare poate să se producă aproape fără să fie observată 
pentru organism, iar una de 6 - 8 fusuri orare poate să 
necesite o adaptare complexă cu durată suficient de 
lungă); 

• direcţia de zbor (zborul în direcţia spre vest 
este suportat mai uşor decât cel în direcţia estică); 

• regimul perioadei de timp care a precedat 
zborul (pregătirea anticipată din timp poate 
să faciliteze în mod semnificativ procesul de 
resincronizare); 

• alimentaţia raţională înainte de zbor, în timpul 
zborului şi imediat după acesta; 

• utilizarea unor mijloace şi proceduri speciale 
(administrarea de somnifere, folosirea unei lumini 
puternice, a unor proceduri de refacere şi de sedare 
cu caracter fizic şi psihologic şi altele); 

• complexitatea acţiunilor motrice (sincronizarea 
ritmurilor, în ceea ce priveşte acţiunile simple, 
se produce mai repede decât în ceea ce priveşte 
mişcările complexe); 

• caracterul activităţii de antrenament şi 
competiţionale precedente (sportivii care au 
participat des la competiţii pe diferite continente 
şi care au fost nevoiţi să schimbe intervalul de timp 
pentru antrenamente şi competiţii se adaptează mai 
repede după zboruri pe distanţe lungi). 

Este acceptat faptul să se delimiteze trei faze 
de resincronizare a ritmurilor circadiene după 
zborurile pe distanţe lungi. Prima fază (reacţii primare 
de adaptare) durează aproximativ 24 de ore şi se 
caracterizează prin prezenţa sindromului de stres, 
cu abateri importante în ceea ce priveşte efectele de 
acomodare finale, în comparaţie cu nivelul constant. 
A doua fază (principală) de adaptare, în funcţie de 
distanţa zborului şi de mulţi alţi factori, durează 
5-6 zile. în acest caz, se produce restructurarea 
iniţială a funcţiilor organismului şi a sistemelor de 
reglare ale acestuia prin angrenarea reacţiilor de 


TABELUL 26.1 —Timpul necesar pentru adaptarea la 
traversarea fusurilor orare în direcţie vestică şi estică 

(Waterhouse et al., 2004) 


Zboruri în direcţie vestică 

Zboruri în direcţie estică 

Numărul fusurilor 
orare traversate 

Numărul de zile 
pentru adaptare 

Numărul fusurilor 
orare traversate 

Numărul de zile 
pentru adaptare 

0-3 

0 

0-2 

0 

4-6 

1-3 

3-5 

1-5 

7-9 

2-5 

6-8 

3-7 

10-12 

3-6 

9-11 

4-9 


acomodare - compensare. A treia fază (finalizarea 
reacţiilor de adaptare) durează până la 10 - 12 zile. Pe 
parcursul acestei perioade de timp se reface în mod 
treptat nivelul stabil de funcţionare a principalelor 
sisteme ale organismului şi se finalizează reinstalarea 
homeostazei. 

Caracterul pronunţat şi durata fazelor amintite 
mai sus depinde de numărul de fusuri orare traversate, 
în cazul traversării a 3 - 4 fusuri orare, modificarea 
stării funcţionale a organismului are un caracter 
moderat şi adaptarea la noul fus orar se produce 
destul de repede. în cazul traversării a 5 - 8 sau mai 
multor fusuri orare, ritmul nictemeral al funcţiilor 
organismului este perturbat foarte mult, iar procesul 
de adaptare se face într-o perioadă mult mai lungă 
de timp. 

Adaptarea la noile condiţii de fus orar este 
favorizată de o activitate motrică special organizată, 
de dietă, motivaţie, corecţia regimului de activitate 
şi de odihnă, modificarea caracterului activităţii şi 
de alte mijloace. în acelaşi timp, un comportament 
iraţional al sportivilorîn ultimelezileînaintedezborşi 
în primele zile de şedere în noul loc pot să îngreuneze 
foarte mult procesul de sincronizare a somnului 
şi activităţii, să exercite influenţă negativă asupra 
capacităţii funcţionale, să frâneze reacţiile de refacere 
şi să înrăutăţească starea psihologică. 

Legităţile de adaptare, ca urmare a schimbării 
fusurilor orare, exercită o influenţă importantă asupra 
alegerii locului şi a caracterului antrenamentului 
în perioada care precede principalele competiţii 
ale sezonului. Această problemă se pune deosebit 
de acut în ceea ce-i priveşte pe sportivii de înaltă 
performanţă, care se pregătesc pentru competiţii 
importante, cum ar fi campionate mondiale şi Jocuri 
Olimpice. în scopul unei adaptări mai eficiente, 
sportivii se deplasează deseori în locurile viitoarelor 
competiţii cu 10 - 15 zile înainte de principalele 
starturi. 

Pot întârzia procesul de adaptare la noile condiţii 
de fus orar şi modificările condiţiilor climatice, 
starea de nelinişte înaintea competiţiilor, condiţiile 

PARTEA A VI-A. Factorii externi ai antrenamentului şi competiţiilor în sistemul de pregătire a sportivilor 


neobişnuite de şedere, locurile antrenamentelor şi 
competiţiilor. Luarea în considerare a unor astfel de 
factori, în mod special dacă aceasta este însoţită de o 
motivaţie corespunzătoare, este în măsură să reducă 
semnificativ atât valoarea abaterilor, dar în acelaşi 
timp poate să accelereze procesul de adaptare la 
noile condiţii legate de fusul orar. 

Accelerarea semnificativă a procesului de 
adaptare a sportivilor poate fi facilitată de o pregătire 
prealabilă pentru zbor, care se exprimă printr-o 
modificare treptată a regimului de viaţă şi a activităţii 
de antrenament. Cu 4 - 5 zile înainte de zbor se 
poate modifica în fiecare zi programul zilnic într-o 
direcţie sau alta.Toate modificările destinate corecţiei 
prealabile a ritmului nictemer trebuie să fie efectuate 
în proporţii mici (câte 30 min), cuprinzând un interval 
de timp de maximum 2 h (Reilly, 2009). Nişte valori mari 
ale corecţiei prealabile nu sunt oportune, deoarece 
pot să exercite o influenţă negativă asupra calităţii 
pregătirii (Reilly, 2009, Maskell, 1989). înlăturarea 
procesului de desincronizare în ceea ce priveşte 
ritmul capacităţii funcţionale şi la alte procese dintre 
cele mai importante este favorizată şi de o oarecare 
modificare a intervalului de timp pentru desfăşurarea 
lecţiilor de antrenament, în special a celor care 
presupun eforturi mari (Winget şi alţii, 1985). 

O influenţă importantă asupra adaptării o pot 
exercita programul şi activitatea sportivilor din ziua 
zborului şi pe parcursul următoarelor 24 de ore de 
după zbor. Ora de trezire, somnul sau starea de veghe 
din avion, intervalul de timp pentru desfăşurarea 
antrenamentelor după zbor favorizează, într-o 
măsură importantă, eliminarea stresului legat de 
fusul orar (tabel 26.2). 

Pentru facilitarea adaptării în cazul traversării 
zonelor orare sunt utilizate şi alte mijloace. Destul de 
eficientă poate fi utilizarea unor diete speciale. Hrana 
preponderent proteică la micul dejun şi la prânz 
facilitează creşterea producerii de catecolamine pe 
parcursul zilei. O cină uşoară, bogată în carbohidraţi, 
asigură organismul cu triptofan, care facilitează 
sinteza serotoninei în cursul nopţii (Ehret, Scanlon, 
1983). Acest fapt înseamnă că hrana cu un conţinut 
ridicat de carbohidraţi şi conţinut scăzut de proteine, 
ca urmare a unor transformări complexe, poate 
provoca somnolenţă. O dietă cu conţinut ridicat de 
proteine, dimpotrivă, produce o acţiune excitantă 
(Winget şi alţii, 1985). 

TABELUL 26.2 — 

Recomandări privind 
regimul în procesul de 
adaptare la fusul orar 


Baza alimentaţiei raţionale în cazul unor zboruri 
pe distanţe lungi o reprezintă trecerea la un nou regim 
alimentar, ţinând cont de fusul orar, cu păstrarea 
dietelor obişnuite, inclusiv în timpul zborului, întrucât 
hrana oferită de către companiile aeriene corespunde 
într-o măsură insuficientă nevoilor sportivilor, nu 
răspunde specificului ramurii sportive. Zborul din 
Europa sau din America spre est este planificat de 
obicei de către companiile aeriene pe timp de noapte, 
iar de la est spre vest - în orele dimineţii. De obicei, 
după o oră de la decolare, pasagerilor li se serveşte 
mâncare, care de regulă, este standard şi nu este 
legată de încercarea de a asigura eliminarea stresului 
legat de fusul orar. Din aceste motive, sportivii, 
antrenorii, medicii trebuie să urmărească faptul ca în 
timpul zborului spre est, cina să presupună consumul 
unei mari cantităţi de hidraţi de carbon, ceea ce va 
facilita somnul în timpul zborului. Dimpotrivă, în cazul 
zborurilor spre direcţia vest, trebuie să fie propus un 
mic dejun bogat în produse proteice. în ziua sosirii, 
cina trebuie să fie uşoară, cu un mare conţinut de 
carbohidraţi. Administrarea hranei trebuie să fie 
făcută cu 1-1,5 h înainte de somn. La aceasta se 
adaugă o baie caldă, un masaj de liniştire şi proceduri 
psihologice (Reilly, 2007). 

în literatura de specialitate se pot întâlni multe 
recomandări cu privire la administrarea diferitelor 
preparate, care facilitează eliminarea stresului legat 
de fusul orar. însă eficienţa acestora, în majoritatea 
cazurilor, este prezentată doar în cadrul cercetărilor 
pe animale şi nu a primit o confirmare practică 
pentru administrarea acestora oamenilor. în afară de 
aceasta, multe dintre preparate conţin componente 
interzise pentru a fi administrate sportivilor. Din 
această cauză, deşi unele dintre acestea au o eficienţă 
incontestabilă, sportivii trebuie să se abţină de la 
utilizarea lor, iar atenţia trebuie să fie concentrată 
asupra a două metode - administrarea melatoninei şi 
a luminii puternice (Reilly şi alţii, 2007). Capsulele de 
melatonină, care în condiţii obişnuite este secretată 
de către epifiză în sânge, în perioada de după ora 21 şi 
până la ora 7, administrate seara, conform orei locale 
din noua zonă orară, reduc simptomele stresului legat 
de fusul orar, după zborul în orice direcţie şi indiferent 
în ce interval de timp a avut loc zborul (Waterhouse 
şi alţii, 2004). Consumul de melatonină înainte de 
somn nu numai că scade tulburările somnului, dar, 
în acelaşi timp, favorizează accelerarea procesului de 


Direcţia 

zborului 

Decolarea de acasă 

Aterizarea 

Somnul în avion 

Activitatea de antre¬ 
nament în prima zi 

Scularea în ziua decolării 

Est 

Vest 

Seara 

Dimineaţa-ziua 

Dimineaţa 

Seara 

Obligatoriu 

Nu se recomandă 

Ziua şi dimineaţa 

Seara 

Cu 2-3 h mai devreme 

Cu 1-2 h mai târziu 

resincronizarea ritmurilor circadiene ale organismului 
(Samel şi alţii, 1991). 

Administrarea melatoninei este deosebit de 
indicată sportivilor care suferă de insomnie, întrucât 
s-a demonstrat influenţa negativă a insomniei asupra 
stării sufleteşti, atenţiei, activităţii intelectuale, 
reacţiilor dinamice, asupra capacităţii funcţionale 
fizice şi asupra eficienţei în activitatea competiţională 
(Davene, 2009). 

Pregătirea pentru schimbarea fusului orar 
şi pentru facilitarea procesului de deplasare a 
ritmurilor circadiene poate fi făcută prin folosirea 
luminii puternice, care dimineaţa (de la ora 5 până 
la ora 9) potriveşte regimul ceasului biologic intern 
«înainte», ceea ce este eficient pentru adaptarea 
organismului sportivilor în cazul zborurilor în direcţia 
estică. Supunându-I pe sportiv la un iluminat cu 
lumină puternică la orele târzii de seară, cu câteva 
zile înainte de zbor, ceasul biologic intern poate fi 
potrivit «înapoi» şi poate să înlesnească în mod vizibil 
procesul de adaptare în cazul unui zbor în direcţia 
vestică (Czeisler, 1990; Reilly, 2009). 

Acţiunea puternică a luminii în timpul nopţii 
reduce scăderea temperaturii interne a corpului şi 
întârzie secreţia de către epifiză a melatoninei, a 
cărei cantitate este reglată de modificarea luminii 
şi a întunericului; în condiţii obişnuite aceasta 
atinge nivelul maxim la aproximativ ora 2 noaptea 
(Brown, 1992). în acelaşi timp, administrarea pe cale 
orală a melatoninei elimină în totalitate creşterea 
temperaturii interne în timpul nopţii sub influenţa 
luminii puternice. în felul acesta a fost argumentată 
posibilitatea de administrare a melatoninei drept 
regulator al temperaturii interne a corpului şi ca mijloc 
auxiliar pentru facilitarea adaptării organismului la 
schimbarea fusurilor orare (Cagnacci şi alţii, 1993). 
Acest lucru este facilitat şi de renunţarea la somn în 
timpul zborului, de o stare activă în timpul zborului 
(Roy-Byrne şi alţii, 1984). Şi în acest caz, lumina 
puternică facilitează în mod semnificativ renunţarea 
la somn. însă un somn uşor de scurtă durată, pe 
parcursul a 30 de minute, este permis şi poate să 
exercite o influenţă pozitivă asupra organismului 
sportivului (Waterhouse şi alţii, 2007). 

în cazul unor zboruri pe distanţe lungi atât 
în direcţia vestică, cât şi estică, imediat după 
îmbarcarea în avion, este nevoie să fie comutate 
acele ceasornicului la ora locului de destinaţie şi 
întregul comportament trebuie subordonat acelei 
ore: somnul, trezirea, administrarea hranei etc. 
După sosirea la locul de destinaţie, în conformitate 
cu această oră, trebuie planificate şi lecţiile de 
antrenament, concomitent îmbinând desfăşurarea 
acestora cu timpul de desfăşurare a competiţiilor ce 
urmează. După sosirea la locul de destinaţie, somnul 


este admis doar pe timp de noapte. în alte cazuri, 
trebuie făcut un duş, să se acorde timp de odihnă 
de o oră, să se efectueze plimbări, să se pregătească 
pentru lecţia de antrenament, pentru activităţile 
organizatorice etc. 

O mare atenţie a fost acordată problemei 
restructurării ritmurilor circadiene, în legătură cu 
zborurile de lungă durată în direcţie estică de către 
specialiştii sovietici în cadrul pregătirii pentru 
participarea sportivilor din echipa selecţionată a URSS 
la cea de-a XXIV-a ediţie a Jocurilor Olimpice din anul 
1988 de la Seul. Atât rezultatele generale ale acestor 
jocuri - sportivii URSS au câştigat 132 de medalii (55 
de aur, 31 de argint şi 46 de bronz), întrecându-i cu 
mult pe principalii adversari - echipele naţionale 
ale RDG (102 medalii) şi SUA (92 medalii), cât şi 
rezultatele participării în diferite ramuri sportive, în 
care rezultatele se măsoară metric, au demonstrat o 
eficienţă suficient de ridicată a sistemului de adaptare 
aplicat la modificarea fusurilor orare. Acest fapt a fost 
în mare măsură facilitat de cercetările şi observaţiile 
efectuate cu doi ani înainte de aceste jocuri, în 
urma cărora au fost stabilite multe elemente noi, cu 
importanţă practică. 

S-a demonstrat faptul că specificul ramurilor 
sportive, stagiul sportiv, caracterul activităţii 
competiţionale care a precedat aceste jocuri, 
caracteristicile individuale ale sportivilor exercită o 
influenţă importantă asupra duratei şi intensităţii 
restructurării ritmului circadian. în funcţie de aceşti 
factori, pentru apariţia proceselor de adaptare, 
care atestă starea de pregătire a sportivului pentru 
competiţii, în unele cazuri sunt suficiente 3-5 zile, iar 
în alte cazuri este nevoie de la 8 până la 12 zile. 

Sportivii cu experienţă, care au un mare stagiu 
de pregătire şi care au participat de mai multe ori la 
competiţii pe diferite continente, se adaptează mult 
mai repede (cu 30 - 40 %), în comparaţie cu sportivii 
mai tineri, care nu sunt obişnuiţi cu zborurile pe 
distanţe lungi. 

O pregătire preliminară pe parcursul a 10-12 zile, 
care preced zborul, presupune o deplasare treptată a 
orelor de antrenament la ore mai târzii, aplicarea unor 
eforturi emoţionale intense seara târziu (orele 22 - 
24), analiza la ore târzii a tehnicii şi tacticii prognozate 
pentru lupta competiţională în starturile ce urmează, 
procedurile psihologice etc. Aceste măsuri uşurează 
în mare măsură şi reduc perioada de adaptare după 
zborurile pe distanţe lungi spre vest. Acest fapt este 
facilitat şi de renunţarea în ultima săptămână, înainte 
de zbor, la antrenamentele din orele timpurii de 
dimineaţă (7- 9), trezirea şi micul dejun mai târziu, 
scăderea eforturilor şi a intensităţii de lucru în cadrul 
antrenamentelor de dimineaţă (Bulatova, Platonov, 
1996; lordanskaia, 2000). 

O atenţie deosebită trebuie acordată organizării 
procesului de antrenament în primele zile după zbor. 
Perturbarea ritmului circadian al celor mai importante 
funcţii fiziologice şi a stării psihologice este în măsură 
să reducă cu 20 - 30 % capacitatea funcţională totală 
a sportivilor la antrenamente, dacă acestea sunt 
planificate în primele două zile după zbor. în a treia zi, 
capacitatea funcţională, deşi este în creştere, rămâne 
încă scăzută (scăderea reprezintă 15-20 %). Refacerea 
capacităţii funcţionale în funcţie de cauzele amintite 
deja mai sus poate fi observată începând cu a patra 
zi după zbor (fig. 26.5). O situaţie similară se remarcă 
şi în ceea ce priveşte reacţia la eforturile standard, 
în primele zile după zbor, astfel de eforturi produc 
modificări evident mai pronunţate în activitatea 
sistemelor funcţionale, care suportă principalul efort. 
Acest fapt se manifestă în valorile mai ridicate ale 
frecvenţei cardiace şi ale propulsiei inimii, în creşterea 
ventilaţiei plămânilor şi a conţinutului de lactat din 
sânge. încetineşte şi desfăşurarea proceselor de 
refacere. 

Posibilităţile funcţionale scăzute ale 
organismului sportivilor în primele zile după 
zborurile pe distanţe lungi nu permit efectuarea unor 
volume mari de activitate şi planificarea unor eforturi 
ridicate de antrenament, care pot doar să îngreuneze 
procesul de adaptare. în acelaşi timp, utilizarea unor 
antrenamente cu eforturi moderate, în concordanţă 
cu intervalul de timp al competiţiilor ce urmează, 
facilitează accelerarea procesului de eliminare a 
stresului provocat de fusul orar (Reilly şi alţii, 2007). 

Toate informaţiile prezentate mai sus se referă 
cu prioritate la sportivii de înaltă performanţă, 
care iau parte la cele mai importante competiţii 
internaţionale. Realizarea unui proces complet de 
adaptare la noile condiţii, în cazul organizării altor 
competiţii, este dificilă atât din punctul de vedere 



FIGURA 26.5 — Capacitatea funcţională a sportivilor de înaltă 
performanţă în timpul efectuării programelor de antrenament 
cu orientare prioritară diferită (7 — de forţă; 2 — aerobă; 3 — 
anaerobă) în primele zile după traversarea a 6 fusuri orare 
în direcţia estică (în comparaţie cu nivelul maxim înregistrat 
înainte de zbor 


al supraîncărcării calendarului sportiv, cât şi din 
motive organizatorico-materiale. în aceste cazuri, 
trebuie să se realizeze sosirea la locul de desfăşurare a 
competiţiilor în ajunul startului, folosind în acest sens 
toate posibilităţile adaptării preliminare, în special a 
celor care se referă la comportamentul în timpul unui 
zbor pe distanţe lungi. După cum s-a subliniat deja, 
în prima noapte de după zbor, sportivii de obicei 
adorm uşor şi dorm bine. Completându-şi nevoia de 
somn şi de odihnă, sportivii pot ieşi la start într-o stare 
satisfăcătoare. 

Dacă competiţiile sunt organizate în orele serii, 
în ţările care presupun zboruri de lungă durată în 
direcţia estică, iar durata acestora nu depăşeşte 2 -3 
zile, se poate sosi în ajunul competiţiilor şi se poate 
locui după fusul orar «de acasă», iar dimineaţa va fi 
lăsată pentru somn. în toate celelalte cazuri, când 
este vorba de nişte competiţii importante, sosirea 
trebuie să se facă din timp, în scopul de a se asigura 
eliminarea stresului produs de fusul orar şi reglarea 
ceasului biologic intern al organismului. 

Adaptarea organismului sportivilor după 
întoarcerea lor acasă se desfăşoară mult mai uşor, 
deşi depinde de durata absenţei. Unele modificări 
ale orarului zilnic înainte de întoarcere (plecarea 
la culcare la o oră apropiată de cea «de acasă») vor 
facilita şi mai mult procesul de adaptare, care se poate 
încheia pe parcursul a 1- 3 zile. 

Zborurile spre locurile de pregătire şi 
de competiţii şi «oboseala de drum» 

în literatura de specialitate şi în practica sportivă se 
acordă o mare atenţie problemei desincronizării 
şi resincronizării ritmurilor circadiene, legată de 
deplasările sportivilor pe distanţe lungi spre locurile 
de pregătire şi de competiţii. însă nu se acordă 
suficientă atenţie faptului că scăderea posibilităţilor 
funcţionale, a capacităţii funcţionale şi a stării 
generale a sportivilor, determinate de schimbarea 
fusurilororareesteamplificatăde«obosealadedrum», 
determinată de un ansamblu de factori, legaţi de 
pregătirea pentru zbor, zborul ca atare şi acomodarea 
la noile condiţii (Waterhouse şi alţii, 2004). 

«Oboseala de drum» poate exercita o acţiune 
negativă serioasă asupra organismului sportivilor, 
poate influenţa negativ starea subiectivă şi 
capacitatea funcţională chiar în cazul unor zboruri 
de scurtă durată (care nu au legătură cu modificarea 
substanţială a fusurilor orare) sau a unor deplasări cu 
ajutorul altor mijloace de transport. 

Deplasările şi zborurile sunt legate de o mulţime 
de dificultăţi nesemnificative şi de disconfort, care, 
la prima vedere, par neînsemnate, dar în ansamblul 
lor pot reprezenta un stres important, capabil să îl 

scoată pe sportiv dintr-un mod de viaţă obişnuit, să 
exercite influenţă negativă asupra eficienţei activităţii 
de antrenament şi a celei competiţionale. Din rândul 
acestora fac parte perturbarea orarului şi a modului 
de viaţă obişnuit, a regimului alimentar, greutăţile 
legate de deplasarea la aeroport sau la gară, de 
alegerea unui zbor potrivit, legăturile dintre zboruri, 
înregistrarea, predarea bagajelor, controlul vamal 
şi al paşapoartelor, sosirea la noul loc, adaptarea la 
condiţiile de viaţă, la locurile de antrenament şi de 
competiţii şi altele. 

Rezultatul acţiunii tuturor acestor factori poate fi 
irascibilitatea, dezorientarea, durerile de cap, excitaţia 
crescută, insomnia, oboseala, scăderea capacităţilor 
funcţionale.Toate aceste simptome se pot atenua sau 
pot fi ameliorate prin măsuri profilactice: pregătirea 
din timp pentru zbor, prin alegerea corectă a 
îmbrăcămintei, printr-o alimentaţie raţională în 
timpul zborului (fructe, sucuri, apă), odihnă de scurtă 
durată sau somn după sosirea la destinaţie. 


Pregătirea din timp pentru deplasare, o 
atitudine chibzuită pentru alegerea zborurilor, făcutul 
bagajelor, alegerea hainelor, plecarea la aeroport care 
să nu presupună grabă şi panică, permit minimizarea 
acţiunii asupra sportivilor a tot felul de dificultăţi care 
provoacă «oboseala de drum». 

Imobilitatea în timpul unor zboruri pe distanţe 
lungi sau în timpul deplasărilor cu autocare conduce 
la perturbarea circulaţiei sângelui, în special în 
membrele inferioare. Pentru profilaxia fenomenelor 
negative trebuie efectuate în mod periodic plimbări 
prin avion, să se efectueze diferite exerciţii dinamice 
şi izometrice în poziţia pe scaun, să se facă opriri de 
scurtă durată, în cazul deplasărilor cu transportul 
terestru. Somnul este permis numai în acele cazuri, 
când timpul zborului corespunde timpului de noapte 
din punctul de destinaţie. în toate celelalte cazuri, nu 
se recomandă somn în avion sau în autobuz. Timpul 
trebuie să fie ocupat de lectură, discuţii, jocuri, 
vizionări de filme. 

Mijloacele de refacere şi de 
stimulare a capacităţii funcţionale 


Volumul mare şi intensitatea activităţii de 
antrenament caracteristice sistemului modern de 
pregătire sportivă creează dificultăţi suplimentare 
cu privire la găsirea unui regim de lucru şi de odihnă 
optim, în cadrul lecţiilor de antrenament separate şi 
a microciclurilor, la asigurarea unor condiţii adecvate 
pentru efectuarea optimă a activităţilor cu orientare 
diferită şi pentru desfăşurarea eficientă a reacţiilor 
de refacere şi adaptare speciale în organism după 
acestea. înlăturarea acestor dificultăţi poate fi 
realizată în două direcţii interconectate: 

• prin optimizarea planificării diferitelor unităţi 
structurale ale procesului de antrenament, înainte 
de toate a lecţiilor de antrenament, microciclurilor 
şi mezociclurilor; 

• prin planificarea diferitelor mijloace de 
refacere care pătrund tot mai mult în sportul de 
performanţă actual. 

Aceste mijloace pot juca un rol atât ca mijloace 
propriu-zise de refacere, cât şi ca mijloace de 
stimulare a capacităţii funcţionale. Cu câteva decenii 
în urmă, deşi se amintea despre mijloacele de 
refacere în sport, acestea nu jucau în esenţă niciun 
rol practic. însă în anii 70-80 ai secolului al XX-lea, 
odată cu creşterea bruscă a volumului de activitate 
de antrenament şi competiţională în diferite 
ramuri ale sportului, problema refacerii a devenit 
una dintre temele centrale. într-o perioadă scurtă 
de timp a fost efectuat un număr foarte mare de 
cercetări dedicate studierii utilizării mijloacelor de 
refacere în cadrul procesului de antrenament. însă 
abordarea acestora de pe poziţiile ideilor actuale cu 
privire la antrenamentul sportiv a fost unilaterală 
şi, în linii generale, se reducea la următoarele. Se 
argumenta faptul că unele mijloace pedagogice, 
farmacologice, fizioterapeutice sau psihologice 
favorizează accelerarea proceselor de refacere după 
anumite exerciţii de antrenament, după serii ale 
acestora şi serii de antrenamente şi în felul acesta, 
permit efectuarea unui volum mare de activitate 
de antrenament în cadrul unor lecţii, microcicluri şi 
mezocicluri, cresc capacitatea funcţională generală, 
asigură profilaxia supraoboselii. Aceste date au 


reprezentat fundamentul pentru recomandările 
privind introducerea unui mijloc sau altul sau 
a unui set de mijloace de refacere în practica 
antrenamentului. în acest cadru, de regulă, 
nu se acorda o atenţie deosebită caracterului 
antrenamentului şi caracteristicilor metodelor 
şi mijloacelor utilizate, nu se efectuau cercetări 
cu privire la influenţa folosirii de lungă durată a 
mijloacelor de refacere asupra efectului final al 
antrenamentului. 

Bineînţeles că o astfel de abordare atât de 
unilaterală nu a adus rezultate practice palpabile 
şi a condus foarte repede la contradicţii, întrucât 
problema era mult mai complexă decât ar fi părut 
la prima vedere. Adepţii implementării mijloacelor 
de refacere în practică doar pe baza faptului că 
acestea reduc oboseala şi accelerează procesele 
de refacere după acţiunile de antrenament, erau 
puşi în impas de următoarea problemă: cu ce scop 
se reduce sau se elimină oboseala, din moment ce 
noi ne străduim ca aceasta să apară când planificăm 
eforturile corespunzătoare? Este binecunoscut 
faptul că tocmai profunzimea oboselii ca urmare a 
efectuării de către sportiv a unor exerciţii şi seturi 
de exerciţii, a programelor de antrenament din 
microcicluri şi mezocicluri reprezintă unul dintre 
principalii factori care determină intensitatea 
şi eficienţa modificărilor de acomodare, legate 
înainte de toate de manifestarea diferitelor tipuri de 
rezistenţă. Bineînţeles, în cadrul antrenamentelor, 
în multe cazuri, este oportun să se utilizeze aceste 
mijloace în scopul accelerării proceselor de refacere, 
creşterii nivelului general al capacităţii funcţionale, 
profilaxiei supraantrenamentului şi scăderii 
nivelului general de oboseală. însă abordarea 
acestei probleme nu trebuie făcută global, ci prin 
luarea în considerare a situaţiilor concrete legate 
de reacţia organismului sportivilor la eforturile de 
antrenament şi competiţionale, de obiectivele a 
căror îndeplinire subordonează conţinutul fiecăreia 
dintre formaţiunile structurale ale procesului de 
antrenament - antrenamente separate şi părţi ale 
acestora, microcicluri şi mezocicluri, perioade şi 

etape din cadrul pregătirii. 

La ora actuală, este general recunoscut faptul 
că oboseala sportivilor, care se instalează ca urmare 
a unei activităţi musculare încordate, apare în mod 
concret pentru fiecare tip de activitate, în funcţie 
de gradul de participare la efectuarea acesteia 
a diferitelor sisteme şi mecanisme funcţionale. 
Trebuie să ţinem cont de faptul că orice procedură 
de refacere, de asemenea, exercită acţiunea sa 
specifică asupra organismului, acţiune determinată 
atât de caracterul ei, cât şi de metodica de aplicare. 
Şi în acest sens, este limpede, că trebuie să fie 
vorba despre găsirea posibilităţilor unei astfel 
de armonizări a acţiunilor de antrenament şi 
a procedurilor de refacere, care să presupună 
o evidenţă strictă a acţiunilor specifice asupra 
organismului sportivului. De exemplu, sunt bine 
cunoscute acele modificări de bază în organismul 
sportivilor, care apar după eforturi mari legate de 
manifestarea rezistenţei: consumul de substanţe 
energetice, dezechilibrul hidrosalin, diminuarea 
funcţiilor lipolitice ale ficatului, care conduc la 
infiltrarea grasă temporară a ficatului, proteinuria 
funcţională şi hematuria, ca urmare a aprovizionării 
insuficiente cu oxigen şi cu sânge a rinichilor în 
timpul efortului, scăderea funcţiilor de fixare a 
oxigenului de către sânge, acidoza pronunţată, 
în special la sportivii de înaltă performanţă, 
dereglările structurale ale membranelor biologice, 
inhibarea mecanismelor imunoprotectoare şi alte 
fenomene, determinate de oboseala naturală 
a celor mai importante sisteme funcţionale ale 
organismului (Grueva, 1987; J. Johnson, 2009). 
Este pe deplin normal faptul că întregul ansamblu 
de mijloace de refacere, inclusiv raţia alimentară, 
mijloacele farmacologice trebuie să fie direcţionate 
spre înlăturarea acestor modificări şi refacerea 
homeostazei organismului. în legătură cu aceasta, 
trebuie să fim de acord cu V.G. Petruhin (1987), 
care consideră că principalele eforturi în vederea 
refacerii funcţiilor sportivului trebuie să fie 
îndreptate în principal spre favorizarea cursului 
natural al refacerii, spre direcţionarea proceselor 
de refacere şi de biosinteză spre un cadru cât mai 
favorabil, consolidat din punct de vedere evolutiv, 
cu eliminarea cauzelor care le încetinesc. 

în cercetarea problematicii refacerii, în ultimii 
ani au căpătat fundamentare şi alte idei. Astfel, 
bazându-se pe rezultatele unor cercetări în care 
a fost demonstrat caracterul concret al oboselii 
care se instalează ca urmare a unui anumit tip de 
efort, s-a propus să se utilizeze proceduri pentru 
o refacere dirijată nu a acelor capacităţi care scad 
cu prioritate, ca urmare a efortului administrat, 
ci a acelora care vor trebui să fie manifestate 


pentru efectuarea eficientă a următoarei tranşe de 
activitate - un set de exerciţii dintr-o anumită lecţie 
sau programul unei lecţii întregi de antrenament 
cu o anumită orientare. Rezerve mari sunt ascunse 
şi în utilizarea mijloacelor de stimulare preliminară 
şi de refacere a capacităţii funcţionale, în scopul 
unei mobilizări limită a posibilităţilor funcţionale 
ale organismului sportivilor înainte de începerea 
lecţiilor de antrenament şi în pauzele de odihnă 
dintre anumite exerciţii. Acest fapt permite să 
crească intensitatea activităţii şi a calităţii acesteia, 
cât şi volumul însumat al activităţii de antrenament, 
ceea ce este deosebit de important în timpul 
efectuării exerciţiilor de sprint. (Platonov, 1997). 

Utilizarea mijloacelor de refacere nu reprezintă 
o procedură inofensivă care este în măsură doar 
să reducă oboseala, să accelereze desfăşurarea 
proceselor de refacere. Fiecare procedură de 
refacere, prin natura ei, reprezintă un efort 
suplimentar asupra organismului, care impune 
anumite cerinţe, deseori destul de semnificative, 
faţă de activitatea diferitelor sisteme funcţionale 
ale organismului. Ignorarea acestui fapt poate 
să conducă la o acţiune inversă a mijloacelor 
suplimentare - la amplificarea oboselii, la scăderea 
capacităţii funcţionale, la perturbarea desfăşurării 
proceselor de acomodare şi la apariţia altor reacţii 
nefavorabile. 

La ora actuală este conştientizată în mod 
ferm necesitatea de prezentare a acţiunilor de 
antrenament şi a procedurilor de refacere sub 
forma a două laturi ale unui proces unitar complex. 
Reunirea mijloacelor de refacere şi a acţiunilor de 
antrenament într-un anumit sistem reprezintă una 
dintre principalele probleme ale dirijării capacităţii 
funcţionale şi a reacţiilor de refacere în lecţiile de 
antrenament şi în microcicluri. 

Caracteristicile mijloacelor de 
refacere şi de stimulare a capacităţii 
funcţionale 

Toate mijloacele de refacere care sunt folosite în 
antrenamentul sportiv pot fi în mod convenţional 
reunite în trei grupe principale: pedagogice, 
psihologice şi biologico-medicale. 

Mijloacele pedagogice. Locul central în 
problematica refacerii este destinat mijloacelor 
pedagogice, care presupun dirijarea capacităţii 
funcţionale a sportivilor şi a proceselor de 
refacere prin intermediul unei activităţi musculare 
organizate în mod raţional (fig. 27.1). 

Posibilităţile mijloacelor de refacere 
pedagogice sunt deosebit de variate. Aici trebuie 
subliniată alegerea, varietatea şi caracteristicile 

îmbinării metodelor şi mijloacelor în cadrul 
procesului de organizare a lecţiilor de antrenament 
varietatea şi caracteristicile armonizării eforturilor 
în cadrul proiectării microciclurilor, utilizarea 
unor microcicluri de refacere în cadrul planificării 
mezociclurilor şi altele. 

La întocmirea programelor lecţiilor de 
antrenament merită atenţie organizarea unei 
părţi pregătitoare introductive şi a unei părţi de 
încheiere. O organizare raţională a primei părţi a 
antrenamentului, care favorizează o acomodare 
mai eficientă la efort, ajută la atingerea unui 
nivel ridicat al capacităţii funcţionale în partea 



FIGURA 27.1 — Mijloace pedagogice de refacere 


fundamentală. O organizare raţională a părţii 
finale permite eliminarea mai rapidă a semnelor de 
oboseală acută (De Vries, Housh, 1994; Maglischo, 
2003). Alegerea corectă a exerciţiilor şi a metodelor 
de folosire a acestora în secvenţa de bază asigură 
nivelul necesar al capacităţii funcţionale şi al stării 
emoţionale a sportivilor, o desfăşurare eficientă a 
proceselor de refacere în timpul efectuării lecţiilor 
de antrenament. Acest fapt este favorizat şi de o 
îmbinare optimă a activităţii individuale şi în grup, 
precum şi de utilizarea mijloacelor de odihnă activă. 

în pregătirea sportivilor de înaltă clasă, o 
activitate intensă cu caracter de viteză, de viteză- 
forţă, anaerob şi aerob-anaerob trebuie să alterneze 
cu o activitate cu caracter aerob, fapt ce favorizează 
intensificarea reacţiilor de refacere, creşterea 
densităţii lecţiilor de antrenament, creşterea 
capacităţii funcţionale totale. în pofida unei păreri 
destul de larg răspândite, intensitatea activităţii, 
în cazul efectuării unor exerciţii cu caracter de 
refacere, nu trebuie să fie scăzută. Intensitatea 
optimă a activităţii trebuie să corespundă unui nivel 
de 50 - 60 % din V0 2 max. Prin urmare, pauza cu 
o activitate mai puţin intensă încetineşte procesul 
de refacere, iar cea care presupune o activitate mai 
viguroasă este în măsură să îl amplifice (Cazorla şi 
alţii, 1983). Trebuie de asemenea subliniat faptul că 
cel mai mare efect se remarcă şi în cazurile când în 
calitate de mijloace de odihnă activă sunt utilizate 
aceleaşi exerciţii ca acelea care au provocat acidoza 
(Maglischo, 2003). 

Viteza de eliminare a lactatului după eforturi 
limită cu caracter glicolitic în timpul odihnei pasive 
este de 0,02 - 0,03 g-M-min L în cazul unor eforturi 
fizice, a căror intensitate atinge 50 - 60 % din nivelul 
V0 2 max, viteza de eliminare a lactatului poate să 
crească până la 0,08 - 0,09 g*l ’-min ', ceea ce este 
legat de accelerarea fluxului sanguin prin muşchii în 
funcţiune (fig. 27.2). Atât activitatea cu intensitate 
mai mică, cât şi activitatea cu intensitate mai mare 
este mai puţin eficientă; utilizarea în perioada de 
refacere a unei activităţi cu intensitate variabilă, cu 
variaţia rapidă a acesteia, favorizează accelerarea 
eliminării lactatului (Volkov şi alţii, 2000, Wilmore şi 
alţii, 2009). 

Specialişti din Australia, încă din anii 1980 
(Treffene şi alţii, 1980), au demonstrat faptul că 
eliminarea cea mai intensă a acidului lactic din 
ţesutul muscular se produce în cazul unei activităţi 
cu intensitate care depăşeşte puţin pe cea care 
corespunde pragului metabolismului anaerob. 
Treptat această informaţie a fost adaptată la practica 
de pregătire a cicliştilor, înotătorilor, canotorilor, 
alergătorilor din Australia şi, începând cu jumătatea 
anilor 1990, un volum important de activitate cu 

caracter de refacere a început să fie efectuat de 
către cei mai puternici sportivi, în acel regim. Acest 
fapt, după opinia specialiştilor, a permis nu numai 
mobilizarea potenţialului sistemului aerob de 
asigurare cu energie, dar în acelaşi timp a favorizat 
creşterea substanţială a capacităţii funcţionale în 
cadrul efectuării lecţiilor de antrenament pe seama 
accelerării procesului de eliminare a acidului lactic 
din toate tipurile de fibre musculare - cu contracţie 
lentă, cu contracţie rapidă de tip a şi cu contracţie 
rapidă de tip b. 

în cazul în care se pune problema accelerării 
reacţiilor de refacere după o serie de exerciţii care 
au provocat acumularea unei cantităţi mari de acid 
lactic, atunci durata exerciţiilor cu orientare de 
refacere reprezintă de obicei 5-6 min. în acest caz, 
este eficient un regim alternativ, adică 30 - 40 s de 
activitate intensă la nivelul pragului metabolismului 
aerob, 30 - 40 s cu o intensitate la nivelul pragului 
metabolismului anaerob sau puţin peste acesta 
etc. La sfârşitul lecţiilor de antrenament cu eforturi 
mari, cât şi după competiţii, trebuie alocate 30 - 
45 min pentru exerciţiile de refacere. Jumătate 
din acest timp va fi alocat activităţii aerobe de 
intensitate redusă şi activităţii la nivelul pragului 
metabolismului aerob, iar cealaltă jumătate celei la 
nivelul pragului metabolismului anaerob şi puţin 
peste acesta. Această parte a activităţii poate să fie 
efectuată într-un regim de intervale (de exemplu, 
8-10 repetări în regim de 90 - 60 s - activitate, 

FIGURA 27.2 — Viteza de eliminare a lactatului în funcţie de 
intensitatea activităţii (Volkov N. şi alţii, 2000) 


30 s - pauză), cu o intensitate în creştere continuă, 
care, potrivit datelor frecvenţei cardiace, trebuie să 
crească de la o repetare la alta, de la 70 - 75 până la 
100 % (Treffene, 1995). 

Cercetările noastre au demonstrat faptul că 
antrenamentele cu eforturi reduse şi medii, care 
sunt planificate, de regulă, după 6 - 8 h după 
antrenamentele principale, reprezintă un factor 
eficient de gestionare a proceselor de refacere după 
antrenamente cu eforturi mari. însă intensificarea 
proceselor de refacere după lecţii de antrenament 
cu eforturi mari se observă doar în acel caz, când în 
cadrul antrenamentelor suplimentare se utilizează 
o activitate cu un caracter principial nou, la a cărei 
efectuare capacitatea funcţională este determinată 
de funcţionarea preponderentă a altor sisteme şi 
mecanisme. 

Lecţiile de antrenament cu caracter de refacere, 
cu eforturi reduse şi medii, organizate după una sau 
câteva lecţii de antrenament cu eforturi mari care 
conduc la epuizarea rezervelor de glicogen din 
muşchi, vor fi mult mai eficiente dacă vor fi însoţite 
de nişte diete cu un conţinut ridicat de carbohidraţi. 

Nu este nevoie să ne oprim aici în detaliu 
asupra posibilităţilor mijloacelor pedagogice de 
refacere, întrucât aceste probleme au fost reflectate 
în capitolele în care au fost analizate diferite aspecte 
ale organizării procesului de pregătire. Vom remarca 
doar faptul că o organizare raţională a diferitelor 
verigi din cadrul procesului de pregătire, începând 
cu alegerea exerciţiilor de antrenament şi terminând 
cu planificarea macrociclurilor, presupune utilizarea 
întregului ansamblu de mijloace pedagogice, care 
sunt în măsură să exercite o influenţă pozitivă asupra 
desfăşurării proceselor de refacere după unele 
exerciţii, după eforturile din lecţiile de antrenament, 
din microcicluri etc. Nu trebuie uitate nici condiţiile 
care favorizează o desfăşurare eficientă a proceselor 
de refacere - crearea unui microclimat psihologic 
favorabil pentru desfăşurarea antrenamentelor şi 
a competiţiilor, organizarea raţională a odihnei şi a 
petrecerii timpului liber etc. 

Mijloace psihologice. Mijloacele psihologice 
de refacere au căpătat în ultimii ani o largă 
răspândire. Cu ajutorul acestora se reuşeşte 
reducerea rapidă a încordării psihice şi nervoase, 
a stării de apăsare, refacerea mai rapidă a energiei 
nervoase consumate, formarea unui orientări clare 
cu privire la efectuarea eficientă a programelor de 
antrenament şi competiţionale, aducerea încordării 
sistemelor funcţionale care participă la activitate 
până la limitele normei individuale. 

Mijloacele psihologice sunt extrem de variate 
(fig. 27.3). Cele mai importante dintre acestea sunt 
următoarele: antrenamentul autogen şi varianta 

acestuia - antrenamentul de reglare psihică, somnul 
indus - odihna, autosugestia, imageria mentală. 
O influenţă importantă asupra stării psihice a 
sportivilor o exercită condiţiile de antrenament 
şi de competiţii, organizarea vieţii de zi cu zi şi a 
timpului liber. O atenţie deosebită a specialiştilor 
este acordată posibilităţilor antrenamentului de 
reglare psihică, care, după cum se cunoaşte, este 
bazat pe utilizarea relaxării conştiente a sistemului 
muscular şi pe acţiunea sportivului asupra funcţiilor 
propriului organism prin intermediul cuvântului. 
Cu ajutorul antrenamentului de reglare psihică se 
reuşeşte asigurarea repausului sistemului nervos, 
reducerea încordării psihice. 

După eforturi fizice şi psihice intense, pentru 
accelerarea proceselor de refacere, poate fi utilizată 
metoda relaxării musculare voluntare, bazată pe 
relaxarea succesivă a celor mai importante grupe 
musculare. Această metodă este deosebit de 
eficientă în cazul unei oboseli profunde. Utilizarea 



FIGURA 27.3 — Mijloace psihologice de refacere 


în aceste condiţii a relaxării musculare voluntare 
exercită o influenţă pozitivă asupra stării aparatului 
neuromuscular, reduce excitabilitatea sistemului 
nervos central (Weinberg, Gould). 

La baza metodei de relaxare musculară 
voluntară stă legătura bilaterală dintre organul de 
control al mişcărilor (encefalul) şi organul executor 
- muşchii. Datorită acestui fapt, o activitate 
musculară intensă exercită o influenţă excitantă 
asupra encefalului, stimulând activitatea acestuia. 
Când muşchii se relaxează, numărul impulsurilor 
care ajung la sistemul nervos central se reduce 
brusc, exercitând asupra acestuia o acţiune de 
relaxare, de refacere (Dubrovski, 1991). 

Dacă este nevoie de o refacere rapidă a 
forţelor, în cazul supraoboselii, se poate face apel, 
de asemenea, şi la sugestia hipnotică: deseori 
aceasta reprezintă un procedeu dintre cele mai 
eficiente, iar uneori singurul procedeu de eliminare 
a fenomenelor de suprasolicitare şi supraoboseală. 
Un microclimat psihologic favorabil în grup, relaţii 
bune cu antrenorul, condiţii confortabile pentru 
antrenamente şi pentru odihnă, timpul liber 
interesant, absenţa unor emoţii negative, creează 
în jurul sportivului o atmosferă psihologică în care 
reacţiile de refacere se desfăşoară mult mai eficient 
(R. Johnson, 2009). 

Una dintre direcţiile importante privind 
folosirea mijloacelor psihologice de refacere şi 
de dirijare a capacităţii funcţionale o reprezintă 
utilizarea raţională a factorilor pozitivi de stres, 
înainte de toate, a unei planificări corecte a 
eforturilor de antrenament şi competiţionale şi 
protejarea de stresul negativ. 

Sursele de stres pot avea atât un caracter 
general - nivelul de viaţă, hrana, educaţia şi serviciul, 
relaţiile din familie şi cu prietenii, clima, condiţiile 
meteo, somnul, starea sănătăţii şi altele, cât şi un 
caracter special legat de activitatea de antrenament 
şi competiţională - capacitatea funcţională în 
cadrul antrenamentelor şi competiţiilor, starea de 
oboseală şi de refacere, starea tehnicii şi tacticii, 
nevoia de odihnă, interesul pentru antrenamente 
şi caracterul activ, stabilitatea psihică, senzaţiile 
dureroase în muşchi şi în organele interne etc. 

Profilaxia dezvoltării stresului reprezintă la 
ora actuală una dintre cele mai importante laturi 
ale activităţii în centrele de antrenament sportiv. 
De exemplu, în centrele din Norvegia sau Canada, 
sunt create programe speciale de asistenţă a 
sportivilor, care au rolul de a elimina la nivel maxim 
încordarea psihică a acestora, de a elimina apariţia 
unor excitanţi negativi. Aceste centre au rolul 
nu numai de rezolvare a unor probleme care se 
referă la antrenamentul sportiv, la sprijinul medical 

şi ştiinţific, dar şi a tuturor celorlalte probleme: 
educaţia şi plasarea în viitor în câmpul muncii, 
problemele de viaţă de zi cu zi, investirea banilor 
sportivilor, sprijinul în formarea imaginii şi în relaţia 
cu mijloacele de informare în masă etc. Lucrătorii 
acestor centre au sarcina de a izola sportivul de 
acţiunea unor excitanţi negativi pe parcursul a 24 
de ore (Platonov şi alţii, 2012). 

Trebuie să se ţină cont de faptul că eficienţa 
procedurilor psihologice creşte în cazul unei 
aplicări complexe a acestora. Ansamblul de 
acţiuni, cu aplicarea metodelor de terapie raţională 
privind somnul prin sugestie, a antrenamentelor 
emoţional-volitive şi de reglare psihică exercită o 
influenţă de refacere pronunţată după o activitate 
de antrenament şi competiţională încordată. 


Mijloacele biologico-medicale. Mijloacele 
biologico-medicale pot favoriza creşterea 
rezistenţei organismului la eforturi, eliminarea mai 
rapidă a unor forme acute de oboseală generală 
şi locală, completarea eficientă a resurselor 
energetice, accelerarea proceselor de adaptare, 
creşterea rezistenţei la influenţele de stres specifice 
şi nespecifice. Din categoria mijloacelor biologico- 
medicale fac parte: 1) mijloacele igienice, 2) 
mijloacele fizice, 3) alimentaţia, 4) mijloacele 
farmacologice (fig. 27.4). Problemele legate de 
alimentaţie şi cele de asistenţă farmacologică a 
pregătirii vor fi analizate în capitolul următor. 

Mijloacele igienice. în cadrul planificării 
procesului de pregătire şi de participare la 
competiţii, trebuie să se ţină cont de cei mai 



FIGURA 27.4 — Mijloace medico-biologice de refacere 

importanţi factori igienici, care sunt în măsură să 
exercite atât o influenţă pozitivă, cât şi una negativă 
asupra capacităţii funcţionale a sportivilor şi asupra 
desfăşurării la aceştia a proceselor de refacere după 
eforturile de antrenament şi competiţionale. Este 
necesar să se asigure concordanţa dintre durata şi 
formele organizatorice cu privire la desfăşurarea 
antrenamentelor, echipamentul sportiv, conţinutul 
încălzirii, mijloacele de antrenament utilizate etc. 
şi condiţiile climatice, geografice şi meteorologice, 
starea infrastructurii sportive. Tot atât de important 
este şi respectarea unui orar raţional şi stabil 
al zilei - îmbinarea lecţiilor de antrenament, a 
competiţiilor cu odihna, cu regimul alimentar, cu 
serviciul şi cu şcoala. Stabilitatea orarului zilnic 
permite o îmbinare organică a regimului de viaţă 
al sportivului, cu ritmurile circadiene ale activităţii 
vitale a organismului, fapt ce asigură un nivel 
ridicat al capacităţii funcţionale şi reacţii de refacere 
eficiente. 

O importanţă foarte mare pentru refacerea 
eficientă a sportivilor o are somnul de bună calitate. 
Perturbările somnului (adormirea lentă, somnul 
neliniştit, insomnia) sunt în măsură să reducă în mod 
substanţial capacitatea funcţională a organismului 
sportivilor, să încetinească desfăşurarea proceselor 
de refacere după lecţiile de antrenament. Pentru 
profilaxia perturbărilor somnului, fapt prezent 
în timpul perioadelor de pregătire intensă şi de 
competiţii, trebuie să se urmărească respectarea 
strictă a programului zilnic, acordându-se o atenţie 
deosebită orelor stabile de trezire şi de culcare, 
compoziţiei produselor alimentare consumate la 
cină, utilizării înainte de culcare a diferitelor mijloace 
de liniştire - plimbări, proceduri relaxante acvatice, 
muzică în surdină, acţiuni de reglare psihică etc. 

Starea locurilor de antrenament şi de 
competiţii exercită o influenţă semnificativă 
asupra capacităţii funcţionale a sportivilor, asupra 
desfăşurării la aceştia a proceselor de refacere. 
De exemplu, s-a stabilit faptul că gazonul sintetic 
al stadioanelor pentru atletica uşoară, covoarele 
elastice pentru gimnastică, pardoselile sintetice 
din sălile de joc reduc efortul asupra aparatului 
locomotor, încetinesc apariţia oboselii, facilitează 
refacerea în timpul antrenamentelor şi competiţiilor, 
reduc probabilitatea traumatismelor. Un iluminat 
corespunzător al locurilor de antrenament, culoarea 
raţională a pereţilor şi a pardoselilor din edificiile 
sportive, a inventarului şi echipamentelor sportive, 
de asemenea, favorizează odihna de bună calitate 
(Jillo şi alţii, 1994). 

Mijloacele fizice. Diferite tipuri de masaj 
reprezintă cele mai larg utilizate şi populare mijloace 
de refacere din ansamblul de mijloace fizice. în 


funcţie de tipul şi de metodica de utilizare, masajul 
poate să exercite o acţiune locală sau generală, să 
stimuleze desfăşurarea proceselor metabolice, să 
activeze funcţia circulaţiei sângelui şi respiraţiei, 
să exercite o acţiune stimulatoare sau calmantă 
asupra sistemului nervos. 

Influenţa băilor cu aer uscat şi cu aburi 
constă în acţiunea cu aer uscat sau cu aer fierbinte 
saturat cu vapori de apă asupra organismului. 
Aplicarea băilor stimulează funcţia termoreglatoare 
a organismului, activează funcţia sistemelor 
cardio-vascular, respirator şi excretor, conduce la 
îmbunătăţirea circulaţiei sanguine periferice, la 
creşterea permeabilităţii învelişurilor cutanate. 
Toate acestea activează procesele de refacere 
după programele intense din cadrul lecţiilor de 
antrenament, microciclurilor, competiţiilor. 

Procedurile electrice exercită o influenţă 
specifică asupra organismului sportivilor şi pot 
deveni un factor important de stimulare a reacţiilor 
de refacere după o activitate musculară concretă, 
de asemenea, pot conduce la activarea selectivă 
a activităţii sistemelor funcţionale înainte de 
exerciţiile de antrenament sau competiţionale. De 
exemplu, metodele bazate pe utilizarea curenţilor 
de înaltă frecvenţă (diatermia, inductotermia etc.) 
facilitează reducerea excitaţiei sistemului nervos 
central, accelerează aprovizionarea cu sânge a 
ţesuturilor supuse efortului. 

Activarea reacţiilor de refacere în muşchii 
obosiţi este facilitată de utilizarea electrostimulării 
musculare, de acţiunea curentului interferenţial. 
Principala caracteristică a stimulării electrice a 
muşchilor o reprezintă faptul că, spre deosebire de 
mişcările voluntare, aceasta activează concomitent 
toate tipurile de fibre musculare supuse stimulării, 
putând să asigure şi o acţiune strict selectivă, pe 
o anumită grupă musculară. Intensificarea fluxului 
sanguin în muşchii obosiţi, a proceselor metabolice 
implicate, accelerează reacţiile periferice de 
refacere. Alternarea excitării ţesuturilor cu curent de 
frecvenţă joasă, care permite eliminarea rezistenţei 
pielii şi pătrunderea în ţesuturile profunde, cu 
relaxarea acestora, în cazul utilizării curentului 
interferenţial, conduce la hiperemie, la creşterea 
permeabilităţii celulare şi a întoarcerii venoase 
(Lindsei, 2003). 

Aplicarea de aer ionizat - inspirarea aerului 
cu o cantitate ridicată de aeroioni cu polaritate 
negativă - îmbunătăţeşte starea funcţională a 
sistemului nervos central, intensifică respiraţia 
ţesuturilor, metabolismul, îmbunătăţeşte 
proprietăţile fizico-chimice ale sângelui, exercită 
o acţiune antihipoxică şi altele. Acţiunea anumitor 
proceduri (electroforeza, introducerea prin curent 

continuu în organismul omului prin piele a unor 
substanţe medicamentoase) care utilizează diferite 
preparate farmacologice, poate exercita o acţiune 
cu cel mai variat caracter, stimulând reacţiile de 
refacere (Dubrovski, 1991). 

Putem considera ca argumentată, 
influenţa pozitivă pe parcursul reacţiilor de 
refacere în procesul activităţii de antrenament 
şi competiţionale, a magnetoterapiei (acţiune 
cu ajutorul unui câmp magnetic alternativ de 
frecvenţă joasă), a ultrasunetelor (acţiunea asupra 
ţesuturilor a oscilaţiilor mecanice din mediul elastic 
cu o frecvenţă de peste 16 kHz), a sonoforezei 
(acţiune concomitentă a oscilaţiilor ultrasunetelor 
şi substanţelor medicamentoase), etc (Dubrovski, 
1991 ;Volkov, Jillo, 1994). 

în categoria procedurilor cu mare eficienţă ca 
mijloc de refacere, intră băile combinate (gazoase, 
cu sare de mare, cu hidrogen sulfurat şi altele). 
Acestea exercită atât o acţiune generală (stimularea 
alimentării cu sânge a ţesuturilor, eliminarea din 
acestea a produselor metabolismului intermediar 
etc.), cât şi una specifică. De exemplu, băile 
carbogazoase stimulează activitatea sistemului 
nervos central, cresc excitabilitatea acestuia, 
activează metabolismul din ţesuturi. Băile cu bule 
de oxigen şi cele cu perle acţionează relaxant asupra 
sistemului nervos, favorizează eliminarea excitaţiei 
nervoase (Oliferenko, 1985). Băile clorosodice 
sunt utilizate în cazul unei oboseli locale excesive 
a muşchilor, la dureri în articulaţii şi muşchi, după 
antrenamente pe aparate de forţă şi pe sol tare 
(Dubrovski, 1991). 

O anumită utilizare în practica sportivă o are şi 
iradiereacu razedelumină. Acţiunea razelorinfraroşii 
este bazată pe efectul termic. Pătrunzând la o 
adâncime semnificativă acestea încălzesc ţesuturile 
profunde, stimulând procesele de circulaţie a 
sângelui, îmbunătăţind alimentarea ţesuturilor şi 
eliminarea produselor de descompunere. Eficienţa 
razelor ultraviolete este determinată în principal 
de o acţiune chimică. Iradierea moderată cu 
ultraviolete exercită o influenţă benefică asupra 
activităţii sistemelor de circulaţie a sângelui şi 
respirator, facilitează utilizarea oxigenului de către 
ţesuturi, activizează fermenţii, creând prin aceasta 
un fond favorabil pentru desfăşurarea proceselor 
de adaptare (Volkov, Jillo, 1994). 

în cazul analizei posibilităţii iradierii cu raze de 
lumină, pentru stimularea proceselor de refacere 
nu trebuie uitată acţiunea razelor din partea vizibilă 
a spectrului. Acţionând asupra retinei ochiului, 
acestea exercită prin intermediul sistemului nervos 
central o influenţă semnificativă asupra desfăşurării 
diferitelor procese din organism. 


De exemplu, sub influenţa luminii roşii se 
accelerează desfăşurarea unor reacţii psihice. După 
nişte eforturi intense în regim de viteză, când este 
crescut semnificativ gradul de excitabilitate a 
sportivului, o lumină albastră blândă acţionează 
liniştitor. 

Inhalarea unor amestecuri gazoase cu conţinut 
ridicat de oxigen (hiperoxia), de asemenea, 
poate exercita o influenţă pozitivă asupra 
desfăşurării proceselor de refacere. Se produce 
mai rapid eliminarea din organism a produselor 
de metabolism intermediar, se refac mai rapid 
funcţia circulatorie şi cea respiratorie (Wilmore, 
Costill, 2001). Deosebit de eficientă este utilizarea 
unor amestecuri gazoase în competiţiile cu un 
mare număr de starturi şi în cazul unei acumulări 
importante de lactat în ţesutul muscular. Cel mai 
intens decurg procesele de refacere dacă inhalarea 
de amestecuri hiperoxice este însoţită de o 
activitate cu caracter aerob de intensitate scăzută. 
De exemplu, în practica activităţii competiţionale 
a multor ciclişti celebri, care au participat la curse 
de 4000 m, un mijloc de înaltă eficienţă de refacere 
era o activitate de intensitate scăzută, cu o durată 
de 15 minute pe cicloergometru, cu inhalarea unui 
amestec gazos cu un conţinut de 40 - 60 % oxigen. 
Această procedură exercită o acţiune mai intensă 
de refacere după cursă, în comparaţie cu odihna 
activă. De asemenea, există informaţii referitoare la 
eficienţa ridicată a inhalării de carbogen (amestec 
ce conţine 40 % oxigen, 1,5-2 % bioxid de carbon şi 
58,0 - 58,5 % - azot) pentru accelerarea proceselor 
de refacere. Prezenţa bioxidului de carbon creşte 
acţiunea de refacere a acestui amestec gazos. 

Principalele direcţii cu privire la 
utilizarea mijloacelor de dirijare 
a capacităţii funcţionale şi a 
proceselor de refacere 

Procedurile de refacere, care fac parte din diferite 
grupe, la rândul lor pot fi împărţite în mijloace cu 
acţiune globală, selectivă şi cele cu acţiune tonică 
generală. 

Mijloacele cu acţiune globală prin influenţa lor 
cuprind toate sistemele funcţionale de bază ale 
organismului unui sportiv. Acestea sunt proceduri 
de tipul băilor cu aer uscat şi cu aburi, masajul 
manual general, hidromasajul general. 

Mijloacele cu acţiune selectivă presupun o 
influenţă prioritară asupra anumitor sisteme 
funcţionale sau verigi ale acestora. 

Mijloacele cu acţiune tonică generală — 
reprezintă activităţile care nu exercită o influenţă 
profundă asupra organismului sportivului (iradierea 

ultravioletă, unele proceduri electrice, utilizarea 
aerului ionizat etc.). 

Cea mai mare importanţă pentru activitatea de 
antrenament o au mijloacele cu acţiune selectivă. 
Utilizarea acestora în condiţii de îmbinare variată a 
eforturilor de antrenament cu orientare prioritară 
diferită şi cu valori diferite în cadrul microciclurilor 
permite controlul nivelului capacităţii funcţionale a 
sportivilor de la un antrenament la altul. 

Forma optimă de utilizare a tuturor mijloacelor 
de refacere o reprezintă utilizarea succesivă sau 
paralelă a câtorva dintre acestea în cadrul unei 
proceduri complexe unitare. O astfel de abordare 
creşte eficienţa acţiunii generale a câtorva mijloace 
pe seama amplificării reciproce a influenţelor 
direcţionate specific ale acestora (tabel 27.1). 

Trebuie să se ţină cont de faptul că utilizarea 
unor mijloace de refacere şi de stimulare a 
capacităţii funcţionale nu reprezintă o procedură cu 
totul inofensivă, în măsură doar să reducă oboseala, 
să accelereze desfăşurarea proceselor de refacere, 
să crească capacitatea funcţională a organismului. 
Fiecare procedură prin ea însăşi reprezintă un 
efort suplimentar exercitat asupra organismului, 
care impune anumite cerinţe, uneori destul de 
semnificative, faţă de activitatea diferitelor sisteme 
funcţionale ale organismului. Ignorarea acestui 
fapt poate să conducă la o acţiune inversă, adică 
la amplificarea oboselii, la scăderea capacităţii 
funcţionale, la perturbarea desfăşurării proceselor 
de acomodare şi la apariţia unor alte reacţii 
nefavorabile (Goleţ, 1987; Platonov, 1997). 

Utilizarea mijloacelor de dirijare a capacităţii 
funcţionale şi procedurilor de refacere este 
destinată unei eliminări mai rapide a fenomenelor 


de oboseală după eforturile suportate. în acest sens 
se reuşeşte creşterea volumului total de activitate 
de antrenament din cadrul lecţiilor şi intensităţii 
executării anumitor exerciţii de antrenament, 
reducerea pauzelor dintre exerciţii, mărirea 
numărului de antrenamente cu eforturi mari din 
microcicluri (fig. 27.5). Astfel, o utilizare direcţionată 
a mijloacelor de refacere, armonizată în mod organic 
cu mărimea şi cu caracterul eforturilor de la lecţiile 
de antrenament permite creşterea volumului de 
antrenament în cadrul microciclurilor de şoc cu 10 
- 15 %, cu o îmbunătăţire simultană a indicatorilor 
calitativi ai activităţii. Utilizarea sistematică a 
acestor mijloace favorizează nu numai sporirea 
volumului total al activităţii de antrenament, dar şi 
creşterea posibilităţilor funcţionale ale sistemelor 
de asigurare cu energie, creşterea calităţilor fizice 
speciale şi a rezultatelor sportive. 

Accelerarea proceselor de refacere după 
eforturile din antrenament trebuie să se facă 
în mod diferenţiat, ţinând cont de orientarea 
acţiunii acestora şi de caracteristicile adaptării 
ulterioare. Astfel, nu întotdeauna este inoportun 
să se intensifice perioada de refacere după 
antrenamente destinate creşterii posibilităţilor 
energetice ale organismului sportivilor, întrucât 
tocmai profunzimea oboselii şi durata refacerii, 
într-o măsură importantă, condiţionează valoarea 
şi caracterul modificărilor de acomodare care se 
petrec în organele şi sistemele corespunzătoare. 

Utilizarea mijloacelor de accelerare a 
proceselor de refacere este justificată după unele 
serii de exerciţii şi eforturi din cadrul anumitor 
antrenamente direcţionate spre dezvoltarea acelor 
posibilităţi funcţionale ale organismului care se 


TABELUL 27.1 — Variante ale complexurilor de refacere cu orientare diferită 


Complexe cu acţiune globală 

Complexe cu acţiune selectivă 

după activităţi cu caracter de viteză 

după activităţi cu caracter anaerob 

după activităţi cu caracter aerob 


Complex de mijloace 1 


Saună 

Baie caldă cu eucalipt 

Baie caldă cu conifere 

Baie caldă cu conifere 

Masaj general manual 

Iradiere cu raze vizibile ale spec¬ 

Iradiere cu raze ultraviolete 

Frecţie pentru tonifiere 


trului albastru 



Aeroionizare 

Masaj parţial 

Masaj parţial 

lonizare cu aer 


Complex de mijloace II 


Masaj segmentat 

Saună 

Baie cu bule de oxigen 

Baie carbogazoasă 

Masaj general manual 

Iradiere cu raze ultraviolete 

1 radiaţie cu raze infraroşii 

Hidromasaj 

Iradiere cu raze ultraviolete 

lonizare cu aer 

Masaj parţial 

Iradiere cu raze vizibile din spec¬ 




trul roşu 


Complex de mijloace III 


Baie caldă cu conifere 

Duş cald tip ploaie 

Baie caldă cu conifere 

Duş cald tip ploaie 

Hidromasaj 

Iradiere cu raze ultraviolete 

Proceduri hiperoxice 

Frecţie pentru tonifiere 

lonizare cu aer 

Masaj parţial 

Masaj parţial 

Iradiere cu raze ultraviolete 

FIGURA 27.5 — Alternarea eforturilor şi dinamica capacităţii 
funcţionale fără utilizarea (a) şi cu folosirea (6) complexelor de 
refacere: H — efortul lecţiilor de antrenament; B — variante 
de mijloace de refacere 

perfecţionează în mod nemijlocitîntimpulefectuării 
activităţii de antrenament şi care nu necesită 
postacţiune de lungă durată. Drept exemplu pot 
servi antrenamentele destinate perfecţionării 
tehnicii unor mişcări complexe în ceea ce priveşte 
coordonarea, învăţarea unor elemente tactice, 
creşterea calităţilor de viteză-forţă, îndeplinirea 
obiectivelor de pregătire integrală. în acest caz, 
eficienţa antrenamentului este condiţională nu 
atât de profunzimea oboselii, ca urmare a efectuării 
programelor, cât de volumul însumat al activităţii, 
realizate în condiţii optime pentru îndeplinirea 
obiectivului de antrenament corespunzător. 

O importanţă deosebită o capătă utilizarea 
mijloacelor de refacere în timpul unor competiţii 
importante, în mod special atunci când sportivul 
trebuie să ia startul de mai multe ori. în acest caz, o 
aplicare corectă a procedurilor de refacere, în scopul 
eliminării foarte rapide a oboselii, a normalizării 
stării fizice şi psihice a sportivului, poate deveni unul 
dintre cei mai importanţi factori care determină 
eficienţa activităţii competiţionale. 

Din categoria mijloacelor de dirijare a 
capacităţii funcţionale face parte refacerea selectivă 
a acelor componente care nu au fost supuse acţiunii 
principale în timpul antrenamentului efectuat 
sau în cazul unei părţi de antrenament, însă care 
se vor mobiliza la limită în activitatea ulterioară. 
Astfel, de exemplu, dacă primul antrenament al 
zilei este direcţionat spre creşterea posibilităţilor de 
viteză, iar cel de-al doilea spre creşterea rezistenţei 
în timpul unei activităţi cu caracter anaerob 



capacităţii funcţionale care vor fi mobilizate în activitatea 
viitoare. Orientarea efortului: AH — anaerobă; A — aerobă; 
C — de viteză: B — complexuri de mijloace de refacere: 
capacitatea funcţională în cazul activităţii anaerobe (7), 
aerobe (2) şi de viteză (3) 

(glicolitic), atunci după primul antrenament este 
indicat să se utilizeze un complex de mijloace de 
refacere, care să faciliteze o refacere extrem de 
rapidă a posibilităţilor pentru manifestarea tipului 
de rezistenţă indicat. Acest fapt permite creşterea 
calităţii şi mărirea volumului de activitate în cadrul 
celei de-a doua lecţii de antrenament (fig. 27.6; 
tabel 27.2). 

Stimularea prealabilă a capacităţii funcţionale 
a sportivilor înainte de începerea eforturilor de 
antrenament, de asemenea, serveşte drept mijloc 
de dirijare a capacităţii funcţionale. în acest caz, 
se activează sistemele funcţionale care au rolul 
principal în activitate, prin creşterea volumului 
şi intensităţii acesteia. O astfel de utilizare a 
mijloacelor de refacere este oportună înaintea 
efectuării unor programe de antrenament destinate 
creşterii posibilităţilor de viteză-forţă, perfecţionării 
capacităţilor de coordonare şi perfecţionării celor 
mai complexe elemente ale măiestriei tehnico- 
tactice. Deosebit de eficientă este folosirea 
posibilităţilor acestei direcţii înainte de evoluţia 


TABELUL 27.2 — Planificarea procedurilor de refacere ţinând 
cont de orientarea eforturilor din lecţiile de antrenament 
anterioare şi ulterioare 


Orientarea 
primei lecţii de 
antrenament 

Mijloace de refacere 

Direcţionarea 
celei de-a 
doua lecţii de 
antrenament 

De viteză-forţă 

Masaj parţial 

Baie caldă cu eucalipt 

Iradiere cu raze vizibile din 
spectrul albastru 

Aerobă 

Aerobă 

Baie cu bule oxigen 

Frecţie pentru tonifiere 
lonizare cu aer 

Anaerobă 

Anaerobă 

Oxigenare hiperbarică 

Baie carbogazoasă 

Hidromasaj 

Aerobă 

Efortul 





FIGURA 27.7 — Modificarea capacităţii funcţionale a 
sportivilor în procesul de realizare a programului lecţiei de 
antrenament şi după aceasta sub acţiunea procedurii de 
stimulare aplicate în prealabil (7) şi în condiţii obişnuite (2) 


sportivului în cadrul unor starturi importante. 

Este important în stimularea preliminară a 
capacităţii funcţionale în procesul activităţii de 
antrenament şi faptul că sporirea volumului şi a 
intensităţii conduce la creşterea epuizării rezervelor 
funcţionale ale organismului sportivilor, iar acest 
fapt, de regulă, reprezintă un factor puternic care 
stimulează eficienţa desfăşurării proceselor de 
acomodare în sistemele de asigurare cu energie 
(fîg. 27.7). 

Planificarea mijloacelor de refacere 
i de stimulare a capacităţii 
uncţionale în cadrul procesului de 
pregătire 

Planificarea procedurilor de refacere şi a celor de 
stimulare a capacităţii funcţionale trebuie să fie 
armonizată în mod strict cu obiectivele concrete, 
stabilite în procesul de pregătire a sportivilor. 
Mijloacele amintite pot fi utilizate în mod 
convenţional pe trei niveluri: operativ, curent şi de 
etapă. 

Obiectivul nivelului operativ de utilizare a 
mijloacelor de stimulare şi de refacere îl reprezintă 
stimularea rapidă a capacităţii funcţionale sau 
accelerarea proceselor de refacere, în scopul 
realizării cu succes a unui singur antrenament, a 
unui complex de exerciţii de antrenament, în scopul 
demonstrării gradului înalt al capacităţii funcţionale 
în timpul unui anumit start competiţional. Pentru 
aceasta sunt folosite mijloacele cu acţiune selectivă, 
însă volumul acestora este redus, în vederea 


unei operativităţi mai mari, în condiţii limitate 
de timp ale lecţiei de antrenament sau în condiţii 
competiţionale. 

Activităţile nivelului curent sunt destinate 
optimizării stării organismului sportivilor în 
timpul efectuării programelor din cadrul mezo- şi 
microciclurilor, din anumite competiţii. Procedurile 
de refacere şi de stimulare a capacităţii funcţionale, 
în acest caz, au un caracter relativ local şi sunt 
armonizate cu mărimea şi cu caracterul eforturilor 
de antrenament. Principalele dificultăţi în acest caz 
sunt legate de necesitatea unei analize permanente 
a factorilor care determină capacitatea funcţională 
a sportivilor, a caracteristicilor de dezvoltare a 
oboselii şi de desfăşurare a activităţilor de refacere. 
Drept exemplu de rezolvare raţională a acestei 
probleme,în tabelul 27.3 este prezentat un model de 
microciclu de şoc, în care acţiunile de antrenament, 
procedurile de refacere şi acţiunile de stimulare sunt 
prezentate sub forma unui proces unitar. Este foarte 
important ca sistemul de proceduri de refacere şi 
de stimulare să fie armonizat cu specificul ramurii 
sportive. 

Nivelul de etapa este legat de normalizarea 
stării funcţionale a sportivilor, de refacerea fizică şi 
psihică cea mai rapidă a acestora, după efectuarea 
programelor de antrenament din macrociclurile 
care se încheie cu competiţii importante, după 
etape şi perioade de pregătire deosebit de intense. 
Activităţile de refacere, în acest caz, au un caracter 
complex, cuprind diferite mijloace cu caracter 
pedagogic, psihologic şi biologico-medical, 
îmbinate în mod organic în programele unor 
microcicluri de refacere, planificate în mod special. 

Nu trebuie să fim pasionaţi excesiv chiar şi de 
un complex sistematizat de activităţi de refacere şi 
de simulare; după o perioadă de stimulare activă 
a capacităţii funcţionale, a reacţiilor de refacere 
trebuie să urmeze o pauză în utilizarea mijloacelor 
amintite. 

în felul acesta, ansamblul actual de acţiuni 
de antrenament, competiţionale şi de refacere 
reprezintă un proces complex. Din aceste motive, 
unificarea eforturilor de antrenament şi a celor 
competiţionale, cu mijloacele de refacere într-un 
sistem unitar reprezintă una dintre principalele 
probleme referitoare la controlul capacităţii 
funcţionale, la dirijarea reacţiilor de refacere şi de 
adaptare în cadrul activităţii de antrenament şi 
competiţionale a sportivilor. 





CAPITOLUL 27. Mijloacele de refacere şi de stimulare a capacităţii funcţionale 


535 


TABELUL 27.3 — Planificarea complexă a eforturilor de antrenament şi a măsurilor de refacere la înotători de înaltă clasă într-un 
microciclu şoc din etapa a doua a perioadei pregătitoare (Platonov, 1997) 


Zilele 

săptămânii 

Lecţie de antrenament de dimineaţă 

Lecţie de antrenament de seară 

Acţiune stimulatoare 

Efort de antrenament 

Acţiune de refacere 

Acţiune de stimulare 

Efort de antrenament 

Acţiune de refacere 

Luni 

Duş cald 

Orientarea - aerobă 
Mărimea -medie 

Baie salină caldă 

Masaj 

Orientarea - de 
viteză 

Mărimea - mare 

Baie caldă cu 
eucalipt 

Marţi 

Duş fierbinte 

Orientarea - 
anaerobă 

Mărimea - medie 


Frecţie de tonifiere 

Orientarea - aerobă 
Mărimea - mare 

Baie caldă salină 

Miercuri 

Duş de contrast 

Orientarea - de 
viteză 

Mărimea - medie 

Baie neutră cu 
eucalipt 

Baie caldă cu apă 
dulce 

Orientarea - 
complexă 

Mărimea - medie 

Baie fierbinte cu 

conifere 

Hidromasaj 

Joi 

Duş cald 

Orientarea - 
anaerobă 

Mărimea - mică 


Baie fierbinte cu 
conifere 

Orientarea - 
anaerobă 

Mărimea - mare 

Baie caldă cu apă 
dulce 

Vineri 

Duş de contrast 

Orientarea - de 
viteză 

Mărimea - medie 

Baie neutră cu 
eucalipt 

Frecţie pentru 
tonifiere 

Orientarea - aerobă 
Mărimea - 
semnificativă 

Baie caldă salină 

Sâmbătă 

Duş fierbinte 

Orientarea - 
complexă 

Mărimea - mică 


Duş cald 

Orientarea - 
complexă 

Mărimea - mică 

Saună 

Masaj general 
manual 


















Capitolul 



Asistenţa 
dietologică şi 
farmacologică 


în condiţiile eforturilor de antrenament şi 
competiţionale din zilele noastre, care presupun 
cerinţe limită faţă de cele mai importante sisteme 
funcţionale ale organismului şi care conduc la o 
epuizare profundă a resurselor, a crescut în mod 
accelerat rolul alimentaţiei raţionale şi al administrării 
diferitelor substanţe de origine naturală şi artificială, 
capabile să asigure o capacitate funcţională ridicată 
a sportivilor, o desfăşurare eficientă a proceselor de 
adaptare şi de refacere, în condiţiile în care acestea 
nu sunt interzise pentru a fi utilizate. 

Substanţele care ajung în organismul sportivilor, 
atât din compoziţia alimentelor, cât şi suplimentar, 
sub forma diferitelor preparate, pot fi împărţite în 
mod convenţional în câteva grupe, relativ de sine 
stătătoare: 

• substanţele care favorizează refacerea 
resurselor de energie şi care cresc rezistenţa 
organismului faţă de condiţiile de stres (glucoza, 
preparate cu conţinut de fosfor, aminoacizi, etc.); 

• preparatele cu acţiune plastică, care asigură 
procesul de regenerare a unor structuri care se 
uzează în cadrul procesului de antrenament şi 
competiţional; 

• substanţele care stimulează funcţia de 
hematopoeză (preparate cu fier); 

• vitamine şi substanţe minerale; 

• adaptogeni de origine vegetală (tincturi de 
ginseng şi alte asemenea preparate); 

• adaptogeni de origine animală (preparate din 
ţesut cerebral de la animale cornute mari, sau pe 
bază de din polen etc); 

• preparate de încălzire a organismului, 
analgezice, şi antiinflamatoare - diferite creme şi 
unguente, a căror utilizare (de regulă împreună 
cu masajul) favorizează încălzirea muşchilor şi 
tendoanelor, profilaxia traumatismelor, intensificarea 
reacţiilor de refacere, proceselor de acomodare la 
efort, a proceselor metabolice din muşchi. 

La ora actuală, sunt fabricate o mulţime de 
preparate, inclusiv produse pentru a fi folosite în mod 
direct de către sportivi. Utilizarea lor este permisă 
doar după o studiere minuţioasă a oportunităţii 


folosirii lor, ţinând cont de întregul ansamblu de 
factori care reflectă starea sportivului, caracterul 
antrenamentului şi eforturilor competiţionale 
din cadrul etapei concrete de pregătire, de raţia 
alimentară, de toleranţa individuală şi de posibilitatea 
combinării diferitelor preparate etc. Se consideră 
ca acceptat faptul că pentru utilizarea preparatelor 
farmacologice şi a diferitelor suplimente alimentare 
(dietetice) este suficientă recomandarea unui medic 
calificat. într-adevăr, acest lucru este suficient dacă 
este vorba de nişte prescripţii medicale, legate de 
tratarea traumatismelor şi a bolilor. Când însă este 
vorba de utilizarea unor substanţe farmacologice 
cu scopul de refacere a posibilităţilor funcţionale ale 
organismului unui sportiv, de stimulare a capacităţii 
funcţionale a acestuia, atunci orientarea doar la 
indicaţiile unui medic poate să conducă la erori 
serioase. Deciziei acestuia trebuie să-i preceadă o 
analiză complexă serioasă a situaţiei, la care trebuie 
să participe, în limita posibilităţilor, un cerc larg de 
specialişti care răspund de pregătirea sportivului şi, 
bineînţeles, sportivul însuşi. 

Bazele generale cu privire la 
alimentaţia raţională a sportivilor 

Fundamentul întregului sistem de utilizare a 
diferitelor substanţe care stimulează capacitatea 
funcţională, refacerea şi reacţiile de adaptare o 
reprezintă alimentaţia sportivului, concepută în 
mod raţional. 

Alimentaţia determină, în mare măsură, 
nivelul capacităţii funcţionale a sportivilor, eficienţa 
desfăşurării reacţiilor de refacere şi de adaptare, 
stimulate de eforturile de antrenament şi cele 
competiţionale. Necesarul de produse alimentare 
depinde de vârsta sportivului. Perioada de creştere 
intensă (bărbaţii la 12 - 22 ani, femeile la 11 - 19 ani) 
este legată de nevoia crescută de produse alimentare. 
Bineînţeles că problema hranei la sportivi nu poate 
fi redusă la o simplă completare a consumurilor de 
energie, deşi acest indicator reprezintă un factor 
important al unei alimentaţii raţionale: în funcţie de 

specificul ramurii sportive, de volumul şi caracterul 
eforturilor, de caracteristicile individuale, sportivii 
de înaltă clasă trebuie să consume de 2 -3 ori mai 
multă hrană, cu o valoare energetică ridicată, în 
comparaţie cu persoanele care nu practică sportul. 
De exemplu, dacă o activitate biologică normală 
la bărbaţii de 19 - 25 de ani cere în medie 11304 - 
12142 kJ (2700- 2900 kcal), iar la femei 8374 - 8778 
kJ (2000 - 2100 kcal), atunci la sportivi, aceste valori 
pot atinge 25080-29260 kJ (6000 - 7000 kcal) şi 
respectiv, 20900 - 25080 kJ (5000 - 6000 kcal). 

Activitatea de antrenament şi cea 
competiţională a reprezentanţilor diferitelor ramuri 
ale sportului este legată de consumuri diferite de 
energie. De exemplu, consumul de energie la atleţii 
din atletica grea poate să atingă 16 748-18 840 kJ 
(4 000-4 500 kcal), la înotători - 20 900-22 993 kJ (5 
000 -5 500 kcal), la sportivii care se specializează în 
diferite jocuri sportive - 18 840-20 900 kJ (4 500-5 
000 kcal). Cele mai mari valori sunt înregistrate la 
cicliştii pe şosea pe trasee montane, la triatlonişti 
- până la 25 080-29 260 kJ (6 000-7 000 kcal). 
Indicatorul record de 35 433 kJ (peste 7 700 kcal) 
a fost înregistrat în domeniul ciclismului în timpul 
cursei «Tour de France» (Grandjin, 1996). 

Raţia alimentară a unui sportiv trebuie să 
corespundă nevoilor energetice, să se remarce prin 
varietate, ceea ce permite asigurarea organismului 
cu substanţe minerale şi vitamine şi să asigure 
consumul necesar de lichide, suficient pentru 
preîntâmpinarea deshidratării organismului. 

Din păcate, în practica pregătirii sportivilor nu se 
acordă atenţie suficientă raportului de carbohidraţi, 
proteine şi lipide în raţia alimentară. De exemplu, 
studiul dietelor înotătorilor americani de înaltă 
performanţă a arătat faptul că raţia lor standard 
conţine 46 % hidraţi de carbon, 16 % proteine şi 38 
% grăsimi, în timp ce dieta medie acceptabilă pentru 
înotători cere un raport de 60:15:25 (Wierman, 2007). 

De exemplu, raţia înotătorilor de înaltă 
performanţă care se remarcă printr-o masă corporală 
mare (90-100 kg) şi care se specializează în tipurile de 
competiţii care necesită un grad ridicat de rezistenţă, 
în perioadele de cel mai intens antrenament, poate 
să corespundă unei valori de 8000 - 9000 kcal şi 
peste. 

Tot atât de importantă este asigurarea unei 
cantităţi necesare şi, ceea ce este cel mai important, 
un raport optim dintre carbohidraţi, proteine 
şi lipide. Carbohidraţii sunt chemaţi să asigure 
organismului sportivilor cantitatea necesară de 
energie. Rolul principal al proteinelor - asigurarea 
regenerării ţesuturilor uzate în procesul activităţii de 
antrenament şi competiţionale, a transformărilor de 
adaptare în ţesutul muscular, formării hemoglobinei, 

fermenţilor şi multor hormoni. Lipidele participă 
la asigurarea cu energie în cadrul unei activităţi 
musculare de lungă durată. însă consumul acestora 
trebuie să fie limitat, ceea ce, în mare măsură, elimină 
problema menţinerii greutăţii optime şi facilitează 
consumul de carbohidraţi. 

Raportul dintre carbohidraţi, grăsimi şi proteine 
în raţia sportivului este determinat de specificul 
ramurii sportive. Sportivii care se specializează în 
alergări pe distanţe lungi, în cursele de schi, ciclism 
(pe şosea), triatlon, adică în ramurile sportive care 
impun demonstrarea rezistenţei pentru o activitate 
de lungă durată, trebuie să consume o mare cantitate 
de carbohidraţi, ceea ce le va permite compensarea 
consumurilor energetice. Aruncătorii de ciocan, 
aruncătorii de greutate, atleţii grei şi sportivii care 
se specializează în alte ramuri sportive şi discipline 
cu caracter de viteză şi forţă, trebuie să folosească 
în raţia lor alimentară o cantitate mare de proteine. 

Raţia alimentară obişnuită pentru oamenii 
care locuiesc în ţările dezvoltate conţine o cantitate 
excesivă de lipide (fig. 28.1). Recomandările 
dietologilor prevăd o corecţie substanţială a 
îmbinării carbohidraţilor, proteinelor şi lipidelor 
(fig. 28.2), ceea ce va asigura profilaxia greutăţii 
excesive şi a dezvoltării unor procese negative în 
organism, capabile să conducă la afecţiuni grave. 
Pentru sportivi, aceste recomandări trebuie să fie 
corectate şi mai mult. De exemplu, pentru sportivii 
care se antrenează în mod intens în ramurile 
sportului legate de manifestarea rezistenţei, acest 
raport trebuie să prevadă o creştere semnificativă a 
ponderii carbohidraţilor şi să reprezinte 70:10:20 (fig. 



FIGURA 28.1 — Combinarea carbohidraţilor, lipidelor şi 
proteinelor într-o raţie alimentară obişnuită 



FIGURA 28.2 — Combinarea recomandată de carbohidraţi, 
lipide şi proteine într-o raţie alimentară 

FIGURA 28.3 — Combinarea optimă de carbohidraţi, lipide şi 
proteine în regimul alimentar al sportivilor, care se antrenează 
în discipline ale sportului, legate de manifestarea rezistenţei 

28.3). Dar şi în componenţa carbohidraţilor trebuie 
să fie asigurat un raport raţional dintre carbohidraţii 
complecşi (amidon) şi simpli (zaharuri), întrucât este 
cunoscut faptul că astfel, se completează eficient 
rezervele de glicogen în organism (Costill şi alţii, 
1981; Wilmore şi alţii, 2009). Mimimum 10 % din 
valoarea energetică a hranei trebuie să fie obţinută 
sub forma unor zaharuri simple (De Vries, Housh, 
1994). 

Este foarte important şi raportul dintre grăsimile 
saturate (de provenienţă animală) şi cele nesaturate 


(de provenienţă vegetală). La un procent maxim de 
grăsimi, de aproximativ 20 - 30 % în raţia sportivilor 
care se specializează în ramurile sportului, care nu 
solicită manifestarea rezistenţei de durată, cantitatea 
de grăsimi saturate nu trebuie să depăşească 10 % 
(Wilmore, Costill, 2001). 

O importanţă deosebită trebuie acordată 
echilibrului şi diversităţii hranei, lucru ce poate fi 
asigurat prin aplicarea recomandărilor conţinute în 
aşa numita piramidă a alimentelor, care stă la baza 
unei alimentaţii sănătoase (fig. 28.4). O dietă raţională 
a sportivilor care se specializează în orice ramură 
sportivă trebuie să prevadă cel puţin o cantitate 
minimă de produse care intră în fiecare dintre grupe. 
Creşterea cantităţii de produse din raţie, care fac parte 
dintr-o grupă sau alta, trebuie să fie determinată de 
nevoile energetice, de specificul ramurii sportive, de 
orientarea şi de valoarea eforturilor de antrenament 
şi competiţionale (Grenjin, Ruud, 1996; Reimers, 
2008). 

Importantă este şi repartizarea raţională a 
produselor alimentare consumate pe parcursul 
unei zile. De exemplu, raţia optimă a unui sportiv, 



Grăsimi de origine 
vegetală şi animală 
şi dulciuri. 
Folosire limitată. 


Zaharuri 
(adăugate în mâncare). 

Grăsimi animale 
(de origine naturală şi 
adăugate în mâncare) 


în vârful piramidei sunt concentrate grăsimile de origine 
animală şi vegetală, dulciurile. Acestea se găsesc în 
alimente precum sosurile pentru salate şi uleiul vegetal, 
creme, unt, margarină, băuturi fără alcool, bomboane şi 
deserturi dulci. 


La acest nivel al piramidei simbolice sunt amplasate 
produsele alimentare din două grupe, în primul rând, 
produsele de origine animală: laptele, iaurtul şi 
brânzeturile, precum şi carne, păsări de curte, peşte, 
cereale uscate, ouă şi alune. Aceste produse sunt bogate 
în proteine, calciu, fier şi zinc 

Acest nivel al piramidei include produse care sunt de 
origine vegetală - legume şi fructe. Majorităţii oamenilor 
aceste produse le sunt necesare pentru consumul de 
vitamine, minerale şi celuloză pe ca acestea le conţin. 


Produse de 
panificaţie, 
cereale, orez, 
paste făinoase 
(6-11 porţii) 


La baza piramidei alimentare simbolice stau cerealele, 
orezul, produsele de panificaţie şi pastele făinoase - 
tot ceea ce este de origine cerealieră. Zilnic 
dumneavoastră aveţi nevoie să consumaţi mai mult 
decât orice tocmai aceste alimente. 


Carne, pasăre, peşte, 
leguminoase uscate 
cu bob, ouă şi nuci 
(2-3 porţii) 


Lapte, iaurt 
şi brânză 
(2-3 porţii) 


Legume 
(3-5 porţii) 


FIGURA 28.4 — Piramida alimentara simbolică (Corbin, Lindsey, 1997) 
Observaţie: Componenţa aproximativă a unei porţii de produse alimentaţie. 


Pâine, cereale, orez şi paste făinoase 
(aproximativ 80 kcal) 


1 feliuţă de pâine, Vi brioşă englezească, 1 chiflă mică, 16 ceaşcă cereale fierte, 1 uncie de cereale gata preparate 


Fructe (aproximativ 80 kcal) 

Legume (aproximativ 20 kcal) 

Carne, pasăre (aproximativ 150 kcal) 

Leguminoase cu bob uscate, ouă, alune (aproximativ 150 kcal) 
Lapte, brânzeturi, iaurt (aproximativ 150 kcal) 


1 măr sau banană, 16 grapefruit, 16 ceaşcă suc, 16 ceaşcă fructe conservate sau fierte 

Vi ceaşcă de legume fierte sau proaspete, 1 ceaşcă de legume proaspete cu frunze (de exemplu, spanac) 

5 - 7 uncii pe zi de carne slabă fiartă, peşte, carne de pasăre (aproximativ 3 uncii la o porţie) 

1 ou, 16 ceaşcă de leguminoase cu bob fierte, 2 linguri de ulei de arahide 
1 ceaşcă de lapte sau iaurt, 1-16 ceaşcă uncie brânzeturi 

calculată la un consum de 5 500 kcal, în cadrul a cinci 
mese, arată în felul următor: micul dejun - 1 200 kcal, 
al doilea mic dejun - 900 kcal, prânzul - 1 500 kcal, 
cina - 1 100, gustări, băuturi - 800 kcal. 

Analizând alimentaţia sportivilor în esenţa 
sa, ca pe un proces de refacere şi de adaptare, 
specialiştii acordă o atenţie deosebită distribuirii 
raţionale a volumului alimentar pe parcursul unei 
zile, legătura reciprocă a acestuia cu eforturile de 
antrenament şi de competiţie, asigurarea asimilării 
rapide a hranei consumate. în condiţiile unor eforturi 
de antrenament şi competiţionale ridicate, cea mai 
eficientă este administrarea în mai multe reprize a 
hranei (3-4 porţii principale şi 2 - 3 suplimentare) 
pe parcursul unei zile. în acest cadru este important 
să se acorde atenţie faptului că volumul principal de 
hrană să fie administrat în timpul zilei şi cel mai târziu 
cu 3 - 4 ore înainte de somnul de noapte (Grueva, 
1987). 

în cazul a două şi trei antrenamente zilnice, 
cât şi în timpul competiţiilor, în care trebuie să se ia 
startul de câteva ori pe parcursul unei zile, trebuie 
să ne orientăm la nişte produse care sunt asimilate 
repede de organism. Tot astfel de produse trebuie 
consumate şi la cină. Alegerea corectă a raţiei în 
aceste cazuri va fi facilitată de cunoaşterea duratei 
de menţinere a alimentelor în stomac. 

• Apa, ceaiul, cacao, laptele, supa de carne, 
ouăle moi, cafeaua cu lapte, orezul fiert, peştele (de 
apă dulce fiert) - 1 -2 ore. 

• Cafeaua şi cacao cu lapte sau cu frişcă, ouăle 
fierte tare, ochiurile, omleta, peştele (de mare, fiert), 
cartofii fierţi, carnea de viţel, pâinea de grâu - 2-3 
ore. 

• Carnea fiartă de găină, carnea fiartă de vită, 
pâinea de secară, merele, morcovii, ridichile de lună, 
spanacul, castraveţii, cartofii prăjiţi, şunca - 3-4 ore. 

• Carnea prăjită (vânatul), scrumbia, piureul de 
mazăre, bobul înăbuşit, fasolea - 4-5 h. 

• Slănina, ciupercile, salata cu maioneză - 5 - 6 

ore. 

Asimilarea hranei consumate imediat 
după un antrenament intens şi după activitatea 
competiţională se îmbunătăţeşte dacă aceasta este 
în stare lichidă. Diferite variante de mâncare lichidă, 
bine echilibrată în ceea ce priveşte conţinutul 
de carbohidraţi, proteine, grăsimi, vitamine şi 
microelemente sunt produse în ultimii ani, în mod 
special pentru sport de industria alimentară din 
diferite ţări. Consumul de hrană sub formă lichidă 
este oportun cu 1 - 2 ore înainte de un antrenament 
intens şi înainte de activitatea competiţională, cât şi 
imediat după aceasta. în special, pe parcursul a 30 
de minute după antrenamente sau după competiţii, 
este de preferat să se administreze 50 - 100 g 

carbohidraţi (200 - 440 kcal) în stare lichidă. Nu 
trebuie să tindem să compensăm energia consumată 
printr-o singură administrare a hranei. Alimentaţia 
trebuie să fie fracţionată, fapt ce va facilita procesul 
de asimilare a produselor şi va accelera procesele de 
refacere (Johnson şi alţii, 2009). 

O atenţie deosebită faţă de raţia alimentară şi 
faţă regimul de lichide trebuie să fie acordată în cazul 
antrenamentelor în condiţii de altitudine medie 
şi de mare altitudine, cât şi în cazul unor zboruri 
pe distanţe lungi spre locurile de pregătire şi de 
competiţie. Informaţiile necesare în această privinţă 
sunt conţinute în capitolele corespunzătoare din 
această carte. 

Consumul de carbohidraţi, proteine, 
lipide 

Consumul crescut de carbohidraţi este determinat 
de necesitatea menţinerii unui nivel ridicat de 
glicogen în muşchii sportivilor şi de refacerea foarte 
rapidă a acestuia după eforturile de antrenament 
şi competiţionale. Se cunoaşte faptul că în condiţii 
obişnuite, un consum de hrană, în care sunt 
conţinuţi 55 % carbohidraţi, permite acumularea 
în muşchi a aproximativ 100 mmol de glicogen 
per kilogram de ţesut muscular. Scăderea bruscă a 
consumului de carbohidraţi (până la 15 %) conduce 
la scăderea glicogenului până la 53 mmol-kg-1, iar 
creşterea cu până la 79 % facilitează acumularea de 
glicogen de până la 205 mmol*kg-1 (Wilmore, Costill, 
2004). în condiţiile unei activităţi de antrenament 
şi competiţionale intense, nevoia de carbohidraţi 
la sportivi poate să depăşească 10 g pe 1 kg de 
masă corporală (Carter-Erdman). Trebuie subliniat 
faptul că eforturile fizice intense, asociate cu diete 
speciale, favorizează creşterea rapidă a concentraţiei 
de glicogen în ţesutul muscular şi în ficat. De 
exemplu, efortul fizic, cu o durată de 70 - 90 min, 
efectuat la o intensitate de 70 - 80 % din V0 2 max 
conduce la epuizarea rezervelor de glicogen din 
ţesutul muscular. Consumul de hrană cu un conţinut 
ridicat de carbohidraţi, după un astfel de efort, 
favorizează nu numai o refacere rapidă a rezervelor 
de glicogen, dar, în acelaşi timp, şi suprarefacerea 
acestora, iar ca urmare a acestui fapt, cantitatea de 
glicogen în muşchi şi în ficat poate să depăşească 
în mod semnificativ acea cantitate care se remarcă 
în cazul unei diete obişnuite mixte. în acest cadru 
trebuie subliniat faptul că pe parcursul primelor 
24 de ore din perioada de refacere, resinteza 
glicogenului muscular se produce cel mai intens în 
fibrele musculare cu contracţie lentă, pentru ca în 
continuare viteza de resinteză a ATP în toate tipurile 
de fibre musculare să fie similară, iar valorile maxime 

ale cantităţii de glicogen să fie atinse de obicei după 
3-4 zile 

Cantitatea de glicogen muscular acumulat în 
muşchi, după trei-patru zile de la efortul precedent 
epuizant, determină capacitatea funcţională a 
sportivilor în cadrul efectuării activităţii ulterioare. 
Sportivii care utilizează o dietă cu un înalt conţinut 
de carbohidraţi şi care asigură în acest mod 
supracompensarea glicogenului muscular, sunt 
în măsură să mărească durata de activitate la un 
nivel de 70 - 80 % din V0 2 max. de aproximativ 
1,5 ori. în acelaşi timp, capacitatea funcţională a 
sportivilor, care utilizează o dietă cu o cantitate 
limitată de carbohidraţi, scade brusc şi reprezintă 
aproximativ 50 % din cea iniţială. Factorul care 
limitează capacitatea funcţională în ambele 
cazuri este reprezentat de epuizarea rezervelor 
de glicogen muscular. Continuarea ulterioară a 
activităţii este posibilă doar în cazul unei scăderi 
semnificative a intensităţii acesteia şi pe seama ATP 
care se formează prin oxidarea acizilor graşi liberi, 
ceea ce poate asigura necesităţile energetice ale 
muşchilor în timpul efectuării unei activităţi cu o 
intensitate de aproximativ 40 % din V0 2 max (Mohan 
şi alţii, 2001). Trebuie să ţinem cont şi de faptul că un 
conţinut ridicat de carbohidraţi, nu numai că asigură 
resursele energetice ale organismului, dar, în acelaşi 
timp, stimulează procesul de ardere a grăsimilor în 
cadrul procesului de degajare a energiei, favorizează 
activitatea reacţiilor de refacere şi de adaptare 
tisulară (Carter-Erdman). 

Este necesar să se sublinieze absenţa unei 
legături clare dintre satisfacerea senzaţiei de foame 
şi cantitatea suficientă de carbohidraţi pentru 
o activitate de antrenament şi competiţională 
eficientă. De regulă, o alimentaţie variată care 
asigură satisfacerea senzaţiei de foame este 
insuficientă pentru compensarea consumurilor de 
energie în timpul unei activităţi de antrenament 
şi competiţionale intense. Neconcordanţa dintre 
cererea reală de carbohidraţi şi consumul acestora 
poate să scadă în mod substanţial capacitatea 
funcţională, să încetinească desfăşurarea proceselor 
de refacere. Toate acestea pot fi explicate, în 
principal, prin scăderea concentraţiei de glicogen în 
ţesutul muscular. 

Pentru o alimentaţie raţională a sportivilor este 
important să se ţină cont de cantitatea produsului 
pur în diferite tipuri de hrană (tabelele 28.1, 28.2). 
Acest fapt permite o echilibrare mai corectă a 
raţiei zilnice de hrană nu doar din punct de vedere 
al valorii energetice şi al raportului dintre diferite 
grupe de produse, dar şi din punct de vedere al 
volumului, ceea ce este foarte important pentru 
o planificare eficientă a activităţii de antrenament 


TABELUL 28.1 —Volumul câtorva produse alimentare care 
asigură organismului sportivilor 50 g de carbohidraţi uşor 
asimilabili 


Grupa 

Produsul 

| Volumul, g 

Cereale 

Pâine din făină de grâu 

200 


Pâine din făină integrală 

120 


Pâine de secară 

104 


Orez (cu tărâţe) 

196 


Orez (alb) 

169 

Cereale 

Fulgi de porumb 

60 


Grâu spart 

75 


Spaghete, macaroane 

200 


Crupe de ovăz 

69 

Biscuiţi şi 

Biscuiţi semidulci din grâu integral 

75 

produse de 

Pâine de secară crocantă 

70 

cofetărie 

Baton de ciocolată (cu conţinut de 
zaharoză şi glucoză) 

75 

Legume 

Porumb dulce 

220 


Bob 

485 


Fasole boabe 

300 


Cartof (fiert) 

250 


Cartof (copt) 

200 

Fructe 

Stafide 

80 


Banane 

260 


Struguri 

320 


Portocale 

500 


Mere 

400 

Zaharuri 

Glucoză 

50 


Miere 

70 


Zaharoză 

50 


Fructoză 

50 


şi competiţionale a sportivilor, în funcţie de 
specializarea sportivă, de vârstă, de sex, de talie şi de 
masa corporală. Reamintim faptul că utilizarea a 1 g 
de carbohidraţi puri sau lipide asigură producerea 
de energie într-o cantitate de 16,75 kJ (4,1 kcal), 1 g 
de grăsimi - 37,68 kJ (9 kcal). 

O lungă perioadă de timp se considera 
faptul că metabolismul proteinelor nu este legat 
de producerea de energie în timpul activităţii 
desfăşurate. însă, mai târziu, a fost demonstrat faptul 
că de la 5 până la 10 % din energie provine din sursele 
proteice (Lemon, 1987; Williams, 1992). în acest sens, 
o activitate de orientare anaerobă, într-o măsură mai 
redusă, este condiţionată de producerea de energie 
din surse proteice decât o activitate de lungă durată 
cu caracter aerob. De exemplu, o activitate intensă în 
regim de forţă este legată de utilizarea a doar 3-5 
% energie din surse proteice, în timp ce nişte eforturi 
de lungă durată pentru rezistenţă pot fî asigurate cu 
10 % energie de pe urma catabolismului proteinelor 

(Williams, 1992). în acest mod se produc lucrurile 
în cazul efectuării unor eforturi neîntrerupte, cu o 
durată de 1 - 2 h la un nivel de 60 - 70 % din V0 2 
max (Lemon, 1984; Mohan şi alţii, 2001). Mai mult, 
cu cât sunt mai scăzute rezervele de glicogen din 
muşchi, cu atât este mai ridicat aportul proteinelor 
în formarea energiei (Lemon, Mullin, 1980; Fox şi 
alţii, 1993). 

Din cei 16 aminoacizi, care sunt glucogenici, 
cei mai accesibili sunt leucina, izoleucina şi valina. 
Leucina se descompune în NH 2 şi C0 2 . Radicalul NH 2 
în interacţiune cu acidul piruvic formează alanina. 
Prin sistemul de circulaţie a sângelui, alanina se 
deplasează din muşchi în ficat, unde se transformă 
în uree şi în acid piruvic. După aceea, acidul piruvic 
se transformă în glicogenul din ficat şi glucoză. 

Consumul de proteine în activităţile musculare 
intense şi de lungă durată, cât şi în timpul desfăşurării 
proceselor de refacere şi de adaptare după activitate, 
creşte nevoia de consum a acestora de către sportivi, 
nevoie care, în comparaţie cu normele obişnuite 
pentru un adult (0,8 g*kg-1*24 ore-1) poate să 
crească de 1,5 - 2,5 ori şi să atingă 1,5 - 2,0 g»kg-1 *24 
ore-1. Mai mult, la sportivii care se specializează în 
ramurile sportului în regim de viteză-forţă, proteina 
suplimentară este utilizată în general pentru 
hipertrofia fibrelor musculare şi pentru menţinerea 
echilibrului azotat, iar la sportivii care se antrenează 
în ramurile sportului care impun manifestarea 
rezistenţei - în calitate de material energetic auxiliar, 
cât şi pentru refacerea şi transformarea structurii şi 
funcţiilor fibrelor musculare. 

Este stabilit faptul că eforturile de antrenament 
şi competiţionale excesive pot conduce la scăderea 
forţei şi la micşorarea masei musculare, ca urmare a 
unui catabolism proteic crescut şi a unei completări 
insuficiente a proteinelor (Lemon, 1987). Tocmai din 
această cauză, în ramurile sportului care presupun un 
volum mare de activitate şi manifestarea rezistenţei, 
poate fi utilizată o raţie alimentară, în care 10-15 
% din valoarea energetică a hranei este completată 
pe seama proteinelor, adică practic tot atât cât 
este în cazul unor ramuri sportive de viteză-forţă 
(Houck, Slavin, 1991). Mai mult, există date (Ruud, 
1996), potrivit cărora antrenamentul modern în 
ramurile sportive legate de manifestarea rezistenţei 
necesită chiar o cantitate mai mare de proteine 
decât antrenamentul din cadrul ramurilor sportive 
de forţă. 

Unele cercetări (Fox şi alţii, 1993) au demonstrat 
faptul că o creştere maximă săptămânală a masei 
musculare, ca rezultat al unui antrenament special de 
forţă şi al unei alimentaţii corespunzătoare, este de 
400 - 500 g. Satisfacerea nevoilor metabolice în acest 
caz este asigurată de un consum zilnic suplimentar 

TABELUL 28.2 —Volumul câtorva produse alimentare care 
asigură organismului sportivilor 50 g de proteine 


Grupa 

Produsul 

Volumul, g 

Cereale 

Pâine din făină de grâu 

576 


Pâine de secară 

758 


Orez 

714 


Crupe de hrişcă 

400 


Fulgi de ovăz 

455 

Produse 

Lapte pasteurizat (grăsime 3,5 %) 

1792 

lactate 

Smântână (30 %) 

2083 


Brânză de vaci grasă 

357 


Brânză de vaci fără grăsime 

278 


Iaurt (1,5 % grăsime) 

1000 


Caşcaval tare „olandez" 

192 


Caşcaval tare de Kostroma 

198 


Şvaiţer 

200 

Carne şi 

Carne de oaie 

320 

produse 

Carne de vacă 

270 

din carne 

Carne de iepure 

240 


Carne de viţel 

250 


Carne de porc 

295 

Carne de 

Carne de gâscă 

255 

pasăre 

Carne de curcan 

255 


Carne de găină 

275 


Carne de raţă 

235 

Peşte şi alte 

Cambula 

215 

produse 

Crap 

310 

din mare 

Somon de Siberia 

260 


Hering de Atlantic (slab) 

260 


Somn 

290 


Ştiucă 

270 


Calamar (carne) 

280 


Crab (carne) 

310 


Creveţi (carne) 

360 


de doar 15 - 20 g de proteină şi 400 - 500 kcal sub 
formă de carbohidraţi. Consumul excesiv de proteine 
nu conduce la o creştere suplimentară a masei 
musculare, însă va favoriza acumularea grăsimilor. 
Chiar şi în lucrările dedicate pregătirii culturiştilor nu 
este recomandat să se consume mai mult de 1 g de 
proteine la 1 kg de masă musculară, pe zi. în acelaşi 
timp, potrivit rezultatelor unor cercetări (Meredith 
şi alţii, 1989; Wilmore, Costill, 2004) la sportivii care 
se antrenează în mod intens, la o astfel de cantitate 
de proteine se observă perturbarea echilibrului de 
azot, a cărui păstrare impune mărirea cantităţii de 
proteine consumate de 1,5 - 2 ori. Din aceste motive, 
cantitatea de proteine administrate trebuie să se 
afle într-o strictă concordanţă cu specificul ramurii 
sportive şi cu caracterul eforturilor. în perioadele de 
eforturi de antrenament deosebit de intense, după 

PARTEA A VI-A. Factorii externi ai antrenamentului ţi competiţiilor în sistemul de pregătire a sportivilor 


cum demonstrează practica de pregătire a multor 
sportivi cunoscuţi, consumul zilnic de proteine 
pe un kilogram de masă corporală poate chiar să 
depăşească 2,0 g. 

Consumul excesiv de proteine este legat de 
o serie de urmări nedorite: intensificarea funcţiei 
rinichilor pentru eliminarea amoniacului împreună 
cu urina şi ca urmare a acestui fapt, degradarea 
acestora; consumul ridicat de grăsimi; eliminarea 
crescută a calciului cu urina, dereglarea procesului 
de consum de carbohidraţi (Carter-Erdman, 2003). 

în cazul efectuării unor programe de 
antrenament din microcicluri şi mezocicluri 
cu un volum mare de activitate, cu două-trei 
antrenamente zilnice, cu planificarea deasă a unor 
antrenamente cu eforturi mari, cât şi în cadrul 
procesului unei activităţi competiţionale intense de 
mai multe zile, caracteristică, de exemplu, curselor 
de ciclism, turneelor de tenis, cel mai important 
mijloc pentru controlul proceselor de refacere îl 
reprezintă dietele speciale. Este cunoscut faptul 
că efectuarea unei activităţi cu o intensitate de 
60 - 80 % din V0 2 max este în măsură, deja după 
75 - 90 minute, să conducă la o epuizare completă 
a glicogenului ca substrat energetic (Hultman, 
Spriet, 1988, Hultman, Greenhaff, 1992). Alcătuirea 
dietei ulterioare influenţează în mod semnificativ 
refacerea şi supracompensarea acestuia. Consumul 
de produse care nu conţin carbohidraţi încetineşte 
brusc resinteza glicogenului: chiar şi după şapte 
zile de la eforturile care au condus la epuizarea 
acestuia, nivelul glicogenului muscular rămâne 
sub limitele normale. Pe de altă parte, consumul 
de alimente bogate în carbohidraţi conduce la o 
resinteză intensă a glicogenului muscular şi la o 
fază de supracompensare pronunţată (fig. 28.5). O 
imagine similară se observă şi în cadrul cercetărilor 
dinamicii cantităţii de glicogen din ficat (fig. 
28.6). în acest caz, cei mai importanţi factori care 
influenţează intensitatea refacerii rezervelor de 
glicogen muscular după eforturi de antrenament 
şi competiţionale intense sunt următorii: viteza 
de intrare a carbohidraţilor în organism, tipul de 
carbohidrat; intervalul de timp de administrare 
a carbohidraţilor după efortul fizic. Luarea în 
considerare a acestor factori permite atingerea unei 
viteze înalte de resinteză a glicogenului muscular - 
de 5 - 6 mmol-kg '*h 'şi mai mult (Cool, 1996). 

Procedurile dietetice în combinaţie cu 
eforturile intense cu consum excesiv de carbohidraţi 
stimulează creşterea conţinutului de glicogen în 
muşchi de la 1 până la 3 - 4 % în masa musculară. 
Creşterea concentraţiei de glicogen muscular, atinsă 
ca urmare a unor manipulări dietetice, conduce la 
o creştere substanţială a capacităţii funcţionale în 



FIGURA 28.5 — Conţinutul de glicogen muscular în muşchiul 
cvadriceps femural înainte de manipularea regimului 
alimentar şi după acesta: 7 — înainte de efort după o dietă 
mixtă; 2 — în cursul unei zile de înfometare după efort; 
3 — atunci când aportul alimentar are un conţinut scăzut 
de carbohidraţi; 4 — atunci când aportul alimentar are un 
conţinut bogat de carbohidraţi (Hultman, Greenhaff, 1992) 



FIGURA 28.6 — Conţinutul de glicogen într-un eşantion 
biopsie din ficat înainte de manipulară regimului alimentar 
şi după acestea: 7 — înainte de efort după o dietă mixtă; 
2 — pe parcursul a trei zile de înfometare după efort; 3 — pe 
parcursul a 10 zile de consum de hrană cu un conţinut scăzut 
de carbohidraţi; 4 — în cazul consumului de hrană cu un 
conţinut bogat în carbohidraţi (Hultman, Greenhaff, 1992) 











CAPITOLUL 28. Asistenţa dietologică şi farmacologică 

cadrul efectuării unei activităţi de lungă durată care 
impune cerinţe maximale faţă de sistemul aerob de 
asigurare cu energie (fîg. 28.7). 

în cazul organizării zilnice a unor antrenamente 
care impun manifestarea rezistenţei, raţia care 
conţine 40 - 60 % carbohidraţi este insuficientă, 
deoarece nu asigură refacerea glicogenului muscular 
consumat. în acelaşi timp, o concentraţie de 70 % 
de carbohidraţi este suficientă pentru refacerea 
rezervelor acestuia în ţesutul muscular (fîg. 28.8). 

în mod tradiţional, se recomanda să se consume 
o mare cantitate de zahăr - 836 - 1254 kJ (200 - 300 
kcal) în mod nemijlocit înainte de competiţii sau 
de lecţiile de antrenament intens, care presupun 
manifestarea rezistenţei (Costill şi alţii, 1977; Foster 
şi alţii, 1979). însă ulterior, s-a stabilit faptul că un 
consum de glucoză de 418 - 1254 kJ (100 - 300 kcal) 
cu 60 min înainte de o activitate intensă de lungă 
durată conduce la o creştere substanţială a duratei 
acesteia. Mai mult, s-a stabilit faptul că administrarea 
418 - 836 kJ (100 - 200 kcal) de glucoză la fiecare 
30 min în procesul de activitate neîntreruptă, creşte 
durata acesteia cu 25 % (Coyle şi alţii, 1986; Murray şi 
alţii, 1991). Proteinele consumate în timpul activităţii 
favorizează menţinerea nivelului glucozei din sânge 
şi în felul acesta, asigură sursa de glucoză pentru 
refacerea rezervelor de glicogen muscular. Deosebit 
de eficiente sunt soluţiile slabe de glucoză şi 
electroliţi (Neufer şi alţii, 1986; Nielsen, 1992). Acest 
fapt este bine cunoscut alergătorilor-maratonişti şi 
cicliştilor pe şosea, care utilizează constant diferite 
băuturi cu un conţinut ridicat de glucoză în cadrul 
procesului de pregătire şi de competiţie (Coleman, 



Glicogen mulscular, g»kg 1 


FIGURA 28.7 — Capacitatea funcţională a sportivilor care 
folosesc o dietă cu conţinut redus de carbohidraţi (7), mixtă (2) 
şi cu conţinut ridicat de carbohidraţi (3) (Bergstrom et al., 1967) 

FIGURA 28.8 — Modificarea conţinutului glicogenului 
muscular sub influenţa unui antrenament intens zilnic cu 
caracter aerob în cazul unei raţii alimentare obişnuite (7) şi 
bogate în carbohidraţi (2) (Costill, Miller, 1980) 

1999). 

Consumul de carbohidraţi sub forma 
diferitelor băuturi, înainte de începerea activităţii 
şi în timpul efectuării acesteia, este în măsură să 
crească capacitatea funcţională a sportivilor în 
cadrul programelor de antrenament cu orientare 
aerobă, cât şi în timpul efectuării unor exerciţii 
competiţionale de lungă durată - curse de maraton, 
curse de ciclism pe şosea, triatlon. Consumul 
suplimentar de carbohidraţi încetineşte utilizarea 
glicogenului muscular, asigură un volum mare de 
energie, produsă pe seama oxidării carbohidraţilor, 
scade mobilizarea şi oxidarea grăsimilor. Deplasarea 
procesului de asigurare cu energie a activităţii în 
direcţia creşterii oxidării hidraţilor de carbon pentru 
resinteza ATP favorizează creşterea intensităţii 
activităţii datorită puterii mai mari a acestui proces, 
în comparaţie cu acela care are loc la formarea 
ATP pe seama oxidării preponderent a grăsimilor 
şi în acelaşi timp, favorizează creşterea duratei de 
activitate la nivelul stabilit de intensitate, pe seama 
păstrării rezervelor de glicogen din muşchi şi din 
ficat. 

Influenţa administrării suplimentare de glucoză 
în timpul efectuării unei activităţi de lungă durată cu 
orientare aerobă se manifestă în mod clar în partea 
finală a acesteia, când în condiţii obişnuite, rezervele 
de glicogen muscular se epuizează şi efectuarea în 
continuare a activităţii este legată de resinteza ATP 
pe seama mobilizării resurselor de grăsimi. Acest 
fapt se poate ilustra prin rezultatele unor cercetări, 
în care cei testaţi în cadrul efectuării unei activităţi 
cu o durată de două ore, cu o intensitate de 75 % 
din V02 max la fiecare 15 min (pe parcursul primelor 
90 min de activitate) consumau 12,5 g de glucoză 
lichidă. La persoanele testate, care consumaseră 
glucoză, concentraţia acesteia în sânge şi volumul 

PARTEA A VI A. Factorii externi ai antrenamentului şi competiţiilor în sistemul de pregătire a sportivilor 


însumat de activitate efectuată au fost mult mai 
ridicate în comparaţie cu persoanele care nu au 
consumat glucoza (fig. 28.9), fapt ce se explică prin 
întârzierea în dezvoltarea hipoglicemiei şi economia 
de glicogen muscular. 

în cazul consumului de soluţii de glucoză în 
timpul unei activităţi este foarte important să se 
urmărească faptul ca concentraţia acesteia să nu 
depăşească 10 %. Soluţiile cu o concentraţie mai 
ridicată de glucoză întârzie utilizarea acesteia şi 
îngreunează procesul de folosire în calitate de 
combustibil metabolic (Fox şi alţii, 1993). 

Carbohidraţii trebuie consumaţi cu maximum 
45 min înainte de începerea activităţii. în caz contrar, 
poate fi observată dezvoltarea hipoglicemiei deja 
la începutul activităţii şi instalarea oboselii. Acest 
lucru este determinat de faptul că administrarea 
carbohidraţilor stimulează secreţia insulinei şi 
creşterea concentraţiei acesteia până la începerea 
activităţii musculare. Ca urmare a acestui fapt, 
creşte în mod anormal consumul de glucoză, fapt 
ce poate să conducă la dezvoltarea hipoglicemiei. 
Ne putem convinge de acest lucru dacă vom analiza 
rezultatele unui experiment în care, cu 45 de minute 
înainte de începerea unei activităţi cu o durată de 30 

FIGURA 28.9 — Influenţa unui consum suplimentar de 
soluţie de glucoză (12,5 g la fiecare 15 min pe parcursul a 
90 min) asupra concentraţiei glucozei în sânge şi capacităţii 
funcţionale a celor testaţi în timpul efectuării unei activităţi de 
2 ore, cu o intensitate de 75 % V0 2 max (Fox et al., 1993) 


min de intensitate ridicată (75 - 80 % din VO 0 max) 
persoanelor testate li s-a oferit o soluţie de 25 % 
glucoză (75g de glucoză la 300 ml apă). înainte de 
începerea activităţii, la persoanele testate care au 
consumat soluţia de glucoză, concentraţia acesteia 
în sânge a crescut cu 38 %. în acelaşi timp, a crescut 
de 33 de ori nivelul de insulină, fapt ce a condus la 
o scădere bruscă a concentraţiei de glucoză din 
sânge în timpul efectuării activităţii, la limitarea 
utilizării glucozei în calitate de sursă de resinteză a 
ATP, la dezvoltarea oboselii şi la creşterea gradului 
de utilizare şi bineînţeles o epuizare mai rapidă a 
rezervelor de glicogen muscular (fig. 28.10). 

în cazul în care consumul de carbohidraţi se 
realizează în timpul activităţii, o astfel de reacţie 
nu se produce (Wilmore, Costill, 2004). Eforturile 
de antrenament şi competiţionale de lungă durată 
conduc la epuizarea resurselor de carbohidraţi în 
organismul sportivilor. 

Pentru creşterea capacităţii funcţionale şi 

FIGURA 28.10 — Influenţa unui consum prealabil de soluţie 
de glucoză de 25 % (75 g în 300 ml apă) asupra concentraţiei 
glucozei în sânge şi nivelului insulinei în sânge, precum şi 
consumul de glicogen muscular în timpul efectuării unei 
activităţi de 30 minute, cu o intensitate de 75 % V0 2 max 
(Costill et al., 1977) 

mărirea volumului de activitate, înainte de efectuarea 
acesteia este oportun să se consume produse cu un 
indice glicemic scăzut (tabel 28.3), deoarece acestea 
asigură o secreţie încetinită a glucozei în curentul 
sanguin, în comparaţie cu produsele cu un indice 
glicemic ridicat sau mediu. Când este vorba de 
refacerea rezervelor de glicogen nemijlocit în timpul 
activităţii, atunci este necesar să ne orientăm la 
produsecu un indiceglicemicridicatşi mediu,ceea ce 
asigură intrarea rapidă a glucozei în sânge. Cele mai 
eficiente sunt produsele consumate în stare lichidă. 
După terminarea unei activităţi de antrenament şi 
competiţionale de lungă durată şi intense, care a 
condus la epuizarea rezervelor de carbohidraţi este 
posibilă folosirea unor produse cu un indice glicemic 
diferit, aflate atât în stare solidă, cât şi lichidă. Sunt 
oportune diferite băuturi cu carbohidraţi, întrucât 
pe lângă completarea rezervelor de carbohidraţi 
este eliminat şi deficitul de lichide.în cel mai intensiv 
mod, resinteza glicogenului se produce în acel caz, 
când după efort, cantitatea de carbohidraţi utilizaţi 
reprezintă 1 g^kg-1-h 1 (Carter-Erdman, 2003). 

în acest caz, resinteza glicogenului se realizează 
cu o viteză de 5 - 6 % pe oră, iar completarea 
rezervelor acestuia după o activitate epuizantă se 
încheie aproximativ după 20 h. Dacă cantitatea de 
carbohidrat din hrană este de trei ori mai mică (25 g 
pe oră) atunci viteza resintezei scade de aproximativ 
trei ori şi reprezintă aproximativ 2 % pe oră (Cool, 
1996 ). 

Unele cercetări atestă faptul că fructoza 
are anumite avantaje, în comparaţie cu glucoza. 
Consumul de glucoză înaintea unei activităţi 
conduce la o secreţie crescută de insulină, ceea ce la 
rândul său determină hipoglicemia şi, prin urmare, o 
epuizare mai timpurie a glicogenului (Keller, 1984). 
Fructoza nu produce reacţie hipoglicemică şi în 
acelaşi timp aprovizionează organismul cu aceeaşi 
cantitate de energie glucidică (McMurray şi alţii, 
1983). 

Efectul saturării cu carbohidraţi a organismului 
poate fi accelerat dacă înainte de competiţii şi înainte 
de antrenamentele intense va fi administrată o hrană 
uşor asimilabilă. Hrana folosită înainte de competiţii 
trebuie să conţină mulţi carbohidraţi: cereale, gem, 
miere, pâine prăjită. Administrarea hranei trebuie 
făcută cu 3 - 4 h înainte de start. în acelaşi timp, s-a 
demonstrat faptul că un volum scăzut de hrană - 
până la 2090 kJ (500 kcal) compusă din produse uşor 
asimilabile (cereale, lapte) pot fi consumate şi cu 45 
- 60 minute înainte de start (De Vries, Housh, 1994). 

în felul acesta, dietele speciale nu reprezintă 
doar un mijloc de accelerare a proceselor de refacere, 
ci şi un procedeu eficient de stimulare prealabilă 
a capacităţii funcţionale. în special, dacă după un 


TABELUL 28.3 — Indicele glicemic al unor produse 
alimentare (Karter-Erdmen, 2003) 


Indice ridicat 


Indice mediu 


Indice scăzut 


Zahăr, miere, 
melasă neagă, 
băuturi pentru 
sportivi (6-10 %), 
pâine (albă şi din 
cereale integrale), 
cereale, cartofi, 
porumb, stafide 


Orez, paste 
făinoase, făină 
de ovăz, făină de 
secară, stru¬ 
guri, portocale, 
leguminoase cu 
bob fierte, fructe 
uscate 


Majoritatea fructelor 
proaspete, legumele cu 
bob, produsele lactate 
(Produsele alimentare 
bogate în proteine, cât şi 
sursele de grăsimi alimen¬ 
tare au un indice glicemic 
scăzut) 


efort mare cu orientare aerobă sau mixtă aerobă- 
anaerobă, care conduce, practic, la o epuizare 
completă a rezervelor de glicogen, se va aplica o 
dietă intensă cu carbohidraţi, atunci vârful fazei de 
supracompensare a glicogenului muscular apare 
după trei zile. Dacă după efort, pe parcursul unei zile 
sau mai mult, se va administra o hrană cu un conţinut 
scăzut de carbohidraţi, iar apoi se va trece la o dietă 
cu un conţinut ridicat de carbohidraţi, atunci faza de 
supracompesare poate fî deplasată cu perioada de 
timp corespunzătoare (Hultman, Greenhaff, 1992; 
Wilmore şi alţii, 2009). 

Pentru ca un sportiv să se pregătească în cel 
mai bun mod pentru competiţiile care impun un 
nivel înalt de rezistenţă pentru o activitate de lungă 
durată, acesta, cu o săptămână înainte de competiţii, 
trebuie să planifice un efort limită cu orientare 
aerobă. Următoarele trei zile, hrana trebuie să 
cuprindă în mod exclusiv proteine şi lipide, întrucât 
s-a stabilit faptul că raţia de alimente cu un conţinut 
scăzut de carbohidraţi, cu o raţie ulterioară cu un 
conţinut ridicat de carbohidraţi, dă cele mai bune 
rezultate din punct de vedere al creşterii rezervelor 
de glicogen. Trei zile de dietă cu un conţinut ridicat 
de carbohidraţi se asociază cu un antrenament cu 
eforturi scăzute, ceea ce, de asemenea, facilitează 
creşterea rezervelor de glicogen din muşchi 
(Bergstrom şi alţii, 1967). în lucrări mai recente 
(Sherman şi alţii, 1981; Sherman, 1992), rezultatele 
acestor cercetări au fost confirmate şi precizate. Pe 
parcursul a şase zile înainte de cursele de 20 km, 
persoanele testate au folosit trei variante de dietă: 
1) 15 % carbohidraţi în primele trei zile şi 70 % - în 
următoarle trei zile; 2) 50 % în primele trei zile şi 70 
% în următoarele trei zile; 3) 50 % în primele trei 
zile şi 50 % în zilele următoare. Prima variantă de 
dietă a crescut în mod substanţial concentraţia de 
glicogen muscular. Tot atât de eficientă a fost şi cea 
de-a doua variantă. A treia variantă (o dietă normală) 
s-a dovedit ineficientă - cantitatea de glicogen 
muscular a reprezentat doar 160 mmol-kg 1 m.b.ţ. 

După opinia lui Fox şi alţii (Fox şi alţii, 1993), 
efectul saturării glucidice a muşchilor cu glicogen 

în sportul din zilele noastre poate fi atins prin trei 
metode, iar aplicarea fiecăreia dintre acestea este 
determinată de specificul ramurii sportului şi de tipul 
competiţiilor, caracteristicile de organizare, durata 
competiţiilor, numărul starturilor şi de caracteristicile 
individuale ale sportivilor. 

Prima şi cea mai simplă metodă se reduce la 
faptul că sportivii care de obicei folosesc o dietă 
mixtă, trec pentru două-trei zile la o dietă cu un 
înalt conţinut de carbohidraţi. în timpul utilizării 
produselor cu un înalt conţinut de carbohidraţi nu 
trebuie planificate antrenamente cu eforturi mari cu 
caracter aerob. Această metodă permite creşterea 
rezervelor de glicogen muscular de la obişnuitele 
15 g*kg 1 m.b.ţ. până la 25 g*kg 1 m.b.ţ. Cea de-a 
doua metodă se deosebeşte de prima prin faptul 
că în urma unei activităţi intense şi de lungă durată, 
cu caracter aerob şi aerobo-anaerob, muşchii în 
funcţiune aproape îşi epuizează complet rezervele 
de glicogen. După aceasta, ca şi în cazul primei 
metode, pe parcursul a 3-4 zile este planificată o 
dietă cu un înalt conţinut de carbohidraţi, asociată 
cu nişte eforturi nesemnificative. Ca urmare a 
acestui fapt, rezervele de glicogen muscular pot fi 
dublate şi pot ajunge până la 30-35 g*kg 1 m.b.ţ. în 
cazul folosirii celei de-a treia metode, în urma unei 
activităţi intense de lungă durată cu caracter aerob 
şi aerobo-anaerob, muşchii îşi consumă în totalitate 
rezervele de glicogen. După aceasta, pe parcursul 
următoarelor trei zile este planificată o dietă cu 
un conţinut ridicat de proteine şi grăsimi şi cu un 
conţinut foarte scăzut de carbohidraţi, asociată cu 


un antrenament intens epuizant, cu accentul pe un 
efort de lungă durată aerob şi mixt aerobo-anaerob. 
Şi, în sfârşit, cele trei zile de încheiere prevăd o dietă 
cu un conţinut ridicat de carbohidraţi pe fondul unui 
antrenament cu eforturi scăzute. Această metodă 
permite creşterea rezervelor de glicogen în muşchii 
cei mai epuizaţi, până la 50 g*kg 1 m.b.ţ., ceea ce 
conduce la acumularea a 700 g de glicogen sau a 
unor posibilităţi energetice potenţiale într-un număr 
de 2800 kcal (fîg. 28.11). Bineînţeles că orice metodă 
bazată pe epuizarea glucidică, cu o dietă ulterioară 
cu un conţinut ridicat de carbohidraţi conduce nu 
doar la creşterea conţinutului de glicogen în muşchii 
epuizaţi, dar şi la o creştere similară a conţinutului de 
glicogen din ficat (fîg. 28.12). 

Trebuie să acordăm atenţie şi faptului că 
metodele bazate pe epuizarea glucidică şi pe 
saturarea glucidică ulterioară nu sunt receptate 
în mod unitar de către toţi sportivii. în unele 
cazuri, la o folosire regulată a acestor metode s-au 
observat efecte secundare negative - dereglarea 
în funcţionarea sistemului aerob de asigurare cu 
energie, ceea ce conduce la scăderea nivelului VO, 
max cu 8 - 10 %, cât şi la dureri în zona pieptului şi 
modificări ale EKG (Girandola şi alţii, 1979). 

Pentru completarea carbohidraţilor după o 
activitate epuizantă, devine foarte important timpul 
de administrare a acestora. Utilizarea carbohidraţilor 
se amplifică în mod substanţial dacă aceştia se vor 
consuma imediat după efort (Ivi şi alţii, 1988), ceea ce, 
probabil, este legat de activarea curentului sanguin 
şi de intensitatea ridicată a proceselor metabolice în 

perioada imediat următoare 
de refacere. Pentru o refacere 
mai eficientă a rezervelor de 
glicogen din organism se 
recomandă administrarea 
a aproximativ 1672 kJ (400 
kcal) de carbohidraţi pe 
parcursul a 15 - 30 min 
după efort, iar celelalte 
pierderi să fie refăcute prin 
administrarea a 418 kJ 
(100 kcal) la fiecare 2 - 4 h 
(Coleman, 1991; Johnson şi 
alţii, 2009). 

Asimilarea hranei 
consumate după un 
antrenament intens şi după 
activitate competiţională 
intensă este îmbunătăţită 
dacă aceasta este în stare 
lichidă. Diferite variante 
de hrană lichidă, corect 
echilibrată în ceea ce 



FIGURA 28.11 — Metode de saturare cu carbohidraţi: 1 — dietă mixtă, 2 — dietă bogată în 
carbohidraţi, 3 — dietă cu proteine-grăsimi (Fox et al., 1993) 

Regim sărac în Dietă bogată în 

carbohidraţi carbohidraţi 



FIGURA 28.12 — Modificarea conţinutului de glicogen în 
ficat în perioada regimului sărac în carbohidraţi şi a regimului 
saturat cu carbohidraţi (Volkov şi alţii, 2000) 


priveşte carbohidraţii, proteinele, lipidele, vitaminele 
şi microelementele sunt produse în ultimii ani, în 
mod special pentru domeniul sportului, de către 
industria alimentară din diferite ţări. Consumul de 
hrană în stare lichidă este oportun şi în perioadele 
care preced antrenamentele intense şi activitatea 
competiţională. 

Trebuie cunoscut faptul că eficienţa refacerii şi 
prezenţa supracompensării glicogenului muscular 
pot fi determinate de volumul, caracterul şi 
intensitatea exerciţiilor de antrenament, de regimul 
de lucru şi de odihnă. Eforturile care nu corespund 
posibilităţilor funcţionale ale muşchilor, excesul de 
exerciţii de tip excentric pot conduce la deteriorarea 
fibrelor musculare. în acest caz, glucoza este utilizată 
pentru eliminarea deteriorărilor ţesutului muscular, 
încetinind procesul de acumulare a glicogenului 
(Wilmore, Costill, 2004). 

Supracompensarea rezervelor de glicogen 
muscular se remarcă doar în acei muşchi şi grupe 
musculare care au fost supuse în prealabil la nişte 
eforturi epuizante. Pentru confirmarea acestui fapt 
putem face trimitere la rezultatele unei experienţe în 
care musculatura unui membru inferior a fost supusă 
la eforturi. Dieta ulterioară cu un înalt conţinut 
de carbohidraţi a condus la o creştere rapidă a 
conţinutului de glicogen muscular, însă acest lucru 
a fost observat doar la muşchiul epuizat în prealabil 
(fig. 28.13). 

Nivelurile ridicate de cortizol remarcate la 
sportivii de înaltă clasă în perioada cu cea mai intensă 
pregătire, facilitează scăderea conţinutului de 
glicogen muscular, creşterea metabolismului proteic, 
eliminarea aminoacizilor din muşchii scheletici 
(Bonen şi alţii, 1990). Utilizarea testosteronului 

împiedică acest lucru, crescând nivelul de glicogen 
muscular şi capacitatea de oxidare a muşchilor, prin 
urmare raportul dintre testosteron şi cortizol va 
determina dezvoltarea sau atrofierea muşchiului 
scheletic. în mare măsură, prin acest fapt este 
determinată o largă răspândire în domeniul sportului 
a preparatelor cu steroizi, deşi acestea sunt interzise 
(Kaizer, Kuppers, 2002). 

în funcţie de specificul ramurii sportive, de 
particularităţile individuale ale sportivilor, de 
modul lor de viaţă şi de particularităţile procesului 
de antrenament, cantitatea optimă de lipide în 
organismul femeilor trebuie să oscileze în limitele 10 

- 25 %, iar la bărbaţi - 3 - 15 %. Cantitatea minimă 
admisă de lipide la bărbaţi este de 3 %, iar la femei 

- 10 %. Cantitatea de lipide la sportivi trebuie să fie 
mai scăzută decât la persoanele care nu practică 
sportul. 

Grăsimile din organismul sportivilor nu numai 
că asigură prezenţa unei mari cantităţi de energie, 
dar în acelaşi timp participă în procesul de absorbţie 
a vitaminelor liposolubile, la sinteza hormonilor, la 
producerea acizilor graşi de neînlocuit, exercită un 
efect termoreglator şi izolator. Un consum redus de 
grăsimi facilitează consumul de carbohidraţi.Trebuie 
remarcat faptul că grăsimile din organismul omului 
facilitează creşterea rezistenţei la boli, vindecarea 
rănilor şi refacerea după traumatisme. 

Lipidele asigură 70 % din energia organismului 
în starede repaus.însă în cazul unei activităţi de lungă 
durată şi de intensitate redusă, lipidele reprezintă o 
sursă importantă de energie, în special dacă se are în 
vedere faptul că sub influenţa unui antrenament cu 
caracter aerob creşte în mod substanţial capacitatea 
muşchilor scheletici pentru utilizarea acestora 



FIGURA 28.13 — Influenţa dietei cu un conţinut bogat de 
carbohidraţi asupra supracompensării glicogenului muscular 
în muţchii piciorului care a efectuat efortul (7), şi care nu a 
efectuat efortul (2) (Fox et al., 1993) 

(Carter-Erdman, 2003). 

Există unele argumente şi pentru faptul că 
utilizarea unor diete cu un conţinut ridicat de 
grăsimi conduce la transformările de adaptare, care 
cresc accesibilitatea de utilizare a lipodelor pentru 
resinteza ATP, în timpul efectuării unei activităţi 
de lungă durată, păstrând rezervele de hidraţi de 
carbon relativ limitate. însă astfel de diete nu pot fi 
recomandate sportivilor, în primul rând din cauza 
faptului că utilizarea grăsimilor drept combustibil 
energetic nu permite efectuarea unei activităţi cu o 
intensitate ce depăşeşte 60 - 65 % din V02 max, iar în 
al doilea rând, din cauza unor fenomene secundare 
negative, atât în ceea ce priveşte excesul ponderal, 
cât şi perturbarea sănătăţii. 

Consumul excesiv de grăsimi, în mod deosebit 
a celor saturate, îngreunează absorbţia hidraţilor de 
carbon şi proteinelor, deoarece lipidele se absorb 
timp îndelungat şi incomplet din intestinul subţire 
(până la 4 h după administrarea hranei). Influenţa 
negativă a surplusului de grăsimi se manifestă şi 
asupra stării de sănătate, acestea favorizând apariţia 
unor boli cardiovasculare şi de altă natură. 

Vitamine, minerale, stimulatori de 
origine vegetală 

Vitaminele şi mineralele asigură o dezvoltare 
normală a organismului uman, participă la diferite 
procese fiziologice, legate de producerea energiei, 
transportul oxigenului, accelerarea reacţiilor de 
refacere, de contracţiile musculare sau echilibrul 
lichidelor. Vitaminele şi mineralele nu favorizează 
în mod direct creşterea capacităţii funcţionale şi 
accelerarea proceselor de refacere, însă insuficienţa 
acestora poate perturba în mod serios desfăşurarea 
celor mai importante reacţii chimice şi procese 
fiziologice din organism, în mod special, în condiţiile 
unor eforturi de antrenament şi competiţionale 
ridicate. 

în cazul unei raţii alimentare variate şi 
echilibrate, cantitatea necesară de vitamine şi de 
substanţe minerale este asigurată în mod automat, 
însă eforturile de antrenament şi competiţionale 
ridicate, în volum mare, cu caracter aerob şi mixt 
(aerobo-anaerob), care determină o secreţie 
sudorală intensă, impun consumul suplimentar de 
către sportiv a unor vitamine şi substanţe minerale, 
pe lângă cele consumate odată cu hrana. 

Creşterea nevoilor organismului de vitamine 
şi substanţe minerale de bază este practic 
proporţională cu activitatea metabolică. Acest lucru 
decurge din rolul pe care acestea îl joacă în cele 
mai importante procese legate de asigurarea unei 
activităţi musculare eficiente, din această cauză 


trebuie să fie asigurată creşterea administrării de 
vitamine şi substanţe minerale, în conformitate cu 
specificul ramurii sportive şi cu caracterul eforturilor 
de antrenament (tabelele 28.4, 28.5). 

Particularităţile administrării majorităţii 
vitaminelor în perioada antrenamentului intens şi 
în timpul activităţii competiţionale le reprezintă 
caracterul echilibrat al acestora (prin acest fapt este 
determinată popularitatea diferitelor complexuri de 
vitamine) şi dozarea corectă, care constituie garanţia 
împotriva insuficienţei lor. (Close şi alţii, 2006). însă 
la o administrare suplimentară, trebuie să se ţină 
cont de faptul că aportul de vitamine hidrosolubile 
(acidul ascorbic, vitamine din grupa B) nu produce 
efecte nocive, întrucât acestea nu se acumulează în 
organism, ci se elimină odată cu urina, deşi în ceea 
ce priveşte acidul ascorbic se mai poartă discuţii 
referitoare la caracterul inofensiv al acestuia. în 
ceea ce priveşte administrarea excesivă de vitamine 
liposolubile (retinol, tocoferoli), care se acumulează 
în principal în ficat şi în ţesutul adipos, surplusul 
acestora poate să exercite o influenţă negativă 
asupra sănătăţii, ca urmare a toxicităţii lor (Nielsen, 
1992). 

De asemenea, trebuie cunoscut faptul că 
vitaminele hidrosolubile (cu excepţia vitaminei 
Bl 2) nu se acumulează în organism şi trebuie să fie 
prezente permanent în raţia alimentară. 

O asigurare suficientă de substanţe minerale 
reprezintă una dintre cele mai importante condiţii 
de refacere completă a funcţiilor plastice, reglatoare 
şi energetice ale organismului după eforturile de 
antrenament şi cele competiţionale. Acestea sunt 
importante nu numai pentru refacerea echilibrului 
hidrosalin şi a stării electrolitice a celulelor, a 
conductibilităţii nervoase, dar şi pentru sistemul 
sanguin, pentru activitatea fermentativă, asimilarea 
vitaminelor, rezistenţa imunitară şi altele (Grueva, 
1987). 

Este de înţeles interesul faţă de grupul de 
preparate utilizate pentru corectarea echilibrului 
acido-bazic din organism. Având în vedere că 
hidrocarbonaţii reprezintă o parte importantă 
a sistemului tampon, asigurând păstrarea 
echilibrului acido-bazic al lichidelor din organism, 
au fost efectuate cercetări destinate fundamentării 
oportunităţii administrării substanţelor care cresc 
concentraţia de hidrocarbonaţi în plasmă. S-a 
demonstrat faptul că consumul de hidrocarbonat 
de natriu facilitează creşterea capacităţii funcţionale 
în timpul efectuării unei activităţi fizice, când 
durata acesteia este de la 1 la 7 min. în acest caz, o 
importanţă mare are doza care trebuie să reprezinte 
300 mg*kg-1 masa corporală şi administrarea acesteia 
trebuie efectuată în 5 - 10 porţii, pe parcursul a 1 - 2 

TABELUL 28.4 — 
competiţionale 


Rolul principalelor vitamine pentru stimularea reacţiilor de adaptare în procesul activităţii de antrenament şi 


Vitamine 


i 


Rolul 


Surse prindpale 


Tiamină (B^ Reglarea funcţiilor sistemului nervos, circulaţiei sângelui si digestiei, 
stimularea proceselor metabolice - respiraţiei celulare, metabolismului 
acizilor lactic şi piruvic, resintezei ATP 

Riboflavină (B 2 ) Participarea la oxidarea carbohidratilor, asimilarea şi sinteza 

proteinelor şi grăsimilor, reglarea excitabilităţii sistemului nervos, 
respiraţiei celulare, metabolismului energetic 
Acid nicotinic Reglarea respiraţiei celulare şi metabolismului energetic, scăderea glu- 
(PP) cozei din sânge, creşterea rezervelor de glicogen în ficat, participarea 

la metabolismul acidului piruvic, îmbunătăţirea proceselor de inhibare 
în cortexul cerebral 

Piridoxină (B 6 ) Eliberarea energiei din carbohidraţi, stimularea funcţiei organelor 
hematopoetice, participarea la sinteza proteinelor complexe 

Acid folie (B g ) Asigurarea proceselor de hematopoeză, participarea la sinteza pro¬ 
teinelor, metabolismul acizilor nucleici, folosirea de către organism a 
acidului glutamic 

Ciancobalamină Menţinerea şi stimularea hematopoezei, reglarea sintezei proteineor, 

(B 12 ) stimularea eliberării energiei din carbohidraţi 

Acid pangamic Activarea utilizării oxigenului, creşterea rezistenţei la hipoxie, 

(B 1S ) reducerea oboselii musculare, păstrarea nivelului ridicat al 

fosfocreatinei, economicitatea consumului de glycogen 
Bioflavonoide (P) Intensificarea reacţiilor de oxidare-refacere în ţesutul muscular, 

stimularea respiraţiei tisulare, creştera rezistenţei la hipoxie, reglarea 
sintezei proteinelor 

Acid ascorbic (C) Stimularea metabolismului glucidic şi proceselor de oxidare-refa¬ 
cere, reducerea permeabilităţii capilarelor, stimularea eritropoiezei 
Retinol (A) Accelerarea proceselor de oxidare-refacere, creşterea conţinutului de 

glicogen în ficat, în muşchii scheletici si miocard 

Tocoferol (E) Stimularea respiraţiei tisulare, creşterea rezistenţei la hipoxie, 

creşterea glicogenului în ficat şi muşchi, stimularea contracţiilor 
musculare 


Carne, organe, cereale pentru crupe (ovăz, 
hrişcă), leguminoase cu bob, alune, gălbenuşuri 
de ouă 

Drojdie de bere, organe, ouă (gălbenuş), lapte, 
brânză dulce, caşcaval, mânătarcă, mazăre verde, 
ficat, carne, peşte, fasole, pâine din făină integrale 
Drojdie, leguminoase cu bob, crupe de hrişcă şi 
de arpacaş, orez, carne, organe, peşte, brânză 
dulce, alune, cartofi, pâine, mazăre 

Carne, legume, cereale integrale, ciuperci, ficat, 

rinichi, gălbenuş de ou, caşcaval, hrişcă, mei, 

fasole, cartofi, ardei, drojdie 

Drojdie de bere, ceapă verde, salată verde, varză, 

pătrunjel, leguminoase cu bob, cartofi, organe, 

gălbenuş de ou, brânzeturi, ficat, unt, brânză de 

vaci 

Peşte, brânză dulce, drojdie de bere, produse 
lactate fermentate, carne, ficat, rinichi, inimă 
Cereale, seminţe de fructe, ficat, inimă, drojdie, 
seminţe de plante 

Citrice, ardei roşu, coacăze negre, măceş, ceai 
verde, hrişcă, vişine, în plantele de culoare 
galben-portocaliu 

Citrice, roşii, salată verde, ardei verde, măceş, 

coacăze negre, varză murată 

Ficat de peşte, gălbenuş de ou, unt, lapte, 

smântână, margarină, brânzeturi, legume verzi, 

caise 

Uleiuri vegetale nerafinate (de soia, de porumb, 
de floarea-soarelui), măceş, fructe, legume, 
seminţe de cereale, germeni de grâu, mere, ouă, 
lapte, peşte 


Substanţe 

minerale 

Rolul 

Surse de bază 

Sodiu 

Reglarea echilibrului acido-bazic, 
menţinerea excitabilităţii optime a ţesutului 
nervos şi muscular 

Peşte (de mare), salam (de Moscova, 
ucrainean, fiert, special), brânză, caşcaval, 
pâine 

Potasiu 

Reglarea presiunii osmotice intracelulare, 
utilizărea glicogenului, creşterea tonusului 
muşchilor 

Peşte, carne, lapte, legume, fructe, praf de 
cacao 

Calciu 

Contracţia muşchilor, descompunerea 
glicogenului 

Produse lactate, legume verzi, 
leguminoase cu bob uscate, brânză, citrice 

Magneziu 

Contracţia muşchilor, metabolismul 
glucozei în celulele musculare 

Pâine din făină integrală, cereale, legume 
verzi 

Fosfor 

Formarea ATP, eliminarea oxigenului din 
eritrocite 

Lapte, brânză dulce, caşcaval, carne, 
organe, peşte, cereale, ouă, nuci 

Fier 

Transportul oxigenului de către eritrocite, 
folosirea oxigenului de celulele musculare 

Ouă, carne slabă, cereale, legume verzi 


TABELUL 28.5— Rolul 
substanţelor minerale de 
bază pentru activitatea de 
antrenament şi competiţională 
a sportivilor de înaltă 
performanţă 

h (Wilmore, Costill, 1994). O influenţă asemănătoare 
exercită şi administrarea citratului de natriu (Ekblom 
şi alţii, 1976). S-a dovedit eficientă şi administrarea 
unui complex de preparate: citrat de natriu (5,0 g), 
hidrocarbonatde natriu (3,5 g) şi citrat de potasiu (1,5 
g) - de 2 - 4 ori pe zi, după masă, pe parcursul a două 
zile înainte de efort. O administrare de durată mai 
lungă nu este oportună din cauza absenţei efectului 
suplimentar şi a unei influenţe negative posibile 
asupra sănătăţii. Sub influenţa acestor preparate 
a fost observată o creştere veridică a rezistenţei 
celor testaţi în cadrul activităţii pe cicloergometru 
şi pe banda de alergare (De Vies, Housh, 1994). 
Administrarea acestor preparate creşte capacitatea 
de tampon, accelerează eliminarea cidului lactic 
din fibrele musculare în plasma sângelui şi în alte 
lichide extracelulare (Wilmore, Costill, 2004), însă 
nu favorizează creşterea capacităţii funcţionale, în 
cazul unei activităţi cu o durată mai mică de 1 min şi 
a unei activităţi cu o durată mai mare de 7 - 10 min 
(Williams, 1992). 

Atrage atenţia utilizarea fosfatului de sodiu 
drept mijloc care stimulează capacitatea funcţională. 
De obicei se recomandă administrarea a 600 - 1000 
mg de preparat, pe parcursul a 4 - 6 zile, înainte 
de activitate. Fosfatul de sodiu poate să stimuleze, 
într-o anumită măsură, glicoliza, fosforilarea 
oxidativă şi sinteza fosfocreatinei, să îmbunătăţească 
activitatea miocardului şi a sistemului cardiovascular 
în întregime (De Vries, Housh, 1994). 

în cadrul elaborării unor diete speciale, este 
necesar să se urmărească prezenţa în hrană şi a 
altor microelemente care participă în mod activ 
şi se consumă în procesul unei activităţi intense 
de antrenament şi competiţionale. Insuficienţa 
fierului, care joacă un rol important în procesul de 
transport al oxigenului de către hemoglobină şi 
mioglobină, în asigurarea activităţii fermenţilor care 
participă în procesul de asigurare cu energie, este 
în măsură să exercite o influenţă negativă asupra 
capacităţii funcţionale, să stimuleze formarea 
excesivă de lactat. Insuficienţa zincului poate să 
exercite o influenţă negativă asupra dezvoltării şi a 
structurii compoziţionale a ţesutului muscular, să 
înrăutăţească capacitatea de contracţie a acestuia. 
Deficitul de magneziu poate să exercite o influenţă 
negativă asupra proceselor metabolismului şi 
asupra capacităţii funcţionale, în principal pe seama 
perturbării metabolismului calciului, zincului şi 
fierului (Volpe, 1999). 

O atenţie deosebită trebuie să se acorde 
prezenţei în raţia alimentară a unor produse ce 
conţin fier. Fierul reprezintă o parte componentă 
indispensabilă a hemoglobinei, mioglobinei, 
a unora dintre cei mai importanţi fermenţi, iar 


deficitul acestuia în organism poate să exercite o 
influenţă negativă asupra activităţii de antrenament 
şi competiţionale a sportivilor, în special a celor care 
se specializează în ramurile ciclice ale sportului. Se 
cunoaşte faptul că atunci când este cald, sportivii 
pot pierde în timpul unei lecţii de antrenament 
2 - 3 I şi mai mult de lichide, ca urmare a secreţiei 
sudorale. într-un litru de transpiraţie sunt conţinute 
0,4 mg de fier, deci un sportiv poate să piardă la 
fiecare 24 de ore, 0,8 - 1,2 mg de fier şi mai mult. 
Pierderile de fier sunt însemnate la femei, din cauza 
ciclului menstrual. 

Pentru asigurarea unui consum adecvat şi a 
absorbţiei fierului (norma pentru 24 de ore pentru 
adolescenţi şi femei este de 18 mg, pentru bărbaţi 
- 10 mg), trebuie să folosim pe scară largă în raţia 
alimentară pâine şi cereale, carne slabă, ouă. Trebuie 
ţinut cont de faptul că acidul ascorbic facilitează 
absorbţia fierului, iar acidul taninic conţinut în ceai, 
dimpotrivă, scade absorbţia acestuia (Fox şi alţii, 
1993). 

Eforturile fizice intense conduc la o mobilizare 
evidentă a cromului, fapt ce demonstrează 
participarea acestuia în procesul metabolismului 
(Anderson, 1981). De asemenea, s-a stabilit faptul 
că consumul de crom în procesul pregătirii de forţă 
facilitează creşterea componentei slabe şi scăderea 
componentei grase a masei corporale (Evans, 1989). 

Starea ţesutului osos este condiţionată de 
ereditate, de activitatea motrică, de alimentaţie şi 
de statutul hormonal. Formarea ţesutului osos până 
la vârsta de 25 de ani, într-o măsură importantă, 
este determinată de ereditate. însă efortul fizic şi 
o alimentaţie specială pot să exercite o influenţă 
importantă asupra formării oaselor (Anderson, 1981; 
Volpe, 1999). Pentru o dezvoltare de bună calitate a 
masei osoase, în perioada de creştere a scheletului, 
se recomandă până la 1200 mg*24h 1 calciu, în timp 
ce norma zilnică obişnuită reprezintă 800 mg-24h 1 
(Bruckner, 2002). 

Un consum ridicat de calciu este necesar şi 
în procesul de antrenament intens şi de activitate 
competiţională, deoarece calciul joacă un rol 
important în transmiterea impulsurilor nervoase, 
în principalele procese ale contracţiei musculare, 
în activizarea unei serii de fermenţi de bază, care 
asigură ritmul cardiac normal. 

în literatura de specialitate nu există o părere 
unanimă cu privire la necesitatea de utilizare în 
raţia alimentară a sportivilor a diferitelor suplimente 
alimentare, care conţin vitamine şi microelemente. 
Potrivit părerii unora dintre specialişti, nevoile 
sportivilor, în ceea ce priveşte substanţele cu acţiune 
energetică şi plastică, vitaminele şi microelementele, 
pot fi în totalitate satisfăcute pe seama unei 

alimentaţii echilibrate. O astfel de poziţie este 
susţinută şi de către Agenţia Mondială Antidoping 
(WADA). Alţi specialişti, în special cei a căror activitate 
este legată de sportul de înaltă performanţă sunt 
convinşi de faptul că fără suplimente alimentare, 
care conţin, în funcţie de specificul ramurii sportive, 
de caracteristicile activităţii de antrenament şi 
competiţionale, diferite componente de carbohidraţi 
şi proteine, vitamine, microelemente, nu se pot 
susţine regimurile de efort susţinute. în acest sens 
este ilustrativă practica sportului olimpic - cel puţin 
90 - 95 % dintre sportivii participanţi la Jocurile 
Olimpice folosesc în raţia lor alimentară suplimente 
alimentare. 

Creşterea rezistenţei organismului la acţiunea 
unor factori nocivi din mediul înconjurător, 
stimularea metabolismului energetic, creşterea şi 
refacerea capacităţii funcţionale sunt favorizate de 
utilizarea unor stimulatori de provenienţă vegetală 
din familia aralia. Reprezentantul acestei familii, 
ginsengul, se utilizează în ţările din Asia Orientală 
de peste 3000 de ani. Sunt apropiate de ginseng, 
din punct de vedere al proprietăţilor farmacologice 
preparatele din aralia, eleuterococ, Schizandra, 
rădăcina de aur etc. Avantajul substanţelor 
medicinale, de provenienţă vegetală, îl reprezintă 
spectrul larg de acţiune şi un grad foarte scăzut de 
toxicitate (Kostiucenkov, Bahrah, 1994). 

Stimularea capacităţii funcţionale şi a reacţiilor 
de refacere cu ajutorul preparatelor vegetale se 
produce pe seama unui consum mai economic 
de resurse energetice ale organismului, pe seama 
amplificării proceselor de oxidare, a unei conectări 
mai timpurii a reacţiilor aerobe, a intensificării 
proceselor de formare a eritrocitelor şi de transport 
al oxigenului, a stimulării sistemului hipotalamo- 
hipofizaro-suprarenal, a accelerării proceselor 
de sinteză, de anabolism, de înnoire specifică a 
organismului (Ivancenko, 1987). Este acceptat faptul 
că stimulatorii de acest tip favorizează activarea 
reacţiilor de refacere după eforturi într-o măsură mai 
mare decât creşterea capacităţii funcţionale fizice 
limitată de dezvoltarea oboselii. 

Utilizarea plantelor medicinale în domeniul 
sportului nu se limitează la grupul de adaptogeni cu 
acţiune de tip ginseng. Sunt recomandate şi îşi găsesc 
aplicare în practică multe alte plante medicinale, 
în categoria acestora intră plantele: 1) cu acţiune 
asemănătoare cofeinei (ceai, cafea, cacao, nuca de 
cola şi altele), care stimulează sistemul nervos; 2) cu 
acţiune hormonală, car conţin fîtohormoni sau care 
stimulează funcţiile glandelor endocrine (Glycyrrhiza 
uralensis şi Glycyrrhiza glabra, trifoiul roşu, trifoiul 
alb, orhideea pătată, scoruşul-de-munte, hameiul 
obişnuit, polenul de flori şi altele; 3) cu acţiune 

cardiotonică şi respiratorie (lăcrimiţa cu două foi, 
rododendronul Adams, şapte-degete şi altele); 4) cu 
acţiune metabolică, care exercită influenţă asupra 
metabolismului ţesuturilor (aloe, măceş, cătina albă, 
coacăze negre, urzica şi alele); 5) cu acţiune sedativă, 
care refac capacitatea funcţională prin intermediul 
îmbunătăţirii somnului (Polemonium coeruleum, 
talpa gâştii, Valeriana Officinalis şi altele) (Ivancenko, 
1987). 

Alimentaţia şi masa corporală 

Menţinerea unei mase corporale optime pentru 
activitatea de antrenament şi competiţională 
reprezintă una dintre preocupările actuale din 
cadrul sistemului de pregătire a sportivilor. Cel 
mai des, sportivii sunt nevoiţi să se lovească de 
problema scăderii şi menţinerii masei corporale. 
Necesitatea creşterii masei corporale este de obicei 
determinată de cerinţele de mărire a volumului de 
masă musculară şi osoasă, ca bază necesară pentru 
creşterea nivelului forţei maxime. 

O mare importanţă pentru menţinerea masei 
optime a corpului o are legătura reciprocă strânsă 
dintre consumul zilnic de energie şi completarea 
acesteia (Wierman, 2007). în perioada celui mai 
intens antrenament, consumul zilnic de energie în 
diferite ramuri ale sportului poate să atingă 5000 - 
7000 kcal şi mai mult. în microciclurile de refacere, 
în care volumul total de activitate nu depăşeşte 
30 - 40 % din cel caracteristic microciclurilor de 
şoc, consumul de energie se află în limitele a 3500 
- 4000 kcal. Se înţelege de la sine faptul că raţia 
din diferite microcicluri şi diferite zile trebuie să fie 
în concordanţă cu consumul real de energie, iar 
raportul de proteine, lipide şi carbohidraţi trebuie să 
fie corectat în conformitate cu orientarea prioritară a 
procesului de antrenament. 

în ceea ce priveşte hidraţii de carbon, cantitatea 
acestora în raţia alimentară a sportivilor de înaltă 
performanţă este supusă unor oscilaţii mari. în 
microciclurile de şoc, care se deosebesc printr- 
un volum total mare de activitate şi prin valoarea 
mare a eforturilor, consumul zilnic de hidraţi de 
carbon poate să atingă 700 - 800 g şi mai mult. în 
microciclurile cu caracter de refacere, sportivii nu 
trebuie să consume de obicei mai mult de 350 g de 
hidraţi de carbon. Raţia alimentară a unor sportivi 
tineri, care se află în etapele de pregătire iniţială şi 
preliminară de bază, atât în ceea ce priveşte raportul 
hidraţilor de carbon, proteinelor şi grăsimilor, cât 
şi valoarea calorică totală a hranei consumate, este 
stabilă şi se planifică în conformitate cu structura 
microciclurilor standard. 

în sportul din zilele noastre, s-a statornicit 

practica unei scăderi rapide a masei corporale 
înainte de competiţii. Aceasta este răspândită în 
mod deosebit în acele ramuri ale sportului în care 
competiţiile se desfăşoară în diferite categorii de 
greutate - în box, în diferite tipuri de lupte, în atletica 
grea. în acest cadru, de regulă, nu se ţine cont de 
faptul că o scădere rapidă a masei corporale este 
legată, în principal, de pierderea apei, a glicogenului 
şi proteinelor, de reducerea ponderii componentei 
slabe a corpului. Bineînţeles, acest fapt exercită 
o influenţă negativă asupra nivelului calităţilor 
de viteză - forţă, rezistenţă şi asupra eficienţei 
acţiunilor competiţionale. O limitare nesemnificativă 
pe o durată mai lungă de timp a consumului de 
energie este mult mai raţională, întrucât în acest caz 
reducerea masei corporale se produce cu prioritate 
pe seama rezervelor de grăsimi. Nu putem să nu 
ţinem cont şi de faptul că încercările repetate de 
scădere rapidă a masei corporale pot să exercite o 
influenţă negativă asupra tensiunii arteriale şi asupra 
circulaţiei renale, stimulând dezvoltarea ischemiei 
renale şi a hipertensiunii (Fox şi alţii, 1993; Bruckner, 
2002 ). 

Tendinţa de a-şi impune o limitare continuă 
în ceea ce priveşte o alimentaţie completă, fapt 
caracteristic pentru sportivii care se specializează în 
ramurile sportului legate de manifestarea rezistenţei 
la o activitate aerobă (alergările pe distanţe lungi, 
cursele de schi), în gimnastica ritmică şi artistică, în 
boxul şi luptele sportive corp la corp, poate să exercite 
o influenţă negativă asupra sănătăţii acestora. Este 
demonstrat faptul că o masă corporală insuficientă 
stimulează pierderea proteinelor, poate provoca 
leziuni ale ţesuturilor, perturbarea tensiunii arteriale 
şi a circulaţiei renale. La femeile cu un conţinut foarte 
scăzut de grăsime se remarcă semnificativ mai des 
perturbările ciclului menstrual, scăderea densităţii 
osoase şi creşterea riscului de fracturare a acestora 
(Bruckner, 2002). 

O scădere raţională a masei corporale trebuie 
să prevadă un efect stabil, să nu perturbe procesul 
de pregătire. Acest fapt este favorizat de scăderea 
treptată a masei corporale, cu cel mult 500 g pe 
săptămână (Davy, 1999). Acest lucru se asigură printr- 
un deficit zilnic neînsemnat de energie (250 - 500), 
prin consumul de hidraţi de carbon de maximum 
5 g pe 1 kg de masă corporală pe zi, prin consumul 
de grăsimi (aproximativ 20 % din cantitatea totală 
de energie) şi de proteine (maximum 1 g pe 1 kg de 
masă corporală pe zi), printr-un consum adecvat de 
lichide (Carter-Erdman, 2003). 

Când se pune problema unei scăderi rapide 
a masei corporale sub nivelul natural, din cauza 
necesităţii de a concura la o anumită categorie de 
greutate (box, lupte, atletică grea), se poate creşte 


ritmul de reducere a masei corporale de 2 - 2,5 ori, 
ridicând pierderile săptămânale până la 800 - 1200 
g. Perioada de scădere nu trebuie să fie mai mică 
de 5 - 6 săptămâni. Iraţională este practica sportivă 
larg acceptată, când se asigură o reducere rapidă a 
masei corporale pe seama şederii de lungă durată 
în saună, efectuării unui volum mare de activitate 
aerobă în nişte costume călduroase. Pierderea masei 
corporale în acest caz se produce, în principal, pe 
seama deshidratării organismului (Turocy şi alţii, 
2011; Kenney şi alţii, 2012). 

Pierderile mari de masă corporală (în sportul de 
înaltă performanţă sportivii „reduc" în mod intens 
până la 4 - 8 % din masa corporală) pe parcursul 
unei perioade de timp scurte nu numai că reduc în 
mod substanţial productivitatea aerobă şi anaerobă 
a organismului sportivului dar în acelaşi timp, şi 
posibilităţile lui de viteză-forţă, volumul de ţesut slab, 
cantitatea de glicogen din muşchi şi, bineînţeles, 
eficienţa activităţii competiţionale. Sunt posibile 
şi unele probleme serioase legate de sănătate, 
probleme ce reprezintă urmarea deshidratării şi 
creşterii temperaturii interne a corpului. 

Pentru pierderea masei corpului, cea mai 
eficientă abordare este aceea în care concomitent, 
se reduce valoarea calorică a hranei şi se măresc 
eforturile fizice. Printre altele, pentru o pierdere 
săptămânală de 400 - 500 g de masă corporală este 
necesară reducerea cu 250 kcal a puterii energetice, 
prin regimul alimentarzilnic şi creşterea cu 250 kcal a 
consumurilor energetice zilnice pe seama efortului 
fizic. O astfel de abordare permite reducerea masei 
musculare pe seama grăsimilor, fără să se atingă 
ţesutul slab. Mai mult, trebuie să se tindă spre 
situaţia în care reducerea valorii calorice a hranei să 
se producă, în principal, pe seama grăsimilor, ceea ce 
permite să se păstreze un grad ridicat al capacităţii 
funcţionale în timpul lecţiilor de antrenament şi să 
se asigure scăderea masei corporale, fără reducerea 
calităţii procesului de antrenament (Davy, 1999; 
Clark şi alţii, 2005). 

Tendinţa sportivilor de a reduce masa corporală 
conduce adesea la excluderea din raţie a lipidelor. 
Mai mult, nu se acordă atenţie cantităţii hidraţilor 
de carbon consumaţi, care este mai mare decât 
cea necesară pentru compensarea consumului 
de energie. O astfel de abordare este greşită şi nu 
conduce la micşorarea stratului intermediar de 
grăsime (Wierman, 2007). 

Masa corporală scade în mod eficient dacă se 
respectă următoarele recomandări: 

1. Trebuie să se treacă la o raţie cu un conţinut 
redus de calorii, care reduce rezervele de grăsimi din 
organism şi care păstrează în acest cadru capacitatea 
funcţională sportivă. 

2. Trebuie să se controleze permanent masa 
corporală (cântărirea întotdeauna în condiţii similare 
- dimineaţa, după toaletă, pe stomacul gol). 

3. Este inadmisibilă reducerea rapidă a valorii 
calorice a raţiei, întrucât acest fapt nu numai că 
poate reduce nivelul capacităţii funcţionale fizice, 
dar poate să conducă la alterări ale stării de sănătate. 

4. Cele mai răspândite raţii pentru „pierderea 
greutăţii" se bazează pe renunţarea la dulciuri, 
făinoase, cartofi, pâine etc. Dar în acest caz se 
produce scăderea conţinutului de glicogen şi, în 
mod corespunzător, a rezistenţei. 

5. Cea mai eficientă este raţia care conţine 
o cantitate minimă de grăsimi, însă sunt păstrate 
proteinele, hidraţii de carbon, vitaminele şi 
mineralele. 

6. în cazul „reducerii greutăţii" nu este indicat să 
se consume alcool. 

7. După atingerea masei corporale dorite nu 
trebuie modificată în mod brusc raţia. Poate fi mărit 
în mod treptat volumul de hrană consumată. 

8. Nu trebuie consumate diuretice. Acestea 
reduc capacitatea funcţională şi reprezintă un 
pericol pentru sănătate. 

Varianta ideală este o raţie echilibrată cu o 
valoare calorică scăzută, care permite slăbirea cu 1 
kg în 1,5-2 săptămâni. Dacă în acest caz se reduce 
capacitatea funcţională, atunci este necesar să se 
mărească cantitatea de hidraţi de carbon în hrană. 

Trebuie remarcată o caracteristică importantă 
legată de reglarea masei corporale. Sportivii care 
încep antrenamentul în anul următor perioadei de 
tranziţie au adesea o masă corporală excesivă, a 
cărei scădere este foarte dificilă. Pe măsura efectuării 
unor volume mari de activitate cu orientare aerobă, 
masa corpului intră treptat în limitele normale. Acest 
fapt este determinat de modificările de adaptare 
care se exprimă în capacitatea crescută de utilizare 
a lipidelor drept sursă de energie (Wierman, 2007; 
Kenney şi alţii, 2012). 

Creşterea masei corporale la sportivi este legată 
de tendinţa de a mări volumul masei corporale pure, 
ceea ce conduce la creşterea forţei musculare, a 
potenţialului în regim de viteză-forţă al sportivului. 
O importanţă deosebită are acest fapt în ramuri 
ale sportului cum sunt atletica grea, atletica uşoară 
(aruncările). O astfel de problemă apare adesea în 
cadrul pregătirii unor sportivi care se specializează 
în cursele de ciclism de tip sprint (pistă), canotaj, box 
(categoria grea). 

Caracteristica alimentaţiei în acest caz, spre 
deosebire de părerile larg răspândite, o reprezintă 
accentul pe creşterea cantităţii de hidraţi de 
carbon în raţia alimentară (până la 65 - 70 %), la 
un nivel optim de proteine (10-11 %) şi reducerea 

consumului de grăsimi (20 - 25 %). Pentru mărirea 
masei musculare, mulţi sportivi tind să mărească 
cantitatea de proteine şi volumul de pregătire în 
regim de forţă. în realitate, creşterea masei corporale 
pe seama componentei slabe nu se produce doar 
prin cantitatea de proteine, ci şi prin consumul 
de energie într-o activitate musculară variată, cu 
componenta de forţă pronunţată, la o cantitate 
suficientă de proteine (1,5 - 1,8 g pe 1 kg de masă 
corporală pe zi). 

Hrana trebuie să prevadă un echilibru energetic 
pozitiv (de obicei 400 - 500 kcal pe zi), creşterea 
cantităţii de produse cu un conţinut ridicat de 
substanţe nutritive şi de energie (alune, caşcaval, 
fructe uscate), 4-6 mese, inclusiv de 2 - 3 ori gustări 
şi băuturi concentrate (Davy, 1999; Carter-Erdman, 
2003). 

Regimul de antrenament trebuie să prevadă 
o activitate variată, inclusiv un volum mare de 
activitate cu caracter aerob şi mixt aerobo-anaerob. 
însă accentul deosebit trebuie să se pună pe un 
volum important de mijloace cu orientare pe forţă, 
viteză-forţă şi viteză. Alternarea eforturilor în cadrul 
microciclurilor şi mezociclurilor trebuie să prevadă, 
pe de o parte, un număr mare de antrenamente cu 
eforturi mari, iar pe de altă parte, crearea condiţiilor 
pentru o refacere completă, fără epuizarea resurselor 
energetice şi dezvoltarea oboselii cumulate. 

Regimul lichidelor 

Apa reprezintă 50 - 70 % din masa corpului uman, iar 
ţesutul muscular conţine 70 - 75 % apă. La sportivii 
care se remarcă printr-o masă musculară mare, apa 
poate să reprezinte peste 70 % din masa corporală. 

Pentru menţinerea echilibrului hidric în viaţa 
obişnuită, care nu este legată de eforturi fizice mari 
şi de şederea de lungă durată în condiţii de caniculă, 
femeile trebuie să consume zilnic minimum 2 I de 
lichide, iar bărbaţii, 2,5. 

Activitatea de antrenament şi competiţională 
din sportul modern este legată de pierderi mari de 
lichide. O activitate aerobă la nivelul de70%VO2 max 
poate să conducă la pierderea lichidelor pe seama 
secreţiei sudorale, într-un volum de peste 500 ml pe 
oră. O activitate aerobă intensă în tenis conduce la 
pierderi hidrice la femei de 1,2 - 1,5 I pe oră, iar la 
bărbaţi, de 1,2 - 2,5 I pe oră. Alergarea pe distanţe 
lungi, cursele de maraton, cursele de ciclism în 
condiţii competiţionale şi în funcţie de temperatura 
aerului sunt legate de o secreţie sudorală într-un 
volum de 1,5 - 3 I pe oră. Până la 2 I de sudoare pe 
parcursul unui joc pot să piardă fotbaliştii, chiar şi în 
condiţiile unui timp răcoros (10° C). 

Pierderea de 2 - 3 % lichide conduce la scăderea 

capacităţii funcţionale şi la înrăutăţirea dispoziţiei 
în timpul efectuării unei activităţi de intensitate 
ridicată. Scăderea capacităţii funcţionale poate să 
atingă 20 - 30 %, iar, în unele cazuri, şi 45 % (Carter- 
Erdman, 2003; Coleman, 2006). 

Creşterea pierderilor de lichide până la 4 - 5 % 
este legată deja de unele modificări mai grave. Pe 
lângă scăderea capacităţii funcţionale, creşte în mod 
brusc efortul asupra sistemului cardiovascular, fapt 
determinat înainte de toate de creşterea vâscozităţii 
sângelui, este perturbată activitatea sistemelor 
aerob şi anaerob lactic de asigurare cu energie, se 
înrăutăţeşte funcţionarea articulaţiilor şi a ţesuturilor 
legate de acestea, fapt ce conduce la creşterea 
riscului de traumatisme, se îngreunează activitatea 
sistemului digestiv, creşte temperatura corpului 
(Epstein, Armstrong, 1999; Reimers, 2008). 

La sportivii care au pierdut deja 2 - 3 % lichide, 
se perturbă reglarea nervoasă a acţiunilor motrice, 
scade concentrarea atenţiei, apare sentimentul de 
apatie, apar dureri de cap şi se instalează timpuriu 
oboseala (Reimers, 2008; Wilmore şi alţii, 2009). 

Sportivii, deseori, încearcă să evite consumul 
de lichideîn timpul antrenamentelor şi competiţiilor, 
fără să-şi dea seama de faptul că organismul nu se 
acomodează la deshidratare. Pierderile de apă 
trebuie să fie completate cât mai repede şi, de 
preferinţă, în acelaşi volum. Consumul fracţionat 
de lichide menţine volumul normal al sângelui în 
circulaţie, preîntâmpină hemoconcentraţia, reduce 
efortul asupra miocardului (Mundt şi alţii, 2006). 

în cadrul efectuării programelor de 
antrenament, sportivilor trebuie să li se recomande 
să bea la un interval de 15 - 20 minute, 200 - 250 ml 
de apă sau băuturi sportive. Trebuie să ţinem cont 
că apa trebuie să fie băută strict după grafic şi nu 
atunci când se instalează sentimentul de sete, a cărui 
apariţie reprezintă semnalul de deshidratare, însoţit 
de scăderea capacităţii funcţionale cu aproximativ 
10%(Wierman, 2007). 

înaintea lecţiilor de antrenament, este necesar 
ca organismul unor înotători să fie saturat cu lichide, 
fapt ce poate fi asigurat printr-un consum de 500 
- 700 ml de băuturi cu 2 - 3 h înainte de începerea 
antrenamentului. 

Cea mai bună sursă de lichide o reprezintă 
apa rece obişnuită (10-15 grade C), care este 
asimilată mai repede decât apa caldă şi oricare alte 
băuturi. Băuturile gazoase, ceaiul, cafeaua nu sunt 
recomandate pentru completarea rezervelor de 
lichide. După lecţiile de antrenament şi competiţii, 
completarea lichidelor din organism poate fi 
asigurată şi prin consumul de fructe şi legume care 
conţin multă apă. Cele mai bune dintre acestea sunt 
pepenii, portocalele, strugurii, roşiile, castraveţii. 


Utilizarea lichidelor trebuie să fie echilibrată cu 
pierderea acestora. Hiperhidratarea, de asemenea, 
reprezintă un factor de risc, întrucât conduce la o 
hiponatremie care poate determina dezorientare, 
spasme, pierderea cunoştinţei şi chiar deces. 

Organizatorii unor curse de maraton în masă şi 
a unor curse mari de ciclism sunt convinşi de faptul 
că nu numai deshidratarea, dar şi hiponatremia 
reprezintă factori serioşi de risc, în ceea ce priveşte 
sănătatea sportivilor. Din aceste motive, ei 
controlează numărul de staţii de apă situate de-a 
lungul traseului, pentru a limita consumul excesiv 
de lichide de către sportivi. însă eliminarea unui 
consum excesiv de lichide nu garantează că nu va 
mai apărea hiponatremia. 

Transpiraţia conţine de la 2,25 până la 3,4 g 
de natriu pe litru. Un antrenament sau o activitate 
competiţională intensă şi de lungă durată pot 
conduce la o pierdere de până la 25 - 40 g de sare. 
Din această cauză, dacă un sportiv va bea doar apă, 
apare riscul de hiponatremie. 

Mai înţeleapt este consumul suplimentar 
de sare în zilele de activitate de antrenament şi 
competiţională intensă şi de lungă durată, însoţită 
de o secreţie sudorală abundentă. Printre altele, se 
recomandă consumul suplimentar de 10 - 20 g de 
sare pe zi, în cazul unei eliminări sudorale abundente 

- 6 - 8 I şi mai mult. în cazul în care secreţia sudorală 
nu depăşeşte 2-31, atunci este suficient să ne 
limităm la refacerea echilibrului hidric. Pierderile 
mari de apă trebuie să prevadă şi utilizarea unor 
băuturi care conţin natriu. 

Principalele recomandări cu privire la utilizarea 
unor băuturi sportive speciale se reduc la faptul că 
acestea trebuie să aibă o temperatură de 10 - 12 
grade C, să conţină 5 - 6 % hidraţi de carbon şi 0,05 

- 0,07 % sare. Aceste băuturi, consumate în porţii 
mici, sunt asimilate rapid şi favorizează rehidratarea 
mai rapidă a organismului. Este recomandată 
utilizarea unei îmbinări de hidraţi de carbon cu un 
indice glicemic ridicat - zaharoză, glucoză, fructoză 
(Sherman şi alţii, 1981; Arseli, Kanova, 2000). 

Particularităţile alimentaţiei 
tinerilor sportivi 

în ceea ce priveşte necesarul unui organism în 
creştere, există unele particularităţi de alcătuire a 
raţiilor alimentare pentru sportivii tineri. Acestora li 
se recomandă o alimentaţie de cinci-şase ori pe zi. în 
acest cadru este important să se armonizeze în timp 
activitatea motrică şi digestivă ridicată. Copiii nu 
trebuie să vină la lecţiile de antrenament flămânzi, 
iar după acestea, consumul de hrană trebuie 
organizat cât mai repede. Repartizarea consumului 

TABELUL 28.6 — Valorile recomandate privind necesarul zilnic de produse alimentare de bază, vitamine şi energie într-un 
interval de douăzeci şi patru de ore, pentru sportivii tineri (Goldber, Dondukovskaia, 2007) 




Puterea calorică, 
kcal 

Proteine, g 

Grăsimi, g 

Carbohidraţi, 

9 

Vitamine, mg 

Vârsta, ani 

Sexul 

generale 

inclusiv 

animale 

generale 

inclusiv 

vegetale 

A 

B, 

B, 

C 

11—13 

M 

3600 

132 

79 

106 

21 

528 

2,4 

2,7 

3,0 

135 



3400 

125 

74 

100 

20 

499 

2,3 

2,6 

2,8 

128 

14—17 

M 

3900 

134 

80 

126 

32 

522 

2,6 

2,9 

3,3 

146 


A 

3300 

114 

68 

107 

27 

444 

2,2 

2,5 

2,8 

124 


de alimente pentru sportivii tineri este următoarea: 
micul dejun - 25-30 %, prânzul - 35 %, gustarea 
între masa de prânz şi cină - 5-10 %, cina - 25 %. 
Este posibilă şi o a cincea masă - al doilea mic dejun 
(5-10 %) sau a doua cină (5 %) (Borisova, 2007). 

La planificarea raţiei de alimente pentru 
copii, adolescenţi şi tineri trebuie să se ţină cont 
că valoarea metabolică a activităţii scade odată cu 
vârsta. în special costul de oxigen al efortului pe un 
kilogram de masă corporală la copiii de 7 - 8 ani este 
mai mare cu 25 - 30 % decât la adulţi, la copiii de 11 
- 15 ani cu 10 - 12 %, iar la cei de 15 - 16 ani - cu 4 - 
5 %. Aceste diferenţe sunt determinate de scăderea 
odată cu vârsta, a metabolismului de repaus, de 
îmbunătăţirea coordonării intra- şi extramusculare, 
de optimizarea tehnicii mişcării şi de o serie de alte 
cauze de mai mică importanţă (Bar-Or, Rowland, 
2009). 

O importanţă deosebită în alimentaţia unor 
sportivi tineri o au proteinele. Deficitul de proteine 
în raţia alimentară întârzie creşterea, scade rezistenţa 
la bolile infecţioase, influenţează dezvoltarea 
intelectuală. în acelaşi timp, excesul de proteine în 
raţie este nedorit - scade rezistenţa la situaţiile de 
stres, se produce o maturizare sexuală timpurie. 
Ponderea proteinelor de provenienţă animală 
trebuie să reprezinte cel puţin 60 %, fapt ce asigură 
optimul necesar din punct de vedere al compoziţiei 
aminoacizilor (tabel 28.6). 

La sportivii tineri, lipidele sunt recrutate în 
procesul de asigurare cu energie, mai devreme 
decât la persoanele adulte, fapt ce permite păstrarea 
rezervelor de glicogen din muşchi şi preîntâmpină 
instalarea oboselii. Legat de acestea, este extrem de 
important să se asigure în hrana tinerilor sportivi un 
raport optim de proteine, grăsimi şi hidraţi de carbon 
(tabel 28.6). Mai mult, ponderea grăsimilor vegetale 
trebuie să reprezinte 25 - 30 % din cantitatea totală 
de grăsimi, ceea ce asigură un conţinut optim în raţie 
a acizilor graşi polinesaturaţi. 

Organismul unui copil nu are capacitatea de a 
mobilizare rapid glicogenul din muşchi şi din ficat, în 
cazul acţiunii unor eforturi fizice. Legat de acest fapt, 
sportivilor tineri li se recomandă ca masa principală 


de carbohidraţi să fie consumată sub forma 
polizaharidelor (amidon) - (65 - 70 %), a hidraţilor 
de carbon simpli (zaharoză, glucoză, fructoză) - 
25-30 % şi a fibrelor alimentare - 5 % (Goldberg, 
Dondukovskaia, 2007). 

în raţiile sportivilor tineri se remarcă adesea 
deficitul de vitamine, legat de obicei de insuficienţa 
unor legume proaspete, fructe, fructe de pădure. 
Eliminarea acestuia este favorizată de includerea 
în raţia de alimente a legumelor (300 - 400 g pe zi) 
fructe, fructe de pădure, sucuri proaspăt preparate 
(500 ml pe zi). Necesarul zilnic de vitamine de bază 
pentru sportivii tineri este prezentat în tabelul 
28.6. Totuşi, necesarul crescut de vitamine al 
organismului nu poate fi satisfăcut pe seama raţiilor 
alimentare, în special iarna şi primăvara, sau în timpul 
antrenamentelor şi competiţiilor intense. 

Vitaminizarea suplimentară este efectuată sub 
controlul strict al medicului, folosindu-se complexe 
echilibrate de vitamine şi minerale. 

Pentru sportivii tineri este caracteristică o 
nevoie crescută de substanţe minerale, în special 
calciu, magneziu, potasiu, fosfor, fier, cupru (tabel 
28.7). 

La vârsta de 11 - 16 ani, până la 30 % dintre 
tinerii sportivi prezintă manifestările iniţiale ale 
deficitului de fier în organism, în special anemii, 
a căror prezenţă necesită respectarea unor diete 


TABELUL 28.7 — Necesarul de substanţe minerale pentru 
copii şi adolescenţi, mg-24 ore -1 (Goldberg, Dondukovskaia, 
2007) 


Grupa 

Vârsta, 

ani 

Sexul 

Substanţe minerale 

Ca 

P 

Mg 

Fe 

K 

Persoane care nu 

11—13 

M 

1200 

1800 

350 

18 

3000 

practică sportul 


F 

1100 

1650 

300 

18 

3000 


14—17 

M 

1200 

1800 

300 

18 

3500 



F 

1100 

1650 

300 

18 

3500 

Tineri sportivi 

11—13 

M 

1550 

2300 

530 

23 

3700 



F 

1400 

2100 

450 

23 

3700 


14—17 

M 

1550 

2300 

450 

23 

4300 



F 

1400 

2100 

450 

23 

4300 

bazate pe carne slabă, legume şi fructe. Deficitul 
de potasiu este asociat adesea unor modificări în 
electrocardiograma acestor sportivi. Consumul a 
300 - 400 g de legume şi fructe, fructe de pădure şi 
sucuri de fructe (500 ml) permite eliminarea oricărui 
deficit de minerale. 

Un rol importantîn organismul tinerilor sportivi 
îl are calciul, deoarece acesta reprezintă fundamentul 
pentru construcţia ţesutului osos. Cercetările indică 
faptul că jumătate din fetiţe-adolescente consumă 
mai puţin de 2/3 din norma recomandată (Stin, 
2006). Consumul insuficient de calciu conduce la 
întârzierea creşterii oaselor tubulare, la apariţia unor 
patologii, inclusiv fracturi, şi, ca urmare a acestora, 
la scăderea capacităţii funcţionale. Ţinând cont de 
nevoia crescută de acest mineral, cât şi de pierderea 
intensă a acestuia împreună cu transpiraţia şi cu 
urina, sportivilor tineri li se recomandă să consume 
la fiecare 24 de ore, cel puţin 1500 mg de calciu. La 
sportivii tineri este de asemenea crescută nevoia 
de fosfor, al cărui rol biologic este strâns legat 
de calciu. Informaţiile referitoare la rolul biologic 
al principalelor elemente minerale şi la sursele 
alimentare ale acestora sunt redate în tabelul 28.8. 

Deshidratarea, caracteristică organismului 
sportivilorti neri,în timpul procesului deantrenament, 
începând cu etapa de pregătire specializată de bază, 
conduce la dereglarea nivelului adecvat de apă şi 
de electroliţi în organism şi reprezintă o problemă 
serioasă pentru menţinerea homeostaziei. 

Practica ne demonstrează faptul că copiii, 
adolescenţii, tinerii care practică sportul nu 
completează într-o măsură suficientă pierderile 
de lichide, chiar şi în cazul în care au posibilitatea 
de a le consuma fără limitări. Când celor care se 
antrenează li se oferă posibilitatea în timpul lecţiilor 
de antrenament să bea apă cât doresc ei, aceştia 
completează pierderile de apă cu puţin peste 


60 % (Bar-Or, Rowland, 2009), ceea ce impune 
reglementarea consumului de lichide în procesul 
lecţiilor de antrenament. 

Particularităţile privind alimentaţia 
femeilor 

Ignorarea particularităţilor organismului femeilor, 
înainte de toate, a pierderilor de calciu din cauza 
unei saturaţii estrogene neadecvate şi a scăderii 
lunare în fiecare lună a conţinutului de hemoglobină 
în timpul menstruaţiei, conduce la înrăutăţirea 
rezultatelor sportive. în această situaţie, volumele 
mari de eforturi de antrenament şi o alimentaţie 
neraţională pot favoriza apariţia amenoreei la 
sportive. Adesea, se observă şi deficit de vitamine şi 
de minerale. Deficitul de estrogeni în cazul amenoreei 
şi insuficienţa calciului în alimentaţie reprezintă 
cauza demineralizării oaselor şi apariţia ulterioară 
a osteoporozei (Bachner-Melman şi alţii, 2006). Din 
aceste motive, raţia alimentară a sportivelor trebuie 
să asigure nu numai echilibrul energetic, dar, în 
acelaşi timp, să conţină o cantitate suficientă de 
vitamine şi elemente minerale, printre care cele mai 
importante sunt calciul şi fierul (Torstveit, Sundgot- 
Borgen,2005).în cazul insuficienţei calciului în sânge, 
organismul începe să-l extragă din ţesutul osos 
(Coleman, 2007). Pierderea acestuia din organism 
poate fi favorizată şi de un consum nereglementat 
de sare de bucătărie, de proteine, alcool, cafeină, cât 
şi de fosfor. 

Principalele surse de calciu sunt reprezentate 
de produsele lactate, peştele, de unele legume şi 
fructe. O asimilare ridicată a calciului este favorizată 
de vitamina D3 şi de lactoză, de o cantitate suficientă 
de estrogeni, pe fondul efectuării unor exerciţii cu 
caracter de forţă. Asimilarea scăzută a calciului este 
determinată de prezenţa în raţie a unei cantităţi 


TABELUL 28.8 — Surse de bază de substanţe minerale şi rolul acestora în activitatea de antrenament şi competiţională 

(Kulinenkov, 2009, prelucrat) 


Substanţe 

minerale 

Rolul în organism 

Surse de bază 

Sodiu 

Reglarea echilibrului acido-bazic, menţinerea excitabilităţii op¬ 
time a ţesutului nervos şi muscular 

Peşte (de mare), salam (de Moscova, ucrainean, fiert, 
special), brânză, caşcaval, pâine 

Potasiu 

Reglarea presiunii osmotice intracelulare, utilizarea glicogenului, 
creşterea tonusului muşchilor 

Peşte, carne, lapte, legume, fructe, praf de cacao 

Calciu 

Contracţia muşchilor, scindarea glicogenului 

Produse lactate, legume verzi, leguminoase cu bob 
uscate, caşcaval, citrice 

Magneziu 

Contracţia muşchilor, metabolismul glucozei în celulele musculare 

Pâine din făină integrală, cereale, legume verzi 

Fosfor 

Formarea ATP, eliminarea oxigenului din eritrocite 

Lapte, brânză dulce, caşcaval, carne, organe, peşte, 
cereale, ouă, nuci 

Fier 

Transportul oxigenului de eritrocite, folosirea oxigenului de 
celulele musculare 

Ouă, carne slabă, cereale, legume verzi 








CAPITOLUL 28. Asistenţa dietologică şi farmacologică 


557 


importante de fibre alimentare, de acizi oxalic şi fitic, 
alcool, de consumul mare de proteine, de un regim 
de viaţă cu puţină mişcare. 

Un factor important care de asemenea reglează 
conţinutul adecvat de calciu fiziologic activ îl 
reprezintă conţinutul suficient de magneziu în 
organism. Din acest punct de vedere, o alimentaţie 
raţională, cu utilizarea unor produse care conţin 
magneziu, cum ar fi produsele lactate, legume - 
broccoli, varză albă şi conopidă, spanac, frunze de 
nap, sparanghel, cât şi gălbenuşul de ou, alune şi 
leguminoase cu bob, linte, nuci, smochine, fasole, 
cereale neprelucrate, făină de grâu, fructe de mare - 
favorizează eliminarea acestui deficit. 

O caracteristică a organismului feminin cu 
implicaţii pentru sport o reprezintă pierderile 
lunare de fier. Trebuie remarcat faptul că la sportive, 
din cauza tendinţei de a menţine masa corpului 
stabilă, deseori se produce reducerea consumului 
de produse care conţin fier. Factorii care favorizează 
apariţia deficitului de fier sunt hemoliza eritrocitelor, 
perturbarea asimilării fierului, pierderea fierului 
odată cu transpiraţia şi în timpul menstruaţiei (0,6— 
1,5 mg*24h ') (Akabas, Dolins, 2005), fapt ce impune 
completarea rezervelor acestuia. Principalele surse 
alimentare de fier sunt prezentate în tabelul 28.9. 

Formele heminice de fier care sunt conţinute 
în ficat, carne, peşte, pasăre, sunt asimilate bine, în 
timp ce formele neheminice, care sunt conţinute în 
legume şi fructe se asimilează mai greu. Absorbţia 
fierului din tractul intestinal este îngreunată de ouă, 
tărâţe, ceai tare şi produsele bogate în acid oxalic 
sau produsele bogate în substanţe tanante - ştevia, 
spanacul, gutuile, coarne, curmale, afinele, scoruşe 
negre. Produsele cu un conţinut ridicat de vitamina C 
(tomatele, sucul de portocale) favorizează asimilarea 
fierului. Nevoia zilnică de fier pentru sportive este de 
aproximativ 18 mg. 

Pentru menţinerea nivelului necesar de fier în 
organism trebuie să ne conducem după următoarele 
principii: 

• să creştem consumul total de produse bogate 
în fier; 

• să se consume zilnic 100 g de carne fără 
grăsimi, pasăre sau peşte; 

• în alcătuirea dietei vegetariene să fie 
introduse obligatoriu legume şi leguminoase cu bob 
care conţin fier; 

• să se mărească consumul de pâine (în special 
din măciniş integral şi cereale îmbogăţite cu fier); 

• să se folosească produse saturate cu vitamina 
C (salate, fructe, sucuri); 

• să se evite consumul de ceai şi cafea în timpul 
mesei, în special în cazul utilizării unor produse 
vegetariene îmbogăţite cu fier. 


TABELUL 28.9 — Surse alimentare de fier 

(Kulinenkov, 2009, completat) 


Produse 

Porţia 

Conţinut de fier, mg 

Ficat 



de porc 

100 g 

20,8 

de pasăre 

100 g 

9,9 

de vită 

100 g 

7,7 

Cotlet de porc 

100 g 

5,3 

Carne de vită 

100 g 

4,9 

Prune uscate 

10 buc. 

3,9 

Fasole fiartă 

100 g 

4,2 

Călin 

100 g 

3,5 

Ouă 

1 buc. 

1,2 

Pui fript 

100 g 

1,4 

Carne roşie 

100 g 

1,4 

Sardine 

100 g 

1,2 

Creveţi fripţi 

100 g 

1,2 


Suplimente dietetice 

Suplimentele dietetice reprezintă mijloace de origine 
vegetală, animală şi minerală, care acţionează în 
organism mai uşor decât preparatele farmacologice 
şi au mult mai puţine efecte secundare (Alţivanovici, 
2001). în felul acesta,în sport este vorba de o influenţă 
ergogenă a suplimentelor dietetice şi de necesitatea 
folosirii acestora în calitate de mijloace suplimentare 
sau intermediare între preparatele farmacologice şi 
dieta ergogenă (Sarubin, 2005). Dacă vorbim însă 
despre deosebirile dintre suplimentele dietetice şi 
hrană sau medicamente, atunci trebuie să delimităm 
următoarele momente. Suplimentele dietetice se 
deosebesc de hrană prin faptul că: 

• conţinutul elementelor necesare omului în 
suplimentele alimentare este strict controlat, este 
indicat în instrucţiuni şi în prospecte şi nu se modifică 
în timpul păstrării. Dacă însă este vorba de produse 
alimentare naturale, atunci, adesea, noi pur şi simplu 
nu ştim câte substanţe utile de o anumită categorie 
sunt conţinute în acestea; 

• raportul de elemente active din punct de 
vedere biologic în suplimentele dietetice este 
calculat strict şi este adus în conformitate cu nevoile 
organismului, ceea ce nu putem vorbi în cazul 
produselor alimentare. 

Deosebirile dintre suplimentele alimentare şi 
preparatele medicamentoase sunt următoarele: 

• caracterul inofensiv al suplimentelor dietetice 
pentru organism, supradozarea acestora este practic 
imposibilă, au mult mai puţine efecte secundare, în 
comparaţie cu medicamentele de sinteză; 

• o acţiune mult mai lentă, dar de durată mult 
mai mare decât a medicamentelor de sinteză; 

• putere de atracţie adeseori ridicată pentru 
sportivi, datorită unei încrederi mai mari în produse 
naturale; 

• utilizarea în principal în scopuri profilactice 
nu înlocuieşte medicamentele, în schimb reduce în 
mod substanţial cantitatea acestora (Ghişceak şi alţii, 
2008; Gorceakova şi alţii, 2010). 

în sistemul de pregătire a sportivilor, 
suplimentele dietetice pot fi utile în următoarele 
situaţii: 

• pentru corectarea valorii calorice a dietei 
prin utilizarea unor produse energetice, băuturi 
sportive, a unor macro- şi microelemente şi a altor 
componente; 

• pentru modificarea masei corporale, fără 
reducerea capacităţii funcţionale a sportivilor, atât 
în direcţia creşterii (creatina, glicina, asparagina, 
ornitina, laptele degresat, aminoacizi, glutamină, 
creatin monohidrat, inozina şi altele), cât şi în 
direcţia reducerii (L-carnitină, bromelaină, (3-hidroxi- 
(3-metilbutirat, băuturile care înlocuiesc hrana cu 
un conţinut echilibrat de micro- şi macroelemente, 
băuturi proteice cu un conţinut scăzut de grăsimi, de 
crom picolinat, colină, inozitol, metionină şi altele); 

• pentru reglarea masei corporale a sportivului 
pe seama unei micşorări concentrate a cantităţii de 
grăsime, al cărei exces este demonstrat de măsurători 
antropometrice (L-arginină, L-ornitină şi altele); 

• pentru terapia de înlocuire în cazul 
insufîcienţeifuncţionaleaaminoacizilorşi proteinelor 
(inclusiv a imunoglobulinelor, componentelor 
complementului, proteinelor transportatoare, actină 
şi miozină, hormoni cu structură peptidică şi a altor 
biomacromolecule proteice importante); 

• pentru accelerarea procesului de refacere 
după eforturi fizice şi psihice mari; 

• pentru diminuarea radicalilor liberi, în scopul 
menţinerii capacităţii funcţionale la un regim optim 
(vitaminele A, C, E, beta-caroten natural, selină, 
antioxidanţi vegetali); 

• pentru îmbunătăţirea structurii ţesutului 
osos împreună cu componentele structurale ale 
acestuia (glucozamină, condroitin sulfat), cu ajutorul 
vitaminei D (Cranney şi alţii, 2007); 

• pentru menţinerea metabolismului mineral 
necesar, de care depinde o multitudine de reacţii 
metabolice, începând cu coagularea sângelui şi 
terminând cu procesele de contracţie musculară 
şi conducerea impulsului neuromuscular (Fontani, 
2009). Metabolismul mineralelor în organismul 
sportivilor, având în vedere consumurile ridicate 
de macro- şi de microelemente, în special de calciu, 
magneziu şi fier, se reglează prin utilizarea unor 
complexuri echilibrate de minerale (Skalnâi şi alţii, 
2000; Navas şi alţii, 1997). 


în practica de pregătire a sportivilor americani 
a fost adoptată o clasificare potrivit căreia toate 
suplimentele alimentare se împart în două clase 
(Hofman, Stout, 2008). Prima clasă cuprinde„produse 
... pentru îmbogăţirea raţiei alimentare şi care conţin 
unul sau mai multe ingrediente dietetice, cum ar fi: 

• vitamine; 

• minerale; 

• ierburi şi alte plante; 

• aminoacizi; 

• substanţe dietetice pentru utilizarea lor de 
către om în vederea adăugării la raţie, în scopul 
ridicării valorii dietetice totale; 

• concentrate, metaboliţi, substanţe compuse, 
extracte sau combinaţii cu alte ingrediente de la 
punctele enumerate mai sus". 

în a doua clasă de suplimente alimentare 
sunt incluse produsele care sunt destinate unei 
alimentaţii dietetice, însă pot fî considerate ca hrană 
obişnuită şi pot să înlocuiască în totalitate raţia, 
în mod special sunt evidenţiaţi acizii esenţiali (de 
neînlocuit), P-hidroxi-(3-metilbutirat, care reprezintă 
un metabolit de neînlocuit al aminoacidului 
leucină şi care are un efect anabolic şi lipolitic. 
O importanţă mare se acordă sistemului care 
menţine caracteristicile de tampon ale muşchilor, 
pe baza p-alaninei, a bicarbonatului de sodiu şi a 
citratului. în ceea ce priveşte (3-alanina propriu-zisă, 
atunci suplimentele alimentare pe baza acesteia 
temporizează instalarea pragului de oboseală şi 
măresc conţinutul de carnozină (substrat energetic 
din muşchi). Cercetările au demonstrat faptul că 
utilizarea p-alaninei la înotătorii de sprint (1,6 - 3,2 
g pe zi) asigură o îndepărtare cu 9 % a pragului 
de oboseală (Suzuki şi alţii, 2004). Sunt populare 
suplimentele pe baza L- carnitinei şi a produselor cu 
conţinut de creatină, cât şi substanţele active biologic 
din fructul tropical Citrus aurantium (neroii), care au 
o acţiune stimulatoare asupra proceselor anabolice 
şi accelerează lipoliza (Stohs, 2011). Neroii a fost 
folosit în medicina ayurvedică; la baza substanţei 
active a acestuia se află alcaloidul sinefrină, utilizat 
adesea ca înlocuitor al efedrinei. 

Varietatea suplimentelor alimentare, 
compatibilitatea ridicată a acestora cu produsele 
alimentare şi cu mijloacele de refacere oferă 
posibilitatea unui medic sportiv competent de a 
oferi sportivilor şi antrenorilor programe eficiente 
de susţinere a unui proces intens de pregătire şi de 
activitate competiţională, cu un risc minim pentru 
sănătate. 



CAPITOLUL 28. Asistenţa dietologică şi farmacologică 

Asistenţa farmacologică a activităţii 
sportive 

Sportul de înaltă performanţă nu este posibil fără 
o susţinere farmacologică adecvată, aleasă în mod 
concret pentru fiecare sportiv, în funcţie de ramura şi 
de disciplina sportivă, de nivelul măiestriei sportive, 
de perioada de pregătire, cât şi de caracteristicile 
individuale ale organismului sportivului. 

Asistenţa farmacologică a pregătirii sportivilor 
trebuie să fie organizată sub forma unui sistem 
riguros, fundamentat ştiinţific, în care se îmbină 
folosirea vitaminelor, mineralelor, antioxidanţilor, 
energotonilor, adaptogenilor şi a altor substanţe 
farmacologice neinterzise în sport. Obiectivele 
asistenţei farmacologice sunt în strânsă legătură cu 
obiectivele antrenamentului sportiv, căpătând un 
caracter special şi se reduc la stimularea capacităţii 
funcţionale, la optimizarea proceselor de refacere 
şi la desfăşurarea reacţiilor de adaptare, la creşterea 
rezistenţei psihologice şi la optimizarea proceselor 
mentale, la profilaxia suprasolicitării, a îmbolnăvirilor 
şi traumatismelor (Poliaev, Makarova, 2007). 

Utilizarea mijloacelor farmacologice în cadrul 
sistemului de pregătire sportivă reprezintă o 
problemă de o complexitate deosebită, în care 
se împletesc aspectele pedagogico-sportive, 
medicale, juridice şi etico-morale. Ţinând cont de 
aceasta, trebuie să se formeze strategia generală 
de utilizare în domeniul sportului a realizărilor 
ştiinţei farmacologice moderne şi ale industriei 
farmaceutice. în ceea ce priveşte elaborarea unor 
scheme concrete de asistenţă farmacologică a 
activităţii de antrenament şi competiţionale, aceasta 
reprezintă prerogativa exclusivă a medicului sportiv, 
a cărui activitate trebuie să fie însoţită de două 
dintre cele mai importante calităţi - un înalt simţ al 
răspunderii şi profesionalism. Fără existenţa acestor 
calităţi la medici, aceştia nu pot fi angrenaţi în 
rezolvarea problemelor de asistenţă farmacologică 
a pregătirii sportivilor. Din păcate, acest lucru este 
foarte greu de realizat în practică. De asemenea, 
trebuie remarcat faptul că în întreaga sa activitate, 
medicul este obligat să colaboreze strâns cu 


antrenorul, sportivul şi părinţii acestuia. 

Problema asistenţei farmacologice a sportivilor 
se complică în mare măsură şi din cauza politicii 
unilaterale prohibitivă a WADA referitoare la utilizarea 
mijloacelor farmacologice, politică care se bazează 
nu pe o abordare ştiinţifică şi pe legităţi care stau la 
baza sistemului modern de pregătire a sportivilor 
de înaltă performanţă, ci pe interzicerea majorităţii 
substanţelor farmacologice, care sunt capabile 
să crească performanţa sportivilor, să optimizeze 
desfăşurarea reacţiilor de adaptare, să asigure 
profilaxia traumatismelor şi a bolilor profesionale, 
aceasta nefăcând nici o încercare de fundamentare 
cât de cât serioasă a activităţii de interzicere. Din 
aceste considerente, în prezentul subcapitol noi 
vom atinge doar unele momente ale asistenţei 
farmacologice, cu privire la procesul de pregătire a 
sportivilor de performanţă, momente care exclud 
conflictele sportivilor cu această organizaţie. 

La baza asistenţei farmacologice a procesului 
de antrenament planificat raţional trebuie să se afle 
o corespondenţă strictă a mijloacelor utilizate, cu 
obiectivele etapei concrete din cadrul pregătirii. 

în microciclurile de refacere din cadrul 
diferitelor mezocicluri, cât şi în perioada de tranziţie, 
principalele obiective sunt eliberarea de produse 
toxice ale metabolismului, care s-au acumulat 
în organism, ca urmare a unei activităţi fizice 
intense, prin intermediul utilizării unor preparate 
antioxidante şi hepatotrope, cât şi prin eliminarea 
suprasolicitării, conform indicaţiei medicale (tabel 
28.10). în acest scop, sunt utilizate vitamine, macro- 
şi microelemente, imunomodulatori, antioxidanţi, 
adaptogeni (Gorceakova şi alţii, 2010). 

în perioada pregătitoare, atât în etapa de 
pregătire generală, cât şi în cea de pregătire 
specială, în cazul unei activităţi fizice intense, 
accentul principal se pune pe amplificarea şi 
menţinerea proceselor anabolice şi pe starea 
sistemului imunitar al organismului, cu ajutorul 
adaptogenilor, a preparatelor cu acţiune plastică, 
cu ajutorul alimentaţiei îmbogăţită cu proteine, 
imunomodulatorilor, antioxidanţilor (tabelele 28.11 
şi 28.12). Sunt utilizate şi substanţe farmacologice 


TABELUL 28.10 — Asistenţa farmacologică pentru pregătirea sportivilor care se specializează în ramurile ciclice ale sportului, în 
perioada de tranziţie şi în microciclurile de refacere 


Distanţe 

Grupa substanţelor farmacologice 

Complex de 
vitamine şi 
minerale 

Energotonice 

Enterosorbenţi 

Adaptogeni 

Nootrope 

Antioxidanţi 

Antihipoxanţi 

Hepatotrope 

Imuno¬ 

modulatori 


de sprint + + + ++- + - + + 

de fond + ++ + + -- + + + 


Observaţie la tabelele 28.10-28.13: - substanţele nu se folosesc, + utilizarea este indicată, ++ folosirea este obligatorie. 

care influenţează formarea ATP-ului şi a fosfocreatinei. 
Este raţională şi administrarea orotatului de potasiu, 
în combinaţie cu inozina şi carnitina (cardonat). în 
perioada unor eforturi de antrenament ridicate, 
sunt eficiente mijloacele care conţin acid glutamic, 
aspartat de potasiu şi de magneziu, lecitină, extract 
din eleuterococ şi vitamina C (Kulinenkov, 2009). 

în perioada competiţională, obiectivele 
asistenţei farmacologice sunt subordonate creării şi 
completării la timpul oportun a resurselor energetice, 
luptei cu creşterea concentraţiei de radicali liberi 
(tabel 28.13), cât şi reglării stării psihoemoţionale cu 
ajutorul substanţelor nootrope. 

Dintre substanţele şi adaptogenii cu 
proprietăţi tonifiante generale sunt utilizate pe 
scară largă preparatele pe bază de lămâi chinezesc 
şi eleuterococ, alţi fitoadaptogeni, cât şi solcoseril, 
care are acţiune reparatorie şi actovegin, care are 
efect antihipoxic. Ca preparate nootrope sunt 
utilizate Ginkgo biloba şi preparate pe bază de 
Ginkgo biloba (memoplant, bilobil, tanacan şi 
altele), glicina, phenibutul, oxibutiratul de natriu, 
neurobutalul. Printre neuroprotectori, preferate sunt 
vinpocetina (vincamina, nicergolina, vinkonatul), 
mexidolul şi antioxidanţii, înainte de toate dibunol, 


exifon, mesilat de tirilazad, piritinol. Sunt mai puţini 
la număr reprezentanţii din clasa actoprotectorilor - 
bemitil (bemactor) şi tomerzol - au un grad foarte 
scăzut de toxicitate şi proprietăţi ergogene ridicate. 
Ca antihipoxic se utilizează olifen (hipoxen), citomac 
(citocrom C), mexidol (mexicor), limontar, citoflavin, 
quercetin (corvitin) (Lomazova şi alţii, 2001). Dintre 
antioxidanţi se folosesc epadol, exifon, mesilat de 
tirilazad, piritinol, TAD-600 (tationil), epargriseovit 
(Ghişceak şi alţii, 2008; Kulinenkov, 2009). 

Pentru sportivi sunt caracteristice şi unele 
manifestări ale insuficienţei de minerale, cum ar 
fi deficitul de fier în special la femei, hipocalcemia, 
cât şi insuficienţa de cupru, magneziu şi zinc (Navas 
şi alţii, 1997). Trebuie să reţinem faptul că unele 
microelemente (zinc, mangan, cobalt, cupru, fier, 
nichel, seleniu), în cazul supradozării lor, exercită 
o acţiune toxică, din această cauză nu este permis 
să se depăşească dozele recomandate din aceste 
preparate. Tendinţa de completare cu minerale 
pentru o asimilare mai bună a vitaminelor a condus 
la crearea şi utilizarea unor complexuri de vitamine 
şi de minerale - picături Beres Plus, Calcevita, 
Cobidec H, Supradin, Ferro-Folgamma, Centrum, 
Berocca, Duovit şi altele. în cazul recomandării 


TABELUL 28.11 — Asistenţa farmacologică în vederea pregătirii sportivilor care se specializează în ramurile ciclice ale sportului, 
în etapa de pregătire generală din perioada pregătitoare 


Distanţe 

Grupa mijloacelor farmacologice 

Substraturile 

plastice 

Energo- 

tonici 

Macro- 

ergi 

Complex de 
vitamine şi 
minerale 

Noot¬ 

rope 

Anti¬ 

oxi¬ 

danţi 

Anti- 

hipo- 

xanţi 

Imuno- 

modulatori 

Adapto- 

geni 

Stimulatori 

ai 

hemopoezei 

Hepato- 

tropie 

Anti- 

agreganţi 


De sprint ++ ++ - ++ + + - + ++ + ++ + 

De fond ++ ++ + ++ ++ ++ +++++ + ++ + 


TABELUL 28.12 — Asistenţa farmacologică în vederea pregătirii sportivilor care se specializează în ramurile ciclice ale sportului, 
în etapa de pregătire specială din cadrul perioadei pregătitoare 



Grupa mijloacelor farmacologice 

Distanţe 

Substraturile 

plastice 

Complex de 
vitamine şi 
minerale 

Energo- 

tonici 

Macroergi 

Adaptogeni 

Nootrope 

Anti-oxi- 

danţi 

Anti-hipo- 

xanţi 

renaîo- 

TponHbie 

Anti- 

agreganţi 

De sprint 

++ 

++ 

- 

++ 

++ 

+ 

- 

++ 

++ 

- 

De fond 

++ 

++ 

++ 

++ 

++ 

+ 

+ 

+ 

++ 

+ 


TABELUL 28.13 — Asistenţa farmacologică pentru pregătirea sportivilor care se specializează în ramurile ciclice ale sportului, în 
perioada competiţiilor 


Distanţe 

Grupa mijloacelor farmacologice 

Substraturile 

plastice 

Complex de 
vitamine şi 
minerale 

Energo- 

tonici 

Macroergi 

Cu conţinut de 
creatină 

Adapto¬ 

geni 

Nootrope 

Anti-oxi- 

danţi 

Anti-hipo- 

xanţi 

Anti- 

agreganţi 


De sprint - - ++ + ++ ++ + ++ 

De fond - - ++ ++ - ++ + ++ ++ 

acestor substanţe, trebuie să reţinem pericolul legat 
de supradozarea vitaminelor liposolubile şi a unor 
microelemente (Skalnâi şi alţii, 2000). 

Imunomodulatorii se utilizează pentru 
menţinerea unei stări adecvate a sistemului imunitar 
al organismului, ale cărui proprietăţi de apărare 
scad deseori la eforturi fizice şi psihice intense şi în 
cazul schimbării dese a fusurilor climatice şi orare, 
caracteristică sportului de înaltă performanţă. 
Inhibarea sistemului imunitar influenţează în mod 
indirect capacitatea funcţională (fără să mai vorbim 
de predispoziţia la infecţii). La aprecierea medicului 
sportiv, în prezenţa rezultatelor imunogramei, 
sportivilor li se poate recomanda administrarea 
diferiţilor imunomodulatori (imunal, ribomunyl, 
bronhomunal, echinaceea, imunoton, interferon, 
laferon, viferon şi cicloferon, proleukin, kagocel, 
levamisol, preparate din timus şi altele), dar este 
preferabilă utilizarea unor preparate cu toxicitate 
mică de provenienţă vegetală (Gannon şi alţii, 2002). 

Pentru a contracara pierderile ridicate de 
proteine, se utilizează substanţe anabolice - 
aminosol, bodiform, aminol, alvezin, aminoven 
infant, inozie-F (ca eficienţă depăşeşte toate celelalte 
preparate de inozină), bemitil. 

Preferabile ca substanţe macroergice sunt 
esafosfina, (în componenţa „cocteilului milanez"), 
neotonul (fosfocreatina), fosfaden (adenozin 
monofosfat), ATP - Long, iar dintre alte substanţe 
cu acţiune energetică, cel mai des sunt utilizate 
preparatele metabolicotrope (Gorceakova şi alţii, 
2010 ). 

Din cauza unei acumulări intense în timpul 
eforturilor fizice, a unor metaboliţi toxici cu 
structură diferită, care exercită influenţă negativă 
asupra funcţiei inimii, hematopoezei, sistemului 
nervos, farmacologia sportivă modernă trebuie să 

includă preparate care au o acţiune detoxifiantă 
directă (enterosorbenţii). Este preferabilă utilizarea 
enterosorbenţilor de carbon din a cincea generaţie, 
cât şi a sorbenţilor pe baza polimerilor acidului 
metilsilicic. Contraindicaţii cu privire la utilizarea 
enterosorbenţilor, practic, nu există. 

Printre substanţele pentru terapia de refacere 
captează atenţia preparatul franţuzesc stimol, 
pentru a cărui utilizare contraindicaţiile, practic, 
lipsesc (Kulinenkov, 2009). 

Dintre stimulatorii eritropoezei pot fî utilizate 
preparatul complex ceruloplasmina şi substanţele 
medicamentoase care conţin fier. Stimulatorii 
permişi pentru eritropoeză trebuie administraţi 
în mod obligatoriu sub control hematologic 
(Kulinenkov, 2009) 

Menţinerea unei stări funcţionale adecvate a 
ficatului ca principal organ de detoxifiere naturală 
poate fi asigurată prin utilizarea unor preparate de 
provenienţă naturală, atât pe bază de substanţe 
vegetale (silimarina), cât şi fosfolipide şi vitamine. 
Este raţională îmbinarea a doi-trei hepatoprotectori 
cu diferite mecanisme de acţiune. în cazul prescrierii 
unor substanţe din această grupă, trebuie să se ţină 
cont în mod deosebit nu numai de specializarea 
sportivă şi de perioada din cadrul pregătirii, ci şi de 
caracteristicile individuale ale fiecărui sportiv, de 
exemplu, hepatoprotectoarele fosfolipidice sunt 
contraindicate în cazul colestazei (Ghişceak şi alţii, 
2008). 

în rezumat, medicul sportiv posedă un arsenal 
uriaş de preparate farmacologice, pe care trebuie să 
le utilizeze cu pricepere şi în mod justificat, pentru 
a creşte eficienţa procesului de antrenament al 
sportivilor şi a asigura profilaxia necesară instalării 
unor disfuncţii, ca rezultat al unei activităţi extrem 
de intense din antrenament şi competiţie. 








DICŢIONAR DE TERMENI 

^ 


A 

Abilitate motrică — capacitatea obţinută pe baza 
cunoştinţelor şi a experienţei, de a dirija în mod 
neautomat mişcările; în cazul unui antrenament 
sistematic, se poate transforma în deprindere motrică. 

Absorbţia (vezi sorbţia) — pătrunderea unor substanţe în 
interiorul unui corp lichid sau solid; în sens moirestrâns- 
procesul de transfer al substanţelor nutritive din tractul 
intestinal în sânge şi în limfă. 

Acceptorul rezultatului acţiunii — mecanism psihologic de 
a prevedea şi a aprecia rezultatele unei acţiuni. După 
P.K. Anohin — model nervos al viitoarelor rezultate, 
reprezentat printr-o reţea de neuroni intercalări, 
cuprinşi de o acţiune circulară; nimerind în această 
reţea, excitaţia circulă în ea un timp îndelungat, ceea ce 
permite să se reţină scopul comportamentului. 

Acid dezoxiribonucleic (ADN) — tip de acid nucleic care 
asigură menţinerea, transmiterea din generaţie 
în generaţie şi realizarea programului genetic de 
dezvoltare şi funcţionare a organismelor vii. 

Acid taninic — tanin (i), grupă de compuşi fenolici de origine 
vegetală, care conţine o mare cantitate de OH-grupe; 
au proprietăţi tanante. 

Acidoza — tulburarea echilibrului acido-bazic din organism 
în direcţia creşterii acidităţii (scăderii pH-ului). 

Acidul fitic — substanţă naturală pe care organismul o 
primeşte din produse de origine vegetală (leguminoase 
cu bob, seminţe, alune şi cereale, în special integrale); are 
proprietăţi antioxidante, reduce nivelul colesterolului 
în sânge. 

Acidul lactic — produs al metabolismului anaerob al 
glucozei (glicolizei), în cursul căruia acesta se formează 
din acid piruvic (piruvat) sub acţiunea enzimei 
lactaticodehidrogenază. 

Acidul oxalic — acid organic care stimulează contracţiile 
peristaltice (ritmice ondulatorii) ale muşchilor tractului 
intestinal, vaselor sanguine; în cazul unui conţinut 
excesiv acidul oxalic fixează calciul, împiedicând 
mineralizarea ţesutului osos şi, în acelaşi timp, 
favorizează formarea pietrelor la rinichi. 

Acidul piruvic — cetoacid organic; reprezintă produsul final 
al metabolismului glucozei în procesul de glicoliză. 
în continuare metabolismul acidului piruvic poate fi 
reprezentat atât de căile aerobe, cât şi de cele anaerobe. 

Acidul ribonucleic (ARN) — compus organic complex care 
face parte din grupa acizilor nucleici; este cunoscut 
în patru forme: acid ribonucleic informaţional (ARNi), 
acid ribonucleic ribozomal (ARNr), acid ribonucleic de 
transport (ARNt) şi genetic (la unii viruşi); în celule se 


găseşte în nucleu, citoplasmă, mitocondrii şi plastide. 
Toate formele de ARN participă la biosinteza proteinei, 
din această cauză joacă rolul de mediatori dintre 
gene (ADN — vezi) şi moleculele proteice care sunt 
sintetizate în conformitate cu programul genetic. 

Acizi graşi esenţiali — acizi graşi polinesaturaţi (care conţin 
câteva legături duble în structura moleculei), ai căror 
reprezentanţi de bază sunt acidul a-linoleic, acid 
eicosapentaenoic, acid docosahexaenoic. 

Acizi graşi liberi (AGL) — acizi graşi neesterificaţi (palmitinic, 
oleic, erucic, lenoleic, linolenic, arahidonic) — parte 
componentă a metabolismului lipidelor în organism; 
pot servi drept substrat pentru oxidarea şi formarea 
energiei în timpul unei activităţi aerobe. 

Acizi nesaturaţi — acizi esenţiali pe bază de acizi graşi 
polinesaturaţi, care se găsesc în peştele marin gras; 
au acţiune antioxidantă pronunţată, stabilizează 
membranele celulare, preîntâmpină dezvoltarea 
aterosclerozei. 

Aclimatizarea — procesul de adaptare la condiţii climatice şi 
geografice schimbate. 

Actina — proteină structurală a cărei formă polimerică intră 
în structura componentelor citoscheletului celular al 
organismelor multicelulare; alcătuieşte miofilamentele 
actinice contractile ale miofibrilelor din structura 
fibrelor musculare (muşchilor). 

Actinie — miofilament contracţii (subţire) din structura 
miofibrilelor care formează fibra musculară; este 
compus din două filamente de actină fîbrilară, molecule 
de tropomiozină şi troponină. 

Acută — dereglarea funcţiei organelor şi sistemelor, ca 
urmare a unei acţiuni de scurtă durată a unui efort 
excesiv; urmarea acesteia o reprezintă traumatismele 
aparatului locomotor, fracturi ale oaselor, rupturi ale 
muşchilor, tendoanelor, ligamentelor; 

Adapta rea — sub aspect mai general: capacitatea a tot ce este 
viu de a se acomoda la condiţiile mediului înconjurător; 
reacţia sistematică concentrată a organismului, care 
asigură posibilitatea de activitate biologică, în cazul 
acţiunii unor factori, a căror intensitate şi extensivitate 
este susţinută de transformările structural funcţionale 
ale echilibrului homeostazic; există două tipuri de 
adaptare — genotipică şi fenotipică, care, la rândul ei, 
se împarte în specifică şi nespecifică. 

Adaptarea genotipică — procesul determinat genetic de 
adaptare la condiţiile de mediu a unor indivizi, populaţii 
şi grupuri sistematice de organisme, prin intermediul 
selecţiei naturale. 

Adaptarea nespecifică — vezi stres. 

Adaptogenii — grupa farmacologică de preparate de 

origine naturală sau artificială, care sunt capabile să 
crească rezistenţa nespecifică a organismului faţă 
de un spectru larg de acţiuni nocive de natură fizică, 
chimică şi biologică. 

Adenozin difosfat (ADP) — nucleotid compus din adenină, 
riboză şi din două resturi de acid fosforic; combinându- 
se cu grupa fosfatică, formează ATP. Participă la 
metabolismul energetic al tuturor organismelor vii, în 
procesele de creştere, de mişcare şi de înmulţire. 

Adenozin monofosfat (AMP) — nucleotid compus din 
adenină, riboză şi un rest de acid fosforic; component 
al proceselor de furnizare de energie. Combinându-se 
în mod succesiv cu două grupe fosfatice, AMP poate să 
se transforme întâi în ADP, iar apoi în ATP. 

Adenozin trifosfat (ATP) — nucleotid care conţine adenină, 
riboză şi trei resturi de acid fosforic. Energia care 
este conţinută în legăturile macroergige ale ATP se 
foloseşte, practic, în toate procesele biologice celulare. 

Adenozin trifosfataze —enzime de transport, care participă 
la scindarea ATP în cadrul realizării funcţiilor sale şi care 
sunt localizate în membrana celulară; principalul rol 
este reglarea potenţialului membranar şi menţinerea 
volumului necesar de celule prin intermediul 
transportului transmembranar al ionilor. 

Adenozina — nucleozid compus dintr-o bază azotată a seriei 
purinice a adeninei şi un carbohidrat — riboză; intră 
în compoziţia unor enzime, a ATP şi a acizilor nucleici; 
este o substanţă biologic activă care participă la 
reglarea proceselor de asigurare cu energie, la reglarea 
tonusului vascular. 

Adrenalina — hormon din familia catecolaminelor, 
secretat de zona medulară a glandelor suprarenale 
(medulosuprarenale), care participă la reacţiile de stres. 

Adrenoreactivitatea ţesuturilor — reacţia unui ţesut sau 
a unui organ ca răspuns la modificarea funcţionării 
sistemului simpatoadrenergic; este determinată de 
sensibilitatea diferită a receptorilor adrenergici din 
ţesuturi şi organel faţă de catecolamine. 

Aerob— care există sau se desfăşoară în prezenţa oxigenului 
(organism, proces). 

Aerul alveolar — aerul care umple alveolele pulmonare şi 
care participă în mod direct la schimburile de gaze cu 
sângele; conţine 14 — 15 % oxigen şi 5 — 5,5 % bioxid 
de carbon. 

Aferentaţia de declanşare — componentă a sintezei 
aferente, excitant convenţional care realizează 
integrarea excitaţiilor, formată înainte de declanşare, 
într-un act de comportament. 

Aferentaţia inversă — mecanismul de transmitere la 
sistemul nervos central a informaţiei cu privire la 
parametrii rezultatelor utile de acomodare într-o 
activitate a organismului concentrate într-o anumită 
direcţie. 

Aferentaţia situaţională —componentă a sintezei aferente 
care reprezintă acţiunea întregului ansamblu de factori 


externi asupra organismului, factori care alcătuiesc 
o situaţie concretă pe fondul căreia se desfăşoară 
activitatea de adaptare a organismului. 

Alanina — intră în compoziţia diferitelor proteine, a 
unor compuşi activi biologic; reprezintă una din 
sursele de glucoză din organism (prin intermediul 
gluconeogenezei); 

Alcaloza respiratorie — stare funcţională care se 
caracterizează prin creşterea pH-lui şi prin scăderea 
presiunii parţiale a bioxidului de carbon (C0 2 ). 

Altitudine mare — înălţimea de peste 2500 m deasupra 
nivelului mării, la care, chiar şi în stare de repaus, 
se observă modificări funcţionale în organism care 
demonstrează insuficienţa oxigenului. 

Altitudine montană mică — altitudinea de la 800 până la 
1000 m deasupra nivelului mării, la care în stare de 
repaus şi la eforturi moderate încă nu se manifestă 
o influenţă substanţială a hipoxiei asupra funcţiilor 
fiziologice ale organismului. 

Alveole pulmonare — porţiunea terminală a ramificaţiilor 
bronhiilor, de formă sferică, traversată de o reţea de 
capilare sanguine pentru asigurarea schimburilor 
gazoase. 

Amenoree — absenţa menstruaţiei pe parcursul unei 
perioade; nu diagnosticul în sine este important, 
ci simptomele care indică dereglări anatomice, 
biochimice, genetice sau psihice. 

Amestec hipoxic — amestec de aer, cu un conţinut scăzut 
de oxigen până la 14 — 9,5 %. 

Aminoacizi — clasă de compuşi organici care conţin grupări 
carboxilice şi aminice; participă la metabolismul 
substanţelor azotate la toate organismele vii. 

Amplitudinea — cea mai mare valoarea abaterilor în ambele 
direcţii, de la parametrii normali ai ritmurilor biologice. 

Anabolismul — procesul care menţine înnoirea şi creşterea 
unor ţesuturi noi ale organismului, inclusiv a muşchilor; 
fază a metabolismului, care reprezintă reacţiile de 
sinteză consumatoare de energie, destinate formării 
celulelor şi ţesuturilor. 

Anaerob — care există sau care se desfăşoară în absenţa 
oxigenului (organism, proces). 

Anemie — starea caracterizată printr-o deficienţă cantitativă 
sau calitativă a hemoglobinei în sânge (scăderea 
eritrocitelor). 

anemie feriprivă — sindrom care se caracterizează 
prin dereglarea sintezei hemoglobinei, ca urmare a 
deficitului de fier. 

Antrenabilitatea — proprietatea organismului sportivului 
de a-şi modifica posibilităţile funcţionale, sub influenţa 
antrenamentului. Capacitatea organismului de a fi 
influenţat de antrenament depinde de factori genetici, 
de vârsta şi sexul sportivului, de particularităţile 
antrenamentului precedent, de calitatea procesului 
de antrenament, de memoria motrică, de nivelul 
dezvoltării calităţilor motrice, şi de nivelul abilităţilor şi 

deprinderilor. 

Antrenament hipoxic — metodă bazată pe acţiunea 
stimulatoare şi de adaptare a aparatului respirator, 
la un conţinut scăzut de oxigen al aerului (în condiţii 
naturale de pregătire montană ) şi în cazul modelării 
condiţiilor hipoxice. 

Antrenamentul sportiv — proces de pregătire, în vederea 
obţinerii măiestriei sportive, organizat în mod sistemic 
şi raţional, care răspunde cerinţelor impuse unui 
proces pedagogic. Antrenamentul sportiv trebuie să 
asigure o legătură reciprocă organică dintre instruire, 
educaţie şi dezvoltare, cât şi prezenţa componentelor 
unui proces pedagogic — componentă de scop (de 
la scopul general — dezvoltarea multilaterală şi 
armonioasă a personalităţii — până la unele obiective 
concrete, care asigură dezvoltarea şi formarea 
întregului ansamblu de calităţi ce asigură un nivel 
ridicat al măiestriei sportive); componentă de conţinut 
(colaborarea antrenorului, sportivului şi specialiştilor 
de diferite profiluri, organizarea şi dirijarea procesului 
de antrenament); componentă de rezultat (eficienţa 
desfăşurării procesului, adică îndeplinirea obiectivelor, 
atingerea scopurilor). 

Apatie — starea caracterizată prin pasivitate emoţională, 
prin indiferenţă, prin nepăsare faţă de evenimentele 
din realitatea înconjurătoare. 

Aponevroza — prelungire fibroasă de ţesut conjunctiv, 
compusă din fibre colagenice şi elastice dense, care se 
aseamănă cu tendoanele şi leagă muşchii laţi cu oasele 
sau cu alte ţesuturi. 

Aptitudini — caracteristici anatomo-fiziologice înnăscute 
ale unui individ care reprezintă premise de dezvoltare a 
unor calităţi sau capacităţi. Valorificarea aptitudinilor în 
ceea ce priveşte calităţile şi capacităţile sportive impune 
o activitate intensă de orientare corespunzătoare. 

Arc reflex — drumul pe care îl parcurge stimului în timpul 
realizării reflexului; cuprinde următoarele verigi: 
receptor, cale aferentă, centru nervos, cale eferentă şi 
organ efector. 

Arteriole — ramificaţii terminale mici ale arterelor, care trec 
în capilare; la om diametrul arteriolelor este de 16 — 30 
mcm, grosimea peretelui de 20 mcm. 

Atrofia — micşorarea dimensiunii sau masei unui ţesut sau 
organ (de exemplu, atrofia musculară ca urmare a lipsei 
de activitate). 

Axon — prelungire a celulei nervoase (neuron) prin care sunt 
transmise impulsurile nervoase spre organele inervate 
sau neuronii vecini. 

B 

Biopsie — metodă de cercetare bazată pe prelevarea, în 
timpul vieţii, a unor celule sau fragmente de ţesut în 
scopul diagnosticării. 

Bradicardie — modificarea ritmului cardiac caracterizată 


prin scăderea frecvenţei contracţiilor miocardului. 

C 

Calciul — nutrient necesar (parte componentă a raţiei 
alimentare) care joacă un rol cheie în procesele de 
mineralizare şi de formare a scheletului. 

Capacitatea aerobă — posibilitatea organismului de a 
realiza un efort fizic, pe baza metabolismului aerob; este 
condiţionată de substratul glucidic şi lipidic. 

Capacitatea anaerobă — durata maxim posibilă de 
desfăşurare a proceselor anaerobe de asigurare 
cu energie; depinde de cantitatea de substraturi 
energetice. 

Capacitatea de oxigenare a sângelui — cantitatea de 
oxigen care poate fi legată reversibil de sânge, la 
saturarea completă a acestuia; depinde de concentraţia 
hemoglobinei în sânge. 

Capacitatea funcţională psihomotrică — îmbinarea 
optimă a proceselor care determină dezvoltarea 
capacităţii funcţionale psihice şi fizice. 

Capacitatea sângelui de a transporta oxigenul — 

capacitatea maximă de oxigen pe care o poate 
transporta sângele; depinde înainte de toate de 
conţinutul de hemoglobină din sânge. Capacitatea 
sângelui de a transporta oxigenul este de la 16 (la 
femei) până la 24 ml (la bărbaţi) la 100 ml, la o saturaţie 
completă a sângelui cu oxigen. 

Capacitatea vitală — cantitatea maximă de aer care poate 
fi eliminată prin expir forţat, care urmează unui inspir 
profund. 

Capacităţi — caracteristici individuale, care reprezintă 
condiţiile obiective privind realizarea eficientă a unei 
activităţi concrete. Cuprind atât abilităţile, deprinderile, 
calităţile motrice pe care le are sportivul, cât şi 
rapiditatea, profunzimea şi soliditatea însuşirii unor 
conţinuturi variate, care aparţin diferitelor componente 
ale pregătirii. Astfel se asigură valorificarea acestora 
într-un comportament motric eficient. Spre deosebire 
de aptitudini, acestea nu sunt înnăscute, ci se formează 
şi se dezvoltă în procesul activităţii de antrenament şi 
competiţionale. 

Capilare coronariene — capilareledin structura miocardului. 

Caracterul obositor al efortului — reprezintă o proprietate 
obiectivă a unei activităţi de a produce oboseala. 

Carbohidraţi — zaharuri (zaharide), substanţe organice 
care conţin grupa carboxilică (~COOH) şi câteva 
grupe hidroxilice (COH); reprezintă un component 
indispensabil al celulelor şi ţesuturilor tuturor 
organismelor vii. 

Catabolismul — dezasimilarea, totalitatea reacţiilor 
enzimatice dintr-un organism viu, orientate către 
descompunerea substanţelor organice complexe - 
proteinelor, acizilor nucleici, grăsimilor, carbohidraţilor. 

Catecolamine — substanţe biologic active (amine) - 

adrenalină (epinefrină), noradrenalină (norepinefrină), 
dopamină, care reprezintă mediatori ai sistemului 
nervos şi hormoni ai glandelor suprarenale; exercită 
o acţiune puternică asemănătoare compartimentului 
simpatic al sistemului nervos autonom; îndeplinesc 
rolul mediatorilor chimici în interacţiunile intercelulare 
la animale şi la om. 

Centru nervos — veriga centrală a arcului reflex, care 
realizează analiza informaţiei de la receptor şi sinteza 
comenzii pentru organul efector; există centri nervoşi 
locali şi integrativi. 

Centru respirator — ansamblu de structuri specializate ale 
sistemului nervos organizate ierarhic, care controlează 
respiraţia; cuprinde centrul local (metencefalul) şi 
centrul integral (hipotalamusul, cortexul limbic). 

Cerebelul (creierul mic) — parte a metencefalului, care 
reprezintă unul din principalii reglatori în dirijarea 
poziţiei, echilibrul corpului, în coordonarea tonusului 
muscular şi mişcărilor corpului şi părţilor acestuia. 

Cererea de oxigen — cantitatea de oxigen necesară pentru 
oxidarea produselor metabolice insuficient oxidate, 
care au fost acumulate în organism în timpul unei 
activităţi musculare intense. 

Ciclul lui Krebs (ciclul acizilor tricarboxilici, ciclul acidului 
citric) — proces biochimic ciclic de oxidare completă a 
acetil-CoA până la bioxid de carbon şi apă, cu formare 
de energie; etapă cheie a respiraţiei celulare, care 
reprezintă centrul de intersectare a unui mare număr 
de căi metabolice în organism. 

Ciclul olimpic de pregătire (de patru ani) — element al 
structurii de pregătire multianuală, care prin întregul 
său conţinut este subordonat pregătirii pentru 
principalele competiţii, adică pentru jocurile olimpice. 

Coagularea — scăderea părţii lichide a sângelui în raport cu 
cantitatea elementelor figurate. 

Coeficientul de utilizare (absorbţie) a oxigenului — 
indicator al intensităţii de absorbţie a oxigenului din 
sânge de către ţesuturile şi organele organismului. 
Acest indicator poate fi apreciat pornind de la valoarea 
conţinutului de oxigen în sângele arterial şi cel venos 
amestecat; la un om adult sănătos, aflat în stare de 
repaus (în poziţia culcat), în condiţii apropiate de 
condiţiile standard pentru măsurători fiziologice, 
valoarea acestui coeficient este de 22 — 30 %. 

Cofeină — alcaloid din grupa xantinelor; exercită o acţiune 
excitantă asupra sistemului nervos central şi a 
sistemului cardiovascular, contractă vasele sanguine, 
crescând presiunea arterială, relaxează căile respiratorii. 

Colagenul — proteină fibrilară care compune baza ţesutului 
conjunctiv al organismului (tendoanelor, ligamentelor, 
cartilajelor, dermei etc.) şi asigură rezistenţa şi 
elasticitatea acestuia. 

Compoziţie aminoacidă — conţinutul cantitativ şi calitativ 
al anumitor aminoacizi în compoziţia proteinei. 

Conductibilitatea — capacitatea structurilor unui muşchi 


de a conduce excitaţia. 

Conectina — vezi titina. 

Conexiune neuromusculară— vez/'sinapsaneuromusculară. 

Consumul maxim de oxigen (V0 2 max) — volumul maxim 
de oxigen (în mililitri) consumat de organism pe minut 
într-un efort maxim; indicator integral al capacităţii 
aerobe a organismului. 

Contractilitate — capacitatea fibrelor musculare de a se 
scurta sau de a-şi modifica încordarea (tensiunea); sub 
aspect general reprezintă capacitatea de contracţie 
a muşchiului. Una din caracteristicile proprietăţilor 
funcţionale ale fibrelor musculare, alături de 
conductibilitate şi de excitabilitate. 

Contractura — limitarea amplitudinii normale a mişcărilor 
în articulaţii, micşorarea mobilităţii, ca urmare a unui 
proces inflamator în muşchi, paralizii, surmenaj cronic 
şi supraîncordare a muşchilor etc. 

Contracţie concentrică — tip de contracţie izotonică, care 
se asociază cu micşorarea lungimii muşchiului. 

Contracţie excentrică — unul din cele trei tipuri de 
contracţie musculară, alături de cea izometrică şi cea 
concentrică; tip de contracţie izotonică, care este 
însoţit de creşterea lungimii muşchiului; într-o astfel 
de situaţie efortul întinde muşchiul în pofida forţei de 
împotrivire, creată de mişcările punţilor transversale, 
adică alungirea fibrelor musculare nu este un proces 
activ, realizat de proteinele contractile, ci este rezultatul 
acţiunii unei forţe externe asupra muşchiului. 

Contracţie izometrică — tip de contracţie a muşchiului, 
fără modificarea lungimii acestuia, însă cu modificarea 
încordării (tonusului). 

Contracţie izotonică — tip de contracţie a muşchiului, fără 
modificarea încordării (tonului), însă cu modificarea 
lungimii acestuia. 

Coordonarea mişcărilor —armonizarea,îmbinarea activităţii 
musculare, în scopul dirijării parametrilor temporali, 
dinamici şi cinematici ai mişcărilor şi îndeplinirea 
eficientă a sarcinii de mişcare. Se evidenţiază diferite 
tipuri de capacităţi coordinative: aprecierea şi reglarea 
parametrilor dinamici şi spaţial-temporali ai mişcărilor; 
păstrarea echilibrului; simţul ritmului; orientarea în 
spaţiu; relaxarea voluntară a musculaturii. Nivelul 
capacităţilor coordinative depinde în mare măsură de 
memoria motrică, adică de proprietatea sistemului 
nervos central de a reţine mişcările şi de a le reproduce 
atunci când este nevoie. Nivelul dezvoltării capacităţilor 
coordinative prestabileşte posibilităţile sportivului în 
ceea ce priveşte rezolvarea adecvată, precisă, operativă, 
economică, cu iniţiativă a obiectivelor propuse. 

Corticosteroizii — denumirea comună colectivă a subclasei 
de hormoni steroizi secretaţi de regiunea corticală a 
glandelor suprarenale; se împart în glucocorticozi (de 
exemplu, cortizol) şi mineralocorticoizi (de exemplu, 
aldosteron). 

Cortizolul sau hidrocortizonul — hormon catabolizant 

glucocorticoid de natură steroidă, secretat de regiunea 
corticală (stratul exterior) a glandelor suprarenale; 
reprezintă regulatorul metabolismului glucidic, de 
asemenea, participă la dezvoltarea reacţiilor de stres. 

Creatina — substanţă azotată care participă la metabolismul 
energetic; în sport se utilizează pe scară largă ca 
supliment alimentar pentru creşterea forţei şi a masei 
musculare. 

Cromul — nevoia zilnică este de 50 - 200 micrograme; 
funcţia de bază a cromului constă în normalizarea 
nivelului zahărului în sânge. 

Cronică — apare în cazul unei acţiuni repetate a efortului, 
care nu corespunde posibilităţilor sportivului, fapt ce 
se poate manifesta în perturbări serioase în activitatea 
sistemului nervos central, în prevalarea proceselor 
cataboliceîn comparaţie cu cele anabolice; se manifestă 
cu preponderenţă în dereglarea funcţiilor sistemului 
nervos central, sistemului cardiovascular, înainte de 
toate, a miocardului. 

Cumularea — acumularea de substanţe sau de efecte. 

Cumulativ — rezultat al unei folosiri repetate a exerciţiilor 
cu orientare strict definită, care se manifestă în 
modificarea stării şi a posibilităţilor sportivului (de 
exemplu, creşterea posibilităţilor de forţă sau aerobe, 
dezvoltarea capacităţii unui anumit sistem funcţional 
etc.). 

Cuprul — microelement, joacă un rol important în formarea 
eritrocitelor şi în sinteza hemoglobinei şi mioglobinei, 
îmbunătăţeşte asigurarea energetică a eforturilor fizice. 

D 

Datoria de oxigen — diferenţa dintre cererea de oxigen şi 
aportul real de oxigen în organism, 
de altitudine — perturbarea funcţiilor şi structurii 
organelor şi sistemelor, care apare în condiţii de şedere 
a unui om la o altitudine cu o presiune parţială scăzută 
a oxigenului. 

de climă şi fus orar — adaptarea organismului 
la condiţii neobişnuite ale mediului înconjurător, 
condiţionată de o serie de reacţii legice, care apar 
în cazul schimbării fusului orar (vezi) şi a condiţiilor 
climatice de locuire; 

de lungă durată — presupune modificări durabile, cu 
caracter structural şi funcţional, care se dezvoltă sub 
influenţa unei acţiuni desfăşurată pe termen lung sau 
repetată a factorilor de mediu asupra organismului; 
în sport - dezvoltarea forţei, vitezei, rezistenţei şi altor 
capacităţi, este rezultatul desfăşurării sistematice a 
unor eforturi de antrenament şi competiţionale pe 
perioadă îndelungată; 

de scurtă durată — reacţia de acomodare bazată 
pe mecanisme fiziologice pregătite care se dezvoltă 
imediat după aplicarea stimulului; în sport - reacţia 


organismului unui sportiv în timpul şi imediat după 
efectuarea exerciţiilor din antrenament sau concurs 
etc.. 

Debitul cardiac (propulsia cardiacă) — cel mai important 
indicator al hemodinamicii; volumul de sânge pe care 
inima îl pompează în aortă într-un minut (variază în 
condiţiile metabolismului de bază de la 4 până la 6 
Urnin' 1 ), cât şi volumul de sânge, care curge prin patul 
vascular într-un minut (debit circulator). Valoarea 
debitului cardiac variază în limite largi, în funcţie de 
nivelul activităţii fizice, asupra acestui indicator exercită 
influenţă directă şi nivelul metabolismului, vârsta şi 
masa corporală. 

Demineralizarea — scăderea cantităţii de săruri anorganice 
(minerale) în organism. 

Dendrite — numeroase prelungiri scurte ramificate ale 
neuronului care conduc semnalele de la alt neuron, 
celule receptoare sau în mod direct de la excitanţii 
externi şi care conduc excitaţia spre corpul neuronului. 

Depolarizarea — modificarea potenţialului membranar 
celular, cu modificarea ulterioară posibilă a sarcinii 
membranei; faza potenţialului de acţiune, în timpul 
căreia potenţialul intracelular al celulei se apropie de 
zero şi devine pozitiv. 

Deprindere motrică — acţiune motrică unitară, 
automatizată, care presupune dirijarea mişcărilor fără 
controlul conştient asupra acesteia. 

Deshidratarea — pierderea lichidului de către organism. 

Desincronizarea — (climatică - de fus orar) - modificarea 
stării psihofuncţionale a organismului ca urmare a 
perturbării ritmurilor circadiene, în cazul unei schimbări 
rapide a câtorva fusuri orare (desincronizare externă). 

Desincronizarea — dereglarea ritmurilor circadiene ale 
principalelor funcţii psihofiziologice şi ale capacităţii 
funcţionale (în special, la schimbarea fusurilor orare); 
se observă în procesele de adaptare şi cele patologice. 

Dezadaptarea — acţiune inversă procesului de adaptare 
stabilă de lungă durată, concretizată în pierderea 
completă sau parţială a reacţiilor de acomodare, ca 
urmare a încetării acţiunii stimulilor la care s-a adaptat 
organismul; revenirea organismului sportivului la 
nivelul iniţial, în cazul încetării antrenamentului sau 
folosirii unor eforturi care nu sunt în măsură să menţină 
nivelul atins al modificărilor de acomodare. 

Diastolă — fază a ciclului cardiac, în timpul căreia miocardul 
se relaxează, iar inima se umple cu sânge; este opusă 
sistolei (contracţiei). 

Diferenţa arterio-venoasă — diferenţa dintre conţinutul 
în substanţe chimice (inclusiv oxigen) dintre sângele 
arterial şi cel venos; pentru oxigen reflectă gradul de 
utilizare al acestuia de către ţesuturi. 

2,3-difosfoglicerofosfat — compus cu conţinut de fosfor, 
care este prezent în concentraţii foarte ridicate în 
eritrocitele omului; determină afinitatea hemoglobinei 
faţă de oxigen. 

Disciplină sportivă — parte componentă a sportului, 
care se distinge prin forma şi conţinutul activităţii 
competiţionale. Cuprinde una sau mai multe probe de 
concurs. De exemplu, în atletism ca disciplină sportivă, 
există următoarele ramuri sportive: alergările, săriturile, 
aruncările, poliatloanele; în înot există probe pe 
distanţe diferite, pentru procedeele liber, bras, spate, 
fluture, mixt şi ştafetă. 

Distresul — stresul care exercită o influenţă negativă 
de dezorganizare asupra activităţii organismului şi 
asupra funcţiilor psihofiziologice; poate să conducă la 
perturbări disfuncţionale şi patologice. 

Distrofîa acută a miocardului — leziunea miocardului 
care se caracterizează prin dereglarea structurii fîzico- 
chimice a muşchiului inimii şi metabolismului acestuia; 
conduce la insuficienţa funcţiei contractile şi a altor 
funcţii ale inimii. 

Diuretice — substanţe farmacologice cu structură chimică 
diferită, care opresc reabsorbţia apei şi a sărurilor în 
tubii uriniferi şi stimulează eliminarea acestora prin 
urină, cresc viteza de formare a urinei şi, în felul acesta, 
reduc conţinutul de lichide în ţesuturi. 

Dominanta — focar de excitaţie în sistemul nervos central, 
care determină temporar caracterul reacţiei de răspuns 
a organismului la acţiunea excitanţilor; se exprimă 
în mobilizarea unui anumit organ pentru activitate şi 
în menţinerea stării active a acestuia; serveşte drept 
bază fiziologică a unei serii de fenomene psihice (de 
exemplu, atenţiei). 

E 

Echilibrul azotat — relaţia dintre cantitatea de azot care 
intră în organism (prin alimentaţie) şi cantitatea de 
azot eliminată din organism (prin urină, materii fecale, 
transpiraţie). 

Echilibrul hidro-salin — raportul dintre cantitatea de apă şi 
sare (clorură de sodiu) care intră în organism şi care se 
elimină din organism; este un important factor pentru 
menţinerea capacităţii funcţionale fizice. 

Efectul de antrenament — reacţia la eforturile de 
antrenament şi competiţionale, care se manifestă în 
modificarea nivelului diferitelor componente ale stării 
de pregătire a sportivului. Acesta poate fi: 

Efortul — acţiunea exerciţiilor de antrenament şi 
competiţionale asupra organismului sportivului, care 
determină creşterea activităţii sistemelor funcţionale 
ale acestuia. Eforturile se împart după caracter (de 
antrenament, competiţionale, specifice, nespecifice), 
după mărime (mari, substanţiale, mediii, mici), după 
complexitatea coordonării, după direcţionarea acţiunii, 
după apartenenţa la diferite formaţiuni structurale 
din procesul de antrenament (lecţii de antrenament, 
microcicluri, mezocicluri, perioade, etape şi altele). 


Mărimea eforturilor poate fi apreciată din punct de 
vedere al laturii „externe" şi al celei „interne". Latura 
„externă" se caracterizează prin caracteristicile 
cantitative ale activităţii efectuate, iar latura „internă" 
- prin reacţiile organismului sportivului la activitatea 
efectuată. 

Elasticitatea — capacitatea muşchiului deformat de a reveni 
la forma iniţială după înlăturarea acţiunii forţei care a 
cauzat deformarea. 

Electrocardiogramă — înregistrarea grafică a variaţiilor de 
potenţial electric datorate trecerii impulsului electric 
prin sistemul conducător; metodă de înregistrare a 
stării funcţionale a miocardului (la sportivi). 

Electroliţi — compuşi chimici (săruri, acizi şi baze) care, în 
soluţie apoasă, se disociază în ioni - cationi cu sarcină 
pozitivă şi în anioni cu sarcină negativă. 

Eleuterococ cu ţepi — aşa numitul ginseng siberian, din 
familia Aralia, are capacitatea de a mări permeabilitatea 
membranelor celulare pentru glucoză, de a activa 
oxidarea acizilor graşi, reprezintă un actoprotector 
şi imunomodulator, facilitează îmbunătăţirea vederii 
cromatice şi creşterea acuităţii acesteia. 

Endomisium — ţesut conjunctiv lax amorf aflat în structura 
muşchilor scheletici care îmbracă fiecare fibră 
musculară şi acoperă sarcolema. 

Enzima — vezi ferment. 

Enzimă (ferment) — molecule proteice sau molecule de 
acid ribonucleic, aşa numiţii ribozomi (enzime primare, 
înlocuite în procesul de evoluţie cu structuri proteice) 
care accelerează (catabolizează) desfăşurarea reacţiilor 
chimice în sistemele vii. 

Enzime (fermenţi) oxidative — sunt situate în matricea 
mitocondriilor, în stroma acestora, pe crestele 
membranei interne mitocondriale şi pe suprafaţa 
membranei externe, inclusiv - enzime oxidative 
(oxidoreductaze) ale mitocondriilor care participă 
la formarea energiei care se degajă în timpul oxidării 
substanţelor organice în procesul de respiraţie celulară. 

Epifiza (glanda pineală) — glandă endocrină considerată 
parte componentă a sistemului fotoendocrin. Epifiza 
produce melatonina, serotonina. 

Epimisium — membrană de ţesut conjunctiv care înveleşte 
muşchii. 

Eritrocite — sau globule roşii, celule sanguine cu formă de 
disc biconcav, a căror funcţie de bază este reprezentată 
de transportul oxigenului de la plămâni la ţesuturi 
cu ajutorul moleculei de hemoglobină şi transportul 
bioxidului de carbon (C0 2 ) în sens invers. 

Eritropoeză — proces care se desfăşoară în mod permanent 
în organism pentru formarea eritrocitelor mature din 
celulele precursoare în măduva osoasă. 

Eritropoietină — hormon produs în parenchimul renal, 
care stimulează formarea eritrocitelor din celulele 
precursoare şi ieşirea reticulocitelor din măduva 
osoasă. 

Estrogeni — denumirea colectivă comună a subclasei 
hormonilor steroizi care se sintetizează în glandele 
sexuale (ovare) ale femeilor (estradiol, estronă, estriol), 
cât şi în cantităţi reduse, în testiculele bărbaţilor şi în 
stratul cortical al glandei suprarenale la ambele sexe; 
exercită o acţiune feminizantă asupra organismului. 

Etapa de pregătire — formaţiune structurală de sine 
stătătoare în cadrul sistemului multianual sau anual de 
pregătire, cu o orientare prioritară clar pronunţată. în 
pregătirea multianuală este vorba de etapele (stadiile) 
de pregătire iniţială, preliminară de bază, specializată 
de bază şi altele, iar în cadrul pregătirii anuale - etapele 
de pregătire generală şi de pregătire specifică din 
perioada pregătitoare, etapele precompetiţională şi 
competiţională, din perioada competiţională. 

Excitabilitatea — capacitatea celulei de a reacţiona la 
acţiunea unui excitant prin apariţia unor manifestări 
specifice (procesul de excitaţie). 

Exerciţii auxiliare (mixte) — după structura lor şi după 
caracteristicile acţiunii asupra organismului unui 
sportiv, acestea ocupă locul intermediar între cele 
de pregătire generală şi cele de pregătire specifică; 
favorizează valorificarea calităţilor şi a capacităţilor 
care reprezintă rezultatul pregătirii fizice generale, în 
cadrul efectuării unor exerciţii de pregătire specifică şi 
a celor competiţionale; permit optimizarea procesului 
de antrenament prin utilizarea unor aparate şi 
echipamente speciale, asigurând eficienţa pregătirii 
în absenţa condiţiilor specifice, de exemplu, în cazul 
antrenării schiorilor şi biatloniştilor în timpul verii, iar a 
canotorilor în perioada iernii. 

Exerciţii competiţionale — presupun efectuarea unui 
complex de acţiuni motrice care reprezintă obiectul 
specializării sportive, în conformitate cu regulamentul 
de concurs. în timpul executării acestora se ating 
rezultate înalte şi recorduri; prin acestea, se stabileşte 
nivelul limită al posibilităţilor de adaptare a sportivului, 
în baza folosirii în prealabil, a unor exerciţii de 
pregătire generală, exerciţii auxiliare şi de pregătire 
specifică. Exerciţiile competiţionale pot fi văzute, de 
asemenea, ca modalităţi concrete şi obiective, pentru 
descoperirea rezervelor de performanţă ale sportivului, 
ca instrument eficient de pregătire integrală, în raport 
cu toate componentele antrenamentului sportiv. 

Exerciţii de ajustare — se folosesc pentru facilitarea învăţării 
tehnicii sportive printr-o planificare sistematică a 
însuşirii unor acţiuni motrice mai simple care asigură 
executarea mişcării de bază. Acest fapt este determinat 
de structura motrică asemănătoare a exerciţiilor de 
ajustare şi a celor de bază. Astfel, în antrenamentul 
unui alergător, drept exerciţii de ajustare se folosesc 
alergarea cu ridicare înaltă a coapsei, alergarea cu 
ridicarea gambei, alergare cu paşi mărunţi, alergarea 
prin sărituri etc. Fiecare din aceste exerciţii este de 
ajustare pentru alergări şi facilitează formarea mai 


eficientă a anumitor elemente ale acestora: împingerea 
eficientă, mişcarea înaltă a coapsei, micşorarea 
timpului de sprijin, perfecţionarea coordonării în 
activitatea muşchilor antagonişti etc. 

Exerciţii de imitare — presupun păstrarea structurii 
generale a exerciţiilor de bază, însă în timpul efectuării 
lor se asigură condiţiile care uşurează execuţia motrică. 
De exemplu, pedalarea pe cicloergometru pentru 
ciclişti, imitarea mişcărilor de înot pentru înotători, 
activitatea la trenajor pentru canotori etc. Exerciţiile de 
imitare permit crearea imaginii referitoare la tehnica 
exerciţiului sportiv, înlesnesc procesul de însuşire a 
acestuia, facilitează elaborarea unei structuri optime 
de coordonare a mişcărilor, dar, în acelaşi timp, asigură 
coordonarea dintre funcţiile vegetativă şi motorie, 
facilitează dezvoltarea calităţilor motrice şi creşterea 
posibilităţilor sistemelor funcţionale ale organismului 
sportivilor. 

Exerciţii de pregătire generală — mijloace care asigură 
o dezvoltare fizică multilaterală şi armonioasă a 
individului; pot să corespundă atât particularităţilor 
unei ramuri sportive, cât şi să se afle într-o oarecare 
contradicţie cu acestea. 

Exerciţii de pregătire specifică — ocupă locul central 
în sistemul de antrenament al sportivilor şi cuprind 
un ansamblu de mijloace care includ elemente din 
activitatea competiţională şi acţiuni care sunt apropiate 
de aceasta ca formă şi structură, caracter al calităţilor 
manifestate şi activitate a sistemelor funcţionale ale 
organismului; pot avea un caracter cu orientare îngustă, 
selectivă, asigurând dezvoltarea unor anumite calităţi 
sau capacităţi, formarea unor deprinderi specifice, 
a unor componente ale măiestriei tehnico-tactice 
etc. Cu ajutorul exerciţiilor care fac parte din această 
grupă, se rezolvă obiectivele unei acţiuni complexe 
asupra diferitelor componente ale stării de pregătire şi 
unificării într-un tot unitar a pregătirii tehnico-tactice, 
fizice şi psihologice. Un loc deosebit în această grupă 
de exerciţii îl ocupă mijloacele care modelează diferite 
componente ale activităţii competiţionale prognozate. 
Ca parte componentă a mijloacelor de pregătire 
integrală, acestea reunesc într-un ansamblu unitar 
totalitatea posibilităţilor energetice, psihofiziologice 
şi tehnico-tactice, ansamblul calităţilor motrice, 
într-o concordanţă strictă cu specificul activităţii 
competiţionale şi cu rezultatul planificat. 

Exerciţii de refacere — sunt exerciţii care stimulează 
activarea reacţiilor de refacere după eforturile de 
antrenament şi competiţionale istovitoare. 

Exerciţii izometrice — exerciţii în regim de forţă, în 
timpul cărora contracţia muşchilor se realizează fără 
deplasarea segmentelor corpului care participă la 
exerciţiu. 

Exerciţiu — se delimitează două sensuri ale acestei noţiuni: 
exerciţiu - mijloc de pregătire, care exercită acţiune 

asupra unor calităţi, însuşiri, capacităţi; exerciţiu - ca 
proces al unor acţiuni reproduse în mod repetat şi 
ordonate în mod strict, orientate spre îndeplinirea unor 
obiective de învăţare. 

Extensibilitatea — capacitatea unui muşchi de a se întinde 
sub influenţa forţei gravitaţiei sau a efortului până la 
starea care depăşeşte semnificativ lungimea acestuia 
în starea de repaus. 

F 

Fascie — membrană de ţesut conjunctiv care acoperă 
organele, vasele, nervii şi muşchii. îndeplineşte funcţiile 
de susţinere şi trofică. 

Fatigabilitatea — reprezintă proprietatea întregului 
organism,a unoranumite părţi sau sisteme ale acestuia, 
care sunt predispuse oboselii (tendinţă spre oboseală). 

Fenotipică — procesul de acomodare, care se dezvoltă 
în procesul de ontogeneză (vezi), datorită căruia 
organismul capătă rezistenţa inexistentă anterior faţă 
de anumiţi factori din mediul extern. 

Fibră aferentă (centripetă — senzitivă) — componentă a 
arcului reflex, care transmite fără modificări informaţiile 
referitoare la caracteristicile excitantului de la receptor 
la centrul nervos. 

Fibră eferentă (centrifugă, motorie) — componentă a 
arcului reflex, care transmite informaţia fără modificări 
de la centrul nervos la organul efector. 

Fibre alimentare — fibrele alimentare (sau celuloza) fac 
parte din substanţele alimentare care nu asigură 
energie pentru organism, dar joacă un rol important în 
activitatea biologică a acestuia. 

Fibre cu contracţie lentă (fibre CL sau ST) — tip de fibră 
musculară cu o capacitate de oxidare ridicată şi cu 
cea glicolitică scăzută; se caracterizează prin viteză şi 
forţă de contracţie scăzute şi prin rezistenţă ridicată la 
oboseală. 

Fibre cu contracţie rapidă (fibre CR sau FT) — tip de fibră 
musculară cu o capacitate oxidativă scăzută şi glicolitică 
ridicată; se caracterizează printr-o forţă semnificativă 
şi prin viteza de contracţie cu o rezistenţă scăzută la 
oboseală. 

Fibre musculare — unităţi structurale mari ale muşchilor 
scheletici. 

Fierul — nutrient necesar, intră în componenţa pigmenţilor 
respiratori, inclusiv a hemoglobinei; formele heminice 
de fier sunt asimilate rapid de către organism, sunt 
conţinute în produsele vegetale şi animale, în organism 
-în hemoblogină şi în mioglobină;formele neheminice 
se asimilează încet şi sunt prezente, în principal, în 
produsele de origine vegetală. 

Forma sportivă (nivelul cel mai înalt de pregătire) — stare 
asigurată de cel mai înalt nivel de manifestare şi de 
interacţiune a componentelor de două tipuri: stabile 


(nivelul de dezvoltare a calităţilor motrice, posibilităţile 
sistemelor funcţionale, nivelul de pregătire tehnico- 
tactică, psihologică şi integrală) şi a celor labile legate 
de starea curentă şi mobilizarea operativă pentru o 
valorificare la maximum a posibilităţilor existente 
(motivaţia, starea de mobilizare, tonusul tehnico-tactic 
etc.). 

Forţa maximă a muşchilor — masa maximă a sarcinii pe 
care muşchiul o poate ridica (în timpul contracţiei 
izotonice); încordarea maximă pe care o poate dezvolta 
muşchiul (în timpul contracţiei izometrice). 

Forţa şi tipurile de forţă. Forţa — învingerea rezistenţei 
externe sau reacţia la aceasta prin intermediul 
eforturilor musculare. Tipurile de forţă — diferite 
forme de manifestare, la baza cărora stă noţiunea de 
„forţă". Asupra manifestării acestora exercită influenţă 
diferiţi factori: cu caracter muscular propriu-zis, 
neuroreglatori, factorii de vârstă, sex, cei cu caracter 
mecanic şi psihic. Se evidenţiază forţa maximă — 
cea mai înaltă posibilitate pe care sportivul o poate 
manifesta în cazul unei contracţii voluntare maxime, 
forţa în regim de viteză — capacitatea sistemului 
neuromuscular de mobilizare a potenţialului funcţional 
în vederea obţinerii unor indicatori ridicaţi de forţă în 
cel mai scurt interval de timp (manifestarea puterii 
este uşor de evaluat, în funcţie de puterea mecanică 
dezvoltată în timpul efectuării unei mişcări) şi forţa 
în regim de rezistenţă - capacitatea de a se opune 
oboselii în timpul efectuării unei activităţi care impune 
manifestări semnificative ale forţei. 

Forţarea pregătirii — încălcarea legităţilor şi principiilor 
de formare a măiestriei sportive, care se manifestă 
într-o pregătire specifică intensă pentru competiţii, 
fără existenţa unor premise necesare, create în etape 
corespunzătoare, în funcţie de vârstă şi de nivelul 
pregătirii fundamentale (de bază). în cadrul pregătirii 
multianuale, forţarea se manifestă în transferul 
metodicii de pregătire, specifică sportivilor adulţi, 
în practica sportului pentru copii şi tineret; în cadrul 
pregătirii anuale, aceasta apare ca urmare a pregătirii 
specifice concentrate pentru competiţii, fără crearea 
fundamentului necesar, prin mijloacele de pregătire 
generală şi auxiliară. 

Fosfagenii (fosfaţi cu mare potenţial energetic) — grupă 
de compuşi fosforici organici naturali care, în organism, 
au rol de depozitare a energiei (sub forma legăturilor 
fosfatice); cel mai cunoscut reprezentant al acestora 
estefosfocreatina. 

Fosfaţi macroergici — grupă de substanţe naturale (ADP, 
ATP), ale căror molecule conţin legături (macroergice) 
bogate în energie; sunt prezente în toate celulele vii şi 
participă la acumularea şi transformarea energiei. 

Fosfocreatina — sare complexă a glicerolului, care se 
hidrolizează uşor, cu descompunerea legăturii 
fosfamidice bogate în energie; compus macroergic care 









570 


DICŢIONAR DETERMENI 


este conţinut cu preponderenţă în ţesutul muscular; 
menţine concentraţia permanentă a ATP pe seama 
reacţiei reversibile de refosforizare în primele secunde 
de efort fizic. 

Fosforilarea oxidativă (FO) — unul dintre cele mai 
importante componente ale respiraţiei celulare, care 
conduce la obţinerea energiei sub formă de ATP; se 
desfăşoară pe crestele mitocondriale datorită activităţii 
conjugate a lanţului respirator şi a ATP-sintazei; în 
mare măsură este prezentă în ramurile sportului cu un 
mecanism aerob de asigurare a energiei. 

Fosforul — nutrient necesar organismului (în organism se 
găseşte într-o cantitate de 500 - 800 g). 

Fractură patologică — fractura unui os în zona de 
transformare patologică a acestuia (la sportivi cel mai 
adesea în cazul osteoporozei). 

Frecvenţa cardiacă (FC) — cunoscută şi ca puls, reprezintă 
numărul de contracţii ale inimii pe minut; în practica 
sportivă FC se utilizează adesea drept criteriu de 
evaluare a intensităţii efortului şi a vitezei proceselor 
de refacere. 

Fructoza — monozaharid, hexoză, larg răspândit în natură, 
care intră în compoziţia oligo- şi polizaharidelor. 

Fusul orar — bandă convenţională pe suprafaţa globului 
pământesc cu o lăţime 15°, în care este în vigoare 
aceeaşi oră (o anumită oră zonală). 

G 

Ganglion nervos — aglomerare de neuroni, de prelungiri şi 
de celule neurogliale satelite ale acestora, cu caracter 
aparte, din punct de vedere anatomic; prelucrează şi 
integrează semnalele nervoase. 

Ganglioni bazali (nuclee bazale) — complex de nudei 
subcorticali, mase de substanţă cenuşie la baza 
emisferelor cerebrale (nucleul caudat, Globus pallidus, 
Putamen) care participă la reglarea funcţiei motorii, 
vegetative, cât şi a proceselor integrative ale activităţii 
nervoase superioare. 

Ginseng — plantă din familia araliaceelor, este cel mai 
cunoscut din principalii reprezentanţi ai adaptogenilor. 

Glanda suprarenală — glandă endocrină aflată la polul 
superior al fiecărui rinichi; este formată din regiune 
corticală (secretă corticosteroizi) şi regiune medulară 
(secretă catecolamine). 

Glicogen — polizaharid complex (carbohidrat), compus din 
molecule de glucoză legate într-un lanţ; reprezintă 
rezerva energetică depusă în ficat şi în muşchii 
scheletici. 

Glicogenoliză — proces enzimatic de descompunere a 
glicogenului până la glucoză, care se desfăşoară, în 
principal, în ficat şi în muşchii scheletici. 

Glicoliza anaerobă — procesul de metabolizare a glucozei 
în absenţa oxigenului, cu formarea a două molecule 


de piruvat; este puţin eficientă din punct de vedere 
energetic. 

Glicoliză — proces enzimatic de descompunere a glucozei, 
proces însoţit de sinteza ATP; glicoliza aerobă conduce 
la formarea acidului piruvic (piruvatului); glicoliza 
anaerobă conduce la formarea acidului lactic 
(lactatului); reprezintă principala cale a catabolismului 
glucozei în organismul omului. 

Glucocorticoizi — hormoni steroidieni secretaţi de zona 
fasciculară a regiunii corticale a glandelor suprarenale 
(cortizol, cortizon etc.); cresc concentraţia de glucoză în 
sânge, de asemenea, au proprietăţi antiinflamatoare, 
imunodepresive, antialergice şi altele. 

Glucogenici — aminoacizi (alanina, arginina, asparagina, 
serina şi altele) din care se formează glucoza şi nu 
rezultă corpi cetonici. 

Gluconeogeneza — proces enzimatic de formare a glucozei 
din precursori neglucidici (proteine, aminoacizi liberi, 
acizi graşi, acid lactic etc.); se produce cu preponderenţă 
în ficat. 

Glucoza — carbohidrat simplu din grupa monozaharidelor, 
intră în compoziţia zaharozei şi lactozei, a multor 
polizaharide complexe (amidon, glicogen, celuloză). 

Grăsimi — compuşi organici, în principal, esteri de glicerină 
şi acizi graşi (trigliceride). 

Grăsimi saturate — grăsimi, în care moleculele sunt 
suprasaturate de hidrogen, cu prioritate de origine 
vegetală; excesul acestora în raţia alimentară a 
sportivilor este nociv. 

H 

Hematopoieza — proces de formare, dezvoltare şi 
maturizare a celulelor sanguine în măduva roşie a 
oaselor: a leucocitelor, eritrocitelor, trombocitelor. 

Hemoglobină — pigment care conţine fier, capabil să 
realizeze o legătură reversibilă cu oxigenul şi cu 
bioxidul de carbon, asigurâns astfel rolul de transport 
al eritrocitelor; asigură transportul gazelor respiratorii 
prin sânge. 

Hemoliza — distrugerea învelişului eritrocitar, cu ieşirea 
citoplasmei şi a hemoglobinei în plasma sanguină. 

Heterocronicitatea — nesimultaneitatea, nesincronizarea, 
neuniformitatea (de desfăşurare a proceselor); 
desincronizarea acţiunilor în timp. 

Hiperfuncţia (miocardului) — creşterea frecvenţei şi a 
forţei contracţiilor inimii; în cazul unei organizări 
neraţionale a procesului de antrenament la sportivii 
care se antrenează în vederea dezvoltării rezistenţei, 
hiperfuncţia inimii se realizează preponderent pe 
seama unei hipertrofii pronunţate a miocardului 
(varianta nebenefîcă a „inimii sportive"). 

Hiperglicemia — creşterea nivelului de glucoză (glicemiei) 
în sânge. 

Hiperplazia — creşterea numărului de elemente structurale 
ale ţesuturilor (celulelor, fibrelor), prin intermediul 
neoformării acestora. 

Hipertensiune de origine renală — hipertensiune arterială 
care este legată din punct de vedere patogenic de 
patologia rinichilor. 

Hipertrofia — creşterea dimensiunilor, volumului sau a 
masei unui organ, ţesut, fără creşterea numărului de 
anumite elemente componente. 

Hipertrofia — creşterea suplimentară cu 30 - 60 % a masei 
fibrelor musculare (muşchilor), în cazul unei activităţi 
fizice de lungă durată. 

Hiperventilaţia — respiraţie intensă (exagerat de 
frecventă sau extrem de profundă), în timpul căreia 
intrarea oxigenului depăşeşte nevoile de oxigen ale 
organismului. 

Hipofiza (glanda pituitară) — glandă endocrină situată 
la baza encefalului în şaua turcească; organ central al 
sistemului endocrin. 

Hipoglicemia — scăderea nivelului de glucoză din sânge sub 
3,5 — 3,3 mmol-l Depistarea hipoglicemiei la sportivi 
în următoarea zi de după lecţiile de antrenament 
demonstrează viteza insuficientă a resintezei acestui 
substrat energetic şi/sau refacerea insuficientă după 
un efort fizic mare. 

Hipoproteinemie — scăderea conţinutului de proteine 
din plasma sanguină sub valorile de referinţă (pentru 
sportivi 69-74 mmoN } ); factori indirecţi de scădere a 
capacităţii funcţionale fizice. 

Hipoxemia — conţinutul scăzut de oxigen în sângele arterial 
care conduce la starea de hipoxie {vezi). 

Hipoxie (foamea de oxigen, insuficienţa de oxigen) — 
starea în care ţesuturile şi organele sunt insuficient 
saturate cu oxigen sau există suficient oxigen, însă 
acesta nu este asimilat de ţesuturi. 

Homeostazia — constanţa relativă, echilibrul dinamic al 
mediului intern al organismului, care se caracterizează 
printr-o serie de parametri (compoziţia şi volumul 
mediilor lichide, temperatura, pH, etc.). 

Hormoni — substanţe active din punct de vedere biologic, 
de natură organică, care sunt produse în celulele 
specializate ale glandelor cu secreţie internă, care 
intră în sânge şi exercită o influenţă de reglare a 
metabolismului şi a funcţiilor fiziologice. 

Hormonii hipofizari — hormonii care sunt secretaţi 
de glanda hipofiză şi care realizează coordonarea 
activităţii, practic, a tuturor glandelor endocrine ale 
organismului, de asemenea, aceştia reglează creşterea 
şi dezvoltarea. 

Hormonii tiroidieni — hormoni cu conţinut de iod secretaţi 
de glanda tiroidă (triiodotironina şi tiroxina); participă 
la reglarea proceselor de creştere şi de dezvoltare pe 
seama creşterii sintezei proteinelor, practic, în toate 
celulele organismului. 

H-zona — sector în centrul discului A în care lipsesc 


miofilamentele actinice. Conţine doar miozină. 

I 

Imobilizarea — crearea condiţiilor pentru lipsa de mobilitate 
a unei părţi corpului (de exemplu, imobilizarea unui 
membru, în cazul fracturilor) sau a unui organism viu 
în întregime. 

Imunitatea — complex de reacţii de apărare ale organismului 
ca răspuns la pătrunderea purtătorilor unor informaţii 
genetice heterogene; asigură nereceptivitatea, 
rezistenţa organismului faţă de infecţii şi invazii ale 
organismelor externe. 

Indice glicemic (IG) — indicatorul privind influenţa 
produselor alimentare după consumul acestora asupra 
nivelului glucozei din sânge. 

Infarct miocardic acut — necroza unei porţiuni de miocard, 
determinată de insuficienţa alimentării cu sânge a 
acesteia; îmbolnăvire care ameninţă viaţa, impune o 
spitalizare urgentă şi tratament. 

Inhibiţia — proces nervos activ, care se manifestă prin 
scăderea sau întreruperea undei de excitaţie; are 
rol de protecţie, prin apărarea sistemul nervos de 
supraexcitaţie. 

Inotrop — care acţionează asupra capacităţii de contracţie a 
muşchiului cardiac. 

Insuficienţa cardiacă — sindrom ce se caracterizează 
printr-o scădere progresivă rapidă a funcţiei de pompă 
a inimii, în principal a ventriculului stâng, ceea ce 
conduce la scăderea debitului cardiac, la o perfuzie 
insuficientă a ţesuturilor cu sânge, la stază în ţesuturi 
etc. Poate reprezenta una din manifestările extreme ale 
„inimii sportive" în cazul cardiomiopatiei hipertrofice 
necontrolabile. 

Insulină — hormon pancreatic care facilitează trecerea 
glucozei din sânge în ţesuturi şi transformarea acesteia 
în glicogen. 

lonizare negativă — primirea de către aer a unor sarcini 
electrice negative (aeroioni); proces natural care 
se produce în natură sub acţiunea diferiţilor factori 
naturali. Sub acţiunea aeroionilor negativi de oxigen 
creşte gradul de rezistenţă a organismului faţă de 
diferite acţiuni nefavorabile. 

Ischemia renală — încetinirea circulaţiei sanguine renale, cu 
scăderea ulterioară a aprovizionării cu sânge a ţesutului 
renal. 

Izoleucina - aminoacid esenţial care intră în compoziţia 
majorităţii proteinelor; participă la metabolismul 
energetic, la transmiterea informaţiei genetice; 

I 

însumat — rezultat al utilizării repetate a întregului ansamblu 

de mijloace de antrenament, care se manifestă în 
creşterea gradului de pregătire, de măiestrie sportivă. 
Efectul însumat poate conduce la apariţia supraoboselii 
şi supraantrenamentului sportiv, în cazul unei dirijări 
necorespunzătoare a efortului. 

întârziat — modificări cu caracter structural şi funcţional în 
organismul sportivului, ca reacţie în timp, la acţiunea 
unor stimuli puternici care acţionează o lungă perioadă 
de timp; acestea apar la efortul însumat dintr-o serie de 
lecţii de antrenament, din câteva microcicluri, din unu- 
două mezocicluri, dintr-o etapă sau alta de pregătire. 

L 

Lactatul — anion sau sare a acidului lactic. Adesea prin acest 
termen este denumit acidul lactic propriu-zis {vezi). 

Lactoza — Saccharum lactis; dizaharid format din glucoză şi 
galactoză. 

Lanţ hipoxic — sistem de cicluri naturale (antrenament în 
condiţii montane) şi artificiale de pregătire hipoxică 
care se armonizează în mod organic cu antrenamentul 
în condiţii obişnuite. 

Lanţ respirator (electron — lanţ de transport) — sistem 
de proteine transmembranare şi de transportatori 
de electroni legaţi structural şi funcţional; permite 
producerea de energie pe seama transferului succesiv 
de electroni prin lanţ, îmbinat cu trecerea protonilor 
prin membrană. 

Lămâiul chinezesc — adaptogen din familia Schizandra 
chinesis; are proprietăţi tonifiante în cazul oboselii 
fizice şi intelectuale. 

Lecţie de antrenament — fragment din microstructura 
procesului de antrenament, strict limitat temporal, care 
reprezintă totalitatea elementelor din care fac parte 
scopul, obiectivele, mijloacele şi metodele, formele de 
organizare. Lecţia poate fi analizată şi ca un ansamblu 
de teme de antrenament îmbinate în mod logic. 

Legătură macroergică — legătura covalentă dintre resturile 
acizilor fosforic sau carbonic în compuşii macroergici 
(ATP, ADP), care se hidrolizează cu degajarea unei 
cantităţi însemnate de energie. 

Legităţi — legături stabile existente în mod obiectiv între 
diferite fenomene şi procese care reflectă predispoziţia 
sportivilor pentru performanţe şi eficienţa procesului 
de pregătire; aceste legături au un caracter multilateral 
şi complex; unele dintre ele reflectă dependenţa 
dintre aptitudinile naturale (constituţia corpului, 
posibilităţile sistemelor de asigurare cu energie, 
particularităţile psihice etc.) şi posibilităţile de 
atingere a unui nivel ridicat de dezvoltare a celor mai 
importante componente ale măiestriei sportive, într-o 
ramură concretă a sportului, altele reflectă legătura 
dintre factorii acţiunii de antrenament şi reacţiile 
organismului sportivilor la aceştia, dintre diferite 


calităţi motrice şi componentele diferitelor laturi ale 
pregătirii sau diferite tipuri de pregătire. 

Leucina — intră în componenţa aproape a tuturor 
proteinelor animale şi vegetale, participă la biosinteza 
colesterolului şi altor steroizi; 

Ligamente — formaţiuni rezistente de ţesut conjunctiv care 
fixează părţile scheletului sau menţin organele interne 
într-o anumită poziţie; parte a aparatului musculo- 
ligamentar. 

Lipoliza — proces enzimatic de descompunere a grăsimilor 
în acizii graşi care le compun. 

M 

Macrociclul — o formaţiune relativ unitară din procesul 
de antrenament, de regulă, cu o durată de la 3 - 4 
luni până la un an, la baza căreia se află formarea 
sistematică a stării de pregătire fundamentală şi 
specifică. Structurarea procesului de antrenament, 
dinamica conţinutului acestuia, legătura reciprocă 
dintre activitatea de antrenament şi competiţională 
sunt orientate spre atingerea celei mai înalte stări 
de pregătire la momentul desfăşurării principalelor 
competiţii şi spre crearea premiselor pentru o 
activitate de antrenament şi competiţională eficientă 
în următorul macrociclu. 

Macroelementele — substanţe chimice al căror conţinut în 
organism depăşeşte 0,005 % din masa corpului (calciu, 
fier, clor, potasiu, sodiu, fosfor şi altele). 

Macrostructura procesului de antrenament (gr. 
macros — lung, mare) — structura ciclurilor anuale, 
a macrociclurilor, perioadelor şi etapelor care le 
formează. Trebuie delimitate ciclurile anuale de 
pregătire, compuse dintr-un macrociclu sau din câteva 
macrocicluri în structura cărora intră perioadele 
pregătitoare, competiţionale şi de tranziţie. în perioada 
pregătitoare se delimitează două etape - de pregătire 
generală (fundamentală sau de bază) şi de pregătire 
specifică; în cea competiţională, de asemenea sunt 
două etape: de pregătire specifică şi participare 
la competiţii timpurii, de pregătire nemijlocită şi 
de participare la principalele competiţii. O astfel 
de structură a macrociclurilor este caracteristică 
modelelor de periodizare în unul, două şi trei cicluri. 
Folosirea unor modele multiciclice (de la 4 până la 
6-7 cicluri) nu permite separarea clară a perioadelor 
indicate şi presupune o altă abordare a periodizării 
pregătirii în fiecare din macrocicluri. în aceste cazuri, 
fiecare macrociclu poate fi prezentat sub forma a 2 - 4 
mezocicluri de diferite tipuri, cu o durată totală de la 
6-7 până la 12 - 16 săptămâni. 

Magneziul — participă la formarea ţesutului osos, reglarea 
funcţiei ţesutului nervos, metabolismul glucidelor şi 
metabolismul energetic, îmbunătăţeşte aprovizionarea 

cu sânge a miocardului, normalizează ritmul cardiac, 
accelerează sinteza proteinelor şi procesele de refacere 
după efort. 

Mediator — substanţă chimică care se formează în 
terminaţiile nervoase şi care transmite excitaţia de la 
o celulă nervoasă la alta sau de la terminaţia nervoasă 
la organul efector (fibră musculară, celulă glandulară 
etc.); de exemplu acetilcolina, noradrenalina, substanţa 
P şi altele. 

Mediu — 40 — 70; 

Mediul intern al organismului — totalitatea lichidelor 
(sângele, limfa, lichidele intercelular şi lichidul 
cefalorahidian), care se află în interiorul organismului, 
care în condiţii naturale niciodată nu intră în contact 
cu mediul înconjurător extern, asigurând prin aceasta 
homeostazia organismului. 

Megastructura procesului de antrenament — (gr. megas 
— mare, de dimensiuni gigantice) — reprezintă 
o structură de pregătire multianuală şi a etapelor 
acesteia, a ciclurilor olimpice de patru ani. La acest 
nivel se delimitează în mod clar două stadii de sine 
stătătoare: stadiul de formare a celei mai înalte măiestrii 
sportive (de obicei, cu o durată de la 7 - 8 până la 10 - 
12 ani) şi stadiul de dezvoltare şi de valorificare a celei 
mai înalte măiestrii sportive (de la 2 - 3 până la 10-15 
ani şi mai mult). Primul stadiu se împarte în patru etape 
de sine stătătoare: de pregătire iniţială, de pregătire 
preliminară de bază, de pregătire specializată de bază, 
de pregătire pentru cele mai înalte performanţe. în al 
doilea stadiu se delimitează trei etape: de valorificare 
maximă a posibilităţilor individuale, de păstrare a celei 
mai înalte măiestrii sportive, de scădere treptată a 
performanţelor. Tot la acest nivel trebuie încadrată şi 
structura ciclurilor olimpice de patru ani. 

Melatonina — hormonul principal al epifizei (vezi), regulator 
al ritmurilor circadiene, se sintetizează din aminoacidul 
de triptofan (vezi). 

Menarha — apariţia primei menstruaţii. 

Metabolism — proces metabolic; ca proces se compune 
din două faze opuse: anabolism (sinteză) şi catabolism 
(descompunere). 

Metode de antrenament sportiv — modalităţi de lucru 
ale antrenorului şi sportivului, cu ajutorul cărora se 
ating obiective ce privesc însuşirea de cunoştinţe, 
formare de abilităţi şi deprinderi, dezvoltare de 
calităţi şi capacităţi necesare performanţei, întregind 
concepţia despre lume şi viaţă. în scopuri practice, 
metodele antrenamentului sportiv se împart în trei 
grupe. Verbale — povestire, explicaţie, discuţii, analiză 
şi dezbatere; cel mai adesea sunt folosite sub o formă 
laconică, în special când este vorba de pregătirea unor 
sportivi de performanţă, fapt favorizat de terminologia 
specifică, îmbinarea metodelor verbale cu exemplele 
concrete. Eficienţa procesului de antrenament depinde 
în mare măsură de folosirea oportună a indicaţiilor 


şi comenzilor, observaţiilor, aprecierilor verbale şi 
explicaţiilor. Metodele intuitive — demonstrarea 
unor exerciţii şi a componentelor acestora, care, de 
regulă, este efectuată de antrenor sau de un sportiv 
de performanţă. Sunt utilizate pe scară largă mijloace 
auxiliare (filme didactice, înregistrări videofonice, 
machete ale suprafeţelor şi terenurilor de joc pentru 
demonstrarea schemelor tactice, jocurile electronice). 
Se utilizează, de asemenea, metodele de orientare. în 
cazul acesta, trebuie deosebite atât reperele cele mai 
simple, care limitează direcţia mişcărilor, distanţa de 
parcurs etc., cât şi unele mai complexe - dispozitive 
de înaltă calitate - luminoase, sonore şi mecanice, 
inclusiv a celor cu comandă programată şi cu feedback. 
Aceste dispozitive permit sportivului să primească 
informaţiile cu privire la ritm, la caracteristicile spaţiale 
şi dinamice ale mişcărilor, iar uneori, asigură pe lângă 
informaţiile referitoare la mişcările şi rezultatele 
acestora şi o corecţie forţată. Metodele practice — se 
împart în două grupe: cele orientate cu prioritate spre 
învăţarea tehnicii sportive, adică formarea abilităţilor 
şi deprinderilor motrice, caracteristice ramurii sportive 
alese (vezi); cele orientate spre dezvoltarea calităţilor 
motrice (vezi). 

Metode orientate cu prioritate spre dezvoltarea calităţilor 
motrice. în procesul de antrenament, exerciţiile se 
folosesc în cadrul metodelor continue, cu intervale şi 
competiţionale. Metoda continuă se caracterizează 
printr-o efectuare neîntreruptă o singură dată a 
activităţii de antrenament; metoda cu intervale — 
prevede efectuarea exerciţiilor cu pauze de odihnă clar 
stabilite. în cadrul folosirii ambelor metode, exerciţiile 
pot fi efectuate atât în regim uniform, cât şi în regim 
alternativ. în funcţie de alegerea exerciţiilor şi de 
particularităţile utilizării acestora, antrenamentul poate 
avea un caracter general (integral) şi selectiv (prioritar), 
în cazul acţiunii generale, se realizează perfecţionarea 
concomitentă (complexă) a diferitelor calităţi, care 
determină nivelul de pregătire al sportivului, iar în 
cazul acţiunii selective, se realizează dezvoltarea cu 
prioritate a unor anumite calităţi. în cazul unui regim 
uniform de aplicare a oricăreia din metodele amintite, 
intensitatea activităţii este stabilă, iar în cazul regimului 
alternativ - intensitatea este variabilă. Intensitatea 
activităţii de la un exerciţiu la altul poate să crească 
(varianta progresivă) sau să se modifice de mai multe 
ori (varianta variabilă). Metoda competiţională 
presupune o activitate competiţională special 
organizată care reprezintă o modalitate de creştere a 
eficienţei procesului de antrenament şi de control a 
acestuia. 

Metode orientate cu prioritate spre însuşirea tehnicii 
sportive. Trebuie evidenţiate metodele de învăţare a 
unui exerciţiu ca întreg şi pe părţi. învăţarea mişcării, în 
general, se realizează în cadrul însuşirii unor mişcări şi 

acţiuni motrice, relativ simple, cât şi a unora complexe, 
a căror împărţire în părţi nu este posibilă. în timpul 
învăţării unor mişcări complexe care pot fi împărţite 
în părţi, relativ de sine stătătoare, însuşirea tehnicii 
sportive se realizează analitic. în continuare, efectuarea 
unitară a acţiunilor motrice conduce la integrarea într- 
un tot unitar a componentelor însuşite anterior. în 
cazul folosirii metodelor de învăţare a mişcărilor atât ca 
un întreg, cât şi pe părţi, un rol important este alocat 
exerciţiilor de ajustare {vezi) şi celor de imitare (vezi). 

Mezociclul — element al structurii procesului de 
antrenament cu o durată de la 2 până la 6 - 8 săptămâni, 
cu o orientare prioritară ce vizează - pregătirea 
sistematică de acomodare, la eforturi de antrenament 
mari şi maxime după pauze, relativ lungi (perioada 
de tranziţie); crearea stimulilor cu acţiune de lungă 
durată în vederea formării componentelor de bază sau 
specifice ale stării de pregătire sau formării efectului de 
antrenament corespunzător; refacerea după eforturile 
precedente, menţinerea nivelului atins al pregătirii; 
pregătirea nemijlocită pentru competiţii. 

Mezostructura procesului de antrenament (gr. mezos — 
mediu, intermediar) — structură de mezocicluri. Este 
oportun să se delimiteze diferite tipuri de mezocicluri, 
fiecare din acestea având o orientare clar pronunţată: 
mezocicluri de acomodare, de bază, de pregătire 
specifică, precompetiţionale, de pregătire - refacere, 
de pregătire - menţinere şi altele. 

Microciclul — element din structura procesului de 
antrenament, de regulă, cu o durată de la 3 - 4 zile 
până la 10 - 12 zile în care se rezolvă problemele legate 
de regimul optim de activitate şi odihnă, de creare a 
celor mai bune condiţii pentru efectuarea programelor 
lecţiilor de antrenament, pentru manifestarea celei mai 
înalte capacităţi funcţionale totale, pe baza alternării 
raţionale a mărimii şi orientării eforturilor în cadrul 
lecţiilor, îmbinarea acestora cu mijloacele de refacere. 

Microelemente — minerale al căror conţinut în organism nu 
depăşeşte 0,005 % pentru fiecare element luat separat 
(magneziu, iod, cupru, zinc, cobalt, crom, molibden, 
nichel, vanadiu, seleniu, siliciu, litiu, mangan şi altele). 

Microstructura procesului de antrenament (gr. mieros 

- mic) reprezintă o structură de microcicluri, lecţii 
de antrenament şi serii ale acestora desfăşurate pe 
parcursul unei zile, cât şi de serii de exerciţii (teme 
de antrenament) incluse în programele lecţiilor de 
antrenament. Se delimitează următoarele tipuri de 
microcicluri: microciclu de acomodare, de şoc, de 
ajustare, de refacere şi competiţional. Lecţiile de 
antrenament care intră în structura microciclurilor 
se clasifică în funcţie de orientare - de instruire, de 
antrenament, de instruire-antrenament, de refacere, 
de modelare, de control; după forma de organizare 

- individuale, de grup, libere, staţionar-circulare; 
după mărimea efortului - lecţiile cu efort mare, 


însemnat, mediu şi mic; după importanţă - de bază şi 
suplimentare; după organizarea programelor - lecţiile 
cu orientare selectivă, lecţiile cu orientare complexă. 

Minerale — substanţe minerale care împreună alcătuiesc 
aria macro şi microelementelor. 

Mineralocorticoizi — hormoni steroizi srctrtaţi de regiunea 
glomerulară a stratului cortical al glandei suprarenale 
(aldosteron, dezoxicorticosteron şi altele); accelerează 
reabsorbţia sodiului şi apei în sânge, au acţiune 
antiinflamatoare, cresc presiunea arterială. 

Minut-volumul respirator — cantitatea de aer care trece 
prin plămâni într-un minut la o respiraţie normală 
(repaus); volumul ventilaţiei pulmonare pe minut; 
indicatorul stării respiraţiei externe determinat de 
volumul aerului inspirat (sau expirat) într-un minut. 

Miocard — 1) în sens mai general — muşchiul inimii; 2) stratul 
muscular gros (mijlociu) al peretelui cardiac, care 
compune partea de bază a masei acestuia; este format 
de ţesutul cardiac muscular striat, care reprezintă o 
combinaţie densă de celule musculare (cardiomiocite). 

Miocardului — creşterea grosimii pereţilor camerelor inimii; 
una din manifestările a aşa numitei inimi sportive. 

Miofibrila — unitate structural-funcţională de dimensiune 
mică a fibrei musculare, care este compusă din 
sarcomere (vezi). 

Miofilamentul — structură polimerică filiformă a 
sarcomerelor, care este compusă din proteine 
contractile (actină şi miozină). 

Mioglobină — proteină cu rol de fixare şi transport al 
oxigenului în muşchii scheletici şi miocard, care 
realizează stocarea şi transferul oxigenului spre 
sistemele de oxidare ale celulelor; constă dintr-un lanţ 
polipeptidic şi dintr-un complex feroporfirinic - hem. 

Miokinaza — enzimă care catalizează reacţia reversibilă 
de transformare reciprocă a nucleotidelor adenilice 
(reacţia miokinazică). 

Miozină — proteină fibrilară contractilă, baza filamentului 
miozinic; are funcţie ATP-azică, datorită căreia energia 
chimică a legăturilor macroergice ale ATP se transformă 
în energia mecanică a contracţiei musculare. 

Miozinic — miofilament contracţii (gros) din structura 
miofibrilelor, este compus din molecule de miozină. 

Mitocondrii — organite celulare ale celulelor animale şi 
vegetale; în acestea se produc reacţiile de oxidare- 
reducere, care asigură celulele cu energie. 

M-linia — linie subţire în centrul zonei H care reţine 
miofilamentele miozinice în mijlocul sarcomerului. 

Mobilitate / Flexibilitate — caracteristică morfo-funcţională 
a aparatului locomotor care determină amplitudinea 
mişcărilor unui sportiv. Termenul de „flexibilitate" este 
mai potrivit pentru aprecierea mobilităţii însumate în 
articulaţiile întregului corp. Când însă este vorba de 
anumite articulaţii, este mai corect să vorbim despre 
mobilitatea acestora (mobilitatea în articulaţiile 
tibiotarsiene, mobilitatea în articulaţiile umerilor 

etc.). Se poate deosebi mobilitatea activă şi pasivă: 
cea activă reprezintă capacitatea de a efectua mişcări 
cu o amplitudine mare pe seama activităţii grupelor 
de muşchi care înconjoară articulaţia respectivă; 
cea pasivă — este capacitatea de a atinge cea mai 
înaltă amplitudine a mişcărilor, ca rezultat al acţiunii 
unor forţe externe. Indicatorii mobilităţii pasive sunt 
întotdeauna mai ridicaţi decât indicatorii celei active. 
De asemenea, se delimitează mobilitatea anatomică, 
al cărei limitator este construcţia articulaţiilor. 

Mobilizarea operativă pentru competiţii — starea 
asigurată de solicitarea competiţională specifică, cu 
o încărcătură superioară caracteristicilor stabile ale 
stării de pregătire şi care se manifestă într-o mobilizare 
operativă pentru valorificarea posibilităţilor existente 
- nivelul ridicat al motivaţiei şi al stării de mobilizare, 
starea fizică optimă, tonusul tehnico-tactic eficient etc. 

Motoneuron — celulă nervoasă maredincoarneleanterioare 
ale măduvei spinării, care asigură coordonarea motorie 
şi menţinerea tonusului muscular. 

Muscular — nivelul glicogenului din muşchi scade numai 
la efort fizic şi se utilizează pentru asigurarea cu 
energie a funcţionării miocitelor propriu-zise (celulelor 
musculare). 

Muşchi agonist — muşchiul pe seama contracţiei căruia se 
produce mişcarea unei anumite părţi a corpului; în timp 
ce muşchiul agonist se contractă, muşchiul cu acţiune 
contrară acestuia - muşchiul antagonist - se relaxează. 

Muşchi antagonist — muşchiul care acţionează împotriva 
contracţiei altui muşchi. 

Muşchi sinergie — muşchiul care acţionează în una şi 
aceeaşi direcţie faţă de alt muşchi, determinând un 
efect asemănător, de exemplu, flexia. 

N 

Naturali (vegetali) — ginseng, rădăcină de aur, lămâiul 
chinezesc, eleuterococ cu spini, Carthamoides Leuzea 
(Carthamoides Rhaponticum), Echinopanax horridus, 
Sterculia şi altele. 

Nebulina — proteină structurală amplasată de-a lungul 
miofîlamentului actinie şi care fixează poziţia acestuia 
în sarcomer. 

Necroză — proces patologic ireversibil al morţii locale, 
necrozarea ţesutului sau organului unui organism viu 
ca urmare a unei leziuni. 

Neuroni simpatici (şi fibre) — formează sistemul nervos 
simpatic - parte a sistemului nervos vegetativ al 
organismului; neuronii simpatici centrali se găsesc în 
nucleii simpatici din măduva spinării, fibrele simpatice 
inervează toate organele şi ţesuturile corpului, fără 
excepţie. 

Noradrenalina (norepinefrina) — compus dintr-un 
grup de catecolamine, neurohormoni; se formează 


în regiunea medulară a glandelor suprarenale şi în 
sistemul nervos şi serveşte ca mediator (transmiţător) 
al transmiterii impulsului nervos prin sinapsă. Are 
acţiune vasoconstrictoare asupra arterelor mici, creşte 
presiunea arterială, scade ritmul cardiac, este în măsură 
să stimuleze metabolismul glucidic; acţiunea acesteia 
este sinergică cu acţiunea adrenalinei. 

Nucleul roşu — intră în structura mezencefalului, situat 
simetric simetric în masa pedunculilor cerebrali 
sub substanţa cenuşie centrală; de la aceştia începe 
calea descendentă rubrospinală, care activează 
motoneuronii flexorilor. 

O 

Oboseala — totalitatea modificărilor, care au loc în diferite 
organe, sisteme şi în organism în întregul său în timpul 
realizării unei activităţi şi care conduc la imposibilitatea 
continuării acesteia; se caracterizează prin reducerea 
temporară a capacităţii funcţionale, care se manifestă 
în senzaţia subiectivă de oboseală. Cunoaşterea 
mecanismelor oboselii şi stadiilor de evoluţie a acesteia 
permite aprecierea corectă a stării funcţionale şi 
capacităţii de lucru a sportivilor şi trebuie să fie luată 
în considerare la elaborarea unor acţiuni orientate în 
vederea menţinerii sănătăţii şi atingerea unor rezultate 
sportive înalte. 

Oboseala de drum — stare cauzată de totalitatea reacţiilor 
la factorii legaţi de pregătirea pentru zbor sau 
pentru deplasarea cu mijloc de transport terestru şi 
acomodarea la noile condiţii (perturbarea regimului 
zilnic obişnuit şi a modului de viaţă, a regimului 
alimentar, dificultăţile legate de deplasarea la aeroport 
sau la gară, aşteptarea, înregistrarea şi predarea 
bagajelor, controlul vamal şi de paşapoarte, întârzierile 
şi legăturile dintre curse, sosirea la noul loc, adaptarea 
la noile condiţii de viaţă, locurile de antrenament 
şi competiţionale etc.). Rezultatele acţiunii acestor 
factori pot fi irascibilitatea, dezorientarea, durerile 
de cap, insomniile, surmenajul, scăderea capacităţii 
funcţionale. 

Ontogeneza — întregul ansamblu de transformări într- 
un anumit organism viu, de la naştere (fecundarea 
ovulului, începutul vieţii independente a unui organ 
de înmulţire vegetativă sau diviziunea unui individ 
unicelular matern) până la sfârşitul vieţii (moartea sau 
o nouă diviziune a individului); dezvoltarea individuală 
a omului de la momentul fecundării până la moarte. 

Orientarea sportivă — stabilirea direcţiilor de perspectivă, 
cu privire la atingerea celor mai înalte rezultate, bazate 
pe studierea însuşirilor şi capacităţilor sportivilor, 
rezervelor de performanţă, în vederea conceperii 
strategiei şi tacticii pregătirii în antrenamentul sportiv. 

Osteocondroza — leziune distrofică degenerativă a 

cartilajelor articulare cu caracter neinflamator; 
poate să se dezvolte practic în orice articulaţie, însă 
cel mai adesea sunt lezate discurile intervertebrale 
(în domeniul sportului se întâlneşte foarte des la 
reprezentanţii ramurilor în regim de forţă şi luptelor 
corp la corp). în funcţie de localizare se poate evidenţia 
ostecondroza cervicală, toracală şi lombară. 

Osteoporoza — rarefierea substanţei osoase (scăderea 
densităţii), rezultat al dezechilibrului dintre procesele 
de degradare şi de sinteză a osteocitelor (celule ale 
ţesutului osos); îmbolnăvirea sistemică a scheletului, 
care apare ca rezultat al degradării crescute a ţesutului 
osos; se caracterizează prin scăderea densităţii oaselor 
pe porţiuni limitate şi amplificarea fragilităţii acestora, 
fapt ce creşte riscul de fracturi la sportivi. 

Oxihemoglobina — hemoglobină legată cu oxigenul 
molecular care determină culoarea roşu deschis a 
sângelui arterial; transportă oxigenul de la organele 
respiratorii la ţesuturi. 

P 

Pat coronarian — sistem de artere principale ale inimii 
(coronare) şi de ramificaţii ale acestora: artera coronară 
principală stângă (trunchi), artera anterioară stângă 
descendentă sau ramura anterioară interventriculară 
şi ramificaţiile acesteia, artera coronariană stângă 
circumflexă şi ramificaţiile acesteia, artera coronariană 
dreaptă şi ramificaţiile acesteia; tot aici intră sistemul 
de circulaţie sanguină colaterală (de ramuri colaterale 
ale vaselor sanguine care asigură aprovizionarea 
suplimentară cu sânge a miocardului), care se dezvoltă 
în cazul hipoxiei tisulare. 

Perimisium — înveliş conjunctiv care înconjoară fasciculele 
de fibre musculare în muşchi. 

Perioada pubertară (perioada de maturizare sexuală) — 

procesul modificărilor în organismul unui adolescent, 
urmarea cărora acesta devine capabil pentru 
perpetuarea speciei. 

Periodizarea — împărţirea procesului de pregătire a 
sportivului, în elemente structurale separate, care se 
deosebesc unul de altul din punct de vedere cantitativ 
şi calitativ (stadii, perioade, cicluri, etape şi altele), 
împărţire bazată pe legităţi şi principii existente în mod 
obiectiv cu privire la formarea măiestriei sportive. 

Periodizarea de tip bloc — concepţie de organizare a 
pregătirii anuale, pe baza planificării succesive a unor 
blocuri standard (de obicei de câte patru săptămâni), 
cu o orientare strict determinată şi care se modifică 
brusc de la un bloc la altul. Această concepţie a fost 
elaborată de specialiştii americani M. Stone, H. O'Bryant 
şi J. Garhammer, ulterior aceasta a fost dezvoltată în 
lucrările altor autori (Verhoşanski, 1985, 2005; Try şi 
alţii, 1992; Siff, 2003; şi alţii). 


Periostul — membrană de ţesut conjunctiv care îmbracă 
osul la exterior; sursă de creştere a osului în lăţime, 
aprovizionează cu sânge straturile superficiale ale 
osului. 

pH-ul — logaritm zecimal negativ al concentraţiei ionilor de 
hidrogen, indicator al acidităţii sau bazicităţii mediului; 
valoarea neutră a pH-ului este 7, mai mică de 7 - mediu 
acid, mai mare de 7 - mediu alcalin. 

Piramida alimentară — reprezentarea schematică a 
principiilor alimentaţiei raţionale şi a nutrienţilor de 
bază, metoda de alegere corectă în timpul construirii 
unei raţii alimentare, în special a raţiei pentru sportivi. 

Piruvat — sare a acidului piruvic; adesea prin acest termen 
este denumit acidul piruvic propriu-zis. 

Plasmalema (membrană plasmatică) — membrana 
celulară, care desparte conţinutul oricărei celule de 
mediul extern (extracelular); joacă cel mai important rol 
în menţinerea homeostazei celulare, reprezintă locul 
unde se află receptorii diferitelor substanţe biologic 
active, înainte de toate enzimele (aşa numitele enzime 
fixate de membrană, al căror principal reprezentant 
este ATPaza de sodiu-potasiu). 

Policitemia — creşterea numărului de eritrocite într-o 
unitate de volum de sânge, inclusiv ca urmare a reacţiei 
fiziologice, la scăderea saturaţiei sângelui cu oxigen. 

Polizaharidele — hidraţi de carbon macromoleculari 
(glicani), formaţi din resturi de zaharuri simple - 
monozaharide (glucoză, fructoză etc.). 

Pompa de calciu — sistem enzimatic (adenozin trifosfataza), 
care realizează transferul transmembranar activ al 
ionilor de calciu în celulă împotriva gradientului de 
concentraţie al acestuia. 

Potenţialul de acţiune — este o modificare rapidă de mare 
amplitudine a potenţialului membranar al celulei în 
repaus, care apare ca răspuns la acţiunea unui excitant 
liminar. 

Pregătire la altitudine — sistemul de utilizare a condiţiilor 
climei montane, în structura pregătirii sportivilor, 
înainte de toate a P0 2 scăzute; eficienţa pregătirii 
este determinată de interacţiunea a doi factori legaţi 
reciproc între ei - hipoxia determinată de scăderea PO 
în aerul inspirat şi hipoxia creată de efectuarea unui 
efort cu intensitate ridicată. 

Pregătirea fizică —componentă a antrenamentului sportiv, 
al cărei conţinut îl reprezintă dezvoltarea calităţilor 
motrice - forţă, viteză, coordonare, rezistenţă, cât şi 
creşterea posibilităţilor sistemelor funcţionale care 
determină nivelul acestora. Se disting următoarele 
tipuri de pregătire - fizică generală, auxiliară 
(semispecială) şi specifică. 

Pregătirea fizică auxiliară (semispecifică) — reprezintă 
procesul de dezvoltare a unor calităţi şi capacităţi 
motrice, care are un caracter intermediar între 
pregătirea generală şi pregătirea specifică şi care 
favorizează o utilizare raţională a rezultatelor pregătirii 

fundamentale în procesul de pregătire specifică. 

Pregătirea fizică generală — parte componentă a ;/ Pregătirii 
fizice"(vezi) a antrenamentului sportiv. Se folosesc două 
sensuri ale acestei noţiuni: procesul destinat dezvoltării 
fizice multilaterale şi armonioase a sportivului; procesul 
de dezvoltare a calităţilor şi capacităţilor care creează 
fundamentul pentru o pregătire specifică eficientă. 

Pregătirea fizică specifică — proces de dezvoltare a 
unor calităţi motrice care asigură în mod nemijlocit 
activitatea competiţională într-o ramură concretă 
a sportului. Drept mijloace de pregătire fizică 
specifică sunt exerciţiile de pregătire specifică şi cele 
competiţionale. 

Pregătirea integrală — componentă a antrenamentului 
sportiv, al cărei conţinut îl reprezintă armonizarea 
capacităţilor motrice, tehnice, tactice, psihologice şi 
intelectuale ale sportivului într-un sistem care asigură 
o activitate competiţională eficientă care corespunde 
modelului adoptat şi condiţiilor concrete din mediul 
extern. 

Pregătirea psihologică — componentă a antrenamentului 
sportiv, al cărei conţinut îl reprezintă procesul de 
educare a caracteristicilor personalităţii (voinţa, 
hărnicia, perseverenţa, urmărirea constantă a unui 
scop, stabilitate emoţională şi altele) şi a capacităţilor 
psihice speciale (rezistenţă la stress, capacitate 
de reglare psihică a mişcărilor, de prelucrare a 
informaţiilor, gradul de perfecţionare a percepţiilor 
kinestezice ale parametrilor acţiunilor motrice şi 
mediului înconjurător, perfecţionarea anticipării 
spaţial-temporale, capacitatea de formare în structura 
creierului a unor programe şi reacţii de anticipare etc.), 
necesare desfăşurării unei activităţi de pregătire şi 
competiţionale eficiente. 

Pregătirea sportivă — procesul de atingere a măiestriei 
sportive, a cărui parte centrală o constituie 
antrenamentul sportiv, completat de diferiţi factori 
din afara acestuia, care îi sporesc eficienţa (mijloace 
de stimulare a capacităţii funcţionale, de accelerare a 
proceselor de refacere, de optimizare a stării psihice etc.) 
şi de participarea la competiţii. în categoria mijloacelor 
de pregătire care depăşesc cadrul antrenamentului 
sportiv, adeseori este inclusă participarea la competiţii, 
atunci când acestea au un caracter formativ. în opinia 
noastră, activitatea competiţională care are ca obiective 
pregătirea, controlul şi ajustarea, poate fi inclusă drept 
mijloc de antrenament sportiv, iar în afara cadrului 
acestuia, rămânând competiţiile de obiectiv. 

Pregătirea tactică — componentă a antrenamentului 
sportiv al cărei conţinut îl reprezintă însuşirea de 
către sportiv a unor procedee eficiente de susţinere a 
luptei competiţionale, dezvoltarea capacităţii pentru 
o utilizarea raţională a acţiunilor motrice, menite 
să asigure o activitate competiţională eficientă, ce 
conduce la atingerea scopului propus într-un start 


concret, într-o serie de starturi, într-o competiţie. 

Pregătirea tehnică — componentă a antrenamentului 
sportiv, al cărei conţinut îl reprezintă învăţarea de 
către sportiv a unor deprinderi specifice unei ramuri 
concrete a sportului. Prin tehnica ramurii sportive 
se înţelege totalitatea procedeelor şi acţiunilor care 
asigură cea mai eficientă rezolvare a obiectivelor 
motrice, determinate de specificul unei ramuri sportive 
concrete, a unei discipline din cadrul acesteia, a unui 
tip de competiţie. Poziţiile şi mişcările specializate 
ale sportivilor care se deosebesc printr-o structură 
motrică distinctă, se numesc procedee. Un procedeu 
sau câteva procedee utilizate pentru rezolvarea unui 
anumit obiectiv tactic reprezintă acţiunea. 

Preparate cu acţiune plastică — substanţe farmacologice 
care au capacitatea de refacere a structurilor celulare, 
de accelerare a sintezei proteinelor, de îmbunătăţire a 
proceselor biochimice. 

Preparate farmacologice — substanţe medicamentoase 
(substanţe sau amestecuri de substanţe) de origine 
naturală - vegetală sau animală, sau de sinteză, utilizate 
în practica pregătirii sportive pentru stimularea 
capacităţii funcţionale a organismului şi accelerarea 
proceselor de refacere după efort. 

Presiune osmotică — presiunea existentă de o parte şi de 
alta a membranei pentru a preveni pătrunderea în 
celule a unui solvent prin membrana semipermeabilă 
care le separă. 

Presiunea parţială (a oxigenului) — presiunea unui 
component, luat separat, al unui amestec gazos; 
presiunea generală a amestecului gazos o reprezintă 
suma presiunilor parţiale ale componentelor acestuia. 
Presiunea parţială a oxigenului (P0 2 ) în aerul alveolar 
(vezi) la o presiune atmosferică normală reprezintă 110 
mm coloană de mercur, P0 2 din aer este de 0,21 atm la 
0 oC şi 760 mm coloană de mercur; scade la modificarea 
altitudinii deasupra nivelului mării. 

Presiunea sistolică — cea mai mare presiune a sângelui în 
vasele arteriale în timpul sistolei ventriculare; creşterea 
stabilă peste valorile de 135 mm coloană de mercur 
poate fi apreciată ca semn al hipertensiunii arteriale. 

Principii — idei, teze care se referă la fenomenele unui 
domeniu de cunoştinţe ştiinţifice şi de activitate din 
care acestea sunt abstractizate; au un caracter obiectiv 
atunci când reflectă totalitatea legităţilor şi faptelor 
veridice. O construire raţională a pregătirii sportivilor 
este asigurată prin intermediul respectării atât a 
principiilor didacticii generală, care reflectă legităţile 
universale ale instruirii şi educaţiei, cât şi a celor 
specifice, care se bazează pe cunoştinţele acumulate 
în domeniul sportului şi în disciplinele şi domeniile 
înrudite. 

Principii de didactică generală — teze fundamentale care 
stabilesc conţinutul, formele organizatorice, metodele 
şi mijloacele procesului de instruire; reflectă procedeele 

de realizare a legităţilor de instruire, cu aplicare la 
procesul didactic; reprezintă baza pentru formarea 
unor reguli şi prevederi didactice specifice sportului. 

Principii speciale — idei, teze, care, prin conţinutul lor, se 
bazează pe legităţi speciale, adică pe legăturile stabile 
şi repetabile dintre însuşirile naturale şi posibilităţile de 
atingere a unui nivel înalt de dezvoltare a capacităţii 
de performanţă, dintre factorii care acţionează asupra 
organismului sportivului şi reacţiile de răspuns 
ale acestuia, dintre diferite calităţi motrice şi alte 
componente ale pregătirii. 

Probă sportivă — parte componentă a unei ramuri sau 
discipline sportive, în care se pune în joc un anumit 
număr de medalii. De exemplu, alergarea pe 100 m, 
înot pe distanţa de 1500 m, concurs la individual sau 
pe echipe, competiţii în unele discipline de poliatlon - 
în gimnastică etc. 

Productivitatea aerobă — capacitatea organismului de a 
asigura energia necesară efectuării mişcării pe seama 
reacţiilor aerobe; este determinată de o serie de 
indicatori, dintre care cel mai important este consumul 
maxim de oxigen. 

Productivitatea anaerobă — capacitatea organismului de 
a asigura energia necesară efectuării mişcării pe seama 
reacţiilor anaerobe; raportul dintre valoarea lucrului 
mecanic şi cantitatea de energie consumată, produsă 
pe cale anaerobă. 

Program motor — ansamblu de comenzi motorii de bază, 
cât şi setul de subprograme de corectare pregătite, care 
asigură realizarea mişcării, ţinând cont de semnalele 
aferente curente şi de informaţiile venite din sistemul 
nervos central. 

Proprioreceptori — terminaţii nervoase sensibile 
specializate, situate în structurile aparatului locomotor 
şi care reacţionează la modificările lungimii muşchiului, 
la modificarea poziţiei oaselor în articulaţie etc.; dintre 
aceştia fac parte fusurile musculare, receptorii tendinoşi 
Golgi, terminaţii nervoase libere etc. 

Proteinele — compuşi macromoleculari organici, care se 
compun din lanţuri de aminoacizi, reprezintă materialul 
de construcţie pentru ţesuturi şi organe. 

Protoni — ioni de H + . 

Punţile transversale — excrescenţe pe părţile laterale ale 
miofîlamentului miozinic, care sunt compuse dintr- 
un cap şi o parte alungită; sunt necesare în timpul 
contracţiei musculare pentru legătura cu actina. 

Puterea aerobă — intensitatea de desfăşurare a proceselor 
aerobe de asigurare cu energie, exprimată prin 
valoarea consumului de 02 din valoarea maximă a 
acestuia (%); se caracterizează prin cantitate maximă 
de energie, formată într-o unitate de timp; în sens 
mai îngust — puterea activităţii aerobe care depinde 
în principal de densitatea mitocondriilor în fibrele 
musculare, de concentraţia şi activitatea fermenţilor 
oxidativi, de viteza intrării oxigenului în profunzimea 


fibrei musculare. 

Puterea aerobă maximă — puterea activităţii aerobe la o 
viteză maximă de formare a ATP pe seama oxidării; se 
caracterizează prin volum maxim de consum de oxigen 
(V0 2 max*min ^ 

Puterea anaerobă — puterea dezvoltată în timpul efectuării 
unei activităţi musculare cu caracter anaerob pe 
seama descompunerii substraturilor energetice în 
absenţa oxigenului; este determinată de intensitatea 
de desfăşurare a proceselor anaerobe de asigurare cu 
energie. 

Puterea glicolitică — intensitatea maxim posibilă de 
desfăşurare a glicolizei anaerobe în timpul unui efort 
fizic; se caracterizează printr-un consum extrem de 
rapid al surselor energetice din muşchi pe o unitate de 
timp şi printr-o creştere semnificativă a concentraţiei 
de lactat. 

Puterea muşchilor — indicatorul valorii activităţii 
muşchiului pe o unitate de timp; este determinată de 
forţa contracţiei, de distanţa contracţiei şi de numărul 
de contracţii pe minut. 

R 

Ramură sportivă — o parte componentă a unei discipline 
sportive, care are o anumită sferă obiectivă, un sistem 
de conducere, reguli, infrastructură specială pentru 
antrenament şi competiţii, inventar şi echipamente. 

Rapid — rezultat imediat al acţiunii unor exerciţii şi 
serii ale acestora, programe din anumite lecţii de 
antrenament, asupra organismului sportivului. Se 
manifestă în stimularea proceselor de adaptare, ca 
răspuns la reacţiile organismului, legate de mobilizarea 
posibilităţilor aparatului locomotor, sistemului nervos 
central şi sistemelor vegetative ale organismului, 
în dezvoltarea oboselii, desfăşurarea proceselor de 
refacere. 

Raţie — listă cantitativă şi calitativă de nutrienţi (substanţe 
alimentare), care intră în piramida alimentară (vezi). 

Rădăcină de aur — Rhodiola Roşea din familia Crassulaceae 
are ca şi rădăcina de ginseng şi alţi adaptogeni o 
acţiune stimulatoare, neuro- şi cardioprotectoare, 
antidepresivă asupra sistemului nervos central şi 
are acţiune tonifiantă; se utilizează ca o substanţă 
anabolică ergogenă neinterzisă. 

Răspuns negativ (efect, acţiune) — scăderea capacităţii 
de contracţie a miocardului şi încetinirea frecvenţei 
contracţiilor inimii. 

Răspuns pozitiv (efect, acţiune) — stimularea capacităţii 
de contracţie a muşchiului cardiac şi creşterea 
frecvenţei contracţiilor inimii sub influenţa factorilor 
medicamentoşi şi nemedicamentoşi. 

Reacţia miokinazică — reacţia de transformare reciprocă 
a nucleotidelor adenilice după schema ADP + ADP —► 

ATP + AMF. 

Readaptarea — refacerea stării de adaptare la anumite 
condiţii de activitate (adaptarea repetată), pierdută 
temporar ca urmare a dezadaptării; în sport - refacerea 
parametrilor structurali şi funcţionali diminuaţi ca 
urmare a perioadelor de pauză. 

Receptor — veriga iniţială a arcului reflex; recepţionează 
energia excitantului, realizează analiza primară a 
informaţiei despre acesta, codează informaţia şi o 
transmite la fibra nervoasă aferentă. 

Receptori adrenergetici — categorie de receptori 
biochimici (molecule de proteine), care au un grad 
ridicat de afinitate pentru catecolamine (adrenalina 
şi noradrenalina); parte a sistemului adrenergetic; 
se deosebesc receptori adrenergetici a şi receptori 
adrenergetici p. 

Refacere — procesul care se produce ca reacţie la oboseală 
şi este destinat reeditării parametrilor perturbaţi ai 
homeostazei şi ai capacităţii funcţionale. 

Regenerarea — refacerea de către organism a organelor 
şi ţesuturilor pierdute sau lezate, cât şi refacerea unui 
organ întreg dintr-o parte a acestuia. 

Rehidratarea — compensarea adecvată a deficitului de 
lichide în organism. 

Resinteza — se observă în muşchi în timpul refacerii după o 
activitate motrică. 

Resinteza ATP — refacerea moleculei ATP din AMP/ADP şi 
resturi de acid fosforic. Se realizează pe două căi de bază, 
prima dintre acestea constă în transferul enzimatic al 
grupei fosfatice de la fosfocreatină la ADP; a doua cale 
a resintezei ATP este legată de procesele glicolitice şi 
oxidative (ale lactatului şi piruvatului), care se produc 
în muşchi, atât în condiţii de repaus, cât şi într-un mod 
deosebit de intens, în timpul unei activităţi. 

Respiraţie externă — procesul de schimb al gazelor 
respiratorii între alveole şi mediul extern. 

Reticul (reţea) sarcoplasmatic — reţea endoplasmatică 
specializată a fibrei musculare, serveşte ca depozit de 
calciu; reprezintă un sistem de tuburi longitudinale, la 
capetele căruia se găsesc două cisterne. 

Reticulocite — forme tinere ale eritrocitelor care conţin un 
nucleu (predecesori ai eritrocitelor mature); cantitatea 
acestora din sânge reflectă capacitatea regenerativă a 
măduvei osoase, numărul lor are importanţă pentru 
evaluarea caracterului pronunţat al anemiei (vezi) şi a 
gradului de activitate al eritropoezei (vezi). 

Reticulocitoza — creşterea conţinutului reticulocitelor 
în sânge, peste 1,0 % sau 10,0 %o din numărul total 
al eritrocitelor (%o - numărul de celule la o mie de 
eritrocite). 

Rezistenţa — capacitatea sportivului de a realiza o activitate 
musculară eficientă în condiţiile extenuării progresive. 
Rezistenţa poate fi împărţită în generală şi specifică. 
Se delimitează două sensuri ale noţiunii de rezistenţă 
generală: primul sens — capacitatea sportivului pentru 


efectuarea eficientă şi de lungă durată a unei activităţi 
de intensitate moderată (cu caracter aerob) la care 
participă o parte însemnată a aparatului muscular; 
al doilea sens — capacitatea pentru efectuarea de 
lungă durată şi eficientă a unei activităţi cu caracter 
nespecific, care exercită o influenţă pozitivă asupra 
procesului de formare a componentelor specifice ale 
măiestriei sportive datorită creşterii adaptării la eforturi 
şi datorită prezenţei fenomenelor „de transfer", a stării 
de antrenament de la tipurile nespecifice de activitate, 
la cele specifice. Primul sens este recomandat pentru 
pregătirea unor sportivi tineri care se află în primele 
două-trei etape din cadrul pregătirii multianuale, iar cel 
de-al doilea, pentru pregătirea unor sportivi care se află 
în etape următoare. Referitor la cel de-al doilea sens, 
este oportun să se folosească termenul de rezistenţă 
„auxiliară" sau „semispecială". 

Rezistenţa imunitară — nereceptivitatea organismului la 
diferiţi agenţi externi (viruşi, bacterii, ciuperci etc.) şi 
produse ale activităţii biologice ale acestora (toxine). 

Rezistenţa specifică — este capacitatea de a efectua 
eficient o activitate şi de a elimina oboseala în 
condiţiile determinate de cerinţele specifice ale unei 
ramuri / probe sportive. Trebuie diferenţiată „rezistenţa 
specifică de antrenament" care se exprimă în indicatorii 
volumului total şi ai intensităţii unei activităţi specifice 
efectuate în cadrul lecţiilor de antrenament, în 
microcicluri şi în formaţiuni mai mari din procesul de 
antrenament, de „rezistenţa specifică competiţională" 
evaluată după capacitatea funcţională şi eficienţa 
acţiunilor motrice, după caracteristicile manifestărilor 
psihice, în condiţii de întrecere. 

Ridicat — peste 70; nivelul glucozei în sânge creşte repede, 
o parte din carbohidraţii din produsele alimentare cu 
indice glicemic ridicat este transformată de organism 
în energie, iar cealaltă parte este stocată sub formă de 
grăsimi. 

Ritmuri biologice (bioritmuri) — modificări ale caracterelor 
şi intensităţii proceselor şi fenomenelor biologice care 
se repetă în mod periodic; sunt descrise printr-o serie 
de caracteristici: perioadă, amplitudine, fază, nivel 
mediu, profil. 

Ritmurile circadiene (nictemerale) — oscilaţii ciclice, 
de aproximaticv 24 de ore, ale intensităţii diferitelor 
procese biologice şi ale modificării funcţiilor 
organismului („ceasul intern" al organismului), legate 
de alternanţa zi - noapte. 

S 

Sarcolema — membrana fibrei musculare. 

Sarcomer — unitate structural-funcţională a miofibrilei, 
aflată între două linii Z învecinate. 

Sarcoplasma — citoplasmă fibrei musculare. 

Saturaţia estrogenă — indicator care reflectă conţinutul de 
estrogeni în organism. 

Sângele — mediul intern al organismului, care este compus 
din partea lichidă - plasmă şi din elemente figurate 
(celule) suspendate în aceasta - leucocite, eritrocite, 
trombocite. 

Scăzut — 10 - 40; nivelul glucozei din sânge creşte încet, 
carbohidraţii din produsele cu IG scăzut se transformă 
în energie în mod uniform; 

Scoarţa motorie — regiunea scoarţei situată în 
circumvoluţiunea precentrală; participă la planificarea 
şi la reglarea mişcărilor voluntare. 

Secţiunea transversală a muşchilor — suma suprafeţelor 
secţiunilor transversale ale tuturor fibrelor musculare 
care formează muşchiul; caracterizează forţa 
muşchiului. 

Segment anizotrop (disc A) — benzile sau discurile 
întunecate din structura miofibrilelor din muşchi, care 
apar la microscop şi care sunt alcătuite din molecule de 
miozină. 

Selecţia sportivă — procesul de descoperire a unor 
persoane cu aptitudini, capabile să atingă performanţe 
într-o ramură sportivă concretă. Se pot delimita etapele 
de selecţie primară, preliminară, intermediară, de bază 
şi finală, fiecare din acestea corespunzând unei etape 
din cadrul pregătirii multianuale şi deosebindu-se prin 
criterii concrete. 

Senzaţie subiectivă de oboseală — percepţia subiectivă 
şi reflectarea oboselii, care apără organismul de o 
epuizare excesivă. 

Serotonină — unul dintre principalii neuromediatori, după 
compoziţia chimică face parte din aminele biogene; 
mai este denumit şi hormonul fericirii, producerea 
insuficientă a acestuia conduce la apatie (vezi) şi la 
absenţa motivaţiei la sportivi. 

Sinapsa neuromusculară — zonă specializată de contact 
dintre terminaţia neuronului motor şi fibra musculară. 

Sincronizarea — armonizarea temporară a funcţiilor 
organismului (sincronizarea circadiană internă) şi 
adaptarea temporară la modificările factorilor din 
mediul extern (sincronizarea externă). 

Sinteza aferentă — în teoria sistemului funcţional - sinteza 
materialului înregistrat în memorie, a motivaţiei, 
a informaţiei referitoare la mediu şi la stimulul de 
declanşare, în scopul luării unei hotărâri; reprezintă 
procesul de interacţiune a neuronilor. 

Sistem energetic aerob — sistem de asigurare cu energie, în 
care resinteza ATP din mitocondrii se produce pe seama 
scindării glucozei, a acizilor graşi şi a aminoacizilor, 
în prezenţa oxigenului; cuprinde ciclul lui Krebs şi 
lanţul respirator; cedează în mod semnificativ în faţa 
sistemelor alactic şi anaerob lactic ca putere de formare 
a energiei, viteza de conectare în asigurarea activităţii 
musculare, însă le depăşeşte de multe ori pe acestea ca 
economicitate şi capacitate. 


Sistem energetic alactacid — sistemul de asigurare cu 
energie pe cale anaerobă, în care formarea energiei are 
loc pe seama descompunerii legăturilor macroergice 
ale ATP şi ale fosfocreatinei (Per); se caracterizează 
printr-o putere mare şi durată scurtă de acţiune. 

Sistem energetic lactiacid (glicolitic) — sistem anaerob de 
asigurare cu energie, în care resinteza ATP se produce 
pe seama descompunerii glucozei şi a glicogenului în 
absenţa oxigenului (glicoliză anaerobă). 

Sistem funcţional — o organizare dinamică a structurilor şi 
proceselor organismului care reuneşte sistemul nervos 
central şi organele periferice şi ţesuturile pe baza 
reglării nervoase şi umorale în vederea atingerii unor 
rezultate de acomodare utile pentru sistem şi pentru 
organism în întregime. 

Sistem nervos somatic — parte a sistemului nervos care 
reprezintă totalitatea fibrelor nervoase aferente şi 
eferente care inervează aparatul locomotor şi pielea. 

Sistem nervos vegetativ (sistem nervos autonom) — 
parte a sistemului nervos care reprezintă totalitatea 
formaţiunilor nervoase centrale şi periferice care 
reglează reacţiile metabolice şi activitatea organelor 
interne. 

Sistem simpatoadrenergic — sistem de reglare 
neuroumorală a funcţiilor organismului, compus 
din compartimentul simpatic al sistemului nervos 
autonom şi din substanţa medulară a glandelor 
suprarenale; activarea acestuia asigură modificările 
de adaptare rapide în metabolism, orientate spre 
mobilizarea energiei, precum şi condiţionează reacţiile 
de acomodare ale organismului în timpul efortului fizic 
şi la stres. 

Sisteme tampon — sisteme şi mecanisme fiziologice care 
asigură restabilirea echilibrului acido-bazic din mediile 
lichide ale organismului; reprezintă ansambluri de acizi 
slabi (carbonici, fosforici etc.) şi sărurile acestor acizi. 

Sistemul de conducere al inimii — totalitatea structurilor 
inimii (noduli, fascicule şi fibre) care au capacitatea 
de a genera impulsuri şi de a le conduce spre toate 
compartimentele miocardului, atrii şi ventricule, 
asigurând contracţiile coordonate ale acestora. 

Sistemul de transport al oxigenului — cuprinde sistemul 
respiraţiei externe, sistemul sanguin şi sistemul 
cardiovascular; caracteristicile funcţionale ale fiecăruia 
dintre aceste sisteme determină posibilităţile de 
transport al oxigenului în organismul sportivului. 

Sistemul hipotalamo-hipofizo-ovarian adrenergic — 
sistem neuroendocrin al cărui caracter ciclic de 
funcţionare determină modificările regulate în 
organismul feminin. 

Sistemul hipotalamo-hipofizo-suprarenal (adrenergic) 
(SHHS) — sistemul de bază în producerea stresului. 

Sistemul lactacid anaerob de asigurare cu energie — 

sistem de asigurare cu energie, în care resinteza 
ATP se produce în absenţa oxigenului, pe seama 

descompunerii glucozei şi a glicogenului, cu acumulare 
de lactat. 

Sistemul nervos central (SNC) — partea de bază a sistemului 
nervos, alcătuit din centrii nervoşi care conţin neuroni, 
prelungiri ale acestora şi celule gliale; este reprezentat 
de măduva spinării şi encefal. 

Sistemul nervos periferic — parte a sistemului nervos 
reprezentat de totalitatea nervilor cranieni şi spinali; 
realizează legătura dintre sistemul nervos central şi 
organele şi sistemele organismului. 

Sistola — contracţia compartimentelor inimii care conduce 
la împingerea sângelui din acestea. 

Somatotip (tip constituţional) — tip de constituţie 
corporală, definit după gradul de dezvoltare a 
scheletului, musculaturii, depunerii de ţesut adipos, 
forma cutiei toracice, abdomenului etc. Există diferite 
abordări cu privire la încadrarea individului în anumite 
somatotipuri. Cel mai răspândit este sistemul lui 
William Sheldon, potrivit căruia se evidenţiază trei 
somatotipuri: endomorf — se caracterizează prin 
forme rotunjite, printr-o cantitate mare de ţesut adipos 
subcutanat, prin musculatură flască; mezomorf — 
se remarcă printr-o constituţie corporală densă, prin 
musculatură bine dezvoltată, umerii şi cutia toracică 
late, prin cantitate redusă de ţesut adipos subcutanat; 
ectomorf — se caracterizează prin înălţime mare, 
prin membre superioare şi inferioare lungi, umeri şi 
cutie toracică înguste, musculatură slab dezvoltată, 
cantitate foarte mică de ţesut adipos subcutanat. 
Majoritatea indivizilor nu se încadrează în tipurile pure 
de constituţie corporală, la aceştia, de regulă, fiind 
prezente toate cele trei tipologii. 

Sorbţia — proces de absorbţie a unor substanţe de către 
alte substanţe (sorbenţi); absorbţia - absorbţia 
substanţelor în volumul altor substanţe (sorbenţi); 
adsorbţia - absorbţia substanţelor în stratul superficial 
al unei alte substanţe. 

Specifică — reacţia concretă de acomodare a organismului, 
ca răspuns la acţiunea unui stimul repetitiv de un 
anumit tip. 

Stare de antrenament — rezultatul acelor componente ale 
antrenamentului, legatdedezvoltareadiferitelorcalităţi 
motrice ale sportivului, de creşterea posibilităţilor 
sistemelor funcţionale, a capacităţii de suportare 
a eforturilor de antrenament şi competiţionale, de 
desfăşurare eficientă a reacţiilor de refacere. Stare 
psihică ce apare ca urmare a neconcordanţei dintre 
statutul individului şi cerinţele mediului social (se 
manifestă prin stări de nelinişte, teamă, excitabilitate, 
stare conflictuală, impulsivitate, lipsă de voinţă etc., 
dereglarea orientării sociale generale, a normelor de 
morală şi de drept). 

Starea acido-bazică — echilibrul, stabilitatea relativă a 
raportului dintre conţinutul acizilor şi bazelor în mediul 
intern al organismului. 


Starea de oboseală — reprezintă starea întregului organism 
sau a unor anumite părţi ale acestuia, care corespunde 
unui anumit grad de oboseală. 

Starea de pregătire fizică — nivelul de dezvoltare la 
sportiv a diferitelor calităţi motrice şi a capacităţii de 
valorificare a acestora în activitatea de antrenament şi 
competiţională. 

Starea de pregătire integrală — capacitatea de armonizare 
într-un tot unitar a diferitelor laturi ale pregătirii, a 
totalităţii componentelor măiestriei sportive în vederea 
realizării unei activităţi competiţionale eficiente. 

Starea de pregătire — nivelul ridicat de integrare eficientă 
a caracteristicilor stabile, care necesită o perioadă 
îndelungată de dezvoltare şi formare - calităţile 
motrice, posibilităţile diferitelor sisteme funcţionale, 
abilităţile şi deprinderile specializate etc. Acest fapt 
nu exclude raportarea unei astfel de noţiuni la diferite 
componente ale acestei stări, fapt ce permite scoaterea 
în evidenţă a nivelului de pregătire fizică, tehnică, 
psihologică, integrală. De asemenea, se poate scoate 
în evidenţă starea de pregătire generală şi de pregătire 
specifică. 

Starea de pregătire psihologică — nivelul de dezvoltare şi 
capacitatea de valorificare în procesul de antrenament 
şi în competiţii a caracteristicilor personalităţii 
şi capacităţilor psihice care influenţează în mod 
semnificativ eficienţa activităţii de antrenament şi a 
celei competiţionale. 

Starea de pregătire tactică — capacitatea necesară pentru 
unificarea şi valorificarea acţiunilor motrice ce asigură 
o activitate competiţională eficientă, care conduce 
la atingerea scopului propus în cazul unui start 
concret sau a unei serii de starturi. în structura stării 
de pregătire tactică trebuie evidenţiate următoarele: 
cunoştinţele tehnice (totalitatea reprezentărilor cu 
privire la mijloacele, tipurile şi formele tacticii sportive 
şi la particularităţile aplicării acestora în activitatea de 
antrenament şi competiţională); abilităţile tactice 
(capacitatea de anticipa intenţiile adversarului, de a 
prevedea cursul desfăşurării luptei competiţionale, 
de a modifica propria tactică); deprinderile tactice 
(acţiunile tactice învăţate, combinaţii de acţiuni 
individuale şi colective); gândirea tactică (procesul 
cognitiv îndreptat în mod nemijlocit spre rezolvarea 
unor obiective tactice concrete). 

Starea de pregătire tehnică — gradul de asimilare de 
către sportiv a tehnicii ramurii sportive, capacitatea 
de a folosi procedeele şi acţiunile tehnice, în vederea 
rezolvării eficiente a obiectivelor de instruire şi de 
performanţă. în structura stării de pregătire tehnică 
trebuie scoase în evidenţă: eficienţa (concordanţa cu 
obiectivele care se rezolvă, obţinerea de rezultate în 
cadrul antrenamentelor şi competiţiilor); stabilitatea 
(rezistenţa la factorii externi, independenţa faţă de 
condiţiile externe, de starea sportivului); variabilitatea 

(capacitatea pentru corecţii operative a acţiunilor 
motrice, în funcţie de condiţiile externe, de dezvoltarea 
oboselii); economicitatea (folosirea raţională a energiei 
în timpul efectuării procedeelor şi acţiunilor, utilizarea 
raţională a timpului şi spaţiului). 

Starea de supraantrenament — starea patologică a 
organismului determinată de antrenamentul de lungă 
durată, organizat neraţional, cu aplicare largă a unor 
eforturi neadecvate posibilităţilor sportivului. Starea de 
supraantrenanament este urmarea unui antrenament 
cu o durată destul de lungă, construit în mod iraţional, 
de regulă agravată de o alimentaţie neadecvată, de 
absenţa unor condiţii necesare pentru activitatea de 
antrenament, pentru odihna şi refacerea de bună 
calitate, de disconfortul psihologic şi altele. Simptomele 
acestei stări sunt destul de variate - scăderea capacităţii 
funcţionale, oboseala rapidă, refacerea greoaie, diferite 
tipuri de modificări nevrotice (scăderea motivaţiei, 
irascibilitatea, neîncrederea), necoordonarea activităţii 
sistemului nervos central şi a diferitelor compartimente 
ale sistemului nervos vegetativ, perturbarea funcţiei 
inimii, a sistemului endocrin etc. Ieşirea din această 
stare poate să impună o lungă perioadă de timp, o 
modificare cardinală a procesului de antrenament, 
asistenţă medicală. 

Stereotip dinamic — fixare stabilă a unei succesiuni de 
reacţii obţinută ca urmare a unei acţiuni repetate 
a unora şi aceloraşi excitanţi; stă la baza efectuării 
automate, stereotipe a anumitor acţiuni (ciclicitatea 
mişcărilor în timpul mersului, alergărilor, deprinderile 
de scriere etc.). 

Steroizii anabolizanţi — hormoni steroidieni secretaţi în 
organism cu preponderenţă de gonadele masculine 
(testosteron, epitestosteron etc.); preparate 
farmaceutice care imită acţiunea testosteronului 
şi accelerează sinteza proteică la nivel celular, ceea 
ce conduce la o hipertrofie pronunţată a ţesutului 
muscular. Steroizii androgenici anabolzanţi (AAC, AAS) 
introduşi în organismul sportivului din exterior fac 
parte din substanţele interzise (clasa SI). 

Stresor — factor care provoacă dezvoltarea reacţiei de stres. 

Stresul — reacţia nespecifică de apărare a organismului la 
acţiunea oricărui excitant (stresor) suficient de puternic 
care deviază dintr-o dată de la normal câţiva parametri 
ai homeostaziei, cât şi reacţia corespunzătoare a 
sistemului nervos. Se evidenţiază formele pozitive şi 
negative ale stresului. Stresul pozitiv, care nu ieseîn afara 
cadrului posibilităţilor de acomodare ale organismului, 
reprezintă un stimul pentru dezvoltarea adaptării, 
iar stresul negativ este legat de excitanţii cu care 
organismul nu este în măsură să se descurce; conduce 
la supraoboseală, supraîncordare, supraantrenament, 
subminează sănătatea omului. 

Stresul de fus orar — acţiunea negativă asupra 
organismului ca urmare a unor deplasări rapide spre 


locurile competiţiilor, cu schimbarea unui număr mare 
de fusuri orare; este determinat de desincronizarea 
ritmurilor circadiene. 

Substanţa (formaţiunea) reticulată — totalitatea celulelor, 
aglomerări de celule şi fibre nervoase situate pe toată 
lungimea trunchiului cerebral; realizează controlul 
asupra stărilor de somn şi de veghe; participă la 
reglarea tonusului muscular, la realizarea unor mişcări 
orientate spre un anumit scop. 

Substanţele tanante — compuşi organici complecşi, care 
nu conţin azot, cu gust astringent, stifos (tanini). 

Substrat — produs iniţial al reacţiei biochimice, transformat 
de către enzimă, ca urmare a interacţiunii specifice de 
tip enzimă - substrat, în unul sau câteva produse finale. 

Suplimente dietetice (alimentare) — compuşi 
farmacologici pe bază de substanţe biologic active 
naturale (sau identice cu cele naturale), destinate 
administrării directe împreună cu hrana sau introducerii 
în compoziţia produselor alimentare, în scopul 
îmbogăţirii raţiei cu anumite substanţe alimentare sau 
biologic active şi cu complexe din aceste substanţe. 

Supraantrenamentul — epuizarea şi uzarea sistemelor 
funcţionale supuse acţiunii eforturilor (excesive sau 
planificate într-un mod iraţional) care nu corespund 
posibilităţilor de adaptare ale sportivului. 

Supracompensarea — creşterea în timpul refacerii a 
rezervelor de glicogen peste nivelul iniţial al acestuia. 

Supracompensarea — fenomen la baza căruia stă legitatea 
biologică potrivit căreia o funcţie a organismului 
scoasă din starea de echilibru, ca urmare a acţiunii unui 
stimul puternic, revine la nivelul de dinainte de efort 
sau apropiat de acesta, trecând prin faza de refacere 
excesivă (suprarefacere, supracompensare). Aplicat la 
obiectivele sportului, manifestarea fenomenului de 
supracompensare se limitează practic la modificările 
legate de premisele energetice ale unor anumite calităţi 
motrice şi la mecanismele de reglare corespunzătoare. 

Supraîncordare — starea care este cauzată de caracterul 
neadecvat al eforturilor la posibilităţile funcţionale ale 
sportivului. 

Supraoboseala — stare ce apare ca urmare a unei 
neconcordanţe, aferente unei durate destul de lungi, 
dintre timpul de odihnă şi condiţiile de refacere, şi 
durata şi caracterul solicitant al activităţii; reprezintă 
urmarea suprapunerii eforturilor de antrenament 
şi competiţionale următoare, pe starea de refacere 
insuficientă după eforturile precedente; conduce la 
scăderea capacităţii funcţionale, la încetinirea reacţiilor 
de refacere, la scăderea concentraţiei de vitamine, a 
caracteristicilor calitative ale mişcărilor, la irascibilitate, 
insomnie şi altele. Supraoboseala este legată, de 
obicei, de o pregătire neraţională pe parcursul a două- 
trei microcicluri sau a unui mezociclu. Normalizarea 
stării sportivului poate să se producă în decurs de 1 - 3 
săptămâni, în cazul normalizării regimului de activitate 

şi odihnă, în cazul atenţiei sporite faţă de somn, 
alimentaţie, mijloace de refacere. 


T 

Talamus — regiune a encefalului, care reprezintă centrul 
subcortical al tuturor tipurilor de sensibilitate (în afară 
de miros); este situat în diencefal. 

Temă de antrenament — parte a unei lecţii de antrenament, 
fragment al microstructurii procesului de antrenament, 
care reprezintă un exerciţiu sau o serie de exerciţii, 
cu orientare prioritară strict determinată. Ca teme 
de antrenament pot fi considerate dezvoltarea unor 
anumite calităţi motrice sau a posibilităţilor sistemelor 
de asigurare a energiei, a posibilităţilor tehnico-tactice 
etc. Ca temă separată pot fi planificate exerciţii cu 
caracter de refacere. 

Tendon — formaţiune din ţesut conjunctiv, structura 
terminală a muşchilor scheletici, cu ajutorul căreia 
aceştia se fixează de oasele scheletului. 

Teoria clasică a periodizării — parte a teoriei generale 
a periodizării care cuprinde cunoştinţele ştiinţifice 
referitoare la eşalonarea pregătirii anuale orientată 
spre atingerea celui mai înalt nivel de pregătire la 
momentul desfăşurării principalelor competiţii. La 
baza acestei teorii stau ideile lui L.P. Matveev referitoare 
la caracterul fazic al dezvoltării formei sportive ca 
stare multifactorială de vârf, referitoare la legităţile şi 
principiile pentru atingerea acestei stări. 

Teoria periodizării — ansamblul cunoştinţelor ştiinţifice 
care oferă o imagine unitară cu privire la legităţile şi la 
principiile, noţiunile, mijloacele, metodele şi regulile de 
organizare raţională a diferitelor formaţiuni structurale 
din procesul de pregătire a sportivului, în scopul 
valorificării maxime a aptitudinilor individuale ale 
acestuia şi de demonstrare a celor mai înalte rezultate în 
cadrul celor mai prestigioase şi importante competiţii; 
aceasta face parte din teoriile probabilistice şi are 
un caracter interdisciplinar. în teoria periodizării se 
delimitează partea centrală şi partea periferică: partea 
centrală (nucleul, paradigma) esteformată din concepţii, 
noţiuni, legităţi, principii, teze călăuzitoare, care prin 
conţinutul lor se bazează pe o multitudine de fapte, 
judecăţi, ipoteze, idei, excepţii, fenomene paradoxale 
care compun partea periferică a acestei teorii şi care au 
fost acumulate în domeniul sportului, cât şi în cadrul 
disciplinelor înrudite - anatomie, fiziologie, biochimie, 
genetică, biomecanică, pedagogie, medicină etc., în 
diferite concepţii, teorii şi abordări ştiinţifice speciale 
- teoria adaptării, cibernetica, abordarea sistemică, 
teoria sistemelor fundamentale şi altele. 

Testosteronul — hormon steroidian din grupa 


androgenilor, secretat în principal de testicule la 
bărbaţi, cât şi în cantităţi reduse de ovare la femei şi 
de regiunea corticala a glandei suprarenale la ambele 
sexe; participă la dezvoltarea organelor genitale 
masculine, a caracterelor sexuale secundare; reglează 
spermatogeneza şi comportamentul sexual, de 
asemenea, exercită o influenţă anabolizantă asupra 
muşchilor scheletici. Pentru sportivi face parte din 
substanţele interzise, în cazul administrării din afară în 
organism. 

Titina — proteină fixată cu capetele de linia Z şi de linia M din 
structura sarcomerului (conectează linia Z la linia M); 
reţine pe loc actina şi miozina, determină elasticitatea 
muşchilor. 

Triada fibrei musculare — ansamblul format din tubT şi din 
două cisterne învecinate ale reticulului sarcoplasmatic 
amplasate alături. 

Triptofan — aminoacid care conţine un inel indol (aromatic), 
reprezintă precursorul biologic al serotoninei {vezi), din 
care după aceea se poate sintetiza melatonina. 

Tropomiozina — proteină fibrilară, care reprezintă un 
component al miofîlamentului de actină; blochează 
în mod mecanic centrii activi ai actinei, împiedicând 
formarea punţilor actino-miozinice în stare de repaus. 

Troponina — proteină reglatoare, care este situată pe 
miofilamentele de actină din miofibrile; împreună cu 
tropomiozina blochează centrii activi ai actinei în stare 
de repaus. 

T-tub (tub transversal) — invaginare a membranei fibrei 
musculare în dreptul liniilor Z care seamănă cu un tub 
şi datorită căruia potenţialul de acţiune se răspândeşte 
în interiorul fibrei. 

T 

9 

Ţesut adipos (gras) — ţesut format dintr-un conglomerat 
de celule grase (adipocite), unite prin fibre conjunctive. 

U 

Unitate motorie — ansamblul dintre un motoneuron 
şi totalitatea fibrelor musculare pe care acesta le 
inervează. 

Unitate neuromotorie — vezi unitate motorie. 

V 

Vascularizarea — angiogeneza — formarea unor vase 
sanguine noi (de obicei capilare) în interiorul ţesutului 
şi creşterea aportului de sânge la nivelul organelor, 
regiunilor şi părţilor corpului; este un proces în mai 
multe trepte, unul din factorii iniţiatori ai acestuia este 

hipoxia. 

vâscozitatea — proprietăţile viscoelastice ale sângelui 
depind de conţinutul eritrocitelor din sânge, de 
concentraţia proteinelor în plasmă, de temperatură, de 
conţinutul de trombocite şi leucocite. 

Ventilaţia pulmonară — procesul de deplasare a aerului 
inspirat în alveole, unde se produce transferul gazelor 
către sânge, realizat pe seama mişcărilor respiratorii. 

Vitamine — substanţe organice necesare organismului în 
cantităţi foarte mici pentru menţinerea unei activităţi 
biologice normale (realizarea în condiţii optime a 
proceselor metabolice). 

Viteza şi tipurile de viteză — ansamblul de proprietăţi 
funcţionale ale organismului unui sportiv care 
asigură efectuarea acţiunilor motrice într-un interval 
minimal de timp. Se deosebesc formele elementare şi 
complexe ale vitezei: cele elementare se manifestă în 
timpul latent al reacţiilor motrice simple şi complexe, 
în viteza de efectuare a unei anumite mişcări, în cazul 
unei rezistenţe externe nesemnificative, în frecvenţa 
mişcărilor; formele complexe sunt asigurate de cele 
elementare, în diferite combinaţii cu alte calităţi 
motrice şi deprinderi tehnice.în categoria unor astfel de 
manifestări complexe intră capacitatea de a atinge un 
nivel înalt al vitezei pe o anumită distanţă, capacitatea 
de a mări viteza rapid la start, de a efectua cu o viteză 
ridicată mişcările dictate de desfăşurarea competiţiei 
- manevrele de viteză în cursa de sprint pe pista de 
viteză, întoarcerile în regim de viteză în înot, aruncările 
din domeniul luptelor, loviturile în box, aruncările 
mingii la poartă în handbal sau polo pe apă etc. 

Volumul sângelui circulant (VSC) — indicator hemodinamic, 
care reprezintă volumul însumat de sânge care se află 
în vasele sanguine în funcţiune. 

Volumul sistolic (volum — bătaie) — volumul de sânge 
(în mililitri), pompat de fiecare ventricul, în arterele 
mari (aortă sau pulmonară), la o singură contracţie a 
inimii (în sistolă); indicator hemodinamic important, în 
condiţiile metabolismului bazai este de 60 - 90 ml. 

Volumul telediastolic (diastolic final) — volumul de sânge 
care intră în fiecare ventricul al inimii până la sfârşitul 
diastolei (vezi). 

Volumul telesistolic (sistolic final) — volumul de sânge care 
rămâne în ventriculul inimii imediat după finalizarea 
sistolei (vezi). 


miofilamentelor actinice. 

Zonă de altitudine medie — altitudinea de la 1000 până 
la 2500 m deasupra nivelului mării, pentru care este 
caracteristică apariţia modificărilor funcţionale în cazul 
unor eforturi moderate; în aceste condiţii, în stare 
de repaus, sportivul nu resimte influenţa negativă a 
hipoxiei. 

Zonă izotropă (benzi I) — molecule de actină mai subţiri 
în comparaţie cu moleculele de miozină, care, sub 
microscop, au aspectul unei benzi luminoase; în 
mijlocul benzii I se află membrana (linia) Z (locul de 
fixare a filamentelor actinice). 

0 

P- oxidare — cale specifică a catabolismului acizilor graşi, 
până la bioxid de carbon şi apă, prin intermediul 
scindării succesive a grupelor acetil. 


Z 


Zincul — conţinutul în organismul unui om adult este 
de aproximativ 1,5-3 g; intră în compoziţia a peste 
300 fermenţi şi hormoni şi participă, practic, în toate 
procesele vitale importante din organism. 

Z-linia — o structură membranoasă subţire, care delimitează 
sarcomerele învecinate; serveşte drept loc de fixare a 

